
Bliadhna  Mhaith  ur  dhuibh 


THA  sinn  a'  guidhe  bliadhna  mhaith  ur 
d'ar  luchd-leughaidh  air  feadh  na  Gaidh- 
ealtachd  uile.  Tha  sinn  an  dochas  gu'm  bi 
slainte  is  soirbheachadh  aca  re  na  bHadhna  so, 
ach  OS  cionn  gach  ni  eile,  gu'm  bi  beannachd 
an  Tigheama  maille  riii.  Oir  as  eugmhais 
beannachd  an  Tighearna  chan  'eil  'n  ar  beatha 
agus  'n  ar  saothair  uile  ach  diomhanas. 

Chan  'eil  aireamh  ar  laithean  ach  goirid  ; 
tha  bliadhnachan  ar  beatha  a'  dol  seachad  mar 
shruth,  is  bithidh  moran  de  na  tha  gealltuinn 
sineadh  laithean  dhaibh  fein  aig  toiseach  na 
bliadhna  so  anns  an  t-siorruidheachd  m'  an  tig 
i  gu  crich.  Gu'n  teagaisg^adh  Spiorad  an 
Tighearna  gliocas  dhuinn  ;i  gliocas  leis  an 
gnathaich  sinn  an  saoghal  sq  mar  dhaoine  aig 
a  bheil  fhios  gu'n  teid  sgiamti  an  t-saoghail  so 
seachad.  * 

NA  GAIRDEANAN  SIORRUIDH 

/*  e  an  Dia  hith-bhuan  d'  aite-cbmhnuidh, 
fodha  tha  na  gairdeanan  siorruidh. 

Deuteronomi,  xxxiii,  27. 

Ann  am  fear  d'a  leabhraichean  tha  an  t- 
Urramach  Tearlach  Spurgeon  ag  innseadh 
mar  a  fhuair  e  misneach  is  fois  cridhe  o  fhacal 
Dh^,  uair  a  bha  e  ann  an  diobhail  misnich. 
"  Anns  a'  bhliadhna  1854,"  tha  e  ag  radh, 
"  mu'n  gann  a  bha  mi  bliadhna  ann  an  Lunninn 
thoisich  am  fiabhrus-dubh  anns  a'  chearn  de'n 
bhaile  anns  an  robh  mi  ag  obair.  Bha  teaghlach 
an  deidh  teaghlaich  a'  tuiteam  sios  leis,  agus 
is  gann  a  bha  latha  dol  seachad  nach  robh  mi 
a'  cur  cuid-eigin  fo'n  fhoid.  Bha  mo  chridhe 
goirt  agus  mo  bhodhig  sgith,  agus  mu  dheireadh 
thoisich  eagal  air  mo  bhualadh  gu  robh  an 
galair  uamhasach  a'  deanamh  greim  orm  fein. 
Feasgar  a  bha  mi  a'  tilleadh  dhachaidh,  o 
thiodhlacadh,  agus  mo  chridhe  trom,  chunnaic 
mi  paipear  air  a  chrochadh  ann  an  uinneig 
greusaiche  air  an  t-sraid.  Thug  mi  siiil  air  a' 
phaipeir  anns  an  dol  seachad,  agus  ciod  a  bha 
sgriobhta  air  ach  na  briathran  so,  "he  an 
Dia  bith-bhuan  d'  aite-cbmhnuidh,  agus  fodha  tha 
na  gairdeanan  siorruidh.  A  chionn  gu'n  d'  rinn 
thu  an  Ti  as  airde  'na  ionad-cbmhnuidb  dhuit  chan 
eirich  olc  air  bith  dhuit,  agus  cha  tig  plaigh  am 
fogus  do  d'  bhi/th."  Thug  mo  chridhe  plosgadh 
as  agus  ghreimich  na  briathran  air  m'  inntinn 
mar  nach  gabh  e  innseadh  dhomh.  Ann  an 
lan-dearbhachd  creidimh  ghabh  mi  ris  ,^' 
ghealladh  phriseil,  agus  le  cridhe  foisneachail 
is  neart  iir,  lean  mi  grm  ana  measg  luchd  an 


fhiabhruis,  oir  bha  mi  nis  a'  faireachduinn  gu 
robh  mi  crioslaichte  le  neo-bhasmhorachd." 

Dhearbh  Mghr  Spurgeon  'na  fhiosrachadh 
fein  gur  fior  facal  an  t-salmadair,  "  Bheir 
fosgladh  do  bhriathar  solus."  Tha  facal  Dhe 
beo  agus  eifeachdach  ;  bheir  e  chan  e  mhain 
solus  ach  mar  an  ceudna  neart  agus  misneach 
agus  dochas  dhaibh-san  a  ghabhas  ris.  Smuain- 
icheamaid,  ma  ta,  air  an  fhacal  so,  an  dochas 
gu'm  faigh  sinn  ni-eigin  ann  a  bhios  dhuinn 
mar  acair  do  ar  n-anam. 

Tha  na  briathran  air  am  faotainn  anns  a' 
bheannachadh  leis  an  do  bheannaich  Maois, 
an  duine  le  Dia,  clann  Israeil  roimh  a  bhas. 
Fad  iomadh  bliadhna  bha  Maois  'n  a  athair 
do  chloinn  Israeil,  'n  a  lorg  agus  'n  a  bhata 
dhaibh  a  la  agus  a  dh'  oidhche.  B'  esan  caraid 
a  bu  dilse  agus  a  bu  dliiithe  a  bha  aca  air 
thalamh,  agus  is  ann  ris  a  bha  iad  a'  sealltainn 
anns  gach  deuchainn.  Cho  fhad  agus  a  bha  e 
air  an  ceann  bha  fhios  aca  nach  robh  eagal 
daibh,  oir  gheibheadh  a  ghliocas  agus  a  chonlh- 
airle  rathad  air  am  fuasgladh  as  gach  teinn. 
Ach  a  nis  an  uair  a  bha  e  air  bheul  am  fagail 
bhuail  eagal  iad,  oir  cha  bu  leir  dhaibh-ciamar 
a  rachadh  iad  air  an  aghaidh  as  eugmhais. 
Sin  an  suidheachadh  anns  an  do  labhair  Maois 
na  briathran  so.  Chuir  e  'n  an  cuimhne  nach 
bu  choir  dhaibh  a  bhi  ann  an  diobhail  misnich, 
oir,  ged  a  bha  esan  'g  am  fagail,  gu  robh  gair- 
deanan fodhpa  a  bu  chumhachdaiche  agus  a 
bu  chaomhaile  na  ghairdeana-san,  agus  gu 
robh  iad  fo  chiiram  agus  fo  ghleidheadh  an 
Ard-Bhuachaile  air  nach  tuit  clo  cadail  no 
suain.  "  Is  e  an  Dia  bith-bhuan  d'  aite  comh- 
nuidh,  agus  fodha  tha  na  gairdeanan  siorruidh." 

Is  fhada  bho  cheile  tir  ar  diithcha-ne  agus 
tir  Israeil,  agus  is  mor  an  t-atharrachadh  a 
thainig  air  an  t-saoghal  o  laithean  Mhaois, 
ach  tha  an  gealladh  so  cho  priseil  dhuinne  an 
diugh  's  a  bha  e  dhaibh-san  an  de.  Ma  bha 
feum  aig  a'  chinne-daonna  air  Dia  ann  an 
laithean  an  leanabais  tha  a'  cheart  fheum  aca 
air  fhathast,  agus  theagamh  feum  na's  motha. 
Ged  tha  daoine  an  diugh  'n  an  oighreachan 
air  ealadhain  iir  is  eolas  in-  nach  robh  aig 
an  aithrichean,  agus  ged  thug  na  nithean 
sin  atharrachadh  air  am  beatha  o'n  taobh  a 
muigh,  gidheadh  tha  cridhe  mhic  an  duine 
gun  atharrachadh,  leonta  le  peacadh  is  eagal 
is  bron  na  beatha  so  mar  bha  e  riamh,  agus  a' 
:-miannachadh  a  bhi  air  a  threorachadh  gu 
carl^gLig  as  airde  na  e  fein. 

M^|-    is    motha    a     chnuasaicheas    agus    a 


IR.    &  rt     CLARK.  Ltd. 


2       BLIADHNA  MHAITH  UR  DHUIBH— TIODHLACADH  NAM  MARBH 


t^ 


mheomhraicheas  mac  an  duine  air  crioch  araidh 
a  bheatha,  agus  mar  is  soilleire  a  chi  e  anfhan- 
nachd  fein  ri  aghaidh  fheartan  diomhair  is 
chumhachdan  nach  'eil  comas  sam  bith  aige 
thairis  orra,  is  ann  is  mo  a  dh'  fhairicheas  e  am 
feumi  a  tha  aige  air  Dia,  agus  a  dh'  aidicheas  e 
gur  e  an  sgeul  as  taitniche  a  b'  urrainn  da  a 
chluinntinn,  gu  bheil  an  Dia  bith-bhuan  'n  a 
ionad-comhnuidh  dha  agus  gu  bheil  na  gair- 
deanan  siorruidh  fodha. 

Bidh  daoine  a'  feuchainn  ri  ni-eigin  fhaotainn 
a  chuireas  iad  ann  an  aite  Dhe,  ni-eigin  a 
shasuicheas  ionndrainn  is  feum  an  anama,  ach 
sin  iarraidh  air  nach  robh  riamh  agh.  Obair, 
is  airgiod,  is  cairdeas,  is  toihnntinn,  is  gradh 
mnatha  is  cloinne, — tha  na  nithean  sin  uile 
maith  agus  ion-mhiannaichte  'n  an  aite  fein, 
agus  ann  an  tomhas  honaidh  agus  riaraichidh 
iad  cridhe  mhic  an  duine,  ach  thig  an  t-ani  anns 
an  abair  e  riu  mar  thubhairt  lob  ri  chairdean, 
/*  licchd-comhfhurtachd  truagh  sibh  uile.  Le 
claonadh  nadurra  tha  mac  an  duine  ag  iarraidh 
fasgaidh  ann  an  dochas  agus  ann  an  comh- 
fhurtachdan  na  diadhaidheachd.  Agus  is  e 
Dia  toiseach  agus  deireadh  na  diadhaidheachd. 
Mar  a  ruitheas  an  abhainn  do'n  chuan  as  an 
tainig  i,  mar  sin  tha  anam  an  duine  a'  gluasad 
an  comhdhail  Dhe,  tobar  a  bheatha  agus  a  neirt. 
As  na  doimhneachdan  eighidh  e  ris. 

Is  e  crioch  araidh  na  h-eaglais  agus  uile 
mheadhonan  an  t-soisgeil  anam  an  duine  a 
tharruing  gu  Dia,  chum  fasgadh  is  fois  fhaotainn 
ann.  Chan  e  an  eaglais  fein,  no  am  Biobull, 
no  na  sacramaidean,  tearmunn  an  anama  ; 
chan  'eil  annta-san  ach  lorgan  is  comharran  a 
tha  treorachadh  dhaoine  gu  Dia,  an  tearmunn 
fior  agus  laidir.  B'e  a'  chrioch  cheudna  a  bha 
aig  Criosd  ann  an  laithean  fheola.  Thainig  e 
do'n  t-saoghal  a  chum  an  t-Athair  a  nochdadh 
do  dhaoine,  agus  dh'  fhaodadh  suim  an  teagaisg 
a  thug  e  seachad  mu  thimchioll  an  Athar  a  bhi 
air  a  chur  anns  na  ceart  bhriathran  anns  an  do 
chuir  Maois  e.  Is  e  an  Dia  hith-hhuan  d'  aite- 
cbmhnuidh,  agus  fodha  tha  nagairdeanan  siorruidh. 
Faodar,  ma  ta,  gabhail  ri  sgeul  aoibhneach 
agus  chomhfhurtachdail  nam  briathran  so, 
chan  ann  a  mhain  air  iighdarras  Mhaois  ach  air 
ughdarras  as  airde,  ughdarras  Mhic  Dhe.  An 
t-Athair  a  nochd  esan  do'n  t-saoghal  is  Athair 
caomhail  agus  laidir  e,  tearmunn  agus  neart  a 
shluaigh,  comasach  air  an  dion  agus  an  gleidh- 
eadh. 


Is  airidh  Dia  air  an  earbsa  as  mo  a  chuireas 
sinn  ann.  Feoraich  de  na  linntean  a  dh' 
fhalbh,  an  do  chuireadh  riamh  gu  naire  neach 
a  dh'earb  as  ?  Tha  mile  aobhar  againn  gun 
earbsa  a  chur  annainn  fein,  ach  chan  'eil 
aobhar  idir  againn  gun  earbsa  a  chur  ann  an 
Dia.  Tha  sinne  luaineach  ach  tha  esan  seas- 
mhach  ;  tha  sinne  lag  ach  tha  esan  laidir,  agus 
ma  thilgeas  sinn  ar  n-uallach  air  an  uair  a  tha 
ar  n-uallach  trom,  bheir  e  dhuinn  an  comhnadh 
a  gheall  e.  Tha  an  t-as-creideamh  ag  iadhadh 
gu  furasda  eadhon  mu  dhaoine  diadhaidh,  agus 
air  uairean  bidh  iad  an  diiil  gu'n  do  dM- 
chuimhnich  Dia  iad  agus  gu'n  d-  atharraich  a 
chridhe  d'an  taobh.  An  uair  a  tha  ciiisean  a' 
dol  leo  agus  a  tha  gach  ni  a  reir  am  miann  tha 
faireachduinn  aca  gu  bheil  maitheas  agus 
trocair  Dhe  'g  an  leantuinn,  agus  gu  bheil  a 
ghairdeanan  fodhpa  ;  ach  an  uair  a  tha  ciiisean 
a'  dol  'n  an  aghaidh  agus  a  tha  ciirsa  an  fhreas- 
dail  dorcha  is  searbh  'n  am  beatha,  ann  an 
droch  shlainte,  no  'ann  an  am  broin,  tha  an 
creideamh  agus  an  earbsa  ann  an  Dia  a' 
fannachadh,  agus  their  iad  riu  fein  gu'n  do 
dhi-chuimhnich  e  iad. 

Ach  cha  do  dhi-chuimhnich  Dia  riamh  a 
shluagh  ;  faodaidh  eadhon  mathair  a  leanabh 
ciche  a  dhi-chuimhneachadh  agus  gun  truas  a 
ghabhail  dha,  ach  cha  di-chuimhnich  Dia  a 
shluagh.  Anns  an  latha  dhona  cho  cinnteach 
ris  an  latha  mhaith,  ann  an  am  calldachd,  no 
broin,  no  briseadh-diiile,  tha  a  ghradh  agus  a 
choibhneas  thairis  orra  cho  seasmhach  ris  a' 
ghrein.  Faodaidh  caochladh  tighinn  air  ar 
creideamh-ne  agus  air  ar  faireachduinnean, 
ach  cha  tig  caochladh  gu  brath  air  gradh  Dhe 
no  air  a  smuaintean  trocaireach  d'  ar  taobh. 
Ged  dh'  atharraicheadh  na  beanntan,  agus  a 
ghluaisear  na  cnuic ;  chan  atharraichear  mo 
choihhneas-graidh  bhuait-se,  agus  cha  ghluaisear 
coimhcheangal  mo  sKith,  deir  lehobhah.  Ge 
be  aite  an  teid  sinn  cha  tuit  sinn  as 
a  lamhan-san,  agus  ann  an  lamhan  an 
Tighearna  chan  eirich  olc  dhuinn  ciod  air 
bith  a  thachras. 

An  uair  a  tha  sinn  a'  cur  ar  n-aghaidh  air 
bliadhna  iiir,  a'  dol  a  mach  mar  a  chaidh 
Abraham  agus  gun  fhios  againn  ciod  a  tha 
romhainn,  deanamaid  greim  air  a'  ghealladh 
so  ann  am  facal  an  Tighearna,  /*  e  an  DiQ 
bithbhuan  d'  aite-cbmhnuidh  agus  fodha  tha  na 
gairdeanan  siorruidh. 


Tiodhlacadh  nam  Marbh 


BU  mhaith  leam  comhairle  a  thoirt  air  minis- 
tearan  oga,  gun  iad  a  leigeil  le  an  tean- 
ganna  peacachadh,  an  uair  a  bhios  iad  ag 
iirnuigh  aig  tiodhlacadh  nam  marbh,  oir  is  e 
peacadh  a  tha  ann  a  bhi  cur  suas  ri  Dia  an 


seorsa  iirnuighean  a  chluinnear  air  uairean  aig 
tiodhlacadh  ;  iirnuighean  anns  a  bheil  am  marbh 
agus  cairdean  a'  mhairbh  air  an  sliobadh  agus 
air  am  moladh  thar  tomhais.  Tha  an  droch 
fhasan  so  a'  tolladh  a  steach,  ach  air  a  shon  sin 


TIODHLACADH  NAM  MARBH 


tha  e  grannda  an  siiilean  dhaoine  ceart.  Agus 
ma  tha  e  grannda  an  siiilean  dhaoine  nach 
fheuni  sru  bheil  e  graineil  an  siiilean  Dhe  ! 

An  uair  a  thoisicheas  niinistear  air  na  mairbh 
a  mholadh  a  chum  nam  beo  a  thoileachadh,  tha 
e  a'  toiseachadh  air  rud  nach  bi  furasda  dha 
sguir  dheth  ;  theid  am  beag  gus  am  mor,  gus 
mu  dheireadh  an  caill  e  a  choguis  agus  a  naire 
gu  buileach.  Mar  sin  biodh  e  glic  'n  a  thrath  ; 
cuimhnicheadh  e  nach  ann  ri  daoine  ach  ri  Dia 
a  tha  e  a'  labhairt,  is  seachnadh  e  am  fasan  iir 
so. 

Tha  amannan  ann  anns  am  bris  a  h-uile 
duine  tiirail  na  riaghailtean  abhaisteach  a  tha 
aige  ;  an  uair  a  tha  muinntir  baile  no  muinntir 
sgireachd  a'  tiodhlacadh  duine  a  bha  sonraichte 
am  measg  chaich,  a  thaobh  a  shaothrach  no  a 
dhiadhaidheachd,  tha  e  freagarrach  gu  leor  do 
mhinistear  buidheachas  a  thoirt  do  Dhia  air  a 
shon  sin.  Ach  a  mach  bhuaith  sin  bu  choir  dha 
a  bhi  ciiramach  agus  na  mairbh  fhagail  mar  tha 
iad.  Tha  iad  ann  an  lamhan  an  Tighearn  dan 
leir  an  olc  agus  am  maith. 

A  thuilleadh  air  sin  bu  choir  do  mhinistearan 
oga,  an  tiis  an  toiseachaidh,  a  theagasg  dhaibh 
fein  a  bhi  ordail  'naniirnuighean  aig  tiodhlacadh; 
gun  dad  a  bhi  annta  ach  athchuingean  a  tha 
freagarrach  aig  a  leithid  a  dh'  am,  agus  an 
iirnuighean  a  dheanamh  goirid.  Daonnan  aig 
tiodhlacadh  nam  marbh  is  coir  buidheachas  a 
bhi  air  a  thoirt  do  Dhia  air  son  dochas  na 
beatha  maireannaich. 

Bhitheadh  an  urnuigh  so  no  urnuigh  eile 
coltach  rithe  freagarrach  aig  tiodhlacadh.     j 

Aig  an  tigh 

A  Dhe  naoimh  agus  uile-chumhachdaich,  a 
tha  gun  atharrachadh  gun  sgaile-tionndaidh,  am 
measg  uile  chaochlaidhean  ar  beatha-ne,  dh' 
iarramaid  teachd  ann  ad  lathair  aig  an  am  so 
le  urram  agus  eagal  diadhaidh,  ag  aideachadh 
gu  bheil  thusa  ceart  'n  ad  uile  shlighibh  agus 
naomh  'n  ad  uile-ghniomharaibh.  Cuidich  leinn 
eadhon  ann  an  la  na  trioblaid,  an  uair  a  tha  ar 
cridheachan  air  an  leon  gu  goirt,  t'  ainm  naomh 
a  bheannachadh,  agus  a  bhi  striochdta  do  d' 
thoil,  oir  tha  fhios  againn  nach  ann  ann  an 
corruich  ach  ann  an  gradh  a  tha  thu  a'  smach- 
dachadh  do  chloinne.  Meudaich,  a  Thighearna, 
ar  creideamh,  a  chum  's  gu'm  bi  dearbhachd 
againn  gu  bheil  co-fhaireachduinn  agad-sa  ruinn 
'n  ar  n-uile  amhgharan,  agus  dearbhachd  mar 
an  ceudna  nach  'eil  bas  no  beatha,  no  nithe  a 
ta  lathair,  no  nithe  a  ta  ri  teachd,  comasach  air 
ar  sgaradh  bho  do  ghradh-sa  ann  an  losa  Criosd 
ar  Tighearna. 

Gu  ma  beannaichte  gu  robh  t'ainm,  a  Thigh- 
earna, air  son  tiodhlaca  lionmhor  do  ghraidh  a 
mheal  sinn  ann  ad  fhreasdal  gu  ruige  so,  ach  gu 
sonraichte,  gu  ma  beannaichte  gu  robh  t'  ainm 


air  son  an  dochais  a  thug  thu  dhuinn  ann  an 
soisgeul  do  mhic,  dochas  na  beatha  maireannaich. 
Buidheachas  a  bhi  dhuit  gun  do  naomhaichesan 
an  uaigh,  gu'n  do  sgrios  e  cumhachd  a'  bhais, 
agus  gu'n  tug  e  beatha  agus  neo-bhasmhorachd 
gu  solus.  Deonuich,  uime  sin,  nach  bi  sinne  ri 
bron  mar  dhaoine  aig  nach  'eil  dochas,  oir  tha 
fhios  againn  gu  bheil  iadsan  a  fhuair  bas  ann 
an  Criosd  a  nis  aig  fois,  agus  gu  bheil  laithean 
am  broin  criochnaichte. 

Athair  na  trocair,  tha  sum  a'  guidhe  gu'm 
biodh  do  lathaireachd  bheannaichte  maille  ri 
muinntir  an  teaghlaich  so  air  an  do  rinn  thu  am 
briseadh  goirt  so.  Gu'm  biodh  do  fhreasdal  air 
a  naomhachadh  dhaibh,  air  chor  agus  gu'n  gabh 
iad  ri  do  thoil  gu  ciiiin  agus  gu  h-iriosal,  ag  radh 
mar  thubhairt  do  sheirbhiseach  o  shean.  Thug 
an  Tighearna  uaith,  thug  an  Tighearna  leis  ; 
beannaichte  gu'n  robh  ainm  an  Tighearna. 
Nochd  dhaibh  do  choibhneas,  agus  coimhlion 
dhaibh  do  ghealladh,  "  An  uair  a  shiubhlas  tu 
troimh  na  h-uisgeachan  bithidh  mise  maille  riut ; 
agus  troimh  na  h-aimhnichean  cha  tig  iad 
tharad." 

Ar  n-Athair  ata  air  neamh,  a  tha  teagasg 
dhuinn  le  guth  do  fhreasdail  nach  'eil  annainn 
ach  luchd-turuis  anns  an  t-saoghal  so,  tha  sinn 
a'  guidhe  gu'n  tugadh  tu  dhuinn  gliocas  gu  bhi 
ag  aireamh  ar  laithean,  oir  tha  ar  beatha  a'  dol 
seachad  mar  shruth.  Cuidich  leinn  ar  cridh- 
eachan a  shocruchadh  air  na  nithean  ata  neo- 
fhaicsinneach  agus  siorruidh,  agus  roghainn  a 
dheanamh  de'n  chuid  mhaith  sin  nach  h-urrainn 
an  saoghal  no  am  bas  a  thoirt  uainn.  Agus  do 
bhrigh  nach  h-aithne  dhuinn  ciod  an  la  no  an 
uair  a  thig  do  ghairm  'g  ar  n-ionnsuidh,  deonuich 
gu'm  bitheamaid  furachail  is  faicilleach,  a'  cur 
seachad  ar  laithean  mar  sheirbhisich  a  tha 
feitheamh  ri  teachd  am  Maighstir.     Amen. 

Aig  an  Uaigh 

Is  mise  an  aiseirigh  agus  a  bheatha,  deir  an 
Tighearna  ;  an  ti  a  chreideas  annam-sa,  ged 
gheibheadh  e  bas  bithidh  e  beo  ;  agus  ge  b'e 
neach  a  ta  beo,  agus  a'  creidsinn  annam-sa,  chan 
fhaigh  e  bas  am  feasd." 

Gu  ma  beannaichte  gu  robh  thusa,  a  Thigh- 
earna, a  dh'  ath-ghin  sinne  gu  beo-dhochas,  tre 
aiseirigh  losa  Criosd  o  na  marbhaibh,  a  chum 
oighreachd  neo-thruaillidh,  agus  neo-shalaich, 
agus  nach  searg  as,  a  tha  air  a  coimhead  's  na 
neamhaibh  dhuinn.  Ann  an  dochas  cinnteach 
na  beatha  maireannaich  tha  sinn  a  nis  a'  caradh 
anns  an  uaigh  duslach  ar  brathar,  a'  tiomnadh 
suas  a'  chuirp  bhasmhoir  do'n  duslaich  as  an 
tainig  e,  agus  a'  tiomnadh  anama  dhuit-sa,  ar 
Cruithear  agus  ar  Fear-saoraidh.  Ann  an  stri 
ar  beatha,  agus  aig  uair  ar  bais,  agus  ann  an 
la  a  bhreitheanais,  a  Thighearna,  cuimhnich 
trocair. 

Ar  n-Athair  ata  air  neamh,  o  bhruaich  na 
h-uaighe  tha  sinn  ag  eigheaeh  riut,  a'  guidhe 
gu'n  gleidheadh  tu  sinn  o  pheacadh  agus  o 
mhealltaireachd  an  t-saoghail,  agus  gu'n  dean- 
adh  tu  coimhlionta  sinn  anns  gaeh  uile  dheagh 
obair,    ag  oibreachadh    annainn    an    ni    a  tha 


taitneach   ann   ad  lathair    tre    losa   Criosd    ar 
Tighearna. 

Gu  robh  gras  an  Tighearna  losa  Criosd,  agus 
gradh  Dhe  an  Athar,  agus  co-chomunn  an 
Spioraid  Naoimh,  maille  ruinn  uile  a  nis  agus 
gu  siorruidh.     Amen. 


Anns  a'  Chathair 


CIOD  an  t-aobhar  gu'm  bi  ministearan  oga 
agus  foirbhich  a'  toiseaehadh  an  drasd  's  a 
ris  air  peileastaireachd  air  Leabhar  Aidmheil 
a'  Chreidimh  ?  Tha  mi  an  diiil  gur  e  so  an 
t-aobhar,  gu  bheil  Leabhar  Aidmheil  a'  Chreid- 
imh a'  labhairt  mar  gu'm  biodh  eolas  na's 
cinntiche  againn  air  riiintean  diomhair  an 
Tighearna  na's  urrainn  mac  an  duine  fhaotainn. 
Anns  na  laithean  so  tha  eolas  a'  fas  agus  a' 
meudachadh  a  h-uile  bliadhna  ;  tha  am  brat  a 
bha  foluch  o  shiiilean  ar  n-aithrichean  buadhan 
is  miorbhuilean  a'  chruthachaidh  air  a  tharruing 
air  falbh  uidh  ar  n-uidh,  air  chor  agus  gu  bheil 
eolas  agus  tuigse  aig  a'  ghineil  so  air  oibrichean 
an  Tighearna  agus  air  doighean  an  Tighearna 
ann  an  eachdraidh  an  t-saoghail  nach  robh  aig 
na  seann  ghinealan,  ach  an  aite  a  bhi  air  an 
seideadh  suas  leis  an  eolas  sin,  no  air  an  deanamh 
cinnteach  is  dana  is  ladarna  'n  an  cainnt,  tha 
daoine  an  diugh  fada  fada  na's  irisle  na'n 
aithrichean  an  uair  a  labhras  iad  mu  oibrichean 
agus  mu  riiintean  Dhe.  Mar  is  mo  a  tha  eolas 
a'  fas  is  ann  is  mo  a  tha  daoine  glic  a'  faireach- 
duinn  an  aineolais  fein. 

Co  an  diadhair  an  diugh  a  b'  urrainn  a  radh 
gu  bheil  rim-diomhair  Dhe  cho  soilleir  dha  's  a 
bha  e  do  na  diadhairean  a  sgriobh  na  briathran 
so  ann  an  Leabhar  Aidmheil  a'  Chreidimh  ? 

(1)  Le  taghadh  is  brdiigh  Dhe,  a  chum  foills- 

eachadh  a  ghlbire,  tha  cuid  de  dhaoine 
agus  cuid  de  ainglean  air  an  sonrachadh 
a  chum  beatha  shiorruidh,  agus  cuid  eile 
chum  has  siorruidh.  Tha  aireamh  nan 
ainglean  sin  cho  cinnteach  's  nach  gabh 
iad  cur  riu  no  toirt  bhuapa. 

(2)  Mar  a  shbnraich  Dia  a  itihuinntir  thaghta 

chum  glbire,  mar  sin  shbnraich  e  na 
h-uile  mheadhonan  'g  a7i  saoradh  le  riin 
siorruidh  is  saor  a  thoile.  Air  an  aohhar 
sin  tha  a  mhuinntir  thaghta,  a  thuit  ann 
an  Adhamh,  air  an  saoradh  le  Criosd,  air 
an  gairm  gu  h-eifeachdach  gu  creideamh 
ann  an  Criosd  le  a  Spiorad  ag  oibreachadh 
annta  an  am  iomchuidh  ;  tha  iad  air  am 
fireanachadh,  air  an  uchd-mhacachadh, 
agus  air  an  naomhachadh. 

(3)  Thoilich  Dia  gabhail  seachad  air  a'  chbrr 

de'n  chinne-daonna,  agus  an  brduchadh 
chum  feirge  agus  eas-urraim,  air  son  am 
peacaidhfChum  cliii  acheartais ghlbrmhoir , 


a  reir  rim  do-rannsaichte  a  thoile  fein, 
leis  a  bheil  e  a'  nochdadh  no  diultadh 
trbcair  a  reir  a  thoile. 

(4)  Tha  naoidhea?ia  taghta,  a  hhasaicheas  'n  an 

naoidheana,  air  an  ath-ghineamhuinn 
agus  air  an  saoradh  le  Criosd,  tre  an 
Spiorad  a  dh'  oibricheas  annta  aig  an  am 
agus  anns  an  aite  anns  an  toilich  e. 
Mar  sin  cuideachd,  tha  na  h-uile  dhaoine 
eile  a  tha  taghta,  ach  nach  urrainn  a  bhi 
air  an  gairm  o'n  leth-muigh  le  minis- 
trealachd  anfhacail,  air  an  ath-ghineamh- 
uinn agus  air  an  saoradh. 

(5)  Ach  daoine  nach  'eil  taghta,  ged  dh'  fhaodas 

iad  a  bhi  air  an  gairm  le  ministrealachd 
an  fhacail,  agus  ged  dh'  fhaodas  cuid  de 
oibre  coitchionn  an  Spioraid  a  bhi  air  an 
nochdadh  annta,  do  bhrrgh  nach  tig  iad 
gu  Criosd  gu  fior,  cha  bhi  iad  air  an 
saoradh.  Cha  mhb  a  bhios  daoine  nach 
eil  ag  aideachadh  a'  chreidimh  Chrios- 
duidh  air  an  saoradh  air  dbigh  eile,  ciod 
air  bith  cho  dlcheallach  s  a  dh'  fhaodas 
iad  am  beatha  a  riaghladh,  a  reir  solus 
reusoin,  agus  a  reir  lagh  a'  chreidimh  a 
tha  iad  ag  aideachadh. 

(6)  Tha  oibrichean  maithe  a  tha  air  an  deanamh 

le  daoine  nach  'eil  air  an  ath-ghineamhuinn, 
ged  dh'  fhaodas  na  h-oibrichean  sin  a 
bhi  ceart  annta  fein,  agus  air  an  aithneadh 
le  Dia,  agus  a  chumfeum  agus  buannachd 
dhaibh  fein  agus  do  dhaoine  eile  ;  gidh- 
eadh  a  chionn  nach  'eil  iad  a'  teachd  o 
chridhe  a  tha  air  a  ghlanadh  le  creidea?nh  ; 
agus  a  chionn  nach  'eil  iad  air  an  deanamh 
ann  an  dbigh  cheart,  a  reir  an  Fhacail  ; 
no  le  run  ceart,  a  chum  glbire  Dhe, — tha 
iad  peacach  agus  chan  urrainn  Dia 
tlachd  a  ghabhail  annta,  agus  cha  mhb  a 
ni  iad  duine  iomchuidh  air  gabhail  ri 
gras  Dhe.  Ach  air  a  shon  sin  tha  e  na's 
peacaiche  do  dhuine  neo-iompaichie  na 
h-oibrichean  sin  a  dhearmad,  agus  na's 
mi-thaitniche  do  Dhia. 

Ann  an  aon  seadh  tha  so  uile  fior,  no  co  dhiu 
cha  ghabh  e  aicheadh,  oir  tha  e  cho  fior  's  a 
b'  urrainn  diomhaireachd  de'n  t-seorsa  so  a 
bhith,  ciod  air  bith  cainnt  anns  an  cuirear  i, 
ach  air  a  shon  sin  tha  so  uile  fada  fada  air  falbh 
o  Chriosd  agus  o'n  inntinn  a  bha  ann  an  Criosd, 


ANNS  A'  CHAtHAIR— DORLACH  SIL 


agus  o  na  nithean  a  bu  dliiithe  d'a  chridhe. 
Tha  moran  de  Leabhar  Aidmheil  a'  Chreidimh 
coltach  ri  rud  a  bhiodh  air  a  sgriobhadh  le 
sgriobhaichean  nan  ludhach  agus  leis  na 
Phairisieh,  daoine  a  bha  gaolach  air  laghair- 
eachd  ;  tha  e  fada  air  falbh  o  fharsuingeachd 
agus  o  shimplidheachd  an  t-soisgeil  a  shear- 
monaich  Criosd.  Agus  cha  droch  comharradh 
e  idir  air  ministearan  oga  an  latha  so  nach  e  so 
a'  chainnt  a  tha  iad  a'  bruidhinn  ach  cainnt  as 


irisle,  agus  is  fhasa  a  tuigsinn,  agus  is  dluithe 
do  inntinn  Chriosd.  Coma  learn  ministearan  a 
bhios  a'  deanamh  deasboireachd  thioram  anns 
a'  chiibaid  air  riiintean  dionihair  Dhe,  air 
taghadh  is  aireamh  nan  daoine  taghta  ;  tha 
iad  uile  taghta  a  ghabhas  ris  an  t-soisgeul,  agus 
an  fheadhainn  nach  gabh  chan  e  nach  robh 
iad  air  an  taghadh  is  coireach  ach  an  toil  rag 
fein.  Sin  a  mhain  a  bhuineas  dhuinne  ;  nithean 
diomhair  buinidh  iad  do  Dhia. 


Dorlach  SlI 


QIN  an  t-ainm  a  thug  an  t-Ollamh  Donihnull 
^Mac  Gilleathain  do'n  leabhar  shearmon  so  a 
dheasaich  e  air  son  a'  chlo,  leabhar  beag  cuimir 
anns  a  bheil  deich  searmoin  le  caochladh  mhinis- 
tearan  de'n  eaglais  Shaoir. 

M'an  abair  mi  an  corr  uime  faodaidh  mi  a 
radh  gu  bheil  an  clo  soilleir  do'n  t-siiil,  agus  an 
litreachadh  air  a  dheanamh  gu  riaghailteach 
agus  gu  ciiramach,  air  chor  agus  gu  bheil  an 
leabhar  gasda  o'n  taobh  a  muigh  is  furasd  a 
leughadh.  Chan  'eil  obair  air  an  t-saoghal  is 
duiliche  a  dheanamh  na  leabhar  Gaidhlig  a 
dheasachadh  air  son  a'  chlo,  ach  ged  chitheadh 
mo  shuil-sa  barrachd  mhearachdan  anns  an 
leabhar  so  na  chunnaic  i,  cha  b'  fhiach  learn  an 
ainmeachadh  airanduilleigso,  oir  cuiridh  teagasg 
maith  ann  an  searmon  foluoh  air  mearachdan 
beaga  anns  a'  chlo. 

Tha  teagasg  maith  anns  na  searmoin  so  ;  tha 
iad  an  da  chuid,  sgriobtuireil  agus  soisgeulach. 
Chan  eil  fhios  agam  ciod  am  bonn  air  an  robh 
na  ministearan  a  sgriobh  iad  air  an  taghadh, 
ach  ma  tha  an  corr  d'  an  obair  agus  d'  an  teagasg 
coltach  ris  na  searmoin  a  tha  anns  an  leabhar 
so,  faodaidh  an  eaglais  Shaor  a  ceann  a  thogail 
gu  maith  ard  anns  na  cearnaibh  anns  a  bheil 
iad  air  an  suidheachadh  ;  an  Carlobhagh,  an 
Ceannloch,  agus  an  Cnoc  Leodhais  ;  an  Urrath  ; 
an  Srathaidh  ;  an  Lairig  ;  an  Loch-Aillse  ;  an 
Gleann  Urchadain  ;   an  Lite  ;   an  Glaschu. 

Chan  'eil  so  a'  ciallachadh  gu  bheil  airde  no 
doimhne  anns  na  searmoin  so  a  ni  luachmhor 
iad  mar  litreachas  no  mar  theagasg.  Dh'  fhalbh 
an  la  anns  an  robh  an  seorsa  shearmon  sin  air 
an  cur  a  mach,  is  theagamh  nach  call  gu'n  d' 
fhalbh,  oir  chan  e  a'  chrioch  araidh  aig  searmon 
a  bhi  snasmhor  mar  litreachas  no  bhi  reusonach- 
adh  mu  na  nithean  a  bhuineas  do  na  sgoilearan 
a  tha  teagasg  ann  an  Tallachan  na  diadhachd  ; 
is  e  a'  chrioch  araidh  aig  searmon  gairm  is 
riaghailtean  is  fiosrachadh  na  beatha  spioradail 
a  chur  mii  choinneamh  an  luchd-eisdeachd ; 
ionndrainn  air  Dia  a  dhiisgadh  'n  an  cridheachan, 
agus  aran  na  beatha  a  bhriseadh  dhaibh  a 
Facal  Dhe.  Sin  a  tha  na  searmoin  so  a'  dean- 
amh ;  gheibhear  annta  an  rud  a  tha  a  h-uile 
ministear   dileas    a'    toirt    d'a    choimhthional 


Sabaid  as  deidh  Sabaid  ;  earailean  agus  teagasg 
agus  comhfhurtachd,  is  sin  uile  air  a  steidh- 
eachadh  air  Facal  an  Tighearna. 

Tha  na  ministearan  a  sgriobh  na  searmoin  so 
glic  anna  bhi  leantuinn  an  t-seann  fhasain,  a' 
I'oinn  an  teagaisg  fo  chinn.  Sin  fasan  nach  'eil 
moran  de  mhinistearan  oga  a'  leantuinn  an 
diugh,  ach  tha  a  bhuil  ;  gle  bhitheanta  chan 
eil  barr  no  bun  aig  an  seanchas,  is  chan  aithne 
dhaibh  fein  no  dan  luchd-eisdeachd  c6  as  a 
dh'  fhalbh  iad  no  c'aite  a  bheil  iad  a'  dol.  Ann 
an  searmon  tha  cinn  a'  cumail  an  t-searmonaiche 
air  an  t-slighe  cheart,  direach  mar  a  chumas  na 
puist  a  tha  ri  taobh  an  rathaid  luchd-turuis  air 
druim  an  rathaid  an  uair  nach  f  haicear  an  rathad 
le  sneachd.  An  uair  a  chluinneas  coimhthional 
ministear  a'  toirt  a  mach  a'  chinn-teagaisg  so, 
A  Thighearna,  teasairg  sinn  ;  tha  sinn  caillte,  agus 
a  chluinneas  iad  e  ag  radh  gu'm  beachdaicli  e 
air  na  briathran  fo  thri  cinn  mar  so,  tha  fhios  aca 
ciod  a  tha  'n  a  bheachd,  is  tha  rud-eigin  aca  air 
am  faigh  iad  greim  : 

(1)  An  teanntachd  a  diisgadh  na  h-urmiigh. 

(2)  An  iirnuigh  air  a  freagairt  le  miorbhuil. 

(3)  A'  mJiiorbhuil  a'  daingeachadh  creidimh. 

Chan  'eil  gin  idir  de  na  searmoin  so  nach  'eil 
air  an  roinn  agus  air  an  cur  fo  chinn  ;  ann  an 
cuid  dhiubh  tha  cinn  bheaga  fo  na  cinn  mhora. 
Ann  an  searmon  leis  an  Urramach,  Eachann 
Mac  Amhlaidh,  an  Srathaidh,  air  a'  cheann- 
theagaisg,  Uime  sin  is  teachdairean  sinn  air  son 
Chriosd,  mar  gun  cuireadh  Dia  impidh  leinne  : 
tha  sinne  o'  guidhe  oirbh,  as  uchd  Chriosd,  bithibh 
reidh  ri  Dia,  tha  na  cinn  so  air  an  toirt  a  mach 

I.  Diirachd  an  t-soisgeil  a  dheanamh  reite, 
II.   Cumhachd  Chriosd  gu  tearnadh. 

III.  Bonn  na  reite  ri  Dia. 

IV.  Fianuis  na  reite. 

V.   Toraidhean  na  reite. 

(a)  Glanadh  peacaidh. 

(b)  Fireanachadh  a'  pheacaich. 

(c)  Sith  ri  Dia. 

Nach  saoil  mi  gu  bheil  mi  a'  cluinntinn  guth  an 
fhir  nach  maireann,    Eachann  Mac  Fhionghuin, 

a'  roinn  a'  chinn-theagaisg  so  mar  bhiodh  e 
a'  roinn  a  shearmoin  ann  an  eaglais  Chirc-a-bol 
an  laithean  m'  oige  !  Theagamh  nach  fhaic  siiil 
Eachainn  Mhic  Amhlaidh  so  gu  brath,  ach  ged 
chitheadh,  cha  ruigeadh  e  a  leas  ach  a  bhi  mor 
as  fhein  air  son  gu'ni  bruidhninn-sa  uime  anns 
an  aon  anail  leis  am  bruidhinn  mi  air  Eachann 
Mac  Fhionghuin. 

Mar  tha  an  t-Ollamh  Domhnull  Mac  Ghil- 
leathain,  a  dheasaich  an  leabhar  so,  ag  radh  ; 
chan  fhaighear  ach  gle  bheag  de  shearmoin  ann 
an  Utreachas  nan  Gaidheal.  Theagamh  gu  robh 
iomadh  aobhar  air  a  sin,  ach  b'e  an  t-aobhar  a 
bu  mhotha  nach  robh  aireamh  mhor  de  mhinis- 
tearan  anns  a'  Ghaidhealtachd  a  b'  urrainn 
Gaidhhg  a  sgriobhadh,  no  aireamh  mhor  de 
dhaoine  a  b'  urrainn  a  leughadh.  Is  rud  neonach 
e,  ach  rud  fior,  gu  bheil  sgoilearachd  na  cainnte 
a'  cinntinn  an  diugh  agus  a'  chainnt  fein  a' 
seargadh.    Anns  an  leabhar  a  chuir  Iain  Reid  a 


mach,  Bibliotheca  Scoto- Celtic  a,  tha  e  ag  radh  air 
a  cheann  gur  e  an  t-aobhar  nach  robh  minis- 
tearan  Gaidhealach  a'  cur  shearmon  an  clo  nach 
b'  aithne  dhaibh  na  facail  a  litreachadh  gu 
ceart  ;  nach  robh  iad  a'  speiligeadh  na  Gaidhlig 
a  reir  riaghailtean  gramair  ach  ad  libitum,  no 
mar  a  thoilicheadh  iad  fein. 

A  thuilleadh  air  gur  h-airidh  an  leabhar  so 
air  ar  beannachd  air  sgath  an  deagh  theagaisg  a 
tha  ann,  tha  sinn  a'  deanamh  a  bheatha  air  an 
duilleig  so  a  chionn  gu  bheil  e  a'  lionadh  aite 
a  tha  gle  fhalamh  ann  an  litreachas  ar  dtithcha, 
agus  gu  sonraichte  a  chionn  gu'n  tainig  e  mach 
o'n  eaglais  Shaoir,  eaglais  aig  a  bheil  a'  chuid 
mhor  de  mhuinntir  na  Gaidhlig  anns  an  taobh 
tuath  agus  anns  na  h-eileanan  a  tuath  fhathast 
air  a  cviram.  Bho  na  tha  sin  mar  sin,  is  maith 
an  gnothuch  gu  bheil  ministearan  aice  as  urrainn 
teagasg  a  dheanamh  gu  cothromach  ann  an 
Gaidhliff. 


Beatha  agus  Obair 


Oileanaich  oga  na  h-eaglais 

0  CHIONN  bliadhna  no  dha  tha  barrachd 
ghillean  oga  a'  tighinn  air  an  aghaidh  gu 
dreuchd  na  ministrealachd.  Theagamh  gu 
bheil  aobhar  no  dha  air  sin,  ach  tha  aon  aobhar 
air  CO  dhiu,  gu  bheil  e  furasda  an  diugh  dreuchd 
na  ministrealachd  a  thoirt  a  mach.  Tha  an 
Comunn  a  tha  sealltainn  thairis  air  ctiisean  na 
h-eaglais  anns  a'  Ghaidhealtachd  a'  cur  seachad 
suim  mhor  airgid,  se  ceud  a  h-uile  bliadhna,  gu 
bhi  cuideachadh  nan  daoine  oga  a  tha  'g  an 
ullachadh  fein  an  sgoilean  agus  an  collaistean. 
A  thuilleadh  air  sin  tha  mu  thuaiream  se  ceud 
eile  ann  an  lamhan  a'  Chomuinn  gach  bliadhna, 
air  chor  agus  gu  bheil  oileanaich  an  diugh  air  an 
deagh  charadh.  Is  e  fior  dhuine  annamh  a  tha 
toirt  a  mach  fhoghluim  an  diugh  air  a  chosdus 
fein  no  air  cosdus  athar.  Gun  ghuth  air  na 
bursaraidhean  a  dh'  fhaodas  balaich  a  chosnadh 
le  an  eanchainn  agus  le  an  dicheall  fein,  thatar 
a'  toirt  cuideachaidh  dhaibh  o'n  eaglais  gun 
cheasnachadh  idir,  ma  tha  feum  aca  air.  Chan 
'ail  iarraidh  air  bith  aig  an  eaglais  air  daoine 
leasga  a  bhi  'g  an  tairgsinn  fein  air  son  a  h-obair, 
no  daoine  bog  leis  nach  toil  cruadal  f  hulang  an 
laithean  an  oige,  no  daoine  maol  d'am  biodh 
e  na  b'  fhearr  a  bhi  ris  a'  chiobaireachd  no  ri 
iasgach  ghiomach.  Ach  ma  gheibhear  an 
seorsa  ceart,  balaich  thapaidh  aig  a  bheil 
diirachd  is  eud  'n  an  cridhe,  agus  gu  sonraichte 
balaich  a  bha  air  an  togail  le  parantan  diadh- 
aidh,  gheibh  iad  sin  cuideachadh. 

Tha  bursaraidhean  o'n  Eaglais  aig  balaich 
anns  na  sgoilean  so  ;  lonar-nis  ;  Cinn  a'  Ghiuth- 
saich  ;  Port-righ  ;  Steornabhagh  ;  an  Tair- 
beart. 


Eadar  Oil-thigh  Ghlaschu  agus  Tallachan  na 
Diadhachd  tha  ceithir  air  fhichead  a  dh 'oilea- 
naich na  h-eaglais  an  Glaschu  ;  dithis  an  Dunei- 
deann  ;  tri  an  Cill-rimhinn  ;  is  ceithir  an  Obar- 
Dheathain. 

Alasdair  Mac  an  t-Sagairt,  Gleann-Eilg 

Chunnaic  mi  anns  na  paipearan-naigheachd 
gun  do  leig  an  t-Urramach  Alasdair  Mac  an 
t-Sagairt,  M.A.,  uallach  a  dhreuchd  ^heth  o 
chionn  ghoirid,  agus  gu  bheil  e  a'  fagail  na 
sgireachd  anns  an  do  shaothraich  e  o  chionn 
corr  agus  da  fhichead  bliadhna.  Chan  'eil  de 
fhios  agam-sa  mu  obair  Mghr  Alasdair  ann  an 
Gleann-Eilg  ach  gu'm  bithinn  a'  cluinntinn, 
mar  bha  daoine  eile  a'  cluinntinn,  nach  bu 
mhor  de  mhinistearan  anns  a'  Ghaidhealtachd 
a  bha  cho  saothrachail  agus  cho  dileas  ris  na 
sgireachd  fein.  Na  bha  de  eolas  agam  air 
fhuair  mi  e  aig  coinneamhan  an  Dun-eideann, 
agus  theoidh  mo  chridhe  ris  o'n  cheud  uair 
a  chuala  mi  e  a'  bruidhinn  aig  a'  chomunn  a  tha 
sealltainn  thairis  air  cuisean  na  h-eaglais  anns 
a'  Ghaidhealtach.  A  Shamhradh  's  a  Gheamh- 
radh  bhiodd  e  a  lathair  aig  coinneamhan  a' 
Chomuinn  sin  gus  o  chionn  tri  bliadhna,  ach 
ged  bhiodh  e  a'  bruidhinn  gu  trie,  agus  ag 
iarraidh  airgid  air  son  obair  na  h-eaglais  anns  a' 
Ghaidhealtachd,  cha  chuala  mi  e  riamh  a' 
bruidhinn  air  a  shon  fein,  no  ag  iarraidh  airgid 
air  son  dad  a  bhuineadh  d'a  obair  no  d'a  eaglais 
fein  ;  bhiodh  e  daonnan  a'  bruidhinn  as  leth 
dhaoine  eile,  agus  a'  tagar  air  son  choimhears- 
nach  is  bhraithrean.  Mar  bha  cubhaidh  do 
dhuine  a  bha  'n  a  Chleireach  aig  Cleir  Loch 
Carrann  agus  aig  Seanadh  Ghleann-Eilg  bha 

inntinn  shoilleir  ordail  aige,  is  bha  e  suas  ri 
gnothuichean.  Bha  e  glic  grunndail  an  comh- 
airle,  ach  na  b'  fhearr  na  sin  uile,  bha  e  'na 
dhuine  sitheil  agus  'na  dhuine  caomhail,  an 
seorsa  duine  ris  am  bu  mhaith  le  ministearan 
eile  tachairt  an  uair  a  rachadh  iad  do  Dhun- 
eideann,  ged  nach  deanadh  iad  ach  breith  air 
laimh  air. 

Beothachadh  na  h-eaglais 

Bha  a'  cheud  oidhirp,  an  deidh  coinneamhan 
Ghlaschu,  air  a  dheanamh  an  Cambuslang,  agus 
an  ath  oidhirp  an  lonar-nis  an  deireadh  Novem- 
ber. Tha  moran  dhaoine  an  diiil  gu  bheil  an 
eaglais  a'  feuchainn  ri  diisgadh  a  dheanamh  as  a 
ceann  fein  agus  le  a  cumhachd  fein  gun  an 
Spiorad  Naomh  idir.  Chan  'eil  sin  ceart ;  tha 
fhios  aig  an  eaglais  gu  maith  nach  ann  le  a 
cumhachd-se  no  le  a  gliocas-se,  no  idir  idir  le 
straighlich,  a  thig  diisgadh  no  anianna  beoth- 
achaidh  ach  o  lathaireachd  an  Tighearna  agus 
o  spiorad  an  Tighearna.  Ach  tha  e  ceart  don 
eaglais  feitheamh  air  Dia  ann  an  iirnuigh  ; 
eadar-ghuidhe  a  dheanamh  le  aon  diu-achd  agus 
le  aon  chridhe  air  son  teachd  a  rioghachd.  Agus 
gle  bhitheanta  is  ann  tre  an  eadar-ghuidhe  sin 
a  tha  Dia  a'  nochdadh  da  shluagh  ciod  an 
t-seirbhis  a  tha  e  'g  an  gairm  thuice. 

Cha  robh  dad  an  lonar-nis  coltach  ris  an  diis- 
gadh a  bha  ann,  an  uair  a  bha  am  baile  uile  air 
a  ghluasad  fo  shearmonachadh  D.  L.  Moody,  ach 
mur  robh,  bha  gairm  Dhe  air  a  chur  air  cridh- 
eachan  agus  coguisean  dhaoine  gu  samhach 
agus  gu  soluimte,  is  theagamh  gu'n  do  choisrig 
moran  iad  fein  as  iir  do  sheirbhis  a  rioghachd 
nach  d'innis  gu  robh  iad  'g  a  dheanamh.  Bha 
moran  eile  a'  cuideachadh  Dhomhuill  Friseil  an 
lonar  -  nis  ach  b'  esan  cioch  na  cuibhle,  is 
theagamh  gur  e  na  h-iirnuighean  aige  cuimh- 
neachan  cho  milis  's  a  thug  feadhainn  de  na 
chaidh  a  dh'  lonar-nis  air  falbh  as.  Bha  coin- 
neamh-iirnuigh  air  a  gleidheadh  a  h-uile 
meadhon-la,  is  bha  e  'n  a  chomharradh  maith 
gu  robh  barrachd  dhaoine  a'  dol  innte  mu 
dheireadh  na  bha  dol  innte  an  toiseach. 

cm  Fhinn,  CHI  MhMllidh,  Cill  Choinnich 

Sin  tri  sgireachdan  a  tha  falamh  an  drasd  ; 
tri  sgireachdan  air  nach  freagair  ach  na  minis- 
tearan as  fhearr  as   urrainnear  a  chur  annta. 


Co  dhiu  is  e  Cill  Fhinn,  Loch  Tatha,  a  tha  air 
ainmeachadh  anns  an  rami  so  no  nach  e, 

Cill  Fhinn  's  Cill  Duinn  's  Cill  Donnain 
Na  tri  cilltean  as  sine  an  Albainn 

tha  Cill  Fhinn  am  measg  'n  an  sgireachdan 
Gaidhealach  aig  a  bheil  ainm  is  inbhe  urramach. 
Bidh  eaglais  Chill  Fhinn  a  nis  na's  urramaiche 
na  bha  i  riamh  (agus  fada  fada  na's  taitniche)  a 
chionn  gu'n  deachaidh  an  da  choimhthional 
comhla.  Na'm  faca  mo  sheana  charaid,  an 
t-Ollamh  Seoras  Mac  Aoidh  nach  maireann,  an 
la  beannaichte  so,  bhitheadh  e  mar  bha  Pol 
uair-eigin,  air  a  ghlacadh  suas  gu  ruig  an  treas 
neamh,  is  theireadh  e  le  uile  chridhe,  Nis,  a 
Thighearna,  leig  le  do  sheirbhiseach  siubhal  ann 
an  sith,  oir  chunnaic  mo  shuilean  do  shlainte. 
Ged  nach  biodh  ann  ach  gur  e  ministear  Chill 
F'hinn,  Seumas  Stiiibhard  agus  a  mhac,  an 
dithis  as  mo  a  dh'  fhag  larach  an  lamh  air  a' 
BhiobuU  Ghaidhlig.  agus  gu  bheil  Gaidhlig  air 
a  labhairt  aiiX^ill  Fhinn  fhathast,  bhiodh  e  'na 
ghnothuch  narach  mur  bi  ministear  Gaidhealach 
air  a  shuidheachadh  ann.  Tha  an  sgireachd 
farsuing  agus  an  obair  trom  ;  cha  fhreagair  ann 
ach  duine  luath  laidir  ;  duine  glic  tiirail  a  bhios 
na  shearmonaiche  maith  agus  'na  aodhair 
maith. 

Ma  tha  Cill  Fhinn  mor  tha  Cill  Mhaillidh 
na's  motha,  agus  an  sin  cuideachd  tha  mi  an 
duil  gu  bheil  an  da  choimhthional  air  dol 
comhla.  Sin  toileachas  as  mo  as  urrainn 
ministear  fhaicinn,  aonachd  anns  an  sgireachd 
anns  a  bheil  e  ag  oibreachadh.  Bha  aileadh  na 
sgoilearachd  an  Cill  Mhaillidh  cho  mhaith  's  a 
bha  e  ann  an  Cill  Fhinn  anns  na  seann  laithean, 
oir  be  so  an  sgireachd  anns  an  robh  an  t-Ollamh 
Gilleasbuig  Mac  A'Chleirich  nach  maireann. 
Rinn  Mac  A'Chleirich  cuid  mhaith  de  obair 
Ghaidhlig  ;  bha  lamh  aige  ann  an  ceartachadh 
a'  Bhiobuill ;  chuir  e  mach  da  leabhar  mhor 
thiugh  mu  bhardachd  Oisein,  agus  b'e  a'  cheud 
fhear-deasachaidh  air  earrann  na  Gaidhlig  ann 
am  Miosachan  na  h-eaglais. 

Tha  na  tri  sgireachdan  so  a'  feuchainn  ri 
ministearan  a  fhreagras  orra  a  lorgachadh,  ach 
chan  'eil  e  furasda  dhaibh  sin  f  haotainn,  oir  tha 
ministearan  maith  eadar  deich  bliadhna  fichead 
agus  coig  is  da  fhichead  car  gann.  An  fheadh- 
ainn  mhaith  nach    eil  ro  shean  tha  iad  ro  bs. 


Aig  an  Uinneig 


Eadailteach  a  Cinn-t-saile 

Uair  a  chaidh  duin-uasal  as  an  duthaich  so  air 
thurus  do'n  Roimh  bha  e  air  a  thoirt  an  lathair 
an  diadhair  ainmeil,  Mezzofanti,  priomh-eas- 
buig  an  eaglais  na  Roimhe.  Bha  e  air  a  radh 
gu  robh  eolas  aig  Mezzofanti  air  ochd  deug  is 
da  fhichead  canain,  agus  gu'n  leughadh  agus 


gu'n  sgriobhadh  e  Gaidhlig.  An  uair  a  dh' 
innis  an  duin-uasal  dha  gu  robh  gille-coise  aige 
a  bhruidhneadh  Gaidhlig  thubhairt  e  gu'm  bu 
mhaith  leis  fhaicinn  agus  bruidhinn  ris,  a  chionn 
nach  d'  fhuair  e  riamh  cothrom  air  Gaidhlig  a 
bhruidhinn  ged  a  rachadh  aige  air  a  leughadh 
's  a  sgriobhadh.     An  ath  latha  thug  an  duin- 

uasal  an  gille  Gaidhealach  gu  Mezzofanti,  is 
bha  seanchas  aca  an  Gaidhlig  fad  leth-uair.  An 
deidh  dhaibh  an  seomar  fhagail  dh'  fhoighnich 
am  maighstir  d'a  sheirbhiseach  an  do  thuig  iad 
a  cheile.  "  Thuig  gu  maith,"  ars'  an  gille, 
"  tha  deagh  Ghaidhlig  aig  an  duine  ud  :  theirinn 
gur  ann  a  Cinn-t-saile  tha  e." 

A'  phiob  thombaca 

Theagamh  gu'n  d'  fhuair  ministearan  eile  an 
leabhran  beag  a  thainig  thugam-sa  leis  a'  phosta 
an  de,  leabhar  a  tha  ag  radh  gu'n  tigeadh 
rioghachd  Dhe  'n  a  leumannaibh  an  Albainn 
na'n  stadadh  ministearan  de  smogadh. 

An  uair  a  leugh  mise  an  leabhran  so  is  e  a' 
cheud  smuain  a  thainig  thugam  gu  robh  e  air  a 
chur  a  dh'  ionnsuidh  an  duine  chearr  ;  gur  ann 
gu  Iain  Mac  Ille  Bhain  agus  gu  Domhnull 
Friseal  a  bu  choir  e  bhi  air  a  chur,  oir  stad  mise 
de  'n  phiob  an  am  a'  chogaidh  ach  bidh  na 
diadhairean  sin  a'  losgadh  tiiis  do'n  bhan-dia 
Nic-Tiona  fhathast. 

Cha  robh  mi  riamh  cinnteach  gus  an  de  c6 
dhiu  a  b'  fhiach  dhomh  stad  de'n  phiob  no  nach 
b'  fhiach  ;  ach  b'  fhiach  do  dhuine  rud  a  bu 
duiliche  na  sin  a  dheanamh  air  son  na  sith 
bheannaichte  a  thainig  'n  am  chridhe  an  uair  a 
bha  mi  a'  leughadh  an  leabhair  so,  agus  a' 
cuimhneachadh  air  an  an-shocair  agus  an  naire 
a  dhiiisgeadh  briathran  teinteach  an  duine  ann 
an  coguisean  mo  bhraithrean,  agus  gu  son- 
raichte  ann  an  coguisean  bhraithrean  an  Cleir 
Dhiin-chailleann.  Bha  mi  ag  radh  gu  beag 
rium  fein,  Sibh-se,  a  bhraithrean,  cuimhnichibh 
gu'n  d'fhuair  sibh  bhur  solasanfad  iomadh  latha, 
ach  a  nis,  ma  tha  coguisean  idir  agaibh,  bithidh 
sibh  ann  an  doruinn. 

Ach  ged  tha  mi  a'  sgriobhadh  so  eadar  f  heala- 
dha  's  a  rireadh  bu  mhaith  learn  a  radh  cuid- 
eachd  gur  f  hada  o  nach  f  haca  mi  argumaid  air  a 
deanamh  an  aghaidh  mhinistearan  a  bhi  smogadh 
cho  ciallach  agus  cho  druidhteach  ri  argumaid 
an  duine  so.  Chuir  e  an  dara  taobh  de'n  chuis 
cho  cothromach  's  nach  bu  mhaith  leam  gu 
h-onarach  a  fhreagairt.  Tha  f hios  agam  nach 
rachadh  agam  air,  agus  gum  faigheadh  an 
duine  gu  mo  choguis  a  dh'aindeoin  mo  reusoin. 
Ach  ma  tha  duine  air  bith  eile  as  urrainn 
grgumaid  an  leabhrain  so  a  fhreagairt,  ma 
chuireas  e  thugam-sa  argumaid  air  an  taobh 
eile  de'n  chiiis,  bidh  mi  toilichte  aite  a  thoirt 
dhith  air  an  duilleig  so.  Co  dhiubh  a  bhios  an 
argumaid  maith  no  dona  bheir  mi  aite  dhith, 
ach  ma  theid  aig  duine  air  bith  air  an  leabhran 
so  a  fhreagairt  ann  an  doigh  a  riaraicheas  m' 
inntinn  agus  mo  choguis  fein  bheir  mi  dha 
criin  agus  orainsear. 

GMdhlig  anns  na  Foclairean 

Bheir  mi  criin  agus  da  orainsear  don  duine  a 
chuireas  thugam  am  pasgan  as  f  hearr  de  f  hacail 
Ghaidhlig  air  son  nam  facal  Beurla  so  ;    re- 


ligion ;  science  ;  evolution  ;  biology  ;  physics  ; 
Nature  ;  chemistry  ;  politics  ;  geography  ; 
allegory  ;  committee  ;  artificial  ;  operation  ; 
vote  ;  gambling  ;  rates  ;  multiplication  table  ; 
sex  ;   pudding  ;   ritual  ;   pencil. 

A  h-uile  latha  d'ar  beatha  tha  ar  n-inntinnean 
ag  oibreachadh  am  measg  nan  nithean  a  tha  na 
facail  sin  a'  toirt  fa'r  comhair,  ach  chan  'eil  e 
furasda  dhuinn  seanchas  a  dheaftamh  umpa  an 
Gaidhlig  a  chionn  nach  'eil  cainnt  againn  air  a 
shon.  Sin  aobhar  as  motha  gu  bheil  a'  Bheurla 
a'  toUadh  a  steach  oirnn.  Tha  a'  Bheurla  coltach 
ris  na  daoine  gleusda  a  tha  'g  a  bruidhinn,  na 
Sasunnaich  ;  tha  i  daonnan  a'  gabhail  a  steach 
raointean  iira  d'a  h-iompaireachd,  a  sior  fhas 
gus  mu  dheireadh  an  sealbhaich  i  an  talamh. 

An  uair  a  bhios  mise  a'  sgriobhadh  Gaidhlig 
cha  bhi  mi  uair  air  bith  a'  sealtainn  ann  am 
Foclair,  a  chionn  gu  bheil  fhios  agam  nach 
fhaighinn  dad  ann  a  b'  fhiach  dhomh  fhaotainn, 
ach  bhiodh  Foclair  maith  feumail  do  dhaoine 
oga  a  tha  ag  ionnsachadh  Gaidhlig,  na'n  robh 
a  leithid  sin  de  leabhar  ann,  Fodair  anns  am 
biodh  facail  Bheurla  air  an  tionndadh  gu 
Gaidhlig.  Ach  cuiridh  am  Foclair  air  uairean 
daoine  air  seachran.  An  uair  a  b'  fheudar  do 
mhinistear  Dhruim-nan-dris  a  dhreuchd  a  leigeil 
dheth,  agus  Sir  Uilleam  MacEoghain  nach 
maireann  air  innseadh  dha  gu  robh  tumour  a'  fas 
air  an  eanchainn  aige,  b'  ann  air  bumailear  aig 
nach  robh  ach  droch  Ghaidhlig  a  chuir  a'  Chleir 
an  dleasdanas  an  eaglais  a  ghlaodhach  falamh, 
agus  an  t-aobhar  innseadh  do'n  choimhthional. 
Sheall  e  ann  am  Foclair  a  dh'  fheuchainn  ciod 
am  facal  Gaidhlig  a  gheibheadh  e  air  son  tumour, 
agus  aig  deireadh  na  seirbhis  dh'  innis  e  do 
mhuinntir  Dhruim-nan-dris,  gu  robh  morchuis 
ann  an  ceann  a'  mhinisteir. 

Coileach  do  Asclepius 

Bho  na  tha  mi  a'  bruidhinn  air  Gaidhlig  c6 
dhiii,  faodaidh  mi  innseadh  ciod  a  thachair  an 
la  a  bha  an  t-Urramach  Niall  Mac  Pharlainn, 
B.D.,  a'  bruidhinn  air  bas  Shocrateis.  A  mach 
o'n  chuid  sin  de  na  soisgeulan  a  tha  ag  innseadh 
mu  bhas  Chriosd  chan  'eil  dad  eile  ann  an 
litreachas  an  t-saoghail  as  mo  a  thaisicheas 
cridhe  duine  na'n  naigheachd  a  dh 'innis  Plato 
mu  bhas  Shocrateis.  B'e  am  facal  mu  dheireadh 
a  labhair  e,  agus  a  chasan  air  fas  fuar  is  am 
puinnsean  a  thug  iad  dha  air  dol  gu  chridhe,  A. 
Chrito  ;  tha  mi  fo  fhiachaihh  do  Asclepius  ann  an 
coileach  ;  an  cuimhnich  thu  amjiach  a  phaigheadh. 
(B'e  Asclepius  dia  na  dotaireachd  no  an  eolais- 
leighis). 

Tha  searmon  Beurla  aig  ministear  Chille- 
sgumain  anns  an  d'innis  e  an  naigheachd  so, 
agus  anns  a'  Bheurla  bha  a  h-uile  ceum  de'n 
naigheachd  air  innseadh  cho  ordail  agus  cho 
soluimte  's  gu  robh  i  furasd  a'  tuigsinn,  Crito  's 
an  coileach  's  gu  leir. 

Tha  cukl  ch  Iwlid-leughaidh  nan  duilleagan  so  aig  narit  'dl  fhins  <-i,  llm  '</  mi  (h<is,irhiiilh.  n,r  hitJiidh  lad 
a'  cm-  Utrichmn  iimpa  gu  Mghr  Mac  an  Leigh,  121  Sruid  NA"'w-,;/.s-,  <iii  himiidt'iinii.  ff,n<h<isarliaidh  an 
leabliair  Blieurla.  Tha  na  duilleagan  Gdidhlig  air  chiiram  DliunihnuiU  Mhic  Lainiiuinn,  am  Blar  Adholl, 
am  Peairt. 

An  Uine  Dol  Seachad 

Tha  fios  aig  na  bebthaihh  gu'tn  faigh  iad  bas. — Eccies.  ix.  5 


rpHA  fios  aig  na  beothaibh  gu  maith  gu'm 
-i-  faigh  iad  has,  ach  ma  tha,  chan  'eil  iad  a' 
gahhail  suim.  Tha  fhios  aca  nach  'eil  aith- 
reachas  anns  an  uaigh,  ach  ma  tha,  cuiridh  iad 
an  uaigh  bhuapa  bhadhna  eile  fhathast.  A 
h-uile  oidhche  a  hiidheas  sinn  sios  air  ar  leabaidh 
tha  sinn  ceum  na's  dluithe  don  t-siorruidheachd 
na  bha  sinn  an  de. 

Tha  t\m  mar  .shruthan  siiibhlach,  cas, 
Toirt  leis  gu  bras  gach  neach 
]3o  thir  na  dichuimhn',  is  thcMd  iad  as. 
Mar  theid  an  aisling  seach. 

Ach  ged  tha  an  t-siorruidheachd  daonnan  a' 
bagairt  orra,  tha  daoine  a'  dol  air  an  aghaidh 
mar  gu'm  biodh  aca  an  so  baile  a  mhaireas,  Ian 
de  ro-chiiram  mu  na  nithean  a  dh'  itheas  agus 
a  dh'  olas  iad,  agus  gun  chiiram  idir  mu  chor  an 
anama.  "  Tha  idne  gu  lebir  againn" — chuir  an 
smuain  sin  barrachd  dhaoine  do  ifreann  na 
lethsgeul  air  bith  eile. 

Aig  toiseach  na  bliadhna  tha  e  iomchuidh 
do  dhaoine  stad  air  an  ceum,  agus  fheoraich 
dhiubh  fein  ciod  am  feum  a  rinn  iad  de  na  coth- 
roman  a  thug  Dia  dhaibh  an  uiridh,  no  ciod  an 
dochas  a  bhiodh  aca  nan  tigeadh  a'  ghairni 
orra  gu  h^aithghearr  a  thainig  air  an  duine 
shaoibhir,  "  An  nochd  iarrar  t-anam  ort.  "  An 
uiridh,  aig  toiseach  na  bliadhna,  gheall  thu 
dhuit  fein,  a  leughadair,  gu'n  cuireadh  tu  an 
gnothuch  an  dara  taobh,  agus  gu'n  abradh  tu 
mar  thubhairt  losua,  "  Air  mo  shon-sa  ni  mi 
seirbhis  don  Tighearna."  Gheall  thu  dhuit 
fein  gu'm  fosgladh  tu  dorus  do  chridhe  do 
Chriosd  a  tha  bualadh  aig  do  dhorus  cho  fada. 
An  do  rinn  thu  sin  ?  Mur  do  rinn,  guidheam 
ort  as  uchd  Chriosd  t'  inntinn  a  dheanamh  suas 
gun  dail,  agus  na  smuaintean  sin,  gu  bheil  iiine 
gu  leoir  agad,  no  gu'm  bi  am  eile  na's  frea- 
garraiche,  a  thilgeadh  a  mach  as  do  chridhe. 
An  uair  a  tha  duine  tinn  chan  fhan  e  gun  cur 
air  son  an  dotair  gus  am  bi  e  freagarrach.  Nach 
gorach  dhuit  mata  a  bhi  na's  neo-chiiramaiche 
mu  t'anam  na  bhiodh  tu  mu  d'  chorp  !  Chan 
fhada  gus  am  bi  an  corp  'n  a  dhuslach  co  dhiu, 
ach  bidh  t'  anam  beo  gu  brath.  "  Ciod  an 
tairbhe  a  bhiodh  ann  do  dhuine  an  saoghal  uile 
a  chosnadh  agus  'anam  a  chall  ?  " 

A  thaobh  ar  beatha,  i^  e  an  t-aon  ni  as  urrainn 


sinn  a  radh  le  cinnt,  gu'n  tig  a'  chrioch  gun  bhi 
fada.  Ged  bheireadh  Dia  'n  a  fhreasdal 
sineadh  laithean  dhuinn,  tha  fhios  againn  gu'm 
faisrh  sinn  bas.  Astis  an  deidh  a  bhais  tha  am 
breitheanas.  Sin  smuain  a  tha  moran  dhaoine 
a'  tilgeadh  bhuapa  gu  buileach  an  diugh.  Ach 
creid  thusa  mise,  a  charaid,  nach  'eil  ann  an  sin 
ach  aisling  caillich  mar  a  durachd.  Coma  leat- 
sa  ciod  a  their  mi-chreidich  is  luchd-fanoid  is 
daoine  neo-dhiadhaidh  dam  biodh  e  'na 
naigheachd  mhaith  nach  'eil  breitheanas  ann  ; 
gabh  thusa  ri  solus  an  taisbeanaidh  a  thug  Dia 
dhuinn  anns  a'  Bhiobull,  agus  ri  fianuis  dhaoine 
diadhaidh  a  bha  air  an  teagasg  leis  an  Spiorad 
Naomh.  "  Is  eigin  duinn  uile,"  arsa  Pol,  "  bhi 
air  ar  nochdadh  an  lathair  caithir-breitheanais 
Chriosd,  chum  gu'm  faigh  gach  neach  na  nithe 
a  rinn  e  's  a'  choluinn,  a  reir  an  ni  a  rinn  e,  ma's 
maith  no  olc  e." 

Is  e  eagal  an  Tighearna  tus  a"  ghliocais  ;  tha 
an  diadhaidheachd  tarbhach  chum  nan  uile 
nithe,  agus  tha  gealladh  na  beatha  ata  lathair 
agus  gealladh  na  beatha  ata  ri  teachd  aig  a' 
mhuinntir  air  am  bheil  eagal  Dhe.  Co  dhiu 
a  tha  am  bas  dliith  dhuinn  no  nach  'eil  is  e  ar 
dleasdanas  agus  ar  gliocas  dichioll  a  dheanamh 
chum  feum  maith  a  dheanadh  de  na  laithean 
a  tha  Dia  a'  toirt  dhuinn,  oir  chan  'eil  aith- 
reachas  anns  an  uaigh. 

"(S'  an  uaigh  d'  am  bliell  sinn  idle  triall, 
Maith'neas  chan  fliaigh  's  chd  il'  fhiiaradli.  riamh. 
Gun  (■haocldadh  hithidh  cor  gach  neach 
Gu  am  a  hliinne  teachd  a  mach. 

"  Mosgail,  thusa  a  tha  a'd'  chadal,  agus  eirich 
o  na  marbhaibh,  agus  bheir  Criosd  solus  duit." 
Tha  moran  dhaoine  nach  robh  riamh  air  an 
diisgadh  ;  tha  feum  aca-san  air  an  t-solus  agus 
air  a'  ghliocas  ata  o  shuas.  Tha  moran  dhaoine 
a  bha  aon  uair  'n  an  diisgadh,  ach  thuit  an  cadal 
orra  a  ris,  agus  tha  iad  marbh  gu  spioradail. 
Tha  feum  aca-san  air  crathadh  a  chuireas  'n  am 
faireachadh  iad.  O  !  gu'n  cluinneadh  na 
mairbh  sin  guth  losa,  agus  gu'n  toiseachadh 
iad  air  rioghachd  Dhe  iarraidh  m'am  bi  e  ro 
anmoch. 

B'  abhaist  do  aon  de  na  seann  diadhairean  a 
bhi  ag  iirnuigh  mar  so,  "A  Thighearna  caom- 
hain  iadsan  nach  'eil  deas  agus  thoir  leat  a' 

mhuinntii"  a  tha  abuich.  "  Tha  Satan  a'  cur 
cagair  ann  an  cluasan  dhaoine  an  diugh  agus 
ag  radh  riu  nach  ruig  iad  a  leas  a  bhi  fo  iomguin 
nach  'eil  iad  deas  air  son  a'  bhais  ;  gur  h-ionnan 
do  'n  fhirean  agus  do'n  aingidh  an  uair  a  dh' 
fhagas  anail  na  beatha  iad,  agus  nach  'eil  ann 
an  neamh  no  ann  an  ifreann  ach  seann  sgeulachd 
fhaoin.  Ach  cuimhnich  thusa,  a  leughadair, 
nach  'eil  an  sin  ach  aon  de  chuilbheartan  Sha- 
tain,  deoch  mhilis  a  tha  e  a'  tairsginn  dhuit  los 
do  chur  a  chadal  agus  do  choguis  a  mhiichadh. 
Gabh  thusa  ri  cuireadh  an  t-soisgeil  am  feadh 
's  a  tha  an  cothrom  agad,  agus  coisrig  thufein 
do  Chriosd  gun  an  tuilleadh  dalach.  Tha  Dia 
toileacb  do  thearnadh  ;  mur  bitheadh  cha  do 
chulr  e  a  Mhac  do'n  t-saoghal  a  bhasachadh 
air  do   shon.     Tha  crann-ceusaidh   Chriosd   a' 


searmonachadh  gradh  is  trocair  Dhe,  ach  tha 
e  mar  an  ceudna  a'  teagasg  duinn  gur  e  tuaras- 
dal  a'  pheacaidh  am  bas.  Tha  e  a'  teagasg  gu 
bheil  am  peacadh  toillteanach  air  corruich  is 
mallachd  Dhe,  agus  toillteanach  air  sgrios  sior- 
ruidh  o  lathaireachd  an  Tighearna.  Sin  teagasg 
a'  Bhiobuill  mu'n  pheacadh,  air  chor  agus  nach 
'eil  ann  an  cagar  Shatain  ach  breugan  is  meal- 
ladh.  O  !  gu'n  duisgeadh  Dia  a  h-uile  duine 
a  tha  amaideach  is  neo-churamach  mu  chor 
anama  gus  a  chunnart  fhaicinn,  agus  uamhann 
bais  is  breitheanais  an  taobh  a  mach  de  Chriosd. 
Is  heannaichte  na  mairbh  a  gheibh  bas  anns  an 
Tighearna,  ach  is  daoine  gun  dochas  na  daoine 
a  tha  dol  a  steach  do'n  t-siorruidheachd  gun 
aithreachas  a  dheanamh  agus  gun  iad  ann  an 
sith  ri  Dia. 


Ue 


Cuairt  do'n  t-seann  Sgir 


\Bha  an  seanchas  so  air  a  chur  thugainn  leis  an  Urramach  Xiall  Ros,  B.D.,  ministear  ChlU-a-Rubha  an 
'  bithidh  ar  hichd-leughaidh  toilichte  guth  iir  a  chlmnn.tinn..] 


NUAIR  a  thig  an  samhradh  bithidh  am 
ministir,  coltach  ri  luchd-obrach  eile,  ag 
amharc  air  aghaidh  ri  mios  a  chur  seachad,  ma 
ghabhas  e  deanamh,  air  falbh  o  n  tigh  agus  o 
na  curaman  ris  a  bheil  e  ceangailte  troimh  a' 
chuid  eile  de'n  bhliadhna.  'S  ann  a'  caradh 
nan  lion  a  fhuair  am  Fear-saoraidh  feadhainn 
de  na  deisciobuil  an  toiseach,  cha  b'  ann  a 
chionn  gu'm  bu  sheotairean  iad  ach  a  chum 
greim  na  bu  chinntiche  a  dheanamh  air  an 
iasg,  agus  chan  'eil  e  doirbh  a  thuigsinn  gu 
bheil  am  fear-obrach  a  chaitheas  beagan  viine 
'na  thamh  coltach  ris  an  iasgair  a  fhuair  a  lin 
air  a  caradh  agus  a  tha  ullamh  gu  dol  air  muir 
leatha  as  iir. 

Cha  robh  e  'na  cheisd  orm-sa  riamh  c6  an 
taobh  a  bheirinn  orm  a  chur  seachad  na  h-ijine 
dhiomhanaich.      'S  iomadh  uair  a  thubhairt  mi 
rium  fhein  ann  am  briathran  a'  bhaird  : 
Nan    duhhadh    an    sliahh    's    gu'n    cromadh    a' 

ghrian 
Learn  bu  mhithich  bhi  trial!  air  cktiairt, 
Cha  b'  e  machair  nan  Gall  a  bheirinn  o'  m  cheann 
Ach  braighe  nan  gleann  ud  shuas. 

Air  an  fhoghar-sa  chaidh  seachad  thog  mi 
orm  mu  thuath  mar  a  b'  abhaist,  agus  rinn  mi 
suas  m'  inntinn  sgriob  a  thoirt  do'n  t-seann 
sgir  agus  an  t-seann  eaglais  fhaicinn  a  rithis,  ris 
an  robh  mi  air  mo  phosadh  nuair  a  thainig  mi 
mach  as  a'  Cholaisde  o  chionn  da  bhliadhna 
dheug  air  fhichead. 

Tha  e  na  chleachdadh  aig  daoine  a  bhi 
moladh  nan  laithean  a  dh'  fhalbh  agus  a 
diomoladh  nan  laithean  anns  a  bheil  iad  fein 
beo.  Bha  an  aimsir  na  bu  bhlaithe  :  bha  a' 
mhil  air  brogan  dhaoine  nuair  a  bhiodh  iad  a' 
coiseachd  troimh  an  f  heur ;  bha  an  sluagh  na 


b'  fhallaine  's  na  bu  choibneile  ;  cha  robh 
gainne  anns  an  duthaich  ;  bha  gach  duine  cho 
sona  ris  an  righ.  Nis  chan  'eil  mise  creidsinn 
facal  dhe  so.  Chan  'eil  ann  ach  adhaircean 
mora  a'  chruidh  a  tha  fad  as.  Agus  tha  mi  air 
son  an  t-oisean  beag  so  de'n  diithaich  a  ghabh- 
ail  mar  cheann-teagaisg  agus  nadur  searmoin  a 
dheanamh  air  an  adhartas  a  tha  ri  fhaicinn  ann, 
agus  a  dh'  fhaodas  neach  sam  bith  fhaicinn 
anns  an  oisean  aige  fhein.  Chaidh  mi  troimh 
a'  chuid  mhor  de  'n  t-seann  sgir  ann  an  iiine 
ghoirid,  ach  bha  e  soilleir  dhomh  gu  bheil  ar 
latha-ne  fad  air  thoiseach  air  an  linn  a  bhios 
moran  a'  moladh,  chan  ann  a  chionn  gu  bheil 
cuimhne  aca  oirre  no  fios  ach  do  bhrigh  gu  bheil 
i  fad  air  falbh. 

Ann  an  seana  chladh  na  sgire  tha  tota  a  bha 
uair-eigin  'na  h-eaglais.  Tha  am  balla-cinn 
suas  fhathast  fo  shiantan  corr  is  tri  cheud 
bliadhna.  Chan  'eil  e  ard  no  maiseach  ri 
fhaicinn.  ach  na  m  b'  urrainn  e  labhairt  rachadh 
aige  air  aon  sgeul  eagalach  innseadh  nach 
gabhath  aite  nar  duthaich  an  diugh  idir.  Air 
la  Sabaid  araidh  bha  co-thional  cruinn  anns  an 
eaglais  ag  aoradh,  agus  smaointich  na  naimh- 
dean  air  taobh  thall  a'  chaolais  nach  robh 
cothrom  a  b'  fhearr  air  am  mort  na  nuair  a 
bhiodh  iad  as  aonais  nan  arm  anns  an  tigh- 
aoraidh.  Thainig  iad  air  tir  as  na  birlinnean 
astar  goirid  o'n  eaglais,  chuir  iad  teine  ris  an 
tugha  agus  am  beagan  iiine  cha  robh  duine 
de'n  cho-thional  nach  robh  marbh.  Anns  an 
iipraid  theich  aon  bhean  troimh  uinneig  chaoil 
a  tha  fhathast  ri  faicinn  anns  a'  bhalla  agus 
mu'n  do  thraigh  i  le  call  fala  air  an  rathad  dh' 
innis  i  do  neach  eigin  mar  a  bha.  Chuir  am 
fear  so  a'  chrois-tara  mu    n  cuairt ;  tharruing 

deatach  na  h-eaglais  aire  moran  de'n  t-sluagh, 
agus  mu'n  deachaidh  am  feasgar  seachad  bha 
ceudan  de  na  Leodaich  air  druim  nan  Uidhist- 
each  a  bha  air  an  cumail  ri  port  leis  a'  ghlog- 
ainn.  Fhuair  sgioba  aon  bhirlinn  as  ach  mu 
oidhche  cha  robh  duine  beo  de  chach.  Bha  an 
dorchadas  a'  tighinn  's  cha  robh  iiine  air  uaigh- 
ean  a  chladhach,  agus  's  e  an  doigh  adhlacaidh  a 
g-habhtar  paradh-chlach  a  bha  dlbth  a  bhriich- 
dadh  air  muin  nan  corp.  Nuair  a  chluinneas  tu 
iomradh  air  Blar-milleadh-Garaidh  cuiridh  e  'na 
do  chuimhne  deireadh  nan  daoine  fuilteach  a 
chuir  eaglais  Thrumpain   na  teine. 

Anns  a'  chladh  bheag  so  ri  taobh  na  h-eaglais 
tha  clach-chinn  air  a  bheil  na  briathran  so 
sgriobhta  ann  am  Beurla  "  Sacred  to  the 
memory  of  Lady  Grange."  Tha  sgeul  na  mna- 
uasail  so  cho  annasaeh  s  gur  gann  a  ghabhas  e 
creidsinn  gu'n  tachradh  ni  coltach  ris  ann  an 
diithaich  Chriosdaidh  sam  bith. 

Bha  an  duine  aice  'na  bhreitheamh  an  Dun- 
eideann,  aon  dhe  na  morairean-dearga  mar  a 
theirear  riu.  Bha  e  cuideachd  'na  eildeir  anns 
an  eaglais  agus  'na  fhear-aideachaidh  diadh- 
aidheachd  ann  an  tomhas  sonruichte.  Ach  a 
dh'  aindeoin  sin  uile  nuair  a  gheibheadh  e 
measg  a  chompanach  ann  an  Lunnainn  cha 
robh  guth  air  an  aideachadh  no  idir  air  an 
diadhaidheachd.  A  thuilleadh  air  sin  bha  e 
deanamh  a  dhichill  os  iosal  gus  an  rioghachd  a 
bhrath  ;  righ  Seoras  a  chur  dheth  na  chrun  agus 
na  Stiubhartaich  a  thoirt  air  an  ais  na  aite. 
Bha  e  fhein  's  a  bhean,  boirionnach  borb, 
rasgach,  a  mach  air  a  cheile  gu  mor,  agus  bha 
e  cur  clisgidh  air  a'  mhorair  gu'n  d'  fhuair  i  fios 
air  a  dhol-a-mach  a  thaobh  an  righ.  Mhaoidh 
i  air  uair  is  uair  gu'm  brathadh  i  e,  agus  chuir 
e  roimhe  gu'n  glasadh  e  i  far  nach  cuireadh 
i  dragh  no  eagal  tuilleadh  air. 

Aig  am  sonruichte  chuir  e  fios  gu  na  cairdean 
gu'n  do  chaochail  a  bhean,  agus  cuireadh  a 
dh'  ionnsuidh  a  tiodhlacaidh.  Chaidh  an  torradh 
seachad  gun  tuiteamas  sam  bith,  's  gun  f  hios 
aig  neach  a  bha  lathair  nach  robh  anns  a' 
chiste-laidhe  ach  uir  is  plocan. 

Goirid  roimh  la  an  torraidh  rinn  ceatharna  as 
a'  Ghaidhealtachd  greim  air  a'  bhan-mhorair, 
agus  cha  b'  ann  dha  deoin  a  dh'  fhalbh  i  leo. 
Anns  an  t-streup  chuir  iad  a  dha  de  na  fiaclan 
aisde,  agus  aon  uair  's  gu'n  d'  fhuair  iad  air 
shiubhali  cha  d'  rinn  iad  mor  stad  gus  an  d' 
f  hag  iad  i  o  smachd  Mhic-Leoid  Dhun-bheagain 
's  an  Eilean  Sgitheanach.  Bha  i  air  a  gleidh- 
eadh  an  diithaich  Mhic-Leoid  an  toiseach,  ach 
air  son  an  tuilleadh  sabhailteachd  chaidh  a 
cur  do  Uidhist  am  measg  nan  DomhnuUach, 
agus  as  a  sin  do  h-Iort  far  an  robh  i  air  a  cumail 
fad  sheachd  bliadhna.  A  h-Iort  thugadh  air 
ais  do'n  Eilean  i,  far  an  d'  fhuair  i  mu  dheireadh 
fios  a  leigeadh  gu  a  cairdean  air  Tir-mor. 

Dh'  ionnsaich  i  sniomh  agus  dh'  f  halaich  i  litir 


ann  an  cridhe  ceirsle-shnatha  a  chaidh  do 
lonar-nis  gu  margadh.  Chuir  am  fear  a  cheann- 
aich  a'  cheirsle  fios  gu  a  cairdean  agus  air 
ball  bha  soitheach-cogaidh  air  a  cur  mu  thuath 
gus  a'  bhean-uasal  a  shaoradh  agus  na  ciont- 
aich  a  pheanasachadh. 

Cha  d'  rinn  e  math  sam  bith.  Theich  an 
luchd-gleidhidh  leatha  do  Uidhist  a  rithis,  agus 
tha  e  air  aithris  gun  robh  fear  den  sgioba  agus 
tobha  aige  na  laimh  ris  an  robh  clach  an  ceano-al 
chum  s  na'm  faiceadh  iad  soitheach-cogaidh  a' 
deanamh  orra  gu'n  tilgeadh  iad  Lady  Grange 
thar  na  cliathaich.  Aon  uair  eile  thainig  an 
truaghan  air  ais  do'n  Eilean  agus  i  nis  as  a 
rian  le  allaban  is  bristeadh-cridhe.  Thainig  a' 
chrioch  oirre  ann  an  Dun-bheagain  ach  's  ann 
an  Cladh  Thrumpain  anns  an  t-seann  sgir  a 
chaidh  a  cur  fo   n  talamh. 

Bha  clisgeadh  air  luchd  na  h-eucorach  gu'n 
eireadh  gu  h-olc  dhaibh  na'm  faigheadh  an 
lagh  greim  orra,  agus  rinn  iad  an  dichioU  a 
chum  nach  toireadh  an  uaigh  fhein  fianuis  'nan 
aghaidh.  Chaidh  fios  fad  is  farsuinn  gu  torradh 
na  bean-uasail  agus  chaidh  a  caradh,  ma  b'fhior, 
ann  an  cladh  an  Duin,  ach  an  dara  uair  chaidh  a' 
chiste-laidhe  a  lionadh  le  pluic  is  sgrathan,  agus 
chuireadh  a  f  ior-dhuslach  ann  an  cladh  Thrump- 
ain far  an  do  chuir  aon  de  a  luchd-daimh  o 
chionn  beaean  bhliadhnachan  leac-liffhe  cement 
aig  a  ceann.     "  Cha  mhor,"  ai-sa  neach-eigin, 

a  bha  air  an  tiodhlacadh  cho  trie  ri  Lady 
Grange,  agus  cha  mhor  idir  aig  an  robh  tuilleadh 
aobhair  guidhe  air  son  aon  tiodhlacadh  ceart." 

Nuair  a  bha  nai  ag  amhar^.  air  an  uaigh 
thainig  comhairle  an  duine  ghlic  gu  mo  chuimh- 
mhne.  "  Na  abair  ciod  a  b'  aobhar  gu'n  robh  na 
ceud  laithean  na  b'  fhearr  na  iad  so."  Tha 
caochladh  nithean  a  b'  fheairrd  sinn  uainn  an 
diugh,  ach  an  coimeas  ris  na  droch  laithean 
ud  thuit  ar  roinn  ann  an  ionadan  aoibhneach. 

Aig  dealachadh  nan  eaglaisean  bho  cheile  an 
184.3  cha  d'  fhan  ann  an  eaglais  na  seana  sgire 
ach  aon  duine,  saighdear  a  bha  ann  am  blar 
Waterloo.  Lean  an  sluagh  uile  comhairle 
Mhaighstir  Ruairidh  ach  an  saighdear  a  mhain, 
agus  thubhairt  e  caochladh  uairean  gu'm  b' 
fhearr  leis  aghaidh  a  chur  as  ur  air  Imperial 
Guard  Bhonapart  na  bhi  air  itheadh  a  h-uile 
latha  dh'  eireadh  a  thaobh  le  Signearan  nach 
deachaidh  riamh  na  b'  fhaide  na  Sron-nan- 
aighean. 

Bha  ministir  smachdail,  Alasdair  Mac  Colla, 
air  ceann  Eaglais  Shaor  an  aite,  agus  theid  mise 
'n  urras  nach  robh  cothrom  mor  aig  an  t-seann 
eaglais  a  ceann  a  thogail  f had  's  a  bha  e  fhein  is 
Maighstir  Ruairidh  faisg  air  laimh.  Cha  robh 
an  dithis  a'  cordadh  idir  ;  ged  bha  iad  'nam 
buill  de  n  aon  chleir  cha  do  bhruidhinn  iad  ri 
cheile  fad  choig  bliadhna  fichead.  Ach  bha 
iad  'n  an  daoine  ainmeil  agus  'n  an  searmon- 
naichean  comasach  aig  an  robh  buaidh  mhor 

thairis  air  an  t-sluagh.  An  ni  a  theireadh  iad 
's  e  bhiodh  deanta,  agus  far  am  biodh  iad  a' 
teagasg  's  ann  a  bhiodh  am  mor-shluagh  cruinn. 
'S  f  hada  ghabh  e  bhuam-sa  a  radh  nach  robh 
buaidh  mhath  ann  an  tomhas  aig  na  daoine 
foghainteach  ud  air  giiilan  an  t-sluaigh  aig 
an  am.  Ach  bha  aon  ol  mor  a  lean  an  Dealach- 
chadh  fad  iomadh  bhadhna,  naimhdeas  as  gann 
a  ghabhas  creidsinn  n'ar  latha-ne  ged  nach  do 
theich  e  gu  buileach  fhathast.  Ag  aoireadh  a 
cheile  ;  a'  toirt  far-ainmean  air  a  cheile  ;  a' 
maoidheadh  air  a  cheile  agus  an  drasd  is  a 
rithis  a'  biialadh  dhoi'n, — sin  nithean  nach  robh 
duilich  a  chluinntinn  no  fhaicinn  fad  iomadh 
latha.  'S  ann  's  an  t-seann  sgir  a  leugh  mi  an 
toiseach  Aoir  na  h-eaglais  Steidhichte,  agus  's 
ann  innte  chuala  m\  air  tiis  Aoir  na  h-eaglaise 
Saoire,  agus  o  rann  no  dha  de'n  dithis  faodaidh 
tu  thuigsinn  ciod  a  bha  anns  na  rannan  eile. 
A  reir  barail  a'  cheud  eisg  so  agad  earranan  de 
an  droch  creud  a  tha  aig  Eaglais  Steidhichte 
nam  plaosg. 

Creideam  an  clachaihh  's  an  aol, 
Creideam  am  ban-ngh  ar  gaoil, 
Airgiod  a  chumail  am  lamhan 
Feuch  ciod  a  tharas  mi  'n  t'saogh  7; 
A'  mealladh  's  a'  dalladh  an  t-sluaigh 
he  'n  driiidheachd  a'  hbdhradh  an  cluas, 
Gaduichean  agus  luchd-reuhaitm 
Tha  fhathast  's  an  Eiphit  'n  an  suain  ; 
Ach  7iuair  a  thuiteas  a  bruachan, 
'S  a  chuireas  i  suas  a  droch  shamh  ; 
Aithnichidh  gach  neach  tha  mu  'n  cuairt  di 
Gu  bheil  i  'na  h'uamhas  air  fad. 

Cluinn  a  nis  rann  no  dha  o  bheul  an  eisg  eile 
nach  b'  urrainn  maise  sam  bith  fhaicinn  anns 
an  Eaglais  Shaoir  : 

Sud  an  Eaglais  Shaor 

Thug  a  gaol  do'n  or, 

'S  ma  tha  i  nise  saor 

Bidh  i  daor  gu  lebr  ; 

Ministearan  siubhlach 

Bheir  iad  soisgeul  iir  dhuinn, 

'S  an  deidh  gach  sugraidh, 

Cidr  cidneadh  am  dhbrn. 

Eaglais  Shaor  na  h-Alba 

Leis  an  d'  aom  gach  cealgair 

'S  ann  a  tha  i  marbh 

Is  ainm  aice  bhi  beb. 

Nise  tha  aon  aobhar  buidheachais  an  diugh 
do  thaobh  na  cuise  so.  Chan  'eil  duine  og 
eadar  da  cheann  na  sgh-e  aig  a  bheil  fhios  air 
na  duain  ud  no  bhios  'g  an  seinn,  no  dh'iarradh 
gu'm  biodh  iad  air  an  cumail  air  chuimhne,  no 
chosdadh  aon  bhonn-a-se  ri  an  clo-blualadh. 
Chan  'eil  daoine  idir  fhathast  de'n  aon  bheachd 
anns  an  sgir  mu  thimchioU  creidimh  agus 
eaglaisean,  agus  air  uairean  bidh  aithris- 
bhialain  is  comhstri  a'  dol,  ach  dh'  fhalbh 
"  droch  bhriathran  beoil  "   is    bumailearachd, 


agus  chan  'eil  duine  tuigseach  ann  an  eaglais 
sam  bith  a  dh'  larradh  an  ath-bheothachadh  no 
an  toirt  air  ais. 

O  chionn  thri  bliadhna  air  ais  bha  ceithir 
eaglaisean  anns  an  t-seann  sgir,  tri  air  aon 
taobh  an  rathaid  mhoir,  agus  te  leatha  fein  liiu 
'n  coinneamh  air  an  taobh  eile.  Na'n  seasadh 
tu  air  meadhon  an  rathaid  chluinneadh  tu 
seinn  nan  ceithir  cho-thional  gun  dragh  sam 
bith,  agus  le  claisteachd  mhath  ceithir  searmoin 
aig  an  aon  am,  leis  cho  faisg  'sa  bha  na  tighean- 
aoraidh  air  a  cheile. 

Ach  as  t-fhoghar  so  chaidh  bha  te  dhiubh 
diiinte,  agus  an  co-thional  gun  ghuth  mor  gun 
droch  fhacal  air  taobh  seach  taobh  air  aonadh 
ri  co-thional  eaglais  na  sgire  mar  thoradh  air  an 
Aonadh  f harsuinn  ghlic  a  ghabh  aite  anns  an 
rioghachd  o  chionn  da  bhliadhna. 

Thachair  gum  b'e  Sabaid  a'  chomanachaidh 
air  an  deachaidh  mi  do'n  t-seann  eaglais,  agus 
an  uair  a  rainig  mi  beagan  an  deidh  na  h-uarach 
bha  i  loma-lan  sluaigh  a  mach  air  an  dorus. 
Fhuair  aon  de  na  h-eildeirean,  caraid  coir  air 
an  robh  mi  eolach  o  chionn  fhada,  aite-suidhe 
dhomh  aig  bonn  na  ciibaid — cha  robh  bheag  de 
shuidheachain  falamh  anns  an  eaglais  ach  e 
fhein — agus  dh'  eisd  mi  ri  da  shearmon  shnasail 
shoisgeulach  a  rinn  greim  air  aire  an  lochd- 
eisdeachd  o'n  toiseach  gu'n  deireadh. 

Smaointich  mi  uair  no  dha  on  la  ud  na'n 
robh  an  seann  saighdear  beo  gur  e  a  chridhe 
leumadh,  a'  faicinn  na  h-eaglais  Ian.  'S 
iomadh  la  a  shuidh  e  innte  gun  duine  beo  eile 
ach  am  ministir  's  a  bhean  's  a  chlann.  Tha  e 
air  aithris  gu'n  robh  am  ministir  liodach  agus 
ruith  'na  chainnt,  agus  ged  bha  e  anabai-rach 
ionraic  'na  ghluasad  gu  robh  e  car  searbh  a  bhi 
'ga  eisdeachd.  Thachair  do  bhalach  6g  nach 
tug  a'  bheag  leis  de'n  teagasg  a  leth-sgeul  fhein 
a  ghabhail  d'a  mhathair  aon  latha,  is  ifeoraich 
mu  'n  t-searmon,  "  a  bhean  "  ars'  esan  "  cha 
chainnt  shabaid  e.  " 

Faodaidh  tu  bhi  cinnteach,  ma  ta,  gur 
h-iomadh  la  a  dhi-chuimhnich  an  saighdear 
briathran  na  cubaid  agus  a  chual  e  rithis  na 
peileirean  a'  frasadh  m'a  chluasan  nuair  a 
chaidh  an  ruaig  mu  dheireadh  air  Bonapart. 
Na'n  robh  co-thional  a'  chomanachaidh  o 
dheireadh  fa  chomhair  theireadh  e  ris  fhein  gur 
ann  air  an  t-seann  sgir  a  thainig  an  da  latha 
nuair  a  fhuair  mi-run  an  Dealachaidh  a  leithid 
de  bhuille. 

Dh'  fhag  iomadh  saighdear  an  t-oisein  so 
de  dhuthaich  Mhic-Leoid  mu  nach  'eil  mor 
fhios  aig  an  t-sluagh  an  diugh,  ach  tha  dithis 
diubh  gu  sonruichte  a  tha  coltach  ri  Abel,  air 
dhaibh  a  bhi  marbh  tha  iad  fathast  a'  labhairt, — 
Tormod  MacLeoid  a  fjnais  agus  Niall  Macleoid 
a  Lusta.  Bha  iad  cho  meanmnach  misneachail 
na'n  oige,  's  na'n  robh  iad  beo  ann  an  la  a' 
Phrionnsa    bhiodh    iad    ann    an   streup    Chiiil- 


CUAIRT  DO'N  T-SEANN  SGIR— COR  NA  DUTHCHA 


fhodair,  air  neo  a'  togail  chreach  o  nihuinntir 
Shleibhte.  A"  aite  sin  chaidh  iad  le  cheile  a 
null  thar  ciiain  a  dhion  na  i-iog-hachd.  Torniod 
ann  an  ariii  Wellington,  agus  Niall  ann  an 
cogadh  a'  Chrimiea  far  an  d'  eirich  e  gu  bhi  'na 
Mhaidsear.  Ach  'sea  chimi  beo  an  ainni  ann 
an  eachdraidh  na  sgire  gu'n  robh  iad  le  cheile 
'n  an  deagh  shaighdearan  losa  Criosd.  Nuair 
a  dh'  fhas  Torniod  'na  fhior  sheann  duine  bha  e 
air  a  ghiulan,  coltaoh  ri  Eoin  ann  an  Ephesus, 
a  stigh  do  'n  cho-thional,  agus  bhiodh  an  sluagh 
ag  eisdeachd  le  ro-aire  ris  a'  bheagan  fhacal  a 
rachadh  aige  air  a  labhairt  mar  fhacail  aig  an 
robh  ughdarras  nach  robh  aig  briathran  duine 
sam  bith  eile.  Cluinnidh  tu,  cuideachd,  bria- 
thran geur  glic  Neill  air  an  aithris  fhathast,  a 
bhiodh  e  labhairt  air  la  na  Ceisd.  Bha  e 
fhein  is  Tormod  fada  'n  aghaidh  sodail,  agus  so 
agad  mar  a  f  hreagair  iad  da  bhean  bhrosgulach 
nach  robh  airidh  air  moran  creideis.  Arsa  te 
dhiubh  ri  Tormod,  "  Nach  annasach,"  a  Thor- 
moid,  "  g'u'm  biodh  Criosduidhean  mora  mar  a 
tha  sibhse  a'  marbhadh  dhaoine."  "  Tha  sinn 
'n  ar  Criosduidhean  cinnteaeh  gu  leoir,"  arsa 
Tormod,  "  ach  chan  'eil  sinn  bog."  "  De  nise, 
a  mhaidsear,"  thuii-t  an  te  eile,  "  a  bhios  sibh 
fhein  a'  deanamh  ann  an  neamh  nuair  a  theid 
sibh  ann  ? 

"  Bi  mi  deanamh  ann  an  neamh,"  f hreagair 
am  Maidsear,  "  an  rud  a  theid  iarraidh  orm  a 
dheanamh." 

Chan  'eil  mi  ani  barail  gu  bheil  duine  beo  an 
diugh  a  chunnaic  aodann  Thormoid,  agus  tha  iad 


a'  fas  scan  aig  a  bheil  mor  chuimhne  air  a' 
mhaidsear.  ach  's  math  an  comharradh  air  aite 
sam  bith  nach  leigear  am  fh'ean  air  di-chuimhne, 
agus  gum  bi  fhacail  's  a  ghniomharan  a'  tighinn 
a  nuas  o  linn  gu  linn.  Nuair  a  chruinnicheadh 
na  seann  daoine  comhla  anns  na  h-oidhchean 
geamhraidh  cha  bhiodh  guth  air  duine  ach 
Glagan-gUiineach  is  Martainn-a-bhealaich  's 
an  t-Aireach  Sleibhteach.  daoine  calma  a  bha 
ainrneil  air  son  earachd,  caitheamh-cloiche  is 
casgairt-lamh.  Faodaidh  gu'n  cuireadh  sin 
fhein  am  feasgar  seachad  na  bu  tarbhaiche  na 
tuille  's  a  ch6ir  de  ghusgul  nam  paipearan- 
naigheachd  an  diugh,  ach  saoilidh  mi  gurceum 
mor  adhairt  aite  sam  bith  a  bhi  cumail  Thor- 
moid is  a  leithid  air  thoiseach,  chan  ann  air  son 
neart-pearsa  no  diiirn  ach  air  son  a  bhi  n  an 
solus  agus  'n  an  salann  do  n  oisean  anns  an 
robh  an  comhnuidh. 

Anns  an  t-seann  sgir  bha  e  taitneach  a  bhi 
faicinn  thighean  ura  maiseach  an  aite  nan 
seaini  tighean,  an  sluagh  a'  dol  air  ais  do'n 
fhearann  a  bha  aig  an  aithrichean  agus  an 
talamh  a  bha  air  fas  'na  riasg  fo  arbhar  glan- 
abuich.  Bha  e  'na  thoil-inntinn  cuideachd  a 
bhi  cluinntinn  gu  bheil  oigridh  na  sgire  le 
foghlum,  misneach,  is  deagh-dheanadas,  a' 
togail  an  cinn  anns  gach  cearn  de  'n  t-saoghal. 
Bha  e  cheart  cho  taitneach  a  bhi  cinnteaeh 
gu'n  d'  fhalbh  uilc  nach  till  tuilleadh  ged  a 
rinn  iad  cron  gu  leor  fhad  's  a  dh'  fhan  iad. 
Marbh-phaisg  orra  uile  ach  failte  chridheil  air  a 
mhath  a  ffhabh  an  aite. 


Cor  na  duthcha 


THA  na  laithean  so  deuchainneach  gun 
teagamh,  ach  cha  toigh  leam  daoine  a  bhi 
caoidh  's  ag  ochanaich  mar  gu'm  biodh  crioch 
a'  tighinn  air  morachd  Bhreatuinn,  is  gus  leasan 
a  thoirt  do  mhuinntir  na  h-ochanaich,  bu 
mhaith  leam  an  naigheachd  bheag  so  innseadh 
dhaibh,  naigheachd  a  bha  air  a  h-innseadh  leis 
an  duine  chaomh  nach  maireann,  Iain  P. 
Struthers,  ann  an  Grianaig,  mu  chomhradh  a 
bha  eadar  da  choimhearsnach  air  maduinn 
Sabaid  an  am  a'  chogaidh. 

B'e  ainm  an  dara  fir  Uilleam,  agus  ainm  an 
fhir  eile  Anndra.  B'  ann  de'n  t-seorsa  a  bhios 
ag  osnaich  agus  ag  ochanaich  a  bha  Uilleam  ; 
an  seorsa  a  bhios  a'  caoidh  cor  na  diithcha,  is 
cor  na  h-eaglais,  is  cor  an  t-saoghail,  gun  sgur. 
Bha  e  'na  dhuine  gearanach,  mi-thoilichte, 
Ittidir  'na  bheachd,  is  diiil  aige  nach  robh  ann 
an  daoine  eile  ach  daoine  aineolach  an  coimeas 
ris  fhein.  Bha  Anndra  'na  dhuine  samhach 
ciallach  a  bhiodh  a'  tomhas  a  bhriathran,  duine 
leis  nach  bu  toil  rabhart  cainnte. 

Maduinn  Sabaid  a  bha  iad  a'  seanchas 
thaii-is  air  a'  e-harradh  a  bha  eadar  na  tiehean 


aca,  thubhairt  Uilleam, — "Tha  mi  an  diiil  nach 
robh  am  riamh  ann  an  eachdraidh  na  diithcha 
cho  cunnartach  's  a  tha  againn  an  drasd." 

"Chan  'eil  e  gun  chunnart  gun  teagamh," 
fhreagair  Anndra. 

Gun  chunnart,"  ars'  Uilleam,  "  tha  mi  ag 
radh  riut  nach  robh  am  eile  riamh  ann  cho 
cunnartach  ris." 

Laithean  soluimte  gun  teagamh,"  ars' 
Anndra. 

"  Cho  soluimte,"  fhreagair  Uilleam  gu  cas, 

's  nach  robh  laithean  cho  soluimte  riu  ann 
an  eachdraidh  an  t-saoghail  riamh.  Ciod  air 
bith  a  their  thusa  is  e  sin  a  their  a  h-uile  duine 
glic,  agus  is  e  sin  a  tha  na  paipearan-naigheachd 
ag  radh,  nach  robh  laithean  mar  so  ann  bho 
thoiseach  an  t-saoghail." 

"  A  bheil  cuimhne  agad  ciod  a  thachair 
anns  an  Fhraing  air  a'  cheathramh  la  fichead 
de  August,  1572  ?  "  ars'  Anndra. 

Chuir  so   stad   beag  air  ochanaich   Uilleam. 

Chan  urrainn  mi  a  radh  gu  bheil,"  ars'  esan. 

"  Sin  agad,  mata,  an  la  ris  an  abrar  la  an 
Naoimh  Bartolemus,  an  la  air  an  robh  ceithir 

mile  de  na  Huguenots  air  am  mort.  Agus  a 
bheil  f hios  agad  ciod  a  thachair  aims  an  Spainnt 
air  a'  cheud  la  de  'n  cheitein  ann  an  1545  ? 
No  ciod  a  thachair  an  Russia  air  an  dara  la  de 
April,  1512  ?  No  am  Peru  ann  an  1544-  ?  No 
an  Guatemala  ann  an  15!21<  ?  No  an  Afghanistan 
ann  an  1725  ?  No  an  Tibet  ann  an  1318  ?  An 
aithne  dhuit  aon  ni  a  thachair  anns  an  Asia 
eadar  550  agus  1100?  No  aon  ni  a  thachair 
ann  an  China  fad  da  mhile  bliadhna  i-oimh 
bhreith  Chriosd,  no  fad  mile  bliadhna  'n  a 
dheidh  ?  " 

"  An  aithne  dhuit  fhein,"  ars'  Uilleam  gu 
frionasach,  "  ciod  a  thachah-  anns  na  diith- 
channan  sin  anns  na  bliadhnachan  sin  ? 

"  Chan    aithne    gu    dearbh,"    ars'    Anndra, 

ach  gus  am  bi  barrachd  eolais  agam  air 
eachdraidh  an  t-saoghail  na  tha  agam  cha  bu 
mhaith  learn  a  bhi  cleachdadh  nam  briathran 
a  bhios  tusa  a'  cleachdadh,  "  nach  fhacas  agus 
nach  cualas  riamh  leithid  nan  laithean  so'." 

Chuir  so  an  fhearg  air  Uilleam  agus  is  e  a 
thubhairt  e,  "  Mur  h-aithne  dhomh  eachd- 
raidh an  t-saoghail  is  aithne  dhomh  am  Biobull." 

"  An  aithne  dhuit,  mata,"  ars'  Anndra,  ciod 
a  thachair  ann  an  234-8  roimh  bhreith  Chriosd, 
no  ann  an  538  ?  " 

Chan    eil  cuimhne  agam,"  ars'  Uilleam. 

"  Theagamh  nach  'eil,"  ars'  Anndra  ;  ann 
an  234-8  B.C.  thainig  an  tuil  air  an  t-saoahal, 
agus  ann  an  538  b.c.  thuit  Babilon  mor.  Ach 
bidh  cuimhne  agad  ciod  a  thachair  ann  an  70 
an  deidh  breith  Chriosd  ? 


Mar  dhuine  as  am  biodh  na  fiaclan  'g  an 
tarruing  fhreagair  Uilleam,  "  Chan  urrainn  mi 
a  radh  gu  bheil." 

"  B'e  sin  a'  bhliadhna  anns  an  robh  Jerusalem 
agus  an  teampuU  air  an  leigeadh  gu  lar  le 
saighdearan  na  Roimhe,  a'  bhliadhna  anns  an 
robh  an  f  haistneachd  a  rinn  Criosd  air  a  coimh- 
lionadh,  "  anns  an  am  sin  bithidh  amhghar  mor 
ann,  amhuil  nach  robh  ann  o  thus  an  domhain 
gus  a  nis,  agus  nach  mo  a  bhitheas  a  chaoidh." 

Cha  do  chord  so  idir  ri  Uilleam  ;  "  ma  tha 
mise  'g  ad  thuigsinn,"  ars'  esan,  "  tha  thu 
a'  ciallachadh  nach  'eil  an  t-am  so  idir  cunn- 
nartach." 

Cha  d'  thubhairt  mise  dad  de  'n  t-seorsa 
sin,"  ars'  Anndra,  "  is  e  na  thubhairt  mi  gu'm 
bu  choir  dhuinn  le  cheile  ar  briathran  a  thomhas, 
agus  an  tuilleadh  eolais  a  bhi  againn  air  each- 
draidh an  t-saoghail  m'  an  toisich  sinn  air  a 
radh  mu  na  laithean  so  nach  robh  an  leithid 
riamh  ann,  no  laithean  cho  cunnartach  riu. 
Dh'  fhaodainn-sa  a  radh  gu  bheil  an  cal  anns  a' 
gharradh  agad  fhein  a'  sealltuinn  gu  maith, 
ach  chan  ionnan  sin  agus  na'n  abrainn  nach 
robh  cal  riamh  air  an  t-saoghal  cho  mhaith  ris." 

"  Co  a  bha  bruidhinn  air  cal  ?  "  ars'  Uilleam  ; 
"  cha  b'  ann  air  cal  a  bha  mise  a'  bruidhinn." 

Bha  Anndra  a'  dol  a'  radh  rud-eigin  eile,  ach 
chuimhnich  e  air  an  fhacal  ud  a  labhaii-  an 
duine  glic,  agus  dh'  fhan  e  samhach,  '  Ged 
phronnadh  tu  aniadan  ann  an  soitheach- 
pronnaidh  am  measg  cruithneachd  le  bruthadair 
cha  dealaich  amaideachd  ris.' 


Aig  an  Uinneig 


Coileach  do  Asclepius 

Anns  an  aireamh  mu  dheireadh  bha  mi  a' 
bruidhinn  air  Gaidhlig  ach  cha  do  chrioch- 
naich  mi  mo  sheanchas  is  faodaidh  mi  a  nis 
innseadh  ciod  a  thachair  an  la  a  bha  an 
t-Urramach  Niall  Mac  Phai-lainn,  B.D.,-  a' 
bruidhinn  air  bas  Shocrateis.  A  mach  o'n  chuid 
sin  de  na  soisgeulan  a  tha  ag  innseadh  mu  bhas 
Chriosd  chan  'eil  dad  eile  ann  an  litreachas  an 
t-saoghail  as  mo  a  thaisicheas  cridhe  duine 
na'n  naigheachd  a  dh'innis  Plato  mu  bhas 
Shocrateis.  B'e  am  facal  mu  dheireadh  a 
labhair  e,  agus  a  chasan  air  fas  fuar  is  am 
puinnsean  a  thug  iad  dha  air  dol  gu  chridhe,  A 
Chrito  ;  tha  mi  fo  fhiachaibh  do  Asclepius  ann  an 
coileach  ;  an  cuimhnich  thu  amjiach  aphaigheadh  ? 
(B'e  Asclepius  dia  na  dotaireachd  no  an  eolais- 
leighis). 

Tha  searmon  Beurla  aig  ministear  Chille- 
sgumain  anns  an  d'innis  e  an  naigheachd  so, 
agus  anns  a'  Bheurla  bha  a  h-uile  ceum  de'n 
naigheachd  air  innseadh  cho  ordail  agus  cho 
soluimte  s  gu  robh  i  furasd  a'  tuigsinn  ;  Crito  's 
an  coileach  's  gu  leir. 


Ach  la  sonraichte  nach  robh  searmon  Gaidh- 
lig deas  aige  thug  e  leis  do'n  chiibaid  an  searmon 
Beurla  ud  mu  bhas  Shocrateis,  is  dh'  fheuch  e 
ri  deise  Ghaidhealach  a  chur  air  mar  bha  e  dol 
air  aghaidh.  Aig  fheabhas  is  suarrach  cho 
cuimseach  's  a  tha  an  t-Urramach  Niall  Mac 
Pharlain,  B.D.  an  Gaidhlig,  ach  an  la  ud,  eadar 
gu  robh  a  choguis  'g  a  dhiteadh  a  chionn  nach 
d'  ullaich  e  biadh  do'n  t-sluagh,  agus  gu  robh  e 
mothachail  nach  robh  an  naigheachd  a  bha  e 
feuchainn  ri  innseadh  a'  beantuinn  ri  cridh- 
eachan  an  luchd-eisdeachd,chaidh  e  ann  an  ceo 
gu  buileach.  Dh'  fhag  e  mach  sguinn  de'n 
naigheachd  uile  gu  leir,  agus  gun  uiread  agus 
innseadh  c6  a  thubhairt  am  facal  no  c6  ris, 
chriochnaich  e  leis  na  briathran  so,  Tha  ain- 
bheach  aig  Asclepius  orm  :  thoir  dha  coileach. 
Dhiiisg  an  coimhthional  uile  an  uair  a  ehual 
iad  am  facal  coileach,  ach  ma  dhiiisg,  cha  chuala 
iad  facal  eile,  is  cha  robh  aca  de  shearmon  a 
mhinisteir  an  la  ud  ach,  Tha  ainbheach  aig 
Asclepius  orm  :    thovr  dha  coileach. 

Tha  Iain  Mac  Coinnich  mall  'n  a  chlaisteachd; 
cha  do  rug  e  air  Asclepius  gu  ceart  ;    shaoil  e 

gur  e  sgleapaire  a  thuirt  am  ministear,  is  chuir 
e  ionghnadh  an  t-saoghail  air  ciod  a  bha  an 
t-Urramach  Niall  Mac  Pharlaii>,  B.D.,  a' 
ciallachadh,  no  c6  an  sgleapaire  aig  an  robh 
ainbheach  air,   s  a  bha  ri  coileach  fhaotairtn. 

Ma  dh'  fheoraicheas  tusa,  a  leughadair,  ciod 
a  tha  so  uile  a'  teagasg,  tha  e  a'  teagasg,  anns 
a'  cheud  aite,  gur  ceart  do  mhinistear  a  shear- 
mon  Gaidhlig  ullachadh  cho  ordail  agus  cho 
ciiramach  's  a  dh'  ullaicheas  e  a  shearmon 
Beurla,  agus  anns  an  dara  aite,  gur  glic  do 
mhinistearan  Greugaich  is  coilich  is  briathar- 
shamhlaidhean  fhagail  air  an  diinan  fein. 

Facail  Ghaidhlig 

Chuir  a  h-aon  no  dha  thugani  facail  Ghaidhlig 
air  son  nam  facal  Beurla  a  thug  mi  dhuibh  anns 
an  aireamh  mu  dheireadh,  ach  an  earalas  gun 
tig  feadhainn  eile  thugam  fhathast  fanaidh  mi 
gun  binn  a  thoirt  a  mach  gus  an  ath  mhios. 
Ach  faodaidh  mi  a  radh  anns  an  aireamh  so 
nach  'eil  gin  de  nafhuair  mi  'g  am  thoileachadh. 
Na'n  cluinneadh  Iain  Mac  Coinnich  feadhainn 
de  na  facail  so  ann  an  searmon  an  Urramaich 
Niall  Mac  Pharlain,  B.D.,  chuireadh  iad  uiread 
ionghnaidh  air  's  a  chuir  an  coileach. 

Mu  61  is  itheanaich 

Chuala  mi  iomadh  searmon  mu  stuamachd 
a  thaobh  dibhe  ach  cha  chuala  mi  riamh  sear- 
mon mu  stuamachd  a  thaobh  bidh.  Ged  nach 
bu  mhaith  leam  a  radh  gu  bheil  an  geocair  cho 
dona  ris  an  drongair,  cha  mho  a  tha  mi  creidsinn 
gur  h-urrainn  daoine  geocach  a  bhi  fior  dhiadh- 
aidh.  Miichaidh  an  fheoil  an  spiorad.  Chan 
'eil  naomhachd  is  reamhrachd  a'  dol  comhla 
trie.  Sheibh  thu  nule  dearbhadh  air  sin  ann 
an  eachdraidh  na  h-eaglais  agus  an  eachdraidh 
an  t-saoghail.  B'  aithne  dhomh  ministear  de'n 
eaglais  Shaoir  a  bhiodh  ag  radh  gu'm  b'  fhearr 
leis  deacon  a  dheanamh  de  dhuine  reamhar 
na  foirbheach  ;  nach  b'e  tomhas  mor  de 
spioradalachd  a  bha  air  iarraidh  ann  an  deacon 
ach  nadur  reidh  is  gliocas  saoghalta,  is  ciall  a 
thaobh  ghnothuichean,  is  sithealachd  am  measg 
bhraithrean.  Am  bitheantas  tha  daoine  reamhar 
'n  an  "daoine  reidh  sitheil. 

•  Ach  mur  bi  sinn  a'  searmonachadh  uair  air 
bith  mu  bhiadh  no  mu  itheanaich  tha  gu  leoir 
de  chinn-theagaisg  mhaith  anna  a'  Bhiobull  ; 
facail  a  rachadh  a  steach  gu  domhain  ann  an 
coguisean  dhaoine  na'n  robh  an  saighead  air 
a  liubhairt  gu  cuimseach. 

Co  aca  a  dh'itheas  no  dh'  61  as  sibh  deanaibh 
na  h-uile  nithe  chum  gloire  Dhe.— 1  Cor.  x.  31. 

Deasaichidh  tu  bord  fa  m'  chomhair. 

— Salm  xxiii.  5. 

Aran  do  Dhe  ;   bithidh  e  naomh  dhuit. 

— Levit.  xxi.  8,. 


Dh'ith  iad  am  biadh  le  gairdeachas,  a' 
moladh  Dhe. — Gn^omh  ii.  46. 

Thubhairt  losa,  Achlann,  a  bheil  biadh  agaibh 
Fhreagair  iadsan  e,  chan  'eil. 
Glac  e  aran  agus  thug  e  dhaibh  e,  agus  iasg 
mar  an  ceudna. — Eoin  xxi.  4-13. 

Ma  dh'  fhosglas  meach  air  bith  an  dorus  thig 
mi  steach  agus  gabhaidh  mi  mo  shuipear  maille 
ris. — Taisbean  iii.  20. 

Dh'  aithn  e  caileigin  a  thoirt  dhi  r'a  itheadh. 

— Marc.  v.  43, 

Thugaibh  aoigheachd  da  pheile  gun  ghearan. 

— 1  Peadar  iv.  9- 
Ealamh  gu  roinn. — 1  Tim.  vi.  18. 

Aran  an  diomhanais. 

— Gnath-fhocail  xxxi.  2.7. 
Aran  na  ceilge. — Gnath-fhocail  xx.  17. 
Biadh  nan  aingeal. — Salm.  Ixxviii.  25. 
Aran  a'  bhroin. — Salm.  cxxvii.  2. 

Ma's  duine  thu  air  do  thabhairt  do  chraos  (do 
gheocaireachd)  cuir  sgian  ri  d'  sgornan. 

— Gnath-fhocail  xxiii..  2. 

{Chan  'eil  so  ag  iarraidh  ort  lamh  a  chur  'n  ad 
bheatha  ach  gun  ruith  a  leigeil  le  ana-miann.) 

Ith,  61,  agus  bi  subhach. 

— Amadan  Sonrakhte. 

Ma  dh'  ith  mi  mo  ghreim  am  aonar  agus  nach 
d'  ith  an  dilleachdan  dheth  ciod  a  fhreagras  mi 
do  Dhia  .^ — Ion  xxxi.  17. 

Thigibh,  ceannaichibh,  gun  airgiod  agus  gun 
luach,  fion  agus  bainne. — Isaiah  Iv.  1. 

Thug  e  dhaibh  aran  o  neamh  r'a  itheadh. 
A  Thighearna,  thoir  dhuinne  an  t-aran  so  an 

c6mhniiidh 
Thubhairt  losa,  Is  mise  aran  na  beatha. 

— EoiN  vi.  31-35. 

Ghlac  e  aran,  agus  an  deidh  buidheachas  a 
thabhairt  bhris  e  e. — Lucas  xxii.  19. 

Co  dhiiibh  a  tha  ann  an  t-aran  naomh  air 
b6rd  a'  chomanachaidh  no  ar  n-aran  laitheil  air 
bord  an  teaghlaich  is  coir  dhuinn  buidheachas 
a  thoirt  do  Dhia  air  a  shon,  agus  ainm  an 
Tighearn  a  bheannachadh.  Mur  dean  sinn  sin 
chan  eil  sinn  ag  itheadh  no  ag  61  chuiii  gl6ire 
Dhe.  Ach  eadhon  ann  an  teaghlaichean  a  tha 
ag  aideachadh  tha  dearmad  air  a  dheanamh  an 
diugh  air  altachadh  roimh  bhiadh.  Sin  rud 
nach  'eil  ceart  no  iomchuidh.  Uair  a  chual  an 
t-Ollamh  Mac  Iain  ministear  a'  deanamh  alta- 
chaidh  gun  ainm  Chriosd  ainmeachadh  thug 
e  achmhasan  dha.  Bu  choir  ar  biadh  uile  a  bhi 
air  itheadh  mar  chuimhneachan  air-san,  a' 
toirt  buidheachais  do  Dhia  trid-san,  oir  is  ann 
uaithe-san,  agus  trid-san,  agus  air  a  shon-san,  a 
ta  na  h-uile  nithe ;  dhasan  gu  robh  glbir  gu 
siorruidh. 

Speuradaireachd  agus  eagal 

Chan  'eil  doigh  anns  an  fhasa  dhuit  eagal  a 
chur  air  daoine  na  toiseachadh  air  innseadh 
dhaibh  mu  mheudachd  agus  mu  fharsuin- 
geachd  do-rannsaichte  a'  chruthachaidh.  Sin 
an  aon  phort  a  tha  aig  cuid  de  luchd-ealadhain 
an  diugh,  agus  fear  de  na  puirt  a  tha  aca  uile. 
Tha  Sir  Seumas  leans  agus  speuradairean  eile 
a'  toirt  air  cridheachan  dhaoine  cha  mhor  leum 
as  an  cochuU  leis  na  figearan  a  tha  iad  a'  toirt 
dhuinn  mu'n  astar  a  tha  cuid  de  na  reultan 
bhuainn,  mu  aird  agus  mo  leud  agus  mu  dhoimh- 
neachd  a'  chruthachaidh,  an  coimeas  ris  an 
t-saoghal  bheag  shuarach  so  nach  biodh  air 
ionndrainn  as  a'  chruthachadh  ged  rachadh  e 
'na  smiiid  am  maireach.  A  thaobh  mhic  an 
duine  their  iad  nach  'eil  ann  ach  neoni  ;  fride 
nach  mair  ach  seal  ;  gucag  mar  a  chithear  air 
uchd  a'  Chuain  Shiar  fad  leth  mionaid  ach  a 
theid  as  an  t-sealladh  gu  brath  m'an  gann  a 
luidheas  do  shiiil  oirre.  Ma  tha  Cruithear  idir 
ann,  their  iad,  nach  gorach  agus  nach  ladarna 
do  Sheonaid  Eachainn  no  do  dhuine  eile  an 
Cille  Sgumain  a  bhi  saoilsinn  gu'n  gabh  e  suim 
db  na  h-iirnuighean  beaga  mu  nithean  beaga 
a  bhios  iad  a'  cur  suas  ris  ? 


Ciod  air  bith  a  their  thusa,  a  leughadair, 
chan  eil  ann  an  cainnt  mar  sin  ach  fior  dhroch 
reusanachadh  ;  chan  ann  ri  do  reusan  a  tha  na 
daoine  ud  a'  labhairt  idir  ach  ris  a'  phairt  sin 
de  t'  inntinn  ris  an  abrar  mac  meamna,  pairt 
de'n  inntinn  air  a  bheil  e  furasd  eagal  bhochdan 
a  chur,  moran  na's  fhasa  na  tha  e  eagal  a  chur 
air  de  reusan.  Ann  an  solus  reusain  chan  'eil  e 
gu  miighadh  air  bith  co  dhiubh  a  tha  an  saoghal 
mor  no  beag,  a  thaobh  ar  n-tirnuighean  ;  is  e 
na  speuradairean  iad  fein  a  tha  leanabail  agus 
a  tha  smuaineachadh  air  Dia  mar  gu'm  bu 
duine  e,  an  uair  a  shaoileas  iad  nach  aithne  dha 
muinntir  Chille-Sgumain  a  chionn  gu  bheil  c 
cho  trang  anns  a'  ghrioglachan  agus  a  chionn 
gu  bheil  uiread  astair  aige  ri  shiubhal  ma  ruig 
e  criochan  a  thighearnais  agus  m'an  seall  e 
thairis  air  uile  chuibhlichean  a'  chruinne-ce. 
Tha  iad  a'  labhairt  mar  gu'm  bu  duine  Dia  : 
duine  aig  a  bheil  uiread  chiiisean  air  a  lamhan 
's  nach  urraiim  dha  gun  dearmad  a  dheanavih  air 
cuid  dhiubh.  Chan  'eil  anns  an  eagal  a  bhios 
iad  a'  cur  air  daoine  ach  hbchdan  ;  bochdan  a 
tha  uamhasach  do  mhac-meamna  na  h-inntinn 
ach  nach  cuir  eagal  no  giorag  air  ar  reusan  ; 
affus  nach  cuir  ragal  air  ar  creideamh  . 


Guth  losa 


GU'N  cuala  mi  guth  losa  ag  radh, 
"  Thig  lamh  rium,  anam  sgith 
Dean  laighe,  pheacaich  thruagh,  gun  dail, 
Air  m'  uchd  is  gheibh  thu  sith." 
Gu  losa  thainig  mi  mar  bha, 
Craidhteach  is  fann  le  bron, 
Air  uchd-san  fhuair  mi  aite-taimh 
A  dh'  fhag  mi  Ian  de  ghloir. 

Gu'n  cuala  mi  guth  losa  ag  radh, 
"  Feuch,  bheir  mi  dhuibh  gu  saor 
An  t-uisge  fior  ;  crom"  's  61  do  shath 
'S  bi  beo  gu  saogh'l  nan  saogh'l." 


Gu  losa  thrinig  mi  is  dh'  ol 

Mi  sruth  na  beatha  fior, 

Fhuair  m"  iotadh  sath  ;  fhuair  m'  anam  treoir. 

Is  comhnuidh  leis  gu  sior. 

Gu'n  cuala  mi  guth  losa  ag  radh, 

'S  mi  solus  Ian  an  t-saoghail, 
Seall  rium  is  teichidh  d'  uile  sgail 
'S  do  la  bidh  dearrsach  caoin." 
Sheall  mi  ri  losa  agus  fhuair 
Mi  annsan  uil  is  grian  ; 
'S  'na  sholus  beo  gu'm  bi  mo  chuairt 
Gu  crioch  mo  laithean  triall. 


/p"^ 


It 


Air  3 


1932 


Tha  cuid  de  luchd-leughaidh  nan  duilleagan  so  aig  nach  'eil  fhios  c6  tha  V  o.^  deasachadh,  oir  bithidh  iad 
a'  cur  litrichean  umpa  gu  Mglir  Mac  an  Leigh,  121  Sraid  Shebrais,  an  Duneideann,  fear-deasachaidh  an 
leabhair  Bheurla.  Tha  na  duilleagan  Oaidhlig  air  chiiram  Dhdmhnuill  Mhic  Laomuinn,  am  Blar  AdhoU, 
am  Peairt. 


Aiseirigh  Chriosd 


"D/t'  iirich  an  Tighearna  da  rireadh." — Lucas  xxiv,  34 

AIR  feadh  an  t-saoghail  gu  leir  aig  an  am 
so  de'n  bhliadhna  tha  creidmhich  a'  cumail 
cuimhne  air  aiseirigh  Chriosd  ;  ann  an  deich 
mile  teampull  togar  am  fonn  ait  air  Domhnach 
na  Caisge, 


DJi  eirich  Criosd  a  nlos  on  uaigh, 
Seinneadh  na  tha  bhos  is  skuas  ; 
Seinn  a  thalaimh,  seinn  a  neimh, 
Cuiribk  idle  chliii  am  meud. 
Feuch  a  nis  tha  losa  bed, 
Ghabk  e  cbmhnuidh  shuas  an  Glbir; 
Thug  a  bhas  an  gath  o'n  bhas 
'S  chain  an  uaigh  a  buaidh  gu  broth 

Chan  'eil  ionghnadh  ged  dheanadh  an  eaglais 
gairdeachas  anns  an  sgeul  aoibhnich  so,  oir  is  e 
aiseirigh  Chriosd  steidh  a  creidimh  agus  a 
dochais.  Faodaidh  e  bhith  gu  bheil  daoine  ann 
a  tha  creidsinn  gu'm  maireadh  an  creideamh 
Criosduidh  beo  ged  bhiodh  e  air  a  dhearbhadh 
nach  robh  anns  an  aiseirigh  ach  faoin-sgeul,  ach 
tha  mi  an  duil  gu'n  abair  a'  mhor-chuideachd 
mar  thubhairt  Pol,  M.ur  d'  eirich  Criosd  tha  ar 
creideamh  diomhain. 

Tha  an  eaglais  air  a  steidheachadh  air  soisgeul 
na  h-aiseirigh  ;  na'n  do  ghleidh  an  uaigh  corp 
losa  cha  bhiodh  iomradh  an  diugh  air  ainm. 
Thug  na  chunnaic  iad  air  Calbhari  buille-bhais 
do  dhochas  nan  abstol,  ach  thug  na  chunnaic 
iad  air  feasgar  na  h-aiseirigh  buille-bhais  do'n 
eu-dochas  agus  do'n  as-creideamh  a  lion  an 
cridheachan  air  Calbhari. 

Chan  'eil  e  coltach  gu'n  deachaidh  a  h-aon 
aca  a  dh'amharc  na  h-uaighe  anns  an  do  thaisg 
loseph  corp  an  t-Slanuigheir.  Faodaidh  e 
bhith  gu  robh  eagal  orra  an  gniiis  a  nochdadh, 
oir  bha  an  naimhdean  air  an  toir.  Ach  an 
glasadh  an  latha  thainig  Muire  is  mnathan  eile 
a  dh'  ionnsuidh  na  h-uaighe,  chum  corp  losa 
ungadh  le  spiosraidh.  Chan  'eil  cladh  anns  an 
diithaich  anns  nach  fhaicear  fluraichean  air  na 
h-uaighean  oir  tha  e  'na  riarachadh  do'n  bheo 
tabhartas-gaoil  a  leagail  air  leacan  nam  marbh 
a  chaidh  as  an  t-sealladh.  Sin  a  thug  air  Muire 
agus  air  na  mnathan  eile  dol  gu  uaigh  Chriosd 
am  briseadh  an  la. 

Ach  an  uair  a  rainig  iad  an  t-aite  hha  an  uaigh 
falamh.  Sin  rud  ris  nach  robh  fiughair  aca  oir 
cha  tainig  e  idir  'n  an  cridhe  gu'n  d'eirich 
Criosd  no  gu  robh  e  beo.  Cha  robh  fhios  aca 
ciod  a  bha  cearr,  ach  smuainich  iad  gur  e  an  rud 


a  b'fhearr  a  ghabhadh  deanamh  fios  a  thoirt  do 
Pheadar  's  do  Eoin. 

Air  ball  thainig  an  da  abstol  is  chunnaic  iad 
gu  robh  a'  chiiis  da  rireadh  mar  dh'innis  Muire 
dhaibh  ;  bha  an  uaigh  falamh,  an  lion-eudach 
agus  an  neapaicin  a  bha  m'a  cheann  'n  an  laighe 
ann  an  doigh  a  chuir  iongantas  orra,  agus  a  rinn 
cinnteach  iad  nach  e  daoine  a  thug  air  falbh  an 
corp. 

Thill  Eoin  is  Peadar  dhachaidh,  ach  mar  eun 
ag  itealaich  mu'n  cuairt  na  nid  a  chreachadh, 
dh'  fhan  Muire  aig  an  uaigh,  a'  sileadh  dheur, 
Fhuair  a  difeeachd  duals,  oir  chunnaic  i  da 
aingeal  a  thubhairt  rithe.  Car  son  a  tha  thu  a' 
gul.  Ach  bha  na  b'  fhearr  a'  feitheaitih  oirre,  oir 
chunnaic  i  cuideachd  an  Ti  d'a  bheil  na  h- 
ainglean  a'  frithealadh.  Dh'  fhaodadh  Muire 
a  radh  gu'm  bu  bheannaichte  ise  am  measg 
bhan,  oir  b'e  a  suilean-se  na  ceud  shuilean  a 
dhearc  air  Slanuighear  an  t-saoghail  air  maduinn 
na  h-aiseirigh,  agus  a  cluasan-se  na  ceud  chluasan 
a  chual  a  ghuth. 

Ach  eadar  dorchadas  na  maidne  is  ceo  nan 
deur  a  bha  'na  suilean  cha  d'  aithnich  i  e  an 
toiseach.  Theagamh  nach  do  sheall  i  air  gu 
ceart,  oir  shaoil  i  gur  e  an  gairnealair  a  bha  ann. 
Ach  ghairm  Criosd  i  air  a  h-ainm, — A  Mhuire. 
Leum  a  cridhe,  oir  dh'  aithnich  i  a  ghuth,  is 
ghlaoidh  i  le  gairdeachas  is  ionghnadh,  Mo 
Mhaighstir. 

Anns  an  fheasgar  dh'  fhoillsich  Criosd  e  fein 
do  dha  dheisciobul  air  an  t-slighe  gu  Emmaus. 
Ged  nach  b'  ann  de  chomunn  nan  abstol  na 
daoine  ud  bha  iad  a  cheart  cho  tiirsach  ris  na 
h-abstoil  an  deidh  na  thachair  an  Jerusalem  air 
an  t-seachduinn  a  chaidh  seachad.  A  reir  chos- 
lais  chual  iad  an  seanchas  a  bha  dol  am  measg 
nan  deisciobul,  gu'n  d'  fhuaradh  an  uaigh 
falamh.  Ach  ma  chuala,  cha  do  chreid  iad  e, 
is  cha  robh  dochas  air  bith  aca  gu  robh  losa  beo. 

Dh'innis  iad  do'n  choigreach  a  bha  coiseachd 
maille  riu  car  air  char  mar  thachair  ;  mar  bha 
losa  air  a  chur  gu  bas  Di-haoine  air  crann- 
ceusaidh  ;  an  dochas  a  bha  aca  uaireigin  gu'n 
saoradh  e  Israel,  dochas  a  chaill  iad  a  nis  gu 
buileach  ;  dh'innis  iad  dha  gu  robh  e  air  a 
sheanchas  am  measg  nam  ban  agus  am  measg 
dheisciobul  eile  gu'n  d'eirich  e  as  an  uaigh,  ach 
air  an  son  fhein  dheth,  nach  robh  iad  a'  creid- 
sinn sin. 

Ciod  a  thachair  'na  dheidh  so  cha  ruiff  mi 

leas  innseadh,  oir  tha  Lucas  'ga  innseadh  (Caib. 
xxiv.)  ann  an  doigh  mhaiseach  nach  toigh 
leam  a  mhilleadh  le  droch  ath-innseadh  air. 
Ach  m'  an  do  dhealaich  e  riu  bha  an  siiilean  air 
am  fosgladh,  is  chunnaic  is  dh'  fhiosraich  iad 
rud  nach  fhaca  is  nach  d'  fhiosraich  eadhon  na 
h-abstoil,  oir  ged  bha  e  maille  ris  na  h-abstoil 
aig  an  t-suipear  anns  an  t-seomar  uachdrach, 
b'  ann  ann  an  staid  a  dhaonnachd  agus  ann  an 
coslas  f  heola  a  bha  e  maille  riu,  ach  bha  e  maille 
ri  Cleopas  agus  ri  chompanach  aig  a'  bhord  ud 
ann  an  corp  a  ghloire. 

An  deidh  dha  dol  as  an  t-sealladh  thill  an  da 
dheisciobul  gu  Jerusalem  a  dh'  innseadh  do  na 
h-abstoil  ciod  a  dh'  fhiosraich  iad.  Bha  an 
treud  beag  sgapte  le  h-eagal  'nuair  a  dh'  fhag 
Cleopas  am  baile  's  a'  mhaduinn,  ach  'nuair  a 
thill  e  bha  iad  cruinn  ann  an  aon  aite  (cha  robh 
Tomas  ann)  a'  deanamh  iolaich  's  ag  radh, 
Dh'  eirich  an  Tighearn  is  chunnaic  Simon  e.  Ma 
bha  sgeul  iongantach  aig  na  h-abstoil  ri  inn- 
seadh do  Chleopas  bha  sgeul  cho  iongantach 
aig  Cleopas  ri  innseadh  dhaibh,  ach  am  feadh 
's  a  bha  e  'ga  h-innseadh  thainig  tosd  iongan- 
tach air  a'«  chuideachd,  oir  feuch,  bha  Criosd 
maille  riu.  Bha  na  dorsan  diiinte  ;  cha  chualas 
fuaim  a  theachd  gus  an  cual  a'  chuideachd  an 
guth  ciuin  air  an  robh  iad  eolach,  Sith  maille 
ribh. 

Ghabh  iad  eagal  oir  shaoil  iad  gur  spiorad  a 
chunnaic  iad,  ach  air  dha  a  lamhan  agus  a 
chasan,  is  larach  nan  tairngean  annta,  a  leigeil 
fhaicinn  dhaibh,  chreid  iad.  Theagamh  gu'n 
do  chuimhnich  cuid  dhiubh  air  an  fhacal  a 
thubhairt  e  riu,  Chi  mi  sibh  a  ris,  agus  ni  sibh 
gairdeachas,  agus  bhur  n-aoibhneas  cha  toirear 
uaibh. 

Dh'  innis  each  so  uile  do  Thomas,  ach  bha 
Tomas  mar  bha  iad  fein  an  toiseach,  mi- 
chreideach.  Chuir  e  teagamh  eadhon  am  facal 
Pheadair  is  Eoin,  is  thubhairt  e  nach  tugadh  e 
geill  do  naigheachd  cho  neo-choltach  mur 
faiceadh  e  Criosd  le  shiiilean  fein,  agus  mur 
beanadh  e  le  mheuran  ri  larach  nan  tairgnean 
'na  chorp.  Bha  Criosd  cho  caomhail  agus  cho 
faighidinneach  ri  cruas-cridhe  nan  deisciobul  an 
deidhj'aiseirigh  'sa  bha  e  ann  an  laitheanf heola, 


is  thug  e  do  Thomas  an  dearbhadh  a  dh'  iarr  e. 

Ciod  tuilleadh  a  tha  ri  radh  ?  Anns  na  se 
seachduinnean  a  bha  Criosd  air  thalamh  an 
deidh  dha  eirigh  o  na  mairbh  dh'  fhoillsich  e  e 
fein  do  na  deisciobuil  an  iomadh  aite  agus  air 
iomadh  doigh.  Mur  b'e  gu  robh  iad  a'  creidsinn 
gu'n  d'eirich  esan  agus  gu  robh  e  maille  riu, 
cha  d'eirich  iad  fein  gu  brath  a  slochd  an  eu- 
dochais  agus  an  as-creidimh  anns  an  do  thuit 
iad  an  uair  a  chunnaic  iad  a  chorp  sinte  air  a' 
chrann-cheusaidh,  agus  a  chual  iad  a  naimh- 
dean  a'  magadh  air  agus  ag  radh,  Saor  thu  fein 
a  nis,  ma's  tu  Criosd,  aon  taghta  Dhe.  Mar  sin 
is  e  an  ais eirigh  a'  charraig  air  an  do  thogadh  an 
eaglais  ;  is  e  cumhachd  na  h-aiseirigh  a  rinn 
searmonaichean  is  soisgeulaichean  de  dhaoine  a 
bha  air  bheul  an  dochas  a  chall. 

An  uair  a  chaidh  na  h-abstoil  a  mach  a 
shearmonachadh  soisgeul  na  rioghachd  b'e 
aiseirigh  Chriosd  toiseach  is  meadhon  is  deire- 
adh  an  searmonachaidh,  agus  an  uair  a  thaghiad 
duine  a  ghabhadh  aite  ludais  thagh  iad  duine 
a  b'urrainn  fianuis  a  thoirt  mu'n  aiseirigh. 
Shearmonaich  iad  an  soisgeul  sin  anns  an 
dearbh  bhaile  anns  an  do  thachair  an  t-Iongh- 
nadh  Mor,  ach  cha  b'urrainn  Phairisich  no 
Sadusaich  am  fianuis  aicheadh,  no  dhearbhadh 
nach  robh  iad  a'  labhairt  ach  sgeul  fhaoin. 

Chan  ann  do  neach  marbh  a  tha  an  eaglais  ag 
aoradh  ach  do  Righ  a  tha  beo  agus  a  bhios  beo 
gu  siorruidh,  neach  aig  a  bheil  cumhachd  is  uach- 
daranachd,  agus  a  tha  nis  a'  coimhlionadh 
ministrealachd  as  farsuinge  agus  as  buadh- 
mhoire  na  b'  urrainn  e  dheanamh  ann  an 
laithean  fheola.  Sin  an  aidmheil  agus  an 
fhianuis  agus  an  soisgeul  a  tha  air  chiiram  na 
h-eaglais  gu  brath,  agus  a  tha  mar  fhiachaibh 
oirre  a  thoirt  do  'n  t-saoghal,  oir  is  e  aiseirigh 
Chriosd  clach-chinn  na  h-oisne  anns  a'  Chreid^ 
eamh  Chriosduidh. 

Beannaichte  gu  robh  Dia  agus  Athair  ar 
Tighearna  losa  Criosd,  neach,  a  reir  a  mhor- 
thrbcair,  a  dh'  ath-ghin  sinn  gu  beo  dhochas,  ire 
aiseirigh  losa  Criosd  o  na  mairbh,  a  chum,  oigh- 
reachd  neo-thruaillidh  agus  neo-shalaich,  agus 
nach  searg  as,  a  tha  air  a  gleidheadh  anns  na 
neamhan  dhuibh-se. 


Di-domhnaich  Cksg 


1.   /n  LOIR  do  Dhia  anns  na  h-airdibh, 

Vjr  Tha'n  Tighearn  air  eirigh  le  buaidh. 
Tha  'm  bas  air  a  shaltairt  fo  shailtean, 
'S  a'  chlach  air  a  caradh  bho'n  uaigh, 
Lan  dochas  gach  cridhe  bha  craiteach, 
Gu  bheil  gradh  a'  cur  folach  air  fuath  : 
'S  tha  ainglean  a'  togail  ceol-abhachd, 
'S  a'  cur  neamh  agus  talamh  gu  luaidh. 

Aleluia,  Aleluia  's  na  h-airdibh. 

Aleluia,  Aleluia  gu  buan. 


2.  Thainig  losa  'gar  saoradh  bho  dhoruinn, 
A'  taomadh  gach  gradh  air  an  t-sluagh  : 
'S  'na  eirig  bha  naimhdeas  'ga  leonadh. 
Is  foirneart  'ga  chiiiradh  'na  chuairt. 
Chaidh  a  ghlacadh,  'sa  sgiiirrsadh  'sa  cheusadh, 
Chaidh  a  dhiinadh  fo  ghlasan  na  h-uaigh  : 
Ach  bhris  e  gach  bann  agus  seula, 
'S  tha'n  Tighearn  air  eirigh  le  buaidh 

Hosanna,  Hosanna  's  na  Speuran, 

Hosanna,  Hosanna  gu  buan. 

Facail  Ghaidhlig 

CHUIR  triuir  thugam    facail   Ghaidhlig   air 
son  nam  facal  Beurla  a  chuir  mi  sios  air  an 
duilleig  so  o  chionn  da  mhios,  is  feumaidh  mi  a 


(1) 

Religion 

Crabhadh 

Science 

Sgiothainn  (Laidionn  Scio) 

Evolution 

Cur-troimlie 

Biology 

Beath-eolas 

Physics 

Phisiceachd 

Nature 

Nadur 

Chemistry 

Ceimidheachd 

Politics 

Seol-riaghlaidh 

Geography 

Geograpliachd 

Allegory 

Samhladh 

Operation 

Sgoradh 

Vote 

Guth-taghaidh 

Gambling 

Gamaineachd 

Multiplication  Table 

Oar  miteachd 

Rates 

Cisean 

Sex 

Sic 

Pudding 

Marag 

Ritual 

Riaghailt-Aoraidh 

Pencil 

Bioran-sgriobhaidh 

Committee 

Comhairle 

Artificial 

Fuadain 

nis  a  radh  c6  aca  a  tha  mi  an  dtiil  as  f hearr.  Los 
gu'm  faic  an  luchd-leughaidh  nach  'eil  claon- 
bhkigh  agara  ri  neach  seach  ri  neach  eile  bheir 
mi  obair  na  triixir  am  follais. 


(2) 
Crabhadh 
Ealain 
Adhartas 
F6in-fhiosrachadh 
Cungaidh-leighis 
Nadur 

Mion-e61as  nadurra 
Gnothuichean  Siobhalta  na 

rioghachd 
Ealain  na  cruinne 
Cosmhalachd  fhada 
Spoiligeadh 
Aonta 

Cluicheadh  air  uideal 
Clar-fillte  nan  cunntas 
Cis 
Gn6 
Buaich 

Naomh-laimhseachail 
Peann-luaidhe 
Comhairle 
Fuadan 


(3) 

Diadhachd 

Ceaird-eoJais 

Teachd  a  filleadh 

Feallsanachd  Ghn6ithean 

Eolas-leighis 

Nadur 

Fear-reic  chungaidh-Ieighis 

I  nnleaclidan-r  iaghlaidh 

Cruinne-e61as 

Cosmhalachd 

Obair 

Guth-taghaidh 

Cluich  air  son  airgid 

B  ord-meudachaidh 

Fiach 

Gineal 

Marag 

Leabhar  dheas-ghnath 

Peann-luaidhe 

Cuideachd-riaghlaidh 

Innleachdach 


Chan  'eil  gin  de'n  triiiir  'g  am  riarachadh 
'(theagamh  nach  deanainn  fein  na  b'  fhearr)  ach 
is  e  (1)  a  gheibh  an  criin.  Gheibh  e  e  a  chionn 
gu'n  do  sheachain  e  mearachdan  a  rinn  an 
dithis  eile,  agus  a  chionn  gu'n  d'  fheuch  e  ri 
facail  lira  a  dheanamh  air  an  doigh  cheart,  ged 
nach  d'amais  e  air  facail  bhoidheach  no  sgiobalta 
a  dheanamh. 

Cha  do  thuig  (2)  agus  (3)  cuid  de  na  facail 
Bheurla,  is  chuir  sin  air  seachran  lad  (physics, 
biology),  ach  dh'  fhaodadh  iad  a  thuigsinn 
cuideachd  gur  e  facail  a  bha  dhith  orm  agus 
nach  e  mineachadh  de'n  t-seorsa  so  ;  Gnoth- 
uichean siobhalta  narioghachd,  Fear-reic  chungaidh- 
Ieighis.  Ach  tha  amharus  agam  gu'n  do  sheall 
iad  anns  na  Foclairean  a  dh'  aindeoin  nach 
'eil  solus  anns  na  Foclairean  ach  teine-sionna- 
chain. 

Mar  a  thubhairt  mi  cheana  tha  (l)  a'  faotainn 
na  duaise,  chan  ann  a  chionn  gu'n  do  rinn 
e  facail  a  tha  cordadh  rium,  ach  a  chionn 
gu'n  do  ghabh  e  an  doigh  cheart  ;  a'  cheart 
doigh  a  ghabh  sgoilearan  Sasunnach  air  facail 
lira  a  dheanamh  anns  a'  Bheurla.  Chan  'eil 
anns  na  facail  Bheurla  chemist  is  chemistry  ach 
deise  Shasunnach  air  facail  Ghreigis  ;  car  son 
nach  leanamaid  sinne  a'  cheart  f  hasan  agus  nach 
abramaid  ceamaisd,  no  rud-eigin  coltach  ris,  gun 
bhi  call  iiine  ag  radh,  fear-reic  cungaidh-leighis  ? 
No  car  son  a  bhitheamaid  a  sgriobhadh  peann- 
luaidhe  no  bioran-sgriobhaidh  an  uair  a  tha  am 
facal  peannseal  deanta  cheana  ?   Cho  fad  's  a  tha 


dliith  is  inneach,  dath  is  dreach  na  Gaidhlig, 
anns  an  sgriobhadh,  cha  chron  do  dhuine  air 
bith  a  bhios  a'  sgriobhadh  Gaidhlig  facail 
Bheurla  uisneachadh  ma  chuireas  e  iad  ann  an 
deise  Ghaidhealach  a  fhreagras  orra.  Sin  an 
gnothuch,  a  bheil  an  deise  freagairt  orra  ? 
t  Faodaidh  mi  a  radh  gur  e  (1)  an  t-Urramach 
Eachann  Camshron,  ministear  seann  eaglais  na 
sgireachd,  anns  an  Oban.  Cha  do  chuir  gin  de 
na  facail  iira  a  rinn  e  ionghnadh  no  eagal  orm, 
ach  feumaidh  mi  a  radh  gu'n  do  chuir  fear  de 
na  seann  fhacail  aige  seorsa  de  chlisgeadh  orm. 
Clod  a  theireadh  muinntir  Chearara  no  muinntir 
Chornaig  na'n  abradh  dotair  no  ministear  riu 
gu'm  feumadh  iad  dol  do  Ghlaschu  gu  bhi  air 
an  sgoradh  ! 

Ministearan  agus  an  Tombaca 

f  Cha  d'  fhuair  mi  ach  aon  fhreagairt  a  dh' 
f  hireanachadh  mhinistearan  a  bhios  a'  smogadh. 
Cha  do  riaraich  an  fhreagau't  sin  mo  reusan, 
agus  idir  idir  cha  do  riaraich  e  mo  choguis  ; 
mar  sin  chan  fhaigh  am  fear  a  sgriobh  i  an  crim. 
So  mar  a  fhreagair  e. 

"Tha  thu  ach  gann  a'  toirt  diilain  dhuinn 
aobhar  reusonta  a  thoirt  mar  Chriosduidhean, 
air  a  bhi  a'  losgadh  tiiise  do  Nic-Tiona.  Shaoil 
learn  gu'n  d'  thubhairt  Sir  Seumas  Barrie  am 
facal  mu  dheireadh  air  a'  chuspair  sin  ann  Mo 
Bhaintighearn  Nic-Tiona.  Ach  tha  mi  a'  faicinn, 
mar  nach  tuig  bean  ach  bean  eile,  nach  mo  a 
thuigeas  am  fear  nach  'eil  e  fein  a'  sleuchdadh 

aig  an  altair  so  breithneachadh  agus  beachdan 
an  f  hir  a  tha.  Agus  tha  e  reusonta  a  chreidsinn 
gur  h-ann  aig  an  fhear  mu  dheireadh  so  is  f hearr 
a  tha  fios. 

Mar  f hein-aicheadh  stad  mise  de'n  tombaca 
fad  naoi  seachdainnean  ann  an  IQl*.  Mu'n 
robh  leth  na  h-iiine  fhadalaich  sin  aig  crioch 
ghuidh  is  ghuidh  mo  bhean-tighe  orm  toise- 
achadh  a  ris.  Bha  mi  ann  am  fiabhrus,  agus 
na  bha  fo  m'  chleith  neo-chomhfhurtachail, 
gus  na  theann  mi  rium  as  iir  mo  sheann 
chruit-chiiiil. 

"  A  nis,  a  mach  o  fhior  aon  annamh,  mu'n 
teann  sinn  air  smogadh  chan  'eil  feum  no  miann 
againn  air,  is  chan  fhairich  sinn  a  chion.  Ach 
an  deidh  dhuinn  a'  cheaird  ionnsachadh  le 
faighidinn  is  le  fulangas  is  e  dith  sonraichte 
carraideach  a  tha  ann  an  cion  an  tombaca.  Ann 
an  iomguin  's  an  creachal  chan  'eil  cungaidh  eile 
a  choimeasas  ris.  Faodaidh  faochadh  mor  a  bhi 
do'n  as-creideach  ann  an  cagnadh  a'  phinn  ach 
do  na  creidmhich  chan  'eil  ni  coltach  ri  toit  de'n 
phiob. 

"  Anns  a'  Ghaidhealtachd  ri  linn  ar  seanar  is 
gann  gu  robh  duine  a'  caitheadh  olainn  leth  ri 
chneas,  ach  anart  cruaidh  lom.  Cha  d'  fhairich 
iad  feum  air.  Ach  c6  an  diugh  a  their  gur  e 
peacadh  a  tha  ann  ma  chuireas  daoine  orra 
leintean  de  chloimh  no  de  Bhritish  Celanese  ? 
A  bheil  an  sgeadach  aig  Gandhi  'n  a  dearbhadh 
dhuinn  air  ard-mhoraltachd  an  duine  neonaich 
sin  .''  Am  biodh  e  'n  a  pheacadh  ged  chuireadh 
e,  CO  dhiu,  eileadh  air  ? 

"  Feumar  aideachadh  gu  bheil  cb-dhllseachd 
ghnothuichean  ri  chumail  's  an  amharc  ma's 
maith  leinn  ar  coguisean  's  ar  connhearsnaich  a 
bhi  reidh  ruinn,  ach,  cho  fad  's  a  chi  mise,  chan 
'eil  ach  an  tigh-cuthaich  roimh  'n  fhear  a  dh' 
fheuchas  ri  bheatha  riaghladh  gu  mionaideach 
ann  an  solus  reusoin  agus  an  uile  co-dhilseachd 
a  tha  Einstein  agus  Eddington  a'  teagasg 
dhuinn.  Tha  moran  nithean  a  tha  neo-iom- 
chuidh  ged  a  dh'  fhaodas  iad  a  bhi  a  reir  lagha 
reusonachaidh.  Tha  moran  chleachdanna  ceart 
an  diugh  a  bha  ana-ceart  an  de,  agus  tha  moran 
eucoireach  a  nis  a  bhitheas  urramach  's  an  am 
ri  teachd." 

Sin  an  f hreagairt ;  freagairt  nach  'eil  idir  a' 
coinneachadh  na  h-argumaid  laidir  a  rinn  an 
duine  eile.  Chan  'eil  na  thubhairt  e  ach  a' 
tighinn  thuige  so  ;  nach  urrainn  e  sgur  de'n 
tombaca  gun  fas  crosda  ;  gu'n  cuir  cion  an  tom- 
baca bharr  a  shiiiil  e  cho  mor  's  gur  buidhe  le 
mhnaoi,  air  ghaol  sithe  is  siochainn,  fhaicinn  a' 
toiseachadh  air  smogadh  a  ris. 

Ach  ged  nach  biodh  e  ceart  dhomhsa  gniiis  a 
thoirt  do  argumaid  nach  seas  air  a  casan,  no 
criin  a  thoirt  do  dhuine  nach  do  choisinn  e, 
(duine,  theagamh,  nach  deanadh  leis  ach  an 
tuilleadh  tiiis  a  cheannach)  cuiridh  mi  an  t- 
orainsear  a  dh'  ionnsuidh  na  mnatha  aige. 


An  Carghus 

So  an  t-am  de'n  bhliadhna  ris  an  abrar  an 
Carghus,  na  seachduinnean  a  tha  roimh  'n 
Chaisg  ;  am  de'n  bhliadhna  anns  am  bi  moran 
dhaoine  air  feadh  an  t-saoghail  uile  a'  smach- 
dachadh  an  cuirp  air  sgath  an  anama.  Thea- 
gamh nach  'eil  cuid  dhiubh  'g  a  dheanamh 
ach  an  ainm  a  mhain  ;  ged  nach  ith  iad  feoil 
ithidh  iad  an  leor  de  sheorsachan  bidh  eile  a  tha 
cheart  cho  mhaith  ri  feoil,  air  chor  agus  nach 
'eil  iad  'gan  aicheadh  fein  ann  an  doigh  air  bith, 
no  CO  dhiu  ann  an  doigh  as  fhiach  fein-aicheadh 
a  radh  ris.  Ach  tha  moran  eile  a  bhios  'g  an 
aicheadh  fein  an  da  rireadh  ;  ag  aicheadh 
dhaibh  fein  nithean  a  bheireadh  thachd  do'n 
fheoil  air  ghaol  leas  an  anama. 

Ciod  a  theirear  ris  na  nithean  sin  ?  Ann  an 
aon  seadh  chan  'eil  an  eaglais  againne,  no 
eaglaisean  Prostanach  eile  a'  toirt  gnuis  do  na 
cleachdanna  so  ;  cha  robh  ar  trasgadh  ach  an 
ainm  a  mhain,  is  tha  eadhon  la  na  traisg  air  a 
leigeil  seachad  anns  a'  chuid  inhor  de  sgireach- 
dan  an  diugh,  ach  air  a  shon  sin  tha  an  eaglais 
a'  sroineasachadh  ris  an  rud  so  daonnan  ;  a  h- 
uile  bliadhna  tha  ceisean  beaga  air  an  cur 
thugainn  o  121  Sraid  Sheorais,  an  Duneideann, 
ag  iarraidh  oirnn  sinn  fein  a  smachdachadh  air 
seachduin  shonraichte,  agus  luach  nan  nithean 
a  dh'  aichaich  sinn  dhuinn  fein  a  chur  anns  a' 
cheis  chum  aobhar  an  t-soisgeil  a  chur  air 
aghaidh  anns  na  diithchanna  thall.  Tha  so  uile 
ceart,  is  tha  mi  an  dochas  gu  bheil  am  barrachd 
dhaoine  a'  freagairt  na  gairme  so  a  h-uile 
bliadhna,  ach  ciod  am  bonn  no  an  grunud  a  tha 
aig  an  rud  so  ann  an  nadur  mhic  an  duine  agus 
ann  an  solus  reusoin  ?  Sin  an  rud  a  bu  mhaith 
leam  a  thuigsinn  ;  car  son  a  tha  an  cinne- 
daonna  a'  leantail  air  a'  chleachdadh  so  o  chionn 
nam  miltean  bliadhna,  a'  peanasachadh  a' 
chuirp  air  sgath  an  anama,  a'  trasgadh  air  ghaol 
Dia  fhaicinn  } 

Chan  'eil  teagamh  air  bith  gu  robh  agus  gu 
bheil  an  cinne-daonna  ris  a'  chleachdadh  so  ; 
chan  e  mhain  gu'm  faighear  e  am  measg 
Chriosduidhean  ach  gheibhear  e  am  measg  nan 
ludhach,  am  measg  nan  Hinduach,  am  measg 
luchd-leaumhuinn  Bhuddha  agus  Mhohamed  ; 
gheibhear  e  anns  each  cearn  de'n  t-saoghal, — 
daoine  a'  pianadh  's  a'  gearradh  an  cuirp  air 
ghaol"  sith  fhaotainn  d'  an  anam,  daoine  a' 
cadal  air  drisean  is  droighionn  is  fiaclan  cleithe 
air  ghaol  "adhartas  a  dheanamh  ann  am  beatha 
na  diadhaidheachd. 

Their  Ghocas  Saoghalta  nach  'eil  annta  ach 
daoine  as  an  ciall  ;  gu'm  b'  fhearr  dhaibh,  an 
aite  a  bhi  trasgadh,  obair  an  t-saoghail  a  chur 
air  aghaidh  agus  bantraichean  is  dilleachdain  a 
chuideachadh.  Ach  chan  'eil  sin  a'  socruchadh 
dad  ;  a  dh'  aon  ni  bhiodh  e  dana  dhuit  a  radh 
gu'm  bu  daoine  as  an  ciall  Eoin  a'  Bhaistidh  is 

Plato ;  an  Naomh  Francis  is  J.  H.  Newman ; 
ach  a  thuilleadh  air  sin,  is  e  an  fhirinn  gur  e  so 
na  dearbh  dhaoine  a  bhitheas  a'  cuideachadh 
bhantraichean  is  dhilleachdan,  agur  gur  e 
Gliocas  Saoghalta  am  fear  mu  dheireadh  a 
theid  do  thigh  a'  bhroin. 

Ciod  air  bith  a  their  thusa,  a  leughadair,  tha 
amharus  agam-sa  gu  bheil  cumhachdan  diom- 
hair  is  buadhan  diomhair  ann  an  nadur  mhic  an 
duine  agus  ann  an  corp  mhic  an  duine  a  tha 
cathachadh  gun  sgur  an  aghaidh  anama  ;  cumh- 
achdan is  buadhan  a  dh'fheumas  a  bhi  air  am 
peanasachadh  agus  air  an  ceusadh  agus  air  an 
ciosnachadh,  ma  ruig  an  t-anam  air  beatha  is 
buaidh.  Their  na  diadhairean  oga  gu  h-aotrom 
ioUagach  nach  'eil  sin  fior  ;  nach  'eil  agad  ach 
mac  an  duine  a  chur  'na  shuidhe  anns  a'  ghrein, 
agus  leigeil  le  feartan  ciiiin  is  caomhail  seideadh 
air,  agus  gu'n  tig  gach  ni  maith  as  urrainn  fas 
'na  nadur  fo  bhlath  mar  an  ros. 

Co  aca  a  tha  ceart  ? 

Tha  mi  a  smachdachadh  mo  chuirp,  arsa  Pol, 
agur  'g  a  thoirt  fo  cheannsal ;  air  eagal  air  chor 
air  bith,  an  deidk  dhomh  searmonachadh  do  dhaoine 
eile,  gu'n  cuirear  mifoin  air  chid. 

Ma  hheir  do  chas  no  do  lamh,  arsa  Criosd, 
aohhar-tuislidh  dhuit  gearr  dhiot  iad,  oir  is  fhearr 
duit  dol  a  neach  do  rioghachd  Dhe  ciurramach  seach 
dot  do  ifrinn. 

Sith  an  t-saoghail 

Aig  an  am  so  bu  choir  do  shluagh  an  Tighearn 
a  bhi  ag  iirnuigh  gu'n  tugadh  Dia  ghocas  is 
comhairle  do  na  daoine  a  tha  feuchainn  ri  sith 
an  t-saoghail  a  shocx'uchadh  air  bunaitean  ceart 
ann  an  Geneva. 

Ma  tha  rioghachdan  a'  dol  air  an  aghaidh  mar 
a  bha  iad  riamh,  ag  ullachadh  dhaoine  is  arm  air 
son  cogaidh,  chan  'eil  ann  ach  an  f  hior  f  haoineas 
dhaibh  a  bhi  am  beachd  nach  teid  iad  a  chogadh. 
Theagamh  nach  'eil  cogadh  'n  am  beachd  a  dh' 
aon  ghnothuch  agus  gu  bheil  iad  gu  h-onorach 
an  diiil  nach  'eil  rud  air  an  aire  ach  sith,  ach 
biodh  na  daoine  agus  na  h-airm  deas  agus  luath 
no  mall  thig  an  cogadh  a  dh'  aindebin  am  hoicinn. 
Biodh  arm  ann  an  laimh  duine  agus  uair  air  chor- 
eigin  bheir  e  tarruing  air.  Gu'n  gabh  feachd 
mor  dhaoine  anns  a  h-uile  rioghachd  a  bhi  air 
an  ionnsachadh  gu  tapaid  a  dheanamh,  urram 
mor  is  airgiod  mor  air  a  thoirt  daibh  gus  iad 
fein  a  dheanamh  iomlan  anns  gach  cleas  a  tha 
innte,  agus  an  corr  de'n  t-sluagh  a'  deanamh 
boilich  is  bostruinn  nach  'eil  arm  eile  air  an  t- 
saoghal  coltach  riu  (mar  a  tha  gach  duthaich  a' 
deanamh)  ;  gu'n  gabh  sin  a  bhith  agus  gun 
chogadh  a  bhi  ann — c6  a  chreideas  sin  ach 
paisdean  is  amadain  ?  Is  e  mathair-aobhair 
cogaidh  gu  bheil  na  rioghachdan  a'  gleidheadh 


suas  arm,  agus  gus  an  stad  iad  de  bhi  ag  ulla- 
chadh air  son  cogaidh  cha  bhi  sith  mhaireannach 
ann. 

Cheana  tha  clann  Edoim  a'  toiseachadh  air 
eigheach  gur  e  an  doigh  air  sith  a  ghleidheadh 
a  bhi  deas  gu  cogadh.    Ach  cha  robh,  agus  chan 
'eil,  agus  cha  bhi  ann  an  clann  Edoim  ach  daoine 
gun  chiall  ;    tha  boinne   de'n   chuthach  annta 
fein  agus  bu  mhaith  leo  daoine  eile  a  chur  bharr 
an  siiiil.    Ach  as  uchd  mhaitheis  na  toireamaid 
creideas  daibh  ;    ma  tha  na  bliadhnachan  mu 
dheireadh  so   a'  teagasg  dad  idir  tha  iad  a' 
teagasg  so  (rud  a  tha  cho  soilleir  ris  a'  ghrein) 
nach  robh  an  cogadh  idir  ann  mur  hitheadh  na 
rioghachdan  deas  ann  aw  1914.     Is  ceist  i  a  tha 
anabarrach  duilich  ciamar  a  gheibhear  air  falbh 
o  bhi  cumail  suas   arm,  ach  is  ceist  i  a  dh' 
fheumar  a  shocruchadh  ma  tha  an  cinneadh- 
daonna  ri  bhi  air  an  saoradh  o  chunnart  cogaidh. 
Gabhaidh  a'  cheist  so  tiine  agus  dragh,  ach  do 
bhrigh  gu  bheil  Breatunn  mor  is  laidir  is  bear- 
tach,  agus  nach  ruig  i  a  leas  eagal  a  bhi  oirre 
gu'n  cuirear  gealtachd  as  a  leth  air  a  shon,  tha 
sinn  an  dochas  gu'n  gitilain  i  uallach  an  latha 
ann  an  oidhirp  air  a'  cheist  sin  fhuasgladh,  mar 
a  ghiiilain  i  uallach  an  latha  a  chosnadh  na 
sithe    as    eugmhais    nach    biodh    e    comasach 
smuaineachadh  air  a'  cheist  so  idir.     Mur  dean 
Breatunn  no  America  e  chan  'eil  rioghachd  eile 
a  ghabhas  moran  suim  do'n  cheist  ;  leigidh  iad 
le  ctiisean  dol  air  an  aghaidh  mar  a  bha  iad 
riamh  —  agus    bliadhnachan     'na     dheidh     so 
thig  an  seann  uamhas  air  ais  is  uamhasan  ur 
maille  ris. 

Tha  an  saoghal  an  diugh  Ian  aimhreit  is 
tapaid,  mort  is  marbhadh,  fuath  is  gamhlas. 
Cha  ruigeamaid  a  leas  fiughair  a  bhi  againn  ri 
rud  eile,  oir  ciamar  is  urrainn  duit  ciall  a  chur 
ann  an  cuthach,  no  toradh  siochail  na  firean- 
tachd  fhaotainn  o  rud  a  tha  cho  neo-reusanta  ri 
cogadh.  Tha  an  Roinn-Eorpa  a'  buainn  an 
droch  shil  a  chuir  i,  ach  ged  a  dh'  fheumas  sinn 
duais  ar  deanadais  a  ghiiilan  tha  Dia  a'  toirt  a 
nis  cothrom  eile  dhuinn  ar  tigh  a  chur  an  ordugh 
agus  ar  cinn  a  chur  r'a  cheile  a  dh'fheuchainn  an 
gabh  rathad  fhaotainn  air  ar  claidhean  a  bhua- 
ladh  gu  coltairean.  Gus  an  tachair  sin  bidh 
cunnart  cogaidh  os  cionn  ar  beatha.  Is  maith 
an  rud  sith  a  bhi  eadar  rioghachdan  eadhon  ged 
nach  'eil  anns  na  bannan  a  tha  'g  a  cumail  ach 
laghanan  teann  air  an  sgriobhadh  air  paipear, 
ach  b'  fhearr  air  fad  sith  a  bhiodh  air  a  steidh- 
eachadh  air  reite  is  deagh-ghean  is  gradh 
braithreil.  Cha  ghabh  an  t-sith  sin  a  bhi  ann 
fhathast  ach  thig  i  ri  tiine,  agus  is  maith  gu'n 
tig.  Agus  tha  e  gu  sonruichte  mar  fhiachaibh 
air  sluagh  an  Tighearna  gach  ni  as  urrainn 
daibh  a  dheanamh  chum  lagh  is  teagasg 
Chriosd  a  chumail  fa  chomhair  an  t-saoghail  air 
a'  chilis  so. 


DOMHULL  CHAINNICH 


DomhuU  Chainnich 


Firean  agus  Fiosaiche 

ANNS  an  linn  a  chaidh  seachad  bha  duine 
urramach  ann  an  sgire  Dhiuirinis,  an 
Cataobh,  do'm  ainm  Domhull  Sutharlan.  Bha 
a  chuideachd  anns  an  Dubhroinn  tre  iomadh 
ginealach.  Ged  bu  Shutharlanaich  iad  bha  iad 
air  an  ainmeachadh  air  Clann  Chainnich  cho  fad 
's  a  tha  iomradh  ri  fhaotainn  orra.  B'e  Domhull 
Chainnich  theirte  ri  a  sheanair  agus  Cainneach 
mac  Dhomhuill  Chainnich  ri  athair.  Rugadh 
Domhull  'sa  bhliadhna  1810.  B'i  a  mhathair 
Iseabal  Nic-a-Phearsain  a  Saingo. 

Chan'eil  fios  againn  c'uin  no  cionnus  chaidh 
a  ghairm  gu  h-eifeachdach,  ach  thoisich  e  air 
fianuis  a  thogail  air  dha  bhi  'na  dhuine  6g. 
Bhaisteadh  e  leis  an  Urramach  Iain  Mac- 
Thomais,  ministear  na  sgire,  ach  b'ann  fo'n 
Urramach  Uilleam  Findlater  a  chaith  e  a'  chuid 
mhor  de  a  laithean.  Bha  e  air  a  dheagh 
theagasg  ann  am  firinn  an  t-soisgeil  agus  ann 
am  f ior-fhiosraichidhean  nan  naomh.  Bu  duine 
mor,  coir,  Mgr.  Findlater.  Rachadh  Bean  a' 
Chreidimh  Mhoir  gu  togarrach  ceithir  mile  deug 
tre'n  mhonadh  gach  Sabaid  'ga  eisdeachd. 
Dh'fheumadh  gu'n  robh  i  a'  faotainn  deoch 
mhor  mhath  a  tobair  na  beatha  aig  ceann  a 
turuis. 

Thainig  Domhull  gu  bhi  'na  dhuine  ainmeil 
'na  la  fhein  agus  gus  an  la  an  diugh  mar  aon 
de  dhaoine  na  diithcha  sin.  Bha  gibhtean  labh- 
airt  aige  bha  taitneach,  agus  air  Di-haoine  nan 
orduighean  bha  a  theagasg  driiidhteach,  buadh- 
ach,  oir  bha  e  sgriobtuireil,  fiosrachail,  reusan- 
ach.  Gidheadh  cha  b'iad  a  ghibhtean  ach  a 
ghrasan  a  rinn  ainmeil  e.  Chleachd  e  bhi 
feitheamh  air  an  Tighearna  gu  h-uaigneach, 
agus  bha  comharraidhean  a'  chleachdaidh  sin 
air  an  cluinntinn  'na  chainnt  agus  air  am 
faicinn  'na  ghiiilan  am  measg  dhaoine.  Thainig 
an  sluagh  gu  bhi  a'  creidsinn  ann  mar  dhuine  le 
Dia,  ris  an  robh  Dia  ag  eisdeachd,  agus  d'an 
d'thug  e  iomadh  freagradh  foUaiseach  a  bha 
miorbhuileach. 

Bha  cuid  de'n  bheachd  gu'm  b'fhiosaich  e, 
ach  b'e  beachd  na  muinntir  a  b'fhearr  do'm 
b'eol  e,  gu'n  robh  an  duine  beo  ann  an  co- 
chomunn  anama  ri  Dia  cho  dluth  's  gu'n  robh 
Dia  a'  foillseachadh  dha  nithe  neo-fhaicsinneach 
agus  diomhair.    Bha  iad  a'  creidsinn  d'a  thaobh, 

"  Tha  riiin  an  Tighearn  aig  an  dream 
Do'n  eagal  e  gu  fior." 

A  reir  gach  iomradh  a  fhuaireas  air,  bha  an 
duine  beo  ann  an  cleachdadh  na  h-iirnuigh,  a' 
creidsinn  gu  bheil  Dia  a'  feitheamh  gu  bhi  a' 
toirt  freagraidh  do'n  mhuinntir  a  dh'eisdeas  ris, 
agus  a  dh'fhanas  ag  eisdeachd  gus  am  foillsich 


e  a  riiin  dhaibh.  Chuireadh  e  a  chilis  an 
lathair  an  Tighearna  gu  simplidh,  agus  an  sin 
shuidheadh  e  sios  gu  samhach  gus  am  faigheadh 
e  freagradh. 

Thachair  do  aon  de  a  nabaidhean,  gile  beag, 
a  bhi  gle  bhochd.  Chaidh  fios  a  chur  air  Iain 
Mac-a-Phearsain,  seanair  na  h-eaglais,  agus  air 
Domhull  Sutharlan,  iad  a  thighinn  gu  urnuigh  a 
dheanamh  air  son  a'  ghile.  Thainig  Iain  air 
ball,  ach  cha  d'thainig  Domhull.  Nuair  a 
thainig  e,  thuirt  Iain  ris,  "  Ciod  e  a  chum  thu 
cho  fada,  a  dhuine  ?  "  Fhreagair  Domhull  gu 
ciuin,  "  Chan  fhaodadh  an  caiman  a  thighinn 
gus  an  d'fhuair  e  bileag  'na  ghob."  "  Seadh," 
arsa  Iain,  "  agus  ciod  e  afhuair  thu  ?  "  "  Och, 
Johnny  bochd,"  Aig  an  am  bha  Johnny  a  muigh 
a'  cluich  gu  sunndach.  B'e  Domhnullan  a  bha 
bochdj  agus  chaidh  e  na  b'fhearr  air  an  oidhche 
sin  fhein.  Ghabh  Johnny  an  galar  agus  thug  e 
am  bas  air. 

B'abhaist  dha  dhol  gu  Inbhir-Uig  gu  iasgach 
a  sgadain,  mar  a  bha  chuid  mhor  de  dhaoine  an 
aite  a'  deanamh  anns  na  laithean  ud.  Air 
bliadhna  araidh  chaidh  caraid  6g  dha  gus  an 
iasgach  air  son  .  na  ceud  uaire.  Thaghadh 
sgioba  Ian  air  son  gach  bata,  ach  cha  d'fhuair 
an  gile  gairm  ann  an  aon  diubh.  Dh'fhaighnich 
e  de  DhomhuU  an  comhairlicheadh  e  dha  pill- 
tinn  dhachaidh.  "  Mo  ghile  math,"  arsa  Domh- 
ull, "  tha  am  bas  ag  uUachadh  aite  dhuit-sa." 
Bha  sin  air  raaduinn  Di-luain.  Anns  an 
fheasgar  chaidh  a'  chabhlach  uile  gu  cuan,  agus 
dh'fhag  iad  an  t-6ganach  'na  sheasamh  air 
clacharan  na  cala  'na  aonar,  a'  smuaineachadh 
air  briathran  a  charaid  :  "  Tha  am  bas  ag 
ullachadh  aite  dhuit-sa."  Air  do'n  chabhlaich 
a  bhi  seoladh  gu  muir,  thuit  duine  thar  bord 
aon  dhe  na  bataichean,  agus  chaidh  a  chall. 
Phill  am  bata  dhachaidh  a  dh'innseadh  na 
sgeula,  agus  thug  iad  an  t-aite  falamh  do  charaid 
Dhomhuill. 

Chaidh  bean  de  mhuinntir  Cheann-Loch- 
Buirbhuidh  a  thaghal  air  a  cairdean  ann  an 
sgire  Dhiuirinis.  Aon  oidhche  bha  i  air 
aoidheachd  ann  an  tigh  Hiiistein  Mhic-a- 
Phearsain.  Trath  'sa  mhaduinn  thainig  Domh- 
ull chun  an  tighe,  a  channtainn  ri  Hiiistean  gu'm 
bu  choir  dha  an  t-each  a  chuir  'sa  chairt,  agus  a 
dhol  dachaidh  leis  a'  bhoirionnach  oir  gu'n  robh 
feum  oirre  aig  a'  bhaile.  Bu  leoir  sin  le  Hiiis- 
tean agus  a  bhan-aoighe.  Dh'fhalbh  iad  air  an 
turus,  ach  mu'n  d'rainig  iad  ceann  na  shghe 
chual  iad  gu'n  deachaidh  MacCainnich  Moras- 
dan,  a  bha  posd  aig  piuthar  na  mna,  a  bhathadh 
anns  an  oidhche  air  cladach  Aiseir. 

An  deidh  doinneann  eagalach  bha  aon  de  na 
bataichean  a  bha  aig  muir  nach  d'rinn  port 
dheth  comhla  ri  each,  no  air  an  ath  la.     Cha 

robh  innte  ach  triiiir  dhaoine,  athair  agus  dithis 
mhac.  Bha  a  bhean  agus  a  mliathair  bhochd 
ann  an  iomaguin  mhoir,  agus  cha  b'ionghnadh 
e.  An  robh  iad  beo  ?  no  an  robh  iad  caillte  ? 
Ciod  e  idir  a  dh'eirich  dhaibh  ?  Thog  i  oh're 
agus  chaidh  i  dh'fhaicinn  Dhomhuill  Chainnich. 
Bha  ni-eiginn  d'e  naire  oirre  bruidhinn  ris,  ach 
leig;  i  ris  a  enothuich  d'a  nihnaoi.  Mar  a 
b'abhaist  dha  chaidh  e  mach  gu  ionad  folaich 
chum  a'  chilis  a  sgaoileadh  an  lathair  an 
Tighearna.  An  deidh  iiine  fhada,  thainig  e 
stigh  gun  leus  sholuis  no  sholais  aige  air  son  na 
mna.  Chaidh  e  air  ais  an  dara  h-uair  gun 
chomhfhurtachd  gun  choniharradh  fhaotainn. 
Bha  a'  bhean  a  nis  dhe'n  bheachd  nach  robh 
dochas  air  an  son,  agus  bha  i  ann  an  eiginn 
mhor.      Cha    b'urrainn    DomhuU    an    corr    a 


dheanamh  :  dh'iarr  e,  ach  cha  d'fhuair  e.  Cha 
robh  e  idir  deonach  dhol  air  ais  an  treas  uair  ; 
ach  chuir  na  mnathan  impidh  air,  agus  chaidh  e. 
Cha  robh  e  fad  air  falbh  an  uair  a  phill  e  stigh 
ag  radh  ris  a'  bhoirionnach  ;  Biodh  misneach 
agad  ;  siubhail-sa  dhachaidh  agus  bi  ullamh  air 
son  nan  daoine.  Thainig  an  sgioba  leis  a' 
bhata  gu  tearuinte  dhachaidh. 

Tha  moran  de  sgeulachdan  iongantach  air  an 
aithris  m'a  thimchioll  am  measg  an  t~sluaigh 
ann  an  Diithaich  MhicAoidh  gus  an  ]a  'n  diugh. 
Bu  mhor  am  beud  gu'n  rachadh  iad  a  cuimhne. 
Ma  tha  neach  air  bith  de  mo  luchd-leughaidh 
aig  a  bheil  aon  diubh'na  chuimhne,  bithidh  mi 
ro  thaingeil  ma  chuireas  e  thugam  e. 

Alasdair  MacRath, 
Tung  A. 


A  Bheil  feum  ann  an  Urnuigh  ? 


AN  uair  a  tha  mac  an  duine  ann  an  cruaidh 
chas  agus  teanntachd  'san  t-saoghal  so,  agus 
gun  duine  ann  as  urrainn  cuideachadh  a  thoirt 
da  no  cobhair  a  dheanamh  air,  tha  e  am 
bitheantas  an  sin  a'  leigeil  a  thaic  air  Dia. 
Chunnaic  sinn  sin  trie  gu  leoir  an  am  a'  chogaidh 
mhoir  ;  daoine  nach  do  chleachd  riamh  roimhe 
bhith  deanamh  iirnuigh,  a'  greasad  gu  Cathair 
grais  agus  'gan  sleuchdadh  fein  ann  an  lathair 
an  Tighearn  's  a'  guidhe  air  gu  diirachdach  gu'n 
deanadh  e  kichd  an  gaoil  a  dhion  'sa  chumail 
an  uair  a  bhiodh  iad  ri  uchd  teine  agus  gabh- 
aidh,  agus  an  aiseag  dhaibh  air  ais  an  slainte 
agus  am  fallaineachd. 

A  nis  is  e  a'  cheisd  a  bheil  feum  air  bith  ann  a 
bhith  ag  iirnuigh  mar  so  ?  Tha  cuid  ann  a  their 
nach  'eil  agus  cuid  eile  a  their  gu  bheil. 

Tha  iadsan  a  tha  ag  aicheadh  gu  bheil  feum 
ann  a  bhith  a'  guidhe  air  Dia  ann  an  iirnuigh 
a'  deanamh  sin  air  an  aobhar  so.  Tha  iad  ag 
radh  gu  bheil  Dia  glic  agus  ceart  'na  uile 
shlighean  agus  gu  bheil  fios  aige-san  moran  na's 
fearr  na  tha  againne  gu  de  a  ta  a  chum  ar 
maith.  Shocraich  agus  shuidhich  e  na  h-uile 
nithean  mar  a  tha,  's  mar  a  bha,  's  mar  a 
bhitheas,  is  chan  'eil  e  nis  a'  dol  a  dheanamh 
atharrachaidh  orra  air  son  duine  a  chruthaich- 
eadh  riamh. 

B'e  sin  am  beachd  a  bha  aig  Calum  Ruadh, 
ann  an  Cill-Pheadair  uair  a  bha  coinneamh 
iirnuigh  aig  Maighstir  Alasdair  coir  air  son  side 
mhath.  Bha  fogharadh  anabarrach  fliuch  air 
a  bhith  ann,  is  bha  am  barr  air  thuar  a  bhith  air 
a  mhilleadh.  Nuair  thainig  latha  agus  uair  na 
coinnimh  iirnuigh  bha  an  dile  uisge  ann,  fead 
aige  air  na  h-uinneagan,  'se  cur  steall  as  an 
talamh.  Rinn  an  duine  coir  iirnuigh  air  son 
side  mhath,  a  bha  air  leth  briagh  agus  driiidh- 
teach,  ach  cha  deach  an  t-uisge  ni  na  bu  lugha. 


Nuair  a  chaidh  a'  choinneamh  mu  sgaoil  thuirt 
am  Beadall  ri  Calum  Ruadh  "  cia  mar  a  chord 
sudriut  ?  "  "  Math  gu  leoir,"  fhreagair  Calum, 
"  ach  cha  deach  urnuigh  an  duine  choir  na  b' 
airde  na  mullach  na  h-eaglais."  Tha  moran  ann 
aig  a  bheil  am  beachd  sin  cho  math  ri  Calum 
Ruadh. 

Tha  an  seorsa  dhaoine  sin  a'  cumail  a  mach 
gur  e  am  feum  as  mo  tha  ann  an  iirnuigh  gu 
bheil  i  toirt  cothrom  do  dhuine  air  gach  ni 
a  ta  a  'cur  dragh  air  a  dhoirteadh  a  mach, 
's  mar  sin  gu  bheil  e  a'  faotainn  fois  is  sith 
d'a  anam. 

Tha  feadhainn  eile  ann  a  their  riut  nach  'eil 
coir  agad  a  bhith  ag  iarraidh  air  Dia  daonnan 
anfi  an  iirnuigh  ;  gur  i  an  iirnuigh  as  fhearr  as 
urrainn  duine  chur  suas  iirnuigh  anns  a  bheil 
taingealachd  agus  moladh  do  Dhia  air  son  a 
choibhneis  agus  a  mhaitheis  d'ar  taobh. 

'Se  ni  briagh  tha  ann  daoine  a  bhith  a' 
faotainn  fois  agus  sith  le  bhith  ag  iirnuigh  agus  a 
bhith  a'  faireachadh  annta  fein  gu  bheil  iad 
na's  glaine  'nan  cridhe  agus  na's  dliiithe  air 
Dia.  'S  e  nithean  priseil  tha  an  sin  gun  teagamh 
ach  a  bheil  barrachd  feuma  na  sin  ann  an 
Iirnuigh  ? 

Tha  iarrtus  na  h-iirnuigh  ann  an  cridhe  mhic 
an  duine  agus  air  uairibh  chan  urrainn  e  gun  a 
bhith  a'  deanamh  eadar-ghuidhe  air  son  cair- 
dean  is  luchd-gaoil.  Co  chuir  an  t-iarrtus  sin 
ann  an  cridhe  an  duine  ach  Dia  fein  ?  'S  cha 
bhiodh  e  am  gun  reuson  air  chor-eigin.  Ma 
their  sinn  nach  'eil  feum  ann  an  eadar-ghuidhe 
tha  sinn  a'  tachdadh  spiorad  na  h-iirnuigh  ann 
an  cridhe  mhic  an  duine. 

Ge  b'e  na  beachdan  a  bhios  aig  feallsanaich 
agus  aig  daoine  ionnsaichte  mu  dheidhinn 
iirnuigh  cha  choir  dhuinn  aite  thoirt  dhaibh  air 
toiseach  air  teagasg  Chriosd,  agus  is  ann  air 


a       A  BHEIL  FEUM  ANN  AN  URNUIGH  ?— GLIOCAS  NAN  LEANABAN 


iighdarras-san  a  ta  sinne  ri  iirnuigh.  Tha  na 
beachdan  aige-san  calg  dhireach  an  aghaidh 
nam  beachdan  aig  an  fheadhainn  a  dh'ainmich 
mi.  'S  e  thuirt  esan  "  larraibh  agus  gheibh  sibh, 
siribh  agus  bheirear  dhuibh."  "  Ma  dh'iarras 
sibh  ni  aix*  bith  am  ainm-sa  ni  mise  e."  j 

Thug  e  deagh  eiseimpleir  dhuinn  ami  an 
tirnuigh  an  uair  a  thuirt  e  ri  Peadar,  "  Ach 
ghuidh  mise  air  do  shon-sa  nach  diobradh  do 
chreideamh  thu."  Agus  nach  'eil  sinn  ag 
amharc  air  Criosd  fein  mar  aon  a  ta  a'  deanamh 
eadar-ghuidhe  air  ar  son  ris  an  Athair. 

Tha  iadsan  a  ta  ag  aicheadh  gu  bheil  feum  ann 
an  eadar-ghuidhe  ag  radh  gur  gradh  Dia  agus 
gu'n  do  rinn  e  na  h-uile  nithean  air  tiis  cho  math 
agus  a  ghabhadh  sin  a  bhith,  's  nach  'eil  e  a  nis 
a'  dol  'gan  atharrachadh  air  son  duine  sambith. 
A  nis  an  nuair  a  bheachdaicheas  tu  air  teagasg 
Chriosd  sin  a'  ehlach-steidh  air  a  bheil  esan  a' 
togail  mar  an  ceudna,  gradh  Dhe.  A  chionn  gur 
gradh  Dia  tha  e  na's  deise  na  athair  air  bith 
gu  eisdeachd  a  thoirt  d'a  chloinn.  Nach  d'thuirt 
e  "  ma's  aithne  dhuibh-se  ata  olc  tiodhlacan 
maithe  a  thoirt  do  bhur  cloinn,  nach  mo  na  sin 
a  bheir  bhur  n-Athair  ata  air  neamh  nithean 
maithe  dhaibhsan  a  dh'iarras  air  iad  ?  " 

Cha  d'  iarr  Criosd  riamh  air  duine  gun  eadar- 
ghuidhe  a  dheanamh  ;   thug  e  h-uile  misneach 


dhaibh  gus  an  iarrtuis  uile  a  dheanamh  aith- 
nichte  do  Dhia. 

So  an  co-dhunadh  gu  bheil  mi  tighinn,  is  e 
eadar-ghuidhe  aon  de  na  doighean  a  ta  aig  Dia 
air  daoine  a  bheannachadh.  Agus  feumaidh  mi 
aideachadh  gur  e  ni  cho  briagh  agus  cho 
glormhor  'sa  tha  ann  am  beatha  mhic  an  duine 
comas  a  bhi  aige  eadar-ghuidhe  dheanamh. 

Smuainich  air  mathair  air  bith  air  a  da 
ghliiin  ri  taobh  a  leapa  a'  deanamh  eadar- 
ghuidhe  ri  Dia  air  son  a  mic  no  a  h-ighinn.  Am 
b'  urrainn  iad  eisdeachd  rithe  gun  a  bhith  a' 
boideachadh  'nan  cridhe  nach  deanadh  iad  ni 
gu  brath  a  chuireadh  naire  air  a  gruaidh  ? 

Tha  iarrtus  na  h-tirnuigh  ann  an  cridhe  mhic 
an  duine,  agus  a  chionn  gu  bheil  tha  coir  aige 
an  t-iarrtus  sin  a  chur  gu  buil.    Agus  a  chionn     1 
gur  gradh  Dia  eisdidh  e  ri  tirnuigh  agus  bheir 
e  freagradh  dhith. 

Tha  an  t-Abstol  Pol  ag  radh  ged  chuireadh 
duine  uime  uile  armachd  Dhe,  firinn,  ceartas 
agus  creideamh,  gu  bheil  aon  ni  eile  feumail 
fhathast,  a  bhith  a'  deanamh  tirnuigh  a  ghnath 
lets  gach  uile  ghne  tirnuigh  agus  asluchadh 
'san  spiorad  .  .  .  agus  guidheadh  air  son  nan 
naomh  uile. 

Iain  Mac-a-Phearsoin, 

TiGH-AN-UlLLT. 


Gliocas  nan  Leanaban 


BHA  diadhair  ann  uaireigin  a  bha  ag  iarraidh 
air  Dia  gun  sgur  ann  an  urnuigh  an  t-slighe 
a  bu  ghiorra  gu  neamh  a  nochdadh  dha.  La 
de  na  laithean  chual  e  guth  ag  radh  ris,  "  Rach 
gu  dorus  na  h-eaglais  agus  chi  thu  an  sin  duine 
a  bheir  dhuit  eolas  na  slighe."  Aig  dorus  na 
h-eaglais  chunnaic  e  diol-deirce  truagh,  gun 
stiall  de'n  aodach  air,  a  chasan  gun  bhrogan, 
agus  fheoil  Ian  chreuchdan.  "  Gu'n  gleidheadh 
Dia  thu  agus  gu'n  deanadh  e  trocair  ort,"  ars' 
an  diadhair.  "  Tha  trocair  an  Tighearna  mor 
agus  maith,"  ars'  an  duine,  "  cha  chuimhne 
leam  la  nach  do  mheal  mi  a  choibhneas."  "  Tha 
mi  a'  faicinn,"  ars'  an  diadhair,  "  gu  bheil 
inntinn  shona  agad  ;  gu'n  tugadh  Dia  dhuit 
miann  do  chridhe."  "  Tha  mise,"  ars'  an  diol- 
deirce,  "  Ian  thoilichte  le  mo  staid  ;  is  e  mo 
shonas  nach  'eil  sonas  a  dhith  orm  ;  cha  ghoir- 
tich  mi-fhortan  duine  air  bith  ach  an  duine  air  a 
bheil  eagal  gu'm  bi  e  air  a  ghortachadh.  Ciamar 
nach  bithinn  sona  agus  cothrom  agam  air  Dia 
a  raholadh.  Ma  thig  acras  orm,  no  fuachd,  no 
droch  shid,  tha  mi  a'  moladh  an  Tighearna,  oir 
is  ann  bho  Dhia  a  tha  na  h-uile  nithean  a' 
teachdj  agus  ciod  air  bith  a  thig  a  Dhia  tha  e 


ceart.  Co  dhiu  a  tha  a  fhreasdal  searbh  no 
mills  tha  mi  a'  gabhail  ris  mar  thiodhlac  bho 
laimh  m'Athar,  agus  chan  iarr  mi  ach  an  ni  a 
tha  Dia  a'  toirt  dhomh.  Mar  so  tha  na  h-uile 
nithean  a'  tachairt  mar  is  aill  leam." 

"  A  bheil  thu  da  rireadh  a'  ciallachadh,"  ars' 
an  diadhair,  "  an  rud  a  tha  thu  ag  radh  ;  an 
abradh  tu  sin  na'n  tilgeadh  Dia  do  ifreann 
thu  }  " 

;K  "  Na'm  b'e  toil  Dhe,"  ars'  an  diol-deirce, 
"  mise  a  chur  do  ifreann  bheirinn  e  do  ifreann 
comhla  rium  agus  an  sin  chailleadh  ifreann  eagal 
agus  uamhas.  B'  fhearr  do  dhuine  a  bhi  ann 
an  ifreann  le  Dia  na  bhi  ann  an  neamh  as 
eugmhais." 

Chuir  briathran  an  duine  iongantas  air  an 
diadliair,  agus  smuainich  e  ann  fein  gu'm  b'e 
an  t-slighe  a  bu  ghiorra  gu  neamh,  an  gradh 
so  a  bhi  aige  do  Dhia  agus  an  timhlachd  so  d'a 
thoil.  Thuirt  e  ris  fein,  Is  e  leithidean  an  duine 
so  a  bha  aig  Criosd  anns  an  t-sealladh  an  uair 
a  thubhairt  e,  "  Tha  mi  a'  toirt  buidheachais 
dhuit,  O  Athair,  a  chionn  gu'n  d'  fhoillsich  thu 
na  nithean  sin  do  leanaban,  agus  gu'n  d' 
fholaich  thu  iad  o  dhaoine  eagnaidh." 

Tha  cuid  de  luchd-leughaidh  nan  duilleagan  so  aig  nach  'eil  fliios  c6  tha  'g  an  deasachadh,  oir  biihidh  iad 
a'  cur  litrichean  umpa  gu  Mghr  Mac  an  Leigh,  121  Sraid  Shebrais,  an  Duneideann,  fear-deasachaidh  an 
leabhair  Bheurla.  Tha  na  duilleagan  Gaidhlig  air  chUram  Dhdmhnuill  Mhic  Laomuinn,  am  Blar  Adholl, 
am  Peairt. 


Toradh  na  trioblaid 


Tha  sinn  a'  deanamh  uaill  ann  an  trioblaidibh  do  bhrigh  gu  bheil  fios  againn  gu'n  oibrich  trioblaid 

foighidinn. — Rom.  v.  3. 


IS  mor  am  facal  e  do  neach  air  bith  a  radh  gu 
bheil  e  a'  deanamh  uaill  ann  an  trioblaidibh, 
ach  is  fhiach  do  dhaoine  amhghar  fhulang  ma 
tha  amhghar  ag  oibreachadh  annta  toradh 
siochail  na  f  ireantachd. 

Ged  nach  bu  duine  Pol  a  bheireadh  f haireach- 
duinn  no  inntinn  do  eoin  an  adhair,  cha  bu  nar 
leis  air  uairean  uinneagan  a  chridhe  fhosgladh 
agus  innseadh  d'a  bhraithrean  ciod  a  dh'  ionn- 
saich  e  o  fhreasdal  Dhe  'na  bheatha  fein. 
Fhuair  e  a  chuibhrionn  de  thrioblaidean  an  t- 
saoghail  so,  ach  ged  ghiulain  e  'n  a  chorp  agus 
'n  a  spiorad  comharran  an  Tigheai'n  losa,  cha  do 
rinn  e  riamh  gearan  is  cha  mho  a  chaill  e  a 
mhisneach,  oir  mar  bha  na  bliadhnachan  a'  dol 
seachad  bha  Dia  a'  teagasg  dha  gu'm  bu  leor  a 
ghras-san  air  a  shon. 

Co  as  urrainn  an  duilleag  a  tha  e  a'  toirt 
dhuinn  a  leabhar  a  bheatha  (ann  an  2  Cor.  xi. 
24-29)  a  leughadh  gun  a  chridhe  bhi  goirt  ? 
Ach  ged  bha  a  bhodhig  air  a  saruchadh  agus  air 
a  pianadh  le  meud  fhulangais  bha  an  duine  o'n 
leth-a-stigh  air  ath-nuadhachadh  o  la  gu  la. 

Cha  b'ann  mu  thuaiream,  uime  sin,  ach  o 
fhiosrachadh  fein  a  thubhairt  e  gu'n  oibrich 
trioblaid  foighidinn.  Tha  am  facal  a  chleachd 
Pol  a'  ciallachadh  barrachd  's  a  tha  sinne  a'  ciall- 
achadh  an  diugh  leis  an  f  hacal,  foighidinn  ;  tha 
e  a'  ciallachadh  misneach  is  seasmhachd.  Anns 
an  litir  a  sgriobh  e  gu  Timoteus  tha  e  ag 
iarraidh  air  Timoteus  cruaidh-chas  fhulang  mar 
dheagh  shaighdear  losa  Criosd  ;  agus  is  e  an 
spiorad  sin,  spiorad  an  t-saighdeir  a  sheasas  ri 
cruadal  gun  mheatachadh,  gun  ghearan,  a  tha  e 
a'  ciallachadh  le  foighidinn. 

Is  e  an  t-aobhar  gu  bheil  an  Tiomnadh  Nuadh 
a'  deanamh  uiread  iomraidh  air  na  trioblaidean 
a  tha  feitheamh  air  sluagh  an  Tighearna,  agus 
a'  gairm  orra  gun  sgur  a  bhi  seasmhach  foighi- 
dinneach,  gu  robh  e  air  a  sgriobhadh  ann  an 
amanna  deuchainneach.  A  thuilleadh  air  na 
trioblaidean  coitchionn  d'a  bheil  mac  an  duine 
buailteach  o  bhreith  gu  bhas,  dh'  fhuiling  na 
ceud  chreidmhich  deuchainnean  is  cruadal  nach 
aithne  dhuinne  an  diugh.  Bha  an  saoghal  uile, 
is  cumhachdan  an  t-saoghail,  'n  an  aghaidh  ;  dh' 
fhuiling  iad  geur-leanmhuinn  is  ana-cainnt  ; 
rinneadh  iad  mar  shalchar  an  t-saoghail  agus 
mar  anabas  nan  uile  nithean,  is  dhearbh  iad  air 


an  cosdus  gu'm  b'  fhior  am  facal  a  labhair 
Criosd, — -"  Anns  an  t-saoghal  bithidh  amhghar 
agaibh." 

Ach  bha  fhios  aca  co  ann  a  chreid  iad,  is  cha 
do  mheas'iad  gu'nti  b'  airidh  fulangas  na  h-aimsir 
a  ta  lathair  a  bhi  air  a  choimeas  ris  a'  ghloir  a 
bha  ri  teachd,  oir  bha  suil  aca  ri  rioghachd 
shiorruidh.  An  aite  a  bhi  air  an  tilgeil  sios  no 
bhi  fo  dhiobhail  misnich  dh'  oibrich  na  deuchain- 
nean ud  foighidinn  annta,  air  chor  agus  gu'n  do 
chomhraig  iad  an  deagh  chomhrag  mar  shaigh- 
dearan  cruadalach,  a'  sior-mheudachadh  ann  an 
obair  an  Tighearna,  agus  a'  feitheamh  ri  duais  na 
fireantachd  a  bheir  Criosd  dhaibh-san  uile  leis 
an  ionmhuinn  a  theachd. 

Ach  ged  chaidh  laithean  na  geur-leanmhuinn 
seachad,  agus  ged  dh'  fhaodas  sinne  ainm  an 
Tighearn  aideachadh  an  diugh  gun  eagal  ar 
beatha  a  bhi  oirnn  agus  gun  ar  maoin  shaoghalta 
a  chall,  tha  e  fhathast  fior  gur  ann  tre  mhoran 
amhghar  a  theid  neach  a  steach  do  rioghachd 
Dhe. 

/*  lionmhor  trioblaid  agus  teinn 

Tkig  air  an  fJiirean  choir  ; 

Ach  asd'  air  fad  ni  Dia  nan  gras 

A  theasairginn  fadhebidh. 

Chan  'eil  am  Biobull  a'  teagasg  gu'm  bi  ciirsa 
an  f  hreasdail  anns  an  t-saoghal  so  na's  baigheile 
ris  anfhirean  na  bhitheas  eris  an  aingidh.  Thana 
h-abstoil  a'  teagasg  gur  e  an  ti  as  ionmhuinn  leis 
an  Tighearn  a  smachdaicheas  e  ;  ann  an  samh- 
ladh  an  Fhionain  tha  an  Slanuighear  ag  radh 
nach  ann  idir  ris  a'  chrionaich  no  ris  na  geugan 
marbh  a  bheanas  sgian  a'  ghairnealair  ach  ris  na 
geugan  beo  a  tha  tabhairt  toraidh,  chum  gun 
giidain  iad  tuilleadh  toraidh. 

Bha  eadhon  iighdar  ai*  slainte  air  a  dheanamh 
foirfe  tre  fhulangas,  is  feumaidh  na  deisciobuil 
imeachd  air  a  cheart  shlighe  air  an  d'  imich  am 
Maighstir.  Is  e  a'  chrioch  a  tha  aig  gach 
duileadas  agus  gach  freasdal  searbh  a  thachras 
air  a'  Chriosduidh  a  chreideamh  a  dhearbhadh 
agus  a  dhochas  ann  an  Dia  iirachadh,  agus  inn- 
tinn a  tharruing  air  falbh  o  nithean  faicsinneach 
gus  na  nithean  a  ta  siorruidh.  Chan  fhaighear 
smior  a'  chruithneachd  gus  am  bi  an  t-arbhar  air 
a  bhualadh,  is  air  a  chriaradh,  is  air  a  ghlanadh  ; 
agus  faodar  a  radh  gur  e  bron  is  trioblaid  is 

deuchainn  na  meadhonnan  sonraichte  a  tha  Dia 
a'  cleachdadh  chum  smior  a'  chruithneachd  a 
dhealachadh  o'n  mholl  ann  am  beatha  a  shluaigh. 
Nach  bu  choir,  ma  ta,  gu'n  oibricheadh  an 
smuain  so  foighidinn  is  misneach  annta-san  air  a 
bheil  buillean  an  Tighearn  a'  tuiteam,  do  bhrigh 
gu  bheil  e  a'  buntainn  rin  mar  chloinn  ! 

Tha  trioblaidean  ar  beatha  a'  teagasg  dhuinn 
iomadh  ni  nach  tuigeamaid  air  dhoigh  eile.  Is 
e  so  a  bha  an  salmadair  a'  ciallachadh  an  uair  a 
thubhairt  e,  Is  maith  dhomh-sa  gu  robh  mi  ann 
an  amhghar,  chtim  gu'mfoghliwiainn  do  reachdan. 
Tha  iomadh  facal  ann  an  leabhar  Dhe  nach 
tuigear  ach  leo-san  a  tha  eolach  air  bron,  agus 
iomadh  maise  ann  an  nadur  na  Diadhachd  nach 
fhaicear  ach  le  siiilean  anns  a  bheil  deoir.  Ged 
nach  'eil  smachdachadh,  am  feadh  a  tha  e  a 
lathair,  solasach  ach  doilghiosach,  gidheadh  tha 
e  dhaibh-san  a  ghiiilaineas  e  gu  faighidinneach 
agus  gu  diadhaidh  'na  iuchair  a  dh'  fhosglas  na 
seomraichean  as  maisiche  ann  an  tigh  Dhe. 

Chan  'eil  Dia  aig  am  air  bith  cho  dliith  d'a 
shluagh  's  a  tha  e  ann  an  la  na  trioblaid  ;  anns 
an  la  sin  tha  e  da  rireadh  'n  a  sheasamh  aig  an 
dorus  agus  a'  bualadh.  Tha  e  'g  an  tarruing  le 
cordaibh  a  ghraidh,  ag  iarraidh  orra  an  taic  a 
leigeil  ris  fein,  agus  is  ann  dhaibh-san  a  leigeas 
an  taic  air  Dia  le  earbsa  laidir  a  bhios  an  geal- 
ladh  air  a  choimhlionadh,  An  uair  a  theid  thu 
troimh  na  h-uisgeachan  bidh  mise  maille  riut.  Tha 
ainglean  Dhe  a'  tighinn  gu  dorsan  dhaoine  air 
uairean  ann  an  cruth  eagallach,  ach  is  fhiach 
ainglean  Dhe  aoigheachd  a  thoirt  dhaibh,  ge  b'e 
cruth  anns  an  tig  iad,  oir  beannaichidh  iad  an 
f  hardach  anns  an  cuir  iad  seachad  oidhche. 

Chan  'eil  ar  trioblaidean  a'  tighinn  thugainn 
gun  f  hios  do  Dhia,  agus  cha  tigeadh  iad  idir  mur 
biodh  feum  orra.  "  Deanaibhgairdeachas,"  ars' 
an  t-abstol  Seumas,  "  an  uair  a  thuiteas  sibh  ann 


an  iomadh  gne  dheuchainnean,  air  dhuibh  fios  a 
bhi  agaibh  gu'n  oibrich  dearbhadh  bhur  crei- 
dimh  fosghidinn."  Is  teagasg  ard  so,  da 
rireadh  ;  ach  is  fhiach  do  dhuine  dol  troimh 
mhoran  dheuchainnean,  agus  eadhon  a  chridhe 
bhi  air  a  bhriseadh,  ma  tha  sin  'g  a  thoirt  na's 
dliiithe  do  Dhia. 

Na's  dluith' ,  mo  Dhia,  dhuitfein  ! 

Na's  dliiith'  dhuitfein  ! 

Ged  b'ann  a  thogteadh  mi 

Tre  chrois  is  phein, 

Gidheadh  b'e  so  mo  laoidh — 

Na's  dliiith  do  ;«'  Dhia,  na's  dliiith' , 

Do  m'  Dhia  na's  dliiith'  ! 

An  sin  'n  uair  dhiiisginn  suas 

Le  d'  chliit  'ga  luaidh, 

Thogainn  mo  Bhetel  ard 

Air  steidh  mo  thruaigh' , 

Air  ghaol  troimh  bhrbn  's  troimh  chaoidh, 

Bhi  teachd  do  m  Dhia  na' s  dliiith' , 

Do  m'  Dhia  na's  dliiith'  ! 

Ciod,  ma  ta,  is  urrainn  sinn  a  radh  riii-san  a  tha 
fulang  pian  cuirp,  no  amhghar  inntinn,  no  bron 
cridhe,  ach  a  bhi  fo  dheagh  mhisnich  a  chionn  gu 
bheil  Dia  a'  buntainn  riu  mar  chloinn.  Tionn- 
daidhidh  a'  ghucag  shearbh  gu  milseachd  ma 
ghabhas  iad  rithe  le  faighidinn  is  ciuine.  An 
uair  a  dh'  fhasas  daoine  gearanach  is  ceannairc- 
each  is  as  -  creidmheach  fo  smachdachadh  an 
Tighearna  tha  iad  a'  dublachadh  an  doilghios, 
agus  is  culaidh-thruais  iadsan  a  tha  fulang 
trioblaid  g^m  a  toradh. 

Tha  Dia  ceart  'n  a  uile  shlighean  agus  naomh 
'n  a  uile  ghniomharan ;  trocaireach  is  caomhail 
is  glic  eadhon  an  uair  a  chuireas  e  crois  'n  ar 
caraibh,  agus  gun  fhios  againn  car  son.  Sin  an 
creideamh  a  dh'  oibricheas  annta-san  aig  a  bheil 
e  foiffhidinn  dhiadhaidh. 


Greusaiche  Chille-sgumain 


"ni. 


|IA  meud  a  bha  anns  a'  choinneamh  an 
raoir  ?  " 

"  Bha  mu  dheich  air  fhichead  innte  agus  a?i 
greusaiche,"  ars'  am  foirbheach. 

Cha  bu  trie  leis  a'  ghreusaiche  dol  ann  an 
gaoth  na  coinnimh,  ach  chan  ann  'g  a  thilgeil  sin 
air  a  tha  mise  an  trath-sa  ;  tha  mi  a'  cur  sios 
freagairt  an  fhoirbhich  air  an  duilleig  so  a 
chionn  gu'n  innis  e  dhuit  na's  fhearr  agus  na's 
giorra  na  b'  urrainn  mise  a  dheanamh  nach  bu 
duine  cumanta  a  bha  anns  a'  ghreusaiche.  An 
uair  a  rachadh  muinntir  Chille-sgumain  gu  air- 
eamh  cheann,  aig  eaglais  no  feill,  aig  torradh 
no  banais,  bha  an  greusaiche  daonnan  air  a  chur 
air  leth  o  chach,  comharradh  cinnteach  gu  robh 
rud-eigin  ann  a  bha  'g  a  shonruchadh  a  mach  o 
dhaoine  eile  a  ghabhadh  cur  air  an  aon  ghad. 


Bha  sin  ann,  mar  a  tha  mi  dol  a  dh'  innseadh 
dhuit. 

B'  aithne  dhomh  e  mar  nach  b'  aithne  do 
imhoran.  Is  iomadh  latha  a  shuidh  mi  fad  an 
fheasgair  air  eallaig  anns  an  tigh-ghreusachd 
aige,  agus  sinn  le  cheile  a'  cnuasachadh  air 
nithean  a  dh'fhaodadh  agus  nach  faodadh  an 
t-Urramach  Niall  Mac  Pharlain,  B.D.,  a  chluinn- 
tinn.  Bha  e  anabarrach  gaolach  air  seanchas, 
agus  an  uair  a  gheibheadh  e  greim  air  duine  a 
shaoileadh  e  a  bha  tiirail  agus  ris  am  faodadh  e 
inntinn  a  leigeil  gu  saor,.  bu  choma  leis  ged  nach 
rachadh  iall  ann  am  broig  an  latha  sin.  Bu  chiar 
leis  rabhart  no  goileamas  dhaoine  gun  tiir,  agus 
na'n  tachradh  gu'm  biodh  an  tigh-greusachd  Ian, 
rachadh  a'  ghlas-ghuib  air  anns  a'  mhionaid  ; 
ach  faigheadh  e  duine  ciallach  no  dithis  a  bu 

toighleis,  agus  b'fhearr  dhuit  leth-uair  de  shean- 
chas  a'  ghreusaiche  na  Sabaid  f  hada  de  'n  mtiin- 
istir,  ged  nach  maith  a  thig  e  dhomhsa  sin  a 
radh.  Oir  bha  e  'na  dhuine  glic,  agus  bha  inn- 
tinn  a'  meomhrachadh  gun  sgur  air  nithean 
diomhair  is  domhain  do  nach  'eil  suim  sam  bith 
aig  a'  mhor-chuideachd.  Cha  robh  a  bheachdan 
air  iomadh  rud  a'  comh-chordadh  uile  gu  leir  ri 
beach  dan  an  fhoirbhich,  ach  ged  nach  robh 
muinntir  Chille-sgumain  an  diiil  gu  robh  comh- 
arra  nan  caorach  air  a'  ghreusaiche  cha  mho  a 
bha  iad  an  dtiil  gu  robh  comharra  nan  gobhar 
air.  Cha  robh  f hios  aca  gu  ro  mhaith  ciod  a 
theireadh  iad  ris,  agus  mu  dheireadh,  chuir  iad 
ann  an  cro  dha  fhein  e,  agus  theireadh  iad  ris, 
duine  maith  ach  duine  nebnach. 

Aon  rud  neonach  a  bha  anns  a'  ghreusaiche, 
gu  'm  bu  ghasda  leis  diiil  a  bhi  aig  daoine  gu 
robh  a  chridhe  na  bu  chruaidhe  na  bha  e.  Am 
bitheantas  cha  mhisd  le  daoine  beachd  as  f  hearr 
a  bhi  aig  an  t-saoghal  orra  na  tha  iad  airidh  air, 
ach  cha  b'e  sin  dhasan.  Bhruidhneadh  e  riut 
mar  fheallsanach  a  bha  sealltainn  air  a  cho- 
chreutairean  mar  nach  robh  annta  ach  fionnain- 
fheoir  shuarach,  nach  b'  fhiach  gradh  no  coibh- 
neas  a  chosd  orra,  ach  a  dh'  aindeoin  sin  uile  bha 
a  chridhe  cho  blath  ri  cridhe  mathar,  agus 
thigeadh  an  deirc  o  laimh  cho  cinnteach  ri  eirigh 
is  luidhe  na  greine. 

La  a  bha  am  foirbheach  anns  a'  bhiith  aige 
agus  e  feitheamh  ri  brogan  air  an  robh  an  greu- 
saiche  a'  cur  ghearr-bhonn  dha,  thuii't  e  ris,  "Is 
e  an  duine  ghc  an  duine  a  Uonas  a  bhrii  fhein 
agus  a  chuireas  air  an  sparr  na  tha  bharrachd 
aige  ;  ma  chi  thusa,  a  Dhonnachaidh,  duine  'na 
eiginn  dean  lirnuigh  air  a  shon  ach  na  toir  dha 
dad  ;  tha  gu  leoir  do  dhuine  a  thrioblaidean  fein 
a  ghiiilan  gun  trioblaidean  dhaoine  eile  a  chur 
air  amhaich."  Bha  an  greusaiche  a'  dol  air 
aghaidh  anns  an  doigh  so,  agus  fuil  an  fhoirbhich 
a'  fas  fuar  'na  chuislean  ri  leithid  de  theaffasff, 
an  uair  a  chual  iad  glaodh  leinibh  ann  an  seomar 
beag  a  bha  air  chul  a'  bhiitha.  Leum  an  greus- 
aiche air  a  bhonnan  agus  a  steach  e  'na  ruith 
do  'n  t-seomar,  agus  an  uair  a  lean  am  fear  eile 
e  ann  an  ceann  greis  feuch  ciod  a  bha  cearr, 
faicear  an  greusaiche  agus  leanabh  air  a  ghluin, 
agus  e  a'  seinn  cronain  dhi. 

Dean  ba-ba  mo  leanabh 
Dfan  cadal  a  ruin 
'S  a'  mhaduinn  gu  moch  thrath, 
Dh'  fhosgail  do  shuil — 
Dean  ba-ba  mo  leanabh 
Dean  cadal  a  riiin. 

Chaidil  am  paisde  a  ris  agus  leag  e  i  gu  caomhail 
anns  a'  leabaidh.  Co  bha  so  ach  leanabh  ceaird 
a  thug  e  o  mathair  anns  a'  mhaduinn,  agus  a' 
bhana-cheard  air  an  daoraich,  los  ciiram  a 
ghabhail  dhi.  "  Dia  a  thoirt  maitheanais 
dhomh,"  ars'  am  foirbheach,  "  chunnaic  mise 
agus  iomadh  duine  eile  ann  an  Cille-sgumain  cor 


na  ban-cheaird  aig  ar  dorsan  anns  a'  mhaduinn, 
agus  leig  sinn  a  siubhal  leatha.  ach  rinn  an  greus- 
aiche gniomh  a'  Chriosduidh,  a  dh'  aindeoin  na 
bhios  e  ag  radh.     Duine  nebnach  !  " 

Air  uairean  bheireadh  e  a  bheachdan  dhomh 
air  obair  na  h-eaglais  agus  teagasg  a'  Bhiobuill, 
agus  CO  dhiii  a  chordamaid  umpa  no  nach  cor- 
dadh,  bha  e  furasda  fhaicinn  gu  robh  e  mion- 
eolach  anns  an  f  hirinn  agus  gu  robh  gaol  aig  air 
facal  Dhe.  Co  dhili,  air  cuid  dheth,  oir  bhiodh 
e  ag  radh  rium  gu  robh  leabhraichean  de  'n 
Bhiobull  air  nach  do  sheall  e  o  chionn  fichead 
bliadhna.  "  Chan  e,"  ars'  esan,  "  gu  bheil  dad 
agam  'nan  aghaidh  ach  cha  d'  f huair  mi  riamh 
rud  a  b'  fhiach  annta."  Rud  a  bha  gle  iongant- 
ach,  ged  theireadh  daoine  eile  gu  'm  b'  ann  de 
sheorsa  an  abstoil  Seumas  e  fhein,  cha  bu  toigh 
leis  Seumas  idir.  "  Duine  dona  gun  siiilean,"  a 
theireadh  e  ris,  "  daor  ludhach."  Ged  bha 
meas  mor  aig  air  Pol  cha  robh  e  deas  gu  rud 
neo-choltach  a  ghabhail  air  iighdarras  Phoil  mur 
robh  e  soilleir  d'a  inntinn  fein,  agus  aon  latha 
thuirt  e  rium,  "  Bidh  sgoilearan  a'  sgriobadh  's 
a'  sgrobadh  na  Greugais  feuch  an  dean  iad  a 
mach  ciod  a  tha  Pol  a'  ciallachadh  anns  an  rann 
ud  agus  anns  an  rann  ud  eile,  ach  an  d'thainig 
e  riamh  a  steach  ort  gu  'm  faod  e  bhith  gu  'n 
d'  thuirt  Pol  iomadh  rud  nach  robh  fhios  aige 
fhein  ro  mhaith  ciod  a  bha  e  ciallachadh  .i^ "  "Ud, 
ud,"  arsa  mise,  "  bha  diiil  agam  gu  robh  barail 
a  b'  f hearr  na  sin  agaibh  air  Pol."  "  Tha  barail 
gun  taing  agam-sa  air  Pol,"  ars'  esan,  "  is  ann 
agam  a  tha,  ach  tha  fhios  agam  gu  'm  bi  corra 
rud  a'  tuiteam  o  m'  bhilean  fhein  an  uair  a  theid 
mi  ann  an  teas  seanchais  nach  'eil  air  a  chur  ann 
an  ordugh  ceart,  agus  ris  nach  b'  urrainn  mi 
seasamh  gu  daingean  na  'm  bithinn  air  mo  cheas- 
nachadh,  agus  cha  bu  choire  sam  bith  e  ann  am 
Pol  ged  bhiodh  a'  cheart  ni  fior  uime-san.  An 
uair  a  chluinneas  mi  ministearan  a'  feuchainn  ri 
Pol  a  nihineachadh  ann  an  aitean  sonruichte  da 
litrichean,  agus  gun  fhios  aca  air  an  t-saoghal 
ciod  a  tha  e  ciallachadh,  no  ciod  a  thug  air  tar- 
ruing  a  thuirt  air  iomadh  rud  air  an  d'  thug  e 
tarruing,  bidh  e  a'  tighinn  a  steach  orm  gu  'n 
deanadh  Pol  coir  gaire  na  'n  cluinneadh  e  iad 
agus  gu  'n  abradh  e,  O,  na  stalcairean !  a'  cosd 
iiine  air  rud  anns  nach  'eil  bun  no  barr,  an  uair 
a  dh'fhaodadh  iad  a  bhitoirt  aire  do  na  firinnean 
cudthromach  a  sgriobh  mi." 

Mar  sin  rachadh  an  greusaiche  air  aghaidh 
mu  Phol,  ach  cuireadh  duine  eile  corrag  air  agus 
dh'  atharraicheadh  e  port  gu  luath. 

Thachair  gu  robh  oileanach  og  a'  searmon- 
achadh  uair-eigin  ann  an  Cille-sgumain,  agus 
am  measg  gach  fiosrachadh  neonach  eile  a 
thug  e  seachad,  dh'  innis  e  dhaibh  gu  robh 
neasgaidean  air  stamaig  Phoil.  Cha  do  chord 
an  rud  idir  ris  a'  ghreusaiche,  agus  is  e  thubh- 
airt  e  an  deidh  laimhe,  "  An  creutair  grannda, 
ma   bha    sin    air   an  duine  bheannaichte  dh' 

fhaodadh  esan  a  chumail  aige  fhein  ;  an  guirean 
mosach." 

Ged  nach  saoileadh  duine  e,  b'e  Eoin  am  fear 
a  bu  docha  leis  uile  gu  leir  de  na  h-abstoil,  agus 
cha  chualami  riamh  e  a'  cur  an  aghaidh  briathran 
no  beachdan  Eoin.  Aon  latha  thuirt  mi  ris  gu 
robh  so  a'  cur  ioghnaidh  orm,  "  loghnadh  ort," 
ars'  esan,  "  car  son  a  chuireadh  ;  an  e  gu  'n 
gabhainn-sa  orm  fein  gnothuch  a  ghabhail  ri 
duine  mu  'm  bheil  e  sgriobhtagu  'm  b'  ionmhuinn 
le  losa  e  ?  B'  ionnan  sin  is  coire  fhaotainn  do  'n 
Mhaighstir  chaomh  fein,  agus  cha  diith  dhuinn 
argumaid  a  dheanamh  ris-san. 

Tha  mise  gle  chinnteach  nach  robh  duine  eile 
anns  an  sgireachd  a  bu  deine  agus  a  bu  dixrach- 
daiche  agus  a  b'  irisle  ann  an  aoradh  aThighearna 
ann  an  uaigneas  na  'n  greusaiche,  ach  bha  e  fior 
ghaolach  air  argumaid,  agus  air  sgath  argumaid 
dh'  abradh  e  air  uairean  nithean  a  bha  gle 
neonach  ann  an  cluasan  feadhnach  nach  robh  'g 
a  thuigsinn,  nithean  a  bheireadh  dhaibh  beachd 
cearr  air  an  duine  laghach,  oir  bha  e  da  rireadh 
'na  dhuine  maith  agus  'na  dhuine  tiirail.  Ach 
dheanadh  e  argumaid  ri  fhaileas  ;  an  uair  nach 
biodh  duine  aige  ris  an  connsaicheadh  e  bhiodh 
e  a'  bruidhinn  ris  fhein  agus  a'  caineadh  Shol- 
aimh. 

Dh'  fhairthch  orm  riamh  aon  fhacal  maith 
fhaotainn  bhuaith  mu  Sholamh.  "  Duine  gun 
choguis,"  theireadh  e  ris,  "  amadan  cho  mhor  's 
a  bha  riamh  air  an  t-saoghal."  Cha  b'  urrainn 
dha  a  thuigsinn  ciamar  a  fhuair  Solamh  chii  a' 
ghliocais,  no  ciod  an  dalladh  a  bha  air  siiilean 
dhaoine  a  bha  saoilsinn  gu'm  bu  righ  glormhor 
no  ghc  e. 

Aon  latha  dh'  fheuch  mi  ri  taobh  Sholaimh  a 
sheasamh  agus  a  ghliocas  fhireanachadh,  ach  b'e 


sin  dhomhsa  an  diomhanas.  "  Bha  trealaich  de 
fhiosrachadh  aige  gun  teagamh,"  ars'  an  greus- 
aiche, "  sean-fhacail,  is  tomhseachain,  is  sguinn 
oran,  is  eolas  mu  eoin,  agus  mu  chraobhan,  agus 
mu  'n  t-sid,  ach  a  thaobh  eadhon  nan  gnoth- 
uichean  beaga  suarach  sin,  cha  tigeadh  e  ann  an 
uisge  na  stiiirach  aig  an  Dotair  Stiiibhard  a  bha 
ann  an  Lochabar." 

Cha  robh  an  greusaiche  posda  riamh,  agus 
coltach  ri  iomadh  seann  fhleasgach,  cha  robh 
tlachd  an  t-samhraidh  aige  do  bhoirionnaich  ; 
bha  amharus  agam  gur  e  mnathan  Sholaimh  a 
chuir  uiread  grain  a  bhi  aige  air  an  righ.  Cha 
do  theoigh  a  chridhe  riamh  ri  duine  air  bith  anns 
an  robh  bulge  a  thaobh  bhoirionnach.  Bha  e  i 
fhein  cho  beusach  ri  maighdinn,  agus  ged  bha 
fhios  agam  nach  bu  toigh  leis  nam  mnathan  cha 
chuala  mi  riamh  e  ag  radh  facal  cearr  umpa.  An 
aon  fhacal  a  bu  mhiosa  a  chuala  mi  e  ag  radh,  b' 
ann  mu  dhachaidh  Sholaimh,  agus  mise  air 
bruidhinn  air  a  thigh  luar  liichairt  mhaisich. 
"  B'  fhearr  dhuit,"  ars'  esan,  "  fail  nam  muc  a 
radh  rithe  ;  is  ciibhraidh  seasgair  mo  bhothan 
laghach  seach  lixchairt  an  amadain  mhoir." 

Cha  bheo  an  greusaiche  an  diugh.     Thainig 
am  bas  air  mar  bu  mhaith  leis,  'na  shuidhe  air 
an  fhurm  agus  an  car  'na  laimh.    Bliadhnachan 
mu  'n  d'  thainig  a'  chrioch  air  dh'  iarr  e  orm  a 
ghealltainn  dha  gu  'n  deanainn  an  t-seirbhis  aig 
an  uaigh,  agus  chuir  e  tri  cumhachan  orm  aig  an 
am  ;  caibideal  shonruichte  ann  an  soisgeul  Eoin 
a  leughadh  os  a  chionn  ;   uaigh  ur  a  chladhach 
dha  far  nach  ruigeadh  cnamhan  salach  bhan  air; 
agus  am  BiobuU  beag  a  bha  'na  chompanach  --^ 
dha  air  thalamh  a  chur  ri  thaobh  innte.    Duine      jl 
neonach,  ach  ma  bha  e  neonach,  bu  toigh  learn  e,      1 
oir  bha  inntinn  fhirinneach  is  cridhe  glan  aige. 


Anns  a'  Chathair 


ANN  an  toiseach  na  h-oidhche  bha  mi  a' 
j!-A-leughadh  leabhair  air  a  bheil  an  t-ainm, 
Riaghailt  na  Slainte,  an  Gaidhlig  ;  no  Regimen 
Sanitatis,  an  Laidionn  ;  leabhar  beag  a  bha  air  a 
chur  a  mach  ann  an  1911  leis  an  fhear  nach 
maireann,  an  Dotair  H.  Camshron  MacGhill- 
losa.  Cha  b'e  an  Dotair  fhein  a  sgriobh  an 
leabhar  ;  bha  e  air  a  sgriobhadh  o  chionn  nan 
ceudan  bliadhna,  ach  c6  air  bith  a  chuir  ri 
cheile  e,  tha  e  coltach  gu'm  buineadh  e  aig  aon 
am  do  Eoin  Mac  Bheatha,  fear  de'n  teaghlach 
ainmeil  sin  a  bha  'n  an  lighichean  an  He,  am 
Muile,  agus  anns  an  eilean  Sgitheanach. 

B'  ann  an  He  a  thog  an  teaghlach  so  a  cheann 
an  toiseach  ;  bha  iad  fad  iomadh  gineal  'n  an 
dotairean  aig  Clann  Domhnuill,  Tighearnan  nan 
Eileanan,  ach  a  He  sgaoil  iad  an  sgiathan  is 
chaidh  cuid  dhiubh  do  Mhuile,  do  Uidhist,  agus 
do'n  eilean  Sgitheanach,  is  eadhon  cho  fada  mu 
thuath  ri  Cataibh.     Theriear  riu  mar  is  trice. 


Peutonaich,  ach  chan  'eil  an  sin  ach  cumadh 
is  dreach  na  Laidionn  air  an  ainm  Mac 
Bheatha. 

Bha  na  dotairean  so  'n  an  sgoilearan  barraichte 
cho  mhaith  ri  bhi  'n  an  lighichean  ainmeil  ;  is 
theagamh  gur  e  an  sgoilearachd  a  chuir  air 
thoiseach  iad  air  dotairean  eile  an  sgil,  oir  bha 
iad  a'  cruinneachadh  eolais  gun  sgur  a  leabh- 
raichean  nan  lighichean  Greugach,  Hippocrates, 
is  Galen  ;  agus  a'  sgriobhadh  gach  rud  feumail 
no  iongantach  a  gheibheadh  iad  anns  na  leabh- 
raichean  sin  ann  an  leabhraichean  beaga  dhaibh 
fein,  is  bha  na  leabhraichean  sin  air  an  toirt  do'n 
mhac  leis  an  athair,  agus  do'n  ogha  is  do'n  iar- 
ogha  'na  dheidh. 

Is  e  fear  de  na  leabhraichean  beaga  sin  a 
fhuair  an  Dotair  Camshron  MacGhill-Iosa  anns 
a'  Mhuseum  Bhreatunnach,  ach  ged  nach  'eil 
eolas  ann  nach  'eil  aig  dotairean  an  la  diugh,  tha 
iomadh  treathlaich  bheag  eile  ann,  gu  sonraichte' 

seann  f  hacail  Ghaidhlig,  as  f  hiach  a  chumail  air 
chuimhne. 

Tha  na  dotairean  cho  gaolach  air  a  bhi  anns 
an  f  hasan  ris  na  boirionnaich  f  hein  ;  aon  uair  is 
e  am  fasan  aca  iarraidh  ort  ubhal  itheadh  anns 
a'  mhaduinn  is  te  eile  anns  an  fheasgar  ;  uair 
eile  chan  f hag  iad  duine  anns  an  sgireachd  gun 
na  fiaclan  a  thoirt  asda  ;  is  air  an  ath  turns  chan 
fhag  iad  duine  anns  an  sgireachd  gun  an  abean- 
dac  a  thoirt  asda.  B'aithne  do'n  fhear  a  sgriobh 
an  leabhar  so  gu  bheil  am  ann  gu  iibhlan  a 
sheachnadh  cho  mhaith  ri  am  gu  ubhlan  itheadh, 
is  tha  e  ag  innseadh  gu'n  d'thubhairt  Galen  (fear 
de  na  hghichean  Greugach  a  b'ainmeile)  gu'n  do 
rainig  'athair  ceudbliadhna  a  dh'aois,  agus  gu'm 
b'e  an  t-aobhar  air  sin  nach  biodh  e  ag  itheadh 
mheasan. 

Faodar  am  meas  a  bha  aige  air  Hippocrates 
a  thuigsinn  o'n  aon  fhacal  so,  luchair  gach  uile 
eblais  Ipocras.  So  an  t-OUamh  agus  an  leigh  a 
b'  ainmeile  anns  an  t-seann  t-saoghal  ;  ceithir 
cheud  gu  leth  bUadhna  roimh  la  Chriosd. 
Sgriobh  e  suas  ri  tri  fichead  leabhar,  is  bha  na 
leabhraichean  sin  air  an  tionndadh  gu  iomadh 
canain,  air  chor  agus  gu  robh  dotairean  eile  air 
feadh  an  t-saoghail  a  leigheas  dhaoine  le  sgil  is 
riaghailtean  Ipocrais,  fad  iomadh  Unn. 

Bha  na  seann  lighichean  gaolach  air  a  bhi 
leigeil  fala  a  daoine,  ach  tha  mi  an  diiil  gu'm  b' 
fhearr  leani  cupan  fala  a  bhi  air  a  leigeil  asam 
seach  cuid  de  na  cungaidhean  oillteil  aca  a 
ghabhail.  Ann  am  baile  Dhuneideann,  ard 
bhaile  na  dotaireachd,  so  na  stuthannan  as  am 
bitheadh  na  Hghichean  a'  deanamh  chun- 
gaidhean  aon  uair ;  eanchainn  nathrach,  mionach 
figheadair  ;  glothagaich  is  seangain,  geir 
ghobhar  is  fuil  mhuc,  losgannan  is  seilcheagan, 
salchar  each  is  chalman  is  pheucagan,  daolagan 
is  cnuimheagan,  is  burraghlas  eile  de'n  t-seorsa 
sin.  B'e  an  leigheas  a  bha  aca  air  son  caithimh, 
"seilcheag  air  a  bruich  ann  am  bainne,"  agus  air 
son  na  buidhich,  "  baoiteagan  air  an  rostadh 
is  air  am  measgadh  le  luibhean  searbha." 

Ach  rud  gle  neonach,  bha  na  stuthannan  sin 
a  leigheas  dhaoine  a  cheart  cho  mhaith  's  a  tha 
na  stuthannan  a  bhios  dotairean  a'  toirt  dhuinn 
an  diugh  fo  ainmean  eile.  Na'n  tugadh  tu  bocsa 
phileachan  do  dhuine  agus  innseadh  dha  gur  e 
mionach  seilcheig  a  bha  annta  air  a  mheasgadh 
ri  blonaig  cait,  bhiodh  cunnart  ann  gu'n  gabhadh 
e  an  galair-buidhe,  a  thuilleadh  air  rud  air  bith 
a  bha  cearr  air  cheana,  ach  na  'n  tugadh  tu  dha 
a'  cheart  bhocsa  agus  so  air  a  sgriobhadh  air, 

theagamh  gu'n  deanadh  e  feum  anabarrach  dha. 
Bha  moran  de  na  seann  daoine  anns  a'  Ghaidh- 
ealtachd  a'  creidsinn  gu  bheil  lus  a'  fas  anns  an 


talamh  air  son  gach  galair  d'a  bheil  mac  an  duine 
buailteach  ;  deanntag  is  sealbhag,  biolair  is 
bealaidh,  lus  nan  cluas  is  lus  nan  cnamh,  cluas 
liath  is  lus  a'  chraois, — bha  iad  a'  creidsinn  gu 
robh  a  buaidh-leighis  fein  aig  gach  aon  dhiubh. 
Is  leigheas  air  gach  tinn 
Creamh  is  im  a'  Mhaigh. 

Bha  fear  anns  na  h-Earadh  a  bhiodh  a'  faicinn 
thamhasg  is  uamhasan  eile  anns  an  oidhche. 
Chomhairlich  duine  no  bean  ghlic  air  chor-eigin 
dha  eala-bhi  fhuaigheal  r'a  leine,  is  chan  fhaca  e 
tamhasgriamhtuilleadh.  Theirear  gu  bitheanta 
lus  Chaluim-chille  ris  an  eala-bhi,  oir  b'e  so 
roghainn  Chaluim-chille  am  measg  uile  lusan  na 
talmhainn. 

Bha  seana  mhnathan  anns  a'  Ghaidhealtachd 
a'  creidsinn  nach  gabhadh  rud  a  b'  fhearr  a 
thoirt  do  leanabh  an  deidh  a  bhreith  na  sugh  an 
uinnsinn.  Ma  chuir  nathair  a  fiaclan  ann  am 
feoil  duine,  b'e  an  leigheas  a  bha  aca,  duilleagan 
is  barr  an  uinnsinn  a  shuathadh  ris  an  lot.  Cha 
toigh  leis  an  nathair  an  t-uinnseann  ;  tha  an 
sean-fhacal  ag  radh, 

Theid  an  nathair  troimh  theine  dearg 

Mu'n  teid  i  troimh  dhuilleach  an  uinnsinn. 

Ann  an  leabhar  Ecclesiastes  tha  an  searmonaiche 
ag  radh,  Anns  a'  mhaduinn  cuir  do  shiol,  anns 
an  fheasgar  na  toir  air  do  lamh  sgur  ;  oir  chan 
'eilfhios  agad  co  dhiu  is  fhearr  a  shoirbhicheas  so 
no  sud,  no  am  bi  iad  le  cheile  co  mhaith.  Sin  mar 
tha  na  dotairean  ;  gle  bhitheanta  chan  'eil  f hios 
aca  CO  dhiii  is  fhearr  a  shoirbhicheas  so  no  sud  ; 
mar  sin  feumaidh  iad  an  dicheall  a  dheanamh 
agus  leantail  orra,  a'  dortadh  stuthannan  neon- 
ach ann  an  cuirp  an  co-chreutairean,  an  dochas 
gu'n  dean  so  feum  mur  do  rinn  sud.  Bhiodh 
ealadhain  na  dotaireachd  na  b'  fhasa,  agus  na 
b'  aotruime  air  coguisean  maoth,  na'm  freagradh 
an  aon  ni  air  da  dhuine  air  a  bheil  an  aon 
ghalair,  no  anns  a  bheil  an  aon  seorsa  gaoid. 
Tha  fhios  aig  an  dotair  a  bha  ann  an  sgoil 
Ipocrais  nach  freagair  ;  chan  ionnsaich  cuid  eile 
dhiubh  gu  brath  e. 

Anns  an  leabhar  a  sgriobh  Martainn  Mac 
Mhartainn  mu'n  Ghaidhealtachd  ann  an  1703, 
tha  e  ag  innseadh  mu'n  doigh  a  bhiodh  Iain 
Caimbeul,  ciobair  anns  na  h-Earadh,  a'  gabhail 
air  a  chnatan  an  uair  a  thigeadh  e  air.  Rachadh 
e  mach  anns  an  fhairge  a  dh'  ionnsuidh  na  h- 
amhach  ;  an  sin  rachadh  e  do'n  leabaidh  gun 
aodach  a  chur  dheth  ;  chuireadh  e  dheth  fallus 
mar  gu'm  biodh  atha-cheilpe,  agus  am  maireach 
cha  bhiodh  casd  no  cnatan  aige.  Ach  cha  bu 
mhaith  leam  iarraidh  air  Hearaich  eile  doigh 
Iain  a  ghabhail  ;  na'n  gabhadh,  theagamh  gu'm 
b'e  cladh  Chliamain  an  ceann-uidhe. 

Bha  an  leigheas  a  bha  aig  na  seann  daoine  air 
a'  ghalair-bhuidhe  a  cheart  cho  gabhaidh  ri 
leigheas  Iain  Chaimbeil  air  a'  chnatan.  Riiis- 
geadh  iad  an  duine  tinn,  is  thilgeadh  iad  m'a 

cheann  agus  m'a  choluinn  soitheach  an  deidh 
soithich  de  shaile  fuar.  Chunnaic  mise  an 
leigheas  so  air  fheuchainn  aon  uair,  ach  mur  do 
leighis  e,  gu  fortanach  cha  do  mharbh  e  co  dhiii. 

Ann  an  Uidhist  b'e  an  leigheas  a  bha  aca  air 
an  loinidh  blonag  bun-bhuachaille  a  shuathadh 
ris  a'  ghoirt  ;  thatar  ag  radh  gu  bheil  saill  an 
eoin  sin  fada  na's  fhearr  air  son  chreuchd  na 
saill  eoin  eile.  Theagamh  gur  e  an  t-aobhar,  gu 
bheil  am  bun-bhuachaille  duilich  a  ghlacadh. 

B'e  an  seann  leigheas  air  an  triuthaich  bainne 
capuill  61  a  spainn  chrithinn.  Ma  chreidear 
cuid  de  na  facail  a  bha  aig  na  seann  daoine  tha 
eifeachd  ann  am  bainne  ghobhar  naeh  'eil  ann 


am  bainne  cruidh.  Uair-eigin  de'n  t-saoghal 
bhiodh  daoine  a'  dol  a  dh'  aon  ghnothuch  gu 
lonar-pheotharain  a  dh'  61  bainne  ghobhar  mar 
a  bhios  iad  a'  dol  ann  an  diugh  a  dh'  61  uisge  an 
iaruinn.  Anns  na  laithean  ud  dh'  fheumadh 
lethsgeul  maith  a  bhi  aig  a'  mhinistir  nach  biodh 
a  lathair  aig  coinneamh  na  Cleire  ;  b'e  sud  aon 
de  na  lethsgeulan  a  bha  air  an  cunntas  cothro- 
mach,  gu  robh  e  an  lonar-pheotharain  a'  gabhail 
bainne  ghobhar. 

Ach  ged  tha  luibh  ann  air  son  gach  tinneis 
chan  'eil  leigheas  ann  do'n  aog. 

Chan  'eil  easlaint  gnn  locshlaint, 
Ach  chan  'eil  tilleadh  air  an  aog. 


DomhuU  Ban 


ANNS  an  linn  a  chaidh  seachad  bha  duine  coir 
ann  an  sgire  Thunga  do'm  b'ainm  D6mhull 
Macaoidh.  'Nuair  a  bha  e  6g,  thog  e  air  agus 
dh'fhalbh  e  gu  Lunnainn  far  an  robh  e  'n  a 
pholise.  Dh'fhan  e  anns  an  dreuchd  sin  gus  an 
d'rainig  e  aois  gu  a  cuir  dheth.  An  sin  thainig 
e  dhachaidh  gu  bhi  a'  caitheamh  feasgar  a  la 
anns  a'  ghleann  's  an  robh  e  6g. 

Riamh  'n  a  dhuine  glic,  thainig  e  gu  bhi  'n  a 
dhuine  soilleir  ann  am  beatha  na  diadhaidh- 
eachd.  Dh'fhag  e  Lunnainn  le  cliii  maith. 
Bha  e  gle  mheasail  air  a'  chloinn  bhig,  agus 
bha  iadsan  gle  mheasail  air.  Shealladh  am 
mathraichean  a  mach  air  na  h-uinneagan,  agus 
ma  bha  Domhull  's  an  t-straid  bhiodh  iadsan 
gun  chiiram. 

'Nuair  a  phill  Domhull  dhachaidh  b'e  an 
t-Urramach  Iain  Ros  MacNeill  a  bha  'n  a 
mhinisteir  ann  an  Eaglais  Shaor  na  sgire.  Chuir 
am  ministear  fur  an  air  Domhull,  agus  chuir 
D6mhull  urram  air  a'  mhinisteir.  Bha  e  Ian 
creidimh  agus  eud  gu  bhi  neartachadh  a'  cho- 
thionail  agus  lamhan  a'  mhinisteir.  Bha  e 
fuireach  ann  am  baile  Thorasdail,  thairis  air 
coig  mile  bho'n  eaglais,  ach  cha  robh  a  shuidh- 
eachan  riamh  falamh  agus  an  comas  aige. 

Turus  a  thainig  e  gus  a'  choinneamh-iirnuigh 
air  a'  cheud  Di-luain  de'n  mhios,  agus  an  la  air 
leth  frasach  fuar,  thubhairt  am  ministear  gu 
robh  e  duilich  gu'n  d 'thainig  e  mach  air  a 
lethid  de  la.  Fhreagair  D6mhu]l  "  Nach  maith 
nach  e  teine  agus  pronnusc  a  bha  e  a'  frasadh 
oirnn  ?  " 

Air  turus  eile  bha  e  fada  gun  tighinn.  Bha 
a'  choinneamh  gu  bhi  air  a  co-dhunadh.  Thuirt 
neach-eiginn  ris  gu'm  bu  bhochd  e  bhi  cho 
fadalach.  "  Seadh,"  ars  esan,  "  ach  choisichinn- 
sa  coig  mile  air  son  c6ig  mionaidean  fhaotainn 
ann  an  ciiirtibh  a  thighe." 

Air  dha  bhi  labhairt  ris  a'  cheist  thuirt  e, 

"  Chuala   mise    Spurgeon,    Talmage,   Iain    Mor 

MacNeill,  ach  b'fhearr  leam  eisdeachd  ri  Mgr 

MacNeill  coir  againn  fhein  na  ri  gin  diubh." 

B'abhaistdha  bonnach  arain  coirce  a  bhi  'n 


a  ph6caid  gach  Sabaid  ;  agus  air  an  t-slighe 
dhachaidh  bheireadh  e  mir  do  neach  air  bith  a 
bhiodh  a'  gabhail  na  slighe  leis.  Bhiodh  an 
ceann-teagasg,  cinn  na  searmoin,  agus  notaich- 
ean  as  an  t-searmoin,  agus  geinnean  de'n 
aran  choirce  air  an  cnamh  cuideachd  gus  an 
ruigeadh  iad  dhachaidh  gun  ghuth  air  sgios  no 
fadal. 

Air  dha  a  bhi  bochd  dh'fhaighnich  a  bhean 
am  biodh  e  air  son  gu'n  tigeadh  am  ministear 
gu  iirnuigh  a  dheanamh  ri  thaobh.  "  Gu  dearbh 
chan  'eil,"  ars  esan,  "  bithidh  iirnuigh  a' 
mhinisteir  a  cheart  cho  eifeachdach  'n  a  she6mar 
fhein  agus  a  bhiodh  i  'n  a  mo  she6mar-sa  ;  ach 
innsibh  dha  gu  bheil  mi  tinn."  'Nuair  a  chual 
am  ministear  an  teachdaireachd  chaidh  e  a 
thaghal  air  D6mhull.  Bha  e  a'  fulang  le  pian 
anabarrach  ann  am  buinn  a  chasan.  Bhatar  a' 
cumail  phlasdan  riu  gu  saorsa  thoirt  dha.  'Nuair 
a  chriochnaich  am  ministear  an  iirnuigh  thuirt 
Domhull :  "  Is  sibh  a  thug  an  t-saorsa  dh6mh-sa. 
Thug  bhur  n-iirnuigh  faothachadh  do  m'anam 
mar  tha  na  plasdan  a'  toirt  do  mo  bhuinn." 

Cha  bu  toigh  leis  idir  a  bhi  cluinntinn  muinntir 
gun  f  hiosrachadh  spioradail  a'  labhairt  mu  nithe 
crabhaidh.  Bha  e  iartanach  facal  a  dhiiisgeadh 
gu  tuigse  agus  gu  ciiram  a  labhairt  ann  an 
eisdeachd  an  lethid  sin.  Air  dha  bhi  tighinn 
suas  gu  dorus  na  h-eaglais  air  maduinn  bhreagh 
shamhraidh  thainig  prasgan  sluaigh  a  bha  mu'n 
dorus  a  chuir  fur  an  air  :  "  Cionnus  a  tha  sibh  ?  " 
"  Tha  mise,"  ars  esan,  "  gle  choltach  ris  na 
h-6ighean  amaideach,  a'  dol  's  a'  tighinn  mar 
so  a  reir  a'  chleachdaidh,  le  mo  16chran  a'  dol 
as  agus  mo  shoitheach  falamh." 

Is  gnath  le  daoine  am  bas  a  chuir  uatha  fhein. 
Tha  na  h-uile  basmhor  ach  iad  fhein.  Bha 
Domhull  aig  tiodhlaiceadh,  agus  air  do'n  t- 
sluagh  a  bhi  tionndadh  air  falbh  bho'n  chladh, 
thuirt  neach  dhiubh,  "  Chan  'eil  fhios  c6  an  ath 
fhear."  "  Tha  fios  mhaith  agam-sa  nach  e 
D6mhull  Ban,"  ars  esan,  gun  sealltainn  as  a 
dheidh. 

Alasdair  MacRath,  Tunga. 


CARAID  NA  CLOINNE 


Caraid  na  Cloinne 


CHAN  'eil  e  idir  iongantach  gu  robh  cridhe  an 
t-Slanuighir  an  ceangal  ris  a'  chloinn,  oir  dh' 
fhuiling  cuid  dhiubh  am  bas  air  a  shon-san  m' 
an  d'  fhuiling  esan  am  bas  air  an  son-san  ; 
na  paisdean  neo-chiontach  a  mharbh  Herod. 
Faodar  a  bhi  cinnteach  gu'n  d'  innis  Muire  a 
mhathair  an  naigheachd  bhronach  so  dha, 
fichead  is  fichead  uair,  anns  na  feasgair  agus 
e  aice  air  a  gltiin.  Agus  bho  'n  cheud  la  a 
chual  e  an  naigheachd  sin,  agus  a  chual  e 
'n  a  chadal  gaoir  nam  ban,  agus  iad  a'  gul 
air  son  nam  paisdean  a  bha  air  an  cur  gu 
bas  'n  a  aite-san,  bu  diith  gu'm  biodh  taobh 
bhlath  aig  losa  ri  clann  an  t-saoghail,  agus 
gu'n  eireadh  an  smuain  'n  a  chridhe  gu'n  tag- 
radh  e  an  ciiis  gu  brath. 

Tha  gu  leoir  de  dhaoine  anns  an  diithaich  an 
diugh  a'  feuchainn  ris  a'  chloinn  a  thoirt  gu 
losa  ;  niinistearan,  is  maighstirean-sgoile,  is 
luchd-teagaisg  anns  a'  sgoil-Shabaid  ;  ach 
buinidh  an  obair  so  do  na  parantan  gu  son- 
ruichte,  agus  mur  deaniadsan  an  dleasdanas  cha 
bhi  an  obair  ach  air  a  leth-dheanamh.  Do 
pharantan  aig  a  bheil  gaol  air  an  cloinn  cha  bu 
choir  gu'm  biodh  e  'n  a  uallach  dhaibh  feuchainn 
ri  cridheachan  an  cloinne  a  chosnadh  do  Dhia  ; 
cha  bu  choir  daibh  a  bhi  riaraichte,  no  fois  a 
ghabhail,  gus  am  faic  iad  an  clann  air  an  toirt  a 
steach  d'a  rioghachd.  Sgriobh  ministear  Gaidh- 
ealach  uaireigin  gu  ministear  eile  mar  so,  "  Tha 
naigheachd  mhaith  agam  dhuit  air  an  t-seach- 
duin  so,  agus  tha  mi  a  nis  cho  sona  ri  duine  air 
thalamh,  oirchunnaic  mi  an  t-aon  mu  dheireadh 
d'  am  theaghlach  air  iompachadh." 

B'e  sud  naigheachd  mhor  is  naigheachd  mhaith 
da-rireadh  ;  ach  ged  is  bronach  an  rud  e  r'a 
radh,  gidheadh  tha  e  fior,  gu  bheil  moran  de 
pharantan  cho  saoghalta  's  gu'in  b'  fhearr  leo  a 
chluinntinn  gu'n  d'  fhuair  am  mac  posta  maith 
anns  an  tigh-chuspainn,  agus  tuarasdal  mor,  na 
gu'n  d'  fhuair  e  saoibhreas  air  neamh. 

Gabhaidh  clann  an  cosnadh  do  Chriosd  cho 
mhaith  ris  na  daoine  mora.  'N  an  doigh  leana- 
bail  laghach  f  hein  theid  aca  air  gaol  a  thoii-t  dha 
na's  cinntiche  na  daoine  a  tha  an  cridheachan  air 
an  cruadhachadh  le  peacadh  ;  theid  aca  air  an 
cridheachan  a  thoirt  dha  mar  a  tha  iad  'g  an 
toirt  d'  am  mathraichean  cheana.  Agus  nach  e 
sin  an  steidh  cheart  air  son  na  diadhaidheachd, 
araon  anns  an  bg  agus  anns  an  aosda,  gradh  a 
bhi  aca  do'n  t-Slanuighear  ! 

Gun  teagamh  tha  moran  anns  an  diadhaidh- 
eachd nach  urrainn  dhaibh  f  hathast  a  thuigsinn, 
ach  air  a  shon  sin,  rud  air  bith  nach  tuig  clann 
faodaidh  tu  a  bhi  cinnteach  nach  e  sin  cridhe  na 
diadhaidheachd.  Chan  'eil  an  deasbud  agus  an 
teangaireachd  agus  an  reusanachadhmu  phuing- 
ean  creidimh  a  chordas  ri  daoine  mora  ach  gle 


bhitheanta  'g  an  toirt  na's  fhaide  agus  na's 
fhaide  air  falbh  bho  Chriosd.  Chan  'eil  iiigh  air 
bith  aig  a'  chloinn  anns  na  nithean  sin,  is  fasaidh 
iad  sgith  dhiubh  gle  luath  ma  thoisicheas  tu  air 
bruidhinn  riu  umpa  ;  ach  tog  suas  losa  mu 
choinneamh  an  siil,  mar  bha  e  ann  an  laithean 
fheola,  agus  chan  fhas  iad  sgith  dhethsan. 
Chi  iad  maise  a  naomhachd  a  cheart  cho 
mhaith  ris  na  daoine  mora,  agus  gabhaidh  iad 
gaol  air. 

Ma  their  duine  air  bith  ruibhse,  aithrichean 
agus  a  mhathraichean  a  leughas  an  duilleig  so, 
nach  h-urrainn  clann  bg  roghainn  a  dheanamh, 
no  gnothuch  anama  a  dheanamh  ri  Dia  ann  an 
da-rireadh,  na  creidibh  e.  Thug  Iain  Knox  com- 
anachadh  do  bhalach  nach  robh  ach  da  bhliadhna 
dheug.  Cha  robh  Polycarp,  duine  naomh  a  bha 
'na  Easbuig  ann  an  Smix-na,  ach  naoi  bliadhna  'n 
uair  a  rinn  e  suas  inntinn  Criosd  a  leantuinn. 
Ghleidh  e  na  boidean  a  dh'  ioc  e  do  Dhia  'n  a 
bhalach  gu  dileas  gus  an  la  anns  an  d'  fhuiling  e 
bas  air  sgath  a  chreidimh.  An  uair  a  thairgeadh 
a  shaorsa  dha,  na'm  mallaicheadh  e  ainm  naomh 
an  t-Slanuighir,  is  e  so  a  thubhairt  e,  "  Tha  se 
agus  ceithir  fichead  bliadhna  bho  thoisich  mi  air 
seirbhis  a  dheanamh  dha,  agus  riamh  cha  do 
threig  e  mi  ;  car  son  a  mhallaichinn  ainm  ? 
Bha  Matthew  Henry,  seann  sgoilear  a  mhinich 
na  Sgriobturan,  air  iompachadh  an  uair  a  bha 
e  deich  bliadhna  ;  bha  Isaac  Watts,  an  diadh- 
air  agus  am  bard  naomh  a  sgriobh  uiread  de  na 
laoidhean  a  bhios  sinn  a'  seinn,  air  iompachadh 
aig  naoi.  Bha  na  balaich  sin  gun  teagamh  'n  am 
balaich  shonruichte  ;  aig  deich  bliadhna  bha  iad 
air  thoiseach  air  balaich  a  bha  coig  bliadhna 
deug,  ann  an  eolas  agus  ann  an  cumhachd 
inntinn. 

Bho  chionn  ghoirid  bha  cuideachd  de  mhinis- 
tearan  cruinn,  agus  bha  a'  cheist  so  air  a  togail 
'n  am  measg,  Ciod  an  aois  aig  an  fhasa  do'n 
eaglais  an  oigridh  a  chosnadh  do  Chriosd  ?  Bha 
coig  duine  fichead  a  lathair,  agus  anns  an  t- 
seanchas  a  bha  eatorra  mu'n  chuis  so  thainig  so 
a  mach,  gu'n  do  rinn  ceithir  air  fhichead  dhiubh 
suas  an  inntinn  air  son  na  ministrealachd  m'an 
deachaidh  iad  seachad  air  ceithir  bliadhna  deug. 
Nach  'eil  sin  a'  teagasg  do  pharantan,  chan  e 
mhain  siol  maith  na  rioghachd  a  chur,  ach 
fiughair  a  bhi  aca  gu'm  faic  iad  a  thoradh  trath 
'n  an  cloinn  ! 

Aig  cloinn  tha  Caraid  grasnihor 
Gu  h-ard  os  cionn  nan  speur. 
An  Caraid  caomh  nach  faihiich 
'S  a  ghradh  a  chaoidh  nach  treig  ; 
Neo-choltach  ris  na  cairdean 
Tha  'n  triall  gach  la  do'n  uaigh 
Tha  'n  Caraid  so  neo-bhasmhor, 
'S  tha  ainm  ro  ard  ri  luaidh. 


AIG  AN  UINNEIG 


Aig  an  Uinneig 


THA  da  sheorsa  dhaoine  ann  ;  an  f headhainn 
as  urrainn  na  chluinneas  iad  a  chumail  aca 
fein,  agus  an  fheadhainn  nach  urrainn.  Is 
daoine  cunnartach  an  seorsa  mu  dheireadh  so, 
agus  is  ion  do  gach  duine  glic  a  bhi  'n  a  earalas 
orra.  Chan  aithne  dhaibh  modhannan  no  lagh- 
annan  a'  chairdeis,  agus  an  ni  a  chluinneas  iad 
anns  a'  chluais  eighidh  iad  e  air  mullach  nan 
tighean.  Air  neo  sgaoihdh  iad  e  uigh  ar  n-uigh, 
eadaruinn  fein  's  an  ursann. 

O  chionn  ghoirid  fhuair  mi  leasan  o  fhear 
dhiubh  so,  agus  tha  mi  an  diiil  nach  dichuimh- 
nich  mi  e  ann  an  cabhaig.  Bha  sinn  a'  bruidhinn 
mu  charaid  eile  as  fior  thoigh  leam,  duine  air 
an  robh  sinn  le  cheile  eolach,  agus  mar  a  thach- 
ras  gle  bhitheanta  an  uair  a  labhras  daoine  gu 
saor  ri  cheile  aig  taobh  an  teine,  thubhairt  mise 
rud-eigin  mu'n  fhear  nach  robh  a  lathair  nach 
abrainn  ris  fein,  ged  bha  e  Tior  gu  leoir. 

Dh'  fhalbh  fear  na  teangaidh  fhada  lorn  is 
direach  'ga  ionnsuidh  agus  dh'  innis  e  dha  an  rud 
a  thubhairt  mi,  agus  a'  cheud  uair  a  thachair  mo 
charaid  orm-sa  thug  e  an  aghaidh  orm.  Cha  d' 
fheuch  mise  ri  lethsgeul  a  dheanamh,  oir  chun- 
naic  mi  nach  gabhadh  an  rud  ceartachadh,  ged 
nach  robh  ann  ach  rud  suarach  nach  b'fhiach 
bruidhinn  air.  Ach  chaill  mi  da  charaid  air  a 
thaillibh  ;  an  dara  fear  a  chionn  gu  bheil  amh- 
arus  aige  orm,  agus  am  fear  eile  a  chionn  gu 
bheil  amharus  agam  air. 

Sin  agad,  a  leughadair,  aon  de  thubaistean  na 
beatha  so,  agus  is  fhiach  dhuinn  le  cheile  cnuas- 
achadh  air  a'  ghnothuch  a  dh'  fheuchainn  am 
foghluim  sinn  beagan  gliocais. 

Tha  mi  a'  faicinn  gu  soilleir  a  nis  nach  robh 
mi  fein  gun  choire,  ach  air  a  shon  sin,  tha  fhios 
agam  nach  robh  mi  neo-dhileas  do  m'  charaid. 
Agus  chan  urrainn  mi  a  radh  gu  bheil  naire  air 
bith  orm  air  son  na  thubhairt  mi,  ged  fhuair  mi 
mo  chorragan  a  losgadh. 

Faodaidh  mi  a  radh  gur  e  ministear  a  bha  anns 
an  fhear  mu  'n  robh  sinn  a'  bruidhinn,  agus  is 
e  a  thubhairt  mise  uime,  eadar  fheala  dha  's 
a-rireadh,  "  gur  bochd  nach  robh  e  cho  easgaidh 
'n  a  inntinn  's  a  bha  e  'n  a  bhodhig."  Smior 
nafirinn,  eadaruinn  fein  's  an  ursann,  ach  aig  a' 
cheart  am,  rud  nach  cordadh  ri  duine  sam  bith 
a  bhi  air  a  radh  uime,  agus  rud  nach  bu  mhaith 
leat  a  radh  ris  ann  an  clar  an  aodainn. 
"'  Chan  e  mhain  gu  robh  meas  agam-sa  air  mo 
charaid  ach  bha  gaol  agam  air  nach  'eil  agam  air 
moran  ann  an  Cleir  Chille-sgumain,  ged  thachair 
dhomh  am  facal  ud  a  radh.  Ach  co  dhiii  ghabh 
e  fearg  rium,  agus  a  dh'innseadh  na  firinn,  cha 
b'ann  uile  gu  leir  gun  aobhar,  oir  tha  e  coltach 


nach  d  'innis  fear  na  teangaidh  fhada  dha  ach  an 
aon  fhacal  ud  d'  ar  seanchas.  Na'n  d'innis,  tha 
mi  an  diiil  nach  ruigeadh  e  a  leas  a  ghabhail 
anns  an  t-sroin.  An  uair  a  dhealaicheas  fear  na 
cagarsaich  aon  chriomag  de  sheanchas  duine 
bho  'n  chorr,  tha  e  ag  eigneachadh  na  fkinn. 

Sin  agad,  ma  ta,  mar  a  thachair  dhomhsa,  agus 
ged  nach  leugh  am  fear  a  chuir  eadar  rium  fein 
agus  mo  charaid  an  duilleag  so,  tha  mi  dol  a 
thoirt  dha  a  theisteanais  ann  am  briathran  an 
duine  ghlic,  Solamh. 

(1)  Is  brathair  fear  na  cagarsaich  do  'n  mhill- 

teir; 

(2)  Dealaichidh  fear   na   cagarsaich    cairdean 

sbnruichte. 

Cha  ruig  duine  a  leas  diiil  a  bhi  aige  nach 
bruidhnear  uime  air  a  chulaibh,  agus  cha  bu 
choir  do  dhuine  tiirail  sin  a  ghabhail  gu  h-olc. 
Chan  abair  duine  anns  a  bheil  onoir  rud  air  chill 
cinn  a  charaid  a  dheanadh  cron  dha,  no  a  mhill- 
eadh  a  chliii  ;  ach  an  taobh  a  mach  dheth  sin 
tha  iomadh  rud  eile  a  their  ar  cairdean  agus  ar 
luchd-eolais  umainn  anns  nach  'eil  coire  air  bith 
ged  nach  bu  mhaith  leo  gu'n  cluinneamaid  e 
Chan  'eil  ann  ach  an  daor  ghoraiche  dhuit  a  radh 
nach  bu  choir  do  dhuine  facal  a  radh  air  chiil 
duine  eile  nach  h-abradh  e  ris  anns  an  aodann. 
Chan  e  sin  an  saoghal,  agus  tha  an  saoghal  fein 
na's  glice  na  aon  neach  a  tha  air  uachdar.  Agus 
tha  mi  am  barail  nach  *eil  cron  sam  bith  ann  an 
cleachdadh  an  t-saoghail  ;  co  dhiu,  bu  mhiosa 
leam  fein  m'  fhailingean  a  bhi  air  an  innseadh 
dhomh  anns  an  aodann  na  iad  a  bhi  air  an 
deanamh  'n  an  cuspair-abhacais  air  mo  chiilaibh 
le  cairdean  dileas.  An  rud  nach  cluinn  cluas  cha 
ghluais  cridhe  ;  faodaidh  tu  a  bhi  ceart  coma 
ged  a  dheanadh  do  chairdean  sgriidadh  beag 
laghach  ort  'n  am  measg  fein,  cho  fad  's  a  tha  iad 
cho  siobhalta  's  gun  sin  a  dheanamh  ann  ad 
eisdeachd. 

Ach  ged  nach  'eil  cron  anns  a'  chleachdadh  so 
ann  fein,  faodaidh  cron  a  thighinn  as  mur  'eil  tiir 
is  onoir  ann  an  ceann  na  feadhnach  a  bhios  ris. 
Bha  cho  mhaith  dhuit  a  bhi  bruidhinn  ri  gamh- 
uinn  ri  bhi  a'  seanchas  ri  duine  gun  tiir  air  am 
feum  thu  a  bhi  'n  ad  earalas  air  eagal  gu'n  tuit 
facal  bhuait  nach  bu  mhaith  leat  a  bhi  air  a 
thoirt  do  coin  an  adhair.  An  uair  a  dh'  fheumas 
tu  an  aire  mhaith  a  thoirt  air  an  fhear  a  tha 
air  taobh  eile  an  teine  chan  'eil  ann  an  con- 
altradh  ris  ach  rud  gun  tlachd,  agus  chan 
ainm  do'n  duine  chunnartach  sin  ach  Beul-gun- 
fhaitheam. 


;  \ 

A'  Phrasach  Ghlan 


•  Far  nach  hi  daimh,  hithidh  a'  phrasach  glan  ;  ach  hithidhfas  mbr  le  neart   an  daimh.^^ 
GnathfhacailJ  XIV.,  4.  . 


CHAN  'eil  na  briathran  so  duilich  an  tuigsinn. 
Chunnaic  an  duine  glic  air  a  chuairtean 
uair  is  uaii*  tuathanaich  aig  an  robh  prasaich 
ffhlana.  Bha  ffach  ni  mu  na  bathaichean  aca 
reidli  agus  ordail.  Cha  robh  lub  no  eabar  ri 
'ni  faicinn.  Ach  bha  taobh  eile  air  a'  chilis. 
Far  an  robh  glainead  's  a'  bhathaich  bha  gainne 
is  gort  's  an  tigh.  Cha  robh  danih  air  a'  bhaile 
a  dheanamh  treabhadh  no  bualadh  :  agus  far 
nach  robh  cur  's  an  earrach  no  buain  's  an 
f  hoghar  cha  b'  urrainn  nach  bitheadh  an  t-acras. 
Co  a  dheanadh  roghainn  de  'n  phrasaich  ghloin, 
's  i  falanih,  air  thoiseach  air  a'  phrasaich 
shalaich,  agus  innte  damh  mor  laidir,  comasach 
air  cosnadh  ? 

Tha  an  gnath-fhacal  so  fior  ann  an  doigh  no 
dha.  Thugaibh  fanear  an  dachaidh  far  nach 
'eil  clann  bheaga.  Tha  i  mar  is  trice  gun  dragh 
gun  iipraid.  Chan  'eil  aig  bean  an  tighe  ri 
eiridh  moch  a  dh'fhuineadh,  no  ri  suidheadh 
anmoch.a'  figheadh  's  a'  fuaghal.  Far  am  fag 
i  rud  as  a  laimh,  anns  an  dearbh  aite  sin  gheibh 
i  e.  Chan  'eil  fear  an  tighe  air  a  sharachadh 
a'  freasfairt  cheistean  no  agf  innseadh  sgeulach- 
dan.  Ach  air  an  laimh  eile,  far  nach  'eil  clann 
bheaga  chan  'eil  gean  no  gaire.  Faodaidh  e 
bhi  gu  'ni  feum  parantan  a  bhi  cosnadh  gu 
cruaidh  a  chum  's  gu  faigh  a'  chlann  biadh  is 
aodach  :  ach  ni  iad  so  le  sunnd  air  ghaol 
conaltradh  na  cloinne.  Ma  tha  clann  a' 
tabhairt  air  uairean  dragh  is  curam  'n  an  cois, 
tha  iad  a'  tabhairt  do  'n  dachaidh  lanachd 
graidh  is  dochais.  Far  nach  'eil  iad  faodaidh 
gach  ni  's  an  tigh  a  bhi  gun  smal,  ach  b'  fhearr 
gu  mor  an  tigh  troimh  cheile  agus  ceol  cridheil 
na  cloinne  ann. 

"  Bithidh  fas  mor  le  neart  an  daimh." 
Thugaibh  fanear  taobh  eile  de'n  cheann- 
teagaisg.  Air  feadh  na  Galltachd,  gu  son- 
ruichte  dliith  air  na  bailtean  mora,  chithear 
aghaidh  na  diithcha  air  a  milleadh  le  tuill 
dhubha  's  le  torran  arda.  Tha  maise  Naduir 
air  a  folach  far  am  bheileas  a'  cladhach  guail 
is  iaruinn.  Tha  duilleach  nan  craobh  is  feur 
na  machrach  comhdaichte  le  suidh.  Chuir 
an  smeorach,  an  Ion  dubh,  's  an  uiseag,  ciil  ri 
aite  anns  nach  cluinnear  an  ceol  le  fuaim  nan 
ord.  Tha  na  sruthain  a^us  na  h-uillt  a  bha 
aon  uair  a'  ruith  gu  glan,  's  iad  beo  le  brie,  an 
diugh  salach  agus  niarbh.  Chan  'eil  fiii  na 
caoraich    air    nach    'eil    dreach    na    diithcha. 


Theagamh  gu  bheil  sinn  a'  caoidh  na  maise  a 
dh'  fhalbh  's  nach  till  tuilleadh,  agus  a'  caineadh 
na  smuide  a  tha  'g  ar  tachdadh.  Ach  is  eudar 
dhuinn  a  chuimhneachadh  gu  bheil  taobh  eile 
air  a'  chilis.  Theagamh  nach  'eil  an  duthaich 
cho  glan,  's  cho  gorm  rjs  na  glinn  Ghaidhealach, 
ach  tha  i  Ian  dhaoine,  agus  gheibhear  beartas 
innte  nach  'eil  idir  mu  thuath.  Comh-cheangailte 
ris  na  tuill  dhubha  's  ris  na  luidheirean  arda  a 
tha  cur  a  mach  na  smiiide,  tha  tomhas  mor  de 
neart  agus  do  dh'  aghartas  na  rioghachd. 
"  Far  nach  bi  daimh  bithidh  a'  phrasach  glan  : 
ach  bithidh  fas  mor  le  neart  an  daimh." 

Faodaidh  sinn  dol  ceum  na  's  fhaide  leis  a' 
cheann-teagaisg,  agus  chi  sinn  gu  bheil  e  fior 
do  thaobh  eachdraidh  na  h-eaglais  ann  an 
Albainn.  Nach  iomadh  comhstri  a  dh'  eirich 
a  mach  bho  cheistean  creidimh  ?  Bha  sluagh 
na  rioghachd  air  an  roinn  gu  trie  an  aghaidh  a 
cheile.  Bha  iad  ri  cogadh  's  ri  caineadh  air 
sgath  f irinn  is  saorsa,  agus  tha  sinne  a'  mealtuinn 
toradh  na  comhstri. 

Anns  na  liimtean  roimh  an  Ath-leasachadh 
bha  sith  is  samhchar  air  feadh  na  tire  ann  an 
ciiisean  na  h-eaglais,  oir  anns  an  am  sin  bha  i 
uile-chumhachdach.  Bha  coir  aice  air  roinn 
mhor  de  dh'  f hearann  na  h-Alba.  Bha  na 
sagartan  's  na  manaich  a'  tighinn  beo  ann  am 
pailteas.  Bha  an  aire  air  itheadh  agus  61. 
Chan  fhaodadh  righ  no  uaislean  eaglais  na 
Roimhe  a  chronachadh.  Ann  an  doigh  bha  an 
Eaglais  aig  fois.  Ach  cha  robh  am  facal  'ga 
shearmonachadh,  's  cha  robh  an  sluagh  air  an 
teag-asff. 

Mu  dheireadh  thall  dh'  eirich  iipraid  is 
comhstri,  ach  'n  an  cois  thainig  beannachd. 
Fhuair  Padruig  Hamilton  agus  'n  a  dheidh-san 
Deorsa  Uisheart  is  Iain  Noes  eolas  air  an 
fhirinn.  Bha  danachd  agus  cumhachd  aca 
an  fhirinn  a'  sgaoileadh  am  measg  an  t-sluaigh. 
Dh'  eirich  iad  an  aghaidh  na  h-eaglais,  agus 
chaidh  an  eaglais  n  a  boil.  Chuir  i  iomadh 
duine  diadliaidh  gu  bas,  agus  thug  i  o  mhoran 
eile  na  bha  aca  ris  an  t-saoghal.  Chan  'eil 
teagamh  nach  robh  moran  anns  an  linn  sin  a 
theireadh  gu  'm  b'  fhearr  ciiisean  a  bhi  mar  a 
b'  abhaist  ;  gu  'm  b'  fhearr  aineolas  agus  sith 
no  eolas  agus  geur-leanmhuinn  ;  gu  'm  b' 
fhearr  ann  am  briathran  a'  chinn-teagaisg  a' 
phrasach  ghlan  gun  damh,  na  an  damh  le 
saoithir  is  sarachadh.     Ach  ri  iiine  thainig  fas 

agus  toradh  a  comhstri  an  Ath-leasachaidh. 
Fhuair  daoine  sealladh  iir  air  firinn  's  air  diadh- 
achd.  Chunnaic  iad  gu  robh  slighe  agus  dorus 
fosgailte  romhpa  gu  Cathair-ghrais.  Chual 
iad  guth  Dhe  ann  am  briathran  losa  ag  radh 


"  An  ti  a  gheibh  'anam,  caillidh  se  e,  ach  an  ti 
a  chailleas  'anam  air  mo  shon-sa  gheibh  se  e." 

UlLLEAM    A.    MacGhILLIOSA. 

A'  Cheannamhuir. 


Am  Bas 


THAfhios  againn  nach  b'  urrainn  dhuinn  dad 
lira  radh  air  a'  chuspair  so,  geddh'  fheucham- 
aid  ri  sin  a  dheanamh.  Ach  bu  mhaith  leinn 
facal  no  dha  a  radh  uime,  a  chionn  gu  bheil  sinn 
cinnteach  nach  'eil  moran  d'  ar  luchd-leughaidh 
nach  d'  fhiosraich  cheana  'n  am  beatha  fein 
goirteas  is  dorchadas  a'  bhais.  Cha  mhor 
dhaoine  a  rainig  ire  duine,  gun  teachdaire  a' 
bhais  fhaicinn  aig  an  dorus,  agus  fada  m'  an 
ruig  iad  feasgar  an  laithean  bithidh  an  dara 
leth  d'an  cairdean  agus  d'an  luchd-eolais  air 
taobh  thall  na  h-uaighe. 

Ged  a  sgriobhadh  's  a  labhradh  moran  mu 
'n  bhas  tha  e  fhathast  'n  a  dhiomhaireachd 
mhor.  An  uair  a  dh'  fhagas  an  t-anam  an 
corp,  ciod  a  tha  tachairt  ?  C  aite  a  bheil  an 
t-anam  a'  dol  ?  Tha  Leabhar  nan  ceist  a' 
teagasg  gu  bheil  anamanna  nan  creideach  air 
an  deanamh  foirfe  aig  uair  am  bais,  agus  a'  dol 
a  steach  do  ghloir.  C  aite  a  bheil  anamanna 
nan  aingidh  a'  dol  ?  A  bheil  an  dealachadh 
air  a  dheanamh  eatorra  aig  uair  a'  bhais,  no 
am  bi  am  binn  gun  a  toirt  a  mach  gu  la  a' 
bhreitheanais  ?  An  uair  a  thilgeas  mac  an 
duine  an  deo,  ciod  an  saoghal  a  tha  fosgladh 
roimhe,  agus  c'  aite  am  bi  a  chomhnuidh  aige 
anns  a'  chruthachadh  ?  Am  bi  cuimhne  aige 
air  na  dh'  fhag  e  'n  a  dheidh,  no  a  bheil  dealach- 
adh tur  eadar  an  da  shaoghal  ?  Ciod  e  nadur 
na  staid  sin  a  tha  eadar  am  bas  's  an  aiseirigh  ? 
An  drasd  's  a  rithist  thig  iomadh  ceist  de  'n 
t-seorsa  so  gu  ar  n-inntinn,  achfeiunar  a  radh 
nach  'eil  a'  bheag  de  sholus  ri  fhaotainn  orra. 
Ged  a  sheol  na  miltean  ginealach  o  chladach 
an  t-saoghail  so  a  dh'  ionnsuidh  an  t-saoghail 
eile  cha  do  chuir  iad  fios  air  ais,  a  dh'  innseadh 
dhuinn  mu  'n  cor.  Am  b'  urrainn  dhaibh  sin 
a  dheanamh  ?  Ma  b'  urrainn,  ciod  an  t-aobhar 
nach  d'  fhuaradh  riamh  teachdaireachd  -o 
thaobh  thall  a'  chuain  a  tha  eadar  am  beo  's 
am  marbh  ?  Bha  Lasarus  ceithir  laithean  ann 
an  saoghal  nam  marbh,  ach  air  dha  teachd  air 
ais,  bha  a  bhilean  diiinte. 

Cha  d'  thubhairt  Criosd  riamh  moran  mu 
bhas  a'  chuirp.  Is  ann  mu  bhas  eile  a  bu  trice 
a  labhair  e.  Cha  robh  ann  am  bas  a'  chuirp 
'n  a  shiiilean-sa  ach  cadal — ni  a  tha  nadurra  do 
nihac  an  duine.  Tha  e  fior  gu  bheil  an  samh- 
ladh  so  ri  fhaotainn  ann  an  teagasg  dhaoine 
glic  eile  fada  roimh  latha  Chriosd,  ach  ma  tha, 
bha  na  daoine  a  chleachd  e  a'  ciallachadh  le 
cadal — cadal  gun  diisgadh.     Ach  cha  b'e  sin 


a  bha  esan  a'  ciallachadh  an  uair  a  thubhairt  e, 
"  Chan  'eil  i  marbh,  ach  tha  i  'n  a  cadal,"  agus 
cha  mho  is  e  sin,  a  bha  e  a'  ciallachadh  an  uair 
a  thubhairt  e  mu  Lasarus,  "  Tha  ar  caraid  'n  a 
chadal,  ach  a  ta  mise  dol  'g  a  dhiisgadh,  as  a 
chadal."  Tha  an  Tiomnadh  Nuadh  a'  labhairt 
mu  'n  bhas  mar  chadal  cho  bitheanta  's  gu  'n 
d'  thuirt  an  Naomh  Augustine,  "  Carson  a 
theirear  gu  bheil  iad  'n  an  cadal,  ach  a  chionn 
gu  'n  duisg  iad  ann  an  la  an  Tighearna." 

Tha  dorchadas  is  diomhaireachd  a'  bhais  a' 
luidhe  cho  trom  air  spioradan  cuid  de  dhaoine 
's  gu  'n  tugadh  iad  am  maoin  uile  seachad  na'n 
ceannaicheadh  sin  solus  dhaibh.  O  chionn  nan 
ceudan  bliadhna  labhair  duine  glic  am  facal  so, 
agus  chan  urrainnear  fhathast  na 's  f  hearr  a  radh, 

Dhomh-sa  tha  am  bas  air  orduchadh,  agus 
dhuibhse  beatha,  ach  c6  dhiubh  as  fhearr,  aig 
Dia  a  mhain  a  tha  fhios.  Ach  bithibh  cinn- 
teach a  aon  ni,  nach  eirich  olc  do  'n  duine 
mhaith,  marbh  no  beo." 

Tha  so  a  reir  teagaisg  Chriosd  agus  teagasg 
nan  naomh  uile,  ged  a  chuir  an  Slanuighear  a' 
chilis  ann  an  doigh  as  caomhaile  agus  ann  am 
briathran  as  maisiche.  "  Na  biodh  'ur  cridhe 
fo  thrioblaid  ;  ann  an  tigh  m'  athar-sa  tha 
iomadh  aite-coinhnuidh  ;  far  am  bi  mise 
bithidh  sibhse  mar  an  ceudna."  Thug  na 
briathran  sin  an  gath  as  a'  bhas,  agus  rinn  iad 
teachdaire  sith  de  righ  nan  Uamhas.  Ged  nach 
'eil  am  Biobull  ag  radh  a'  bheag  mu  staid  nam 
marbh,  is  leoir  na  tha  e  ag  innseadh  dhuinn — 
"  ladsan  a  chaidleas  ann  an  losa,  bheir  Dia 
maille  ris."  Tha  iad  comhla  ris-san  ;  tha  iad 
air  an  gleidheadh  tearuinte  fo  a  chviram,  oir 
cha  bhris  am  bas  an  daimh  a  bha  eadar  Dia  agus 
an  anam  anns  a'  bheatha  so.  Is  beatha  shior- 
ruidh  a'  bheatha  a  tha  Criosd  a'  tabhairt  dhaibh- 
san  a  chreideas  ann,  agus  ged  a  thuiteas  an 
corp  do  'n  uaigh,  chan  'eil  cumhachd  aig  an 
uaigh  thairis  air  a'  bheatha  sin.  Tha  i  mair- 
eannach  mar  bheatha  Dhe. 

Tha  seann  diadhair  ag  radh  gu  'm  bu  choir 
do  dhaoine  am  bas  a  chumail  fa  chomhair  an 
inntinn  a  h-uile  latha  d'  am  beatha  agus  a  h-uile 
mionaid  de  'n  latha.  Chan  'eil  sinn  an  diiil 
gu  'n  do  labhair  e  gu  glic.  Theagamh  nach 
deanadh  sin  dhaibh  ach  cron  ;  nach  deanadh  e 
ach  lionn-dubh  a  chur  orra  an  aite  soluimteachd 
spioraid.  Bhiodh  e  'n  a  uallach  air  an  cridhe, 
air  chor  agus  nach  b'  urrainn  dhaibh  an  obair 
lathail  a  dheanamh  gu  dileas,  dichiollach.     Ach 

air  a  shon  sin,  cha  choir  do  dhaoine  an  smuain 
a  chur  bhuapa  gu  buileach.  Tha  e  iomchuidh 
do  p-ach  duine  a  chiiimhneachadh  sru  bheil  am 
bas  air  thoiseach  air,  oir  is  e  an  aon  ni  as  am 
faod  sinn  a  bhi  cinnteach.  Tha  ar  bhadhnachan 
a'  dol  seachad  mar  shruth,  agus  chan  fhada  gus 
an  tig  crioch  air  gach  obair  a  ghabh  sinn  os 
laimh.  "  Teagaisg  dhuinn,  a  Dhe,  ar  laithean 
aireamh,  a  chum  's  gu  'm  foghluim  sinn  ghocas." 
Ach  am  measg  an  dorchadais  a  tha  cuart- 
achadh  a'  bhais  tha  facal  Dhe  a'  toirt  dhuinn  na 
comhfhurtachd  laidir  so,  gur  teachdaire  sith 
e  do  shluagh  an  Tighearna.     Faodaidh  iad  an 


suilean  a  dhimadh  ann  an  sith,  gun  fhiamh, 
gun  eagal,  air  dhaibh  dochas  a  bhi  aca  gu  'n 
coinnich  Caraid  caomh  iad  air  taobh  eile  an 
aiseig.  Agus  faodaidh  na  cairdean  a  dh'fhag 
iad  'n  an  deidh  an  cridheachan  a  thaiceachadh 
air  an  fhacal  so,  agus  an  deoir  a  thiormachadh, 
"  Is  beannaichte  na  maix'bh  a  gheibh  bas  anns 
an  Tighearna,  seadh,  tha  an  Spiorad  ag  radh, 
a  chum  ffu  'm  faiffh  iad  fois  o  an  saothair." 

C  arson,  mata,  bhios  sibh  ri  bron, 
Mar  dhream  gun  dochas  mor ; 
Am  bheil  's  a  bhas  ach  teachdair  sith, 
'G  an  gairm  gu  riogh'chd  na  gloir  ? 


An  Tir  Immanuel  Shuas 


THA  sruth  mo  re  a'  traghadh, 
Feuch,  bristeadh-faire  neimh  ! 
A'  mhadainn  a  bha  m'  iarrtus, 
Mo  cheitein  grianach,  seimh  ! 
Dubh,  dorcha,  ged  bha  'n  oidhche, 
Tha  'n  soillse  teachd  'na  luaths, 
'S  a  tha  gloir  a'  tamh  gu  siorruidh, 
An  tir  Immanuel  shuas. 

'Se  Criosd  am  fuaran  saibhir, 
Sruth  aoibheil,  pailt,  a'  ghraidh  : 
Lan-beoil  an  t-saogh'l  cia  suarach 
Seach  cuantan  Tir  an  Aigh  ! 
Mar  mhuir  gun  traigh,  gun  traoghadh, 
Tha  throcair  chaomih  's  a  thruas, 
'S  tha  gloir  a'  tamh  gu  siorruidh 
An  tir  Immanuel  shuas. 

Bha  smachd  is  trocair  dualte, 
Troimh  f  had  mo  chuairt  's  an  t-saogh'l. 
Is  dealt  mo  bhroin  's  mo  thruaighe 
A'  lasadh  suas  le  ghaol  ; 
Molam  an  lamh  rinn  stiuradh, 
'S  an  cridh'  a  thiir  's  a  ghluais, 
Trath  bhios  mi  'm  chathair-rioghail, 
An  tir  Immanuel  shuas. 

'S  le  Fear-mo-ghaoil  gu  saor  mi, 
'S  is  leamsa  Fear-mo-ghaoil ! 
Bheir  e  am  bochd  's  an  diblidh 
D'a  Itichairt  f  iona  's  faoil'  ; 
'S  i  airidheachd  mo  Shlan'gheir 
M'  aon  steidh  is  fath  mo  luaidh, 
Seadh  anns  a'  ghloir  bhios  siorruidh 
An  tir  Immanuel  shuas, 

Bu  chruaidh  mo  ghleachd  gu  flaitheas, 
Troimh  ghaillinn  's  strith  nan  dul  ; 
'S  a  nis  mar  astrach  saraicht', 
'S  a  thaic  air  laimh  'fhir-iiiil, 
'Nuair  tha  mo  la  air  crionadh 
'S  am  feasgar  'ciaradh  nuas, 
Caomh-fhailt  do  'n  ghloir  bhios  siorruidh 
An  tir  Immanuel  shuas. 

Bha  an  laoidh   so   air  a  deanamh  le   Mrs. 


Cousin,  mar  chuimhneachan  air  Samuel  Ruther- 
ford, ministear  cho  diadhaidh  's  a  bha  riamh 
ann  an  eaglais  na  h-Alba.  B'e  am  facal  mu 
dheireadh  a  labhair  e  m'  an  d'  fhag  an  anail  e, 
Tha  gloir,  tha  gloir  arm  an  tir  Immanuel  shuas. 
Tha  a'  chuid  as  motha  de  bhriathran  na  laoidh 
air  an  toirt  as  a  shearmoin  's  a  litrichean  fein. 

Rugadh  Samuel  Rutherford  ann  an  1600, 
agus  chaochail  e  ann  an  1661.  Ann  an  1627 
shuidhicheadh  e  'n  a  mhinistear  ann  an  Anwoth. 
Bha  e  dichiollach  is  eudmhor  'n  a  obair.  Thubh- 
airt  aon  d'a  choimhthional  fein  uime,  "  Tha 
e  ag  tirnuigh  gun  stad,  a'  leughadh  gun  stad, 
a'  searmonachadh  gun  stad,  a'  sgriobhadh  gun 
stad."  Dh'  fhaodadh  e  a  radh  mar  thubhairt 
an  Salmadair,  "  Air  sgath  Shioin  cha  bhi  mi 
am  thosd,  agus  air  sgath  lerusaleim  cha  ghabh 
mi  fois  ;  gus  am  bris  a  f ireantachd  a  mach  mar 
sholus  dealrach,  agus  a  slainte  mar  leus  lasrach." 
Da  bhliadhna  'n  deidh  dha  dol  do  Anwoth, 
sgriobh  e  gu  caraid,  "  Chan  'eil  mi  faicinn  toradh 
mo  shaothrach.  Bhithinn  toilichte  na  'm  biodh 
aon  anam  air  a  thoirt  dhomh  gu  bhi  'n  a  chruir 
aoibhneis  ann  an  latha  Chriosd."  Fhuair  e 
diirachd  a  chridhe  ann  an  iiine  ghoirid  ;  chan 
e  aon  duine,  ach  ceudan,  aig  an  robh  aobhar 
taingealachd  gu  'n  cuala  iad  Rutherford.  Bha 
a  mhinistrealachd  air  a  beannachadh  gu  mor 
le  Dia  d'a  sgireachd  fein  agus  do  dh'  Albainn 
gu  leir.  "  Cha  d'  eisd  mi  riamh  ri  searmonaiche 
eile,"  arsa  duine  a  chuala  e,  "  a  rinn  Criosd  cho 
maiseach  agus  cho  ion-mhiannaichte  do  m' 
chridhe.  B'e  toiseach  is  meadhon  is  deireadh  a 
shearmonachaidh,  crann-ceusaidh  an  Tighearna 
losa  Criosd. 

Ann  an  1636  chuireadh  a  mach  as  a  sgireachd 
e,  agus  thugadh  bhuaith  cead  searmonachaidh. 
Is  e  a  b'  aobhar  dha  sin,  gu'n  tug  e  oilbheum 
do  'n  Chriin  le  cuid  d'a  sgriobhaichean.  Cha 
robh  an  Crim  agus  an  Eaglais  aig  an  am  a' 
cordadh  mu  'n  doigh-riaghaidh  a  bu  choir  a  bhi 
oirre,  agus  ghabh  Rutherford  taobh  na  Cleire 
an  aghaidh  a'  Chriiin  agus  nan  Easbuigean. 
Bha  e  laidir  'n  a  bheachdan  is  car  neo-mheasarra 

'n  a  chainnt,  agus  a  thuilleadh  air  sin,  thug  e 
diilain  do  'n  lagh.  Chuireadh  as  an  sgireachd 
e,  agus  thugadh  do  Obar-Dheathain  e,  "  gu 
bhi  air  a  chumail  ann  fhad  's  a  thoilicheadh  an 
righ."  Ach  tha  e  fein  ag  radh,  "  Gidheadh 
cha  do  threig  nio  Mhaighstir  mi  ;  fhuair  mi 
an  tuilleadh  eolais  air  gradh  Chriosd  le  ochd 
miosan  deug  priosain,  na  fhuair  mi  le  naoi 
bhadhna  searmonachaidh."  Ach  bha  a  chridhe 
anns  a'  chiibaid,  agus  an  uair  a  thigeadh  latha 
na  Sabaid,  's  a  chuimhnicheadh  e  air  na  h- 
uairean  solasach  a  b'  abhaist  a  bhi  aige  fhein 
's  aig  a' choinihthional  ann  an  Anwoth^  theireadh 
e  gu  robh  farmad  aige  ris  na  h-eoin  bheaga  a 
bha  neadachadh  ann  am  ballachan  na  h-eaglais. 
Bha  an  fhaireachduinn  'n  a  chridhe  a  bha  ann 
an  cridhe  an  t-salmadair,  Salm  lxxxiv. 

Ann  an  Obar-Dheathain  sgi-iobh  e  a'  chuid 
as  motha  de  na  Litrichean,  a  tha  cumail  'ainme 
beo.  Tha  mu  thimchioll  tri  cheud  gu  leth 
dhiubh  ann  air  fad.  Bha  iad  air  an  sgriobhadh 
gu  ard  is  iosal  air  feadh  na  dtithcha,  'g  an  comh- 
airleachadh,  'g  am  misneachadh,  'g  an 
cronachadh  ann  an  nithean  spioradail.  Theag- 
amh  nach  robh  diiil  sam  bith  aig  Rutherford 
fhein  gu  'm  biodh  iomradh  orra  an  deidh  a 
bhais.  Ach  tha  na  Htrichean  beo,  ged  nach 
'eil  cuimhne  an  diugh  air  na  sgriobhaichean 
eile  a  choisinn  chii  dlia  o  ghinealach  fhein.  Is 
maith  an  gille  -  sabhail,  Tim.  Is  cinnteach 
a  chuireas  esan  dealachadh  eadar  an  cruith- 
neachd  's  am  moll.  Thubhairt  an  diadhair 
Baxter  nach  b'  aithne  dha  leabhar  a  ghabhadh 
coimeas  ris  na  Litrichean  so,  agus  a  mach  o  'n 
Bhiobull  Naomh,  nach  do  sgriobhadh  riamh 
comhairlean  cho  spioradail 's  a  gheibhear  annta  ; 
ach  thuirt  duine  eile  nach  ruig  sinn  a  leas 
ainmeachadh,  nach  'eil  annta  ach  amaideas  is 
gaoth.  Theagamh  nach  'eil  smior  na  firinn  aig 
fear  seach  fear  de  'n  dithis,  ach  tha  sinn  cinn- 
teach nach  bi  aithreachas  air  ar  luchd-leughaidh 
ma  ghabhas  iad   ar  comhairle,   an  leabhar   a 


leughadh.  Cha  ruig  duine  a  leas  ach  na 
fhreagras  air  agus  na  chordas  ris  a  thoirt  asda. 

Ann  an  1639  chuireadh  Rutherford  air  leth 
gu  bhi  'n  a  fhear-teagaisg  ann  an  Oil-thigh 
Chill-Ribhinn,  agus  ceithir  bliadhna  'n  a  dheidh 
sin,  bha  e  am  measg  nan  diadhairean  a  choinnich 
ann  an  Westminster,  a  chum  Leabhar  Aidmheil 
a'  chreidimh  agus  Leabhar  Aithghearr  nan 
Ceist  a  chur  r'a  cheile.  Shearmonaich  e  air 
beulaibh  na  Parlamaid,  agus  cho  fhad  's  a  bha 
e  ann  an  Lunnain  bha  e  labhairt  's  a  sgriobhadh, 
gun  tamh,  gun  fhois.  Air  dhoigh  air  chor- 
eigin  thug  e  oilbheum  do  'n  luchd-riaghlaidh  a 
rithist,  agus  ghairmeadh  e  air  beulaibh  na 
Parlamaid,  chum  achmhasan  a  thoirt  dha. 
Ach  "  bha  sruth  a  re  a'  traghadh  "  ;  bhuail 
tinneas  e,  agus  ghairmeadh  e  gu  seasamh  an 
lathair  Cathrach  a  b'  airde.  Bha  e  air  leabaidh 
a  bhais  an  uair  a  chuir  a'  Pharlamaid  fios  air, 
agus  is  e  an  fhreagairt  a  chuir  e  air  ais,  "  Ab- 
raibh  riutha  gu  'n  d'  fhuair  mi  gairm  gu  cuirt 
as  airde  na  iadsan,  agus  m'  an  tig  an  latha, 
gu  'm  bi  mi  far  nach  'eil  a'  bheag  de  righrean 
no  de  mhaithean."     Chaochail  e  ann  an  166L 

Bha  e  'n  a  dhuine  diadhaidh,  eudmhor  ann 
an  seirbhis  Chriosd.  Bha  a  chrannchur  air 
a  tilgeadh  ann  an  amannaibh  dorcha,  bruail- 
leanach,  agus  chan  'eil  teaganih  nach  robh 
tomhas  de  spiorad  nan  timeannan  air  a  ghililan. 
Chan  'eil  e  comasach  do  dhuine  sam  bith  a  bhi 
fada  air  thoiseach  air  a  linn  fhein.  Chan  'eil 
e  furasda  dhaibhsan  a  dh'  fheumas  cothachadh 
air  son  a'  chreideamh,  a  bhi  cho  ciiiin,  agus  cho 
iriosal,  agus  cho  reusanta,  riusan  nach  ruig  a 
leas  pairt  a  ghabhail  anns  an  stri.  Ann  an 
teas  a'  chatha  thubhairt  is  rinn  Samuel  Ruther- 
ford iomadh  ni  nach  robh  a  reir  lagh  a'  ghraidh, 
ach  mur  biodh  e  diirachdach  ann  an  aobhar 
an  t-soisgeil  cha  bhiodh  e  anns  a'  chath  idir. 
Agus  is  coir  dhuinn  an  duals  so  a  thoirt  dha, 
fhailingean  a  thiodhlacadh  agus  a  nihaitheas 
a  chumail  air  chuimhne. 


Achan  An  De6raidh 


rpHA  each  a'  triall  d'  an  aros  fein 
-*-  Mar  dh'  iai-ras  eun  d'  a  chos  ; 
Am  fardaichean  'nan  saoghal-cein, 
Gun  bhlath  'na  ghrein  do  'n  Deor, 
Gun  toman  fraoich  an  sin  e  thaobh, 
Gun  bhraon  a  ni  e  61 — ■ 

An  ceol  tha  togail  inntinn  chaich 

A'  giiilan  da-san  broin. 

Co  dh'  ionnsuidh  thig  mi  's  mi  fo  leon 
Ach  dh'  ionnsuidh  Teo-Mhic  Dhe  ? 
Bha  Thus'  ad  dheoraidh  iomadh  bliadhn' 
Ag  iargain  fior-uisg  Neimh  ; 


Ad  ghairdean  sheunadh  mi  am  oig, 
Is  fhuair  mi  coir  do  threud — 

'S  ge  trie  bha  grainealachd  am  Ion, 

Tha  bias  do  phoig'  am  bheul. 

Cum  teagasg  m'  oige  ghnath  fo  m'  shiiil. 

Mar  shruthan-iuil  's  a'  cheo. 

Is  tirnuighean  mo  shluaigh  am  cheum, 

A  reir  gach  feum  a  chro  ; 

Biodh  gair  do  chuain  a  chaoidh  am  chluais, 

'Gam  nuallan  thun  do  Ghloir — ■ 

Is  long  nam  miann  'gam  fheitheamh  siar, 

'S  an  lionadh  anns  an  6b. 

CoiNNEACH  Mac  Leoid. 

Caraid  nan  Gaidheal 


THA  Caraid  nan  Gaidheal  'n  a  ainm  cliiiteach 
do  neach  air  bith  a  ghiiilan,  ach  tha  mi  am 
beachd  nach  deachaidh  ar  luchd-diithcha  am 
mearachd  an  uair  a  bhuilich  iad  an  t-ainm 
urramach  so  air  Tormod  Mac  Leoid.  Is 
maith  a  choisinn  e,  agus  is  geal  a  thoill  e,  a 
bhi  air  a  chumail  air  chuimhne  mar  charaid  nan 
Gaidheal,  oir  bha  a  bheatha  air  a  caitheamh 
ann  an  seirbhis  a  luchd-duthcha  agus  an  canain. 

Bha  deagh  fhuiV  nan  Gaidheal  a'  ruith  'na 
chuislean  agus  'na  fheithean,  agus  chaidh 
altrum  ann  an  dachaidh  chrabhaich,  ghradhaich, 
chaoimh,  far  an  robh  eolas  agus  ghocas  'g  a 
chuartachadh.  Anns  an  sgireachd  anns  an 
do  rugadh  e  bha  Gaidhhg  sfun  truailleadh  air 
a  labhairt  le  iochdarain  agus  uachdarain.  Bha 
an  tuath  honmhor  ;  cha  robh  roinn  anns  an 
eaglais  ;  agus  bha  gach  dorus  anns  an  sgireachd 
fosgailte  do'n  mhinistear  's  d'a  chloinn.  Mar 
so  bha  cothrom  aig  Tormod  air  eolas  fhaotainn 
air  canain  agus  cleachdaidhean  a  dhiathcha 
agus  ghabh  e  an  cothrom  a  fhuair  e.  Shiubhail 
e  rnonadh  agus  srath  ann  an  cuideachd  bhu- 
achaillean  agus  bhrocairean.  Dh'iasgaich  e  air 
muir  agus  air  abhainn,  agus  sheol  e  bataichean 
air  Caol  Muile  agus  air  a'  Chuan  Lathurnach. 
Le  Ruairidh  beag,  seirbhiseach  dileas  'athar, 
chuir  e  seachad  iomadh  latha  agus  oidhche 
thaitneach.  Mar  so  b'  aithne  dha  smuaintean 
agus  faireachduinnean  a  luchd-diithcha  ;  dh' 
ionnsaich  e  bhuapa  na  sgeulachdan  agus  na 
sean-fhacail  a  thug  e  air  ais"  dhaibh  le  deagh 
riadh  an  deidh  moran  bhliadhachan  anns  an 
Teachdaire  Ghaidhealach  "  agus  "  Leabhar 
nan  Cnoc." 

Shuidhicheadh  e  ann  an  eaglais  Cheann- 
Loch  'na  thri  bliadhna  fichead,  agus  b'  fheudar 
dha  coirichean  na  Gaidhlig  a  sheasamh  ann  an 
aghaidh  a  bhraithrean  anns  a'  chleir  mar  a 
cheud  dhleasdanas.  Chunnaic  e  gu  robh  da  ni 
gu  sonruichte  a  dhith  na  Gaidhealtachd, 
Biobuill  a  leughadh  iad,  agus  sgoilean  anns  an 
ionnsaicheadh  iad  Beurla.  Bliadhna  an  deidh 
bliadhna  thog  e  a  ghuth  ann  an  ard  Sheanadh 
na  h-eaglais  as  leth  a  luchd-diithcha,  ach  bha  e 
mar  ghuth  anns  an  f  hasach.  Ach  thagair  e  air  an 
son  gun  sgitheachadh  agus  mu  dheireadh 
fhuair  e  eisdeachd.  Tha  na  briathran  a 
leanas  air  an  toirt  a  oraid  chomasach  a  labhair  e 
anns  an  t-Seanadh. 

"  Beagan  bhliadnachan  roimh  so  cha 
robh  sgoil  ach  beag  anns  a'  Ghaidhealtachd, 
agus  anns  a'  bheagan  a  bha  ann  is  e  Beurla  a 
mhain  a  bha  air  a  teagasg.  Is  e  a  thainig  as 
a  sin  nach  robh  ach  aireamh  bheag  de'n 
chloinn  a  b'  urrainn  feum  air  bith  a  dheanamh 
de'n  teagasg  a  bha  iad  a'  faotainn.     Ged  a 


bha  eadar  tri  agus  ceithir  mile  duine  ann  an 
Gaidhealtachd  na  h-Alba  nach  tuigeadh 
canain  sam  bith  ach  Gaidhlig,  chan  'eil  ach 
da  bhliadhna  ar  fhichead  o'n  a  ghabhadh 
am  Biobull  fhaotainn  ann  an  Gaidhlig. 
Agus  an  deidh  do'n  Bhiobull  a  bhi  air  a 
thionndadh  gu  Gaidhlig  agus  air  a  chlo- 
bhualadh  air  son  nan  Gaidheal,  bha  e  agus 
tha  e  fathast  do  mhoran  'na  thobar  glaiste. 
Cha  b 'urrainn  do'n  t-sluagh  aon  fhacal 
dheth  a  leughadh.  Ma  tha  sibh  ag  aonta- 
chadh  learn  gu  bheil  feum  mor  air  sgoilean, 
tha  mi  an  dochas  gu'n  aontaich  sibh  leam 
anns  a'  phuing  so,  gur  e  canain  am  mathar  a' 
chanain  as  luaithe  a  dh'ionnsaicheas  na 
Gaidheil  a  leughadh.  Bu  mhaith  leam  so 
a  sparradh  air  'ur  n-aire,-  a  chionn  gu  bheil 
cuid  de  chairdean  nan  Gaidheal  de'n  bheachd 
gu  bheil  a'  Ghaidhlig  a'  tighinn  eadar  an 
sluagh  agus  foghlum  na  Beurla.  Ach 
creidibh  mise,  tha  am  beachd  sin  tur  cearr, 
beachd  as  mearachdaiche  cha  b 'urrainn  a 
bhi  agaibh.  Chan  'eil  doigh  as  fearr  air 
Beui'la  a  theagasg  do  na  Gaidheil  na  sin  a 
dheanamh  troimh  an  canaiiT  fein — an  aon 
chanain  a  thuigeas  iad." 

Ann  am  briathran  driiidhteach  chaidh  e 
air  aghaidh,  a'  tagar  air  aithrichean  is  sean- 
airean  na  h-eaglais,  as  uchd  Dhe,  caoraich  an 
Israel  fein  a  bhuachailleachd,  agus  solus  an 
eolais  agus  solus  na  firinn  a  thoirt  do  'n 
Ghaidhealtachd.  Leagh  cridheachan  cruaidh 
nan  Gall  ann  an  eisdeachd  na  h-oraid  eir- 
eachdail  aig  Mac  Leoid,  agus  chaidh  an  latha 
leis.  Ann  am  beagan  iiine  ghluais  an  eaglais 
agus  chuir  i  luim  air  sgoilean  a  thogail  air 
feadh  na  Gaidhealtachd  agus  anns  na  h- 
eileannan  an  lar.  Chomh-oibrich  uachdarain 
an  fhearainn  agus  cairdean  eile  leis  na  cleirean. 
Thog  moran  de  na  h-uachdarain  tighean-sgoile 
agus  chuir  iad  air  leth  crioman  fearainn  air 
son  a'  mhaighstir-sgoile.  Chaidh  Tormod  fein 
agus  ministearan  eile  air  feadh  na  Gaidh- 
ealtachd agus  nan  eileannan,  a  dh'  fhaicinn 
c'aite  am  bu  mhotha  feum  air  sgoilean  a 
shuidheachdh,  agus  ann  am  beagan  iiine  bha 
corr  agus  da  cheud  sgoil  air  an  cur  air  chois. 
Rinn  na  Gaidheil  deagh  bhuil  de  'n  chothrom  a 
thainig  thuca,  ged  nach  d'  fhuair  iad  e  ach 
anmoch.  Chiim  Tormod  a  shiiil  orra,  mar 
bhanaltrum  air  a  leanabh.  Chaidh  e  do 
Lunnain  a  dh'  iarraidh  cuideachaidh  o  Shasunn, 
agus  ann  an  oraid  a  liubhair  e  air  an  turns  sin 
labhair  e  na  briathran  so. 

"  Tha  na  sgoilean  a'  deanamh  maith  nach 
gabh  innseadh  anns  a'  •  Ghaidhealtachd. 
Anns  na  coig  bliadhna  a  chaidh  seachad  dh' 

fhag  corr  agus  seachd  ceud  duine  bg  iad,  air 
an  uidheamachadh  gus  an  aite  fein  a  gha- 
bhail  anns  an  t-saoghal,  agus  a  dhearbhadh 
ciod  a  ghne  dhaoine  a  tha  anns  na  Gaidheil 
ma  bheir  sibh  cothrom  dhaibh.  Chuir  na 
sgoilean  a  mach  cheana  naoi  fichead  maigh- 
stir-sgoile  a  tha  nis  a'  teagasg  air  feadh  na 
diithcha.  Anns  an  sgoil  Ghaidhlig  dh' 
ionnsaich  a'  chlann  tuilleadh  Beurla  anns  an 
fhichead  bliadhna  niu  dheireadh  na  dh' 
ionnsaich  iad  ann  an  ceud  bhadhna,  an  uair 
a  bha  a'  Bheurla  air  a  gnathachadh  mar 
inneal-teagaisg. 

Ach  c'ar  son  a  tha  cuid  de  dhaoine  cho 
deonach  air  sgrios  a  thoirt  air  an  t-seann 
chanain  Ghaidhealaich  ?  Faodaidh  e  bhith 
gu  bheil  fuaim  teanga  nam  beann  neo-bhinn 
ann  an  cluasan  dhaoine  na  h-airde  deas,  agus 
ma  tha,  is  truagh  mise  a  tha  labhairt  le 
teanga  Ghaidhealaich  ri  Sasunnaich.  Ach 
is  canain  urramach  a'  Ghaidhhg,  canain  laidir 
bhrioghmhor,  gun  ghainne,  gun  laigse,  anns 
am  bheil  ceangailte  suas  dhuinne  gach  ni 
as  truime  a  dhriiidheas  air  inntinn  duine. 
Is  ann  le  cronan  Gaidhlig  ar  mathar  a 
chuireadh  a  chadal  sinn  'n  ar  n-6ige,  is  ann 
innte  a  labhair  sinn  ar  ceud  bhriathran  mar 
phaisdean,  agus  is  ann  innte  a  chuala  sinn  ar 
n-aithrichean  a'  cur  suas  an  iirnuigh  dheir- 
eannach.  Tha  mi  toirt  buidheachais  do 
Dhia  nach  faodar  a  nis  ministear  gun 
Ghaidhlig  a  chur  os  cionn  coimhthional 
Gaidhlig  no  maighstir-sgoil  gun  Ghaidh- 
lig a  chur  a  theagasg  an  cloinne.  O'n 
cheud  latha  a  theid  a'  chlann  do  'n  sgoil 
tuigidh  iad  a  nis  ciod  a  tha  iad  a'  leughadh." 

Ach  ged  a  bha  sgoilean  air  am  fosgladh  cha 
robh  leabhraichean-leughaidh  freagarrach  r'a 
fhaotainn  ann  an  Gaidhlig,  agus  air  iarrtus  an 
t-Seanaidh,  ghabh  Tormod  Mac  Leoid  os 
laimh  leabhar  freagarrach  a  dheasachadh. 
Thug  an  leabhar  so  tlachd  do  iomadh  ginealach 
de  oigridh  na  Gaidhealtachd. 

Bha  inntinn  Thormoid  air  maith  nan  Gaidheal 
gun  sgur,  agus  am  beagan  bhliadhnachan,  an 
uair  a  chunnaic  e  gu  robh  luchd-leughaidh  a' 
dol  an  lionmhorachd  anns  a  Ghaidhealtachd 
chuir  e  a  mach  an  "  Teachdaire  Gaidhealach," 
agus  b'e  sin  an  teachdaire  a  bu  shunndaiche  a 
shiubhail  riamh  air  feadh  nan  gleann  agus  nan 
eileannan.  Bha  abhacas,  fearas-chuideachd, 
agus  cridhealas  anns  an  Teachdaire,  agus  ann 
an  Gaidhhg  laidir,  bhlasda,  nach  facas  fathast 
na's  fearr  na  i,  thug  e  teagasg  fallain  agus 
fiosrachadh  do  shean  agus  og,  agus  sin  uile,  ann 
an  doigh  cho  nadurra  's  gu'n  saoileadh  tu  nach 
e  Tormod  fein  a  bha  idir  a'  labhairt  ach  bro- 
cairean  is  ceistearan  is  piobairean  na  diithcha. 
Uair  's  a'  mhios,  fad  da  bhliadhna,  chaidh  an 
Teachdaire  air  a  thurus,  a'  sgaoileadh  eolais 


agus  aoibhneis  air  a  shlighe,  agus  lean  e  na  | 
b'fhaide  na  'n  do  rinn  na  Gaidheil  uile  an  ' 
dleasdanas  cho  dileas  ris  an  fhear  a  sgriobh  e. 
Ach  thachair  do  Thormod  Mac  Leoid  mar  a 
thachair  do  gach  neach  agus  Comunn  a  rinn 
an  dichioll  as  leth  nan  Gaidheal.  Cha  do  sheas 
a  luchd-diithcha  an  guaillean  a  cheile  ;  agus 
eadar  fuath  a  naimhdean  agus  briseadh  a 
thainig  air  a  shlainte  stad  an  Teachdaire.  Ach 
"  an  uair  a  bhios  Murchadh  Ruadh  'na  thamh, 
bithidh  e  a'  ruamhar  "  ;  ann  an  co-bheinn  ri 
Daniel  Deorach  dheasaich  Tormod  Mac  Leoid 
Foclair  Gaidhlig,  agus  chuir  e  clach  eile  air  earn 
a  sheii'bhis  air  son  a  luchd-duthcha.  Am 
measg  nan  leabhraichean  eile  a  dheasaich  's 
a  sgriobh  e  'na  dheidh  so  bha  "  Leabhar  nan 
Cnoc,"  agus  "  Cuairtear  nan  Gleann,"  agus  ged 
nach  do  rinn  e  riamh  ach  na  leabhraichean  sin 
a  chur  a  mach,  bu  mhaith  a  b'  airidh  e  air  an 
ainm  Caraid  nan  Gaidheal. 

Anns  a'  bhliadhna  1837  chaidh  fuaim  a  mach 
gu  robh  a'  Ghaidhealtachd  ann  an  droch 
shuidheachadh,  gun  chonnadh,  gun  bhiadh  ; 
a'  chiste-mhine  falamh  agus  acras  air  na 
paisdean.  Chualas  gu  robh  daoine  a'  tighinn 
beo  air  maorach  a'  chladaich  agus  duileasg  nan 
creag,  agus  gu  robh  moran  easlainte  an  lorg 
na  gorta.  Leon  glaodh  nam  bochd  cridhe 
farsuinn  fialaidh  Mhic  Leoid,  agus  cho  luath 
's  a  b'  urrainn  dha,  thug  e  Sasunn  air  a  thagar 
as  an  leth.  Dhiiisg  e  co-fhaireachduinn  ris  na 
feumnaich  ann  an  cridhe  nan  Sasunnach, 
dhoirt  iad  gu  fialaidh  an  tabhartasan  'na  uchd, 
agus  thill  e  dhachaidh  le  faisg  air  da  cheud 
mile  punnd  Sasunnach  a  rinn  cobhair  air  na 
Gaidheil  ann  am  bliadhna  na  teanntachd. 
Deich  bliadhna  'na  dheidh  sin,  an  uair  a 
thainig  an  galar  anns  a'  bhuntata,  thog  e  air  a 
rithist  air  an  turus  cheudna,  agus  bu  mhaith 
do  na  Gaidheil  bhochd  aig  an  am  ud  gu  robh 
an  caraid  coir  so  aca,  oir  rainig  a  pheann  's  a 
ghuth  air  gach  neach  agus  Comunn  anns  an 
rioghachd  a  b'urrainn  cuideachadh  a  thoirt 
dhaibh.  Chan  'eil  teagamh  nach  robh  am 
maith  a  rinn  e  d'a  luchd-diithcha  anns  an 
doigh  so  air  a  mheasgadh  le  cron,  oir  thoisich 
cuid  dhiubh  air  sealltuinn  ri  cuideachadh  o 
dhaoine  eile  an  am  na  h-eiginn,  an  aite  oidhirp 
a  dheanamh  air  an  cor  fein  a  chur  am  feabhas. 

Ach  marbhaisg  air  an  aois  !  Thoisich  i 
air  luidhe  gu  trom  air  an  t-seann  ghaisgeach  ; 
bha  a  neart  a'  failneachadh,  agus  ann  an  1860 
chaochail  e. 

Bha  Tormod  Mac  Leoid  iomraiteach  'na 
linn  agus  'na  latha.  Chuir  e  seachad  a  bheatha 
ann  an  seirbhis  Dhe  agus  dhaoine,  agus  dh' 
fhag  e  ainm  agus  eisempleir  'na  dheidh  a 
bhrosnachadh  agus  a  mhisneachadh  cairdean 
na  Gaidhlig  agus  nan  Gaidheal.  Cha  d'  iarr  e 
urrani  no  maoin  air  son  na  rinn  e  as  leth  a 
shluaigh,   ged  a  fhuair   e   an  urram  agus   an 

gradh  ann  an  tomhas  neo-ghann.  Choisinn  e 
gu  maith  an  t-ainm  leis  am  Iji  e  air  a  chumail  air 
chuimhne    anns    a'    Ghaidhealtachd    cho    fad 


agus  a  chinneas  crann  ann  an  coille  no  bhuaileas 
tonn  air  traigh. 

An  t-Urr.     Colla  Domhnullach, 


Anns  a'  Chathair 


Coinneach  MacLeoid 

AN  ainm  na  h-eaglais  uile,  agus  gu  sonruichte 
an  ainm  muinntir  na  Gaidhealtachd,  bu 
mhaith  learn  a  radh  air  an  duilleig  so  gu'n  tug  e 
toileachas  nior  dhuinn  a  chluinntinn  gu  bheil 
Oilthigh  Chill-Ribhinn  a'  dol  a  thoirt  D.D.  do 
Choinneach  MacLeoid,  ministear  Ghiogha. 
Bidh  so  'na  naigheachd  nihor  ann  an  eilein  beag, 
ach  bidh  e  cuideachd  'na "  naigheachd  aoibh- 
neach  anns  a'  h-uile  Manse  an  Albainn,  agus 
ah  iomadh  aite  is  oisean  air  feadh  an  t-saoghail 
far  an  do  rainig  na  h-orain  a  rinn  e.  Rainig 
orain  Choinnich  Mhic  Leoid  Honolulu  is  Rara- 
tonga.  Agus  ruigidh  cuid  dhiubh  ginealan  nach 
do  rugadh  fhathast.  Bidh  iad  air  an  seinn  an 
uair  nach  bi  ciiimhne  air  na  searmoin  a  tha  e 
fhein  a'  toirt  do  mhuinntir  Ghiogha  an  diugh, 
no  air  na  searmoin  a  tha  maithean  is  prionn- 
sachan  na  h-eaglais  a'  toirt  do  mhuinntir 
Dhuneideann.  Chan  'eil  beatha  shearmonaich- 
ean  ach  mar  sgeul  a  dh'  innsear,  ach  tha  beatha 
shiorruidh  aig  na  baird. 

Urnuighean  air  son  nam  marbh 

Bho  chionn  greis  tha  na  facail  sin  air  bilean 
mhoran  dhaoine  ;  air  bilean  dhaoine  a  tha  tuig- 
sinn  ciod  a  tha  iad  a'  ciallachadh,  agus  air  bilean 
dhaoine  nach  'eil.  Ach  faodar  so  a  radh  co 
dhiii,  nach  ruig  duine  air  bith  a  leas  eagal  a 
bhi  air  gu  bheil  eaglais  na  h-Alba  a'  toirt  gniiis 
air  bith  do  theagasg  nam  Papanach,  gu  bheil 
mairbh  a'  dol  a  steach  do  bhurgadoir  no  gu 
bheil  urnuighean  nam  beo  eifeachdach  gus  an 
toirt  a  mach  as.  Chan  'eil  ministear  am  an 
eaglais  na  h-Alba  a  bhios  ag  urnuigh  anns  an 
t-seadh  sin,  cho  fad  's  is  aithne  dhomh-sa,  agus 
na'm  bitheadh,  bhitheadh  e  a'  dol  an  aghaidh 
creud  is  teagasg  na  h-eaglais  d'am  buin  e.  Ach 
tha  seorsa  dhaoine  ann  a  tha  cho  amharusach 
agus  cho  eagallach  roimh  Phapanachd  's  gu'n 
gabh  iad  eagal  ma  chluinneas  iad  na  mairbh 
eadhon  air  an  ainmeachadh  air  bilean  neach 
ann  an  iirnuigh.  Ged  tha  na  mairbh  a'  dol  as 
an  t-sealladh  chan  'eil  cumhachd  aig  a'  bhas 
air  co-chomunn  nan  naomh  a  bhriseadh,  is  tha 
e  ceart  gu'n  cumadh  sluagh  an  Tighearna 
cuimhne  air  neul  mor  nam  fianuisean  neo- 
fhaicsinneach  leis  a  bheil  iad  air  an  cuartachadh, 
agus  ris  a  bheil  iad  air  an  aonadh  ann  an  eaglais 
Chriosd  ;  tha  e  ceart  gu'n  tugadh  iad  buidh- 
eachas  do  Dhia  air  son  nan  naomh  uile  a 
chriochnaich  an  turus  agus  a  tha  nis  aig  fois, 
agus  gu  sonruichte  air  son  an  cairdean  gaoil 


fein  a  chaidil  ann  an  Criosd,  oir  tha  sin  uile  a' 
cumail  beo  n  an  cridheachan  dochas  na  beatha 
maireannaich.  Sin  an  seadh  anns  a  bheilear  ag 
ainmeachadh  nam  marbh  ann  an  tirnuigh  ;  cha 
rud  iir  a  tha  ann  idir,  oir  bha  e  air  a  dheanamh 
ann  an  eaglaisean  Prostanach  agus  ann  an 
eaglaisean  Cleireachail  bho  thoiseach.  Ciod  is 
freas'arraiche  aig-  bord  a'  Chomanachaidh  na 
gu'n  tugadh  an  luchd-comanachaidh  buidh- 
eachas  do  Dhia  gu  bheil  co-chomunn  aca  anns 
an  t-seirbhis  naomh  sin  ri  ainglean  agus  ri 
eaglais  nan  ceud-ghin  agus  ri  spioradaibh  nam 
firean  air  an  deanamh  foirfe  ?  Sin  teagasg  is 
cleachdadh  eaglais  na  h-Alba  ;  ma  tha  rud  eile 
a'  dol  air  aghaidh  an  coimhthional  air  bith  chan 
aithne  dhuinne  e. 

An  corp  spioradail 

Sin  cuspair  eile  air  a  bheil  deasbud  a'  dol  air 
aghaidh  o  chionn  greis  anns  na  paipearan- 
naigheachd,  ach  ged  a  leugh  mi  an  searmon  a 
thog  an  deasbud  agus  na  litrichean  a  bha  air 
an  sgriobhadh  uime  chan  urrainn  mi  a  radh  gu'n 
d'fhuair  mi  solus  iir.  Cha  dubhairt  Toi-mod 
Mac  Illeathain  dad  mu'n  chorp  leis  an  eirich 
na  naoimh  ach  a'  cheart  rud  a  thubhairt  Pol 
uime  ann  an  doigh  a  b'  fhearr  o  chionn  na 
ceudan  bliadhna.  Chan  'eil  ann  am  facal  ach 
facal  fhein,  is  chan  'eil  fhios  aig  duine  air 
thalamh  ciod  a  tha  am  facal  etheric  a'  ciallachadh 
na's  mo  na  tha  aig  bodach  na  gealaich. 

Ach  chan  e  dad  sonruichte  a  bha  air  a  radh 
air  a'  chuspair  so  a  thug  oilbheum  do  na  daoine 
a  ghabh  oilbheum  ach  rud  eile  uile  gu  leir,  a 
bheil  e  ceart  do  dhaoine  a  bhi  ag  iarraidh  soluis 
air  nithean  spioradail  o  iighdarras  air  bith  ach 
am  BiobuU,  no  a  bheil  e  ceart  do  mhinistearan 
a  bhi  a'  toirt  gnuis  do  spioradairean  no  do'n 
fhoillseachadh  a  tha  iad  a'  tairgsinn  do'n  t- 
saoghal. 

Tha  tri  nithean  is  coir  a  radh  uime  sin, 

(1)  gur  glic  do  dhaoine  gabhail  ris  an  t-solus 

ciod  air  bith  an  aird  no  an  cearn  as  an 
tig  e. 

(2)  cha  ruigear  a  leas  feuchainn  ri  inntinn 

nihic  an  duine  a  thoirmeasg  o  bhi 
rannsachadh  nithean  diomhair. 

(3)  chan    urrainn    na    spioradaii-ean    dad    a 

dheanamh  an  aghaidh  na  firinn  ach 
air  taobh  na  firinn  na's  mo  na's  urrainn 
na  diadhairean. 

Feumaidh  teagasg  nan  spioradairean  an  dear- 
bhadh  a  sheasamh  a  dh'  f heumas  gach  teagasg 

eile  ;   ma's  firinn  e  seasaidh  e,  ach  ma's  breug 
e  cha  seas.     Air  an  toradh  aithnichidh  sihh  iad. 

Tha  cuid  de  dhaoine  ag  radh  gu'n  d'  fhuair 
iad  comhf  hurtachd  is  dearbhachd  mu'n  t-saoghal 
eile  aig  coinneamhan  nan  spioradairean  far  am 
faca  iad  sgailean  is  far  an  cual  iad  gnogail  air 
biiird  is  far  an  d'  fhuair  iad  fios  o  spioradan  air 
an  taobh  thall,  ach  ged  nach  bu  mhaith  leam-sa 
a  ghabhail  orm  fhein  a  radh  nach  'eil  ann  ach 
faoineas  dhaoine  neonach,  their  mi  so  co  dhiu, 
gu  bheil  sin  uile  a'  toirt  dhaoine  a  steach  do 
shaoghal  as  leanabaile  na'n  saoghal  a  tha  againn 
anns  an  Tiomnadh  Nuadh.  Tha  e  fior  nacli  'eil 
a'  bheag  air  innseadh  dhuinn  anns  an  Tiomnadh 
Nuadh  mu'n  t-saoghail  eile  no  mu  shuidheach- 
adh  na  muinntir  a  tha  ann,  ach  ged  bu  mhaith 
leinn  eolas  a  bhi  againn  nach  tug  Dia  dhuinn, 
is  e  ar  gliocas  a  radh  mar  thubhairt  Ignatius, 
Au  duine  a  chuala  guth  Dhe  aon  tiair  faodaidh  e 
tosdachd  Dhe  a  ghiidan. 

A'  ruith  na  cuthaig 

Bho  chionn  greis,  anns  na  duilleagan  Gaidhlig 
aig  Miosachan  na  h-  Eaglaise  Saoire,  chaidh 
an  t-Urramach  Coinneach  Mac  Rath,  M.A., 
an  Steornabhagh,  an  sas  gu  garbh  agus  gu 
guineach  ann  an  Eaglais  na  h-Alba,  ag  radh 
gu  robh  i  a'  dealachadh  ri  firinnean  mora  an 
t-soisgeil.  Gus  a  phuing  a  dhearbhadh 
thionndaidh  e  gu  Gaidhlig  litir  a  chuir  duine  air 
chor-eigin,  nach  do  chuir  ainm  rithe,  gu  paipear- 
naigheachd  an  lonar-nis,  anns  an  robh  e  air  a 
chur  sios  fo  thri  cinn  deug  ciod  an  seorsa  creud 
a  bha  an  duine  sin  a'  saoilsinn  freagarrach  do 
Eaglais  na  h-Alba. 

Ghabh  an  t-Urramach  Coinneach  Mac 
Rath,  M.A.,  'n  a  inntinn  gu'ni  b'e  so  an  ci'eud  iir 
a  bha  Eaglais  na  h-Alba  a'  dol  a  chur  a  mach, 
agus  air  bhonn  nan  ceann  ud  a  chunnaic  e  ann 
am  paipear-naigheachd  (gun  urrainn),  chuir  e 
nithean  nach  'eil  fior  as  leth  Eaglais  na  h-Alba. 

Bha  e  air  iarraidh  orm-sa  an  gnothuch  so  a 
chur  ceart,  is  ghabh  mi  an  doigh  air  a  bha  mi 
an  diiil  a  bhiodh  ceart  eadar  sinn  fhein  agus 
an  Eaglais  Shaor  ;  eadar  braithrean  is  coimh- 
earsnaich  is  pearsachan- eaglais.  Sgriobh  mi 
gu  Fear-deasachaidh  a'  Mhiosachain,  is  dh'  innis 
mi  dha  (an  ainm  na  h-eaglais   againn  fhein) 


nach  robh  lamh  air  bith  aig  ciiirt  no  Cleir  no 
Seanadh  a  bhuineadh  do  Eaglais  na  h-Alba 
anns  a'  phaipear  air  an  do  steidhich  am 
Miosachan  a'  chasaid  ud  'n  a  h-aghaidh,  agus 
thubhairt  mi  gu'm  bitheaniaid  'n  a  chomain 
na'n  innseadh  e  sin  d'a  luchd-leughaidh,  na 
daoine  a  leugh  aon  taobh  de'n  naigheachd  agus 
d'an  robh  e  dligheach  an  taobh  eile  a  chluinn- 
tinn. 

Ach  cha  deanadh  am  Fear-deasachaidh  sin. 
An  uair  a  chunnaic  mi  nach  cuireadh  e  ceart 
e  le  laimh  fein,  sgriobh  mi  litir  le  mo  laimh 
fein,  litir  shiobhalta  anns  an  d'innis  mi  dha  nach 
robh  gnothuch  air  bith  aig  Eaglais  na  h-Alba 
ri  creud  nan  tri  ceann  deug  ud,  a  ghabh  an 
t-Urramach  Coinneach  Mac  Rath,  M.A., 
mar  cheann-teagaisg,  is  dh'  iarr  mi  air  an  litir 
a  chur  anns  a'  Mhiosackan. 

Ach  cha  deanadh  am  Fear-deasachaidh  sin. 
Cha  leigeadh  e  le  deo  soluis  no  le  aileadh 
de'n  fhirinn  ruighinn  air  na  daoine  a  chuir  an 
t-Urramach  Coinneach  Mac  Rath,  M.A., 
a'  ruith  na  cuthaig. 

Sin  agaihh  sin.  Dh'  iarr  e  orm  an  rud  a 
chur  ceart  anns  na  duilleagan  Gaidhlig  againn 
fhein.  Bha  mise  de'n  bheachd,  is  tha  mi  ann 
fhathast,  nach  robh  aobhar  air  dad  a  radh 
mu'n  rud  air  an  duilleig  so,  oir  chan  'eil 
ann  ach  rud  suarrach  co  dhiu ;  cha  robh  anns 
a'  chreud  iir  ud  leis  an  d'  f  heuch  an  t-Urramach 
Coinneach  Mac  Rath,  M.A.,  ri  goirisinn  a 
chur  air  feoil  dhaoine  ach  aisling  caillich  mar 
a  durachd.  Chan  'eil  duine  anns  a'  mhile 
de'n  mhuinntir  againne  a  leugh  na  nithean 
a  chuir  Miosachan  na  h  -  Eaglaise  Saoire  as 
ar  leth,  air  chor  agus  nach  'eil  a'  bheag  de 
fheum  ann  na  nithean  sin  aicheadh  air  an 
duilleig  so.  An  rud  nach  cluinn  cluas  cha  ghluais 
cridhe. 

Ach  ma  chreid  duine  air  bith  gu  bheil 
Eaglais  na  h-Alba  cho  dona  'sa  thearradh  i 
leis  an  Urramach  Coinneach  Mac  Rath,  M.A., 
chreideadh  e  sgeulachdan  Chaluim  na  Croige. 

Ciamar  a  chordadh  e  ris  an  Urramach 
Coinneach  Mac  Rath,  M.A.,  na'm  biodh  e 
air  a  sgriobhadh  am  Beatha  agus  Ohair  gu'm 
bi  esan  a'  feadaireachd  air  an  t-Sabaid  ;  ach 
mur  bi,  gum  hu  choir  dha  a?i  rud  aicheadh.  Sin 
direach  an  doieh  a  ahabh  e  fhein. 


Bean  mo  ghaoil 


0!  NACH  robh  agam  buaile  bho 
Gu  sona  saor  an  gleannan  caol  ; 
'Se  sud  na  dh'  iarrainn  fad  mo  bheo, 
Le  bean  mo  ghaoil,  le  bean  mo  ghaoil 

Tha  cuid  a'  cur  an  cridh'  air  or 
A'  stri  ri  thional  o  gach  taobh  ; 
Ach  's  beag  a  choisneas  iad  le'n  seol, 
Cha  mheal  e  ni  a  sheachain  ffaol. 


Tha  fear  an  oir  fo  ghalair  truagh;, 
'S  tha  fear  a'  ghanntair  tana  truagh. 
Is  sona  dhomhsa  dh'  iarr  's  a  fhuair 
Mo  bhuaile  bho  le  bean  mo  ghaoil. 

O  !  nach  robh  agam  buaile  bho 

Gu  sona  saor  an  gleannan  caol ; 

'Se  sud  na  dh'  iarrainn  fad  mo  bheo, 

Le  bean  mo  ghaoil,  le  bean  mo  ghaoil. 

Searmon  Comanachaidh 

(An  Eaglais  BhlXir  an  Adholl) 

Cluinnidh  mi  ciod  a  their  Dia  an  Tighearna  :  oir  labhraidh  e  s\th  r'a  shluagli,  agus  r'a  naoimh  ;  ach  na 
pilleadh  iad  a  chum  amaideachd. — Salm  Ixxxv.  8. 


THA  Dia  a'  labhairt  ruinn  a  ghnath,  agus  a' 
labhairt  ruinn  an  iomadli  doigh,  ach  tha  e  a' 
labhairt  ruinn  le  guthan  soluimte  an  diugh, 
maduinn  a'  chomanachaidh.  Tha  la  a'  choman- 
achaidh  'na  la  mor  agus  'na  la  beannaichte  am 
measg  uile  Shabaidean  na  bliadhna,  agus  mar 
sin  thigeadh  e  dhuinn  gairm  air  ar  n-anam  agus 
air  gach  ni  a  tha  an  taobh-a-stigh  dhinn  an 
Tighearna  a  mholadh  ;  an  Tigheainia  Dia  a  tha 
iochdmhor  agus  grasmhor,  fad-fhulangach  agus 
pailt  ann  an  coibhneas  ;  an  Tighearna  Dia  a 
tha  labhairt  sith  ris  an  t-saoghal  ann  an  crann- 
ceusaidh  a  mhic.  Thigeadh  e  dhuinn  mar  an 
ceudna  teachd  'na  lathair-san  le  h-urram  agus 
eagal  diadhaidh,  oir  tha  an  Tighearna  naomh, 
naomh,  naomh  ;  tha  an  talamh  uile  Ian  d'a 
ghloir.  Na'n  comharraicheadh  esan  aingidh- 
eachd  c6  a  sheasadh  'na  lathair  ?  Ach  agad- 
sa,  a  Thighearna,  tha  maitheanas  agus  mor- 
shaorsa. 

Gu'n  tugadh  an  Tighearna  dhuinn  uile 
cluasan  a  chluinneas  agus  cridheachan  a 
thuigeas,  a  chum  's  gu'n  toir  sinn  fainear  ciod 
a  tha  e  ag  radh  ruinn  anns  an  t-sacramaid 
naomh  so  !  Air  uairean  bidh  daoine  a'  cluinn- 
tinn  facal  an  Tighearna  mar  nach  robh  iad  'ga 
chluinntinn,  agus  a'  laimhseachadh  nithean 
naomha  mar  nach  robh  na  nithean  sin  naomh 
idir  ;  ach  chan  e  sin  an  doigh  anns  am  bu 
choir  dhuinn  tighinn  gu  bord  a'  chomanachaidh, 
ach  leis  an  tirnuigh  so  'n  ar  cridheachan,  cluinn- 
idh mi  ciod  a  their  Dia  an  Tighearna. 

Tha  sinn  cho  eolach  air  Facal  an  Tighearna 
's  nach  'eil  e  dhuinn  ach  mar  f huaim  na  gaoithe, 
ach  ciod  a  tha  ann  am  Facal  an  Tighearna  ach 
fios  a  tha  ar  n-Athair  neamhaidh  a'  cur  a  dh' 
ionnsuidh  gach  aoin  againn,  ag  innseadh  dhuinn 
gu  bheil  sinn  a'  goirteachadh  a  ghaoil  le  ar 
giiilan  neo-dhleasdanach  !  Tha  sinn  cho  eolach 
air  na  sacramaidean  's  nach  diiisg  iad  ionghnadh 
no  ionndrainn  'n  ar  cridheachan  mar  a  bu  choir 
a  bhi  air  a  dhiisgadh  annta  gach  uair  a  chi  sinn 
an  t-anart  geal  sin  air  na  suidheachain  agus  air 
a'  bhord.  "  Le  eisdeachd  cluinnidh  sibh,  agus 
cha  tuig  sibh  ;  agus  le  h-amharc  chi  sibh,  ach 
chan  aithnich  sibh."  larramaid  air  Dia  an 
diugh  an  Spiorad  Naomh  a  thoirt  duinn  a  chum 
agus  gu'n  ath-bheothaich  e  'n  ar  cridheachan 
faireachduinn  air  na  nithean  priseil  a  thug  e 
dhuinn  ann  an  soisgeul  a  mhic,  maitheanas  ar 
peacaidhean,  sith  ris  fein,  agus  dochas  na  beatha 


maireannaich.  Gun  solus  an  Spioraid  Naoimh 
cha  leir  dhuinne  na  sochairean  a  tha  sruthadh 
o  bhas  Chriosd  a  tha  sinn  an  diugh  a'  cuimh- 
neachadh,  oir  is  e  an  Spiorad  Naomh  a  mhain 
as  urrainn  ar  siiilean  fhosgladh  agus  dearbh- 
shoilleireachd  a  thoirt  duinn  mu  eifeachd  na 
fala  a  chaidh  a  dhortadh  air  Calbhari. 

A  Spioraid  Naoimh  r'ar  n-urnuigh  eisd, 
'S  an  tigh  so  O  dean  tamh ; 
Tiiirling  le  d'  fheartan  ard  gu  leir, 
O  Spioraid  Dhe,  gun  dail. 

Sith  o'n  Clirann-cheusaidh 

Labhraidh   an   Tighearna   sith   r'a   shluagh. 
Tha  feum  aig  uile  shluagh  an  t-saoghail  air 
sith  a  bhi  aca  ri  Dia  ;    sith  a  bhi  aca  'n  an 
coguis   agus   'n  an  ci'idhe.     Oir  ciod  an  t-olc 
is  motha  am  beatha  a'  chinnidh-daonna  ?    Nach 
e  so  e,  an  cogadh  a  tha  dol  air  aghaidh  gun  sgur 
eadar  toil  na  feola   agus   toil  Dhe  ;    am  mi- 
shuaimhneas  a  tha  ann  an  cridhe  mhic  an  duine 
an  uair  a  tha  fhios  aige  nach  'eil  e  a'  coimh- 
lionadh  crioch  araidh  a  bheatha,  agus  nach  'eil 
e  a'  toirt  iimhlachd  no  gradh  do'n  Dia  a  bu 
choir  dha  a  ghlorachadh  le  uile  chridhe  agus 
inntinn   agus   anam.     Tha  coguis   nadurra   an 
duine    ag   innseadh    dha   nach   h-urrainn    Dia 
sealltuinn  air  aingidheachd  agus  eas-iimhlachd 
a   chloinne    ach    le    gruaim  ;     ach   tha    crann- 
ceusaidh  Chriosd  ag  innseadh  dhuinn  rud  nach 
h-urrainn  a'  choguis  nadurra  innseadh  ;    tha  e 
ag    innseadh    nach    'eil    ann    an     gruaim    an 
Tighearna  ach  an  taobh  eile  d'a  ghradh.     Ann 
an   laithean   Shephaniah   bha   daoine    ann    an 
Israel  a  bha  ag  radh,  "  Cha  dean  an  Tighearna 
maith,  cha  mho  ni  e  olc,"  mar  gu'n  abradh  iad, 
cha  dean  e  dad  air  son  dhaoine  air  thalamh. 
Ach  chan  e  sin  an  guth  a  tha  sinne  a'  cluinntinn 
an  diugh  anns  an  t-sacramaid  so,  nach  do  rinn 
Dia  dad  air  ar  son  ;   no  gu'n  d'  fhag  e  sinn  gun 
chuideachadh  an  uair  a  bha  feum  againn  air 
cuideachadh.     Tha  am  fion  agus  an  t-aran  'n 
an    samhlaidhean    air    fuil    agus    feoil    an    t- 
Slanuigheir,  agus  tha  an  fhuil  sin  fhein  'n  a 
comharradh  siorruidh  air  spairn  na  Diadhachd 
as    leth    a'    chinnidh-daonna.     Eisdibh    ris    a' 
ghuth  so  a  chuala  Pol  a'  labhairt  r'a  anam  fein 
bho  chrann-ceusaidh  Chriosd,  "  B'e  deagh-thoil 
an  Athar  gu'm  biodh  na  h-uile  air  an  deanamh 
reidh  ris  fein  trid-san,  air  dha  sith  a  dheanamh 

tre  f  hull  a  chroinn-cheusaidh-san  .  .  .  agus  sibhse 
a  bha  uair-eigin  'n  'ur  coimhich,  agus  'n  'ur 
naimhdibh  ann  bhur  n-inntinn  a  thaobh  dhroch 
oibre,  a  nis  rinn  e  reidh  ris  fein  ann  an  corp 
fheola  fein  troimh  'n  bhas,  a  chum  sibhse  a  chur 
naomh,  agus  neo-lochdach,  agus  neo-choireach 
'n  a  lathair-san." 

Tha  cuimhne  agaibh  ciod  a  thubhairt  EHphas 
an  Temanach  i-i  lob,  "  Gabh-sa  a  nis  eolas  air 
Dia,  agus  bi  an  sith  ;  mar  sin  thig  maith  ad 
ionnsuidh."  Thig  maith  air  chor-eigin  gu 
daoine  an  uair  a  chuireas  iad  eolas  air  bith  air 
Dia,  ach  chan  fhaigh  iad  am  maith  as  fhearr 
*ann  an  Dia  mur  euir  iad  eolas  air  ann  an  losa 
Criosd.  Tha  gu  leoir  de  dhaoine  a'  creidsinn 
ann  an  Dia  nach  'eil  a'  creidsinn  ann  an  Criosd, 
agus  nach  do  liib  an  gliin  riamh  aig  bonn  a' 
chroinn-cheusaidh.  Ach  ciod  an  Dia  anns  a 
bheil  iad  a'  creidsinn  ?  Dia  a  tha  folaichte  ann 
an  neul  agus  ann  an  dorchadas  tiugh.  Cha  bhi 
eolas  againn  air  Dia  as  fhiach  eolas  a  radh  ris 
gus  am  faic  sinn  e  ann  an  losa  Criosd  a  mhac, 
agus  gus  am  faic  sinn  e  gu  sonruichte  air 
Calbhari ;  ach  a  cheart  cho  luath  's  a  thogas  tu 
suas  do  shuilean  ri  crann  Chalbhari  nach  e  so 
an  smuain  a  leumas  'n  ad  inntinn,  Feuch  Uan 
Dhe  a  tha  toirt  air  falbh  peacadh  an  t-saoghail ! 
Sin  an  guth  a  tha  tighinn  thugainne  an  diugh 
bho  Fhacal  Dhe,  bho  chrann-ceusaidh  Chriosd, 
agus  bho'n  bhord  aig  a  bheil  sinn  'n  ar  suidhe, 
gu'n  do  lotadh  e  air  son  ar  peacaidh-ne,  gu'n  do 
bhruthadh  e  air  son  ar  n-aingidheachd,  gu'n 
do  leagadh  air-san  smachdachadh  ar  sith,  agus 
le  a  chreuchdan  -  san  gu'n  do  shlanuicheadh 
sinne. 

Tha  feum  againn  uile  air  sith,  oir  tha  a 
thrioblaid  fhein,  agus  a  chrois  fhein,  agus 
uallach  fhein,  agus  a  naire  fhein,  aig  gach  aon 
againn  ;  tha  an-fhois  agus  ionndrainn  'n  ar 
cridheachan  nach  gabh  sasuchadh  le  rud  air 
bith  anns  an  t-saoghal  so.  Ach  an  t-sith  a  tha 
sinne  ag  iarraidh,  chan  'eil  i  fada  bhuainn,  oir 
tha  i  aig  Criosd  r'a  toirt  seachad,  agus  tha  i 
aige-san  cho  pailt  's  ged  dh'  oladh  an  saoghal 
uile  as  an  tobar  sin  gu'm  biodh  e  fhathast  Ian. 
"  Mo  shith  tha  mi  a'  toirt  duibh."  Gabhaibh 
esan,  a  luchd-comanachaidh,  aig  fhacal,  agus 
bheir  e  dhuibh  an  rud  a  tha  sibh  ag  iarraidh  ; 
gheibh  sibh  fois  do  bhur  n-anamaibh.  Ciod 
eile  a  tha  am  facal  creideamh  a'  ciallachadh  ach 
Dia  a  ghabhail  aig  fhacal  ?  Agus  ciod  eile  a 
tha  an  crann-ceusaidh  a'  ciallachadh  ach  gu'm 
faodar  Dia  a  ghabhail  aig  fhacal ;  gur  Dia  e  a 
nochd  a  ghradh  agus  a  throcair  le  a  ghniomharan 
agus  lefhulangas. 

Coibhneas  an  Tighearna 

"  Na'm  bu  mhise  Dia,"  arsa  Luther,  "  agus 
na'n  do  rinn  an  saoghal  orm  mar  a  rinn  e  air 
Dia  bhuaihnn  mo  chas  air  agus  bhreabainn  e 


gus  an  deanainn  criomain  dheth."  Theagamh 
gu'n  deanadh  Luther  sin,  agus  theagamh  gu'n 
deanamaid  sinne  e  cuideachd,  ach  cha  duine 
Dia  gu'n  cailleadh  e  fhaighidinn  no  gu'm 
failnicheadh  a  throcair.  "  Co  an  Dia  ann  a  ta 
cosmhuil  riut-sa,  a  mhaitheas  aingidheachd 
agus  a  ghabhas  seachad  air  easaontas  iarmaid  t- 
oighreachd  ;  cha  ghleidh  thu  do  chorruich  gu 
siorruidh  do  bhrigh  gur  toigh  leat  trocair  }  " 
Sin  an  Dia  ris  a  bheil  gnothuch  againn,  Dia  a 
tha  neo-chaochlaideach,  'n  a  fhaighidinn,  agus 
'na  mhaitheas,  agus  'na  throcair.  Ged  dh' 
atharraicheas  sinne  chan  atharraich  esan,  air 
chor  agus  gu'm  faod  sinn  a  bhi  cho  cinnteach 
as  a  ghradh  an  uair  a  tha  e  'gar  smachdachadh 
's  a  bhitheas  sinn  an  uair  a  thuiteas  ar  crannchur 
ann  an  ionadaibh  aoibhneach.  Co  dhiii  a  tha 
e  'gar  treorachadh  ann  an  cluainibh  glasa,  no 
tha  sinn  a'  gluasad  troimh  ghlinn  sgaile  a' 
bhais,  cha  ruig  sinn  a  leas  ar  sith  a  chall,  no 
eagal  a  bhi  oirnn,  oir  is  e  an  Dia  a  tha  buntainn 
ruinn  a'  cheart  Dia  a  tha  sinn  a'  faicinn  air 
Calbhari,  Dia  a  dh'  fhuiiing  air  ar  son.  Co, 
mata,  a  chuireadh  teagamh  ann  ;  teagamh  nach 
e  sith  a  tha  e  a'  labhairt  ruinn  an  diugh  } 
"  Dealaichidh  na  sleibhtean  ri  'm  bunait,  agus 
atharraichear  na  beanntan  as  an  aite,  ach  cha 
dealaich  mo  choibhneas  I'iut-sa,  agus  chan 
atharraichear  coimhcheangal  mo  shith,  deir  an 
Tighearna." 

Tha  fulangas  an  t-Slanuigheir  a'  foillseachadh 
fior  nadur  na  Diadhachd.  Ged  nach  do  rinn 
esan  eucoir  riamh,  agus  nach  robh  cealg  'n  a 
bheul,  gidheadh  dh'  fhuiiing  e  maille  ris  na 
h-eucoraich,  agus  ghiiilain  e  am  peacaidhean 
'n  a  chorp  fein  air  a'  chrann.  "  Tha  Dia  a' 
dearbhadh  a  ghraidh  dhuinne  do  bhrigh,  an 
uair  a  bha  sini:i  fathast  'n  ar  peacaich,  gu'n  do 
bhasaich  Criosd  air  ar  son."  Tha  lotan  an  t- 
Slanuigheir  a'  labhairt  sithe  ris  an  t-saoghal  a 
chionn  gu  bheil  iad  a'  toirt  dearbhachd  do'n 
t-saoghal  gu  bheil  co-fhaireachduin  aig  Dia  r'a 
chloinn,  agus  cumhachd  aige  air  nithean  a  chur 
ceart  a  chuir  iadsan  cearr.  Labraidh  e  sith 
r'a  shluagh. 

Naomh,  Naomh,  Naomh 

Ach  an  Dia  a  tha  sinn  a'  faicinn  air  Calbhari 
is  Dia  naomh  e.  Cuimhnichibh  sin,  a  luchd- 
comanachaidh,  air  eagal  gu'm  pill  sibh  a  ris  gu 
amaideachd.  Cho  fad  's  a  bhios  daoine  anns 
an  fheoil  bidh  toil  na  feola  ag  oibreachadh  an 
aghaidh  lagh  agus  toil  an  spioraid,  ach  air  a 
shon  sin,  ma  tha  daoine  air  taobh  Chriosd  ann 
an  da-rireadh,  feumaidh  iad  comh-cheangal  iir 
a  dheanamh  r'an  coguis  a  h-uile  maduinn,  nach 
pill  iad  gu  amaideachd.  Agus  ciod  a  tha  ann 
an  amaideachd  ach  ainm  boidheach  air  a' 
pheacadh,  co  dhiu  ainm  as  boidhche  na  'm 
peacadli  fhein  ?     Sin  an  namhaid  air  am  feum 

sinn  a  bhi  'n  ar  faicill  gun  sgur,  am  peacadh  a 
tha  gu  furasda  ag  iadhadh  umainn  anns  an  t- 
saoghal,  agus  gu  sonruichte  am  peacadh  a  tha 
'n  ar  cridheachan  fhein.  "  Bithibh-se  glan  a 
tha  giiilan  shoithichean  an  Tighearna."  Tha 
sinn  an  diugh  a'  seasamh  ann  an  ionad  naomh 
an  Tighearna,  agus  tha  e  air  iarraidh  orra-san 
a  sheasas  'na  lathair-san  an  lamhan  a  bhi  neo- 
chiontach  agus  an  cridheachan  a  bhi  glan. 
"  Rannsaich  mi  a  Dhe,  agus  aithnich  mo 
chridhe  :  dearbh  mi  agus  tuig  mo  smuaintean, 
agus  amhairc  am  bheil  shghe  olc  air  bith  annam, 
agus  treoraich  mi  anns  an  t-sUghe  shior- 
ruidh." 

Ach  ged  tha  e  maith  do  shluagh  an  Tighearna 
an  cridheachan  a'  rannsachadh  air  la  comana- 
chaidh  agus  sealltuinn  a  steach  annta  fhein, 
tha  e  fada  na's  fhearr  dhaibh  sealltuinn  suas  ri 
Dia,  agus  ri  crann-ceusaidh  a  Mhic  leis  a  bheil 
e  an  diugh  a'  labhairt  ruinn  air  mhodh  soluimte, 
ag  radh,  "  Seallaibh  rium-sa,  agus  bithibh  air 
bhur  tearnadh,  oir  is  mise  Dia." 


Na  Suilean  Fosgailte 

Bithibh  samhach,  agus  feithibh  le  foighid 
mhaith  ri  Dia,  ag  urnuigh  ris  'n  ur  cridheachan, 
air  eagal  gu'n  tachair  dhuibh  mar  a  thachair  do 
lacob,  "  Gu  cinnteach  bha  an  Tighearn  anns 
an  aite  so  agus  cha  robh  fios  agam  air."  Air 
uairean    tha    Criosd    a'    seasamh    aig    dorsan 


dhaoine  agus  a'  bualadh,  ach  tha  an  cluasan  air 
am  bodhradh  le  straighlich  an  t-saoghail  air 
chor  agus  nach  cluinn  iad  a'  ghuth  ciiiin,  agus 
an  sin  feumaidh  e  falbh  agus  am  fagail.  Nach 
bu  bhochd  an  gnothuch  e  na'n  tigeamaid  sinne 
an  diugh  gu  bord  an  Tighearna,  agus  na'n 
eireamaid  bhuaith  a  ris,  gun  aon  fhacal  a 
chluinntinn  o  Dhia,  gun  faireachduin  idir  a  bhi 
againn  air  a  lathaireachd,  no  gun  a  leithid  de 
ni  agus  oran-niolaidh  a  bhi  'n  ar  cridheachan  ! 
Bithibh  samhach,  agus  cluinnibh  ciod  a  their 
Dia  an  Tighearna  ;  ciod  a  tha  e  ag  radh  ruibh 
'n  ar  coguis,  ach  gu  sonruichte  ciod  a  tha  e  ag 
radh  ruibh  leis  na  samhlaidhean  naomha  so  air 
a'  bhord.  Leo-san  tha  e  ag  radh,  "  Is  e  so  mo 
chorp-sa  a  ta  air  a  bhriseadh  air  bhur  son-sa  : 
is  e  an  cupan  so  an  coimhcheangal  nuadh  ann 
am  fhuil-sa."  Feuch  ciod  a  ghne  ghi-aidh  a 
thug  ar  n-Athair  dhuinne  !  Nach  ann  againn 
a  tha  an  Dia,  agus  nach  ann  againn  a  tha  an 
Slanuighear  !  Dia  agus  Slanuighear  'n  an  aon, 
oir  bha  Dia  ann  an  Criosd,  a'  deanamh  an  t- 
saoghail  reidh  ris  fein.  Sin  facal  na  sithe  a  tha 
Dia  a'  labhairt  ruinne  an  diugh  ;  facal  a  tha 
air  a  sheulachadh  leis  an  t-sacramaid  naomh 
so  leis  a  bheil  sinn  a'  cuimhneachadh  as  iir  air 
bas  an  Tighearna,  a  bha  marbh  ach  a  dh'  eirich 
a  ris  ann  an  cumhachd  a  dhiadhachd,  agus  a  tha 
nis  beo,  agus  a  bhitheas  beo  gu  siorruidh  mar 
Fhear-tagraidh  an  lathair  Dhe  as  leth  a 
shluaigh. 


Freasdal  no  Tuiteamas 


ANNS  a'  bhaile  bheag  so  tha  ceilidhean  againn 
an  am  a'  Gheamhraidh. 

Tha  iomadh  seorsa  ceilidh  ann.  Uair  no  dha 
bha  mi  aig  ceilidh  ann  an  talla  mor,  far  an  robh 
moran  Beurla  air  a  labhairt  agus  air  a  seinn, 
agus  beagan  Gaidhlig  ;  agus  far  an  robh  moran 
tea  agus  aran  mills  ri  f  haotainn  ;  agus  is  aithne 
dhomh  na  fior  cheilidhean  a  tha  fhathast  a'  dol 
air  aghaidh  anns  na  h-eileanan,  far  a  bheil  iad  a' 
cur  seachad  na  h-oidhche  a'  seinn  agus  ag 
innseadh  sgeulachdan  ri  taobh  an  teine. 

Ach  saoil  leam  fhein,  a  bheil  ceilidh  ann 
coltach  ris  a'  cheilidh  a  tha  againne  an  so  ? 

Da  uair  's  a'  mhios,  air  obair  an  la  bhi 
seachad,  tha  sinn  a'  cruinneachadh  ;  an  dotair, 
am  fear-lagha,  an  sgoilear,  agus  mi  fhein,  agus 
aig  amannan  ministear  no  sagart  aig  a  bheil 
Gaidhlig,  ann  an  seomar  comhfhurtachail  le 
teine  mor  gasda  (ged  nach  'eil  ann  ach  gual), 
agus  fad  da  uair  an  uaireadair  tha  sinn  aig  a' 
Ghaidhlig, 

Chan  'eil  Gaidhlig  cheart  aig  a  h-aon  againn, 
ach  tha  sinn  ag  ionnsachadh. 

Aig  amannan  tha  sinn  a'  leughadh,  agus  an 
drasd  's  a  rithist  bithidh  an  dotair  agus  am  fear- 
lagha  ri  deasboireachd  air  na  tha  sinn  a'  leugh- 


adh, agus  chan  'eil  e  furasda  stad  a  chur  orra 
aon  uair  's  gu'n  toisich  iad.  Aig  amannan  tha 
sinn  ag  innseadh  sgeulachdan,  agus  aig  aman- 
nan eile  cha  bhi  againn  ach  smodal  a'  bhaile. 

Ach,  CO  dhiubh,  air  oidhche  shonruichte  bha 
am  fear-lagha  tuilleadh  is  sgith  a  bhi  leughadh 
agus  dh'iarr  e  orm  sgeul  innseadh. 

"  Ma  ta,"  arsa  mise,  "  tha  eagal  orm  nach 
'eil  sgeul  agam  air  mo  theangaidh,  ach  innsidh 
mi  dhuibh  naigheachd  bheag  mu  thimchioll  mo 
bhrathair-ceile  a  bha  'na  mhinistir. 

A  cheud  sgeul  o  bhean-an-tighe 

'Nuair  a  thainig  e  air  tiis  gu  aite-comhnuidh, 
cha  robh  anns  a'  gharradh  ach  fasach,  ach  bha  e 
fhein  agus  a  bhean  deidheil  air  garradaireachd 
agus  air  a'  mhoch-eirigh,  agus  ann  am  beagan 
bhliadhnachan  cha  robh  garradh  cho  taitneach 
ri  fhaicinn  anns  an  sgireachd  ri  garradh  a' 
mhinisteir. 

Aon  la,  thubhairt  a  bhean  ris,  "  A  Sheumais, 
tha  an  t-oisinn  ud  thall  a'  sealltuinn  car  lom, 
nach  bu  choir  dhuit  rockery  a  dheanamh  ?  Bu 
mhaith  leam  rocke?y  a  bhi  againn." 

"  Gle  mhaith,"  ars'  am  ministear.     Chruin- 

nicheadh  ri  cheile  torr  chlach  agus  air  an  ath 
Dhi-luain  bha  e  trath  air  a  chois,  agus  thoisich 
e  air  obair  am  measg  chlach  is  chreag  is  iiir,  ach 
'nuair  a  stad  e  aig  am  na  dinnearach,  thug  e  an 
aire  gu'n  do  chaill  e  crois  bheag  oir,  a  bha 
daonnan  air  slabhraidh  an  uaireadair  aige. 
Bha  e  gle  dhuihch,  oir  bu  thiodhlac  i  a  fhuair  e 
o'n  mhnaoi  'nuair  a  phos  iad,  agus  bha  i  luach- 
mhor  'na  shealladh. 

An  deidh  na  dinnearach  chaidh  e  mach  agus 
thionndaidh  e  a  h-uile  clach  agus  creag  a 
rithist,  a'  cladhach  an  sud  's  an  so  gus  an  d' 
thainig  an  oidhche,  ach  cha  robh  sgeul  air  a' 
ehrois  a  chaill  e. 

Coig-bliadhna-deug  'na  dheidh  sin  bha  an 
dithis  aca,  aon  latha,  a'  sealltuinn  a  mach  air 
an  uinneig  air  a'  gharradh,  agus  thubhairt  a 
bhean,— "  A  Sheumais,  feuch  cho  tiugh  agus 
cho  neo-sgiobalta  's  a  tha  na  lusan  air  an  rockery 
a'  fas  ;  chan  'eil  rum  aca  air  sgaoileadh  gu 
ceart.  Nach  bu  choir  dhuit  a  h-uile  rud  a 
dheanamh  as  iir,  agus  ann  an  dealbh  na  's 
fhearr,  coltach  ris  na  rockeries  a  chunnaic  sinn 
ann  an  Duneideann  ?  " 

Mar  a  thubhairt  rinn.  Chaidh  ain  ministear 
a  mach  air  an  ath  Dhi-luain  agus  thoisich  e  air 
cladhach,  agus  mu  'n  robh  e  coig  niionaidean  ag 
obair,  ciod  a  fhuair  e  ach  a'  ehrois  ?  " 

"  Tha  sin  a'  toirt  'nam  chuimhne  naigheachd 
eile,"  ars'  an  dotair ;  bheir  mi  dhuibh  i  an  ath 
oidhche." 

Ma  ta,  bithidh  sgeul  againne  cuideachd  de 
'n  t-seorsa  cheudna  "  ars'  am  fear-lagha  agus 
an  sgoilear  le  cheile. 

Agus  so  na  sgeulachdan  a  fhuair  sinn  aig  an 
ath  cheilidh. 

Sgeul  an  Dotair 

Anns  a'  bhliadhna  1892  dh'  fhalbh  nighean  a' 
ghobha  ann  an  Eilean  Chanaidh  do  'n  traigh  a 
dh'  iarraidh  boitean  eitich  airson  teine  a  lasadh. 

'Nuair  a  bha  i  a'  coiseachd  an  sud  's  an  so  an 
cois  na  tuinne  chunnaic  i  crioman  fiodha.  Chrom 
i  agus  thog  i  e  agus  thug  i  an  aire  gu  robh  ainm 
snaidhte  air,  agus  gu'm  b'  e  an  t-ainm,  Lachuinn 
Caimbeul,  Bilbao,  am  Mart  1892. 

Chlisg  i  'nuair  a  leugh  i  sin,  oir  b  'e  ainm  a 
brathar  a  bh'ann,  a  bha  'na  bhoiler-maker  anns 
an  Spainnt. 

Thug  i  an  crioman  fiodha  dhachaidh  leatha, 
agus  'nuair  a  chunnaic  a  mathair  e,  ghabh  a' 
bhean  bhochd  eagal  mor.  Bha  i  cinnteach  gur 
e  droch  theachdaireachd  a  bh'ann  agus  gu  robh 
Lachuinn  marbh.  Dh'  fheuch  na  coimhears- 
naich  ri  comhfhurtachd  a  thoirt  dhi,  ag  radh 
nach  robh  ann  ach  rud  gun  bhrigh  agus  na'm 
biodh  ni  cearr  air  Lachuinn  gu'n  d'fhuair  i  fios 
roimhe  sud. 

Sgriobh  iad  gu  Lachuinn  agus  thainig  litir 


air  a  h-ais  ag  radh,  "  Tha  mi  slan  fallain,  agus 
ag  obair  a  h-uile  la,  ach  'se  rud  neonach  a  bh' 
ann  gun  teagamh.  Tha  cuimhne  agam  gle 
mhaith,  'nuair  a  bha  laithean-feille  agam  aig 
toiseach  na  bliadhna,  gu  robh  mi  aon  la  'nam 
shuidhe  air  sgeir  air  an  traigh  faisg  air  Bilbao, 
agus  a  chionn  's  nach  robh  rud  na  b'  fhearr  agam 
ri  dheanamh,  ghearr  mi  m'  ainm  air  crioman 
fiodha  agus  an  sin  thilg  mi  e  anns  a'  mhuir." 

Is  fhada  an  Spainnt  o  Eilean  beag  Chanaidh, 
agus  gu  firinneach  b'e  tuiteamas  neo-chumanta 
a  chuir  gu'n  do  ghiulain  sruthan  a'  chuain  an 
crioman  maide  a  thilg  Lachuinn  's  a'  mhuir  ann 
an  seorsa  de  fheala-dha  gu  ruig  na  traghad  fa 
chomhair  na  dachaidh  bhig  far  an  do  rugadh  's 
an  do  dh'  araicheadh  e. 

Sgeul  an  Fhir-lagha 

O  chionn  da  fhichead  bliadhna  bha  mac- 
brathar  agam  d'am  b'ainm  Uisdean  ag  obair 
ann  an  Tigh-nan-litrichean  anns  a'  bhaile  so. 
Thainig  da  dhuine  6g,  Peadar  agus  Seoras  Mac 
Iain,  a  Glaschu  gu  clachan  deich  mile  air  astar, 
air  son  tuathanachas  ionnsachadh,  m'  an  rachadh 
iad  gu  America  mu  Dheas. 

A  h-uile  h-oidhche  Di-Sathuirne  thigeadh  iad 
gu  Tigh-nan-litrichean  a  dh'  iarraidh  an  lit- 
richean  fhein,  agus  cha  b'  fhada  gus  an  robh 
dluth  chairdeas  eatorra  agus  Uisdean. 

Bha  iad  da  bhliadhna  'san  aite  so  agus  an  sin 
dh'fhalbh  iad  gu  Glaschu  a  chum  bata  f haotainn 
a  bha  dol  gu  America  mu  Dheas. 

Chaidh  an  long  a  steach  do  St.  Vincent  anns 
na  h-Eileanan  Cape  Verde.  Bha  iad  fhein  agus 
triiiir  no  ceathrar  de  dhaoine  oga  eile  air  clar 
na  luinge.  Chunnaic  iad  beinn  ard  faisg  air  an 
acarsaid  agus  shaoil  leo,  agus  iad  sgith  le  turns 
cho  fada  air  bord  luinge,  gu'm  bu  mhaith  leo 
mullach  na  beinne  a  ruigheachd.  Dh'fheoraich 
iad  de  'n  sgiobair  am  biodh  iiine  aca  sin  a 
dheanamh.  Thubhairt  esan  gu'm  bitheadh 
agus  shin  iad  as.  Rainig  iad  mullach  na  beinne, 
agus  theirinn  iad  a  rithist  'nan  deann  ruith,  ach 
'nuair  a  rainig  iad  an  long  fhuair  Seoras  Maclain 
a  mach  gu'n  do  chaill  e  leabhar-poca  anns  an 
robh  beagan  airgid  agus  paipearan. 

Cha  d'thubhairt  e  facal  ri  each  ;  bha  naire  air 
gu  robh  e  cho  neo-chiiramach. 

Shoirbhich  gu  maith  le  Peadar  agus  Seoras 
ann  an  America  mu  Dheas  agus  sgriobh  Seoras 
gu  trie  gu  LTisdean  a'  moladh  na  diithcha  agus 
ag  radh  ris  gu'm  bu  choir  dha  tighinn  a  mach 
cuideachd.  Bha  Uisdean  fada  air  udalan  mu 
'n  chilis  ach  an  ceann  thri  bliadhna  rinn  e  suas 
'inntinn  gu'm  falbhadh  e. 

Chuala  athair  Sheorais  iomradh  air  an  turns 
a  bha  aig  Uisdean  'san  amharc  agus  sgriobh  e 
'g  a  ionnsuidh,  "  Tha  mi  cluinntinn  gu  bheil  thu 
falbh  gu  America  mu  Dheas.  Tha  bocsa  beag 
agam  a  bha  mi  dol  a  chur  gu  Seoras  ;  theagamh 

gu'm  bi  thu  cho  maith  's  gu'n  toir  thu  'ga  ionn- 
suidh  e.  Bithidh  mi  fada  'nad  chomain  ma  ni 
thu  so  air  mo  shon." 

Dh'aontaich  Uisdean  ;  chaidh  e  do  Ghlaschu; 
fhuair  e  am  bocsa  ;  chaidh  e  air  bord  na  luinge 
agus  sheol  e. 

Aig  St.  Vincent  thachair  a'  cheart  rud  a 
thachair  roimhe.  Bha  Uisdean  agus  ceathrar 
dhaoine  oga  eile  air  clar  na  luinge ;  dh'f  heoraich 
iad  de'n  sgiobair  am  biodh  iiine  aca  mullach 
na  beinne  a'  ruigheachd,  agus  air  dhaibh  cead 
fhaotainn  shin  iad  as. 

'Nuair  a  bha  iad  a'  dliithachadh  ris  a'  mhullach 
bhuail  cas  Uisdein  rud  air  chor-eigin  amis  an 
fheur.  Thog  e  agus  ghlaodh  e  a  mach,  "  A 
dhaoine,  nach  seall  sibh  !  Ciod  e  so  a  fhuair 
mi  ?  " 

"  Roinn  ma  ta  !  Roinn  ma  ta  !  "  ghlaoidh 
each,  agus  ghreas  iad  air  an  aghaidh  gu  mvillach 
na  beinne. 

'Nuair  a  bha  iad  a'  leigeil  an  analach  an  sin, 
sheall  uisdean  air  an  rud  neonach  a  fhuair  e 
agus  bha  ionghnadh  mor  air  'nuair  a  chunnaic  e 
gur  e  leabhar-poca  a  bha  ann,  anns  an  robh  or 
is  airgiod,  agus  paipearan  air  an  robh  an  t-ainm 
sgriobhta,  "  Sebras  Maclain,  Glaschu." 

"  Am  bheil  sibh  a'  creidsinn  so? '  dh'fheoraich 
e  d'a  chompanaich  ;  "  buinidh  an  leabhar-poca 
so  do'n  cheart  duine  a  dh'ionnsuidh  a  bheil  mi 
a'  toirt  bocsa  beag  o  athair  ann  an  Glaschu." 

"  An  e  an  fhirinn  a  tha  agad  ?  "  fhreagair 
iadsan,  "  air  neo  an  ann  a'  tarruing  asainn  a 
tha  thu  ?  " 

Cha  chreideadh  iad  e  gus  an  do  rainig  iad  am 
bata  a  rithist  agus  an  do  nochd  e  dhaibh  am 
bocsa  leis  an  aon  ainm  air  a  bha  air  na  paipearan 
anns  an  leabhar-phoca. 

Sgeul  an  Sgoileir 

'Nuair  bha  mi  'nam  dhuine  bg  bha  mi  a' 
fuireach  ann  an  Dun-Othainn.  Bha  an  cosnadh 
maith  agus  deagh  bheo-shlaint  agam,  ach  cha 
robh  mi  riaraichte.  Mar  is  cumanta  do'n 
oigridh  bu  mhaith  learn  an  saoghal  a  ghabhail 
fo  m'  cheann,  agus  rinn  mi  suas  m'  inntinn  am 
baile  beag  fhagail  agus  dol  gu  New  Zealand. 

Bha  caraid  agam  ann  an  Dun-Othainn,  d'  am 
b'  ainm  Raibeart  MacCoinnich,  aig  an  robh 
brathair  d'  am  b'  ainm  Uilleam  ann  an  New 
Zealand. 

Chan  fhaca  mi  Uilleam  riamh,  ach  bhatar  ag 
radh  gu  robh  an  dithis  bhraithrean  ri  malairt 
comhla,  aig  aon  am,  agus  gu'n  do  chuir  iad  a 
mach  air  a  cheile  mu  thimchioll  roinn  an  codach, 
mu'n  deachaidh  Uilleam  gu  New  Zealand. 

'Nuair  a  chuala  Raibeart  gu  robh  mi  a'  dol  an 
sin,  thainig  e  d'  am  ionnsuidh  agus  thubhairt  e 
rium,  "  Mar  is  aithne  dhuibh  chaidh  mo  bhra- 
thair  Uilleam  gu  New  Zealand  o  chionn  ochd 
bUadhna.     M'  an  d'  fhag  e  an  duthaich,  chuir 


sinn  a  mach  air  a  cheile,  agus  bha  briathran  gu 
maith  searbh  eadarainn,  ach  an  deidh  laimhe 
ghabh  mi  aithreachas  agus  tha  mi  a  nis  gle 
dhuilich  gu'n  do  bhruidhinn  mi  mar  a  rinn  mi, 
agus  theid  mi  an  urras  gu  bheil  esan  cho  duilich 
rium  fhein,  ach  cha  chuala  mi  dad  m'  a  dheigh- 
inn,  bho  'n  la  sin.  Cha  do  sgriobh  e  facal 
thugam,  agus  chan  'eil  fhios  agam  air  an 
t-saoghal  c'aite  a  bheil  e  ann  an  New  Zealand, 
ach  ma  thachras  sibh  air,  theagamh  gu'm  bi 
sibh  cho  maith  agus  innseadh  dha  cho  duilich 
's  a  tha  mi,  agus  iarraidh  air  sgriobhadh 
thugam." 

Ma  ta  a  Raibeart,"  arsa  mise,  "  'se  aite  mor 
a  tha  ann  an  New  Zealand,  na  's  motha  na 
Breatunn,  agus  tha  eagal  orm  nach  bi  e  furasda 
do  bhrathair  fhaotainn  a  mach,  ach  '  tachraidh 
na  daoine  'nuair  nach  tachair  na  cnuic,'  agus 
ma  chi  mi  e,  bithidh  mi  gle  thoilichte  do  theach- 
daireachd  a  thoirt  da.  " 

Chaidh  mi  gu  New  Zealand  do'n  Eilean-a- 
Tuath,  agus  bha  mi  an  sin  re  dha  bhliadhna, 
agus  ge  b'e  aite  'san  robh  mi,  cha '-do  leig  mi 
teachdaireachd  Raibeairt  air  dichuimhne,  ach 
cha  chuala  mi  dad  mu  thimchioll  Uilleam. 

La  de  na  laithean  bha  mi  ann  an  Napier  air 
gnothuch  air  chor-eigin,  agus  air  do  m'  obair  a 
bhi  seachad,  bha  fhathast  da  uair  an  uaireadar 
agam  mu  'n  rachainn  air  m'ais  gu  Wellington, 
far  an  robh  mi  a'  fuireach  aig  an  am. 

Chaidh  mi  air  shiubhal  an  sud  's  an  so  feadh  > 
a'  bhaile  a  dh'fhaicinn  ciod  an  seorsa  aite  a  bha 
ann,  ach  dh'f  has  nii  sgith,  agus  thubhairt  mi 
rium  fhein,  "  Theid  mi  air  m'  ais  do  'n  statiori 
agus  cuiridh  mi  seachad  an  iiine  anns  a'  charbad- 
iaruinn  le  leabhar."  Chaidh  mi  do  'n  station, 
agus  bha  an  carbad-iaruinn  an  sin.  Fhuair  mi 
carbad  falamh.  Chaidh  mi  a  steach  agus 
shuidh  mi  ann  an  oisinn  a'  charbaid.  Bha 
dithis  mhnathan-uasal  'nan  seasamh  le  balach 
beag  aig  dorus  a'  charbaid,  agus  an  deidh  dhomh 
bhi  'nam  shuidhe  beagan  mhionaidean,  thainig 
te  dhiubh  a  steach  agus  dh'fheoraich  i  dhiom  gu 
inodhail  am  bithinn  a'  dol  fad  an  rathaid  gu 
Wellington. 

'S  mi  a  tha,"  arsa  mise. 
Ma  ta,"  ars'  a'  bhean-uasal,  "  bithidh  mi 
fada  'nur  contain  ma  bhitheas  sibh  cho  maith 
agus  stiil  a  chumail  air  a'  bhalach  bheag  so. 
Tha  e  a'  dol  gu  Woodville,  leth  an  rathaid  gu 
Wellington,  agus  cha  robh  e  riamh  air  astar  cho 
fada  'na  aonar.  Bha  an  turns  mu  dheireadh  a 
ghabh  e  na  b'  fhaide  na  sin,  ach  an  uair  sin  cha 
robh  ann  ach  an  leanabh." 

"  O  seadh,"  arsa  mise,  "  agus  ciod  e  an 
turns  fada  bha  an  sin,  ma  dh'fhaodas  mi 
fharraid  ?  " 

"B'e  sin  'nuair  a  thainig  sinn  an  so  a  Al- 
bainn." 

"  A  Albainn  !  agus  ciod  e  an  cearn  de 
Albainn  ?  " 

"  O  aite  beag  ris  an  abair  iad  Dun-Othainn, 
O  Dhun-Othainn  !  Tha  sin  neonach.  Sin  am 
baile  as  an  d'thainig  nai  fhein.  Mur  mi-mhod- 
ha,il  a'  cheist,  am  faod  ntii  bhur  n-ainm  fharraid?" 

"  Mairi  Nic  Coinnich." 

"  An  e  sibhse  Bean  Uilleam  'Ic  Coinnich, 
brathair  do  Raibeart  a  tha  fhathast  an  Dim- 
Othainn  ?  " 

'S  mi  gun  teagamh,"  ars'  ise,  "  agus  is 
iomadh  uair  a  chur  mi  impidh  air  Uilleam 
sgriobhadh  a  dh'ionnsuidh  a  bhrathar  agus  an 
reite  a  dheanamh." 

Ma  ta,  tha  teachdaireachd  agam  a  dh'ionn- 
suidh Uilleam  o  bhrathair,"  agus  an  sin  chaidh 
mi  air  m'  aghaidh  gu  bhi  ag  innseadh  mar  a 
thachair. 

Cha  ruig  mi  a  leas  a  radh  nach  deachaidh  mi 
idir  gu  Wellington  air  an  la  sin  no  air  an  ath  la. 


Chaidh  mi  dhachaidh  comhla  ri  bean  Uilleam  ; 
an  uair  a  chual  Uilleam  mo  theachdaireachd  cha 
mhor  nach  deachaidh  e  as  a  chiall  le  gairdeachas. 
Chuir  mi  seachad  seachduinn  cho  sunndach 
cridheil  's  an  tigh  aca  's  gu'n  saoileadh  tu  gur 
e  banais  a  bha  ann,  air  neo  gu'n  tainig  mac 
struidheil  dhachaidh. 

Sgriobh  sinn  gu  Raibeart  agus  bha  a  h-uile 
ni  air  a  chur  ceart  eadar  an  da  bhrathair. 

Agus  CO  a  nis  a  theireadh  tuiteavias  ri  obair  an 
Fhreasdail  ? 

Ma  tha  Gaidhlig  bhlasda  agad-sa,  a  leugh- 
adair,  agus  ma  thachras  dhuit  aig  am  air  bith  a 
bhi  toirt  sgriob  do  'n  bhaile  so,  bithidh  sinn 
toilichte  t'  fhaicinn  aig  ar  ceilidh.  Tha  sinn  a' 
toiseachadh  le  tea,  agus  rud  leatha,  aig  leth- 
uair  an  deidh  sia. 

Mairearad  C.  Nic  Ghille-Ruaidk. 


An  Tiomnadh  Nuadh 


ANN  an  laithean  nan  abstol,  agus  fad  iom- 
-L^adh  bliadhna  'n  an  deidh,  b'e  sgriobhaichean 
an  t-Seann  Tiomnaidh  am  Biohull  a  bha  aig  an 
Criosduidhean.  Bha  iad  air  an  togail  air  an 
sgriobtxiran  sin,  agus  cha  robh  iarraidh  aca  air 
sgriob tur an  air  bith  eile.  Sin  an  t-aobhar  nach 
robh  an  Tiomnadh  Nuadh  air  a  sgriobhadh  na 
bu  traithe.  Ged  nach  urrainnear  a  radh,  gu 
ruig  bliadhna  shonraichte,  c'uin  a  bha  leabh- 
raichean  an  Tiomnaidh  Nuaidh  air  an  sgriobh- 
adh, tha  fhios  againn  gu  robh  a'  chuid  as 
mo  dhiubh  co  dhiu  air  an  sgriobhadh  eadar 
lethcheud  is  ceud  bliadhna  an  deidh  bas 
Chriosd. 

Anns  na  bliadhnachan  sin  thainig  fas  ana- 
barrach  air  an  eaglais,  agus  bha  moran  leabh- 
raichean  is  dhuilleagan  de  gach  seorsa  air  an 
sgriobhadh  innte  ;  cuid  dhiubh  gun  bhrigh  gun 
seadh,  ach  cuid  eile  dhiubh  comasach  air  daoine 
a  dheanamh  glic  a  chum  slainte.  Tha  Lucas 
ag  innseadh  dhuinn  gu  robh  moran  de  na 
leabhraichean  sin  air  feadh  na  diithcha  'n  a 
latha  fein,  ach  as  am  measg  uile  thagh  an 
Eaglais  an  fheadhainn  anns  an  dh'  fhuair  i  bias 
is  beatha,  agus  chaidh  iad  sin  a  sheulachadh  le 
iighdarras  na  h-eaglais  mar  Fhacal  Dhe.  Sin 
mar  a  thainig  an  Tiomnadh  Nuadh  gu  bhi  air  a 
cheangal  ris  an  t-Seann  Tiomnadh,  agus  air 
gabhail  ris  mar  sgriobtur.  Bha  an  guth-tagh- 
aidh  air  a  dheanamh  leis  an  Eaglais  i  fein,  agus 
b'e  am  bonn  air  an  do  rinn  i  an  taghadh,  gu  robh 
na  sgriobhaidhean  d'  an  d'  thug  i  gntiis  buan- 
nachdail  gus  daoine  oileanachadh  ann  an  creid- 
eamh  agus  ann  am  fireantachd. 

Cha  b'  ann  le  comhairle  shuidhichte,  mata,  a 
bha  an  Tiomnadh  Nuadh  air  a  sgriobhadh,  agus 
theagamh  gu  'n  cuireadh  e  ionghnadh  gu  leoir 
air  Pol  no  Seuntias  na'n  abairteadh  riu  gu'm 
biodh  na  litrichean  a  sgriobh  iad  air  an  cunntas 


mar  Fhacal  Dhe,  mile  bliadhna  an  deidh  am 
bais,  agus  air  an  cur  taobh  ri  taobh  ri  sailm 
Dhaibhidh  agus  faistneachd  Isaiah.  Cha  d' 
thainig  e  ann  an  cridhe  Fhoil  gu  robh  feum  aig 
an  eaglais  air  Tiomnadh  Nuadh,  anns  an  t- 
seadh  anns  a  bheil  sinne  a'  tuigsinn  an  fhacail  ; 
agus  chan  'eil  ann  ach  tuiteamas  gu  robh 
uiread  d'a  litrichean  fein  air  an  sabhaladh,  oir 
aig  an  am  anns  an  do  sgriobh  e  iad  cha  robh 
aon  duil  'n  a  chi-idhe,  no  ann  an  cridhe  nam 
feadhnach  a  fhuair  iad,  gu  'm  biodh  iad  air  an 
ardachadh  gu  bhi  'n  an  sgriobtur. 

B'  ann  uigh  ar  n-uigh,  agus  a  reir  a  feuma 
aig  an  am,  a  rinn  an  Eaglais  an  taghadh  so,  los 
cuimhne  a  chumail  air  teagasg  Chi'iosd  agus 
air  na  riaghailtean  beatha  is  creidimh  a  bha 
air  an  teagasg  leis  na  h-abstoil,  agus  fad  iomadh 
latha  bha  i  ann  an  iom-chomhairle  co  dhiu  a 
ghabhadh  no  nach  gabhadh  i  ri  cuid  de  na 
sgriobhaidhean  so.  Thachair  a  cheart  ni  a 
thaobh  an  t-Seann  Tiomnaidh  ;  fada  iomadh 
latha  cha  robh  an  eaglais  cinnteach  (agus  chan 
'eil  i  cinnteach  fhathast)  co  dhiu  is  coir  no 
nach  coir  gabhail  ri  leabhraichean  an  Apocrypha 
mar    sgriobtur.  Ann    an    seann    Bhiobuill 

chithear  na  leabhraichean  sin  air  an  cur  am 
measg  nan  sgriobturan,  ach  ged  tha  meuran 
eile  de  'n  eaglais  Chriosduidh  a'  gabhail  riu 
fhathast,  tha  an  Eaglais  Phrostanach  a'  cur  ciil 
riu  mar  sgriobtur.  Tha  e  duilich  a  radh  ciod  e 
an  fhior  chomharradh  air  sgriobtur,  ach  ma 
theirear  gur  sgriobtur  sgriobhadh  anns  a  bheil 
tomhas  mor  de  spiorad  an  Tighearna  agus  de 
'n  ghliocas  ata  o  shuas,  tha  e  duilich  a  thuigsinn 
ciamar  a  shonraicheadh  duine  air  bith  leabhar 
Esteir  air  thoiseach  air  an  leabhar  a  sgriobh  mac 
Shirach. 

Anns  an  eaglais,  anns  na  ceud  linntean,  bha 
leabhraichean  sonraichte  air  an  robh  meas  cho 

mor  's  gu  'n  do  theab  iad  aite  f  haotainn  anns  an 
Tiomnadh  Nuadh  ;  leabhraichean  mar  a  bha 
litir  Chliamain  is  litir  Bharnabais  is  Aodhair 
Hermais.  B'  abhaist  daibli  sin  a  bhi  air  an 
leughadh  ann  an  aoradh  na  h-eaglais,  ach  air  a 
cheann  mu  dheireadh  cha  d'  thugadh  dhaibh 
aite  am  measg  leabhraichean  an  Tiomnaidh 
Nuaidh,  do  bhrigh  gu'n  do  shuidhich  an  Eaglais 
nach  gabhadh  i  ri  sgriobhadh  air  bith  mar 
sgriobtur  mur  robh  e  air  a  chur  a  mach  fo  lamh 
abstoil,  no  le  iighdarras  abstoil. 

Tha  barrachd  eolais  aig  sgoilearan  an  la  diugh 
air  na  sgriobhaidhean  a  bha  air  an  craobh- 
sgaoileadh  anns  an  eaglais  anns  na  ceud  linn- 
tean  na  bha  aig  na  linntean  sin  iad  fein,  agus 
tha  iad  ag  innseadh  dhuinn  nach  'eil  teagamh 
air  bith  nach  do  thagh  an  Eaglais  na  leabh- 
raichean ceart  gu  bhi  'g  an  ardachadh  mar 
sgriobtur.  Bha  i  air  a  treorachadh  ann  aiXL 
breitheanas  le  spiorad  an  Tighearna  ;  ghleidh  i 
an  cruithneachd  agus  thilg  i  air  falbh  am  moll. 

Gheibhear  anns  an  Tiomnadh  Nuadh  seachd 
leabhraichean  fichead  uile  gu  leir  ;  ceithir  sois- 
geulan,  aon  ar  fhichead  de  litrichean,  aon 
leabhar-eachdraidh,  is  aon  taisbeanadh.  Bha 
e  air  a  sgriobhadh  le  naoi  daoine,  agus  tha  lamh 
nan  daoine  sin  am  bitheantas  cho  furasda  an 
aithneachadh  's  gu  'n  dean  sgoilearan  maith  a 
mach  iad  air  an  cainnt.  Ach  ged  bha  an 
Tiomnadh  Nuadh  air  a  sgriobhadh  aig  iomadh 
am,  agus  air  iomadh  doigh,  agus  le  iomadh  lamh, 
tha  e  uile  gu  leir  a'  cuartachadh  mu  aon  ainm, 
ainm  losa  Criosd  ar  Slanuighear.  Sin  a'  bhann 
a  tha  'g  a  cheangal  ri  cheile.  Cha  b'  ann  a 
nochdadh  grinneas  an  laimhe  fein  a  chuir  Pol 
is  Eoin  is  Seumas  peann  air  paipear,  ach  a 
thogail  suas  losa  Criosd  fa  chomhair  an  t- 
saoghail,  mar  Slanuighear  pheacach. 

Ged  tha  na  soisgeulan  air  an  cur  air  thoiseach 
anns  an  Tiomnadh  Nuadh  bha  cuid  de  na 
leabhraichean  eile  air  an  sgriobhadh  romhpa, 
gu  sonruichte  litrichean  Phoil.  Is  e  a'  cheud 
leabhar  de'n  Tiomnadh  Nuadh  a  chaidh  a  sgrio- 
bhadh a'  cheud  litir  a  chuir  Pol  gu  eaglais  nan 
Tesalonianach,  agus  an  leabhar  mu  dheireadh 
dara  litir  Pheadair.  Sgriobh  Pol  an  litir  ud 
mu'n  bhliadhna  a.d.  53,  no  54;  tri  bUadhna 
fichead  an  deidh  bas  Chriosd,  agus  bha  litir 
Pheadair  air  a  cur  a  mach  mu  'n  bhhadhna  130, 
air  chor  agus  nach  mor  nach  'eil  an  Tiomnadh 
Nuadh  air  a  sgaoileadh  thairis  air  ceud  bhadhna. 
Ged  gheibheadh  Peadar  aois  nach  d'  fhuair  e, 
cha  b'  urrainn  da  a  bhi  beo  ann  an  130,  ach  ged 
a  tha  an  litir  ud  air  a  h-ainmeachadh  air  Peadar, 
cha  b'e  an  t-abstol  a  sgriobh  i  idir  ach  duine- 
eigin  eile  a  chuir  a  mach  fo  iighdarras  Pheadair 
i.  Tha  eadar-dhealachadh  mor  eadar  a'  cheud 
htir  anns  am  faicear  lamh  Pheadair  agus  an 
dara  te. 

Tha  e  air  a  radh  nach  ann  le  laimh  fein  a 
bhiodh  Pol  a'  sgriobhadh  a  litrichean,  ach  gu 


'm  biodh  cleireach  aige  a  chuireadh  sios  a 
bhriathran  air  paipear  mar  a  labhradh  e  iad. 
Ach  gus  comharradh  a  thoirt  d'a  chairdean  gur 
e  fhior  bhriathran  fein  a  bha  iad  a'  leughadh 
bhiodh  e  a'  cur  ainme  ris  an  litir  'n  a  laimh  fein. 
"  Failte  uamsa  Pol  le  m'  laimh  fein,  ni  as  e  an 
comharradh  anns  gach  uile  litir  :  mar  so  tha  mi 
a'  sgriobhadh  "  (ii.  Tesal.  vii.  17). 

Theagamh  gur  ann  a  shabhaladh  iiine  a 
bha  Pol  ag  uisneachadh  cleirich.  Ann  an 
Rom.  xvi.  22,  tha  e  air  a  radh,  "  Tha  mise 
Tertius,  a  sgriobh  an  litir  so,  a'  cur  failt  oirbh 
's  an  Tighearna."  Cha  robh  cuid  no  pairt  aig 
Tertius  anns  an  litir  ach  gur  e  a  lamh  a  bha 
cumail  a  phinn,  ach  cleas  dhaoine  beaga  a  tha 
gaolach  air  iad  fein  a  chur  an  geill,  bu  mhaith 
leis  f  hios  a  bhi  aig  an  t-saoghal  gu  robh  lamh 
aige-san  ann  an  obair  Phoil,  agus  chuir  e 
beannachd  bhuaith  fein  gu  eaglais  na  Roinihe 
cho  mhaith  ri  beannachdan  an  abstoil. 

Anns  na  seann  laithean  ud  cha  robh  postachan 
aca  mar  a  tha  againne  an  diugh,  no  co  dhiu  cha 
robh  na  postachan  cho  cinnteach.  Air  eagal 
gu'n  rachadh  litir  air  chall  bha  aon  no  dha  eile 
air  an  togail  dhith,  agus  air  an  cur  air  falbh  le 
teachdaire  eile,  ma  bha  an  gnothuch  sonruichte. 
Theagamh  gu  robh  an  aon  litir  air  a  cur  gu  dha 
no  tri  de  eaglaisean. 

Chan  'eil  gin  a  lathair  an  diugh  de  na  ceud 
litrichean  sin,  ach  gu  fortanach,  mar  bha  an 
ealgais  a'  fas  agus  coimh-thionailean  a'  fas  lion- 
mhor,  bha  iad  air  an  ath-sgriobhadh  agus  air 
an  cur  a  mach  an  sud  's  an  so,  a  chum  's  gu  'm 
biodh  iad  air  an  leughadh  ann  an  eisdeachd 
chreidmheach  air  la  na  Sabaid.  Tha  na  tri 
craicinn  is  fhearr  agus  is  sine  air  a  bheil  an 
Tiomnadh  Nuadh  air  a  sgriobhadh  air  an  gleidh- 
eadh,  fear  dhiubh  anns  an  Roimh,  fear  dhiubh 
ann  an  Lunnain,  agus  fear  dhiubh  ann  am  Petro- 
grad.  Ged  tha  miltean  de  sheana  chraicinn 
eile  r'  am  faotainn,  bha  iad  uile  ach  beag  air  an 
togail  bho  'n  tri  ud.  An  diugh,  an  uair  a  tha 
am  Biobull  air  a  chlo-bhualadh,  tha  e  furasda  gu 
leoir  miltean  is  miltean  leabhar  a  chur  a  mach, 
agus  gun  am  mearachd  as  lugha  a  bhi  annta. 
Ach  an  uair  a  bha  am  Biobull  air  a  sgriobhadh 
le  laimh,  air  paipear  no  craiceann,  cha  robh  e  cho 
furasd  gun  mearachd  a  dheanamh.  Sin  an  t- 
aobhar  gu  bheil  uiread  f  hacal  anns  an  Tiomnadh 
Nuadh  mu  nach  'eil  sinn  cinnteach,  an  e  Pol  no 
Seumas  no  Eoin  a  sgriobh  iad,  no  an  robh  iad  air 
an  cur  sios  le  manach  air  chor-eigin  an  uair  a 
bha  e  ag  ath-sgriobhadh  litrichean  nan  abstol. 
Ma  tha  thu  an  dull,  a  leughadair,  gur  rud 
furasda  e  leth-bhreac  a  thogail  de  leabhar,  gun 
mhearachd  a  dheanamh,  gabh  do  pheann  agus 
sgriobh  aon  duilleag  de  na  tha  thu  a'  leughadh 
agus  cuiridh  mi  mo  cheann  an  geall  gu'n 
atharraich  tu  fichead  facal  seach  miar  a  fhuair 
thu  e. 

(Ri  bhi  air  a  leantuinn.) 


An  t-Urramach  D.  T.  MacAoidh 

MUR  beannaich  an  Tighearna  ar  n-obair  bha 
cho  mhaith  dhuinn  a  bhi  'n  ar  cadal  ;  chan 
ann  le  gairdean  feola  no  le  gliocas  an  t-saoghail 
so  a  chuirear  air  chois  rioghachd  Dhe  air 
thalamh,  ach  le  creideamh  is  iirnuigh  is  cumh- 
achd  an  Spioraid  Naoimh. 

Sin  na  ceud  smuaintean  a  thainig  'n  am 
inntinn  an  diugh  an  iiair  a  leugh  mi  ann  am 
paipeai'-naigheachd  gu'n  do  chaochail  an  duine 
beannaichte,  an  t-Urramach  D.  T.  MacAoidh, 
a  bha  'n  a  mhinistir  anns  an  t-seann  Eaglais 
Shaoir  an  Tiriodh  an  laithean  m'oige,  agus 
'n  a  shoisgeulaiche  air  feadh  na  Gaidhealtachd 
o  chionn  bhUadhnachan. 

Cha  robh  na  gibhtean  sin  aig  Mghr  MacAoidh 
gu  nadurra  a  tha  fasanta  anns  an  eaglais  an 
diugh  ;  cha  robh  ealadhain  aige  air  coimh- 
thional  a  riaghladh,  no  thoileachadh,  no  chumail 
cruinn  ;  agus  idir  idir  cha  robh  ealadhain  aige 
air  leabhraichean  a  chumail,  no  air  airgiod  a 
thoirt  a  pocanna  dhaoine.  Cha  robh  e  ordail 
'n  a  obair  is  cha  robh  e  ordail  'n  a  theagasg  ; 
dh'  fhalbhadh  is  thigeadh  e  mar  a  thoilicheadh 
e  fhein,  gun  a  chomhairle  a  chur  ri  Cleir  no  ri 
Seisein,  agus  gun  an  cead  iarraidh.  Na'n 
cluinneadh  e  gu  robh  diisgadh  anns  na  Hearadh, 
no  ann  an  Leodhas,  no  anns  an  Eilean  Sgithean- 
ach,  bhiodh  e  air  falbh  a  Tiriodh  leis  a'  cheud 
bhata,  gun  uiread  agus  innseadh  do  na  foirbhich 
gu  robh  e  falbh,  is  theagamh  nach  bitheadh 
fhios  aca  no  aig  a'  choimhthional  c'aite  an 
robh  e. 

Ach  mur  robh  na  gibhtean  beaga  so  aige, 
a  tha  cumanta  gu  leor  am  measg  mhinistearan 
eile,  bha  aon  ghibt  mhor  aige  ann  an  tomhas  a 
bu  phailte  na  bha  i  aig  ministear  eile  a  b'aithne 
dhomh-sa  riamh,  an  Spiorad  Naomk.  Sin  an 
t-aobhar  gu'n  do  rinn  Mghr  MacAoidh  uiread 
maith  anns  an  t-saoghal  's  a  rinn  e,  gu  robh  e  fo 
bhuaidh  an  Spioraid  Naoimh,  agus  gu  robh  an 
Spiorad  Naomh  ag  oibreachadh  ann. 

Tha  leithidean  an  duine  so,  agus  na  h- 
oibrichean  a  bhios  iad  a'  deanamh,  oibrichean 
nach  fhaicear  air  an  deanamh  le  ministearan 
eile  a  tha,  a  reir  choslais,na's  fhearr  na  iad,— tha 
iad  a'  togail  cheistean  air  am  bu  choir  dhuinn 
uile  a  bhi  meomhrachadh.  Chan  'eil  teagamh 
air  bith  agam-sa  'n  am  inntinn  fhein  gu  robh  an 
duine  beannaichte  so  'na  mheadhon  air  iomadh 
anam  a  chosnadh  do  Dhia,  ach  tha  mile  teagamh 
agam  nach  b'  ann  le  gibht  air  bith  a  bha  aige 
gu  nadurra  a  rinn  e  sin.  Rinn  e  e  le  cumhachd 
an  Spioraid  Naoimh. 

Tha  an  Spiorad  Naomh  a'  seideadh  far  an 
aill leis,  mar  a'  ghaoth  ;  a'  dol  seachad  air  daoine 
maith,  is  daoine  glic,  is  daoine  tlirail,  a  shaoil- 
eadh  tu  a  bhiodh  freagarrach  dha  gu  bhi  air  an 
uisneachadh  leis,  agus  a'  tiiirlingeadh  air  daoine 

nach  'eil  'n  ar  beachd-ne  freagarrach  idir.  Bha 
Mghr  MacAoidh  'na  dhuine  maith,  ach  a 
thaobh  maitheas  is  naomhachd  beatha,  tha  gu 
leor  de  mhinistearan  anns  an  eaglais  a  chuirinn 
air  thoiseach  air  ;  tha  na  ceudan  innte  a  bu 
ghlice  na  e,  agus  na  miltean  a  bu  tiiraile  na  e, 
ach  cha  b'  aithne  dhomh  ministear  eile  riamh 
anns  an  d'  fhairich  mi  cumhachd  an  Spioraid 
Naoimh  mar  a  dh'fhairich  mi  e  ann  am  Mghr 
MacAoidh.  An  uair  a  smuainicheas  mi  air  an 
obair  a  rinn  e  chan  urrainn  mi  gun  smuaineach- 
adh  air  na  briathran  a  sgriobh  Pol,  "Roghnaich 
Dia  nithean  amaideach  an  t-saoghail,  a  chiim 
gu'n  cuireadh  e  gu  naire  na  daoine  glice." 

Cha  robh  e  ann  an  ceum  air  bith  coltach  ri 
daoine  eile  ;  bha  e  daonnan  'n  a  chabhaig  ;  cha 
robh  furas  no  faighidinn  aige  ;  a  thaobh  ghnoth- 
uichean  an  t-saoghail  so  bha  e  mar  dhuine  ann 
an  ceo,  agus  eadhon  anns  a'  chiibaid  bha  e  mar 
bu  trice  ann  an  ceo,  ach  air  a  shon  sin,  chitheadh 
is  dh'fhairicheadh  tu  air  uairean  ann  cumhachd 
na  diadhaidheachd  agus  cumhachd  an  Spioraid 
Naoimh.  Bha  e  cho  iochdmhor  's  gun  tugadh 
e  a  bhrogan  's  a  bhriogais  do  na  ceaird,  is  bha  e 
cho  dichiollach  anns  an  t-soisgeul  's  nach 
b'urrainn  dha  an  t-aiseag  a  ghabhail  air  bata 
gun  choinneamh- iirnuigh  a  bhi  aige  innte. 
Theagamh  gu'm  biodh  ti-i  coinneamhan  aige 
anns  an  Fingal  eadar  an  t-Oban  is  Tobar-mhoire. 

Tha  e  'n  a  thoileachadh  dhomh  ainm  an  duine 
chaoimh  a  bheannachadh  air  an  duilleig  so,  oir 
chan  e  mhain  gu  robh  meas  mor  agam  air,  ach 
bha  gaol  agam  air  cuideachd.  Cha  robh  foill 
no  feinealachd  ann  ;  bha  e  ii'iosal,  is  bha  e 
baigheil,  is  bha  e  diadhaidh  ;  ach  ged  tha 
iomadh  ministear  ann  an  Eaglais  na  h-Alba  m' 
am  faodadh  sin  a  bhi  air  a  radh,  bha  ni-eigin 
eile  ann  an  D.  T.  MacAoidh  a  thuilleadh  air 
irioslachd  agus  air  eud  diadhaidh,  bha  ni-eigin 
ann  air  nach  aithne  dhomh  ainm  eile  ach  an 
Spiorad  Naomk.  Chunnaic  mi  le  mo  shiiilean  is 
dh'fhairich  mi  le  mo  bhuadhan  cumhachd  an 
Spioraid  Naoimh  anns  an  duine  ;  tha  mi  cho 
cinnteach  as  a  so  'sa  tha  mi  gu  bheil  a'  ghrian 
anns  na  speuran,  agus  sin  an  t-aobhar  gu'm  b' 
fhearr  learn  dol  'ga  eisdeachd,  a  dh'  aindeoin 
neonachas  a  dhoighean  agus  an  cion  ordalachd 
a  bha  'na  theagasg,  na  dol  a  dh'  eisdeachd  gin 
de  mhaithean  na  h-eaglais  an  Glaschu  no  an 
Duneideann. 

Theagamh  nach  ciim  leithidean  Mhic  Aoidh 
suas  an  Eaglais,  ach  mur  ciim  iad  suas  an 
Eaglais,  tha  iad  a'  deanamh  rud  as  fhearr ; 
tha  iad  a'  toirt  fianuis  do'n  t-saoghal  gu  bheil 
Spiorad  Naomh  ann.  Agus  chumadh  an  Spiorad 
Naomh  an  diadhaidheachd  beo  eadhon  ged 
rachadh  an  Eaglais  as  an  t-sealladh.  ladsan 
a  thionndaidheas  moran  gu  fireantachd,  dealraidh 
iad  mar  na  reultanfad  saoghail  nan  saoghal. 


Air 

Co  iad  na   h-amadain  ? 


'  Feuchaibh  uime  sin  gu'n  gluais  sibh  gu,  falciUeach,  chan  ami  mar  amadain,  ach  mar  dhaoine  glice." 

Eph.  v.  15. 


M 


A  tha  aon  ni  a  bharr  ak  ni  eile  anns  am  beil 
sinn  gu  trie  a'  dol  cli  's  ann  'n  ar  beach- 
dan  air  ar  co-chreutairean.  Chan'eil  a  h-uile 
ni  a  reir  coslais,  agus  cha  mhotha  tha  daoine 
mar  a  shaoileas  sinne  a  tha  iad.  Faodaidh  sinn 
a  bhi  gle  fhada  cearr  ann  ar  breith,  gu  h-araidh 
'nuair  nach  bi  eolas  mionaideach  againn  air  na 
cuspairean  mu'm  bi  sinn  a'  labhairt.  Ma  choin- 
nicheas  duine  simphdh,  creidmheach  ruinn, 
bithidh  sinn  ullamh  gu  bhi  tighinn  gu  co- 
dhiinadh,  gu'm  beil  e  gorach  no  rud-eigin  lag 
anns  an  inntinn,  no  gu'm  beil  easbhuidh  air 
choir-eigin  air,  leis  am  beil  e  air  a  chumail  sios 
anns  an  t-saoghal  ;  ach  feumaidh  sinn  cuimh- 
neachadh,  nach  ann  mar  so  a  tha  an  comhnuidh, 
ach  gu  faod,  agus  gu'm  beil,  moran  air  am  beil 
buadhan  sonruichte  inntinn  agus  cuirp  air  an 
aicheadh  a  bhi  fada  air  thoiseach  ann  an  gliocas 
agus  ann  an  eolas  spioradail  air  muinntir  aig 
am  beil  na  beannachdan  sin. 

Tha  moran  anns  an  t-saoghal  a  tha  den 
bheachd  nach  'eil  ann  an  diadhaidheachd  no 
ann  am  beatha  spioradail  ach  fior  ghoraiche, 
comharran  air  laigse  inntinn  agus  faoineas  na 
muinntir  a  tha  'g  an  cleachdadh.  Bha  sagart 
ainmeil  uair-eigin  a'  gabhail  a  thuruis  air  a' 
charbad  -  iaruinn.  Agus  thainig  fear  mor 
reamhar,  is  coltas  a  bhidh  air,  a  steach  agus 
shuidh  e  mu  choinneamh,  agus  theann  an  dithis 
air  comhradh.  Tha  e  coltach  nach  robh  moran 
aig  an  f  hear  reamhar  mu  dheighinn  shagartan 
no  eaglaisean,  agus  's  ann  a  thuirt  e  ris  an  t- 
sagart  bhochd  mar  so.  "  'Se  an  cleachdadh  a 
tha  aig  aithrichean  anns  an  ait  againne  a  bhi 
cur  a'  chuid  as  laige  's  an  inntinn  de'n  teagh- 
laichean  a  steach  air  son  na  h-eaglais  "  !  "  O, 
seadh,"  ars'  an  sagart,  "  feumaidh  le  sin  nach 
robh  d'  athair-sa  de'n  aon  bheachd  ri  each." 
Chuir  sud  stad  air  an  fhear  mhor  phroiseil. 
Chan  e  laigse  inntinn  a  tha  deanamh  amadan 
de  dhuine  sam  bith.  Chan  e  a'  mhuinntir  air  an 
d'  aichaidh  Dia  'na  fhreasdal,  buadhan  sonr- 
uichte na  h-amadain  idir,  ach  tha  an  Fhirinn  a' 
deanamh  gle  shoilleir  dhuinn  c6  iad  na  fior 
amadain,  agus  seall  air  son  tiota  ri  cuid  dhiubh. 

Luchd-aicheadh  Dht 

"  Thubhairt  an  t-amadan  'na  chridhe,  Chan- 
'eil Dia  ann  "  (Ps.  53).  An  t-ana-Criosduidh, 
agus  am  mi-chreidmheach,  agus  an  duine  aig 
nach  'eil  aite  do  Dhiajis  amadain  iadguleir.  Cha 


do  bhuin  Dia  ri  an  cridheaehan.  Tha  iad  ro  ghlic 
'n  am  barail  fein.  Co  ach  iadsan  ?  Chan'eil  speis 
aca  do  Dhia  no  do  dhuine,  agus  tha  diiil  aca 
gu'm  feum  a  h-uile  duine  teieheadh  as  an  rathad 
orra,  agus  gur  ni  mor  a  tha  ann  tair  a  dheanamh 
air  aobhar  an  Tighearna  agus  air  sluagh  Dhe. 
'S  iadsan  na  daoine,  gun  teagamh,  mar  a  thubh- 
airt Job  beannaichte,  agus  is  math  a  rinn  e 
an  tuigsinn  'nuair  a  labhair  e  gu  leamh  riu  ag 
radh,  "  Chan'eil  teagamh  nach  sibhse  an  sluagh, 
agus  maille  ribhse  basaichidh  gliocas  !  "  'S 
math  leam  fein  sud  aca,  aig  na  daoine  fein- 
ghlic,  agus  gu  h-araidh  'nuair  a  tha  iad  a'  diinadh 
Dhe  a  mach.  Beatha  gun  Dia,  beatha  an 
amadain  ;  beatha  struidheasach  gun  rian,  gun 
solas,  ach  na  thig  o'n  t-saorsa  mheallta  nach 
mair  ach  re  seallain.  Chan'eil  an  smuaintean 
ag  eirigh  os  cionn  na  talmhainn  ;  chan'eil  eagal 
Dhe  fa  chomhair  an  siil.  'Nan  cridhe  their  iad 
"  Chan'eil  Dia  ann." 

Na  Daoine  Saoghalta 

Is  amadain  iad  so  cuideachd  ach  mu'n  dit 
sinn  iad,  feumaidh  sinn  a  thuigsinn  c6  iad. 
Chan  iad  na  daoine  dichioUach,  gniomhach,  na 
daoine  saoghalta  idir.  Tha  obair  math  air  son 
anamagus  corp  duine,  agus  's  e  comharadh  math 
air  duine  a  tha  ann  e  bhi  saothrach,  deantanach. 

Co,  ma  seadh,  na  daoine  saoghalta  ?  Tha, 
iadsan  air  am  beil  an  saoghal  na  mhaighstir, 
agus  aig  am  beil  aite  do  Dhia,  ach  mo  thruaighe  ! 
chan  e  a'  cheud  aite.  Tha  an  saoghal  an 
toiseach  agus  Dia  a  ris.  Tha  iad  fein  an  toiseach 
agus  Dia  a  ris.  "  Their  mi  ri  m'anam,"  arsa 
esan,  "  anam,  tha  agad  moran  nithean  fa 
chomhair  mhoran  lathean  ;  ith,  61,  agus  bi  subh- 
ach,"  ach  thubhairt  Dia  "  Amadain,  a  nochd 
fein  iarrar  d'anam  ort."  'S  e  an  duine  saoghalta 
an  duine  a  tha  beo  air  a  shon  fein  a  mhain,  agus 
nach'eil  a'  tabhairt  an  t-aite  dligheach  do  Dhia 
'na  bheatha.  'S  e  an  t-amadan  a  tha  ann,  agus 
eu-coltach  ri  pobull  Dhe.  Is  e  a  tha  an  fhior 
Chriosduidh  ag  radh,  "  Tha  gradh  Chriosd  'gar 
co-eigneachadh  .  .  .  gu'n  d'fhuair  e  bas  chum 
's  nach  biodh  sinne  tha  beo  a  so  suas  beo  dhuinn 
fein,  ach  dhasan  a  dh  'fhuiling  am  bas  air  ar  son 
agus  a  dh'eirich  a  ris." 

Na  Cealgairean 

Is  daoine  ro  chunnartach  iad  so.  Chan'eil  e 
furasd  an  deanamh  a  mach  aig  amannan,  no 

gnothuch  a  dheanamh  riii.  Chan'eil  earbsa  ri 
chur  annta,  am  focal  no  an  gniomh.  Faodaidh 
gu'm  bi  iad  niiath,  mills,  fa  chomhair  na  sula, 
ach  mar  phuinnsean  air  ar  cul.  Tha  iad  coltach 
ri  uaighean  gealaichte,  mar  a  thubhairt  Criosd 
riu  ;  maiseach  o'n  taobh  am  muigh,  ach  a  stigh 
Ian  do  chnamhan  dhaoine  marbh  agus  gach 
uile  thruaillidheachd.  Ach  a  dh'  aindeoin  a 
chealgaireachd  's  e  an  t-amadan  tha  anns  a' 
chealgair.  "  Amadana,  agus  a  dhaoine  dalla  !  " 
arsa  Criosd  ris  na  sgriobhaichean  agus  ris  na 
Phairisich.  Co  e  a  theid  suas  a  dh'ionnsuidh 
sliabh  an  Tighearna  ach  an  ti  aig  am  beil  lamhan 
glan,  agus  cridhe  neo  chiontach,  nach  do  thog 
anam  ri  diomhanas,  agus  nach  do  mhionnaich  a 
chum  ceilge  ? 


Na  Daoine  Mi-chiiramach 

Chan'eil  teagamh  sam  bith  nach  amadain  iad 
so  ;  daoine  nach  'eil  a'  cur  suime  ann  an  eisd- 
eachd  agus  nach  gabh  comhairle.  Tha  moran 
ann  a  tha  ro-ghlic  airson  comhairle  mhath  a 
ghabhail,  ach  is  amadain  iad  !  'S  e  an  fhior 
amadan  nach  gabh  comhairle  caraid,  agus  's 
e  an  t-amadan  a  tha  anns  an  duine  nach  eisd  ri 
comhairle  an  Tighearna.  "  Co  air  bith,"  thuirt 
Criosd,  "  a  dh'  eisdeas  ris  na  briathran  so  agam- 
sa  agus  a  ni  iad,  samhlaichidh  mi  e  ri  duine  glic 
a  thog  a  thigh  air  carraig  ;  ach  c6  air  bith  a 
chluinneas  iad  agus  nach  dean  iad,  samhlaich- 
idh mi  e  ri  duine  amaideach  a  thog  a  thigh  air 
a'  ghainneamh." 

'Se  so  an  duine  mi-chiiramach  nach  'eil  a'  toirt 
aire  do  theagasg  no  do  stiiiradh,  agus  a  tha 
toilichte  le  rud  sam  bith,  ged  nach  seasadh  e 
ach  mionaid.  Tha  an  duine  mi-chiiramach  riar- 
aichte  le  coslas  a  mhain.  Chan  eisd  e  agus  cha 
ghabh  e  comhairle  gus  an  tuit  a  thigh  m'a 
cheann  agus  an  caill  e  a  chorp  agus  anam.  Cha 
dean  efaire,  agus  cha  toir  e  fainear.  "  Thugaibh 
an  aire  ciamar  a  dh'eisdeas  sibh,"  thubhairt 
Criosd,  agus  tha  E  ag  innseadh  mu  amaideas 
na    muinntir  nach   eisd  ann    a  so  ;    agus  mu 


amaideas  na  minnutir  nach    dean   faire    agus 
ullachadh. 

Bha  duine  uasal  ann  a  sud  aig  an  robh  amadan 
(mar  theireadh  iad),  agus  thug  e  do'n  amadan 
bata,  agus  thubhairt  e  ris — "  So  dhuit  bata  agus 
'nuair  a  chi  thu  amadan  as  motha  na  thu  fein 
thoir  dha  e."  Ghabh  an  t-amadan  am  bata,  agus 
ghleidh  se  e.  An  ceann  beagan  uine,  dh'fhas 
an  duine  uasal  tinn  gu  bas  agus  chuir  e  fios  air 
an  amadan,  a  thainig  d'a  ionnsuidh.  "  Tha 
mise  a'  falbh,"  arsa  an  duine  uasal.  "  C'aite 
am  beil  sibh  a'  dol  ?  "  arsa  an  t-amadan.  "  O, 
tha  air  astar  fada,"  arsa  an  duine.  "  Agus  an 
do  rinn  sibh  ullachadh  sam  bith  air  son  an 
turuis  ?  "  dh'fheoraich  an  t-amadan.  "  Cha  do 
rinn,  mo  thruaighe,"  fhi-eagair  an  duine  mor. 
"  So  dhuibh  bhur  bata,  ma  ta,"  ars'  an  t- 
amadan  ;  "  sibh  amadan  as  motha  na  mise." 

Sin  mar  a  tha.  'S  e  an  duine  glic  a  dh' 
eisdeas  agus  a  bheir  fainear.  "  Is  beannaicht 
an  seirbhiseach  sin  a  gheibh  a  Thighearna, 
'nuair  a  thig  e,  ri  deanamh  faire." 

****** 

Sin,  mata,  cuid  de  na  h-ainadain  a  tha  againn 
anns  an  sgriobtur,  agus  nach  fhaod  sinn  mar  an 
ceudna  a  radh  gur  amadain  sinn  uair  sam  bith 
a  tha  sinn  a'  cur  teagaimh  ann  an  comas  Chriosd 
air  ar  son  ?  Nach  amaideach  do  na  deisciobuil 
fein  a  bhi  fo  eagal  no  fo  cheist  mu  na  comasan 
a  tha  'na  bheatha  agus  na  bhas  ?  Nach  'eil  sinn 
a'  cheart  cho  amaideach  ris  na  Sadusaich  'nuair 
nach  creid  sinn  comasan  'aiseirigh  ?  "  O 
dhaoine  amaideach,"  arsa  Criosd  ris  an  dithis 
dheisciobul  air  an  t-slighe  gu  Emmaus,  "  agus 
mall  chridheach  gu  creidsinn  nan  nithean  sin 
uile  a  labhair  na  faidhean  !  Nach  b'eigin  do 
Chriosd  na  nithean  so  fhulang,  agus  dol  a  steach 
d'a  ghloir  ?  " 

Gluaiseamaid  gu  faicilleadh,  chan  ann  mar 
amadain  ach  mar  dhaoine  glice,  ag  ath-cheann- 
ach  na  h-aimsir  do  bhrigh  gu'm  beil  na  laithean 
olc,  agus  biodh  ar  cuibhrionn  againn  ann  an 
Criosd,  "  cumhachd  Dhe,  agus  gliocas  Dhe." 
Iain  MacAoidh,  Port-righ. 


Anns  a'  Choille  Bheithe 


THA  an  sean-fhacal  ag  radh  nach  bi  grinneas 
le  luathas,  ach  na'n  robh  iiine  aig  a'  ghineil 
so  air  sean-fhacail  a  dheanamh  (rud  nach  'eil) 
tha  mi  an  diiil  gu'n  cuireamiad  car  eile  anns  an 
fhacal  agus  gu'n  abramaid  gu'm  bi  sonas  le 
luathas. 

An  ceart  uair  tha  a'  mhor-chuideachd  de 
shluagh  an  t-saoghail  de'n  bheachd  gu'm  biodh 
iad  sona  'n  am  faigheadh  iad  a  bhi  siubhal  air 
an  talamh  no  anns  an  adhar  cho  luath  ris  na 
h-eoin.  Tha  farmad  aig  na  coisichean  ris  na 
marcaichean  ;  farmad  aig  na  marcaichean  ri 
luchd  nan  caraichean  ;    farmad  aig  luchd  nan 


caraichean  ris  an  fheadhainn  aig  a  bheil 
soithichean-adhair  ;  agus  iad  uile  an  diiil  nach 
urrainn  daoine  a  bhi  sona  mur  bheil  iad  a' 
siubhal  gun  sgur,  agus  a'  siubhal  le  luathas  na 
gaoithe. 

Ach  chan  ionnan  leam  a  bhi  'n  am  shuidhe 
am  fasgadh  a'  gharraidh  so  anns  a'  Choille 
Bheithe,  ag  eisdeachd  ris  na  h-uiseagan  agus 
na  h-adharcain-luachrach,  seach  a  bhi  ann  am 
fear  de  na  caraichean  a  tha  dol  seachad  air 
an  rathad  aig  da  f hichead  mile  's  an  uair.  Tha 
iad  uile  'n  an  cabhaig  mar  gu'm  biodh  iad  a' 
dol  a  shabhaladh  beatha  duine  a  dh'  61  puinn- 

sean,  no  a  chur  as  teine,  ach  ged  shaoileadh 
tu  gur  e  obair  na  h-eiginn  agus  na  trocair  a 
chuir  gu  leithid  de  luathas  iad,  tha  amharus 
agam  nach  'eil  annta  ach  daoine  as  diomh- 
ainaiche  na  mi  fhein,  ged  tha  mi  'n  am 
shuidhe  gu  socrach  an  trath-sa,  a'  gabhail 
maith  na  greine. 

Sin  rud  a  tha  gle  neonach  ach  rud  a  chi  thu 
gu  trie  anns  na  laithean  so,  daoine  diomkaineach 
agus  iad  'n  an  cabhaig.  Cha  chuii-eadh  e 
ionghnadh  air  bith  ort  daoine  aig  a'  bheil 
moran  ri  dheananih  fhaicinn  'n  an  cabhaig, 
ach  sin  na  daoine  a  tha  an  diugh  a'  gabhail  an 
t-saoghail  gu  reidh,  agus  is  e  na  daoine  a  tha 
'n  an  cabhaig  an  fheadhainn  aig  nach  'eil  dad 
ri  dheanamh,  agus  a  dh'  fhaodadh  laighe 
seachd  seachduinnean  air  an  leabaidh  na'n 
toilicheadh  iad. 

Tha  a  fasan  fein  aig  a  h-uile  gineal  ;  is  e 
fasan  an  t-saoghail  anns  a'  ghineal  so  a  bhi  air 
ghluasad  gun  sgur,  a'  siubhal  sios  is  suas. 
Ach  ged  nach  biodh  dad  eile  'n  a  aghaidh  ach 
gur  e  Satan  a  thoisich  air  an  fhasan  so  an 
toiseach  bu  leor  sin  fhein  'g  a  dhiteadh.  An 
uair  a  chuir  lehobhah  a'  cheist  air  Satan,  agus 
e  air  e  fein  a  nochdadh  gu  dalma  'na  lathair, 
"  Cia  as  a  thainig  tu,"  fhreagair  Satan,  "  O 
imeachd  mu'n  cuairt  air  an  talamh,  agus  o 
shiubhal  slos  agus  suas  air." 

Is  gasda  le  Satan  daoine  a  chur  'nan  cabhaig, 
agus  an  cur  gu  siubhal,  oir  tha  fhios  aige  gu'n 
ciim  sin  iad  o  bhi  smuaineachadh  air  nithean 
air  nach  maith  leis  daoine  a  bhi  beachdachadh. 

Rud  eile  a  tha  daoine  an  diiil  a  gheibh  iad 
a  thuilleadh  air  sonas  le  bhi  falbh  gu  luath  air 
cuibhlichean,  gliocas.  Mur  d'  fhag  thu  riamh 
am  baile  no  an  diithaich  anns  an  do  rugadh  tu 
saoilidh  daoine  nach  robh  do  shiiilean  riamh 
air  am  fosgladh,  agus  nach  'eil  aithne  agad  air 
an  t-saoghal  no  air  cridhe  mhic  an  duine  mur 
robh  thu  uair-eigin  thall  am  Peru  no  am 
Mexico.  Is  aithne  dhomh-sa  duine  no  dha  a 
bha  thall  am  Peru  agus  am  Mexico,  ach  ciod 
air  bith  a  thug  iad  dhachaidh  leo  as  na  h-aitean 
sin,  cha  tug  iad  dhachaidh  dad  de'n  ghliocas, 
CO  dhiii  an  gliocas  a  tha  o  shuas. 

Is  e  an  seorsa  dhaoine  aig  a  bheil  gliocas  is 
tuigse  na  daoine  d'  an  aithne  an  cridhe  fein. 
Ma's  aithne  dhuit  do  chridhe  fein  is  aithne 
dhuit  an  saoghal,  agus  tuigidh  tu  cridheachan 
muinntir  Pheru  is  Mhexico  ged  nach  deachaidh 
tu  riamh  na  b'  f  haide  air  falbh  na  lub  a'  gheoidh. 

Bithidh  an  fheadhainn  a  tha  dol  seachad  air 


mo  dhorus-sa  an  diugh  an  lonar-nis  no  theagamh 
aig  Tigh-Iain-Ghreota  a  nochd  fhathast ;  mu'n 
tig  seachduinn  faodaidh  iad  a  bhi  anns  an 
Fhraing  ;  as  an  Fhraing  theid  iad  do'n  Eiphit 
(a  dh'  fhaicinn  na  h-uaighe  aig  Tutankhamen) 
agus  mu'n  till  iad  theagamh  gu'n  ruig  iad 
Japan,  ach  an  uair  a  theid  iad  ceithir  thimchioll 
an  t-saoghail  agus  a  chi  iad  iomadh  rud  neonach 
agus  a  chluinneas  iad  daoine  a'  goileamas  ann 
an  ceud  canain  chuirinn  mo  gheall  nach  bi 
aithne  aca  air  an  t-saoghal  mar  a  bha  aig  duine 
caomhail  nach  do  rinn  moran  siubhail  ach  a 
chuir  seachad  a  bheatha  laimh  ri  uisgeacha 
ciiiin,  a  rannsachadh  a  chridhe  fein,  an  diadhair 
Newman. 

Chan  ann  le  luathas  ach  le  athais  a  gheibhear 
gliocas,  agus  a  thaobh  sonais,  is  fhearr  dhuit 
feitheamh  gus  an  tig  e  thugad  gun  iarraidh 
seach  toiseachadh  air  a  rua^adh  ann  am  motor 


Aon  fhacal  eile  m'  an  sguir  mi.  Bho  chionn 
greis  chuir  caraid  a  bhios  a'  leughadh  nan 
duilleagan  so  litir  thugam  anns  an  dubhairt  e, 
"Saoilidh  mi  gur  gann  a  tha  iadsan  a  bhios  a' 
leughadh  na  tha  thusa  a'  sgnobhadh  a'  faotainn 
cothrum  na  Feinne  bhuait.  C  ar  son  nach  biodh 
e  air  a  luigheasachadh,  co  dhiu  uair  's  a  bhliadhna, 
gu  'n  tugadh  iadsan  am  beachdfein  air  na  smuaintean , 
na  barailean  cearr  is  neonach,  agus  an  seamsan, 
a  bhios  tusa  a'  toirt  dhuinn  fad  nan  aona  miosa 
deug." 

Sin  an  rud  mu  dheireadh  a  chumainn-sa  o 
dhuine  air  bith,  cothrom  na  Feinne.  Tha  na 
duilleagan  so  fosgailte  do  dhuine  air  bith  a 
chuireas  a  bheachdan  thugam,  no  rud  eile  a 
tha  aige  ri  radh,  co  dhiii  a  tha  iad  a  reir  m' 
inntinn  fein  no  nach  'eil,  is  tha  iad  fosgaille  chan 
e  mhain  aon  uair  's  a'  bhliadhua  ach  da  uair 
dheug. 

Ach  cuimhnichibh  nach  gabh  mi  tabhartas 
air  bith  de'n  t-seorsa  so  ach  air  aon  chumha, 
gu'm  bi  an  lamh-sgrlobhaidk  furasd  a  leughadh. 
Tha  daoine  diadhaidh  am  measg  phrionntairean 
cho  mhaith  's  a  tha  iad  am  measg  sheors- 
achan  eile,  ach  diadhaidh  no  ain  diadhaidh,  cha 
ghniomh  Criosduidh  e  sgriobhadh  a  chur  an 
laimh  prionntair  a  chuireas  gu  mionnachadh 
agus  gu  mallachadh  e  leis  cho  duilich  's  a  tha 
e  a'  leughadh.  Sin  aon  de  na  nithean  a  bha 
an  Slanuighear  a'  ciallachadh  an  uair  a  thubh- 
airt  e  gur  an-aoibhinn  do'n  duine  sin  troimh 
an  tier  oilbheum  g-u  duine  eile. 


As-Creideamh 

Tha  creideamh  aig  na  h-ebin  nach  'eil  agad-sa. — Seann  fhacal. 
Feuch,  eoin  nan  speur  tha  seinn  gu  binn,  An  Dia  a  dh'  eisdeas  gairm  nan  eun 

Cha  chuir  iad  siol  's  cha  bhuain,  'S  a  chomhdaicheas  gach  blath, 

Gidheadh  tha  Dia  a'  freasdal  daibh  Nach  solair  e  do'n  Chriosduidh  chaomh 

Le  choibhneas  cairdeil,  buan,  A  mhaoin  o  la  gu  la. 

Anns  a'  Chathair 


BHO  chionn  dheich  bliadhna  bha  mi  aig 
cruinneachadh  mor  ann  an  Glaschu  far  an 
robh  ministearan  is  foirbhich  a'  cur  an  com- 
hairle  ri  cheile  mu  chraobh-sgaoileadh  an 
t-soisgeil  an  duthchanna  cein.  Am  measg  na 
feadhnach  a  labhair  ruinn  bha  duine  beag  caol 
as  na  h-Innsibh  an  Ear,  an  t-Ollamh  K.  T. 
Pal,  duine  aig  an  robh  ionnsachadh  is  eolas  an 
da  shaoghail,  an  saoghal  Siar  agus  an  saoghal 
Sear. 

An  uair  a  dh'  eirich  e  a'  labhairt,  agus  e  air 
a  sgeadachadh  ann  an  eideadh  a  dhiithcha, 
cha  saoileadh  tu  moran  de'n  duineachan  bheag 
ud,  ach  m'  an  do  labhair  e  coig  mionaidean  dh' 
fhairich  mise  nach  robh  annam  fein  ach  am 
paisde  ri  thaobh,  agus  m'an  do  labhair  e 
fichead  mionaid  bha  f  hios  agam  nach  robh  anns 
na  diadhairean  eile  a  bha  'n  an  suidhe  ri  thaobh 
ach  na  paisdean  cuideachd,  an  coimeas  ris. 

Am  measg  nithean  eile  a  thubhairt  e  ruinn 
thubhairt  e  gu  bheil  na  daoine  as  geire  inntinn 
agus  as  tuigsiche  anns  na  h-Innsibh  an  Ear 
deas  gu  gabhail  ri  soisgeul  Chriosd,  a  reir 
Chriosdfein,  ach  nach  gabh  iad  ris  an  t-soisgeul, 
a  reir  eaglaisean  Bhreatuinn.  Thubhairt  e  nach 
e  mhain  gu  bheil  an  eaglais  an  diugh  a'  fiaradh 
teagasg  Chriosd,  ach  gu  bheil  e  eu-comasach 
do  mhuinntir  Albainn  is  Shasuinn  teagasg 
Chriosd  a  thuigsinn  gus  am  bi  iad  air  an  iom- 
pachach  as  iir.  Thubhairt  e  gu  bheil  an  creid- 
eamh  Criosduidh  a  tha  rioghachdan  na  h-aird 
an  lar  ag  aideachadh  an  diugh  cho  fada  air 
falbh  bho  inntinn  agus  bho  theagasg  Chriosd 
's  a  tha  Tuath  o  Dheas. 

A  bheil  sin  fior  ?  A  bheil  sinne  ann  an 
eaglais  na  h-Alba  cho  fada  air  seachran  ann  an 
ceud-thoiseacha  ar  creidimh  agus  ar  diadhaidh- 
eachd  agus  gu'm  feuin  Dia  teachdaire  a  chur 
thugainn  a  Etiopia  gus  ar  treorachadh  air  an 
t-slighe  cheart. 

Tha  a'  cheist  sin  duilich  a'  freagairt ;  cha 
ghabh  i  freagairt  ann  an  aon  fhacal,  agus  cha 
mho  a  bhiodh  e  freagarrach  deasboireachd  a 
dheanamh  oirre  ann  an  doigh  aotrum,  ach  tha 
e  daonnan  buannachdail  dhuinn  sinn  fein  a 
cheasnachadh,  a  dh'  fheuchainn  a  bheil  sinn  an 
da-rireadh  a'  leantuinn  Chriosd. 

Air  uairean  bithidh  amharus  a'  tighinn  'n 
am  inntinn-sa  gu  robh  an  t-Ollamh  K.  T.  Pal 
ceart  ;  amharus  gu  bheil  sinn  a'  cur  an  dreach 
as  toigh  leinn  fein  air  teagasg  Chriosd,  agus 
nach  'eil  anns  an  t-seorsa  diadhaidheachd  anns 
a  bheil  a'  mhor-chuideachd  an  diugh  a'  creidsinn 
ach  aithlis  no  atharrais  air  a  theagasg. 

An  d^  inntinn 

Chan  'eil  inntinn  Chriosd  agus  na  beachdan 
a  tha  aig  na  miltean  de  dhaoine  a  tha    n  am 


buill  'n  a  eaglais  a'  comh-chordadh  idir  a  thaobh 
fichead  rud  a  bhuineas  do'n  bheatha  dhiadhaidh. 

A  reir  teagasg  Chriosd  chan  'eil  ach  aon 
chumhachd  ann  a  gheibh  buaidh  thairis  air  olc 
is  aingidheachd  an  t-saoghail,  cumhachd  a' 
ghraidh  agus  a'  mhacantais,  ach  chan  e  mhain 
nach  'eil  an  saoghal  'ga  chreidsinn  sin  ach  chan 
'eil  an  eaglais  'g  a  chreidsinn.  Is  fhearr  leatha 
earbsadh  a  neart  a  chlaidheimh  na  ann  an 
cumhachd  na  ciiiine. 

A  reir  teagasg  Chriosd  tha  cumhachd  gun 
cheann  gun  chrioch  ann  an  iirnuigh  ;  fosglaidh 
iirnuigh  uinneagan  nan  neamhan  is  nithear 
miorbhuilean  leatha,  ach  is  fhearr  leinn  an 
diugh  eisdeachd  ris  na  tha  an  luchd-ealadhain 
ag  radh  mu  iirnuigh  na  ris  na  thubhairt  Criosd. 
Tha  an  dara  leth  de  na  h-urnuighean  a  chuirear 
suas  ri  Dia  air  an  cur  suas  agus  gun  diiil  ri 
freagairt. 

A  reir  teagasg  Chriosd  tha  na  h-uile  dhaoine 
ann  an  cunnart  gu  spioradail  a  chionn  gu  bheil 
am  mealltair  no  an  diabhol  'g  am  buaireadh, 
ach  an  diugh  their  na  balaich  bheaga  riut  nach 
'eil  Satan  ann.  Agus  c'aite  an  cuala  na  balaich 
bheaga  sin  mur  cual  iad  e  o'n  aithrichean  ? 

Tha  na  rabhaidhean  a  thug  Criosd  do  dhaoine, 
gu'n  cuir  airgiod  agus  gaol  an  airgid  daoine  air 
seachran  o  Dhia,  air  an  sgriobhadh  anns  an 
Tiomnadh  Nuadh  mar  g'um  biodh  iad  air  an 
sgriobhadh  an  litrichean  teine,  ach  is  e  airgiod 
fhaotainn,  agus  gu  leoir  dheth,  a'  chrioch 
araidh  a  tha  aig  a'  mhor-chuideachd  de  Chriosd- 
uidhean  anns  an  t-saoghal. 

A  reir  teagasg  Chriosd  tha  cumhachd  sgriosail 
anns  a'  pheacadh  ;  is  e  am  peacadh  an  namhaid 
air  am  feum  duine  a  bhi  'n  a  earalas  gun  sgur  ; 
ni  a  tha  cho  graineil  le  Dia  's  gu  bheil  corruich 
eagallach  air  a  dhiisgadh  ann  'n  a  aghaidh, 
ach  ni  daoine  boilich  an  diugh  nach  'eil  am 
peacanna  a'  cur  dragh  air  bith  orra,  no  'g  an 
cumail  mionaid  o  chadal. 

A  reir  teagasg  Chriosd  is  an-aoibhinn  do'n 
duine  a  dhiiiltas  tairgse  an  t-soisgeil  agus  a 
leigeas  le  la  nan  gras  dol  seachad  gun  aithreachas 
a  dheanamh  ;  is  an-aoibhinn  dha  ann  an  la  a' 
bhreitheanais,  ach  an  diugh  is  ann  gle  annamh 
a  chluinnear  iomradh  air  la  a'  bhreitheanais 
idir,  no  air  truaighe  shiorruidh.  Ma  tha  duine 
car  deusanta  'n  a  ghiiilan,  'n  a  dhuine  coibhneil, 
is  'n  a  choimhearsnach  maith,  thatar  an  diiil 
gu  bheil  e  'n  a  Chriosduidh  agus  gu'n  teid  e 
do  neamh,  co  dhiii  a  tha  Dia  'n  a  smuaintean 
no  nach  'eil. 

An  Saoghal  agus  Criosd 

Chan  'eil  an  saoghal  an  diugh  a'  cothachadh 
an  aghaidh  Chriosd  no  'ga  aicheadh  ;   chan  'eil 

an  saoghal  a'  deanamh  geur-leanmhuinn  air 
Criosd,  no  air  a  shluagh,  no  air  'eaglais  ;  chan 
'eil  idir.  Tha  an  saoghal  ag  aideachadh 
Chriosd  ;  ag  aideachadh  gur  h-esan  Mac  Dhe  ; 
ag  aideachadh  nach  do  labhair  neach  eile 
riamh  leis  an  iighdarras  leis  an  do  labhair  e  ; 
ag  aideachadh  gur  ann  aige  a  tha  briathran  na 
beatha  maireannaich.  Tha  an  saoghal  a' 
deanamh  sin  gun  teagamh  ;  ach  ma  tha,  is  e 
an  Criosd  a  tha  e  ag  aideachadh  Criosd  air  an 
do  chuir  e  a  dhreach  fein.  Tha  an  saoghal  a' 
gabhail  ri  cuid  de  theagasg  Chriosd,  ach  a' 
deanamh  dearmaid  air  a'  chuid  as  motha  dheth, 
air  chor  agus  bheil  eadhon  a'  chuid  sin  ris  a 
bheil  e  a'  gabhail  air  fhiaradh  agus  air  athar- 
rachadh  gus  nach  'eil  iomhaigh  Chriosd  air 
idir,  ach  iomhaigh  an  t-saoghail  fein.  Tha 
daoine  a'  fiaradh  teagasg  Chriosd  a  chionn  gur 
toigh  leo  a'  bheatha  dhiadhaidh  a  dheanamh 
na  's  fhasa  dhaibh  fein  na  tha  i,  agus  a  chionn 
nach  toigh  leo  an  spairn  spioradail  sin  a  dhea- 
namh a  tha  Criosd  ag  iarraidh  orra.  Bu 
mhaith  leo  dol  a  steach  do  rioghachd  Dhe  gun 
bhi  aca  ri  dol  troimh  gheata  cumhann,  no  gun 
chuing  air  bith  a  ghiulan,  no  gun  chruadal 
fhulang,  no  gun  stri  a  dheanamh.  Sin  an 
soisgeul  a  tha  dhith  air  daoine  an  diugh  ;  tha 
iad  ag  iarraidh  air  an  eaglais  an  rathad  as  giorra 
gu  neamh  a  nochdadh  dhaibh  ;  frith-rathad 
gu  gliocas,  gu  sith  Dhe,  gu  naomhachd.  Ach 
sin  tri  cinn-uidhe  nach  do  rainig  duine  riamh 
le  frith-rathad  a  ghabhail,  agus  nach  ruig  gu 
brath. 

Cuing  na  diadhaidheachd 

Am  measg  nan  aithrichean  a  labhair  ruinn 
anns  na  laithean  deireannach  so  tha  dithis  ann 
gu  sonruichte  nach  d'thug  gniiis  riamh  do'n 
teagasg,  gur  rud  furasd  a  tha  ann  do  dhuine 
a  bhi  'n  a  Chriosduidh,  Cardinal  Newman  agus 
an  t-Ollamh  Alasdair  Mac  Tile  Bhain  nach 
maireann.     Ged  is  fhada  o  cheile  eaglais  mhor 


na  Roimhe  agus  eaglais  Shaor  na  h-Alba  bha 
Cardinal  Newman  agus  an  t-Ollamh  Mac  Tile 
Bhain  'n  am  fior  bhraithrean  anns  a'  cheum  so, 
gu'm  b'aithne  dhaibh  plaigh  an  cridhe  fein, 
agus  gu'm  b'aithne  dhaibh  cumhachd  eagallach 
a'  pheacaidh,  agus  gu  robh  iad  ag  eigheach  an 
cluasan  an  luchd-eisdeachd  gun  sgur  gur  ann 
le  spairn  chruaidh  a  theid  neach  air  bith  a 
thearnadh. 

Chan  e  mhain  gur  e  cogadh  naomh  a  tha 
anns  a'  bheatha  dhiadhaidh  ach  cogadh  buan 
mar  an  ceudna  ;  feumaidh  iadsan  a  bhios  air 
an  tearnadh  tirnuigh  a  dheanamh  gun  sgur, 
iad  fein  a  smachdachadh  gun  sgur,  agus  toil  na 
feola  a  cheusadh  a  h-uile  latha.  Chan  'eil 
agam  ach  mo  shuilean  a  dhimadh  is  saoilidh 
mi  gu  bheil  mi  a'  cluinntinn  guth  Alasdair 
Mhic  'lUe  Bhain  a'  cur  impidh  air  na  naoimh 
a  bhi  faicilleach  air  eagal  gu'n  tugadh  iad 
thairis  agus  nach  buanaicheadh  iad  anns  a' 
chogadh  naomh  so  !  Ach  c6  an  diugh  a  tha 
ag  eigheach  nan  nithean  sin  ?  Thatar  ag 
eigheach  Sith,  Sith,  agus  gun  Sith  ann ;  thatar 
ag  eigheach  gu  bheil  an  geata  farsuinn  agus  an 
t-slighe  reidh,  ged  thubhairt  Criosd  gu  bheil 
iad  cumhann  is  duilich.  Theagamh  gur  e  so 
a  bha  an  duine  ud  as  na  h-Innsibh  an  Ear  a' 
ciallachadh  an  uair  a  thubhairt  e  gu  robh  sinn 
a'  fiaradh  teagasg  Chriosd  ;  nach  ruig  duine 
air  sith  Dhe  no  air  riin-diomhair  an  Tighearna 
gun  an  f  heoil  a  smachdachadh  agus  toil  na  feola 
a  cheusadh. 

Is  cumhann  an  dorus,  agus  is  aimh-leathann  an 
t-slighe  a  tha  trebrachadh  chum  na  beatha,  agus 
is  tearc  iad  a  tha  ag  amas  oirre  ;  ach  is  farsuinn 
an  dorus,  agus  is  leathann  an  t-slighe  a  tha 
trebrachadh  gu  sgrios,  agus  is  lionmhor  iad  a  tha 
dol  a  steach  oirre. 

Ma  bheir  do  lamh  no  do  chas  aohhar  oilbheim 
dhuit,  gearr  dhiot  iad  ;  is  fearr  dhuit  dol  a  steach 
do'n  bheatha  air  leth-laimh  no  air  leth-chois,  na  da 
lamh  no  da  chois  a  bhi  agad,  agus  a  bhi  air  do 
thilgeadh  ann  an  ifrinn. 


Aig  an  Uinneig 


Facail  Ghaidhlig 

AIG  toiseach  na  bliadhna  dh'  iarr  mi  air 
luchd-leughaidh  nan  duilleagan  so  feuch- 
ainn  ri  Gaidhlig  a  chur  air  pasgan  de  fhacail 
Bheurla  a  thug  mi  dhaibh  ;  anns  an  aireamh  so 
bu  mhaith  leam  pasgan  eile  a  thoirt  dhaibh  ; 
efficiency  ;  nerves  ;  stunt  ;  veneer  ;  space  ;  vege- 
tarian ;  missionary  ;  pacifist ;  frying-pan  ;  degree 
(university)  ;  flapper  ;  cheque  ;  cynic  ;  optimist  ; 
genteel ;  propaganda  ;  steam-engine  ;  myth  ; 
fable  ;  theatre  ;  carpet  ;  bore  ;  cant  ;  chaffinch, 
blood  pressure. 

Chan  'eil  na  facail  sin  air  an  taghadh  a  chionn 


gu  bheil  iad  duilich  ;  tha  mi  'g  an  cur  sios  mar 
a  thainig  iad  'n  am  cheann,  gun  smuaineachadh 
orra  roimh  laimh  ;  facail  a  tha  air  ar  bilean  a 
h-uile  latha  am  Beurla. 

Ann  am  fear  de  leabhraichean  an  fhir  nach 
maireann,  Edgar  Wallace,  tha  e  air  a  radh.  The 
mysterious  blonde,  ensconced  luxuriously  in  furs  in 
a  flrst-class  railrvay  carriage,  was  approached  by 
an  Inspector  of  police,  accompanied  by  the  Station- 
master  and  the  guard  and  a  ticket  collector.  Bhith- 
inn  an  comain  duine  air  bith  a  chuireadh  so 
thugam  an  Gaidhlig,  mar  gu'm  biodh  e  air  inn- 
seadh  le  fear  de  mhuinntir  Chille-sgumain  a 
chunnaic  an  rud.    Aig  an  am  so  de'n  bhUadhna 

chan  'eil  na  h-orainsearan  maith  co  dhiu  ;  mar 
sin  cha  gheall  mi  orainsear,  ach  bheir  mi 
leabhar  do'n  duine  a  chuireas  thugam  an  obair 
as  fhearr.  Is  theagamh  gu'm  faigh  an  obair  as 
miosa  duais  cuideachd,  ged  nach  biodh  ami  ach 
curran. 

Siobhaltachd  eadar  eaglaisean 

Air  duilleig  eile  tha  iomradh  air  a  dheanamh 
air  Seanadh  na  bliadhna  so,  ach  ged  nach  robh 
mise  aig  an  t-Seanadh,  bu  mhaith  leam  a  radh 
air  an  duilleig  so  ciod  a  tha  eaglais  na  h-Alba  a' 
ciallachadh  le  bhi  dol  an  seanchas  ris  an  eaglais 
Shasunnaich  mu  nithean  a  bhuineas  d'am  beatha 
agus  d'an  obair  le  cheile. 

Labhair  moran  dhaoine  'n  an  cabhaig  air  a' 
chilis  so,  mar  rinn  an  salmadair,  ach  tha  iad  a 
nis  a'  faicinn  nach  'eil  aobhar  air  bith  aca  eagal 
a  bhi  orra  gu  bheil  eaglais  na  h-Alba  a'  gluasad 
air  falbh  o  phrionnspalan  an  Ath-leasachaidh, 
no  a'  call  a  gaoil  air  a'  mhodh-riaghlaidh  a  tha 
aice  o  chionn  nan  ceudan  bliadhna  agus  air  a 
bheil  i  air  a  steidheachadh.  A  thaobh  nan 
nithean  sin,  tha,  is  bithidh,  eaglais  na  h-Alba 
mar  bha  i  riamh.  Ach  tha  eaglais  na  h-Alba 
ag  aideachadh  gur  coir  do  gach  meur  de'n 
eaglais  Chriosduidh  a  cheile  aideachadh  mar 
bhuill  anns  an  eaglais  Choitchinn,  agus  aon- 
achd  is  braithreachas  is  co-chomunn  spioradail 
a  bhi  eatorra  am  fianuis  an  t-saoghail.  An  uair 
a  dh'  iarr  na  h-easbuigean  a  bha  cruinn  an 
Lunnainn  o  chionn  bhliadhnachan  air  an  eaglais 
againne  an  coinneachadh  gu  bhi  sealltuinn 
thairis  air  na  ceistean  a  tha  ag  eirigh  eadar  an, 
da  bhuidheann  cha  bhiodh  e  aon  chuid  siobhalta 
no  glic  do  dh'eaglais  na  h-Alba  an  cuireadh  sin 
a  dhitiltadh.  Chuir  i  dail  anns  a'  ghnothuch  gus 
an  d'  fhuair  i  ciiisean  eile  a  bha  aice  air  laimh 
a  shocruchadh  ;  ach  a  nis  tha  i  deas  is  tha  i 
toileach  diadhairean  na  h-eaglais  Shasunnaich 
a  choinneachadh  agus  reusonachadh  riu  mu 
phuingean  creidimh  agus  mu  gach  ceist  eile  a 
bhuineas  do  bheatha,  no  do  smachd,  no  do  riagh- 
ladh  eaglais. 

Mur  biodh  i  deas  agus  mur  biodh  i  toileach 
air  so  a  dheanamh  bhiodh  sin  'na  chomharradh 
nach  'eil  earbsa  aice  aisde  fein,  agus  gu  bheil 
eagal  oirre  gu  bheil  na  bunaitean  aice  cho  neo- 
sheasmhach  's  nach  b'  urrainn  i  a  taobh  fein  a 
sheasamh  ann  an  argumaid.  Cha  bhiodh  an 
sin  ach  gealtachd  is  cladhaireachd  ;  c6  eile  o 
cheann  gu  ceann  a  dh'Albainn  an  diugh,  anns 
na  h-eaglaisean  beaga  cho  mhaith  ris  an  eaglais 
mhoir,  a  tha  'n  am  puist  laidir  do'n  chreideamh 
Phrostanach  agus  do  eaglais  Chleireachail  ar 
n-aithrichean  mur  bheil  na  diadhairean  so  ;  an 
t-Ollamh  H.  R.  Mac-an-T6isich,  ceann-suidhe  an 
t-Seanaidh;  an  t-Ollamh  Alasdair  Martainn, 
ceann-suidhe  a'  Chollaiste  an  Duneideann ;  an 
t-Ollamh  D.  S.  Cairns,  ceann-suidhe  a' Chollaiste 
an  Obar-dheathain  ;  an  t-Ollamh  Iain  Whyte  ; 


an  t-Ollamh  Uilleam  A.  Curtis  ;  agus  am  Morair 
Sands.  Sin  na  daoine  a  chuir eadh  air  leth  gu 
dol  an  seanchas  ri  maithean  na  h-eaglais  eile, 
is  faodar  an  gnothuch  fhagail  'n  an  lamhan  le 
lan-earbsa  'n  an  gliocas. 

Spleadhraich  an  Cille-sgumain 

Tha  fada  fada  o  nach  d'  fhuair  mi  litir  o  mo 
sheana  bhana-charaid,  Seonaid  Eachainn,  ach 
sgriobh  i  thugam  an  la  roimhe  a  dh'  innseadh 
dhomh  gu  bheil  latha  mor  ri  bhi  aig  an  Urramach 
Niall  Mac  Pharlain,  B.D.,  uair-eigin  anns  an 
f hoghar.  Fhuair  e  mach  ann  an  aite  air  chor- 
eigin  gur  ann  air  an  Naomh  Sguman  a  tha  an 
eaglais  air  a  h-ainmeachadh,  agus  gur  e  Sguman 
a'  cheud  fhear  a  thoisich  air  taomadh  bhataich- 
ean.  Cha  luaithe  a  dh'innis  e  so  do'n  Mharsanta 
agus  do  Thom  Elliot  (fear  an  tighe  osda)  na  thubh- 
airt  an  dithis  sin  gu'm  bu  choir  do  Chille- 
sgumain  cuimhne  a  chumail  air  an  Naomh  ;  gu 
robh  bailtean  is  sgireachdan  eile  'g  a  dheanamh  ; 
gu  robhtar  'a  cumail  cuimhne  air  Calum-cille  an 
I  agus  air  Ninian  an  Whithorn  ;  gu  robh  sin  a' 
toirt  moran  dhaoine  a  Glaschu  agus  a  Dunei- 
deann thuca,  agus  gu'm  biodh  e  maith  do  Chille- 
sgumain  coigrich  is  Sasunnaich  a  thighinn  ann 
a  chosd  an  airgid. 

Sin  mar  a  thoisich  an  rud  ach  tha  Seonaid 
Eachainn  ag  radh  nach  'eil  fhios  aig  duine 
fhathast  c'aite  an  sguir  e  ;  tha  uiread  dhaoine 
air  son  lamh  a  bhi  aca  ann,  agus  a'  feuchainn  ri 
smuaineachadh  air  ni-eigin  iir  is  neonach  air 
nach  do  smuainich  duine  eile.  Is  e  bean  a' 
bhancair  a  smuainich  an  toiseach  air  na  h-iasg- 
airean  a  chur  ann  an  ranc,  agus  taoman  an 
laimh  gach  fir.  Thug  so  a'  ghaoth  as  na  siiiil 
aig  bean  a'  bhaillidh,  ach  cha  do  rinn  e  i  ach  na 
bu  diorrasaiche  gu'm  biodh  i  suas  ris  an  te  eile, 
agus  gu'm  biodh  a  h-aite  agus  a  spleadhar  fein 
aice  anns  an  spleadhraich. 

Gus  am  faigh  iad  a  mach  e  o'n  Ollamh  Mac 
Bhatair  an  Duneideann,  chan  'eil  fhios  aca  ciod 
an  la  is  coir  dhaibh  Sguman  a  chuimhneachadh, 
ach  CO  dhiii  tha  la  mor  ri  bhi  aca  ;  tha  Moderator 
na  h-eaglais  ri  bhi  ann  ;  an  Coirneal  agus  bean 
a  Choirneil  ;  Sir  loctan  lehu  aig  a  bheil  frith 
nam  fiadh  air  mhal,  agus  a  bhean  ;  Ceann- 
suidhe  a'  Chomuinn  Ghaidhealaich  agus  maith- 
ean eile  air  nach  robh  cuimhne  aig  Seonaid 
Eachainn. 

Tha  na  h-iasgairean,  agus  taoman  an  laimh 
gach  fir  ;  Boy  Scouts  agus  am  maighstir- 
sgoil  air  an  ceann  ;  Girl  Guides  agus  ogha  a' 
Mharsanta  Ruaidh  air  an  ceann ;  muinntir  an 
W.  R.  I.  ;  na  foirbhich  agus  an  t-Urramach 
Niall  Mac  Pharlain,  B.D., — tha  iad  uile  a' 
dol  a  mhearrsadh  gu  Clach-chuimhne  a  chogaidh, 
far  am  bi  fear  -  dhealbh  as  an  Oban  a' 
feitheamh  orra  gus  an  dealbh  a  tharruing.  An 
uair  a  bhios  sin  ullamh  bithidh  fliiraichean  a 
bhios  air  an  deanamh  suas  air  chumadh  sgumain 

air  an  cur  air  Clack-chuimhne  a  chogaidh  le  bean 
a'  Choirneil ;  bheir  an  Coirneal  agus  Sir  loctan 
lehu  oraidean  do'n  chuideachd  (ach  chan  ann 
mu  na  naoimh)  ;  aithrisidh  am  maighstir-sgoil 
ao-us  seinnidh  a'  chuideachd  uile  na  rannan  a 
rinn  Mac  Mhaighstir  Alasdair  mu  thaomadh 
birlinn  Thighearna  Chlann-Raonuill, 

Freasdladh  air  leabaidh  na  taoime, 
Laoch  bhios  fuasgailt' , 


Nach  fannaich  gu  brath's  nach  tiomaich, 
Le  gair  chuaintean  ; 

Le  sguman  mor  cruinn  tiugh  fiodha 
'Na  chiar  dhoidibh. 

An  sin  beannaichidh  am  Moderator  Sguman, 
agus  Clach-chuimhne  a'  Chogaidh,  agus  a' 
chuideachd  uile,  agus  glaodhaidh  na  Scouts 
Ho-re. 


Ard-sheanadh  na  h-eaglais 


BHA  mise  aig  Ard-sheanadh  na  h-eaglais  am 
bliadhna  ach  bha  mi  ann  mar  a  bhitheas  na 
h-Americanaich  aig  Geneva,  mar  fhear-faire. 
Bha  mi  am  shuidhe  agus  mi  ag  eisdeachd  gun 
chead-labhairt  no  guth-taghaidh.  Mar  so  bha 
mi  a'  falbh  agus  a'  tighinn  mar  a  thograinn 
fein. 

Ciod  e  do  bheachd  air  Ard-sheanadh  na 
bliadhna  so  ?  Chan  'eil  e  furasda  breith  a 
thoirt  ann  am  beagan  bhriathran  air  parliamaid 
mhor  na  cleir,  ach  ann  am  bheachd-sa  bha 
gliocas  agus  eud  diadhaidh  a'  comharrachadh 
gach  la. 

Bha  Sir  Iain,  tighearna  Lus,  ann  an  aite  an 
righ  a'  cur  failte  air  eaglais  na  h-Alba.  Chan 
'eil  an  righ  a'  tagar  coir  thairis  air  an  eaglais, 
ach  chuir  e  Sir  Iain  do  Dhuneideann  mar 
fhianuis  gu  bheil  an  eaglais  agus  a  teachdair- 
eachd  a'  neartachadh  agus  a'  brosnuchadh  na 
rioghachd  ann  an  nithean  a  bhuineas  ri  ceartas 
agus  sith  agus  deadh  bheus  an  t-sluaigh. 
Choisinn  Sir  Iain  cliii  agus  gradh  nan  uile. 
Mar  fhior  Albannach,  mar  shaighdear  duineil, 
mar  shar  dhuin-uasal,  agus  mar  f  hoirfeach  ann 
an  seirbhis  na  h-eaglais,  chuir  sinn  fur  an  agus 
faite  air  mar  a  thoill  e. 

Ann  an  eaglais  na  h-Alba  tha  diadhairean 
urramach  lionmhor,  ach  tha  an  t-Ollamh  H.  R. 
Mac-an-T6isich  urramach  am  measg  nan 
urramach.  Ged  is  mor  fhoghlum  tha  e  laidhe 
air  cho  eutrom  ri  lion  an  damhain-eallaidh. 
Is  maith  an  airidh  e  air  an  dreuchd  ard  a 
dh'ionnsuidh  an  do  ghairmeadh  e.  Bha  e 
foighidinneach  agus  fuireachail  anns  a'  chathair, 
agus  gu  ciiiin  cinnteach  thug  e  cothrom  agus 
ceartas  do  gach  neach. 

Bha  seachd  ceud  deug,  niinisteirean  agus 
foirfich,  air  iirlar  an  talla  agus  aireamh  mhor 
air  na  lobhtachan  a  bha  a'  cuartachadh  an  tigh- 
comhairle.  Na'n  do  labhair  an  dara  leth  de  na 
bha  a  lathair  bhiodh  parliamaid  na  h-eaglais 
cruinn  fad  she  seachduinnean,  ach  chan  'eil  ach 
aireamh  bheag  a  thogas  an  guth.  Tha  peasain 
am  measg  na  cleir  mar  ann  am  measg  dhaoine 
eile,  agus  is  trie  a  chualas  an  seorsa  sin  a' 
bruidhinn  ffed  nach  robh  erliocas  no  eadhon  tiir 


'nan  cainnt.  Ach  am  bliadhna  cha  robh  an 
cogull  idir  a'  tacadh  a'  chruinneachd.  Bha 
rud-eigin  a  b'  fhiach  a  radh  aig  gach  neach  a 
thog  a  ghiith.  Gun  teagamh,  cha  bu  mhisd 
oraid  no  dha  an  giorrachadh,  ach  an  uair  a  tha 
ceistean  cudthromach  ri'n  rannsachadh  is  fhearr 
aon  fhear-labhairt  le  chridhe  agus  inntinn  air 
an  lasadh  le  gradh  do  Dhia  agus  do  dhaoine  na 
moran  nach  do  smuaintich  roimh  laimh  air 
cuspairean  mora  soluimte  na  rioghachd. 

Tha  da  thaobh  air  a'  Mhaoil  agus  tha  da 
thaobh  air  an  eaglais.  Cha  tig  soirbheachadh 
spioradail  gu  brath  le  mor  bheartas,  ach  air 
an  laimh  eile,  cha  dean  an  eaglais  feum  gun  air- 
giod  agus  as  eugmhais  airgid  bithidh  obair  na 
h-eaglais  a'  fannachadh  anns  an  rioghachd  so 
agus  anns  na  tirean  fad  as  far  a  bheil  seirbhisich 
na  h-eaglais  a'  searmonachadh  teachdaireachd 
an  aiffh  do  shluag-h  borb  aineolach. 

Tha  cuid  air  an  toirt  a  suas  cho  mor  do 
chruinneachadh  airgid  's  gu  bheil  iad  ann  an 
cunnart  a  bhi  dichuimhneachadh  aobhar 
Chriosd  agus  leas  spioradail  dhaoine.  Tha  cuid 
eile  a  chuireas  ciiisean  aimisireil  na  h-eaglais  ann 
an  suarachas  agus  a  ghabhas  obair  os  laimh  gun 
smuain  air  cosdus.  Chan  'eil  e  furasda  an  da 
thaobh  a  thoirt  comhla  ach  ann  am  bheachd-sa 
fhuair  an  da  thaobh  an  aite  dligheach  aig  ard- 
sheanadh  na  bliadhna  so. 

Thainig  ceist  no  dha  mu  choinneamh  na 
h-eaglais  a  thog  deasboireachd  agus  a  dhuisg 
connsachadh.  Mar  is  trie  a  thachras,  tha  e 
na's  fhasa  ceist  fhosgladh  na  dhimadh.  Is  ann 
de'n  t-seorsa  so  iarrtas  nam  ban  an  cur  air  an 
aon  bhonn  ann  an  dreuchd  na  ministrealachd  ris 
na  fir.  Dh'eirich  a'  cheist  so  o  chionn  bliadhna, 
agus  dh'iarr  ard-sheanadh  na  bliadhna  an  uiridh 
air  buidhean  bheag  de  dhiadhairean  urramach 
am  beachd  a  thoirt  seachad  am  bliadhna. 
Rannsaich  agus  chnuasaich  na  diadhairean  sin 
a'  cheist,  ach  ged  chaidh  an  Tiomnadh  Nuadh 
agus  eachdraidh  na  h-eaglais  a  sgrtidadh,  tha 
amharus  agam  nach  robh  na  sgoilearan  urra- 
mach aon-sgeulach  nu'n  chhis. 

Bheireadh  iad  uile  aite  do  na  mnathan  aig 
bord-riaghlaidh  ciiisean  aimsireil  na  h-eaglais 

agus,  ged  nach  robh  iad  cho  cinnteach  'nam 
beachd,  cha  diultadh  iad  dreuchd  nam  foirfeach 
do  na  mnathan. 

Is  e  dorsan  na  cubaid  fhosgladh  dhaibh 
priomh  iarrtas  nam  ban,  ach  cha  d'thainig  a' 
cheist  so  air  beulaibh  nan  diadhairean  f hathast 
agus  bhitheadh  e  freagarrach  'nam  beachd-san, 
gu'n  tugadh  ciiirtean  na  cleir  feadh  na  diithcha, 
agus  comuinn  nam  ban  fein,  am  beachd  air  a' 
chilis.  Bha  ionnsachadh  agus  grinneas  cainnte 
air  oraid  Professor  Main  ach  cha  b'urrainn  dha 
a  chleith  gu  robh  atharrachadh  beachd  am 
measg  nan  diadhairean.  Leag  an  t-ard-sheanadh 
mar  dhleasdanas  orra  a'  cheist  a  rannsachadh  a 
rithisd  agus  am  beachd  a  thoirt  seachad  an  ath 
bhUadhna.  Is  i  so  aon  de  na  ceistean  a  dhiiis- 
geadh  agus  chan  f haigh  i  cadal  gus  am  fuasglar 
i.  Is  i  crioch  araidh  gach  neach  Dia  a  ghlor- 
achadh  agus  a  mhealltainn  ach  is  iomadh  doigh 
anns  am  faod  sinn  Dia  a  ghlorachadh.  A  bheil 
sinn  a'  giorrachadh  lamh  an  Tighearna  le  bhi 
diultadh  dreuchd  na  ministrealachd  do  na 
mnathan  ?  An  e  dreuchd  ard  agus  urramach 
nam  mnathan  a  bhi  'nam  mathraichean,  agus 
an  urrainn  daibh  dleasdanas  na  dreuchd  so  a 
chomhhonadh  mar  mhinisteirean  air  cheann 
coimhthionail  ?  Foghnaidh  dhuinn  ceist  no  dha 
mar  so  a  thogail  a  leigeadh  ris  gu  bheil  foighid- 
inn  feumail,  agus  gur  e  gliocas  na  h-eaglais 
feitheamh  gu  reidh  air  stiuradh  an  spioraid 
Naoimh. 

Thug  Professor  Curtis  cuspair  eile  mu  choinn- 
eamh  an  ard-sheanaidh,  a  dhuisg  iomaguin  ann 
an  inntinn  mhoran. 

Thug  na  h-eaglaisean  easbuigeach  cuireadh 


do  dh'eaglais  na  h-Alba  an  coinneachadh  ann  an 
cruinneachadh    cairdeil    agus    an   comhairle    a 
chur  ri  cheile  feuch  an  neartaich  iad  a  cheile 
agus  an  labhair  iad  ri  naimhdean  a'  chreidimh 
le  aon  ghuth.     Na'n  robh  diiil  no  fiughair  aig 
na   h-eaglaisean    easbuigeach  gu'n   tionndadh 
iad  muinntir  Albainn  fo'n  eaglais  chleirich  b' 
fhearr  stad  a  chur  air  a'  ghnothuch  trath,  ach 
tha  an  eaglais  chleireach  air  a  freumhachadh       t., 
ann    an    cridheachan    ar   luchd-diithcha,   agus       ij 
chan  'eil  ard-easbuig  Chanterbury  cho  aineolach        ' 
air  eaglais  na  h-Alba  agus  gu'n  iarr  e  oirre  a 
ciilthaobh  a  thionndadh  air  a  h-eachdraidh  fein.        ii 
Gleidheadh    Sasunn    a    h-eaglais    easbuigeach       ij 
fein  ach  ghleidhidh  sinne  ann  an  Albainn  ar 
n-eaglais  chleireach  fein. 

Ann  an  coinneamh  sam  bith  faodaidh  sinn  a       J 
bhi  cinnteach  gun  seas  diadhairean  Albainn  an       ' 
larach  agus  nach  geill  iad  do  na  Sasunnaich. 
Bhiodh  e  car  leibideach  cuireadh  cairdeil  eaglais 
Chriosduidh  sam  bith  a  dhiultadh,  agus  faodaidh 
sinn  cead  a  thoirt  do  mhaithean  na  h-eaglais 
coinneamh    a    thoirt    do    na    Sasunnaich    gun       J 
iomagain  sam  bith  gu'm  bi  iad  air  an  taladh  fo       f 
eaglais  ar  n-athraichean.     Tha  naimhdean   a' 
chreidimh    Chriosduidh    laidir    agus    lionmhor 
anns  an  linn  so,  agus  is  e  gliocas  gach  meur  a 
cheile  a  neartachadh  chum  agus  gu'n  till  iad 
na  tuiltean  oillteil  a  tha  maoidheadh  an  creid- 
eamh  Criosduidh  a  sgrios. 

Bha  iomadh  ni  eile  air  am  faodainn  cunntas 
a  thoirt  ach  is  leoir  so  aig  an  am. 

An  t-Urramach  Colla  DbmknuUach, 
Sgir  Lagan  Mo-Choid. 


An  t-Urramach  Alasdair  Mac  Ghilleathain,  M.A. 


THAINIG  call  mor  air  eaglais  na  h-Alba  le 
bas  Alasdair  Mhic  Ghilleathain,  ministear 
na  h-eaglais  a  tha  air  sraid  a'  Chaisteil,  an 
lonar-pheofharan. 

So  naigheachd  bhronach  ris  nach  robh  duil  no 
fiughair  aig  duine  d'a  chairdean,  oir  cha  robh 
ann  ach  duine  og,  duine  mor  laidir  cuideachd 
air  an  robh  a  choslas  a  bhi  ann  an  deagh  shlainte. 

Ged  nach  robh  eolas  fada  agam  -  sa  air 
Alasdair  Mac  Ghilleathain  bha  meas  mor  agam 
air  ;  theoigh  mo  chridhe  ris  o'n  cheud  la  a 
shuidh  sinn  comhla  ann  an  eaglais  iir  na  h-Alba, 
air  a'  Chomunn  a  tha  sealltainn  thairis  air 
ciiisean  na  h-eaglais  anns  a'  Ghaidhealtachd 
agus  anns  na  h-eileanan.  Bha  e  'na  dhuine  coir 
agus  'na  dhuine  glic  ;  ciiiin  'na  dhoighean  agus 
furasda  gnothuch  a  dheanamh  ris,  oir  cha  robh 


a  leithid  de  ni  agus  cumhannachd,  no  feineal- 
achd,  no  diomhanas  ann,  no  idir  idir  gaol  air  e 
fhein  a  chur  air  thoiseach.  Bha  e  'na  mhinistear 
maith  agus  'na  shearmonaiche  maith  ;  bha  gaol 
air  anns  a  h-uile  coimhthional  anns  an  do  Ji 
shaothraich  e  riamh,  oir  bha  dreach  is  bias  na  T 
diadhaidheachd  air  a  bhriathran  agus  air  a 
bheatha. 

Na'n  robh  iiine  air  sin  a  dheanamh  dh' 
iarrainn  air  duine-eigin  d'a  bhraithean  ann  an 
Cleir  lonar-pheotharan  sgriobhadh  uime,  ach 
thainig  naigheachd  a  bhais  an  uair  a  bha  na 
duilleagan  so  ann  an  lamhan  a'  phrionntair 
cheana.  Ach  cha  bu  mhaith  leam  gu'n  rachadh 
an  aireamh  so  a  mach  gun  iomradh  ann  air  bas 
an  duine  ghaolaich,  ministear  cho  mhaith  's  a 
bha  anns  a'  Ghaidhealtachd  air  fad. 

An  sin  ffhuhli  Mn'tre  piinnd  a  dli'  ola  spicnatrd,  ro  I 
!  a  cliatian  Je  a  fnlf  :    aguK  Ttonadh  an 

iN  uair  a  thainig  losa  gu  Betani,  agus  e  air 
l\  c  cheum  gu  lerusalem.  a'  dol  a  dh'  ionnsuidh 
naa  aisge,  nochd  sluagh  a'  bhaile  bhig  sin,  an  da 
chuid,  urram  is  coibhneas  dha.  "  A  nis  bha  na 
h-ard-shagartan  agus  na  Phairisich  air  toirt 
aithne,  na'm  boidh  fhios  aig  neaeh  air  bith 
c'  aite  an  robh  e,  gun  innseadh  e  e,  a  chum 
gu'n  glacadh  iad  e  "  (Eom  xi.  57).  Ma  chuala 
niuinntir  Bhetani  gu  robh  airgiod-fala  air  a 
chur  air  a  cheann  cha  do  bhrath  iad  e.  Ghabh 
iad  ris  gu  furanach  oir  bha  cuimhne  aca  air  an 
obair  mhiorbhuileach  a  rinn  e  'nam  measg,  an 
uair  a  thug  e  Lasarus  air  ais  o'n  uaigh.  Cha 
bu  mhaith  leo  lamh  a  chur  'na  bheatha,  oir 
a  thuilleadh  air  gu  fobh  meas  is  gaol  aig  moran 
dhiubh  air,  chuir  a  chumhachd  fiamh  air  na 
h-uile. 

Rinn  Simon,  an  lobhar,  cuirm  dha  an  oidhche 
a  bha  e  anns  a'  bhaile.  Ged  nach  'eil  na 
soisgeulaichean  ag  innseadh  sin  dhuinn,  faod- 
aidh  e  bhith  gu'm  b'e  Simon  fear  de  na 
rreuchdaich  air  an  do  rinn  e  trocair  uair-eigin 
roimhe  so.  Ma  bha  sin  mar  sin  bha  e  freagarrach 
do  Shimon  a  bheatha  a  dheanamh  agus  buidh- 
eachas  a  thoirt  dha  an  uair  a  thainig  e  do'n 
bhaile. 

B'e  Lasarus  fear  de  na  h-aoighean  agus  bha 
Marta,  mar  a  b'  4bhaist,  a'  frithealadh.  Bha 
Muire  ann  cuideachd,  ach  ged  nach  do  shuidh  i 
aig  a'  bhiadh  maille  ris  (chan  fhaodadh  boirion- 
nach  sin  a  dheanamh),  agus  ged  nach  robh  i  a' 
frithealadh  conihla  ri  Marta,  is  e  ise  a  chuir  a' 
chlach-mhullaich  air  an  tabhartas-gaoil  a  thug- 
adh  do'n  t-Slanuighear  an  oidhche  ud.  "  Gu 
deimhin  tha  mi  ag  radh  ruibh,  C'aite  air  bith 
am  bi  an  soisgeul  so  air  a  shearmonachadh  air 
feadh  an  t-saoghail  uile,  aithrisear  mar  an 
Ceudna  an  ni  a  rinn  a'  bhean  so,  mar  chuimh- 
neachan  oirre  (Mata,  xxvi.  13). 

Gun  chead  iarraidh  chaidh  i  far  an  robh  losa 
'na  shuidhe  aig  a'  bhord,  is  dhoirt  i  an  61a 
spicnaird  air  a  chasan,  agus  thiormaich  i  a 
chasan  le  a  fait.  Chuir  an  rud  a  rinn  i  iongantas 
air  a'  chuideachd  ;  ach  bu  choma  le  Muire 
ciod  a  theireadh  no  shaoileadh  iad,  oir  chuir  i 
roimhpe  gu  nochdadh  i  a  gradh  's  a  h-urram 
do'n  t-  Slanuighear  chaomh  a  leighis  a  cridhe 
agus  a  dh'  aisig  air  ais  dhi  a  h-anam  an  latha  a 
sheas  i  'na  lathair,  'na  h-aithreachan  truagh. 

Bha  na  deisciobuil  diombach.  Tha  an  t-abstol 
Eoin  a'  cur  na  coire  air  ludas,  agus  a'  cur  as  a 
leth  nach  e  idir  gaol  nani  bochd  ach  gaol  an 
airgid  a  thug  air  achmhasaii  ft  thoirt  do  Mhuire 


uachmhor,  agn)>  dli'  iint/  i  rasan  losa.  agus  thiormaich 
f.iffh  le  faile  na  h-ola. — Eoin,  xii.  .S. 

air  son  a  h-ana-caitheamh.  "  Thubhairt  e  so 
chan  ann  a  chionn  gu  robh  suim  aige  do  na 
bochdan  ;  ach  a  chionn  gu'm  bu  ghadaiche  e, 
agus  gu  robh  an  sporan  aige,  agus  gu'n  d'  thug 
e  leis  na  nithean  a  chuireadh  ann  "  (Eoin,  xii.  6). 

Ach  tha  na  soisgeulaichean  eile  ag  radh  gu 
robh  each  diombach  cho  mhaith  ri  ludas. 
Theagamh  gu  robh  na  deisciobuil  uile  a  dh' 
aon  inntinn  a  thaobh  ana-caitheamh  Muire,  ach 
gur  e  ludas  a  mhain  a  labhair  na  bha  stigh 
aige.  Droch  ludas  ;  a'  faotainn  coire  do'n 
bhoirionnach  chaomhail  a  dh'  ung  na  casan 
naomh  le  gaol  a  bu  luachmhoire  na  ola,  agus  a 
fein  air  bheul  a  dhol  ann  an  co-bheinn  ris  ne 
h-ard-shagartan  gus  tairngean  a  chur  annta. 

"  Car  son  nach  do  reiceadh  an  ola  so  air  tri 
cheud  peighinn,  agus  nach  tugadh  do  na 
bochdan  i."  Cha  robh  am  facal  so  as  an  rathad 
ann  an  aon  seadh,  agus  cha  d'  thubhairt  losa 
ri  ludas  gu'm  b'  olc  a  labhair  e.  Na'n  do  chuir 
Muire  na  chead  e  ;  na'n  d'  fheoraich  i  dheth  c6 
dhiubh  a  b'  fhearr  leis  an  ola  a  bhi  air  a  reic 
gus  cobhair  a  dheanamh  air  na  bochdan  no  i 
bhi  air  a  dortadh  air  a  chasan  fein,  faodaidh 
sinn  a  bhi  cinnteach  gur  e  theireadh  e,  Reic 
an  ola  agus  thoir  an  t-airgiod  do  na  bochdan. 
Cha  d'  iarr  esan  a  ghloir  fein  riamh  ;  cha  b' 
ann  a  chum  gu'n  deantadh  frithealadh  dha  a 
thainig  e  do'n  t-saoghal  ach  a  chum  frithealadh 
a  dheanamh  do  dhaoine  eile.  B'e  sin  a  bhiadh 
's  a  dheoch  ;  ghiulain  e  mach  'na  bheatha  am 
facal  a  labhair  e  aon  uair.  "  Tha  e  na's  bean- 
naichte  tabhairt  na  gabhail  "  (Gniomh  xx.  35). 

Ach  cha  do  chuir  Muire  an  rud  'na  chead, 
agus  a  nis,  an  uair  a  thoisich  each  air  coire 
fhaotainn  dhi  air  son  a  h-ana-caitheamh,  ghabh 
e  a  taobh  agus  cha  leigeadh  e  leo  a  diteadh. 
Bu  leir  dha  a  cridhe  agus  bha  fhios  aige  gur  e 
meud  a  graidh  dha  fein  a  thug  oirre  a  dheanamh. 
B'  urrainn  Muire  na  briathran  so  a  ghabhail 
air  a  bilean  mar  chainnt  a  cridhe  fein, 

Cied  a  bii  leani  air  fhad  an  saogh'I, 
Bu  thiodhlac  e  gu  tur  ro  chrion  ; 
Bu  neo-ni  truagh  mar  dhiol  d'a  ghaol, 
\lo  bheatha,  m'anam,  is  gach  sion. 

"  Tha  na  bochdan  agaibh  a  ghnath  maille  ruibh, 
ach  chan  'eil  mise  agaibh  a  ghnath."  Mar 
gu'n  abradh  e,  Ma  tha  thusa,  ludais,  baigheil 
ris  na  bochdan  gheibh  thu  cothrom  gu  leor  'na 
dheidh  so  coibhneas  a  nochdadh  dhaibh,  ach 
chan  fhada  tuilleadh  a  bhios  an  cothrom  agaibh 
'ur  gradh  a  nochdadh  dhomh-sa,  oir  tha  m'  uair 
air  teachd."     Mar  sin  cha  leiaeadh  e  leis  buille 

a  chur  air  Muire,  oir  bha  a  gradh  agus  a  dilse- 
achd  'na  aoibhneas  d'a  anam  anns  an  t-saoghal 
fhuar  anns  an  do  rinn  e  a  chomhnuidh,  agus  anns 
an  dorchadas  a  bha  nis  ag  iathadh  uime. 

Faodar  a  bhi  cinnteach  iiach  bu  chall  do  na 
bochdan  an  rud  a  rinn  Muire,  oir  tha  fiosrachadh 
ar  beatha  a'  teagasg  dhuinn  nach  e  idir  na 
daoine  a  bheir  an  tabhartasan  do  Dhia  agus 
d'a  sheirbhis  a  chum  as  air  ais  an  cuibhrionn  o  na 
bochdan.  Is  e  leithidean  Muire  a  bha  riamh 
baigheil  is  coibhneil  ri  truaghain  an  t-saoghail 
so,  oir  far  a  bheil  gradh  do  Chriosd,  an  sin  bidh 
suim  do  na  bochdan  mar  an  ceudna.  A  dh' 
aindeoin  briathran  atmhor  ludais  cha  robh 
diol-deirce  eadar  Jerusalem  agus  Betani  aig 
nach  robh  fhios  gle  mhaith  gu'm  faigheadh  iad 
iochd  is  cuideachadh  o  Mhuire  nach  faigheadh 
iad  o  ludas,  agus  gur  h-ann  thuice  a  b'  fhearr 
dhaibh  dol  le  an  gearan.  Agus  is  ann  mar  a 
bha  a  tha  fhathast.  Cha  chreach  an  diadh- 
aidheachd  an  deirc. 

Cia  mar  a  b'  urrainn  losa  Muire  a  chronachadh 
agus  e  fein  suidhichte  a'  cheart  rud  a  rinn  ise 
a  dheanamh  ?  Nach  do  bhris  esan  a  chorp  a 
bha  na  bu  luachmhoire  na  bocsa  alabastair,  agus 
nach  do  dhoirt  e  fhuil  a  bha  na  bu  phriseile  na 
ola  spicnaird,  a  chionn  gu  robh  a  chridhe  a' 
cur  thairis  le  gradh  ?  "  Leigibh  leatha," 
thubhairt  e,  "  dh'  ung  i  roimh  laimh  mo  chorp-sa 
chum  adhlacaidh." 

Theagamh  nach  d'  thainig  e  an  cridhe  Muire 
gu  robh  i  a'  deanamh  na  seirbhis  dheireannaich 
sin  dha  ;  theagamh  nach  robh  a  bhas  idir  fa 
chomhair  a  h-inntinn  aig  an  am  ;  ach  bha  e  fad 
na  h-iiine  fa  chomhair  inntinn  losa  fein  agus 
chunnaic  e  ann  an  tabhartas  Muire  samhladh 
air  an  tabhartas  a  bha  e  dol  a  thabhairt  air 
Calbhari.  Is  e  so  a  bha  na  inntinn  an  uair  a 
thubhairt  e,  "  C'aite  air  bi  am  bi  an  soisgeul 
air  a  shearmonachadh  air  feadh  an  t-saoghail 
uile,  aithrisear  mar  an  ceudna  an  ni  a  rinn  a' 
bhean  so."  Mar  gu'n  abradh  e,  gu  robh  spiorad 
an  t-soisgeil  air  a  shamhlachadh  cho  cothromach 
anns  an  obair-ghaoil  a  rinn  i  s  gu'n  uisnicheadh 
searmonaichean  an  gniomh  ud  gu  brath  a  chum 
solus  a  chur  air  iobairt  Chalbhari  agus  air  obair 
na  slainte. 

An  rud  a  thubhairt  Criosd  thachair  e.  Ged 
bha  na  deisciobuil  diombach  an  toiseach  chun- 
naic iad  an  uine  ghoirid  gu  robh  iad  cearr,  agus 
mheas  iad  gu'm  b'  fhiach  gniomh  Muire 
iomradh  a  dheanamh  air  ann  an  leabhraichean 


an  t-soisgeil.  Agus  gach  uair  a  leughar  no 
labhrar  uime  tha  fhaile  ciibhraidh  a'  cumail 
beo  spiorad  na  diadhaidheachd  anns  an  t- 
saoghal,  agus  a'  togail  inntinnean  dhaoine  gu 
gradh  as  motha  na  gradh  Muire,  eadhon  gradh 
an  t-Slanuigheir  nach  do  mheas  gu'm  b'  ana- 
caitheamh  e  a  chorp  naomh  a  bhriseadh  agus 
fhuil  luachmhor  a  dhortadh  an  eiric  a  bhraith- 
rean. 

Is  e  gradh  do  Chriosd  fior  chomharradh  na 
diadhaidheachd.  Cha  robh  Muire  iomlan  no 
gun  iomadh  faillinn,  ach  chuir  a  gradh  falach 
orra  uile.  Tha  e  soilleir  gu'n  do  chord  an  rud 
a  rinn  i  ri  Criosd,  agus  ged  bha  e  ann  an  aon 
seadh  gun  fheum,  bu  leir  dhasan  an  gradh  a 
bha  na  cridhe,  agus  a  reir  a  graidh  thug  e 
breith  oirre.  Dh'  aidich  e  i  am  fianuis  chaich 
mar  neach  a  rinn  obair  mhaith,  agus  mar  neach 
anns  an  robh  fior  spiorad  an  t-soisgeil.  Is  e 
an  gradh  so  toiseach,  is  meadhon,  is  -deireadh 
na  diadhaidheachd.  Tha  e  na's  fhearr  na 
teangaidhean,  na's  fhearr  na  faidheadaireachd, 
na's  fhearr  na  gach  uile  eolas.  Chaidh  ludas 
truagh  d'a  aite  fein  a  chionn  nach  do  ghradhaich 
e  an  Tighearna  losa  ann  an  treibhdhireas.  Agus 
tha  Muire  air  a  h-aireamh  am  measg  comunn 
nan  naomh,  a  chionn  gu'n  d'  thug  i  dha  gradh 
a  h-anama  uile. 

An  uair  a  thig  gradh  Chriosd  a  steach  do 
chridhe  duine  fuadaichidh  e  air  falbh  gach 
olc  ;  cuiridh  e  mach  na  h-aoighean  mi-naomha 
a  tha  truailleadh  an  teampuill.  Tha  e  mar 
abhainn  a  ghiiilaineas  air  falbh  le  a  h-uisgeachan 
gach  salachar  a  tha  roimhpe,  a'  deanamh  ionad 
a  siubhail  ciibhraidh  is  glan.  Biodh,  ma  ta, 
gradh  Chriosd  anns  a'  chridhe  agus  chan  eagal 
nach  bi  ar  beatha  ceart.  Thig  an  corr  'na  am 
fein,  fochann,  is  dias,  is  Ian  bhiadh  anns  an  deis. 

Aig  uair  am  bais  cha  bhi  aithreachas  air  na 
naoimh  gun  do  ghradhaich  iad  Criosd  ro  mhory" 
no  gu'n  d'  fhuiling  iad  ro  mhor  air  a  sgath  ; 
bidh  aithreachas  orra  nach  d'  thug  iad  dha 
gradh  a  bu  mhotha  agus  nach  d'  fhuiling  iad 
an  corr.  Oir  is  airidh  esan  air  an  tabhartas  as 
luachmhoire  as  urrainn  sinn  a  thoirt  dha.  Tha 
sinn  'na  eisimeil  cho  mor  's  nach  paigheadh  e  ar 
fiachan  ged  dhoirteamaid  ar  maoin  uile  aig  a 
chasan.  "  Tha  Dia  a'  moladh  a  ghraidh  fein 
dhuinne,  do  bhrigh,  an  uair  a  bha  sinn  fathast 
'n  ar  peacaich,  gu'n  do  bhasaich  Criosd  air  ar 
son  "  (Rom.  v.  8).  Ciod  a  dh'  iocas  sinn  dha 
air  son  a  mhaitheas  f 


Naigheachd  do'n  Chloinn 

Ati  Tiompmi  Nebnach 


0  CHIONN  fhada  nan  cian  bha  ludhach 
diadhaidh  dam  b'  ainm  Mesallabas,  a' 
fuireach  ann  an  lerusalem.  Bha  an  t-sraid 
anns  an  robh  e  a'  fuireach  cho  caol    s   nach 


ruigeadh  an  druid  a  bhiodh  'na  suidhe  air 
simileir  air  an  dara  taobh  a  leas  a  guth  a  thogail 
an  uair  a  bhiodh  i  a'  cur  failte  na  maidne  air  an 
druid  a  bha  'na  suidhe  air  an  taobh  eile,    Ach 

ma  bha  an  t-sraid  caol  cha  robh  i  gun  straigh- 
lich.  Eadar  tartar  chas  air  na  clachan  cruaidh, 
agus  ranaich  na  cloinne,  agus  casdaich  chamhal 
a  bha  sgith  le'n  turns,  agus  asailean  aig  nach 
robh  ach  droch  ghuth  ged  bha  deagh  chluas  aca, 
cha  mhor  nach  bodhradh  a'  ghleadhraich  thu. 
Cha  robh  stad  a'  dol  oirre  fad  finn  foinneach  an 
latha,  ach  ged  bha  uinneag  Mhesallabais  a' 
fosgladh  air  an  t-sraid  cha  robh  an  duine  bean- 
naichte  a'  cluinntinn  deo.  Chan  e  a  b'  aobhar 
dha  sin  gu  robh  e  bodhar  ach  nach  robh  e  a' 
gabhail  suim.  Bha  sith  Dhe  a'  Uonadh  a  chridhe, 
agus  ged  bha  a  bhodhig  ann  an  seomar  cumh- 
ann  air  sraid  thartarach  bha  inntinn  ann  an 
seomar  a  b'  airde  agus  a  bu  mhaisiche  far  nach 
cuireadh  casdaich  chamhal  dragh  air. 

B'e  an  da  ni  anns  an  robh  a  chridhe,  urnuigh 
agus  ceol.  Moch  agus  anmoch  agus  seachd 
uairean  eadar  na  trathan  bhiodh  e  air  a 
ghliiinean  ag  iirnuigh  ri  Dia,  agus  an  uair  a 
stadadh  athchuinge  thoisicheadh  moladh.  O, 
an  gaol  a  bha  aige  air  an  tiompan  !  Dh'  fhaod- 
ainn-sa,  a  chlann,  naigheachd  innseadh  dhuibh 
mu'n  doigh  anns  an  d'  fhuair  an  duine  naomh 
an  tiompan  ud,  agus  b'e  sin  an  naigheachd  ion- 
gantach,  ach  chan  innis  mi  an  trath-sa  dhuibh 
ach  aon  rud,  ged  is  neonach  an  rud  sin  fhein. 
gu'n  cuireadh  an  tiompan  a  dhannsadh,  ge  b'  oil 
leo,  a  h-uile  duine  a  chluinneadh  e.  Rud  neon- 
ach, da  rireadh,  ach  smior  na  firinn.  Clann  is 
coin,  firionnaich  is  boirionnaich,  reamhar  no 
caol,  trang  no  diomhaineach  'g  am  bitheadh  iad, 
leigeadh  iad  an  car  as  an  laimh  agus  thois- 
icheadh iad  air  dannsadh  an  uair  a  chluinneadh 
iad  an  tiompan  ud. 

Bha  fhios  aig  Mesallabas  gu  robh  a'  bhuaidh 
iongantach  so  ceangailte  ris  an  tiompan,  agus 
bhiodh  e  a'  toirt  fior  aire  gu  robh  na  dorsan 
diiinte  m'  an  gleusadh  e  an  inneal-chiiiil,  air 
eagal  gu'n  deanadh  e,  gun  fhios  daibh,  culaidh- 
mhagaidh  de  sheanairean  a'  bhaile,  no,  rud  a 
bu  mhiosa,  de  mhnathan  is  mhaighdeannan. 

Ach  ged  bu  duine  naomh  an  Rabbi  Mesal- 
labus  nach  deanadh  cron  no  olc  air  a  cho-chreut- 
airean,  bha  e  Ian  abhacais  is  cridhealais  agus 
bu  ghasda  leis,  an  uair  nach  biodh  an  corr  aige 
r'a  dheanamh,  a  bhi  sealltuinn  a  mach  air  an 
uinneig,  a'  gabhail  beachd  air  na  daoine  a  bha 
dol  seachad  agus  a'  smuaineachadh  ris  fein 
ciamar  a  shealladh  an  te  ud,  agus  ciod  a 
theireadh  am  fear  ud,  na'n  tugadh  e  orra  stad 
air  an  t-sraid  agus  toiseachadh  air  dannsadh. 
An  uair  a  chitheadh  e  mnathan  statail  a'  seoladh 
seachad  mar  longan  Tharsuis,  no  fir  bheaga  a' 
greasad  seachad  le  cabhaig  dhion,  mar  nach 
rachadh  an  saoghal  air  aghaidh  as  an  eugmhais, 
dheanadh  e  gaire  beag  ris  fhein,  agus  shineadh 
e  a  lamh  gus  breith  air  an  tiompan,  ach  anns  a' 
mhionaid  thairngeadh  e  air  ais  i,  ag  radh  fo 
anail,  "  Dia  a  thoirt  maitheanais  dhomh."  Ach 
^n  ath  mhionaid  chitheadh  e  duine-eigin  eile  a 


bheireadh  air  sealltainn  air  an  tiompan  agus 
thigeadh  e  fo  dhruim  le  gaireachdainn. 

Chan  'eil  siiilean  air  an  t-saoghal  cho  leirsin- 
neach  ri  siiilean  naoimh,  gu  sonruichte  ma  tha 
abhacas  is  cridhealas  'na  chridhe  cho  mhaith  ri 
gloine.  Leughaidh  e  daoine  beaga  driopail  agus 
mnathan  mora  statail  mar  gu  m  biodh  leabhar 
fosgailte. 

Mile  agus  mile  uair  ghleus  an  Rabbi  an  tiom- 
pan gu  bhi  moladh  ainm  an  Tighearna,  ach  ged 
chuir  e  roinihe  nach  cuireadh  e  an  inneal 
ghaolach  gu  feum  a  bu  shuaraiche  na  bhi  togail 
fonn  nan  salm,  cha  do  chtim  e  fhacal  gu  buileach, 
oir  aon  uair  co  dhiu  chuir  e  duine  a  dhannsadh 
leatha  agus  gun  dannsadh  'na  bheachd.  So  mar 
thachair. 

Mar  thubhairt  mi  cheana  bha  an  Rabbi  'na 
dhuine  diadhaidh  agus  cuideachd  'na  dhuine 
iochdmhor.  Is  maith  agus  is  maiseach  an  diadh- 
aidheachd,  agus  is  maith  agus  is  maiseach  an 
t-iochd,  ged  bhiodh  iad  dealaichte  o  cheile  (rud 
nach  'eil  coir  gu  'm  bitheadh)  ach  tha  iad  uile 
gu  leir  maith  agus  maiseach  an  uair  a  tha  iad  a' 
tuinneachadh  anns  an  aon  chridhe  agus  a' 
pogadh  beul  ri  beul. 

B'  fhearr  leis  an  duine  naomh  so  dol  do  thigh 
a'  bhroin  no  do  thigh  na  cuirme  ;  cha  robh 
teaghlach  bochd  no  dachaidh  bhronach  anns 
a'  bhaile  nach  d'  fhuair,  uair  no  uair-eigin,  deirc 
o  laimh  agus  comhfhurtachd  o  bheul.  Cha  do 
sheid  e  riamh  trompaid  roimhe  mar  bhiodh 
feadhainn  eile  a'  deanamh  anns  na  sionagogan 
agus  air  na  sraidean,  oir  cha  robh  iarraidh  aige 
air  gloir  o  dhaoine. 

Air  a  thurusan  am  measg  nam  bochd  fhuair 
e  a  mach  gu  robh  fear  de  sheanairean  a'  bhaile, 
sgriobhaiche  d'amb'ainmBenRasha,  a'  carnadh 
suas  beartais  dha  fein  le  bhi  creachadh  agus  a' 
saruchadh  thruaghan.  Bhiodh  e  a'  toirt  dhaibh 
aii'gid  air  riadh  anabarrach  trom,  agus  an  uair 
nach  b'  urrainn  daibh  an  riadh  a  phaigheadh  air 
an  latha  (mar  bu  trie  a  bha  tachairt)  chuireadh 
e  mach  as  an  tighean  no  as  am  fion-liosan  iad, 
agus  ghabhadh  e  fein  sealbh  annta. 

Mar  so  bha  Ben  Rasha  a'  fas  reamhar  agus 
bha  na  bochdan  a'  call  an  codach.  Bhiodh  an 
Rabbi  caomh  a'  cuideachadh  agus  a'  mis- 
neachadh  nam  bochdan  mar  a  b'  fhearr  a 
b'  urrainn  da,  agus  ag  iirnuigh  ri  Dia  gu'n  tionn- 
dadh  e  cridhe  Bhen  Rasha  o'n  olc  a  bha  e 
deanamh  air  na  truaghain  a  bha  fo  a  spogan. 

La  a  bha  e  dol  dachaidh  agus  a  chridhe  goirt 
leis  an  t-suidheachadh  bhochd  anns  an  robh  iad 
le  foirneart  an  fhasgadair,  c6  a  chunnaic  e  ach 
Ben  Rasha,  air  a  mhagan  ann  am  preas  droig- 
hinn  mar  gu'm  biodh  e  ag  iarraidh  rud-eigin  a 
chaill  e  ! 

"  Ciod  a  tha  cearr,  a  dhuine,"  ars'  an  Rabbi  ? 

Dh'   innis   Ben   Rasha    dha    mu'n    tubaist   a 

thachair  dha  an  de ;  gu'n  d'  thug  luchd-reubainn 

ionnsuidh  air  an  uair  a  bha  e  a'  tilleadh  dha- 

chaidh  o  bhi  cruinneachadh  mail  is  reidh,  agus 
gu'n  do  thilg  e  am  poca  oir  anns  a'  phreas 
droighinn  ud  gus  am  faigheadh  e  cothrom  air  a 
thoirt  dhachaidh  gu  sabhailte. 

"  Dia  a  thoirt  maitheanais  dhomh,"  ars'  an 
Rabbi,  gu  beag  ris  fein,  ma's  olc  an  rud  a  tha 
tighinn  fodham,  ach  bu  mhaith  leam  am  fas- 
gadairfhaicinn  a'  dannsadh  ann  am  preas  droigh- 
inn. Co  aige  tha  fhios  nach  gniomh  diadhaidh 
e,  oir  tha  an  leabhar  naomh  ag  radh,  An  ti  a  ni 
fbirneart  air  a  hhochd  maslaichidh  e  a  Chruith- 
fhear. 

Ghleus  e  an  tiompan  agus  cha  luaithe  a  ghleus 
na  dh'  eirich  Ben  Rasha  'na  sheasamh  agus 
thoisich  e  air  dannsadh.  Mar  bu  luaithe  an 
eeol  is  ann  a  b'  airde  a  leumadh  e,  ged  nach 
b'  ann  idir  'na  dheoin  a  bha  e  leumartaich,  ach 
cha  b*  urrainn  da  gun  an  ceol  a  fhreagairt. 

Air  feabhas  an  iirlair  is  doirbh  an  obair  an 
dannsadh  do  dhuine  reamhar  ach, — dannsadh 
ann  am  preas  droighinn  !  Ann  an  uine  ghoirid 
bha  aodann  Bhen  Rasha  air  a  sgrobadh  gu  dona 
leis  na  drisean  agus  aodach  'na  stiallan  a'  tuiteam 
dheth  ach  cha  b'  urrainn  e  stad. 

"  As  uchd  mhaitheis,"  ghlaodh  e  ris  an  Rabbi, 


"  cuir  stad  air  do  thiompan  air  neo  bidh  mise 
marbh  ;  biodh  truas  agad  rium  agus  mi  ann  an 
dris  !    O,  stad,  stad." 

Ach  cha  stadadh  an  Rabbi  ;  lean  e  air  an 
tiompan  a  chluich  gus  an  robh  am  fear  eile  a' 
leum  airde  fein  o'n  talamh,  is  fhalt  is  fheusag 
air  an  spionadh  as  agus  a'  falbh  leis  a'  ghaoith 
'n  an  lanacha-diiirne. 

"  Tha  thu  ann  an  dris,"  ars'  an  Rabbi ,^ "  is  tu 
tha,  ach  chuir  thu  fein  daoine  eile  ann  an  dris 
roimhe  so,  agus  bidh  fhios  agad  a  nis  ciamar  a 
chordas  e  riut  fein  an  riisg  is  an  t-seiche  a  bhi 
air  an  toirt  dhiot." 

O,  stad  !  stad  !   "  ghlaodh  Ben  Rasha,  agus  e 
a'  call  analach  a'  leumartaich,  "  as  uchd  mhai- 
theis cuir  stad  air  an  toimpan  agus  bheir  mi  dhuit 
am  poca  oir  anns  abheil  momhal  agus  mo  riadh." 
Far  dhomh  am  poca,  ma  ta,"  ars'  an  Rabbi, 

agus  stadaidh  an  tiompan.  Thug  Ben  Rasha 
am  poca  dha  agus  chaidh  an  duine  naomh  air 
ais  do'n  bhaile  leis  agus  roinn  e  an  t-6r  air  na 
bochdan  on  d'  thug  Ben  Rasha  e  le  foirneart. 

A  nis,  a  chlann,  an  do  rinn  an  duine  diadhaidh 
olc  }  Tha  e  duilich  a  radh,  ach,  co  dhiu,  chan 
abair  mise  gu'n  do  rinn.    Ciod  'ur  barail-se  1 


Am  Fasgadh 


THA  sinn  an  diiil  nach  'eil  laoidh  eile  a  tha 
air  a  seinn  anns  na  h-eaglaisean  cho  bitheanta 
ris  an  laoidh  so,  an  laoidh  a  bha  air  a  sgriobhadh 
le  Augustus  Toplady,  agus  air  a  tionndadh  gu 
Gaidhlig  le  Iain  MacGhille  Bhain  nach  maireann. 

'Chreag  a  sgoilteadh  air  mo  sgath. 
Bi  ad  fhasgadh  dhomh  's  ad  stath  ! 
Anns  an  uisge  's  anns  an  fhuil 
Thaom  o  leon  do  chleibh  mar  thuil. 
lonnlaid  nam  gach  peacadh  's  truaigh 
Saor  o  chionnt  an  uilc  's  o  "bhiiaidh. 

Chan  e  gniomh  mo  lamh  gu  beaclid 
Fhreagras  iarrtuis  theann  do  reachd  : 
Eud  gun  sgiths  is  saothair  chruaidh 
Deoir,  ged  chlaisinn  leo  mo  ghruaidh, 
'N  eiric  m'  uilc  cha  diongadh  sion. 
'S  tusa  mhain  bheir  slaint  is  dion. 

Falamh  tha  mi  teachd  's  gun  treoir, 
M'  iiile  dhoigh  tha  'd  lobairt  mhoir. 
Deonuich  comhdachadh  do  m'  nochd, 
Gras  do  m'  laigsinn  is  do  m'  lochd. 
Neoghlan,  ruigeam  d'  fhuaran  grais, 
lonnlaid  mi  no  's  dan  dhomh  'm  l)as. 

Feadh  a  mhaireas  plosg  mo  chre, 
'S  trath  bhios  mi,  aig  crich  mo  re, 
'Triall  an  turuis-aineoil  mhoir 
Thun  do  Mhoid  gu  h-ard  an  Gloir, 
'Chreag  a  sgoilteadh  air  mo  sgath, 
Bi  ad  fhasgadh  dhomh  's  ad  stath  ! 

Tha  gach  ni  againn  anns  na  rannan  sin  a  bu 
choir  a  bhi  ann  an  laoidh  ;  is  e  sin  an  t-aobhar 
gu'n  d'  fhuair  i  an  t-aite  a  tha  aice  ann  an  aoradh 
na  h-eaglais.    Theagamh  nach  'eil  snasmhorachd 


cainnte  no  smuaintean  domhain  innte,  ach  tha 
i  a'  cur  faireachduinn  an  anama  ann  am  briath- 
ran  simplidh.  Chan  ann  ris  an  inntinn  ach  ris 
a'  chridhe  a  tha  na  laoidhean  a'  labhairt  ;  air 
cho  snasmhor  's  'g  am  bi  rannan  mar  bhardachd, 
cha  ghabh  an  eaglais  riu  mar  laoidh,  mur  gluais 
iad  an  cridhe.  Rannan  air  bith  a  ghabhas  seinn 
aig  bord  a'  chomanachaidh,  faodar  gabhail  riu 
mar  laoidh,  agus  is  trie  a  tha  an  laoidh  so  air 
a  seinn  air  la  comanachaidh,  laoidh  a  tha 
nochdadh  na  taice  a  tha  an  t-anam  a'  faotainn 
ann  an  Criosd. 

Theagamh  nach  'eil  duine  anns  a'  cheud  de 
na  bhios  'g  a  seinn  aig  a  bheil  fhios  co  a  rinn 
an  laoidh  so.  Bha  i  air  a  deanamh  le  Augustus 
Toplady,  duine  crosda  ged  bha  e  'n  a  dhuine 
eudmhor.  Tha  cuid  de  dhaoine  ann  a  tha  na's 
fhearr  na'n  obair  a  rinn  iad,  ach  tha  daoine 
eile  ann  nach  'eil  idir  cho  mhaith  ri  'n  obair. 
B'ann  dhiubh  sin  Augustus  Toplady. 

Rugadh  e  ann  an  1740  ;  'n  a  she  bHadhna 
deug  bha  e  air  iompachadh  ;  'n  a  ochd  bliadhna 
fichead  bha  e  air  a  shuidheachadh  mar  mhinistir 
an  ceann  a  deas  Shasuinn,  is  chaochail  e  ann 
an  1778. 

Cha  robh  deisciobul  riamh  aig  Iain  Calvin  a 
b'  eudmhoire  air  son  a  theagaisg  na  Toplady  ; 
bha  e  a'  cur  cudthrom  anabarrach  air  ard- 
uachdranachd  Dhe  ann  an  taghadh  cuid  de'n 
chinne-daonna  chum  beatha  shiorrnidh.  " 

Aig  an  am  ud  bha  an  duine  caomh  agus  an 
searmonaiche  mor,  Iain  Wesley,  a'  dol  mu'n 

cuairt  Shasuinn,  a'  searmonachadh  soisgeul 
farsuinn,  soisgeul  nach  do  chord  ris  an  inntinn 
chumhann  aig  Toplady,  is  chaidh  e  an  sas  gu 
guineach  agus  gu  nimheil  ann  an  Iain  Wesley. 
Thachair  mar  a  thachras  daonnan,  an  uair  a 
thoisicheas  connsachadh  teichidh  an  diadhai- 
dheachd  air  falbh  :  an  uair  a  thig  spiorad  na 
h-iorghuill  a  steach  air  an  dorus  theid  spiorad 
na  diadhaidheachd  a  niach  air  an  uinneig. 

Na'n  robh  a'  cheist  air  a  cur  air  Toplady. 
ciod  a'  chuid  d'a  obair  a  bha  e  an  diiil  a  bu 
bhuannachdaile  do'n  t-saoghal  agus  do'n  eaglais. 
theagamh  gu'n  abradh  e  gu'm  b'e  an  rud  a  b' 
fhearr  a  rinn  e  riamh,  na  buillean  tronia  a  thug 
e  do  Iain  Wesley  ann  an  iomadh  searmon  agus 
ann  an  iomadh  leabhar  a  spriobh  e  an  aghaidh 


a  theagaisg  :  is  theagamh  nach  cuireadh  e  meas 
air  bith  air  an  laoidh  bhig  so  a  sgriobh  e  ann  am 
beagan  mhionaidean.  Ach  an  diugh  tha  na 
searmoin  agus  na  leabhraichean  sin  air  an 
dichuimhneachadh  gu  buileach,  ach  tha  an 
laoidh  air  a  seinn  leis  na  miltean  a  h-uile 
Sabaid.  Tha  Arminianaich  'g  a  seinn  cho 
mhaith  ri  deisciobuil  Chalvin  ;  tha  i  ann  an 
leabhraichean  na  h-eaglais  Shasunnaich,  an 
leabhraichean  nan  eaglaisean  Cleireachail,  agus 
ann  an  leabhar-laoidh  na  h-eaglais  nihor  sin  a 
chuir  Wesley  fein  air  chois. 

Is  ann  ann  an  laoidhean  na  h-eaglais  choit- 
chiim  a  gheibhear  cridhe  na  diadhaidheachd 
anns  a  bheil  aonachd  dhaoine  ami  an  Criosd  a 
co-sheasamh. 


Tilgeadh  Chrann 


TMHA  e  gle  thric  a'  tachairt  gu  bheil  iorgh- 
J-  uill  ag  eirigh  am  measg  sluaigh  an  uair 
a  tha  iad  a'  taghadh  ministeir.  Rud  nach  'eil 
idir  freagarrach,  gu'm  biodh  abair  na  sithe  air 
a  deanamh  ann  an  aimhreit.  Bidh  sinn  air 
uairean  a'  smuaintinn  gu'n  gabhadh  so  seach- 
nadh  na'n  tilgeadh  iad  croinn  ;  am  fear  air  an 
tuiteadh  an  crann  ri  bhi  air  a  chur  a  steach  do'n 
eaglais  gu  h-aonsgeulach.  Ma  their  duine  air 
bith  ruinn  nach  biodh  an  so  ach  doigh  shuarach 
air  gnothuch  soluimte,  is  e  an  fhreagairt  a 
bheireamaid  dha  gu'n  do  ghabh  na  h-abstoil  i. 
Agus  rud  sam  bith  a  chunnaic  iadsan  iomchuidh 
a  dheanamh,  saoilidh  sinn  gu'm  faodamaid-ne 
an  eisempleir  a  leantuinn.  Ach  ged  tha  sinn 
a'  labhairt  mar  so  tha  fhios  againn  gu'n  cuireadh 
e  uamhas  air  comunn-taghaidh  coimhthionail 
na'n  eireadh  fear  na  cathrach  agus  na'n  labhradh 
e  riu  mar  a  labhair  Peadar  ris  na  braithrean  an 
uair  a  bha  iad  a'  dol  a  thaghadh  duine  a  ghabh- 
adh  aite  falamh  ludais.  Shaoileadh  iad  gu 
robh  e  as  a  chiall,  agus  dh'  iarradh  iad  air  a' 
chathair  fhagail  agus  duine  aig  an  robh  tiir  a 
leigeil  innte. 

Shuidhich  na  h-abstoil  an  toiseach  air  da 
dhuine  a  bha  freagarrach  air  son  na  dreuchd, 
agus  an  sin  rinn  iad  iirnuigh,  ag  radh,  "  Thusa  a 
Thighearn  d'an  aithne  cridheachan  nan  uile 
dhaoine,  nochd  c6  an  t-aon  de'n  dithis  so  a 
thagh  thu."  An  sin  thilg  iad  croinn,  a'  creidsinn 
"gu'n  deanadh  Dia  dhaibh  a  reir  an  creidimh, 
agus  thuit  an  crann  air  Mattias.  Do  dhuine  a 
tha  creidsinn  ann  an  eifeachd  urnuigh,  a  tha 
creidsinn  gun  eisd  agus  gu'm  freagair  Dia  a 
shluagh  ;  a  tha  creidsinn  gu  bheil  Dia  ag  oib- 
reachadh  'na  fhreasdal,  tha  an  doigh  ud  cho 
glic  is  cothromach  ri  doigh  eile  a  b'  urraiun  daibh 
a  ghabhail. 

Anns  a'  BhiobuU  agus  gu  sonruichte  anns  an 
t-seann  Tiomnadh  chi  sinn  gu  robh  cuisean 
mora  is  soluimte  air  an  socruchadh  le  croinn. 


Bha  na  ludhaich  a'  creidsinn  annta  do  bhrigh 
gu  robh  iad  a'  creidsinn  gu'n  orduicheadh  Dia 
na  h-uile  nithean  a  reir  a  thoile.     Tha  so  ri 
fhaicinn  anns  an  fhacal  a  tha  sgriobhta  ann  an 
leabhar  nan  Gnath-fhacal  (xvi.  33), 
A?ms  mi  uchd  tilgeur  an  crannchur 
Ach  is  ann  o  lehohhah  a  tha  a  riaghladh  gu  leir. 
An  uair  a  bha  cron  air  a  dheanamh  agus  nach 
robh  fhios  c6  a  rinn  e  bha  croinn  air  an  tilgeil  los 
an  ciontach  fhaotainn  a  mach.     Bha  na  croinn 
daonnan  air  an  tilgeil  "  an  lathair  lehobhah." 
Is  e  so  an  doigh  anns  an  do  rugadh  air  Achan  a 
rinn  amaideachd  ann  an  Israel.     Bha  croinn  air 
an  uisneachadh  cuideachd  an  uair  a  bha  Saul  air 
a  thaghadh  mar  righ. 

Anns  na  h-iobairtean  a  bha  air  an  tairgsinn 
mar  thabhartas-peacaidh  air  son  an  t-sluaigh 
bha  croinn  air  an  cleachdadh.  "  Agus  gabhaidh 
e  an  da  bhoc-gaibhre,  agus  cuiridh  e  iad  an 
lathair  lehobhah,  aig  dorus  biith  na  codhail. 
Agus  tilgidh  Aaron  croinn  air  an  da  bhoc  ;  aon 
chrann  air  son  lehobhah,  agus  an  crann  eile  air 
son  Asasel,  agus  bheir  Aaron  a  lathair  am  boc 
air  an  do  thuit  an  crann  air  son  lehobhah,  agus 
bheir  e  suas  e  mar  thabhartas-peacaidh." 

Ann  an  laithean  Shauil  ann  an  Israel  bha  tri 
doighean  anns  an  robh  daoine  a'  creidsinn  gu'n 
deanadh  Dia  aithnichte  dhaibh  a  thoil,  oir  tha 
sinn  a'  leughadh  ann  an  1.  Sam.  xxviii.  6,  "  Agus 
an  uair  a  dh'  fhiosraich  Saul  de  lehobhah,  cha 
do  f hreagair  lehobhah  e,  aon  chuid  le  aislingean 
no  le  Urim,  no  \e  faidhean."  Tha  e  furasda  gu 
leoir  aislingean  is  faidhean  a  thuigsinn.  ach  ciod 
a  bha  ann  an  Umn  ? 

Tha  na  facail  Urim  is  Tummin  a'  tachairt 
oirnn  anns  an  t-seann  Tiomnadh  gle  thric,  ach 
ged  nach  'eil  e  idir  furasda  beachd  soilleir 
fhaotainn  umpa,  tha  sinn  an  diiil  nach  robh 
annta  ach  d^  chloich  bhig  leis  am  biodh  na 
sagartan  a'  tilgeil  chrann,  an  uair  a  bhiodh  iad 
a'  fiosrachadh  a  mach  toil  lehobhah..   Bha  iad 

air  an  gleidheadh  ami  an  uchd-eideadh  a' 
bhreitheanais  a  bhiodh  Aaron  a'  cur  air,  an 
uair  a  rachadh  e  a  steach  don  ionad  naomh. 
"  Agus  cuiridh  tu  ann  an  uchd-eideadh  a' 
bhreitheanais  an  Urim  agus  an  Tummin,  agus 
bithidh  iad  air  cridhe  Aaroin,  an  uair  a  theid 
e  steach  an  lathair  lehobhah  "  {Ecsodus 
xxviii.  30). 

Tha  cuid  de  sgoilearan  ag  radh  gur  e  a  bha 
ann  an  Urim  is  Tummin  seudan  luachmhor  a 
bha  air  uchd  no  air  guaillean  an  ard-shagairt,  a' 
deah'adh  gu  lainnearach  mar  shamhlaidhean  air 
Solus  is  Firinn.  Chan  'eil  sinn  an  diiil  gu  bheil 
sin  ceart  ;  mar  thubhairt  sinn  cheana,  cha  robh 
annta  ach  clachan  naomha  a  bha  air  an  cleach- 
dadh  ann  an  tilgeil  chrann.  Ach  mar  fhuair 
Israel  beachd  a  bu  spoiradaile  air  Dia  agus  air 
a  dhoighean  chaidh  Urim  is  Tummim  a  chur  air 
chill,  agus  aislingean  mar  an  ceudna,  agus  thug 
iad  do  na  faidhean  an  t-aite  a  bha  aiff  na  seann 


nithean  sin,  a'  creidsinn  gu'm  b'e  sin  an  doigh  a 
b'  fhearr  air  toil  Dhe  fhaotainn  a  mach.  Ann 
an  laithean  an  aineolais  agus  an  dorchadais 
sheall  iad  ri  Urim  is  Tummin,  ach  an  uair  a  dh' 
fhas  an  solus  agus  an  eolas  spioradail  chuir  iad 
nithean  leanabail  air  chiil,  agus  dh'eisd  iad  ri 
taisbeanadh  Dhe  o  bheul  nam  faidhean. 

A  dh'aindeoin  na  thubhairt  sinn  aig  toiseach 
an  t-seanchais  so  (eadar  fheala-dha  's  a  rireadh) 
mu  thaghadh  mhinistearan  le  crann-chur,  cha 
bu  mhaith  leinn  gu  rachadh  an  saoghal  air  ais 
gu  Urim  is  Tummin,  no  gu  doighean  neonach 
de'n  t-seorsa  sin  air  toil  Dhe  fhaotainn  a  mach. 
Cha  bhiodh  ann  an  sin  ach  dol  air  ais  gu  rud  ris 
an  abradh  Pol  cend-thoiseacha  anmhunn  agus 
bochd.  Thug  Dia  dhuinn  fhacal  anns  a'  Bhio- 
bull  ;  thug  e  dhuinn  mar  an  ceudna  reusan  agus 
coguis,  agus  mur  faigh  sinn  eolas  air  a  thoil  le 
bhi  'g  eisdeachd  ris  na  tri  guthan  sin  chan  f  haigh 
sinn  eolas  gu  brath  bhuaith  air  dhoigh  eile. 


Litrichean  Mhic  Cheyne 


1.  Gu^ille  a  hhafo  chur  am  anama 

Jannari  97,  1849 

A     GRILLE  GHRADHAICH, 
-TV.  Bha  mi  ro-thoilichte  do  litir  fhaot- 

ainn, agus  tha  mi  nis  a'  suidhe  sios  gu  facal  a 
sgriobhadh  a'd'  ionnsuidh,  ged  tha  m'  iiine  gle 
ghoirid.  Tha  mor  ghradh  agam  dhuit,  oir  tha  t- 
anam  priseil ;  agus  ma  thig  thu  a  dh'  ionnsuidh 
losa  gu  bhi  air  do  ghlanadh  agus  air  t'  fhirean- 
achadh  leis,  bithidh  t'  oran-molaidh  na's  binne 
na  oran  aingil  soluis.  Bha  mi  an  diugh  air  an  t- 
sneachd,  far  nach  robh  ceum  coisiche  ;  bha  e  cho 
geal  is  fior-ghlan  'sgu'nd'  thug  e  gum'  chuimhne 
an  earrann  so,  "  ionnail  mi  agus  bithidh  mi  na's 
gile  na'n  sneachd.  "  O,  is  mills  an  iirnuigh  i ; 
cuir  suas  i.  Rach  gu  trie  a  dh'  ionnsuidh  losa 
a  bhasaich  a  chum  sinne  a  ghlanadh  o  ar 
peacaidhean,  agus  abair,  "  ionnail  mi."  Tha 
gairdeachas  orm,  a  ghiullain  chaoimh,  gu  bheil 
thu  a'  creidsinn  gu  bheil  Dia  'ga  d'  smach- 
dachadh  a  chiim  do  thoirt  g  a  ionnsuidh  fein. 
Chan  eil  teagamh  agam  nach  ann  mar  so  a 
tha.  Tha  gaol  sgriobbta  air  a  chridbe,  air  a 
laimh,  agus  air  an  t-slait-smachdachaidh.  Ach 
faic  gu'n  tig  thu  'g  a  ionnsuidh.  Na  dean 
moille.  Tha  loch  teine  n  a  luidhe  fo  gach  anam 
a  tha  beo  anns  a'  pheacadh.  Chan  eil  sith, 
tha  Dia  ag  radh,  do'n  aingidh.  Na'n  nochdadh 
losa  a  ghniiis  duit  agus  a  thaobh  a  bha  air  a 
lot — mar  a  ta  aite  do'n  pheacach  as  ciontaiche 
ann — bhitheadh  tu  air  ball  air  do  thai-ruing  'g 
a  ionnsuidh  le  cordaibh  gaoil.  O  bi  ag  iirnuigh 
gu'n  diiisg  an  Spiorad  Naomh  thu.  Tha 
cuimhne  agad,  Iain,  gu'n  do  ghuil  thu  uair- 
eigin  roimhe  so  air  son  t'  anama,  agus  gun  d' 
iarr  thu  losa.     An  d'  fhuair  thu  e  ?     No  an  do 


sheall  thu  air  t'  ais,  coltach  ri  bean  Lot,  a' 
cinntinn  'na  d'  charraig  chruaidh,  fhuar,  mar 
bha  thu  roimhe  ?  O  diiisg,  agus  gairm  air  ainm 
do  Dhe.  Faodaidh  gu  bheil  t'  iiine  goirid  ; 
aig  Dia  a  mbain  a  tha  fios.  Tha  a'  bheatha  as 
fhaide  goirid  gu  leoir.  Agus  cha  bhi  cothrom 
eile  agad  gu  bhi  air  t'  iompachadh. 

Sgriobh  a  rithist  a'm'  ionnsuidh.  Aig  an  am 
so  feumaidh  mi  sgur.  Abair  ri  d'  mhathair 
sgriobhadh  thugam.  O  gu'n  coinnicheadh  sibh 
fadheoidh  aig  a'  bhord  a  tha  shuas  maille  ri 
losa,  agus  gu'm  bitheadh  mise  mar  an  ceudna  an 
sin,  mar  pheacach  air  a  shaoradh  tre  ghras. 
Is  mi  do  charaid  dileas 
R.  M.  M'C. 

2.   Comhairle  do  charaid 

Dun-Deagh,   1842. 
A  Charaid  Ionmhuinn, 

Tha  mi  a'  cur  na  litreach  so  thugad  le 
cabhaig,  ag  iirnuigh  gu  'm  bi  i  air  a  cuideachadh 
le  cumhachd  an  Spioraid  air  do  chridhe.  Is  maith 
an  ni  dhuit  solus  fhaotainn  air  mor  olcas  is  mor 
chealgaireachd  do  chridhe,  ma  chuireas  so  thu 
a  dh'  ionnsuidh  Chriosd.  Tha  mi-churam  is 
socair  fheolmhor  'n  an  aobhar-eagail  na's 
motha  na  sealladh  fhaotainn^  air  an  luibhre. 
Tha  osnaidhean  agus  oran-buaidh  a'  chreidich 
gle  dhluth  air  a  cheile,  mar  a  chi  thu  o  bhriathran 
Phoil  (Rom.  vii.  24,  25).  Mhothaich  Daibhidh 
an  ni  ceudna  (Salm  Ixxiii.).  Tha  diomhaireachd 
ro-mhilis  ann  a  bhi  'g  itheadh  nan  luibheannan 
searbha  maille  ris  an  Uan  Chaisge.  Tha  taitneas 
ann  a  bhi  g  ar  faicinn  fein  ro-ghraineil,  a  chiim 
agus  gu  'm  faic  sinn  gur  e  losa  an  aon  t-slighe 
a  dh'  ionnsuidh  an  Athar, 

Bi  ag  iirnuigh  a  bhi  cosmhail  ri  Caleb,  "  aig 
an  robh  spiorad  eile  maille  ris,  agus  a  lean  an 
Tighearna  gu  h-iomlan."  Lean  Criosd  re  an  la 
uile.  Is  e  esan  a'  Charraig  anns  a  bheil  agad  a 
ghnathlanachdneo-chriochnach.  Thoirthufhein 
gu  h-iomlan  dha.  Chan  'eil  tearuinteachd  ann  an 
neach  air  bith  eile,  ach  a  mhain  ann  an  losa. 

Coimhead  thu  fein  o  pheacaidhean  dhaoine 
eile.  Bi  faicilleach,  nach  tuit  thu  ann  am 
peacadh  follaiseach.  Cuimhich  gur  e  ar  sonas 
a  bhi  fo  ghras,  agus  nach  'eil  fadheoidh  ach 
searbhadas    anns    gach    peacadh,    agus    gu'n 


lughdaich  gach  aon  diubh  ann  an  tomhas  air 
chor-eigin  do  chuid  de  ghloir  shiorruidh. 

Gu'n  robh  gras  maille  ri  oglach  an  Tighearna, 
fo  eisdeachd  am  bheil  thu.  Agus  mar  an 
ceudna  maille  riii-san  uile  a  tha  ag  gradhachadh 
Chriosd  ann  an  treibhdhireas.  Na  sguir  a  dh' 
Iirnuigh  air  son  do  sgire  agus  air  son  sgireachdan 
eile,  gun  doirteadh  Dia  a  mach  a  Spiorad  orra, 
a  chiim  peacaich  chaillte  iompachadh  gu  gloir 
ainme  fein.  Gu'n  cuimhnicheadh  Dia  oirnn  uile. 
Is  mise  do  charaid  dileas 
R.  M.  M'C. 


Carthannachd 


AIR  teangaidhean  thig  failigeadh  ; 
Air  faidheadaireachd  thig  crioch  ; 
Is  caithidh  gibht  is  eolas  as. 
Mar  cheo  a  bhiodh  air  sliabh  ; 
Ach  gaol  is  ni  neo-chriochnach  e, 
Bhios  siorruidh  buaixgu  brath, 
Oir   s  ann  an  uchd  na  Trianaid 
O  chian  a  ghin  an  gradh. 

'S  e  'n  gaol  an  fhior  fhuil  uasal 
A  tha  gluasad  feadh  nam  ball, 
Toirt  beath'  is  bias  is  arach 
Do  gach  uile  ghras  a  th'  ann  ; 
Tha  eadhon  am  fior  chreideamh 
A'  sior  oibreachadh  tre  ghaol, 
A'  sruthadh  nios  on  tobar, 
A  chaidh  fhosgladh  'n  a  thaobh. 

Ged  bheirinn  do  na  feumanaich 

Mo  dheirc  is  m'  uile  mhaoin, 

'S  mo  choi'p  ged  loisgt'    n  a  iobairt  e 

Air  son  na  firinn  naomh  ; 

Bu  diomhanas  an  t-eud  sin  dhomh, 

Cha  dean  e  feum  no  brigh  ; 

Is  mi  gun  ghaol   n  am  anam 

Chan  'eil  gealladh  dhomh  air  sith. 

Cha  luidh  aois  no  tuar  a'  bhais 
Air  mais'  is  buaidh  a'  ghaoil  ; 


'S  e  'n  gras  a  mhain  a  bhuanaicheas 

A  bhos  is  shuas  faraon  ; 

Cha  dean  e  uaill  no  raiteachas, 

'S  gu  brath  cha  seidear  suas  ; 

An  gaol  tha  min  is  macanta 

Tha  thlachd  a  ghnath  an  truas. 

Bi  thusa  nis  a'  rannsachadh. 

An  d'  rainig  ort-sa  maoin 

De  'n  daimh  sin  tha  fior  charthannach, 

Ro  thairiseach  is  caomh  ; 

Tha   n  fhirinn  naomh  a'  seulachadh 

Gu  bheil  c  fein  'n  a  Ghaol  ; 

'S  na  h-uile  ris  an  toisich  E, 

Bidh  iad  fadheoidh  'n  an  aon. 

[Bha  na  rannan  so  air  an  deanamh  le  Uilleam 
Mac  Coinnich  a  bha  'n  a  mhaighstir-sgoil  ann 
an  aite-eigin  dliith  do  lonar-nis.  Chuir  e  seachad 
cuid  da  shaoghal  ann  an  sgireachd  Dheibhidh, 
is  tha  sinn  an  diiil  gu  bheil  e  air  a  thiodhlacadh 
innte.  Bha  e  n  a  thuathanach  m'  an  do  thoisich 
e  air  teagasg.  Bha  e  fo  chliii  mor  anns  an  taobh 
tuath  air  son  a  dhiadhaidheachd.  Bha  e  'n  a 
cheistear  cho  mhaithri  bhi  'n  a  mhaighstir-sgoil, 
agus  bha  meas  anabarrach  aig  an  t-sluagh  air 
mar  f hear  de  na  daione  a  bhiodh  a'  labhairt  air  a' 
cheist  aig  am  comanachaidh.  Bha  e  aois  mhor 
'nuair  a  shiubhail  e  beagan  bhliadhnachan  m'  an 
do  dhealaich  na  h-eaglaisean  ann  an  1843.] 


Betesda,  Teach  na  h-iochd 


EI  taobh  Bhetesda  mheomhraich  mi 
A  liughad  ni  a  dh'  aom  ; 
An  t-aingeal  tearnadh  nuas  o  neamh 
'N  a  leigh  don  lochan  naomh  ; 
Na  creuchdaich  uile  cruinn  m'a  bhruaich 
A'  feitheamh  uair  an  aigh, 
Gach  aon  air  chrith  le  iomaguin  gheur, 
"  An  ruig  mi  'n  leigh  roimh  chach  ? 

A  dhibhdh  thruaigh  tha  'n  ciiil  leat  fhein, 
Gun  speis  aig  neach  do  d'  leon  : 
Ge  sgitheil  mall  tha  t'  uair  's  an  teachd, 
Tha  i  a  steach  fa  dheoigh  ; 


Tha  'n  Leigh  a'  dearcadh  ort  le  shiiil, 
'S  a  driichdadh  ort  a  baigh  ; 
Tha  teinn  a  ghnath  cur  stad   na  cheum 
Is  eirig  air  a  ghradh. 

O  thir  ludea  b'  olc  do  rath 

Nach  d'  aithnich  thu  do  Shar  ; 

Do  shliilean  cuairleachadh  nan  speur, 

'vS  gun  fhios  duit  neamh  air  lar  ; 

Chan  ionghnadh  leam  do  dhuthaich  fhas 

Is  t-amhghar  anns  an  rod, 

Do  chraobhan  seilich  anns  gach  tir, 

'S  do  chlarsach  bhinn  ffun  cheol. 

Na'n  cumteadh  coir  cha  b'ionnan  sgeul 

Do  m'  dhiithaich  fhein  's  an  lar  ; 

Cha  tilgeadh  i  a  cli  no  tuar, 

A  dualchas  oirdhearc  Hath  ; 

Bu  mhoch  a  dh'  aithnich  i  an  Sar 

'S  a  dh'  fhailtich  i  an  Righ  ; 

'S  ri  taobh  Bhetesda  's  dhgheach  earn 

Do  chanain  chaoimh  na  h-I. 

Bu  mhaith  do  choir,  a  GhaidhHg  bhinn 

Air  ait'  an  tir  nan  naomh  ; 

Bu  driiighteach  riamh  an  Gairm  o  d'  bheul, 

Bu  mhoid  an  sgeul  do  ghaol  ; 

Bu  shalm  ^  thu  anns  na  laithibh  daoi, 

A'  dion  nan  saoi  le  d'ghleus  ; 

'S  bu  lochran  ^  thu  's  an  oidhche  cheo, 

'N  uair  chaill  an  Eorp  a  ceum, 

^  An  uair  a  bha  I  mar  a  bha  6V  canutail  nan  salm 
sgiath  nan  naomh  ri  uchd  cunnairt. 

2  An  uair  a  bha  a'  Ghaidhlig  na  h-airde  theirteadh 
"  Lochran  na  h-Eorpa  "  ri  Eirinn. 


'S  gu  bheil  Betesda,  teach  na  h-iochd, 

No  'riochd  'n  am  dhiithaich  fein  ; 

A'  sruthadh  nios  a  Creig  nan  Cian, 

'S  e  'g  altrum  shUabh  is  speur  ; 

Tha  h  an  aingil  air  do  thonn 

Tha  lorg  a  bhonn   n  ad  chre 

'S  tha  sluagh  mo  ghaoil  an  cois  do  bhruaich 

A'  feitheamh  uair  do  leigh. 

O  aingil  chaoimh  ta  dion  ar  sloigh, 

Nach  tig  thu  oirnn  as  iir  ; 

Nach  luaisg  thu  dhuinn  an  lochan  aigh, 

'S  gu  faigh  sinn  slaint  is  miiirn  ; 

Na's  mo  na  diobair  clann  na  h-  I, 

An  cainnt,  an  tir,  no  'n  sliochd  ; 

'S  gur  h-e  an  diiil   s  an  duan  gu  beachd, 

Betesda,  teach  na  h-iochd. 

CoiNNEACH  MacLe6id,  D.D., 
Eilean  Ghiogha, 


Aig  an  Uinneig 


Ministear  Ur  a*  Ghearasdain 

CHA  robh  muinntir  a'  Ghearasdain  fada  & 
faotainn  ministear  an  aite  an  Urramaich 
Daibhidh  Mac  Mhichael,  a  leig  dheth  an  eaglais 
o  chionn  ghoirid  ;  bha  an  t-Urramach  D.  A. 
Mac  Ruairidh  air  a  shuidheachadh  anns  a' 
Ghearasdan  air  an  fhicheadamh  la  de'n  mhios 
a  chaidh  seachad.  Cha  b'  urrainn  an  coimh- 
thional  taghadh  a  b'  fhearr  na  so  a  dheanamh 
am  measg  mhinistearan  oga  na  h-Alba  air  fad, 
oir  tha  Mghr  Mac  Ruairidh  a'  dol  air  cheann  a' 
choimhthionail  air  uidheamachadh  air  son  a 
dhreuchd  ann  an  doigh  shonruichte.  Dh' 
fhaodainn  leudachadh  air  rud  no  dha  a  tha  gu 
mor  'na  fhabhar,  ach  is  e  an  rud  as  fhearr 
uime  uile  gu  leir,  gur  mac  athar  e.  Air  sgath 
athar,  a  bha  'n  a  fhear-deasachaidh  fad  iomadh 
bliadhna  air  na  duilleagan  Gaidhlig  anns  an 
leabhar  dhearg  aig  eaglais  na  h-Alba,  tha  sinn 
toilichte  Domhnull  Mac  Ruairidh  a  bhi  air  a 
shuidheachadh  ann  an  sgireachd  Ghaidhea- 
lach. 

O'n  bhliadhna  1692  bha  ceithir  deug  air 
fhichead  ministear  ann  an  eaglais  a'  Ghearas- 
dain, ach  cho  fad  's  is  fhiosrach  mi  cha  do 
bhasaich  gin  dhiubh  ann,  mur  do  bhasaich  aon 
fhear.  Theagamh  nach  'eil  muinntir  a'  Ghearas- 
dain dad  na's  fhearr  na  muinntir  na  Corpaich 
is  Chill-mo -naomhaig,  ach  co  dhiii  cha  do 
mharbh  iad  na  faidhean. 

Domhnull  Sutharlan,  naomh  is  fiosaiche 

An  la  roimhe  fhuair  mi  leabhar  beag  a  bha 
air  a  sgriobhadh  mu'n  duine  so  leis  an  Urramach 
Alasdair  Mac  Rath,  an  Tunga^  mac  a  pheathar. 


Ged  nach  'eil  ann  ach  leabhar  beag,  am  brod 
paipeir,  tha  faile  cubhraidh  na  diadhaidheachd 
air  gach  duilleig  dheth,  oir  bha  Domhnull 
Sutharlan  'n  a  dhuine  maith  agus  'n  a  dhuine 
air  an  robh  eagal  an  Tighearna. 

Tha  rud  no  dha  anns  an  leabhar  a  b'  fhearr 
learn  a  bhi  as,  an  seorsa  naigheachdan  a  bha 
air  an  innseadh  mu  Mhaighstir  Lachluinn  an 
Loch  Carann,  agus  mu  Dhomhnullach  na 
Toiseachd,  agus  mu  gach  ministear  mor  eile 
a  bha  anns  an  taobh  Tuath,  agus  gu  Sonruichte 
mu  Choinneach  Odhar,  ach  air  a  shon  sin,  tha 
e  ceart  gu'm  biodh  na  fireana  air  an  gleidheadh 
air  chuimhne,  agus  gu'm  biodh  sgeul  air  a 
dheanamh  air  na  h-aithrichean  do'n  al  a  thig 
'n  an  deidh. 

l^ha  rim  an  Tighearna  aig  an  dfeani  d'  an  eagal 
e.  Sin  am  facal  anns  a'  Bhiobull  air  an  robh 
moran  dhaoine  anns  a'  Ghaidhealtachd  anns  na 
seann  laithean  a'  steidheachadh  nan  naigheach- 
dan a  bhiodh  iad  ag  innseadh  mu  fhiosachd  a 
bha  air  a  deanamh  le  daoine  diadhaidh.  Bha 
e  furasda  leo  a  chreidsinn  gu  robh  Dia  a'  toirt 
fiosachd  do  dhaoine  a  bhiodh  ag  iirnuigh  gun 
sgur,  agus  bu  mhaith  leo  fiosaiche  a  dheanamh 
de  dhuine  diadhaidh,  a  dheoin  no  dh'  aindeoin. 
Ach  tha  an  saoghal  sin  air  falbh  mar  a  dh' 
f  halbh  saoghal  nan  tamhasg  agus  nan  sithichean. 
Anns  an  leabhar  so  tha  Mghr  Mac  Rath  a' 
bruidhinn  air  na  nithean  sin  gu  glic  agus  gu 
ciallach,  gun  a  bhi  cinnteach  co  dhiiibh  a  bha 
an  sluagh  ceart  no  cearr  a  thaobh  fiosachd 
Dhomhnuill  Sutharlan. 

Chan  'eil  an  leabhar  beag  cubhraidh  so  a' 
cosd  ach  se  sgillinnean  ;  cha  b'  fhearr  a 
nasgaidh  e. 


Air 

Na  Siiilean  fosgailte 


J  gun  rtnn  Eiisa  urnuigli.  agus  thubhairt  e,  A  Thighearna,  guidheam  ort,  fongail  a  nhullean,  chum  gu'mfak  e. 

J  (JUS  dW  fhosgail  an  Tighearna  siiilean  an  oganaich  ;    agus  feuch  bha  an  sllabh  Ian  de  eachaibh  agus  de 

charbadan  teine  nvu'n  cuairt  air  Elisa. — 2  Righ  vi.  17. 


rpHA    an    naigheachd    so    a'    cur    soluis    air 
J-  briathran  an  t-salmadair, 

Tha  aingeal  Dhe  a'  campachadh 

Mii'n  dream  d'  an  eagal  e, 

'G  am  fuasgladh  is  'g  an  teasairginn 

O'n  trioblaidean  gu  leir. 

Thug  Ben-hadad  righ  Shiria  oidhirp  air 
Jehoram  righ  Israeil  a  ghlacadh,  ach  a  dh' 
aindeoin  gach  seoltachd  a  chleachd  e  cha  b' 
urrainn  da  a  chur  an  sas,  oir  bha  EHsa  am  faidh 
a'  toirt  rabhaidh  os  iosal  do  lehorani.  Cha  robh 
f  hios  aig  Ben-Hadad  air  so  ;  agus  leag  e  amharus 
gu  robh  neach  air  chor-eigin  am  measg  a  dhaoine 
fein  nach  robh  dileas  dha,  agus  a  bha  toirt 
forfhais  do  righ  Israeil.  Mar  sin  ghairm  e  iad 
'na  lathair,  agus  thubhairt  e  riu,  "  Innsibh 
dhomh  CO  'n  ar  measg  a  tha  le  righ  Israeil." 

Bhoidich  iad  uile  nach  ann  aca-san  a  bha  a 
choire,  agus  dh'  innis  iad  dha  gur  e  am  faidh 
Elisa  a  bha  cur  lehoraim  daonnan  'na  earalas. 
"  Innsidh  e,"  ars'  iadsan,  "  do'n  righ  na  briath- 
ran a  labhras  tu  ann  ad  sheomar-leabaidh." 

"  C  aite  am  faighear  an  duine  so  ?  "  fhreagair 
Ben-hadad,  chum  gu'n  glac  mi  e." 

Thubhairt  iad  ris  gu  robh  Elisa  a'  fuireach 
ann  an  Dotan  ;  agus  gun  an  corr  a  bhi  uime, 
chuir  Ben-hadad  eich  is  carbadan  is  sluagh  mor 
a  chuartachadh  a'  bhaile. 

Anns  a'  mhaduinn  chunnaic  seirbhiseach 
Elisa  mar  bha  ciiisean,  agus  thubhairt  e,  "  Mo 
thruaigh,  a  Mhaighstir,  ciod  a  ni  sinn  ?  " 

"  Na  biodh  eagal  ort,"  fhreagair  am  faidh, 
"  is  lionmhoire  iadsan  a  tha  leinne  na  iadsan  a 
tha  leo-san."  Agus  rinn  e  iirnuigh,  "  A  Thigh- 
earna, fosgail,  guidheam  ort,  a  shiiilean  a  chum 
gu'm  faic  e." 

Agus  dh'  fhosgail  an  Tighearna  siiilean  an 
oganaich  agus  chunnaic  e  ;  agus  feuch,  bha  an 
sliabh  Ian  de  eachaibh  agus  de  charbadan  teine 
mu'n  cuairt  air  Elisa. 

Sin  an  naigheachd,  agus  tha  e  'n  a  aobhar 
taingealachd  gu  bheil  a  leithid  so  de  naigheachd 
air  a  sgriobhadh  anns  a'  Bhiobull,  oir  tha  i  a' 
teagasg  ann  an  doigh  dhriiidhteach  gu  bheil 
siiilean  an  Tighearna  orra-san  d'  an  eagal  e, 
agus  gu  bheil  a  chumhachd  mar  bhalla-dion  m' 
an  timchioll.  Tha  Dia  an  diugh  an  ni  a  bha  e 
anns  na  laithean  o  shean  ;  chan  f  hailnich  a  neart 
no  a  ghradh,  is  faodaidh  a  shluagh  a  bhi  cinn- 
teach  gu  bheil  e  cho  dliith  dhaibh-san  's  a  bha 
e  do  Elisa. 


Ma  tha  Dia  leinn 

I.  Chan  urrainnear  breith  chothromach  a 
thoirt  air  cuisean  an  t-saoghail  so  mur  toir  sinn 
suim  do  laimh  agus  do  chumhachd  an  De  bheo. 
Bu  leir  do  sheirbhiseach  Elisa  armailtean  nan 
Sirianach,  ach  a  chionn  nach  bu  leir  dha  an 
gairdean  neo-fhaicsinneach  a  bha  timchioll  air 
fein  agus  air  a  Mhaighstir,  ghabh  e  eagal  gun 
aobhar  is  chaidh  e  air  seachran  mu  chursa  an 
Fhreasdail. 

Tha  daoine  a'  dol  air  seachran  anns  a'  cheart 
doigh  so  fhathast  ;  chi  iad  an  gairdean  feola  a 
tha  leo  no  'n  an  aghaidh,  agus  saoilidh  iad  gur 
h-aithne  dhaibh  ciod  a'  chrioch  a  bhios  aig  gach 
obair  no  oidhirp  ris  an  cuir  iad  an  lamh,  ach  gle 
bhitheanta,  gheibh  iad  briseadh-diiil,  is  tionn- 
daidhidh  cuisean  a  mach  mar  nach  do  shaoil 
iad.  Chunnt  iad  na  nithean  a  bu  leir  dhaibh, 
ach  dh'  fhag  iad  a  mach  as  an  cunntas  gairdean 
an  De  bheo,  agus  a  chionn  gu'n  d'  fhag,  chaidh 
iad  air  seachran. 

Tha  Dia  a'  riaghladh  air  neamh  is  talamh  ; 
anns  a'  chogadh  spioradail  a  tha  dol  air  aghaidh 
gun  sgur  tha  a  theachdairean  diomhair  agus  a 
spioradan  -  frithealaidh  a'  gabhail  pairt,  agus 
ma  dhichuimhnicheas  sinn  gu  bheil  a  lamh- 
san  agus  a  riiintean-san  ann  an  eachdraidh  an 
t-saoghail,  tha  sinn  a'  fagail  a  mach  an  aon  ni  as 
urrainn  neart  agus  comhairle  agus  innleachd 
mhic  an  duine  a  chur  an  suarachas. 

An  uair  a  chunnt  Pharaoh  a  mharc-shluagh 
agus  a  charbadan-cogaidh,  an  uair  a  bha  clann 
Israeil  a'  fagail  na  h-Eiphit,  shaoil  e  nach  robh 
aige  ach  dol  as  an  deidh  agus  gu'n  tuiteadh  iad 
uile  'n  a  laimh.  Ach  a  chionn  nach  do  chuimh- 
nich  e  gairdean  an  De  bheo,  an  gairdean  neo- 
fhaicsinneach  a  bha  timchioll  air  Israel  gus  an 
dion  o  an  luchd-saruchaidh,  bha  a  bheachd  fada 
fada  cearr,  agus  chaidh  a  riiintean  a  thilgeadh 
bun  OS  cionn. 

An  uair  a  sheol  cabhlach  na  Spainnte  gu 
cladaichean  Bhreatuinn,  an  linn  Ban-righ  Eala- 
said,  a  thoirt  nan  eileanan  so  fo  chis,  theireadh 
neach  air  bith  a  shealladh  air  soithichean  na 
da  dhuthcha  a  bha  dol  an  caraibh  a  cheile  nach 
robh  teagamh  ann  nach  ann  leis  an  Spainnt  a 
rachadh  an  latha.  Ach  ciod  a  thachair  ?  Bha 
cumhachd  nach  bu  leir  do'n  t-siiil  nadurra  ag 
oibreachadh  an  aghaidh  gairdean  feola  na 
Spainnte.    Sheid  an  Tighearn  anail  ;   aig  fuaim 

a  ghutha  dh'  eirich  an  doinionn  agus  na  tonnan, 
is  bha  a  naimhdean  air  an  sgapadh  mar  a  dh' 
fhuadaichear  ceo  no  deatach  leis  a'  ghaoith. 
Rinn  e  na  neoil  agus  na  gaoithean  agus  an 
fhairge  'n  an  spioradan-frithealaidh  dha. 

Bha  daoine  anns  an  duthaich  so  aig  an  am  ud 
a  thubhairt  mar  a  thubhairt  seirbhiseach  EHsa, 
Mo  thruaighe,  ciod  a  ni  sinn  ?  Ach  fad  na 
h-iiine  bha  carbadan  an  De  bheo  air  a'  chuan 
mu'n  cuaii't  air  Breatunn,  ged  nach  bu  leir 
dhaibh-san  iad  ;  agus  a'  chionn  gu'n  do  dhi- 
chuimhnich  iad  a'  chabhlach  neo-fhaicsinneach 
sin,  cha  tug  iad  breith  chothromach  air  cuisean 
na  rioghachd  aig  an  am.  Do  bhrigh  gu  bheil 
Dia  ceart  agus  cumhachdach  faodaidh  an  duine 
no  an  rioghachd  a  leanas  fireantachd  a  bhi  fo 
dheagh  mhisnich,  oir  cogaidh  na  reultan  o  an 
sligheannaibh  arda  air  an  taobh. 

Sith,  lanachd  sith 

II.  Tha  an  naigheachd  so  a'  teagasg  nach 
eirich  olc  air  bith  do  shhiagh  an  Tighearna. 
Tha  an  fhirinn  so  air  a  sgriobhadh  anns  a' 
Bhiobull  o  cheann  gu  ceann,  ach  tha  i  gu 
sonruichte  air  a  sgriobhadh  ann  an  leabhar  nan 
salm,  ann  am  briathran  maiseach  a  thuiteas 
mar  an  driichd  air  an  anam. 

Esan  a  ta  cbmhnindh  a?i  ionad-diomhair  an 
Ti  as  airde,  gabhaidh  e  tamh  fo  sgaile  an 
Uile-chunihachdaich. 

Fo    a    sgiathaihh  bithidh  t'  earbsa ;    bithidh 
ffiirinn  'na  sgeith  agus  '?ia  targaid  dhuit. 
Tuitidh  mile  ri  d'  ihaobh  agus  deich  mile  air  do 
laimh  dheis  ;    ach  cha  tig  sgrios  am  fagus 
duit-sa. 

Cham  eirich  olc  air  bith  dhuit,  agus  cha  tig 
plaigh  aju  fagus  do  d'  fharduich. 
Bheir  e  aithne  d'a  ainglibh  mu  d'  thiinchioll 
chum  do  ghleidheadh  ann  ad  shUghibh  idle. 
Mar  tha  na  beanntan  mu  thimchioll  lerusaleim, 
mar  sin  tha  an  Tighearna  mu  thinichioll  a 
shluaigh. 

Coimhididh  an  Tighearna  thu  o  gach  olc ; 
coimhididh  e  d'  anam. 

Chan  'eil  na  geallaidhean  so  a'  ciallachadh 
gu'n  teid  trioblaidean  na  beatha  so  seachad  air 
an  fhirean  mar  nach  teid  iad  seachad  air  an  ain- 
gidh  ;  ann  an  seadh  f  ior  tha  an  aon  ni  a'  tachairt 
do'n  ainsfidh  ao'us  do'n  fhirean  ;  ach  tha  iad  a' 
ciallachadh  gu  bheil  sluagh  an  Tighearna,  am 
measg  trioblaidean  an  t-saoghail,  air  an  cumail 
suas  agus  air  an  neartachadh  ann  an  doigh 
nach  aithne  do  chach.  Eadhon  am  measg 
buaireas  agus  amhgharan  am  beatha  tha  iad  a' 
mealtuinn  lathaireachd  Dhe,  agus  tha  sith  Dhe 
'n  an  cridhe,  agus  a  chionn  gu  bheil  sin  aca, 
cha  chaill  iad  am  misneach  no  an  dochas,  is 
gheibh  iad  neart  a  reir  am  feuma. 

Tha  am  fear  a  sa'riobh   an  litir  chum  nan 


Eabhrudheach  ag  innseadh  dhuinn  mu  na 
deuchainnean  uamhasach  a  dh'  fhiosraich  na 
naoimh  o  shean  ;  "  sgiursadh  iad  ;  chuireadh 
am  priosan  iad  ;  chlachadh  iad  ;  shabhadh  as 
a  cheile  iad  ;  chuireadh  gu  bas  leis  a'  chlaidh- 
eamh  iad  ;  bha  iad  ann  an  uireasbhuidh,  ann 
an  trioblaidean,  ann  an  cradh  ;  bha  iad  'n  am 
fogarraich  air  sleibhtean,  ann  an  uaimhean,  agus 
ann  an  sluic  na  talmhainn."  Cha  b'urrainn  iad 
san  a  radh  gu  robh  geallaidhean  nan  salm  air 
an  coimhlionadh  dhaith  gu  litir  eil,  ach  le  aon 
ghuth  agus  le  aon  chridhe,  thug  iad  fianuis  gu 
robh  na  geallaidhean  sin  air  an  coimhlionadh 
dhaibh  ann  an  doigh  a  b'  fhearr,  agus  gu  robh 
aingeal  lathaireachd  an  Tighearna  maille  riu  a 
ghnath,  'n  am  fulangasan.  Eadhon  anns  an 
lasair  theine  no  am  beul  an  leoghainn  bha 
comhfhurtachdan  Dhe  an  taobh  a  stigh  dhiubh 
a'  toirt  solas  d'  an  anam.  Bha  an  siiilean  air 
am  fosgladh  is  chunnaic  iad  carbadan-teine 
mu'n  cuairt  orra,  no  mar  chunnaic  Stephan 
neamh  fosgailte  agus  Mac  an  duine  'na  sheasamh 
aig  deas  laimh  Dhe. 

An  Call  as  miosa 

Tha  call  ann  as  moisa  na  call  codach,  no  tinn- 
eas  cuirp,  no  bas  chairdean,  no  plaigh  a  shar- 
uicheas  a'  bhodhig,  no  bron  a  ni  trom  an  cridhe, 
agus  is  e  sin,  tuitean  air  falbh  o  Dhia  tre  phea- 
cadh  no  tre  as-  creideamh,  air  chor  agus  gu  bheil 
aghaidh  Dhe  air  a  foluch  uainn,  agus  nach  'eil 
faireachduinn  idir  againn  gu  bheil  Dia  ann.  An 
uair  a  thachras  sin  tha  anam  an  duine  a'  dol  a 
steach  do  thir  choimhich  a  tha  fuar  is  dorcha 
mar  an  uaigh.  Tha  e  gun  cheol,  gun  aoibhneas, 
gun  dochas,  gun  chiil-taice  ;  anns  an  t-suidh- 
eachadh  thruagh  anns  an  robh  anani  an  t- 
salmadair  an  uair  a  ghlaoidh  e,  "  Chuartaich 
doilgheasan  a'  bhais  mi,  agus  ghlac  piantan 
ifrinn  mi  ;  fhuair  mi  teinn  agus  bron."  O'n 
olc  sin  agus  o'n  fhiosrachadh  shearbh  sin  saor- 
aidh  Dia  a  shluagh  ;  togaidh  e  suas  iad  agus 
socruichidh  e  an  casan  air  a'  charraig.  Anns  \ 
an  dorchadas  togaidh  e  dealradh  a  ghniiise 
orra,  agus  tha  gniiis  Dhe  do  anam  an  duine  mar 
bhlaths  caomhail  na  greine. 

Ach  ma  tha  e  fior  gu'n  toir  lathaireachd  Dhe 
sith  agus  misneach  agus  fois  inntinn  d'a  shluagh 
am  measg  buaireas  an  t-saoghail,  tha  e  fior  mar 
an  ceudna  gur  e  a  lathaireachd-san  an  dion  as 
fhearr  is  urrainn  a  bhi  aca  o  bhuaireadh  agus  o 
gach  namhaid  a  tha  an  toir  air  an  anam.  Chan 
'eil  bias  anns  a'  pheacadh  do  dhaoine  a  tha 
tighinn  beo  ann  an  co-chomunn  Dhe,  agus  a 
bhlais  gur  maith  agus  gur  milis  e.  Is  fhearr 
leo  aon  la  an  ciiirtibh  Dhe  na  mile  la  am  paill- 
iunaibh  aingidheachd.  Do  bhrigh  gu  bheil 
Criosd  air  a  dhealbh  an  taobh  a  stigh  dhiubh 
tha  iad  a'  basachadh  do  gach  ni  nach  'eil  a  reir 
inntinn  Chriosd,  air  chor  agus  nach  'eil  cumh- 
achd  aig  a'  pheacadh  thairis  orra  na's  mo.    Tha 

spiorad  Chriosd  annta  'g  an  deanamh  saor  o 
lag-h  a'  pheacaidh  agus  a  bhais,  agus  a'  toirt 
dhaibh  na  buadha.  Is  e  so  neart  a'  chreidmhich 
an  aghaidh  a  naimhdean  spioradail  ;  air  dha 
an  t-aran  neamhaidh  a  bhlasad  aon  uair  caillidh 
e  a  chad  do  thaois  ghoirt  a'  pheacaidh.  Tha 
gaol  aige  air  na  nithean  a  tha  shuas,  is  bheir 
an  gaol  sin  saorsa  dha  o  chuing  nan  nithean  a 
tha  bhos. 

Na  suilean  dall 

III.  Anns  an  t-saoghal  mu'n  cuairt  oirnn  tha 
miltean  is  miltean  de  chomharran  air  uach- 
dranachd  is  riaghladh  an  De  bheo  ;  tha  a 
mhiorbhuilean  ri  'm  faicinn  an  diugh  fhathast 
mar  anns  na  laithean  o  shean  ;  tha  a  chumhachd 
is  feartan  diomhair  a  ghraidh  ag  oibreachadh 
air  taobh  fh-inn  is  ceartais,  agus  air  taobh  na 
muinntir  a  choimhideas  aitheantan,  ach  tha 
suilean  dhaoine  diiinte  agus  cha  leir  dhaibh  na 
comharran  sin.  Tha  iad  mar  bha  Hagar  anns 
an  fhasach  ;  cha  bu  leir  dhi  an  tobar  a  bha 
dltith  dhi  gus  an  d'  fhosgail  Dia  a  suilean. 
Chual  iad  le  'n  cluasan  agus  dh'  innis  an  aith- 
richean  dhaibh  an  obair  a  rinn  Dia  anns  na 


laithean  a  dh'  f  halbh ;  ach  tha  sin  uile  dhaibh  mar 
sheann  sgeul,  is  chan  'eil  iad  a'  toirt  an  aire  gu 
bheil  Dia  'n  ar  meadhon  an  diugh.  Chunnacas 
eich  agus  carbadan  Dhe  air  an  t-sliabh  ann  an 
6g-mhaduinn  an  t-saoghail,  anns  an  aird  an  Ear, 
ach  chan  fhaicear  iad  na's  mo  ;  chan  'eil  ri 
fhaicinii  an  diugh  ach  an  sliabh  lorn  is  armailtean 
nan  coimheach.  Mo  thruaigh  !  a  Mhaighstir, 
ciod  a  ni  sinn  ?  Fosgail,  a  Thighearna,  an 
sxiilean,  a  chum  gu'm  faic  iad  ;  a  chum  gu'm 
faic  iad  gu  bheil  Dia  'n  am  meadhon  agus  gu 
bheil  a  spioradan-frithealaidh  mu'n  cuairt  orra. 
Is  beag  an  tairbhe  a  tha  ann  dhuinne  gu  robh 
an  Tighearna  'n  a  Dhia  do  Abraham,  agus  do 
Isaac,  do  lacob,  agus  do  aithrichean  eile  an 
t-seann  t-saoghail,  mur  bheil  e  'na  Dhia  dhuinn 
fein,  agus  mur  bheil  earbsa  againn  gu  bheil  a 
lamh  'g  ar  stiin-adh  agus  a  chumhachd  'gar 
gleidheadh.  Fosgail,  a  Dhe,  ar  siiilean,  a  chum 
gu'm  faic  sinn  do  lorgan  'n  ar  beatha  fein  agus 
ann  an  cxirsa  an  t-saoghail  ;  gu'ni  faic  sinn  do 
ghliocas  agus  do  ghradh  anns  gach  freasdal 
anns  a  bheil  iad  air  an  nochdadh,  agus  gu'm 
faic  sinn  iad  gu  sonruichte  ann  an  crann-ceusaidh 
do  Mhic,  miorbhuil  t'  oibreachaidh  air  fad. 


Anns  a'  Chathair 


AN  la  roimhe  laugh  mi  leabhar  a  bha  air  a 
-LJLchur  a  mach  o  chionn  beagan  bhliadhnachan 
fo'n  ainm  Da  Chaili?i  Sgitheanack,  leabhar  anns 
a  bheil  am  fear  a  sgriobh  e  ag  radh  gu'n  do  rinn 
e  oidhirp  air  dealbh  fior  a  thoirt  dhuinn  air 
beatha  agus  gne  nan  daoine  anns  an  Eilean. 

Chan  'eil  an  leabhar  furasda  a  leughadh  ; 
chan  'eil  ealadhain  aig  an  fhear  a  sgriobh  e  air 
naigheachd  innseadh  gu  reidh  simplidh,  gun  dol 
a  null  no  nail  ;  tha  na  daoine  air  a  bheil  e  ag 
iomradh  ann  a'  gluasad  air  feadh  nan  duilleagan 
mar  gu'm  faiceadh  tu  lorgan  choineanan  air 
feadh  an  t-sneachd,  air  chor  agus  nach  'eil  e 
furasda  an  dara  h-aon  dhiubh  a  dhealachadh 
o'n  aon  eile. 

Ach  tha  aon  bhoirionnach  grannda  ann  a  tha 
seasamh  a  mach  gu  soilleir  o  chach  uile, 
Seonaid  Mhor,  an  Seceder  ;  agus  is  e  gu  bheil 
ise  ann  a  thug  orm  tarruing  a  thoirt  air  an 
leabhar  idir  air  an  duilleig  so. 

Chan  'eil  taobh  agam-sa  ris  na  Seceders,  is 
tha  fhios  agam  gu  maith  nach  bu  bhuidhe  leo- 
san  taobh  a  bhi  aca  rium,  ach  air  a  shon  sin, 
tha  mi  an  duil  nach  robh  e  ceart  do'n  fhear  a 
sgriobh  an  leabhar  so  Seceder  a  dheanamh  de 
Sheonaid  Mhoir.  Co  dMubh  a  bha  e  'ga  chiall- 
achadh  no  nach  robh  (tha  mi  an  diiil  gu  robh 
e  'ga  chiallachadh)  thq,  Seonaid  Mhor  air  a  cur 
m'  ar  coinneamh  mar  gu'm  b'e  sud  an  seorsa 
dhaoine  a  tha  anns  na  Seceders  anns  an  Eilean 
Sgitheanach.  Tha  mi  cinnteach  gur  e  sin  a 
shaoileadh   coiffreach   air   bith   a   leuffhadh   an 


leabhar  so,  agus  gun  eolas  eile  aige  air  na 
Seceders  ;  theireadh  e  ris  fein  nach  robh  buaidh 
cheart  air  bith  aig  an  diadhaidheachd  air  an 
cridheachan  no  air  an  caitheamh-beatha,  agus 
gu'm  bu  cho  mhaith  leis  a  bhi  'na  chinneach  ri 
bhi  am  measg  nan  Seceders. 

Ged  nach  aithne  dhomhsa  moran  de  na 
Seceders  tha  mi  cinnteach  nach  'eil  dreach 
na  firinn  air  an  dealbh  a  gheibhear  orra  anns 
an  leabhar  so,  far  a  bheil  e  air  innseadh  gu'm 
biodh  Seonaid  Mhor  agus  ministear  de  na 
Seceders  a  bhiodh  a'  fuireach  leatha  ag  ol 
comhla  ;  a'  measgadh  cul-chaineadh  le  crabh- 
adh,  agus  a'  seinn  shalm  eadar  na  gloine- 
achan  a  bhiodh  iad  ag  61.  Creididh  mi  gu  bheil 
na  Seceders  cumhann  'n  am  beachdan,  ach  cha 
chreid  mi  gu  bheil  cealgaireachd  annta,  no 
crabhadh  feall,  nach  'eil  anns  a'  chorr  de 
mhuinntir  an  Eilein. 

Is  e  an  fhirinn  gu  bheil  leithidean  Seonaid 
Mhoir  ri  fhaotainn  anns  a'  h-uile  eaglais,  ged  a 
dh'  fhaodas  barrachd  iighdarrais  a  bhi  aca  anns 
na  h-eafflaisean  beae^a  na  tha  aca  anns  na 
h-eaglaisean  mora.  Sin  aon  rud  maith  a  gheibh- 
ear ann  an  eaglais  mhor,  gur  motha  an  eaglais 
fein  na  duine  air  bith  a  tha  innte,  agus  nach 
teid  aig  grunnan  de  dhaoine  neonach  air 
cumadh  an  inntinnean  fein  a  thoirt  air  an 
eaglais.  Bhitheadh  e  fada  na  b'  fhasa  do  leithid 
Seonaid  Mhor  a  beachdan  agus  a  doighean 
neonach  a  cheangal  mar  chuing  air  daoine  eile 
ann  an  easflais  bhisf  na  bhitheadh   e  ann  an 

eaglais  na  h-Alba.  Tha  iomadh  seorsa  dhaoine 
ann  an  eaglais  na  h-Alba  ;  daoine  maith,  is 
daoine  dona,  is  daoine  meadhonach  ;  mini- 
stearan  a  ghabhas  gloine  drama  mar  a  ghabh- 
adh  ministear  nan  Seceders,  is  ministearan 
eile  a  tha  cho  fada  an  aghaidh  an  uisge-bheatha 
s'  nach  toigh  leo  fear  tighe-osda  a  bhi  anns  a' 
choimhthional  aca  ;  daoine  aig  a  bheil  beachdan 
Chalvin  a  thaobh  puingean  creidimh  agus 
teagaisg,  is  daoine  eile  a  ghabhas  an  rathad  fein 
agus  a  leanas  solus  an  reusain  fein  a  dh'  ain- 
deoin  ciod  a  thubhairt  Calvin.  Sin  an  rud  as 
fhearr  ann  an  eaglais  na  h-Alba  uile  gu  leir  ; 
gu  bheil  i  'na  h-eaglais  choitchionn  anns  an 
t-seadh  so  ;  gu  bheil  i  'na  Mathair  a  tha  os  cionn 
a  cloinne,  agus  na's  farsuinge  'na  cridhe  na  gin 
d'a  eloinn.  Faodaidh  cuid  de'n  chloinn  a  bhi 
neonach,  ach  nia  tha,  chan  e  an  guth  guth  am 
Mathar.  Tha  gliocas,  is  farsuingeachd  cridhe, 
is  coitchionnas,  anns  an  t-seana  Mhathair,  a 
chumas  leithidean  Seonaid  Mhor  'n  an  aite 
fein,  agus  a  chumas  eadhon  na  diadhairean  agus 
na  sgoilearan  mora  'n  an  aite  fein. 

Ach  cha  b'  ann  air  an  t-saorsa  bheannaichte 
a  tha  againn  ann  an  eaglais  na  h-Alba  o  leithid- 
ean Seonaid  a  bha  mi  dol  a  bhruidhinn  aig  an 
am  so,  ach  air  rud  eile  uile  gu  leir.  Ged  nach 
'eil  e  ceart  gu'm  biodh  baobh  no  beist  mar  bha 
Seonaid  air  a'  fagail  air  lamhan  nan  Seceders, 
mar  gu'm  b'  ann  dhaibh-san  a  mhain  a  bhuine- 
adh  i,  tha  e  ceart  gu'n  togadh  Criosduidhean 
anns  na  h-eaglaisean  uile  an  guth  agus  am 
fianuis  an  aghaidh  an  seorsa  crabhaidh  a  bha 
aice,  crabhadh  anns  an  robh  i  a'  creidsinn,  agus 
anns  a  bheil  gu  leoir  de  dhaoine  eile  a'  creid- 
sinn cuideachd,  a  chionn  gu  bheil  iad  an  diiil 
gur  toigh  le  Dia  e.  Ach  is  e  a  tha  Dia  ag  radh, 
Nigkibh ;  glanaihh ;  cuiribh  air  falbh  olc  'ur 
deanadais  as  mo  shealladh  ;  sgxdribh  den  olc  ; 
fbghhimaihh  maith  a  dheanamh  ;  iarraibh  hreith- 
eanas  ;   deanaibh  fuasgladh   air   an  fhear   a  tha 


saruichte  ;  cumaihh  coir  vis  an  dilleachdan  ;  tagraihh 
cAiis  na  hantraich. 

Cha  do  rinn  Seonaid  Mhor  dad  de  na  nithean 
sin  is  cha  robh  naire  orra  nach  do  rinn  ;  theireadh 
i  nach  robh  annta  ach  oibrichean  an  lagha,  agus 
nach  sabhaladh  sin  anam  duine  mur  robh  e  air 
a  thaghadh  anns  a'  chumhnanta  shiorruidh. 
Bha  i  mosach,  is  farmadach,  is  gamhlasach  ; 
daonnan  a'  caineadh  dhaoine  eile,  ae;us  a'  tog-ail 
droch  thuaileas  orra  ;  bheireadh  i  an  car  as  a' 
bhantraich  agus  as  na  dilleachdain  air  ghaol 
airgid  ;  ach  a  dh'  aindeoin  sin  uile,  bha  i  a' 
creidsinn  agus  a'  faireachduinn  gu  robh  i  'n  a 
boirionnach  diadhaidh,  eudmhor  air  taobh  na 
firinn,  agus  fallan  anns  a'  chreideamh. 

Ciod  a  their  thu  fhein,  a  leughadair,  mu 
leithidean  Seonaid  ;  daoine  a  tha  da  rireadh  a' 
creidsinn  gu  bheil  iad  fhein  diadhaidh  ged  tha 
iad  olc  ;  daoine  a  tha  air  am  filleadh  cho  teann 
'n  am  fein-fhireantachd  's  nach  cuireadh  eadhon 
an  Spiorad  Naomh  as  am  beachd  iad  ;  daoine  a 
tha  ag  ardachadh  fallaineachd  creidimh  os  cionn 
timhlachd,  os  cionn  trocair,  os  cionn  graidh,  ged 
nach  'eil  anns  an  rud  ris  an  abair  iad  fallaineachd 
creidimh  ach  dia  no  iodhol  a  rinn  iad  de  bhriath- 
ran  crabhach  a  fhuair  iad  o  na  h-aithrichean, 
air  neo  teine-sionnachain  a  tha  'n  an  inntinn 
fein. 

Sin  tomhseachan  nach  'eil  furasda  f  huasgladh. 
Tha  crabhadh  is  crabhadh  ann  ;  faodaidh  duine 
a  bhi  crabhach  gun  a  bhi  diadhaidh,  is  faodaidh 
e  bhi  diadhaidh  gun  a  bhi  criosdail,  ach  is  e  a' 
chriosdalachd  an  ni  as  maisiche  air  thalamh. 
A  nis  mairidh  crabhadh,  diadhaidheachd,  crios- 
dalachd,  na  tri  nithean  sin,  ach  is  e  criosdalachd 
as  mo  dhiubh  uile. 

Bha  Seonaid  Mhor  crabhach,  ach  cha  robh  i 
diadhaidh,  agus  idir  idir  cha  robh  i  criosdail. 
Coma  leam  ciod  an  t-eud  a  tha  ann  an  daoine 
m'  an  rud  ris  an  abair  iad  teagasg  fallan  mur 
bheil  iad  'n  an  daoine  criosdail. 


Lighiche  Caomhail 


Is  fhada  an  glaodh  o  Achnacloich  anns  an 
eilean  Sgitheanach  gu  Lambarene  anns  an 
Afric  an  lar,  ach  is  fhaide  na  sin  o  cheile,  'n 
an  cridhe  agus  'n  an  crabhadh,  Seonaid  Mhor 
agus  Albert  Schweitzer.  A  reir  a  beachd  fein 
tha  Seonaid  fallan  anns  a'  chreideamh  ;  tha 
amharus  aice  gu  bheil  na  h-uile  dhaoine  nach 
buin  do'n  eaglais  aice  fein,  agus  nach  abair 
Sibolet  anns  an  doigh  anns  am  bi  ise  'ga  radh,  air 
an  t-slighe  fharsuing  gu  sgrios,  ach  air  a  shon 
sin,  chan  'eil  innte  ach  droch  bhoirionnach  ;  tha 
a  cridhe  Ian  mi-riiin  is  salchar.  Chan  'eil  Albert 
Schweitzer  fallan  anns  a'  chreideamh  idir  (a  reir 
leithidean  Seonaid)  ach  air  a  shon  sin,  threig  e 


Thig  crioch  air  an  t-saoghal 
Ach  mairidh  gaol  it  cebl. 

tigh,  is  dachaidh,  is  parantan,  is  braithrean,  agus 
uiie  sholasan  na  Roinn  Eorpa,  is  chaidh  e  mach 
do'n  Afric  an  lar  a  fhrithealadh  do  dhaoine 
dubha  ann  an  spiorad  Chriosd.  Innis  dhomh,  a 
leughadair,  c6  de'n  dithis  so  as  taitniche  am 
fianuis  Dhe,  am  fear  aig  a  bheil  cridhe  caomhail, 
iochdmhor,  glan,  ach  nach  h-urrainn  Sibolet  a 
radh  ach  gu  liodach,  no  an  te  aig  a  bheil  cridhe 
cruaidh, mosach,  salach,  ach  d'  an  urrainn  Sibolet 
a  radh  gun  liodaiche,  agus  Mesopotamia 
cuideachd. 

Ann  an  Gniomharan  nan  Abstol  tha  Lucas  a' 
bruidhinn  air  Barnabas  agus  Pol  mar  dhaoine  a 
chuir  am  beatha  an  cunnart  air  son  an  Tighearna 

losa  Criosd.  Tha  gu  leoir  de  dhaoine  a'  deanamh 
sin  an  diugh  fhathast ;  tha  Albert  Schweitzer 
'g  a  dheanamh  ann  an  Lambarene. 

Rugadh  e  an  1875  ann  an  Alsace  (an  de  leis 
a'  Ghearmailt,  an  diugh  leis  an  Fhraing)  ;  mac 
ministir  air  a  thogail  ann  an  dachaidh  a  bha  gu 
maith  lorn  a  thaobh  soghaltachd  an  t-saoghail 
so,  ach  anns  an  robh  pailteas  de  dha  rud  a  ni 
dachaidh  air  bith  anns  a  bheil  iad  sona  agus 
beartach,  gaol  agus  cebl. 

Bha  e  'n  a  sgoilear  barraichte  ;  ni'  an  robh  e 
ach  'n  a  f  hior  dhuine  bg  bha  e  'n  a  f  hear-teagaisg 
ann  an  Oil-thigh  ainmeil,  a'  sgriobhadh  agus  a' 
cur  a  mach  leabhraichean  a  bha  air  an  leughadh 
le  sgoilearan  eile  air  feadh  na  Roinn-Eorpa  uile. 
A  thuilleadh  air  sin  bha  ealadhain  anabarrach 
aige  air  an  organ  a  chluich  ;  bha  e  'n  a  mhaigh- 
stir  am  measg  mhac  is  nigheanan  a'  chiiiil. 

Ach  an  uair  a  bha  e  fas  ainmeil  mar  dhiadhair 
agus  mar  sgoilear  agus  mar  fhear-ciiiil,  thoisich 
an  smuain  air  tighinn  'na  inntinn  gu  robh  Dia  'g 
a  ghairm  gu  seirbhis  eile,  agus  gu'ni  b'e  a 
dhleasdanas  mar  aon  de  luchd-leanmhuinn 
Chriosd  ffloir  shaoffhalta  a  leigeil  seachad  atjus 
dol  a  mach  do'n  Afric  a  leigheas  creuchdan  nan 
daoine  dubha  a  bha  gun  lighichean.  Leugh  e 
ann  an  leabhar  mu  chor  truagh  nan  daoine  anns 
an  Afric  an  lar,  is  chaill  e  a  chadal  agus  a 
shuaimhneas  gus  an  do  rinn  e  suas  inntinn  dol  a 
mach  thuca  'gan  cuideachadh. 

Leig  e  dheth  an  dreuchd  a  bha  aige  mar  f  hear- 
teagaisg,  is  chaidh  e  air  ais  do'n  ChoUaist  mar 
oileanach,  a  dh'  ionnsachadh  na  dotaireachd,  gus 
e  fein  ullachadh  air  son  na  seirbhis  air  an  do 
leag  e  a  chridhe. 

Ann  an  1913  chaidh  e  mach  do'n  Afric  an  lar, 
is  tha  e  nis  ag  obair  ann  an  aite  ris  an  abrar 
Lambarene,  aite  a  tha  teth  is  fliuch  is  neo- 
fhallan  ;  Ian  fiabhruis  agus  cho  neo-fhallan  's 
nach  urrainn  duine  geal  fuireach  ann  na's  fhaide 
na  da  bhliadhna  aig  an  aon  am.  An  ceann 
bliadhna  fhein  toisichidh  fhuil  air  fas  cho  tana 
's  nach  'eil  e  furasda  dha  obair  a  dheanamh. 

B  'e  a'  cheud  ospidal  a  bha  aig  Albert  Schweitzer 
seann  tigh-chearc  ;  anns  an  tigh  chearc  sin  thug 
e  faochadh  is  leigheas  is  dochas  do  cheudan  de 
dhaoine  truagh  a  bha  air  an  saruchadh  le  pian. 
Cha  robh  duine  aige  a  chuidicheadh  e  ach 
balaich  oga  de  mhuinntir  an  aite  a  bha  e  fhein 
ag  ionnsachadh.  An  diugh  tha  ospidal  iir  aige 
a  chumas  suas  ri  naoi  fichead  duine,  air  a 
dhealbh  's  air  a  chur  suas  leis  fhein  ;    anns  an 


ospidal  sin  tha  obair  na  trocair  a  dol  air  aghaidh 
gun  sgur. 

Chan  e  mhain  gu  bheil  e  a'  deanamh  na 
h-oibre  so  ach  tha  e  'ga  deanamh  ann  an  tomhas 
mor  air  a  chosdus  fein.  Chan  e  eaglais  no 
comunn  soisgeulach  air  bith  a  tha  'ga  chumail 
suas  ;  a  h-uile  sgillinn  de  thighinn-a-stigh  a  tha 
aige  o  na  leabhraichean  a  tha  e  a'  sgriobhadh, 
o  na  h-oraidean  a  bhios  e  a'  liubhairt,  agus  o  na 
cuirmean-ciiiil  anns  am  bi  e  a'  cluich  an  orgain, 
an  uair  a  thig  e  air  ais  do'n  Roinn-Eorpa,  tha  e 
a'  cur  anns  an  ospidal.  Ach  tha  sin  'na  uallach 
trom  air,  oir  tha  e  a  'ga  chumail  o  fhois  a  ghabh- 
ail  an  uair  a  thig  e  nail.  Tha  e  a  ghnath  ag 
obair,  a  bhos  is  thall. 

Bu  narach  mur  biodh  daoine  criosdail  anns  an 
t-saoghal  aig  am  biodh  iarrtus  air  an  obair  so 
a  chuideachadh.  Tha  sin  ann  ;  tha  daoine  anns 
a'  Ghearmailt,  anns  an  Fhraing,  an  America, 
agus  am  Breatunn,  a  tha  taingeil  an  cothrom 
fhaotainn  cuideachadh  leis,  ach  theagamh  nach 
tugadh  Seonaid  Mhor  am  bonn-a-h-ochd  dha. 

Thug  Oil-thigh  Dhuneideann  agus  Oil-thigh 
Chill-rirahinn  D.D.  dha.  An  uair  a  bha  e  an 
Duneideann  am  bliadhna,  agus  maithean  an 
f  hoghluim  cruinn,f  huair  e  a  bheatha  a  dheanamh 
mar  nach  fhaca  mise  air  a  dheanamh  do  dhuine 
eile  riamh  ;  seann  daoine  a  bha  iad  fein  ainmeil 
agus  a  rinn  obair  mhor  anns  an  t-saoghal,  agus 
oileanaich  oga  aig  a  bheil  obair  am  beatha 
fhathast  ri  dheanamh, — thog  iad  uile  iolach  an 
uair  a  sheas  Albert  Schweitzer  air  am  beulaibh. 
Is  e  bu  chiall  do'n  iolach  sin,  gur  e  a'  bheatha 
air  a  bheil  meas  againn  uile  'nar  cridheachan, 
beatha  an  duine  sin  a  tha  gaisgeil  is  caomhail  is 
gradhach  mar  bha  Criosd.  Air  uairean  tha  meas 
is  iarraidh  againn  air  nithean  eile  ;  is  toigh 
leinn  airgiod,  is  comhfhurtachd,  is  diomhanas, 
is  iighdarras,  is  inbhe  ;  is  toigh  leinn  gloir 
shaoghalta  agus  na  ceud  chaithrichean,  ach  an 
uair  a  thig  sinn  thugainn  fein,  b'  fhearr  leinn  a 
bhi  gaisgeil,  is  caomhail,  is  gradhach,  seach 
gach  ni  eile  air  thalamh. 

Bha  beagan  seanchais  agam-sa,  an  Duneid- 
eann, ri  Albert  Schweitzer, is  thami  'ga  ainmeach- 
adh  air  an  duilleig  so  air  son  tri  reusoin  ;  (1)  air 
ghaol  urram  a  thoirt  do  dhuine  d'an  dhghear 
urram,  (2)  air  ghaol  ar  cridheachan  fuar  a 
bhlaiteachadh  aig  an  teine  a  tha  'na  chridhe- 
san,  agus,  (3)  air  ghaol  leabhar  beag  ciibhraidh 
a  sgriobh  e  a  mholadh  do  leughadairean  nan 
duilleagan  so,  Aig  oir  na  Coille  Ghruamaich. 


Anns  a'  Choille  Bheithe 


Phbs  mi  luid  air  son  a  cuid 

Bh'  fhalbh  a  cuid,  ach  dli'  fhan  an  luid. 

r\CH,  Och,  nach  ann  dha  a  dh'  eirich  an  am  bi  duine  air  poitean  feola  na  h-Eiphit  bu 
V/tubaist!  Ach  bu  mhaith  an  airidh  ;  cha  d'  choirdhaanEiphitasheachnadh,oir  chanfhaigh 
fhuair  e  ach  na  thoill  e.      Air  cho  gaolach  agus  'g       e  anns  an  Eiphit  ach  an  rud  a  fhuair  sluagh  an 

Tighearna  innte  riamh,  daorsa  agus  campar 
spioraid.  Air  cho  gaolach  agus  'g  am  bi  duine 
air  airgiod  bu  choir  dha  an  luid  a  sheachnadh,  oir 
chan  'eil  anns  an  luid  ach  an  luid  fhein,  agus  cha 
bhi  innte  ach  an  luid  gu  brath.  B'  fhearr  learn 
fichead  uair  a  bhi  air  nio  cheangal  ri  te  anns  an 
robh  sgealb  bheag  de'n  deamhan  seach  luid  a 
phosadh,  oir  gabhaidh  droch  spioradan  tilgeadh 
a  mach  le  iirnuigh  agus  trasgadh,  ach  cha 
chuirear  a  luideachas  a  mach  a  mnaoi  gu 
dilinn. 

Tha  an  luid  coltach  ris  na  baird,  a  tha  air  am 
breith  'n  am  baird.  Mur  bheil  a'  bhardachd 
ann  an  duine  gu  nadurra  cha  ruig  e  a  leas  feuch- 
ainn  ri  h-ionnsachadh.  Air  a'  cheart  doigh  tha 
seorsa  bhoirionnach  ann  a  tha  luideanta  gu 
nadurra  ;  ged  chuireadh  tu  iad  seachd  bliadhna 
a  dh'  ionnsachadh  banachas-tighe  ann  an 
Atholl  Crescent,  an  Duneideann,  cha  bhiodh 
annta  ach  na  luidean  air  a'  cheann  mu  dheireadh. 
Bu  mhaith  an  gnothuch  na'n  gabhadh  keel  a 
chur  air  an  t-seorsa  so,  'n  an  oige,  cleas  nan 
caorach,  air  chor  agus  gu'n  seachnadh  burraidh- 
ean  iad. 

Anns  a  h-uile  tigh,  ach  gu  sonruichte  ann  an 
tigh  fir-oibre,  tha  an  roinn  as  motha  de  riagh- 
ladh  an  tighe  ann  an  lamhan  bean-an-tighe. 
Ma  tha  ise  deanadach,  glic,  crionna,  sgoinneil, 
chi  thu  comharran  na  sgoinne  cho  luath  's  a 
chuireas  tu  do  chas  air  an  stairsnich  ;  agus  air 
an  laimh  eile,  mur  bheil  innte  ach  an  luid, 
faodaidh  tu  sin  aithneachadh  air  a  fear  an  uair 
a  shuidheas  e  am  measg  seanairean  a'  bhaile. 
Is  lorn  fear  na  droch  mhnaiha  air  a  mhachair 
Uidhisteach. 

Chan  'eil  daoine  air  an  t-saoghal  air  a  bheil 
uiread  meas  agam  's  a  tha  agam  air  mnathan 
sgoinneil  a  tha  riaghladh  thighean  air  tuarasdal 
no  tighinn-a-stigh  bheag  ;  a'  togail  theagh- 
laichean  ann  an  comhfhurtachd  agus  ann  an 
deusantachd  gun  fhios  ciamar,  ach  a  mhain  le 
an  sgoinn  fein.  Tha  e  duihch  do  the  sam  bith 
tigh  a  chumail  suas  an  diugh  air  tuarasdal  beag, 
oir  tha  fasain  na  duthcha  air  atharrachadh,  ach 
tha  mathraichean  sgoinneil  'ga  dheanamh  sin 
mar  bha  iad  'g  a  dheanamh  riamh,  le  banachas- 
tighe  ciiramach.  Bheir  iad  air  an  tasdan  dol 
cho  fada  ri  criin  dhaoine  eile. 

Tha  e  truagh  do  fhear  air  bith  rolaist  de 
mhnaoi  a  bhi  aige,  co  dhiubh  a  tha  ann  tuath- 
anach,  no  bancair,  no  easbuig,  no  maighstir  sgoil 
(an  seorsa  dhaoine  aig  a  bheil  gu  leoir  de  air- 
giod), ach  tha  e  na's  truaighe  air  fad  do  fhear- 
oibre,  oir  tha  doigh  a  thighe-san  uile  gu  leir  an 
crochadh  ris  an  t-seorsa  mnatha  a  tha  aige. 
Ma  tha  bean  thapaidh  ghleusda  aige,  bithidh  a 
h-uile  rud  ceart,  eadhon  air  an  tuarasdal  bheag, 
ach  mur  bheil  aige  ach  luid,  bithidh  a  thigh 
lom  agus  a  chlann  riiisgte,  a  dh'  aindeoin  cho 
ciiramach  's  'g  am  bi  e. 

B'    aithne    dhorah   da   bhrathair   a   phos   da 


phiuthair,  air  an  aon  la  ;  is  faodaidh  mi  innseadh 
mar  thachair  dhaibh,  a  chionn  gu  bheil  e  a'  cur 
soluis  air  an  rud  air  a  bheil  mi  a'  bruidhinn. 

Bha  fear  dhiubh,  Eachann,  'n  a  threabhaiche  ; 
ach  ged  bha  e  'n  a  dhuine  coir,  socrach,  stuama, 
agus  'n  a  sheirbhiseach  maith  air  acha,  bha  e 
car  bog  agus  gun  mhoran  tiiir  ann.  Ach  mar 
sheol  an  t-Agh  e  phos  e  te  anns  an  robh  de  thiir 
na  dheanadh  feum  dhaibh  le  cheile.  Chan 
aithne  dhomh  car  son  a  ghabh  i  e — tha  na 
nithean  sin  diomhair  agus  os  cionn  m'  eolais — 
ach  CO  dhiubh  ghabh  i  e,  agus  bu  mhaith  dhasan 
gu'n  do  ghabh.  Tha  an  diugh  coignear  chloinne 
aca  (teaghlach  mor  anns  na  laithean  so)  agus 
dachaidh  cho  boidheach  sona  's  a  tha  anns  an 
duthaich  ged  nach  eil  de  thighinn-a-stigh  aca 
ach  tuarasdal  sgalaig.  Chan  'eil  cion  bidh  no 
aodaich  orra  ;  tha  iad  sona  toilichte  le  cheile, 
agus  tha  iad  a'  togail  an  cloinne  a  cheart  cho 
mhaith  ri  clann  a'  bhancair  no  ri  clann  an 
tuathanaich  aig  a  bheil  Eachann.  Chan  'eil 
Eachann  fhein  uair  air  bith  gun  chomas  dol  do'n 
eaglais,  a  chionn  nach  'eil  deise  Shabaid  aige, 
agus  ged  bha  e  car  bog,  mar  thubhairt  mi  cheana, 
rinn  a  bhean  duine  dheth.  Tha  coslas  na  sgoinne 
air  an  dachaidh  aca  ;  tha  an  tigh  agus  a' 
chlann  daonnan  glan,  agus  bean-an-tighe  aoibh- 
eil  sgiobalta,  air  chor  agus  nach  'eil  uair  a  chi 
mi  i  nach  dean  mi  mo  bheic  dhi  mar  a  dheanainn 
do  bhean  an  Diiic.  Aig  Ni-maith  a  tha  brath 
ciamar  a  tha  dol  aice  air  a  tigh  a  riaghladh  cho 
ordail  sgoinneil,  ach  co  dhiu,  tha  i  'ga  dheanamh.  < 
Tha  i  maith  air  cocaireachd  agus  maith  air 
fuaigheal,  agus  a  thuilleadh  air  sin  tha  slainte 
mhaith  aice.  Tha  cion  na  slainte  bronach  ann 
an  dachaidh  air  bith,  ach  ann  an  dachaidh  fir- 
oibre  tha  feum  air  an  t-slainte  na's  mo  na  tha 
oirre  ann  an  aite  eile. 

Bha  am  brathair  eile,  Seumas,  'n  a  shaor. 
Bha  e  'n  a  laimh  mhaith  agus  a  cheart  cho 
stuama  ri  Eachann  ;  a'  cosnadh  suas  ri  ceithir 
notaichean  's  an  t-seachduin.  Bha  an  te  a  phos 
esan  ag  obair  ann  am  biith  ;  caileag  bhoidheach,  { 
ach  te  de  na  caileagan  ribinneach  aig  iiach  'eil 
eolas  air  obair  tighe. 

An  toiseach  chaidh  leo  gle  mhaith  ;  ged  nach 
robh  i  suas  ri  obair,  cha  robh  an  obair  trom, 
agus  bha  e  dol  aice  air  i  fhein  agus  air  an  tigh 
a  chumail  car  sgiobalta.  Ach  an  deidh  dhi  a' 
cheud  phaisde  fhaotainn  thainig  an  rud  a  bha 
innte  gu  nadurra  am  follais  ;  dh'  fhas  i  'na  luid. 
Chan  eireadh  i  gu  deich  uairean,  agus  gle 
bhitheanta,  an  uair  a  thigeadh  an  duine  dhach- 
aidh  gu  dhinneir  bha  soithichean  na  braiceis 
salach  fhathast  air  a'  bhord  ;  a  ceann  fein  gu 
robach  gun  chireadh,  agus  a  brogan  gun  diinadh. 
Leig  i  ruith  leatha  fein  gu  buileach  ;  cha  robh 
grinneas  'n  a  pearsa  no  'n  a  h-aodach,  ged  bha 
i  gle  riomhach  m'  an  do  phos  i. 

An  uair  a  thainig  an  ath  phaisde  bha  ciiisean 
na  bu  mhiosa  air  iPad.     B'  fhearr  leatha  biadh 


ANNS  A'  CHOILLE  BHEITHE— AIG  AN  UINNEIG 


bruich  a  cheannach  as  a'  bhuth  seach  biadh  a 
ghreidheadh,  agus  luideagan  a  dh'  aodach  saor 
a  cheannach  dhi  fhehi  is  do  na  paisdean  seach 
lamh  a  thoh-t  air  figheadh  ro  fuaigheal.  Ged 
bha  tuarasdal  maith  aig  an  duine  chuir  i  am 
fiachan  e,  agus  a  dh'  aindeoin  a  chridhe  cha 
bheireadh  an  dara  sgilUnn  air  an  sgiUinn 
eile. 

Is  e  thainig  as  gu'n  do  chaill  Seumas  tlachd 
d'a  thigh  ;  an  aite  an  oidhche  a  chur  seachad 
aig  taobh  a  theallaich  fein,  mar  b'  abhaist  dha  a 
dheanamh,  thoisich  e  air  suidhe  anns  an  tigh- 
osda  far  am  faigheadh  e  blaths  is  comhfhurtach 
is  conaltradh.  Tha  e  duihch  do  dhuine  air  bith 
an  oidhche  a  chur  seachad  gu  sona  toihchte  aig 
a  theine  fein,  ma  tha  an  teine  sin  air  bheul  a  bhi 
as,  an  tigh  gun  sguabadh,  agus  gach  rud  'na 
bhroinn  purraich  air  tharraich  ;  paisdean  a 
ranaich  a  chionn  gu  bheil  iad  salach  agus  air  an 


droch  charamh,  agus  bean  an  tighe  'na  luid,  gun 
ghrinneas  gun  loinn. 

Se  bhadhna  deug  roimhe  so  theireadh  a  h-uile 
duine  d'am  b'  aithne  iad  gur  e  Seumas  duine  a 
b'  fhearr  na  Eachann,  agus  gu'n  deanadh  e  a 
rathad  na  b'  fhearr  anns  an  t-saoghal,  ach  an 
diugh  tha  Seumas  'n  a  dhuine  gun  spiorad,  gun 
mhisneach,  gun  dachaidh  ris  an  fhiach  dha 
dachaidh  a  radh,  a  chionn  gu'n  do  phos  e  luid  ; 
agus  tha  Eachann  'n  a  dhuine  aig  a  bheil  sonas 
agus  inntinn  thoilichte,  agus  a  leigeanas-a-leas 
de  chomhfhurtachd,  a  chionn  gu'n  do  phos  e 
bean-tighe  mhaith. 

Chan  'eil  ealadhain  as  airde  as  urrainn  boirion- 
nach  ionnsachadh  na  banachas-tighe  ;  is  e  a 
tigh  agus  a  dachaidh  fein  an  rioghachd  a  bhuin- 
eas  dhi  gu  nadurra  ;  agus  mur  teid  aice  air  an 
rioghachd  sin  a  riaghladh  le  sgoinn  is  smachd  b' 
fhearr  dhi  dol  do  thiah  nan  cailleacha-dubha. 


Aig  an  Uinneig 


Facail  Ghaidhlig 

CHUIR  cuid  mhaith  de  dhaoine  facail  Ghaidh- 
lig thugam  air  son  nam  facal  Beurla  a  thug 
mi  dhuibh  o  chionn  da  mhios,  ach  tha  eagal  orm 
nach  do  thoill  moran  dhiubh  ach  curran  a  bhi 
air  a  thairgsinn  dhaibh. 

B'e  an  dithis  a  b'  fhearr  Iain  N.  Macleoid, 
anns  a'  Chnoc-Bhan,  agus  Seoras  E.  Marjori- 
banks,  an  Sonachan,  dluth  air  Dail-Mhaillidh. 


panied  by   the   station-master   and  the  guard 
and  a  ticket-collector. 

Bha  a'  chaileag  bhan  bu  dhiomhaireach  coltas 
air  a  comhdach  gu  dliith  ann  an  cota-bein,  agus 
i  gu  falachaidh  'n  a  suidhe  ann  an  aon  de  na 
carbadan-iaruinn  a  b'fhearr.  Thainig  cean- 
nard  nan  sith-mhaor  far  an  robh  i,  agus  comhla 
ris  bha  maighstir  an  ionad-charbaid,  freiceadair 
nan  carbadan-iaruinn,  agus  trusaiche  nan  cair- 
tean-siubhail.     I.N.M. 


I.  N.  M. 

S.  E.  M. 

Murrachas,  Tabhachd 

Na  Gioragan 

lomairt 

Liomhadh  meallta 

An  Fhailbhe 

Feoil-sheachnair 

Teachdair-eaglais 

Sith-mearanach 

F'riochdan 

Barantas-foghluim 

Caisead-fala. 


The  mysterious  blonde,  ensconced  luxuriously 
in  furs  in  a  first-class  railway  carriage,  was 
approached  by  an  Inspector  of  Police,  accom- 


A  dh'  ionnsuidh  aisling  na  h-ighinne  baine 
so,  is  i  'n  a  sineadh  gu  seasgair  soghail,  's  a 
bianan   mine   m'a   cluasan,  ann   an  cearnag  a 

b'  uaisle  uidheam  de'n  charbad-iaruinn,  thainig 
maor-sithe,  agus  am  maighstir  -  steisinn,  'san 
geard,  agus  fear-tionail  thiocaidean  'na  chois. 
S.E.M. 

A  h-uile  duine  a  dh'  fheuch  ris  an  naigheachd 
so  innseadhjdh'  eadar  theangaich  iad  a  'Bheurla, 
facal  air  fhacal  ;  cha  tug  iad  an  aire  gur  h-e  a 
dh'  iarr  mi  orra  an  naigheachd  innseadh  mar 
gu'm  biodh  i  air  a  h-innseadh  le  fear  de  mhuinn- 
tir  Chille-sgumain  a  chunnaic  an  rud.  Tha 
ealadhain  aca  an  Cille-sgumain  air  naigheachd 
innseadh,  'nan  doigh  fhein,  a  cheart  cho  mhaith 
ri  Edgar  Wallace,  is  tha  mi  an  diiil  gu'n  inn- 
seadh iad  i  so  gu  maith  beothail. 

Cruinneachadh  lonar-pheofharain 

Tha  cruinneachadh  de'n  cheart  sheorsa  a  bha 
ann  an  uiridh  ri  bhi  an  lonar-pheofharain  am 
bliadhna  a  ris,  o  Dhi-luain,  an  t-siathamh  la 
fichead  de  September  gu  Di-haoine,  an  dei- 
cheamh  la  fichead.  Bithidh  R.  B.  Stiubhard  air 
cheann  nan  coinneamhan,  is  tha  diiil  gu'm  bi  an 
t-Urramach  F.  W.  Ainley,  M.A.  ;  an  t-Urra- 
mach  D.  M.  Mac  an  t-Saoir,  M.A.  ;  agus  an 
t-Ard-urramach,  an  t-Easbuig  Taylor  Smith, 
K.C.B.,  D.D.,  am  measg  na  feadhnach  a  bhios 
a'  labhairt. 

Aig  na  coinneamhan  so  thatar  ag  iarraidh  a' 
cheart  bheannachd  spioradail  a  fhuair  moran 


dhaoine  cheana  an  Keswick,  dearbhachd  fhao- 
tainn  gu  bheil  e  comasach  do'n  chreidmheach 
ruighinn,  eadhon  anns  an  t-saoghal  so,  air 
beatha  naomh,  gun  bhuaidh  aig  a'  pheacadh 
thairis  air,  tre  chreideamh  anns  an  Tighearna 
losa  Criosd  agus  ann  an  cumhachd  an  Spioraid 
Naoimh.  Thatar  ag  iarraidh  aig  na  coinneam- 
han so  gu'm  bi  an  tuilleadh  iarrtuis  air  a  dhiis- 
gadh  ann  an  cridheachan  dhaoine  an  geall  air 
naomhachd,  agus  an  tuilleadh  dearbhaidh  gu'n 
toir  Dia  an  comas  dhaibh-san  a  dh'  iarras  e  gu 
diirachdach  le  creideamh. 

"  Car  son  a  bhios  tu  a'  dol  do  lonar-pheofh- 
arain," arsa  fear  air  chor-eigin,  "  nach  fhaigh 
thu  aig  do  thigh  fein  anns  na  sgriobturan  na 
dh'  fhoghnas  dhuit? "  "Tha  sin  fior,"  fhreagair 
am  fear  eile,  "  ach  aig  coinneamhan-iirnuigh 
de'n  t-seorsaudthaena'sfhasa  dhomh  fhaotainn 
as  na  Sgi-iobturan  an  t-uisge  beo  a  tha  annta." 

Chan  'eilear  a'  sealltuinn  air  eaglais  seach 
eaglais  aig  a'  chruinneachadh  so  ;  chan  'eil 
mughadh  air  bith  eadar  eaglais  bheag  no  eaglais 
mhor;  eadar  Baistich,  no  eaglais  na  h-Alba,  no 
an  eaglais  Shasunnach ;  tha  na  h-uile  a  bhios 
ann  'n  am  braithrean,  'n  an  aon  ann  an  Criosd. 

Bheir  an  t-Urramach  H.  W.  Oldham,  Baile- 
Dhuthaich,  an  tuilleadh  fiosrachaidh  mu'n 
chruinneachadh  so  do  dhuine  air  bith  leis  am 
bu  mhaith  dol  ann,  ma  sgriobhas  iad  thuige. 


Apocripha 

Gliocas  Sholaimh 


GHAIRM  mi  air  Dia  agus  thainig  spiorad 
gliocais  orm. 

Roghnaich  mi  i  air  thoiseach  air  slat-shuai- 
cheantais  is  righ-chathair,  agus  mheas  mi  saoi- 
bhreas  mar  neo-ni  an  coimeas  rithe. 

Ghradhaich  mi  i  os  cionn  slainte  agus 
maise,  agus  roghnaich  mi  i  air  thoiseach  air 
an  t-solus  :  oir  cha  teid  an  solus  a  tha  teachd 
bhuaipe  as. 

Thainig  na  h-uile  nithean  maithe  comhla 
thugammaille  rithe,  agus  saoibhreas  gun  tomhas 
'n  a  lamhan. 

Agus  rinn  mi  gairdeachas  annta  uile  do  bhrigh 
gu  bheil  gliocas  a'  dol  romhpa  :  agus  cha  robh 
fhios  agam  gu'm  b'i  am  mathair. 

Dh'  fhoghluim  mi  i  gu  dichioUach,  agus 
chomh-roinn  mi  i  gu  pailt  :  chan  'eil  mi  a' 
foluch  a  saoibhreis. 

Oir  is  ionmhas  i  nach  failnich  do  dhaoine  : 
iadsan  a  gheibh  i,  bidh  iad  n  an  cairdean  do 
Dhia,  agus  molar  iad  air  son  nan  tiodhlacan  a 
tha  sruthadh  o  eolas. 

Thug  Dia  dhomh  labhairt  mar  a  mhiannaich 
mi,  oir  is  e  esan  a  threoraicheas  gu  gliocas  agus 
a  sheolas  na  daoine  glice. 


Oir  'n  a  laimh  tha  sinn  fein  agus  ar  briathran  ; 
gach  uile  ghliocas  mar  an  ceudna,  agus  eolas 
gach  oibre. 

Oir  thug  e  dhomh  eolas  cinnteach  a  thaobh 
nan  nithean  a  tha  ;  ciamar  a  rinneadh  an  sao- 
ffhal  ap'us  deanadas  nan  diiilean. 

Toiseach  is  deireadh  is  meadhon  nan  aim- 
sirean  :  tionndadh  na  greine  agus  atharrachadh 
nan  trathan. 

Cuairtean  nam  bliadhnachan  agus  astar  nan 
reultan. 

Gne  nan  creutairean  beo,  agus  doirbheadas 
nam  beathaichean  fiadhaich  :  dian-neart  na 
gaoithe  agus  diomhaireachd  cridhe  an  duine  : 
lionmhoireachd  nan  luibhean  agus  eifeachd 
fhreumhan. 

Agus  gach  ni  eile  a  tha  folaichte  no  foillsichte, 
tha  an  eolas  agam. 

Oir  theagaisgeadh  so  dhomh  le  gliocas,  a  dh' 
oibricheas  na  h-uile  nithean  :  innte-sa  tha 
spiorad  tuigseach,  naomh,  eagsamhail,  finealta, 
beo,  glan,  soilleir,  gun  truailleadh,  nach  gabh 
dochann,  a'  gradhachadh  ni  a  tha  maith,  nach 
gabh  tilleadh  a  chur  air,  deas  gu  maith  a 
dheanamh.  Caib.  vii-viii. 


Air  lo 


1932 


Simeon  anns  an  Teampull 

Agus  clh'  fhoillsicheadh  dha  lets  an  Spiorad  Naomh  nacli  faiceadh  e  has,  gus  am  falceadh  e  Criosd  an 

Tighearna. — Lucas  ii.  26. 


ANNS  na  laithean  ud  bha  aobhar  an  Tigheai-na 
gu  maith  iosal  ami  an  Israel,  ach  eadhon 
anns  na  laithean  ud  bha  fuigheall  ann  de  dhaoine 
naomh  ;  daome  a  bha  feitheamh  ri  teachd  a' 
Mhesiah,  agus  ag  urnuigh  gu'n  ath-bheothaich- 
eadh  an  Tighearna  'obair  am  meadhon  nam 
bhadhnachan. 

B'  ann  diubh  sin  Simeon  ;  seann  duine  ionraic 
agus  diadhaidh  aig  an  robh  stiil  ri  solas  Israeil. 
Cha  robh  cuid  no  pairt  aige  ann  an  obair  no  stri 
an  t-saoghail  so,  oir  bha  a  chi'idhe  cheana  anns 
an  t-saoghal  eile  far  an  robh  'ionmhas  uile.  Ach 
ged  bha  da  thrian  d'a  chridhe  air  taobh  thall  na 
h-uaighe  bha  e  deonach  fantuinn  air  thalamh 
greis  fhathast,  oir  dh'  fhoillsicheadh  dha  leis  an 
Spiorad  Naomh  nach  fhaiceadh  e  bas  gus  am 
faiceadh  e  Criosd  an  Tighearna.  Mar  sin  bha 
e  a'  feitheamh  le  foighid  mhaith  air  Dia  ;  a'  sior 
ghuidhe  nach  cailleadh  e  a  fhradharc  gus  an 
dearcadh  a  shiiilean  air  an  longantach. 

An  drasd  's  a  ris  ann  ain  beatha  dhaoine  tha 
la  a'  tighinn  a  tha  cho  aoibhneach  is  solasach  's 
nach  ainm  sam  bith  dha  ach  la  mor.  Sin  la  ris 
am  faodar  a  radh  gur  e  Dia  fein  a  dh'  orduich  e, 
agus  nach  e  neach  eile  ;  la  a  tha  Ian  de  chumh- 
achd  is  de  mhaitheas  is  de  throcair  Dhe  ;  la 
anns  a  bheil  uinneagan  nan  neamhan  air  am 
fosgladh,  agus  beannachdan  nach  gabh  tomhas 
no  aireamh  air  an  dortadh  oirnn  ;  la  anns  a 
bheil  dorsan  nach  do  shaoil  sinn  a'  fosgladh 
romhainn,  agus  trocairean  ris  nach  robh  diiil 
againn  a'  frasadh  oirnn  ;  la  anns  a  bheil 
Dia  a'  deanamh  gu  h-anabarrach  ro-phailt 
thar  gach  ni  a  tha  sinn  ag  iarraidh  no  a' 
smuaineachadh. 

B'e  la  mor  de'n  t-seorsa  sin  a  bha  ama  do 
Shimeon  an  uair  a  chunnaic  e  Criosd  an  Tig-h- 
earna  anns  an  teampull,  oir  choimhlion  Dia  dha 
barrachd  's  a  gheall  e.  Tha  Dia  a'  deanamh 
sin  daonnan  ;  chan  e  mhain  gu  lion  e  an  cupan, 
ach  lionaidh  e  e  gus  an  cuir  e  thairis  ;  "  dear- 
bhaibh  mi  nis  leis  an  ni  so  "  tha  lehobhah  ag 
radh,  "  mur  fosgail  mi  dhuibh  uinneagan  nan 
neamh  agus  mur  doirt  mi  mach  beannachd 
oirbh,  gus  nach  bi  ait  ann  'ga  chumail."  Neo- 
ar-thaing  nach  geall  Satan  rud  maith  is  mor  ; 
ach  ma  gheallas  e  cha  phaigh  e  ;  chan  'eil  aige 
ach  gealltanas  maith  is  droch  phaigheadh. 
"  Fosglar  bhur  siiilean,"  thuirt  e  ri  ar  ceud 
pharantan    (agus    ruinne    cuideachd)     "  agus 


bithidh  sibh  mar  Dhia  ;  gu  cinnteach  chan 
fhaigh  sibh  bas."  "  Uile  rioghachdan  an 
domhain  agus  an  gloir  bheir  xm  dhuit,"  thuirt  e 
ri  ar  Slanuighear,  "  ma  thuiteas  tu  sios  agus 
gu'n  dean  thu  aoradh  dhomh."  Tha  Satan 
fhathast  a'  mealladh  dhaoine  le  bhi  gealltainn 
nan  ceart  nithean  sin  dhaibh,  fosgladh  nan  sul 
agus  gloir  an  t-saoghail,  ach  an  uair  a  thig  la  an 
tuarasdail  gheibhear  a  mach  nach  'eil  aige  ach 
na  breugan.  An  aite  oir  bheir  e  umha  ;  an 
aite  aoibhneis  is  gloire  bheir  e  dhuinn  bristeadh- 
cridhe  is  naire  shiorruidh. 

Ach  chan  ann  mar  sin  a  tha  geallaidhean  an 
Tighearna.  Tha  esan  na's  fhearr  na  eadhon 
fhacal  ;  bheir  e  seachad  barrachd  's  a  gheall  e. 
Air  cho  mhaith  's  'ga  bheil  an  earlais  sin  de'n 
oighreachd  a  thug  e  dhuinn  cheana  tha  an  corr 
de'n  oighreachd  na's  fhearr.  "  Chan  fhaca 
stxil,  agus  cha  chuala  cluas,  agus  cha  tainig  ann 
an  cridhe  duine  gach  ni  a  dh'  ullaich  Dia  dhaibh- 
san  aig  a  bheil  gradh  dha."  Tha  Dia  uasal  is 
rioghail  'na  uile  ghniomharan  ;  tha  fialaidh- 
eachd  is  farsuingeachd  'na  chridhe.  An  uair  a 
dh'fhosglas  e  a  lamh  fosglaidh  e  i  gujial,  agus 
cha  dean  e  maoidheadh  ;  an  uair  a  mhaitheas 
e  ar  peacaidhean  maithidh  e  iad  gu  pailt ;  an 
uair  a  ghradhaicheas  e  gradhaichidh  e  gu  saor. 
Bheir  e  deagh  thomhas,  air  a  dhinneadh  agus 
a'  cur  thairis. 

Bha  an  la  ud  anns  an  teampull,  mata,  'na  la 
mor  do  Shimeon,  oir  thug  Dia  dha  fada  barrachd 
na  dh'  iarr  no  na  smuainich  e.  Cha  robh  diiil 
aige  ach  gu'n  dearcadh  a  shiiil  air  aghaidh  a' 
Mhesiah,  ach  a  nis  choimhlion  Dia  a  ghealladh 
dha  na  bu  phailte,  oir  a  thuilleadh  air  gniiis  an 
leinibh  fhaicinn  ghabhe  Slanuighear  an  t-sao- 
ghail 'na  ghairdeanan  agus  phaisg  e  tiodhlac  Dhe 
ri  uchd  's  ri  chridhe.  Bha  aodann  an  leinibh 
naoimh  mar  ghath-soluis  d'a  anam  ;  'na  roimh- 
bhlas  air  aoibhneas  neimh,  agus  le  guth  tiamh- 
aidh  is  cridhe  Ian  thog  an  seann  duine  fonn  an 
or  ain  naoimh, 

'  A  nis,  a  Tkigkearna,  tha  thu  a'  leigeadk  le  do 
sheirhhiseach  siubhal, 
A  reir  d'  fhacail,  ami  an  sith  ; 
Oir  chunnaic  mo  shiiilean  do  shlai?ite  ; 
A  dK  ullaich  thu  fa  chomhair  nan  uile  shluagh  ; 
Solus  air  son  soillseachaidh  nan  Cinneach, 
Agus  air  son  gloire  do  phohuill  Israeil." 

SIMEON  ANNS  AN  TEAMPULL 


Ghabh  loseph  is  Muire  iongantas  ris  na 
nithean  a  labhair  Simeon,  ach  air  do'n  t-seann 
duine  na  parantan  a  bheannachadh  thionndaidh 
e  agus  thubhairt  e  ri  Muire,  "  Feuch,  chuireadh 
an  leanabh  so  air  son  tuiteam  agus  eirigh 
mhoran  ann  an  Israel ;  seadh  agus  theid 
claidheamh  troimh  d'anam  fein." 

"  Theid  claidheamh  troimh  d' anam  fein."  Bha 
Muire  ann  an  daimh  ri  Dia  anns  nach  robh 
neach  riamh  air  thalamh  ;  mathair  Chriosd  a 
thaobh  na  feola,  ach  ged  is  einnteach  gu'n  d' 
fhuair  i  solasan  is  beannachdan  mar  thoradh  air 
an  daimh  sin  nach  d'  fhuair  a  peathraichean, 
fhuair  i  mar  an  ceudna  amhghar  nach  b'aithne 
dhaibh-san,  agus  uile  laithean  a  beatha  tuilleadh 
bha  a  cridhe  air  a  lot  le  iomadh  cradh.  Thachair 
dhise  mar  a  thachair  d'a  mac,  thug  Dia  dhi 
crann-ceusaidh  maille  ris  a'  chriin  ;  cudthrom 
fulangais  maille  ri  cudthrom  gloire.  Fhuair  i 
deagh-ghean  o  Dhia,  agus  bha  i  beannaichte 
am  measg  mhnathan  an  domhain,  ach  cha  do 
shaor  sin  i  o  bhron  's  o  dhoilgheas  ;  is  ann  a 
dh'  fhosgail  e  a  cridhe  gus  an  rachadh  an  claidh- 
eamh ann  na  bu  doimhne  ;  chuir  e  i  ann  an 
comunn  nan  anmanna  naomh  sin  a  tha  air  an 
ceusadh  a  h-uile  la  d'am  beatha  maille  ri 
Criosd. 

Le  fulangas  a  chridhe  shaor  an  Slanuighear 
an  saoghal  ;  am.  fulangas  a  bhuineas  do'n 
Mhaighstir  buinidh  e  d'a  sheirbhisich  mar  an 
ceudna,  agus  buinidh  e  dhaibh  anns  an  tomhas 
anns  a  bheil  daimh  aca  ris.  Mar  is  dliiithe  a 
tha  iad  dha,  is  ann  is  motha  am  faireachduinn 
air  co-chomunn  f  hulangais-san.  Agus  do  bhrigh 
gu  robh  Muire  na  bu  dluithe  dha  na  neach  eile 
de  chloinn  nan  daoine,le  iomadh banndhiomhair 
is  bhlath,  dh'  fhaodadh  i  briathran  an  fhaidh 
leremiah  a  ghabhail  mar  chainnt  a  cridlie  fhein 
gach  la,  "  Amhaircibh,  agus  faicibh  a  bheil 
doilgheas  sam  bith  cosmhuil  I'i  mo  dhoilgheas- 
sa  a  thugadh  orm."  Isadan  a  tha  fantuinn  ann 
an  co-chomunn  Chriosd  agus  ag  imeachd  gu 
dltith  maille  ris,thaaoibhneas  an  Tighearna  aca, 
ach  tha  iad  mar  an  ceudna  air  an  lot  gach  la  ; 
tha  iad  a'  faotainn  sithe  ach  maille  ri  sith 
claidheamh.  Tha  so  ri  f  haicinn  air  gach  duilleig 
de  eachdraidh  na  h-eaglais  agus  ann  am  beatha 
nan  daoine  a  tha  leantuinn  Chriosd  gu  dliith. 
Agus  do  bhrigh  gu  robh  Muire  air  a  ceangal  ri 
Criosd  na  bu  dluithe  na  eadhon  na  h-abstoil  co 
is  urrainn  geiread  a'  chlaidheimh  sin  a  thuigsinn 
a  chaidh  'na  h-anam  an  uair  a  chunnaic  i  mac  a 
gaoil  air  a  dhimeas  agus  air  a  chur  air  chiil  le 
daoine.  Chunnaic  i  madraidh  is  tairbh  laidir 
Bhasain  ag  iadhadh  uime,  agus  gun  neach  ann 
a  chuidicheadh  e  ;  chunnaic  i  coimhthional 
dhroch  dhaoine  a'  deanamh  gaire-fanoid  ris 
mar  nach  bu  duine  e  ach  cnuimh  is  masladh 
dhaoine  ;  esan  a  bha  naomh  is  macanta, 
chunnaic  i  e  air  aireamh  am  measg  nan 
ciontach    affus    air    a    dheanamh    'n    a    thair 


an  t-sluaigh.  Nach  b'  fhior  am  facal  a  thub- 
hairt Simeon  rithe,  Theid  claidheamh  troimh 
d'anam  fein  ! 

Bha  a'  chuid  eile  de'n  fhaistneach  a  rinn  e  a 
cheart  cho  fior,  chuireadh  an  leanabh  so  air  son 
tuiteam  agtis  eirigh  mhoran  ann  an  Israel ;  agus 
air  son  comharraidh  an  aghaidh  an  labhrar.  Is  e 
run  Chriosd  gu'm  biodh  clann  nan  daoine  uile 
'nan  aon  ann-san,  ach  tha  an  la  anns  an  tachair 
sin  fada  air  falbh.  Ge  b'e  aite  anns  a  bheil 
ainm  Chriosd  air  ainmeachadh  tha  'ainm  a' 
togail  deasbud  agus  a  roinn  dhaoine  ;  tha  e  a 
dealachadh  dhaoine  o  cheile  ;  cuid  a'  faotainn 
oilbheim  ann  is  cuid  a'  faotainn  beatha  mhaire- 
annach  ann.  Is  e  so  a  bha  e  fein  a'  ciallachadh 
an  uair  a  thubhairt  e,"^7J5ao?Z  sihhgund'  thainig 
mise  a  thoirt  sithe  air  an  talamh  ?  Ni  h-eadh,  tha 
mi  ag  radh  ruibh,  ach  roinnean  :  bithidh  iad  air  an 
roinn,  an  t-athair  an  aghaidh  a  nihic,  agus  am  mac 
an  aghaidh  aji  athar ;  a'  mhathair  an  aghaidh 
na  nighinn,  agus  an  nighean  an  aghaidh  na 
mathar." 

Ann  an  laithean  fheola  bha  e  ann  an  siiilean 
feadhnach  Ian  grais  is  firinn,  ach  chan  fhaca 
feadhainn  eile  maise  air  bith  ann  gu'n  iarradh 
iad  e.  Chunnaic  Tomas  gloir  Dhe  'na  aodann, 
agus  chrom  e  'na  lathair  ag  radh,  "  Mo  Thigh- 
earna  agus  mo  Dhia  ;  "  ach  thubhairt  daoine 
eile  nach  robh  ann  ach  mealltair  is  neach  a  bha 
labhairt  toibheim.  An  uair  a  tha  Criosd  air  a 
thogail  suas  fa  chomhair  dhaoine  tha  e  an  dara 
cuid  'na  aile-beatha  a  chum  beatha  dhaibh  no  { 
'na  aile-bais  a  chum  bais  ;  tha  iad  an  dara  cuid 
ag  eirigh  leis  no  a'  tuiteam  air.  Tha  e  a'  roinn 
theaghlaichean  ;  tha  an  t-athair  leis  agus  am 
mac  'na  aghaidh.  Mar  so  tha  e  a'  foillseachadh 
smuaintean  cridheachan  mhoran. 

Ciamar  a  tha  e  d'ar  taobh-ne  ?  Co  a  tha 
sibh-se  ag  radh  is  mi  ?  Sin  ceist  a  tha  Criosd  a' 
cur  oirnn  uile  ;  ceist  a  dh'  fheumas  sinn  a 
fhreagairt  uair-eigin  ;  ceist  anns  nach  'eil  e 
glic  dhuinn  dail  a  chur  no  cadal  a  thoirt  do  ar 
suilean  gus  am  freagair  sinn  i  mar  a  fhreagair  % 
Peadar,  "  Is  tu  Criosd  Dhe."  Sin  an  aon  | 
fhreagairt  cheart.  ] 

Saoraidh  e  a  shluagh  o  am  peacaidhean.  Tha 
e  a'  tairgsinn  duinn  sin  a  dheanamh  ;  a'  geall- 
tuinn  gu'n  gabh  e  ruinn  le  trocair  chaoimh,  gu'n  , 
gradhaich  e  sinn  le  gradh  siorruidh,  agus  gu'm  I 
beannaich  e  sinn  leis  gach  uile  bheannachd  ^ 
spioradail  anns  na  h-ionadan  neamhaidh.  Tha 
Dia  daonnan  cho  mhaith  ri  fhacal  agus  coimh- 
lionaidli  e  an  ni  a  gheall  e.  Ma  tha  sith  no 
sonas  ri  bhi  againn  anns  an  t-saoghal  so  feum- 
aidh  sinn  ar  cridheachan  a  shocruchadli  air  na 
nithean  as  fearr  ;  agus  is  e  an  t-aon  ni  as  f  hearr 
na  gach  ni  eile  "  eolas  a  bhi  againn  air  an  Dia 
fhior  agus  air  losa  Criosd  a  chur  e  uaith." 
Chan  'eil  duine  deas  air  son  a'  bhais  gus 
am  faic  e,  mar  chunnaic  Simeon,  Criosd  an 
Tiffhearna. 


ERCHIE  MHURCHAIDH  AGUS  AN  CANCER 


Efchie  Mhurchaidh  agus  an  Cancer 


AN  diugh  tha  gillean  nan  tuathanach  a' 
xA-toiseachadh  air  obair  aig  seachd  uairean  's 
a'  mhaduinn  agus  a'  sgur  aig  coig.  Aig  da- 
uair-dheug  Di-Sathiiirn  tha  iad  mu  reir  gu 
maduinn  Di-Luain  ;  gheibh  iad  la  dhaibh  fein 
an  drasd  's  a  ris,  is  seachduin  eadar  tanachadh 
na  tiiirneap  agus  gearradh  an  fheoir,  no  aig 
am  eile  a  tha  freagarrach.  Ach  fad  uile  laithean 
a  bheatha  bha  Ei'chie  Mhurchaidh  a'  toiseach- 
adh  aig  coig  agus  a'  sgur  aig  seachd  ;  cha  robh 
Sathurn  no  Domhnach  aige  dha  fein  riamh,  is 
cha  mho  a  f  huair  e  seachduin  mu  reir  riamh  gus 
an  d'  fhuair  e  an  rud  ris  an  abradh  e  fein  na 
holidays  mhor,  an  uair  a  thubhairt  an  dotair  gu 
robh  cancer  anns  an  stamaig  aige. 

Dh'  fhaodteadh  a  i-adh  mu  Erchie  mar  tha  e 
air  a  radh  mu  Isachar  ann  an  leabhar  GhenesiSj 
nach  robh  ann  ach  asail  laidir  a  bha  criibadh 
eadar  dha  eallach,  'obair  laitheil  agus  togail  a 
theaghlaich.  Cha  robh  e  gu  mughadh  ciod  an 
t-am  de'n  bhhadhna  a  bha  ann,  am  treabhaidh 
no  am  buana,  fliuch  no  tioram,  bha  Erchie 
Mhui'chaidh  a  mach  aig  coig  uairean  is  cha 
bhiodh  a'  chuing  air  a  fuasgladh  bharr  na  h- 
amhach  aige  gu  seachd.  Bha  e  dol  dhachaidh 
cho  trie  ris  a'  ghealaich  'sa  bhiodh  e  dol  dhach- 
aidh leis  a'  ghrein. 

Thog  e  seachdnar  chloinne  air  paigheadh 
beag,  ceathrar  bhalach  is  triiiir  nighean,  ach 
ged  nach  robh  iad  air  an  togail  ann  an  seadh 
air  bith  eile  ach  gu'n  d'  fhas  iad,  dh'  fhas  iad 
gu  fallan  laidir,  is  chaidh  iad  uile  a  dh'  obair  air 
an  urra  fein.  Lean  na  gillean  air  obair  an 
fhearainn  mar  rinn  an  athair  romhpa,  is  phos 
iad  m'an  robh  gin  aca  ceithir  bliadhna  fichead. 

Chaidh  na  h-igheanan  a  dh'  obair  do'n  Oban, 
dithis  dhiubh  ann  am  buth,  is  an  te  eile  'n  a 
searbhanta  anns  an  tigh  aig  Cleireach  an  t- 
Siorraim.  An  uair  a  thigeadh  iad  dhachaidh 
anns  an  t-samhradh  bha  iad  cho  riomhach  ag-us 
cho  grinn  n  an  coslas  s  gu  robh  Erchie  mor 
asda,  ged  bhiodh  e  air  uairean  air  a  narachadh 
leis  cho  goirid  's  a  bha  an  aodach. 

Cia  air  bith  mar  thainig  an  grinneas  orra,  cha 
b'  ann  o'm  mathair  a  fhuair  iad  e.  Ged  nach 
robh  Anna  Nic  Leoid,  bean  Erchie,  'n  a  luid, 
cha  mho  a  bha  i  grinn  no  sgiobalta,  'n  a  pearsa 
no  'na  h-aodach.  Stumpag  bheag  air  an  robh 
sron  bhiorach  is  aodann  cruaidh  ;  aig  an  robh 
guth  sgaileanta,  gearanach  ;  daonnan  'na  cabh- 
aig  a'  fasgadh  chliid  ged  nach  robh  an  tigh 
riamh  glan.  An  uair  a  chitheadh  tu  nigheanan 
Erchie  Mhurchaidh  agus  am  mathair  comhla 
bhiodh  e  duilich  dhuit  a  chreidsinn  gu'm 
buineadh  iad  d'a  cheile. 

Ach  mur  robh  na  h-igheanan  coltach  ri  'm 
mathair  bu  lugha  na  sin  a  bha  na  gillean  a 
bhiodh  a'  tiffhinn  a  shuircrhe  orra  coltach  ri 


Erchie  ;  spailpeanaich  as  an  Oban  agus  a  Tigh- 
an-uillt  a  bha  cheart  cho  Sasunnach  ris  na 
Sasunnaich  a  bhiodh  a'  sealgaireachd  leis  a' 
Choirneal ;  uaireadairean  air  caol-an-duii-n  aca 
air  an  ceangal  le  crios  an  aite  a  bhi  am  poca  na 
peiteig,  far  am  biodh  Erchie  a'  cur  an  uaireadair 
aige  fein  Di-Domhnuich.  Fad  na  seachduin 
bha  i  an  crochadh  air  taraing  aig  ceann  na  leapa. 

Uair  a  bha  na  h-igheanan  aig  an  tigh  bha  iad 
a'  gearan  gu  cruaidh  nach  robh  iad  a'  faicinn  an 
athar  ach  greis  bheag  anns  an  oidhche,  a  chionn 
gu  robh  e  ag  obair  o  mhoch  gu  dubh.  Thuirt 
Ceit,  an  te  bu  shine,  nach  b'  fhearr  e  dad  na 
traill  ;  gu  robhtar  a'  gabhail  brath  air,  agus 
mur  bruidhneadh  e  fein  r'a  mhaighstir,  gu'm 
bruidhneadh  ise,  agus  gu'n  iarradh  i  air  holiday 
a  thoirt  dha.  "  Thig  sibh  leinn  fein  do'n 
Oban,"  ars'  ise. 

Ach  gun  fhios  do  Cheit  no  dha  fein  bha 
holiday  a'  feitheamh  air  Erchie  ris  nach  robh 
duil  aige.  Thoisich  pian  air  tighinn  's  an 
taobh-a-stigh  aige,  an  deidh  a  bhidh  ;  air 
uairean  bhiodh  orrais  is  tilgeadh  a'  tighinn  air, 
agus  aig  amannan  eile  bhiodh  e  cho  goirt  's 
gu'n  tigeadh  fallus  fuar  air  aodann.  Cha  robh 
e  gearanach  gu  nadurra,  is  chiim  e  air  fein  cho 
fad  's  a  b'urrainn  e,  ach  mu  dheireadh  b' 
fheudar  dha  toirt  suas,  is  fios  a  chur  air  an  dotair. 
***** 

Thug  an  dotair  dliith  air  uair  'ga  cheasnach- 
adh  is  'ga  laimhseachadh  ;  an  uair  a  thaimV  e 
mach  as  an  t-seomar  anns  an  robh  Erchie  'n  a 
laighe,  thubhairt  e  ri  Anna,  a  bhean,  gu'm 
feumadh  e  dol  do'n  ospidal  ;  gu'm  bu  mhaith 
leis  e  dhol  do  Dhuneideann  far  am  faiceadh  iad 
an  taobh-a-stigh  aige.  "  Theagamh,"  ars'  esan, 
"  gu'm  feum  e  bhi  air  fhosgladh  ;  mur  seallar 
air  rud  de'n  t-seorsa  so  faodaidh  e  tighinn  gu 
cancer." 

"  Ma  tha  cancer  air-san,"  ars'  a  bhean, 
"  nach  foghainn  sin  ;  nach  coma  dha  co-dhiu  a 
theid  no  nach  teid  e  do  Dhuneideann,  oir  chan 
'eil  ann  dha  ach  am  bas  co-dhiu  ;  galair  fada 
is  an  t-eug  'na  bhun  ? 

Dh'  fheuch  an  dotair  I'i  bean  Erchie  a 
chomhairleachadh,  ach  comhairle  cha  ghabh- 
adh  i.  Chan  aontaicheadh  i  gu  rachadh  e  do'n 
ospidal,  is  cha  mho  a  dh'  aontaicheadh  e  fein  ; 
"  nach  fhearr  dhomh,"  ars'  esan,  basachadh  gu 
deusanta  agus  gu  nadurra  'n  am  leabaidh  fein 
seach  biiidsearachd  a  bhi  air  a  dheanamh  orm 
le  dotairean  ?  " 

Ann  an  la  no  dha  bha  e  air  feadh  Chiile- 
sgumain  gu  robh  cancer  air  Erchie  Mhurchaidh ; 
cancer  anns  an  stamaig.  Bu  toigh  le  daoine 
Erchie  co-dhiti,  ach  dhuisg  an  cancer  co- 
fhaireachduin  laidir  ris  anns  an  diithaich  uile. 


ERCHIE  MHURCHAIDH  AGUS  AN  CANCER 


Thoisich  daoine  air  dol  'ga  shealltuinn,  is  cha 
robh  duine  a  rachadh  'ga  shealltuinn  aig  nach 
robh  naigheachd  dha  air  duine-eigin  a  shiubhail 
le  cancer.  An  toiseach  blia  na  naigheachdan 
sin  a'  cur  fiamh  air,  ach  an  ceann  greis  bu 
ghasda  leis  a  bhi  'g  an  cluinntinn,  agus  mu 
dheireadh  cha  robh  seanchas  a  b'  fhearr  leis  na 
naigheachdan  mu  dhaoine  air  an  robh  cancer  ; 
an  iiine  a  bha  e  orra  ;  c'aite  an  robh  am  pian, 
agus  an  seorsa  pein  a  bha  ann. 

Bha  e  air  a  chur  'n  a  shuidhe  ann  an  cathair- 
da-laimhe  aig  an  teine  agusgach  comhfhurtachd 
air  a  thoirt  dha.  Bha  gach  greim  a  bu  mhilse 
air  a  chothachadh  air,  is  bhiodh  a  bhean  a' 
foighneachd  dheth  fichead  uair  's  an  latha, 
"  Ciamar  a  tha  thu  nis,  a  luaidh  ?  no  ciamar  a 
tha  thu  nis,  a  ghaoil  ?  briathran  min  is  blath 
ris  nach  robh  e  cleachdta.  A'  cheud  uair  a 
thainig  a  mhaighstir  'ga  f  haicinn  thug  e  thuige 
punnd  tombaca  ;  thug  Tom  Elliot,  fear  an  tigh- 
osda,  botul  branndi  is  da  bhotul  fiona  thuige, 
bhiodh  bean  a'  bhancair  a'  dol  'g  a  amharc  uair 
's  an  t-seachduin  agus  bascaid  aice  Ian  de 
mheasan  agus  de  mhilsean.  Bha  siigh  choileach 
is  ckeeli,  air  an  deanadh  le  cocaire  P'rangach,  air 
an  cur  thuige  a  h-uile  la  as  an  Tigh  Mhor,  is 
bhiodh  bean  a'  Choirneil  a'  seasamh  air  uairean 
aig  an  dorus,  a  dh'  fhoighneachd  ciamar  a  bha  e. 

Bha  Erchie  ann  an  saoghal  iir  ;  cha  robh  diiil 
aige  gu  robh  uiread  meas  aig  daoine  air,  is  cha 
mho  a  bha  diiil  aige  gu'm  faodadh  duine  a  bhi 
cho  maith  dheth  agus  cancer  air.  Leis  a' 
chleachdadh  bhiodh  e  a'  diisgadh  aig  leth  uair 
an  deidh  ceithir  's  a'  mhaduinn,  an  t-am  anns 
am  b'  abhaist  dha  eirigh,  ach  a  nis  an  uair  a 
dhtiisgeadh  e,  's  a  chluinneadh  e  an  t-uisge  a' 
sadadh  air  an  uinneig  anns  an  dorchadas,  chuimh- 
nicheadh  e  air  na  truaghain  a  dh'  fheumadh  an 
leaba  bhlath  f  hagail.  Cha  robh  e  ag  eirigh  gus 
am  biodh  e  suas  ris  a'  mheadhon-la  ;  bha  cupan 
tea  air  a  thoirt  dha  is  botul  teth  air  a  chur  ri 
chasan  cho  luath  's  a  bheireadh  Anna  beo  an 
teine,  agus  bha  e  faotainn  a  bhraiceas  air  an 
leapaidh  cuideachd. 

***** 

Bha  e  mar  so  fad  thri  miosan  ;  bha  ionghnadh 
air  Cille-sgumain  nach  robh  e  a'  seachdadh  air 
falbh  na  bu  luaithe,  is  bha  ionghnadh  air  fein 
nach  robh  am  pian  a'  fas  na  bu  mhiosa.  An 
aite  a  bhi  na  bu  mhiosa  dh'  fhalbh  am  pian  uile 
gu  leir  mu  dheireadh,  is  ged  bhiodh  e  a'  cur  a 
mach  a  theanga  agus  a'  sealltuinn  oirre  anns 
an  sgathan  anns  a'  mhaduinn,  bha  a  theanga 
cho  dearg  glan  ri  teanga  coin.    A  thuilleadh  air 


sin  bha  e  a'  fas  reamhar,  cho  reamhar  's  nach 
gabhadh  na  putain  iosal  anns  a'  pheiteig  aige 
dunadh.  Ach  bha  crois  eile  'n  a  chois  sin  ; 
mar  a  bu  laidire  a  bha  e  a'  fas  is  ann  a  bu 
truime  a  bha  inntinn,  oir  cha  robh  uiread 
dhaoine  a'  tighinn  'ga  amharc  a  nis  ;  stad  an 
tombaca  agus  na  h-orainsearan  agus  na  botuil 
theth  ;  cha  robh  sugh  nan  coileach  agus  an 
cheeli  agus  na  stuthannan  riomhach  eile  a' 
tighinn  cho  trie  as  an  Tigh  Mhor,  agus  mu 
dheireadh  thubhairt  bean  a'  Choirneil  gu'm 
paigheadh  i  fein  ard-dhotair  as  an  Oban,  a  bu 
mhaith  leatha  Erchie  fhaicinn.  Bha  a  bhean 
toileach  gu  leoir  an  dotair  a  thighinn,  is  leigeadh 
i  leo  cuideachd  Erchie  a  thoirt  air  falbh  do'n 
ospidal,  ged  bha  i  cho  fada  'n  a  aghaidh  an 
toiseach. 

Sin  mar  bha  ;  thainig  an  dotair  as  an  Oban  ; 
ruisg  is  laimhsich  is  rannsaich  e  a  h-uile  crioman 
d'a  chorp,  ach  cha  d'  fhuair  e  cancer  ann  an 
Erchie.  "  Faodaidh  tu,"  ars'  esan,  "  toiseach- 
adh  air  obair  cho  luath  's  a  thoilicheas  tu  ;  tha 
thu  cho  fallan  ri  Doinhnull  Dinnie."  "  Bha," 
ars'  esan,  "  neasgaid  air  do  stamaig,  ach  leighis 
sin,  is  bithidh  tu  a  cheart  cho  mhaith  's  a  bha 
thu  riamh. 

***** 

An  ath  Di-Luain  chaidh  Erchie  air  ais  do'n 
t-saoghal  a  b'  aithne  dha  m'an  do  bhuail  an 
cancer  e,  ach  cha  robh  ann  ach  saoghal  fuar  is 
neo-fhaireachail  an  coimeas  ris  na  laithean 
inntinneach  is  sona  ud  an  uair  a  fhuair  e  binn  a 
bhais,  agus  a  bha  muinntir  Chille-sgumain  cho 
dichiollach  a'  feuchainn  ri  a  laithean  deirean- 
nach  a  dheanamh  suaimhneach.  Ach  cha  robh 
cothrom  air  ;  aig  ceathramh  do  choig  ghabh  e  a 
bhraiceas  is  las  e  a  phiob  ;  bha  Anna  fhathast 
gun  eirigh  ;  thog  e  leis  canna  de  thea  fhuar  a 
bhiodh  aige  air  a'  mheadhon-la  ;  thug  e  aon 
siiil  eile  air  a'  chathair  anns  an  do  chuir  e 
seachad  iomadh  feasgar  sona,  ag  eisdeachd  ri 
naiffheachdan  goirisinneach  mu  chancer  air  an 
innseadh  ann  an  guth  tiamhaidh,  agus  an  sin 
dh'  fhosgail  e  an  dorus  ;  thog  e  coilear  na 
seacaid  a  chumail  'amhach  tioram  o'n  uisge  a  bha 
sileadh  o'n  ear-thuath,  is  chaidh  e  mach  gu  obair. 

B'e  sud  a'  cheud  holiday  agus  an  holiday  mu 
dheireadh  a  fhuair  e  riamh.  Bha  a'  chuing  air 
amhaich  gu  brath  tuilleadh  gus  an  d'  fhuair  e 
fois  anns  an  uaigh,  far  a  bheil  tamh  aig  na 
priosanaich  agus  far  nach  cluinn  iad  guth  an 
fhir-sharachaidh. 


An    t-Urramach    THEODORE    BOANERGES    POM-POM,    O.B.E. 

THA  dluth  air  bliadhna  gu  leth  o  nach  do      aisg    as    an    Tiomnadh    Nuadh  ;     tha    uiread 
shearmonaich     an     t-Urramach     Theodore      ghnothuichean  a'  dol  air  aghaidh  an  Lausanne, 
Boanerges  Pom-Pom,  O.B.E. ,  air  ceann-teag-      an    Ottawa,    an    Geneva,    am    Buenos    Ayres, 


AN  T-URRAMACH  THEODORE  BOANERGES  POM-POM,  O.B.E. 


am  Fugi  Yama,  agus  ann  an  iomallaibh 
eile  na  talmhainn,  's  nach  'eil  iiine  aige 
bi'uidhinn  air  naigheachdan  a  tha  cho  sean 
ri  naigheachdan  a'  Bhiobuill.  Oir  mar  dubhairt 
e  fhein,  femnaidh  ministearan  gluasad  leis  na 
timeannan,  agus  an  tarang  a  bhualadh  fhad  's 
a  tha  i  dearg,  air  neo  fagar  iad  leo  fein  ann  an 
eaglais  fhalamh.  Tha  e  coma  ciod  an  aird  anns 
an  gluais  e,  no  ciod  an  ceann-uidhe  a  bhios  aig 
a  shiubhal,  cho  fad  's  a  tha  e  fein  agus  na 
timeannan  a'  cumail  an  aon  cheum,  agus  cho 
fad  's  a  gheibh  e  tairngean  teth  'g  am  bualadh. 

Na'n  abrainn  gur  sgoilear  an  t-Urramach 
Theodore  Boanerges  Pom-Pom  theirinn  rud 
nach  dubhairt  sgoil  no  Collaist  no  Oil-thigh 
x'iamh,  ged  bhios  a  bhean  agus  am  beadall 
'ga  radh,  ach  cha  d'  ionndraich  e  riamh  an 
sgoilearachd  'ga  dhith,  oir  is  beag  feum  air 
Greigis  a  tha  aig  leithidean  Phom-Pom  ;  cha 
deanadh  i  ach  moille  a  chur  air  an  siubhal  gu 
Honolulu  is  Fugi  Yama. 

An  am  a'  chogaidh,  an  uair  a  bha  na  sub- 
marines a'  deanamh  uiread  millidh  air  bataichean 
is  marsantachd  Bhreatuinn,  chuir  an  fheadhainn 
aig  a  bheil  gnothuch  ris  na  tighean-soluis 
diidach  (fog-horn)  air  Rudha  Bhorramail,  gus 
an  t-seolaid  a  bha  an  taobh-a-stigh  dheth  a 
dheanamh  na  bu  shabhailte  do  luchd-mara  ri 
sid  dhorcha.  Chaidh  rud-eigin  cearr  air  an 
dudaich,  ach  thairg  an  t-Urramach  Theodore 
Boanerges  Pom-Pom  a  h-aite  a  ghabhail  gus 
am  bitheadh  i  air  a  cur  ceart,  agus  fad  seachduin 
anns  an  robh  sid  cheothar  ann  sheas  e  air 
Rudha  Bhorromail  a'  glaodhach  mar  gu'm  biodh 
diidach.  Is  ann  air  a  shon  sud  a  fhuair  e  O.B.E. 
Bha  e  air  a  radh  gu'n  cluinnteadh  e  mile  gu 
leth  a  dh'  astar  ;  tha  guth  laidir  aige  ;  rugadh 
e  ann  am  Basan,  baile  beag  an  siorramachd  Rois, 
a  tha  ainmeil  air  son  tharbh. 

Leis  gu  bheil  O.B.E.  aige,  agus  nach  'eil  e 
aig  gin  eile  anns  a'  chleir  tha  e  a'  faireachduinn 
gu  bheil  e  mar  fhiachaibh  air  na  cuisean  a 
bhuineas  do  iompaireachd  Bhreatuinn,  agus  na 
nithean  a  tha  tachairt  air  feadh  an  t-saoghail,  a 
mhineachadh  do'n  choimhthional.  Ach  ciod 
air  bith  a'  cheist  a  bhios  e  fosgladh  no  fuasgladh, 
so  an  rud  aig  an  criochnaich  e  daonnan,  gu'm 
biodh  an  saoghal  ceart  na'n  deanadh  a  h-uile  duine 
an  rud  a  tha  ceart.  Air  uairean  bidh  e  a'  leud- 
achadh  air  an  fhirinn  mhor  sin  ann  an  guth  a 
dhiiisgeadh  na  mairbh,  a'  toirt  diilain  do  ana- 
creidich  agus  do  Bholshevics  so  aicheadh,  gu'm 
biodh  an  saoghal  ceart  na'n  robh  daoine  uile 
ceart. 

Cha  mhor  nach  'eil  a'  cheart  uiread  grain  aige 
air  creud  is  paidir  's  a  tha  aige  air  na  Bolshevics. 
Tha  e  an  diiil  nach  dean  creud  ach  inntinn  duine 
a  chumail  air  teadhair  ;  gu  bheil  daoine  aig  a 
bheil  creud  cho  cumhann  anns  an  inntinn  's  gur 
f  hearr  leo  a  bhi  bruidhinn  air  peacadh  Adhaimh 
is  seann  treathlaich  eile  de'n  t-seorsa  sin  seach 


a  bhi  dol  air  sgiathaibh  na  maidne  gu  Fugi 
Yama.  Tha  cuimhne  aig  a'  choimhthional,  is 
bithidh  gu  brath,  air  an  t-searmon  chomasach  a 
thug  e  dhaibh  mu  bhocsadh  a  bha  eadar  duine 
geal  is  duine  dubh  ann  an  Colorado,  o'n  cheann- 
theagaisg,  "  An  tarruing  thu  mach  Lebhiatan 
le  dubhan  ?  " 

Is  ann  air  a'  phaipeai'-naigheachd  a  bhios 
e  a'  cumail  a  shula  a  dh'  fhaotainn  chuspairean 
air  an  labhair  e  air  an  t-Sabaid,  ach  air  uairean 
bidh  na  paipearan  cho  gann  de  naigheachdan 
's  gu'nr  bi  e  ann  am  fiabhrus  fad  na  seachduin, 
air  eagal  nach  bi  tarang  dhearg  aige  ri 
bhualadh  air  an  t-Sabaid.  Is  comh-dheas  leis 
ciod  an  tarang  a  bhuaileas  e,  ma  tha  i  teth  is 
dearg  ;  ara-mach  anns  an  Tuirc  ;  tuil  ann  an 
lapan  ;  banca  air  briseadh  ann  am  Peru  ; 
Hatiy,  is  Kreuger,  is  Teai'lach  Chaplin,  is 
Ramsay  MacDhomhuill, — gheibh  e  annta  leasain 
a  chuireas  solus  air  cursa  an  fhreasdail,  agus  a 
dh'  fhireanaicheas  an  teagasg  beannaichte  nach 
urrainn  eadhon  mi-chreidich  no  Bolshevics 
aicheadh,  gum  biodh  an  saoghal  ceart  na'n  robh 
a  h-uile  duine  ann  ceart  iad  fein.  "  Ged  nach 
biodh  annam,"  ars'  esan, "  ach  guth  a'  fflaodhach 
anns  an  fhasach,  their  mi  a  rithist  an  rud  a 
thuirt  mi  cheana,  gum  bitheamaid  uile  ceart  na'n 
robh  sinn  uile  ceart,  agus  nach  bi  sinn  gu  brath 
ceart  ma  bhios  sin7i  cearr. 

Chan  'eil  coinneamh  a  bhios  aig  a'  Chleir 
nach  bi  e  air  a  chasan  innte  leth  dusan  uair  ; 
is  gasda  leis  cuideachd  a  bhi  dol  gu  Craoibh, 
is  Dun-Bhlain,  is  Drochaid  Alain,  gu  con- 
fearances,  far  an  cluinn  e  ionn'adh  air  tairn- 
gean ura  a  ghabhas  bualadh.  Ged  a  bhios  an 
cleireach  air  uairean  a'  cosd  tiine  na  Cleire 
e  fein,  cha  toigh  leis  daoine  eile  a  bhi  'g  a 
cosd.  Sin  an  t-aobhar  nach  toigh  leis  a' 
chleireach  an  t-Urramach  Theodore  Boanerges 
Pom-Pom,  O.B.E.,  agus  gu'n  do  ghabh  e  an 
ceann-teagaisg  anns  an  eaglais  aige,  an  uair  a 
leig  an  coimhthional  air  falbh  e  fad  she  miosan 
air  thurus  do  thir  a'  gheallaidh,  Uime  sin  dh' 
fhagadhfoisfa  chomhair  sluagh  Dhe. 

Ach  ma  bha  fois  aig  sluagh  Dhe  fad  nan  se 
miosan  a  bha  Theodore  Boanerges  Pom-Pom 
air  falbh  cha  robh  fois  aca  an  uair  a  thainig  e 
dhachaidh,  oir  thug  e  dhaibh  Sabaid  an  deidh 
Sabaid  searmoin  mhora  air  na  nithean  a  chun- 
naic  e  agus  na  daoine  a  thachair  air  ;  am  biadh 
a  bhios  na  h-Arabaich  ag  itheadh  agus  an  doigh 
anns  am  bi  iad  'g  a  ghreidheadh  ;  sin  agus 
fichead  rud  eile  de'n  cheart  sheorsa  gus  mu 
dheireadh  an  dubhairt  Iain  MacCoinnich  gu'm 
b'  fhearr  leis  gu  robh  beanntan  Ghilboa  far 
nach  abradh  e. 

Cha  b'  urrainn  an  t-Urramach  Theodore 
Boanerges  Pom-Pom,  O.B.E.,  iarraidh  ort  an 
t-im,  no  an  salann,  a  shineadh  dha  aig  a'  bhord, 
gun  fichead  facal  uisneachadh  far  an  deanadh 
tri    an   gnothuch,    ach    an   uair    a   bhios    e    a' 


6 


LAOIDH— AIG  AN  UINNEIG 


searmonachadh  anns  an  eaglais,  bidh  e  a' 
cur  sgeimh  air  a'  chainnt  ris  an  abair  e  fhein, 
maise  na  naomhachd,  ach  ris  an  abair  Seonaid 
Eachainn,  brochan  tana.  Uair  a  fhuair  mart 
am  bas  air  bantrach  an  tailleir,  bhruidhinn 
Pom-Pom  anns  an  eaglais  air  a'  challdachd  a 
thainig  oirre  ;  "  am  fiosrachadh  cruaidh,  agus 
deistinneach,  agus  searbh,  a  thainig  gu  h-obann 
agus  gu  h-aithghearr,  air  a'  mheadhon-oidhche, 
agus  b'e  sin  an  oidhche  fhliuch  agus  dhorcha, 
air  ban-oglach  an  Tighearna  aig  a  bheil  a 
comhnuidh  agus  a  dachaidh  anns  a'  choimhears- 
nachd  so,  fo  sgaile  nam  beanntan  maiseach  agus 
glormhor,  ris  am  bi  i  a'  togail  a  siil  mar  a  bhiodh 
an  salmadair  naomh  a'  togail  a  shiil  ri  beanntan 
lerusaleim  ;  am  fiosrachadh  searbh  agus  mulad- 
ach  a  thaininff  oirre  ann  am  freasdal  diomhair 


an  Ti  uile-chumhachdaich  agus  uile-leirsinneach 
a  tha  riaghladh  air  neamh  agus  air  thalamh, 
seadh,  agus  ann  an  Orion  agus  anns  a'  Ghrio- 
glachan  cuideachd,  an  uair  a  thainig  teachdaire 
a'  bhais,  an  namhaid  dheireannach  araon  aig 
daoine  agus  ainmhidhean,  seadh  agus  aig  coin 
na  h-ealtuinn  agus  aig  eisg  na  mara,  a  dh'  ionn- 
suidh  a'  chreutair  aluinn  a  bha  mar  thobar  na 
beatha  dhi  fhein  agus  d'a  teaghlach,  anns  an  t- 
seadh  gu  robh  bainne  a'  sruthadh  bhuaipe  mar  a 
shruthas  am  f  ior-uisge  a  tobar  beo  nach  traoigh 
gu  suthain  no  gu  siorruidh  no  gu  brath  ;  bainne 

cho  geal  cobhragach,  copanach, 

A'  chuid  eile  de  bhriathran  agus  de  ghniomh- 
aran  an  Urramaich  Theodore  Boanerges  Pom- 
Pom,  O.B.E.,  nach  'eil  iad  uile  ri  fhaicinn 
anns  an  Scots  Observer  a  h-uile  seachduin  ? 


Laoidh 


O's  truagh  nach  robh  mo  dhachaidh 
Anns  na  caistealan  tha  shuas, 
Bhi  faighinn  tuilleadh  eolais 
Air  mais'  is  gloir  an  Uain, 
Far  'm  biodh  na  h-ainglean  glormhor 
'G  am  chomhnadh  leis  gach  buaidh. 
'S  bhiodh  agam  sonas  mor 
Ann  an  oirdheirceas  an  Uain. 

Na'm  faigheadh  m'  anam  trocair 
Bho  Righ  na  gloir'  tha  shuas, 
Chan  iarrainn  tuilleadh  comhnuidh 
Anns  an  f  hasach  bhronach  f  huar  ; 
Tha  m'  urnuigh  ris  an  t-  Slanuighear 
Gu'n  cuir  e  ghras  a  nuas, 
'S  gu'n  toir  e  mise  sabhailte 
Gu  Paras  Righ  nan  sluagh. 

O,  's  iomadh  cruas  is  sarachadh 
'S  an  fhasach  gheibh  do  shluagh, 
'S  e  sud  a  gheall  thu  fein  dhaibh 
Gach  ceum  'n  an  dol  mu'n  cuairt  ; 
Bhi  coffadh  cruaidh  ffach  la 


Ris  an  namhaid  ghraineil  chruaidh  ; 
Ach  saorar  iad  bho'n  amhgharan 
Le  Mac  do  ghraidh  thug  buaidh. 

O,  's  cruaidh  a  dh'  fhiach  am  bas  mi 

Le  luchd  mo  ghraidh  thoirt  bhuam. 

Gun  neach  a  dheanadh  baigh  rium 

An  iochd,  no'n  cas,  no'n  truas  ; 

Ach  feuch  !    's  e  Dia  m'  fheai'-cuideachaidh 

'G  am  sheasamh  anns  gach  cruas, 

Tha  m'  iirnuigh  ris  an  comhnuidh 

Gu'm  bi  dhonih  throcair  buan. 

(Bha  an  laoidh  so  air  a  cur  thugainn  le 
caraid  do  Ghilleasbuig  Domhnullach,  an  Ceann 
a  Tuath  Uidhist,  seann  duine  a  tha  dall.  Bidh 
Gilleasbuig  Mac  Iain  Bhain,  mar  theirear  ris 
an  Uidhist,  a'  deanamh  laoidhean  ;  ach  ged  tha 
na  laoidhean  sin  na's  fhaide  na  tha  freagarrach 
air  son  nan  duilleagan  so,  bu  mhaith  leinn  beagan 
rannan  dhiubh  a  thoirt  am  follais,  agus  iarraidh 
air  ar  luchd-leughaidh  beannachd  an  Tighearna 
iarraidh  air  an  t-seann  duine  dhall  a  rinn  iad.) 


Aig  an  Uinneig 


Facail  Ghaidhlig 

ANNS  an  aireamh  mu  dheireadh  thug  mi  am 
follais  na  facail  Ghaidhlig  a  bha  air  an  cur 
air  na  facail  Bheurla  a  thug  mi  dhuibh  o  chionn 
greis,  leis  an  dithis  a  b'  fhearr  a  dh'  fheuch  ris 
an  obair. 

Ged  bha  cuid  dhiubh  a  b'  fhearr  na  each  cha 
robh  gin  de  na  chuir  thugam  facail  gun  ghrin- 
neas  air  chor-eigin  'n  an  obair.  Ach  cha  robh 
feum  air  bith  ann  dhaibh  obair  de'n  t-seorsa 
so  a  thoirt  dhomh  ;  frying  pan,  soitheach  staoin 
anns  am  bithear  a'  cocaireachd  le  saill  ghoil- 
each  ;    optimist,  duine  a  tha  smuaineachadh  gu 


bheil  gach  ni  a  tha  tachairt  a  chum  maith  ; 
nerves,  buill  faireachduin  agus  gluasaid,  agus 
neirt,  ann  an  duine  no  ainmhidh.  Bha  fhios 
asram-sa  sru  maith  cheana  ciod  a  tha  ann  am 
frying  pan,  agus  ann  an  optimist,  agus  ann  an 
nerves  ;  is  e  a  bha  dhith  orm  facail  Ghaidhlig 
air  son  nam  facal  Beurla  sin.  Fhuair  mi  na 
facail  so ;  aghan-griosaich,  greideal-roslaidh, 
friochdan,  air  son  frying-pan  ;  maighdeann 
(bhiodh  maighdeag  na  b'  fhearr),  leth-chailin, 
sgiathalag,  air  son  flapper.  Sin  an  doigh  cheart 
air  an  obair.  Chord  am  facal  sgiathalag 
rium. 

Ach    air    a'    cheann   mu    dheireadh    feumar 


AIG  AN  UINNEIG 


aideachadh  nach  'eil  e  furasda  do  dhuine  an 
diugh  labhairt  no  sgriobhadh  an  Gaidhlig,  ma 
tha  e  a'  labhairt  no  a  sgriobhadh  mu  chus- 
pairean  a  bhuineas  do  shaoghal  nam  beo. 
Chan  'eil  ann  an  Gaidhlig  an  diugh  ach  inneal 
mhaol  gu  bhi  teagasg  innte.  Bha  i  aon  uair  'n 
a  canain  laidir,  shubailte,  bheo  ;  canain  a  bha 
comasach  air  eolas,  is  fiosrachadh,  is  smuaintean 
dhaoine  a  chm*  an  ceill,  ach  dh'  f  halbh  an  la  sin, 
is  tha  trian  mhor  de  eolas  ur  an  t-saoghail  a  nis 
an  taobh-a-muigh  do  chriochan  na  Gaidhlig  uile 
gu  leir.  Sin  rud  a  bu  choir  do  na  h-eaglaisean 
anns  a'  Ghaidhealtachd  a  thoirt  fanear.  Chan 
aithne  dhomhsa  an  diugh  aon  mhinistear  no 
aon  duine  eile  eadar  am  Buta  Leodhasach  is 
Ceann  Bharraidh,  eadar  am  Parbh  is  Maol 
Chinntire,  as  urrainn  a  thoirt  do  choimhthional 
an  Gaidhlig  an  t-eolas  ur  agus  an  teagasg  a  bu 
choir  dhaibh  fhaotainn,  ma  bu  mhaith  leinn  a 
bhi  gluasad  ann  an  saoghal  nam  beo.  Cha 
b'urrainn  dhomhsa  a  dheanamh  co  dhiu  ;  ged 
tha  a'  Ghaidhlig  'na  ball-acfhuinn  maith  gu 
leor  air  son  saoi'sainneachd  shonruichte,  chan 
'eil  innte  ach  ball-acfhuinn  tuathal  air  son 
sheorsachan  eile. 

Curam  nam  marbh 

Bho  chionn  ghoirid  bha  mi  air  thurus  air 
taobh  an  iar  siorramachd  Rois  ;  diithaich  cho 
niaiseach  's  a  chunnaic  mi  riamh.  An  Loch 
Carrann  bha  mi  air  son  mo  chomhdach-cinn  a 
chur  dhiom  aig  uaigh  Mhaigstir  Lachlainn, 
is  chaidh  mi  feasgar  leam  fhein  do'n  chladh. 
Ach  chuir  e  naire  is  mulad  orm  gu  bheil  dearmad 
air  a  dheanamh  air  uaigh  Mhaighstir  Lachlainn 
am  measg  a  dhaoine  fein  ;  bha  e  duilich  dhomh 
a  faicinn  gu  ceart  le  salchar  is  feanntagan.  Is  e 
gineal  fhiar  da  rireadh  a  tha  ann  an  gineal  air 
bith  nach  gabh  curam  do  uaighean  nan  aith- 
richean. 

Cha  robh  muinntir  na  Gaidhealtachd  roimh 
so,  is  chan  'eil  iad  an  diugh  fhathast,  a'  cumail 
aitean-adhlacaidh  nam  marbh  mar  bu  choir 
dhaibh  a  bhi  air  an  cumail.  Bha  aobhar  no  dlia 
air  sin  anns  na  laithean  a  dh'  fhalbh  ;  bha  an 
sluagh  bochd  ;  cha  robh  a'  bheag  de  ghrinneas 
eadhon  aig  na  beothaibh  'n  an  dachaidhean  fein. 
Ach  an  diugh  tha  cuisean  air  atharrachadh  ; 
tha  gloine  is  grinneas  is  pailteas  ann  an 
tighean  agus  ann  am  beatha  dhaoine  anns  a' 
Ghaidhealtachd  an  diugh  ;  ma  tha  dearmad 
air  a  dheanamh  air  na  cladhannan  chan  e  cion 
comais  as  aobhar  dha,  ach  cion  suime  is  cion 
sgoinne.  Ach  cleas  gach  gnothuch  eile  feu- 
maidh  cuid-eigin  ceann  a  chur  ann.  Agus  is 
e  an  duine  d'am  freagarraiche  sin  a  dhean- 
amh, ministear  na  h-eaglais  a  tha  'n  a  seasamh 
anns  a'  chladh,  air  neo  ministear  na  h-eaglais  as 
dliiithe  do'n  chladh. 

Ged  nach  bu  mhaith  leam-sa  labhairt  ri  mo 
bhraithrean  oga  mar  a  dh'  fhaodadh  Pol  labh- 


airt ri  Timoteus,  no  mar  bhios  maighstirean- 
sgoile  a'  labhairt  ris  a'  chloinn,  bu  mhaith  leam 
a  chur  'n  an  cuimhne  gu  bheil  e  mar  f  hiachaibh 
orra  mar  sheirbhisich  na  h-eaglais,  na  h-eaglais- 
ean anns  a  bheil  iad  a'  searmonachadh,  na  man- 
saichean  anns  a  bheil  iad  a'  fuireach,  agus  na 
h-aitean  anns  a  bheil  na  mairbh  air  an  tiodh- 
lacadh,  a  chumail  grinn  agus  deusanta,  gun  a 
bhi  fas  coltach  ri  fardaichean  cheard  no  dhaoine 
borb.  Tha  luideachas  ann  am  fir  a  cheart  cho 
mhaith  's  a  tha  e  ann  am  boirionnaich,  agus  is 
e  an  comharra  foUaiseach  air  luideachas  ann  am 
ministear,  gu  bheil  am  Manse  agus  an  garadh 
aige  anns  an  staid  anns  am  faca  Solamh 
fearann  agus  fion-lios  an  leisgein,  "  bha  e  air 
fas  suas  le  cluaranaibh  ;  chomhdaich  an  eann- 
tagach  'aghaidh,  agus  bhriseadh  sios  a  bhalla- 
cloiche."  An  uair  a  chi  mi  nach  'eil  de  ghrinneas 
no  de  sgoinn  ann  am  ministear  na  chumas  a 
thigh  agus  a  ghrunnd  fein  deusanta,  tha  amh- 
arus  agam  gu  bheil  an  corr  d'a  obair  a  cheart 
cho  fad  air  deireadh.  Am  fear  a  tha  leasg  anns 
a'  gharadh  bidh  e  leasg  anns  a'  chiibaid  ;  aith- 
nichear  an  leomhann  air  sgi'iob  d'a  ionga.  Is 
trom  an  eire  an  t-aineolas,  ach  is  seachd  truime 
an  leisg. 

Gun  teagamh  tha  na  mansaichean  mora  agus 
na  garaidhean  mora  a  tha  aig  ministearan  ann 
an  eaglais  na  h-Alba  'n  an  uallach  trom,  agus 
duilich  an  cumail  suas,  ach  chan  'eil  annainn 
ach  cileadairean  thairis  air  oighreachd  a  thug 
an  eaglais  dhuinn,  is  tha  e  mar  f  hiachaibh  oirnn 
an  oighreachd  sin  a  chumail  ann  an  ordugh 
ceart.  Mur  teid  aig  ministear  air  gille  a 
chumail  car  son  nach  cuireadh  e  dheth  a  chota 
agus  nach  gearradh  e  na  feanntagan  agus  na 
copagan  e  fein  seach  iad  a  bhi  fas  air  stairsneach 
an  doruis  aige  ? 

Tigh-eiridinn  Dhuneideann 

Air  uairean  bidh  daoine  as  a'  Ghaidhealtachd 
a'  faireachduinn  gle  onrachdach  an  uair  a  tha 
iad  'n  an  laighe  ann  an  tigh-eix'idinn  anns  a' 
bhaile  mhor,  agus  gun  duine  anns  a'  bhaile  as 
aithne  dhaibh  no  bhruidhneas  I'iu.  Uair  air  bith 
a  bhios  duine  nach  'eil  cairdean  no  eolaich  aige 
an  Duneideann  a'  dol  do  thigh-eiridinn  no 
ospidal  air  bith  anns  a'  bhaile  sin,  bhiodh  an 
t  Urramach  Donnachadh  Mac  Rath,  26  Douglas 
Crescent,  anabarrach  toilichte  na'n  innseadh 
iad  dha  c'  aite  am  faiceadh  e  iad.  A  thaobh  's 
nach  'eil  e  air  a  cheangal  ri  obair  coimhthionail 
tha  barrachd  iiine  aige  a  bhi  tadhall  air  Gaidheil 
a  tha  air  an  aineol  na  tha  aig  na  ministearan 
Gaidhealach  a  tha  anns  a'  bhaile.  Am  bi 
ministearan  anns  a'  Ghaidhealtachd  agus  anns 
na  h-Eileanan  cho  mhaith,  ma  ta,  agus  cuimhne 
a  chumail  air  ainm  is  ionad-taimh  Mhaighstir 
Mhic  Rath,  an  earalas  gu'm  bi  duine  as  aithne 
dhaibh  a'  dol  do  Dhuneideann,  agus  gu'm  bu 
mhaith  leo  fios  a  chur  thuige  ? 


MIOS  DEIREANNACH  AN  FHOGHAIR— APOCRIPHA 


Mios  deireannach  an  Fhoghair 

Cuairt  na  Gealaich 


A'  cheud  cheathramh,  6  mh  la 
An  solus  Ian,  14  mh  la 


An  ceathramh  mu  dheireadh,  22  mh  la 
An  solus  ur,  29  nih  la 


Oir  hi  aitline  an  righ  mu'n  timcMoll  gu''in  biodh  cuibhrionn  araidh  air  an  son,  a  dhlighe  fein  air  gach  la. 

Nehemiah  ii.  23. 


1.  Di-Sathuirn 


2.  Di-Dbmhnaich 


Di-Luain 


4.  Di-Mairt 


5.  Di-ciadaoin 


6.  Di-ardaoin 


7.  Di-haoine 


8.  Di-Sathuirn 


9.  Di-Dbmhnaich 


10.  Di-Luain 


11.  Di-Mairt 


12.  Di-ciadaoin 


13.  Di-ardaoin 


14.  Di-haoine 


15.  Di-Sathuirn 


16.  Di-Dbmhnaich 


Cha  mhisd  an  t-Sabaid 
toiseachadh  air  Di-Sath- 
uirn. 

Coimhead  do  chas  an  uair  a 
theid  thu  do  thigh  Dhe. — - 
Eccles.  V.  1. 

Is  e  tiis  gach  aitreabh  an 
steidh. 

Leisg  is  diomhanas,  tois- 
each  na  bochdainn. 

Is  fhearr  cridhe  glan  na 
craicionn  slan. 

An    ni    a    gheall    Dia    cha 

mheall  duine. 
Seachain  a'  chomhstri  a  tha 

eadar  fear  is  bean. 

Tha  am  bas  daonnan  obann 
do  dhaoine  nach  'eil  deas. 

locaidh  mi  mo  bhbidean  do'n 
Tighearn  an  lathair  a 
shluaighuile. — Ps.  116-18. 

Is  bochd  am  posadh  a  ni 
suirigh  na  Sabaid. 

Cladhaich  an  tobar  m'  an 
tig  am  pathadh. 

Aithnichear  droch  f  hear  air 
gntiis  a  mhnatha. 

Beul  a  labhras  ach  gniomh 
a  dhearbhas. 

Fainne  mu'n  mheur  's  gun 
snathainn  mu'n  mhas. 

Tha  tuiteam  an  duilich  a' 
seii-m  a  bhi  ullamh. 

Bhuanaich  iad  idle  a  dh'  aon 
inntinn  ann  an  iimuigh. — 
Gniomh.  i.  14. 


17.  Di-Luain 


18.  Di-Mairt 


19-  Di-ciadaoin 


20.  Di-ardaoin 


21.  Di-haoine 


22.  Di-Sathuirn 


23.  Di-Dbrnhnaich 


24.  Di-Luain 


25.  Di-Mairt 


26.  Di-Ciadaoin 


27.  Di-ardaoin 


28.  Di-haoine 


Di-Sathuirne 


30.  Di-Dbmhnaich 


)1.  Di-Luain 


Apocripha 

Gliocas  Sholaimh 


Moch-eirigh  Di-Luain  a  ni 

an  t-suain  Mhairt. 
Ged    bu    leat    earras     an 

domhain  na  coimeas  e  I'i 

d'  naire. 
Na  mol  thu  fein  is  na  di-mol 

duine  eile. 
Seachain  an  t-olc  is  seach- 

naidh  an  t-olc  thu. 
Thoir  bean  a  ifrinn  is  bheir 

i  rithist  ann  thu. 
Creachaidh    am    bas    gach 

buaidh        ach        buaidh 

Chriosd. 
Bha  aoihhneas  arm  an  uair  a 

thuhhairt  iad  rium,   theid 

simi    do    thigh    an    Tigh- 

earna. — Salm.  cxxii.  22. 
Bheir    a    h-uile    Di-Domh- 

naich  seachduinn  leis. 
Is  f  hada  cas-riiisgte  am  fear 

a   dh'  fheitheas   air  son 

cas-bheairt  a'  mhairbh. 
An  rud  a  chi  thu  thogas 

fearg,  na  dean  dearmad 

air  a  chleith. 
Cha  tuit  guidhe  air  cloich 

no  air  crann. 
Tha  an  la  goirid  ;   bi  dich- 

ioUach. 
Is  mairg  a  ni  de'n  olc  na 

dh'  fhaodas  e. 
The  m'  anam  a'  fannachadh 

le    deidh    air   ciiirtibh    an 

Tighearna.—Salxn.  Ixxxiv 

2. 
Gur  mithich  fas  diadhaidh 

's  do  chiabhan  air  glasadh. 


OIR  is  e  gliocas  anail  cumhachd  Dhe,  agus 
aile  glan  a  tha  teachd  o  ghloir  an  Uile- 
chumhachdaich  :  mar  sin  cha  tuit  ni  truaillidh 
sam  bith  innte.  Oir  is  dealradh  an  t-soluis 
shiorruidh  i,.  sgathan  gun  smal  anns  am  faicear 
cumhachd  Dhe  agus  iomhaigh  a  mhaitheis. 
Ged  is  aon  i,  gidheadh  ni  i  na  h-uile  nithean  : 


agus  aig  fantuinn  innte  fein,  ni  i  na  h-uile 
nithean  nuadh  :  agus  anns  gach  linn,  air  dhi 
dol  a  steach  annananmanna  naomha,ni  i  dhiubh 
cairdean  do  Dhia  agus  faidhean.  Oir  chan 
ionmhuinn  le  Dia  ach  esan  a  ni  a  chomhnuidh 
maille  ri  gliocas. 

Caib.  VII.-VIII. 


Air 


II 


93 


Staid  nan  Naomh 

"  Bithidh  sinn  gu  slorruidh  maille.  ris  an  Tighearna  " — 1  Tiiess.  iv.  17 


ATHAOBH  staid  nan  naomh  tha  Leabhar 
Aidmheil  a'  Chreidimh  a'  teagasg  gu  bheil 
anmanna  nan  creidmheach,  aig  uair  am  bais, 
air  an  deanamh  iomlan  an  naomhachd,  agus  a' 
dol  a  steach  do  ghloir,  ged  laigheas  an  corp 
anns  an  uaigh  gu  la  na  h-aiseirigh. 

An  uair  a  bhios  seanchas  reidh  samhach  agam 
ri  daoine  niu  nithean  soluimte  na  beatha  so 
agus  mu  staid  nam  marbh,  mar  a  bhitheas  air 
uairean,  agus  gu  sonruichte  ri  seann  daoine, 
chan  'eil  ceist  eile  as  bitheanta  a  chaidh  a  chur 
orm  na  cheist  so,  An  tachair  sinn  a  rithist  ri  luchd 
ar  gaoil  ami  an  neamh  ? 

Do  dhaoine  aig  a  bheil  gaol  air  a  cheile  is  e 
gath  a'  bhais  gu  bheil  e  a'  deanamh  sgaraidh 
eatorra,  agus  b'e  an  sgeul  a  b'  fhearr  leo  a 
chluinntinn  gu'n  coinnich  iad  ann  an  neamh 
agus  nach  bi  dealachadh  ann  na's  mo.  Tha  an 
dochas  so  air  a  thoirt  duinn  ann  an  te  de  na 
laoidhean,  ged  tha  mi  an  diiil  gu  bheil  e  air  a 
chur  na's  laidire  anns  an  laoidh  na  tha  e  anns 
an  sgriobtur  air  a  bheil  i  air  a  steidheaehadh. 

Fos  tamull  beag,  is  ruigidh  sinn 
An  caladh  ait  fadheoidh, 
'S  an  coinnich  sinn  na  sgaradh  uainn 
'S  cha  dealaich  sinn  na's  mo. 

Bu  mhaith  learn  a  radh  a  dh'  aon  ruith  gur 
e  so  ceist  nach  urrainn  mise  no  duine  eile  a 
fhreagairt  le  cinnt.  Chan  'eil  foillseachadh 
soilleir  no  cinnteach  againn  anns  a'  BhiobuU 
air  a'  chuis  ;  ach  ged  nach  'eil  dad  anns  a' 
Bhiobull  air  an  urrainn  cridheachan  leonta 
greim  a  dheanamh,  cha  mho  a  tha  dad  ann  a  tha 
toirt  bhuapa  an  dochais  gu'n  coinnich  iad  r'an 
cairdean  air  taobh  thall  na  h-uaighe,  agus  gu'm 
bi  caidreamh  eatorra  anns  an  t-siorruidheachd. 

Is  e  so  ceist  nach  d'  thainig  riamh  a  steach 
air  inntinn  nan  abstol.  Ann  an  laithean  nan 
abstol,  b'e  Criosd  a  mhain  dochas  na  gloire,  agus 
b'e  uile  aoibhneas  nan  naomh  gu'm  biodh  iad 
maille  ris-san  ann  an  neamh.  Anns  an  Tiom- 
nadh  Nuadh  chan  'eil  iomradh  idir  air  luchd 
ar  gaoil  am  measg  aoibhneas  is  solasan  na 
siorruidheachd,  oir  is  e  Criosd  a  mhain  solus 
is  gloir  neimh ;  tha  aoibhneas  nan  naomh 
a  co-sheasamh  ann  a  bhi  maille  ris-san.  Sin 
teagasg  an  Tiomnaidh  Nuaidh,  agus  sin  an 
doigh  anns  an  robh  na  h-abstoil  a'  sealltuinn  air 
a'  chilis,  air  chor  agus  gu'm  faod  e  bhi  fior  gu 
bheil  daoine  a'  call  tomhas  de'n  fhior  dhochas 


a  thug  Dia  dhaibh,  mar  is  motha  a  tha  a'  cheist 
so  a'  lionadh  an  cridheachan.  An  coinnich  sinn  ri 
luchd  ar  gaoil  ? 

Bha  ministear  ainmeil  ann  an  siorramachd  Rois 
a  chaill  a  bhean  agus  iad  le  cheile  gle  6g.  Bha 
i  dha  mar  anail  a  bheatha,  agus  an  deidh  a  bais 
bhiodh  e  a'  guidhe  gu'n  tigeadh  am  bas  air  f  hein 
gus  faotainn  comhla  rithe.  An  ceann  greis 
mhothaich  e  gu  robh  so  a'  tighinn  eadar  e  agus 
Criosd  ;  nach  ann  idir  air  comunn  is  lathaireachd 
Chriosd  ann  an  neamh  a  bha  e  a'  smuaineachadh 
ach  air  companas  is  caidreamh  a  mhnatha.  Ach 
chan  e  sin  a  gheibhear  anns  an  Tiomnadh 
Nuadh,  is  e  an  dochas  ait  a  tha  air  a  thoirt  do 
shluagh  an  Tighearna  anns  an  Tiomnadh  Nuadh 
gu'm  bi  iad  gu  brath  maille  ris  an  Tighearna  ; 
chan  e,  gu'm  bi  iad  gu  brath  maille  ri  luchd  an 
gaoil. 

A  mach  o'n  f  hacal  a  tha  air  a  dheachdadh  leis 
an  Spiorad  Naomh  chan  'eil  urrainn  eile  as 
cinntiche  na  fianuis  dhaoine  diadhaidh  a  thug 
dhuinn  am  beachd  air  a'  cheist  so,  agus  bu 
mhaith  leam  leigeil  le  aon  no  dha  dhiubh  sin 
am  beachd  innseadh  do  luchd-leughaidh  na 
duilleig  so,  gun  fhios  nach  toir  e  dhaibh  comh- 
f  hurtachd  anns  an  sgaradh  a  rinn  am  bas  'n  am 
beatha. 

'Na  sheann  aois  sgriobh  Tomas  Carlyle  gu 
mhathair,  "  A  h-uile  uair  a  smuainicheas  mi 
gu'm  feum  mi  fhein  agus  sibhse  dealachadh, 
thig  crith  is  fuachd  orm  ;  chan  'eil  comhf hurt- 
achd dhomh  ann  an  rud  air  bith  ach  ann  a 
bhi  creidsinn  gu'n  ceadaich  Dia  dhuinn  coinn- 
eachadh  anns  an  t-saoghal  eile." 

Ann  an  1881  sgriobh  Iain  Ruskin  gu  Iain 
Brim,  an  lighiche  glic  is  caomhail,  "  Tha  m' 
athair,  agus  mo  mhathair,  agus  mo  bhanaltrum 
ghaolach,  a'  feitheamh  orm  ann  an  tir  Immanuel 
shuas." 

An  uair  a  chuala  Tomas  Chalmers  mu  bhas 
caraid  sonruichte  air  an  robh  meas  mor  aige 
sgriobh  e,  "  Bha  caidreamh  milis  eadaruinn  air 
thalamh,  agus  tha  mi  ag  altrum  a'  mheud  's  a 
tha  an  soisgeul  a'  toirt  dhomh  de  dhochas  gu'm 
bi  caidreamh  milis  eadaruinn  ann  an  neamh 
cuideachd. 

Ann  an  aon  d'a  litrichean  sgriobh  Phillips 
Brooks  mar  so,  "  Chan  urrainn  mi  gun  a  bhi 
smuaineachadh  air  uairean  ciod  an  seorsa  eolais 
a  bhios  aig  daoine  air  a  cheile  anns  an  t-saoghal 
eile,  agus  ciamar  a  bhios  iad  a'  cumail  suas  an 

cairdeis.  Tha  mi  an  diiil  gu'm  faic  sinn  smuain- 
tean  diomhair  a  cheile  cho  soilleir  's  ged  bhiodh 
i ad  m'  ar  coinneamh  aim  an  leabhar.  Theagamh 
gu'n  cuir  so  eagal  is  uamhas  oirnn  an  toiseach, 
ach  ri  iiine  fasaidh  sinn  cleachdta  ris,  agus  bidh 
e  'n  a  fhaochadh  dhuinn  fhaireachduinn  gur 
h-aithne  d'ar  cairdean  a'  chuid  as  miosa  ann- 
ainn  cho  mhaith  ris  a'  chuid  as  fhearr,  agus 
nach  bi  eagal  oirnn  gun  sgur  gu'm  bi  sinn  air  ar 
faotainn  a  mach." 

Ged  tha  daoine  a'  cnuasachadh  air  staid  nam 
marbh  bho  thoiseach  an  t-saoghail  chan  aithne 
dhuinn  a  bheag  uime  sin  f  hathast  ;  chan  aithne 
dhuinn  dad  barrachd  air  Socrates,  a  thubhairt 
bho  chionn  da  mhile  bhadhna,  "  Biodh  deagh 
mhisneach  agad  agus  greimich  air  an  aon  ni  so, 
nach  eirich  olc  do  dhuine  maith,  co  dhiu  a  tha 

e  beo  no  marbh." 

*         ■)«■         * 

Tha  a'  bheachd  fein  agus  a  smuaintean  fein 


aig  a  h-uile  duine  mu  neamh  ;  ach  ged  dh' 
fhaodas  nach  'eil  fois  shiorruidh  nan  naomh  cho 
ion-mhiannaichte  ann  an  suilean  na  gineil  so 
's  a  bha  e  ann  an  siiilean  an  aithrichean,  tha 
mi  an  duil  gur  e  so  am  facal  as  fheax-r  a 
chaidh  riamh  a  labhairt  mu  staid  nan  naomh, 
dK  fhagadh  fois  fa  chomhair  sluagh  Dke.  Ann 
an  neamh  tha  fois,  is  sith,  is  aonachd,  is  solas 
siorruidh  maille  ri  Criosd.  Dh'  aithnich  na 
deisciobuil  air  beinn  a'  chruth-atharrachaidh 
Maois  is  Eliah  ged  nach  fhaca  iad  riamh  iad 
amis  an  fheoil,  agus  faodaidh  e  bhith  nach  e  a 
mhain  gu'n  aithnich  sinn  anns  an  ath  shaoghal 
na  cairdean  a  b'  aithne  dhuinn  anns  an  t-saoghal 
so,  ach  gu'n  aithnich  sinn  na  naoimh  nach  fhaca 
sinn  riamh  ;  faidhean,  is  martaraich,  is  abstoil. 
Cha  bhi  oidhche  an  sin,  agus  chan  'eilfeiim  aca  air 
coin?iil  no  air  solus  na  greine,  oir  hheir  an  Tigh- 
earna  Dia  solus  daihh  agus  rioghaichidh  iad  gu 
saoghal  nan  saoghal. 


Anns  a'   Choille  Bheithe 


iN  drasd  's  a  ris  bidh  mi  a'  faotainn  litrichean 
as  gach  cearn  de'n  Ghaidhealtachd,  a'  foigh- 
neachd  dhiom  c'  aite  an  gabh  cuid  de  na 
sgriobhaidhean  a  bha  air  an  cur  a  mach  anns 
ha  duilleagan  Gaidhlig  so  faotainn.  Mar  is 
trice  chan  urrainn  mi  ach  a  radh  riu  nach  'eil 
f  hios  agam  ;  gu  bheil  mi  an  diiil  nach  gabh 
iad  faotainn  idir.  Bho  chionn  ceithir-la-deug 
thainig  te  de  na  litrichean  sin  thugam  o  oilean- 
ach  6g  an  Glaschu,  ag  radh  gu'm  biodh  e  'n 
am  chomain  na'n  cuirinn  thuige  an  aireamh  de 
Bheatha  agus  Ohair  anns  an  robh  seanchas  a 
bha  eadar  ministear  Chille-sgumain  agus  mi 
fhein  mu  ifreann.  Rud  gle  neonach  bha  an 
seanchas  so  air  iarraidh  le  daoine  eile  an  drasd 
's  a  ris  o  chionn  bhliadhnachan  ;  agus  o  nach 
gabh  e  a  nis  faotainn  ach  anns  an  aon  aireamh 
a  ghleidh  mi  fhein,  tha  mi  'ga  thoirt  am  follais 
as  iir  anns  an  aireamh  so,  ged  nach  b'e  mise  no 
ministear  Chille-sgumain  a  bha  seanchas  idir, 
ach  fear  a  b'  fhearr  na  gin  de'n  dithis  againn, 
Calum  Domhnullach,  am  beadall. 


An  uair  mu  dheireadh  a  bha  mi  an  Cille- 
Sffumain  chuir  mi  seachad  feassfar  fada  samh- 
raidh  'nam  shuidhe  air  cloich  anns  a'  chladh,  a' 
seanchas  ri  mo  sheana  charaid,  Calum  Domh- 
nullach, beadall  na  h-eaglais  is  fear-cladhach 
nan  uaighean.  Tha  an  eagiais  'n  a  seasamh 
ann  am  meadhon  a'  chlaidh,  agus  tha  barrachd 
de  mhuinntir  Chille-Sgumain  'n  an  sineadh  an 
taobh-a-stigh  de'n  gharradh  na  tha  an  taobh-a- 
muigh  dheth.  Sin  an  t-aobhar  gur  toigh  leam 
dol  a  steach  ann  air  laithean  na  seachduin  cho 
mhaith  ri  la  na  Sabaid,  a  mheomhrachadh  am 
measg  nan  leacan,  agus  a  chuimhneachadh  air 


na  daoine  a  b'  aithne  dhomh  anns  na  laithean  a 
dh'  fhalbh. 

Eadar  glanadh  na  h-eaglais  is  obair  a'  chlaidh 
tha  Calum  Domhnullach  a'  cur  seachad  a'  chuid 
as  mo  d'a  bheatha  anns  a'  chladh,  air  chor  agus 
gu'm  bi  sinn  a'  tachairt  air  a  cheile  gle  bhith- 
eanta,  agus  a  thaobh  's  gu  bheil  e  a  nis  'n  a 
sheann  duine  (tha  e  ochd  is  da  f  hichead  bliadhna 
'n  a  dhreuchd)  agus  gur  h-aithne  dha  muinntir 
Chille-Sgumain  agus  an  sinnsearachd  uile  na's 
fheai'r  na's  aithne  do  dhuine  eile  a  tha  beo,  is 
toigh  leam  dol  'n  a  sheanchas  a  h-uile  uair  a 
bhios  cothrom  agam.  A  thuilleadh  air  sin,  tha 
e  'n  a  dhuine  tiirail,  geur  ;  neo-eisiomaileach  'na 
dhoighean  agus  'na  bheachdan,  agus  tha  sin 
aige,  beachdan  dha  fhein.  Chan  'eil  ann  an 
seanchas  ri  duine  aig  nach  'eil  smuaintean  is 
beachdan  dha  fhein  ach  rud  gun  bhlas,  mar 
gu'm  biodh  ugh  gun  salann.  Chan  ann  mar  , 
sin  a  tha  seanchas  Chaluim  ;  co  dhiu  a  tha  no 
nach  'eil  a  chainnt  a  ghnath  ann  an  gras  tha  i 
daonnan  air  a  deanamh  blasda  le  salann,  salann 
na  geireid  nadurra  agus  a'  ghliocais  shaoghalta. 
Agus  air  uairean  cuideachd  gheibhear  'n  a 
sheanchas  tomhas  de'n  ghliocas  ata  o  shuas, 
oir  is  duine  maith  Calum,  ged  nach  toigh  leis 
Baistich,  no  Seceders,  no  boirionnaich  a  bhios  a' 
searmonachadh,  no  braithrean  usaideach  a  bhios 
a'  foighneachd  de'n  h-uile  duine  a  thachras  orra 
a  bheil  iad  reidh  ri  Dia,  no  a  bheil  iad  a'  cuimh- 
neachadh  air  a'  bhas  ?  "  An  do  rinn  sibhse 
reite  ri  Dia  ?  "  thubhairt  fear  dhiubh  so  ri 
Calum,  agus  e  trang  a'  fosgladh  uaighe  air  son 
tiodhlacaidh  ;  "  bithibh  cuimhneach,  a  dhuine, 
air  a'  bhas."  Bha  Calum  'n  a  fhallus  agus  gun 
an  uachdar  an  talaimh  dheth  ach  an  ceann  agus 
na  guaillean,  ach  stad  e  agus  chuir  e  an  spaid 

fo  uchd,  agus  f  hreagair  e  mar  so  (car  frionasach) 
"  Cha  do  rinn  raise  reite  ri  Dia,  ach  rinn  Dia 
reite  rium-sa,  agus  a  thaobh  a'  bhais  chuir  mi 
tuilleadh  's  a  choir  de  dhaoine  eile  fo'n  iiir  gu'n 
dichuimhnichinn  mo  chrioch  dheireannach." 

Na  linntean  ag  atharrachadh 

An  la  ud  a  bha  sinn  'n  ar  suidhe  amis  a' 
chladh  bha  e  ag  innseadh  dhomh  mu'n  athar- 
rachadh a  thainig  air  an  eaglais  agus  air  an 
t-saoghal  bho  na  bu  chviimhne  leis.  "  Tha  tri 
fichead  bhadhna,"  ars'  esan,  "  bho  thoisich  mi 
air  dol  do'n  eaglais  an  toiseach  ;  bho  chionn 
dliith  air  leth-cheud  bliadhna  tha  mi  innte  air 
da  cheann  an  latha  ;  chan  'eil  duine  eile  ann 
an  Cille-Sgumain  a  chuala  uiread  shearmon 
rium.  Shuidh  mi  fo  choig  ministearan  anns  an 
eaglais  so  ;  chan  'eil  aon  de  na  foirbhich  a 
lathair  a  nis  a  bha  innte  an  uair  a  chuir  an 
Seisein  mi  anns  an  dreuchd  a  tha  agam.  Ri 
linn  Mhaighstir  Eachainn  bhiodh  an  coimh- 
thional  a'  seasamh  aig  an  tirnuigh,  a'  suidhe 
aig  an  t-seinn,  agus  cha  robh  dad  air  a  sheinn 
ach  sailm  Dhaibhidh.  Tha  cuimhne  agam  gu 
maith  air  an  la  a  thog  Iain  Mac  Coinnich  leis 
am  Biobull  agus  a  cheathrar  chloinne,  agus  a 
chaidh  e  a  mach  as  an  eaglais,  a'  glaodhach, 
Mo  naire,  mo  naire,  Ichahod,  Ichahod,  a  chionn 
gu'n  d'  thug  am  ministear  laoidh  dhuinn  'g  a 
seinn.  Ach  an  diugh  tha  organ  anns  an  eaglais, 
agus  CO  a  tha  'g  a  chluich  ach  ogha  Iain,  caileag 
laghach  ruadh  a  tha  ceart  coma  co  dhiu  a 
bheirear  dhith  sailm  Daibhidh  no  laoidhean 
Shankey.  Ach  tha  mi  an  diiil  gu'n  d'  thainig 
tuilleadh  atharrachaidh  air  a'  chiibaid  fhein 
na  thainig  air  a'  cheol.  Ri  linn  Mhaighstir 
Eachainn  bhitheamaid  a'  faotainn  searmon  mor 
mu  ifreann  uair  's  an  raidhe,  a  thuilleadh  air 
gu'm  biodh  e  a'  toirt  an  dlighe  do'n  diabhol 
agus  do  ifreann  a  h-uile  Sabaid  ann  an  comh- 
dhimadh  an  t-searmoin,  ach  an  diugh  cha 
chluinnear  iomradh  air  an  diabhol  bho  cheann 
gu  ceann  de'n  bhliadhna.  Air  son  na  chuala 
sinne  riamh  bho'n  duine  ghrinn  a  tha  againn 
ann  an  eaglais  Chille-Sgumain  an  diugh,  an 
t-Urr.  Niall  Mac  Pharlain,  B.D.,  cha  Ibhiodh 
fhios  againn  gu  robh  leithid  an  diabhoil  ann. 
Tha  deich  bliadhna  bho  nach  cuala  sinn  searmon 
mu  ifreann  ach  aon  f  hear  fiadhaich  a  f  huair  sinn 
bho  mhiiiistear  a  thainig  a  Leodhas,  o'n  cheann- 
theagaisg,  Oir  dh'  ullaicheadh  Tophet  o  shean  ; 
rinn  e  domhain  e,  rinn  efarsuinn  e  ;  cruach  theine 
agus  moran  connaidh  ;  tha  anail  an  Tighearna 
mar  shruth  pronnaisc  'g  afhadadh.  Obh  !  Obh  ! 
b'e  sin  an  searmon  ;  chuir  e  crith  air  na 
cridheachan  aig  daoine  ;  chrath  e  muinntir 
Chille-Sgumain  os  cionn  an  t-sluichd  gus  an  do 
thoisich  na  boirionnaich  air  ochanaich  agus  a' 
chlann  air  caoineadh,  agus  an  do  thuit  Ealasaid 
Bheag  ann  am  paiseanadh,  ged  nach  robh 
duine  eile  anns  an  eaglais  a  bu  luffha  a  thoill 


an  t-uamhas  a  bha  an  duine  a'  maoidheadh  na 
Ealasaid. 

Diomhaireachd  an  t-saoghail  eile 

"  Air  uairean,"  arsa  Calum,  "  an  uair  a  bhios 
mi  ag  obair  anns  a'  chladh  so,  bidh  mi  a' 
cnuasachadh  leam  fhein  air  na  nithean  sin,  ach 
mar  is  mo  a  smuainicheas  mi  orra  is  ann  is  mo 
a  tha  diomhaireachd  an  t-saoghail  eile  a'  fas, 
agus  an  deacaireachd  a  tha  comh-cheangailte 
ri  fichead  is  ceud  rud  a  tha  sgriobhta  anns  a' 
Bhiobull.  Tha  aon  ni  a  thug  mi  fainear  a 
bhios  a'  cur  ionghnaidh  orm,  gur  h-e  na  daoine 
as  diadhaidhe  as  lugha  a  bhios  'g  an  cur  fhein 
mu'n  cuairt  mu  Shatan  no  mu  ifreann,  agus 
gur  h-e  na  daoine  as  miosa  a  bhios  a'  gabhail 
feirge  ma  chluinneas  iad  duine  eile  ag  radh 
nach  'eil  teine  siorruidh  a'  feitheamh  air  pea- 
caich.  An  uair  a  bha  am  ministear  againn 
fhein  aig  an  t-Seanadh,  chuir  e  'na  aite  gille 
6g  a  bha  air  iir  thighinn  a  mach  as  a'  Chollaist. 
Thug  e  dhuinn  searmon  pongail  mu'n  dearbhadh 
a  chaidh  a  chur  air  losa  anns  an  fhasach,  ach 
amis  an  dol  seachad,  thubhairt  e  nach  robh  e 
idir  coltach  gu  robh  an  seanchas  ud  eadar  losa 
agus  an  diabhol  gu  litireil  no  gu  pearsonta,  agus 
nach  robh  ann  ach  seorsa  de  chosmhalachd  air 
a'  ghleachd  spioradail  a  chaidh  air  aghaidh  aig 
an  am  ann  an  anam  losa.  Thubhairt  e  cuid- 
eachd  nach  robh  e  furasda  do  dhuine  air  bith 
smuaintean,  is  faireachduinnean,  is  fiosrachadh 
diomhair  a  chridhe,  a  chur  ann  an  cainnt,  agus 
gu'm  b'e  sin  an  t-aobhar  gu  bheil  uiread  de'n 
Bhiobull  na's  fhire  anns  an  spiorad  na  tha  e 
anns  an  litir,  fior  ann  an  da-rireadh  ged  dh' 
fhaodas  e  bhith  nach  do  thachair  an  rud  riamh, 
direach  mar  a  tha  Turns  a'  Chriosduidh  agus 
an  Cogadh  Naomh  aig  Iain  Bunian  fior,  ged 
nach  'eil  anns  na  naigheachdan  sin  ach  samh- 
laidhean  is  cosmhalachdan  a  rinn  Iain  Bunian 
fhein  suas.  Cha  do  shaoil  mise  gu'n  d'  thubh- 
airt an  duine  dad  cearr,  ach  a  mhic-chridhe, 
m'an  deachaidh  a'  ghrian  fodha  Di-luain  bha 
e  air  feadh  na  sgireachd  uile  nach  robh  am 
ministear  og  a'  creidsinn  anns  a'  Bhiobull  no 
ann  an  Satan,  agus  rud  a  bu  neonaiche  air  fad, 
an  uair  a  thoisich  deasbud  is  connsachadh  mu'n 
ghnothuch  anns  a'  cheardaich,  b'e  na  daoine  a 
bu  diadhaidhe  agus  a  b'  eolaiche  air  a'  Bhiobull 
a  bha  seasamh  air  taobh  a'  mhinisteir,  agus  na 
daoine  nach  fhacas  anns  an  eaglais  bho  chionn 
fichead  bliadhna,  agus  a  bha  na  b'  eolaiche  air 
orain  Dhonnacha  Bhain  na  bha  iad  air  sailm 
Dhaibhidh,  a  bha  'na  aghaidh." 

Caora  no  Gobhar 

"  Tha  cuimhne  agad  air  Eachann  Mor  a 
Charnain  ;  chan  fhaca  mise  an  taobh-a-stigh 
de  bhallachan  na  h-eaglais  e  o'n  la  a  bha  an 
Siorram  Brand  agus  Commission  nan  Croitearan 
cruinn  innte,  agus  tha  iiine  mhaith  bhuaith  sin. 

Ach  an  uair  a  dh'  innis  iad  dha  gu  robh  am 
ministear  a  bha  anns  an  eaglais  air  an  t-Sabaid 
ag  radh  nach  robh  diabhol  idir  ann  chaidh 
Eachann  air  druim  dearg  a'  chuthaich,  agus 
bha  e  air  son  an  sluagh  a  chruinneachadh  gus 
dol  air  an  ceann  mar  a  bhiodh  e  a'  deanamh 
ann  an  am  na  Land  League  ;  '  theid  sinn,'  ars' 
esan,  '  agus  tearraidh  sinn  e.'  " 

"  Bidh  e  air  uairean  a'  cur  ionghnaidh  ormsa, 
a  mhinisteir,  ciod  a  dh'  eireas  do  leithid  Each- 
ainn  anns  an  ath  shaoghal.  Ann  an  aon  seadh, 
chan  e  droch  dhuine  idir  a  tha  ann  an  Eachann 
bochd  ;  their  a  choimhearsnaich  riut  nach  'eil 
coimhearsnach  eile  anns  an  diithaich  as  fhearr 
na  e  ;  gu  bheil  e  iochdmhor  is  coibhneil,  agus 
an  am  trioblaid  cho  bog  ri  paisde  ;  fada  na's 
iochdmhoire  agus  na's  coibhneile  na  Alasdair 
Mac  Eoghain,  am  foirbheach  a  tha  r'a  thaobh. 
Ach  ann  an  seadh  eile,  tha  Eachann  cho  fada 
air  falbh  o  spiorad  na  diadhaidheachd  agus 
spiorad  an  Tioninaidh  Nuaidh  ris  na  cinnich  a 
tha  ag  aoradh  do  iodhalan.  Chan  'eil  inntinn 
an  aoraidh  ann  an  Eachann  gu  nadurra ;  ged 
dhoirteadh  e  gach  braon  d'a  fhuil  a  sheasamh 
a'  Bhiobuill  agus  Chriosd  agus  nan  Abstol, 
na'n  cluinneadh  e  gu  robh  daoine  (agus  gu  son- 
ruichte  daoine  nach  toigh  leis,  no  daoine  nach 
aithne  dha)  a'  deanamh  tair  orra,  tha  eagal 
orpi  gu'm  biodh  e  a  cheart  cho  deas  gu  fhuil  a 
dhortadh  as  leth  Fhinn  Mhic  Cumhail,  no 
Dhonnacha  Bhain,  no  gaisgeach  air  bith  eile. 
Tha  e  tur  aineolach  air  spiorad  a'  Bhiobuill,  cho 
aineolach  ris  na  gamhna  aige  fhein,  ged  tha 
prabadh  beag  a  dh'  eolas  aige  air  an  litir.  Ach 
tha  caibideil  a  Lebhiticus  an  t-aon  ni  dha  ri 
caibideil  a  soisgeul  Eoin  ;  is  fhearr  leis  a  bhi 
cluinntinn  mu  euchdan  Shamsoin  na  mu  thuru- 
san  soisgeulach  Phoil." 

"  Ach  ged  tha  Eachann  Ian  buirbe  is  aineolais 
tha  e  cho  firinneach  onorach  ris  a'  ghrein  ;  an 
uair  a  chaill  Domhnull  Cainabeul  an  capull, 
agus  an  da  mhart,  agus  an  t-agh,  anns  an  aon 
bhliadhna,  agus  a  bha  na  coimhearsnaich  a' 
cruinneachadh  airgid  dha  a  chumadh  anns  a' 
chroit  e,  chuir  Eachann  tri  puinnd  Shasunnach 
ann  ged  nach  do  chuir  Alasdair  Mac  Eoghain 
ach  leth-chrun  ann,  agus  e  na's  fhearr  air  a 
dhoigh.  Ciod  a  tha  thu  fein  ag  radh  mu  Jeithid 
Eachainn  ;  ciod  a  dh'  eireas  d'a  sheorsa  anns 
an  ath  shaoghal." 

Mata,  a  Chalum,  chuir  sibh  ceist  orm  ;  sin 
rudnach  h-urrainn  mise  a  I'adh,  oir  is  ann  do 
Dhia  a  mhain  a  bhuineas  breitheanas  agus  is 
maith  gur  h-ann.  Bhiodh  e  furasda  gu  leoir 
dhomhsa  innseadh  dhuibh  ciod  a'  bhinn  a  tha 
an  eaglais  agus  na  diadhairean  agus  na  creudan 
a'  toirt  air  daoine  nach  'eil  ann  an  Criosd  aig 
uair  am  bais,  ach  cha  duine  Dia,  agus  co  aige  a 
tha  fhios  a  bheil  esan  a'ciallachadh  an  t-aon  ni 
's  a  tha  sinne  a'  ciallachadh  leis  an  fhacal  a7i?i 
an  Criosd,  oir  chan  'eil  ann  am  facal  ach  facal 


fhein.  Mar  is  sine  a  tha  mise  a'  fas  is  ann  is 
cinntiche  mi  gu  bheil  Dia  caomhail  is  trocaireach 
is  uasal,  agus  nach  dean  e  gniomh  suarrach  no 
leibideach  as  an  gabhadh  eadhon  duine  ffun 
gnras  nan-e. 

Cha  duine  Dia 

"  Tha  mi  toilichte,"  arsa  Calum,  "  a  chluinn- 
tinn  gu'm  bi  smuaintean  de'n  t-seorsa  sin  a' 
dol  troimh  t'  inntinn-sa  cuideachd,  oir  bidh  iad 
a'  tighinn  a  steach  orm  fhein,  an  uair  a  dhich- 
uimhnicheas  mi  Iain  Bunian  agus  Leabhar 
Aithghearr  nan  Ceist,  agus  a  bhios  mi  a' 
cnuasachadh  'n  am  inntinn  fhein  air  nadur  Dhe, 
air  a  mhorachd  is  air  a  chumhachd  ;  an  gaol  a 
dh'  fheumadh  a  bhi  aige  d'a  chloinn  m'an 
deanadh  e  na  rinn  e  air  an  son,  agus  an  airde 
neo-chriochnach  a  tha  e  os  cionn  dhaoine  ann 
an  caomhalachd  agus  ann  an  trocair.  Chan 
'eil  annam-sa  ach  seann  duine  aig  nach  'eil 
sgoil,  is  bhiodh  e  dana  dhomh  a  radh  gu  bheil 
daoine  a  tha  na's  foghluimte  na  tha  mi  cearr 
anns  na  beachdan  a  tha  aca  mu  Dhia,  ach  air  a 
shon  sin,  chuala  mi  le  mo  dha  chluais  anns  an 
eaglais  sin  thall  nithean  air  an  cur  as  leth  an 
Tighearna  a  chuir  crith  air  m'  fheoil,  agus  sin 
le  ministearan  a  bha  an  diiil  gu  robh  iad  ag 
ardachadh  nan  sgriobturan  agus  a'  toirt  gloire 
do  Dhia.  Cha  toigh  leam  a  bhi  cluinntinn 
mhinistearan  a'  bruidhinn  air  Dia  mar  gu'm  b' 
aithne  dhaibh  e  cho  mhaith  r'an  coimhearsnach 
a  tha  air  taobh  eile  a'  gharraidh  ;  cha  toigh 
leam  Dia  a  bhi  air  labhairt  uime  mar  nach 
robh  ann  ach  Urra  morchuiseach  a  tha  daonnan 
ag  iarraidh  modh  is  moladh  bho  dhaoine,  agus 
a  ghabhas  fearg  riu  mur  toir  iad  dha  an  t- 
urram  as  dlighe  dha,  mar  a  ghabhadh  seann 
tighearna  Chluainidh  fearg  ris  na  ceaird  mur 
tugadh  iad  dhiubh  am  boinneid  dha  anns  an 
dol  seachad.  Saoilidh  mi  nach  e  sin  idir  an  t- 
Athair  gaolach  air  am  biodh  losa  a'  bruidhinn. 
Tha  clann  agam-sa  mi  fhein  ;  ged  bhiodh  mo 
mhac  'na  mhac  neo-dhleasdanach,  seadh  ged 
bhualadh  e  a  lamh  orm  anns  an  aodann,  tha 
fhios  agam  nach  deanainn  air  an  ni  a  bhitear 
ag  radh  a  tha  Dia  a'  dol  a  dheanamh  air  cuid 
d'a  chloinn  anns  an  ath  shaoghal,  'g  an  losgadh 
ann  an  teine  gu  siorruidh.  Sin  rud  nach 
deanainn  eadhon  air  mo  namhaid  ;  b'  fhearr 
leam  a  bhi  air  mo  chur  anns  an  teine  mi  fhein 
na  gu'n  cuirinn  duine  eile  ann,  agus  saoihdh 
mi  nach  'eil  Dia  cho  leibideach  no  an-iochdmhor 
's  gu'n  deanadh  e  gniomh  bruideil  nach  deanadh 
beadall  bochd  peacach  Chille-Sgumain." 

"  Bidh  e  a'  tighinn  a  steach  orm  gle  bhith- 
eanta  nach  'eil  daoine  a'  tuigsinn  gu  ceart  ciod 
a  tha  iad  ag  radh  an  uair  a  their  iad  gu  bheil  iad 
a'  creidsinn  ann  an  loch  mor  teine  anns  an  bi 
daoine  air  an  tilgeil  gu  bhi  a  losgadh  ann  gu 
siorruidh  ;  chan  'eil  ann  daibh  ach  facail,  facail 
nach  do  ffhreimich  riamh  air  an  inntinn." 

Peasan  gun  tur 

"  Bho  chionn  da  bhliadhna  bha  mi  la  anns  a' 
chladh  so  a'  gearradh  feoir,  agus  c6  a  thainig 
a  steach  air  a'  gheata  air  son  uaigh  a  bhrathar 
fhaicinn  ach  Tearlach  nan  duilleagan,  mar 
theireadh  iad  ris,  mac  do'n  mhuilleir  a  bha  ann 
an  Gleann  Moireastan,  duineachan  beag  spaideil 
a  bhios  a'  reic  thractaichean  is  leabhraichean, 
agus  air  uairean  a'  gleidheadh  choinneamhan. 
Theaffamh  nach  aithne  dhuit-se  an  gille,  ach 
bidh  cuimhne  agad  air  athair.  Bha  dithis  mhac 
dhiubh  ann,  Teai'lach  agus  brathair  a  b'  oige, 
Seumas.  Bha  Seumas  bochd  car  gorach,  agus 
bhiodh  e  air  uairean  a'  gabhail  smiiid  drama, 
ach  cha  robh  cron  ann  do  dhuine  eile  ach  dha 
fhein,  agus  bha  gaol  aig  a'  h-uile  duine  air.  B' 
fhearr  leo  e  fada  cian  na  Tearlach,  oir  tha  siiil 
is  teanga  mhiomhail  aige-san,  is  tha  e  cho 
spiocach  s  a  tha  e  cho  spaideil.  Thuit  Seumas 
ann  an  caitheamh  :  thainig  e  dhachaidh  as  a' 
bhaile  mhor,  is  mu  dheireadh  shiubhail  e.  B'e 
sud  a'  cheud  uair  a  thainig  Tearlach  a  dh' 
fhaicinn  uaighe,  agus  tomhais  ciod  a  thubhairt 
e  an  uair  a  bha  e  'n  a  sheasamh  aig  a  ceann  ? 

Chan  'eil  fhios  agam,"  arsa  mise,  "  thubh- 
airt an  duine  glic  gu  bheil  am  ann  gu  bhi 
bruidhinn,  agus  am  gu  bhi  samhach,  agus 
saoilidh  mi  gur  freagarrach  do  dhuine  a  bhi 
'n  a  thosd  aig  ceann  uaigh  a  bhrathar,  agus 
gun  na  nithean  a  tha  'n  a  chridhe  a  thoirt  do 
choigrich  no  do  eoin  an  adhair." 

Mata,"  ars'  am  beadall,  "  cha  b'e  sin  a 
rinn  am  peasan  ud,  ach  ann  an  guth  cruaidh 
cabhagach  mar  gu'm  biodh  e  a  reic  leabhair  as 
a'  phaca,  thubhairt  e,  Tha  a'  chuid  mhor  de 
na  tha  air  an  tiodhlacadh  anns  na  h-uaighean 
againne  ann  an  truaighe  shiorruidh,  oir  mur 
beirear  duine  a  ris  chan  fhaod  e  rioghachd  Dhe 
fhaicinn,  ach  cha  robh  duine  de  na  daoine 
againne  air  am  breith  a  ris  ach  mi  fhein  is 
Seonaid  piuthar  m'athar." 

Uist,  a  chreutair  ghrannda,"  arsa  mi  fhein 
ris  ;  "  na  bi  a'  gabhail  air  do  bhilean  briathran 
soluimte  nach  'eil  fhios  agad  ciod  a  tha  iad  a' 
ciallachadh  ;  tha  daoine  air  an  sineadh  anns  an 
_  uaigh  sin  nach  bi  thusa  gu  brath  cho  mhaith 
riu  ged  bhiodh  tu  air  do  bhreith  fichead  uair,  t' 
athair  agus  do  mhathair  agus  Seumas." 

"  An  deidh  dha  falbh  bha  mi  a'  smuaineach- 
adh  air  an  rud  a  thubhairt  e  ;  a'  smuaineachadh 
am  biodh  e  comasach  dhomh  fhein  fois  no  sonas 
a  mhealtainn  aon  mhionaid  de  mo  bheatha 
na'm  bithinn  a'  creidsinn  gu  robh  mo  bhean 
agus  mo  chlann  air  am  pianadh  ann  an  lasraich- 
ean  siorruidh  gun  dochas  gu'm  faigheadh  iad 
faochadh  no  fuasgladh  gu  brath.  Cha  bhith- 
eadh  ;  duine  air  bith  a  ghabhadh  a  bhiadh  gu 
toilichte  no  a  chaidleadh  gu  reidh  anns  an 
oidhche  agus  fhios  aige  gu  robh  a  bhrathair  no 
athair  no  a  mhac  a'  fulang  ann  an  loch  teine 


pian  a  tha  dol  os  cionn  cainnte,  sin  duine  a 
thoilleadh  an  teine  e  fhein." 

A  bheil  cron  ann? 

"  Bidh  e  air  uairean  a'  tighinn  a  steach  orm- 
sa  nach  'eil  daoine  idir  a'  creidsinn  anns  an 
teine  fhiadhaich  ud  ^nan  cridhe  ged  tha  iad 
fhein  an  diiil  gu  bheil  ;  chan  'eil  e  dhaibh  ach 
mar  rud  a  chunnaic  no  chual  iad  anns  a' 
phaipeir-naigheachd,  rud  nach  'eil  a'  deanamh 
greim  ceart  air  an  inntinn.  Ach  ged  bhios  na 
smuaintean  sin  ag  eirigh  suas  'n  am  inntinn-sa, 
an  uair  a  bhios  mi  a'  cnuasachadh  air  ciiisean 
leam  fhein  anns  a'  chladh,  bidh  eagal  orm  air 
uairean  nach  'eil  e  ceart  dhomh  a  bhi  a'  gabhail 
gnothuich  ri  nithean  a  tha  os  cionn  mo  thuigse, 
agus  gu'm  faod  e  bhi  gu  bheil  mi  a'  toirt  oilbh- 
eum  do  Dhia.     Ciod  a  tha  thusa  ag  radh  ?  " 

"  Tha,  nach  ruig  sibh  a  leas  eagal  air  bith  a 
bhi  oirbh  gu'n  cuir  bhur  smuaineachadh-se 
fearg  air  Dia,  oir  is  e  a  Spiorad  fein  as  iighdar 
do  gach  smuain  is  faireachduinn  chaomhail  a 
dh'  eireas  ann  an  cridhe  duine.  Ciod  eile  an 
doigh  air  an  do  rainig  na  daoine  naomh  a 
sgriobh  am  Biobull  air  na  beachdan  a  chuir  iad 
sios  ann  ach  le  bhi  smuaineachadh  'n  an  inntinn 
fein  air  nadur,  is  doighean,  is  riiintean  an  Tigh- 
earna.  Tha  an  Spiorad  ceudna  a'  labhair  riu- 
san  anns  na  laithean  o  shean  a'  labhairt  ri 
daoine  an  diugh  fhathast,  agus  a'  teagasg  daibh 
iomadh  rud  air  nach  do  rainig  ar  n-aithrichean. 
Is  e  Dia  fein  a  thug  do  mhac  an  duine  comas 
breithneachaidh,  agus  cha  toirmisg  e  do  dhuine 
buadhan  inntinn  a  chleachdadh,  cho  fhad  's  a 
tha  a  chridhe  air  a  shocruchadh  air  na  nithean 
a  tha  fior-ghlan.  Theagamh  nach  cuala  sibhse. 
a  Chalum,  an  naigheachd  so  riamh,  ach  thainig 
i  gu  m'  inntinn  an  uair  a  bha  sibh  ag  innseadh 
dhomh  mu'n  rud  a  thubhairt  Tearlach  nan 
duilleagan,  agus  bho  na  tha  i  a'  bunntainn  ris 
na  nithean  air  a  bheil  sinn  a'  seanchas,  innsidh 
mi  dhuibh  i,  ged  nach  bi  m'aithris  ach  gu  maith 
maol  an  coimeas  ri  aithris  a  bhaird  agus  an 
duine  dhiadhaidh  a  dh'  innis  an  toiseach  i  ann 
an  rannan  Beurla,  An  t-Urramach  Walter  C. 
Smith,  ministear  de'n  Eaglais  Shaoir,  an 
Duneideann." 

An  bigh  aig  geata  neimh 

"  Tha  an  naigheachd  mu  6g-bhean  a  rainig 
geata  neimh,  air  a  saoradh  agus  air  a  glanadh 
bho  uile  pheacadh  an  t-saoghail.  Bha  neo- 
chiontas  a  cridhe  ri  fhaicinn  air  a  h-aodann,  air 
chor  agus  gu'n  do  ghlaodh  Peadar,  gun  uiread 
is  ceist  a  chur  oirre  mu  a  creud  no  a  paidir,"^ 
"  Fosglaibh  an  dorus  is  leigibh  a  steach  i,  oir 
is  e  so  oigh  a  tha  airidh  air  suidhe  aig  suipeir 
an  Uain." 

"  Cha  teid  mi  a  steach,  fhreagair  i  ;  cha 
b'  ann  a  dhol  a  steach  a  thainig  mi  gu  geata 
neimh  ach  a  dh'  fhaicinn  an  Uain  ;    faiceam 

aon  sealladh  de  mo  Thighearna,  agus  cluinneam 
aon  phong  de  oran  nan  naomh,  agus  is  leoir  an 
solas  sin  dhomh  ;  ach  chan  fhaod  mi  dol  a 
steach,  oir  feumaidh  mi  dol  a  null  fai'  a  bheil  na 
truaghain  a'  fulang  ann  an  ifreann,  air  taobh 
eile  na  doimhne." 

Agus  hha  na  h-ainglean  uile  'n  an  tosd. 

"  Tha  brathair  ann  air  a  bheil  gaol  agam, 
agus  leannan  cuideachd  ;  ciamar  a  thogainn-sa 
fonn  nan  salm  air  clarsaich  oir  agus  iadsan  a' 
mallachadh  a  cheile  ann  an  ifreann  ?  lon- 
mhiannaichte  tha  na  sraidean  oir,  craobh  na- 
beatha,  is  eathair  aluinn  Dhe,  ach  b'  fhearr 
leam  iad  sin  uile  a  chall  seach  a  bhi  gun  chomas 
air  fiu  na  dibhe  a  thoirt  do  na  truaghain  a  tha 
fulang  pein." 

Agus  hha  na  h-ainglean  uile  'n  an  tosd. 

"  A  bhronag  bhochd,"  arsa  Peadar,  "  thig 
thusa  a  steach  ;  ann  an  neamh  tha  gloir  an 
Tighearna,  agus  sonas  is  fois  ;  chan  iaxT  iadsan 


gu  brath  dol  a  mach  as  a  thig  a  steach,  oir  cha 
bhi  bron,  no  bas,  no  fuachd,  no  eagal,  no  pian 
an  so." 

"  Bhithinn  fada  bho  Chriosd,"  ars'  an  oigh, 
"  eadhon  air  neamh,  mur  biodh  iochd  ann  am 
chridhe  ris  na  truaghain  bheo,  agus  truas  do  na 
truaghain  mharbh.  Nach  d'  fhuiHng  e  fhein 
air  a'  chrann,  a  chionn  gu  robh  gaol  aige  orm, 
agus  gu  robh  iochd  'n  a  chridhe  is  diirachd 
dhian  air  na  caoraich  a  bha  caillte  a  thearnadh, 
agus  a  thoirt  air  an  ais  gu  Dia  !  Co  is  fhearr  a 
bhi  siubhal  nan  caorach  chaillte  na  bhi  seinn 
le  clarsach  oir  ?  " 

Agus  bha  na  h-ainglean  uile  'n  an  tosd. 

"  Sheas  an  Tighearna  e  fein  aig  geata  neimh, 
a'  cluinntinn  na  h-oigh  ;  cha  tig  thusa  a  steach 
ach  theid  mise  a  mach,  thubhairt  an  Slanuighear 
caomh  ;  theid  sinn  sios  do'n  t-slochd  oir  co 
aige  a  tha  fhios  nach  eisd  iad  fhathast  ri  facal 
Dhe." 

Agus  hha  na  h-ainglean  uile  'n  an  tosd. 


Aig  an  Uinneig 


Cnamhan  tioram 

^O  agad,  a  leughadair,  cnamhan  air  am  faod 
'  thu  fein  feoil  a  chur,  agus  anail  na  beatha  a 
sheideadh  annta,  air  do  shocair.  Tha  e  'n  a 
chleachdadh  agam-sa  a  bhi  cruinneachadh 
bhriathran  a  facal  an  Tighearna  a  f  hreagras  air 
na  cuspairelan  air  am  bi  mi  dol  a  labhairt,  oir 
is  toigh  leam  searmon  a  bhi  Ian  de'n  SgTiobtur. 
Cha  searncion  leam  searmon  mur  bheil  facal  an 
Tighearna  air  fheadh,  mar  gu'm  faiceadh  tu 
currants  ann  am  builionn  arain.  Coma  leam 
daoine  a  bhios  a'  sniomh  shearmon  as  an  cinn 
fein  mar  gu'm  biodh  damhan-allaidh  a'  figh- 
eadh  lin  le  snath  a  thaii'ngeas  e  as  a  chorp. 
Chan  'eil  cuimhne  agam  an  diugh  car  son  a 
chruinnich  mi  na  facail  shonruichte  so,  ach 
chuir  mi  sios  iad  comhla  uair-eigin  air  duilleig 
ann  am  fear  de  na  leabhraichean  beaga  a  tha 
agam  air  son  a'  ghnothuich. 

Tha  m'  fheoil  agus  mo  chridhe  air  fail- 
neachadh  ;  is  e  Dia  neart  mo  chridhe  agus  mo 
chuibhrionn  gu  siorruidh. — Salm  Ixxiii.  26. 

Cia  an  duine  a  tha  gealtach  agus  lag- 
chridheach  ?  rachadh  e  agus  pilleadh  e  d'a 
thigh  a  chum  nach  dean  e  cridhe  a  bhraithrean 
lag  mar  a  chridhe  fein. — Deutei-onomi  xx.  8. 

Bha  eagal  air  agus  chriothnaich  a  chridhe  gu 
mor. — 1  Samuel  xxviii.  5. 

Cuimhnich  thusa  mo  Dhia  air  Tobiah  .  .  . 
agus  air  a'  chuid  eile  de  na  faidhibh  leis  am 
b'  aill  eagal  a  chur  orm. — Nehemiah  vi.  14. 


An  teich  duine  mar  tha  mise  ? — Nehemiah 
vi.  11. 

Cuiridh  fuaim  duilleig  air  chrith  iad  air 
theicheadh,  agus  teichidh  iad  mar  gu'm  biodh 
iad  a'  teicheadh  o'n  chlaidheamh. — Leviticus 
xxvi.  36. 

Teichidh  an  t-aingidh  gun  neach  bhi  an  toir 
air. — G?iath-Fhocail  yLx-viii.  1. 

Cridhe  dhaoine  'g  an  treigsinn  troimh  eagal. 
— Lucas  xxi.  26. 

Car  son  a  tha  thu  air  do  leagadh  sios, 
O  m'anam  ? — Salm  xliii. 

Ghabh  iad  eagal  mor  an  uair  nach  robh 
aobhar  eagail  ann. — Salm  liii.  5. 

Amhaircibh  suas,  agus  togaibh  bhur  cinn, 
oir  tha  bhur  saorsa  am  fagus. — Lucas  xxi.  28. 

Ma  tha  Dia  leinn  c6  dh'  fhaodas  a  bhi  'n 
ar  n-aghaidh. — R0771.  viii.  31. 

Ma  bhios  clann  Amoin  na's  treise  na  thusa 
thig  mise  a  dheanamh  comhnaidh  riut. — 
2  Samuel  x.  11. 

Bheir  esan  neart  do'n  anfhann,  agus  dhaibh- 
san  a  tha  gun  liigh  meudaichidh  e  treise  .  .  . 
iadsan  a  dh'  fheitheas  air  an  Tighearna  gheibh 
iad  spionnadh  nuadh. — Isaiah  xl.  29- 

Nach  do  chuir  thu  garradh  mu'n  cuairt  da 
fein  agus  mu'n  cuairt  d'a  thigh. — loh  i.  10. 

Bheir  e  aithne  d'a  ainglibh  mu  d'  thimchioU, 
chum  do  ghleidheadh  ann  ad  shlighibh  uile. — 
Salm  xci.  11. 

Dh'  iarr  mi  an  Tighearna  agus  shaor  e  mi  o 
gach  aobhar  eagail  a  bha  agam. — Salm  xxxiv.  4. 

Na  bitheadh  eagal  oirbh. — Mata  xiv.  27. 

An  ti  a  bheanas  ruibh-se  beanaidh  e  ri  cloich 
a  shula-san. — Sechariah  ii.  8. 

Is  toigh  le  Dia  daoine  gaisgeil  ;  chan  'eil 
cuibhrionn  'na  rioghachd  aig  daoine  gealtach. 
.  .  .  Is  fhearr  reisimeid  lag  -  chridheach  is 
gaisgeach  air  an  ceann  na  reisimeid  ghaisgeach 
is  gealtair  air  an  ceann.  .  .  .  Air  cho  dubh  's 
'g  am  bi  na  neoil  tha  iad  fad  air  falbh. 

Mu  fhreagairt  litrichean 

Tha  daoine  agus  Comuinn  ann  a  tha  creidsinn 
gu'n  teid  aig  mac  an  duine  air  ruighinn  air 
iomlanachd  amis  a'  bheatha  so.  Bha  ministear 
de'n  t-seorsa  so  amis  an  eaglais  Shasunnaich  a' 
bruidhinn  ri  cruinneachadh  de  nihinistearan 
eile,  ag  innseadh  dhaibh  fhiosrachadh  fein  o'n 
ghabh  e  ris  an  f  hirinn  ud  ;  ag  innseadh  gu'n  d' 
fhuair  e  buaidh  air  gach  peacadh  a  bha  ag 
iadhadh  uime,  le  cumhachd  grais,  agus  gu  robh 
e  cho  fad  'sab'  aithne  dha  iomlan  am  fianuis 
Dhe.  An  uair  a  sguir  e  de  bhruidhinn  bha 
tosdachdanns  an  t-seomarfad  choigmionaidean, 
gus  an  cualas  guth  caol  ciiiin  o  fhear  de'n 
luchd-eisdeachd,  ag  radh,  An  cuir  mo  bhrathair 
a  lamh  air  a  chridhe  agus  an  innis  e  dhuinn  am  hi 
e  freagairt  nan  litrichean  a  bhios  e  a'  faotainn  ? 
(Bha  am  brathair  ud  ainmeil  air  son  a  leisge  ; 
cha  fhreagradh  e  litir  anns  an  fhichead,  is  cha 
fhreagradh  e  an  te  sin  fhein  an  am.) 


Ma  dh'  fhaodar  an  dearbhadh  so  a  ghabhail 
mar  aon  de  chomharran  na  coimhliontachd 
tha  eagal  orni  gu  bheil  moran  de  mhinistearan 
anns  a'  Ghaidhealtachd  a  tha  fada  fada  o  fhoir- 
feachd. 

Bho  chionn  thri  miosan  no  mar  sin  sgriobh  mi 
aon  la  ceithir  litrichean  deug  gu  ministearan 
anns  a'  Ghaidhealtachd,  ag  iarraidhorra  crioman 
Gaidhlig  a  chur  thugam  air  son  nan  duilleagan 
so  ;  ministearan  a  bha  mi  an  dtiil  a  b'urrainn 
Gaidhlig  a  sgriobhadh,  ach  as  a'  cheithir  deug 
cha  do  cliuir  ach  aon  fhear  fios- freagairt 
thugam.  Cha  bhithinn  'g  an  tagar  ged 
dhiiiltadh  iad  mi,  no  ged  dh'  iarradh  iad  an 
lethsgeul  a  ghabhail,  ach  chuir  e  iongantas  orm 
nach  do  chuir  iad  fios-freagairt  thugam,  ged 
nach  deanadh  iad  ach  a  radh  gu'n  d'  fhuair  iad 
mo  litir.  Tha  an  saoghal  ag  atharrachadh,  agus 
doighean  mhinistearan  oga  ;  cha  tachradh  sud 
ann  an  eaglais  na  h-Alba  fichead  bliadhna 
roimhe  so. 

Tha  seorsachan  litrichean  ann  nach  freagair 
eadhon  daoine  siobhalta  ;  litrichean  a'  bhuinn- 
a-se,  is  feadhainn  eile  nach  'eil  pearsonta,  ach 
litir  air  bith  a  tha  air  a  sgriobhadh  thugad 
air  t'ainm,  agus  ann  an  lamh  an  fhir  a  chuir 
thugad  i,  ag  iarraidh  freagairt,  tha  coir  agad  a 
freagairt. 

Thachair  dhomh  an  la  ud  mar  a  thachair  do'n 
fhear  a  chaidh  gu  carraig  ;  "  chuir  mi  mach  mo 
dhubhan,"  ars'  esan.  "  is  mharbh  mi  griobunn  ; 
chuir  mi  mach  a  ris,  is  fhuair  mi  ba-roc." 
lasgach  bochd,  ma  thuigeas  tu  ! 


Apocripha 

Gliocas  Sholaimh 


THA  i  na's  maisiche  na  ghrian,  agus  os  cionn 
uile  sheorsachan  nan  reultan  :  ged  a  choi- 
measar  ris  an  t-solus  i  bha  i  ann  roimh  'n  t- 
solus.  Oir  an  deidh  an  t-soluis  thig  an  oidhche, 
ach  cha  bhuadhaich  aingidheachd  an  aghaidh 
gliocais. 

Ghradhaich  mi  i  agus  shir  mi  i  o  m'  oige  ; 
mhiannaich  mi  i  bhi  agam  'n  a  bean-phosda 
agus  bha  gaol  agam  air  a  maise. 

Do  bhrigh  gu  bheil  conaltradh  aice  ri  Dia, 
tha  i  ag  ardachadh  a  h-uaisle  ;  seadh  thug 
Tighearna  nan  uile  nithean  e  fein  gradh  dhi. 
Oir  is  aithne  dhi  diomhaireachd  eolais  Dhe, 
agus  tha  gradh  aice  d'a  oibre. 

Ma  tha  saoibhreas  'n  a  sheilbh  a  tha  ion-mhian- 
naichte  anns  a'  bheatha  so,  ciod  an  saoibhreas 
as  niotha  na  gliocas,  a  dh'oibricheas  na  h-uile 
nithean.  Agus  ma  ni  tuigse  obair,  co  am  measg 
nan  uile  a  tha  'na  fhear-oibre  na  's  finealta  na 
ise.     Ma  ghradhaicheas  duine  fireantachd,  is 


subhailcean  a  saothair  :  oir  teagaisgidh  i  stua- 
machd  is  tuigse,  ceai'tas  is  feartas  :  agus  chan 
urrainn  daoine  nithean  as  buannachdaile  na 
iad  sin  fhaotainn  'n  am  beatha. 

Ma  mhiannaicheas  duine  moran  fiosrachaidh, 
is  aithne  dhi  na  nithean  a  bha  ann  o  shean  agus 
tomhsaich  i  gu  ceart  ciod  a  tha  ri  teachd  :  is 
aithne  dhi  seoltachd  bhriathran,  agus  tuigidh 
i  dubh-fhacail  :  chi  i  roimh  laimh  comharaidh- 
ean  is  iongantasan,  agus  crioch  nan  trathan 
agus  nan  amannan. 

Mar  sin  shuidhich  mi  gu'n  tugainn  i  a  chomh- 
nuidh  maille  rium,  air  dhomh  fhios  a  bhi 
agam  gu'm  biodh  i  'n  a  comhairliche  nithean 
maithe,  agus  'n  a  comhfhurtachd  an  am  broin 
is  ciiraim.  Air  a  sgath-se  tha  clih  agam  am 
measg  an  t-sluaigh  agus  urram  am  measg  nan 
seanairean,  ged  nach  'eil  mi  ach  6g. 

CaIB.  VII. -VIII. 


NOVEMBER— URNUIGH  AIR  SON  11™  NOVEMBER 


November 

Cuairt  na  Gealaich 


A'  cheud  cheathranih,  5  mh  la 
An  solus  Ian,  13  mh  la 


An  ceathramh  mu  dheireadh,  21  mh  la 

An  solus  ur,  28  mh  la 


Oir  bi  aithne  an  righ  mvCn  timchioll  gu'm  hiodh  cu ihhrionn  araidh  air  an  son,  a  dhllghe  fein  air  gach  ICi 


Di-Mah-t 

Di-ciadaoin 

Di-ardaoin 

Di-haoine 

Di-Sathuirn 


Chabhigrinneas  gundragh.       15.  Di-Mairt 
Na  ton*  iasad  air  an  iasad. 


Teisteanas    a    choimhears- 
naich  air  gach  neach. 

Is  duine  coir  e  ach  na  h-iarr 
dad  air. 


9. 

10. 
11. 

12. 
13. 

14. 


Is  leasg  leis  an  leisgein  dol 
a  laighe. 

Di-Dbmhnaich  Abair  ris  an  t-Sahaid,  Toil- 
inntinn  ;  agus  ri  la  naomh 
an  Tighearna,  Urramach. 
— Isaiah  Iviii.  13. 

Di-Luain  Am  fear  a  ni  obair  gu  trath 

bithidh  e  'na  leth-thamh. 

Di-Mairt  Am  fear  a  bhios  fada  gun 

eirigh  bithidh  e  'na  leum 
fad  an  latha. 

Di-ciadaoin  Is  beo  duine  an  deidh  a 
sharachadh. 

Di-ardaoin  Ach  cha  bheo  e  an  deidh  a 

narachadh. 

Di-haoine  Millidh    aon    bho    buaile, 

millidh  aon  bhean  baile. 

Di-Sathuirn  Faighidinn  nam  ban,  gus 
an  cunntar  tri. 

Di-Dbmhnaich  Cuimhnich  la  na  Sabaid  a 
naomhachadh.  —  Ecsodus 
XX.  8. 

Di-Luain  Faodaidh  an  oige  ach  feum- 

aidh  an  aois  falbh. 


Gabh  an  latha  maith  air  a 
thoiseach. 

Is  beag  a  tha  eadar  a  choir 
's  an  eucoir. 

Is  daoi  nach  gabh  comhairle. 

Thig  dail  gu  dorus. 

Is  fhearr  bhi  cinnteach  na 
bhi  caillteach. 

20.  Di-Dbmhnaich     Rinn  losa  leigheas  air  la  na 
Sabaid. — Lucas  xiii.  14. 


16.  Di-ciadaoin 

17.  Di-ardaoin 

18.  Di-haoie 
19-  Di-Sathuirn 


21.  Di-Luain 

22.  Di-Mairt 

23.  Di-ciadaoin 

24.  Di-ardaoin 

25.  Di-haoine 

26.  Di-Sathuirn 


Tachraidh  a  h-uile  ni  ris  a' 
chois  ghoirt. 

Is  fhearr  am  bochd  ionraic 
na'm  beartach  mealltach. 

Ni  mathair  easgaidh  nigh- 
ean  leasg. 

Is  fuar  tigh  gun  mhathair. 

An  rud  nach  buin  dhuit  na 
buin  dha. 

Leintean    farsuing    do    na 
leanaban  oga. 


27.  Di-Dbmhnaich  Ghabh  iad  tamh  air  la  7ia 
Sabaid,  a  reir  na  h-aithne. 
— Lucas  xxiii.  56. 


28.  Di-Luain 

29.  Di-Mairt 

30.  Di-ciadaoin 


Bidh  gille  aig  an  f  heannaig 
f hein  's  an  fhoghar. 

Cha   dean   dubhan  riiisgte 
iasgach. 

Is  fhearr  bannag  le  sith  na 
baile  le  stri. 


Urnuigh  air  son   ii"'^  Noveraber 


CUIR  gaol  na  sithe  am  measg  nan  righrean  ; 
Is  trie  ri  stri  iad  mu  ni  ro  f  haoin  ; 
A'  tional  armailt,  's  cinn-fheadhna  'falbh  leo, 
A  ghlacadh  talmhainn  's  a  mharbhadh  dhaoin'  ; 
Daoin'  nach  tug  fuath  dhaibh  's  le  'm  b'aill  bhi 

suairce, 
Ach  chaidh  sparradh  'n  tuasaid  le'n  uachdrain 

fhein  ; 
Mo  thruaigh  !   nach  b'  fhearr  do  na  h-uachdrain 

ard  ud 
Bhi  beo  mar  bhraithrean,  an  gradh  da  cheil'  } 


A  Dhe  na  siochaint,  craobh-sgaoil  an  fhirinn, 
Measg  slogh  nan  tirean  's  nan  innsean  cian  ; 
Mar  dhaoin'  air  chall  ann  an  ceo  nam  beann 

iad, 
An  oidhche  teann  orr'  's  iad  fann  gun  bhiadh  ; 
Thoir  solus  gle  ghlan,  thoir  rathad  reidh  dhaibh, 
Is  cridhe  treun  a  thoirt  geill  do'n  Uan  ; 
Thoir  sgeul  do  shlainte,  thoir  iios  do  ghraidh 

dhaibh, 
Cuir  feart  do  ghrasan  'n  an  dail  le  buaidh. 

I.  M. 


Air   12 


1932 


Tiodhkc  an  Spioraid 

An  d'  fhuair  sibh  an  Spiorad  Naonih  o  chreid  sihh?  " — Gniomharan  xix.  2. 


iN  uair  a  chuir  an  t-abstol  Pol  a'  cheist  so  air 
J-JLdeisciobuil  araidh  a  thachair  air  ann  an 
Ephesus,  is  e  a  thubhairt  iad  ris,  Cha  chuala  sinn 
uiread  agus  gu  hheil  Spiorad  Naomh  ann.  Theag- 
amh  gu'n  abradh  cuid  de  shluagh  an  Tighearna 
an  ni  ceudna  an  diugh  f  hathast.  Chan  e  mhain 
nach  'eil  an  t-aoibhneas  aca  anns  an  Spiorad 
Naomh  a  bha  aig  Pol,  ach  tha  teagasg  a'  Bhiob- 
uill  mu'n  Spiorad  'na  theagasg  dorcha  dhaibh. 
Tha  e  a'  dol  os  cionn  an  eolais  agus  an  tuigse  ; 
chan  'eil  fiosrachadh  air  bith  aca  'n  am  beatha 
fein  air  cumhachd  no  comhf  hurtachd  an  Spioraid 
Naoimh. 

I.  Gheall  Criosd  gu'n  cuireadh  e  an  Spiorad 
Naomh  a  dh'  ionnsuidh  na  h-eaglais.  Thubhairt 
e  ris  na  deisciobuil,  Is  huannachd  dhuibh  mise  a 
dh'  fhalbh,  oir  miir  falbh  mi  cha  tig  an  Comhfhur- 
tair  d'  ur  n-ionnsuidh.  Chan  ionghnadh  ged 
bha  sin  'na  fhacal  dorcha  do  na  deisciobuil  aig 
an  am,  agus  nach  do  Ian  thuig  iad  e.  Bha  e 
duilich  dhaibh  a  chreidsinn  gu'm  faigheadh  iad 
air  dhoigh  eile  colas  na  b'  fhearr  air  Criosd  na 
f  huair  iad  an  uair  a  bha  e  maille  riu  air  thalamh. 
Chunnaic  iad  a  chorp  is  aghaidh  le  'n  siiilean  ; 
laimhsich  iad  le'n  lamhan  e,  is  chual  iad  a  theag- 
asg le'n  cluasan.  Ach  air  a  shon  sin,  thubhairt 
e  fein  riu  gu  robh  moran  d'a  ghloir-san  nach 
fhaca  iad  f hathast,  agus  nach  f haiceadh  iad  gus 
an  tigeadh  an  Spiorad  Naomh  agus  am  fosgladh 
e  an  suilean.  An  uair  a  thig  Spiorad  na  firinn 
trebraichidh  e  sibh  chum  gach  uile  fKirinn,  oir 
gheibh  e  de  m'  chuid-sa  agus  nochdaidh  e  dhuibhse  e, 

Ach  cha  b'  urrainn  daibh  an  Spiorad fhaotainn 
gus  am  falbhadh  Criosd,  oir  b'  ann  le  a  bhas  fein 
agus  le  aiseirigh  a  choisinn  e  do'n  t-saoghal 
tiodhlac  an  Spioraid.  Is  e  teachd  an  Spioraid 
Naoimh  aon  de  na  beannachdan  priseil  a  tha 
sruthadh  o  obair  Chriosd,  agus  dh'  fheumadh  an 
obair  sin  a  bhi  criochnaichte  m'  an  cuireadh  Dia 
an  Comhfhurtair  d'ar  n-ionnsuidh-ne,  ann  an 
lanachd  a  chumhachd.  Gus  an  do  shuidh  Criosd 
air  cathair  a  ghloire  far  a  bheil  e  a'  coimhlionadh 
ministrealachd  shiorruidh  air  son  a  bhraithrean, 
ann  an  cumhachd  a  shagartachd,  cha  b'  urrainn 
an  gealladh  a  bhi  air  a  choimhlionadh,  Cuiridh 
mi  an  Comhfhurtair  d'  ur  n-ionnsuidh.  Cha 
b'  urrainn  Criosd  fein  fantuinn  maille  r'a  dheis- 
ciobuil  ach  tamull  beag,  ach  fanaidh  an  Comh- 
fhurtair maille  riu  gu  brath.  Chan  fhag  an 
Spiorad  Naomh  an  eaglais  gus  am  bi  i  air  a 
nochdadh  gu  neo-lochdach  am  fianuis  Dhe  ann 
an  ffloir. 


II.  Cha  b'  fhada  gus  an  d'  f huair  na  h-abstoil 
a  mach  gu'm  bu  bhuannachd  dhaibh  Criosd  a 
dh'  fhalbh.  Fo  bhuaidh  an  Spioraid  bha  iad 
na  bu  dluithe  dha  na  bha  iad  riamh  roimhe,  agus 
fhuair  iad  sealladh  is  faireachduinn  iir  air  a 
ghloir.  Bha  an  t-abstol  Eoin  na  bu  dluithe  d'a 
Thighearn  ann  am  Patmos  na  bha  e  an  oidhche 
a  leag  e  a  cheann  air  uchd  aig  an  t-suipeir.  Am 
feadh  's  a  bha  losa  maille  ris  na  deisciobuil  anns 
an  fheoil  bha  iad  'g  a  fhaicinn  ann  an  laigse  a 
dhaonnachd  agus  ann  an  staid  irioslachd,  air 
chor  agus  gu  robh  e  duilich  dhaibh  cumhachd 
a  dhiadhachd  agus  saoibhreas  a  ghloire  a  thuig- 
sinn.  Ach  an  uair  a  chaidh  e  as  an  sealladh, 
agus  a  thug  an  Spiorad  Naomh  gu'n  cuimhne 
na  nithean  a  labhair  e  riu,  thuig  iad  nithean  a 
bha  roimhe  dorcha  dhaibh  ;  bha  nithean  air 
am  foillseachadh  dhaibh  nach  gabhadh  a  bhi 
air  am  foillseachadh  le  fuil  no  feoil,  nithean  a 
tha  a  nihain  air  am  foillseachadh  leis  an  Spiorad 
dhaibhsan  aig  a  bheil  gradh  do  Dhia. 

Ann  an  aon  seachduinn,  mu  la  na  Cuingis, 
thainig  fas  spioradail  air  na  h-abstoil  nach  d' 
thainig  orra  ann  am  bliadhna  roimhe  sin  ;  chuir 
iad  nithean  leanabail  air  chiil  is  thainig  iad  gu 
ire  duine.  Gus  an  tainig  an  Spiorad  Naomh 
cha  robh  annta  ach  leanaban  ;  labhair  iad  mar 
leanaban  ;  thuig  iad  mar  leanaban  ;  reusonaich 
iad  mar  leanaban,  ach  an  uair  a  thiiii'ling  an 
Spiorad  orra,  dh'  fhas  is  dh'  abuich  iad,  agus 
thuig  iad  gu  h-iomlan  nithean  spioradail  nach 
b'  aithne  dhaibh  roimhe  sin  ach  ann  an  cuid. 
Ged  b'  aithne  dhui^m  Criosd  a  reir  na  feola  gidh- 
eadh  a  nis  chan  aithne  dhuinn  e  na's  mb. 

B'  aithne  dhaibh  e  ann  an  doigh  iir,  ann  an 
cumhachd  agus  ann  an  soilleireachd  an  Spioraid. 
Tha  e  gle  choltach  nach  fhaca  Pol  an  Slanuighear 
ann  an  laithean  f heola,  ach  mur  faca,  bha  diomh- 
aireachd  na  diadhachd  is  nithean  a  bhuineadh 
do  Chriosd  air  am  foillseachadh  dha  eadhon  mar 
nach  robh  iad  air  am  foillseachadh  do  na 
h-abstoil  a  bha  maille  ris  fad  thri  bliadhna.  Do 
bhrigh  gu  h-ann  air  mhodh  spioradail  a  thuigear 
nithean  spioradail  bha  e  'n  a  bhuannachd  do'n 
t-saoghal  Criosd  a  dh'  fhalbh  agus  an  Spiorad 
Naomh  a  thighinn. 

III.  Is  e  tiodhlac  is  feartan  an  Spioraid  pairt 
de  oighreachd  nan  creidmheach,  ach  tha  moran 
de  shluasfh  an  Tighearna  nach  'eil  a'  sfabhail 
seilbh  anns  an  oighreachd  mhor  a  thug  Dia 
dhaibh,  a  chionn  nach  do  chreid  iad  riamh  gu 
ceart   teaarasg-   a'   Bhiobuill   mu   thimchioll   an 

Spioraid  Naoimh.  Gun  teagamh  tha  iad  a' 
creidsinn  gu  bheil  an  Spiorad  ag  iompachadh 
dhaoine  ;  tha  iad  a'  creidsinn  gu  bheil  e  a'  dear- 
bhadh  an  cionta  air  peacaich  ;  ach  tha  iad  an 
duil,  an  uair  a  tha  sin  deanta,  gu  bheil  obair  an 
Spioraid  ullamh.  Ach  bhiodh  e  na  b'  fhire  a 
radh  gu  h-ann  an  sin  a  tha  obair  an  Spioraid  a' 
toiseachadh.  Ma  tha  an  Tiomnadh  Nuadh  a' 
teagasg  gur  h-ann  le  tarruing  an  Spioraid  a 
bheirear  peacaich  gu  Criosd,  tha  e  a'  teagasg 
mar  an  ceudna  gur  e  obair  shonruichte  an 
Spioraid  na  creidmhich  a  naomhachadh  agus  a 
shoilleireachadh  ann  an  eolas  Dhe.  Tha  cuid 
de  shluagh  an  Tighearna  a  tha  toilichte  gu  leoir 
ma  gheibh  iad  maitheanas  o  Dhia  air  son  am 
peacaidhean  ;  tha  iad  an  duil  nach  biodh  ann 
dhaibh  ach  danadas  an  corr  a  thagar.  Ach 
chan  'eil  ann  am  maitheanas  ar  peacaidhean  ach 
pairt  bheag  de'n  oighreachd  mhor  a  thug  Dia 
dhuinn  ann  an  Criosd.  Maille  ri  maitheanas 
tha  e  a'  toirt  duinn  tiodhlac  an  Spioraid  ;  Spiorad 
a  dh'  fhanas  maille  ruinn  gu  brath  mar  fhianuis 
Dhe  an  taobh  a  stigh  dhinn. 

Tha  moran  dhaoine  an  duil  nach  'eil  an  tiodh- 
lac so  air  a  thoirt  ach  do  dhuine  annamh  ;  nach 
'eil  e  air  a  thoirt  ach  do  dhaoine  a  tha  naomh  is 
iriosal  is  glan  'n  an  cridhe,  ach  is  e  teagasg  an 
Tiomnaidh  Nuaidh  gu  bheil  Dia  a  toirt  an 
Spioraid  Naoimh  do  na  h-uile  a  tha  'n  an  creid- 
mhich, agus  a  dh'  iarras  e.  Tha  Dia  a'  toirt 
tiodhlac  an  Spioraid,  chan  ann  do  naomh  son- 
ruichte  an  sid  agus  an  so,  ach  do  chomunn  nan 
creidmheach  gu  leir.  ladsan  uile  a  chreid  anns 
an  Tighearn  losa,  agus  a  f  huair  maitheanas  am 
peacaidhean,  fhuair  iad  mar  an  ceudna  (co  dhiu 
a  tha  iad  a'  deanamh  feum  dheth  no  nach  'eil) 
tiodhlac  an  Spioraid.  Tha  e  a  chomhnuidh 
annta,  agus  chan  fhag  e  iad  gu  brath.  Fhuair 
iad  e  direach  mar  a  fhuair  iad  na  beannachdan 
eile  a  tha  a'  sruthadh  o  bhas  agus  o  obair 
Chriosd.  "  Deanaibh  aithreachas,"  arsa  Peadar, 
agus  bithibh  air  bhur  baisteadh  gach  aon  agaibh 
ann   an   ainm   losa   Criosd,   chum   maitheanas 


pheacaidhean,  agus  gheibh  sihh  tiodhlac  an 
Spioraid."  Bha  an  da  ni  a' dol  comhla  ;  iadsan 
a  fhuair  maitheanas  fhuair  iad  an  Spiorad  mar 
an  ceudna.  Ach  ged  tha  moran  chreidmheach 
riaraichte  gu  leoir  ma  chaidh  folach  a  chur  air 
an  cionta,  mur  d'  fhuair  iad  tiodhlac  an  Spioraid, 
cha  d'  fhuair  iad  ach  pairt  de'n  oighreachd  ; 
earlais  bheag  de  shaoibhreas  nan  gras  a  tha  ann 
an  Criosd.  Tha  saoibhreas  as  motha  na  sin  ann 
an  Criosd,  saoibhreas  a  dh'  fhaodas  iad  a  thagar 
air  bhonn  a  gheallaidh  fein,  agus  as  eugmhais 
nach  bi  iad  air  an  lionadh  le  cumhachd  Dhe. 

IV.  Tha  Criosd  ag  radh  r'a  uile  dheisciobuil, 
Gabhaidh  an  Spiorad  Naomh.  Cha  deachaidh 
an  teine  a  bha  air  a  lasadh  air  la  na  Cuingis  a 
mhuchadh.  Ma  tha  sinne  gun  neart  gun  chli, 
gun  solus,  chan  e  as  aobhar  dha  sin  nach  'eil 
Fear-cuideachaidh  no  Fear-teagaisg  againn,  ach 
nach  'eil  sinn  a'  leigeil  le  a  chumhachd  oibreach- 
adh  annainn.  Mur  bheil  sinn  a'  fas  ann  an  gras 
agus  ann  an  eolas  air  ar  Tighearn  agus  ar 
Slanuighear,  chan  e  as  coireach  dha  sin  nach 
'eil  neach  ann  a  theagaisgeas  sinn,  ach  nach  'eil 
sinn  a'  gabhail  ri  tiodhlac  an  Spioraid  a  tha  air 
a  thairgsinn  dhuinn  anns  an  t-soisgeul.  Is  e 
obair  an  Spioraid,  maise  is  gras  Chriosd  fhoill- 
seachadh  do  dhaoine.  Bheir  esan  glbir  dhomhsa, 
oir  gheibh  e  do  m  chuid-sa  agus  tiochdaidh  e 
dhuibhse  e.  Gu  cuid  de  chreidmhich  thig  an 
Spiorad  Naomh  mar  spiorad  gliocais  ;  gu  cuid 
eile  thig  e  mar  spiorad  graidh  ;  gu  cuid  thig  e 
mar  spiorad  firinn,  agus  gu  cuid  thig  e  mar 
spiorad  cumhachd.  Thig  e  uairean  mar  theine 
gu  bhi  a'  losgadh  's  a'  glanadh.  Thig  e  uairean 
mar  an  druchd  no  mar  ghaoth  bhlath  an  t-samh- 
raidh,  gu  bhi  toirt  fas  is  cinneas.  Thig  e  uairean 
mar  theachdaire  sithe  agus  cha  chluinnear  a 
ghuth,  ach  thig  e  uairean  eile  mar  thoirm 
mhoran  uisgeachan.  Ach  ciod  air  bith  an  doigh 
anns  an  tig  e,  is  beannaichte  iadsan  anns  an 
gabh  e  comhnuidh  ;  is  sona  an  cridhe  anns  a 
bheil  spiorad  Naomh  an  Tighearn  a'  deanamh 
a  dhachaidh. 


Anns  a'  Chathair 


BHO  chionn  ghoirid  chuir  an  t-OUamh,  an 
t-Urramach  Iain  Mac  Leoid,  Ceann  a' 
Chollaist  aig  an  eaglais  Shaoir  an  Duneideann, 
a  mach  as  ur  an  leabhar  a  bha  air  a  sgriobhadh 
mu  Dhomhnullach  na  Toiseachd  leis  an  Ollamh 
Iain  Ceanaideach  a  bha  an  Inbhir  Pheofharan. 
Tha  na  sgriobh  an  Dotair  Ceanaideach  air 
fhagail  mar  bha  e  anns  a'  cheud  chlo,  ach  tha 
ceithir  nithean  iira  anns  an  leabhar  so  a  nis 
nach  robh  ann  an  toiseach,  nithean  a  bhuineas 
do  lamh  an  Dotair  Mhic  Leoid  fein  : 

(1)  An  cunntas  a  sgriobh  an  Dotair  Domh- 
nullach  air  an  treas  turus  a  thug  e  do 
Hiort  an  1827. 


(2)  Aireamh  is  ainmean  nan  daoine  a  bha  ann 

a  Hiort  anns  a'  bhliadhna  1822. 

(3)  Ceithir    piosan    de    bhardachd    an    Domh- 

nullaich  air  an  tionndadh  gu  Beurla. 

(4)  Pasgan  de  naigheachdan  ura  mu'n  Domh- 

nullach  a  chruinnich  e  o  bheul  aithris  an 
t-sluaigh. 

Tha  a'  chuid  de'n  obair  so  a  bhuineas  do  lamh 
an  Ollaimh  Mhic  Leoid  air  a  deanamh  gu  coth- 
romach,  mar  a  dh'  fhaodteadh  a  bhi  cinnteach 
gu'm  bitheadh  i,  is  bithidh  moran  dhaoine  'na 
chomain  air  son  an  dichill  leis  an  do  dhioghluim 
e    na    diasan    lira    so    mu    Dhomhnullach    na 

Toiseachd,  agus  mu  mhuinntir  Hiort.  Anns  na 
laithean  so  is  e  an  t-atharrachadh  a  tha  tighinn 
air  an  t-saoghal  da  thrian  de  sheanchas  dhaoine, 
ach  ged  bhatar  a'  saoilsinn  gu  robh  Hiort  cho 
fada  air  falbh  's  nach  beanadh  an  an-shocair  ris 
a  tha  crathadh  a'  chuid  eile  de'n  t-saoghal, 
thainig  barrachd  atharrachaidh  air  Hiort  ann 
an  aon  bhhadhna  na  thainig  air  aite  air  bith  eile 
ann  am  mile.  Tha  Hiort  an  diugh  fas  ;  gun 
smiiid,  gun  teine  ;  cha  labhrar  air  Hiortaich  gu 
brath  tuilleadh  ;  am  beagan  iiine  bidh  iad  cho 
marbh  ris  na  Hitich  no  na  h-Amoraich,  is  thea- 
gamh,  coig  ceud  bliadhna  'na  dheidh  so,  gu'm 
bi  na  sgoilearan  mora  a  bhios  ann  an  Oil-thigh 
I.  Chalum-chille  a'  connsachadh  agus  a  sgriobh- 
adh  leabhraichean  umpa  ;  co  dhiubh  a  bha 
annta  Cruithnich,  no  sithichean,  no  draoidhean, 
no  treubh  mhanach,  no  eoin.  Ach  gu  fortanach 
tachraidh  an  leabhar  so  air  sgoilear  air  chor- 
eigin,  is  cuiridh  e  stad  air  an  deasbud. 

A  thaobh  bardachd  an  Domhnullaich,  a 
thionndaidh  an  Dotair  Mac  Leoid  gu  Beurla, 
cha  leig  mi  leas  a  radh  ach  gu  bheil  an  obair 
air  a  deanamh  cho  mhaith  's  a  ghabhadh  i 
deanamh  ;  tha  i  gun  chearb,  ach  air  a  shon  sin, 
tha  mi  an  diiil  nach  'eil  aobhar  air  bith  an  obair 
so  a  bhi  air  a  deanamh  idir,  ach  a  mhain  gu 
bheil  iiigh  aig  daoine  anns  an  treathlaich  as 
lugha  de  na  sgriobh  duine  ainmeil.  Cha  robh 
anail  bheo  na  bardachd  anns  an  Dotair  Dhomh- 
nullach,  no  rud  coltach  rithe,  ach  bha  inntinn 
laidir  aige  agus  Gaidhlig  mhaith,  air  chor  agus 
gu  rachadh  aige  air  cainntaireachd  is  ran- 
naireachd  a  dheanamh  uair  sam  bith  a  thoil- 
icheadh  e. 

Tha  an  leabhar  so  a'  togail  iomadh  ceist  air 
nach  urrainn  mise  bruidhinn  air  an  duilleig  so, 
air  ffhaol  sithe  affus  air  air  eagal  conais,  ach  co 
dhiiibh  is  e  maith  no  cron  a  thainig  cheana, 
agus  a  thig  f  hathast,  a  saothair  is  teagasg  nam 
ministearan  ris  an  abrar  aithrichean  Rois,  tha 
aon  ni  a  dh'  fhaodas  an  saoghal  uile  a  radh  mu 
Dhomhnullach  na  Toiseachd,  gu  robh  facal  an 
Tighearna  mar  theine  'n  a  chnamhan  air  chor 
agus  nach  b'  urrainn  e  a  bhi  samhach,  agus  gu'n 
d'  ith  eud  a  thighe  suas  e  air  chor  agus  gu  robh 
e  air  a  chaitheamh  gu  togarrach  ann  an  seirbhis 
Dhe. 

Coma  leam  diadhairean  cumhann  is  diadh- 
airean  tioram  a  bhios  a'  laghaireachd  mu 
bhriathran,  no  bhios  a'  saoilsinn  gu'n  d' 
thubhairt  Dia  na  thubhairt  iad  fhein,  no 
Maighstir  DomhnuU,  no  Maighstir  Eachann, 
no  Rabbaidh  eile  ;  is  fhearr  aon  searmonaiche 
soisgeulach  na  fichead  dhiubh  ;  searmonaiche 
mar  bha  Moody,  no  Mac  Cheyne,  no  Iain 
Wesley,  no  Domhnullach  na  Toiseachd.  Sin 
an  treubh  d'  am  buineadh  an  Dotair  Domh- 
nullach gu  nadurra  ;  treubh  nan  daoine  aig 
nach  'eil  iiigh  ann  an  ni  eile  air  thalamh  ach 
peacaich  a  dhiisgadh  agus  a  thoirt  gu  Dia. 


Tha  mi  an  dochas  gu'm  bi  an  leabhar  so  air 
a  leughadh  le  moran  de  ghillean  oga  anns  a' 
Ghaidhealtachd  a  tha  'g  an  ullachadh  fein  air 
son  dreuchd  na  ministrealachd,  ciod  air  bith  an 
eaglais  d'am  buin  iad,  oir  chan  urrainn  duine 
a  leughadh  gun  faireachduinn  a  bhi  aige  nach 
'eil  rud  air  bith  eile  cho  eifeachdach  no  cho 
tarbhach  ann  an  seirbhis  an  Tighearna  ri 
searmonachadh  an  Fhacail.  Sin  leasan  a  tha 
air  a  theagasg  do'n  eaglais  cho  soilleir  ris  a' 
ghrein  le  eachdraidh  nan  linntean,  ach  is  leasan 
e  a  tha  i  a'  dichuimhneachadh  gu  trie. 

Ged  nach  dean  na  searmoin  a  dh'  fhag  an 
Dotair  Domhnullach  'n  a  dheidh  an  driiidheadh 
soluimte  air  daoine  an  diugh  a  rinn  iad  air  na 
daoine  ris  an  robh  iad  air  an  labhairt  (tha  sin 
fior  mu  na  searmoin  as  fhearr  daonnan)  bha 
e  'na  Phrionnsa  am  measg  uile  shearmonaichean 
na  Gaidhealtachd.  Ma  dh'  fheoraichear  ciod 
na  buadhan  sonruichte  a  bha  aige  os  cionn 
dhaoine  eile,  theagamh  gu'n  abair  cuid-eigin 
gu  robh  an  talant  araidh  so  aige,  agus  gu'n 
abair  aon  eile  gu  robh  an  talant  so  eile  aige, 
ach  is  e  an  f  hirinn,  gu  robh  an  duine  air  a  lionadh 
le  cumhachd  an  Spioraid  Naoimh. 

Co  is  urrainn  leughadh  mu'n  ghiollachd  agus 
mu'n  t-sarachadh  a  thug  e  d'a  bhodhig  ann  an 
seirbhis  an  Tighearna  gun  a  chridhe  a  bhi  air  a 
thaiseachadh  agus  air  a  thaladh  thuige  le  gradh  ; 
a'  searmonachadh  da  uair  's  an  latha  fad  an 
t-samhraidh  agus  an  fhoghair  ;  a'  falbh  o  aite 
gu  aite  gun  fois  a  ghabhail  agus  gun  sgiths 
fhaireachduinn  a  chionn  gu  robh  facal  an 
Tighearna  mar  theine  'n  a  chnamhan  !  Uair  a 
bha  e  dona  le  fuachd,  agus  e  air  a  leabaidh,  agus 
gun  a'  dol  aca  air  fallus  a  chur  dheth,  thainig 
duine  'g  a  amharc  a  bha  eolach  air  a  ghne  agus 
air  a  dhoighean,  Eachann  Holmach.  An  uair 
a  dh'  innis  iad  do  Eachann  mar  bha,  chruinnich 
e  na  coimhearsnaich  do  chitsin  an  tighe,  is  chaidh 
e  suas  far  an  robh  Iain  Domhnullach  'n  a  laighe, 
a  dh'  innseadh  dha  gu  robh  an  tigh  Ian  le  daoine 
aig  an  robh  diiil  ri  facal  an  Tighearna  a  chluinn- 
tinn.  "  Abair  riu,"  ars'  am  ministear,  "  nach 
urrainn  mise  eirigh."  "  Is  bochdangnothuch," 
ars'  Eachann,  "  gu'm  falbhadh  an  sluagh  gun 
fhacal  bhuaibh."  Ciod  a  tha  agad  air,  a 
leughadair,  (gus  sgeul  ghoirid  a  dheanamh)  ach 
gu'n  do  shuidh  gaisgeach  mor  an  t-soisgeil  suas 
anns  an  leabaidh,  na  plaideachan  air  an  tean- 
nachadh  m'a  ghuaillean,  is  dorus  an  t-seomair 
air  fhosgladh  los  gun  cluinneadh  an  sluagh, 
agus  gu'n  do  shearmonaich  e  dhaibh  gus  an 
robh  fhallus  a  taomadh  dheth.  Chaidil  e  gu 
socruch  an  oidhche  sin,  is  cha  robh  sgeul  air  an 
fhuachd  anns  a'  mhaduinn.  Bha  fhios  aig 
Eachann  Holmach  gu  robh  de  ghaol  aig  an 
duine  bheannaichte  air  an  t-soisgeul  's  gu'm 
b'  e  searmonachadh  an  t-soisgeil  an  iocshlaint  a 
b'  fhearr  d'a  chridhe  agus  d'a  bhodhig. 

Ged  tha  iomadh  ceum  eadar  an  Toiseachd 

agus  a'  chrioch  Shasunnach,  is  f  haide  na  sin  an 
t-astar  a  bha  eadar  aithrichean  Rois  agus  an 
sluagh  ris  an  abrar  Methodaich,  ach  air  a  shon 
sin,  bu  bhraithrean  a  bha  ann  an  Iain  Wesley 
agus  ann  an  Iain  DomhnuUach  fo'n  cneas. 
Ghabh  Iain  Wesley  an  saoghal  mar  a  sgireachd, 
is  ghabh  Iain  DomhnuUach  a'  Ghaidhealtachd 
uile. 

Ma  tha  e  fior  gu'm  bi  cuimhne  an  fhirein 
beannaichte  tha  e  fior  cuideachd  gu'm  bean- 
naichear  iadsan  a  chumas  cuimhne  air  an 
fhirein.  Moran  taing,  mata,  do'n  Dotair 
Mac  Leoid  air  son  an  leabhair  so. 


An  Searmonachadh  ceart 

Bho  chionn  ceithir  no  coig  de  bhliadhnachan 
thainig  da  bhoirionnach  do  Bhlar  a  chumail 
choinneamhan  anns  an  tigh-sgoil.  Uair  no  dha 
air  feasgar  Sabaid,  an  deidh  do  'n  t-seirbhis  againn 
fein  a  bhi  thairis,  chaidh  mi  fein  agus  aon  no  dha 
eile  de'n  choimhthional  a  steach  do'n  tigh  sgoil, 
far  an  robh  na  boirionnaich  ud  a'  searmonach- 
adh. Bha  e  furasda  gu  leor  fhaicinn  nach  robh 
sgil  no  sgoil  aca,  agus  gu  robh  iomadh  beachd 
aca  cuideachd  a  bha  leanabail  air  neo  cearr,  ach 
air  a  shon  sin  theoigh  mo  chridhe  riii,  agus 
chord  na  coinneamhan  rium,  agus  searmonach- 
adh te  dhiubh  gu  sonruichte,  a  chionn  gu'm 
b'  aithne  dhi  labhairt  ri  daoine  a  bha  sireadh 
slighe  na  beatha  mar  bu  choir  do  shearmonaiche 
labhairt  riu.  Dh'  innis  i  dhuinn  gu  reidh,  ciuin, 
iriosal,  agus  ann  an  doigh  a  bha  anabarrach 
driiidhteach,  ciod  a  rinn  Dia  air  a  son  fein,  agus 
an  t-sith  bheannaichte  agus  an  sonas  a  bha 
aice  o'n  la  a  ghabh  i  ri  facal  Chriosd. 

Sin  an  seorsa  searmonachaidh  as  fhearr  daon- 
nan  ;  ciod  air  bith  a'  bhuaidh  a  bha  aige  air 
daoine  eile  chomh-fhreagair  mo  chridhe-sa  ris, 
agus  .chuir  e  dragh  is  naire  orm  a  bhi  cuimh- 
neachadh  cia  lion  feasgar  Sabaid  a  chuir  mi  fein 
seachad  ag  innseadh  do  dhaoine  mu  Pharasaich, 
no  mu  Shadusaich,  no  mu  Nebuchadnesar,  agus 
g-un  aon  ffhuth  air  ciod  a  rinn  Dia  air  son  m' 


anma.     Gu  cinnteach  tha  siiilean  an  amadain 
an  iomall  na  talmhainn. 

An  uair  a  ghairm  an  Slanuighear  na  h-abstoil 
agus  a  chuir  e  mach  iad  a  shearmonachadh, 
chuir  e  mach  iad  raax  fhianuisean.  Sin,  ma  ta, 
aon  ni  a  bu  choir  a  bhi  air  fhaotainn  ann  an 
searmonachadh  ceart  daonnan,  fianuis  gu'n  d' 
fhuair  am  fear  a  tha  labhairt  ni-eigin  o  Chriosd 
a  chuir  aoibhneas  'na  chridhe.  Chan  ann  a 
chluinntinn  mu  na  h-Iudhaich,  no  eadhon  mu'n 
Eaglais,  a  bhios  daoine  a'  cruinneachadh  an 
ceann  a  cheile  air  an  t-Sabaid  ach  a  chluinntinn 
mu  Chriosd,  agus  mu'n  chumhachd  a  tha  aige 
saorsa  a  thoirt  do  dhaoine  o  na  nithean  a  tha 
milleadh  am  beatha  agus  an  suaimhneis.  Agus 
ma's  urrainn  an  searmonaiche  innseadh  o 
fhiosrachadh  fein  gu'n  do  rinn  Criosd  nithean 
iongantach  air  a  shon-san,  agus  gu'n  d'fhuair 
e  ann  dearbhachd  a  thaobh  maitheanas  peac- 
aidh  agus  co-chomunn  sithe  ri  Dia,  sin  an 
seorsa  searmonachaidh  a  tha  buannachdail  do 
pheacaich. 

Ach  an  diugh  tha  Albainn  air  a  bhodhradh  le 
seorsa  eile,  searmonachadh  anns  nach  'eil 
failing  air  bith  a  thaobh  cainnte,no  sgoilearachd 
no  ealadhain,  ach  anns  nach  'eil  spioradalachd, 
no  fianuis,  no  freagairt  air  bith  do'n  ionndrainn 
a  tha  ann  an  cridheachan  an  luchd-eisdeachd. 
Chan  e  mhain  gu  bheil  moran  de  na  searmoin 
a  bhios  sinn  a'  liubhairt  anns  na  laithean  so  ann 
an  iomall  na  talmhainn  ach  tha  iad  anns  a' 
Ghrioglachan  ;  cho  fada  air  falbh  o  shaoghal 
nam  beo  's  ged  nach  biodh  'g  an  eisdeachd  ach 
bodach  na  gealaich.  Ma  tha  anail  na  beatha 
ri  bhi  air  a  chumail  ann  an  aoradh  na  h-eaglais 
feumaidh  sinn  fasain  an  la  diugh  a  thaobh  sear- 
monachaidh a  chur  air  chiil,  agus  bruidhinn  ri 
daoine  gu  simplidh,  chan  ann  mu  na  cuspairean 
air  am  faodadh  sgoilearan  is  feallsanaich  deas- 
bud  a  dheanamh  ri  sgoilearan  is  feallsanaich 
eile,  ach  mu  na  nithean  a  rinn  Dia  air  son  ar  n- 
anama.  Sin  an  fhianuis  a  ni  driiidheadh  air 
daoine  agus  a  dhuisgeas  creideamh  annta,  agus 
ionndrainn  air  cumhachd  Chriosd  'n  am  beatha 
fein. 


Gliocas  no  Amaideas  ? 

Anns  na  daoine  aosda  tha  gliocas  ; 
Agus  am  fad  laithean  tuigse. 


CHAN  'eil  teagamh  nach  'eil  so  fior  anns  an 
t-seadh  anns  an  do  chleachd  lob  na  briath- 
ran,  ach  tha  rud  no  dha  ri  radh  air  an  taobh  eile 
de'n  chilis.  Tha  a'  ghineal  6g  an  Ian  bheachd 
nach  bitheadh  an  saoghal  anns  an  droch  staid 
anns  a  bheil  e  an  diugh  na'n  robh  iad  fein  ann 
an  iighdarras  ann  am  bliadhnachan  a'  chogaidh, 
agus  anns  na  bliadhnachan  'n  a  dheidh.  Tha 
iad  ag  radh  gun  sgur  gur  e  stalcaireachd  agus 


cruas-cridhe  agus  gloir  dhiomhain  nan  seann 
daoine  a  bha  air  cheann  ghnothuichean  anns  na 
rioghachdan  uile  a  dh'  aobharaich  an  cogadh, 
agus  is  aobhar  do  na  h-uilc  a  thainig  air  an  t- 
saoghal  anns  na  laithean  so.  Sin  ceist  anns 
nach  urrainn  mise  dol  a  steach  an  drasd,  is 
faodar  a  fagail  mar  so,  gu'n  saoil  an  neach  a  tha 
'na  thamh  gur  e  lamhfein  a  b'  fhearr  air  an  stiitir. 
Rinn   na   seann   sgiobairean   long-bhriste   gun 

teagamh,  ach  c6  is  urrainn  a  radh  ciod  a  thach- 
radli  na'n  robh  na  leanaban  glice  air  an  drochaid 
'n  an  aite  ? 

Ach  air  a  shon  sin,  feumar  aideachadh  gu'n 
cluinnear  comhairlean  gu  trie  o  dhaoine  aosda 
air  nach  'eil  dreach  a'  ghliocais.  larraidh  iad 
air  an  oigridh  cur  air  an  son  fein,  agus  leigeil  le 
daoine  eile  maorach  no  sgairbh  a  thoirt  a 
creagan  dhaibh  fein.  A  h-uile  seachduin  de 
mo  bheatha  bithidh  mi  ag  eisdeachd  ri  seann 
daoine,  agus  leth  sheann  daoine,  ag  innseadh 
dhomh  nach  'eil  ann  ach  goraiche  do  dhuine  e 
fhein  a  sharachadh  air  son  dhaoine  eile  ;  gur  e 
don-duais  a  bhios  aige  air  a  shon  air  a  cheann 
mu  dheireadh,  agus  nach  fhaigh  e  uiread  agus 
taing.  Their  iad  gur  e  sin  fiosrachadh  am 
beatha  ;  gu'n  d'  fhuair  iad  a  mach  e  air  an 
cosd  fein,  agus  na'n  robh  iad  a'  toiseachadh  air 
am  beatha  as  br  nach  briseadh  iad  an  druim, 
agus  nach  tugadh  iad  gagan  air  am  meoir,  a 
thoileachadh  no  chuideachadh  duine  a  chunnaic 
iad  riamh. 

Am  bitheantas  bidh  mise  ag  eisdeachd  gun 
a  bhi  ag  radh  dad,  ach  'n  am  inntinn  fein  bidh 
amharus  agam  gu'n  do  chuir  duine-eigin  no 
ni-eigin  bharr  an  siuil  iad,  agus  gu  bheil 
searbhadas  'nan  cridhe  a  tha  toirt  orra  a  bhi 
labhairt  gu  h-amaideach.  Chan  e  mhain  gu 
bheil  e  amaideach,  ach  tha  e  olc  do  dhuine  air 
bith  agus  gu  sonruichte  do  sheann  daoine,  a  bhi 
ag  radh  nach  airidh  an  co-chreutairean  air 
coibhneas  a  dheanamh  riutha,  nach  'eil  ceartas 
no  uaisle  no  taingealachd  amis  an  t-saoghal, 
agus  gur  e  an  gliocas  do  dhuine  a  bhuannachd 
fein  iarraidh  daonnan  agus  leigeil  le  daoine  eile 
snamh  no  dol  fodha  mar  a  thoilicheas  iad.  Chan 
'eil  anns  na  comhairlean  sin  ach  gliocas  Shatain  ; 
ma  tha  freumh  beag  annta  de'n  ghliocas  a  ta  o 
shios  chan  'eil  dad  annta  de'n  ghliocas  a  ta  o 
shuas.  A  mach  o  earbsa  a  chall  ann  an  Dia, 
cha  b'  urrainn  rud  a  bu  mhiosa  tachairt  do 
dhuine  na  earbsa  a  chall  'n  a  cho-chreutairean. 
A  dh'  aindeoin  c6  their  atharrachadh,  cha  chaill 
duine  air  a  bhi  coibhneil  is  trocaireach  is  dleas- 
danach   do   na  daoine   a  bhuineas   dha,  no   ri 


choimhearsnaich  ;  is  fhearr  dha  call  fhulang  na 
bhi  cruaidh,  agus  is  fhearr  dha  an  car  a  bhi  air 
a  thoirt  as  air  uairean  na  droch  amharus  a  bhi 
'na  chridhe  gun  sgur.  Agus  a  thaobh  dhaoine 
aosda  a  fhuair  fad  laithean,  is  fhearr  dhaibh  mis- 
neach  is  creideamh  a  chur  ann  an  cridheachan 
na  h-oigridh  a  tha  toiseachadh  air  reis  na  beatha 
seach  a  bhi  cur  amharus  is  an-earbsa  annta. 

Gus  urram  a  thoirt  dhaibhsan  d'an  dlighear 
urram,  bu  mhaith  leam  iomradh  a  dheanamh 
air  an  duilleig  so  air  seana  mharaiche  coir  ann 
an  Tobar-mhoire  a  b'  abhaist  a  bhi  dol  sios  a 
dh'  ionnsuidh  a'  Cheithe  air  droch  mhaduinnean 
a  dh'  aon  ghnothuch  gus  misneach  a  thoii't  do 
na  daoine  a  bha  a'  gabhail  an  aiseig  anns  an 
Fingal  do  Thiriodh,  is  do  Bharraidh,  is  do  Uidhist. 
An  uair  a  chitheadh  e  daoine  truagha  'gan 
crubadh  fein,  ag  iarraidh  fasgaidh  agus  gun 
fasgadh  ann,  agus  a  chluinneadh  e  iad  ag  radh  ri 
cheile,  "  Bidh  i  gabhaidh  air  a'  Chaillich  an 
diugh,"  no  "  Bithidh  mise  marbh  ma  ruig  sinn 
CoUa,"  no  "  B'  fhearr  leam  nach  d'  fhag  mi  an 
t-Oban,"  shealladh  e  suas  air  na  neoil  is  ghlaodh- 
adh  e  ris  an  sgiobair  ann  an  guth  a  chluinneadh 
a  h-uile  duine  a  bha  air  bord,  "  Tha  sibh  a'  dol 
a  dh'  fhaotainn  deagh  latha."  An  uair  a 
chluinnteadh  seana  mharaiche  ag  radh  ris  an 
sgiobair  gu  robh  a'  ghaoth  dol  a  thuiteam,  no  gu 
robh  coltas  maith  a'  tighinn  air  an  latha, 
chuireadh  sin  misneach  ann  an  daoine  meata,  is 
thogadh  e  an  cridheachan. 

Tha  e  daonnan  cearr  do  dhuine  am  misneach 
no  an  dochas  a  thoirt  o  dhaoine  eile,  agus  gu 
sonruichte  o  dhaoine  oga,  le  bhi  'g  an  deanamh 
amharusach  no  ciiramach  thar  tomhais  ;  chan 
e  duine  glic  a  tha  anns  an  duine  a  ni  e  ged 
bhiodh  e  cho  sean  ri  Noah.  Tha  cridheachan 
dhaoine  oga  blath  is  earbsach  is  deothasach  ; 
tha  iad  air  uairean  an  duil  gu  bheil  e  na's  fhasa 
duileadasan  is  aingidheachd  an  t-saoghail  a 
cheartachadh  na  tha  e  ann  an  da-rireadh,  ach 
ma  tha,  cha  mhor  a'  choire  sin,  agus  cha  dona 
an  comharradh  e,  agus  is  leibideach  an  obair  e 
do  sheann  daoine  a  bhi  tilgeil  chuinneagan  uisge 
orra  's.  am  fuarachadh. 


Anns  a'  Choille  Bheithe 


ANNS  na  laithean  so  thatar  gle  ghaolach  air 
:  a  bhi  gleidheadh  cuimhne  air  Naoimh  agus 
air  daoine  ainmeil  eile  ;  tha  a  h-uile  baile  agus 
sgireachd  aig  a  bheil  ceangal  air  chor-eigin  ri 
Naomh  no  ri  duine  ainmeil  cho  deidheil  air 
spleadhraich  a  dheanamh  uime  's  nach  'eil  a' 
bheag  de  chunnart  ann  gu'n  dichuimhnichear 
neach  air  bith  as  airidh  air  la  dha  fein  a  thoirt 
da. 

Ach  tha  aon  duine  ann  air  an  do  rinneadh 
dearmad,  ged  is  mor  a'  chomain  a  chuir  e  air 


ministearan  gu  sonruichte,  Alasdair  Cruden,  a 
sgriobh  Concordance  a'  Bhiobuill.  Ged  nach 
bitheadh  aobhar  eile  agam  ach  gu'm  bu  ghasda 
leam  a  bhi  suas  ris  an  Urramach  Niall  Mac 
Pharlain,  B.D.,  bu  mhaith  leam  iomradh  a 
dheanamh  air  Alasdair  Cruden,  ach  tha  aobhar 
as  fhearr  na  sin  agam,  oir  chan  'eil  latha  de 
mo  bheatha  nach  'eil  mi  an  eisiomail  an  duine 
so.  Co  an  duine  eile  a  bha  'na  Charaid  mhinis- 
tearan  mar  bha  Cruden  ? 

Tha  mi  'g  a  sgriobhadh  so  air  a'  cheud  la  de 

November  ;  sin  an  la  a  shiubhail  e,  anns  a' 
bhliadhna  1770.  Bha  e  'na  dhuine  caomh  agus 
'n  a  sgoilear  maith,  aoh  bha  sgaoth  de  sheill- 
eanan  'na  bhoinead.  Ach  ma  bha,  cha  robh 
gath  annta  ;  cha  do  rinn  iad  cron  dha  f hein  no 
do  dhuine  eile  riamh.  Ged  bhiodh  a  dhoighean 
neonach  a'  toirt  gaireachduinn  air  daoine, 
cha  do  lughdaich  sin  riamh  am  meas  no  an 
gaol  a  bha  aca  air,  agus  rud  gle  iongantach, 
cha  do  mhill  e  a  shaothair.  Uair  no  dha  b' 
fheudar  cin'am  a  ghabhail  dheth  agus  a  chur 
a  steach. 

Bha  e  car  gaolach  air  laghaireachd,  is  car 
gaolach  air  a  bhi  mor,  ach  bha  e  laghach  is 
ionraic  eadhon  anns  an  fhaoineis.  Rinn  e  rud 
nach  do  rinn  iomadh  duine  a  b'  fhearr  talantan 
na  e,  rinn  e  airgiod  air  na  leabhraichean  a  chuir 
e  mach.  Tha  mi  an  duil  gur  e  reiceadair  leabh- 
raichean a  bha  ann  fhein. 

Chosd  e  moran  d'a  iiine  agus  d'a  bheo- 
shlainte  a  sgriobhadh  agus  a  craobh-sgaoileadh 
thractaidhean,  a  bha  e  an  diiil  a  dheanadh  maith 
do  dhaoine.  Bha  e  eudmhor  gu'm  bitheadh 
la  an  Tighearna  air  a  naomhachadh,  is  bhiodh 
e  a'  cur  stad  air  daoine  air  an  t-sraid,  agus  ag 
iarraidh  orra  dol  dachaidh  agus  lagh  Dhe  a 
chumail.  Ach  ged  bhiodh  e  a'  cronachadh 
dhaoine  cha  ghabhadh  iad  diomb  no  fearg  ; 
bha  a  bhriathran  mar  ubhlan  oir  ann  am  baseaid 
airgid. 

Bha  e  an  diiil  gu'm  bitheadh  e  'n  a  mheadhon 
air  barrachd  maith  a  dheanamh  na'n  tugadh  an 
righ  tiotal  dha,  ach  o  nach  do  rinn  an  righ  sin, 


ghabh  e  tiotal  dha  fhein,  Alasdair  Smachdair, 
no  Am  Fear-cronachaidh.  Bha  e  cho  mhaith 
ri  ainm  ;  bhiodh  e  a'  cronachadh  a  h-uile  duine 
a  thachradh  ris,  gus  mu  dheireadh  am  biodh 
daoine  a'  teicheadh  roimhe,  gu  sonruichte  ma 
bha  cabhag  orra. 

Re  a  chuairt  air  thalamh  rinn  an  duine  gaol- 
ach so  iomadh  rud  neonach,  ach  b'e  an  rud  a 
bu  neonaiche  a  rinn  e  air  fad,  an  t-suirghe  a 
rinn  e  air  nighean  bancair  air  an  do  ghabh  e 
gaol.  Ach  cuiridh  mo  ghradh  do'n  duine 
chaomh  foluch  air  an  naigheachd  sin  ;  cha  do 
ghabh  i  e,  is  cha  robh  ionghnadh  ann. 

Bha  spiorad  an  Tighearna  'n  a  chridhe  a  dh' 
aindeoin  gach  neonachas  a  bha  'na  cheann,  is 
bhiodh  e  a'  dol  do  phriosan  a  h-uile  latha  a 
shearmonachadh  an  t-soisgeil  do  na  prios- 
anaich  ;  bhiodh  e  a'  toirt  airgid  mar  dhuais 
do'n  fheadhainn  a  bha  e  an  diiil  a  bha  dichiol- 
lach  ann  a  bhi  ag  ionnsachadh  teagasg  na 
firinn.  Ach  bha  cridheachan  nam  priosanach 
air  an  cruadhachadh,  is  bhitheadh  iad  a  cur  an 
airgid  a  thug  an  duine  ionraic  dhaibh  ann  an 
deoch  laidir. 

Is  leor  an  t-urram  e  do  dhuine  air  bith  gu'm 
biodh  ainm  air  a  cheangal  ri  Facal  an  Tighearna 
gu  brath  ;  tha  an  t-urram  sin  aig  Alasdair 
Cruden,  oir  ge  b'e  aite  anns  am  bi  an  soisgeul 
air  a  shearmonachadh  aithrisear  an  ni  a  rinn  e, 
mar  chuimhne  air.  Ann  an  rannsachadh,  agus 
ann  an  tuigsinn  nan  sgriobturan,  chan  'eil  fear- 
cuideachaidh  as  fhearr,  a  mach  o'n  Spiorad 
Naomh,  na  Concordance. 


Aig  an  Uinneig 


An  t-Urramach  Seumas  Mac  Ghille-naoimh, 
M.A. 

CHA  robh  duine  d'am  b'aithne  Seumas  Mac 
Ghille-naoimh,  ministear  Loch  Carrann,  aig 
nach  robh  meas  is  gaol  air  ;  an  uair  a  chualas 
naigheachd  a'  bhais  ann  an  October  bha  ionn- 
drainn  is  bron  ann  an  iomadh  cridhe  agus  ann  an 
iomadh  aite  an  taobh  a  mach  d'a  choimhthional 
fhein.  Bha  e  urramach  'na  nadur  cho  mhaith 
ri  bhi  urramach  'na  dhreuchd. 

Cha  robh  a'  bheag  de  eolas  agam-sa  air,  ach 
chuir  sinn  seachad  a'  chuid  a  b'  fhearr  de  latha 
comhla  anns  an  Fhoghar  so  chaidh,  is  cha  b' 
urrainn  do  dhuine  a  bhi  fada  an  comunn 
Sheumais  Mhic  Ghille-naoimh  gun  a  thuigsinn 
ciod  an  seorsa  duine  a  bha  ann.  Ged  nach 
abrainn  gu  robh  inntinn  cho  laidir  no  cho 
domhain  aige  's  a  bha  cuid  de  dhaoine  ag  radh, 
bha  earras  a  b'  fhearr  aige  na  inntinn  laidir  ; 
cridhe  a  bha  cho  soilleir  agus  cho  glan  ris  a' 
ghrein.  O  dh'fhalbh  an  t- Urramach  D.  T. 
MacAoidh  cha  b'aithne   dhomh  a  mhac-samh 


ail  anns  an  eaglais  ;  theagamh  gu  bheil  tuill- 
eadh  de'n  t-seorsa  so  innte  ach  chan  aithne 
dhomh-sa  iad  ;  daoine  nach  robh  coltach  ri 
daoine  eile  'n  am  pearsa,  no  'n  an  coiseachd,  no 
'n  an  doighean,  no  'n  an  searmonachadh  ;  da 
Israelach  anns  nach  robh  go  no  cealg,  agus  da 
sheirbhiseach  an  Tighearna  anns  an  robh  cumh- 
achd  an  Spioraid  Naoimh. 

Ri  mo  cheud  chuimhne  bha  e  anns  an  eaglais 
Shaoir  an  Aird-na-murchann,  is  bhithinn  a' 
cluinntinn  o  mo  mhathair  agus  o  sheann  daoine 
mu  na  searmoin  a  bhiodh  e  a'  toirt  seachad  aig 
amanna  comanachaidh  ann  an  Tiriodh,  far  am 
biodh  e  dol  a  chuideachadh  Mghr  Mhic  Aoidh. 
An  uair  a  choinnich  sinn  ann  an  Loch  Carrann 
is  e  a'  cheud  fhacal  a  thubhairt  e  rium,  "  Is 
fhada  o  b'  aithne  dhomh-sa  thu,  ged  nach  do 
choinnich  sinn  riamh  gus  a  so,  oir  rinn  mise 
itrnuigk  an  tigh  t'  athar,  agus  is  blath  an  ceangal 
sin  eadar  daoine.  Theoigh  mo  chridhe  ris  an 
duine  chaomh  anns  a'  mhionaid  sin  fein. 

An  deidh  dha  Aird-na-murchann  fhagail  bha 
e  greis  an  Leodhas  ;    a  Leodhas  chaidh  e  do 


AIG  AN  UINNEIG 


Loch  Carrann,  is  latha  no  dha  m'an  do  shiubh- 
ail  e,  bha  e  air  a  chur  gu  h-aon-sgeulach  os 
cionn  an  da  choimhthionail  a  chaidh  comhla. 
Ach  cha  do  mheal  e  fada  an  t-urram  a  chuir  an 
sluagh  air. 

Mar  a  thubhairt  mi  cheana  anns  an  aireamh 
anns  an  robh  mi  a'  bruidhinn  air  Mghr  D.  T. 
MacAoidh,  tha  an  obair  shonruichte  a  rinn  e 
fhein  agus  niinistear  Loch  Carrann  a'  togail 
cheistean  air  am  bu  choir  do  mhinistearan  eile 
a  bhi  smuaineachadh,  oir  cha  b'ann  leis  na 
gibhtean  a  bhuineas  do  ghnothuichean  an  t- 
saoghail,  talantan  inntinn,  is  comas  bruidhne,  is 
deine,  is  ordalachd  'nan  obair,  a  rinn  iad  na 
nithean  a  rinn  iad,  ach  le  cumhachd  an  Spioraid 
Naoimh  a  thug  Dia  dhaibh.  Faodaidh  talantan 
is  gibhtean  a  bhi  aig  duine  a  choisneadh  chii 
dha  am  Parlamaid,  no  dheanadh  fortan  dha  aig 
marsantachd,  ach  chan'eil  gin  de  na  gibhtean 
sin  eifeachdach  no  buannachdail  ann  an  seirbhis 
na  h-eaglais.  Ann  an  obair  spioradail  cha 
ghabh  dad  deanamh  gun  chumhachd  an  Spior- 
aid Naoimh,  air  chor  agus  gur  e  an  talant  as 
fhearr  as  urrainn  a  bhi  aig  duine  air  son  na 
ministrealachd,  gu  bheil  an  nadur  agus  an 
cridhe  aige  anns  an  urrainn  an  Spiorad  Naomh 
tuinneachadh.  Tha  gu  leoir  de  dhaoine  maith 
anns  an  t-saoghal  anns  nach  'eil  cumhachd  an 
Spioraid  Naoimh,  daoine  a  tha  cheart  cho 
mhaith  ris  na  daoine  anns  a  bheil  e.  Ach  c6  is 
urrainn  a  radh  car  son  nach  'eil  Dia  'g  a  thoirt 
dhaibh  ?  Sin  diomhaireachd  a  bhuineas  dha 
fein  ;  tha  a'  ghaoth  a'  seideadh  far  an  aill 
leatha.  A  h-uile  uair  a  chuimhnicheas  mi  air 
an  da  dhuine  dhiadhaidh  vid,  D.  T.  MacAoidh 
agus  Seumas  Mac  Ghille-naoimh,  tha  na  smuain- 
tean  so  a'  tighinn  'n  am  inntinn,  nach  b'e  dad  a 
bhuineadh  dhaibh  fein  a  rinn  an  saothair  cho 
tarbhach  anns  an  t-soisgeul  ach  cumhachd  an 
Spioraid  Naoimh.  Fad  am  beatha  uile  ghleidh 
iad  cridhe  an  leinibh  is  neo-lochdas  a'  chalumain, 
agus  bu  choma  leo  ged  bhiodh  iad  'nam  ball- 
amhairc  do'n  t-saoghal  agus  'n  an  amadain  air 
son  Chriosd.  Sin  an  t-aobhar  gu  robh  an 
ainm  beannaichte  an  cridheachan  dhaoine  aig 
a  bheil  gaol  air  an  t-soisgeul. 

Bha  Seumas  Mac  Ghille-naoimh  'n  a  shear- 
monaiche  maith,  anns  an  t-seadh  gu  robh 
brigh  is  beathachadh  'na  theagasg  ;  bha  e 
'n  a  sgoilear  maith  cuideachd,  mion-eolach  air 
sgriobhaidhean  nan  Aithrichean.  Ach  na 
b'  fhearr  na  sin  uile,  bha  e  'na  dhuine  diad- 
haidh  agus  'na  fhior  dhuin-uasal;  uasal  'na 
fhaireachduinn  agus  'na  nadur,  is  barraichte 
caomhail  ri  luchd  na  trioblaid. 

An  diugh  agus  an  de 

Na'm  bithinn  a'  gabhail  an  aiseig  comhla  ri 
seanchaidh  maith  d'  an  aithne  seann  eachdraidh 
na  Gaidhealtachd,  agus  gu  sonruichte  seann 
eachdraidh  nan  eileanan,  chan   'eil  aite   a  b' 


fhearr  leam  tachairt  air  na  air  an  Lochearn  air 
Caol  Muile.  Tha  Caol  Muile  maiseach  daonnan, 
CO  dhiu  a  chithear  e  agus  feath  nan  eun  air 
aodann  no  chithear  e  agus  fraochan  geal  air, 
ach  cha  b'  ann  air  fairge  no  fonn  a  bhiodh  m' 
aire  na'n  robh  seanchaidh  comhla  rium  a 
bheireadh  air  seann  bhallachan  Dhubhairt,  is 
Aird-toirnis,  is  Arois,  is  Mhiogaraidh  labhairt. 
Sin  agad  far  a  bheil  moran  de  eachdraidh  na  h- 
Alba  a'  stad  no  a'  toiseachadh  ;  na'm  faiceadh 
tu  aon  sealladh  air  na  daoine  calma  a  bha  uair- 
eigin  anns  na  liichairtean  sin,  b'  fhiach  dhuit 
do  leine  a  reic  gus  t'  fharadh  air  an  Lochearn  a 
phaigheadh.  An  diugh  is  e  na  bataichean  as 
trice  a  chithear  air  Caol  Muile  bataichean- 
iasgaich  as  an  aird  an  Ear  a'  dol  a  mach  gu 
Colla  no  gu  Barraidh  a  dh'  iarraidh  sgadain, 
ach  chan  'eil  agad  ach  do  shiiilean  a  dhimadh 
is  smuaineachadh  air  na  laithean  anns  an  robh 
Aird-toirnis  is  Dubhairt  'n  an  seusdar,  agus  chi 
thu  an  Caol  a'  tighinn  beo  le  seorsachan  eile 
bhataichean  ;  birlinnean  Mhic  Dhomhnuill  nan 
Eileanan  ;  bii-Unnean  Chloinn  Ghilleathain  ;  is 
birlinnean  Mhic  Neill  is  mhaithean  eile.  Anns 
na  laithean  ud  b'  ann  air  Caol  Muile  a  bhiodh  na 
tighearnan  a'  sraideamachd,  c6  dhiu  a  b'e  cogadh 
no  sith  a  bha  air  an  aire.  Leum  thairis  air  na 
linntean  is  dtiin  do  shuilean  a  rithist,  agus  chi 
thu  seorsa  eile  bhataichean  'n  am  ficheadean 
air  Caol  Muile,  bataichean  is  sgoithean  Tiris- 
deach  ag  aiseag  cruidh  a  Uidhist  agus  as  an 
Eilean  Sgitheanach  do'n  Oban. 

Anns  na  laithean  ud  air  da  thaobh  a'  Chaoil 
bha  toit  ri  fhaicinn  as  na  ceudan  tigh  ;  eadhon 
ann  an  laithean  as  dliiithe  dhuinn,  an  uair  a 
bha  Tormod  Mac  Leoid  'na  bhalach  anns  a' 
Mhorairne,  bha  gu  leoir  de  thuath  anns  a' 
Mhorairne  ; 

Bhiodh  a  duanag  aig  gach  guanaig, 
Agus  cuach  aice  'na  dbrn, 


Ach  cha  chluinnear  sin  'san  am  so 
Anns  a'  ghleann  's  an  robh  mi  bg. 

Ach  tha  a'  Mhorairne  an  diugh  fas  ;  chan  'eil 
ri  fhaicinn  a  nis  ach  na  laraichean  far  an  d' 
araicheadh  an  tuath  sin,  agus  theagamh  nach 
fhaicear  na  laraichean  fhein  le  fraoch  is  raineach. 
Chan  'eil  uair  a  bhios  mi  air  Caol  Muile  nach  bi 
e  a'  cur  ionghnadh  mor  orm  ciamar  nach  do  leag 
Bord  an  Fhearainn  riamh  an  suil  air  a'  Mhor- 
airne. Ciod  air  bith  as  aobhar  dha  chan  e  nach 
aithne  dhaibh  an  t-aite  ;  is  trie  a  tha  iad  a' 
dol  seachad  air  air  an  turusan  lionmhor  anns  a' 
Ghaidhealtachd.  Saoilidh  mise  nach  'eil  aite 
eile  anns  a'  Ghaidhealtachd  a  b'  fhearr  a 
fhreagradh  air  croitearan  na  slios  na  Morairne 
ri  taobh  Caol  Muile,  ach  ged  tha  Bord  an 
Fhearainn  a'  sior   shuidheachadh   dhaoine   air 


AIG  AN  UINNEIG— MIOS  DEIREANNACH  NA  BLIADHNA 


croitean  beaga  creagach  ann  an  eileanan  iomal- 
lach,  tha  a'  Mhorairne  air  dol  fas,  gun  tighean 
innte,  gun  daoine. 

Sin  an  fhior  aobhar  gu  bheil  a'  Ghaidhlig  a' 
dol  as  ;    tha  na  daoine  a  bhruidhneadh  i  air 


chall.  An  uair  nach  bi  tuath  air  an  fhearann, 
air  neo  a  bhios  iad  cho  tana  air  's  nach  cluinn 
an  dara  fear  am  fear  eile  a'  glaodhach  ris,  cha 
ruigear  a  leas  feuchainn  ris  a'  Ghaidhlig  a 
chumail  beo. 


Mios  deireannach  na  Bliadhna 


A'  cheud  cheathramh,  ^mh  la 
An  solus  Ian,  ISmh  la 


Cuairt  na  Gealaich 

An  ceathramh  mu  dheireadh,  20mh  la 
An  solus  ur,  27mh  la 


Oir  bi  dithne  an  righ  mu^n  timchioll  gu'm  biodh  cuibhrionn  draidh  air  an  son, 
a  dhlighe  fein  air  gach  la." — Nehesiiah,  xi.  23. 


1. 

Di-ardaoin 

2. 

Di-haoine 

3. 

Di-Sathuirn 

4. 

Di-Dbmhnaich 

5. 

Di-Luain 

6. 

Di-Mairt 

7. 

Di-ciadaoin 

8. 

Di-ardaoin 

9. 

Di-haoine 

10. 

Di-Sathuirn 

11. 

Di-D  bmhnaich 

12. 

Di-Luain 

13. 

Di-Mairt 

14. 

Di-ciadaoin 

15. 

Di-ardaoin 

16. 

Di-haoine 

17. 

Di-Sathuirn 

Cha  deanar  niinistear  gun 
fhoghlum  ach  cha  dean 
foghlum  ministear. 

An  uair  a  bhios  am  pobull 
dall  ni  an  gille  cam  minis- 
tear. 

Chan  uaisle  duine  na  chuid- 
eachd. 

Amhaircibh  suas,  agiis  to- 
gaibh  bhur  cinn,  oir  tha 
bhur  saorsa  am  fagus, — ■ 
Lucas  xxi.  28. 

Coinnichidh  coibhneas  do 
mhathar  thu  an  uair  nach 
coinnich  i  fhein  thu. 

Is  sona  gach  cuid  an  com- 
aidh. 

Ach  coma  leam  comunn 
nam  meirleach. 

Ma  phog  thu  mac  a'  mheir- 
lich  cunnt  t'  fhiaclan. 

Theid  an  diithchas  an  agh- 
aidh  nan  creag. 

Thoir  bean  a  ifreann  is 
bheir  i  rithist  ann  thu. 

Abraibh  ri  nighean  Shioin, 
feuch  tha  do  Shlanuighear 
a'  teachd. — Isaiah  Ixii.  11. 

Is  blath  cridhe  mathar. 

Is  iomadh  cron  a  bhios  air 
leanabh  gun  mhathair. 

Tiuff- 


18.  Di-Dbmhiiaich 


19.  Di-Luain 

20.  Di-Mairt 

21.  Di-ciadaoin 

22.  Di-ardaoin 


23. 


24. 


Di-haoine 

Di-Sathuirn 


25.  Di-Dbmhnaich 


26.  Di-Luain 


27.  Di-Mairt 


28.  Di-ciadaoin 


29.  Di-ardaoin 


30.  Di-haoine 


An  ceol  as  binne,  ^ 

ainn  dachaidh." 

Is  diiiid  fear  na  h-eisimeil. 

Ma  mharbhas  tu  beathach 
Di-haoine,  bithidh  ruith 
na  h-Aoine  ort  am  feasd. 

Ma's    breug    bhuam    e    is      31.  Di-Sathuirn 
breug;  thuffam  e. 


Cia  maiseach  air  na  sleibh- 
tibh  casan  an  teachdair 
aoibhinn,  a  tha  ag  eigheach 
sithe  ;  teachdair  an  deagh 
sgebil,  a  tha  ag  eigheach 
sldinte. — Isaiah  lii.  7. 

Is  duilich  rath  a  chur  air 
duine  dona. 

Am  fear  d'  an  dan  a'  chroich, 
cha  teid  gu  brath  a 
bhathadh. 

Cha  robh  brii  mhor  riamh 
'na  seise  mhaith. 

Is  e  an  suidhe  docharach  's 
an  tigh-osda  as  fhearr. 

Chan  fhiach  cuirm  gun  a 
comhradh. 

Am  fear  nach  dean  an  Nol- 
laig  sunndach,  ni  e  Chaisg 
gu  tiirsach  deurach. 

Rugadh  dhuibh  an  diugh 
Slanuighear,  ann  am  baile 
Dhaibhidh,  neach  as  e 
Criosd  an  Tighearna. — 
Lucas  ii.  11. 

Is  samhach  an  obair  dol  a 
dholaidh. 

Beagan  cadail,  beagan  pas- 
gaidh  nan  lamh  gu  cadal, 
an  sin  thig  do  bhochdainn 
mar  fhear-siubhail,  agus 
d'uir  easbhuidh  mar 
dhuine  fo  armaibh. 

Am  fear  nach  gabh  an  uair 
a  gheibh  chan  fhaigh  e 
an  uair  is  aill. 

Am  fear  nach  teagaisg  Dia 
cha  teagaisg  duine. 

B'  iad  uile  laithean  Mhet- 
usaleh  naoi  ceud  tri  fich- 
ead  agus  naoi  bliadhna, 
3igus  fhuair  e  bds. 

Teirgidh  gach  ni  air  tha- 
lamh,  ach  mairidh  Dia. 


Air 

Failte  na  Bliadhna  uire 


"  Gras  duibh  agiis  s\th  o  Dhia  ar  n-^lthalr,  agus  o'n  Tighearna  losa  Criosd.  Tha  sinn  a'  toirt  buidheachais 
do  Dhia  a  ghnath  air  bhur  son-sa  Mile,  a'  toirt  iomraid/i  cirbh  (inn  ar  n-iirnuighibh;  a'  cuimhneachadh  gun  sgur 
obair  bhur  creidimh,  agus  saothair  bhur  graidh,  agus  faighidinii  bhur  dbchais  '?i  ar  Tighearna  losa  Criosd,  am 
fianuis  Dhe  agus  ar  n-Athar.''^ — 1  Tesal.  i.  1-3. 


SO  an  f hailte  leis  a  bheil  uile  litrichean  Phoil 
a'  toiseachadh,  agus  da-rireadh  cha  b'  urrainn 
e  guidhe  a  b'  fhearr  a  dheananih  as  leth  a 
chairdean  na  gu'm  biodh  gras  Dhe  niaille  riu, 
agus  sith  Dhe  'n  an  cridhe. 

Tha  am  facal  gras  'na  fhaeal  cho  saoibhir 
agus  cho  farsuing  's  nach  'eil  e  furasd  innseadh 
am  beagan  fhaeal  ciod  a  tha  e  a'  ciallachadh. 
Tha  e  a'  ciallachadh  na  h-uiread  de  nithean 
anns  an  Tiomnadh  Nuadh,  ^^ch  faodar  a  radh 
gu'n  gabh  iad  sin  uile  cur  fo  na  tri  cinn  so, 

(1)  Coibhneas  is  deagh-ghean  Dhe  do  cklatw  ?ian 

daoine. 

(2)  Na  twdhlacan  a  tha  sruthadh  o'7i  choihhneas 

sin,  gu  sonruichte  tiodhlac  a  mhic,  amis  an 
do  nochd  Dia  gu  soilleir  a  dheagh-ghean 
do'n  t-saoghal. 

(3)  Toradh  nan  tiodhlacan  sin   anyi   an  cridh- 

eachan  agus  ami  am  beatha  nan  daoine  a 
ghabh  riu. 

Tha  na  nithean  sin  uile  ceangailte  r'a  cheile, 
air  chor  agus  gu'm  faodar  a  radh  gu  bheil  Pol, 
ann  a  bhi  guidhe  gras  no  deagh-ghean  Dhe  da 
chairdean,  a'  guidhe  mar  an  ceudna  gu'n  oibrich- 
eadh  sin  annta  gach  deagh  bheus  agus  maise  na 
naomhachd.  Tha  iirnuigh  an  abstoil,  ma  ta, 
anabarrach  farsuing,  oir  tha  an  guidhe,  gras 
duibh  agus  sith  o  DMa  a'  gabhail  a  steach  uile 
obair  shlainteil  Dhe  anns  an  anam.  Is  e  Dia 
tobar  na  beatha  agus  na  slainte,  agus  is  ann  o 
ffhras  Dhe  a  tha  beatha  is  slainte  a'  tiffhinn 

o  o 

thugainne. 

Agus  sith  0  Dhia  ar  n-Athair.  Tha  an  t-abstol 
a'  cur  grais  air  thoiseach  air  sith,  oir  is  ann  o 
ghras  Dhe  a  tha  sith  a'  sruthadh  a  steach  do 
chridheachan  nan  creidmheach.  Is  e  iadsan  a 
mhain  aig  a  bheil  fiosrachadh  pearsonta  air 
gras  Dhe  a  shealbhaicheas  an  t-sith  bheann- 
aichte  so  air  a  bheil  Pol  a'  bruidhinn.  Tha 
am  facal,  sith  Dhe,  air  a  chleachdadh  anns  an 
Tiomnadh  Nuadh  ann  an  da  dhoigh  ;  tha  e  a' 
ciallachadh  da  rud.  Tha  e  a'  ciallachadh  (1) 
reite  ri  Dia,  no  an  t-sith  a  tha  leantuinn  maith- 
eanas  peacaidh,  agus  (2)  an  fhois  cridhe  sin  am 
measg  buaireas  an  t-saoghail  a  tha  daonnan 
aca-san  a  dh'  fhanas  ann  an  co-chomunn  Dhe 
gu  dliith. 

Sith,  lanachd  sith,  is  brbn  mar  thuiltean  ard  9 
Tha  sith  do-lahhairt  ann  amfasgadh  Creag  nan  Al. 


Sin  an  t-sith  a  bha  air  aire  Phoil  an  uair  a 
ghuidh  e,  Gras  duibh  agus  sith  o  Dhia  ar  n- 
Athair  ;  an  t-sith  m'  an  do  labhair  Criosd  an 
uair  a  thubhairt  e,  Na  bitheadh  bhur  cridhe  fo 
thrioblaid  ;  tha  sibh  a'  creidsinn  ann  an  Dia. 
Ma  tha  daoine  a'  creidsinn  da-rireadh  ann  ari 
Dia,  agus  ann  an  gras  Dhe,  bu  choir  dhaibh 
cridheachan  foisneachail  a  bhi  aca. 

Faodaidh  an  t-sith  so  a  bhi  ann  an  cridhe 
duine  ged  bhiodh  a  bheatha  buaireasach  is 
doilghiosach  o'n  taobh  a  muigh,  ma  tha  anam 
a'  tionndadh  ri  Dia  mar  thionndaidheas  ami 
fliir  ris  a'  ghrein.  "  Gleidhidh  tu  esan  ann  an 
sith  iomlan  aig  a  bheil  inntinn  suidhichte  ort 
(Isaiah  xxvi.  3). 


An  deidh  dha  an  f  hailte  ud  a  chur  orra,  agus 
na  beannachdan  ud  a  ghuidhe  dhaibh,  tha  Pol 
a'  toirt  buidheachais  do  Dhia  air  an  son.  Bha 
e  'n  a  chleachdadh  aig  Pol  sin  a  dheanamh  ; 
bha  e  'n  a  chleachdadh  aige  buidheachas  a 
thoirt  do  Dhia  air  son  rud  maith  air  bith  a  bha 
e  a'  faicinn  no  a'  cluinntinn  anns  na  h-eaglaisean 
a  bha  air  a  chiiram.  Is  e  an  aon  litir  anns  nach 
do  rinn  e  sin,  an  litir  a  sgriobh  e  gu  eaglais 
Ghalatia,  agus  theagamh  gur  e  an  t-aobhar,  gu 
robh  diomb  air  ri  creidmhich  na  h-eaglais  sin 
aig  an  am,  agus  nach  bu  mhaith  leis  buidheachas 
a  thoirt  do  Dhia  air  son  dhaoine  nach  do  thoill 
am  moladh,  daoine  nach  d'  fhan  seasmhach  air 
na  bunaitean  a  theagaisgeadh  dhaibh.  Ghabh 
iad  ri  soisgeul  eile  seach  an  soisgeul  a  shear- 
monaich  e  fein  dhaibh,  air  chor  agus  nach  b 
urrainn  e  gu  h-onorach  buidheachas  a  thoirt  do 
Dhia  air  an  son. 

Ach  lean  eaglais  Thesalonica  ris  an  teagasg 
fhallan  a  thug  e  dhaibh,  is  bha  am  beatha  a 
reir  an  aidmheil,  agus  n:iar  sin  thug  Pol  buidh- 
eachas do  Dhia  air  son  an  creidimh,  an  graidh, 
agus  an  dochais.  Ann  an  dithis  eile  d'a  litrich- 
ean (Colas,  agus  1  Corint.)  tha  e  ag  ainmeachadh 
nan  tri  grasan  so  comhla,  is  eadhon  an  uair  nach 
'eil  e  'g  an  ainmeachadh  air  an  ceann,  tha  an 
smuain  'n  a  inntinn,  gur  e  creideamh,  agus 
gradh,  agus  dbchas,  fior  chomharraidhean  na 
beatha  dhiadhaidh. 

Ach  is  ann  air  son  an  toraidh  a  bha  leantuinn 
an  creidimh,  agus  an  graidh,  agus  an  dochais, 
a  thug  Pol  buidheachas.    Bha  gach  gras  a  dh' 

ainmich  e  a'  toirt  a  mach  a  thoraidh  sonruichte 
fein  ann  am  beatha  na  h-eaglais  : 

Toradh  an  creidimh,  ohair 
Toradh  an  graidh,  saothair 
Toradh  an  dochais,  faighidinn. 

Ohair  bhur  creidimh.  Bidh  moran  dhaoine  a' 
faotainn  coire  do  Phol  a  chionn  gu  bheil  iad 
an  diiil  gu'n  do  chuir  e  tuilleadh  's  a  choir 
de  chudthrom  air  creideamh  anns  a'  bheatha 
dhiadhaidh,  agus  nach  do  chuir  e  gu  leoir  de 
chudthi'om  air  oibrichean  maith,  no  deagh 
dheanadas.  Ach  bha  Pol  cho  cinnteach  gu'n 
toir  f  ior  chreideanih  a  mach  a  thoradh  dhgheach 
's  nach  b'  fhiach  dha  uine  a  chosd  a'  teagasg 
rud  a  bha  soilleir  do'n  h-uile  duine  turail.  Cha 
robh  e  cho  amaideach  agus  gu'n  tugadh  e  geill 
do  dhaoine  a  theireadh  ris  gu  robh  creideamh 
aca,  mur  robh  toradh  a'  chreidimh  'n  am  beatha. 

Saothair  bhur  graidh.  Tha  am  facal  saothair, 
an  da  chuid  anns  a'  Ghreigis  agus  anns  a' 
Ghaidhhg,  na's  laidire  na'm  facal,  obair.  Tha 
e  a'  ciallachadh  obair,  agus  rud-eigin  a  bharrachd ; 
obair  a  tha  doruinneach,  no  oidhirp  a  tha 
sgitheil.  Faodaidh  obair  a  bhi  taitneach  is 
furasda  dhasan  a  tha  'g  a  deanamh,  ach  tha 
sarachadh  is  sgiths  a'  dol  an  cois  saothrach, 
air  chor  agus  nach  gabh  neach  saothair  air  son 
dhaoine  eile  mur  bi  gradh  aige  dhaibh.  Sin  a 
thug  air  Pol  a  radh  gur  e  saothair  toradh  a 
ghraidh,  oir  cha  bhuanaich  duine  feineil  ann 
an  saothair  air  sgath  a  bhraithrean  mar  a  bha 
eaglais  Thesalonica  a'  deanamh  air  sgath 
muinntir  Mhacedonia  agus  Achaia  uile.  Tha 
gradh  Ckriosd  'g  am  cho-eigneachadh,  sin  a' 
chumhachd  a  tha  laidir  gu  leor  gu  bhi  toirt  air 
daoine  a  bhi  saothrachadh  gun  sgur  an  seirbhis 
Dhe  agus  an  seirbhis  am  braithrean. 

Faighidinn  bhur  dbchais.  Chan  ann  anns  an 
t-seadh  anns  am  bi  sinne  a'  cleachdadh  nam 
briathran  sin  a  tha  Pol  'g  an  cleachdadh.  Tha 
e  a'  ciallachadh  le  dochas,  dochas  ri  teachd 
Chriosd  ris  an  robh  diiil  aige  an  tiine  ghearr, 
ajjus  le  faiffhidinn  tha  e  a'  ciallachadh  an  dea^h 
nrhisneach  a  tha  aca-san  aig  a  bheil  an  dochas 
sin.     Cha  robh  fois   shaoghalta  aiff  na  Crios- 


duidhean  an  eaglais  Thesalonica  ;  bha  iad  a' 
fulang  geur-leanmhuinn  is  ana-cainnt  o'n  t- 
saoghal,  ach  dh'  oibrich  an  dochas  a  bha  aca 
ri  teachd  an  Tighearna  faighidinn  annta,  is 
lean  iad  air  an  aghaidh  gu  misneachail  a  chionn 
gu  robh  iad  a'  feitheamh  r'a  theachd. 

Seadh,  Amen,  gach  uile  chliu  dhuit, 
Air  do  chathair-rioghail  shuas  ! 
Gabh,  a  Shlanuighear,  do  chumhachd, 
Glac  an  rioghachd  mar  do  dhuais  ; 

Thig  gun  mhaille  ! 
Dhia  neo-chriochnaich,  thig  a  nuas  ! 

Sin  tirnuigh  is  dochas  na  h-eaglais  ;  is  e  a . 
theachd-san  an  dochas  cinnteach  a  tha  aice 
anns  an  t-saoghal  so.  Air  uairean  tha  an  dochas 
so  a'  fas  fann,  agus  anns  na  laithean  sin  tha  an 
eaglais  gun  chli  gun  mhisneach,  ach  air  uairean 
eile  thig  e  beo  as  ur,  mar  gu'm  faiceadh  tu 
teine  air  a  sheideadh  le  anail  na  gaoithe.  Agus 
an  uair  a  thig  e  beo,  sior-mheudaichidh  an 
eaglais  le  faighidinn  ann  an  obair  an  Tighearna, 
oir  tha  fhios  aice  nach  bi  a  saothair  diomhain. 
Dochas  ri  teachd  an  Tighearna,  sin  agad  oran 
na  h-uiseiff  an  cridhe  na  h-eaglais. 

Aig  toiseach  na  bliadhna  chan  urrainn  sinn 
failte  as  freagarraiche  a  chur  air  ar  luchd- 
leughaidh  na'n  fhailte  so,  Gras  dhuibh  agus 
sith  o  Dhia  ar  n-Athair  agus  o'n  Tighearna 
losa  Criosd.  Thug  Dia  dhuinn  sgeul  aoibh- 
neach  agus  deagh  dhochas  ann  an  soisgeul  a 
mhic,  agus  aig  toiseach  na  bliadhna  tha  Dia 
agus  ar  coguis  fein  ag  iarraidh  oirnn  greim  a 
dheanamh  air  an  dochas  a  chuireadh  romhainn 
anns  an  t-soisgeul. 

B'  abhaist  do'n  duine  chaomh,  Rabbi  Duncan, 
a  bha  teagasg  Eabhra  an  Collaist  na  h-eaglais 
Shaoir  an  Dim-eideann,  an  uair  a  choinnicheadh 
e  na  h-oileanaich  oga  an  deidh  na  bliadhna 
tiire,  an  aite  bliadhna  mhaith  iir  a  ghuidhe 
dhaibh,  a  radh  riu,  siorruidheachd  sho/ia  dhuibh. 
Is  maith  iad  le  cheile,  agus  tha  iad  le  cheile 
air  an  gealltuinn  do'n  duine  dhiadhaidh,  oir 
tha  gealladh  na  beatha  a  tha  lathair  agus  na 
beatha  a  tha  ri  teachd  aisje. 


Anns  a'  Chathair 


MADUINN  an  de,  leis  an  aon  phosta,  thainig 
da  leabhar  thugam  ;  leabhar  a  bha  air  a 
sgriobhadh  mu  Shocrates  leis  an  Ard  Ollamh, 
A.  E.  Taylor,  an  Oil-thigh  Dhun-eideann,  agus 
leabhar  a  bha  air  a  sgriobhadh  inu'n  Urramach 
Niall  Camshron  nach  maireann,  a  bha  'n  a 
mhinistear  aig  an  eaglais  Shaoir  Chleireachail 
an  Glaschu.  Mu'n  do  shiubhail  e  thoisich  Mghr 
Camshron  air  eachdraidh  a  bheatha  fein  a 
sgriobhadh,   ach  gu  mi-fhortanach  thainig   a' 


chrioch  air  m'  an  deachaidh  e  fada  air  aghaidh, 
ach  tha  na  sgriobh  e  air  a  chur  sios  anns  an 
leabhar  so,  agus  an  corr  air  innseadh  leis  an 
Urramach  D.  Beutonach,  ministear  na  h-eaglais 
Shaoir  Chleireachail  anns  an  Oban.  A  thuill- 
eadh  air  cunntas  air  beatha  Mhghr  Camshron, 
gheibhear  anns  an  leabhar  so  pasgan  maith  de 
nithean  a  sgriobh  e  ;  searmoin  (an  Gaidhlig 
agus  am  Beurla)  ;  oraidean  ;  litrichean  ;  is 
seanchas  mu  dhaoine  sonruichte  a  b'  aithne  dha. 

Bu  mhaith  leam  a  radh  ah-  an  duilleig  so  gu 
bheil  mise  co  dhiii,  is  theagamh  moran  dhaoine 
eile  an  eaglais  na  h-Alba,  an  comain  an  Urra- 
maich  D.  Beutonach  air  son  nan  leabhraichean 
eile  a  chuir  e  a  mach  mu  sheann  diadhairean 
na  Gaidhealtachd,  agus  air  son  an  dichill  leis 
an  do  chruinnich  e  criomain  d'  an  teagasg. 
Tha  e  a'  cumail  cuimhne  air  saoghal  a  tha  dol 
as  mar  sgeul  a  dh'  innsear. 

Chaochail  Socrates  ceithir  cheud  bliadhna 
mu'n  do  rugadh  Criosd,  is  chaochail  Niall 
Camshron  anns  an  earrach  so  chaidh,  ach  an 
aite  a  bhi  corr  is  da  mhile  bliadhna  na's  fhaide 
bhuainn,  tha  Socrates  an  diugh  fada  fada  na's 
dliiithe  do  shaoghal  nam  beo  na  bha  Niall 
Camshron.  Na'n  tigeadh  Socrates  air  ais  do 
Oil -thigh  Ghlaschu,  no  do  Oil-thigh  Dhiin- 
eideann,  chluinneadh  e  an  luchd-teagaisg  agus 
na  h-oileanaich  oga  a'  deasbud  air  na  ceart 
chuspairean  air  am  bitheadh  e  fhein  a'  labhairt 
ri  oigridh  na  Greige,  agus  leumadh  a  chridhe 
le  toileachas,  toileachas  gu  robh  uigh  aca  ann 
a  bhi  rannsachadh  le  solus  an  inntinn  mu 
thimchioU  gach  ni  air  neamh  agus  air  an 
talamh  ;  ach  tha  mi  an  dtiil  nach  bitheadh 
tlachd  air  bith  aig  Niall  Camshron  ann  an 
deasbud  nam  feallsanach,  agus  gu'm  biodh 
amharus  aige  gu  robh  iad  uile  air  an  t-slighe 
gu  truaighe  shiorruidh. 

Seana  cheist  is  ceist  ur 

Tha  an  da  leabhar  so  a'  togail  iomadh  ceist, 
ceistean  a  tha  cho  sean  ris  na  cnuic  ach  a  tha 
daonnan  ur,  agus  tha  iad  a'  togail  na  ceiste  so 
gu  sonruichte,  co  dhiubh  is  fhearr  do  dhuine  an 
seorsa  inntinn  a  bha  aig  Socrates  a  bhi  aige  no 
an  seorsa  inntinn  a  bha  aig  Niall  Camshron. 
A  thaobh  eanchainn  bha  uiread  mughaidh  eadar 
an  dithis  's  a  tha  eadar  or  agus  umha,  ach  chan 
e  sin  idir  a  tha  mi  ciallachadh.  Is  e  a'  cheist, 
CO  dhiubh  is  fhearr  do  dhuine  a  bhi  cho  iriosal 
agus  cho  neo-chinnteach  a  thaobh  a  bhreith- 
neachaidh  fein  's  a  bha  Socrates,  no  bhi  cho 
cinnteach  as  fein  's  a  bha  Niall  Camshron.  Cha 
robh  Socrates  a'  gabhail  air  fein  gu  robh  frea- 
gairt  aige  do  cheistean  diomhair  nach  robh  aig 
daoine  eile,  ao-us  cha  mho  a  ffhabhadh  e  air 
fein  a  radh  gu  robh  esan  ceart  agus  an  saoghal 
uile  cearr.  Ach  cha  robh  dad  de'n  irioslachd 
inntinn  sin  (no  ma  thogras  tu,  udalanachd 
inntinn)  ann  am  Mghr  Camshron  ;  theireadh 
e  gu  luath  agus  gu  laidir  gu  robh  esan  ceart 
agus  an  saoghal  uile  cearr. 

A'  cheud  bhliadhna  a  chaidh  e  do  Chollaiste 
Dhiin-eideann,  agus  gun  a  bheag  de  sgoil  aige 
aig  an  am  (bha  e  dha  dheug  air  f  hichead  agus 
air  a'  chiobaireachdfhagail)  bha  e  cho  cinnteach 
as  fein  agus  gu'n  do  thog  e  a  ghuth  an  aghaidh 
an  teagaisg  a  bha  an  t-Ard  Ollamh  Alasdair 
Caimbeul  Friseal  a'  toirt  dhaibh  ann  an  Logic, 
ag  radh  gu  robh  e  an  aghaidh  na  Firinn.     Sin 


agaibh  misneach  ;  ged  theagamh  gu'n  abair 
cuid  agaibh  gur  e  rud-eigin  eile  a  bha  ann  air 
nach  cuir  mise  ainm.  B'e  an  fhreagairt  a  thus 
an  seann  sgoilear  ainmeil  ud  dha,  "  Faodaidh 
an  duine  og  aig  a  bheil  na  beachdan  so  an 
Collaist  fhagail  a  dh'  aon  ruith,  oir  chan  fhaigh 
e  buannachd  o'n  teagasg  a  gheibh  e  ann." 

Eaglaisean  Dhun-eideann 

Theab  nach  b'  urrainn  e  eaglais  fhaotainn  ann 
am  baile  mor  Dhim-eideann  anns  an  suidheadh 
e  le  saorsa  ;  bha  rud-eigin  cearr  orra  uile.  Mur 
robh  an  teagasg  cearr,  bha  laoidhean  air  an 
seinn  ;  no  bha  organ  annta  ;  air  neo  cha  robh 
daoine  iompaichte  annta.  Fad  na  h-iiine  bha 
e  a'  cumail  a  shiila  air  Rainy  agus  air  Dods,  is 
amharus  aige  gu  robh  iad  a'  cur  na  h-Eaglais 
Shaoir  air  seachran  le  comhairle  shuidhichte. 
Ged  nach  robh  Eabhra  no  Greigis  aige  (ach 
prabadh  beag  nach  fhiach  ainmeachadh)  chuir- 
eadh  e  ceart  (no  gheibheabh  e  cearr)  sgoilearan 
a  chuir  seachad  am  beatha  a'  rannsachadh  na 
Fh'inn.  Co  air  bith  a  bha  cearr  bha  esan 
daonnan  ceart.  Sin  an  seorsa  inntinn  a  bha  aig 
an  Urramach  Niall  Camshron, 

Lagh  is  Smachd 

Ged  nach  bu  mhaith  leam-sa  an  inntinn  so  a 
bhi  agam  fhein,  agus  ged  nach  'eil  mi  a'  creid- 
sinn  gu  bheil  buintealas  air  bith  aice  ris  a' 
ghliocas  a  ta  o  shuas,  no  ri  Spiorad  naomh  is 
caomh  na  firinn,  a  tha  ag  oibreachadh  gu  ciiiin 
mar  an  solus,  bithidh  air  uairean  seorsa  de 
fharmad  agam  ris  na  daoine  aig  a  bheil  i  (tha 
gu  leoir  dhiubh  anns  an  t-saoghal,  agus  cuid 
dhiubh  anns  .  an  eaglais  againn  fhein)  oir  tha 
iad  air  an  saoradh  o'n  iom-chomhairle  anns  am 
bi  m'  inntinn-sa  gu  trie,  agus  is  urrainn  dhaibh 
an  lagh  a  leagail  sios  do  dhaoine  eile,  agus 
smachd  a  chumail  orra  an  doigh  nach  urrainn 
mise  a  dheanamh.  Ach  ged  bhios  na  smuaintean 
sin  air  uairean  a'  tighinn  'n  am  chridhe,  agus 
am  farmad  so  ri  daoine  nach  d'  fhairich  agus 
nach  do  shaoil  riamh  gu'm  faodadh  iad  fein  a 
bhi  cearr,  a7i  uair  a  thig  mi  thugamfein  is  fhearr 
leam  a  bhi  mar  tha  mi  ;  leigeil  le  Niall  Cam- 
shron affus  a  leithidean  an  rathad  fhein  a  ffhabh- 
ail  ann  an  sith,  ach  gun  an  leantuinn. 

Bha  an  t-Urramach  Niall  Camshron  'n  a 
mhinistear  dileas  agus  'n  a  dhuine  diadhaidh  ; 
bha  e  fo  chumhachd  an  t-saoghail  neo-fhaic- 
sinnich  ged  nach  abrainn  gu  robh  e  fo  chumh- 
achd inntinn  Chriosd  ;  rinn  e  obair  mhor  an 
Glaschu  is  chum  e  coimhthionail  mor  cruinn 
agus  umhail  dha,  agus  rinn  e  sin  a  chionn  nach 
leigeadh  le  leo  doighean  no  beachdan  a  bhi  aca 
ach  na  doighean  agus  na  beachdan  a  bha  aige 
fein,  agus  a  chionn  gu'n  do  chleachd  e  gu 
cruaidh  agus  gu  laidir  smachd  eaglais.  Mur 
dean  thu  toil  a'  Phapa  fag  an  Roimh. 

Mar  thubhairt  mi  cheana  tha  rud  ri  radh  as 
leth  na  h-inntinn  so,  ach  tha  fada  fada  barrachd 
ri  radh  'n  a  h-aghaidh,  is  tha  mise  an  dochas 
nach  fhaigh  i  gu  brath  lamh-an-uachdar  oirnn 
ann  an  Eaglais  na  h-Alba.  Is  priseil  an  rud 
saorsa  ;  saorsa  inntinn,  is  saorsa  coguis,  is  saorsa 
facail  ;  saorsa  o  eagal  ministir  no  sagairt.  Thug 
Dia  eanchainn  agus  coguis  do  mhac  an  duine 
a  chum  gu'n  cleachdadh  e  iad,  is  cha  ruig  righ 
no  Papa  a  leas  feuchainn  ri  thoirmeasg  do 
dhaoine  an  inntinnean  a  chleachdadh  agus  solus 
an  inntinnean  a  leantuinn  far  an  treoraich  e 
iad.  A  h-uile  adhartas  a  thainig  air  an  t- 
saoghal  riamh  thainig  e  troimh  shaorsa  inntinn 
mhic  an  duine,  agus  sin  a'  cheart  choinneal  a 
shoillsicheas  fhathast  an  dorchadas  a  tha  mu'n 
cuairt  oirnn.  Duine  air  bith  a  dh'  fheuchas  ri 
buarach  no  ceangal  a  chur  air  inntinn  mhic  an 
duine,  tha  e  mar  gu'm  feuchadh  e  ris  a'  Chuan 
Shiar  a  chumail  air  ais. 

Smachd  eaglais 

A  thaobh  agus  nach  ann  ri  leanaban  a  tha 
mi  bruidhinn  cha  ruig  mi  leas  iarraidh  oirbh 
gun  mo  thogail  cearr,  no  a  shaoilsinn  gu  bheil 
mi  a'  cur  smachd  eaglais  an  suarachas,  far  a 
bheil  smachd  feumail  ;  no  idir  idir  gu  bheil  mi 
a'  cur  riaghailt  creidimh  is  teagaisg  an  suarachas, 
no  ughdarras  nan  Sgriobturan.  Chan  'eil  idir  ; 
ach  feumaidh  eadhon  smachd  eaglais  a  bhi  air 
a  chleachdadh  le  uaisle  is  faighidinn  is  irioslachd 
Chriosd,  agus  a  thaobh  iighdarras  nan  Sgriob- 
turan, tha  an  t-ughdarras  sin  annta,  chan  ann 
a  chionn  gu'n  dubhairt  faidh,  no  sagart,  no 
diadhair,  no  eadhon  abstol,  gu  bheil  iad  air  an 
deachdadh  leis  an  Spiorad  Naomh,  ach  a  chionn 
gu  bheil  iad  a'  labhairt  le  cunihachd  ri  cridhe 


is  coguis  an  duine  ;    a  chiomi  gu  bheil  Spiorad 
Dhe  a   labhairt  annta. 

Bha  e  'n  a  chleachdadh  aige,  air  la  na  bliadhna 
iiire  daonnan,  teagasg  a  thoirt  d'a  choimh- 
thional  mu  phrionnspalan  na  h-eaglais  ;  tha 
dithis  de  na  h-oraidean  mora  laidir  sin  air  an 
cur  sios  anns  an  leabhar  so,  ach  ciod  air  bith 
na  smuaintean  a  dhiiisgeas  iad  an  inntinnean 
dhaoine  eile,  is  e  an  smuain  a  dhuisg  iad  ann 
am  inntinn-sa,  gu'm  bu  mhaith  learn  rud-eigin 
eile  a  chhiinntinn  ann  an  tigh  an  Tighearna 
air  la  na  bliadhna  iiire  seach  an  seanchas 
tioram  connspoideach  so  ;  facal  a  bu  bhlaithe 
agus  a  bu  shoisgeulaiche  agus  a  bu  fhreagar- 
raiche  do  dhaoine  lag  is  peacach  a'  dol  an 
coinneamh  ceum  eile  d'  am  beatha. 

An  gliocas  o  shuas 

Bha  Niall  Camshron  'n  a  dhuine  diadhaidh  ; 
bha  ughdarras  na  sagartachd  'n  a  choslas  agus 
'n  a  theagasg  agus  'n  a  ghiiilan,  ach  chan 
abrainn  gu  robh  e  'n  a  mhirijsteir  soisgeulach, 
no  gu  robh  comharraidhean  no  dreach  na  h- 
inntinn  a  bha  ann  an  Criosd  air  an  inntinn  aige. 
Tha  e  maith  do'n  h-uile  eaglais  a  leithidean  a 
bhi  annta,  ach  cha  bhitheadh  e  maith  do  eaglais 
air  bith  gun  ach  a  leithidean  uile  a  bhi  innte.  Bu 
choir  do'n  eaglais  daonnan  feuchainn  ri  bhi  cho 
farsuing  agus  cho  faighidinneach  ri  Ci'iosd  fein, 
a'  toirt  an  saorsa  do  dhaoine  a  thaobh  nithean 
anns  a  bheil  inntinn  mhic  an  duine  ag  iarraidh 
saorsa.  Agus  is  maith  an  rud  e  ann  an  duine 
diadhaidh  gu  bheil  e  furasda  cur  suas  leis.  Tha 
mi  an  diiil  gur  e  sin  a  bha  an  t-abstol  Seumas 
a'  ciallachadh  an  uair  a  thubhairt  e  gu  bheil  an 
gliocas  a  tha  o'n  airde  siochail,  ciiiin,  agus  so- 
chomhairleachaidh. 


Anns  a'  Choille  Bheithe 

(Na  seann  Naoimh  agus  na  h-Aithrichean) 


UAIR-EIGIN  de'n  t-saoghal,  an  uair  a 
chluinninn  no  a  leughainn  gu'n  dubhairt 
an  seann  Naomh  ud,  no  an  seann  Athair  ud,  sid 
no  so,  nithean  air  nach  robh  dreach  na  firinn  a 
reir  mo  thuigse  fein,  bhitheadh  eagal  orm  cur 
'n  an  aghaidh,  oir  bha  mi  a'  faireachduinn  gu 
robh  e  ladarna  no  eadhon  toibheumach  do 
dhuine  mar  tha  mi  fein  solus  mo  reusoin  a 
leantuinn  an  aghaidh  f  ianuis  nan  Naomh  agus 
nan  Aithrichean  ann  an  ciiis  air  bith.  Sin  an 
teagasg  a  fhuair  mi  am  oige,  agus  gus  an  robh 
mi  tri  bliadhna  fichead  a  dh'  aois,  bha  greim 
laidir  aige  air  m'  inntinn,  greim  cho  laidir  agus 
na'n  abradh  duine  rium  gu  robh  am  beachd  so 
aig  an  Naomh  lerome,  no  aig  an  Naomh 
Martainn,  no  aig  Clann  Mhic  Leoid  na  Mor- 
airne,  no  aig  Aithrichean  na  h-eaglais  Shaoir, 
chuireadh  sin  a'  cheist  an  dara  taobh,  agus 
crioch  air  connsachadh. 


Ach  dh'  fhalbh  an  la  sin,  agus  is  e  an  doigh 
anns  an  d'fhuair  mi  mo  shaorsa,  agus  an  sonas 
agus  a'  mhisneach  a  tha  daonnan  a'  leantuinn 
saorsa,  gu'n  do  thoisich  mi  air  leughadh  mu  na 
seann  Naoimh  agus  na  seann  Aithrichean  ;  a 
cheart  cho  luath  's  a  thoisich  mi  air  sin  a  dhean- 
amh,  chunnaic  mi  nach  robh  annta  ach  daoine 
air  bheag  eolais  coltach  rium  fein,  agus  nach 
b'  urrainn  daibh  dearbhadh  air  bith  a  thoirt 
dhomh  gu'n  dubhairt  Dia  na  thubhairt  iadsan, 
a  thaobh  iomadh  rud  a  bha  iad  ag  radh  'n  a  ainm. 
Chan  e  mhain  sin,  ach  chunnaic  mi  nach  b' 
urrainn  dhaibh  a  bhi  ceart  ann  an  iomadh  rud 
a  chionn  nach  b'  e  solus  an  reusoin  fein  a  bha 
iad  a'  leantuinn  ach  teine-sionnachain  air  chor- 
eiffin  eile,  ag^us  nach  robh  an  t-eolas  aca  a  dh' 
fheumadh  a  bhi  aig  duine  m'  an  tugadh  e  breith 
chothromach  anns  na  ciiisean  ris  an  robh  iad  a' 
buntainn. 


ANNS  A^  CHOILLE  BHEITHE 


A'  choinneal  phriseil 

Theagamh  gu'n  saoil  cuid  gu  bheil  so  dalma 
dhomh  a  radh,  ach  ma  shaoileas,  chan  'eil  mi 
Va  chiallachadh  mar  sin  ;  faodaidh  gu  bheil  mi 
Va  chur  car  maol,  ach  chan  ann  an  spiorad  na 
dalmachd  a  tha  mi  'ga  radh,  is  chan  abrainn  idir 
e  "hiur  b'e  gu  bheil  fhios  agam  gu  bheil  moran 
dhaoine  eile  fo'n  cheart  chuing  fo'n  robh  mise 
ann  an  laithean  m'  oige,  agus  gu'm  bu  mhaith 
leam  a'  chomhairle  so  a  thoirt  orra,  saorsa  inn- 
tinn  is  coffuis  a  ffhabhail  dhaibh  fein  o  thiis  an 
toiseachaidh,  agus  solus  an  reusoin  a  leantuinn. 
Mar  is  sine  tha  mi  a'  fas,  is  ann  is  cinntiche  mi 
gur  e  solus  a  reusoin  fein  a'  choinneal  as  fhearr 
(a  mach  o'n  Spiorad  Naomh  'n  a  choguis)  as 
urrainn  mac  an  duine  a  leantuinn,  ann  an  ciiis 
air  bith  anns  an  t-saoghal  so.  Ach  tha  eagal 
air  moran  dhaoine  roimh  colas  agus  roimh 
sholus  in-  mar  gu'm  b'e  naimhdean  do  Dhia  no 
do'n  Fhirinn  a  bha  annta,  agus  is  fhearr  leo 
taiceachadh  air  rud-eigin  a  thubhairt  Rabbi 
Natan,  no  an  Naomh  Ambrose,  no  Maighstir 
Lachlainn,  ged  nach  'eil  tiir  no  toinnisg  ann. 
Is  fhearr  leo  an  fhianuis  a  gheibh  iad  le  eis- 
deachd  na  cluaise  'n  an  fhianuis  a  gheibh  iad 
'n  an  inntinn  agus  'n  an  cridhe  fein. 

C6  iad  na  Naoimh 

'Nar  cluasan-ne  agus  'n  ar  siiilean-ne  tha  am 
facal  Naomh  (gu  sonruichte  an  uair  a  chuireas 
sinn  N  mhor  aig  a  thoiseach)  cho  buadhmhor 
agus  nach  bu  mhaith  leinn  a  ghabhail  oirnn  nach 
bu  choir  dhuinn  eisempleir  Naoimh  a  leantuinn. 
Ach  bha  gu  leoir  de  na  Naoimh  sin  a'  cur  seachad 
am  beatha  ann  an  doigh  nach  'eil  e  furasda 
.  f  haicinn  cia  mar  a  ghabhadh  Dia  tlachd  annta. 
Ged  their  ear  Naoimh  riu,  agus  ged  fhuair  iad 
an  t-ainm  sin  an  eachdraidh  na  h-eaglais,  chan 
'eil  sin  a'  ciallachadh  gu  robh  iad  'n  an  daoine 
naomh  no  maith.  Chan  'eil  idir;  chan  'eil  e  ach 
a'  ciallachadh  gu'm  b'  ann  do'n  eaglais  Chrios- 
duidh  a  bhuineadh  iad,  agus  gle  thric  cha  robh 
annta  ach  daoine  beaga  anns  gach  seadh, 
daoine  a  bha  fada  fada  air  dheireadh  ann  an 
eolas  agus  ann  an  tuigse  spioradail  air  buill  na 
h-eaglais  anns  a'  Ghaidhealtachd  an  diugh. 

Tha  Naoimh  agus  Naoimh  ann  ;  cunntar  am 
measg  nan  Naonnh  Augustine,  agus  Calum- 
cille,  agus  Cliamain  ;  daoine  d'an  dlighear 
urram  is  iimhlachd,  chan  ann  a  chionn  gu  bheil 
iad  air  an  aireamh  am  measg  nan  Naomh  a 
bhithear  a  litreachadh  an  ammean  le  N  mhor, 
ach  a  chionn  gu'm  bu  daoine  cumhachdach  iad 
gu  nadurra,  daoine  aig  an  robh  solus  reusoin  a 
bu  ghloine  agus  a  bu  laidire  na  bha  aig  daoine 
eile.  Ach  cunntar  am  measg  nan  Naomh 
cuideachd,  Serapion,is  Antony,  is  Pachomius,is 
Ammon,  agus  an  seorsa  sin ;  daoine  aig  nach  robh 
a'  bheag  de  sgoil  no  de  thuigse  nadurra,  air  chor 
agus  nach  'eil  reuson  air  bith  gu'n  tugteadh 
barrachd  geill  d'  am  briathran  no  d'  an  cleach- 


daidhean  na  bheirear  do  mhinistear  an  Cleir 
Mhuile  no  an  Cleir  Dhun-Chaillinn.  Theagamh 
gu'n  saoil  cuid  de  dhaoine  gu  bheil  cudthrom 
ann  am  facal  an  Naoimh  Ammon  nach  'eil  ann 
am  facal  an  Urramaich  Niall  Mac  Pharlain, 
B.D.,  ach  b'  fhearr  leam-sa  fada  fada  cian 
am  fear  a  tha  lathair  seach  am  fear  nach 
maireann. 

Cha  do  nigh  an  Naomh  Ammon  e  fein  fad 
bhliadhnachan,  is  tha  e  air  a  radh  nach  fhaca  e  e 
fein  riamh  riiisgte  ;  bha  e  an  diiil  mar  bu 
shailche  a  bhiodh  a  chorp  gur  ann  a  bu  ghlaine 
a  bhitheadh  anam.  An  oidhche  a  phos  e,  b'e  a' 
cheud  rud  a  rinn  e  oraid  mhor  f  hada  a  liubhairt 
d'a  mhnaoi  mu  na  h-uilc  a  tha  an  ceangal  ri 
staid  a'  phosaidh.  Is  e  a  thainig  as  an  oraid 
gu'n  do  dhealaich  iad  an  oidhche  sin  fein.  Ciod 
eile  a  dheanamh  boirionnach  air  bith  anns  an 
robh  sprachd  ?  Agus  a  dh'  aindeoin  gu  robh  N. 
mhor  an  ainm  an  Naoimh  cha  robh  smod  tiiir 
ann. 

An  uair  a  bha  e  og  chan  ionnsaicheadh  an 
Naomh  Antony  leughadh  a  chionn  gu'm  mill- 
eadh  sin  a  naomhachd  agus  gu'n  tugadh  e 
steach  e  do  chomunn  sgoilearan  eile.  Bha  e  'na 
sheann  duine  m'  an  d'fhuiling  e  a  chasan  a  bhi 
air  an  nigheadh  ;  bha  salchar  tri  fichead 
bliadhna  orra.  Gus  faotainn  air  falbh  o  pheacadh 
an  t-saoghail  theich  e  do'n  fhasach,  ach  an  iiine 
ghoirid  thainig  e  air  ais,  ag  radh  gu  robh  buair- 
idhean  a'  bhaile  dona  gu  leor  ach  gu  robh 
buairidhean  an  fhasaich  seachd  uairean  na  bu 
mhiosa. 

Seann  tiotal 

Feumar  a  chuimhneachadh  nach  'eil  anns  an 
fhacal  Naomh  ach  tiotal  ;  nach  'eil  e  a'  ciall- 
achadh gu  robh  na  daoine  a  fhuair  an  t-ainm 
daonnan  'n  an  daoine  naomh,  no  'n  an  daoine 
glic,  no  'n  an  daoine  ionnsaichte  ;  na  tri  nithean 
a  tha  toirt  iighdarras  do  fhacal  no  do  bheachd 
duine.  Cha  robh  anns  an  tiotal  Naomh  ach 
seorsa  de  D.D.  a  b'abhaist  a  bhi  air  a  thoirt  do 
dhaoine  sonruichte  anns  an  eaglais  anns  na 
seann  laithean,  agus  mar  tha  tachairt  anns  na 
laithean  so  fein,  chan  'eil  an  tiotal  a'  ciallachadh 
gu  bheil  anf  headhainn  aig  a  bheil  e  air  thoiseach 
air  gu  leoir  aig  nach  'eil  e,  an  eolas  no  an  gliocas 
no  an  naomhachd.  Ach  mar  thubhairt  mi 
cheana,  sin  na  nithean  anns  a  bheil  iighdarras 
spioradail  a'  laighe  ;  eolas,  gliocas,  naomhachd. 
Tha  eadhon  aon  dhiubh  cumhachdach,  ach  ma 
tha  an  tri  a'  coinneachadh  ann  an  aon  duine, 
CO  air  bith  e  ;  no  c'  aite  air  bith  as  an  tainig  e  ; 
CO  dhiiibh  a  tha  ann  ludhach,  no  Greugach,  no 
Leodhasach  ;  co  dhiubh  a  tha  ann  Prostanach 
no  Papanach  no  Hindtiach,  cuir  dhiot  do  bhoin- 
neid  agus  eisd  ris  le  ro-aire  agus  le  irioslachd, 
agus  soillsichidh  sin  do  reuson  agus  do  choguis. 
Ach  air  a'  cheann  mu  dheireadh  is  e  solus  do 
reusoin  agus  do  choguis  fein  do  choinneal. 


ANNS  A'  CHOILLE  BHEITHE— AIG  AN  UINNEIG 


Leanabantachd  Nan  Naomh 

Bho  chionn  dheich  bliadhna  fichead  tha  mise 
a'  leughadh  gu  maith  dichiollach  (agus  gun 
sgiths)  mu  na  Naoimh  agus  mu  na  h-Aith- 
richean  ;  dhioghluim  mi  iomadh  rud  maith  agus 
iomadh  rud  neonach  cuideachd  as  na  h-ach- 
aidhean  sin  ;  ach  is  e  so  aon  rud  a  dh'  fhaodas 
mi  a  radh  air  an  duilleig  so,  an  uair  a  thoisicheas 
tu  air  eachdraidh  nan  Naomh  a  leughadh,  agus 
na  naigheachdan  a  tha  air  an  innseadh  umpa, 
tha  thu  del  a  steach  do  shaoghal  nach  'eil  coltach 
ris  an  t-saoghal  as  aithne  dhuinn  an  diugh  ; 
saoghal  a  tha  purraich  air  tharraich  ;  saoghal 
leanabail  anns  a  bheil  daoine,  is  beathaichean, 
is  eoin^  is  eadhon  Dia  fein,  a'  dol  air  an  aghaidh 
ann  an  doigh  nach  fhaca  thu  riamh  a  leithid. 
An  uair  a  theid  thu  steach  de'n  t-saoghal  sin 
feumaidh  tu  do  choinneal  fein  a  bhi  daonnan 
laiste. 

Ged  nach  robh  na  Naoimh  a'  ciallachadh  a  bhi 
aff  innseadh  bhreus;,  bha  iad  a'  creidsinn  affus  ao; 
innseadh  mar  f  hirinn  (agus  Dia  mar  urrainn  aca) 


nithean  air  nach  robh  dreach  na  f  irinn.  Ciamar 
a  bhitheadh  ciiisean  air  atharrachadh,  oir  eha 
robh  iad  ach  mar  phaisdean  a  thaobh  an  eolais 
air  obair  a'  chruthachaidh,  agus  a  thaobh  an 
tuigse  air  freasdal  Dhe  ?  Gheibh  thu  na 
naigheachdan  sin  air  an  innseadh  linn  as  deidh 
linn  ;  na  naigheachdan  a  leugh  thu  mu  Naomh 
air  chor-eigin  anns  an  Eiphit,  gheibh  thu  iad  air 
an  innseadh  mu  Chalum-cille  anns  an  leabhar 
a  bha  air  a  sgriobhadh  uime  le  Adamnan, 
naoieamh  Aba  na  h-I  ;  agus  na  naigheachdan 
a  leugh  thu  mu  Chalum-cille,  gheibh  thu  na 
ceart  naigheachdan  air  an  innseadh  mu  aith- 
richean  Rois  leis  an  Dotair  Ceannaideach  agus 
le  seanchaidhean  eile,  ceudan  bliadhna  an  deidh 
laimhe. 

Ann  an  lorgachadh  na  f  irinn,  is  e  an  da  rud  as 
feumaile,  Eolas  (History)  agus  Logic  ;  sin 
dearbhadh  a  dh'  fheumas  gach  beachd  agus 
gach  teagasg  seasamh  ris  air  a'  cheann  mu 
dheireadh.  Chan  'eil  namhaid  aig  an  f  hirinn  as 
miosa  na  aineolas,  is  chan  'eil  caraid  aice  as 
fhearr  na'n  solus,  solus  reusoin  mhic  an  duine. 


Aig  an  Uinneig 


Ant-OUamh  Aonghus  Domhnullach 

THAINIG  a'  chrioch  air  fear  eile  de  mhinis- 
tearan  na  Gaidhealtachd  o  na  sgriobh  mi  an 
aireamh  mu  dheireadh,  an  t-Ollamh  Aonghus 
Domhnullach,  an  Cill-iiirnain.  A'  cheud  uair  a 
bha  mi  aig  an  Ard-sheanadh  chunnaic  mi  duine 
a'  tighinn  a  steach,  a  bha  cho  ard,  agus  cho 
direach,  agus  cho  eireachdail  'n  a  phearsa,  's 
gu'n  d'  f  heoraich  mi  do  chuid-eigin  a  bha  laimh 
rium  CO  a  bha  ann.  Sin  agad,  ars'  esan,  ministear 
Chill-iiirnain.  Ged  bha  an  aois  a'  laighe  air, 
agus  a  cheum  a'  fas  na  bu  truime,  agus  a  ghuaill- 
ean  na  bu  chruime,  bha  uaisle  is  eireachdas  an 
ceum  an  Dotair  Dhomhnullaich  gus  an  la  mu 
dheireadh, 

Thainig  e  o  sheana  stoc  Uidhisteach  ;  b'e  a' 
cheud  aite  anns  an  do  thoisich  e  air  obair  na 
ministrealachd  Cair-innis,  an  eilean  a  dhuth- 
ehais  ;  a  Cair-innis  chaidh  e  a  dh'  Ullabul,  agus 
a  Ullabul  chaidh  e  do  Chill-iiirnain  (an  1890)  far 
an  do  shaothraich  e  gus  an  tainig  a'  chrioch  air. 

Ged  bha  an  t-Ollamh  Aonghus  Domhnullach 
'n  a  mhinistear  dleasdanach,  an  da  chuid  'n  a 
sgireachd  fein  agus  ann  an  obair  na  Cleire 
(bha  e  fada  'n  a  Chleireach  an  Cleir  na  Cana- 
naich)  chan  ann  mar  shearmonaiche  no  mar 
dhiadhair  a  chumar  ainm  air  chuimhne  ach 
mar  sheanchaidh  aig  an  robh  eolas  farsuing 
agus  mionaideach  air  eachdraidh  na  Gaidheal- 
tachd, agus  gu  sonruichte  air  eachdraidh  nan 
teaghlaichean  a  bhuineadh  do  fhine  nan 
Domhnullach. 

Chuir  e  fhein  agus  fhear-ainme  an  Cill- 
tarlag;ain  a  mach  eadar  riu  coiff  leabhraichean 


mora  anns  an  do  chuir  iad  saothair  iomadh 
bliadhna  ;  tri  leabhraichean  mu  eachdraidh  nan 
Domhnullach,  aon  fhear  anns  an  do  chruinnich 
iad  bardachd  a  bha  air  a  deanamh  le  Domh- 
nullaich,  agus  fear  eile  anns  a  bheil  an  obair 
aig  Mac  Mhaighstir  Alasdair.  Chan  urrainn 
duine  nach  'eil  'na  sgoilear  a  chreidsinn  an 
t-saothair  agus  an  rannsachadh  a  b'  fheudar 
dhaibh  a  dheanamh  ann  an  cur  ri  cheile  nan 
leabhraichean  so,  gu  sonruichte  eachdraidh 
Chloinn  Domhnuill. 

B'  ann  air  a  shon  so  a  thug  Oil-thigh  Ghlaschu 
D.D,  dhaibh  le  cheile  ;  do  Ghilleasbuig  Domh- 
nullach an  am  iomchuidh,  agus  do  Aonghus 
Domhnullach  anmoch  'n  a  bheatha. 

Curam  nam  marbh 

An  aireamh  October,  air  an  duilleig  so,  bha 
mi  a'  bruidhinn  ri  mo  bhraithrean  uile  anns  a' 
mhinistrealachd  anns  a'  Ghaidhealtachd  mu 
chumail  suas  nan  eaglaisean  agus  nam  man- 
saichean  agus  nan  garaidhean  agus  nan  glio- 
baichean  a  tha  air  ar  ciiram.  Dh'  eirich  an 
seanchas  sin  a  seanchas  eile  a  bha  mi  a'  deanamh 
ri  luchd-leughaidh  nan  duilleagan  so  mu  thurus 
a  thug  mi  gu  uaigh  Mhaighstir  Lachlainn  an 
Loch  Carrann. 

Bha  mi  anabarrach  duilich  a  chluinntinn  an 
deidh  laimhe  gu'n  tug  an  rud  a  sgriobh  mi 
oilbheum  do  mo  charaid,  an  t-Urramach  Domh- 
null  Mac  Phail,  M.A.,  a  dh'  fhag  sgireachd 
Loch  Carrann  am  meadhon  an  t-samhraidh 
roimh  sud  agus  a  tha  nis  an  Obar-Dheathain, 
affus  ffu'n  do  shaoil  e  eru  robh  mi  a'  cur  as  a  leth 


AIG  AN  UINNEIG 


gu'n  do  rimi  e  dearmad  air  na  togalaichean  a 
bhuineas  do  Eaglais  na  h-Alba  a  chumail  an 
ordugh  ceart. 

Cha  tainig  a  leithid  sin  de  smaontinn  'n  am 
inntinn-sa  riamh  ;  is  chan  e  mhain  nach  robh 
e  'n  am  inntinn,  ach  chan  fhaca  is  cha  chuala 
mi  dad  a  bheireadh  orm  a  shaoilsinn  nach  'eil 
togalaichean  na  h-eaglais  an  Loch  Carrann  air 
sealltuinn  as  an  deidh  cho  mhaith  's  a  tha  iad 
an  aite  air  bith  eile,  is  theagamh  moran  na's 
fhearr  na  tha  am  Manse  agus  an  garadh  a  tha 
air  mo  chtiram  fein  am  Blar.  Ciod  air  bith  a 
bhios  ministearan  eile  ag  radh  chan  ami  aon 
uair  ach  fichead  uair  's  a'  bhliadhna  a  bhios 
mise  a'  guidhe  gu  robh  an  garadh  agus  a'  ghliob 
agam  an  grunnd  a'  Chuain  Shiar. 

Tha  mi  an  dochas  nach  do  thog  gin  eile  d' 
ar  luchd-leughaidh  cearr  mi,  agus  nach  do  ghabh 
iad  mo  bhriathran  ann  an  seadh  nach  robh  mi 
a'  ciallachadh.  Tha  mi  an  dochas  cuideachd 
gu'n  creid  Mghr  Mac  Phail  gu  bheil  mi  duilich 
oilbheum  a  thoirt  dha  gun  f  hios  domh. 

Saoghal  na  mi-cheille 

An  uair  a  bha  mi  am  bhalach  anns  an  sgoil 
bhithinn  a'  cluinntinn  naigheachdan  mu  thigh 
sonruichte  an  eilean  mo  dhtithchais  anns  an 
robh  e  air  a  radh  gu  robh  nithean  neonach  agus 
neo-nadurra  a'  tachairt.  Bha  e  air  a  radh  gu'n 
cluinneadh  tu  air  uairean  stararaich  ann  an 
seomar  falamh  ;  gu'm  biodh  plaideachan  a'  dol 
air  theine  anns  a'  chistidh ;  gu'm  biodh  maidean- 
buntata  is  clobhachan  a'  dannsadh  air  an  iirlar  ; 
agus  cupaichean  is  truinnsearan  a'  leum  a  mach 
leo  f  hein  air  an  t-similear.  An  uair  a  thoisichear 
air  nithean  neonach  innseadh  tha  iad  am  bith- 
eantas  a'  fas  na's  neonaiche  anns  an  innseadh. 
Ach  dh'  fhalbh  na  nithean  sin  ;  chuir  Bord  nan 
sgoilean  teicheadh  orra  mar  a  chuir  e  teicheadh 
air  sithichean  is  tamhaisg  a  bha  aon  uair  cho 
tiugh  ris  na  buaghallain-ruadha,  agus  is  fhada 
cian  o  nach  cuala  mi  gin  de  na  naigheachdan  sin. 

Ach  an  la  roimhe  thainig  iad  gu  mo  chuimhne, 
agus  mi  a'  leughadh  leabhair  ris  an  abrar  anns 
a'  Bheurla,  On  the  edge  of  the  Etheiic,  leabhar  a 
bha  air  a  sgriobhadh  le  aon  de  na  daoine  ris  an 
abrar,  spioradairean  ;  daoine  a  tha  creidsinn 
gu'n  gabh  e  dearbhadh  ann  an  doigh  nadurra 
agus  le  fianuis  buadhan  ar  cuirp  gu  bheil  an 
fheadhainn  a  chriochnaich  an  turns  air  thalamh 
beo  fhathast  ;  nach  e  mhain  gu  bheil  iad  beo 
agus  'n  am  faireachadh,  ach  gu'n  teid  againn  air 
bruidhinn  riu,  agus  a  thuilleadh  air  sin,  gu'n  teid 
againn  air  am  faicinn  agus  air  an  aithneachadh. 

Bha  an  leabhar  so  air  a  mholadh  le  daoine 
nach  airidh  mise  air  barr-iall  am  brogf  huasgladh, 
is  bha  na  miltean  dheth  air  an  reic  ;  bha  e  air 
a  mholadh  le  aon  mhinistear  as  aithne  dhuinn 
uile,  an  t-Ollamh  Tormod  Mac  lUeathain,  ach 
ciod  air  bith  an  driiidheadh  a  rinn  e  air  inn- 
tinnean  dhaoine  eile,  is  e  a'  bhuaidh  a  bha  aige 


air  m'  inntinn-sa,  nach  ainm  eile  do'n  t-saoghal 
anns  a'  bheil  an  leabhar  so  a'  gluasad  ach 
saoghal  na  mi-cheille.  An  ni  a  bha  ann,  is  e  sin 
an  ni  a  tha  ann  fhathast,  is  chan  'eil  ni  nuadh 
fo'n  ghrein  ;  a'  cheart  mhionaid  a  dh'  fhosgail 
mi  duilleagan  an  leabhair  bha  mi  air  m'  ais  gu 
tigh  Eoghain  Bhain.  Cha  b'e  sin  f  hior  ainm  ach 
ni  ainm  air  bith  feum. 

Cha  bu  mhaith  leam  a  radh  gu  bheil  e  cearr 
do  spioradairean  no  do  dhaoine  air  bith  eile  a 
bhi  feuchainn  ris  an  roinn-bhrat  a  tha  eadar 
sinne  agus  an  fheadhainn  a  dh'  fhalbh  bhuainn 
a  reubadh  ;  chan  urrainnear  inntinn  mhic  an 
duine  a  thoirmeasg  o'n  fheorachas  agus  o'n 
rannsachadh  a  tha  innte  gu  nadurra,  ach  mur 
bheil  an  ceum  air  am  faigh  thu  thu  fein,  fo 
threorachadh  nan  spioradairean,  ach  'g  ad  thoirt 
a  steach  do  shaoghal  na  mi-cheille,  far  a  bheil 
dannsadh  chlobhachan  is  leumartaich  bhord  air 
an  gabhail  mar  dhearbhadh  air  nithean  spiora- 
dail,  agus  far  a  bheil  solus  do  reusoin  air  a  chur 
as,  tha  an  t-am  agad  tilleadh  air  t'  ais. 

***** 

Mu  bhoidean  ura 

So  an  t-am  de'n  bhliadhna  anns  am  bi  daoine 
aig  a  bheil  coguisean  maoth  a'  cur  bhoidean 
orra  fein  as  iir.  Agus  ma  bu  mhaith  leat,  a 
leughadair,  a  bhi  fas  ann  an  coiread,  agus  ann 
an  uaisle,  agus  ann  an  iomlanachd,  cuir  a'  bhoid 
so  oi't  fein  aig  toiseach  na  bliadhna,  crioman 
Gaidhlig  a  chur  thugam-sa  air  son  nan  duill- 
eagan so  m'  an  teid  a'  bhliadhna  seachad. 
Bho  chionn  mhiosachan  cha  d'  fhuair  mi  dad 
a  chuirinn  annta  ach  mo  chuid  fein,  is  bidh 
eagal  orm  air  uairean  gu'm  fasar  sgith  de  'n 
aon  ghuth  daohnan.  Bu  mhaith  leam,  ma  ta, 
tabhartas  de'n  t-seorsa  so  fhaotainn  o  dhuine 
air  bith  d'  an  aithne  Gaidhlig  a  sgriobhadh  gu 
ceart,  agus  aig  a  bheil  ni-eigin  sonruichte  ri 
radh  a  tha  mar  theine  'n  a  chnamhan  ;  ni-eigin 
a  bhuineas  do'n  eaglais  ;  d'a  creideamh,  no  d'a 
h-eachdraidh  ;  d'a  h-aoradh  no  d'a  ministearan 
(gu  sonruichte  an  fheadhainn  nach  'eil  a  nis 
beo)  ;  ni-eigin  a  chuireas  solus  air  cin*sa  an 
Fhreasdail  no  air  teagasg  a'  Bhiobuill  ;  air  neo 
naigheachd  air  chor-eigin  nach  dean  cron  do 
amadain  agus  a  dh'  fhaodas  maith  a  dheanamh 
do  dhaoine  glic.  Bhithinn  toilichte  bardachd 
fhaotainn  cuideachd,  ach  tha  na  baird  tearc. 
Ach  ma  tha  gin  dhiubh  beo  fhathast  bhithinn 
mor  asam  fein  'n  an  cuireadh  iad  sbruibeach 
o'm  biiird  thugam.  Is  e  na  baird  maithean 
agus  uaislean  an  t-saoghail  ;  is  ann  daibh  a 
bhuineas  na  ceud  chathraichean  le  coir  nadui-ra. 

Aon  fhacal  eile  ;  ceist  air  bith,  no  rud  air 
bith  a  bhuineas  do  na  duilleagan  Gaidhlig  ann 
an  leabhar  na  h-eaglais,  chan  ann  gu  Mghr 
Mac-an-Leigh,  fear-deasachaidh  nan  duilleagan 
Beurla,  is  coir  a  chur,  ach  gu  Dbmhnull  Mac 
Laomuinn,  am  Blar  Adholl. 


lANUARI,  AM  MIOS  MARBH 


lanuari,  am  mios  marbh 


Cuairt  na  Gealaich 


A'  cheud  cheathramh,  3mh  la 
An  solus  Ian,  1  ]  nih  la 


An  ceathramh  mu  dheireadh,  19mh  la 
An  solus  ur,  25mh  la 


"  Oir  hi  aithne  an  righ  mu'n  tlmchloll  gu'm  biodh  cuibhrlonn  draidh  air  an  son, 
a  dhlighefein  air  gach  Id.'''' — Nehemiah,  xi.  23. 


1.  Di-Dbmh7iaich 


2.  Di-Luain 


Di-Mairt 


4.  Di-ciadaoin 


5.  Di-ardaoin 


6.  Di-haoine 


7.  Di-Sathuirn 


Di-Damh?iaich 


9. 

Di-Luain 

10. 

Di-Mairt 

11. 

Di-ciadaoin 

12. 

Di-ardaoin 

13. 

Di-haoine 

14. 

Di-Sathuirn 

15. 

Di-Dbmhnaich 

A  Dhia,  is  tu  mo  Dkia-sa  ; 
gu  moch  iarraidh  mi  thu. — 
Salm  Ixiii.  1.  Air  mad- 
uinn  na  bliadhna  uire,  m' 
an  dean  thu  rud  air  bith 
eile,  liib  do  ghliin,  agus 
beannaich  ainm  an  Tiffh- 

o 

earna. 
Abair,  Air  mo  shon-sa  agus 

air  son  mo  thighe  ni  sinn 

seirbhis  do'n  Tighearna. 

— losua  xxiv.  15. 
Na  h-abair,  Fanaidh  sinn  an 

so  re  bliadhna,  agus  ni 

sinn     ceannachd,      agus 

gheibh  sinn  buannachd. 
An  uair  nach  'eil  f  hios  agad 

ciod  a  tharlas  air  an  la 

maireach. 
Abair,  Ma's  e  toil  an  Tisrh- 

earna  e,  bithidh  mi  beo, 

agus  ni  mi  so,  no  sud. — 

Seumas  iv.  15. 
Ann  ad  uile  shlighibh  aidich 

Dia,  agus  seolaidh  esan 

do    cheuman.  —  Gnath  - 

fhocail  iii.  6. 
Tabhair  suas  do  shlighe  do'n 

Tighearna  ;  agus  earb  as, 

agus     ni     se     e. — Salm 

xxxvii.  5. 
Is  e  an  Dia  hith-hhuan  do 

thearmunn,  agusfodha  tha 

na  gairdeanan  siorruidh. — 

Deut.  xxxiii.  27. 
Am    fear    a    ghleidheas    a 

theanga    gleidhidh    e    a 

charaid. 
Is  mor  am  facal  nach  tiochd 

's  a'  bheul. 
Beul  gun  f  haitheam  ! 
Is  maith  am  modh  a  bhi 

samhach. 
Cha     teid    fiach    air    beul 

duinte,  's  cha  tog  balbhan 

fianuis. 
Na  abair  ach  beag,  is  abair 

gu  maith  e. 
Le    cheile   ghabh    sinn    com- 
hairle    hhlasda ;    gu    tigh 
Dke  dh'   imich  sinn  cuid- 
eachd. — Salm  Iv.  14. 


16.  Di-Luain 


17.  Di-Mairt 


18.  Di-ciadaoin 


19-  Di-ardaoin 


20.  Di-haoine 


21.  Di-Sathuirn    'Se 


22.  Di-Dbmhnaich 


23.  Di-Luain 


24. 
25. 


Di-Mairt 
Di-ciadaoin 


26.  Di-ardaoin 


27.  Di-haoine 


28.  Di-Sathuirn 


29.  Di-Dbmhnaich 


>0.  Di-Luain 


31.  Di-Mairt 


Paidhear  e,  Di-Luain  mall. 
Di-Luain  mall,  sin  agad 
ainm  eile  air  la-air-chor- 
eigin,  agus  is  e  la-air- 
choreigin,  a?i  la  nach  tig 
gu  brdth. 
Am  fear  a  gheallas,  's  e  dh' 

iocas. 
N^a  h-abair  ri  d'  choimhears- 
nach,  Imich,  agus  thig  a 
rls,  agus  am  maireach 
bheir  mi  dhuit,  'n  uair  a 
tha  e  agad  laimh  riut. — 
Gnath-fhocail  iii.  28. 
B'  fhearr  a  leth  an  de,  na 

gu  leir  an  diugh. 
Am    fear    nach    cunntadh 
rium,  cha  chunntainn  ris. 
an    cunntas    ceart    a    dh' 
fhagas  nacairdean  buidh- 
each. 
Ann     an     l\o7imhorachd     do 
thrbcairean,  thig  mi  steach 
do  d'   thigh ;    sleuchdaidh 
mi      aig      do      theampull 
naomh,    ann    ad   eagal. — 
Salm  V.  7. 
Coma    leam    an    rud    nach 

toigh  leam ; 
eireagan  a'  dol  'n  an  coilich ; 
Sasunnach      a      mhuinntir 

Mhuile ; 
luingeas  mhor  a'  dol  air  tir, 
's    na    cumain    bheag    a 
seoladh. 
Treubhantas  an  duine  bhig, 

fead  is  fuaim. 
Is    maith    gu'm    foghainn 
nighean    gobha    do    dh' 
ogha  ceaird. 
Molaibh  afi  Tighearna,  oir  is 
maith  an  ni  a  bhi  tabhairt 
cliii     d'     ar    Dia. — Salm 
cxlvii.  1. 
Cha  do  chuir  Dia  riamh  beul 
do'n    t-saoghal,    gun    a 
chuid  fa  chomhair. 
Tha  da  laimh  air  an  duine  air 
a  bheil  aon  bheul. 


Air 

Searmon  beag  do'n  Chloinn 

(Ma  leughas  parantan  an  searmon  so  d'an  cloinn  theagamh  nach  dean  e  cron  dhaibh  fein,  no  do 

neach  air  bith  eile.) 

"■'Bheir  mi  an  aire  do  m'  shlighibh  nach  peacaich  mi  le  m'  theangaidh."" — Salm  xxxix.  1. 


THA  fichead  doigh  ann  anns  am  faod  daoine 
peacachadh  le  'n  teangaidh,  ach  is  e  an  da 
dhoigh  anns  an  trice  a  bheil  iad  'ga  dheanamh, 
le  breugan  agus  le  mionnan.  Mar  tha  Leabhar 
Aithghearr  nan  Ceist  ag  innseadh  dhuinn  tha 
cuid  de  pheacaidhean  na's  miosa  na  cuid  eile, 
ach  is  e  am  breugaire  f  ior  cheann-feadhna  nam 
peacach.  Ged  nach  maith  an  rud  e  ann  an 
duine  air  bith  a  bhi  cas  no  goii'id  'n  a  nadur,  no 
trom  air  an  uisge-bheatha,  no  leasg  gu  obair, 
.  no  farmadach,  faodaidh  na  failingean  mora  sin 
a  bhi  ann  an  daoine  anns  a  bheil  iomadh  rud  a 
tha  grinn  is  maith,  ach  an  uair  nach  'eil  an 
fhirinn  anns  an  taobh  a  stigh  aige,  agus  a  tha 
duine  air  a  thoirt  suas  do  na  breugan,  tha 
spiorad  an  Tighearna  'ga  fhagail. 

Air  uairean  chi  sibh  iibhlan  agus  meang 
annta  ;  crioman  beag  anns  an  taobh  aca  a  tha 
fas  bog,  ach  tha  an  corr  dhiubh  slan  fallan,  is 
gabhaidh  iad  itheadh  maith  gu  leor.  Sin  mar 
tha  a'  mhor-chuideachd  de  dhaoine  air  thalamh  ; 
tha  meang  annta,  ach  air  a  shon  sin  tha  fallain- 
eachd  annta  cuideachd,  agus  is  urrainn  do  Dhia 
feum  a  dheanamh  dhiubh  ann  an  obair  an 
t-saoghail  agus  ann  an  seirbhis  a  rioghachd. 
Ach  tha  na  breugairean  coltach  ri  iibhlan  a  tha 
grod  a  dh'  ionnsuidh  a  chridhe  ;  iibhlan  nach 
gabh  bias  a  chur  orra  ciod  air  bith  a  nithear 
riu,  agus  anns  nach  'eil  feum  air  bith  ach  a  bhi 
air  an  tilgeadh  air  an  dtinan. 

Bu  mhaith  leam  innseadh  dhuibh,  a  chlann, 
cuid  de  na  nithean  a  tha  facal  an  Tighearna  ag 
radh  mu  bhreugan,  agus  mu  luchd-innseadh 
bhreug. 

Is  grdinealachd  leis  an  Tighearna  bilean  nam 
breug,  ach  is  iad  an  dream  a  ni  gufirinneach  a 
thlachd  (Gnath-Fhocail  xii.  22). 

Is  beag  air  anfhhrean  na  breugan,  achfasaidh 
an  droch  dhuine  graineil  agus  ndraichear  e 
(Gnath-Fhocail  xiii.  5). 

Cha  ghabh  fear-deanamh  ceilge  cbmhnuidh 
ann  am  thigh  ;  chan  fhuirich  fear-labhairt 
bhreug  fa  chomhair  mo  skill  (Salm  ci.  7). 

Ma  dh'  eisdeas  uachdaran  ri  breugan,  bithidh 
a  sheirbhisich  uile  aingidh  (Gnath-Fhocail 
xxix.  12). 


Is  fearr  duine  bochd  na   breugaire  (Gnath- 
Fhocail  xix.  22). 

Sgriosar  luchd-labhairt  bhreug  (Salm  v.  6). 

Tha  an  t-abstol  Eoin  a'  cur  nam  breug  air  an 
aon  ghad  ris  na  peacaidhean  oillteil  so  ;  mort, 
striopachas,  draoidheachd,  iodhol-aoraidh,  agus 
am  measg  nan  daoine  a  tha  e  ag  radh  nach  teid 
a  steach  do  neamh  tha  e  ag  ainmeachadh,  gach 
neach  a  ghradhaicheas  agus  a  ni  breug. 

Tha  am  Biobull  ag  radh  gur  e  Satan  athair 
nam  breug,  air  chor  agus  gu'm  faodar  a  radh 
ann  an  da-rireadh  gur  e  clann  Shatain  a  tha 
annta-san  a  bhios  ag  innseadh  bhreug.  Is  e 
Satan  a  dh'  innis  a'  cheud  bhreug  air  a  bheil 
cunntas  againn,  an  uair  a  thug  e  air  Eubh  a 
chreidsinn  nach  eireadh  olc  dhi  ged  dheanadh 
i  an  rud  a  thoirmisg  Dia.  Agus  is  e  Cain  a  dh' 
innis  an  ath  bhreug  anns  a'  Bhiobull  ;  nach  e 
sin  an  dithis  mu  dheireadh  air  an  t-saoghal  a 
bu  mhaith  leibh  an  ceuman  a  leantuinn,  Satan 
agus  Cain. 

Ann  am  Facal  an  Tighearna  tha  da  naigh- 
eachd  uamhasach  air  an  innseadh  mu  dhaoine 
air  an  tug  Dia  breitheanas  air  son  nam  breug  ; 
Gehasi  anns  an  t-Seann  Tiomnadh,  is  Ananias 
agus  Saphira  anns  an  Tiomnadh  Nuadh.  Theag- 
amh gu  bheil  daoine  anns  an  t-saoghal  an 
diugh  a  tha  cheart  cho  neo-choguiseach  agus 
cho  breugach  ri  Ananias  no  ri  Gehasi,  ach  a  tha 
faotainnleo  gun  bhreitheanas  air  bith  a  thighinn 
orra,  ach  ged  tha  Dia  faighidinneach,  agus  ged 
nach  'eil  e  a'  toirt  luigheachd  dhuinn  air  son  ar 
n-eucearta,  bithibh  sibhse  cinnteach,  a  chlann, 
gur  e  tuarasdal  a'  pheacaidh  am  bas  ;  bas  an 
anma  ;  bas  nan  uile  bhuadhan  maith  is  uasal  a 
chuir  Dia  ann  an  anam  an  duine. 

Tha  cuid  de  bhreugan  ann  is  miosa  na  cheile  ; 
cha  b'  urrainn  Satan  fein,  athair  nam  breug, 
breug  a  bu  dalma  innseadh  na  bhreug  a  dh' 
innis  Ananias  do  Pheadar.  Dh'  fheuch  e  ris  a 
char  a  thoirt  as  na  h-abstoil,  agus  chan  ann  a 
mhain  as  na  h-abstoil  ach  as  an  Spiorad  Naomh. 
Ach  cha  mheallar  Dia  ;  tha  siiilean  an  Tigh- 
earna mar  mhile  coinneal,  agus  rannsaichidh 
iad  seomraichean  diomhair  a  chridhe. 

Chuala  sibh,  a  chlann,  am  facal  teanga  shalach, 
Tha  an  teanga  salach  an  uair  a  tha  i  air  a 

cleachadh  ann  an  seirbhis  a'  pheacaidh  ;  an  uair 
a  tha  i  a'  gabhail  mhionnan  oirre,  no  a'  labhairt 
bhreug.  Tha  daoine  a  bhios  a'  mionnachadh, 
no  a'  gairm  air  ainm  an  Tighearna  ann  an 
diomhanas,  a'  nochdadh  gu  soilleir  nach  'eil 
eagal  diadhaidh  no  urram  do  Dhia  'n  an  cridhe  ; 
tha  iad  ag  innseadh  do'n  t-saoghal  nach  'eil 
annta  fein  ach  daoine  mi-naomh,  gun  ghrinneas 
'n  an  giiilan  no'  'n  am  faireachadh.  Is  gasda  an 
rud  e  gu'n  sailleadh  duine  a  sheanchas  le 
geiread,  is  abhacas,  is  dibhersoin  laghach,  ach 
mur  bheil  dad  aige  leis  an  saill  e  a  sheanchas 
ach  niionnan,  is  guidheachan,  is  draosdachd,  b' 
fhearr  dha  fhein  agus  do  dhaoine  eile  gu'n  do 
rinn  Dia  balbhan  dheth. 

Tha  e  aii*  a  radh  gu  bheil  seoladairean  agus 
saighdearan  na's  truime  air  mionnan  na  daoine 
eile,  ach  ma  tha  iad  mar  sin  an  diugh,  bu  mhaith 
leam  innseadh  dhuibh,  a  chlann,  mu  shaighdear 
agus  mu  mharaiche  uasal  leis  nach  bu  toil  teavga 
shalach  a  bhi  aig  an  sgioba  aige,  Sir  Walter 
Raleigh,  a  bha  'n  a  chomanndair  air  cabhlach 
Bhreatuinn  anns  a'  bhliadhna  1617.  So  na 
cumhachan  a  chuir  e  air  na  sgiobairean  eile  a 
bha  foidhe  : 

(1)  Bithidh  aoradh  agaihh  air  bbrd  a  h-uile  la, 
anns  a'  mhaduinn  agus  anns  an  fheasgar  ; 


a  h-uile  feas gar  bithidh  ainm  an  Tighearna 
air  a  mholadh  leihh  ann  an  salm. 
(2)  Thoirihh  an  aire  nach  gairmear  air  ainm  an 
Tighearna  ann  an  diomhanas  air  an  luing. 
Ma  ni  neach  air  hith  siyi,  agus  nach  stad  e 
de  'n  droch  chleachdadh  so,  an  deidh  dha 
rahhadh  fhaotainn,  bithidh  e  air  a  thumadh 
anns  an  fhairge  hho  cheann  na  slaite.  Is 
diith  gu'm  hiodh  mallachd  an  Tighearna  air 
hata  nam  mio7in. 

Nach  bu  mhaith  an  gnothuch  na'n  robh  na 
riaghailtean  sin  air  an  cumail  air  gach  bata  a 
tha  dol  gu  muir  an  diugh  ! 

Tha  daoine  a'  deanamh  peacaidh  le  'n  tean- 
gaidh  air  iomadh  doigh  eile  cuideachd,  gu 
sonruichte  ma  tha  iad  luath  'n  an  teangaidh,  oir 
tha  Facal  an  Tighearna  ag  radh,  "  Ann  an 
lionmhorachd  bhriathran  cha  bhithear  saor  o 
pheacadh  ach  tha  esan  a  chaisgeas  a  bhilean 
glic." 

Bithibh-se  glic,  a  chlann,  agus  cuiribh  roimh- 
ibh  an  tus  bhur  toiseachaidh  breugan,  is  mion- 
nan, is  cainnt  shalach,  a  sheachnadh,  agus  bhur 
bilean  a  choisrigeadh  do  Dhia. 

Ge  b'e  le'm  b'  aill  beatha  a  ghradhachadh,  agus 

laithean   maithe  fhaicinn,  cumadh  e  a  theanga 

0  olc,  agus  a  bhilean  o  labhairt  ceilg. 


Eoin  Carsuel,  Easbuig  Earra-Ghaidheal 

Leis  an  Urhamach  Gilleasbuis  Domhnullach,  d.d. 


RUGADH  Eoin  Carsuel  mu'n  bhhadhna  1520 
ann  an  seann  chaisteal  Charn-asairidh  an 
sgireachd  Chill  Mhartainn  beagan  mhiltean  bho 
cheann  a  deas  Loch  Obha.  Anns  an  t-seathamh 
linn  deuff  bha  an  caisteal  sin  'n  a  dhainsrhnich 
laidir  aig  ceannardan  a  bha  cumail  riaghailt  fo 
iighdarras  triathan  Earra-Ghaidheal  am  measg 
sluagh  na  diithcha  mor  thimchioU.  Bha  suidh- 
eachadh  a'  chaisteil  anabarrach  freagarrach  air 
son  tiir-faire  nam  freiceadan  anns  na  linntean 
draghail  buaireasach  ud.  Tha  e  'n  a  aite  air 
leth  fradharcach,  o'm  bheil  sealladh  nach  'eil  a 
leithid  ach  tearc,  eadhon  an  "  Alba  chaomh 
nan  stuc  's  nan  earn."  Gheibhear  sealladh 
bhuaith  air  carraig  Dhim  Ad  far  an  robh  ceann- 
bhaile  rioghachd  Dhail  Riata,  agus  an  iar-dheas 
chi  an  t-suil  thairis  air  srath  Chill  Mhartainn 
le  ghlinn,  le  shleibhtean,  agus  le  dhoireachan, 
gus  a  bheil  i  a'  stad  air  beanntan  Chnapadail. 

Cha  b'  ann  de  fhior  fhuil  na  Gaidhealtachd 
an  Carsuelach  no  a  shinnsear,  ach  coltach  ri 
treubhan  eile  a  thainig  o'n  Ghalltachd  agus  a 
thuinich  an  Tir  nam  beann,  fhreumhaich  iad 
anns  an  f  hearann  anns  an  robh  iad  aon  uair  'n 
an  coigrich,  air  chor  agus  gu'n  do  ghabh  iad 
snuadh  agus  coltas  araidh  sluagh  na  diithcha 
anns  an  robh  an  crannchur  air  a  thilgeil.  Bha 
na  Carsuelaich  'n  an  teaghlach  inbheach,  agus 


shuidhich  Caimbeulaich  Earra-Ghaidheal  iad 
mar  mhaoir  ann  an  caisteal  Charn-asairidh  fad 
aireamh  ghinealach.  B'e  so  an  suidheachadh 
anns  an  robh  athair  Eoin,  agus  chan  'eil  teagamh 
nach  b'  ann  's  a'  chaisteal  a  rugadh  e  mu'n 
bhliadhna  a  dh'  ainmicheadh. 

Oige  agus  oileanachadh 

Bha  a'  cheud  earrann  d'a  bheatha  air  a 
caitheamh  am  measg  nan  saighdearan  a  bha 
cumail  faire  air  a'  chaisteal,  ag  eisdeachd  ri 
sgeulachdan  agus  bardachd  na  Feinne  leis  an 
robh  inntinnean  sluagh  na  Gaidhealtachd  aig 
an  am  a'  cur  thairis.  Rinn  e  fein  gearan  cruaidh, 
an  uair  a  thainig  e  gu  ard  inbhe  anns  an  eaglais, 
gu'm  b'f  hearr  leis  na  Gaidheil  a  bhi  ag  eisdeachd 
ri  sgeulachdan  na  Feinne  na  bhi  ag  eisdeachd 
ris  an  t-soisgeul.  Ged  bha  an  Carsuelach  'n  a 
dhuine  mor,  agus  cumhachdach  'n  a  phearsa,  cha 
b'  iad  euchdan  nan  sonn  a  laimhsich  an  claidh- 
eamh  a  ghluais  'aignidhean  ann  an  laithean 
'oige,  ach  eachdraidh  is  cor  na  h-eaglais  an 
Albainn. 

An  deidh  dha  bhi  air  oileanachadh  an  Oil- 
thigh  Chill  Rimhinn  bha  e  air  a  chur  air  leth 
gu  dreuchd  na  sagartachd.  Ann  an  1553 
gheibhear  e  ann  an  sgireachd  a  dhtithchais  agus 
ann  an  caisteal  Charn-asairidh  a'  cur  air  aghaidh 

a  dhreuchd.  Cha  b'  ann  an  Cill  Mhartainn  a 
mhain  a  bha  e  cleachdadh  iighdarras  spioradail 
na  h-oifig.  Bha  e  'n  a  mhinistear-tighe  do  larla 
Earra-Ghaidheal,  agus  bha  Ceann  Garad  an 
eilein  Bhoid  fo  riaghladh  mar  an  ceudna,  agus 
da  eaglais  eile  ;  Cill  Bhrighde  aig  Loch  Gearr 
ao-us  Cill  Mo-Chumaig  aig  Loch  Crionan. 

Eaglais  an  Ath-leasachaidh 

Bha  crannchuv  Charsuel  air  a  thilgeil  ann  an 
hnn  bhuaireasach  an  eachdraidh  na  h-eaglais, 
oir  ann  an  1560  thuit  Eaglais  na  Roimhe  an 
Albainn  agus  dh'  eirich  eaglais  an  Ath-leasach- 
aidh 'n  a  h-aite.  Bha  Mac  Cailean  Mor,  a 
theaghlach,  agus  a  mhuinntir  gu  buileach,  air 
taobh  an  Ath-leasachaidh  ;  agus  tha  e  soilleir 
o'n  inbhe  gus  an  tainig  Carsuel  anns  an  eaglais 
an  deidh  laimhe  gu  robh  e  gu  maith  dealasach 
agus  eudmhor  air  son  an  aobhair  cheudna. 

Cha  robh  fada  gus  am  facas  nach  ann  le 
lunndaireachd  no  le  lamhan  paisgte  a  bhiodh 
Eaglais  an  Ath-leasachaidh  comasach  air  an 
t-soisgeul  a  thoirt  gu  sluagh  na  h-Alba.  Bha 
am  fogharadh  pailt  ach  bha  an  luchd-oibre 
tearc.  Bha  dorchadas  tiugh  am  measg  an  t- 
sluaigh,  oir  anns  an  eaglais  Phapanaich  chaidh 
searmonachadh  an  Fhacail,  an  tomhas  mor,  a 
fasan.  Mar  sin,  chuir  Eoin  Knox  agus  luchd- 
riaghlaidh  eile  na  h-eaglais  romhpa  gu'm  biodh 
an  rioghachd  air  a  roinn  'n  a  coig  earrannan, 
agus  gu'm  biodh  ministear  air  a  chur  mar  riagh- 
ladair  os  cionn  gach  coigeimh  gu  bhi  sealltainn 
thairis  air  cor  spioradail  an  t-sluaigh,  gus  am 
biodh  aireamh  nam  ministearan  na  bu  choimh- 
lionta  air  son  frithealadh  orra  anns  gach 
sgireachd.  B'e  gnothuch  nan  riaghladairean  so 
a  bhi  suidheachadh  thighean-sgoile  agus  a  bhi 
sealltuinn  thairis  orra  ;  ministearan  a  chur  a 
steach  agus  a  mach,  no  a  ghluasad  bho  sgireachd 
gu  sgireachd  ;  seanadh  a  ghairm  anns  gach 
mor-roinn  da  uair  's  a'  bhliadhna  ;  agus  cunntas 
a  thoirt  uair  's  a'  bhliadhna  air  an  dichioll  do'n 
Ard  Sheanadh. 

Riaghladair  Earra-Ghaidheal 

Chuireadh  Eoin  Carsuel  air  leth  mar  aon  de'n 
choignear  so,  agus  bha  an  taghadh  'n  a  chomh- 
arradh  gu  robh  e  fo  dheagh  chliii  anns  an 
eaglais.  B'e  Earra-Ghaidheal,  Loch  Abar,  na 
h-eileanan  mu  dheas,  Arainn  agus  Bod,  an 
earrann  de'n  rioghachd  a  dh'  earbadh  ris.  Bha 
ceangal  dltith  aige  ris  a'  chearn  sin  co  dhiu,  oir 
anns  an  t-seann  eaglais  bha  e  'n  a  ionmhasair 
do  Easbuig  Earra-Ghaidheal,  agus  is  ann  air  a 
chiiram  a  bha  na  soithichean  naomha,  na  trus- 
gain,  agus  na  seudan  a  bhuineadh  do'n  Easbuig. 

Cha  b'e  dreuchd  gun  dragh  a  ghabh  e  os 
laimh  ;  bha  an  duthaich  farsuing  agus  garbh  ; 
na  h-eileanan  lionmhor  agus  na  cuantan  stoirm- 
eil,  air  chor  agus  nach  b'  e  aran  an  diomhanais 


a  dh'  itheadh  an  riaghladair  a  bha  air  a  chur 
thairis  air  a  mhor-roinn  ud. 

Cuilbheartan  na  Ban-righ 

Bha  a'  Bhan-righ  Mairi  gu  tur  an  aghaidh 
Eoin  Knox.  Lean  i  ri  eaglais  na  Roimhe  is 
chuir  i  roimhpe  gu'n  deanadh  i  greim  air  na 
b'  urrainn  i  de  gach  innleachd-riaghlaidh  a 
bhuineadh  do'n  eaglais  anns  an  aimsir  a  dh' 
fhalbh.  Ghabh  i  oirre  fein  easbuigean  a  dhean- 
amh,  agus  ged  nach  d'  fhuair  righrean  na 
talmhainn  an  t-iighdarras  sin  o'n  aird,  gidheadh 
bhuilich  i  orra  cumhachd  gu  bhi  ag  gabhail  seilbh 
anns  gach  maoin  shaoghalta  a  bhuineadh  do  na 
sgireachdan  easbuigeach  thairis  air  an  d'  fhuair 
iad  riaghladh.  Ach  cha  do  ghabh  Eaglais  an 
Ath-leasachaidh  riamh  ris  na  daoine  so  mar 
easbuigean,  agus  cha  robh  iad  riamh  air  am 
posadh  le  ughdarras  spioradail  ris  na  sgireachdan 
o'n  robh  iad  a'  tarruing  am  beo-shlaint.  Thug 
Mairi  ughdarras  do  Charsuel  gu  bhi  cleachdadh 
a  dhreuchd  mar  easbuig  ann  an  Earra-Ghaidheal 
agus  anns  na  h-eileanan,  agus  ghabh  e  sin  fo 
laimh  na  Ban-righ,  ged  bha  e  cheana  air  a 
shuidheachadh  leis  an  Eaglais  Phrostanaich  mar 
riaghladair  anns  na  cearnan  vid.  Bha  an  da 
oifig  aige  anns  an  aon  chearn.  Cha  do  thaitinn 
sin  le  Knox,  no  ri  luchd-riaghlaidh  eaglais  na 
h-Alba,  agus  thug  aon  de  uaislean  Earra- 
Ghaidheal,  Caimbeulach  aig  an  robh  seasamh  is 
iighdarras  anns  an  diithaich,  achmhasan  dha  air 
son  giiilan  nach  robh  dileas  do  reachdan  Eaglais 
an  Ath-leasachaidh.  Ach  ma  thug,  cha  d'  aidich 
Carsuel  gu'n  do  chiontaich  e,  agus  cha  mho  a 
ghabh  e  a  leth-sgeul  air  son  dol  an  aghaidh 
bunait  Chleireachail  na  h-eaglais. 

Achmhasan  o'n  Eaglais 

Chan  'eil  e  furasd  a  thuigsinn  ciod  a  thug  air 
Carsuel  dreuchd  easbuig  a  ghabhail.  Chan  'eil 
e  coltach  gu'm  b'e  sannt  no  gradh  an  t-saoghail, 
oir  tha  e  air  iomradh  gu  robh  duais  easbuig 
Earra-Ghaidheal  agus  nan  eileanan  air  a  struidh- 
eadh  le  fear  de  Chlann  Dhiarmaid  a  bha  'na 
easbuig  roimhe,  agus  a  thug  staoicean  mora  de 
mhaoin  na  h-eaglais  d'a  chairdean  fein.  Mar 
so  cha  robh  saoibhreas  mor  air  fhagail  air  son 
na  h-oifig,  agus  chan  'eil  e  soilleir  gu'm  b'e 
sannt  a  thug  air  Carsuel  deanamh  mar  a  rinn  e. 
Tha  a  ghiulan,  ann  an  cuisean  eile,  a'  dearbhadh 
gu  robh  e  dealasach  agus  eudmhor  a  thaobh 
nithean  spioradail.  Ach  ged  bha  e  dileas  do'n 
chreideamh  Phrostanach  bha  taobh  aige  ris  a' 
Bhan-righ,  agus  bu  mhaith  leis  a  seasamh  cho 
fad  's  a  b'  urrainn  e.  Tha  so  a'  soilleireachadh 
ni  no  dha  a  thainig  eadar  e  fein  agus  luchd- 
riaghlaidh  na  h-eaglais.  Anns  an  tuasaid  a  dh' 
eirich  as  deidh  murt  Dharnley  bha  Carsuel  am 
measg  na  feadhnach  a  sheas  air  taobh  a'  Chriiin. 
Bha  e  an  lathair  anns  a'  Pharlamaid  a  ghairm 
a'  Bhan-righ  ann  an  1567,  comhla  ris  an  Ard 

Easbuig  agus  na  h-ochd  easbuigean  eile  a  shuidh 
innte.  Thug  Ard  Sheanadh  na  h-eaglais  ach- 
mhasan  teann  dha  ann  an  1569  air  son  an  da  ni 
so  ;  anns  a'  cheud  aite,  gu'n  do  ghabh  e  thuige 
inbhe  easbuig  gun  iighdaiTas  agus  an  aghaidh 
riaghailt  na  h-eaglais  ;  agus  anns  an  dara  aite, 
gu'n  do  shuidh  e  am  Parlamaid  na  Ban-righ  an 
deidh  bas  Dharnley. 

A'  cheud  leabhar  Gaidhlig 

Thug  Carsuel  dearbhadh  air  an  deagh  run  a 
bha  aige  do  chor  nan  Gaidheal  an  uair  a 
thionndaidh  e  gu  GaidhHg  leabhar-urnuigh  na 
h-eaglais,  a'  cheud  leabhar  Gaidhlig  a  bha  riamh 
air  a  chur  an  clo.  Bha  an  leabhar  air  a  chur  a 
mach  am  Beurla  ann  an  1565  gu  bhi  'n  a  riaghailt 
aig  ministearan,  leughadairean,  agus  luchd- 
teagaisg  eile  na  h-eaglais  ;  ann  an  aoradh 
follaiseach ;  posadh ;  fiosrachadh  luchd-tinneis  ; 
agus  frithealadh  nan  sacramaidean.  Bha,  agus 
tha,  ainm  Knox  ann  an  dltith  cheangal  ris  an 
leabhar  so,  agus  is  cinnteach  nach  bu  bheag  an 
lamh  a  bha  aige  ann.  Rinn  Ard  Sheanadh  na 
h-eaglais  reachd  gu'm  feumadh  an  leabhar  so  a 
bhi  aig  a  h-uile  ministear.  Ach  maith  's  mar 
bha  an  leabhar  cha  robh  moran  maith  ann  do 
shluagh  na  Gaidhealtachd  cho  fad  's  nach  robh 
e  ach  am  Beurla.  Ghabh  Carsuel  os  laimh  a 
thionndadh  gu  Gaidhlig,  agus  gu  cinnteach  is 
fhiach  e  a  mholadh  air  son  na  rinn  e.  Na'n 
robh  luchd-riaghlaidh  Albainn,  ann  an  gnoth- 
uichean  na  Staid  agus  na  h-Eaglais,  de'n  aon 
inntinn  ri  Carsuel  anns  na  linntean  a  lean,  bha 
cor  sluagh  na  Gaidhealtachd  na  b'  adhartaiche 
na  tha  e. 

Cha  robh  Carsuel  a'  gabhail  air  a  bhi  'n  a 
sgoilear  Gaidhlig  ;  thubhairt  e  nach  robh  aige 
eolas  air  ar  canain  ach  an  t-eolas  a  bha  aig  an 
t-sluagh  uile,  ach  b'e  sin  a'  cheart  eolas  a  bu 
fhreagarraiche  air  son  an  t-seorsa  leabhair  ud  ; 
agus  ma  chuimhnichear  gu'm  b'e  sud  a'  cheud 
leabhar  Gaidhlig  a  chaidh  a  chur  a  mach,  agus 
nach  robh  sampull  aige  gus  a  leantuinn,  feumar 
aideachadh  gu'n  do  chuir  e  deagh  chrioch  air 
an  obair  ris  an  do  chuir  e  lamh. 

Faodar  na  briathran  failteachaidh  a  tha  e  a' 
cur  air  an  leughadair  ann  an  toiseach  an  leabhair 
a  chur  sios  ann  an  litreachadh  an  la  'n  diugh, 
agus  chithear  nach  tainig  mughadh  mor  sam 
bith  air  a'  Ghaidhlig  Albannaich  bho  chionn  tri 
cheud  gu  leth  bliadhna. 

Do  chuvi  gach  uile  Chriosduidh  air  feadh  an 
domhain  gu  h-iomlan,  agus  gu  h-araidh  do 
.  fhearaihh  Albainn  agus  Eirinn,  do'n  mheud 
diuhh  le  an  aill  hriathra  disle  Dhe  do  ghahhail 
chuca  nan  cridheachaibh  agus  nan  inntinnihh, 
ata  Eoin  Carsuel  a'  cur  a  hheannachda  agus  a' 
guidhe  an  Spioraid  Naoimh  dhoihh  o  Dkia  Athair 
trid  losa  Criosd  ar  Tighearna. 

Tha  e  air  a  radh  mar  an  ceudna  gu'm  b'e 
Carseul  a  thionndaidh  gu    Gaidhlig   Leabhar 


Cheist  Chalvin,  agus  tha  saothair  a  laimhe 
follaiseach  ann  ged  nach  robh  an  leabhar  air  a 
chur  a  mach  gu  tri  fichead  bhadhna  an  deidh  a 
bhais. 

Dh'  fhag  e  aon  laoidh  a  tha  nochdadh  gu  robh 
cumhachdan  bardail  aige.  Bha  i  air  a  deanamh 
d'a  mhac  fein,  a  bha,  am  beachd  athar,  air  a 
thoirt  suas  tuilleadh  's  a  choir  do  nithean  an 
t-saoghail,  agus  aig  nach  robh  suim  do'n  t-sior- 
ruidheachd.  Tha  an  t-shghe  do'n  uaigh  air  a 
dealbh  am  briathran  driiidhteach  a  tha  leigeil 
fhaicinn  gu  robh  a'  Ghaidhlig,  a  dh'  aindeoin  na 
thubhairt  e  fein,  'n  a  h-inneal  deas  an  lamhan 
an  Easbuig. 

Ge  mor  leat  do  ghiiidhrain  mhuc, 
'S  do  hhuaile  hhuar  bhallach  hreac, 
Uibhir  an  ubhail  ge  beag 
Cha  teid  do'n  uaigh  chumhainn  leat. 

Aoir  a'  Charsalaich 

Chaochail  Eoin  Carsuel  mu  thoiseach  an 
f  hoghair  1572,  m'  an  robh  e  idir  'n  a  f  hior  sheann 
duine.  Thiodhlaiceadh  e  an  Abaid  Aird  Chatain, 
da  fhichead  mile  bho  Charn-asairidh,  agus  a 
reir  beul-aithi'is  na  duthcha,  bha  an  corp  cho 
trom  agus  an  latha  cho  stoirmeil  's  gu  robh  Ian 
aobhar  aig  a'  chuideachd  mhor  a  bha  cruinn 
cuimhne  a  chumail  air  an  latha.  Cluinnear  am 
facal  fathast  am  measg  an  t-sluaigh,  ma  thig 
fior  dhroch  latha,  "  Cha  tainig  a  leithid  bho 
latha  adhlaic  a'  Charsalaich." 

Air  dhoigh  air  chor-eigin  chan  'eil  e  coltach 
gu  robh  cliu  Charsuel  gle  chiibhraidh  an  cuimhne 
nan  ginealach  a  thainig  'n  a  dheidh.  Chan  'eil 
teagamh  nach  biodh  na  h-eisgean  'g  a  aoireadh 
gu  geur  sgaiteach,  mar  tha  an  rann  so  a' 
foillseachadh. 

An  Carsalach  mor  tha  'n  Carn-asairidh 
Tha  na  cbig  cairt  'n  a  chasan, 
Tha  dhroll  mar  dhruinnean  na  corra, 
'S  a  sgrbban  lorn  gionach  far  suing. 

Mur  robh  rud-eigin  aig  an  t-sluagh  'n  a 
aghaidh  cha  tigeadh  a  leithid  so  de  ana-cainnt 
thairis  air  na  linntean.  Bha  ciiis-naimhdeis  aca 
'n  a  aghaidh,  agus  bu  neonach  ntiur  bitheadh. 
Bha  esan  an  aghaidh  nam  bard  agus  nan  sean- 
chaidhean,  agus  bhiodh  e  a'  gearan  nach  robh 
an  soisgeul  idir  'n  a  cheol  cho  binn  do  chluas 
nan  Gaidheal  ri  sgeulachdan  na  Feinne. 

Ach  air  a  shon  sin,  bu  duine  maith  agus  bu 
phears-eaglais  foghainteach  a  bha  an  Eoin 
Carsuel.  Tha  e  gun  teagamh  fior  nach  robh  e 
anns  gach  ceum  co-sheasmhach,  ach  cha  bhuin 
foirfeachd  do  chloinn  nan  daoine,  agus  a  dh' 
aindeoin  gach  aoireadh  a  rinneadh  air  leis  na 
baird,  agus  ciil-chaineadh  a  rinneadh  air  leis  an 
t-sluagh,  feumar  aideachadh  gu'n  do  rinn  e 
deagh  sheirbhis  do  Dhia,  d'a  dhiithaich,  agus 
d'a  eaglais,  anns  an  linn  anns  an  robh  a  chrann- 
chur  air  a  thile-eil. 


SIMON  0  CHIRENE 


Simon  o  Chirene 


Lets  an  Uhramach  D^miinull  Mac  GhillebhrAth,  b.d.,  am  Peitigh 


B 


e  an  t-aobhar  iongantais  e  mur  biodh  eolas 
againne  a  tha  creidsinn  ann  an  Criosd  air 
cuid  de'n  mhuinntir  a  bha  cruinn  air  Calbhari 
ann  an  la  a'  Chroinn-cheusaidh.  Tha  facal  Dhe 
a  tha  sinn  a'  leughadh,  agus  oraidean  is  searmoin 
a  sheirbhisich  a  tha  sinn  ag  eisdeachd,  a'  tilgeadh 
sokis  cho  deakach  orra  's  gu  bheil  iad  dhuinn 
mar  gu'm  biodh  iad  beo  'n  ar  latha  fein.  Muire 
'n  a  bron ;  Peadar  'n  a  chiil-shleamhnachadh  ; 
Pilat  a'  glanadh  a  lamhan  an  deidh  binn  eucorach 
a  thoirt  a  mach  ;  an  gadaiche  ag  iirnuigh  agus 
an  ceannard-ceud  ag  aideachadh,  "  Gu  firinn- 
each  is  e  so  Mac  Dhe, — ^iad  sin  is  aithne  dhuinn 
uile.  Ach  c6  'n  ar  measg  aig  a  bheil  cuimhne, 
no  idir  eolas,  air  Simon  o  Chirene  ?  Gidheadh 
b'e  so  an  duine  a  chuidich  le  Criosd  an  crann- 
ceusaidh  a  ghiiilan  gu  Calbhari. 

Tha  e  coltach  gu'm  b'ann  de  shiol  lacoib  a 
bha  Simon,  agus  gu'n  do  rugadh  e  ann  an  ceann 
a  Tuath  Africa,  anns  an  duthaich  a  tha  laighe 
eadar  Cartage  agus  Alecsandria.  Cha  robh  e 
ach  a'  leantainn  eisempleir  a  shinnsir  agus  a' 
toirt  timhlachd  do  lagh  Mhaois,  an  uair  a  chaidh 
e  suas  gu  lerusalem  a  ghleidheadh  feill  na 
Caisg  sin  air  an  d'  fhuiling  Criosd  bas.  Is  docha, 
mar  an  ceudna,  gu  robh  diiil  aige  beagan 
malairt  a  dheanamh  ris  na  coigrich  a  bhiodh 
cruinn  ann  an  ciiirt  an  Teampuill.  Ach  cia  mar 
air  bith  a  bha  chilis  so  is  cinnteach  nach  do 
smuainich  Simon  riamh  gu'm  biodh  e  air  aire- 
amh  am  measg  na  muinntir  a  bha  'n  am 
fianuisean  air  ceusadh  Chriosd. 

Gun  neach  ann  gu  m'  chuideachadh 

Chuir  e  seachad  an  oidhche  roimh  cheusadh 
Chriosd  anns  a'  mhachair,  taobh  a  mach  gheat- 
achan  lerusalem.  Cho  luath  's  a  bha  na  geat- 
achan  air  am  fosgladh,  moch  's  a'  mhaduinn, 
chaidh  e  steach  do'n  bhaile.  Ann  an  sraidean 
a'  bhaile  choinnich  ris  sluagh  mor  a'  cuairt- 
eachadh  triiiir  phriosanach  a  bha,  gach  fear 
dhiiibh,  a'  giiilan  crann-ceusaidh  air  an  robh 
iad  a'  dol  a  dh'  fhulang  bais  air  Calbhari.  Lean 
Simon  a'  chuideachd,  agus  an  trath  bha  e 
gabhail  beachd  air  gniiis  gach  priosanaich,  agus 
a'  leughadh  neo-chiontas  ann  an  giiilan  a  h-aoin, 
aithreachas  's  an  fhear  eile,  agus  dannarrachd 
's  an  treasa  fear,  ghlac  iad  e  agus  chomh-eignich 
iad  e  gu  crann-ceusaidh  Chriosd  a  ghiiilan. 

Bu  mhor  feum  Chriosd  air  cuideachadh  's  a' 
mhaduinn  ud.  Air  an  oidhche  chaidh  seachad 
nach  b'  uamhasach  fhulangais  ?  Ann  an  Get- 
semani  agus  fa  chomhair  Heroid  ;  an  talla  a' 
bhreitheanais  agus  am  fianuis  Philait  agus  a 
naimhdean  ;  bha  e  a'  giiilan  fearg  agus  corruich 
Dhe  an  aghaidh  peacaidh,  agus  a'  fulang  diogh- 
altas  agus  droch-bheart  dhaoine  aingidh.  Gun 
bhiadh,  gun  deoch,  gun  fhois  re  na  h-oidhche, 


am  b'  ionghnadh  ged  bha  a  chorp  lag  agus  a 
spiorad  trom  aig  briseadh  na  faire  ?  Am  b' 
ionghnadh  ged  bha  e  eu-comasach  dha  a  chrann- 
ceusaidh  a  ghiiilan  gu  Calbhari  ?  C  aite  an 
robh  Peadar  ;  c'  aite  an  robh  Seumas  agus 
Eoin,  mic  Shebede  ?  Na'm  biodh  iad  'n  an 
aite,  duineil,  dileas,  treibhdhireach  mar  bu  choir 
dhaibh,  theagamh  gu'n  deanadh  iad  tre  ghradh 
an  ni  a  rinn  Simon  an  aghaidh  a  thoile. 

Naire  a'  Chroinn-cheusaidh 

Bha  e  nadurra  gu  leoir  gu'm  biodh  Simon  gle 
mhi-thoilichte  an  uair  a  ghlac  iad  e  agus  a 
chomh-eignich  iad  e  chum  crann-ceusaidh 
Chriosd  a  ghiulan.  Faodaidh  e  bhi  gu'n  tainig  e 
iomadh  mile  thar  muir  agus  tir,  chan  ann  a 
mhain  a  dheanamh  aoraidh  do  Dhia  'aith- 
richean,  ach  mar  an  ceudna  a  dheanamh  biiann- 
achd  am  measg  luchd-malairt  an  airgid,  a 
bhiodh  cruinn  ann  an  cuirt  an  Teampuill.  Ma 
bha  so  'na  bheachd,  chailleadh  e  moran  iiine  a' 
dol  suas  gu  Calbhari,  agus  'nuair  a  ruigeadh  e 
an  Teampull  bhiodh  na  h-aitean  a  b'  fhearr  air 
an  glacadh  le  luchd-malairt  eile.  A  thuilleadh 
air  so  bha  an  crann-ceusaidh  air  a  chunntas  'n  a 
shamhladh  tair  agus  naire  ann  an  latha  Chriosd  ; 
is  e  ni  mallaichte  a  bha  ann.  Bha  an  duine  a 
bheanadh  ris  no  a  ghiiilaineadh  e  'ga  chur  fein 
an  taobh  a  mach  de  gach  cuideachd  mheasail. 

Bha  fhios  aig  Simon  air  so  uile,  agus  bha 
fhios  aige,  mar  an  ceudna,  gu'm  biodh  an 
gniomh  a  rinn  e  air  a  thilgeadh  'n  a  inisg  air  a 
theaghlach  gus  an  treas  agus  an  ceathramh 
ginealach.  Agus  ni  eile  ;  cha  b'  obair  fhaoin 
idir  an  crann-ceusaidh  a  ghiiilan  gu  Calbhari. 
Bha  am  fiodh  trom  agus  an  t-slighe  cas.  Bhiodh 
a  cheann  crom,  an  anail  's  an  uchd  aige,  fhallus 
a'  sileadh  bho  ghruaidh,  agus  e  gle  sgith,  m' 
an  ruigeadh  e  Calbhari. 

Neart  an  am  deuchainn 

Ach  an  robh  ni  sam  bith  seach  deuchainn 
agus  bron  agus  naire  ceangailte  ris  a'  ghniomh 
a  rinn  Simon  ann  an  la  a'  Chroinn-cheusaidh  ? 
Aig  an  am  cha  robh  fhios  aige  c6  bha  e  a' 
cuideachadh.  Cha  robh  fhios  aige  nach  b'  fhear 
droch-bheairt  Criosd,  cosmhuil  ris  an  dithis  eile. 
Ach  moran  laithean  an  deidh  so,  an  uair  a  thuig 
agus  a  chreid  Simon  gu'm  b'e  so  am  Mesias, 
mac  Dhe,  an  Slanuighear  a  thainig  a  shaoradh 
an  ni  sin  a  bha  caillte,  saoil  sibh  nach  robh 
aoibhneas  'n  a  chridhe  do  bhrigh  agus  gu'n  do 
rinn  e  an  gniomh  so  air  son  a  Mhaighstir  ! 

A  ris  ;  tha  e  gle  choltach  gu'n  do  ghiiilain 
Criosd  cuid  de'n  chrann-cheusaidh  a  bha  air  a 
leagail  air  gualainn  Shimoin,  agus  gu'n  do  lean 
Simon  ann  an  ceuman  an  t-Slanuigheir  gu 
Calbhari.    Bhiodh  Criosd,  mar  sin,  air  thoiseach 

's  an  t-slighe,  agus  bhiodh  e  a'  toirt  gach 
cuideachadh  a  b'  urrainn  dha  do  Shimon.  Fao- 
daidh  e  bhi  nach  d'  fhairich  Simon  aig  an  am 
mar  bha  Criosd  ag  aotramachadh  'uallaich,  ach 
an  uair  a  bha  e  air  iompachadh  agus  air  a 
theagasg  leis  an  Spiorad  Naomh  chan  'eil 
teagamh  nach  do  thuig  e  so.  Riamh  bho'n  la 
sin  tha  an  Slanuighear  gradhach  a'  toirt  d'a 
shluagh  fein  comhfhurtachd  an  am  broin,  agus 
neart  an  am  deuchainn.  Ma  tha  Dia  a'  leagail 
orra  crann-ceusaidh  trom  tha  Criosd  a'  cuid- 
eachadh leo  a  ghiiilan. 

Solas  cho  mhaith  ri  dolas 

Chan  'eil  e  tuilleadh  's  a'  choir  a  radh  gu'n 
do  thionndaidh  crann-ceusaidh  Chriosd  gu  bhi 
'n  a  mheadhon-grais  do  Shimon.  Bha  e  mar 
fhiachaibh  air  gach  ludhach  e  fein  a  nochdadh 
am  fianuis  an  Tighearna  's  an  Teampull  tri 
uairean  's  a'  bhliadhna  ;  aig  feill  na  Caisge,  aig 
feill  na  Cuingis,  agus  aig  feill  nam  Biithan. 
Bha  so  dhaibhsan  aig  an  robh  an  dachaidhean 
ann  an  diithchanna  cein,  mar  bha  aig  Simon, 
eucomasach  a  dheanamh.  Gidheadh  thigeadh 
cuid  dhiubh  sin  gu  Jerusalem  air  son  na 
Caisge,  agus  bho  nach  robh  ach  leth-cheud 
latha  eadar  Caisg  is  Cuingis,  bu  chleachdadh 
dhaibh  fuireach  's  a'  bhaile  re  na  h-iiine  sin. 
Mar  so  bha  iad  a'  coimhlionadh  lagh  Mhaois 
cho  mhaith  'sab'  urrainn  dhaibh.  Air  la  na 
Cuingis,  an  deidh  aiseirigh  Chriosd,  an  la  sin  a 
ghluais  an  Spiorad  Naomh  tri  mile  pearsa  gu 
aithreachas,  bha  daoine  o  iomadh  cearn  de'n 
t-saoghal  cruinn  ann  an  Jerusalem,  agus  bho 
chriochan  Libia  timchioll  Chirene.  Tha  aite- 
comhnuidh  Shimoin  air  a  chomharrachadh  a 
mach  gu  sonruichte  anns  na  briathran  sin. 

Car  son  tha  so  ?  Nach  ann  chum  agus  gu'm 
biodh  fhios  againn  gu  robh  esan  anns  a'  choin- 
neamh  bheannaichte  ud  air  la  na  Cuingis  ;  gu 
robh  e  air  a  ghairm  le  Dia,  agus  air  aireamh 
am  measg  sheirbhiseach  losa  Criosd !  A  bheil 
e  duilich  a  chreidsinn  gu  robh  Spiorad  Dhe  a' 
stri  ri  Simon  bho  'n  la  chaidh  e  suas  le  Criosd 
gu  Calbhari  eadhon  gu  la  na  Cuingis  ?  Nach 
bu  mhiorbhuileach  na  nithean  a  chunnaic  agus 
a  chual  e  air  an  la  mhor  ud  !  Chunnaic  e  duine 
air  a  dhiteadh  nach  do  rinn  eucoir  ;  duine  nach 
do  rinn  cron  air  a  sgiiirsadh  ;  duine  a'  fulang 
bas  mallaichte  ged  bha  e  gun  pheacadh.  Air 
an  t-shghe  gu  Calbhari,  agus  air  Calbhari  fein, 
chunnaic  e  an  duine  so  ciuin,  iochdmhor,  gras- 


mhor,  fad-fhulangach,  an  trath  bha  a  naimh- 
dean  'ga  phianadh  agus  ag  eigheach  le  fanoid, 
"  Shaor  e  daoine  eile  ;  chan  'eil  e  comasach  air 
e  fein  a  shaoradh."  Ma  chomh-eignich  na 
nithean  sin  an  ceannard-ceud  gu  aideachadh, 
"  Gufirinneach  b'e  so  Mac  Dhe,"  am  b'  iongh- 
nadh  ged  bhiodh  iad  'nan  aobhar-smuaineach- 
aidh  do  Shimon  ? 

Beannachadh  'n  a  theaghlach 

An  uair  a  bhreithnich  Simon  air  na  nithean 
a  thachair  bha  a  chridhe  air  a  dheanamh  deas 
fa  chomhair  dortadh  an  Spioraid  Naoimh  air  la 
na  Cuingis.  Is  ann  le  aoibhneas  mor  a  rachadh 
e  air  ais  do  Chirene,  agus  a  dh'  innseadh  e  d'a 
mhnaoi  agus  d'a  dhithis  mhac  na  nithean  mor 
agus  iongantach  a  thachair  ann  an  Jerusalem. 
Tha  e  soilleir  gu  robh  Simon  fo  laimh  an  Tigh- 
earna, 'na  mheadhon  air  a  dhithis  mhac  agus 
air  am  mathair  a  thoirt  gu  eolas  air  Criosd. 
Gle  thrath  ann  an  eachdraidh  na  h-eaglais  bha 
mic  Shimoin,  Alecsander  agus  Rufus,  ainmeil 
mar  sheirbhisich  dhileas  do'n  Tighearn  losa 
Criosd.  Bha  mathair  nan  gillean  so  'na  ban- 
Chriosduidh  cho  fialaidh  agus  cho  gradhach  's 
gu  bheil  an  t-abstol  Pol  ag  radh  rithe,  mo 
?«AfliAm>,gednachb'iamhathairidir.  "  Cuiribh," 
ars'  esan,  "  failte  air  Rufus  a  tha  taghta  anns 
an  Tighearna,  agus  air  a  mhathair  agus  mo 
mhathair-sa."     (Rom.  xvi.  13.) 

Co  a  chluinneadh  idir  gu  robh  an  duine  so 
ann  mur  b'e  gu'n  do  chuidich  e  Criosd  air  Di- 
haoine  na  Caisg  ?  Ach  riamh  'n  a  dheidh  sin 
bha  e  air  a  chomharrachadh  a  mach  's  an  eag- 
lais  mar  an  duine  a  ghiiilain  crann-ceusaidh 
Chriosd.  Tha  ainm  sarriobhta  ann  an  leabhar 
an  Tighearna  anns  an  t-saoghal  so,  agus  chan 
'eil  e  dana  a  radh  gu  bheil  e  sgriobhta  mar  an 
ceudna  ann  an  leabhar  na  beatha.  Nach  b'i  so 
an  duais  phriseil  afhuair  Simon  air  son  an  crann- 
ceusaidh  a  ghiiilan  ?  Gu  ma  beannaichte  Dia, 
tha  an  duais  so  air  a  cur  an  cothrom  gach  neach 
a  tha  leughadh  na  duilleig  so.  Giiilain  thusa 
an  crann-ceusaidh  a  tha  Dia  a  leagail  ort  le 
creideamh  agus  faighidinn  ;  lean  Criosd  troimh 
mhi-chliii  agus  troimh  dheagh-chliii  gu  crioch 
do  chiirsa  anns  a'  bheatha  so, — agus  aig  a' 
Chathair-bhreitheanais  shuas  cluinnidh  tu  an 
fhailte  ghlormhor  so,  /*  maith  a  dheagh  sheir- 
bhisich fKirinnich  ;  imich  a  steach  do  aoibhtieas 
do  Thighear?ia. 


Aig  an  Uinneig 


B'E  Uilleam  Mac  Comaidh,  an  Tilly  four  an 
Obar-Dheathain,  fear  de  na  tuathanaich  a 
b'  fhearr  a  bha  riamh  an  Albainn.  Bha  e  maith 
anns  an  t-seadh  so,  gu  robh  suil  mhaith  is 
eanchainn  maith  aige,  agus  gu'n  d'  fhag  e 
larach  a  laimhe  air  stoc  na  diithcha,  gu  son- 


ruichte air  a'  chrodh  dhubh  mhaol.  'Na  latha 
cha  robh  leithid  a'  chruidh  aige  an  Albainn  ; 
choisinn  e  corr  agus  coig  ceud  duais  leo,  agus 
is  e  a  thug  a  mach  an  duais  (£lOO),  am  Paris 
anns  a'  Fhraing,  anns  a'  bhliadhna  1878,  air 
son  nam  beathaichean  a  b'  fhearr  a  ghiulanadh 

cudthrom  feola.  Chuir  Mghr  Mac  Combaidh 
coig  maoileanan  dubha  ann,  is  thug  iad  a  mach 
an  duais  ud,  ged  bha  tri  fichead  sheorsachan 
eile  cruidh  'n  an  aghaidh  as  gach  diithaich  anns 
an  Roinn-Eorpa. 

Bha  buaile  aige  anns  an  robh  ceithir  cheud 
ceann.  Am  measg  ghnothuichean  eile  ris  an 
do  chuir  e  a  lamh  dh'  fheuch  e  ri  dol  a  steach 
do  Pharlamaid.  Chan  'eil  cuimhne  agam  c6  a 
bha  feuchainn  'n  a  aghaidh,  ach  air  la  an 
taghaidh  fhuair  Mac  Comaidh  droch  bhuille 
o'n  taobh  eile,  oir  cha  robh  balla  no  craobh 
ri  taobh  an  rathaid  an  Siorramachd  Obar- 
Dheathain  air  nach  do  chuir  iad  clar  paipeir 
agus  na  briathran  so  air  an  sgriobhadh  air 
ann  an  litrichean  mora  : 


DO'N  LUCHD-TAGHAIDH 

Ciamar  a  hhios  gliocas  aige-san  a  tha 
leanhdnn  a  chroinyi-treahhaidh  ;  a  tha 
ag  iomain  dhavih,  agus  aig  nach  'eil 
seanchas  eile  ach  umpa  ;  aig  a  bheil 
imiti?in  suidhichte  air  sgriohan  a' 
chroinn,  agus  air  fodar  a  thoirt  do'n 
spreidh. 

As  an  Apocripha 


aon  uair  air  an  cur  comhla  ri  leabhraichean  an 
t-seann  Tiomnaidh,  agus  a  gheibhear  ann  an 
seann  Bhiobuill  fhathast.  Ach  bha  iad  air  an 
cur  a  mach  as  le  diadhairean  na  h-eaglais  Ath- 
leasaichte  a  chionn  gu  robh  iad  an  diiil  nach 
robh  na  leabhraichean  sin  air  an  deachdadh 
leis  an  Spiorad  Naomh. 

An  uair  a  chunnaic  Mac  Comaidh  am  paipear 
ud,  rinn  e  cabhag,  agus  an  taobh  a  stigh  de 
dha  uair  an  uaireadair,  bha  paipear  eile  aige 
ri  thaobh  air  gach  balla  is  craobh,  agus  na 
briathran  so  sgriobhte  air  : 


DO'N  LUCHD-TAGHAIDH 

Ma  chi  thu  fear  a  hhios  ealamh  'n  a 
ghnothuichibh,  seasaidh  e  an  lathair 
righrean';  cha  seas  e  an  lathair  dhaoine 
losal." 

Chan  ann  as  an  Apocripha 


Theirear  an  Apocripha  ri  seann  leabhraichean 
ludhach  (tha  ceithir  deug  dhiubh  ann)  a  bha 


Tha  e  maith  do  dhaoine  ann  an  iomadh  doigh 
am  BiobuU  a  bhi  air  a  theagasg  dhaibh  'n  an 
oige  !  Ged  bha  na  buillean  a  thug  na  fir  ud 
d'a  cheile  trom  bha  iad  glan  is  cothromach. 
Cha  robh  iad  salach,  no  leibideach,  no  lean- 
abail,  no  gun  tur,  mar  a  tha  moran  de  na 
paipearan  a  chithear  air  ballachan  an  diugh  an 
uair  a  bhitear  a'  cur  a  steach  Parlamaid  ur. 


Aonghus  Friseal  nach  maireann 


CHAN  'eil  am  bas  'na  thamh.  Dhuin  an 
uaigh  air  na  bha  talmhaidh  de'n  duine 
m.haith  so,  anns  an  fhoghar  so  chaidh.  Bidh 
ionndrainn  mhor  air  Maighstir  Friseal,  mar 
dhuine,  mar  eildear,  mar  fhear-riaghlaidh  na 
sgoil  Shabaid,  is  mar  f  hear-suim.  Cha  robh  aite 
riamh  falamh  air  Sabaid  anns  an  eaglais  no  'san 
sgoil  Shabaid,  gus  an  do  bhuail  a  thrioblaid  e. 
Bha  e  air  leth  fialaidh  ri  aobhar  an  Tighearna, 
's  cha  bu  mhaith  leis  riamh  fios  a  bhi  aig  a  laimh 
chli  ciod  a  bha  a  lamh  dheas  a'  deanamh. 
Bhiodh  e  trie  aig  leabaidh  na  trioblaid,  's  bha 
e  ro  chaoimhneil  do  na  bochdan.  Thainig  e  de 
theaghlach  a  bha  air  leth  diadhaidh  's  chan  'eil 
air  fhagail  dhiu  a  nis  ach  a  h-aon,  Maighstir 
Alasdair  Friseal    a   bha    fad  iomadh  bliadhna 


'na  mhissionaridh  's  na  Hearadh,  'sa  tha  nis  a' 
cur  seachad  feasgar  a  la  aig  an  t-seann  dachaidh 
am  Baile-chaolais.  Tha  ar  co-fhaireachadh  ri 
ar  car  aid  caomh,  is  e  air  fhagail  'na  aonar. 

Bha  dliith  chairdeas  aca  ri  Daibhidh  Mac  an 
Leigh,  missionaridh  mor  na  h-Afric,  's  chan 
'eil  teagamh  nach  do  lean  pairt  de  dhiadhachd 
's  do  eud  an  sinnsearachd  ris  an  teaghlach  so. 
Ged  nach  'eil  gras  a'  ruith  'san  fhuil,  tha 
eisempleir  mhaith  ro  bhuadhach. 

Bha  so  f  ior  mu  Aonghus. 

Sgaoil  e  a  chuid  is  thug  do'n  bhochd 
'S  buan  fhireantachd  am  feasd. 

Domhnull  MacLebid 

Ministear  na  Comraich. 


Beannachadh 


Sith  is  sonas  biodh  do'n  teach  so, 
Sith  do  na  tha  'n  so  a'  tamh  ; 
Sith  nach  millear  leis  a'  pheacadh, 
Sith  mar  earlas  grinn  'na  slaint'  ; 
Sith  o'n  Ti  a  bheir  gu  fialaidh 
Sith  neo-aithnichte  do'n  t-saogh'l  ; 
Sith  o  neamh  bhios  maireann  siorruidh 
Sith  a  thig  o  Dhia  's  o  ghaol. 


Phrionns'  na  Sith,  bi  thusa  ghnath  leinn, 
Is  gabh  comhnuidh  ann  ar  cridh  ; 
Misnich  sinn  le  d'  laithreachd  ghrasmhor, 
Thigeadh  nis  do  riogh'chd  an  sith  ; 
Suas  gu  flaitheas  tog  ar  dochas, 
Deonuich  dhuinn  mar  sheilbh,  gu  brath, 
Slainte  iomlan  agus  ghlormhor, 
Ann  ad  dhachaidh  naomh  gu  h-ard. 


FEBRUARI,  AM  FAOILLEACH 


Februari,  am  Faoilleach 


Cuairt  na  Gealaich 


A'  cheud  cheathramh,  2mh  la 
An  solus  Ian,  lOmh  la 


An  ceathramh  mu  dheireadh,  17mh  la 
An  solus  tir,  24<mh  la 


"  Oir 

1.  Di-ciadaoin 

2.  Di-ardaoin 

3.  Di-haoine 

4.  Di-Sathuirn 

5.  Di-Dbmhnaich 

6.  Di-Luain 

7.  Di-Mairt 


b^i  aithne  an  righ  mu'n  timchioll  gu'm  hiodh  cuibhrionn  araidh  air  an  son, 
a  dhlighefein  air  gach  Id." — Nehemiah,  xi.  23. 


Di-ciadaoin 


9.  Di-ardaoin 


10.  Di-haoine 


11.  Di-Sathuirn 


12.  Di-Dbmhnaich 


Thoir  dhuinn  aran  ;  car  son 
a  gheibheamaid  bas  a'd 
lathair  ?  oir  theirig  ar  n- 
airgiod.- — Gen.  xlvii.  15. 

Car  son  a  tha  sibh  a'  caith- 
eamh  airgid  air  ni  nach 
aran  ?  agus  bhur  saothair 
air  ni  nach  sasaich  ? — 
Isaiah  Iv.  2. 

Chan  ann  le  aran  a  mhain  a 
bheathaichear  duine,  ach 
leis  gach  uile  fhacal  a 
thig  o  bheul  Dhe. — Mata 
iv.  4. 

A  Thighearna,  thoir  dhuin- 
ne  an  t-aran  so  an  comh- 
nuidh. — Eoin  vi.  34. 

Dh'  aithnicheadh  led  e  ann 
am  hriseadh  an  arain. — 
Lucas  xxiv.  35. 

Aran  an  diomhanais  ;  aran 
na  ceilge  ;  ged  robh  iad 
milis  do'n  bhlas  ni  iad  do 
chridhe  searbh. 

Cha  d'  ith  sinn  aran  duine 
air  bith  a  nasgaidh  .  .  . 
thug  sinn  an  aithne  so 
dhuibh,  mur  aill  le  neach 
obair  a  dheanamh  gun 
e  dh'  itheadh  bidh. — 
2  Tesal.  iii.  8-10. 

Mur  dean  duine  solar  air 
son  muinntir  a  theagh- 
laich  is  miosa  e  na  ana- 
creideach. — 1  Tim.  v.  8. 

Bha  sinn  'n  ar  suidhe  laimh 
ris  na  poitean  feola  is  dh' 
ith  sinn  aran  gu'r  sath. — 
Ecsodus  xvi.  3. 

Ma's  duine  thu  air  do  thabh- 
airt  do  gheocaireachd, 
cuir  sgian  ri  d'  sgornan. 
— Gnath-Fhocail  xxiii.  2. 

Is  fearr  Ian  diiirn  le  suaimh- 
neas  na'n  da  laimh  Ian 
le  saothair  agus  buaireas 
spioraid. — Eccl.  iv.  6. 

Dh'  ith  daoine  hiadh  nan 
aingeal. — Salm  Ixxviii.  25. 


13.  Di-Luain 

14.  Di-Mairt 

15.  Di-ciadaoin 

16.  Di-ardaoin 

17.  Di-haoine 

18.  Di-Sathuirn 
19-  Di-Dbmhnaich 

20.  Di-Luain 

21.  Di-Mairt 

22.  Di-ciadaoin 

23.  Di-ardaoin 

24.  Di-haoine 

25.  Di-Sathuirn 

26.  Di-Dbmhnaich 

27.  Di-Luain 

28.  Di-Mairt 


Cha  robh  uireasbhuidh  ni 

sam  bith  ort. — Deut.  ii. 

7. 
A'  caitheamh  a  bheatha  gu 

soghail. — Lucas  xvi.  19- 
Ag  radh,  Tha  nai  beartach 

agus  gun  f  heum  agam  air 

ni  sam  bith. — Taisb.  iii. 

17. 
Ann  an  ifrinn  thog  e  suas  a 

shuilean. — Lucas  xvi.  23. 
Na'm  b'  aithne  dhuit  anns 

an   la    so    na    nithean   a 

hhuineas  do  d'  shith  ! — 

Lucas  xix.  42. 
Deasaichidh  tu  bord  fa  m' 

chomhair. — Salm  xxiii.  5. 

Dh'  ith  iad  am  hiadh  le  gair- 
deachas,  a'  moladh  Dhe. — 
Gniomharan,  ii.  46. 

Ma  bhitheas  brathair  no 
piuthar  lomnochd,  agus  a 
dh'  uireasbhuidh  teachd- 
an-tir  lathail. — Seumas 
ii.  15. 

Bi  ealamh  gu  roinn. — 1  Tim. 
vi.  18. 

A'  comh-roinn  ri  uireas- 
bhuidh nan  naomh. — 
Rom.  xii.  13. 

A'  gnathachadh  aoigh- 
eachd. — Rom.  xii.  13. 

Bha  mi  acrach,  agus  cha  d' 
thug  sibh  dhomh  biadh. 
— Mata  XXV.  42. 

A  chlann  a  bheil  biadh  air 
bith  agaibh  ? — Eoin  xxi. 
5. 

Thigibh  agus  ceafinaichibh 
gun  airgiod  agus  gun  luach 
fion  agus  hainne. — Isaiah 
Iv.  1. 

Ma  dh'  ith  mi  mo  ghreim 
am  aonar,  agus  nach  d' 
ith  an  dilleachdan  dheth 
.  .  . — Job  xxxi.  17. 

Nach  rannsaich  Dia  so  a 
mach  ! — Salm  xliv.  21. 


Air 

Urnuigh  an  Tighearna 


•Athair,  thoir  maitheanas  dhaibh,  oir  chan  'eilfhios  aca  ciod  a  tha  iad  a'  deanamh." — Lucas  xxiii.  34. 


AN  uair  a  bhiodh  daoine  air  an  ceusadh  agus 
■LX-  iad  an  impis  dol  as  an  ciall  le  pian  is  pathadh 
bha  e  a'  tachairt  gu  trie  gu'n  cluinnteadh  iad 
a'  niionnachadh  agus  a'  mallachadh  Dhe  is 
dhaoine.  Bha  na  saighdearan  cleachdte  gu 
leoir  ri  mionnan  is  toibheum  a  chluinntinn  o'n 
chrann-cheusaidh.  Ach  cha  chual  iad  guth 
nior  no  droch  fhacal  o  bhilean  naomh  losa,  an 
uair  a  thog  iad  suas  e  ;  an  aite  sin  chual  iad 
rud  ris  nach  robh  diiil  aca  agus  nach  cual  iad 
riamh  roimhe  ;  chual  iad  e  ag  iirnuigh  air  an 
son  fein  agus  air  son  nan  uile  dhaoine  eile  aig 
an  robh  lamh  'n  a  bhas,  Athair,  thoir  maith- 
eanas dhaibh,  oir  chan  'eil  fhios  aca  ciod  a 
tha  iad  a'  deanamh.  Nach  leor  an  dearbh- 
adh  sin  gu'm  be  losa  mac  Dhe,  oir  chan  ann 
do  spiorad  an  t-saoghail  so  a  bhuineas 
iirnuigh  cho  iongantach  agus  cho  neamhaidh  ! 
Bu  mhaith  an  duine  Daibhidh,  ach  ghuidh  esan 
gu'n  sgriosadh  Dia  a  naimhdean  agus  gu'n 
dubhadh  e  a  mach  an  ainmean  a  leabhar  na 
beatha.  Ghuidh  leremiah  an  ni  ceudna  ; 
ghuidh  e  air  Dia  uile  a  thoirt  air  a  naimh- 
dean agus  an  sgrios  le  sgrios  diibailte.  Ach 
dh'  iarr  losa  da  naimhdean  maitheanas  an  aite 
sgrios,  beannachd  an  aite  mallachd,  agus  mar 
sin  faodar  an  urnuigh  so  a  ghabhail  mar 
dhearbhadh  air  a  dhiadhachd. 

Chan  e  so  an  seorsa  urnuigh  a  bhios  daoine 
am  bitheantas  a'  cur  suas  an  uair  a'  bhais.  An 
uair  a  bhios  sgail  na  siorruidheachd  a'  tuiteam 
air  an  anam,  agus  am  bas  dliith  ;  an  uair  a  thig 
peacaidhean  na  h-6ige  agus  cuimhne  air 
cathair  -  breitheanais  air  an  ais  gu  inntinn 
dhaoine,  bidh  iad  a'  guidhe  'n  an  iirnuighean 
air  son  maitheanas  is  sith  ri  Dia.  Ach  ged 
bha  am  bas  gle  dhluth  do  losa  an  uair  a  rinn 
e  an  iirnuigh  so  cha  d'  iarr  e  maitheanas,  agus 
cha  mho  a  bha  teagamh  aige  nach  robh  e  ann 
an  sith  ri  Dia.  Cha  d'  iai-r  e  maitheanas,  oir 
cha  b'aithne  dha  ann  fein  aon  smuain  no 
iarrtus  nach  robh  a  reir  inntinn  Dhe.  Cha  b' 
urrainn  da  am  peacadh  a  bu  lugha  a  chur  as  a 
leth  fein  oir  ghluais  e  ann  an  aonachd  iomlan 
ri  Dia  uile  laithean  a  bheatha.  Agus  sin 
dearbhadh  eile  air  a  dhiadhachd. 

Anns  an  t-searmon  ris  an  abrar  searmon  na 
beinne  dh'  iarr  e  air  a  dheisciobuil  an  naimh- 
dean a  ghradhachadh  ;  dh'  iarr  e  orra  na 
daoine  a  mhallaicheadh  iad  a  bheannachadh, 
agus  maith  a  dheanamh  do  na  daoine  a  bha  a' 


deanamh  eucoir  orra,  agus  a  nis  air  a'  chrann- 
cheusaidh  chuir  e  an  teagasg  sin  ann  an 
cleachdadh  e  fein,  a'  leigeil  fhaicinn  do 
shaoghal  olc  is  mi-chreideach  gu'n  gabh  a 
theagasg  a  chur  ann  an  cleachdadh  ann  an  da- 
rireadh.  Their  muinntir  an  t-saoghail  riut 
ann  an  clar  an  aodainn  nach  gabh  teagasg  losa 
a  bhi  air  a  chur  ann  an  cleachdadh  'na  leithid 
so  de  shaoghal  ;  their  iad  gu  bheil  e  maiseach 
is  neamhaidh  gun  teagamh,  ach  nach  'eil  e 
freagarrach  air  son  dhaoine  a  dh'  fheumas  reic 
is  ceannach  a  dheanamh,  agus  obair  an 
t-saoghail  a  chur  air  aghaidh.  Their  iad  riut 
na'n  toisicheadh  marsanta  air  a  ghnothuich  a 
dheanamh  a  reir  teagasg  an  t-searmoin  so  nach 
fhada  gus  am  biodh  e  briste.  Ach  chan  'eil 
coir  air  bith  aig  daoine  a  bhi  ag  radh  nach 
gabh  teagasg  losa  giiilan  a  mach,  oir  cha  d' 
fheuch  iad  riamh  ris.  Cha  do  theagaisg  losa 
rud  air  bith  nach  do  ghiiilain  e  a  mach  'na 
bheatha  fein.  Chuir  e  a  theagasg  fein  ann  an 
cleachdadh,  agus  is  e  teisteanas  a'  chinne- 
daonna  gur  esan  an  aon  duine  a  fhuair  riamh 
buaidh  iomlan  air  an  t-saoghal.  Fhuair  e  a' 
bhuaidh  a  chionn  gu'n  do  chuir  e  ann  an 
cleachdadh  an  teagasg  aims  a  bheil  muinntir 
an  t-saoghail  a'  cur  amharuis. 

Tha  e  duilich  do  dhuine  maitheanas  a  thoirt 
d'a  dhearg  namhaid,  ach  ged  tha,  chan  'eil 
sin  a'  ciallachadh  nach  coir  a  dheanamh.  A 
thaobh  teagasg  an  Tiomnaidh  Nuaidh  tha  so 
f  ior  (ged  nach  toir  daoine  moran  aire  dha)  nach 
'eil  dleasdanas  spioradail  eile  ann  air  an  do 
chuir  losa  fein  uiread  de  chudthrom  's  a  chuir 
e  air  maitheanas  a  thoirt  do  dhaoine  a  rinn 
cron  oirnn.  Tha  e  mar  fhiachaibh  air  sluagh 
an  Tighearna  an  spiorad  so  a  nochdadh  a 
cheart  cho  cinnteach  's  a  tha  e  mar  fhiachaibh 
orra  iirnuigh  a  dheanamh,  no  comanachadh  a 
ghabhail,  no  aobhar  an  t-soisgeil  a  chuideach- 
adh  le'n  airgiod.  Ann  an  aon  aite  tha  losa  a' 
cur  an  dleasdanais  so  air  thoiseach  air  gach 
dleasdanas  no  iobairt  eile,  "  Ma  tha  thu  a' 
tairgseadh  do  thiodhlaic  aig  an  altair,  agus 
gu'n  cuimhnich  thu  an  sin  gu  bheil  ni  air  bith 
aig  do  bhrathair  ann  ad  aghaidh,  fag  do 
thiodhlac  an  sin  fa  chomhair  na  h-altarach, 
agus  imich  agus  dean  reite  an  toiseach  ri  do 
bhrathair,  agus  an  sin  thig  agus  tairg  do  thiodh- 
lac." Nach  ard  agus  nach  maiseach  agus  nach 
duilich    teagasg    Chriosd  ?      Co    is    urrainn    a 

choimhlionadh  ?  Ach  eadhon  an  uair  a  thuis- 
licheas  tu  aim,  na  toir  suas  ;  cum  ort  agus 
romhad,  ciim  do  shiiil  air  na  beanntan  o'n  tig 
do  neart,  oir  bheir  Dia  cuideachadh  daonnan 
dhaibhsan  a  tha  ag  iarraidh  a  thoil  a  dhean- 
amh  gu  diirachdach.  Agus  an  rud  a  tha  eu- 
comasach  dhaibh  an  uair  a'  tha  iad  ann  an 
caidreamh  an  t-saoghail  agus  air  an  riaghladh 
le  spiorad  an  t-saoghail  bidh  e  comasach  dhaibh 
an  uair  a  tha  iad  a'  fantuinn  ann  an  companas 
losa  agus  ann  an  umhlachd  a  thoile. 

An  do  fhreagair  Dia  urnuigh  a  mhic  air  a' 
chrann-cheusaidh — Athair,  thoir  maitheanas 
dhaibh.  Ann  an  aon  seadh  cha  do  fhreagair, 
ach  ann  an  seadh  eile  fhreagair  gu  pailt. 
Cha  do  fhreagair  e  i  anns  an  t-seadh  gu 
robh  na  daoine  a  chuir  losa  gu  bas  air  an 
iompachadh  agus  air  an  toirt  a  steach  d'a 
rioghachd.  Cha  robh  na  saighdearan  air  an 
iompachadh  ;  cha  mho  a  bhasaich  ludas  ann  an 
sith  ri  Dia.  An  aite  iad  a  bhi  air  an  tionnd- 
adh  gu  Dia  faodar  a  radh  gu'n  do  lean  mallachd 
Dhe  gach  neach  aig  an  robh  lamh  ann  am  bas 
a  mhic.  Chaill  Herod  a  naire  shaoghalta  ; 
chaill  Pilat  a  dhreuchd  ;  agus  chuir  ludas  lamh 
'na  bheatha.  Ann  an  iiine  ghoirid  leagadh 
baile  lerusalem  gu  lar,  chaill  na  sagartan  an 
urram  's  an  inbhe,  agus  o'n  latha  sin  chan 
'eil  anns  na  h-Iudhaich  ach  sluagh  gun  dachaidh 
gun  duthaich  ;  sluagh  a  tha  gun  mheas  gun 
chliii  am  measg  nan  cinneach  eile  ;  sluagh  air 
nach  'eil  ach  "  bual  thall  is  coinnich  a  bhos  e." 
Aon  uair  'n  an  eachdraidh  ghlaodh  iad  le  aon 
ghuth,  "  Ceus  e,  ceus  e,  biodh  fhuil  oirnne  agus 
air  ar  cloinn,"  agus  fhuair  iad  an  guidhe  ;  bha 
Mac  Dhe  air  a  cheusadh  leo  agus  faodar  a 
radh  gu  bheil  fhuil  air  an  cinn  gus  an  la  an 
diugh. 

Ach  mur  robh  iirnuigh  losa  air  a  freagairt 
anns  an  t-seadh  gu  robh  an  fheadhainn  a 
mharbh  e  air  an  iompachadh  bha  i  air  a 
freagairt  ann  an  doigh  a  b'  fharsuinge  ;  bha  i 
air  a  freagairt  (agus  tha  i  'ga  freagairt 
fhathast)  anns  an  atharrachadh  a  thug  i  air  an 
t-saoghal  a  thaobh  smuaintean  dhaoine  mu 
dhioghaltas  agus  mu  mhaitheanas.  Anns  an 
t-seann  t-saoghal  chan  e  mhain  nach  tugadh 
duine  maitheanas  d'a  namhaid  ach  cha  robh  e 


a'  creidsinn  gu  robh  e  mar  fhiachaibh  air  a 
dheanamh,  agus  cha  saoileadh  e  na  b'fhearr 
dheth  fein  na'n  deanadh  e  e.  Bha  an  seann 
saoghal  a'  creidsinn  ann  an  dioghaltas.  Ach 
tha  an  saoghal  iir  a'  creidsinn  ann  an  lagh  as 
airde,  agus  eadhon  ged  nach  'eil  daoine  a' 
giiilan  a  mach  an  lagha  sin  no  a'  toirt 
maitheanas  d'an  naimhdean  mar  bu  choir 
daibh,  tha  fhios  aca  gu'm  bu  choir  dhaibh  a 
dheanamh.  Is  e  Criosd  a  I'inn  an  t-atharrach- 
adh  sin,  agus  chan  'eil  facal  eile  'na  theagasg 
no  gniomh  eile  'na  bheatha  a  bha  'na 
mheadhon  air  a  dheanamh  cho  mhor  ris  an 
iirnuigh  so,  Athair,  thoir  maitheanas  dhaibh. 
Tha  i  'g  a  freagairt  le  Dia  na's  mo  agus  na's 
mo  mar  tha  na  bliadhnachan  a'  dol  seachad, 
agus  mar  tha  spiorad  a'  ghraidh  a'  faotainn  na 
buadha  thairis  air  fuath  is  an-iochd. 

Ann  an  aon  seadh  bha  fhios  aig  na  daoine 
ud  gu  maith  ciod  a  bha  iad  a'  deanamh.  Bha 
fhios  aca  gu  robh  losa  a'  seasamh  anns  an 
rathad  orra,  agus  mar  sin  chuir  iad  romhpa  a 
chur  gu  bas.  Ach  ann  an  seadh  eile  cha  robh 
fhios  aca  ciod  a  bha  iad  a'  deanamh  ;  cha  bu 
leir  daibh  an  olcas  fein  no  olcas  an  gniomha 
ann  an  suilean  Dhe.  Is  ann  an  uair  a  thainig 
e  thuige  fein  a  thubhairt  am  mac  seachranach 
"  Eiridh  mi  agus  theid  mi  gu  m'  Athair."  Gus 
a  sin  cha  robh  e  aige  fein  ;  cha  b'  aithne  dha 
ciod  a  bha  e  a'  deanamh  ;  cha  do  thuig  e  riamh 
gu  ceart  a  sheachran  no  'amaideas.  Na'n 
tuigeadh  daoine  gu  ceart  ciod  a  tha  iad  a' 
deanamh  cha  bhiodh  iad  eas-umhail  do  Dhia 
agus  cha  bhriseadh  iad  a  lagh,  oir  is  e  Dia  an 
Athair  agus  an  Caraid  as  fearr,  agus  ann  an 
umhlachd  dha  tha  sith  is  sonas  is  agh.  Ach 
tha  am  peacadh  agus  an  saoghal  a'  dalladh  an 
suilean  air  chor  agus  nach  aithne  dhaibh  ciod 
a  tha  iad  a'  deanamh,  agus  ceusaidh  iad  mac 
Dhe  as  iir.  Ach  ged  tha  esan  a  nis  air  ardach- 
adh  gu  ionadan  neamhaidh  cha  d'  atharraich  a 
nadur  agus  tha  e  an  diugh  fhathast,  agus 
bithidh  e  gu  siorruidh,  a'  coimhlionadh  minis- 
trealachd  eifeachdach  an  lathair  Dhe  as  leth 
a  bhraithrean  peacach  air  thalamh,  a  lamhan 
togta  gu  sior  ann  an  eadar-ghuidhe  air  an  son, 
Athair,  thoir  maitheanas  dhaibh,  oir  chan  'eil  fhios 
aca  ciod  a  tha  iad  a'  deanamh. 


Comhradh 


Eadar  Domhnull  Saor  agus  Calum  Friseal 


Le  Aonghas  Mac  Eanhuig 


Calum  Friseal.— Am  bheil  an  saor  trang  ? 
Tha  an  latha  math,  agus  is  duilich  a  bhi  'ga  chur 
seachd  am  biith-oibre.  Cuin  a  thoisich  thu  's 
a'  mhaduinn  ? 

Domhnull  Saor. — Cha  do   thoisich  gu  deich 


uairean.  Cha  robh  aobhar  agam  a  bhi  'n  greim 
na  bu  traithe.  Tha  iad  ag  radh  gu'm  bheil  a' 
Ghaidhealtachd  a'  mealtainn  barrachd  soir- 
bheachaidh  na  Ghalldachd,  ach  ma  tha  sin 
f  ior,  is  truag-h  learn  da-rireadh  cor  nan  Deasach. 

Tha  mise  agus  iomadh  saor  eile  air  feadh  nan 
cearnachan  so  a'  cur  seachad  dara  leth  an  latha 
'n  ar  tamh. 

Calum. — Is  fearr  leth  latha  na  bhi  falamh. 
Tha  a'  Ghalldachd  air  chor  gle  bhochd  ;  agus, 
mur  bith  an  deirce  a  thatar  a'  faighinn  a  sporan 
na  Staide,  is  e  an  t-acras  tur  no  an  fhior  ghorta 
a  bhiodh  mar  chuibhreann  aig  iomadh  teagh- 
lach.  Eadhon  mar  tha,  chan  urrainn  ach  biiird 
loma  agus  gainne  aodaich  is  chais-bheart  a  bhi 
aig  na  h-uiread.  Cha  do  mhothaich  sinne 
fhathast  moran  de'n  acras,  agus  tha  goireasan 
eile  againn  gu  math  a  reir  ar  feuma. 

Dbmhnull. — Sin  thusa  's  na  Goill  ;  is  iadsan 
a  tha  fulang  a  h-uile  ana-cothrom  agus  tha  ar 
muinntir  fein  cho  math  dheth  's  a  tha  an  latha 
cho  fada  !  Is  iongantach  leam  thu,  gu  dearbh, 
a  Chaluim.  Am  faic  thu  idir  gu'm  bheil  a' 
Ghaidhealtachd  a'  dol  na's  mo  fo  na  casan  a 
h-uile  bliadhna,  agus,  ma  leanas  cliisean  mar  a 
tha  iad,  nach  fada  gus  am  bi  i  falamh,  fas  gun 
cheird,  gun  obair,  gun  phobull  ?  Tha  mi  fein 
leth  dhiomhanach,  gidheadh  tha  mi  cho  math 
dheth  ri  gin  de'n  luchd-ceird  mu'm  thimcheall, 
agus  na's  fearr  na  moran.  Agus  chan  f haighinn 
peighinn  a  sporan  neach  eile  ged  bhithinn 
falamh  am  maireach. 

Calum. — Is  ann  a  tha  thu  cur  as  mo  leth 
nithean  nach  d'thubhairt  's  nach  abair  mi. 
Chan  'eil  mi  'g  radh  gu'm  bheil  na  Gaidheil  gu 
math  dheth,  no  choir  cho  math  's  a  b'  iomchuidh 
dhaibh  a  bhi.  Ach  tha  iad,  gun  teagamh,  gu 
comhfhurtail,  sona,  an  coimeas  ri  miltean  de 
luchd-oibre  an  cearnachan  eile.  Tha  iad  an 
seilbh  air  iomadh  cothrom  agus  sochair  a  tha  fal- 
aichte  o  chach.  Tha  iad  gun  mhail  idir  a  thaobh 
taigheadais,  agus  tha  an  laidhe  's  an  eiridh 
mar  thoffras  iad  fein,  gun  neach  a  dh'  fhaodas 
a  radh,  "  Tha  sibh  ro  mhoch  no  ro  anamoch." 

Dbmhnull. — Tha  sin  uile  fior,  ach  ciod  am 
feum  a  tha  ann  mur  'eil  cosnadh  ri  f haighinn 
agus  ma  tha  beathaichean  cho  iosal  am  pris  is 
nach  fiach  iad  an  togail. 

Calum.  —  Chan  'eil  uiread  de  fheum  air 
cosnadh  far  am  bheil  am  biadh  pailt  ;  agus,  a 
thaobh  ainmhidhean,  chan  'eil  iad  fhathast  cho 
saor  is  nach  paigh  iad  am  mal  agus  beagan  a 
bharrachd.  Tha  na  Gaidheil  falamh  de  airgiod 
ach  a  mhain  na  thig  chuca  a  Sasuinn,  ach  tha 
maoin  is  earras  aca  nach  ui-rainn  airgiod  a 
cheannach.  Tha  iad  an  seilbh  air  subhailcean 
a  thainig  chuca  o'n  sinnsre, — saorsa  aimsireil  is 
spioradail  nach  faighear  ach  ainneamh  an  aite 
sam  bith  eile. 

Dbmhnull. — Is  gann  is  urrainn  dhomh  cur  leat 
an  sin,  a  Chaluim.  Ciod  an  t-saorsa  a  tha  againn 
nach  nach'eil  coitcheann  do'n  diithaich  uile  o 
Lunnainn  gu  Tigh  Iain  Ghreota  ? 

Calum. — Tha  againn,  an  toiseach,  beagan 
mhaighstirean,  no  an  cainnt  eile,  tha  sinn  uile 
'n  ar  maighstirean  oirnn  fein.     Cha  ruig  sinn 


leas  a  radh  ri  duine  sam  bith,  "  Am  faod  sinn 
dol  a  dh'  adhlacadh  ar  mathar  no  ar  n-athar  ?  " 
agus,  mar  a  thuirt  mi  cheana,  faodaidh  sinn 
eiridh  is  laidhe  an  uair  a  chi  sinn  freagarrach. 
Tha  ar  beo-shlainte  cinnteach  dhuinn  an  tomh- 
as  iomchuidh,  agus  chan  'eil  eagal  baillidh  no 
marsant  oirnn  ma  ghiiilaineas  sinn  sinn  fein  gu 
rianail.  A  thaobh  chiiisean  spioradail,  tha  sinn 
's  a  cheart  shuidheachadh,  ma  tha  eagal  an 
Tighearna  'n  ar  cridheachan  chan  eagal  gu'n 
cuir  duine  dragh  no  tuaireab  oirnn.  Chan 
ionann  sin  is  mar  a  tha  cliisean  mu  Dheas.  Am 
bailtean-mora  na  Galldachd,  agus  air  an 
diithaich  mar  an  ceudna,  theid  neach  a  mhil- 
leadh  'n  a  chliii  ma  their  e  facal  a  thaobh 
creidimh  nach  bi  a  co-chordadh  ri  beachd  a' 
mhorain.  Chunnacas  so  eadhon  an  uiridh  an 
uair  a  chaidh  coin  nam  paipearan-naigheachd 
a  leigeadh  thar  lomhainn  air  son  achmhasan  a 
thoirt  do  aon  de  mhinistearan  an  t-soisgeil  air 
am  bu  mhiann,  o  chionn  ghoirid,  le  Oil-thighean 
agus  Ard  Sheanaidhean  a  bhi  cur  urraim. 
Chuir  e  mach  leabhar  anns  an  d'thubhairt  e 
gu'm  faod  na  mairbh  a  bhi  air  an  cuideachadh 
le  iirnuighean  na  muinntir  a  tha  air  mhaireann, 
agus  gur  comasach  dhaibh-san  a  dh'fhalbh  agus 
dhaibh-san  a  tha  air  fuireach  co-chomunn  a 
chumail  ri  cheile.  Dh'  fhoghainn  sin  !  Chaidh 
na  coin  a  leigeadh  as  chum  na  faghaid  ;  agus, 
eadhon  na  paipearan  a  bhuineadh,  an  tomhas, 
do  Eaglais  a'  mhinisteir  a  sgriobh  an  leabhar, 
bha  iadsan  air  a  shall  cuideachd,  ged  nach  do 
dhiteadh  riamh  e  le  gin  de  chiiirtean  na  h- 
Eaglaise.  Sin  agad  geur-leanmhainn  a  reir  nois 
an  latha  diugh  :  chan  fhaodar  an  crionglach  a 
cheusadh  ach  faodar  a  dhiteadh  gun  eisdeachd, 
agus,  an  sin,  a  liubhairt  thairis  do  ghraisg  nam 
paipearan-naigheachd,  cuid  aig  am  bheil  eud  is 
farmad  ris  an  dearbh  neach  a  tha  aca  'n  an 
ingnean.  Sin  agad  saorsa  a  reir  beachd  agus 
cleachdadh  nam  bailtean-mora.  Taing  do  Dhia 
cha  do  rainig  an  "  t-saorsa  "  so  sinne  fhathasd. 
An  uair  bu  dine  ceist  an  "  Dealachaidh  "  cha 
robh  fithich  dhubha  an  f  hasaich  a'  faighinn  cead 
neach  a  mhilleadh  gun  iighdarras  ciiirt  no 
seanaidh,  mar  a  tha  miol-choin  nam  paipearan- 
naigheachd  daonnan  a'  faighinn  air  a'  Ghall- 
dachd.    Marbhaisg  air  an  olc  ! 

Dbmhnull. — O'n  chuir  thu  na  smiiidean  sin 
dhiot,  suidh  agus  gabh  smog.  Is  beag  feum  a 
ni  e  dhuinne  a  bhi  feuchainn  ri  gnothuichean 
dhaoine  eile  a  chumail  ceart.  Is  leoir  dhuinn 
fhaicinn  gu'm  bheil  a'  Ghaidhealtachd  gun 
sluagh,  gun  chosnadh,  agus  nach  fada  gus  am 
bi  i  gun  mhinistearan,  a  chionn  nach  gabh  iad 
faighinn. 

Calum. — Tha  mi  an  dochas  nach  tig  an  latha 
sin,  a  Dhomhnuill,  agus  gu  dearbh  cha  tig.  Tha 
na  h-Eaglaisean  a'  dol  cuideachd  an  aite  bhi  dol 
air  leth,  agus  theid  iad  cuideachd  na's  mo  agus 
na's  mo  an  iiine  ghoirid.     Tha  oileanaich  am 

pailteas  againn  agus  Gaidhlig  ghasda  aig  na 
h-uiread  dhiubh,  agus  tha  ar  pobull  fhathasd 
toigheach  air  a  bhi  frithealladh  air  meadhoinean 
an  t-soisffeil.    Tha  amannan  matha  romhainn  ; 


— ach  feumaidh  mi  teannadh  air  falbh.      Mo 
bheannachd  leat. 

Dbvihnull. — Beannachd  leat  f  hein,  gu  dearbh, 
a  charaid  ! 


Mu'n  Tombaca 


ANNS  an  leabhar  a  bha  air  a  chur  a  mach  o 
-chionn  ghoirid  mu  na  baird  Thiristeach  leis 
an  Urramach  Eachan  Camshron  tha  iomradh  air 
a  dheananih  air  soisgeulaiche  a  bha  aon  uair  an 
eileanThiriodh,  ab'abhaist  abhi  searmonachadh 
an  aghaidh  an  tombaca  cho  mhaith  ris  an  uisge 
bheatha.  Tha  iomadh  bhadhna  a  nis  o  nach 
cuala  mi  rabhadh  de'n  t-seorsa  so  air  a  thoirt 
seachad  ann  an  coinneamh  shoisgeulach,  ach  ri 
mo  cheud  chuimhne  bhitheadh  soisgeulaichean 
gle  thric  ag  iarraidh  air  creidmhich  oga  stad 
de'n  tombaca  cho  mhaith  ris  gach  peacadh  is 
droch  chleachdadh  eile.  Carson  nach  bi  iad  a' 
deanamh  sin  an  diugh  ? 

Chan  urrainn  mi  a  radh  ;  faodaidh  e  bhith  gu 
bheil  a'  chuid  mhor  dhiubh  fein  ris  an  tombaca, 
air  neo  gu  bheil  iad  an  diiil  nach  'eil  e  gu 
miighadh  air  bith  anns  a'  bheatha  spioradail  co 
dhiu  a  tha  duine  ris  no  nach  'eil.  Theagamh  gu 
bheil  sin  fior  a  thaobh  moran  dhaoine,  ach  air 
a  shon  sin,  is  maith  an  rud  e  ann  an  creidmheach 
6g  a  tha  toiseachadh  air  Criosd  a'  leantuinn  an 
da  rireadh,  gu'n  cuireadh  e  boidean  air  fein, 
agus  gu'n  aicheadh  e  e  fein  ann  an  ceum  air 
chor-eigin.  Ach  feumar  sin  fhagail  eadar  e 
fhein  agus  a  choguis. 

Ged  nach  'eil  aireamh  nan  daoine  a  tha  ris 
an  tombaca  a'  fas  na's  lugha  tha  aireamh  nan 
drongairean  a'  fas  na's  lugha  a  h-uile  bliadhna. 
Chan  fhaic  thu  an  diugh  an  aite  air  bith  aon 
duine  air  an  daoraich  mu  choinneamh  fichead 
duine  a  chitheadh  tu  roinnh  am  a'  chogaidh,  is 
tha  e  air  a  radh  gu  bheil  an  cigarette  'na  h-aon 
de  na  meadhonan  air  daoine  a  chur  o'n  uisge- 
bheatha,  gu  sonruichte  daoine  oga.  Ach  tha 
mi  an  diiil  gur  e  an  fhior-aobhar,  gu  bheil  an 
t-uisge  beatha  cho  daor.  Tha  an  t-uisge-beatha 
cho  daor  an  diugh  's  gur  e  fior  amadan  a  chean- 
naicheas  e.  Uair-eigin  de  'n  t-saoghal  bhitheam- 
aid  uile  ag  radh  nach  b'  urrainnear  daoine 
a  dheanamh  stuama  le  Ach  Parlamaid,  ach  rinn 
a'  Pharlamaid  daoine  stuama  le  cis  a  chur  air 
an  uisge-bheatha. 

Ach  faodaidh  e  bhith  gur  e  an  t-aobhar  nach 
cluinnear  ministearan  an  diugh  ag  iarraidh  air 
iompachain  stad  de'n  tombaca  maille  ris  gach 
peacadh  is  ana-miann  eile,  nach  'eil  iad  a' 
creidsinn  gur  e  peacadh  a  tha  ann  ;  gu'm  faod 
duine  a  leoir  a  smogadh  gun  pheacachadh. 
Faodar  a'  cheart  rud  a  radh  mu'n  uisge  bheatha; 
is  faodar  a'  cheart  rud  a  radh  mu  iomairt  no  mu 
chur   gheall    (gambling),    nach    'eil   iad    'nam 


peacadh  gus  a  bheil  duine  a'  deanamh  cron  dha 
fein  no  do  dhaoine  eile  leo.  Anns  a'  bheatha  so 
chan  urrainn  duit  aon  riaghailt  litireil  f  haotainn 
a  threoraicheas  do  chasan  anns  a  h-uile  ceum, 
gun  t'  inntinn  a  phianadh  ;  feumaidh  tu  do  thiir 
agus  do  choguis  a  chleachdadh  daonnan,  a' 
cothromachadh  aon  rud  ri  rud  eile,  mar  gu'm 
biodh  tu  'g  an  cur  air  a'  mheidh,  oir  is  e  sin  an 
doigh  anns  an  ionnsaich  sinn  an  t-slighe  cheart 
a  thaghadh  agus  anns  am  fas  sinn  airidh  air  an 
t-saorsa  a  thug  Dia  dhuinn. 

Ged  nach  'eil  mise  ris  a'  phiob  no  ris  na  cigar- 
ettes, cha  bu  mhaith  leam  an  solas  a  thoirt  o 
chuid  d'  am  chairdean  a  tha  iad  a'  faotainn 
annta  ;  is  cha  mho  a  bu  mhaith  leam  luibh  a 
dhiomoladh  a  bha  air  a  moladh  le  Tearlach 
Lamb,  agus  Byron,  agus  Carlyle,  agus  Emerson, 
agus  Kingsley,  agus  Kipling,  agus  Seumas 
Barrie,  agus  Spurgeon,  is  daoine  gasda  de'n 
t-seorsa  sin.  Cha  mhor  nach  robh  Spurgeon  a' 
smogadh  uiread  cigars  ri  Joseph  Chamberlain, 
no  ris  a'  Mhorair  Birkenhead,  no  ris  an  Righ 
nach  maireann.  Tha  e  air  a  radh  gu'm  biodh 
Edgar  Wallace  nach  maireann  a'  smogadh 
ceithir  fichead  cigarette  anns  an  latha,  rud  a 
tha  duihch  a  chreidsinn.  Bha  Iain  Bright,  agus 
Rosebery,  agus  Asquith,  agus  Bonar  Law,  uile 
gu  maith  trom  air  an  tombaca,  is  co  riamh  a 
chunnaic  Stanley  Baldwin  gun  phiob  'na  laimh? 

A  dh'  aindeoin  gu  bheil  cis  a  tha  anabarrach 
trom  air  an  tombaca  tha  tuilleadh  dhaoine  a' 
smogadh  an  diugh  na  bha  ann  an  1914,  agus  o 
chionn  bhliadhnachan  is  e  marsantan  mora  an 
tombaca  na  daoine  a  bu  mho  a  rinn  am 
fortan. 

Thainig  an  cleachdadh  so  thugainn  a  America; 
b'e  Sir  Iain  Hawkins  a  thug  a  nail  a'  cheud 
tombaca  ann  an  1565,  ach  ged  thog  righrean  is 
Papa  is  sagartan  is  luchd-riaghlaidh  an  guth  'na 
aghaidh  mar  rud  a  bha  dona  do  shiiilean,  agus 
do  sgamhain,  agus  do  eanchainnean  dhaoine, 
sgaoil  ciocras  an  tombaca  mar  gu'm  biodh  an 
influenza. 

Ged  tha  e  furasda  toiseachadh  air  an  tombaca 
tha  e  duihch  stad  dheth,  cho  duilich  's  gu'm  b' 
fhearr  le  moran  am  bas  na  feuchainn  ris.  Cha 
robh  ann  an  gaoir  nam  ban  Muileach  ach  fuaim 
fhann  is  thiamhaidh  an  coimeas  ri  sgread 
bhronach  is  osnaich  throm  nan  daoine  truagha 
a  tha  feuchainn  ri  stad  de'n  phiob,  agus  gun  a' 
dol  aca  air  a  dheanamh  ;  la  a'  deanamh  sgeil  do 
la  air  diomhanas  an  oidhirpean.     Saoilidh  mi 

gu'm  bu  choir  dhuinn  na  priosanaich  sin  a 
chuimheachadh  ann  an  athchuingean  agus  ann 
an  eadar-ghuidhe  na  h-eaglais.  Bidh  sinn  a' 
ffuidhe  Sabaid  an  deidh  Sabaid  as  leth  an  dream 


a  tha  an  gabhadh  cuain,  agus  gun  smuain  idir 
againn  air  ar  braithrean  a  tha  comhrag  ri  fiadh- 
bheathaichean,  a'  feuchainn  ri  stad  de'n  tom- 
baca. 


Coitcheannas 


Leis  an  Uhramach  Tomas  Mac-a-Pheabsoin,  Ceann  Loch  Cille  Chiaeain 


SAOILIDH  mi  gur  gann  a  thachair  ann  an 
eachdraidh  an  t-saoghail  gluasad  eile  a 
dhiiisg  uiread  deasboireachd  ris  an  ni  so  air  a 
bheil  mi  a'  toirt  Coitcheannas  mar  ainm.  Tha 
an  teagasg  iir  so  a'  roinn  sluagh  an  t-saoghail  'n 
an  da  earrainn,  an  dara  cuid  a'  cur  leis  's  a' 
chuid  eile  'n  a  aghaidh.  Tha  iadsan  a  tha 
creidsinn  ann  ag  altrum  an  dochais  gu'n  teasaii'g 
Coitcheannas  sinn  o  gach  uile  olc.  Tha  a' 
mhuinntir  a  tha  'na  aghaidh  mar  is  bitheanta  ag 
amharc  air  mar  ghluasad  ceannairceach  a 
mhilleas  soirbheachadh  agus  sonas  dhaoine. 

Ma  rannsaicheas  sinn  a'  chuis  gu  stolda, 
foighidneach,  chi  sinn  gu  bheil  moran  ri  radh  air 
gach  taobh.  Tha  tomhas  de'n  fhirinn  air  taobh 
an  neach  a  tha  creidsinn  ann  an  Coitcheanjias, 
agus  cha  bu  choir  gu'n  cuireadh  an  fhirinn 
eagal  air  duine  sami  bith,  ach  air  an  neach  a  tha 
'na  h-aghaidh.  Air  an  laimh  eile  chi  sinn  gu 
bheil  tomhas  de  mhearachd  ann  an  Coitcheannas, 
agus  cha  bu  mhaith  gu'n  soirbhicheadh  mear- 
achd  a  thaobh  ni  sam  bith.  Cho  fad  's  a  tha 
firinn  is  ceartas  aig  na  daoine  a  tha  sparradh 
nan  teagasgan  ura  so  oirnn,  is  e  dleasnas  gach 
duine  ceart  eisdeachd  a  thoirt  daibh,  aontach- 
adh  leo  agus  an  t-aobhar  a  chuideachadh  cho 
fad  's  a  cheadaicheas  ceartas  dha  dol.  Ach  air 
an  laimh  eile,  'nuair  a  gheibh  sinn  a  mach  gu 
bheil  mearachd  'n  an  teagasgan  tha  e  mar 
fhiachaibh  oirnn  am  mearachd  a  dhiteadh,  oir 
ged  a  thuiteadh  na  neamhan  's  e  ceartas  a 
sheasas  gu  siorruidh,  buan. 

Crioch  araidh  nan  Coitcheannach 

Gu  de  a  tha  aca-san  's  an  amharc  a  tha  creid- 
sinn ann  an  Coitcheannas  ?  Chan  urrainn  duinn 
coire  sam  bith  fhaotainn  daibh  air  a'  bhonn  so. 
Tha  iad  a'  stri  a  chum  an  cinne-daonna  a 
shaoradh  o  gach  olc  aimsireil  ;  o  thinneas,  o 
bhochdainne,  's  o  na  h-uile  suidheachadh  a  tha 
ag  aobharachadh  trioblaid  agus  truaighe.  Chan 
'eil  neach  a  tha  saothreachadh  air  a  leithid  sin 
de  aobhar  nach'eil  airidh  air  eisdeachd. 

Tha  mu  thiomchioll  4.4<,000,000  sluaigh  anns 
an  rioghachd  so,  agus  as  an  aireamh  sin  tha 
12,000,000,  neo  mu  thuaireann  a'  cheathramh 
cuid,  o  la  am  breith  gu  latha  'm  bais  ann  am 
bochdainne  cho  mor  's  nach  'eil  fhios  aca  an 
diugh  CO  as  a  tha  biadh  an  la  maireach  a'  dol  a 
thighinn.  Anns  na  tioman  as  fhearr  tha  am 
bitheantas  mu  thimchioll  500,000  gun  chosnadh, 
daoine  calma,  laidir,  a  tha  an  da  chuid  toileach 


oibreachadh,  agus  comasach  gu  obair,  nach 
urrain  obair  fhaotainn.  Aig  a'  cheart  am  so 
tha  a'  chuis  moran  na's  raiosa  do  bhrigh  's  gun 
d'  fhag  an  cogadh  mor  cuid  de  rioghachdan  an 
t-saoghail  cho  bochd  's  nach  urrainn  daibh  na 
nithean  a  tha  feumail  dhaibh  a  cheannach  agus 
cuid  eile  cho  saibhir  's  nach  'eil  feum  aca  air 
ceannach  o  rioghachdan  eile.  Tha  na  ceudan 
de  mhiltean  aig  am  bheil  cosnadh  a'  saothreach- 
adh air  son  duais  cho  suarach  s'  gur  gann  a 
theid  aca  air  na  dh'  fhoghnas  daibh  de  aran 
lathail  fhaotainn,  gun  tighinn  air  ullachadh  a 
dheanamh  air  son  an  seann  aois.  Feumaidh 
iad  cosg  mar  a  choisneas  iad,  agus  nuair  a  thig 
an  aois  tha  iad  ann  an  eiseamail  dhaoine  eile 
air  son  am  beo-shlaint.  Tha  a'  chuid  mhor  de 
bheairteas  an  t-saoghail  ann  an  lamhan  aireamh 
bhig  aig  am  bheil  an  ionadan-comhnuidh  ann 
an  liichairtean  oirdhearc,  "  a'  caitheadh  am 
beatha  gach  la  gu  soghail  le  mor  ghreadnachas," 
am  feadh  's  a  tha  Lasarus  'n  a  mhiltean  'n  a 
luidhe  aig  an  dorsan,  a'  tighinn  beo  air  sbruil- 
each  an  duine  shaibhir. 

Cor  bronach  nam  bochd 

Anns  na  bailtean  mora  tha  na  ceudan  de 
theaghlaichean  a'  tighinn  beo  ann  an  seom- 
raichean  beaga,  dorcha,  neoghlan,  anns  nach 
cuireadh  tuathanach  coir  a  chuid  mhuc,  agus 
chan  ionghnadh,  'na  leithid  sin  a  dh'  aiteachan, 
ged  a  tha  dliith  air  leth  cheud  as  a'  cheud  de'n 
chloinn  bhig  a'  basachadh  nau'n  ruig  iad  bliadhna 
dh'aois.  Bochdainne,  briste  cridhe,  agus  truai- 
ghe air  gach  taobh  !  Am  bheil  leigheas  ann  ? 
Am  bheil  ioc-shlaint  ann  an  Gilead  ? 

Mur  biodh  an  eucail  ann  cha  bhiodh  iarraidh 
air  leigheas.  Mur  biodh  a'  bhochdainne  ann 
cha  chluinnteadh  diog  air  Coitcheannas.  'S 
aithne  do  gach  neach  aig  am  bheil  siiilean  na 
cheann  gu  bheil  an  eucail  ann,  agus  is  e  diirachd 
gach  neach  aig  am  bheil  cridhe  'na  choluinn 
gu'm  biodh  an  ioc-shlaint  air  a  faotainn.  Chan 
ann  an  airgiod  a  tha  maith  an  t-saoghail  a' 
co-sheasamh  ach  ann  an  soirbheachadh  agus 
sonas  an  t-sluaigh.  Tha  an  rioghachd  sin 
soirbheachail  a  tha  air  a  h-aiteachadh  le  daoine 
fallain,  laidir,  a  tha  toilichle  'n  an  crannchur, 
agus  tha  an  rioghachd  sin  bochd  anns  na  nithean 
as  luachmhoire  (a  dh-aindeoin  a  storais),  aig  am 
bheil  a  sluagh  anns  an  t-suidheachadh  iosal  's 
am  bheil  sluagh  Bhreatuinn  an  diugh. 

Ciod  is  aobhar  do'n  t-suidheachadh  iso  ?     Tha 

luchd  leanmhuinn  na  teagaisg  air  am  bheil  mi 
sgriobhadh  a'  creidsinn  nach  biodh  bochdainne 
ann  na'm  biodh  saibhreas  air  a  roinn  le  ceartas. 
Mar  tha  ciiisean  an  t-saoghail  an  diugh  air  an 
riaghladh  "  tha  a'  bheisd  as  motha  ag  itheadh 
na  beisd  as  lugha,  's  a'  bheisd  as  lugha  deanadh 
mar  a  dh'fhaodas  i."  Tha  am  fearann  agus 
saibhreas  na  tire  ann  an  sealbh  aireamh  bhig, 
agus  a  reir  an  lagha  's  leo  fhein  na  nithean  sin. 
Is  ann  as  an  fhearann  agus  a  saothair  an  t- 
sluaigh  a  tha  saibhreas  a'  tighinn.  "  Gabhadh," 
arsa  na  Coitcheannaich,  "  an  Staid  sealbh  air  an 
fhearann  agus  air  gach  inneal  eile  a  tha  a' 
giiilan  toradh  an  t-saibhris,  agus  air  ball  bithidh 
an  ioc-shlaint  air  faotainn."  O  sin  suas  feum- 
aidh  gach  neach  obair  a  dheanadh,  chan  ann  air 
a  shon  fein,  ach  airson  maith  an  iomlain,  agus 
ffheibh  e  a  chuid  fein  co-ionnan  ri  each. 

Lagh  a'  Chruith-fhear 

A  nis  na'm  biodh  e  coltach  gu'n  leighseadh  a 
leithid  so  de  atharrachadh  bochdainne  an  t- 
saoghail,  b'e  dleasnas  gach  neach  a  bhi  stri  gus 
an  t-atharrachadh  a  thoirt  mu'n  cuairt.  Na'm 
bithinn  dearbhta  'n  am  inntinn  gu'n  cuireadh 
an  Staid  Choitcheannach  crioch  air  struidhealachd, 
sannt,  agus  amaideas  dhaoine,  bu  Choitchean- 
nach mi  o  so  suas.  Ach  is  i  mo  bharail,  an  aite 
cuisean  an  t-saoghail  a  bhi  air  an  ceartachadh, 
gur  ann  a  bhiodh  iad  na's  miosa  fo  leithid  so  de 
riaghladh  na  tha  iad  a  nis.  Tha  na  Coitchean- 
naich ag  iarraidh  gu'm  biodh  na  h-uile  air  an 
aon  bhonn,  co-ionnan  ri  each  a  cheile,  gun  deifir 
suidheachaidh  eadar  neach  agus  neach.  Cha 
do  dheilbh  inntinn  duine  fhathast,  agus  cha 
deilbh,  meadhon  gu  bhi  faotainn  os  cionn 
naduir.  Tha  an  Cruith-fhear  a'  cur  deifir 
eadar  neach  agus  neach,  aon  ni  agus  ni  eile. 
"  Tha  aon  ghloir  aig  a'  ghrein,  agus  gloir  eile  aig 
a'  ghealaich,  agus  gloir  eile  aig  na  reultan." 
Theid  e  os  cionn  gliocais  agus  innleachd  dhaoine 
a'  ghi'ian,  a'  ghealach,  agus  na  reultan  a  chur 
air  an  aon  bhonn.  Air  a'  mhodh  cheudna  tha 
eadar-dhealachadh  am  measg  dhaoine,  air  a 
ghintinn  gu  daingean  ann  an  nadur  a'  Chruth- 
achaidh.  Tha  iad  ann  's  an  aon  chomunn,'s  an 
aon  bhaile,  's  an,  aon  dachaidh,  nach  'eil  co- 
ionnan  r'a  cheile  ann  an  spionnadh  corporra, 
ann  an  comasan  nadurra,  ann  am  buaidhean 
inntinneil,  agus  gus  an  cuir  thu  sluagh  an  t- 
saoghail  air  an  aon  bhonn  a  thaobh  nan  nithean 
sin,  bithidh  deifir  'n  an  suidheachadh  aimsireil. 

Obair  gun  duals 

Tha  coir  aig  gach  duine  air  thalamh  gu'm  faigh 
e  dha  fhein  duais  a  shaothrach.  Thoir  air  falbh 
bho  'n  neach  as  mo  a  tha  cosnadh,  cuid  d'a 
choir,  agus  bheir  thu  uaith  a  mhisneach,  's  cha 
dean  e  uiread  obair,  no  obair  cho  maith.  Aon 
uair  's  gu'n  toisich  thu  air  dearmad  a  dheanamh 
air    ceartas,    an    ceann   beagain    uine    bithidh 


saibhreas  an  t-saoghail  air  a  lughdachadh.  Chan 
e  'n  rathad  a  chum  tuilleadh  bidh  fhaotainn,  am 
biadh  a  tha  ann  a  dheanamh  na's  lugha.  Cha 
bhi  e  chum  buannachd  do  neach  sam  bith,  agus 
gu  sonruichte  do  na  bochdan,  gu'm.  biodh 
beairteas  an  t-saoghail  a'  dol  na's  lugha,  agus 
ann  an  Staid  Choitcheannach  is  e  sin  a  thachradh. 
Mar  tha  ciiisean  a  nis,  tha  fhios  aig  na  h-uile  gur 
ann  mar  is  fhearr  a  dh'oibricheas  iad,  as  mo  an 
duais.  Fo'n  Staid  Choitcheannach  chan  oibrich 
duine  ach  mar  is  fheudar  dha,  oir  tha  fhios  aige 
nach  f  haigh  e  ach  mar  a  chi  an  Staid  freagarrach 
a  thoirt  da.  Co  am  fear-oibre  as  fhearr,  an 
traill  a  tha  ag  oibreachadh  a  dh'aindeoin,  no 
esan  a  gheibh  duais  a  shaothreach  ?  Anns  na 
priosain  agus  ann  an  tighean-nam-bochd  tha 
iad  air  an  c6-eigneachadh  gun  duais  ach  biadh 
is  fasgadh,  agus  chan  'eil  an  obair  a  thatar  a' 
deanamh  's  na  h-aiteachan  sin  a  chum  buan- 
nachd mor  sam  bith. 

Cumhachd  an  t-soisgeil 

Ciod  ma  ta  a  their  sinn  ?  Am  bheil  an  ioc- 
shlaint  idir  ann  ?  An  suidh  sinn  sios  le  lamhan 
paisgte  ag  aontachadh  le  ciiisean  mar  a  tha  iad, 
agus  ag  radh  nach  gabh  iad  ceartachadh  ? 
Chan  'eil  dol  seachad  air  an  fhirinn  so,  gur  e 
aobhar  gach  olc  air  thalamh,  olc  mhic  an  duine. 
Fhad  's  a  dh'  fhanas  nadur  an  duine  gun  a  bhi 
air  ath-nuadhachadh  mairidh  bochdainne  agus 
bron.  Chan  'eil  leigheas  ann  airson  eucailean 
dhaoine  ach  spiorad  an  t-soisgeil.  Tha  mi  fada 
o  bhi  cumail  a  mach  gu  bheil  a'  mhuinntir 
a  tha  searmonachadh  Coitcheannais  'n  am  mi- 
chreidmhich,  ged  nach  gabh  e  aicheadh  gu 
bheil  a'  chuid  mhor  dhiubh  an  aghaidh  na 
h-eaglais.  Their  iad  ruinn  gu  bheil,  a  reir 
aidmheil  na  h-eaglais,  an  soisgeul  a'  stri  fo 
chionn  corr  agus  1900  bliadhna  chum  an  saoghal 
a  chur  ceart,  agus  gu  ruige  so  gur  beag  toraidh 
a  tha  r'a  fhaicinn.  Theagamh  gu  bheil  tomhas 
de  'n  fhirinn  aca,  ach  cha  ghabh  e  aicheadh 
gu'n  atharraich  an  soisgeul  nadur  agus  deanadas 
dhaoine  'nuair  a  bheir  daoine  cothrom  dha. 

Na  seann  laithean  dona 

Tha  an  saoghal  an  diugh  dona  gu  leoir,  ach  tha 
e  na  's  fhearr  na  bha  e  fo  riaghladh  lompaireachd 
na  Roimhe,  'nuair  a  bha  obair  an  t-saoghail  air 
a  deanamh  le  aireamh  mhor  de  thraillean,  gun 
choirichean,  gun  duais,  gun  fhois.  Aig  amanna 
an  diugh  tha  cosnadh  duilich  fhaotainn,  'nuair 
a  tha  malairt  an  t-saoghail  a'  meatachadh,  ach 
anns  na  seann  linntean  bha  amanna  gorta  ann 
nach  faicear  an  diugh  ach  ann  an  tirean  far 
nach  do  bhuadhaich  an  soisgeul.  Fuilteach 
agus  oillteil  's  mar  a  tha  cogaidhean  an  la  an 
diugh,  tha  iad  na's  fhearr  na  cogaidhean  nan 
seann  linntean,  'nuair  a  bhiodh  an  cinne  bu 
luige  air  a  sgrios  a  bith. 

Ach  a  dh-aindeoin  gach  feairrd  a  bhuineas 
do  'n  la  'n  diugh,  tha  an  la  an  diugh  dona 
gu  leoir,  agus  tha  e  cho  dona  's  a  tha  e  a 
chionn  's  gu  bheil  an  saoghal  ann  an  tomhas 
mor  ag  aicheadh  spiorad  an  t-soisgeil.  Thu- 
gadh  daoine  anns  gach  aite,  ard  agus  iosal, 
geill  do'n  spiorad  so,  agus  teagaisgidh  e  do  gach 
neach  gur  esan  fear-coimhead  a  bhrathar  ; 
gur  e  dleasnas  gach  duine  ceart  a  bhi-athair 
a  dhion  o  bhochdainne,  c6  dhiiibh  a  tha  sin 
air  aobharachadh  le  eiicoir  an  duine  shaibhir, 
no  le  diomhanas,  aineolas,  no  amaideachd  an 
duine  bhochd.  Teagaisgidh  e  dhaibh-san  a  tha 
bearteach  gu  bhi  rannsachadh  a  mach  cionnus 
a  fhuair   iad   am  bearteas,   agus   carson,  agus 


teagaisgidh  e  do  na  h-uile  gur  ni  olc  a  bhi 
struidheadh  an  cuid  air  faoineis  agus  air  truaill- 
idheachd  an  t-saoghail. 

Tha  feum  aig  an  t-sluagh  uile,  ard  agus 
iosal,  a  bhi  air  an  teasairginn  o  shannt,  o 
fheinealachd,  o  mhi-rtin,  o  naimhdeas,  o  chion 
iochd,  o  chruas-cridhe,  agus  chan  e  Coitcheannas 
a  ni  sin  ach  spiorad  an  ti  a  chaidh  mu'n 
cuairt,  a'  deanamh  maith.  Thug  an  soisgeul 
cheana  tiodhlacan  do-labhairt  do'n  chinne- 
daonna.  Tha  e  comasach  air  doimhneachdan 
as  isle  ann  an  nadur  an  duine  a  ruigheachd 
na  lagh  sam  bith  a  nithear  le  daoine.  Is  e  an 
soisgeul  a  shaoras  rioghachdan  o'ni  peacanna 
mar  a  shaoras  e  daoine  leth  fa  leth. 


Comharradh  an  duine  dhiadhaidh 

Tha  tlachd  aige  ann  am  Facal  an  Tighearn. 
Tha  e  daonnan  a'  beachd-smuaineachadh  air. 


ANN  an  siiilean  nan  creidmheach  tha  am 
'  Biobull  na's  priseile  na  leabhar  air  bith  eile 
a  chaidh  riamh  a  sgriobhadh.  Tha  e  dhaibh 
'n  a  aran  na  beatha  ;  tha  e  dhaibh  'n  a  loi'g 
agus  'n  a  sholus  ;  tha  e  dhaibh  'n  a  chlaidh- 
eamh.  Le  sailm  an  leabhair  so  molaidh  iad 
Dia  ann  an  laithean  an  sonais  ;  le  geallaidhean 
an  leabhair  so  neartaichidh  iad  an  cridheachan 
ann  an  la  na  trioblaid  ;  le  claidheamh  an  leabh- 
air so  cuiridh  iad  ruaig  air  an  namhaid  ann  an 
la  a'  bhuairidh.  Tha  e  'n  a  thobar  slainte  as 
am  bi  iad  daonnan  a'  tarruing  uisge  le  h- 
aoibhneas.  Tha  saoibhreas  do-rannsaichte  ann 
an  Facal  an  Tighearna  ;  an  duine  as  fhaide  a 
tha  'g  a  rannsachadh  gheibh  e  seudan  iira  ann. 
Tha  buaidh  aige  air  inntinnean  dhaoine  nach 
'eil  aig  leabhar  eile  air  an  t-saoghal,  agus  mar 
is  motha  tlachd  dhaoine  ann  is  ann  as  motha  a 
gheibh  iad  ann.  An  uair  a  chriochnaich  an 
t-Urramach  Tearlach  Spurgeon  nach  maireann 
am  fear  mu  dheireadh  de  na  seachd  leabhraich- 
ean  mora  a  sgriobh  e  mu  na  Sailm,  thubhairt  e, 
"  Tha  mulad  orm  a  bhi  fagail  Sailm  Dhaibhidh, 
oir  chan'eil  air  thalamh  tigh-stoir  eile  as 
beairtiche  na  iad.  Bu  shona  da-rireadh  na 
laithean  a  chuir  mi  seachad  a'  beachd- 
smuaineachadh  orra,  a'  creidsinn,  agus  a' 
moladh,  agus  a'  deanamh  gairdeachais  maille 
ri  Daibhidh.  Chan  'eil  fiughair  agam  gu'n  cuir 
mi  seachad  laithean  eile  cho  sona  air  an  taobh 
so  de'n  uaigh." 


Ann  am  feasgar  anmoch  a  bheatha  sgriobh 
an  t-Ollamh  Alasdair  Mac  Ille  Bhain,  an 
Duneideann,  an  litir  so  gu  Seumas  Robertson, 
D.D.,  fear  d'a  chairdean  am  measg  mhinis- 
tearan  na  h-eaglais  Steidhichte. 

"  Moran  taing  dhuit  air  son  do  litreach,  a 
bhrathair.  Tha  mise  moran  na's  breoite  na 
thusa.  A  thaobh  m'  anama  agus  mo  spioraid, 
tha  mi  a'  toirt  thairis  nan  laithean  a  thug  Dia 
dhomh  ann  am  feasgar  fann  mo  bheatha  gu  bhi 
ag  ullachadh  mo  chridhe  fhein  agus  a'  gabhail 
cixraim  do  m'  fhion-lios  fein.  Na  sgriobturan 
as  am  bithinn  a'  deanamh  shearmon  do  dhaoine 
eile,  Daibhidh,  agus  Isaiah,  agus  Pol,  tha  mi  a 
nis  'gan  tionndadh  air  mo  chridhe  fein  agus  a 
chum  leas  m'  anama  fein.  Tha  mi  nis  na's 
cinntiche  na  bha  mi  riamh  gu'n  do  ghairmeadh 
mi  a  chum  eolas  f  haotainn  air  plaigh  mo  chridhe 
fein,  agus  a  chum  spairn  a  dheanamh  gus  eolas 
fhaotainn  air  Dia,  agus  air  a  mhac,  agus  air 
cumhachd  an  t-soisgeil  a  shearmonaich  Pol. 
Agus  is  e  m'  iirnuigh  a  h-uile  maduinn, 

O  m   anamfeith  gu  faighidneach 
Ri  Dia  a  mhain  mar  chleachd. 
Oir  ann-san  tha  mo  mhxdnghinn  threun, 
'S  mo  dhbchas  fein  gu  heachd. 

An  uair  a  bhios  tusa  dluth  ri  Dia,  agus  tha 
fhios  agam  gu  bheil  thu  dliith  dha  a  ghnath, 
cuimhnich  m'  ainm-sa,  a  charaid." 


O  cuir  do  Spiorad  nuas  is  sgriobh 
Do  lagh  air  clar  mo  chridh', 
Na  leig  do  m'  theanga  bhi  ri  ceilg 
No  cainnt  a  thogas  stri. 


Athchuinge 


Reir  t'  Fhacail  treoraich  fein  mo  cheum  ; 
Mo  chridh  ciim  saor  o  gho  ; 
Na  faigheadh  peacadh  'n  uachdar  orm, 
Is  gleidh  mo  choguis  beo. 


AM  MART 


Am  Mart 

Cuairt  na  Gealaich 


A'  cheud  cheathramh,  4mh  la 
An  solus  Ian,  12mh  la 


An  ceathramh  mu  dheireadh,  18mh  la 
An  solus  iir,  26mh  la 


"  Oir  bH  aithne  an  righ  mu'n  timckioll  gu'm  biodh  cuibhrionn  araidh  air  an  son, 
a  dhlighe  fein  air  gach  la." — -Nehemiah,  xi.  23. 


1.  Di-ciadaoin 


Di-ardaoin 
Di-haoine 


4.  Di-Sathuirn 


5.  Di-Dbmh?iaich 


Di-Luain 
Di-Mairt 


8.  Di-ciadaoin 


9. 
10. 


Di-ardaoin 
Di-haoine 


11.  Di-Sathuirn 


12.  Di-Dbmk?iaich 


13. 
14. 
15. 
16. 


Di-Luain 
Di-Mairt 
Di-ciadaoin 
Di-ardaoin 


17.  Di-haoine 


Am  fear  nach  cuir  's  a'  Mhart 
is  anmoch  a  bhuaineas  e. 

Gach  ni  'n  a  thrath. 

Am  fear  a  bhios  fada  gun 
eirigh  bidh  e  'n  a  leum 
fad  an  latha. 

Am  fear  nach  dean  obair  no 
gniomh  chan  fhaigh  e 
biadh  feadh  nam  preas. 

Bka  aoibhneas  orm  an  uair  a 
thuhhairt  iad  ruim,  Do 
thigh  an  Tighearna  theid 
sinn. — Salm  cxxii.  1. 

Camshronaich  bhog  anime. 

Cha  bhi  gean  air  Granntach 
gus  am  faigh  e  lite. 

Spagadagliog  Chlann  Domh- 
nuill  is  leom  nan  Leath- 
anach. 

Casa  tioram  Chlann  an 
Toisich. 

Muileach  is    Ileach    's    an 

Deamhan, 
An   triuir   is    miosa    's    an 

domhan. 

Is     miosa     am     Muileach 

na'n  t-Ileach 
Is  miosa  an  t-Ileach  na'n 

Deamhan. 

ladsan  aig  an  robh  deamhain 
annta,  shlanuich  e  iad. — 
Mata  iv.  24. 

Cho  fada  's  a'  cheann  's  a 
bha  Fionn  's  na  casan. 

Ceann  mor  is  amhach  chaol, 
aogas  an  droch  ghamhna. 

Casa   caola   Chloinn   Mhic 
Leoid. 

Ann  an  casan  fir  cha  ghabh 
Dia  tlachd. — ■ 

Salm.  cxlvii.  10. 

Amhaircidh  an  Tighearna  a 
steach  air  a  chridhe. — 1 
Sam.  xvi.  7. 


18.  Di-Sathuirn 


19-  Di-Dbmhnaich 


20.  Di-Luain 

21.  Di-Mairt 


22.  Di-ciadaoin 

23.  Di-ardaoin 

24.  Di-haoine 

25.  Di-Sathuirn 

26.  Di-Dbmhnaich 

27.  Di-Luain 

28.  Di-Mairt 

29.  Di-ciadaoin 

30.  Di-ardaoin 

31.  Di-haoine. 


Chan  'eil  thachd  aig  Dia 
ann  an  amadain. — Eccl. 
V.  4. 

Chan  'eil  thachd  agam  ann 
am  has  an  ti  a  bhas- 
aicheas,  tha  an  Tighearna 
ag  radh  ;  uime  sinn  pil- 
libh  agus  mairibh  heb. — 
Esekiel  xviii.  32. 

Is  fuar  an  leaba  an  cladh. 

Oir  saothair,  seol,  no  obair 

ghlic; 
Cha  deanar  leat  gu  brath 

fo'n  lie. 

Am  feadh  's  a  mhaireas  la 

nan  gras. 
Faodaidh  gach  neach  dol  as 

o'n  bhas. 

Is  sona  an  sluagh  d'  an  Dia 
an  Tighearna.  —  Salm 
cxliv.  15. 

Is  sona  an  duine  a  dh' 
amaiseas  air  gliocas,  agus 
am  fear  a  gheibh  tuigse. 
— Gnath-Fhocail,  iii.  13. 

Is  fhearr  an  fhirinn  na'n 
t-or. 

Coinnichidh  mise  riut  agus 
labhraidh  mi  riut  0  uachdar 
na  cathair  -  thrbcair. — 

Ecsodus  XXV.  22. 

Nadur  circe  is  nadur 
mnatha, — gabhaidh  iad 
an  rathad  fein. 

A  thoil  fein  do  gach  duine 
's  an  toil  uile  do  na 
mnathan. 

Chan  aithne  dhuit  duine 
gus  am  bi  do  ghnothuch 
ris. 

Is  duine  coir  e  ach  na  h- 
iarr  dad  air. 

Tha  an  cairdeas  mar  a 
chumar  e. 


Air  4 


933 


A  Chathair-throcair 

{Searmon  comanachaidh  an  eaglais  Bhlair  an  Adholl) 
Coinnichidh  mise  thu  an  sin,  agus  labhraidh  mi  riut  o  uaclidar  na  cathair  thrbcair. — Ecsodus  xxv.  22. 


DIA  a  labhair  o  shean  ris  na  h-aithrichean  leis 
na  faidhean,  tha  e  a'  labhairt  ruinne  an 
diugh  tre  a  Mhac.  Tha  e  a'  labhairt  ruinn  gu 
sonruichte  tre  bhas  a  Mhic,  oir  leis  na  samh- 
laidhean  sin  a  tha  nis  m'  ar  coinneamh  air  a' 
bhord  tha  Dia  ag  radh  ruinn,  Coinnichidh  mise 
thu  an  so,  agus  labhraidh  mi  riut  o  uachdar  7ia 
cathair-thrbcair.  Ciod  eile  a  tha  ann  an  crann- 
ceusaidh  an  t-Slanuigheir  ach  cathair-throcair 
Dhe,  far  a  bheil  Dia  a'  cur  folach  air  ar  cionta  ? 
Pheacaich  sinne  uile  an  aghaidh  Dhe,  is  tha 
aobhar  eagail  againn  na'n  comharraicheadh  e 
aon  as  a  mhile  d'ar  peacaidhean,  ach  aig  Dia 
tha  trocair  agus  mor  shaorsa,  is  tha  e  a'  coin- 
neachadh  ruinn  an  diugh  chan  ann  aig  cathair- 
bhreitheanais  ach  aig  cathair-throcair.  Co  an 
Dia  ann  a  tha  cosmhuil  ris-san,  a  mhaitheas 
aingidheachd,  agus  a  ghabhas  seachad  air 
easaontas  iarmaid  'oighreachd,  oir  ar  Dia-ne 
cha  ghleidh  e  a  chorruich  gu  siorruidh  a  chionn 
gur  toigh  leis  trocair  ? 

O  molaibh  Dia  oir  tha  e  maith, 
Sior  mhairidh  trocair  Dhe  ; 
Abradh  clann  Israeli  a  nis 
Gur  buan  a  ghras  gach  re. 

Tigh  Aaroin  abradh  iad  a  nis, 
Sior  mhairidh  trocair  Dhe, 
Abradh  an  dream  d'  an  eagal  Dia, 
Gur  buan  a  ghras  gach  re. 

Dh'  fhoillsich  Dia  e  fein  air  iomadh  doigh  o 
thoisich  e  air  labhairt  r'a  chloinn  an  toiseach, 
ach  anns  gach  foillseachadh  a  rinn  e  air  fein 
riamh,  o  6g-mhadainn  an  t-saoghail  gu  ruige 
na  laithean  deireannach  so,  tha  e  'g  a  fhoill- 
seachadh  fein  mar  Dhia  trocaireach  aig  a  bheil 
a  thlachd  uile  ann  an  tearnadh  a  shluaigh.  Sin 
an  Dia  ris  a  bheil  ar  gnothuch-ne  an  diugh,  Dia 
trocaireach  ;  agus  sin  aobhar  ar  mi^nich  aig  a' 
bhord  naomh  so,  gu'n  do  gheall  e  c'oinneachadh 
ruinn  an  so,  agus  labhairt  ruinn  o  uachdar  na 
cathair-throcair.  A  bheil  ar  cridheachan-ne 
deas  gu  co-chomunn  is  conaltradh  spioradail  a 
bhi  againn  ri  Dia  ?  An  tainig  sinn  do'n  ionad 
naomh  leis  an  diirachd  so  agus  leis  an  f  hacal  so 
'n  ar  cridhe,  "  Cluinnidh  mi  ciod  a  their  Dia  an 
Tighearna,  oir  labhraidh  e  sith  r'a  shluagh  ?  " 
No  an  tainig  sinn  ann  ag  radh  'n  ar  cridheachan 
mar  thuirt  clann  Israeil  ri  Maois,  "  Labhair 
thusa  ruinn,  agus  eisdidh  sinn,  ach  na  labhradh 
Dia  ruinn,  air  eagal  gu'm  faigh  sinn  bas."  Mar 
gu'n  abradh  iad  ris.  Is  aithne  dhuinn  do  ghuth- 


sa  ;  cha  chuir  e  eagal  no  dragh  oirnn,  ach  c6 
dh'fhaodas  guth  an  Tighearna  a  ghiiilan  ? 

Sin  agaibh  an  t-eagal  a  tha  ann  an  cridhe  an 
duine  nadurra  roimh  Dhia  naomh,  agus  an 
t-eagal  a  tha  eadhon  aig  daoine  maith  roimh 
spioradalachd  na  beatha  sin  gus  a  bheil  Dia  'g 
an  gairm.  Shaoileadh  tu  gu'm  biodh  iad 
toilichte  facal  Dhe  a  chluinntinn  le'n  cluasan 
fein,  gun  e  thighinn  thuca  tre  dhuine  eile  ; 
shaoileadh  tu  gu'm  bu  mhaith  leo  coinneachadh 
ri  Dia,  aghaidh  ri  aghaidh,  ach  tharruing  iad 
air  an  ais  le  uamhunn  roimh  fhiosrachadh 
soluimte  agus  roimh  fhiosrachadh  spioradail 
de'n  t-seorsa  sin,  oir  bha  eagal  orra  nach  b' 
urrainn  dhaibh  a  ghiiilan.  Tha  a'  cheart  ni  so 
a'  seasamh  eadar  Dia  agus  daoine  fhathast,  an 
t-eagal  a  tha  aig  daoine  roimh  'n  hheatha  naoimh 
agus  roimh  spioradalachd  na  diadhaidheachd  ; 
b'  fhearr  leo  a  bhi  air  an  tearnadh  le  deas- 
ghnathanna  o'n  taobh  a  muigh  ;  le  laghannan 
is  riaghailtean  is  baisteadh  is  orduighean  eile  a 
ghabhadh  deanamh  le  toil  na  feola  seach 
coinneachadh  ri  Dia  agus  a  ghuth  a  chluinntinn. 
Ach  tha  Dia  'gar  gairm-ne  an  diugh  gu  co- 
chomunn  spioradail  ris  fein,  agus  bu  maith 
dhuinn  coinneachadh  ris,  eadhon  ged  nach  b' 
urrainn  dhuinn  ar  cinn  a  thogail  as  an  duslaich 
an  lathair  a  naomhachd.  Naomh,  naomh, 
naomh,  tha  thusa,  O  Thighearna  ar  Dia. 

Am  measg  dhoighean  eile  anns  an  d'  fhoill- 
sich Dia  e  fein  do  chloinn  Israeil  dh'  fhoillsich 
e  a  ghloir,  agus  a  mhorachd,  agus  a  naomhachd 
dhaibh  anns  a'  phailliunn,  ionad  naomh  a 
chomhnuidh,  anns  an  robh  gach  ball  den 
airneis,  ciiirteinean  agus  ceruban  agus  an  t-6r 
fior-ghlan,  a'  labhairt  riu  agus  a'  teagasg  dhaibh 
gu  bheil  Dia  naomh,  naomh,  naomh,  agus  gur 
coir  do  dhaoine  teachd  'n  a  lathair  le  urram 
agus  eagal  diadhaidh.  Anns  an  ionad  ro  naomh 
bha  gach  ni  a  chitheadh  an  t-siiil  a'  samhlachadh 
gloir  is  naomhachd  an  Tighearn,  aire  na  Fianuis 
agus  na  ceruban  oir  a  bha  sineadh  an  sgiathan 
OS  a  cionn,  ach  am  measg  nan  nithean  sin  uile 
air  an  robh  Naomhachd  Do'n  Tighearna  air  a 
ghearradh,  bha  a'  chathair-throcair  a  bha  eadar 
na  ceruban  a'  togail  fianuis  gu  bheil  an  Tigh- 
earna Dia  iochdmhor  agus  grasmhor,  fad- 
fhulangach,  agus  pailt  ann  an  coibhneas.  Ach 
is  ann  anns  an  dearbh  kite  anns  a  bheil  Dia  a' 
toirt  na  fianuis  sin  uime  fein  a  tha  e  ag  iarraidh 
oirnn  coinneachadh  ris  a  chum  gu'n  labhair  e 


A  CHATHAIR-THROCAIR 


ruinn.  C'aite  eile  an  urrainn  daoine  peacach 
comhdhail  a  bhi  aca  ris  an  Tighearna  ro  naomh 
aeh  aig  a  chathair-throcair  ? 
■'  Chan  'eil  aon  eile  de  bhuadhan  an  Tighearn 
air  a  bheil  luaidh  air  a  dheanamh  cho  trie  anns 
a'  Khiobull  *s  a  tha  luaidh  air  a  dheanamh  air  a 
throcair.  Tha  an  salmadair  agus  na  faidhean 
agus  na  h-abstoil  ag  ardachadh  trocair  Dhe  mar 
gu'm  biodh  iad  a'  faotainn  tlachd  sonriiichte 
ana  a  bhi  socruchadh  an  aire  air  truacantas  a 
naduir.  Chan  'eil  sin  iongantach,  oir  bha  fhios 
aca  nach  'eil  aite-seasamh  aig  a'  pheacach  an 
lathair  an  De  naoimh  air  bhonii  air  bith  eile  ach 
air  a'  bhonn  gu  bheil  Dia  trocaireach. 

Is  ann  an  trocair  Dhe  a  mhain, 
A  ta  ar  muinghin  threun  ; 
A  throcair  shaor  ar  anma  truagh, 
'S  ghlan  uainn  gach  ciont'  is  beud. 

Anns  a'  Bhiobull  cluinnear  an  da  chuid  glaodh 
is  osnaiehean  is  urnuighean  nan  naomh  agus 
narn  peacach  ;  ach  co  dhiu  a  tha  ann  peacach  a' 
glaodhach  ri  Dia  'n  a  eiginn,  no  naomh  a' 
glaodhach  ris  'n  a  aithreachas,  is  ann  air  a 
throcair  a  tha  iad  a'  gairm,  agus  is  ann  n  a 
throcair  a  tha  an  dochas  uile.  "  Dian  trocair 
oirnn,  a  Dhe,  dean  trocair  oirnn." 

An  uair  a  bha  an  duine  maith  ud,  Iain  Briin, 
an  lighiche  caomh  an  Dun-eideann,  a'  tarruing 
dllith  ris  a'  bhas  thubhairt  e,  "  Chan  'eil  acarsaid 
as  urrainn  mo  bhata-sa  a  dheanamh  a  nis  ach 
an  acarsaid  sin  d'  an  ainm  Trocair  Ard-uach- 
daranail  Dhe."  B'e  an  earrann  a  bu  docha  leis 
anns  a'  Bhiobull  an  rann  ud  ann  an  litir  Choit- 
chionn  an  abstoil  ludais,  "  Coimhidibh  sibh 
fein  ann  an  gradh  Dhe,  le  suil  ri  trocair  ar 
Tighearna  losa  Criosd  chum  na  beatha  mair- 
eannaich."  Theagamh  nach  robh  an  dotair 
caomh  a  bha  uair-eigin  an  Druim-tochdaidh  cho 
eolach  air  na  Sgriobturan  ri  Iain  Brun,  ach  an 
uair  a  thainig  esan  a  dh'  ionnsuidh  an  aiseig 
dheireannaich  e  fein  b'  e  an  aon  iirnuigh  a  bha 
'n  a  chridhe,  "  A  Thighearna,  dean  trocair  orm- 
sa  a  tha  am  pheacach." 

Sin  iirnuigh  a  tha  freagarrach  dhuinn  uile, 
peacaich  is  naoimh  mar  tha  sinn  ann  ;  urnuigh 
a  tha  freagarrach  dhuinn  gach  la  anns  a' 
bhliadhna  ach  a  tha  freagarrach  dhuinn  gu 
sonruichte  air  Sabaid  a'  chomanachaidh,  an 
uair  a  tha  na  samhlaidhean  naomh  a  tha  m'  ar 
coinneamh  air  a'  bhord  a'  bioradh  agus  a' 
rannsachadh  ar  coguis,  oir  tha  iad  ag  innseadh 
dhuinn  ann  an  doigh  sholuimte  gu'n  do  dhoirt 
an  Slanuighear  naomh  fhuil  air  a'  chrann- 
cheusaidh  air  ar  son-ne.  Agus  on  la  anns  an 
do  rinn  e  sin  is  e  crann-ceusaidh  Chriosd  a' 
chathair-throcair  aig  Dia  air  thalamh,  agus  is 
e  sin  an  t-aite  anns  a  bheil  e  ag  iarraidh  oirnne 
coihneachadh  ris  an  diugh  chum  gun  labhair  e 
sith  ruinn.  An  uair  a  tha  Sabaid  a'  choman- 
achaidh cho  mhaith  ri  Facal  an  Tigheai-na  ag 
iarraidh  oirnn  comhdhail  a  chumail  ri  Dia  aig 


bonn  a'  chroinn-cheusaidh,  nach  bu  shona  na'n 
abradh  an  luchd-comanachaidh  uile  le  diirachd 
'n  an  cridhe, — 

Tha  mi  tighinn,  a  Dhe 
Thugad  fein  mo  Righ, 
Nigh  mi  ;  glan  mi  anns  an  fhuil 
A  shruth  air  Calbhari. 

Chan  'eil  cathair-throcair  ri  fhaicinn  le  ar 
suilean  anns  an  eaglais  so  mar  bha  i  anns  a' 
phailliun  anns  an  tim  o  shean  ;  dh'  fhalbh  na 
ceruban,  is  aire  na  Fianuis,  agus  na  nithean  eile 
leis  an  robh  Dia  a'  labhairt  ri  cloinn  Israeil  anns 
na  laithean  ud,  ach  ged  dh'  fhalbh  na  samh- 
laidhean sin  dh'  fhan,  agus  fanaidh,  agus 
mairidh  gu  brath,  na  nithean  air  an  robh  iad 
'n  an  samhladh,  trocair  agus  maitheas  Dhe. 
Tha  a  throcair-san  o  shiorruidheachd  gu  sior- 
ruidheachd.  Tha  crann-ceusaidh  Chriosd  na 
chomharradh  as  dionginholta  air  trocair  Dhe  na 
chathair  ud  a  dh'  or  fior-ghlan  anns  a'  phailliun, 
oir  a  mach  o  Chriosd,  chan  'eil  ann  an  Dia  ach 
Dia  Neo-aithnichte.  A  mach  o  Chriosd,  cha 
d'  fhuaras  eolas  cinnteach  riamh  air  Dia,  air  a 
nadur  no  air  a  ruintean,  oir  is  e  spiorad  Chriosd 
a  bha  labhairt  eadhon  ann  an  aithrichean  agus 
ann  am  faidhean  an  t-seann  t-saoghail.  Gus  am 
faicear  Dia  ann  an  cruth  agus  ann  an  corp  a 
Mhic,  a'  coimhlionadh  ministrealachd  na  trocair 
am  measg  a  chloinne  air  thalamh,  cha  tuigear 
gu  brath  ciod  e  Dia,  no  ciod  e  ainm.  Ach  an 
uair  a  sheasar  aig  bonn  a'  chroinn-cheusaidh  air 
Calbhari,  agus  a  chithear  Dia  ann  an  Criosd  air 
a  chuartachadh  le  madraidh  an  t-saoghail,  agus 
air  a  dheanamh  'n  a  mhasladh  am  fianuis 
dhaoine  ;  an  uair  a  chithear  e  a'  fulang  amhghar 
gun  ghearan,  agus  a  dortadh  a  mach  anama  gu 
bas  an  eiric  pheacach,  anns  an  la  sin  theirear, 
"  Feuch,  is  e  so  ar  Dia-ne  ;  is  e  so  an  Tighearna  ; 
dh'  fheith  sinn  ris  agus  ni  sinn  gairdeachas  'na 
shlainte." 

O  m'  anam  feith  gu  foighidneach 

Ri  Dia  a  mhain  mar  chleachd 

Oir  ann-san  tha  mo  mhuinghinn  threun, 

'S  mo  dhochas  fein  gu  beachd. 

O  phobull  cuiribh  ann  an  Dia 
Bhur  dochas  anns  gach  am  ; 
'Na  fhianuis  doirtibh  mach  'ur  cridh' 
'S  e  Dia  ar  tearmunn  ann. 

Nach  ann  againne  a  tha  an  Dia  trocaireach, 
agus  am  Fear-saoraidh  trocaireach ;  Dia  agus 
Fear-saoraidh  'n  an  aon,  oir  bha  Dia  ann  an 
Criosd  a'  deanamh  an  t-saoghail  reidh  ris  fein, 
agus  dh'  earb  e  ruinne  facal  na  reite.  Dia  a 
labhair  cheana  facal  na  reite  ruinn  air  iomadh 
doigh,  'n  a  shoisgeul  agus  'n  a  fhreasdal,  tha  e 
a'  labhairt  an  fhacail  sin  as  ur  ruinn  an  diugh 
leis  na  samhlaidhean  naomha  a  tha  foillseachadh 
bas  an  Tighearn  ;  ris  gach  aon  de'n  luchd- 
comanachaidh  a  tha  'n  an  suidhe  aig  a'  bhord 
tha  e  ag  radh  an  diugh  a  ris,  An  so  coinnichidh 
tnise  riut  agus  labhraidh  mi  riut  o  uachdar  na 
cathair-throcair. 


COMUNN  GAIDHEALACH  NAM  BAN 


Comunn  Gaidhealach  nam  Ban 


f  I ''  HA  gineal  iir  ag  eirigh  suas  an  diugh  anns  a' 
i  Ghaidhealtachd  do  nach  aithne  Miss  Aber- 
crombie,  ach  bha  uair  ann  a  chiteadh  Miss 
Abercrombie  air  bataichean  Mhac  Brayne,  a' 
dol  a  mach  do  na  h-Eileanan,  cho  trie  's  a 
chithear  an  diugh  orra  urracha  mor  agus  beag 
o  Bhord  an  Fhearainn.  Boirionnach  beag  anns 
an  robh  misneaeh  is  caomhalachd,  diadhaidh- 
eachd  is  uaisle,  gaisgealachd  is  banalaehd,  a' 
pogadh  beul  ri  beul  ;  boirionnach  aig  an  robh 
gaol  air  muinntir  nan  Eileanan  a  chionn  gu  robh 
gaol  aice  air  Criosd,  agus  a  bha  'n  a  mathair  do 
cheudan  de  Ghaidheil  oga, — b'  e  sin  Miss 
Abercrombie.  Rinn  i  fein  agus  Miss  Rainy, 
agus  an  f headhainn  eile  a  bha  cuideachadh  leo, 
obair  mhor  is  mhaith  anns  a'  Ghaidhealtachd 
nach  bu  choir  a  leigeil  air  dichuimhne.  Is  tha 
an  obair  sin  a'  dol  air  aghaidh  fhathast. 

Bha  Comunn  Gaidhealach  nam  Ban  anns  an 
t-seann  eaglais  Shaoir  air  a  chur  air  chois  ann 
an  1850,  agus  faodar  a  radh  gur  e  an  diirachd  a 
bha  'n  an  cridhe  a  thaobh  muinntir  nan  Eileanan 
an  iirnuigh  a  bha  ann  an  cridhe  an  t-Salmadair, 

Dhia  t'  fhirinn  is  do  sholus  glan 
Leig  thuca  iad  a  mach. 

Chuir  iad  air  chois  sgoilean  ann  an  aitean 
lomallach,  anns  an  robh  a'  chlann  air  an  teagasg 
mar  bu  bhitheanta  le  oileanaich  oga  a  bha  'g  an 
ullachadh  fein  air  sondreuchdna  ministrealachd ; 
air  an  teagasg  an  Gaidhlig  agus  am  Beurla.  O 
thoiseach  gu  deireadh  bha  mu  thimchioll  ochd 
fichead  de  na  sgoilean  sin  air  feadh  na  duthcha  ; 
an  Uidhist  ;  anns  na  h-Earadh  ;  an  Leodhas  ; 
anns  an  eilean  Sgitheanach  ;  agus  aig  aon  am 
bha  seachd  fichead  ministear  anns  an  eaglais 
Shaoir  a  theagaisg  anns  na  sgoilean  sin.  An 
deidh  laimhe,  an  uair  a  thainig  Achd  nan 
sgoilean  a  mach  ann  an  1872,  agus  a  ghabh  an 
Staid  OS  laimhuile  chlann  na  duthcha  a  theagasg, 
bha  a'  chuid  mhor  de  na  sgoilean  sin  air  an 
liubhairt  thairis  do  Bhord  nan  sgoilean,  ach  bha 
iad  air  an  cumail  air  an  aghaidh  an  sud  s  an  so, 
gu  sonruichte  ann  an  aitean  iomallach  far  nach 
robh  doigh  eile  aig  balaich  thapaidh  air 
Laideann  is  Greigis  ionnsachadh. 

Ach  mar  dh'  fhalbh  feum  air  sgoilean  thoisich 
Comunn  Gaidhealach  nam  Ban  air  obair  eile  ; 
thoisich  iad  air  banaltruman  a  chuir  do  sgir- 
eachdan  farsuing  anns  na  h-Eileanan,  far  nach 
eil  e  furasda  do  dhotairean  feum  a  dheanamh 
as  eugmhais  bhanaltruman  a  chuidicheas  leo. 
An  sgire  Bharbhais,  an  Leodhas,  chan  'eil  ach 
aon  dotair,  ach  chuir  an  Comunn  so  coig  banal- 
truman ann.  Sin  agus  fichead  rud  eile  tha  iad 
a'  deanamh.  An  uair  a  dhiiineas  aon  dorus 
orra,  fosglaidh  iad  dorus  eile. 

An  uair  a  bha  Bord  na  Slainte  air  a  chur  air 
chois  leis  an  Staid,  agus  a  thoisich  iadsan  air 
dolairean  is  banaltruman  a  chur  do'n  Ghaidh- 


ealtachd leig  Comunn  nam  Ban  seachad  an 
obair  sin,  agus  thoisich  iad  air  boirionnaich  a 
chur  a  chuideachadh  mhinistearan  ann  an 
sgireachdan  farsuing  ;  boirionnaich  a  labhradh 
ri  mathraichean,  a  theagaisgeadh  ann  an 
sgoilean-Sabaid,  a  ghleidheadh  coinneamhan 
air  uairean,  agus  a  bhiodh  feumail  do  mhinis- 
tearan an  iomadh  doigh  eile.  Tha  cho  mhaith 
ri  deich  dhiubh  sin  ag  oibreachadh  anns  na 
h-Eileanan  an  diugh,  is  tha  iad  uile  a'  deanamh 
obair  a  tha  feumail  anns  an  eaglais,  te  an 
Uidhist ;  te  an  He  ;  tri  's  an  eilean  Sgitheanach, 
is  coig  an  Leodhas. 

Tha  te  dhiubh  ag  obair  am  measg  na  h- 
oigridh  anns  an  Ard-sgoil  an  Steornabhagh. 
Tha  cho  mhaith  ri  ceud  gu  leth  de  chloinn  bharr 
na  duthcha  a'  fuireach  ann  am  baile  Steor- 
nabhagh, cuid  dhiubh  gu  maith  onrachdach  ann 
an  ciiiltean  beaga  leo  fein,  is  cuid  eile  comhla 
ann  an  osd-thigh  ;  ach  c6  dhiubh  a  tha  iad 
comhla  no  leo  fein,  tha  e  ceart  gu'm  biodh 
boirionnach  glic  a'  gabhail  ctiram  dhiubh,  agus 
a'  feuchainn  ris  gach  ni  a  dheanamh  air  an  son 
a  dheanadh  am  brathair  no  am  piuthar  fein. 

Anns  an  t-samhradh  tha  oileanaich  oga  air 
an  cur  a  mach  leis  a'  Chomunn  so  do  aitean 
iomallach  far  nach  fhaicear  ministear  ro  thric  ; 
tha  na  h-oileanaich  oga  sin  a'  searmonachadh 
agus  a'  teagasg  ann  an  sgoilean-Sabaid,  agus 
aig  a'  cheart  am  ag  ionnsachadh  an  dreuchd 
agus  a'  cosnadh  airgid  a  chuireas  troimh  'n 
Chollaist  iad. 

A  thuilleadh  air  sin  tha  an  Comunn  a'  cur 
moran  leabhraichean  do  na  h-Eileanan  o  cheann 
gu  ceann  de'n  bhliadhna  ;  ach  co  dhiubh  is  e 
leabhraichean,  no  oileanaich  oga,  no  bana- 
mhissionairidh,  a  tha  iad  a  cur  a  mach,  tha  iad 
uile  air  an  coisrigeadh  do  Dhia  le  h-iirnuigh, 
agus  air  an  leantuinn  le  iirnuighean  is  eadar- 
ghuidhe  nam  boirionnach  a  tha  cruinn  a  h-uile 
seachduin,  aig  da  uair  dheug,  Di-Mairt,  an 
eaglais  an  Naoimh  Aindreas,  an  Dun-eideann. 

Tha  moran  dhaoine  anns  an  taobh  deas 
baigheil  ris  an  obair  a  tha  an  Comunn  so  a' 
deanamh  ;  am  bi  muinntir  na  Gaidhealtachd 
agus  nan  Eileanan  iad  fein  cho  maith  agus  gun 
iarr  iad  beannachd  an  Tighearna  air  na  daoine 
sin  }  Agus  am  bi  iad  cho  maith  cuideachd  agus 
gun  toir  iad  tabhartas  beag  air  chor-eigin  don 
Chomunn  ;  gu  sonruichte  Gaidheil  oga  leis  an 
do  shoirbhich  Dia  anns  an  t-saoghal  ? 

Ma  chuireas  iad  fios  gu  Miss  S.  M.  Nic  Phail, 
an  dara  cuid,  gu  54  Blacket  Place,  no  gu  121 
George  Street,  an  Dimeideann,  bheir  i  dhaibh 
fipsrachadh  air  bith  a  tha  dhith  orra  mu  obair 
a'  Chomuinn.  Is  e  ise  a  tha  nis  air  cheann  na 
h-oibre,  is  cha  mhor  dhaoine  anns  an  diithaich 
aig  a  bheil  coir  as  fhearr  na  tha  aice-se  air  an 
ainm  Bana-charaid  nan  Gaidheal. 


ANNS  A'  CHOILLE  BHEITHL 


Anns  a'  Choille  Bheithe 


EI  mo  cheud  chuimhne  cha  robh  ach  gle 
bheag  de  mhuinntir  Chille-sgumain  nach 
faicteadh  uair  no  uair-eigin  anns  an  eaglais, 
ach  an  diugh  tha  gu  leoir  de  dhaoine  an  Cille- 
sgumain  nach  fhacas  anns  an  eaglais  o  dh' 
fhag  iad  an  sgoil  Shabaid.  Uair-eigin  de'n 
t-saoghal  cha  saoileamaid  gu'm  bu  Chriosduidh 
duine  air  bith  a  bha  deanamh  deai'mad  air 
aoradh  follaiseach  an  Tighearna,  ach  a  nis 
chan  e  mhain  gu  bheil  moran  a'  deanamh 
dearmad  air  aoradh  na  h-eaglais  is  co-chomunn 
nan  creidmheach,  ach  their  iad  riut  nach  'eil 
iad  a'  call  dad  le  bhi  seachnadh  na  h-eaglais. 
Chan  'eil  mise  a'  creidsinn  sin,  ach  an  aite 
deasbud  a  dheanamh  mu'n  chilis,  innsidh  mi 
naigheachd ;  naigheachd  mu  thuathanach  a 
leig  Dia  air  dichuimhne  ann  am  bliadhnachan 
a'  chogaidh. 

Bha  fearann  mor  aig  a  dhaoine  o  thainig  na 
eiobairean  Gallda  do'n  Ghaidhealtachd  an 
toiseach  ;  thainig  a  shin-shin-seanair  o'n  chrich 
Shasunnaich  do  Earra  -  Ghaidheal,  ach  am 
beagan  nine  dh'  ionnsaich  e  cainnt  na  diithcha 
is  phos  e  te  de  nigheanan  na  dixthcha,  agus  m' 
an  do  shiubhail  e  bha  e  air  a  dheanamh  ris  an 
diithaich  mar  gu'm  beirteadh  innte  e. 

Aig  toiseach  a'  chogaidh  b'  e  an  gille  so  air 
a  bheil  mo  naigheachd  a  bha  ann  am  fearann  a 
shinnsre  an  Cille-sgumain,  gabhail  mhor  air 
an  robh  coig  seisrichean  a  thuilleadh  air  da 
mhile  caora,  ach  coltach  ri  cho-aoisean  eile 
chaidh  e  do'n  chogadh  is  bha  e  anns  an  Fhraing 
gus  an  do  sguir  e. 

An  uair  a  thainig  e  dhachaidh  bha  a  leithid 
de  phrisean  air  crodh  is  eich  is  caoraich,  air 
siol  is  buntata,  's  nach  b'  urrainn  e  gun  airgiod 
a  dheanamh  'n  a  thorran,  ach  cleas  iomadh 
fear  eile,  shaoil  e  gu  robh  na  laithean  maith  ud 
a'  dol  a  mharsainn  gu  brath,  is  thoisich  e  air 
a  chasan  agus  a  sgiathan  a  sgaoileadh.  Cha 
b'  fhiach  leis  an  caitheamh  crionna  a  bha  aig 
na  bodaich  Ghallda  o'n  tainig  e,  caitheamh 
crionna  is  obair  throm  ;  dh'  fheumadh  e  bhi 
suas  ri  uaislean  na  siorramachd,  is  cha  robh 
spleadhraich  no  bal  eadar  an  t-Oban  is  lonar- 
nis  is  Struidhla  anns  nach  robh  e  air  cheann  na 
cuideachd,  gun  chaomhnadh  air  airgiod. 

Ann  an  1919  phos  e  nighean  bancair  an 
lonar-nis  ;  an  uair  a  sheas  iad  air  beulaibh  a' 
mhinisteir  anns  an  Eaglais  Ard  an  lonar-nis,  far 
an  robh  iad  air  am  posadh,  bha  e  air  a  radh  nach 
fhacas  caraid  cho  gasda  riu  ach  annamh  riamh. 
***** 

Fad  cheithir  bliadhna  bha  an  tuathanach  ud 
agus  a  bhean  mar  gum  biodh  iad  ann  an  neamh 
le  sonas.  Eadar  an  gaol  a  bha  aca  air  a  cheile, 
agus  an  gaol  a  bha  aca  air  dannsadh,  agus  an 
gaol  a  bha  aca  air  iad  fein  a  chluich,  bha  am 


beatha  mar  gu'm  biodh  la  fada  samhraidh. 
Cha  robh  ni  air  an  t-saoghal  anns  an  amharc 
aca  ach  toilinntinn  fhaotainn  dhaibh  fein  ; 
thubhairt  iad  'nan  cridheachan  mar  a  thubhairt 
an  righ  a  bha  ann  an  Jerusalem,  gu'n  iarradh 
iad  subhachas  agus  aoibhneasan  chloinn  nan 
daoine.  Cha  do  chiim  iad  bhuapa  fein  rud 
air  bith  a  mhiannaich  an  suilean,  ach  cha  robh 
smuain  idir  aca  air  doilghiosan  dhaoine  eile. 
Bha  iad  cho  sona  iad  fein  agus  cho  trang  ag 
iarraidh  subhachais  's  nach  robh  uine  aca 
smuaineachadh  air  dad  eile. 

Bha  jad  le  cheile  bg  ;  sunndach  'n  an  inntinn 
is  eireachdail  'n  an  coltas ;  bha  gu  leor  de 
airgiod  aca  is  tigh  mor  farsuinn  anns  an  robh 
aighear  is  biadhtachd  gun  ghainne  ;  mar  sin 
cha  robh  cion  chompanach  orra.  Air  an  t- 
Sabaid  cha  robh  iiine  aca  dol  do'n  eaglais  oir 
bhiodh  iad  air  falbh  o'n  tigh  fad  an  la  anns  a' 
charbad-iiillidh  ;  air  laithean  na  seachduin  cha 
robh  iiine  ach  uiread  is  suil  a  thoirt  air  obair  a' 
bhaile,  oir  mur  biodh  iad  a'  cluich  golf  anns  an 
Oban  bhjodh  iad  a'  cluich  tennis  anns  an 
Apuinn,  air  neo  bhiodh  iad  aig  pearrti  an  Cill- 
Mhartainn.  Bha  riaghladh  a'  bhaile  agus 
riaghladh  an  tighe  ann  an  lamhan  sheirbhiseach ; 
bha  am  maighstir  agus  a'  bhan-mhaighstir  cho 
trang  ri  cluich  's  nach  robh  iiine  aca  an  aire  a 
thoirt  air  an  gnothuch,  agus  mu  dheireadh  cha 
robh  iarraidh  aca  air  rud  air  an  t-saoghal  ach 
iad  fein  a  chluich.  Da  dhealan  -  de,  ma 
chunnaic  tu  riamh  iad. 

***** 

Ach  thainig  crioch  air  a'  chluich  an  doigh  ris 
nach  robh  diiil  aca.  A  dh'  aindeoin  gu  robh 
bean  an  tuathanaich  ard  is  laidir  is  eireachdail 
bha  gaoid  air  chor-eigin  'n  a  h-aoraibh  ;  leis 
na  bha  i  a'  deanamh  de  chluich  thainig  a' 
ghaoid  am  follais.  An  uair  nach  b'  urrainn  an 
dotair  aca  fein  dad  a  dheanamh  a  chuireadh 
am  feabhas  i,  chaidh  iad  gu  dotair  anns  an 
Oban  ;  an  uair  nach  do  rinn  esan  feum  dhi 
chaidh  iad  gu  dotair  an  Diin-eideann  ;  chrath 
esan  a  cheann  is  thubhairt  e  gu'm  feumadh  i 
dol  troimh  operation.  An  sin  thuit  a'  ghrian 
as  na  speufan  aca. 

An  uair  a  dh'  fhag  iad  tigh  an  dotair  agus  a 
bha  iad  leo  fein  a  ris  thoisich  i  air  caoineadh,  is 
cha  do  sguir  i  de  chaoineadh  fad  na  seachduin 
sin  a  bha  iad  'g  a  h-ullachadh  air  son  na  h- 
operation.  Bha  eagal  a'  bhais  oirre.  Cha 
b 'urrainn  i  cadal  le  bhi  smuaineachadh  air  a' 
bhas  ;  an  uair  a  smuainicheadh  i  air  a'  bhas 
rachadh  i  a  chaoineadh  ;  o  chaoineadh  rachadh 
i  gu  meacanaich.  "  O,"  ars'  ise,  ris  an  duine, 
"  nach  innis  thu  dhomh  ciod  a  dh'  eireas  dhomh 
aig  uair  mo  bhais  ;  a  bheil  fhios  agad,  no  an 
aithne  dhuit  ciod  is  coir  dhomh  a  dheanamh  ?  " 

Ach  cha  robh  fhios  aige-san  ;  cha  do 
smuainich  e  riamh  air  a'  bhas,  no  air  ciod  a  tha 
'n  a  dheidh.  Bha  e  cho  trang  'ga  chluich 
fhein  's  nach  do  shocruich  inntinn  riamh  air 
rud  a  bha  cho  fada  air  falbh  ris  a'  bhas.  Bhiodh 
e  air  uairean  a'  dol  gu  tiodhlacadh  dhaoine  eile, 
ach  ma  bhitheadh,  cha  do  smuainich  e  riamh 
mu'n  bhas  ach  mar  rud  ris  nach  robh  gnothuch 
air  bith  aige-san,  is  bhiodh  fadal  air  gus  am 
biodh  an  t-seirbhis  aig  an  uaigh  criochnaichte, 
agus  am  faigheadh  e  air  falbh  gu  golf  no  tennis. 
Anns  an  Fhraing  chunnaic  e  ceudan  da 
chompanaich  air  am  marbhadh,  mar  gu'm 
biodh  coineanaich  air  an  tilgeil  le  geamair,  is 
bhitheadh  e  air  uairean  a'  cluinntinn  cuid  de 
na  saighdearan  ag  radh  gu  robh  anam  an  duine 
neo-bhasmhor,  ach  ma  bhitheadh,  cha  robh  ann 
ach  fuaim  'n  a  chluais  is  cha  do  leig  e  le  inntinn 
socruchadh  riamh  air  a'  ehiiis.  Ach  a  nis  bha 
am  bas  'n  a  rud  dliith  agus  'n  a  rud  draghail 
dha  ;  a  bhean  d'an  tug  e  gaol  cho  mor,  an 
companach  sona  do  nach  do  dhiiilt  e  dad  a 
dh'  iarr  i  riamh  air, — bha  i  'n  a  uchd,  a'  meacan- 
aich  le  eagal  a'  bhais,  agus  ag  iarraidh  cuid- 
eachaidh  is  comhfhurtachd,  ach  cuideachadh 
no  comhfhurtachd  cha  robh  aige  ri  thoirt  dhith ! 

Dh'  iarr  i  air  iirnuigh  a  dheanamh,  ach  cha 
b'urrainn  dha  ;  cha  robh  fhios  aige  ciod  a 
their eadh  e,  no  co  ris  a  bhruidhneadh  e.  Fad 
bhliadhnachan  bha  e  cho  trang  'ga  chluich  agus 
'ga  thoileachadh  fein  's  nach  robh  iiine  aige 
uiread  agus  a  bheic  a  dheanamh  do  Dhia  no  do 
dhiadhaidheachd  ;  is  cha  mho  a  rinn.  Ach  a 
nis,  an  uair  a  bha  feum  aca  le  cheile  air  Dia 
agus  air  dochas  is  comhfhurtachd  na  diadhaidh- 
eachd,  bha  e  mar  dhuine  ann  an  ceo.  Rud 
bronach  is  rud  muladach  da  rireadh,  gu'm  biodh 
caidreamh  dluth  is  companas  solasach  eadar 
fear  agus  bean,  'n  an  cluich  agus  'n  an  subhachas, 
ann  an  nithean  beaga  an  t-saoghail,  ach  nach 


biodh  co-chomunn  spioradail  aca  ri  cheile  an 
uair  a  tha  trioblaid  a'  tighinn  thuca  agus  a  tha 
tonnan  gabhaidh  a'  dol  thairis  orra  !  Ach  sin 
ntiar  thachair  do'n  charaid  ghaolaich  ud  ;  bha 
co-chomunn  inntinn  aca  'n  an  subhachas  ach 
cha  robh  co-chomunn  anama  aca  n  am 
fulangas.  Dhealaich  iad  air  stairsneach  an 
tigh-eiridinn  agus  gun  fhacal  no  smuain  'n  an 
cridheachan  a  bheireadh  misneach  no  comh- 
fhurtachd dhaibh  ri  aghaidh  an  f hreasdail  a  bu 
sholuimte  agus  a  bu  sheirbhe  'n  am  beatha. 

An  ceann  da  latha  bha  i  marbh.  Thug  e  a 
corp  dhachaidh  do  Chille-sgumain,  ach  co  aige 
a  tha  fhios  ciod  a  bha  'n  a  inntinn,  no  an  robh  e 
a'  cluinntinn  nam  briathran  idir,  an  uair  a 
leugh  an  t-Urramach  Niall  Mac  Pharlain,  B.D., 
iad,  agus  e  'na  sheasamh  aig  ceann  na  ciste  aig 
an  dorus, 

Thoir  jios  dhomh,  a  Thighearna,  air  mo  chrich, 
agus  tomhas  mo  laithean  ciod  e,  chum  gum  hi  jios 
agam  cia  gearr  mo  re.  Gu  deimhin  tha  gach 
duine  a'  siubhal  ann  an  samhladh  dhomhain  ; 
carnaidh  neach  suas  beartas,  gun  fhios  aige  cb 
mheallas  e. 

Cuimhnich  a  nis  do  Chruithear  ann  an  laithibh 
t'  bige,  mu'n  tig  na  droch  laithean,  agus  an  druid 
na  bliadhnachan  riut,  anns  an  abair  thu,  Chan  'eil 
thachd  agam  annta. 

Anns  an  la  's  an  criothnaich  luchd-gleidhidh  an 
tighe,  agus  an  crom  na  daoine  laidir  iad  fein  .  .  . 
a  chionn  gu  bheil  an  duine  a'  triall  d'a  chbmhnuidh 
bhuan,  agus  gu  bheil  an  luchd-cumhaidh  a'  dol 
mu'n  cuairt  's  na  sraidibh. 

Cluinneamaid  brigh  na  chaidh  a  radh  uile ; 
Bitheadh  eagal  Dhe  art,  agus  gleidh  .aitheantan  ; 
oir  is  e  so  dleasdanas  iomlan  an  duine. 

Oir  bheir  Dia  gach  obair  chum  breitheanais ,  maille 
ris  gach  ni  diomhair,  ma's  maith,  no  ma's  olc  e. 


Padraig  Grannd  nach  maireann 


Bu  mhaith  leam  anns  an  aireamh  so  iomradh 
a  dheanamh  air  mo  sheana  charaid,  Padraig 
Grannd,  an  Druim-na-drochaid,  a  chaochail  o 
chionn  ghoirid,  am  fear  mu  dheireadh  a  bha 
air  fhagail  de  na  daoine  ciatach  a  bha  riaghladh 
ciiisean  sgoile  is  eaglais  ann  an  Gleann  Urchar- 
dan  an  uair  a  b'aithne  dhomh-sa  e. 

Ged  nach  b'  ann  de'n  aon  eaglais  a  bha  sinn 
aig  an  am  ud  (bha  esan  'n  a  fhoirbheach  anns 
an  eaglais  U.F.)  bha  sinn  gu  maith  eolach  air  a 
cheile,  is  bha  meas  mor  agam  air.  Anns  gach 
ceum  d'a  bheatha  bu  duine  e  a  b'airidh  air 
meas  ;  duine  tiirail  is  duine  diadhaidh  anns 
nach  robh  cumhannachd  no  farmad,  agus  aig 
an  robh  baigh  ris  gach  neach  eile  a  bha 
feuchainn  ri  aobhar  Dhe  a  chuideachadh  anns 
an  t-saoghal. 

Ged  nach  deanadh  e  rud  eile  'n  a  bheatha 


ach  gu  robh  e  air  cheann  na  sgoil-Shabaid  corr 
agus  da  fhichead  bliadhna  b'  fhiach  eainmeach- 
adh  air  an  duilleig  so,  oir  bu  mhor  an  obair  sin 
fhein.  Bha  gaol  aige  air  a'  chloinn  is  bha  gaol 
aig  a'  chloinn  air,  is  theagamh  gur  e  bhi  am 
measg  na  cloinne  a  chum  an  inntinn  aige  cho 
6g.  Ged  dh'  fhas  a  cheum  mall,  agus  uilt  is 
fheithean  rag,  cha  do  laigh  an  aois  air  inntinn 
no  air  a  chridhe.  An  uair  mu  dheireadh  a 
chunnaic  mi  e,  agus  e  suas  ri  ceithir  fichead, 
bha  e  na  b'  oigaile  'n  a  inntinn  na  moran  de 
mhuinntir  a'  Ghlinne  nach  eile  deich  bliadhna 
fichead.  Agus  is  maith  an  comharradh  sin  air 
duine  air  bith,  oir  tha  e  air  a  ghealltainn  dhaibh- 
san  a  bhlais  deagh  thiodhlac  Dhe,  agus  a  tha 
tarruing  an  slainte  a  tobraichean  na  beatha  a 
tha  ann  an  Dia,  gu'm  bi  an  oige  air  a  h-ath- 
nuadhachadh. 

Is  e  mo  cheud  chuimhne  air  Padraig  Grannd, 
e  fhein  agus  an  Domhnullach  a  bha  an  Osd- 
thigh  Dhruim-na-drochaid  fhaicinn  air  an 
reidhlean  ghorm  a  bha  air  beulaibh  a'  bhiith- 
oibre  aige,  agus  iad  a'  lachanaich  mar  gu'm 
biodh  da  bhalach,  ag  innseadh  naigheachdan 
d'a  cheile.  Am  bitheantas  bhithinn  'g  a  fhaic- 
inn as  a  leine,  oir  cha  robh  leisg  no  naire  air  a 
chota  a  chur  dheth  a  dh'  obair,  ach  cha  mho  a 
chunnaic  mi  riamh  e  nach  robh  iiine  aige  (is 
toil  cuideachd)  naigheachd  abhacach  innseadh 
no  chluinntinn,  oir  cha  bu  duine  e  a  bha  air  a 
chuibhreachadh  le  ciiram  no  le  driop  an  t- 
saoghail.  Thug  e  buaidh  air  an  t-saoghal  anns 
an  t-seadh  sin. 

Bha  e  tri  bhadhna  fichead  'n  a  fhoirbheach 
ann  an  eaglais  Chill- Mhicheil,  is  foirbheach  eile 
a  bu  dilse  do'n  mhinistear  cha  robh  riamh  fo'n 
ghrein.  An  uair  a  bhiodh  sin  feumail  rachadh 
aige  air  coinneamh  a  chuniail  e  fein,  is  daonnan 
bhitheadh  e  ag  urnuigh  anns  a'  choinneamh- 
iirnuigh,  agus  a'  bruidhinn  air  la  na  Ceisd. 
Bha  e  fada  £ada  an  aghaidh  an  uisge-bheatha  ; 
daonnan  a'  comhairleachadh  dhaoine  oga  an 
t-uisge-beatha  a  thur-sheachnadh. 

Bha  talantan  maith  aige  gu  nadurra,  is  inn- 
tinn   laidir   neo-eisiomaileach.     Bha   ealadhain 


aige  air  bardachd  a  dheanamh  ;  rinn  e  Cumha 
do  bhalaich  a'  Ghlinne  a  bha  air  am  marbhadh 
anns  a'  chogadh.  'N  a  sheann  aois  sgriobh  e 
leabhar  ;  naigheachd  a  dhealbh  e  'n  a  inntinn 
fein.  Chuir  e  an  leabhar  sin  thugam-sa  le 
bheannachd  ;  o  chionn  beagan  bhliadhnachan 
chuir  e  naigheachd  eile  thugam,  ag  iarraidh 
mo  bharail  oirre,  man  cuireadh  e  an  clo  i. 
Bha  e  daonnan  a'  sgriobhadh  ;  chan  'eil  ach 
bliadhna  o  fhuair  mi  litir  bhuaith  ach  bha 
critheanaich  air  tighinn  'n  a  laimh. 

Bha  e  'n  a  dhuine  diadhaidh  aig  an  robh 
tuigse  air  teagasg  Chriosd  agus  meas  air  an 
t-soisgeul.  Ach  ged  bha  e  'n  a  dhuine  diadh- 
aidh, agus  air  a  thogail  ann  an  gineal  nach 
robh  a'  ceadachadh  do  Chriosdaidhean  aotromas 
no  abhacas  'n  am  beatha  no  'n  an  comhradh,  cha 
robh  taobh  air  bith  aige  ri  daoine  a  bhios  ag 
ochanaich  gun  sgur,  no  air  am  bi  aodainn  fhada 
is  aodainn  dhubhach  mar  nach  robh  anns  a' 
bheatha  dhiadhaidh  ach  daorsa  is  campar 
spioraid.  Cha  b'  e  sin  an  seorsa  Criosduidh  a 
bha  ann  fein  ;  bha  e  aoibheil  is  bha  e  abhacach  ; 
fior  dhuine  maith  leis  an  robh  an  diadhaidh- 
eachd  air  a  deanamh  taitneach  is  urramach 
eadhon  an  siiilean  an  t-saoghail.  Bu  toigh  leis 
a  h-uile  duine  Padraig  Grannd. 


Aig  an  Uinneig 


Sliochd  an  fhirein 

BHO  chionn  greis  fhuair  mi  litir  as  a'  Chom- 
raich,  an  siorramachd  Rois,  ag  innseadh  mu 
bhas  na  seana  mhna-uasail,  Nie  Rath,  a  chuir 
seachad  a  chuid  a  b'  fhearr  da  beatha  ann 
an  Osd-thigh  Tioram  na  Comraich.  Bha  i  thairis 
air  ceithir  fichead  an  uair  a  thainig  a'  chrioch 
oirre.  Bha  an  diadhaidheachd  diithchasach  dhi, 
oir  b'  e  Mairi,  an  dara  nighean  bu  shine  aig 
Aeneas  Sage,  am  ministear  ainmeil  a  bha  an 
Loch  Carrann  a  bu  shin-seanmhair  dhi.  Phos 
Mairi  Sage  Domhnull  Ceanaideach,  an  Cis-orn. 

An  uair  a  bha  i  gle  bg  thainig  i  fo  bhuaidh  na 
Firinn  ann  an  Dlm-deagh,  fo  shearmonachadh 
an  Urramaich  Donnacha  Mac  Griogair,  athair 
an  Ard  Ollaimh  W.  M.  Mac  Griogair,  an  CoUaist 
na  Trianaid,  an  Glaschu.  Ged  chuir  i  seachad 
a  beatha  ann  an  aite  iomallach  cha  robh  cearn 
de'n  t-saoghal  anns  an  robh  obair  Chriosd  a' 
dol  air  aghaidh  nach  robh  a  h-iiigh  agus  a 
cridhe  ann.  Bha  gaol  is  meas  aice  air  na 
nithean  a  tha  fior-ghlan  :  fad  a  beatha  bha  i  a' 
deanamh  na  b'  urrainn  dhi  gus  an  oigridh  a 
thaladh  gu  bhi  leughadh  leabhraichean  maith. 
Bu  toigh  leatha  an  oigridh,  is  bu  toigh  leatha 
clann ;  bhiodh  i  fhein  agus  a  piuthar-cheile 
iomadh  uair  a'  caithris  na  h-oidhche  a'  fuaigheal 
aodaichachuireadh  iad  gus  an  tigh-dhilleachdan 
aig  Dr.  Barnardo. 

Bha  e  air  a  radh  anns  an  litir  a  chuir  bana- 


choimhearsnach  dhi  thugam-sa  gu'm  bu  choin- 
neal  i  a  bha  air  a  lasadh  leis  an  Tighearna,  agus 
nach  deachaidh  a  solus  as  riamh,  a  dh'  aindeoin 
gaoth  no  uisge. 

Fuinn  nan  Salm  Ghaidhlig 

Tha  an  leabhar  so  iir  ach  tha  na  fuinn  a  tha  J 
ann  scan,  is  tha  e  air  a  chur  a  mach  le  iighdarras  ^ 
na  h-eaglais  Shaoir.  Tha  e  ceart  gu'm  biodh 
oidhirp  air  a  dheanamh  gu'm  biodh  an  t-seinn 
a  b'  abhaist  a  bhi  aig  muinntir  na  Gaidhealtachd 
air  a  cumail  air  chuimhne  anns  na  laithean  so, 
an  uair  a  tha  i  air  dol  a  fasan,  agus  c6  as  freagar- 
raiche  air  an  oidhirp  sin  a  dheanamh  na  'n 
eaglais  Shaor  ?  Chan  'eil  mise  coimhlionta  gu 
leor  ann  an  ceol  gus  beachd  cothromach  a 
thoirt  seachad  air  an  doigh  anns  a  bheil  na 
fuinn  air  an.  cur  sios  anns  an  leabhar  so,  ach  tha 
mi  toilichte  fhaicinn,  is  aile  beag  fhaotainn  aon 
uair  eile  de  sheinn  nach  cuala  mi  o  chionn  fhada 
ach  a  tha  diisgadh  iomadh  cuimhneachan 
cubhraidh  n  am  chridhe.  Rachainn  astar 
maith  a  chluinntinn  Torwood  air  a  seinn  mar  a 
chuala  mi  i  air  Sabaid  comanachaidh  an  Tair- 
beart  na  h-Earadh. 

Gu  ma  maith  a  theid  do'n  leabhar  so,  agus 
gu  ma  maith  do'n  fhear  a  chuir  thugam  e,  an 
t-Urramach  I.  M.  Mac  Illinnein,  an  Lairg,  a 
bha  'n  a  cheann  air  a'  Chomunn  a  rinn  an 
obair  so.     Is  mor  an  onoir  e  do  dhuine  air  bith 


AIG  AN  UINNEIG- AN  CAGAR— LAOIDH 


ainm  a  bhi  ceangailte  ri  Facal  an  Tighearna 
agus  ri  aoradh  a  thighe.  Chan  'eil  e  air 
innseadh  ciod  e  pris  an  leabhair,  ach  ciod  air 
bith  a  phris  (chan  urrainn  i  bhi  mor)  b'  fhiach 
do'n  chuid  d'ar  luchd-leughaidh  a  thuigeas  no 
thoffas  ceol  fhaotainn. 


Ceol  nach  paigh 

Their  iad  gur  e  ceol  nach  paigh 
Rinn  trath  am  chulaidh-thruais  mi. 

Sin  da  shreath  a  "  Freagairt  do  m'  Chairdean  " 
a  bha  air  a  dheanamh  le  bean  Iain  Dhomhnull- 
aich,  a  Breidhnis,  an  Leodhas,  a  tha  an  diugh 
an  Sgire  Shleite  anns  an  eilean  Sgitheanach, 
ach  CO  dhiii  a  phaigheas  no  nach  paigh  a'  bhar- 
dachd  dhi  ann  an  sgilHnnean  ruadha,  faodaidh 
i  bhi  coma,  oir  paighidh  i  ann  an  doigh  eile,  agus 
an  doigh  is  f  hearr  ;  bheir  i  toileachadh  dhi 
fein  agus  toileachadh  do  dhaoine  eile.  Agus  is 
e  sin  rud  as  fhiachaile  na  sgillinnean  ruadha, 
ged  nach  gabh  e  tomhas  air  a'  mheidh. 

Thig  crioch  air  an  t-saoghal 
Ach  mairidh  gaol  is  ceol. 

Chuir    bean    Iain    Dhomhnullaich    a    mach 
leabhar  beag  de  orain  a  rinn  i  fhein  ;    leabhar 

An 

1.  rpHA  cagar  am  chluais 
JL  Air  a  ghiulan  a  nuas  o'n  aird, 

Air  osaig  beo-ghaoith 
Thar  uchdanan  ixrail  na  slaint', 
Tha  cagar  am  chluais. 

2.  O  anam  thoir  siiil — 
Faic  an  Righ  air  a  chriinadh  an  gloir, 
Faic  feachdan  nan  nfeamh 
Ag  ard-aoradh  do  Righ  nam  beo, 

O  anam  thoir  siiil. 

S.       O  anam  thoir  cluas — 

Cluinn  eaithream  nam  buadh  is  an  ceol  ; 

Leis  an 


beag  boidheach  anns  a  bheil  iomadh  seorsa 
bathair  ;  nithean  aotrum  is  nithean  soluimte  ; 
nithean  abhacach  is  nithean  crabhach  ;  moladh 
is  diomoladh,  oir  tha  iomadh  teud  air  a  cruit- 
chitiil,  ach  tha  iad  uile  air  an  cur  sios  an  Gaidhlig 
mhaith  agus  le  cuimse  facail.  Chan  urrainn 
mi  innseadh  c'aite  am  faighear  an  leabhran  so, 
no  ciod  e  a  phris,  oir  chan  'eil  sin  ri  fhaicinn 
air  a'  chlar,  ach  theagamh  gu'n  gabh  e  faotainn 
o'n  bhana-bhard  fein.  Gu  ma  fada  a  bhios 
sunnd  oirre  a  cruit  a  ghleusadh. 

Leanabh  gun  athair 

Chuir  duine-eigin  as  na  Hearadh  crioman 
Gaidhlig  thugam,  a  dh'  iarr  e  orm  a  thoirt  am 
follais  anns  na  duilleagan  so.  Tha  an  rud  a  chuir 
e  thugam  air  a  chur  a  mach  cheana,  is  furasda  gu 
leor  fhaotainn  ann  am  fear  de  leabhraichean, 
Richard  Baxter.  Mar  sin  eha  robh  aobhar  a 
chur  anns  na  duilleagan  so.  Chan  'eil  e  'n  a 
chleachdadh  agam  obair  air  bith  a  ghabhail  ach 
obair  iir.  Na'n  tug  e  dhomh  'ainm  agus  aite 
a  chomhnuidh  chuir  mi  air  ais  am  paipear 
thuige  roimhe  so,  ach  a  chionn  nach  b'  urrainn 
dhomh  sin  a  dheanamh  tha  mi  a'  toirt  taing 
dha  air  an  duilleig  so. 

cagar 

lad  a'  moladh  an  Uain 
A  bha  marbh,  agus  feuch  tha  E  beo, 
O  anam  thoir  cluas. 

4.  O  anam  gabh  beachd, 
Tha  E  teachd  a  thoirt  breith  air  an  t-sluagh 
Le  ainglean  a  neirt, 
'S  le  ughdarras  fhlaitheanais  shuas, 

O  anam  gabh  beachd. 

5.  Dean  aithreachas  luath 
Mu'n  pheacadh  tha  truailleadh  do  chridh', 
Duisg — diiisg  as  do  shuain 
Mus  las  fearg  an  Uain  riut  am  binn, 

Dean  aithreachas  luath. 
Urramach  Aonghus  Maclamhair,  Druim-na-drochaid. 


Laoidh 


OM'  anam,  eisd  ;    'se  Dia  a  th'  ann, 
'S  e  t'  Fhear-saoraidh,  eisd  a  ghairm 
losa  labhairt  riut  le  cinnt  : 
A  pheacaich  bhochd,  an  toigh  leat  mi  ?  " 

Dh'  f huasgail mi  do  cheangal  cruaidh, 
Do  lotan  fuilteach  dhiiin  mi  suas  ; 
Cheartaich  mi  do  shiubhal  cli. 
Do  dhorch'  gu  solus  thionndaidh  mi. 


Cha  tig  caochladh  airnio  ghradh, 
Tha  e  ard  os  cionn  na  h-aird, 
Na's  doimhne  na'n  doimhne  shios, 
Dileas,  saor,  mar  'n  t-aog  an  treis'. 

Mo  ghloir-sa  chi  do  shiiil  gun  dail, 
'Nuair  chriochnaichear  obair  grais 
Is  bidh  tu  leam  'am  Chathair-righ, 
A  pheacaich  bhochd,  an  toigh  leat  mi  ? 


'M  fas  coibhneas-graidh  na  mathar  sgith  Eisd,  a  Righ,  mo  ghearan  truagh, 

D'a  leanabh  gaoil  d'  an  tug  i  cioch  ?  Ged  tha  mo  ghaol  dhuit  fann  is  fuar, 

Faodaidh  sin  air  uair  a  bhith,  Gidheadh  cha  bhi  e  fann  no  fuar 

Ach  bidh  mo  chuimhn'-sa  ort-sa  chaoidh.  Ma  sheideas  orm  do  ghras  a  nuas. 

Air  a  tionndadh  o'n  Bheurla  le  Catrionu  Nic  Fhionghuin,  Orisgeal,  an  Tiriodh. 


An  Giblean 

Cuairt  na  Gealaich 


A'  cheud  cheathramh,  an  3mh  la 
An  solus  Ian,  an  lOmh  la 


An  ceathramh  mu  dheireadh,  an  17mh  la 
An  solus  ur,  an  24mh  la 


"  Oir  b'i  aithne  an  righ  mu'n  timchioll  gii'ni  biodh  cuibhrionn  araidh  air  an  son, 
a  dhlighe  fein  air  gach  la.'' — Nehemiah.  xi.  23. 

Ceusa 


15.  Di-Sathuirn 


Latha  nan  car  :  latha  na 
gogaireachd. 

Tha  baisteadh  agam  ri  hhi 
air  mo  bhaisteadh  leis,  agus      1 6. 
cionnus  a    tha  mi   air  mo 
theannadh  gus  an  coimh- 
lionar  e  ! — Lucas  xii.  50. 

Seachd  seachduinean  gearr 
goirid  eadar  Inid  is  Caisg. 

Fios  na  h-Inid  as  an 
Roimh. 

An  Carghus  ;  Ma's  duine 
thu  air  do  thabhairt  do 
gheocaireachd  cuir  sgian 
ri  d'  sgornan. 

An  Inid,  a'  cheud  Di- 
Mairt  de'n  t-solus  ear- 
raich. 

Thuirt  an  Inid  ris  a'  Chaisg. 

C'ait  am  faigh  mi  aite- 
cluich  ? 

Thoir  thusa  dhomhsa  pail- 
liun  geamhraidh  's  tog- 
aidh  mi  tigh-samhraidh 
dhuit. 

Agus  ghlaodh  iad,  ag  radh, 
Hosanna  ;  is  beannaichte 
an  Ti  a  tha  teachd  ann  an 
ainm  an  Tighearna. — 
Marc  xi.  9.  ' 

Shaltair  mi  an  t-amar  'n  am 
aonar  agus  de  na  sloigh 
charobhaonneach  maille 
rium. — Isaiah  Ixiii.  3. 

O  sibh-se  uile  a  tha  gabhail 
an  rathaid,  amhaircibh 
agus  faicibh  am  bheil 
bron  sam  bith  cosmhuil 
ri  mo  bhron-sa. — Tuir- 
eadh  leremiah  i.  12. 

An  ann  mar  sin,''nach  b' 
urrainn  sibh  faire  a  dhea- 
namh  aon  uair  maille 
rium  ? — Mata  xxvi.  40. 

O  m'  Athair,  ma  dh' 
fheudas  e  bhi,  rachadh 
an  cupan  so  seachad  orm ; 
gidheadh  .  .  .  mar  is  toil 
leatsa. — Mata  xxvi.  39- 

An  uair  a  dh'  eigh  losa  a  ris  29- 
le  glaodh  mor,  thug  e  suas  a  30. 
spiorad. — Mata  xxvii.  50. 

Agus  rinn  ha  h-ard  shagar- 
tan  agus  na  Phairisich  an 


Di-Dbmhnaich 
Cdsg 

17.  Di-Luain 


18.  Di-Mairt 


19-  Di-ciadaoin 


20.  Di-ardaoin 


21.  Di-haoine 


22.  Di-Sathuirn 


23.  Di-Dmnhnaich 


24.   Di-Luain 


25.  Di-Mairt 


26.  Di-ciadaoin 


27.  Di-ardaoin 


28.  Di-haoine 


Di-Sathuirn 
Di-Dbmhnaich 


uaigh  cinnteach,  a'  cur 
seula  air  a'  chloich,  maille 
ri  faire.— Mata  xxvii.  66. 

Dh'  eirich  an  Tighearna  dd- 
rtreadh  agus  chunnacas  le 
Simon  e. — Lucas  xxiv.  3 1. 

O  m'  anam  beannaich 
thusa  nis 

An  Dia   lehobhah    mor. — 
Salm  ciii. 

A  dh'  ath-ghin  sinne  gu 
beo-dhochas  tre  aiseirigh 
losa  Criosd  o  na  mairbh. 
— 1  Peadar  i.  3. 

Chum  oighreachd  neo- 
thruaillidh,  agus  neo- 
shalach,  agus  nach  searg 
as. — 1  Peadar  i.  4. 

Feuch,  tha  an  geamhradh 
seachad  agus  an  t-uisge 
thairis. — Dan  Sholaimh 
ii.  11. 

Chithear  na  blathan  air  an 
talamh  :  tha  am  seinn 
nan  eun  air  teachd. — - 
Dan  Sholaimh  ii.  12. 

tJUaichibh  bhur  cridhe  a 
chum  an  Tighearna. — 1 
Sam.  vii.  3. 

Ann  an  libnmhoireachd  do 
thrbcair  thig  mi  steach  do 
d'  thigh. — Salm  v.  7. 

Ubh  air  Inid,  eun  air  Caisg. 

Mur  bi  sin  aig  an  f  hitheach, 
bithidh  am  bas. 

Mil  fo  thalamh,  curran 
earraich. 

Am  bearnan  Bride  's  a' 
pheighinn-rioghail. — 

Donnacha  Ban. 

Theid  an  nathair  troimh 
theine  dearg, 

M'  an  teid  i  troimh  dhuil- 
leach  an  uinnsinn. 

A  shobhrach  geal-bhuidh 
nam  bruachag, 

Gur  fann-gheal,  snuaghar, 
do  ghniiis. — MacMhaigh- 
stir  Alasdair. 

Bailc  na  Bealltuinn. 

Thainig  an  sluagh  uile  gu 
moch  d'a  ionnsuidh  nnns 
an  teampull,  a  dh'  eisd- 
eachd  ris. — Lucas  xxi.  38. 

An  Duals  a  Fhuair  Maois 

Leis  an  Uhkamach  I.  M.  MAC-AN-RoTHAtcn,  M.A.,  Cill-Mhabtatnn 


CHA  bu  shuarach  an  duals  a  fhuaiv  seirbh- 
iseach  ainmeil  Dhe  o  shean  ;  b'  fhiach  i  gach 
iobairt  a  rinn  e.  Bho  thoiseach  a  bheatha 
iongantaich  gu  ruig  la  a  bhais,  agus  gu 
sonruichte  bho  thoiseach  a  bheatha  foUaisich, 
bha  e  lan-chinnteach  gu'n  robh  lathaireachd 
Dhe  maille  ris  anns  gach  aite  mar  dhion  's  mar 
thearmunn  da  ;  agus  mheal  e  uair  is  uair  an 
co-chomunn  as  dliiithe  agus  as  milse  as  urrainn 
do  dhuine  sam  bith  a  mhealtuinn  maille  ri  Dia. 
Bu  mhor  agus  bu  leoir  an  duals  sin.  Ach  a 
thullleadh  air  sin,  anns  gach  deuchainn  chrualdh 
a  thainlg  'n  a  chrannchur  ('s  bu  lionrahor  lad) 
sheas  an  Ti  Uile-chumhachdach  gu  ro-ghras- 
mhor  air  a  thaobh,  agus  threoraich  e  e  gu 
tearuinte  troimh  gach  trioblaid,  a'  neartachadh 
mar  sin  a  chreidimh.  Bu  trie  a  thachair  e  air 
duilgheadals,  air  cruadail,  's  air  crualdh-chais, 
ach  cha  d'  fhuair  a  h-aon  diubh  riamh  lamh-an- 
uachdar  air.  Dh'  eirich  nalmhdean  do-aireamh, 
borb  is  cumhachdach  'n  a  aghaldh,  a'  bagairt 
sgrios  air  f  hein  is  air  a  shluagh  ;  thainlg  lad  a 
mach  'n  am  buidhnibh,  ualbhreach  agus  bosdall, 
'n  uair  a  mhothaich  lad  an  neart  fein  agus 
lalgsinn  chloinn  Israeli  ann  an  coimeas  rlu  ; 
ach,  a'  toirt  iimhlachd  do  aithne  Dhe,  chaidh 
Maols  'n  an  aghaldh  ann  an  lan-earbsa,  gun 
teagamh,  gun  eagal,  agus  chulr  e  gu  tur  air 
theicheadh  armailtean  nan  colmheach. 

Agus  an  uair  a  dh'  fhas  clann  Israeli  fein 
ceannalrceach  is  rag-mhulnealach  ;  'n  uair  a 
rinn  iad  gearan  's  an  fhasach,  a'  dichulmh- 
neachadh  gu  narach  gach  maitheas  a  nochd 
an  Tlghearna  dhalbh  Is  miorbhuilean  a  fhreas- 
dall  a  dh'  oibrlch  e  air  an  son  ;  'n  uair  a  dh' 
iarr  iad  le  ulle  dhiirachd  an  crldhe  alngldh  gu'n 
robh  lad  aon  uair  eile  ann  an  tir  na  daorsa,  'n 
an  suldhe  laimh  ris  na  poitlbh  feola  ;  seadh, 
eadhon  aig  amannaibh  cho  buaireasach  ri  sin, 
cha  do  threig  a  mhisneach  e,  's  cha  do  gheill  e  d' 
an  glaodh  gearanach  ;  ach,  air  a  chuideachadh 
le  gras  agus  le  splorad  Dhe,  nochd  e  gu  dileas 
dhalbh  gralnealachd  am  peacaidh  ;  agus,  aon- 
ranach  ged  bha  e  am  nieasg  an  t-slualgh,  sheas 
e  gu  steidhell  an  aghaldh  an  larrtals  sanntaich  ; 
agus  b'  1  duals  fhollalseach  a  chreidimh  gu'n 
do  dh'  elsd  Dia  r'  a  aslachadh  agus  gu'n  do 
chaomhaln  e  a  phobull  air  sgath  iimhlachd 
agus  urnulgh  a  shelrbhlsich. 

Mar  so,  o'n  la  sin  's  an  do  thoislch  e  air  clann 
Israeli  a  riaghladh  gu  ruig  an  la  's  an  do  rimalch 
Dia  nach  treoralcheadh  Maols  a  phobull  na  b' 


fhalde  fhuair  e  lomadh  uair  agus  air  lomadh 
dolgh  duals  a  chreidimh.  Ach  bha  an  duals 
as  mo  dhiubh  air  fad  a'  feitheamh  air  fhathast. 
Da  fhichead  bliadhna  chaidh  e  air  als  's  air 
aghaldh  's  an  fhasach,  air  a  chlaoldh  gu  trie  is 
air  a  sharuchadh  gu  golrt  ;  ach  fad  na  h-ulne 
sin  cha  do  dhichuimhnich  e  na  brlathran  a 
labhalr  Dia  ris  air  an  la  mhor,  ainmeil,  'n  ualr 
a  dh'  fholllslcheadh  Alngeal  an  Tlghearna  dha 
ann  an  lasalr  theine,  a  meadhon  prls,  's  cha 
robh  am  preas  air  a  losgadh. 

"  Chunnalc  mi  gu  clnnteach,"  arsa  Dia, 
"  amhghar  mo  shlualgh  a  tha  'san  Elphlt,  agus 
chuala  mi  an  glaodh  airson  am  malghstirean- 
oibre  ;  oir  is  aithne  dhomh  an  doilgheas.  Agus 
thainlg  ml  nuas  'g  an  saoradh  a  laimh  nan 
Elphlteach,  agus  'gan  toirt  suas  a  mach  as  an 
fhearann  sin  gu  fearann  maith  agus  farsulng  ; 
gu  fearann  a  thasruthadh  le  bainne  agus  le  mil." 
B'  aithne  do  Mhaols  gu  h-lomlan  nach 
dichuimhnlcheadh  Dia  a  bhrlathran  fein,  ach 
gu'n  colmh-lionadh  e  's  an  am  iqmchuldh  gach 
gealladh  a  thug  e  dha  ;  agus  ged  nach  f  haigh- 
eadh  Maols  cead  a  dhol  thairls  a  dh'  ionnsuidh 
na  diithcha,  gldheadh,  bu  toll  le  Dia  gu  'm 
falceadh  e  1,  's  gu  'm  bltheadh  crldhe  a  shelrbh- 
lsich dhllels  air  a  dheanamh  alghearach  leis 
an  t-sealladh.  Uime  sin,  a'  fagall  cloinn  Israeli 
's  a'  champ  air  comhnardaibh  Mhoaib,  chaidh 
Maois  air  aghaldh  le  ceum  luath  agus  beothail  ; 
oir,  ceud  agus  fichead  bliadhna  dh'  aois  ged 
bha  e,  cha  d'  fhailnlch  a  shiiil  aig  an  am,  agus 
cha  mho  a  threig  a  neart  e. 

Dhh-ich  e  slelbhtean  Abarlm  is  thog  e  ri 
bruthalchean  Nebo  gus  an  do  ralnlg  e  mullach 
Phlsgah,  agus  an  sin  thalsbean  Dia  dha  diithaich 
a'  gheallaldh.  B'  e  sin  an  sealladh  glormhor  ; 
beanntan  arda,  ainmeil ;  gleanntan  fasgach, 
feurach ;  is  almhnichean  mar  almhnlchean  alrgid 
a'  sruthadh  gu  selmh  a  dh'  ionnsuidh  a'  chuain  ; 
o  Lebanon  nan  seudar  's  an  alrde  Tuath  gu 
ruig  Slon,  an  sliabh  naomh,  's  an  alrde  Deas  ; 
o'n  Ear  gus  an  lar  thainlg  na  h-ulle  fo  shiiil  ; 
tir  Chanaaln  ulle,  gu  ruig  an  fhalrge  as  faide 
mach.  Agus  mar  a  dh'  amhairc  e  air  boidhche 
's  air  salbhreas  na  tire,  nach  'ell  e  ulle  gu  lelr 
coltach  gu'n  lionadh  aoibhneas  a  chridhe,  's 
gu'n  nochdadh  e  taingealachd  anama  do  Dhla 
a  dheonuich  cead  agus  comas  dha  an  la  agus 
an  sealladh  sin  fhaiclnn  ?  Am  biodh  iarrtas  a 
chridhe  cearr  no  neo-lomchuidh,  ma  's  e  gu'n 
robh  e  sgriobhta  gu'n  do    mhlannaich    e    gu 

durachdach  cead  fhaotainn  o  Dhia  a  dhol  thairis 
a  dh'  ionnsuidh  na  duthcha  ?  Nach  'eil  sinn 
ullamh  gu  smaoineachadh  agus  eadhon  gu 
aideachadh  gur  bronach  an  ni  e  da-rireadh  nach 
d'  fhuair  e  cothrom  no  cead  ? 

Ach  bha  diithaich  eile  ann  a  gheall  Dia  dha, 
's  cha  robh  so  air  an  robh  e  ag  amharc  ach  'n  a 
shamhladh  air  an  diithaich  sin  ;  agus  fhuair 
Maois  lanachd  na  duaise  'n  uair  a  chaidh  e 
steach  do  'n  tir  sin.  Cha  b'  fhada  an  iiine  a 
ghabhadh  e  a'  dol  eadar  mullach  Phisgah  agus 
an  Canaan  a  ta  'n  so  ;  ach  ann  am  prioba  na 
siila  bha  e  am  measg  nan  aingeal  a  tha  daonnan 
a'  cuartachadh  righ-chathrach  Dhe  's  a' 
Chanaain  sin  a  ta  shuas.  Oir  mar  a  dh'  amhairc 
e,  thoisich  a  shiiil  air  faihieachadh  agus  dh' 
fhalbh  an  sealladh,  air  a  dhubhadh  as  ann  an 
dorchadas  a'  bhais  ;  no,  bhiodh  e  na  b'  fhiora 
radh,  gu'n  robh  an  sealladh  talmhaidh  air  a 
mheas  leis  mar  neoni,  'n  uair  le  shiiilibh  spiorad- 
ail  a  dh'  amhairc  e  air  gloir  's  air  boidhche 
neimh. 

Ma  tha  ar  creideamh  coltach  ri  creideamh 
Mhaois,  is  ionann  an  duals  a  gheibh  sinn. 
Faodaidh  e  bhi  nach  tachair  sinn  am  feasd  air 
cunnartaibh  cho  mor  's  cho  deuchainneach  's  a 
bha  na  cunnartan  air  an  do  thachair  esan  ; 
faodaidh  e  bhi  nach  bi  'n  ar  crannchur  gu  brath 
trioblaidean  cho  buaireasach,  no  doilgheasan 
cho  trom  ;  oir  chan  urrainn  sinn  uile  bhi  'n  ar 
cinn-iiiil  air  pobull  an  Tighearna  ;    gidheadh, 


anns  a'  bheatha  as  isle  a  tha  air  thalamh  thisr 

o 

uaireigin  trioblaidean,  cunnartan  agus  cruaidh- 
chas,  a  dhearbhas  ar  n-earbsa  gu  mor. 

An  uair  a  thig  na  h-amannan  sin,  feuchamaid 
ri  so  a  thuigsinn  gu  fior,  gu  bheil  an  Ti  glor- 
mhor,  a  riaghlas  ann  an  neamh,  a'  gabhail 
ciiraim  dhinn  's  gu  bheil  cothroman  ro-bhean- 
naichte  againn,  co-chomunn  a  ghleidheadh 
maille  ris  a  bheir  solas  agus  comhf  hurtachd  d' 
ar  n-anamaibh.  Air  ar  neartachadh  le  gras, 
cuireamaid  le  danadas  an  aghaidh  gach  oidhirp 
agus  ionnsuidh  a  ni  ar  naimhdean  oirnn  ;  na 
leigeamaid  le  'r  cridhe  faihieachadh,  's  na  leigea- 
maid  le  teagamh  sam  bith  a  sgail  dorcha  chur 
air  ar  n-inntinn.  Ach  ann  an  lan-earbsa  coltach 
ri  Maois  bitheamaid  cinnteach  gu  bheil  tir  a' 
gheallaidh  ann,  's  gu  'm  faic  sinn  i  gu  dearbh 
'n  uair  a  theid  sinn  thairis  air  an  Abhainn 
Mhoir. 

Agus,  an  uair  ann  an  iirnuigh  dhiomhair,  is 
ann  an  aslachadh  dhiirachdaich  a  thig  sinn  gu 
sonruichte  dliith  do  Dhia,  faodaidh  e  bhi  gu  'm 
faigh  sinne,  mar  a  fhuair  Maois,  sealladh  de 
thir  ar  dochais  ;  ach  aon  la  gheibh  sinn  gun 
teagamh,  eadhon  mar  a  fhuair  esan,  duals 
phriseil  ar  n-earbsa  ;  theid  sinn  a  steach  do  'n 
aros  ghlormhor  far  am  bheil  esan  a  nis,  agus 
iadsan  uile  a  thainig  beo  's  a  fhuair  bas  ann  an 
creideamh  agus  far  an  e  ard-aoibhneas  bith- 
bhuan  nan  ijaomh  "  Dia  a  ghlorachadh  agus  a 
mhealtuinn  gu  siorruidh." 


Eirionnach  Coir 

Leis  an  Ueramach  Uilleam  Gilliosa,  B.D.,  anns  a'  Cheann-mhur 


THA  mi  cinnteach  gu  bheil  fios  aig  moran  de 
luchd-leughaidh  an  leabhair  so  nach  'eil  ann 
ach  beagan  agus  ochd  fichead  bliadhna  o'n 
chaidh  an  Tiomnadh  Nuadh  a  thionndadh  gu 
Gaidhlig  Albannach.  Cha  robh  an  Seann 
Tiomnadh  uile  ann  an  lamhan  nan  Gaidheal  gus 
a'  bhUadhna  1802.  Cha  robh  aig  na  minis- 
tearan  Gaidhealach  roimh  sin  ach  a  bhi  teagasg 
an  t-sluaigh  mar  a  b'  fhearr  a  b'  urrainn  dhaibh. 
Anns  a'  chubaid  cha  robh  aca  ach  am  Biobull 
Beurla,  agus  bha  iad  'g  a  eadar-theangachadh 
earrann  air  earrainn  mar  a  bha  iad  'g  a  leughadh. 
Cha  robh  na  ministearan  uile  comasach  air  so  a 
dheanamh  gu  ceart,  agus  bha  iomadh  naigh- 
eachd  eibhinn  air  a  h-aithris  mu  chuid  de  na 
mearachdan  anns  an  robh  cuid  dhiubh  a' 
tuiteam.  Cha  robh  an  sluagh  fein  ann  an 
coitchionnas  comasach  air  aon  chuid  Gaidhlig 
no  Beurla  a  leughadh,  agus  mar  sin  bha  iad 
ann  an  tomhas  mor  aineolach  air  na  sgriobturan 
naomha.  Thainig  iomradh  air  cor  bochd  nan 
Gaidheal  gu  cluasan  an  duine  urramaich, 
Raibeart  Boyle  ;  duine  a  bha  fior  f hoghluimte 
agus  fior  dhiadhaidh,  agus  chuir  e  roimhe  gu'm 


faigheadh  e  seol  air  an  suidheachadh  a  leas- 
achadh.  Bha  fhios  aige  gu  robh  cainnt  nan 
Gaidheal  gle  choltach  ri  cainnt  nan  Eirionnach, 
agus  a  chionn  gu  robh  am  Biobull  cheana  ann 
an  cainnt  nan  Eirionnach  chuir  e  roimhe  gu'm 
biodh  Biobull  mor  ciibaid  anns  gach  eaglais  's 
a'  Ghaidhealtachd. 

Da  cheud  Biobull 

Bha  so  anns  a'  bhUadhna  1688.  Thug  e 
ordugh  da  cheud  Biobull  a  chlo-bhualadh  a  reir 
eadar  theangachadh  an  Easbuig  Uilleam  Bed- 
dell.  A  thuilleadh  air  na  Biobuill  chuir  e  do  na 
sgireachdan  Gaidhealach  se  mile  leabhar-cheist 
le  iirnuighean  annta.  Rinn  na  Gaidheil  gair- 
deachas  mor  ris  na  leabhraichean,  agus  ghabh 
iad  mor  thlachd  ann  an  eisdeachd  an  fhocail. 
Ann  an  iomadh  sgire  chuireadh  cuid  dhiu  a  bha 
comasach  air  leughadh  fios  air  an  leabhar  feadh 
na  seachduinn  a  chum  's  gu'n  cluinneadh  na 
coimhearsnaich  an  sgeul  bheannaichte.  Chuir- 
eadh iad  air  ais  e  dh'  ionnsuidh  a'  mhinisteir  Di- 
sathuirn.     Bha  na  ministeirean  a'  gabhail  a  h- 

uile  cothrom  air  a  bhi  leughadh  an  f  hoc  ail,  agus 
bha  Biobull  Bhoyle  ri  f  haicinn  's  ri  chluinntinn 
aigbaistidhean,  's  aig  torraidhean,  's  aigposaidh- 
ean.  Dh'  fhas  na  Gaidheil  mar  so  eolach  air  a' 
Ghaidhlig  Eirionnach,  agus  tha  a  bias  ri  fhao- 
taijin  amis  na  sgriobtuirean  gus  an  la  an  diugh. 
An  uair  a  dh'  eadar-theangaich  an  t-Urramach, 
an  t-Ollamh  Stiubhart,  ministear  Chill  Fhinn, 
an  Tiomnadh  Nuadh  chan  'eil  teagamh  nach 
robh  e  air  a  sheoladh  gu  trie  le  Gaidhlig  Bhed- 
dell.  Bu  choir  dhuinne  cuimhne  a  chumail  air 
Boyle  a  bha  'na  charaid  do  na  Gaidheil  'na  la 
fein.  Chan  'eil  ach  fear  no  dha  de  na  Biobuill 
ri  fhaotainn  an  diugh.  Tha  iad  ann  an  eaglais 
Chill  Fhinn,  agus  anns  a'  Cheannmhur  ann  an 
siorramachd  Pheairt. 

Sgoilear  is  Feallsanach 

Chaidh  cunntas  iir  a  chur  a  mach  bho  chionn 
ghoirid  air  beatha  Bhoyle,  agus  theagamh  gu'm 
bu  toil  le'r  luchd-leughaidh  tuilleadh  a  chluinn- 
tinn mu  thimchioll.  Rugadh  e  ann  an  Eirinn 
'sa  bhliadhna  1627.  B'e  athair  larla  Chore. 
Fhuair  e  ionnsachadh  math  fo  dheagh  luchd- 
teagaisg,  agus  chaith  e  eeithir  bliadhna  a' 
siubhal  bailtean  na  Roinn-Eorpa.  Chuir  e  eolas 
air  coigrich  de  gaeh  gne  agus  bha  e  'na  ni 
furasda  dha  cor  a  cho-ehreutair  a  thuigsinn. 
Sgriobhadh  agus  labhradh  e  iomadh  eanain, 
agus  bha  e  cho  eolach  air  iia  sgriobtuirean 
naomha  ann  an  Eabhra  'san  Greigis  'sa  bha  e 
ann  am  Beurla. 

Bidh  e  ainmeil  gu  brath  airson  na  nithean 
a  fhuair  e  mach  as  iir  mu  chiirsa  agus  obair 
naduir.  Bha  a  shiiil  agus  a  chluas  daonnan 
fosgailte  a  chum  agus  gu'n  tuigeadh  e  na 
doighean  anns  am  bheil  Dia  a'  gluasad  agus 
ag  oibreachadh  anns  an  t-saoghal.  Sgriobh  e 
leabhraichean  mu'n  a  h-uile  cuspair  fo'n  ghrein. 
Mar  chomharadh  air  farsuingeachd  inntinn  an 
duine,  foghnaidh  dhomh  beagan  de  na  cus- 
pairean  air  an  d'  rinn  e  iomradh  ann  an  1674 
mu  shaillteachd  na  fairge,  mu  nadur  na  gaoithe, 
mu  bhalgan-snamh  an  eisg,  mu  airgiod  agus  or, 
ainmeachadh.     Chuir  e  mach  leabhraichean  a' 


mineachadh  na  nan  sgriobtuirean  agus  a'  bros- 
nachadh  dhaoine  a  chum  an  leughaidh  gach  la. 
"  Tha  mi  a  meas  "  tha  e  ag  radh  "  ro  bheag, 
saothair  'sam  bith  a  ni  soilleir  dhomh  an  leabhar 
naomh.  Tha  mi  ag  aideachadh  nach  'eil  mi 
air  aon  de'n  mhuinntir  leisg  sin  a  tha  an  diiil 
gu'm  faigh  iad  eolas  'nan  cadal  mar  a  fhuair 
Adhamh  bean." 

Cobhair  nam  bochd 

Bha  e  diirachdach  agus  dichiollach  a'  rann- 
sachadh  a  mach  ciiisean  a  bha  diomhair  'na 
la.  Mar  so  bha  e  'na  mheadhon  air  solus  a' 
sgaoileadh  agus  moran  fiosrachaidh  a  tha  chum 
buannachd  an  t-saoghail.  Leis  na  h-innleach- 
dan  air  an  d'amais  e  chuir  e  luchd  ceaird  agus 
luchd  malairt  fo  fhiachan.  Bha  oighreachd 
aige  ann  an  Eirinn  ach  cha  robh  e  posda,  agus 
roghnaich  e  a  bheatha  chur  seachad  ann  an  tigh 
a  pheathar  ann  an  Sasunn.  Cha  robh  e  cosd 
ach  gle  bheag  air  fein  agus  mar  sin  bha  e 
comasach  air  a  mhaoin  a  sgaoileadh  chum  math 
nam  bochd  's  nan  aineolach.  Fad  iomadh 
bliadhna  bha  e  toirt  seachad  tuilleadh  agus  mile 
punnd  Sasunnach.  Ann  an  linn  anns  nach  robh 
moran  a'  smaointeachadh  air  craobh-sgaoileadh 
an  t-soisgeil  bha  Boyle  a'  saothrachadh  chum 
gradh  Chriosd  a  dheanamh  aithnichte  ann  an 
duthchanna  cein.  Chuir  e  impidh  air  a'  cho- 
munn  a  bha  ri  malairt  anns  na  h-Innsean  an  Ear 
innseadh  do'n  t-sluagh  mu  losa.  Air  a  chosdas 
fein  fhuair  e  an  Tiomnadh  Nuadh  eadar-thean- 
gachadh  agus  a  sgaoileadh  ann  an  eanain 
Mhalacca.  Rinn  e  an  ni  ceudna  ann  an 
America.  Cha  chual  e  riamh  mu  aobhar  math 
'sam  bith  nach  d'  rinn  e  a  chuideachadh.  Mar 
so  dh'  fhag  e  deagh  eisimpleir  mu  choinneamh 
dhaoine  fhoghluimte  agus  urramaich  an  t- 
saoghail  iad  a  bhi  iriosal  'nan  gluasad,  agus  Ian 
speis  do  Dhia  agus  do  nithean  naomha.  Cha 
deachaidh  an  Cruithfhear  ainmeachadh  riamh 
ann  an  eisdeachad  Raibeart  Boyle  nach  do 
stad  e  car  tiotan  's  nach  d'  thug  e  cheanna- 
dach  dheth  mar  aideachadh  air  morachd  agus 
maitheas  an  Tio'hearna. 


Cosmhalachd  an  Fhir-chuir 


(Mata  xiii.  3-9) 


(1)  An  Gaidhlig  Chonacht 


FEUCH  do  chuaidh  sioladair  a  mach  do  chur 
sil ;  Agus  ag  cur  an  tsil  do,  do  thuit  cuid 
dheth  chois  na  sligheadh,  agus  tangadar  na 
heanlaith,  agus  a  duadar  e  : 

Agus  do  thuit  cuid  eile  dhe  a  bhfearan  chloch- 
ach,  mar  nach  raibh  moran  liire  aige  :  agus 
do  fhas  se  gu  luath,  do  bhrigh  nach  bhfuair  se 
doimhneachd  na  talmhan  :  Affus  ar  neirghe  don 


ghrein,  do  doidheadh  e  ;  agus  ar  son  nach  raibh 
freumh  aige,  do  shearg  se. 

Agus  do  thuit  cuid  eile  dhe  eidir  mhuineach  ; 
agus  do  eirghe  an  muineach  siias,  agus  do 
mhuch  se  e  : 

Agus  do  thuit  cuid  eile  dhe  a  dtalamh  mhaith, 
agus  tug  se  toradh,  cuid  ceud  uiread,  cuid  tri 
fichid  uiread,  cuid  a  deich  fichead  uiread. 

Gidh  be  aga  bhfuillid  cliiasa  chum  eisdeachda, 
eisdeagh  se. 

(2)  An  Gaidhlig  Mhanainn 

Cur-jee  my-ner,  hie  correyder  magh  dy 
chuirr.  As  myr  v'eh  cuirr,  huitt  paart  jeh'n 
rass  rish  oirr  y  raad,  as  haink  ny  eeanlee,  as  d'ee 
ad  seose  eh. 

Huit  paart  er  thalloo  cloaie,  raad  nagh  row 
mooarane  ooir  :  as  daase  eh  er-y-chooyl,  er-yn- 
oyr  nagh  row  diunid  hallooin  echey  : 

As  tra  ghow  yn  ghrian  niart,  ve  fiojit  ;  as 
er-y-oyr  nagh  row  eh  er  n'  ghoaill  frane,  ren 
eh  shyniley  er-sooyl. 

As  huitt  paart  niastey  drineyn  :  as  daase  ny 
drineyn  seose  as  phloogh  ad  eh. 

Agh  huitt  cooid  elley  jeh  ayns  thalloo  mie, 
as  dymmyrk  eh  mess,  paart  keeadfilley,  paart 
three-feed-filley,  as  paart  jeih  fillaghyn  as  feed. 

Eshyn  ta  cleayshyn  echey  dy  chlashtyn,  Ihig 
da  clashtyn. 

(3)  An  Gaidhlig  Chuimridh 

Wele,  yr  hauwr  a  aeth  allan  i  hau.  Ac  fel 
yr  oedd  efe  yn  hau,  peth  a  syrthiodd  ar  fin  y 
flordd  ;   a'r  adar  a  ddaethant,  ac  a'i  difasant. 

Peth  arall  a  syrthiodd  ar  greigleoedd,  lie  ni 
chawsant  fawr  ddaear  :  ac  yn  y  man  yr  egi- 
nasant,  gan  nad  oedd  iddynt  ddyfnder  daear  : 

Ac  wedi  codi'r  haul,  y  poethasant  ;  ac  am  nad 
oedd  gauddynt  wreiddyn,  hwy  a  wywasant. 


A  pheth  arall  a  syrthiodd  ym  mhlith  y  drain  ; 
a'r  drain  a  godasant,  ac  a'u  tagasant  hwy. 

Peth  arall  hefyd  a  syrthiodd  mewn  tir  da,  ac 
a  ddygasant  fFrwyth,  peth  ar  ei  gaufed,  arall 
ar  ei  dri-ugeinfed,  arall  ar  ei  ddegfed  ar  hugain. 

Y  neb  sydd  ganddo  glustian  i  wrando, 
gwrandawed. 

An  Gaidhlig  Alhannach 

Feuch,  chaidh  am  fear-cuir  a  mach  a  chur  sil. 

Agus  an  uair  a  bha  e  a'  cur,  thuit  cuid  ri 
taobh  an  rathaid  ;  agus  thainig  an  eunlaith 
agus  dh'  ith  iad  e. 

Agus  thuit  cuid  eile  air  na  h-aitean  creagach, 
far  nach  robh  moran  talmhainn  aige  ;  agus  gu 
grad  dh'  fhas  e  suas,  do  bhrigh  nach  robh 
doimhneachd  talmhainn  aige. 

Agus  an  uair  a  dh'  eirich  a'  ghrian  dhothadh 
e  ;  agus,  do  bhrigh  nach  robh  freumh  aige, 
shearg  e  as. 

Agus  thuit  cuid  eile  am  measg  an  droighinn  ; 
agus  dh'  fhas  an  droighionn  suas,  agus  thachd 
e  e. 

Agus  thuit  cuid  eile  air  an  fhearann  mhaith, 
agus  thug  e  toradh  uaithe,  cuid  a  cheud  uiread, 
cuid  a  thri  fichead,  cuid  a  dheich-ar-fhichead 
uiread. 

Esan  aig  am  bheil  cluasan  a  chum  eisdeachd, 
eisdeadh  e. 


Falluinn  Chaluim  Chille 

rriHUG  e  toileachadh  do  mhoran  dhaoine  air 
JL  feadh  Albainn  uile,  a  thuilleadh  air  muinntir 
I  fein,  gu  bheil  ministear  ri  bhi  air  a  shuidh- 
eachadh  anns  an  eilean  gu  goirid.  Is  mor  an 
t-urram  e  do  dhuine  air  bith  a  chrannchur  a 
thuiteam  ann  an  eilean  I,  far  a  bheil  gach  creag 
is  cluan  is  iomaire  air  an  naomhachadh  le 
iirnuighean  is  beannachadh  Chaluim  Chille  is 
dhaoine  naomh  eile.  Thuit  a'  chrannchur  so 
air  an  Ui'ramach  Domhnull  MacCuis,  M.A., 
an  Cill  Naoinein,  am  Muile  ;  ministear  og  de 
mhuinntir  na  Hearadh.  Tha  high  aig  eaglais 
na  h-Alba  uile  an  I,  agus  diirachd  gu'm  biodh 
aoradh  Dhe  air  a  chumail  air  aghaidh  an  eaglais 
Mhor  I  ann  am  maise  na  naomhachd  agus  a 
reir  creidimh  is  gnaths  na  h-eaglais  Choitchinn, 
agus  bho  na  thuit  falluinn  Chaluim  Chille  air 
a'  mhinisteir  6g  so  tha  sinn  an  dochas  gu'n  tuit 
da  thrian  d'a  spiorad  air  mar  an  ceudna. 

Tha  ciiisean  na's  fhearr  an  diugh  anns  an 
eilean  na  bha  iad  beagan  bhliadhnachan  an 
deidh  Waterloo,  an  uair  a  chaidh  an  t-Urramach 
Leigh  Richmond,  ministear  soisgeulach  de'n 
eaglais  Shasunnaich  air  thurus  ann.  Cha  robh 
ministear  no  eaglais  ann,  no  sgoil  no  maighstir- 
sgoil.  Bha  ceann  an  tighe-sgoil  air  tuiteam  'na 
bhroinn  ;    cha  robh  aite  freagarrach  aig  an  t- 


Aig  an  Uinneig 


sluagh  anns  an  deanadh  iad  aoradh  ;  cha  robh 
uiread  agus  ceistear  anns  an  eilean.  Cha  b' 
urrainn  Mghr  Leigh  Richmond  searmonachadh 
do'n  t-sluagh  an  Gaidhlig,  a  chionn  nach  robh 
Gaidhlig  aige,  ach  shearmonaich  e  dhaibh  am 
Beurla  a  mach  air  a'  bhlar.  An  uair  a  chaidh 
e  air  ais  do  Shasunn  chruinnich  e  airgiod  a 
chuireadh  ceann  air  an  tigh-sgoil,  ach  an  uair  a 
chuala  Mac  Cailean  Mor  gu  robh  coigreach  a' 
cur  a  chorragan  ann  an  nithean  a  bhuineadh 
dhasan  chuir  e  stad  air  a'  ghnothuch,  is  air  a' 
cheann  mu  dheireadh  thug  am  ministear  Sasun- 
nach  an  t- airgiod  a  chruinnich  e  do'n  Chomunn 
a  bha  air  a  chur  air  chois  gu  bhi  craobh- 
sgaoileadh  an  t-soisgeil  an  Albainn,  gu  bhi  air 
uisiieachadh  ann  an  doigh  air  bith  a  shaoileadh 
iad  iomchuidh.  Tha  riadh  an  airgid  sin  air 
uisneachadh  a  h-uile  bliadhna  gu  bhi  a'  cur 
leabhraichean  ura  anns  an  leabhar-lann  a  tha 
aig  muinntir  I. 

Urram  do  ChoUa  Domhnullach 

Thuo-  Oil-thiah  Ghlaschu  D.D.  do  mhinistear 
de  mhuinntir  I  cheana  ;  do'n  Urramach  D.  A. 
Mac  Dhomhnuill,  seana  mhinistear  Chill- 
Mhoire  's  an  eilean  Sgitheanach,  agus  a  nis 
tha  Oil-thigh  Ghlaschu  a'  dol  a  thoirt  D.D.  do 
Cholla  Domhnallach,  an  Lagan  Mo  Choid,  am 

Peairt,  fear  eile  de  mhuinntir  I.  Is  toigh  leinn 
daonnan  naigheachd  mhaith  a  chluinntinn  mu 
mhinistear  Gaidhealach,  c6  air  bith  e,  ach  tha 
e  'na  thoileachadh  sonruichte  an  uair  a  tha 
urram  air  a  chur  air  duine  d'  an  dlighear  urram, 
agus  air  duine  a  tha  e  fein  cho  baigheil  agus 
companta  ri  bhraithrean  's  gu'n  deanar  a 
bheatha  amis  gach  cuideachd,  co  dhuibh  a 
thachrar  aig  Cleir  no  aig  cuirm,  an  Seanadh  no 
an  seomar-smogaidh.  Tha  tiodhlacan  eadar- 
dhealaichte  aig  daoine,  a  reir  a  ghrais  a  thugadh 
dhaibh,  ach  ged  theid  aig  Colla  DomhnuUach 
air  faidheadaireachd  is  frithealadh  a  dheanamh 
cho  mhaith  r'a  choimhearsnaich,  tha  ealadhain 
shonruichte  aige  ann  an  gnothuichean  sgireachd 
is  siorramachd,  agus  o  chionn  iomadh  bUadhna 
tha  e  air  gach  bord  a  tha  riaghladh  sgoilean  is 
tighean-nam-bochd  is  ciiisean  eile  a  bhuineas 
do'n  t-siorramachd.  Gu  ma  fada  a  mhealas  e 
an  tiotal  so. 

Seirbhisean  Gaidhlig 

Uair-eigin  mu'n  bhliadhna-iiir  fhuair  mi  htir 
a  Tobar-Mhoire,  a'  cur  nan  ceistean  so  orm  : 

(1)  Car  son,  ma  bhitheas  seirbhis  Ghaidhhg 
ann  idir,  a  tha  i  am  bitheantas  aig  da  uair  no 
leth-uair  an  deidh  da  uair,  an  aon  uair  a  tha  gu 
sonraichte  air  a  cur  air  leth  "  gu  pasgadh  nan 
lamh  agus  clo  cadail,"  an  deidh  na  dinnearach  ? 

(2)  Car  son  nach  'eil  organ  ri  chluinntinn  aig 
seirbhis  Ghaidhlig  ?  Nach 'eil  e  ceart  an  Cruith- 
fhear  a  mholadh  le  clarsach,  no  le  fidheall,  no  le 
piob-mhor  f  hein,  cho  mhaith  ri  guthan  dhaoine  ; 
guthan  a  tha  gle  thric  gu  maith  bochd  is 
tiichanach  ? 

(3)  Car  son  a  tha  an  t-sreath  air  a  cur  a  mach 
mar  nach  robh  leughadh  air  a  theagasg  anns  a' 
Ghaidhealtachd  idir  ? 

(4)  Car  son  nach  'eil  againn  ach  sailm  ri  sheinn 
anns  a'  Ghaidhlig  ged  bhitheas  sinn  a'  seinn 
laoidhean  anns  a'  Bheurla  ;  sailm  Dhaibhidh 
agus  deismireachdan  eile  eadar-theangaichte 
bho  Eabhra  no  bho  Ghreigis  gu  seann  Ghaidhlig 
a  thuigteadh  an  Eirinn  ? 

Co  dhiu  a  chreideas  am  fear  a  sgriobh  an 
litir  e  no  nach  creid,  tha  aobhar  maith  air  na 
nithean  so  uile,  is  rachadh  agam-sa  air  na 
cleachdanna  so  a  tha  toirt  dhasan  oilbheum  a 
sheasamh,  na'n  robh  mi  an  diiil  gu'm  biodh  e 
chum  feum  sin  a  dheanamh,  ach  tha  amharus 
agam  nach  robh  dad  's  an  amharc  aige  ach 
deasbud  a  dheanamh  rium,  agus  mar  sin  leigidh 
mi  le  bodach  na  gealaich  no  le  Calum  na  Croige 
na  ceistean  a  f  hreagairt,  ma  thoihcheas  iad  ;  da 
urrainn  mhaith  air  a  bheil  muinntir  Thobar 
Mhoire  eolach  gu  leor.  Tha  amharus  agam 
cuideachd  nach  ann  air  sraid  no  ceithe  Thobar 
Mhoire  a  fhuair  e  am  facal  deismireachdan,  ach 
anns   an   Fhoclair,  ach  c'  aite  air   bith   an   d' 


fhuair  e  e,  cha  do  chleachd  e  e  le  cuimse.  Aon 
fhacal  eile,  tha  amharus  agam  nach  'eil  anns 
na  ceistean  so  ach  lethsgeul  leis  a  bheil  e  a' 
feuchainn  ri  e  fein  fhireanachadh  air  son  nach 
'eil  e  dol  do'n  eaglais,  ach  tha  cridhe  mhic  an 
duine  anabarrach  domhain  agus  anabarrach 
cealgach,  is  thoireadh  e  an  aire  nach  e  aobhar 
eile  a  tha  'ga  chumail  aisde. 

Da  rud  neonach 

Cha  mhor  gu  bheil  seachduin  de  mo  bheatha 
nach  'eil  rud  ag  amas  orm  a  bha  riamh  a'  cur 
ionghnaidh  orm,  car  son  is  e  an  lamh  chit  a  hheir 
paisdean  dhuit,  ma  leigear  leb  an  toil  fein  a 
dheanamh  ?  Thoir  an  aire  dha  is  chi  thu  gu 
bheil  so  fior.  A  h-uile  uair  (no  co  dhiii  naoi 
uairean  as  an  deich)  a  shineas  mi  mo  lamh  do 
phaisde  'ga  fhailteachadh  tha  an  t-aon  ni  a' 
tachairt  ;  sinidh  am  paisde  an  lamh  chli 
dhomh,  is  abraidh  a  mhathair.  An  lamh  eile,  a 
ghaoil.  Ciod  is  aobhar  dha  so  ?  Dh'  fhoigh- 
nich  mi  iomadh  uair  de  mhathraichean,  ach  cha 
b'  urrainn  iad  innseadh  dhomh.  Their  luchd- 
ealadhain  nach  'eil  ann  ach  seann  duthchas  a 
tha  ruith  anns  an  f huil  fad  cheudan  mile  bliadh- 
na,  o  na  laithean  anns  an  robh  aithrichean  a' 
chinne-daonna  anns  na  craobhan  ;  bhiodh  an 
lamh  dheas  am  bitheantas  an  sas  am  meanglan. 
Ach  ciod  nach  abair  luchd-ealadhain  ?  Their 
iad  iomadh  rud  air  nach  'eil  dreach  na  f  irinn. 

Is  e  an  rud  eile  a  bhios  a'  cur  ionghnaidh  orm, 
car  son  is  toigh  le  daoine  dol  a  sheanchas  ri  minis- 
tear,  an  uair  a  ghahhas  iad  sogan  drama  ;  daoine 
nach  rachadh  'n  a  ghaoth  mur  biodh  gloine  no 
dha  aca  ?  Am  bitheantas  thatar  a'  seachnadh 
mhinistearan  ;  an  uair  a  chi  daoine  eile  ad 
agus  coilear  ministeir  aig  an  uinneig  ann  an 
carbud-iaruinn  seachnaidh  iad  an  carbud  mar 
gu'm  biodh  am  fiabhrus-dearg  ann,  ach  cha 
dean  duine  a  tha  blath  leis  an  deoch  sin  idir  ; 
chan  e  mhain  nach  seachuin  e  na  ministearan 
ach  siridh  e  an  comunn  gus  seanchas  a 
dheanamh  riu  mu  nithean  crabhach  agus  mu 
chiiisean  eaglais.  Ciod  is  aobhar  dha  ?  Chuala 
mi  an  rud  air  a  chur  ann  an  iomadh  doigh,  ach 
chan  urrainn  mi  a  radh  gu'n  do  thuig  mi  riamh 
e.  Their  cuid  nach  'eil  ann  ach  stalcaireachd  ; 
gu  bheil  an  t-uisge-beatha  a'  toirt  bhuapa  an 
tiiir  agus  an  naire,  ach  tha  amharus  agam  nach 
e  sin  uile  gu  leir  an  t-aobhar.  Theagamh  gu 
bheil  fhios  aig  na  daoine  so  iad  fein  car  son  a 
bhios  iad  'ga  dheanamh,  ach  ma  tha,  chan  innis 
iad  ;  a  cheart  mhionaid  a  dh'  fhuaraicheas  iad, 
duinidh  iad  am  beul  is  chan  fhaighear  facal 
eile  asda. 

Sgoil-shamhraidh  an  Rodul 

Cha  mhor  chomunn  no  sheorsachan  dhaoine 
aig  nach  'eil  sgoil-shamhraidh  anns  na  laithean 
so,  is  tha  sgoil-shamhraidh  aig  missionaraidhean 
na  Gaidhealtachd  cuideachd.     Tha  an  t-Ollamh 


MU  AIRGIOD— MAR  A  BHEANNAICH  DIA  LEABHAR  BEAG 


Ruairidh  Mac  Leoid  air  cheann  nan  sgoilean,  is 
tha  iad  air  an  cumail  an  Tairbeart  na  Hearadh 
is  anns  a'  Chaol.  Tha  mi  a'  cluinntinn  gu  bheil 
obair  fheumail  air  a  dheanamh  annta  is  teagasg 
air  a  thoirt  do  na  missionaraidhean  a  thaobh 
nithean  a  bhuineas  d'an  dreuchd,  ach  na'n 
gabhadh  e  deanamh,  bu  choir  do'n  sgoil- 
shamhraidh  so  a  bhi  ann  an  eaglais  Chhamain, 
an  Rodul,  seana  mhathair  nan  eaglaisean  eile 
air  feadh  nan  eileanan  Tuathach.  Tha  e  air 
a  radh  gur  e  tiir  na  h- eaglais  so  togail  cho 
scan  's  a  tha  an  Albainn  ;  nach  'eil  togail  as 
sine  ann  ach  criomain  de  eaglais  Mhor  Ghlaschu. 


Tha  iomadh  la  o  nach  fhaca  mise  eaglais 
Roduil,  ach  bu  mhaith  learn  a'  faicinn  aon  uair 
eile.  Ach  b'  fhearr  leani  na  sin  a  bhi  aig 
aoradh  innte,  is  fonn  nan  salm  a  chluinntinn  far 
an  robh  na  sailm  air  an  seinn  m'an  robh  eaglais 
no  rioghachd  na  h-Alba  ann.  Tha  e  air  a  radh 
gu  bheil  na  feanntagan  a'  fas  cho  ard  agus  cho 
diimhail  anns  a'  chladh  's  gu  bheil  moran  de  na 
clachan  agus  na  leacan  air  am  folach  leo  ;  ma 
tha  so  fior,  dh'  fhaodadh  an  sgoil-shamhraidh 
na  feanntagan  a  ghearradh,  is  bhiodh  sin  'na 
leasan  cho  mhaith  dhaibh  ri  leasan  air  bith  eile 
a  thatar  a'  toirt  dhaibh. 


Mu  Airgiod 


C^HAN  'eil  rud  air  an  t-saoghal  mu  bheil 
^uiread  goraiche  agus  uiread  gloramais  air  a 
labhairt  agus  air  a  sgriobhadh  's  a  tha  air  a 
labhairt  agus  air  a  sgriobhadh  mu  airgiod.  Leis 
mar  bhios  cuid  de  dhaoine  a'  cur  sios  air  airgiod 
is  ann  a  shaoileadh  tu  gu  bheil  e  'n  a  thamailt 
do  dhuine  saoibhreas  a  bhi  aige,  agus  leis  mar 
bhios  cuid  eile  an  geall  air,  shaoileadh  tu  gur  e 
airgiod  a  dheanamh  crioch  araidh  beatha  mhic 
an  duine.  Tha  airgiod  maith  agus  ro-mhaith  'n 
aite  fhein,  agus  ciod  an  rud  a  tha  maith  mur 
bheil  e  air  a  chumail  'n  a  aite  fhein  ?  Am  fliir 
as  maisiche,  ma  tha  e  a'  fas  ann  an  aite  anns 
nach  'eil  gnothuch  aige  a  bhith,  chan  e  maith 
ach  cron  a  tha  e  deanamh.  Na  lusan  agus  na 
fliiraichean  as  boidhche,  ma  tha  iad  a'  fas  ann 
an  achadh  buntata,  their  an  tuathanach  riu 
salchar.  Tha  fichead  rioghachd  sholasach  a 
bhios  diiinte  gu  brath  air  duine  mur  bheil  a 
leigeanas-a-leas  de  airgiod  aige.  Ma  tha  meud 
an  saoibhreis  'n  a  bhuaireadh  do  mhoran  dhaoine 
tha  meud  am  bochdainne  'n  a  bhuaireadh  do 
aireamh  as  motha.  An  uair  a  theid  mi  thairis 
'n  am  inntinn  air  na  daoine  air  a  bheil  mi  mion- 
eolach  (chan  'eil  mi  ag  radh  dad  mu  na  daoine  as 
aithne  dhomh  fada  bhuam  le  bhi  leughadh 
umpa  anns  na  paipearan-naigheachd)  chan  'eil 
'n  am  measg  uile  gu  leir  ach  coig  no  se  o'n 
tugainn  air  falbh  cuid  de  'n  airgiod  a  tha  aca, 
air  ghaol  daoine  as  fhearr  a  dheanamh  dhiubh. 
A  thaobh  a'  chorra  de  mo  luchd-eolais  bheirinn 
dhaibh  an  tuilleadh  's  a  tha  aca,  agus  bhithinn 
cinnteach  nach  ann  idir  air  seachran  air  Dia  a 
bha  mi  'g  an  cur,  ach  gu'n  robh  mi  a'  toirt  daibh 


cothrom  air  ruighinn  air  beatha  as  farsuinge 
agus  as  airde  na  tha  comasach  do  dhaoine  air  a 
bheil  ro-chiiram  mu  airgiod  daonnan. 

Tha  e  fior  nach  dean  airgiod  daoine  sona  ; 
thubhairt  an  Neach  a  bu  ghlice  a  bha  riamh  air 
thalamh  nach  ann  am  mor-phailteas  nan  nithe 
a  tha  e  a'  sealbhachadh  a  tha  beatha  an  duine  ; 
ach  chan  ann  an  gainne  nan  nithe  a  tha  e  a' 
sealbhachadh  a  tha  a  bheatha  na  's  mo.  An 
uair  a  dh'  fheoraich  an  Seanalair  Bramwell 
Booth  de  Cecil  Rhodes  an  robh  e  sona,  is  e  a 
thubhairt  an  duine  sin,  duine  aig  an  robh  na 
muilleanan,  "  Mise  sona  !  tha  fhios  aig  Dia 
nach  'eil  mise  sona,"  "  Chan  'eil  ach  aon  aite," 
arsa  Bramwell  Booth, "  far  am  faigh  thu  an  sonas 
a  mhaireas,  aig  casan  an  t-Slanuigheir  a  chaidh  e 
cheusadh  air  ar  son,  oir  is  ann  an  sin  a  mhain  e 
gheibh  sinn  fuasgladh  bho  ar  peacaidhean." 

Ach  ged  nach  'eil  an  sonas  as  airde  an 
crochadh  ri  airgiod,  tha  an  t-airgiod  anns  a' 
bheatha  so  coltach  ris  an  iiileadh  a  bhios  tu  a' 
cur  air  rothan  nan  cairtean  no  air  cuibhlichean 
nan  caraichean.  Bheir  e  air  na  cuibhlichean  dol 
mu  'n  cuairt  gu  reidh,  samhach.  Is  e  am  feum 
as  motha  a  tha  ann  an  airgiod,  gun  toir  e  dhuit 
saorsa  gun  bhi  smuaineachadh  air  airgiod  idir. 
"  Na  toir  dhomh  bochdainn  no  beartas  ;  beath- 
aich  mi  le  biadh  a  bhios  iomchuidh  air  mo  shon." 
Chan  'eil  saorsa  aig  an  f  headhainn  aig  a  bheil  ro 
bheag  de  airgiod,  agus  cha  mho  a  tha  saorsa  aig 
an  f  headhainn  aig  a  bheil  ro  mhor  dheth,  ach 
eadar  an  da  sheorsa  sin  tha  aireamh  mhor 
dhaoine  ann  d'am  bheil  airgiod  a'  tabhairt 
saorsa  phriseil. 


Mar  a  bheannaich  Dia  leabhar  beag 


THA  moran  dhaoine  a'  sealltainnsios  le  tair  air 
na  sgriobhaidhean  ris  an  abrar  Tractaidhean. 
Ach  is  toigh  leamsa  Tractaidhean,  ma  tha  iad 
air  an  sgriobhadh  gu  simplidh  agus  ma  tha 
dreach  na  firinn  orra.  Agus  an  aite  a  bhi 
sealltuinn  sios  orra  bu  mhaith  leam  riaghailt  iir 
a   dheanamh    a   thaobh    oileanachadh   mhinis- 


tearan  ;  nach  biodh  ministear  bg  air  a  leigeil  a 
mach  as  a'  Chollaiste  no  comas  searmonachaidh 
air  a  thoirt  dha  gus  an  sgriobhadh  e  Tract. 
Chuireadh  sin  dearbhadh  air  a  theagasg  agus 
air  a  theachdaireachd  nach  cuireadh  ceasnach- 
adh  ann  an  Eabhra. 

Bho  chionn  ghoirid  bha  mi  a'  leughadh  beatha 


ACHAN  DUTHCHA— MUINIGHIN  ANN  AN  DIA 


an  diadhair,  Newman  Hall,  duine  a  rinn  obair 
■  mhor  ann  an  aobhar  an  t-soisgeil,  ach  ged  bha 
a  lamh  ann  an  ciiisean  cudthromach,  agus  ged 
shearmonaich  e  ann  an  eaglaisean  mora  an 
lathair  phrionnsachan  an  t-sluaigh,  is  e  an 
obair  a  bu  bhuannachdaile  a  rinn  e  riamh  tract 
bheag  a  sgriobh  e. 

Bhiodh  e  a'  searmonachadh  air  na  sraidean, 
agus  gu  sonruichte  air  cul-shraidean  a'  bhaile, 
far  an  robh  daoine  neo-chiiramach  agus  neo- 
dhiadhaidh  aig  nach  robh  cothrom  eile  air  an 
t-soisgeul  a  chluinntinn.  Feasgar  a  bha  e  a' 
seinn  laoidh  dhaibh  anns  an  robh  na  briathran, 
Thigibk  gu  losa  an  trath-sa,  thuirt  e  ris  fhein 
nach  robh  soisgeul  eile  a  b'  fhearr  a  thoirt 
daibh  na  sin.  Aig  an  am  so  d'a  bheatha  ghabh 
e  fiabhrus-loinidh  gu  dona  ;  anns  an  leabaidh 
thainig  an  smuain  'n  a  inntinn  gu'n  do  sgriobh  e 
tractaidhean  mu  stuamachd  agus  tractaidhean 
mu  aonadh  nan  eaglaisean,  ach  nach  do  sgriobh 
e  riamh  tract  a'  toirt  cuireadh  an  t-soisgeil  do 
pheacaich. 


Chuir  e  roimhe  gu'n  deanadh  e  an  obair  ud 
gun  dail,  agus  gu'n  gabhadh  e  an  cothrom  a 
thug  Dia  dha  air  seirbhis  a  dheanamh  dha  air 
an  leabaidh  ris  nach  fhanadh  e  an  uair  a  bha  e 
luath  laidir. 

Sinmarchaidhan  tract  bheag  ud  asgriobhadh, 
Thigihh  gu  losa,  tract  a  chaidh  muilleinean  dhi 
a  reic  ;  a  bha  air  a  tionndadh  gu  leth-cheud 
canain  eile  a  thuilleadh  air  a'  Bheurla,  agus  a 
bha  air  a  beannachadh  le  seula  agus  cumhachd 
an  Spioraid  Naoimh  do  iomadh  anam. 

Gheibhear  i  anns  gach  canain  's  an  Roinn- 
Eorpa,  eadhon  an  Romani,  canain  nan  ceard  ; 
gheibhear  i  ann  an  Japan,  anns  na  h-Innsean, 
agus  ann  an  eileanan  iomallach  na  Pacific. 
Bha  i  air  a  leughadh  le  Papanaich  cho  mhaith  ri 
Prostanaich,  agus  bha  i  'n  a  meadhon  air  daoine 
iompachadh  nach  robh  roimhe  sin  a'  creidsinn 
ann  an  Dia.  Mar  is  trice  chan  'eil  ana- 
creidich  air  an  iompachadh  le  argumaidean  no 
le  solus  reusoin  ach  leis  a'  chumhachd  dhiomhair 
sin  a  tha  daonnan  a'  dol  an  cois  Facal  Dhe. 


Achan  Duthcha 


(Bha  na  rannan  so  air  an  sgriobhadh  an 
toiseach  a'  chogaidh,  an  uair  a  bhris  an  tuil  air 
an  t-saoghal.) 

A  Righ  nan  Diil 
A  b'  iul  d'  ar  daoin'  o  chian, 

Ri  m'  iarrtus  eisd  ; 
Thar  tir  mo  ghaoil,  O  sgaoil  do  sgiath, 

Is  dion  i  Dhe, 

Is  dion  i  Dhe. 

Ta  iad  air  chein 
'G  an  iobradh  fein  's  a'  bhlar, 

Na  h-armuinn  6g — 
An  gair  nan  cath,  O  dion  o'n  tuil 

Ar  fuil  's  ar  feoil, 

Ar  fuil  's  ar  feoil. 

Ri  uchd  gach  oillt 
O'n  oidhche  gus  an  la, 

Bi  g;hnath  'nan  ceann  : 


Gach  iosal  dhaibh,  ma  's  buaidh  no  bas, 
Mar  aird  nam  beann. 
Mar  aird  nam  beann. 

A  Righ  nan  Gras, 
Ma  's  cupan  Ian  de  leon 

Do  dheoin  d'  ar  taobh  ; 
Mur  till  gu  brath  ar  fuil  's  ar  feoil 

Gu  cors'  an  gaoil, 

Gu  cors'  an  gaoil  ; 

Gu  seinn  sinn  salm, 
Mu  'm  falbh  sinn  air  an  sail 

Thar  fair  o'n  ghleann 
Do  'n  Ti  a  dheonuich  dhaibh  am  bas 

An  aird  nam  beann. 

An  aird  nam  beann. 

An  t-Urramach  Coinneach  Mac  Leoid,  D.D., 
an  Giog'ha. 


Muinigliin  ann  an  Dia 


Do  shhghean  uile  is  d'  iargain 
Thoir  thusa  suas  gu  leir 
Dhasan  a  sgaoil  an  iarmailt 
'S  a  chruthaich  grian  is  reul, 
Fear-treorachaidh  nan  saoffhal 
N  an  ciirsa  ait  troimh  'n  speur, 
Fear-stiiiraidh  neoil  is  ghaoithean 
Fo  d'  chois  ni  slighe  reidh, 

Cha  bhuannachd  dhuit  le  ciiram 
A  bhi  'g  ad  chlaoidh  gun  tamh  ; 
Tre  spairn,  no  neart,  no  diirachd, 
Cha  toir  thu  buaidh  gu  brath  ; 


Biodh  rioghachd  Dhe,  is  'aobhar 
An  comhnuidh  dliith  do  d'  chridh, 
Feith  Air-san  is  m'  an  saoil  thu 
Do  rim-sa  thig  gu  crich. 

Do  ghras  is  d'  fhirinn  shiorruidh, 
O  Athair,  bheir  mu'n  cuairt 
Na  chi  do  mhaitheas  fiorghlan 
'Tha  ceart  is  glic  do  d'  shluagh  ; 
Na  roghnaich  Thu  d'  an  taobh-san 
Gu  cinnteach  gheibh  do  chlann  ; 
Gun  mhearachd  is  gun  chlaonadh 
Coimhlionar  e  'n  a  am. 


AN  CEITEIN 


An  Ceitein 

Cuairt  na  Gealaich 


A'  cheud  cheathranih,  an  dara  la 
An  solus  Ian,  9mh  la 


An  ceathramh  mu  dheireadh,  16mh  la 
An  solus  ur,  24mh  la 


"  Oir  Vi  aithne  an  rtgh  mu'n  timchioll  gn'm  biodh  cuibhrionn  araidh  air  an  son, 
a  dhlighefein  air  gach  la." — Nehemiah,  xi.  23. 


1. 

Di-Luain 

2. 

Di-Malrt 

3. 

Di-ciadaoin 

4. 

Di-ardaoin 

5. 

Di-haoine 

6. 

Di-Sathuirn 

Gug-iig,  ars'  a'  chuthag, 
latha  buidhe  Bealltainn. 

Nollaig  an  diugh,  Beall- 
tainn am  maireach. 

Sneachd  mu  bheul  na  Beall- 
tuinn. 

Is  fhearr  sneachd  's  a' 
Cheitein  na  bhi  gun 
uisge. 

Is  leigheas  air  gach  tinn 
Creamh  is  im  a'  Mhaigh. 

Luibh  Chaluim  Chille,  gun 
sireadh  gun  iarraidh, 

'S  a  dheoinDiachabhasaich 
mi  nochd. 

An  uair  achuireas  a  chraobh- 
fhige  a  mack  a  duilleach 
tha  fhios  agaibh  gu  hheil 
an  samhradh  am  fagiis. — 
Marc  xiii.  28. 

Caidlidh  duine  air  gach 
goirteas  ach  a  ghoirteas 
fhein. 

Tha  smudan  fein  a  ceann 

gach  foid 
Is  doruinnceangailtris  gach 

maith. 

Chan  'eil  saoidh  air  nach 
laigh  leon. 

Thig  Dia  's  an  aire,  's  chan 
aire  an  uair  a  thig. 

Gheibh  faighidinn  furtachd 
is  gheibh  trusdar  bean. 

Ni  droch  dhuine  dan  dha 
fhein. 


Di-Damhnaich  Ni  thu  aoradhdo'n  Tighearna 
do  Dhia,  agus  dha-san 
'na  aonar  ni  thu  seirbhis. — • 
Mata  iv.  10. 


7.  Di-Dbmhnaick 


8.  Di-Luain 


9.  Di-Mairt 


10. 

Di-ciadaoin 

11. 

Di-ardaoin 

12. 

Di-haoine 

13. 

Di-Sathuirn 

14. 

Di-Damhnai 

15.  Di-Luain 


16.  Di-Mairt 


A  chailleach,  an  gabh  thu 
'n  Righ  ?  Cha  ghabh  's 
nach  gabh  e  mi. 

Is  coma  leis  anrigh  Eoghan, 
's  is  coma  le  Eoghan  co 
dhiubh. 


17.  Di-ciadaoin         Is  righ  duine 'n  a  thip-h  fein. 

18.  Di-ardaoin  Is  farsuing  a  sgaoileas  an 

dreathan  a  chasan  'n  a 
thigh  fein. 

19.  Di-haoine  An  ceol  as  binne  a  chualas 

riamh,  Tiugainn  dach- 
aidh. 

20.  Di-Sathuirn         Tigh   gun   chii,   gun   chat, 

gun  leanabh,  tigh  gun 
ghean  gun  ghaire. 

21.  Di-Dbmh?iaich     An  tigh  a  tha  ri  thogail  do'n 

Tighearna,  is  coir  a  dhean- 
amh  mor  agus  ard,  a 
chum  gu'm  bi  e  ainmeil 
agus  'n  a  aobhar  uaill  air 
feadh  gach  idle  tKir. — • 
I.  Eachdraidh,  xxii.  5. 

Ruiffidh  dail  dorus. 


22.  Di-Luain  . 

23.  Di-Mairt 

24.  Di-ciadaoin 

25.  Di-ardaoin 

26.  Di-haoine 

27.  Di-Sathuirn 

28.  Di-Dbmhnaich 


29.  Di-Luain 


30.  Di-Mairt 


31.  Di-ciadaoin 


Dean    an    t-olc 
dheireadh. 


fan 


An  rud  a  gheibhear  aig 
ceann  an  deamhain,  caill- 
ear  e  aig  earball. 

Is  mairg  a  ni  de'n  olc  na  dh' 
fhaodas  e. 

Comhfhurtachd  an  duine 
dhona,  duine  eile  cho 
dona  ris  fein. 

Imrich       Shathurna       mu 

thuath, 
Imrich  Luain  mu  dheas  ; 

Ann  an  lionmhoireachd  mo 
smuaintean  an  taobh  a 
stigh  dhiom  thug  do  chomh- 
fhurtachd-sa  solas  do  m' 
anam. — Salm  xciv.  19- 

Ged  nach  biodh  agam  ach 

an  t-uan 
'S    ann    Di-Luain    a    dh' 

fhalbhainn  leis. 

Chan  'eil  do  dhuine  sona 
ach  a  bhreith. 

Is  trie  a  fhuair  fear  na 
roghainn  diti. 


Air  6 


933 


Aideachadh  gun  deanadas 

Car  son  a  gholreas  fsibh,  a  Thif/hearna,  a  Thighearna,  dlnom-sa,  agus  nach  dean  slbh 
na  nithean  a  flia  mi  ag  radii? — Lucas  vi,  46. 

Leis   an  Urramach  Ruairidh   Moireasdan,  Lit. A.,  an  Steornabhagh 


THA  Criosd  aims  na  briathran  so  gu  soilleir 
a'  cur  an  ceill  gur  h-e  ar  deanadas  a  dhear- 
bhas  ciod  e  an  luach  a  tha  'n  ar  n-aideachadh. 
'S  ann  a  thaobh  an  aideachaidh  nach  'eil  air  a 
leanntuinn  le  gniomh  tha  Criosd  ag  radh,  "  Car 
son  a  ghoireas  sibh,  a  Thighearna,  a  Thighearna, 
dhiom-sa  ?  "  Chan  'eil  luach  ann  ;  chan  'eil 
buannachd  do  neach  sam  bith  ann  ;  cha  ghabh 
Criosd  ris.  B'fhearr  dhuinn  nach  do  rinn  sinn 
idir  e. 

Chan  e  nach  'eil  luach  ann  an  aideachadh. 
Tha  Criosd  a'  leigeil  mor-chudthrom  air  aidea- 
chadh. 'S  e  dleasnas  gach  neach  Criosd 
aideachadh.  Tha  sinn  fada,  fada  mach  as  ar 
slighe,  gach  anam  againn,  niur  'eil  sinn  'ga 
aideachadh.  'S  e  Criosd  tighearna  nan  uile, 
agus  's  e  dleasnas  nan  uile  a  bhi  ag  radh,  a 
Thighearna,  a  Thighearna,  ris  ;  agus  mur  'eil 
sinn  'ga  radh,  tha  sinn  a'  diultadh  dha  a 
choirichean  ;  tha  sinn  a'  seasamh  a  niach  ann 
an  ceannairc  'na  aghaidh. 

Aideachadh  ?  Ach  ciod  e  a  tha  ri  aidea- 
chadh .''  Tha,  tighearnas  Chriosd.  Nis,  innis 
dhuinn  ciod  e  a  .  tha  air  a  chiallachadh  le 
tighearnas  Chriosd  :  nach  robh  Criosd  riamh, 
eadhon  o  thoiseach  na  siorruidheachd,  'n  a 
thighearna  }  Bha,  gun  teagamh.  Tha  an  t-ab- 
stol  a  tha  sgriobhadh  a  dh'  ionnsuidh  nan  Eabh- 
rach  ag  innseadh  dhuinn  gur  h-ann  tre  'n  Mhac, 
dara  pearsa  na  Diadhachd,  a  chruthaicheadh 
na  saoghail,  agus  mar  sin,  ged  nach  biodh  am 
Mac  riamh  air  nadur  na  daonnachd  a  ghabhail, 
b'e  gu  dligheach,  mar  an  neach  a  thug  bith 
dhaibh,  tighearna  nan  uile.  Gidheadh,  ged  tha 
sin  f  lor  agus  ri  chreidsinn,  chan  e  gu  sonruichte 
a  thighearnas  mar  chruithear  ris  am  bheil  Criosd 
ag  amharc  anns  a'  cheann-teagaisg.  'Nuair  a 
labhair  Criosd  na  briathran  so  bha  e  anns  an 
fheoil  aghaidh  ri  aghaidh  ris  na  daoine  a  bha 
fa  chomhair,  agus  'sea  thighearnas  mar  an 
neach  air  an  robh  iad  eolach  a  tha  'n  a  shealladh. 
Bha  iad  sud  'ga  leanntuinn  mar  am  maighstir, 
mar  am  fear-teagaisg  a  bha  labhairt  briathran 
Dhe  riu,  agus  's  ann  ri  thighearnas  anns  an 
t-seadh  so  tha  e  sealltuinn.  Ma  tha  iad  sud 
'ga  aideachadh  mar  an  ceannard,  mar  am  fear- 
teagaisg,  's  e  thoil-san  as  coir  a  bhi  'na  riaghailt 
caithe-beatha  dhaibh.     Ach  gu  ro-shonruichte. 


agus  ann  an  lan-sholus  an  fhoillseachidh  air 
Criosd  a  tha  againn  anns  an  Tiomnadh  Nuadh. 
's  e  Criosd  tighearna  nan  uile  mar  tha  e  a  nis 
ann  an  nadur  na  daonnachd  air  cathair  na 
Gloire  anns  na  neamhan  shuas.  Chaidh  e  suas 
an  deidh  dha  le  f  huil  tighearnas  as  in-  a  chosnadh 
dha  fein  os  cionn  sliochd  an  duine  air  fad,  agus 
's  e  dlighe  Chriosd  o  gach  anam  duine  air  uach- 
dar  na  talmhainn  agus  air  feadh  na  siorruidh- 
eachd, gu'n  can  iad  uile,  a  Thighearna,  a 
Thighearna,  ris.  Air  a  bhialaobh  seasaidh  iad 
uile  air  la  mor  a'  bhreitheanais,  agus  mar  thigh- 
earna nan  uile  bheir  esan  breith  air  gach  neach 
fa  leth  dhiubh.  Bheil  fhios  agad,  a  dhuine, 
gu'm  bheil  do  thearnadh  an  crochadh  air  thu 
bhi  ag  aideachadh  Chriosd  mar  do  Thighearna? 
Nach  'eil  cuimhne  agad  air  briathran  an  abstoil? 
— "  Ma  dh'  aidicheas  tu  le  do  bheul  losa  mar 
do  Thighearna,  agus  ma  chreideas  tu  ann  do 
chridhe  gu'n  do  thog  Dia  o  na  mairbh  e,  gu'n 
saorar  thu."  Tha,  mar  sin,  do  bheatha  an 
crochadh  air  thu  bhi  ag  aideachadh  tighearnas 
Chriosd.  Na  saoil,  a  ris,  gu  bheil  ni  sam  bith  a 
mach  as  aite  ann  a  bhi  ag  radh,  a  Thighearna, 
a  Thighearna,  ri  Criosd.  'S  ann  tha  thusa  fada, 
fada  mach  as  d'  aite  mur  'eil  thu  'ga  radh  ris. 
Agus  na  tilg  clach  air  neach  sam  bith  a  tha  'ga 
radh  ris. 

Tha  cuid,  o  Shabaid  gu  Sabaid,  le  an  gniomh 
'nuair  a  shuidheas  iad  sios  aig  Bord  na  Suip- 
earach,  ag  radh.  a  Thighearna,  a  Thighearna,  ri 
Criosd.  Agus  bithidh  Criosd  fhein  aig  a'  bhord 
ag  radh  riu,  "  Tha  sibh  a'  gairm  Maighstir  agus 
Tighearna  dhiom-sa  ;  agus  tha  sibh  ag  radh  gu 
maith  ;  oir  is  mi  sin."  'S  ann  is  bochd  nach 
robh  tuilleadh  aig  a'  bhord  a'  cluinntinn  Chriosd 
ag  radh  so  riu  fein  ;  'se  an  call  fhein  agus 
call  na  h-Eaglais  nach  robh  ;  agus  tha  an 
Soisgeul  air  a  shearmonachadh  a  chum  gu'n 
tig  iad. 

Tha  sinn  a'  faicinn,  a  ris,  gur  h-e  an  ni  a  tha 
'n  a  dhleasnas  air  na  h-uile  Criosd  aideachadh 
mar  Thighearna,  agus  gu'm  bheil  an  fhior 
Chriosdaidh  a'  gabhail  tlachd  ann  a  bhi  deanamh 
an  aideachaidh  so,  agus  nach  'eil  leisgeul  sam 
bith  aig  duine  sam  bith  gun  a  bhi  'ga  dheanamh. 
'S  e  dleasnas  nan  uile  a  bhi  ag  radh,  a  Thigh- 
earna, a  Thighearna,  ri  Criosd. 

A  nis,  tha  so  'g  ar  toirt  a  dh'  ionnsuidh  a' 
ghearain  a  tha  Criosd  a'  deanamh  ann  am 
briathran  ar  ceann-teagaisg  :  "  Car  son  a 
ghoireas  sibh,  a  Thighearna,  a  Thighearna, 
dhiom-sa,  agus  nach  dean  sibh  na  nithean  a  tha 
mi  ag  radh  ?  " 

'S  e  gniomh  a  dhearbhas  an  luach  a  tha  ann 
an  aideachadh  sam  bith.  Mur  'eil  an  gniomh  a 
reir  an  aideachaidh,  tha  an  t-aideachadh  a'  call 
a  luach.  Tha  Criosd  a'  cm-  a  sheula  air  an 
teagasg  so. 

A  nis,  ann  a  bhi  ag  radh,  a  Thighearna,  a 
Thighearna,  ri  Criosd,  tha  sinne  ag  aideachadh 
gur  h-i  toil  Chriosd  anriaghailt-stiiiiridh  dhuinne 
'n  ar  n-uile  ghniomharan,  agus  nach  i  idir  ar 
toil  fhein  no  toil  duine  sam  bith  eile.  'S  e 
Criosd  ar  Tighearna  :  cheannaich  e  gu  daor  le 
f  huil  sinn,  choisinn  e  le  ghradh  sinn,  agus  tha 
Ian  choir  aige,  agus  tha  sinne  ag  aideachadh 
gu'm  bheil,  air  iimhlachd  iomlan  uainne  d'a 
thoil  ; — seadh,  chan  ann  a  mhain  'n  ar  gniom- 
haran  faicsinneach,  ach  mar  an  ceudna  ann  an 
uile  ghluasadan  ar  spioradan  an  taobh  a  stigh 
dhinn. 

Cha  bu  choir  dha  a  bhi  ro-dhuilich  do  Chrios- 
daidh  sam  bith  aithne  a  bhi  aige  ciod  i  toil 
Chriosd.  Tha  da  leabhar  f  hosgailte  againn  anns 
am  faod  sinn  a  leughadh  :  am  Biobull  o  cheann 
gu  ceann  agus  eiseimpleir  Chriosd  fhein  ;  agus 
tha  an  da  leabhar  a  tha  ann  an  sin  air  an  soill- 
seachadh  dhuinn  leis  an  Spiorad  Naomh  a  tha 
air  a  ghealltuinn  dhaibh-san  a  dh'iarras  e. 
Feith  thusa  aig  cathair  grais  air  son  frith- 
ealaidhean  an  Spioraid  air  d'anam,  agus 
chan  fhagar  ann  an  dorchadas  thu  air  ceum 
do  dhleasnais.  Mar  a  thubhairt  an  Salmadair, 
"  Ann  an  dorchadas  eiridh  solus  do  na  fir- 
eanaibh." 

Ach  chan  e  idir  aineolas  air  toil  Chriosd,  mar 
is  trice,  is  coireach  nach  'eil  toil  Chriosd  a' 
faotainn  uainne  an  umhlachd  dligheach.  Mo 
thruaighe,  ged  tha  miann  bheo  agus  iarrtus 
laidir  'n  ar  ci'idhe  toil  Chriosd  a  dheanamh  tha 
sinn  ro  thric  'gar  faotainn  fhein  air  ar  tarruing 
gu  gniomharan  no  gu  cleachdidhean  a  tha  Ian 
fhios  againn  nach  'eil  a  reir  toil  Chriosd.    Agus 


ciod  is  urrainn  sinn  a  dheanamh  anns  na  suidh- 
ichidhean  sin  ?  O,  ciod  ach  direach  le  aith- 
reachas  a  thighinn  a  dh 'ionnsuidh  Chriosd  ag 
aideachadh  ar  seachran,  agus  ag  iarraidh  gras 
a  chum  gu'm  bi  sinn  na  's  seasmhaiche  an  ath 
uair  an  aghaidh  a'  bhuairidh.  'S  math  tha  fhios 
aig  Criosd  air  ar  n-anmhuinneachd,  agus  'nuair 
a  chi  e  sinn  aig  a  chasan  leaghte  sios  le 
aithreachas,  a'  chuilc  bhriiite  cha  bhris  e, 
agus  an  lion  dheth  'm  bheil  caol-smuid  cha 
mhiich  e. 

Ach  saoilidh  tu,  o  bhriathran  ar  ceann-teag- 
aisg, gu'm  bheil  Criosd  a'  cur  as  leth  dhaoine 
gu  robh  iad  ag  radh,  a  Thighearna,  a  Thighearna, 
ris-san  agus  nach  robh  iad  a'  deanamh  oidhirp 
sam  bith  a  thoil  a  dheanamh.  Chan  'eil  leisgeul 
nan  daoine  sin  ri  ghabhail  idir.  Chan  'eil  annta 
ach  foirmalaich  no  cealgairean,  agus  a'  chainnt 
bu  chruaidhe  a  labhair  Criosd  riamh,  's  ann  an 
aghaidh  an  leithid  sin  a  dhaoine  a  labhair  e. 
Gu'n  saoradh  Dia  sinn  uile  o  thighinn  fo'n 
diteadh  sin. 

B'e  suim  an  lagha  a  thug  Dia  air  tus  tre 
Mhaois,  "  Gradhaichidh  tu  an  Tighearna  do 
Dhia  le  d'uile  chridhe,  agus  le  d'uile  anam, 
agus  le  d'uile  inntinn,"  agus,  "  Gradhaichidh 
tu  do  choimhearsnach  mar  thu  fein."  Thainig 
sinn  uile  gearr  air  sin  a  dheanamh,  ach  rinn 
Criosd  air  ar  son  e.  Tha  sinn  a  nis  fo  fhiachan 
dha-san  oidhirp  a  dheanamh  air  an  dearbh  lagh 
so  a  choimhlionadh  as  a  dheidh-san,  ach  tha 
sinn  anns  an  t-suidheachadh  bheannaichte  gu'm 
bheil  a  ghealladh  fhein  againn  gu'm  bi  e  maille 
ruinn  anns  an  oidhirp,  agus  gur  leoir  a  ghras 
air  ar  son  chum  ar  cuideachadh  gu  bhi  'ga 
dheanamh.  Agus  ma  tha  sinn  le  anmhuin- 
neachd  creidimh  a'  failneachadh  a  bhi  tar- 
ruing air  a  ghras  mar  as  coir  dhuinn,  nach 
math  gu'm  faod  sinn  a  thighinn  air  ais  thuige 
fhein,  ag  aideachadh  ar  teachd  gearr,  agus 
gu'm  bheil  sior  -  bhuanachadh  nan  naomh 
chum  foirfeachd  a'  comh  sheasamh  ann  an  sior- 
thoiseachadh  as  iir  an  deidh  gach  failneachadh. 
Ruigidh  sinn  la-eigin  air  a  thoil  a  dhean- 
amh gu  coimhlionta,  agus  dha-san  buinidh  a' 
ghloir. 


Mortadh  nam  Famhairean 


Leis  an  Urhamach  Iain  MacAoidh,  M.A.,  Poht-righ 


NUAIR  bha  sinn  6g,  bha  cuid  againn 
eolach  air  a  bhi  leughadh  mu  ghille  beag, 
foghainteach,  a  chaidh  a  mach  a  lorg  fhamh- 
airean  mora  chum  am  marbhadh  (Jack,  the 
Giant- Killer).  Tha  eachdraidh  gach  uile  chinn- 
each,  gu  ire  bhig,  a'  toirt  cunntas  air  famhairean 
a  bha  iargalt  'n  an  coltas  agus  uamhasach  'n  an 
gniomh ;  tha  eachdraidh  na  Greig  agus  na 
Roimh  a'  toirt  iomradh  air  cuid  diubh  so,  roimh 


robh  mor-eagal  aig  an  t-sluagh  chumanta,  air 
chor  agus  aig  amannan  gu'n  robh  iad  ag  aoradh 
dhoibh.  Tha  cunntas  againn  air  diathan  mora 
mar  a  bha  lupiter  agus  Hercules,  Vulcan  agus 
Mars,  cuspairean  roimh  an  do  chriothnuich  am 
pobull,  famhairean  na  cruinne  ;  agus  tha  againn 
ann  an  eachdraidh  ar  Gaidhealtachd  fein, 
aithris  air  gaisgich  mhor  na  Feinne,  Fionn  agus 
Ossian,  Oscar  affus  Diarmad.     Gle  thrath  tha 

an  Seann  Tiomnadh  ag  aithris  gu'n  robh  "  famh- 
airean  air  an  talamh  anns  na  laithean  sin," 
(Gen.  vi.  4),  agus  nach  d'  thug  na  deichnear 
ghealtach  de  luchd  rannsachaidh  Chanaain  air 
ais  gu  Maois  sgeul  nan  creach  mu  na  daoine 
cumhachdach  a  chunnaic  iad  air  an  turns  ?  "  Na 
famhairean  "  ars'  iadsan,  "  mic  Anaic,  a  thainig 
o  na  famhairean,  agus  bha  sinne  'n  ar  sealladh 
fein  mar  fhionnain-fheoir,  agus  bha  sinn  mar 
sin  'n  an  sealladh-san  "  (Air.  xiii.  33).  Seall  a 
rithist  air  Goliath,  am  Phihsteach,  an  curaidh 
sin  a  chuir  crith  ann  am  feoil  Shauil  eadhon,  agus 
Israel  uile  ;  ach  a  thaobh  tir  Chanaain,  dh' 
aindeoin  cloinn  Anaic,  thubhairt  Caleb  "  Rach- 
amaid  suas  a  dh'aon  fheachd  agus  sealbhaich- 
eamaid  e  :  oir  is  urrainn  sinn  gu  cinnteach  a 
cheannsachadh  "  (Air.  xiii.  30)  ;  agus  mu 
Gholiath  am  Philisteach,  thubhairt  Daibhidh, 
an  t-oganach,  "  Na  fannaicheadh  cridhe  duine 
sam  bith  air  a  shon-san  :  theid  do  sheirbhiseach 
agus  cogaidh  e  ris  an  Philisteach  so  "  (1  Sam. 
xvii.  32). 

Sin  an  spiorad  anns  am  buineadh  e  dhuinn 
dol  an  coinneamh  na  famhairean  a  bhitheas  a' 
cur  eagail  oirnn  anns  an  t-saoghal  so.  Tha  iad 
ann,  moran  diubh  ;  araon  ann  a  riochd  shuidh- 
ichidhean  spioradail,  dhleasdanasaji  laghail,  agus 
dhroch  cleachdaidh,  d'  am  faod  sinn  a  bhi  buail- 
teach.  Tha  am  famhair  an-iochdmhor  sin, 
Eu-Dochas,  a'  toirt  am  braighdeanas  na  miltean, 
mar  a  thug  e  Criosduidh  bochd  agus  a  chom- 
panach  gus  an  d'  f  huair  iad  a  mach  as  a  phriosan 
anns  an  do  ghlas  e  iad,  le  bhi  deanamh  feum  de 
dh'  iuchar  a'  Gheallaidh.  'S  e  dol  air  aghai*t 
mar  a  chaidh  Daibhidh  ann  an  aimm  Thighearna 
nan  Sluagh,  agus  feum  mhath  a  dheanamh  de'n 
eolas  tha  againn,  an  t-slighe  gu  buaidh.  Chan 
'eil  an  toil  fein  gu  bhi  aig  na  famhairean  an 
comhnuidh,  's  fhada  ma  's  'eil  !  "  Dh'  amhaire 
mise,  agus  chunnaic  mi,"  ars'  an  searmonaiche 
"  nach  ann  do'n  duine  luath  an  reis,  no  do'n 
duine  threun  an  cath."  Direach  sin  ;  feumaidh 
sinn  a  thuigsinn  gu'n  saor  an  Tighearna  le 
beagan  no  le  moran.  'S  e  dhol  a  mach  le 
creidimh  agus  ar  n-aghaidh  a  chur  air  na  nithean 
a  tha  cur  eagail  oirnn.  "  Chan  'eil  air  a  chruadal 
ach  cruadhachadh  ris,"  mar  tha  an  seann-fhacal 
'ga  chur.  "  Na  h-Eiphitich  a  chunnaic  sibh  an 
diugh,"  arsa  an  Tighearna  ri  Maois,  "  chan 
fhaic  sibh  iad  a  chaoidh  tuilleadh  "  (Ecs.  xiv.  13). 

Tha  na  famhairean  'n  an  ciiis  eagail  gus  an 
cuir  sinn  ar  n-aghaidh  orra  ;  ach  bheirear 
buaidh  orra  fa  dheoidh.  'S  gann  gu  'm  beil 
cuspair  duilich  air  bith  air  nach  toirear  buaidh 
uair-eigin.  Thugadh  buaidh  a  nis  air  a'  bheinn 
mhoir  sin,  Everest,  as  arda  a  th'ann,  aig  am  beil 
a  mullach  corr  air  29,000  troidh  os  ceann 
uachdar  na  mara.  Chaidh  aig  daoine,  le  dil- 
seachd  agus  cruaidh  oidhirp,  air  fior  cheann 
Tuath  an  t-saoghail  (North  Pole)  agus  an  fhior 


cheann  Deas  (South  Pole),  a  ruighinn,  agus  c6 
a  chreideadh  gu'n  gabhadh  sin  aite  gus  an  do 
thachair   e  ?     Co   chreideadh   anns    an   linn    a 
chaidh    seachad    gu'm    biodh    buaidh    againn 
thairis  air  iomadh  cumhachd  a  tha  againn  an 
diugh  fo  chis  }     Ach  sin  mar  a  tha.     Chaidh 
fear     de     dhaoine     treuna     Dhaibhidh    fhein, 
Benaiah,  aon    uair    a    mach    agus    mharbh    e 
leomhann  ann  an  slochd  ri  am  sneachd'  (2  Sam. 
xxiii.  30).     Feumaidh  e  bhith  nach  do  luidh  aon 
chuid  am  fuachd  no  an  leisg  air  a  chnamhan  ; 
tha  ann  a  sin  fein  dithis  fhamhairean  do  na 
chuir  Benaiah  as  aig  a'  cheart  am  aig  na  mharbh 
e  an  leomhann.     Tha  famhairean  do-aireamh 
ann,  ach  's  ann  gu  dluthachadh  riu;  tha  sliochd 
nam  famhair  f  hathast  lionmhor  ;  tha  Fuath  agus 
Amharus,  Misg  agus  Neo-ghloi?ie,  etc.,  a'  deanamh 
sgrios  air  anama  dhaoine  a  ghnath,  agus  c6  tha 
comasach  air  buaidh  a  thoirt  orra  ?     Chan  e  a 
dhol  a  mach  le    stol   'n    ar  laimh   air    Sabaid 
Comanachaidh  (ged  nach  'eil  dad  cearr  air  a 
sin)  buaidh  a  thoirt  air  na  plaighean  ud.     Feum- 
aidh sinn  dol  a  mach  a  Shabaid  agus  a  sheach- 
duinn  fo  'r  Ian  armachd,  agus  mur  bi  sinn  cho 
math  air  Di-luain  agus  a  bhitheas  sinn  air  an 
t-Sabaid,  tuitidh  sinn  ann  an  lamhan  chloinn 
Anaic,   no   na  Philistich,   no   naimhdean  neo- 
thruacant  air  choir-eigin.     Chan  'eil  teagamh 
sam  bith  nach  e  am  fear  as  fearr  a  ghleidheas  an 
t-Sabaid  am  fear  as  fearr  a  ghleidheas  Di-luain 
agus  Di-mairt  agus  an  corr  de  'n  t-seachduinn, 
am  fear  a  theid  am  mach  ann  an  ainm  an  Tigh- 
earna ah-  uile  lathaadh'  eireas  e,agusachuireas 
aghaidh  air  na  tha  roimhe.     Ann  an  latha  an 
Tiomnaidh  Nuaidh,  feumaidh  sinn  Spiorad  an 
Tiomnaidh  Nuaidh,  agus  Eadar-mheadhonar  an 
Tiomnaidh   Nuaidh.     Famhairean    garg   r'    an 
ceannsachadh,  agus  na'n  gabhadh  sin  deanamh, 
ra  'm  mortadh  ;  agus  an  "  diabhol  mar  leomhann 
beuchdach,  ag  imeachd  mu'n  cuairt  a'  sireadh 
CO  dh'  fheudas  e  shlugadh  suas  "  (1  Pead.  v.  8)  ; 
ach,  ann  am  briathran  an  t-abstoil  Phoil,  buidh- 
eachas  do  Dhia  tha  toirt  dhuinn  na  buaidh  tre 
ar  Tighearna  losa  Criosd. 

Tha  na  naimhdean  lionmhor,  ach  tha  Criosd 
buadhach  ;  oir  is  eigin  gu'n  righich  e  gus  an 
cuir  e  a  naimhdean  uile  fo  a  chasan.  Sgriosar 
an  namhaid  deireannach,  am  bas  (1  Cor.  xv. 
25-26).  Tha  an  saoghal,  an  diabhol,  agus  an 
fheoil  :  tha  ana-mianna  nan  siil,  ana-mianna  na 
feola,  agus  uabhar  na  beatha,  sliochd  nam 
famhair  agus  nan  dragon,  fhathast  maille  ruinn, 
agus  chan  'eil  e  furasd'  cur  as  doibh.  Chan 
'eil  ach  aon  doigh  air  an  gnothuch  a  dheanamh 
orra,  agus  's  e  sin, — Criosd  a  chur  eadar  sinne 
agus  iad,  agus  iadsan  a  ni  sin  seasaidh  gu 
treubhach  os  ceann  chlosaichean  nam  famhair, 
air  dhoibh  an  fheoil  a  cheusadh  maille  r'a  h-an 
tograidhean  agus  a  h-ana-miannan,  agus  anns 
an  t-strith  a'  toirt  tuilleadh  agus  buaidh  trid-san 
a  ghradhaich  sinn." 


EAGLAIS  AN  TIOMNAIDH  NUAIDH 


Eaglais  an  Tiomnaidh  Nuaidh 

LlEis  AN  Urramach  Tomas  M.  MacCalmaix,  M.A.,  Ministeah  Ghlinn  Eilge 


AM  measg  nam  priomh-nithean  ann  an  each- 
-LXdraidh  an  t-saoghail  agus  beatha  a'  Chrios- 
duidh  tha  an  ni  sin  ris  an  abrar  "  An  Eaglais." 
Agus  ciod  i  eaglais  ?  Chan  'eil  e  idir  cho  furasda 
a'  cheisd  so  fhuasgladh  agus  a  shaoileas  neach, 
oir  that  seadh  no  dha  aig  an  fhacal  "  eaglais." 
Theirear  "  eaglais "  ris  an  ionad-aoraidh  ud 
anns  a'  chill  far  am  bi  sinn  a'  cruinneachadh 
Di-domhnuich,  mar  a  rinn  ar  sinnsearan  romh- 
ainn,  'g  ar  taisbeanadh  fein  an  lathair  ar  De. 
Theirear  "  eaglais  "  ris  an  fheadhainn  a  bhitheas 
a'  cruinneachadh  an  sin  mar  choimhthional. 
Theirear  "  eaglais "  ris  a'  bhuidheann  mhor 
chreidmheach  air  feadh  an  t-saoghail,  "  as  gach 
uile  threibh  agus  theangaidh  agus  shluagh  agus 
chinneach."  Theirear  "  eaglais  "  mar  an  ceudna 
ri  gach  meur  agus  roinn  de  'n  bhuidheann  mhoir 
so — Eaglais  Easbuigeach,  Eaglais  Chleireachail, 
Eaglais  na  Roimhe,  Eaglais  Shasunn,  Eaglais  na 
h-Alba,  Eaglais  Wesley,  Eaglais  nam  Baisteach, 
agus  moran  eile.  Gidheadh  chan  i  an  f hior  eag- 
lais aon  air  bith  diubh  sin,  oir  tha  i  'gan  gabhail 
a  stigh  uile,  agus  tha  i  na's  motha  agus  na's 
farsuinge  na  iad  uile. 

Na  ceud  chreidmhich 

Air  son  freagairt  thoirt  do'n  cheisd  "  Ciod  i 
eaglais?"  feumar  dhol  air  ais  do'n  Tiomnadh 
Nuadh  a  dh'  ionnsuidh  an  linn  sin  anns  nach 
robh  fhathast  ionadansonruichte  aig  Criosduidh- 
ean  anns  an  deanadh  iad  aoradh,  agus  anns 
nach  robh  fhathast  roinnean  am  measg  nan 
creidmheach. 

An  deidh  do  Chriosd  dhol  air  ais  do  Ghloir, 
chiim  a  luchd-leanmhuinn  air  adhart  a'  frith- 
ealadh  seirbhisean  an  teampuill  agus  na  siona- 
goig  ris  an  robh  iad  air  an  cleachdadh  mus 
tainig  Criosd.  "  Chaidh  Peadar  agus  Eoin  le 
cheile  suas  do'n  teampull  aig  uair  na  h-urnuigh" 
(Gniomh.  iii.  1).  Ach  an  uair  a  bha  na  creid- 
mhich  a'  cruinneachadh  mar  Chriosduidhean 
chum  co-chomunn  a  bhi  aca  maille  r'a  cheile 
agus  maille  r'am  Maighistir  tre  an  Spiorad  a 
gheall  e  dhaibh,  b'ann  ann  an  tighean-comh- 
nuidh  cumanta  a  bha  iad  a'  cruinneachadh. 
Tha  Lucas  ag  innseadh  dhuinn  'na  shoisgeul 
(Lucas  xxiv.  50-53)  gu'n  tug  losa  "  mach  iad 
CO  fhad  as  Betani,  agus  thog  e  suas  a  lamhan, 
agus  bheannaich  e  iad,  agus  am  feadh  a  bha  e 
'gam  beannachadh  dhealaicheadh  riu  e  agus 
thogadh  suas  gu  neamh  e  ;  agus  rinn  iad  aoradh 
dha,  agus  phill  iad  gu  lei-usalem  le  gairdeachas 
mor  ;  agus  bha  iad  a  ghnath  anns  an  teampull, 
a'  moladh  agus  a'  beannachadh  Dhe."  Agus 
anns  an  leabhar  eile  a  sgriobh  Lucas,  Gniom- 
haran  nan  Abstol,  tha  e  ag  radh  gur  e  a'  cheud 


ni  a  rinn  na  deisciobuil  air  an  latha  mhor  ud, 
air  dhaibh  pilleadh  gu  lerusalem,  "  an  uair 
a  thainig  iad  a  steach,  chaidh  iad  suas  do'n 
t-seomar  uachdarach, .  .  .  Bhuannaich  iad  so  uile 
(an  aon  fhear  dheug)  a  dh'aon  inntinn  ann  an 
urnuigh,  maille  ris  na  mnathan  agus  Muire, 
mathair  losa,  agus  maille  r'a  bhraithrean " 
(Gniomh.  i.  12-14).  B'e  so  an  ceud  choimh- 
thional de'n  Eaglais  Chriosdail,  agus  b'e  tigh 
Muire  mathair  Eoin  Marc  an  ceud  ionad- 
aoraidh,  oir  tha  e  air  aithris  gur  e  seomar  ann  an 
tigh  Mhuire  sin  an  seomar  uachdarach  air  am 
bheil  iomradh  air  a  dheanamh  an  so,  agus  gu'm 
b'e  so  mar  an  ceudna  an  seomar  sin  anns  an  do 
ghleidh  losa  agus  a  dheisciobuil  an  t-suipear 
dheireannach.  Agus  an  deidh  Latha  na  Cuin- 
gis,  tha  Lucas  ag  innseadh,  chan  e  mhain  gu'n 
robh  iad  a'  buannachadh  a  dh'aon  inntinn  anns 
an  teampull,  ach  gu'n  robh  iad  a'  briseadh  arain 
o  thigh  gu  tigh  (Gniomh.  ii.  46).  Mar  sin,  aig 
an  am  so,  agus  anns  an  Tiomnadh  Nuadh  gu 
leir,  chan  abrar  "  eaglais  "  uair  air  bith  ri  ionad- 
aoraidh,  oir  cha  robh  ionadan  sonruichte 
fhathast  aig  na  Criosduidhean  air  son  an  dleas- 
danais  sin.  Bha  iad  a'  cruinneachadh  chum 
aoraidh  Chriosdail  agus  co-chomuinn  bhrath- 
aireil  ann  an  tighean  a  cheile.  Agus  theirteadh 
"  eaglais  "  ris  a'  bhuidheann  a  bhiodh  a'  cruin- 
neachadh mar  sin,  chan  ann  idir  ris  an  aite  anns 
an  robh  iad  a'  cruinneachadh. 

Cleachdadh  na  Gaidhealtachd 

Gle  thric  anns  a'  Ghaidhealtachd  gheibhear 
bailtean  beaga  far  nach  'eil  ionad-aoraidh  son- 
ruichte idir  ;  agus  an  uair  a  thig  ministear  na 
sgireachd  an  rathad  chum  coinneamh  a  chumail, 
tha  e  a'  dol  gu  tigh  air  chor-eigin  (mar  is  trice 
tigh  eildeir,  no  tigh  anns  am  bheil  neach  tinn 
air  an  leabaidh,  no  tigh  anns  am  bheil  seomar 
car  mor),  agus  an  sin  cruinnichidh  e  r'a  cheile 
muinntir  an  tighe  sin,  agus  thig  na  nabuidhean 
a  steach  comhla  riu,  agus  le  cheile  feithidh  iad 
air  an  Tighearna.  B'ann  direach  mar  sin  a  bha 
ciiisean  anns  na  ceud  laithean  anns  gach  baile 
far  an  robh  luchd-leanmhuinn  Chriosd.  Tha  an 
t-abstol  Pol  a'  labhairt  mu  na  h-eaglaisean  a 
tha  ann  an  tigh  Acuila  agus  Priscila  (Rom.  xvi. 
5)  agus  tigh  Nimphas  (Col.  iv.  15)  agus  tigh 
Philemoin  (Philem.  2). 

Theirteadh  mar  sin  an  toiseach  "  eaglais  "  ri 
buidheann  no  comunn  nan  creidmheach  anns 
gach  aite,  agus  chan  ann  idir  ris  an  ionad  anns 
an  robh  iad  ag  aoradh.  Air  do  losa  an  gairm 
aon  an  deidh  aon,  "  Thig  agus  lean  mise," 
thainig  iad  aon  an  deidh  aon  agus  lean  iad  e, 
affus  mar  a  bha  srach  neach  a'  tiffhinn  as  iir, 

fhuair  e  mach  nach  robh  e  idir  'na  aonar  ami  a 
bhi  a'  leantuinn  an  Tighearna  losa,  ach  gu'n 
robh  buidheann  ghasda  ann  dhiubh  ris  an  robh 
an  Tighearna  a'  cur  gach  latha  an  dream  a 
thearnar.  Agus  de  gach  buidheann  bheag  a 
bha  so  ghairmeadh  "  eaglais  "  an  toiseach. 
Ach  anns  an  Tiomnadh  Nuadh  chi  sinn  gu'n 
deachaidh  iad  air  adhart  o  sin  gu  bhi  tuigsinn 
ged  bha  "  eaglais  "  no  comunn  beag  anns  gach 
baile  far  an  d'rainig  an  deagh  sgeul  mhor- 
aoibhneis,  gu'n  robh  na  buidhnean  beaga  sin 
air  feadh  an  t-saoghail  air  an  ceangal  r'a  cheile, 
agus  gu'n  x'obh  iad  uile  'nan  aon  chuideachd 
mhoir — "  Eaglais  Dhe  a  cheannaich  e  le  fhuil 
fein  "  (Gniomh.  xx.  28). 

A'  brosnuchadh  a  cheile 

Tha  Aristotle,  am  feallsanach  mor  Greugach, 
ag  radh,  "  Is  creutair  comunnach  an  duine  " — 
is  miann  le  daoine  gu  nadurra  a  bhi  ann  an 
comunn  a  cheile,  no,  mar  a  tha  Pol  'ga  chur, 
"  Chan  'eil  a  h-aon  againn  beo  dha  fhein  " 
(Rom.  xiv.  7).  'Nar  latha  fein  tha  sinn  eolach 
air  daoine  a  bhi  gan  cruinneachadh  fhein  r'a 
cheile  ann  am  buidhnean,  a' cur  airchoiscomunn- 
an  air  son  aobharan  sonruichte,  a  dheas- 
baireachd  air  ealain-riaghlaidh  an  stait,  no  a' 
rannsachadh  canain  agus  litreachais,  ealain  agus 
eolas-leighis,  comunnan  eile  air  son  Biobuill 
a  chlo-bhualadh  agus  a  chur  an  lionmhorachd 
agus  air  son  an  soisgeul  a  chraobh-sgaoileadh. 
Agus  mar  a  tha  an  diugh,  is  ann  a  bha  da  mhile 
bliadhna  air  ais  ann  an  linn  an  Tiomnaidh 
Nuaidh.  Bha  e  nadurra  mar  sin  do  na  Crios- 
duidhean  gu'n  cuireadh  iadsan  cuideachd 
comunnan  air  chois  air  son  aobhair  shonruichte 
— a  bhi  a'  sealbhachadh  a'  gheallaidh  bhean- 
naichte,  "  Ge  b'e  aite  anns  am  bheil  dithis  neo 
triuir  air  an  cruinneachadh  an  ceann  a  cheile 
ann  am  ainme-sa,  tha  mise  an  sin  'nam  meadh- 
on  "  (Mata  xviii.  20).  Agus  bha  na  h-abstoil 
a'  cur  impidh  orra  a  bhi  a'  cruinneachadh  mar 
so,  "  Thugamaid  an  aire  d'a  cheile  chum  ar 
brosnachadh  gu  gradh  agus  gu  deagh  oibre,  gun 
bhi  leagadh  dhinn  sinn  fein  a  chruinneachadh 
an  ceann  a  cheile,  mar  is  gnath  le  dream  araidh, 
ach  a'  comhairleachadh  a  cheile  "  (Eabh.  x. 
24-25).  Anns  na  briathran  sin  tha  againn 
aithne  a  bhi  a'  co-chruinneachadh  agus  crioch 
araidh  gach  cruinneachaidh  Chriosdail.  Mar 
sin,  bha  creidmhich  an  Tiomnaidh  Nuaidh,  anns 
gach  baile  anns  an  robh  iad,  a'  cruinneachadh 
an  ceann  a  cheile  a  dh'aon  inntinn  ann  an  aon 
.lite.  Gu  de  bha  'g  an  comharrachadh  a  mach 
o  bhuidhnean  eile  ? 

Dream  air  an  gairm 

An  toiseach,  bha  an  t-ainm  "  eaglais  "  'g  an 
sonruchadh  a  mach.  Fhuair  sinn  am  facal 
"  eaglais  "  tre  an  Laidionn  o'n  Ghreugais, 
canain  an  Tiomnaidh  Nuaidh.     Agus  tha  am 


facal  Greugais  "  ekklesia  "  a'  ciallachadh 
"  Gairm  a  mach  "  no  "  Dream  air  an  gairm  a 
mach."  B'i  an  eaglais  an  fheadhainn  sin  a 
mhothaich  gu'n  robh  iad  air  an  gairm  a  mach 
le  Dia  ann  an  Criosd,  air  an  gairm  a  mach  o'n 
t-saoghal  agus  o'n  t-seann  chaithe-beatha  anns 
an  robh  iad  a'  deanamh  toil  na  feola,  air  an 
gairm  gu  slighe  nuadh  agus  bheo  gu  bhi  ag 
imeachd  ann  an  nuadhachd  beatha.  Chuir 
losa,  mar  gu  'm  b'  eadh,  a  lamh  air  gach  aon 
diubh  ag  radh,  "  Is  tusa  an  duine  a  tha  mi  ag 
iarraidh  ;  thig  agus  lean  mise  ;  imich,  dean 
obair  an  diugh  ann  am  fhion-lios."  Chan  e  idir 
gu'n  do  chuir  iadsan  impidh  airsan  an  toiseach  ; 
b'  esan  a  ghabh  an  ceud  cheum.  "  Cha  sibhse 
a  thagh  mise,  ach  is  mise  a  thagh  sibhse,  agus 
dh'orduich  mi  sibh,  chum  gu'n  rachadh  sibh 
agus  gu'n  tugadh  sibh  a  mach  toradh,  agus 
gu  'm  maireadh  'ur  toradh  "  (Eoin  xv.  16). 
Bha  iad  air  an  gairm  agus  air  an  taghadh  leis 
an  Tighearna,  agus  air  an  taghadh  chum  seir- 
bhis  a  dheanamh  dha.  Bha  iad  air  an  gairm 
a  mach,  air  an  gairm  air  adhart,  agus  air  an 
gairm  suas,  air  an  gairm  o  dhorchadas  gu  solus, 
o  dhaorsa  gu  saorsa,  agus  o  dhiomhanas  gu 
seirbhis.  Is  e  fior  ghairm  eifeachdach  a  bha 
ann.  Mar  sin  bha  iad  a'  neartachadh  agus  a' 
brosnachadh  a  cheile  gu  bhi  gluasad  gu  cubh- 
aidh  do'n  ghairm  leis  an  do  ghairmeadh  iad 
(Eph.  iv.  1),  agus  gu  bhi  deanamh  tuilleadh 
dichill  chum  an  gairm  agus  an  taghadh  a 
dheanamh  cinnteach  (2  Pead.  i.  10). 

Gradh  Brathaireil 

B'e  an  dara  comharradh  air  gach  buidheann, 
Gradh  Brathaireil.  Do  bhrigh  gu'n  robh  motha- 
chadh  aca  air  a  bhi  air  an  taghadh,  agus  gach 
neach  ag  aideachadh  gu'n  robh  a  chomh- 
Chriosduidh  air  a  thaghadh  a  cheart  cho  math 
ris  fhein,  ghairmeadh  dhiubh  "  Am  Brai- 
threachas."  "  Is  aon  ard-mhaighistir  a  tha 
agaibh,  Criosd  ;  agus  is  braithrean  sibh  fein 
uile  "  (Mata  xxiii.  8).  Mar  sin  dh'eirich 
Peadar  suas  ann  am  meadhon  nan  deisciobul 
agus  thuirt  e,  "  Fheara  agus  a  bhraithrean  " 
(Gniomh.  i.  15).  O  leabhar  Gniomharan  nan 
Abstol  gu  deireadh  Leabhar  an  Taisbeanaidh 
tha  am  facal  "  braithrean  "  air  a  charadh  ri 
luchd-leanmhuinn  Chriosd  suas  ri  da  cheud  uair. 
Bha  Criosd  da-rireadh  'na  cheud-ghin  am  measg 
moran  bhraithrean  (Rom.  viii.  29).  Bha  iad 
mar  aon  teaghlach.  Bha  gradh  Dhe  'gan 
dluthachadh  r'a  cheile.  B'e  Dia  an  Athair, 
Criosd  am  Brathair  a  bu  shine,  agus  iad  uile 
'n  am  braithrean  agus  'n  am  peathraichean  ann- 
san,  'n  an  comh-oighreachan  air  a  ghras  agus 
a'  giulan  ainme.  Mar  bhraithrean  agus  mar 
mhuinntir-theaghlaich  Dhe  (Eph.  ii.  19)  b'e 
aoradh-teaghlaich  an  aoradh,  agus  bha  iad  gu 
trie  a'  cruinneachadh  mu'n  bhord  choitcheann 
le  Criosd  e  fein  gu  spioradail  air  ceann  a'  bhhird. 

Gu  dearbh  bha  spiorad  an  teaghlaich  cho  laidir 
'n  am  measg  an  toiseach  agus  nach  d'  thuirt 
"  neach  air  bith  dhiubh  gu  'm  bu  leis  fein  aon 
ni  a  shealbhaich  e,  ach  bha  na  h-uile  nithean 
coitcheann  aca  "  (Gniomh.  iv.  32) — ach  chan 
'eil  cunntas  againn  gu'n  do  mhair  a'  Choitch- 
eannas  sin  fada. 
Corp  Chriosd 

B'e  an  treas  comharradh  gu'n  tainig  iad  gu 
bhi  ag  amharc  orra  fein  mar  bhuill  de  chorp 
Chriosd.  Is  e  so  gu  h-araidh  teagasg  Phoil. 
B'  iad  briathran  deireannach  Chriosd  r'a  dhei- 
sciobuil,  "  Thugadh  dhomhsa  gach  uile  chumh- 
achd  air  neamh  agus  air  talamh  ;  uinie  sin, 
imichibh-se  " — mar  gu  'm  biodh  e  ag  radh  riu, 
"  Is  leamsa  gach  cumhachd  ;  imichibh-se,  uime 
sin,  agus  deanaibh  follaiseach  an  cumhachd  so." 
Gu  corporra  bha  Criosd  a'  fagail  an  t-saoghail 
so  ;  gu  spioradail  bha  e  fhathast  gu  bhi  anns 
an  t-saoghal.  Ach  feumar  corp  air  son  spiorad 
a  dheanamh  follaiseach,  direach  mar  a  dh' 
fheumar  briathran  air  son  smuaintean  a  dhea- 
namh aithnichte.  Mar  sin  bha  feum  aig  Spiorad 
Chriosd  air  corp  tre  am  biodh  e  follaiseach  anns 
an  t-saoghal,  agus  tre  an  cumadh  e  air  adhart 
an  deagh  obair  a  thoisich  e  air  an  talamh  an 
uair  a  bha  e  a'  dol  mu'n  cuairt  a'  deanamh 
maith.  Agus  b'i  an  eaglais  corp  Chriosd.  "Is 
sibhse  corp  Chriosd,  agus  is  buill  sibh  fa  leth  " 
(1  Cor.  xii.  27).  Is  e  beachd  mor  agus  priseil  a 
tha  an  so  air  an  eaglais,  agus  tha  da  ni  sonruichte 
a'  sruthadh  uaith  :  (1)  Tha  eadar-dhealachadh 
ghrasan  is  oibre  is  thiodhlacan  am  measg  luchd- 
leanmhuinn  Chriosd  ;  tha  tiodhlacan  againn, 
eadar-dhealaichte  a  reir  a'  ghrais  a  thugadh 
dhuinn,  mar  a  tha  moran  bhall  againn  ann  an 
aon  chorp,  agus  nach  e  an  t-aon  ghniomh  a  tha 
aig  gach  ball  (Rom.  xii.  6,  4)  :  (2)  A  dh'aindeoin 
gach  eadar-dhealachaidh,  tha  sinn  uile  'nar 
n-aon  ann  an  Criosd  ;  ged  tha  moran  bhall  ann, 
chan  'eil  ann  ach  aon  chorp  (1  Cor.  xii.  20). 
Air  ar  gairm  gu  seirbhis,  tha  obair  shonruichte 
againn  uile  r'a  dheanamh,  direach  mar  a  tha 
obair  fa  leth  aig  gach  ball  'nar  corp.  Tha  an 
t-siiil,  na  lamhan,  na  casan,  uile  a'  coimhlionadh 
an  oibre  fein.  Chan  urrainn  an  t-sixil  a  radh  ris 
an  laimh,  "  Chan  'eil  feum  agam  ort,"  neo  an 
ceann  ris  na  casan,  "  Chan  'eil  feum  agam 
oirbhse."  Mar  sin,  anns  an  eaglais  faodaidh 
cuid  a  bhi  'nan  abstoil,  cuid  eile  'nam  faidhean, 
luchd-teagaisg,  luchd-leighis,  luchd-riaghlaidh, 
luchd-cuideachaidh  agus  luchd-frithealaidh  air 
iomadh  doigh.  Chan  'eil  na  h-uile  air  an  gairm 
gu  bhi  'nan  abstoil  no  'nam  faidhean — agus  is 
maith  nach  'eil.  Ach  tha  na  h-uile  agus  an 
obair  shonruichte  fein  aca,  agus  gach  obair  fa 
leth  feumail  do  Dhia. 

Beachd  Phoil 

Uime  sin  coimhlionadh  gach  neach  obair  fein 
le  dichioll.     "  Ma  their  a'  chas.  Do  bhrigh  nach 


mi  an  lamh  chan  ann  de  'n  chorp  mi,  nach  'eil  i 
de  'n  chorp  air  a  shon  sin  ?  Agus  ma  their  a' 
chluas.  Do  bhrigh  nach  mi  an  t-suil  chan  ann 
de  'n  chorp  mi,  nach  ann  de  'n  chorp  i  air  a  shon 
sin  ?  "  (1  Cor.  xii.  15-16).  Ma  their  neach, 
"  Cha  mhinisteir  mi,  uime  sin  chan  ann  de  chorp 
Chriosd  mi,"  tha  e  a'  dichuimhneachadh  gu'm 
bheil  feum  aig  an  Tighearna  air  iomadh  seorsa 
oibreach,  agus  gu'n  do  shuidhich  Dia  na  buill 
gach  aon  diubh  anns  a'  chorp  mar  bu  toil  leis, 
agus  na'm  biodh  iad  uile  'nan  aon  bhall  c'aite 
am  biodh  an  corp  ?  'Nar  ministeirean,  dotair- 
ean,  luchd-teagaisg,  a'  saothrachadh  air  muir  no 
air  tir,  anns  an  dachaidh  neo  anns  a'  mhachair 
neo  anns  a'  bhuth-oibreach,  faodaidh  sinn  uile  a 
bhi  ag  amharc  oirnn  fein  mar  bhuill  Chriosd — 
eadhon  an  fheadhainn  a  tha  air  am  bacadh  le 
euslaint  o  bhi  saothrachadh  mar  bu  mhath  leo, 
oir  tha  iadsan  mar  an  ceudna  a'  deanamh 
seirbhis  dha  a  tha  gu  foighidneach  a'  giulan  a 
thoile.  Ach  a  dh'  aindeoin  an  iomadh  seorsa 
oibreach  anns  am  faod  buill  Chriosd  a  bhi  an 
sas,  is  corp  Chriosd  iad.  Agus  ann  am  fulangas 
gach  aon  de  bhuill  tha  esan  a'  fulang.  Anns 
gach  corp  le  mhoran  bhall  chan  'eil  ach  aon 
chridhe,  aon  inntinn,  aon  eanchainn,  aon 
spiorad,  a  tha  a'  riaghladh  gach  buill  fa  leth,  a' 
comh-pairteachadh  liith  riu,  agus  a'  toirt  orra 
uile  a  bhi  a'  comh-oibreachadh  maille  r  'a  cheile. 
Mar  sin  anns  an  eaglais,  ged  is  moran  bhall  sinn 
le  eadar-dhealachadh  oibreach  is  dleasdanais,  is 
e  aon  spiorad  a  tha  againn  uile.  Is  aon  chorp 
agus  aon  spiorad  a  tha  ann  ;  aon  Dia  agus 
Athair  nan  uile,  a  tha  os  cionn  nan  uile  agus  tre 
na  h-uile  agus  annaibh-se  uile  ;  thugadh  gras 
do  gach  aon  againn  a  reir  tomhas  tiodhlac 
Chriosd  ;  agus  thug  e  obair  fa  leth  do  gach  ball, 
chum  togail  suas  a'  chuirp,  gus  an  tig  sinn  uile 
ann  an  aonachd  a'  chreidimh  agus  eolas  Mhic 
Dhe  chum  duine  iomlain,  chum  tomhas  airde 
lanachd  Chriosd,  neach  as  e  an  ceann  o'm  bheil 
an  corp  uile  air  a  cheangal  gu  ceart  agus  air  a 
dhliithachadh  tre  an  ni  sin  a  tha  gach  alt  a'  toirt 
uaith,  a  reir  oibreachadh  eifeachdaich  ann  an 
tomhas  gach  buill,  a'  faghail  fas  cuirp,  chum  a 
thogail  fein  suas  ann  an  gradh  (Eph.  iv.). 

Pol  is  Peadar  a'  cordadh 

B'e  sin  am  beachd  glormhor  a  bha  aig  Pol  air 
an  eaglais.  Tha  againn  ri  bhi  'n  ar  siiilean,  'n  ar 
lamhan,  'n  ar  casan,  do  Chriosd,  a'  leigeil  leis  a 
bhi  ag  oibreachadh  a  mach  a  thoil  fein  annainn 
agus  tromhainn,  coma  gu  de  seorsa  suidheach- 
aidh  anns  am  bheil  sinn,  no  gu  de  seorsa  oibre 
ris  am  bheil  sinn  a'  cur  ar  laimh  gach  latha. 
Tha  an  t-abstol  Peadar  a'  dol  a  mach  air  a' 
cheart  bheachd  ann  an  samhladh  eile.  "  Tha 
sibhse,"  arsa  esan  (1  Pead.  ii.  5-6),  "  mar 
chlachan  beo  air  'ur  togail  suas  'n  ur  tigh  spiora- 
dail, agus  is  e  Criosd  am  priomh  chlach-oisne 
thaghte  luachmhor,"  a'   chlach-steidh  air  am 


EAGLAIS  AN  TIOMNAIDH  NUAIDH— AM  FACAL  SEACHD 


bheil  an  aitreabh  air  a  togail.  Ann  an  togalach 
sam  bith  tha  iomadh  clach,  mor  is  beag,  mais- 
each  is  garbh,  ard  is  iosal,  follaiseach  is  falaichte, 
gach  aon  a'  lionadh  a  h-aite  fein,  agus  feum  orra 
uile,  ao-us  iad  uile  air  an  suidheachadh  direach 
air  a'  chloich-bhunait.  Is  ann  mar  sin  luchd- 
leanmhuinn  Chriosd. 

Ainmean  is  far-ainmean 

Tha  tri  nithean  eile  mu  thimchioll  eaglais  an 
Tiomnaidh  Nuaidh  a  dh'  fhaodar  ainmeachadh 
gun  a  bhi  a'  leudachadh  orra.  Ghairmeadh 
"  Deisciobuil  "  dhiubh.  Tha  an  t-ainm  sin  a' 
tighinn  o'n  Laidionn  "  discipuli,"  facal  a  tha  'na 
eadar-theangachadh  air  a'  Ghreugais  "  math- 
etes,"  a'  ciallachadh  "  sgoilearan  "  no  luchd- 
ionnsachaidh.  Bha  iad  uile  ann  an  sgoil  Chriosd, 
air  an  teagasg  leis  anns  gach  uile  eolas  agus 
ghliocas.  Ghairmeadh     dhiubh     cuideachd 

"  luchd  na  slighe  ud."  Bha  Pol  roimh  iom- 
pachadh  a'  geur-leanmhuinn  neach  sam  bith  a 
gheibheadh  e  "  de  'n  t-slighe  so  "  (Gniomh.  ix. 
2)  ;  bha  feadhainn  eile  a'  labhairt  uile  "  mu'n 
t-slighe  sin  "  (Gniomh.  xix.  9)  ;  dh'eirich 
iomairt  nach  bu  bheag  mu  thimchioll  "  na  slighe 
sin  "  (Gniomh.  xix.  23)  ;  agus  tha  Pol  ag  radh, 
"  Tha  mi  ag  aideachadh  gur  ann  a  reir  na  slighe 
sin  ris  an  abair  iadsan  saobh-chreidimh  a  tha 
mise  a'  deanamh  aoraidh  do  Dhia  m'aith- 
richean  "  (Gniomh.  xxiv.  14).  B'e  slighe  nuadh 
a  bha  ann,  anns  am  feumadh  iad  a  bhi  ag 
imeachd  ann  an  nuadhachd  beatha  (Rom.  vi.  4). 
A  rithisd,  "  ghoireadh  Criosduidhean  de  na 
deisciobuil  air  tus  ann  an  Antioch  "  (Gniomh. 
xi.  26).  B'e  far-ainm  a  bha  ann  an  toiseach, 
ainm-maslaidh — luchd-leanmhuinn  Chriosd,  an 


duine  marbh  a  shaor  daoine  eile  ach  nach  robh 
comasach  air  e  fhein  a  shaoradh  ged  a  bha 
iadsan  a'  cumail  a  mach  gu'n  d'eirich  e  o  na 
mairbh.  O  bhi  'n  a  fhar-ainm  thainig  e  gu  bhi 
'n  a  ainm  a  bha  cunnartach  dhaibh  a  bhi  a' 
giulan  ;  bha  an  t-ainm  "  Criosduidh  "  air  a  chur 
le  impireachd  na  Roimhe  anns  an  aon  sreath  ris 
an  ainm  "  mortair  "  neo  "  gaduiche,"  agus  bha 
peannas  a'  leantuinn  riu-san  a  bha  'ga  ghiulan 
(1  Pead.  iv.  14-15).  Ach  ghabh  iad  an  fhar- 
ainm  cunnartach  ud  mar  onair  ;  dh'  uisinnich 
iad  e  gu  bhi  a'  nochdadh  gu'n  robh  fhios  aca  c6 
ann  a  chreid  iad  agus  gu'm  bu  dearbh  leo  gu'm 
bheil  esan  comasach  air  an  ni  sin  a  dh'earb  iad 
ris  a  choimhead  fa  chomhair  an  latha  mhoir. 

Sgoilearan  is  Seirbhisich 

Mar  sin,  is  e  a  bha  ann  an  eaglais  an  Tiom- 
naidh Nuaidh  buidheann  a  mhothaich  gu  'n 
robh  iad  air  an  gairm  agus  air  an  taghadh  gu 
slighe  na  seirbhis,  gach  aon  'n  a  bhall  de  chorp 
Chriosd,  a'  deanamh  na  h-oibre  as  miann  le 
Criosd  a  bhi  a'  deanamh,  'n  an  sgoilearan  aige- 
san,  a'  fas  ann  an  gras  agus  ann  an  eolas  air, 
agus  ann  an  gradh  brathaireil  d'a  cheile.  B'e 
so  dream  nach  robh  a'  gabhail  naire  de  dheagh 
sgeul  mhor-aoibhneis  Chriosd,  ach  a  bha  'ga 
aideachadh  gu  follaiseach  an  lathair  saoghail  a 
bha  fanaideach  agus  naimhdeil  ;  agus  nach  robh 
a'  narachadh  Chriosd  le  caithe-beatha  neo- 
chubhaidh,  ach  a  bha  dlirachdach  'nan  spiorad, 
a'  deanamh  seirbhis  do'n  Tighearna,  a'  deanamh 
dichill  air  aonachd  an  Spioraid  a  choimhead 
ann  an  ceangal  na  sithe. 

Is  maith  ma  tha  sin  uile  f  ior  mu  eaglaisean  an 
latha  an  diuffh. 


Am  Facal  Seachd 


ANNS  a'  BhiobuU  chan  urrainnear  am  facal  so  , 
a  ghabhail  daonnan  gu  litireil.  Chan  'eil  e 
gu  bitiieanta  a' ciallachadh  aireamh  shonruichte, 
ach  tha  e  air  a  chleachdadh  ann  an  doigh  shamh- 
lachail.  Bha  na  h-Iudhaicli  is  cinnich  eile  am 
beachd  gu  robh  ceangal  air  chor  eigin  eadar 
seachd  agus  iomlanachd,  agus  bha  iad  a'  seall- 
tuinn  air  seachd  mar  aireamh  naomh.  Faodaidh 
e  bhith  gur  h-ann  o  na  speuradairean  a  thainig 
an  smuain  so  an  toiseach,  ach  f  huair  an  smuain 
greim  laidir  air  inntinn  nan  ludhach  do  bhrigh 
gur  h-ann  o'n  aireamh  seachd  a  bha  na  feilltean 
air  an  cunntadh.  Bha  an  t-Sabaid  a'  tuiteam  air 
an  t-seachdamh  la  ;  bha  na  tri  feilltean  mora  a' 
niarsainn  seachd  laithean  ;  bha  seachd  seach- 
duinnean  eatorra ;  bha  seachd  uain  ri  'n  iobradh ; 
(Aireamh  xxviii.  2),  bha  an  fhuil  ri  crathadh 
seachd  uairean  ;  (Lew.  iv.  6),  is  bha  ceangal  eadar 
seachd  agus  iomadh  rud  eile  ann  an  aoradh  is 
beatha  an  t-sluaigh.    Is  e  sin  an  reusan  gu  bheil 


am  facal  seachd  a'  tachairt  oirnn  cho  trie  anns  a' 
Bhiobull.  Ann  an  leabhar  an  Taisbeanaidh  tha 
sinn  a'  leughadh  musAeacMcoinnleirean :  seachd 
lochrain  ;  seachd  eaglaisean  ;  seachd  spioradan  ; 
seachd  seulaichean  ;  seachd  aingil  ;  seachd 
soithichean.  Chrom  lacob  e  fein  ris  an  talamh 
seachd  uairean  nuair  a  choinnich  Esau  e  :  dh' 
iarradh  air  Naaman  e  fein  a  nigheadh  seachd 
uairean  ;  rinneadh  an  amhuinn  anns  an  do 
chuireadh  Shadrach  's  a  chompanaich  seachd 
uairean  na  bu  teotha  na  b'  abhaist.  Is 
iad  na  h-aireamhan  as  bitheanta  a  thachras 
oirnn  anns  a'  Bhiobull,  3,  is  7,  is  40,  agus 
mar  is  trice  chan  urrainnear  an  gabhail  gu 
litireil. 

Chuala  a  h-uile  duine  iomradh  air  na  seachd 
Ceatharnaich  ;  na  seachd  daoine  glice  ;  na 
seachd  eolais  ;  na  seachd  Sathurnan  ;  na  seachd 
cadlaichean,  na  seachd  peacaidhean  marbhtach, 
is  seachd  iong-hnaidhean  an  t-saoffhail. 


Mlos  meadhonach  an  t-samhraidh 

Cuairt  na  Gealaich 


A'  cheud  cheathramh,  23mh  la 
An  solus  Ian.  SOmh  la 


An  ceathramh  mu  dheireadh,  8mh  la 
An  solus  ur,  16mh  la 


"  Oir  Vi  aithne  an  righ  mu'n  timchioll  gu'm  biodh  cuibhrionn  araidh  air  an  son, 
a  dhlighe  fein  air  gach  Id.'" — -Nehemiah,  xi.  23. 

13.  Di-Mairt 


14.  Di-ciadaoin 


Chan  'eil  tlachd  aig  Dia 
ann  an  amadain. — Eccles 
V.  4. 

Ann  an  casan  fir  cha  ghabh 
Dia  tlachd. — Salm  cxlvii. 
10. 

Coimhid  do  chas  an  uair  a 
theid  thu  do  thigh  Dhe. 
— Eccles  V.  1. 

Mar  is  beb  mi,  deir  an  Tigh- 
earna,  chan  'eil  tlachd 
agam  ann  am  has  an 
aiiigidh  :  pillihh,  pillibh  o 
bhur  droch  shlighibh,  car 
son  a  bhasaicheas  sibh  ? — 
Eseciel  xxxiii.  11. 

Thoir  an  aire  air  eagal  gu'n 
di-chuimhnich  thu  an 
Tighearna. — Deut.  vi.  12 

An  uair  a  chuimhnicheas 
mi  ort  air  mo  leabaidh, 
a  bheachd-smuainicheas 
m.i  ort  ann  am  fairibh  na 
h-oidhche. — Salm  Ixiii.  6. 

Thainig  losa  d'an  ionnsuidh 
mu  thimchioll  na  ceath- 
ramh faire  de'n  oidhche. 
— Marc  vi.  48. 

Bha  aoibhneas  air  na  deis- 
ciobuil  an  uair  a  chunn- 
aic  iad  an  Tighearna. — 
Eoin  XX.  20. 

Air  dhomhsa  bhi  aig  abh- 
ainn  Chebair  chunnaic 
mi  taisbeanan  Dhe. — 
Eseciel  i.  1. 

UUuichibh  bhur  cridhe  a 
chum  an  Tighearna. — 
1  Sam.  vii.  3. 

Ithibh  tiithean  reamkra,  agus 
blaibh  nithean  milis,  .  .  . 
oir  tha  an  la  so  naomh 
d'ar  Tighearna. — Nehe- 
miah viii.  10. 

Is  an-aoibhin  dha-san  a  tha 
toirt  air  a  choimhears- 
nach  61,  agus  a  tha  'ga 
chur  air  mhisg. — Hab- 
acuc  ii.  15. 

Agus  dh'61  Noah  de'n 
fhion,  agus  bha  e  air 
mhisg. — Gen.  x.  21. 

Is  cealgach  an  ni  fion  ;  is 
buaireasach  an  ni  deoch 
laidir.  —  Gnath-Fhocail 
XX.  1. 

26.  Di-Luain 


27.  Di-Mairt 


28.  Di-ciadaoin 


29.  Di-ardaoin 


)0.  Di-haoine 


Olaibh  gach  fear  uisge  a 
thobair  fein. — 2  Righ. 
xviii.  31. 

Tobar  uisgeachan  beo,  agus 
a'  sruthadh  o  Lebanon. — 
Dan  Sholaimh  iv.  15. 

Threig  iad  mise,  tobar 
nan  uisgeachan  beo,  agus 
chladhaich  iad  dhaibh 
fein  sluichd  eu-dionach 
nach  ciim  uisge. — lerem- 
iah  ii.  13. 

Thainig  losa  agus  sheas  e 
's  a'  mheadhon,  agus 
thubhairt  e  riu,  Sith 
dhuibh. — Eoin  xx.  19- 

Cha  robh  Tomas  maille  riu 
an  uair  a  thainig  losa. — 
Eoin  XX.  24.  ; 

C'aite  a  bheil  deasboir  an 
t-saoghailso? — 1  Cor.  i. 20. 

A  bheil  facal  sam  bith  on 
Tighearna  ?  Agus  thubh- 
airt leremiah,  Tha. — 
leremiah  xxxvii.  17. 

Labhairteachdairean  Tigh- 
earna, ann  an  teachdair- 
eachd  an  Tighearna,  ris 
ant-sluagh. — Hagaii.  13. 

Tha  an  t-ionmhas  so  againn 
ann  an  soithichibh 
creadha. — 2  Cor.  iv.  7. 

Mise  a  tha  bochd  agus 
bronach. — Salm  Ixix.  29- 

Chuireadh  mi  a  lahhairt  riut, 
agus  a  dh'innseadh  na 
naigheachd  mhaith  so  dhuit. 
— Lucas  i.  19- 

Gu'n  d'fhuair  Criosd]  bas 
air  son  ar  peacaidhean  a 
reir  nan  sgriobturan. — 
1  Cor.  XV.  3. 

Bitheadh  misneach  agad  ; 
eirich,  tha  e  'g  ad 
ghairm. — Marc  x.  49. 

Chan  'eil  obair  no  innleach'^ 
anns  an  uaigh. — Ec. .. 
ix.  10. 

Dean  dichioll  uime  sin  'n  a 
thrath, 

Crioch  a  chur  air  saothair 
do  lamh  : 

Oir  saothair,  sebl,  no  obair 
ghlic, 

Cha  deanar  leat  gu  brath 
fon  lie. — Laoidh. 

Atharrachadh  mor 

Lets  an  Urramach  Padruig  Mac  Gbiogaih,  M.A.,  Deochaid  Charra 
"  Fetich  tha  e  ri  iirnuiffli." — Gniomh.  ix.  11. 


"VTUAIR  thainig  gairm  an  Tighearna  gu 
Jl^I  Ananias  gu  dol  a  dh'  ionnsuidh  Shauil 
cha  b'  ann  gu  toileach  a  fhreagair  e,  agus  cha 
b'  iongantach  sin,  oir  bha  fios  aige  gu'n  robh  e 
tighinn  do  Dhamascus  a  chlaoidh  's  a  mhilleadh 
na  h-eaglais.  Ach  tha  an  Tighearna  a'  toirt 
comharra  dha  gu  bheil  miighadh  mor  air 
tighinn  air  Saul.  'Se  an  comharra  sin,  gu  bheil 
e  ag  iirnuigh. 

An  e  nach  robh  e  'n  a  chleachdadh  aige  bhi 
ri  urnuigh  ?  Tha  fios  againn  gu'n  robh  Saul  am 
Phairiseach  ro  dhleasdanach  ann  a  bhi  coimh- 
lionadh  riaghailtean  agus  deas-ghnathan  nan 
ludhach.  Bha  e  air  a  mheas  neo-choireach  a 
thaobhfireantachd  an  lagha.  Nis  bha  e  mar  f hia- 
chaibh  air  duine  air  bith  a  bha  sireadh  ainm  duine 
crabhach  fireanach  a  bhi  aige  gu'n  deanadh  e, 
mar  rinn  Daniel  ann  am  Babilon,  iirnuigh  tri 
uairean  's  an  latha.  Bhitheadh  e  dearmadach 
ann  an  iimhlachd  do  aitheantean  an  lagha  mur 
deanadh  e  so.  Agus  faodaidh  sinn  a  bhi 
cinnteach  nach  d'  thainisr  esan  ffearr  anns  a' 
chuid  so. 

Ach  faodar  amanna  a  ghleidheadh  agus 
cleachdanna  a  leantuinn  gun  bhi  deanamh 
aoradh  agus  seirbheis  ann  an  spiorad  agus  ann 
am  fii'inn.  Gun  teagamh  tha  e  ceart  agus 
iomchuidh  gu'n  gleidheamaid  amanna  aoraidh  ; 
gu'n  cromamaid  ar  gliiinean  agus  gu'n  labhra- 
maid  briathran  freagarrach,  ach  cha  leor  sin. 
Is  iomadh  neach  a  thig  a  steach  do  thigh  Dhe 
agus  a  ghabhas  pairt  'n  a  aoradh,  a  dh'  aon- 
taicheas  ris  na  theid  a  radh,  eadhon  a  mholas 
sin,  ach  cha  d'  fhuair  sin  greim  air  a  chridhe 
no  air  anam.  Is  ni  sin  is  coir  dhuinn  a  dheanainh 
ach  an  deidh  sin  faodaidh  e  bhi  an  coslas  a 
mhain,  o  na  bilean  a  mhain,  agus  nach  'eil  ann 
dortadh  mach  a  chridhe  no  fior-anail  an 
spioraid.  Theagamh  gu  bheil  e  mar  an  deise 
Shabaid  a  tha  gu  ciiramach  air  a  cur  gu  taobh 
%d  na  seachduinn  agus  'nuair  thig  duine 
t.  .achaidh  o'n  eaglais.  Chan  e  am  fior-dhuine 
a  tha  ri  fhaighinn  'nuair  a  tha  e  gnathachadh 
briathran  urnuigh. 

Bha  Saul  a'  sireadh  coguis  mhaith  a  bhi  aige, 
ach  is  iomadh  duine  a  chiuinicheas  a  choguis 
ma  's  urrainn  da  deagh  aghaidh  a  chumail  ris 
an  t-saoghal  agus  ma's  urrainn  da  beagan  de 
ghniomharra  ^maithe  a  chruinneachadh  ri 
cheile.     Is  ann  mar  sin  a  dh'  fheuch  Saul  ri 


choguis  a  shasuchadh,  agus  'nuair  bha  e  a' 
cluinntinn  daoine  'ga  mholadh,  chuir  e  sin  mar 
ungadh  ri  anam.  Ach  eudmhor  's  mar  bha  e 
an  doighean  eile  b'  fhuar  is  bu  tioram  an 
iirnuigh  a  thogadh  e.  Gun  teagamh  thainig 
atharrachadh  mor  air  an  duine  so  a  thaobh 
iirnuigh  o'n  uair  a  thaisbean  Criosd  e  fein  dha 
air  an  t-slighe  gu  Damascus.  Bha  e  o'n  latha  sin 
ro-chomharraichte  mar  dhuine-iirnuigh,  agus 
domhain  's  mar  bha  e  an  eolas  spioradail,  ro- 
dhichiollach  is  ro-chliuiteach  's  mar  bha  e  'n  a 
shoisgeulaiche  a'  craobh-sgaoileadh  na  Firinn, 
theirinn  gur  ann  'n  a  iirnuighean  a  gheibh  sinn 
sealladh  air  cumhachd  an  spioraid  ann  ;  gur 
ann  air  sgiathaibh  iirnuigh  is  airde  a  dh'  eireas 
e.  Chan  'eil  agaibh  ach  cuimhneachadh  air  na 
h-iirnuighean  a  gheibhear  'n  a  litrichean  gu 
dearbhadh  fhaotainn  air  so.  Gu  dearbh  chan 
'eil  e  furasd  a  thuigsinn  ciamar  a  b', urrainn 
duine  a  bha  de'n  spiorad  is  de'n  chaithe- 
beatha  a  bha  aig  Saul,  mu'n  d'  fhuair  e  eolas 
air  Criosd,  bhi  treibh-dhireach  an  iirnuigh. 
Neach  air  bith  a  bha  air  a  sheideadh  suas  le 
fein-speis  is  fein-fhireantachd  ciamar  a  mhoth- 
aicheadh  esan  mor-fheum  air  cabhair  an 
Tighearna  ?  'S  ann  bu  docha  dha  bhi  sealltainn 
ri  Dia  mar  gu'm  biodh  e  fo  fhiachaibh  dha 
airson  a  dheanadais  an  aite  bhi  an  eisimeil  Dhe 
airson  trocair  is  teasairginn.  Am  Phairiseach 
a  chaidh  suas  do'n  teampull  a  dh'  iirnuigh  thug 
e  buidheachas  do  Dhia  'na  bhriathran,  ach  is 
ann  da  fhein  a  bha  e  ag  iobairt  an  iobairt- 
mholaidh.  Cha  robh  aite  aig  duine  a  leithid 
sin  airson  irioslachd  is  aithreachas,  no  airson 
cabhair  o'n  airde  no  eadhon  airson  buidheachas 
do  Dhia.  De  am  feum  a  tha  aig  duine  air  gras 
Dhe  ma  tha  e  toilichte  leis  fhein,  ma  tha  e  fo 
bharail  gu  bheil  e  comasach  air  a  cheuman  agus 
a  thoil  a  ghleidheadh. 

No  ma  tha  duine  a'  gluasad  a  reir  caithe- 
beatha  Shauil,  a'  bagradh  agus  a'  milleadh,  Ian 
fuathais,  ardain,  is  naimhdeis,  gun  chomh- 
fhulangas,  gun  iochd,  gun  truas,  ciamar  a 
chuireas  esan  feum  air  iirnuigh  ?  Air  uairean 
cluinnidh  sinn  iomradh  air  daoine  a  bha  ro 
eudmhor  agus  a  bha  deanamh  geur-leanmhuinn 
air  dream  eile  nach  robh  de'n  aon  aidmheil  riu 
fhein,  ach  is  tearc  a  chuala  sinn  mu'n  irioslachd 
's  mu'n  urnuighean.  Bu  neo-choltach  iad  ri 
Pol,  abstol  losa  Criosd,  a'  buanachadh  ann  an 

urnuigh  gun  sgur  leis  gach  uile  irioslachd  agus 
asluchadh  'san  Spiorad,  a'  guidhe  gu'm  biodh 
iad  air  am  freumhachadh  agus  air  an  steidh- 
eachadh  anns  an  gradh  Chriosd  agus  air  an 
lionadh  le  uile  lanachd  Dhe. 

Ciod  a  rinn  an  duine  so  cho  diirachdach  's 
cho  buan-mhaireannach  an  tirnuigh  ?  Ciod  a  ni 
duine  air  bith  mar  sin  ?  Nach  e  gu'n  do  bhris 
solus  ro-dhealrach  air  !  Ged  bha  e  dall  airson 
laithean  bha  siiilean  a  choguis  agus  a  thuigse 
spioradail  air  am  fosgladh.  Bha  anam  air  a 
rusgadh,  is  dh'  aithnich  e  a  staid  fhein  ;  cha 
robh  e  air  a  mhealladh  na  b'  fhaide.  Chunnaic  e 
fhireantachd  mar  luideagan  salach.  Bha  grain 
dha  fhein  air  a  dhiisgadh  ann  'nuair  a  sheall  e 
air  fhein  agus  a  chunnaic  e,  chan  e  aobhar-uaill 
agus  fein-speis  airson  a  mhaitheis  agus  eud, 
ach  aobhar-naire  agus  uamhann  ann  a  bhi 
cogadh  an  aghaidh  gras  an  Tighearna. 

Is  iomadh  neach  a  tha  glic  'na  shiiilean  fhein 
agus  tha  faicinn  a  shlighe  glan  nach  'eil  ceart 
'na  smuaintean  no  'n  a  chaithe-beatha  ann  an 
sealladh  Dhe  a  tha  toirt  breth.  Chan  'eil  iad 
a'  faicinn  aobhar  air  ceann  no  gltm  a  liibadh, 
oir  fhads'  a  tha  iad  toilicht  leo  fhein,  a'  gabhail 
tlachd  an  nithe  beaga  agus  a'  lionadh  an  cridhe 
leo  sin,  chan  'eil  iad  air  am  brosnuchadh  gu 
tirnuigh.  Mur  'eil  peacadh  ri  aideachadh, 
truagh-staid  ri  shlanuchadh,  olc  ri  thilgeil  a 
mach,  cruadhas-cridhe  ri  thaiseachadh  agus 
coguis  ri  bheothachadh,  faodaidh  tu  marcach 
gu  morchuiseach.  Ach  co  a  sheasas  an  lathair 
taisbein  na  firinn  a  tha  boillsgeadh  oirnn  an 
Criosd  gun  bhi  mothachadh  air  feum  air  trocair 
Dhe  chum  slainte,  gun  bhi  mar  neach  air  a 
leigeil  gu  lar  le  aithne  air  a  mhi-naomhachd,  a 
chruadhas-cridhe,  a  cheuman-seachranach,  agus 
a  theachd-gearr  air  gras  Dhe.  Is  ann  'nuair  a 
dhealras  eolas  fior  oirnn  fhein  a  dh'  eireas  ar 
n-athchuinge  suas  a'  guidhe  maitheanas,  cabh- 
air,  cridhe-glan  is  spiorad  ceart,  agus  a  bhitheas 
sinn  sior  a'  cur  feum  air  iomlanachd  grais  an 
Tighearna. 

Ach  chan  e  mhain  ar  peacaidhean  agus  ar 
bochdainn    a    ghairmeas    anam    an    duine    gu 


urnuigh  ach  os  ceann  sin,  an  sealladh  a  gheibh 
sinn  air  Dia,  air  na  rinn  e,  agus  na  tha  e  toileach 
a  bhuileachadh  oirnn.  Tha  an  fhreagairt  mu 
dheireadh  an  leabhar  nan  ceist  ag  radh  gu  bheil 
ar  misneach  gu  urnuigh  air  a  tharruing  o  Dhia 
a  mhain.  Abair  gu  bheil  aon  a'  saoithreachadh 
gu  goirt  air  duais  ro  bheag,  agus  iomadh  uair 
a'  fulang  uireasbhuidh  is  acras,  agus  gu'n  tig 
fear  'ga  ionnsuidh  's  gu'n  abair  e  ris,  Thig 
comhla  rium-sa  agus  cuiridh  mi  cothroman 
mora  'nad  laimh,  sasuichidh  mi  gu  pailt  thu, 
bithidh  tu  mur  mhac  dhomh  fhein  agus 
gheibh  thu  pairt  an  oighreachd  mo  chloinne. 
Feuchaidh  mi  dhuit  saoibhreas  graidh  agus 
urraim  agus  gheibh  thu  sin  ma  leanas  tu 
mise  agus  ma  chuireas  tu  do  chridhe  ris  na 
sochairean  is  na  dleasdanasan  a  dh'  f hoillsicheas 
mi  dhuit. 

Sin  an  taisbean  a  fhuair  Saul  'nuair  bhris  an 
solus  air  anam  agus  a  chunnaic  e  maitheas  Dhe 
ann  a  bhi  a'  cur  a  mhic  a  dh'  ionnsuidh  an 
t-saoghail  a  thearnadh  dhaoine  o  thruaighe  's 
'gan  toirt  a  steach  gu  bhi  beannaichte  'na 
ghradh  gu  siorruidh.  Cha  robh  e  air  fhagail 
d'a  oidhirpean  bacach  fhein.  Bha  pailteas 
trocair  Dhe  ann  an  doigh  ro  mhiorbhuileach  a' 
feitheamh  air  a  shon.  Agus  tha  guth  Chriosd 
'gar  gairm  chum  gu'n  sealbhaich  sinn  toradh 
is  tiodhlac  a  ghraidh, irioslachd,  agus  fhulangais. 
"  Thig  'gam  ionnsuidh  agus  lionaidh  mise  d' 
anam,  togaidh  mi  thu  o  thrailleachd  gu  saorsa, 
o'n  duslach  gu  inbhe  maille  ri  clann  Dhe,  gu 
saoibhreas  rioghachd  Dhe,  gu  maise  spioradail, 
beatha  neo-bhasmhor,  oighreachd  neo-thruaill- 
idh."  'Se  sealladh  air  morachd,  maise,  is 
maitheas  Dhe  a  ni  maise  is  morachd  urnuigh. 
Ma  bhitheas  smuaintean  neo-airidh  agad  air 
Dia,  bithidh  d'  iirnuigh  tearc  is  fuar.  Ma 
bhitheas  tu  beachdachadh  air  gras  is  gloir  an 
Tighearna  air  a  leigeil  ris  an  Soisgeul  Chriosd, 
ma  chi  thu  mar  chunnaic  Pol  diomhaireachd 
riin  grasmhor  Dhe  an  tiodhlac  a  mhic  eirigh 
d'  anam  air  sgiathaibh  laidir  iirnuigh  is  creidimh 
agus  bithidh  tu  sealbhachadh  solus  is  solas  is 
neart  nach  failnich. 


Anns  a'   Choille  Bheithe 

{Naidheachd  don  Chloinn) 


OCHIONN  fhada  nan  cian  bha  caileag  bhoi- 
dheach  a'  fuireach  ann  am  bothan  beag  air 
oir  a'  mhonaidh,  dliith  do  Chille-sgumain.  B'e 
Mairi  ainm  na  caileig  ;  dilleachdan  gun 
mhathair.  Shiubhail  a  mathair  an  uair  a  bha 
Mairi  cho  6g  's  gur  gann  gu  robh  cuimhne  aice 
oirre.  Bha  i  air  a  fagail  gun  bhrathair,  gun 
phiuthar,  gun  chompanach,  gun  duine  a  bhui- 
neadh   dhi    ach    a   h-athair  ;     droch   dhuine    a 


bhiodh  ag  61  a  h-uile  sgillinn  a  choisneadh  e, 
comhla  ris  a'  mhuillear  dhubh  is  graisg  eile  na 
diithcha. 

Bha  an  t-aite  anns  an  robh  am  bothan  'na 
aite  boidheach  anns  an  t-samhradh,  an  uair  a 
bhiodh  blaths  na  greine  a'  cur  nan  eun  gu  seinn, 
agus  a  bhiodh  am  fraoch  air  dhath  an  fhiona. 
Ach  cha  robh  e  idir  cho  boidlmach  anns  a' 
gheamhradh,  an  uair  a  sheideadh  na  gaoithean 

le  sgread  eagallach,  agus  nach  b'  urrainn  duit 
do  shiiil  a  chur  a  mach  air  dorus  le  cur  is  cathadh 
sneachd.  Air  oidhcheanna  dorcha  stoirmeil, 
an  uair  a  bhiodh  a'  ghaoth  a'  feadaireachd  amis 
an  t-similear  agus  mu  oisinnean  an  tighe, 
shaoileadh  Mairi  gu  robh  i  a'  cluinntinn  guth 
tiamhaidh  is  gearan  tursach  mar  ghlaodh  duine 
an  eiginn  a'  bhais.  An  uair  nach  biodh  ola  aice 
a  chuireadh  i  anns  a'  chruisgean  agus  a  bhiodh 
an  tigh  dubh  dorcha  shaoileadh  i  gu  robh  i  a' 
faicinn  anns  an  dorchadas  daoine  air  an  robh 
aghaidhean  coimheach  is  cruth  neonach.  Ach 
cha  robh  uiread  eagail  oirre  romhpa  's  a  bhiodh 
oirre  an  uair  a  thigeadh  a  h-athair  dhachaidh 
air  an  daoraich.  Sin  uamhas  as  uamhasaiche  a 
thig  gu  dorus,  athair  teaghlaich  air  an  daoraich. 
Gle  bhitheanta  cha  tigeadh  a  h-athair  dha- 
chaidh idir  ged  bhiodh  Mairi  a'  feitheamh  ris 
gu  beul  an  latha,  agus  an  oidhche  nach  tigeadh 
e  bhiodh  cridhe  Mairi  air  chrith  le  eagal  gu'n 
do  thuit  a  ann  am  poll-moine  is  gu'n  do  bha- 
thadh  e. 

Bha  Mairi  tapaidhchomhaith  ri  bhi  boidheach 
is  dh'  ionnsaich  i  sniomh  is  figheadh.  Anns  a' 
gheamhradh  bhiodh  i  a'  sniomh  air  a'  chuibhil 
a  dh'  fhag  a  mathair  aice,  agus  a'  figheadh 
stocainnean  dhi  fhein  's  d'a  h-athair.  Bha 
beagan  chearc  aice  cuideachd  agus  leis  na 
h-uibhean  bha  i  a'  cumail  an  tighe,  'nuair  nach 
tugadh  a  h-athair  airgiod  dhi.  B'  annamh  a 
bheireadh  esan  sgillinn  dhi  oir  bha  an  t-6sd- 
thigh  a'  faotainn  na  choisneadh  e. 

Cha  robh  Mairi  riamh  ann  an  sgoil  no  ann  an 
eaglais,  oir  cha  do  ghabh  a  h-athair  suim  an 
cothrom  sin  a  thoirt  dhi.  Cha  b'  urrainn  i 
leughadh,  is  cha  b'  aithne  dhi  iirnuigh  ach  rann 
bheag  a  dh'  ionnsaich  a  mathair  dhi  an  uair  a 
bha  i  'na  leanabh.  Cha  do  dhichuimhnich 
Mairi  an  rann  sin  riamh  ged  bha  iomadh 
bliadhna  bho  shiubhail  a  mathair,  agus  cha 
deachaidh  i  riamh  a  laighe  gun  an  rann  so  a 
radh. 

Gu'n  dionadh  Dia  nan  gras  ar  tigh, 
Gun  dionadh  ahstoil  Dhe  ar  dorus, 
Gun  dionadh  ainglean  Dhe  mo  leaba, 
Dithis  aig  a  cea?in  is  dithis  aig  a  casati. 

Cha  robh  f  hios  aice  c6  iad  na  h-abstoil,  is  cha 
mho  a  bha  fhios  aice  co  iad  na  h-ainglean,  oir 
cha  robh  Biobull  aice,  agus  ged  bhitheadh,  cha 
b'  urrainn  i  a  leughadh.  Ach  a  h-uile  oidhche, 
an  am  dol  a  laighe,  rachadh  i  air  a  gluinean  is 
dh'  abradh  i  an  rann  ud  a  dh'  ionnsaich  a 
mathair  dhi. 

Gun  dionadh  Dia  nan  gras  ar  tigh. 
Gun  dionadh  abstoil  Dhe  ar  dorus. 
Gun  dionadh  ainglean  Dhe  mo  leaba, 
Dithis  aig  a  ceann  is  dithis  aig  a  casan. 

Bha  Mairi  'na  creutair  sunndach,  sona, 
dichioUach,  is  bha  ionghnadh  nach  bu  bheag 


air  daoine  ciamar  a  dh'  fhas  fliir  cho  boidheach 
ann  an  garradh  an  drongair.  Bha  i  cho  neo- 
chiontach  ris  na  h-uain  a  bhiodh  a'  leumartaich 
air  an  tolman  uaine  a  bha  air  chiil  an  tighe,  agus 
is  e  an  t-aon  rud  a  bha  cur  dragh  oirre  agus  a 
chuireadh  sgail  air  a  h-aodann  is  air  a  cridhe, 
a  bhi  faicinn  a  h-athar  a'  tighinn  dhachaidh  air 
an  daoraich. 

Sud  mar  bha  fad  bhliadhnachan,  ach  an  sin 
thoisich  monmhur  am  measg  dhaoine  gu  robh 
rud-eigin  nach  robh  cneasda  a'  dol  air  aghaidh 
ann  am  bothan  a'  mhonaidh.  Bha  e  air  a  radh 
gu'm  facas  daoine  'gan  criibadh  fein  anns  an 
dorchadas  timchioll  nam  ballachan  aig  uair  a 
dh'  oidhche  am  bu  choir  do  dhaoine  onorach 
is  do  dhaoine  a  bha  measail  orra  fein  a  bhi  'n 
an  leabaidh.  Agus  a  thuilleadh  air  sin,  gu 
robh  solus  ri  fhaicinn  ann  gu  beul  an  latha 
(troimh  sgaraidhean  anns  an  dorus  agus  anns 
an  uinneig)  ged  bha  an  dorus  air  a  chrannadh 
agus  an  uinneag  air  a  bratadh.  B'  aithne  do'n 
diithaich  uile  nach  robh  ann  an  athair  Mairi  ach 
droch  sgealb,  agus  b'  e  barail  dhaoine  gu  robh 
e  ann  an  co-bheinn  ri  meirlich  is  smuglairean. 
Theireadh  cuid  gu  robh  an  solus  ri  fhaicinn  air 
oidhchean  nach  robh  e  aig  an  tigh  idir,  oidh- 
chean  anns  an  robh  Mairi  leatha  fein  ;  is 
theireadh  iad  nach  bu  rud  maith  a  bha  dol  air 
aghaidh  ann  an  tigh  a'  mhonaidh,  ciod  air  bith 
a  bha  ann. 

La  de  na  laithean  bha  coigreach  a'  gabhail 
a  thuruis  thar  a'  mhonaidh,  seann  duine  liath 
air  an  robh  coslas  uasal  is  eireachdail.  Anns 
an  dol  seachad,  stad  e  aig  a'  bhothan  a  dh' 
iarraidh  dibhe,  oir  bha  an  la  teth  is  bha  am 
pathadh  air.  Thug  Mairi  deoch  dha  gu  h- 
aoibheil.  Dh'  fhan  an  seann  duine  greis  aig 
an  dorus  a'  seanchas  rithe,  oir  chunnaic  e  gu 
robh  a'  chaileag  seanchasach  is  modhail  is  sicir 
thar  a'  chumantais.  M'an  d'fhalbh  e  thug 
Mairi  eachdraidh  a  beatha  dha  gu  saor  agus 
gu  neochiontach  ;  dh'  innis  i  dha  mu'n  chuibhil, 
agus  mu  na  cearcan,  agus  mu  h-athair,  agus  mu 
gach  ni  a  bhiodh  i  a'  deanamh  fad  an  la,  ach 
aon  ni  cha  d'  innis  i,  gu  robh  a  h-athair  'na 
dhrongair. 

"  Tha  mi  a'  faicinn,"  ars'  an  seann  duine, 
"  gur  caileag  mhaith  thu  ;  am  bi  thu  ag  iir- 
nuigh ? 

"  Chan  aithne  dhomh  iirnuigh  cheart  a 
dheanamh,"  fhreagair  Mairi,  "  ach  bithidh  mi 
ag  radh  facail  a  dh'  ionnsaich  mo  mhathair 
dhomh,  m'  an  teid  mi  a  laighe.  Agus  dh' 
aithris  i  dha  an  rann  so. 

Gu'n  dionadh  Dia  nan  gras  ar  tigh, 
Gun  dionadh  abstoil  Dhe  ar  dorus. 
Gun  dionadh  ainglean  Dhe  mo  leaba, 
Dithis  aig  a  ceann  is  dithis  aig  a  casan. 

"  Cha  b'  urrainn  thu  iirnuigh  a  b'  fhearr  a 
radh,"  ars'  an  duine  le  Dia  (oir  is  e  sin  a  bha 

amis  a'  choigreach)  ;  "  lean  thusa  air  an 
urnuigh  sin  is  gabhaidh  Dia  curam  dhiot." 

An  uair  a  rainig  an  coigreach  Cille-sgumain 
dh'  f  hebraich  e  do  dhuine  no  dha  mu'n  chaileig  a 
bha  fuireach  anns  a'  bhothan  air  oir  a'  mhonaidh. 
Dh'  innis  iad  dha  mu  na  nithean  a  bha  air  am 
monmhur  am  measg  an  t-sluaigh  ;  mu'n  t-solus 
a  bha  ri  fhaicinn  ami,  agus  mu  na  daoine  a 
bhiodh  a'  sgiathalaich  nau'n  cuairt  a'  bhothain 
an  deidh  mheadhon  oidhche. 

Cha  do  chreid  an  seann  duine  an  tuaileas  a 
thog  muinntir  a'  chlachain  air  tigh  a'  mhonaidh, 
oir,  ars'  esan,  "  tha  neo-chiontas  a  cridhe  ri 
fhaicinn  ann  an  gntiis  na  caileig."  Ach  chuir 
e  roimhe  gu'n  rannsaicheadh  e  an  gnothuch. 

Oidhche  araidh,  gun  ghuth  a  radh  ri  duine 
beo,  thog  an  seann  duine  air,  is  rinn  e  air  a' 
bhothan.  Bha  an  oidhche  dorcha  agus  an 
rathad  dona,  ach  thagh  e  a  cheum  le  solus 
lochrain  a  bha  aige  fo  chleoca.  Bha  an  oidhche 
ciiiin,  gun  fhuaim  a'  briseadh  samhchair  a' 
mhonaidh  ach  guileag  thiamhaidh  na  feadaig. 

An  uair  a  rainig  e  a  cheann-uidhe  chuir  e  as 
an  lochran  agus  sheas  e  fo  chraoibh,  ag  amharc 
air  a'  bhothan.  Cha  robh  e  fada  'n  a  sheasamh 
an  uair  a  chunnaic  e  solus  aig  bonn  an  doruis, 
agus  direachmar  a  dh'  innis  muinntir  a'  chlachain 
dha,  daoine  'n  an  seasamh  fo  anainn  an  tighe  a' 
cagarstaich  ri  cheile.  Chuir  na  chunnaic  e 
doilgheas  air  cridhe  an  duine  le  Dia,  oir  cha  bu 
mhaith  leis  a  chreidsinn  gu  robh  cuid  aig  Mairi 
anns  an  olc,  ach  an  ath  mhionaid  las  a  chorruich 
is  leum  e  a  dh'  ionnsuidh  an  tighe  a  thoirt 
achmhasain  do  na  daoine.  Ach  ma  leum,  cha 
do  theich  iadsan,  is  cha  mho  a  ghabh  iad  eagal. 
An  uair  a  chunnaic  e  so  las  e  an  lochran  a  ris 
is  chaidh  e  dliith  dhaibh.  Ach  an  uair  a  chun- 
naic e  an  aodainn  le  solus  an  lochrain  thuit  an 
duine  le  Dia  aiff  an  casan  ann  an  riochd  mairbh, 


oir  bu  daoine  iad  nach  buineadh  do'n  t-saoghal    I 
so,  sgeadaichte  ann  an  culaidhean  fada,  agus 
iad  mor  agus  maiseach. 

Anns  a'  mhionaid  thuig  e  co  iad,  oir  bha 
Peadar  agus  Eoin  furasd  an  aithneachadh. 
Lub  e  a  ghliin  gus  urram  a  thoirt  do  na  h-abstoil 
naomha  ach  am  feadh  's  a  bha  e  a'  cromadh  a 
chinn  chaidh  iad  as  an  t-sealladh.  Shiolaidh 
iad  air  falbh  mar  a  shiolaidheas  sealladh  a 
chithear  ann  am  bruadar  ;  is  dh'  fhaodadh  an 
seann  duine  a  shaoilsinn  gur  ann  a'  bruadar  a 
bha  e,  mur  bitheadh  gu  robh  am  bothan  mu 
choinneamh  a  shul,  agus  gathan  soluis  fathast 
ri  fhaicinn  troimh  na  sgaraidhean  a  bha  anns 
an  dorus  agus  air  an  uinneig. 

"  Is  solus  nan  aingeal  an  solus  so,"  ars'  esan 
ris  fein,  agus  leis  an  fhacal  sin  tharruing  e  na 
bu  dliiithe  do'n  uinneig  is  sheall  e  a  steach.  An 
uair  a  sheall  e  a  steach  so  an  sealladh  a  chunnaic 
e,  Mairi  bheag  'na  suain  chadail  air  leaba  iosal 
agus  ceithir  ainglean  a'  dion  na  leapa,  dithis  aig 
a  ceann  is  dithis  aig  a  casan. 

Dh'  fhag  an  duine  le  Dia  an  uinneag  gu 
samhach  air  a  chorra-biod  air  eagal  gu'n  diiis- 
geadh  e  a'  chaileag,  ach  an  uair  a  chaidh  e 
greis  o'n  bhothan  agus  a  sheall  e  air  ais,  feuch 
bha  an  da  fhear  dheug  'n  an  seasamh  an  sud 
fathast,  a'  dion  an  doruis.  Air  a  shocair  their- 
inn  an  seann  duine  an  t-aonach  gu  Cille- 
sgumain,  a'  beachd-smuaineachadh  air  doigh- 
ean  iongantach  is  doighean  caomhail  an 
Tighearna,  agus  buidheachas  'na  chridhe  gur 
e  Dia  athair  nan  dilleachdan.  Agus  fad  a 
bheatha  uile  bha  an  t-salm  so  'n  a  chridhe  agus 
'n  a  bheul  ; 

Aon  olc  chan  eirich  dhuit  ;  no  plaigh 

Do  d'  fhardaich  cha  tig  dliith  ; 

Oir  aithne  bheir  d'a  ainglibh,  chum 

A'd'  rod  gii7i  dion  iad  thu. 


Anns  a'  Chathair 


G1  ED  bha  mise  aig  an  Ard  Sheanadh  an 
'  Dun-eideann  cha  ruig  mi  leas  iomradh  a 
dheanamh  anns  an  aireamh  so  air  na  gnoth- 
uichean  a  bha  air  a  bheulaibh,  oir  bithidh  sin 
air  a  dheanamh  anns  na  duilleagan  Beurla.  Ach 
bha  aon  chuspair  sonruichte  air  beulaibh  an 
t-Seanaidh  anns  an  robh  barrachd  tiigh  agam 
na  bha  agam  ann  an  cuis  air  bith  eile,  agus  air 
am  bu  mhaith  leam  labhairt  air  an  duilleig  so, 
inntinn  na  h-eaglais  a  thaobh  cogaidh. 

Sin  ceist  a  tha  cur  dragh  air  coguisean 
mhoran  dhaoine  an  diugh,  ach  nach  'eil  idir  cho 
simplidhno  cho  furasd  a  socruchadh  's  a  shaoileas 
cuid.  Bha  sin  ri  fhaicinn  anns  an  t-Seanadh, 
oir  bha  daoine  cho  caomhail  agus  cho  tiirail  air 
an  dara  taobh  's  a  bha  air  an  taobh  eile,  cuid 
ag  radh  nach  'eil  e  ceadaichte  do'n  eaglais,  a 


reir  teagasg  Chriosd,  gniiis  idir  a  thoirt  do 
chogadh,  agus  cuid  ag  radh  gu  bheil  e  mar 
fhiachaibh  air  Criosduidhean  an  t-olc  a  smachd- 
achadh  le  laimh  laidir  a  cheart  cho  cinnteach 
's  a  tha  e  mar  fhiachiabh  air  daoine  eile. 

Cha  bu  mhaith  leam-sa  a  ghabhail  orm  fein 
breith  luath  laidir  a  thoirt  air  a'  chuspair  so, 
mar  gu'n  deanadh  Siorram,  ach  air  a  shon  sin 
tha  mi  am  measg  na  feadhnach  aig  nach  'eil 
fois  'n  an  coguis  a  chionn  nach  'eil  an  eaglais  a' 
deanamh  na  dh'  fhaodadh  i  a  dheanamh  gus 
cogadh  a  dhiteadh  agus  a  mhallachadh. 

An  t-Ollamh  Paterson  agus  na  h-aithrichean 
An  uair  a  thoisicheas  deasbud  chan   'eil  e 
furasda  do  dhaoine  aig  nach  'eil  ach  aon  talant 
bhochd  seasamh  an  aghaidh  an  Ollaimh  W.  P. 

Paterson  ;  chan  e  mhain  gu  bheil  an  t-OUamh 
Paterson  a'  creidsinn  gu  'm  faod  Criosduidh  an 
claidheamh  a  tharruing  le  coguis  mhaith,  ma 
tha  e  'g  a  tharruing  an  aghaidh  foirneart  is 
aingidheachd,  ach  tha  e  dearbhta  gur  e  a 
dhleasdanas  sin  a  dheanamh,  agus  gu  robh  na 
diadhairean  mora  Augustine  agus  Calvin  de'n 
cheart  bheachd.  Bha  Augustine  agus  Calvin 
de'n  bheachd  sin  gun  teagamh,  ach  bha  TertuU- 
ian  agus  Origen  air  an  taobh  eile,  air  chor  agus 
nach  urrainnear  a'  cheist  a  shocruchadh  le  bhi 
toiseachadh  air  cunntas  cheann,  no  cunntas 
choguisean.  Bha  na  ceud  chreidmhich  agus 
na  h-aithrichean  anns  a'  cheart  cheo  a  thaobh 
na  ciiise  so  anns  a  bheil  sinn  fhein,  ged  tha  e 
fior  gu  robh  barrachd  de  na  Criosduidhean  'n 
am  pacifists  aig  aon  am  na  tha  ann  dhiubh  an 
diugh,  ach  uigh  air  n-uigh  dh'  fhas  iad  coltach 
ri  muinntir  an  t-saoghail,  is  air  a'  cheann  mu 
dheireadh  bha  an  Eaglais  i  fhein  a'  dol  a  mach 
a  chogadh  a  cheart  cho  trie  ris  an  Staid. 
Theireadh  i  cogadh  Naomh  ris  na  cogaidhean 
sin,  ach  naomh  no  mi-naomh,  bha  fuil  air  a 
dortadh. 

An  cogadh  mu  dheireadh 

An  uair  a  bhriichd  an  tuil  air  an  t-saoghal 
ann  an  191 1  co  is  urrainn  a  radh  gu'n  do  labhair 
an  eaglais  ann  an  rioghachd  air  bith  le  ughdarras 
ris  an  t-sluagh  ?  Dh'  fhalbh  i  leis  an  t-sruth  ; 
an  aite  easbuigean  is  diadhairean  is  ministearan 
a  bhi  'n  an  cinn-iiiil  do'n  t-sluagh  cha  robh 
annta  ach  gillean-frithealaidh  do  Urracha  mora 
an  airm.  Tha  e  duilich  a  radh  ciod  eile  a  b' 
urrainn  iad  a  dheanamh,  ach  air  a  shon  sin, 
saoilidh  mi  gu  bheil  rud-eigin  fada  fada  cearr 
ann  am  fianuis  na  h-eaglais  an  uair  a  chluinnear 
Easbuig  a'  brosnuchadh  na  duthcha  mar  so, 
"  Nach  fhaod  e  bhith  gur  fheairrd  an  rioghachd 
cupan  a'  chruadail  so  a  bhi  aice  ri  61,  agus  gur  e 
so  an  deoch  air  an  robh  feum  againn  anns  a' 
ghineil  so,  oir  tha  ar  daoine  air  fas  bog  ?  Cha 
b'  ann  mar  sin  a  bha  na  daoine  o'n  d'thainig 
sinn  ;  na  daoine  a  phronn  'n  an  criomagan 
cabhlach  na  Spainte  agus  a  leag  bunaitean  na 
h-Iompaireachd,  a'  cuartachadh  an  t-saoghail 
le  'n  longan  daraich.  Ach  tha  an  seann  spiorad 
cruadalach  so  beo  am  Breatunn  fhathast  ;  agus 


theagamh  gur  e  an  cogadh  so  an  cupan  a  thug 
Dia  dhuinn  ri  61  gus  ar  fuil  agus  ar  spiorad  a 
ghlanadh  agus  a  thoirt  air  ais  gus  an  ire  neirt  a 
bha  'n  ar  aithrichean  ?  " 

Nach  saoil  mi  gu  bheil  mi  a'  leughadh  duilleig 
ann  am  fear  de  leabhraichean  Bhernhardi,  no 
Treitschke,  na  Gearmailtich  a  bhitheamaid  a' 
caineadh  mar  ana-criosduidhean,  agus  a'  gairm 
nan  neamhan  mar  fhianuisean  air  briiidealas 
an  teagaisg  ?  B'e  so  an  t-aon  duan  a  bha 
aig  diadhairean  is  aodhairean  eile  cuideachd  ; 
theireadh  moran  dhiubh  gu  'm  bu  mhaith  an 
gnothuch  gu'n  d'thainig  an  cogadh  ann  an  am 
gus  an  rioghachd  a  shabhaladh  o'n  bhuige  a 
bha  air  tuiteam  air  an  t-sluagh  nach  d'  fhuiling 
cruadal  riamh. 

Freumh  de'n  fhirinn 

Is  e  a  tha  deanamh  na  ceiste  so  cho  duilich, 
agus  a  tha  cur  inntinnean  dhaoine  ann  an  ce6 
agus  ann  an  iom-chomhairle,  gu  bheil  freumh 
de'n  fhirinn  anns  na  beachdan  so,  ach  air  a 
shon  sin  chan  e  so  guth  Chriosd,  is  tha  briathran 
an  easbuig  ud  cho  fada  air  falbh  o'n  Tiomnadh 
Nuadh  's  a  tha  an  Ear  o'n  lar,  ma  tha  mise  a' 
tuigsinn  an  Tiomnaidh  Nuaidh  idir. 

Ciod  a  tha  ann  an  cogadh,"  arsa  Treitschke, 
"  ach  burgaid  a  tha  Dia  a'  toirt  do  rioghachdan 
los  fallaineachd  a  thoirt  daibh  ?  "  "  Cha  dean 
an  saoghal  feum  gun  chogadh,"  arsa  Bernhardi, 
"  oir  gun  chogadh  cha  mhair  am  p6r  ceart  anns 
an  t-saoghal,  is  cha  tig  adhartas  air  a'  chinneadh- 
daonna." 

Tha  na  miltean  anns  an  rioghachd  so,  agus 
eadhon  ann  an  eaglais  na  h-Alba,  a  tha  cur  an 
aonta  ris  na  beachdan  sin,  ged  nach  glaoidh  iad 
air  mullach  nan  tighean  e.  Ach  ciod  a  their  na 
h-ainglean  agus  ciod  a  their  Dia  an  uair  a 
chuireas  Criosduidhean  am  braithreachas  an 
suarachas  agus  a  th6isicheas  iad  air  a  cheile  a 
mhort,  a'  toirt  iimhlachd  do  Cheasar  an  aite 
umhlachd  a  thoirt  do  Chriosd?  An  uair  a  tha 
lagh  na  rioghachd  agus  gaol  duthcha  a'  tarruing 
duine  air  aon  cheum  agus  a  tha  lagh  Chriosd  is 
gaol  nam  braithrean  'g  a  tharruing  air  ceum 
eile  c6  aca  is  c6ir  dha  a  leantuinn  ? 

Gu'n  diiisgeadh  Dia  coguisean  dhaoine  as  an 
cadal  ! 


Ughdarras  a'  Bhiobuill 


I  HA  am  Biobull  air  a  sgriobhadh  ann  an  laith- 
*ean  anns  nach  robh  uiread  eolais  aig  daoine 
air  a'  Chruthachadh  agus  air  oibre  a'  Chrutha- 
chaidh  's  a  tha  aca  an  diugh,  laithean  anns 
nach  b'  aithne  eadhon  do  dhaoine  foghluimte 
na  nithean  as  aithne  do'n  chloinn  an  diugh. 
Sin  an  t-aobhar  gu  bheil  moran  nithean  air 
an  cur  anns  a'  Bhiobull  air  dh6ia'h  anns  nach 


biodh  iad  air  an  cur,  na'n  robh  na  daoine  naomh 
a  sgriobh  iad  be6  an  diugh.  Ach  chan  ann 
anns  na  nithean  sin  a  tha  firinn  is  iighdarras  a' 
Bhiobuill  a'  co-sheasamh.  Tha  firinn  is  ugh- 
darras a  Bhiobuill  a'  co-sheasamh  anns  an  e61as 
a  bha  aig  na  naoimh  a  sgriobh  e  air  Dia.  Agus 
sin  an  t-aon  bhonn  air  am  faodar  a  radh  gu 
bheil  am  Biobull  neo-mhearachdach,  gu  bheil 

foillseachadh  fior  ann  air  Dia,  agus  gu  bheil  e 
a'  toirt  dhuinn  eolas  slainteil  air  Dia. 

Chan  urrainn  eadhon  faidhean  is  naoimh 
labhairt  an  cainnt  air  bith  ach  an  cainnt  an 
la  agus  an  gineil  fein,  air  chor  agus  gu  m' 
faighear  anns  a'  BhiobuU  an  da  ni  so,  an  fhirinn 
a  tha  siorruidh  agus  an  trusgan  a  tha  aimsireil. 
Ciamar  a  bhiodh  a'  chiiis  air  atharrachadh  oir 
bha  lamh  aig  daoine  anns  a'  Bhiobull  a  cheart 
cho  mhaith  ri  spiorad  Dhe  ? 


Na  daoine  a  tha  ag  iarraidh  neo-mhearachdas 
ann  an  litir  a'  Bhiobuill,  eadhon  ann  an  nithean 
beaga  nach  buin  do'n  fhoillseachadh  a  rinn 
Dia  air  fein,  tha  iad  ag  iarraidh  rud  nach  'eil 
am  Biobull  fein  a'  tagar,  agus  ged  gheibheadh 
iad   sin,   cha   bhiodh    e    'na   chuideachadh    air 


bith  do'n  chreideamh  Chriosduidh  no  do'n 
diadhaidheachd  air  a'  cheann  mu  dheireadh. 
Tha  iighdarras  a'  Bhiobuill  a'  co-sheasamh 
anns  an  da  rud  so  ;  gu  'm  faighear  gu  cinnteach 
agus  gu  fior  ann  cunntas  air  an  fhoillseachadh 
a  rinn  Dia  air  fein  do  shluagh  taghta  agus 
do  dhaoine  taghta  troimh  na  linntean,  agus 
gu'm  faighear  ann  mar  an  ceudnana  smuaintean 
agus  na  faireachduinnean  a  dhiiisg  am  foill- 
seachadh sin  ann  an  anamanna  nan  daoine  a 
dh'  f  hiosraich  e.  Ach  tha  iighdarras  a'  Bhiob- 
uill a'  co-sheasamh  gu  sonruichte  an  so,  gu 
bheil  e  ag  innseadh  mu  Chriosd,  an  Dia-duine 
a  dh'  fhoillsich  an  t-Athair  siorruidh  mar  nach 
b'  urrainn  do  f haidh  no  do  abstol  fhoillseachadh. 
Tha  am  Biobull  'n  a  sholus  do'n  t-saoghal  a 
chionn  gu  bheil  Criosd  anns  a'  Bhiobull  mar 
Sholus  agus  mar  Shlighe  agus  mar  Bheatha. 


Aig  an  Uinneig 


Bas  Bhraithrean 

AIR  a'  mhios  a  chaidh  seachad  chaochail  da 
-mhinistear  Ghaidhealach  a  bhios  moran  anns 
an  eaglais  ag  ionndrainn,  an  t-Urramach  Iain 
Stiubhard  a  leig  dheth  obair  sgireachd  o  chionn 
bhliadhnachan,  agus  an  t-Urramach  R.  L. 
Ritchie  an  Creigh,  an  siorramachd  Chataibh. 
Bha  iad  le  cheile  'n  an  daoine  coir  ;  de  f  hior 
stoc  nan  seana  mhinistearan  Gaidhealach  nach 
f  haicear  ach  annamh  an  diugh  ;  coimhlionta 
ann  an  cainnt  an  diithcha  agus  cho  Gaidhealach 
ri  clo  as  na  Hearadh. 

Thogadh  Mghr  Stiiibhard  anns  an  t-seann 
eaglais  Shaoir  is  choimhlion  e  a  mhinistrealachd 
an  iomadh  aite  ;  am  Muile,  an  Canada,  an 
Uidhist,  an  Tiriodh,  anns  an  eilean  Sgitheanach, 
an  Eige.  Ged  nach  robh  e  'n  a  shearmonaiche 
maith  no  'n  a  fhear-teagaisg  soilleir  bha  e  'n 
a  dhuine  maith  ;  cho  ionraic  'n  a  chridhe  's  a 
bha  e  eireachdail  'n  a  phearsa  ;  an  seorsa  duine 
mu'n  dubhairt  Calum  Cille  "  gu'n  do  ghleidh  e 
a  mhaitheas  nadurra  gun  mhilleadh."  Cha  do 
mhill  an  saoghal  no  ro-chiiram  an  t-saoghail 
Iain  Stiiibhard  ;  an  deireadh  a  laithean  bha  e 
cho  ionraic  agus  cho  neochiontach  agus  cho 
nadurra  's  a  bha  e  'n  a  bhalach  ;  duine  gun 
chron,  gun  gho,  gun  fhoill.  Bha  e  anabarrach 
gaolach  air  a'  mhuir  agus  'n  a  mharaiche  maith. 
Chaidh  e  aon  uair  as  an  eilean  Sgitheanach  do 
Mhuile  ann  an  geola  bhig  leis  fhein  ri  droch 
shid  ;  rud  nach  deanadh  gin  de  na  ministearan 
mora  anns  an  Ard  Sheanadh  ged  is  Ian  an  cinn 
de  sgil  agus  de  sgoil. 

Rugadh  Mghr  Ritchie  an  eilean  I,  is  theag- 
amh  nach  'eil  duine  eile  beo  an  diugh  d'  an 
aithne  eachdraidh  is  beul-aithris  nan  aithrichean 
mu'n  eilean  naomh  sin  na  b'  fhearr  na  b'  aithne 
dha-san,     Bha  e  'n  a  sheanchaidh  maith  agus 


'na  shearmonaiche  maith,  ach  na  b'  fhearr  na 
sin  uile  bha  e  'n  a  dhuine  ciallach  agus  'n  a 
dhuine  coir.  Bha  meas  mor  aig  a  bhraithrean 
air,  oir  a  thuilleadh  air  a  bhi  glic  ann  an 
comhairle,  bha  e  anabarrach  coimhearsnachail, 
is  cha  bu  leasg  leis  dol  'g  an  cuideachadh  an 
uair  a  bhiodh  sin  feumail.  Dh'  fhas  e  gu  maith 
trom  ann  an  deireadh  a  laithean,  ach  an  uair 
a  bha  e  off  affus  aotrum  bhiodh  e  air  falbh  o'n 
tigh  gle  thric  aig  orduighean  comanachaidh  air 
feadh  na  Gaidhealtachd.  Bha  e  'n  a  dhuine 
fiosrach,  inntinneach,  companta  ;  cha  mhor 
mhinistearan  as  an  taobh  Tuath  a  b'  fhearr  leam 
a  bhi  comhla  rium  anns  a'  charbud-iaruinn  an 
uair  a  bhitheamaid  a'  dol  suas  gu  coinneamhan 
an  Dun-eideann.  Dheanadh  Mghr  Ritchie 
turus  fada  goirid,  is  turns  air  bith  toil-inntinn- 
each. 

Urram  do  mhinistear  Gaidhealach 

Agus  thubhairt  an  righ  ri  Ramsay  Mac- 
Dhomhnuill,  a  sheirbhiseach  a  tha  os  cionn  a 
thighe  agus  a  rioghachd,  An  d'  thug  thu  fanear 
m'  oglach,  Niall  Ros,  nach  'eil  neach  ann 
cosmhuil  ris  ann  an  Albainn,  duine  a  tha 
coimhlionta  ann  an  Gaidhlig,  agus  eudmhor  a 
thaobh  iarmad  mo  shluaigh-sa  anns  na  glinn  ? 

Agus  fhreagair  Ramsay  MacDhomhnuill 
agus  thubhairt  e  ris  an  righ,  Gu  maireadh  an 
righ  gu  brath.  Thug  bhur  seirbhiseach  fanear, 
Niall  Ros  ;  nach  'eil  neach  ann  cosmhuil  ris 
ann  an  Albainn,  oir  tha  a  ghniomharan  agus  a 
bhriathran  mar  Cheann -suidhe  a'  Chomuinn 
Ghaidhealaich  aithnichte  o'n  Pharbh  gu  Dun- 
eideann. 

Agus  thubhairt  an  righ,  Ciod  an  t'urram  agus 
an  inbhe  a  thugadh  do  Niall  Ros  air  son  so  ? 

Agus    fhreagair    Ramsay    MacDhomhnuill, 


AIG  AN  UINNEIG 


agus  thubhairt  e,  Gu  maireadh  an  righ  gu 
brath,  Cha  d'  rinneadh  ni  air  bith  air  a  shon. 

An  sin  dh'  aithn'  an  righ  do  Ramsay  Mac- 
Dhomhnuill,  a  sheirbhiseach  a  tha  os  cionn  a 
thighe  agus  a  rioghachd,  fios  a  chur  gu  Niall 
Ros,  gu'm  b'e  toil  an  righ  gu'n  cuireadh  e  na 
litrichean  C.B.E.  as  deidh  ainnie  uile  laithean 
a  bheatha,  mar  chomharradh  air  deagh-ghean 
an  righ. 

Co  dhiubh  a  bha  no  nach  robh  an  seanchas 
so  eadar  an  righ  agus  a  sheirbhiseach  tha  sinn 
toihchte  gu'n  d'  fhuair  an  t-Ollamh  Niall  Ros 
an  t-urram  so,  agus  gu  bheil  obair  a'  Chomuinn 
Ghaidhealaich  air  a  h-aideachadh  ann  am 
pearsa  an  f  hir  a  tha  air  a  ceann  aig  an  uair.  Gu 
ma  fada  a  mhealas  e  an  t-urram,  agus  gu  ma 
fada  a  mhaireas  an  Comunn  Gaidhealach  ! 


Am  measg  nan  daoine  a  fhuair  urram  aig  an 
am  so  bha  ainm  Gaidheil  eile  air  ainmeachadh, 
Domhnull  MacGilleathain  a  tha  'n  a  Cheann 
air  te  de  ard-sgoilean  Dhiin-eideann,  sgoilear 
Beurla  as  fhearr  a  chuir  a'  Ghaidhealtachd  a 
mach  o  chionn  iomadh  bliadhna.  Is  ann  do 
Leodhas  a  bhuineas  Mghr  MacGilleathain,  is 
tha  e  'n  a  fhoirbheach  an  eaglais  na  h-Alba. 
Bha  M.B.E.  air  a  thoirt  dha  air  son  a  sheirbhis 
agus  a  ghliocais  ann  an  ciiisean-foghluim  agus 
ann  an  teagasg  na  h-6igridh.  Chan  e  na  daoine 
as  airde  guth  as  motha  cumhachd  ;  ged  tha 
Domhnull  MacGilleathain  ciiiin  is  iriosal,  agus 
ged  nach  glaoidh  e  agus  nach  cluinnear  a  ghuth 
anns  na  sraidean,  tha  e  a'  deanamh  obair  mhor 
agus  obair  a  bhios  maireannach. 

An  eaglais  Phapanach  agus  airgiod 

Air  uairean  bidh  e  a'  cur  ionghnaidh  orm 
c'aite  a  bheil  an  eaglais  Phapanach  a'  faotainn 
an  airgid  a  tha  aice.  Cha  chluinnear  i  uair  air 
bith  ag  iarraidh  aii-gid,  no  a'  gearan  nach  'eil 
daoine  a'  toirt  do'n  eaglais  mar  bu  choir  daibh. 
Sin  an  aon  duan  a  bhios  aig  na  ministearan 
againne  an  uair  a  bhios  iad  cruinn  aig  Cleir  no 
aig  Seanadh,  airgiod,  aii-giod,  airgiod  ;  agus 
gearan,  gearan,  gearan,  nach  'eil  buill  na  h- 
eaglais  a'  deanamh  an  dleasdanais.  Chan  'eil 
so  maith  do  aobhar  Chriosd  anns  an  diithaich, 
no  do  bheatha  na  diadhaidheachd,  oir  tha 
moran  dhaoine  air  an  graineachadh  air  falbh  o'n 
eaglais  an  uair  a  leughas  iad  anns  a  h-uile 
paipear-naidheachd  a  thogas  iad  oraidean 
mhinistearan  a'  gearan  air  an  t-sluagh  nach  'eil 
iad  fialaidh  gu  leor.  Tha  an  rud  narach,  ach  a 
reir  choslais,  cha  ghabh  e  seachnadh.  Ach  co 
dhiu  a  ghabhas  no  nach  gabh,  cha  bheusach  am 
fasan  e,  is  chan  'eil  e  maith  do  aobhar  Chriosd, 
gu'm  biodh  ministearan  a'  meilich  air  son  airgid 
gun  sgur  mar  gu  'm  biodh  uan  a'  meilich  air  son 
bainne. 


Chan  f  haicear  dad  dheth  so  anns  na  paipearan 
mu'n  eaglais  Phapanaich.  Tha  an  eaglais 
Phapanach  na's  glice.  Tha  riaghladh-eaglais  is 
riaghladh- airgid  feumail,  ach  tha  moran  de'n 
t-seanchas  agus  de'n  chomhairle  a  bhuineas  do 
na  nithean  sin  nach  'eil  freagarrach  air  a  bhi 
air  a  thoirt  am  foUais.  Cha  toir  an  eaglais 
Phapanach  sin  am  foUais  uair  air  bith,  ach  bheir 
i  am  follais  a  teagasg  agus  a  smachd  agus  a 
cumhachd,  na  nithean  anns  a  bheil  a  beatha 
agus  a  buaidh  a'  co-sheasamh. 

Air  an  t-seachduin  so  chaidh  leugh  mi  anns 
na  paipearan  mu'n  teampull  mhor  a  tha  i  a' 
cur  suas  ann  an  Liverpool.  Cha  robh  facal 
annta  mu  airgiod,  ach  a  mhain  gu  bheil  an 
teampull  a'  cosd  os  cionn  tri  muilleanan,  ach 
leudaich  iad  air  gloir  is  greadhnachas  na  toga- 
lach  ;  air  inbhe  is  morachd  an  teachdaire  a  bha 
lathair  o'n  Phapa,  air  a  chuartachadh  le  mile 
sagairt,  agus  air  diirachd  is  iirnuighean  an 
athar  naoimh  anns  an  Roimh  gu  'm  biodh 
sith  is  beannachd  Dhe  ann  an  Sasunn,  agus 
gu  'm  biodh  siiilean  dhaoine  air  am  fosgladh 
agus  gu  'm  biodh  iad  air  an  treorachadh  a 
chum  na  slighe  cheart.  Anns  na  paipearan- 
naidheachd  chan  fhaic  thu  eaglais  na  Roimhe 
uair  air  bith  a'  bruidhinn  mar  gu  'm  biodh  i 
ag  iarraidh  dad  o  dhaoine  ;  tha  i  daonnan  a' 
bruidhinn  mar  gu  'm  biodh  i  a'  toirt  rud-eigin 
dhaibh. 

An  uair  a  thogas  sinne  eaglais  no  tigh- 
coinnimh  anns  a'  Ghaidhealtachd  feumar  tois- 
eachadh  air  baigearachd  o  thigh  gu  tigh,  agus 
o  bhaile  gu  baile,  gus  am  fasar  seachd  sgith 
dhinn  fein  is  de'n  togail.  Agus  air  a'  cheann 
mu  dheireadh  cha  bhi  anns  an  togail  ach 
aithlis  bhochd  air  tigh  naomh  Dhe  ;  lom  agus 
grannda  agus  leibideach  le  cion  an  airgid. 
Agus  air  a'  cheann  mu  dheireadh  air  fad, 
feumar  basaar  a  dheanamh  a  chionn  gu  bheil 
an  eaglais  fo  fhiachan.  Ach  chan  ann  mar  sin 
a  tha  ciiisean  anns  an  eaglais  Phapanaich. 
Cuiridh  i  suas  eaglaisean  maiseach  ann  am 
bailtean  bochd,  gun  chonnspoid,  gun  bhaig- 
earachd,  gun  bhasaar,  is  cha  chluinnear 
iomradh  air  airgiod,  no  air  co  as  a  thainig  e.  O 
chionn  ghoirid  chuir  i  suas  eaglaisean  ann  an 
Cinn-a-Ghiuthsaich  agus  aig  Drochaid  Ruaidhe 
as  am  biodh  eadhon  coimhthionailean  mora 
gle  uasal,  ged  nach  nach  'eil  a  buill  beartach 
no  lionmhor  anns  na  h-aitean  sin.  Agus  co 
riamh  a  chaidh  a  steach  do  eaglais  Ghleann 
Fhionghuin,  aig  ceann  Loch  Seile  (agus  a  dorus 
daonnan  fosgailte  agus  na  coinnlean  air  an 
altair)  gun  iongantas  a  bhi  air  ciamar  is  urrainn- 
ear  tigh-aoraidh  cho  maiseach  a  chumail  suas 
'n  a  leithid  a  dh'  aite,  aite  gun  daoine,  gun 
dealbh. 

Bu  ghhc  do'n  eaglais  an  soisgeul  a  ghlaodhach 
air  na  sraidean  ach  a  ciiisean-airgid  a  chumail 
an  uaigneas  anns  an  t-seilear. 


MIOS  DEIREANNACH  AN  T-SAMHRAIDH 


Mios  deireannach  an  t-samhraidh 


Cuairt  na  Gealaich 


A'  cheud  cheathramh,  30mh  la 
An  solus  Ian,  7mh  la 


An  ceathramh  mu  dheireadh,  Itoih  la 
An  solus  iir,  22mh  la 


"  Oir  Vi  aithne  an  righ  mu'n  timchioll  gu'm  biodh  cuibhrionn  araidh  air  an  son, 
a  dhlighe  fein  air  gach  la." — Nehemiah,  xi.  23. 


1.  Di-Sathuirn        B'  fhearr  a  bhi  gun  bhreith 

na  bhi  gun  teagasg. 

2.  Di-Dbmknaich     Teagaisg   dhomh    a    Thigh- 

earna,  do  shlighe. — Salm 
Ixxxvi.  11. 

3.  Di-Luain  Is  fhearranrathadfadaglan 

na'n  rathad  goirid  salach. 

4.  Di-Mairt  Is  fhearr  an  t-olc  a  chluinn- 

tinn  na  fhaicinn. 

5.  Di-ciadaoin         An  rud  nach  cluinn  cluas 

cha'ghluais  cridhe. 

6.  Di-ardaoin  Na    tilg    dhiot    an    seann 

aodach  gus  am  faigh  thu 
an  t-aodach  ur. 

7.  Di-haoine  Is  mairg  a  chuireas  air  chul 

a  dhaoine  fein. 

8.  Di-Sathuirn         Aithne      an      Leodhasaich 

mhoir  air  an  Leodhas- 
ach  eile,  aithne  gun 
chuimhne. 

9.  Di-Dbmhnaich    Is  aithne  do'n  Tighearna  an 

dream  sin  as  leis. — 2  Tim. 
ii.  19- 
Urnuigh  an  diugh  is  breu- 
gan  am  maireach. 

Nach  bu  tu  an  cealgair,  mar 
thubhairt  an  dall  ris  an 
sgathan. 

Is  maith  an  sgathan  suil 
caraide. 

Na  diobair  caraid  's  a' 
charraid. 

Faodaidh  duine  maith  a  bhi 
'n  a  aonar  ach  cha  mhaith 
dha  bhi  'n  a  aonar. 

Is  sona  an  duine  aig  a  bheil 
cairdean. 

Is  sibhse  mo  chairdean-sa  ma 
ni  sihh  gach  ni  a  tha  mi 
ag  aithneadh  dhuibh. — 
losa. 


10. 

Di-Luain 

11. 

Di-Mairt 

12. 

Di-ciadaoin 

13. 

Di-ardaoin 

14. 

Di-haoine 

15. 

Di-Sathuirn 

16. 

Di-Dbmhnaich 

17.  Di-Luain  Dean    maith    do    dheagh- 

dhuine,  's  bidh  an  deagh- 
dhuine  d'a  reir  ; 

18.  Di-Mairt  Dean  maith  do  neo-dhuine, 

's  bidh  an  neo-dhuine  dha 
fhein. 

19-  Di-ciadaoin         Is  duilich  biirn  glan  a  thoirt 
a  tobar  salach. 

20.  Di-ardaoin  Tagh  do  bhean  mar  is  maith 

leat  do  chlann. 

21.  Di-haoine  Sud  mar  thaghadh  Fionn  a 

chiijSiiilmarairneig,  cluas 
mar  dhuilleig. 

22.  Di-Sathuirn         Uchd  mar  ghearran,  speir 

mar  chorran.  's  an  t-alt- 
liithaidh  fad  o'n  cheann. 

23.  Di-Dbmhnaich     Moladh  gach  ni  anns  a  bheil 

anail    an     Tighearna. — 
Salm  cl.  6. 


24.  Di-Luain 


25.  Di-Mairt 


26.  Di-ciadaoin 


27.  Di-ardaoin 


28.  Di-haoine 


29.  Di-Sathuirn 


30.  Di-Dbmhnaich 


31.  Di-Luain 


Is  trom  r'  an  giulan,  uabhar 
is  aineolas. 

Shaoil  leis  gu'm  bu  leis 
fhein  an  cuan  fo  gheas- 
aibh. 

Is  beag  an  t-ionghnadh 
amadan  a  bhi  leannan- 
achd  ri  oinsich. 

Measar  an  t-amadan  glic 
ma  chumas  e  a  theanga. 

Na  gearr  do  sgoi'nan  le  d' 
theanga  fhein. 

Na  cuir  do  spain  an  cal  nach 
buin  dhuit. 

Ge  b'e  le'm  b'aill  beatha  a 
ghradhachadh,  agus  laith- 
ean  maiihe  fhaicinn,  cum- 
adh  e  a  theanga  o  olc. — 
1  Pheadair,  iii.  10. 

Di-D6mhnaich  a'  chadail 
mhoir,  ach  Obh,  Obh, 
Di-Luain  ! 


Air  8 

Ar  dleasdanas  an  Ikhair  Dhe 

(Bha  an  searmon  so  air  a  liuhhairt  an  Eaglais  Ckirt-a-Chruin,  an  Liinnainn^   lets  an  Urramach 
A.  C.  MacGUleathain,  an  Cunndainn.) 

Affus  dlieirich  esan,  agus  dWith  agus  dli'bl  e,  agus  dJi'vinich  e  ann  an  neart  a'  blndh  sin  da  fhichead  la,  agus 
da  fhichead  oidhche,  gu  ruig  Iloreb  sliabh  Dhe.  Agus  chaidh  e  steach  do  iiaimh,  agus  ghabh  e  tamh  innte  ; 
agus,  feuch,  thainig  focal  an  Tighearna  d'a  ionnsuidh,  agus  thubliairt  e  ris  '  Ciod  e  do  ghnothuch  an  so, 
Eliah'?''  —1  RiGH.  xix.  8-9. 


CIOD  e  do  ghnothuch  an  so  an  diugh,  a 
charaid  ?  Maise  agus  oirdhearcas  an  t- 
saoghail  so,  gabhaidh  iad  uile  thairis.  An  uair 
a  theid  an  sanihradh  seachad  thig  am  an 
fhoghair  anns  am  bi  iad  a'  cur  r'a  cheile  toradh 
na  talmhainn  ;  agus  'na  dheidh  sin  thig  dubhar 
agus  diidlachd  a'  gheamhraidh.  Ciod  a  thachras 
rinn  aig  crioch  ai'  turuis  air  an  talamh  so  a  bhos  ? 

Clann  Israeil,  chlaon  iad  air  falbh  o  Dhia. 
Bha  doilgheas  air  an  tir  uile  gu  leir.  An  righ 
agus  am  pobull,  threig  iad  le  cheile  slighean 
agus  reachdan  an  Tighearna.  Bha  iad  a' 
leantainn  aoradh  mearachdach.  Bha  diidlachd 
spioradail  thairis  air  an  th-  uile  gu  leir. 

Aig  an  am  ud  bha  Eliah  mar  ghaisgeach 
treun  a'  seasamh  gu  fearail  air  son  coir  agus 
cor  na  f  ireantachd,  air  son  ainm  agus  gloir  an 
Tighearna,  an  aghaidh  an  righ  agus  an  aghaidh 
an  t-sluaigh  a  threig  lagh  an  Tighearna,  agus 
a  bha  a'  cur  diomb  agus  naire  air  an  tir  uile  gu 
leir. 

Aig  Shabh  Charmed,  sheas  Eliah  gu  fearail 
air  son  ainm  agus  urram  an  Tighearna.  As 
iir,  chuir  Dia  urram  air  ainm  fhein.  Thilg  iad 
a  mach  na  faidhean-breige.  Thainig  an  dile  ; 
chriochnaich  am  na  gort  ;  agus  ruith  Eliah 
mar  roimh-ruithear  air  thoiseach  air  an  ligh 
Ahab  gus  an  d'innis  Ahab  an  Righ  do  lesebeil  ; 
agus  as  a  sin  theich  e  air  son  a  bheatha  gu 
ruige  Beerseba  ;  agus  an  sin  luidh  e  sios,  a' 
deanamh  iirnuigh  ris  an  Tighearna  gu'm 
faigheadh  e  am  bas  far  an  robh  e. 

Shaoil  Eliah  gu'm  b'e  am  an  fheasgair  a  bha 
ann  anns  an  tir.  Shaoil  e  mar  an  ceudna  gu'n 
d'thainig  crioch  air  rim  agus  air  togradh  an 
Tighearna,  a  thaobh  na  "fireantachd  ;  agus 
fo'n  chraoibh-aiteil  dh'iarr  e  d'a  anam  gu'm 
faigheadh  e  bas. 

Aig  an  am  sin  bha  caoimhneas  an  Tighearna 
maille  ri  EUah.  "  Feuch,  an  sin  bhean  aingeal 
ris,  agus  thubhairt  e  ris,  "  Eirich,  ith."  "  Agus 
dh'ith  e  agus  dh'61  e,  agus  luidh  e  a  sios  a  ris." 

Faiceamaid  caoimhneas  Dhe  d'a  phobull 
fhein.  Agus  a  sin  chuir  aingeal  Dhe  e  a  mach 
air  turus  mor  gu  ruige  Horeb,  sliabh  Dhe,  air 
ais  gu  fior  thoiseach  eachdraidh  chloinn  Israeil, 
fada  air  falbh  o  Bheerseba,  agus  fada  air  falbh 


o  Righ  Ahab  agus  o  lesebel.    Faicibh  caoimh- 
neas Dhe. 

An  Dara  Puing 

Do  gach  aon  againn  an  so  an  diugh  tha  na 
facail  so,  "  Ciod  e  do  ghnothuch  an  so  ?  "  a' 
tighinn  dhachaidh  leis  a'  ghairm  a  tha  g'ar 
p-airm  a  mach  ris  an  obair  a  tha  air  thoiseach 

o 

oirnn. 

Dhuinne  a  bhuineas  do'n  Ghaidhealtachd  tha 
againn  dileab  uasal,  eireachdail.  Anns  na 
Garbh-chriochan  ud  mu  thuath,  bha  dream  a 
bha  uasal,  glan,  agus  grinn  ;  dream  a'  bha 
leantuin  dliith  ri  firinn  dhearbta  na  Bith- 
bhuantachd. 

Bho  latha  gu  latha  bha  iad  a'  coimhlionadh 
gach  dleasanas  a  bha  a'  luidhe  dliith  riu  n'  an 
caithe-beatha.  'N  an  cleachdaidhean,  bha  iad 
caoimhneil,  cairdeil.  Bha  am  bas  dliith  dhoibh 
a  ghnath,  agus  bha  iad  ag  amharc  a  mach  ri 
nithean  na  siorruidheachd,  ag  cur  an  dochais 
ann  an  maitheas  an  Fhreasdail,  a'  gairm  air 
aimn  an  comhnuidh  aig  caithir  iirnuigh  agus 
aig  caithir  grais. 

Fada  mu'n  do  dhiiisg  Sasunn  as  a  chadal 
mhor  a  thaobh  oirdhearcas  agus  oilean  na 
bardachd,  bha  muinntir  na  Gaidhealtachd  a' 
cur  cliti  air  daimh  agus  air  dachaidh,  a'  seinn 
orain  ghaoil  dhoibhsan  a  bha  beo,  a'  cur  an 
ceill  mar  an  ceudna  ann  am  marbh-rann,  mar 

Chumha  Mhic  Criomain,"  nach  faigh  bas  a 
chaoidh,  gaol  agus  gradh  do'n  chuideachd 
mhor  ud  a  tha  a  nis  maille  ri  Dia. 

Agus  chan  ann  ann  an  Sasunn  a  mhain.  ach 
air  feadh  na  Roinn  Eorpa  uile,  chaidh  a  mach 
cliu  agus  iomradh  air  an  dream  ud  air  son 
foghlum  agus  air  son  oilean.  Bi  sud  an  dileab 
urramach  a  thug  ar  dream  s  ar  diithaich  do'n 
t-saoghal  uile  gu  leir,  anns  an  am  a  chaidh 
seachad. 

Ann  an  eilean  I,  bha  Calum-cille  agus  a 
chuideachd  choir.  An  sud,  thog  iad  do'n 
Tighearna  laoidh-mholaidh  a'  cliiitheachadh 
ainmlehobhah.  Anns  naglinn,mudheasagusmu 
thuath  air  feadh  na  Gaidhealtachd,  tha  iomadh 
cill  a  tha  air  an  latha  'n  diugh  neo-aitichte,  far 
a  bheil  na  naoimh  ud  'n  an  cadal,  a  dhiiisg  ar 

luchd-daimh  agus  ar  luchd-duthcha  a  suain 
agus  a  cadal  a'  pheacaidh  :  agus  mar  an  ceudna 
a  chuir  cos-cheumaibh  ar  sinnsear  air  slighe  a' 
gliocais  agus  air  seol  na  fireantachd. 

Troimh  ghlinn  a  bha  fada,  troimh  choiltean  a 
bha  dorcha,  thar  mointeach  agus  machair  bha 
lad  a'  triall,  thar  gach  caol  agus  sruth  bha  iad  a' 
seoladh,  a'  cur  an  ceill  soisgeul  'na  beatha 
maireannaich  ;  a'  cur  cHii  air  ainm  an  t-Slanuigh- 
eir  a  bhasaich  air  a'  chrann-cheusaidh  agus  a 
dh'  eirich  a  rithist  o  na  mairbh. 

Faodar  a  radh  nau'n  dream  againne  mar  a 
bha  e  air  a  chantuinn  mu  chuideachd  eile, "  Cha 
robh  shochd  no  fine  ann  an  eachdraidh  ris  an 
do  thachair  iad  air  nach  robh  iad  a'  toirt  beachd 
air  na  nithean  a  b'fhearr  a  bha  aca  'nan  teagasg 
agus  'nan  caithe-beatha  :  agus,  mar  an  ceudna, 
bha  ar  sinnsear  a'  toirt  do  na  cinnich  bhorb  ud 
am  fearalas  agus  an  diirachd-cridhe  sin  a  bha 
iad  a'  cleachdadh  agus  a'  teagasg  na'm  measg 
fhein." 

Is  i  sud  an  oighreachd  oirdhearc  a  thug  ar 
dream  agus  ar  luchd-daimh  do'n  t-saoghal,  an 
dileab  bith-bhuan,  uasal,  rioghail,  a  dh'fhag  iad 
dhuinne  mar  ar  seilbh,  dileab  nach  diobair  sinn 
a  chaoidh. 

Durachd  ar  sinnsir 

Ann  an  eachdraidh  na  Gaidhealtachd  tha 
aimsir  ann  a  bha  soillseachadh  mar  shoillse 
na  greine  air  latha  boidheach  samhraidh  ;  agus 
tha  aimsir  eile  ann  mar  dhiidlachd  agus  gaill- 
ionn  a'  gheamhraidh  am  measg  aineolas  inntinn 
agus  anama.  Ach  an  uair  a  bha  an  saoghal  uile 
troimh-cheile,  bha  ar  sinnsear  agus  ar  luchd- 
diithchais  a'  leantuinn  dliith  ri  caithir  urnuigh 
agus  caithir  grais,  a'  cur  an  dochais  ann  am 
maitheas  agus  ann  am  freasdal  Dhe. 

An  cleachdadh  a  bha  iad  fhein  a  leantuinn  an 
am  an  oige  bha  iad  a'  teagasg  do'n  chloinn 
anns  gach  teaghlach,  mu  dheas  agus  mu  thuath 
air  feadh  na  Gaidhealtachd  uile-gu-leir.  Bha 
gach  mathair  a'  teagasg  a  cloinne  anns  na 
nithean  sin  a  bhuineas  do'n  bheatha  mhair- 
eannaich,  'g  an  teagasg  anns  na  nithean  a' 
bhuineas  do  fhocal  Dhe,  'g  am  foghlum  ann 
an  cleachdadh  urnuigh  aig  caithir  grais,  'g  an 
treorachadh  ann  an  slighe  na  fireantachd  agus 
ann  an  cos  cheumaibh  an  t-Slanuigheir  losa 
Criosd.  Nach  trie  a  thachair  e  gu'n  robh  an 
fhardach  gle  lom,  agus  is  trie  a  bha  gainne  's 
an  teaghlach,  ach  bha  iad  beartach  anns  a' 
bheartais  sin  a  bha  chum  na  beatha  mairean- 
naich ?  Bha'n  caithe-beatha  air  an  cleachdadh 
a  reir  reachdan  agus  riiin  Dhe,  a'  cur  an 
dochais  ann  an  lehobheh  nach  leig  le  d'  chos 
sleamhnachadh  ;  am  fear-coimhead  air  nach 
tuit  clo-cadail  no  suain  aig  am  air  bith. 

Am  measg  gort  is  gainne  bha  iad  a'  leantuinn 
dliith  ris  na  nithean  a  mhaireas,  na  nithean  sin 
a'    bhuineas    do'n    t-siorruidheachd.      Bha    an 


eluasan  ag  eisdeachd  ris  a'  ghuth  bhinn  chiiiin 
sin  nach  buin  do'n  t-saoghal  so.  B'e  am  miann 
agus  an  durachd,  tre  reite  losa  Chriosd,  'n  uair 
a  thig  sgaradh  eadar  chorp  agus  anam,  gu'n 
seasadh  iad  an  lathair  Dhe,  air  an  deanamh 
iomchaidh  trid  bas  agus  trid  aiseirigh  ar 
Slanuigheir  a  bhasaich  air  a'  chrann-cheusaidh, 
a  dh-eirich  a  rithisd  o  na  mairbh,  agus  a  tha  a 
nis  'n  a'  shuidhe  aig  deas-laimh  Righ  na  gloir. 
A  chairdean,  ciod  i  am  meas  a  tha  sinne  a' 
cur  air  an  oighreachd  agus  air  an  dileab  sin,  an 
oighreachd  agus  an  dileab  nach  truaill  an 
leomainn  no  a'  mheirg? 

Anns  an  am  a  ta  ri  teachd 

Ann  am  beinn  an  Tighearna  ann  an  Horeb 
shaoil  Eliah  gu'm  b'e  am  anfheasgair  a  bha  ann, 
am  dol  fodha  na  greine.  Bha  Eliah  fo'n  bharail 
gu'n  d'  thainig  ceann-criche  air  obair  an  Tigh- 
earna. A  chairdean,  cha  b'e  am  an  fheasgair 
a  bha  ann  idir  ach  am  na  maidne.  Bha  seirbh- 
iseach  dileas  an  Tighearna  sgith  'na  chorp  agus 
fo  dhiobhail-misnich  'na  chridhe.  Aig  an  am 
sin,  d'a  sheirbhiseach  fhein,  sgith  agus  saruichte 
mar  a  bha  e,  thainig  Dia  e  fein  dluth,  a'  toirt 
sith-anama  do  Eliah,  'g  a  bheannachadh  le 
neart  agus  le  dochas  as  iir.  Cha  b'ann  anns  a' 
ghaoith  mhoir  a  bha  reubadh  nan  creagan  'n  am 
bloighdibh,  no  anns  a'  chrith-thalmhain,  no 
anns  an  teine  a  bha  Dia  'g  a  fhoillseacadh  fhein, 
ach  anns  a'  ghuth  chiiiin  chaol,  mar  oiteag 
ghaoithe  a'  gabhail  seachad,  gach  ni  aig  tosd, 
a  bha  Dia  g'a  nochdadh  fhein  do  Eliah,  anns  na 
facail,  "  Ciod  e  do  ghnothuch  an  so,  Ehah  ?  " 

Anns  gach  gleann  agus  eilean,  mu  dheas  agus 
mu  thuath,  air  feadh  na  Gaidhealtachd  uile  gu 
leir,  far  an  robh  seirbhisich  an  Tighearna  a' 
gairm  air  ainm  an  Tighearna,  tha  an  obair  a  bha 
iadsan  a'  deanamh  's  am  sin  g'  a  deanamh  air 
an  latha  'n  diugh.  Anns  gach  sgoil  anns  a' 
Ghaidhealtachd  thatar  a'  teagasg  focal  an 
Tighearna  ;  anns  gach  sgoil  agus  gach 
sgoil-Shabaid  tha  a'  chlann  air  am  brosnachadh 
agus  air  an  cleachdadh  ann  an  teagasg  a' 
Bhiobuil  Naoimh  ;  siiilean  oga  air  an  togail  ris 
an  t-Sion  shuas,  an  cos-cheumaibh  a'  treorachadh 
ann  an  slighe  na  firinn  a  tha  stiuireadh  gu  aros 
Dhe. 

Agus,  mar  aig  sliabh  Horeb,  thuig  Eliah  gu'n 
robh  obair  mhor  fathast  r'a  deanamh  air  son 
aobhar  Dhe,  air  an  latha  'n  diugh,  tha  ar  luchd- 
diithchais  a'  cur  an  dochais  ann  am  maitheas 
Dhe,  a'  creidsinn  focail  an  t-Salmadair  : 

"Is  e  an  Tighearna  mo  bhuachaile  ;  cha 
bhi  mi  ann  an  dith.  Ann  an  cluainibh 
glas  bheir  e  orm  luidhe  sios  ;  laimh  ri 
uisgeachaibh  ciiiin  treoraichidh  e  mi. 
Aisigidh  e  m'  anam  ;  treoraichidh  e  mi 
air  slighibh  na  fireantachd  air  sgath  ainme 
fein." 

Is  iad  a'  chlann  dochas  ar  diithcha.  An  teagasg 
a  tha  iad  a'  faotainn  an  laithean  an  oige  cha 
diobair  iad  gu  brath.  Is  e  sin  an  teagasg  a 
mhaireas.  Is  e  sin  an  obair  a  mhaireas  bith- 
bhuan  ;  agus  mar  tha  chlann  a'  fas  ann  am 
spionnadh  cuirp  agus  inntinn,  tha  iad  a'  fas  ann 
an  eolas  air  an  t-Slanuighear,  a'  deanamh  greim 
air  an  earail — "  Togaidh  mi  mo  shuilean  chum 
nam  beann  o'n  tig  mo  chabhair." 

"  S  e  chi  na  big  a  ni  na  big  ; 

'S  e  chluinneas  iad  a  chanas  iad." 

Agus,  a  chairdean,  am  feadh  a  tha  an  obair 
mhor  ud  a  thaobh  reachdan  Dhe  air  a  coimh- 
Honadh  am  measg  na  cloinne,  bithidh  ar  luchd- 
diithcha  a'  leantuinn  dliith  ri  "  ceud-thoiseacha 
briathar  Dhe  "  .  .  .  "  air  an  cleachdadh  ni 
eadar-dhealachadh  a  chur  eadar  maith  agus 
olc." 

An  Obair  a  tha  air  thoiseach  oirnn 

A  chairdean,  chan  e  ciaradh  an  fheasgair  a 
tha  ann,  no  am  dol  fodha  na  greine,  ach  am 


na  maidne  'n  uair  a  bhitheas  daoine  foirfe  treun 
a'  dol  a  mach  ri  obair  an  latha.  Tha  obair  mhor 
r'a  dheanamh  fathast,  agus  is  cubhaidh  dhuinn 
a  bhi  'g  ar  brosnachadh  f  hein  ri  obair  an  Tigh- 
earna,  aig  caithir  grais  a  bhi  tarruing  dluth  ri 
Dia,  ann  an  tigh  Dhe  a  bhi  a'  cur  urram  air 
ainm, — a'  leigeil  ris  do'n  t-saoghal  gu'm  bheil 
sinne,  gun  naire,  a'  leantuinn  dliith  ri  lehobhah, 
— "  Ach  air  mo  shonsa,  agus  air  son  mo 
thighe,  ni  sinn  seirbhis  do'n  Tighearna." 

Tha  an  aimsir  a  tha  air  thoiseach  oirnne 
dorcha  do  ar  suilean,ach  tha  i  fosgailte  do'n  eolas 
sin  a  tha  maille  ri  Dia.  Tha  lehobhah  a'  coimh- 
lionadh  gach  ni  a  reir  a  thoile  naomha  fein. 
Tha  esan  g'ar  gairm  gu  bhi  'n  ar  comh-oibriche 
leis  fein.  Agus  is  leoir  dhuinne  a  bhi  gabhail 
ceum  air  cheum  maille  ni  Dia  aig  gach  am,  gus 
an  coimhlion  sinn  an  obair  agus  an  dleasdanas 
sin  gus  a  bheil  esan  'g  ar  gairm. 

Tha  obair  r'a  dheanamh,  agus  ruinne  tha 
Dia  a'  deanamh  ath-chuinge  gu'm  bi  sinn 
dileas,  foighidinneach,  deanadach,  a'  sior- 
mheudachadh  ann  an  seirbhis  a  rioghachd. 


Anns  a'  Chathair 


AN  am  a'  chogaidh  mu  dheireadh  bhithinn  a' 
xAcluinntinn  cuid  de  dhaoine  ag  radh  gu'm  b'e 
mi-naomhachadh  na  Sabaid  aon  de  na  h-aobh- 
aran  a  thug  air  Dia  na  rioghachdan  a  smach- 
dachdadh  le  cogadh.  Chan  'eil  mise  a'  creidsinn 
sin,  ach  a  mhain  anns  an  t-seadh  gu'm  faodar 
mi-naomhachadh  na  Sabaid  a  ghabhail  mar 
chomharradh  follaiseach  air  neo-dhiadhaidh- 
eachd  nan  rioghachdan  ;  an  uair  a  thig  neo- 
dhiadhaidheachd  gu  ire  shonruichte  daonnan 
beiridh  i  am  bas  agus  truaighe. 

Bha  fichead  aobhar  aig  a'  chogadh  a  tha 
furasda  gu  leor  an  tuigsinn  an  taobh  a  mach  de 
bhriseadh  na  Sabaid,  is  saoilidh  mi  cuideachd 
nach  'eil  e  idir  a  reir  doighean  Dhe  gu'm  biodh 
Arabaich  is  Turcaich  air  am  mort  a  chionn  nach 
'eil  Breatunnaich  no  Frangaich  a'  coimhead  la 
an  Tighearna  mar  bu  choir  daibh.  Tha  gach 
peacadh  a'  toirt  a  mach  a  thoraidh  fein,  ach  ged 
nach  'eil  mise  a'  creidsinn  gur  ann  a  pheanas- 
achadh  na  rioghachd  so  air  son  mi-naomhachadh 
na  Sabaid  a  chuir  Dia  an  cogadh  mor  (cha  b'e 
Dia  iighdar  a'  chogaidh  ach  daoine)  tha  mi  a' 
creidsinn  le  m'  uile  chridhe  gu  bheil  uilc  gun 
aireamh  a'  leantuinn  mi-naomhachadh  la  an 
Tighearna,  araon  am  beatha  dhaoine  agus  an 
ciiisean  na  rioghachd. 

Bu  mhaith  an  gnothuch,  ma  ta,  na'n  deanadh 
buill  na  h-eaglais  anns  gach  sgireachd  na's 
urrainn  iad  a  dheanamh  a  chum  na  cleachd- 
aidhean  a  bha  aig  an  eaglais  Chriosduidh  o 
thoiseach  a  thaobh  la  an  Tighearna  a  chumail 
suas.  Mur  dean  an  luchd-aideachaidh  sin  co 
eile  air  a  bheil  e  mar  fhiachaibh  a  dheanamh  ? 


Aoradh  an  Tighearna  agus  co-chomunn  nam 
braithrean,  sin  na  nithean  sonruichte  a  bha  aig 
na  ceud  chreidmhich  anns  an  t-sealladh  ann  a 
bhi  coimhead  la  an  Tighearna,  agus  mur  bheil 
Criosduidhean  an  la  an  diugh  a'  naomhachadh 
an  la  anns  an  dbigh  sin  chan  'eil  iad  'g  a  choimh- 
ead  anns  an  doigh  cheart. 

O  chionn  iomadh  bliadhna  tha  an  rioghachd 
a'  dol  air  a  h-ais  a  thaobh  coimhead  la  an  Tigh- 
earna, ach  anns  na  bliadhnachan  mu  dheireadh 
so  chaidh  i  leis  a'  bhruthach  uile  gu  leir.  Is 
gann  gu'n  aithnich  thu  an  diugh  le  sealltuinn 
air  an  rathad  co  dhiu  a  tha  ann  Di-Sathuirn  no 
Di-domhnaich  ;  air  an  la  naomh  tha  upraid  an 
t-saoghail  a'  dol  air  aghaidh  mar  air  laithean 
eile,  agus  tha  fada  barrachd  de  mhuinntir  na 
h-eaglais  a'  ruith  air  na  rathaidean  mora  na 
chithear  dhiubh  anns  an  eaglais.  Chan  e  na 
h-ana-creidich  a  mhain  a  tha  a'  mi-naomhachadh 
la  an  Tighearna  an  diugh  ach  muinntir  na  h- 
eaglais  Chriosduidh  fein  ;  foirbhich  agus  luchd- 
aideachaidh  agus  daoine  a  bha  air  am  baisteadh 
an  ainm  Chriosd, — chithear  iad  air  la  an  Tigh- 
earna a'  seachnadh  tigh  an  Tighearna  agus 
comunn  a  shluaigh  gus  an  la  a  chur  seachad 
a  reiseadh  ann  an  caraichean  air  feadh  na 
diithcha. 

Is  ann  air  son  aoradh  Dhe  a  chaidh  la  an 
Tighearna  a  chur  air  chois  an  toiseach,  agus 
chan  urrainn  duine  air  bith  a  tha  gabhail  air  a 
bhi  'n  a  Chriosduidh  an  la  a  chur  seachad  ann 
an  doigh  iomchuidh  mur  cuir  e  seachad  pairt 
dheth  ann  an  aoradh.  Chan  abair  mi  aoradh 
follaiseach  ann  an  tigh  an  Tighearn,  oir  ged  tha 

e  ceai't  agus  iomchuidh  do'n  h-uile  Criosduidh 
aig  a  bheil  an  comas  dol  do'n  eaglais  theid  aig 
daoine  air  urnuigh  a  dheanamh  leo  fein  cho 
mhaith  's  a  theid  aca  anns  an  eaglais,  is  tha 
seorsa  dhaoine  ann  a  gheibh  barrachd  buann- 
achd  le  bhi  leughadh  na  Firinn  agus  ag  iirnuigh 
leo  fein  na  gheibheadh  iad  anns  an  eaglais. 

Chan  'eil  so  a'  ciallachadh  gu'm  faodai*  dear- 
mad  a  dheanamh  air  a  bhi  dol  do'n  eaglais. 
Chan  'eil  idir  ;  is  fhada  bhuam  e  a  leithid  sin 
a  radh.  Chan  e  mhain  gu  bheil  dearmad  air 
aoradh  follaiseach  na  h-eaglais  'n  a  dhroch 
chleachdadh  ann  am  fianuis  dhaoine  ach  tha  e 
'na  chomhaiTadh  cinnteach  air  marbhantachd 
spioradail.  Ged  dh'  fhaodas  iomadh  cealgair  a 
bhi  dol  do'n  eaglais  agus  iomadh  duine  maith 
a  bhi  fantuinn  aisde,  gidheadh  tha  e  fior  ann 
an  doigh  fhar suing,  gur  e  na  daoine  aig  a 
bheil  suim  do  Dhia  agus  d'a  lagh  a  chithear  anns 
an  eaglais,  agus  gur  e  na  daoine  aig  nach  'eil 
suim  dhiubh  idir  nachfkaicear  innte.  Cha  chord 
e  ri  cuid  de  dhaoine  so  a  chluinntinn  ach  tha  e 
fior  air  a  shon  sin. 

Bu  mhaith  leam  a  chreidsinn  gu'm  bi  na 
daoine  nach  fhaicear  anns  an  eaglais  a'  cur 
seachad  an  la  naomh  ann  an  doigh  air  chor-eigin 
a  bhios  buannachdail  d'  an  anam,  ach  is  mor  m' 
eagal  nach  bi.  Tha  e  fior  nach  'eil  lathaireachd 
Dhe  air  a  cheangal  ri  aite  seach  aite  ach  tha 
gealladh  sonruichte  ann  a  dh'  fhaodas  sinn  a 
thagar  an  uair  a  chruinnicheas  sinn  ann  an  tigh 
na  h-ixrnuigh.  Is  e  orduighean  na  h-eaglais  na 
meadhonan  o'n  leth  a  muigh  leis  a  bheil  Criosd 
a'  comh-phartachadh  ruinn  sochairean  an  t-sois- 
geil,  agus  tha  iadsan  a  ni  dearmad  air  na  meadh- 
onan sin  a'  diultadh,  ann  an  tomhas,  gras 
Dhe. 

Chan  'eil  e  iongantach  nach  tugadh  ludhaich 
agus  Mohammedanaichj  no  daoine  ain-diadh- 


aidh  geill  do  la  an  Tighearna,  no  gu'ncuireadh 
an  seorsa  sin  an  la  naomh  seachad  ann  am 
faoineas  no  ann  am  baoth-shiigradh.  Ach  ciod 
a  theirear  ris  na  creidmhich  a  tha  'ga  mhi- 
naomhachadh  ?  Ciod  ach  gu  bheil  iad  'n  an 
culaidh-bhroin ;  gu  bheil  iad  neo-dhileas  d'  an 
aidmheil,  agus  a'  cur  toil  is  aithne  Dhe  an  suar- 
achas.  Tha  iad  a'  gabhail  taobh  an  t-saoghail 
an  aghaidh  na  h-eaglais  agus  a'  cur  a  h-ainm 
agus  a  h-obair  an  suarachas. 

Tha  gu  leoir  de  dhaoine  a  tha  creidsinn  gu 
bheil  e  maith  do'n  diithaich  aon  la  anns  an 
t-seachduin  a  bhi  air  a  naomhachadh,  air  a 
chumail  samhach,  saor  o  obair  agus  o  ixpraid  an 
t-saoghail,  nach  'eil  a'  deanamh  dad  gus  na 
riiintean  sin  a  chuideachadh.  Bu  mhaith  leo 
daoine  eile  'ga  dheanamh  ;  bu  mhaith  leo 
maith  an  la  naoimh  f  haotainn  uair  air  bith  a  thig 
e  'n  an  cinn  dol  do'n  eaglais  agus  am  measg 
comunn  am  braithrean,  ach  gun  dad  a  bhi  aca 
fein  r'a  dheanamh  gus  orduighean  an  t-soisgeil 
agus  la  an  Tighearna  a  chumail  beo. 

Chan  e  mhain  gu  bheil  soirbheachadh  na 
h-eaglais  ach  tha  soirbheachadh  an  t-soisgeil 
agus  rioghachd  Chriosd  an  crochadh  ri  la  an 
Tighearna  a  bhi  air  a  choimhead  naomh  is  sam- 
hach, air  chor  agus  gu'm  bu  choir  do  bhuill  na 
h-eaglais  dol  ann  an  co-bheinn  a  dh'  fheuchainn 
nach  bi  di-chuimhne  air  a  dheanamh  air  Criosd 
gu  buileach  anns  an  diithaich  so  air  a  la  fein. 
Bu  mhaith  an  gnothuch  na'm  biodh  comunn 
anns  gach  coimhthional  anns  an  eaglais  a  dhion  la 
an  Tighearna  o  na  fasain  lira,  direach  mar  tha 
comuinn  againn  a  thagar  ciiis  nan  cinneach,  no 
ciiis  nan  ludhach,  no  a  chruineachadh  airgid 
air  son  na  ministrealachd.  Gun  la  an  Tighearna 
air  a  chumail  naomh  is  urramach,  dealaichte  o 
laithean  eile,  faodaidh  an  eaglais  a  dorsan  a 
dhimadh. 


Anns  a'  Choille  Bheithe 

{Naidheachd  do'n  chloimi) 


THA  mi  dol  a  dh'innseadh  naidheachd  dhuibh 
mu  dhuine  naomh  ;  duine  a  chunnaic  seall- 
adh  iongantach  is  maiseach  nach  facas  riamh 
air  muir  no  tir. 

B'e  Colman  ainm  an  duine,  agus  bha  a  chridhe 
cho  neo-chiontach  ris  an  eun  neo-lochdach  o'n 
d'  fhuair  e  e.  Fichead  bliadhna  agus  an  corr 
cha  robh  'n  a  chridhe  ach  aon  smuain,  is  aon 
dtirachd,  is  aon  ghuidhe  ;  gu'm  faiceadh  a 
shiiilean  aodann  agus  cruth  an  t-Slanuigheir 
bheannaichte,  mar  bha  e  ann  an  coslas  a 
dhaonnachd. 

Air  ghaol  a  bheatha  a  chur  seachad  ann  an 
urnuigh,  ann  an  aoradh  an  Tighearna,  agus  ann 
an  oibre  maithe,  chuir  e  ciil  ri  iipraid  agus 
aighear  an  t-saoghail,  is  chaidh  e  do  thigh- 


mhanach  far  an  robh  daoine  diadhaidh  eile  a' 
gabhail  ciiraim  d'  an  anam  agvis  a'  deanamh 
oibre  na  trocair. 

Anns  a'  mhainisdir  chaidh  laithean  Cholmain 
seachad  mar  shruth  seimh.  Thug  e  barr  air  na 
manaich  eile  ann  an  diadhaidheachd,  ann  an 
diirachdas  athchuingean,  agus  ann  an  irioslachd. 
B'e  a  chridhe  cridhe  a  bu  chaomhaile  an  uair  a 
thigeadh  creuchdaich  thruagha  a  dh'  iarraidh 
leighis,  agus  a  lamh  lamh  a  b'  fhialaidhe  an 
uair  a  thigeadh  bochdan  agus  acraich  a  dh' 
iarraidh  deirce.  i 

La  de  na  laithean  agus  Colman  air  a  ghliiinean  j 
ag  urnuigh  'n  a  sheomar,  agus  aghaidh  air  an  j 
aird  an  Ear  (an  aird  as  a  bheil  dochas  aig  na  i 
naoimh  ri  teachd  an  Tighearna)  dh'  fhas  an 

seomar  dubh  dorcha,  ach  an  ath  mhionaid 
dhealraich  solus  ami  nach  faca  stiil  duine  riamh 
a  leithid,  mur  faca  an  triiiir  dheisciobul  e  air  a' 
bheinn.  'Na  sheasamh  os  cionn  Cholmain,  ann 
an  riochd  beo,  bha  an  Tighearna  losa,  agus  b'e 
so  a  choslas  daonna  ;  duine  mor  is  maiseach 
le  aodann  flathail  is  pearsa  dhireach,  a  shiiilean 
gorm,  is  fhalt  air  dhath  an  oir.  Cha  b'  ann 
mar  bha  e  an  deidh  a  cheusaidh  a  dh'fhoillsich 
an  Tighearna  e  fein  do  Cholman,  oir  cha  robh 
larach  nan  tairngean  'n  a  lamhan,  ach  mar  bha 
e  ann  an  GaUle  m'  an  do  bhris  peacadh  an 
t-saoghail  a  chridhe. 

Leuni  cridhe  Cholmain  le  moit  an  uair  a 
chunnaic  e  losa.  Ann  an  ro-aoibhneas  a  chridhe 
bhuail  eagal  e  nach  robh  ann  ach  bruadar,  a 
cheart  leithid  's  a  chunnaic  e  'n  a  chadal 
ioraadh  oidhche.  Far  a  bheil  ionmhas  duine, 
an  sin  bithidh  a  chridhe  ;  'n  a  chadal  agus  'na 
dhiisgadh  b'e  Galile  ceann-uidhe  smuaintean 
Cholmain  agus  b'e  losa  miann  a  chridhe.  Cha 
luaithe  a  leagadh  e  a  cheann  air  a'  chluasaig 
na  shiubhladh  e  air  sgiathaibh  na  h-aisling  gu 
tir  an  aigh,  agus  dh'  fhanadh  e  an  sin  gu  latha, 
an  companas  nan  abstol  naomh,  agus  e  fein 
agus  iadsan  ag  eisdeachd  ri  cosmhalachdan  na 
rioghachd  o  na  bilean  beannaichte  anns  an  robh 
gras  agus  firinn. 

Ach  cha  bu  bhruadar  an  sealladh  ud.  Las 
a  chridhe  le  ionghnadh,  air  chor  agus  gu'n  do 
chaill  e  a  chainnt  car  greis.  Ach  air  dha  amh- 
arc  air  an  aodann  chiiiin  ghlac  e  misneach 
"  Co  mise,"  ars'  esan,  "  gu'n  tigeadh  tusa  mo 
Thighearna  a  steach  do  mo  sheomar  bochd  ; 
chan  airidh  mi  gu'm  beanainn  ri  iomall  do 
thrusgain." 

M'  am  b'  urrainn  e  an  corr  a  radh  thoisich 
clag  na  mainisdir  air  bualadh,  is  chuimhnich 
Colman  gu'm  be  uair  a'  mheadhoin  la  a  bha 
ann.  Aig  da  uair  dheug,  a  Luan  's  a  Dhomh- 
nach,  a  Shamhradh  's  a  Gheamhradh,  fliuch  no 
tioram,  bhiodh  diolacha-deirce  na  diithcha  a' 
cruinneachadh  gu  geata  na  mainisdir  ;  eas- 
laintich  ag  iarraidh  cungaidh-leighis,  doill  ag 
iarraidh  sabh-shul,  is  acraich  ag  iarraidh  arain. 
Bha  a  latha  fein  air  a  chur  a  mach  do  gach  aon 
de  na  manaich  gu  bhi  frithealadh  dhaibh,  agus 
b'e  an  diugh  latha  Cholmain.  Riamh  roimhe 
cha  do  stad  an  clag  de  bhualadh  gun  Colman 
a  bhi  aig  a'  gheata,  a'  feitheamh  air  na  truagh- 
ain,  oir  cha  bu  cheum  air  ghaig  leis  an  duine 
naomh  dol  gu  obair  na  h-iochd.  Ach  an  diugh 
b'  fhearr  leis  fantuinn  'n  a  sheomar  ag  amharc 
air  aodann  a  Thighearna.  Bha  e  duilich  gu'n 
do  bhuail  an  clag  an  uair  a  bha  anam  a'  snamh 
ann  an  solas  nach  d'  fhiosraich  e  riamh  a  leithid. 
Cha  robh  fhios  aige  ciod  a  dheanadh  e,  co 
dhiiibh  a  dh'  fhanadh  no  dh'  fhalbhadh  e.  An 
leigeadh  e  leis  na  truaghain  feitheamh  ?  Bu 
dona  sin,  oir  bha  an  leon  'g  a  ghairm.  Am 
fagadh  e  a  shlanuighear,  agus  gun  fhios  am 


faiceadh  a  shiiil  e  tuilleadh  ?    Bu  dona  sin,  oir 
bha  a  ghradh  'ga  tharruing. 

Anns  an  iom-chomhairle  so  thubhairt  Colman 
gu  beag  ris  fein,  "  Treoraich  mi,  a  Dhe,  ann  am 
breitheanas,"  agus  m'  an  gann  a  thubhairt 
thainig  am  facal  so  'n  a  inntinn,  agus  an  ath 
mhionaid  bha  e  sgriobhta  air  ballachan  an 
t-seomair. 

Dean  do  dhleas  is  cum  a  choir 
Earh  ri  Dia  nan  gras  an  corr. 

An  sin  dh'  eirich  e  is  chaidh  e  a  mach.  An 
uair  a  rainig  e  an  geata  bu  mhuladach  an 
sealladh  a  bha  roimhe  ;  fir  is  mnathan  air 
bheul  a'  bhais  le  caitheamh,  no  air  an  cromadh 
le  loinidh  ;  clann  gun  stiall  de'n  aodach  orra  ; 
doill  agus  bacaich  agus  lobhair,  agus  iad  uile 
'n  an  aon  torr,  a'  putadh  agus  a'  gearradh 
roimh  cheile,  mar  bha  na  creuchdaich  aig  lochan 
Bhetesda. 

Bha  am  feasgar  a'  ciaradh  m'  an  do  nigh 
Colman  casan  an  fhir  mu  dheireadh,  is  fad  na 
h-iiine  a  bha  e  a'  ceangal  an  lotan  cha  d'  thug 
e  aon  smuain  do'n  Aoigh  bheannaichte  a  dh' 
fhag  e  'n  a  sheomar.  Ach  an  uair  a  bha  obair 
an  la  criochnaichte  chuimhnich  e  air  a'  ghloir 
a  chaill  e  le  dol  a  mach  a  fhrithealadh  do  na 
h-uireasbhuidhich  an  aite  fantuinn  maille  r'a 
Thighearna  anns  an  t-seomar.  Sgith  'n  a 
bhodhig  is  trom  'n  a  inntinn  dh'  fhosgail  e  an 
dorus,  an  diiil  gu'm  bitheadh  an  seomar  fuar 
falamh  mar  bha  e  an  raoir.  Ach  bha  solus 
nan  neamh  anns  an  t-seomar  fhathast,  agus  an 
Tighearna  losa  'n  a  mheadhon. 

Thuit  Colman  air  a  ghliiinean,  is  rinn  e 
aoradh  d'a  Shlannighear,  ag  radh,  "  Is  beann- 
aichte mo  shuil  a  dhearc  air  maise  t'  aodainn, 
bu  shonas  do  m'  chluais  fuaim  do  ghutha  a 
chluinntinn."  An  sin  shiolaidh  an  solus  air 
falbh,  ach  air  do  'n  Tighearna  a  bhi  dol  as  an 
t-sealladh  labhair  e  aon  fhacal,  agus  b'e  so  am 
facal  a  chuala  Colman — 

Na  're  d'  fhan  thusa,  dK  fhalhh  mise. 

Fad  na  h-oidhche  mheomhraich  an  duine 
naomh  air  an  fhacal  sin  'n  a  inntinn  fein,  gun 
a  thuigsinn,  gus  an  do  bhuail  clag  na  mainisdir, 
a'  gairm  nam  manach  gu  aoradh-feasgair. 
Bhiodh  iad  a'  leughadh  an  Sgriobtuir  fear  mu 
seach,  agus  an  nochd,  b'i  oidhche  Cholmain. 
M'  an  d'  fhosgail  e  an  leabhar  rinn  e  iirnuigh 
ghoirid,  a'  guidhe  gu'n  tugadh  fosgladh  bhria- 
thar  Dhe  solus  agus  tuigse  do  dhaoine  simplidh. 
Agus  b'e  so  an  earrann  a  leugh  e  : 

An  sin  their  an  ICigh  riu-san  air  a  laimh 
dheis,  Thigibh,  a  dhaoine  beannaichte  m 
Athar,  sealbhaichihh  mar  oighreachd  an  rio- 
ghachd a  tha  air  a  h-ullachadh  dhidbh  o 
leagadh  bunaitean  an  domhain.  Oir  bha  mi 
acrach,  agus  thug  sibh  dhomh  biadh ;    bha 


ANNS  A'  CHOILLE  BHEITHE— AIG  AN  UINNEIG 


mi  tartmhor,  agus  thug  sihh  dhomh  deoch  ; 
bha  mi  am  choigreach  agus  thug  sibh  aoigh- 
eachd  dhomh  ;  lomnochd  agus  dK  eidich  sihh 
mi ;  hha  mi  easlan  agus  thainig  sibh  'gam 
amharc  ;  hha  mi  am  priosan,  agus  thainig 
sihh  am  ionnsuidh. 

An  sin  freagraidh  na  fireanan  e,  ag  radh, 
A  Thighearna  c'uin  a  chunnaic  sinne  thu 
acrach,  agus  a  thug  sinn  dhuit  biadh  ?  no 
tartmhor  agus  a  thug  sinn  dhuit  deoch  ?  Agus 
c'uin  a  chunnaic  sinn  ad  choigreach  thu,  agus 
a  thug  sinn  aoigheachd  dhutt?  no  lomnochd 
agus  a  dh'  eidich  sinn  thu?  Agus  c'uin  a 
chunnaic  sinn  easlan  thu,  no  ann  am  priosan, 
agus  a  thainig  sinn  ad  ionnsuidh  ?- 


Agus  freagraidh  an  Righ  agus  their  e  riu, 
Gu  deimhin  tha  mi  ag  radh  ruihh,  a  mheud 
agus  gu'n  do  rinn  sibh  e  do  aon  de  na  braith- 
rean  so  agam-sa,  eadhon  dhaibh-san  as  lugha, 
rinn  sibh  dhbmhsa  e. 

An  sin  thuig  Colman  ciod  bu  chiall  do'n 
fhacal  ud  a  labhair  Criosd  'n  a  sheomar, 

Na  'n  d'  fhan  thus  a  dh'  fhalbh  mise. 

Agus  bheannaich  e  ainm  an  Tighearna  a 
chionn  gu'n  d'  thug  fosgladh  a  bhriathar  solus 
dha. 

Air  neamh  is  talamh,  feadh  gach  cian 

Sior  rioghaichidh  caomh-sheirc ; 

Trath  sguireas  teanga  's  fiosachd  Faidh 

Buan-mhairidh  gradh  gun  cheist. 

Co-chruinneachadh  spioradail  an  Srath- 
pheofhair 

BHO  chionn  da  bhUadhna  tha  an  co-chruinn- 
eachadh so  air  a  chumail  air  aghaidh  an 
Srath-pheofhair,  is  tha  sinn  cinnteach  gu'm  bi 
moran  dhaoine,  gu  sonruichte  anns  an  taobh 
Tuath,  toihchte  a  chluinntinn  gu  bheil  na 
coinneamhan  a'  dol  air  aghaidh  am  bhadhna 
a  ris,  o'n  dara  la  fichead  gus  an  ochdamh  la 
fichead  de  September.  An  uiridh  bha  an 
eaglais  Ian  a  h-uile  latha  le  daoine  a  bha  feith- 
eamh  air  Dia  ann  an  urnuigh,  agus  ag  eisdeachd 
r'a  theachdaireachd  o  bheul  nam  braithrean 
urramach  a  bha  labhairt  aig  na  coinneamhan, 
is  bha  e  air  a  radh  ruinn  gu'n  d'  fhuair  moran 
de  na  bha  lathair  beannachd  is  buannachd  anns 
na  coinneamhan. 

Bithidh  coinneamhan  do'n  oigridh  air  an 
cumail  a'  cheud  tri  laithean,  a'  toiseachadh  air 
feasgar  Di-haoine,  an  dara  la  fichead,  agus  na 
coinneamhan  eile  (do  dhaoine  de  gach  aois)  air 
a'  choigeamh  la  fichead  gus  an  ochdamh  la 
fichead. 

Bithidh  aoigheachd  air  fhaotainn  do'n  oigridh 
agus  do  dhaoine  eile  air  feadh  a  bhaile,  air 
chosdus  beag,  ma  chuireas  iadsan  aig  a  bheil 
diiil  a  bhi  aig  a'  chruinneachadh  so  an  Srath- 
pheofhair  fios  gu  ministear  Bhaile-dhuthaich, 
an  t-Urramach  H.  W.  Oldham,  ach  tha  e  air 
iarraidh  orra  fios  a  chur  thuige  trath. 

Mar  tha  fhios  aig  luchd-leughaidh  nan  duil- 
leagan  so  tha  na  coinneamhan  fosgailte  do'n 
h-uile  seorsa  dhaoine  aig  a  bheil  iiigh  ann  an 
nithean  spioradail,  ciod  air  bith  an  eaglais  d'  am 
buin  iad.  Tha  rioghachd  Dhe  na's  farsuinge 
na  eaglais  air  bith  air  thalamh  ;  an  uair  a 
thoisicheas  daoine  air  urnuigh  comhla  agus  air 
bruidhinn  ri  cheile  mu  fhiosrachadh  na  dia- 
dhaidheachd  'nan  anam  fein  tuitidh  na  ballacha- 
meadhon  a  bha  'g  an  dealachadh  sios,  agus 
aithnichidh  iad  a  cheile  mar  bhraithrean.  Agus 


far  a  bheil  am  braithreachas  air  aideachadh,  an 
sin  bidh  aonachd  spioradail  is  toraidhean  an 
Spioraid  Naoimh. 

Tha  e  air  a  radh  gu'm  bi  luchd-labhairt  aig  a' 
chruinneachadh  so  a  bheannaich  Dia  an  obair 
agus  am  fianuis  cheana,ach  c6  air  bith  a  chuireas 
no  dh'  uisgicheas  is  e  Dia  a  mhain  a  bheir  fas,  i 
agus  mar  sin  tha  e  air  iarraidh  air  sluagh  an  \ 
Tighearna  a  bhi  ag  iirnuigh  gu'm  beannaich  e 
na  coinneamhan. 

Naidheachd  mhor  an  eilean  beag 

Chan  'eil  rud  air  an  t-saoghal  as  fhearr  leam 
a  chluinntinn  na  gu  bheil  Gaidheil  oga  a'  cur 
meas  air  sgoilearachd  agus  'gan  dearbhadh  fein 
mar  sgoilearan  maith  anns  na  h-Oil-thighean. 
Ach  ged  dh'  fhaodainn  iomadh  a  h-aon  ain- 
meachadh  air  an  duilleig  so,  a  choisinn  duals 
anns  na  ceithir  Oil-thighean  an  Albainn  am 
bliadhna,  chan  ainmich  mi  ach  dithis  a  mhain, 
Iain  agus  Somhairle  Mac  Ghilleathain  a  eilean 
beag  Ratharsaidh,  a  choisinn  M.A.  an  Oil- 
thigh  Dhun-eideann  ;  Iain  anns  an  t-sreath  as 
airde  an  Laidionn  agus  an  Greigis,  is  Somhairle 
anns  an  t-sreath  as  airde  am  Beurla  agus  an 
litreachas  na  Beurla.  Tha  mi  ag  ainmeachadh 
na  dithis  so  a  chionn  nach  ann  a  h-uile  latha  a 
chithear  da  bhrathair  air  an  crunadh  mar  so 
comhla,  agus  le  cheile  a'  faotainn  M.A.  le  First 
Class  Honours.  Cleas  nan  caorach  tha  moran 
dhaoine  a'  faotainn  M.A.  an  diugh  a  chionn  gur 
aithne  dhaibh  an  garadh  a  leum  far  an  isle  e, 
ach  duine  air  bith  a  fhuair  e  anns  na  canainean 
a  thagh  na  gillean  so,  sin  agad  duine  aig  a  bheil 
M.A.  as  fhiach  M.A.  a  radh  ris.  Is  maith  an 
t-ullachadh  e  air  son  obair  an  t-saoghail  so 
ceann  duine  a  bhi  Ian  de  bhardachd  Homer  no 
de  bhardachd  Wordsworth,  oir  ged  nach  lion 
Wordsworth  brii  agus  ged  nach  goil  Homer 
coire,  chan  'eil  sonas  mhic  an  duine  a  co- 
sheasamh  anns  na  nithean  a  thig  a  mach  a 

coire  agus  a  theid  a  steach  do'n  bhrii.  Ged 
nach  aithne  dhomhsa  na  gillean,  tha  mi  an 
dochas  gu  bheil  am  parantan  beo  gus  an  sonas 
so  fhaotainn  o'n  cloinn. 

An  do  thomhais  e  a  bhriathran? 

Tha  meas  mor  agam  air  an  diadhair  Newman, 
meas  air  a  dhiadhaidheachd,  agus  air  a  dhoi- 
ghean,  agus  gu  sonruichte  air  an  ealadhain  a 
bha  aige  air  sgriobhadh,  ach  saoilidh  mi  gu'n 
do  leig  e  le  pheann  ruith  air  falbh  leis  an  uair 
a  sgriobh  e  na  briathran  so,  "  Tha  am  peacadh 
'na  ni  cho  uamhasach  agus  gu'm  b'  fhearr  a' 
ghrian  agus  a'  ghealach  a  thuiteam  as  na 
speuran,  an  talamh  a  dhol  fas,  agus  na  tha  de 
dhaoine  air  uachdar  a  dhol  bas  le  gort,  na  gu'n 
deanadh  aon  anam  am  peacadh  as  lugha  ;  no 
gu'n  innseadh  e  aon  bhreug  'n  a  dheoin  (ged 
nach  deanadh  a'  bhreug  coire  do  dhuine  eile)  ; 
no  gu'n  goideadh  e  aon  fhardain  bheag." 

Smuainich  air  na  briathran  sin  air  do  shocair, 
a  leughadair,  agus  feoraich  dhiot  fein  an 
cuireadh  tu  t'  aonta  riu.  Ach  co  dhiubh  a 
thomhais  Newman  a  bhriathran  no  nach  do 
thomhais,  b'  fhearr  dhuinn  uile  gu  robh  am 
peacadh  a'  cur  geillt  is  uamhas  oirnn  mar  bha 
e  a'  cur  air-san,  agus  gu  robh  sealladh  againn 
(eadhon  ann  an  tomhas  beag)  air  graineileachd 
a'  pheacaidh  an  suilean  an  Tighearna,  a  tha 
naomh,  naomh,  naomh. 

Tha  eagal  againn  roimh  nithean  eile  anns 
nach  'eil  fath  eagail,  ach  chan  'eil  eagal  againn 
roimh  'n  pheacadh  mar  bu  duth  dhuinn,  oir  tha 
sinn  air  fas  cho  cleachdta  ris.  A'  cheud  uair  a 
chluinneas  balach  mionnachadh  is  mallachadh 
cuiridh  iad  crith  is  goirisinn  air  fheoil  ;  an  ceann 
tiine  bheir  olcas  an  t-saoghail  air  falbh  maotha- 
lachd  a  choguis  ;  agus  air  a'  cheann  mu  dheir- 
eadh  cha  saoil  e  dad  de  mhionnan  agus  de 
chainnt  dhrabasda.  Is  e  an  dion  as  fhearr  o'n 
pheacadh,  e  bhi  'n  a  oillt  agus  'n  a  eagal  dhuinn 
an  comhnuidh. 

lonar-nis  nam  bard 

Ann  an  Sar-obair  nam  bard  Gaidhealach  le 
Iain  Mac  Coinnich  tha  ceithir  deug  air  fhichead 
de  bhaird  air  an  ainmeachadh,  agus  cuid  d'  an 
obair  air  a  thoirt  am  foUais,  gun  ghuth  idir  air 
an  f  headhainn  a  rinn  aon  oran.  Ma  sheallas  tu 
thairis  air  na  h-ainmean  sin,  los  na  baird  a 
shloinneadh  air  an  aite  anns  an  do  rugadh  iad, 
chi  thu  nach  buin  ach  aonan  do  Chataibh,  dithis 


do  Pheairt,  agus  gu  bheil  an  corr  dhiubh  air 
an  roinn  eadar  lonar-nis,  Earra-ghaidheal,  agus 
siorramachd  Rois.  Tha  lonar-nis  fada  fada  air 
thoiseach  air  each  oir  is  mathair  i  do  fhichead 
bard  a  tha  seasamh  anns  a'  cheud  sreath. 

Ciod  air  bith  as  aobhar  dha  tha  e  coltach  nach 
'eil  grunnd  Chataibh  no  Pheairt  freagarrach 
do'n  bhardachd  ;  ged  dh'  fhas  an  cruithneachd 
annta  a  gheibhear  ann  am  bardachd  Dhiighaill 
Bochanan  agus  Rob  Dhuinn  chan  fhaighear 
annta  ach  seagall  mar  is  trice,  agus  seagall 
biorach  cruaidh. 

An  t-urram  do  lonar-nis,  mata,  am  measg  nan 
siorramachdan  eile,  oir  is  e  na  baird  prionnsachan 
a'  phobuill,  agus  is  ann  daibh  a  bhuineas  na 
ceud-chaithriche  le  coir  nadurra.  An  uair  a 
dh'  fhalbhas  na  baird  beannachd  le  gloir  na 
Gaidhlig. 

Mar  sgeul  a  dh'  innseadh 

Tha  iomadh  rud  ann  a  bhios  a'  cur  'n  ar 
cuimhne  mar  thanabliadhnachan  a'  dolseachad, 
ach  bha  so  air  a  chur  'n  am  chuimhne  gu  son- 
ruichte o  chionn  ghoirid  an  uair  a  leugh  mi  gu 
robh  coig  bliadhna  fichead  o  chaidh  an  t-Urra- 
mach  Domhnull  Caimbeul  do  eaglais  Chaluim 
Chille  an  Grianaig.  Nach  saoil  mi  gur  ann  an 
de  a  dh'  fhag  e  Peitidh,  far  an  robh  e  'nuair  a 
b'  aithne  dhomhsa  e  an  toiseach  ! 

Tha  an  coimhthional  a'  fas  fo  chiiram  Dhomh- 
nuill  Chaimbeil ;  tha  corr  agus  da  cheud  gu 
leth  a  bharrachd  air  rola  a'  chomanachaidh  na 
bha  air  an  uair  a  chaidh  e  do  Ghrianaig,  agus 
mar  bhuidheachas  air  son  a  shaothrach  agus 
a  dhichill  ann  an  aobhar  an  t-soisgeil  thug  an 
coimhthional  tabhartasan  fiachail  dha  fein  agus 
d'a  mhnaoi  o  chionn  ghoirid.  Gu'm  meal  e  na 
tiodhlacan  sin,  agus  gu  ma  fada  a  mhealas  e  a 
dhreuchd  fathast,  mar  tha  e  a'  mealtainn  gean- 
maith  agus  gradh  a  bhraithrean  ! 

Aig  a'  choinneamh  anns  an  robh  na  tabh- 
artasan air  an  toirt  dha  bha  e  air  ainmeachadh 
nach  robh  beo  ach  coignear  de'n  luchd-dreuchd 
a  bha  anns  a'  choimhthional  an  uair  a  chaidh 
e  do  Ghrianaig,  Tha  sinn  a'  caitheamh  ar 
bliadhnachan  mar  sgeul  a  dh'  innseadh. 

Am  measg  nam  ministearan  a  bha  anns  an 
eaglais  Ghaidhlig  so  roimh  Mghr  Caimbeul  bha 
Mac  Rath  Mor  agus  Murchadh  Mac  Asgaill  ; 
ach  an  deidh  na  crith-thalmhuinn  agus  an  teine 
tha  guth  ciiiin  caol  a  nis  an  eaglais  Chaluim 
Chille. 


An  lonndrainn 


O,  c'  ait  a  bheil  na  cairdean  graidh 

D'  an  d'  thug  mi  baigh  an  laithean  m'  oig'  ? 

'S  e  fath  mo  mhulaid  is  mo  chraidh 

A  mheud  's  a  tha  dhiubh  'n  diugh  fo'n  fhod. 


O,  slan  le  comunn  caomh  mo  ghaoil 
A  chuireadh  faoilt  am  chridhe  bochd  ! 
Mo  chreach  chan  'eil  iad  air  an  t-saogh'l 
A  dheanadh  aobhach  mise  a  nochd. 


A'  CHEUD  MHIOS  DE'N  FHOGHAR 


A'  Cheud  mhios  de'n  Fhoghar 

Cuairt  na  Gealaich 


A'  cheud  cheathramh,  28mh  la 
An  solus  Ian,  5mh  la 


An  ceathramh  mu  dheireadh,  ISmh  la 
An  solus  ur,  21mh  la 


"  Oir  Fi  aithne  an  righ  mu'n  timchioll  gu'm,  biodh  cuibhrionn  araidh  air  an  son, 
a  dhlighe  fein  air  gach  ici."— Nehemiah,  xi.  23. 


1.  Di-Mairt 

2.  Di-ciadaoin 

3.  Di-ardaoin 

4.  Di-haoine 

5.  Di-Sathuirn 


Is  maith  an  cearcall-mais 
deagh  bhean-tighe. 

Cha  deanar  banas-tighe  air 
na  fraighean  falamh, 

Cha  d'  fhuair  droch  ramh- 
aiche  ramh  maith  riamh. 

Chan  'eil  fell!  aig  na  h-inean 
ach  Di-haoine  is  Di- 
domhnaich. 

Cha  robh  maith  no  olc 
riamh  gun  mhnathan 
uime. 


17.  Di-ardaoin 

18.  Di-haoine 

19-  Di-Sathuii-n 


Is  olc  an  t-aoigh  as  misd  an 
tigh. 

Tigh-osda,  ceardach,  is 
muileann,  na  tri  aitean 
anns  am  faighear  naidh- 
eachd. 

Ma's  breug  bhuam  e  bu 
bhreug  thugam  e. 

20.  Di-Dbmhnaich     Innis  dkomh,  guidheam  ort, 
na  nithe  mora  idle  a  rinn  e. 


21.  Di-Luain 


Di-Dbmhnaich     Tha   Dia   air   fieamh,   agus      gg    Di-Mairt 
ihusa    air   thalamh ;  uime 
sin  bitheadh  do  hhriathran 
tearc. 


10. 


11. 


12. 


13. 


14. 


15. 


16. 


Di-Luain  Is    e    Di-Luain  iuchair   na 

seachduin. 

Di-Mairt  Chan  'eil  taobh  a  theid  am 

meirleach. 
Nach   'eil  meirleach   air  a 
lorg. 

Di-ciadaoin         Seachain  an  t-olc  is  seach- 
naidh  an  t-olc  thu. 

Di-ardaoin  Caineadh     mosaig     air     a 

mathair-cheile. 

Di-haoine  Cha  robh  ctiil  an  amharuis 

riamh  glan. 

Di-Sathuirn        Bu   mhaith   an  saoghal  so 
na'm  maireadh  e. 

Di-Dbmhnaich     Cuimhnich  anis  do  Chruithear 
ann  an  laithean  d'  bige. 

Di-Luain  Cha  robh  saoidh  gun  choi- 

meas. 

Di-Mairt  Gheibh    Gaidheal  fhein   a 

leth-bhreac. 

Di-ciadaoin         Cha  dean  boilich  iomram. 


23.  Di-ciadaoin 

24.  Di-ardaoin 

25.  Di-haoine 

26.  Di-Sathuirn 

27.  Di-dbmhnaich 

28.  Di-Luain 

29.  Di-Mairt 

30.  Di-ciadaoin 

31.  Di-ardaoin 


Far  am  bi  dail  bidh  dear- 
mad. 

Thig  dail  gu  dorus. 

Ge  fada  air  falbh  Barraidh, 
ruigear  e. 

Tha  tri  chasa  deiridh  air  na 
h-eireagan  an  Cearara. 

Gearra  -  ghobaich  gun 
mhodh  gun  oilean  Coill- 
earan  Mhucarna. 

Eireachdas  mnathan  Loch 

Odha. 
Am  breid  odhar  a  thionn- 

dadh. 

Tha  an  Tighearna  Dia  cum h- 
achdach  ;  ni  e  do  ihearn- 
adh. 

Is  trie  a  bha  mo  chridhe  a' 
caoineadh  ged  is  faoin  a 
rinn  mi  gaire. 

Chan  'eil  cleith  air  an  olc 
ach  gun  a  dheanamh. 

Feumaidh  fear  nam  breug 
cuimhne  mhaith  a  bhi 
aige. 

Mar  a  thuiteas  a'  chraobh 
is  ann  a  laia'heas  i. 


Air 

Dia  mar  an  t-uisge 


A' 


"  Thiq  e  cVar  n-ionnsuidh  mar  an  t-uisge,  mar  an  t-uisge  deireannach  a  dli'  uisgicheas  an  talamli." — 

Hosr.A  vi.  3. 

NNS  a'  Bhiobull  tha  teachd  an  Tighearna 
gu  anam  an  duine  air  a  choimeas  ri  teine, 


teine  a  ghlanas  agus  a  loisgeas,  ach  tha  teachd 
an  Tighearna  air  a  choimeas  cuideachd  ri  uisge, 
an  t-uisge  anns  a  bheil  beatha  gach  ni  a  tha  a'  fas. 

Anns  na  laithean  ud  bha  feum  aig  Israel  air 
Dia  a  thighinn  thuca  an  da  chuid  mar  theine 
agus  mar  uisge,  oir  bha  aingidheachd  na  diithcha 
air  eirigh  gu  ire  eagallach.  Anns  a'  cheathramh 
caibideil  tha  Hosea  ag  innseadh  mu'n  chor 
bhronach  anns  an  robh  Israel  gu  spioradail  ; 
tha  e  ag  radh  nach  robh  firinn,  no  ceartas,  no 
eagal  Dhe  anns  an  tir.  Ach  mur  robh  eagal 
Dhe  ann  bha  gu  leoir  de  oibre  Shatain  ann  ; 
mionnan,  agus  breugan,  agus  marbhadh,  agus 
goid,  agus  adhaltranas,  air  chor  agus  gu  robh 
tuigse  nadurra  an  t-sluaigh  air  a  deanamh 
dorcha  le  an  droch  chaitheamh-beatha.  Tha 
sin  daonnan  a'  tachairt  ;  miichaidh  am  peacadh 
an  solus  nadurra  a  tha  ann  an  inntinn  agus  ann 
an  coguis  mhic  an  duine,  is  dorchaichidh  e  an 
cridhe.  Tha  sin  cho  cinnteach  ris  a'  bhas,  agus 
ciod  is  cinntiche  na  sin  ?  Ni  am  peacadh  an 
cridhe  maoth  cruaidh  agus  a'  choguis  gheur  maol. 

Ach  ged  bha  comhstri  aig  lehobhah  ri  Israel, 
agus  ged  bha  am  faidh  Hosea  cinnteach  gu'n 
dioladh  e  le  tomhas  diibailte  an  aingidheachd, 
bha  earbsa  laidir  aige  mar  an  ceudna  ann  an 
trocair  iongantach  an  Tighearna,  agus  mar  sin 
chuir  e  impidh  air  a  luchd-diithcha  aithreachas 
a  dheanamh,  ag  iarraidh  orra  le  uile  dhiirachd 
a  chridhe  eisdeachd  ri  facal  an  Tighearna  agus 
pilleadh  air  an  ais  thuige.  Pillibh  ri  lehohhak 
agus  711  e  bkur  leigheas  ;  tha  a  dhol  a  mach  cinn- 
teach mar  a'  mhaduinn  ;  thig  e  d'  ur  n-ionnsuidh 
mar  an  t-uisge  a  dh'  uisgicheas  an  talamh. 

B'e  Hosea  a'  cheud  fhear  de  na  faidhean  a 
shearmonaich  gradh  Dhe  le  cumhachd.  Chan 
'eil  so  a'  ciallachadh  nach  robh  na  faidhean  a 
bha  roimhe  a'  creidsinn  gu  robh  gradh  son- 
ruichte  aig  Dia  air  Israel  agus  tlachd  aige  'na 
shluagh  taghta.  Bha  na  faidhean  uile  a'  creid- 
sinn ann  an  coibhneas-graidh  an  Tighearna  d'a 
shluagh,  ach  rinn  an  fhirinn  sin  greim  a  bu 
laidire  air  inntinn  Hosea  na  rinn  i  air  inntinn 
duine  air  bith  eile  a  bha  beo  'na  latha.  Shear- 
monaich Amos  an  lagh,  ach  shearmonaich 
Hosea  an  soisgeul  ;  chuir  Amos  cudthrom  air 
ceartas  agus  fireantachd  an  Tighearna,  ach 
chuir  Hosea  cudthrom  air  a  ghradh  ;  thagair 
agus  reusonaich  e  ris  an  t-sluagh  iad  a  thionn- 
dadh  ri  Dia,  chan  ann  air  eagal  gu'n  sgriosadh 


e  iad  le  tairneanaich  a  chorruich  ach  a  chionn 
gu  robh  an  ceannairc  a  leon  cridhe  Dhe  agus  a' 
cur  a  ghraidh  an  suarachas. 

Sin  an  t-aobhar  gu  bheil  uiread  brigh  agus 
beatha  ann  an  leabhar  Hosea  agus  gu  bheil  a 
theagasg  cho  soisgeulach  an  diugh  fhathast. 
Tha  caibidealan  anns  an  leabhar  so  nach  urrainn 
duit  a  leughadh  gun  eagal  is  cradh-cridhe,  na 
caibidealan  sin  anns  a  bheil  e  ag  innseadh  mu 
aingidheachd  Israeil  a  chaidh  air  seachran  o 
Dhia,  ach  an  drasd  's  a  ris  tha  am  faidh  a' 
labhairt  ann  an  cainnt  nan  ainglean,  mar  gu'm 
biodh  a  bheul  air  beantuinn  ris  le  eibhleag  bheo 
agus  mar  gu'm  biodh  e  air  a  thogail  suas  do 
ionadan  neamhaidh  far  an  robh  sealladh  aige 
nach  f  hacas  riamh  roimhe  air  airde  agus  doimh- 
neachd  agus  farsuingeachd  gradh  an  Tighearna. 

Cionnus  a  hheir  mi  thairis  thu,  0  Ephraim  ! 
Cionnus  a  hheir  mi  seachad  thu,  0  Israel  !  Cha 
chuir  mi  an  gniomh  teas  mo  chorruich,  oir  is  Dia 
mise  agus  cha  duine ;  an  Ti  naomh  ann  ad 
mheadhon. 

Suidhichidh  mi  dhomh  fein  i  anns  ayi  fhear  ann, 
agus  ni  mi  trocair  oirre-se  nach  d'  fhuair  trocair  ; 
agus  their  mi  riu-san  nach  robh  'n  an  sluagh 
dJiomh,  Is  tu  mo  shluagh  ;  agus  their  iadsan.  Is  tu 
mo  Dhia. 

Tharruing  mi  iad  le  cbrdaibh  duine,  le  cean- 
glaichibh  graidh. 

Is  mise  an  Tighearna  do  Dhia  a  thug  a  nios  thu  o 
thir  na  h-Eiphit ;  chan  'eil  Slanuighear  ann  ach  mi. 

Pill,  0  Israeil,  ris  an  Tighearna  do  Dhia,  oir 
thuit  thu  le  d'  aingidheachd.  .  .  .  Leighisidh  mise 
an  ciil-shleamhnachadh,  gradhaichidk  mi  iad  gu 
saor ;  hithidh  mi  mar  an  driichd  do  Israel ; 
fasaidh  e  mar  an  liligh,  agus  cuiridh  e  a  mach  a 
fhreumhan  mar  Lebanon. 

Tha  na  briathran  sin  agus  briathran  sois- 
geulach eile  de'n  cheart  sheorsa  a  thachras 
oirnn  ann  an  leabhar  Hosea  mar  gu'm  biodh 
boillsgeadh  greine  air  latha  dorcha.  Bha  an  la 
anns  an  robh  Hosea  beo  dorcha  da  rneadh  ;  bha 
e  a'  faicinn  a  luchd-diithcha  a'  tilgeadh  dhiubh 
cuing  an  Tighearna  agus  a'  toirt  dulain  d'a  lagh, 
is  cha  bu  leir  dha  ciamar  a  ghabhadh  e  bhith 
gu'n  rachadh  iad  as  o  mhallachd  agus  o  fheirg 
theinntich  an  Uile-chumhachdaich.  Ach  an 
uair  a  chuimhnich  e  air  caomhalachd  agus 
trocair  Dhe  thainig  dochas  'n  a  chridhe  nach 
toireadh  an  Tighearna  thairis  a  shluagh  eadhon 

DIA  MAR  AN  T-UISGE— TURUS  DO  NA  H-INNSIBH  AN  EAR 


ged  rinn  iad  grainealachd  'n  a  shealladh.  Mar 
sin  chuir  Hosea  na  briathran  so  ann  am  beul 
Israeli,  "  Thigibh  agus  pilleamaid  ri  lehobhah, 
oir  is  esan  a  ni  ar  leigheas  ;  an  ceann  da  la  ni 
e  ar  n-ath-bheothachadh,  air  an  treas  la  togaidh 
e  suas  sinn  agus  bithidh  sinn  beo  'n  a  lathair  ; 
thig  e  d'  ar  n-ionnsuidh  mar  an  t-uisge,  mar  an 
t-uisge  deii'eannach  a  dh'uisgicheas  an  talamh." 

A  reir  teagasg  Hosea  tha  aithreachas  a' 
ciallachadh,  duine  a  thionndadh  ri  Dia.  Ann 
an  tionndadh  air  falbli  o  Dhia,  tha  bas  an 
anama  ;  ann  an  tionndadh  ri  Dia  tha  beatha  an 
anama.  Sin  teagasg  Chriosd  mar  an  ceudna. 
Ann  an  aithreachas  tha  duine  an  toiseach  a' 
tighinn  thuige  fein,  agus  an  sin  a'  tighinn  gu 
Dia.  Agus  an  uair  a  thainig  e  d'a  ionnsuidh  fein, 
thtibhairt  e.  .  .  .  Eiridh  mi  agus  theid  mi  dh' 
ionnsuidh  m'  athar,  agus  their  mi'  ris,  Athair, 
pheacaich  mi  an  aghaidh  fhlaitheanais  agus  ad 
lathair-sa. 

Coltach  ri  Criosd  cha  b'ann  le  bhi  a'  maoidh- 
eadh  fearg  Dhe  orra  no  bagraidhean  an  lagha 
a  dh'  fheuch  Hosea  ri  daoine  a  thoirt  a  steach 
do  rioghachd  Dhe.  Chuir  e  impidh  orra,  as  uchd 
a'  ghraidh  shiorruidh  a  bha  'g  an  leantuinn,  iad  a 
dh'  eisdeachd  ris.  Ma  tha  cumhachd  anns  an 
t-saoghal  a  bhriseas  cruas  ar  cridhe  nach  coir 
gu'm  briseadh  so  e  !  An  uair  a  chuimhnicheas 
sinn  air  faighidin  agus  caomhalachadh  an 
Tighearna  d'  ar  taobh,  a  dh'  aindeoin  ar  cean- 
nairc  'na  aghaidh  ;  an  uair  a  chuimhnicheas  sinn 
gu  bheil  a  ghairdeana  naomha-san  sinnte  a 
mach  thugainn  fad  an  la,  ged  nach  'eil  sinne  a' 
gabhail  suim  ;  an  uair  a  chuimhnicheas  sinn  air 
a'  ghaol  shiorruidh  nach  b'  urrainn  eadhon 
fulangas  no  bas  a  mhiichadh  ;  an  gaol  a  thar- 
ruing  ar  Slanuighear  gu  Calbhari, — nach  uam- 
hasach  gu'm  biodh  ar  cridheachan  cho  cruaidh 
's  nach  briseadh  sin  iad  an  aithreachas  agus  an 
irioslachd  an  lathair  Dhe  ! 

Ann  an  laithean  f  heola  chuir  e  mulad  air  losa 
daoine  a  bhi  tionndadh  air  falbh  bhuaith  agus 
gun  suim  aca  do'n  ghaol  a  bha  'n  a  chridhe 
dhaibh.  "  Chan  aill  leibh,"  ars'  esan,  "  teachd 
am  ionnsuidh-sa,  chum  gu'm  faigheadh  sibh 
beatha."  Cha  b'  e  buillean  no  tair  a  naimhdean 
a  tharruing  an  glaodh  a  bu  ghoirte  o  losa  an 
uair  a  bha  e  air  thalamh  ;  bu  chruaidhe  leis  gu 
mor  an  claidheamh  a  chaidh  troimh  a  chridhe  an 
uair  a  chuir  a  mhuinntir  fein  a  bhuachailleachd 
an  suarachas  agus  a  shaltair  iad  air  a  ghaol. 
O,  lerusalem,  lerusalem,  cia  minic  a  h'aill  learn  do 
chlann  a  chruinneachadh  ri  cheile,  mar  a  chruin- 


nicheas  cearc  a  h-ebin  fo  a  sgiathan,  agus  cha 
b'aill  leibh.  Sin  glaodh  goirt  a  bha  air  a  tharruing 
o  chridhe  bi'iste. 

Tha  sinn  uile  ciontach  ann  an  tomhas  anns  an 
ni  so  ;  tha  sinn  a'  cur  gradh  Dhe  an  suarachas, 
agus  mar  sin  a'  ceusadh  a  Mhic  as  iir  ;  ach  an 
diugh  a  ris  abramaid  mar  thubhairt  Israel, 
"  Thigibh,  pilleamaid  ri  lehobhah  ;  agus  thig  e 
d'  ar  n-ionnsuidh  mar  an  t-uisge."  Mar  dh' 
iiraicheas  na  frasan  blath  a  thig  a  nios  o  neamh 
aghaidh  na  talmhainn,  a'  toirt  fas  is  toradh  'n  an 
lorg,  mar  sin  ni  teachd  Dhe  do'n  anam  gach  ni 
iir  is  iongantach.  Cumdh  e  bran  nuadh  'n  a 
bheul. 

Do-dhuine  no  do  thir  air  a  bheil  tart  chan  'eil 
tiodhlac  air  an  t-saoghal  cho  priseil  ri  uisge, 
tiodhlac  a  tha  samhach,  agus  saor,  agus  pailt. 
Mar  so  tha  e  'n  a  shamhladh  freagarrach  air 
obair  Dhe  anns  an  anam  : — 

(1)  Samhach  ;  chan  ann  air  dhoigh  gu'm 
faicear  i  a  thig  rioghachd  Dhe.  Cha  bhuail  Dia 
clag  an  uair  a  labhras  e  ri  anam.  Chan  f  hairich 
agus  cha  chluinn  neach  eile  an  Spiorad  Naomh 
ach  a  mhain  an  neach  ris  a  bheil  e  a'  bruidhinn. 
Da  dhuine  'nan  suidhe  anns  an  eaglais  taobh  ri 
taobh,  fear  dhiubh  a'  faicinn  nan  neamhan  fos- 
gailte  agur  Mac  an  duine  'na  sheasanfih  air  deas 
laimh  Dhe,  gunfhios  do'n  f hear  eile, — sin  agad 
cho  samhach  's  a  thig  frasan  Dhe  air  an  anam. 

(2)  Saor  ;  cha  ghabh  gras  Dhe  ceannach  : 
tha  e  ri  fhaotainn  gun  airgiod  agus  gun  luach. 
Buinidh  uisge  is  gaoth,  grian  is  gealach,  do'n 
cheard  cho  mhaith  's  a  bhuineas  iad  do'n  righ  ; 
tha  iad  le  cheile  'g  am  mealtainn  o  fhabhar  agus 
o  choibhneas  an  Tighearna.  Is  ann  mar  sin  a 
tha  a  thiodhlacan  spioradail  cuideachd.  Cha 
ghabh  iad  ceannach  no  cosnadh,  ach  gheibhear 
iad  gu  saor  leo-san  uile  a  ghabhas  riu. 

(3)  Pailt  ;  tha  uaisle  neo-chriochnach  ann  an 
Dia  ;  an  uair  a  lionas  e  an  cupan  lionaidh  e  e  gus 
an  cuir  e  thairis  ;  an  uair  a  ghradhaicheas  e 
gradhaichidh  e  gu  saor  ;  au  uair  a  bheir  e 
maitheanas  bheir  e  maitheanas  gu  pailt. 
"  Dearbhaibh  mi  nis  leis  an  ni  so,  tha  Tighearna 
nan  sluagh  ag  radh,  mur  fosgail  mi  dhuibh 
uinneagan  nan  neamh,  a  dhortadh  a  mach 
beannachd  oirbh,  gus  nach  bi  aite  ann  'g  a 
chumail." 

O  dhaoine  tartmhor  !  thigibh  chum 
Sruth  pailt  nan  uisge  beo  ; 
A  nasgaidh  gheibh  am  bochd  a  dhiol, 
Gun  airgiod  is  gun  or. 


Turns  do  na  h-Innsibh  an  Ear 

Leis  an  Urhamach  Iain  Mac  Aonghuis,  M.A.,  anns  a'  Chonghail 
mH  ACH  AIR  dhomhsa  bhi  mu  dha  bhhadhna      so  mu  dheireadh  an  Earraich  so  chaidh 


JL  gu  leth  anns  an  oisein  sin  de  na  h-Innsibh 
ris  an  abrar  Na  Duars.     Thill  mi  do'n  diithaich 


agus 
mar  sin  dh'iarr  am  fear-deasachaidh  orm  ear- 
rann  bheag  a  sgriobhadh  air  son  na  duilleig  so. 

Chan  e  nach  'eil  gu  leor  agam  ri  innseadh  ; 
ach  is  e  cheisd,  c'  ait  an  toisich  mi  ?  Is  i  chiad 
cheist  a  chaidh  a  chur  orm  air  dhomh  an 
diithaich  so  a  ruigheachd,  "  Am  fac  thu 
Ghandhi."  Chan  fhaca,  agus  cha  chuala  mi 
moran  mu  dheighinn.  Tha  an  sean-fhacal  ag 
radh  gu  bheil  adhaircean  fada  air  a'  chrodh 
a  bhios  anns  a'  cheo.  Agus  tha  sin  fior  a 
thaobh  Ghandhi.  Cho  fad  's  a  tha  dearbhadh 
againn,  is  e  duine  maith  tha  ann  an  Ghandhi, 
agus  tha  deagh-ghean  moi'an  de'n  t-sluagh  'ga 
leantainn,  agus  tha  maith  an  t-sluaigh  dliith 
d'  a  chridhe.  Ach  chan  'eil  e  idir  cho  mor  ann 
an  suilean  nan  Innseanach  's  a  tha  an  sgeul  a' 
dol  anns  an  duthaich  so. 

Is  i  ceisd  eile,  "  An  robh  iad  a'  tilgeadh 
bombs  far  an  robh  thu  ? ' '  Am  bomb  mu  dheireadh 
a  chunnaic  mise,  is  anns  an  Fhraing.  Cha  do 
ghlas  mi  dorus  fad 's  abha  mi  anns  na  h-Innsibh ; 
cha  do  chaill  mi  dad  sam  bith,  agus  tha  mi  am 
beachd  gu'n  robh  mi  cho  sabhailte  am  measg 
nan  daoine  dubha  's  ged  bhithinn  a'  fuireach 
anns  a'  Chonghail. 

Anns  an  sgireachd  ud  bha  agam  ri  da  dhreuchd 
a  choinihhonadh.  Bha  mi  'n  am  mhinistir  do 
ar  luchd-duthcha  fhein,  a  i-inn  an  dachaidh 
anns  an  aite  ud.  Tha  a'  chuid  is  motha 
dhiiibh-san  a'  coimhead  as  deidh  Hosan  tea. 
Os  barr  air  sin,  bha  mi  a'  deanamh  obair 
missionary,  a'  coimhead  thairis  air  eaglaisean 
nan  daoine  dubha. 

Coltas  an  aite 

Tha  Na  Ditars,  mar  is  ainm  do'n  aite  anns  an 
robh  mi  fuireach,  a'  laighe  air  taobh  tuath 
Bengal,  air  fior  oir  a'  chomhnaird  mhoir  agus 
aig  bonn  nam  beanntainean.  Air  a'  chomhnard 
tha  am  feai'ann  air  a  ghearradh  suas  le  aimhni- 
chean  mora.  Fad  an  t-side  thioram,  tha  e 
furasda  gu  leor  a  dhol  seachad  orra.  Chan  'eil 
annta  ach  sriilagan  beaga  seimh.  Ach  'nuair 
a  thuiteas  na  h-uisgeachan — agus  tha  iad  a' 
cumail  orra  fad  an  t-samhraidh  agus  an  fho- 
ghair — tha  e  eu-comasach  do  dhuine  no  do 
ainmhidh  a  dhol  seachad  orra.  Tha  iad  a' 
ruigheachd  leathad  mor,  agus  'n  am  braise  tha 
iad  a'  sguabadh  chraobhan  sgoinneil  air  falbh. 
Air  uairean,  bithidh  na  h-aimhnichean  mora 
a'  briichdadh  thairis  air  am  bruachan,  agus 
'nuair  a  thachras  sin,  bheir  iad  air  falbh  tighean, 
crodh,  gadhair,  rathaidean  mora,  agus  an  rail- 
way. Tha  sin  'na  chruaidh-fhortan  do  na 
daoine  bochda  air  an  tachair  an  tubaiste. 
Ach  chan  'eil  e  idir  cho  duilich  's  a  bhiodh  e 
na'n  tachradh  a  leithid  sin  anns  an  diithaich  so. 
Ni  da  dheagh  latha  oibreach  tigh  math. 
Gheibhear  mart  agus  laogh  air  punnd  Sasun- 
nach,  no  deich  ar  fhichead.  Gheibhear  gadhar 
math  air  criin  no  seachd  tasdain.  Agus  bheir 
an  Government  no  an  Sarkar  mar  a  ehanas  iad, 


cuideachadh  do'n  fheadhainn  sin  a  chailleas  an 
cuid  air  an  doigh  so. 

Os  barr  air  sin  tha  na  tuiltean  feumail.  Cha 
deanadh  iad  an  gnothach  as  an  aonais.  Chan 
fhas  an  rice  mur  cuirear  e  ann  an  doimh- 
neachd  coig  no  sia  dh'  oirlich  uisge.  Ach 
aon  uair  's  gu'm  faigh  am  fochann  greim 
maith,  faodar  an  t- uisge  a  thraoghadh  air 
falbh.  Cluinnear  uairean  gu'm  bi  gort  anns 
na  diithchanna  so.  'Nuair  a  thachras  sin,  is  e 
gainne,  chan  e  cus  uisge,  a  tha  ag  aobhrachadh 
na  gorta. 

Coilltean  agus  Fiadh-bheathaichean 

Chan  'eil  ann  ach  ceithir  fichead  bli- 
adhna,  mu  am  cogadh  Bhutan,  o'n  bha  Na 
Duars  uile  fo  choilltean,  dachaidh  gach  seorsa 
beathach  fiadhaich  ann  an  Asia.  Ach  o'n 
latha  sin,  chaidh  an  earrann  as  motha  de'n 
fhearann  a  ghlanadh  agus  a  shuidheachadh 
fo  phreasan  tea.  Ach  tha  coilltean  anabarrach 
briagha  farsuinn  ann  fhathast.  Ann  an  aitean, 
faodaidh  neach  a  dhol  direach  roimh  chorr  is 
fichead  mile  de  choille.  Agus  tha  coilltean 
na's  lugha  ann,  nach  'eil  ach  mu  choig  no  deich 
mile  a  dh'  fhaid.  Eadhon  anns  an  latha  'n 
diugh,  ged  tha  an  spreidh  allaidh  a'  dol  an 
lughad,  tha  am  maghamhainn  a'  comhnuidh 
aig  bonn  nam  beann.  Tha  an  leopard  agus  an 
tiger  a'  sealg  air  a'  chomhnard.  Tha  an  tore 
fiadhaich  agus  a  theaghlach  a'  bin-achd  air  son 
reathaichean.  Tha  na  feidh  mhora  de'n  ainm 
sambur  ag  ionaltradh.  Tha  na  feidh  bheaga 
ris  an  abrar  barker  a'  gluasad  a  mach  is  a 
stigh  am  measg  nan  craobhan.  Ma  theid 
sibh  a  mach  trath  's  a'  mhaduinn  do'n  choille, 
dh'  fhaodadh  gu  faic  sibh  a'  pheucag  agus  am 
peuc-choilleach,  cho  rioghail  ris  an  iolaire 
fhein,  'n  an  suidhe  gu  socair  air  meanglan 
craoibh  aird. 

Agus  ma  bhitheas  an  deagh  fhortan  'g  'ur 
leantuinn,  dh'  fhaodadh  gu  faic  sibh  treud 
elephant.  Ged  tha  an  elephant  'na  beathach 
ciiiin  socair,  chan  'eil  fiadh-bheathach  anns  an 
fhrith  nach  cum  gle  chiiramach  air  falbh 
bhuaithe.  'Nuair  a  ghabhas  an  t-ainmhidh 
mor  so  an  dearg  chuthach,  's  e  an  rhinocerus 
an  aon  bheathach  nach  teich  le  bheatha. 
Mur  cuir  neach  dragh  orra,  cha  tig  beathach 
sam  bith,  beag  no  mor,  faisg  air  duine.  Tha 
eagal  aca  roimh  chuid  innleachdan. 
Daoine  air  an  fhearann 

Tha  na  coilltean  uile  fo  chiiram  an  Forestry 
Department.  Tha  na  miltean  dhaoine  ag  obair 
aca.  Tha  na  daoine  sin  a'  fuireach  anns  a' 
choille  ;  bithidh  greim  beag  fearainn  aig  gach 
teaghlach  ;  tha  iad  air  paigheadh  latha  air  son 
an  tim  a  dh'  oibricheas  iad.  Tha  aca  ri'n 
tighean  fhein  a  thogail  agus  an  cuid  fearainn 
fhein  a  ghlanadh.  Mar  mhal  tha  iad  a'  toirt 
seachad  mu  dheich  latha  oibreach   's  a'  bhli- 

adhna  a  nasgaidh.  Anns  Na  Duars  an  Ear 
agus  ann  an  taobh  an  lar  Assam,  tha  moran 
dhiubh  a'  leanntainn  a'  chreidimh  Chrios- 
duidh.  Tha  an  ea^laisean  fhein,  an  so'oiltean 
frlein,  an  ceisdearan  fhein  aca.  Agus  tha  iad 
na  's  feaiT  dheth  na  iadsan  a  tha  fun-each 
ann  am  baile  mor  Chalcutta. 

Tha  an  earrann  is  motha  de'n  t-sluagh  anns 

na  h-Innsibh  gu  leir,  agus  gu  h-araidh  ann  am 

Bengal,    air    an    fhearann.     Buinidh   a'    chuid 

mhor   de'n  fhearann   do'n    Ghovernment.     Tha 

an  tuath  a'  paigheadh  mal  do'n  Ghover7iment, 

agus  OS  barr  air  sin  chan  'eil  an  corr  cis  aca  ri 

dhioladh.     Tha    am    fearann    air   a  roinn    'na 

chroitean  beaga.     Is  ann  ainneamh  a  thachras 

neach  air  tuathanach  mor.     Chan  'eil  e  mar 

chleachdadh  aca  an  tighean  a  thogail  air  an 

cuid    fearainn    fhein    idir.     Chi    sibh    anns    a' 

Ghaidhealtachd   tigh   air   gach   lot.     Ach   cha 

toigh    leis    an    Innseanach    a    bhi    'na    aonar. 

Agus    mar    sin   tha   iad    a'    fuireach    ann    am 

bailtean    beaga.     Bithidh    deich,    fichead,    no 

da  fhichead  teaghlach  a'  comhnuidh  anns  an 

aon  bhaile.     Tha   an   crodh   agus   na   gadhair 

agus  na  buffaloes  air  an  cruinneachadh  mu  am 

an  fheasgair,  agus  air  am  piinndadh  a  stigh 

ann  am  bathaichean  am  meadhoin  a'  bhaile. 

'Sa  mhaduinn,  fuasglar  an  spreidh  agus  bithidh 

sgalag  aig  a'  bhaile  air  son  coimhead  as  an 

deidh  fad  an  latha.     'Nuair  bha  mise   'n  am 

bhalach  is  trie  a  chuala  mi  an  glaodh,  "  Tha  'n 

crodh  's  an  arbhar."     A  reir  coltais,  tha  crodh 

nan    Innsean    cho    miosa,    agus    balaich    nan 

h-Innsean  cho  moineiseach  ri  'n  luchd-daimh 

anns  an  diithaich  so. 

Biadh  agus  connadh 

As  deidh  an  trath  maidne  theid  na  daoine, 
fir  is  mnathan  agus  clann,  a  mach  a  dh' 
obair  anns  na  raoin.  Bithidh  na  mathraichean 
a'  giiilan  nan  leanaba  beaga  air  an  cruachan 
ann  an  seorsa  de  phlaid.  Ann  an  sin  caidlidh 
iad  cho  socair  's  ged  bhiodh  iad  'n  an  laidhe 
ann  an  creathaill.  Mu  am  an  fheasgair 
tillidh  iad  dhachaidh,  bruichidh  iad  poit  mhor 
de  rice,  de  mhin  Innseanach,  de  chal,  is 
luibhean  eile  ;  agus  ithidh  iad  gu'm  bi  iad 
Ian.  Chan  'eil  moran  airgid  aca  ach  chan 
'eil  gainne  rice  ann.  Tha  fiodh  gu  leor  tim- 
chioll  air  na  Dtiars  ;  mar  sin  chan  'eil  gainne 
connaidh  ann.  Gheibh  iad  Ian  cartach  de 
f hiodh — uiread  's  as  urrainn  da  bhuffalo  mhath  a 
ghluasad — air  son  ochd  sgillinn.  Ach  far 
nach  'eil  iad  faisg  air  coilltean,  bithidh  na 
boirionnaich  a'  cruinneachadh  buachar  a' 
chruidh,  'ga  fhuineadh  'na  bhonnaich  thana, 
a'  deanamh  cruach  bheag  dhiubh  aig  ceann  an 
tighe,  agus  'g  an  losgadh  mar  a  bhios  sinne  a' 
losgadh  na  mona.  'S  e  obair  throm  shalach 
a  tha  so.  Cha  chuir  na  fir  corraff  faissf  air. 
Tha  iad  ro  uasal  air  son  sin.     Mar  sin,  tha 


beartas  na  h-innearach,  a  bu  choir  an  talamh  a 
leasachadh,  agus  toradh  an  fhearainn  a  dhub- 
lachadh,  a'  dol  suas  ann  an  ceo.  Is  ann  le 
crann  beag  fiodha  a  bhios  iad  a'  treabhadh. 
Chan  'eil  e  ao-coltach  ri  cas-chrom.  Bithidh 
da  dhamh,  neo  damh  is  buffalo,  'g  a  tharruing, 
direach  mar  a  b'  abhaist  dhaibh  anns  an  airde 
n-ear  an  am  nan  abstol.  Cha  ghluais  iad  a 
mach  a  cleachdaidhean  an  aithrichean.  Bithidh 
an  Government  a'  cur  dhaoine  do'n  ionnsaidh 
a  tha  ealanta  ann  an  tuathanachas,  los  gu'n 
tigeadh  beagan  adhartais  air  doighean  aitich 
an  t-sluaigh.  Ach  's  e  chanas  iad,  "  Mar  so 
rinn  m'athair,  mar  so  rinn  mo  sheanair  ;  bha 
iadsan  'n  an  daoine  glice  ;  tha'n  doighean 
math  gu  leor  dhomhsa." 

Feill  na  seachduin 

Chan  'eil  aon  latha  's  an  t-seachduin  air  a 
chur  ar  leth  air  son  fois  o  obair,  mar  tha  Di- 
Domhnaich  anns   a'   chreideamh   Chriosduidh. 
Ach  tha  latha   'san  t-seachduin  air  a  chur  a 
mach  anns  gach  sgireachd  air  son  margaidh, 
no  Bazaar  mar  a  their  iad.     Agus  air  an  latha 
so  tha  chuid  mhor  dhiubh  a'  tilgeadh  curaman 
fearainn    agus    spreidh    air    chiilaobh    agus    a' 
deanamh   air  son  a'  Bhasaar.     Ach  chan  ann 
'n  an  aodach  obrach.     Fada  bhuaithe.     Bithidh 
sari  ghlan  gheal  air  gach  bean  is  caileag,  gach 
te  is  cluigeanan  oir  is  airgid  mu  h-aobrannan, 
mu   chaol   a   dtiirn,    'n   a   cluasan,    'n   a   sroin. 
Bithidh  ceann  gach  fir  agus  loinnir  ann  le  ola, 
'fhalt  air  a  shliobadh  cho  min  ri  gaoisid  laoigh 
air  ur  bhreith.     Leine  bhan  air  iir  nigheadh 
mu    dhrannaig,    agus    dhoti   gheal    cotain    mu 
mheadhon    agus    a   ruigheachd    sios    gu    faisg 
air  aobrann,  agus  umbrella   'na  laimh,  tha  e 
soilleir  r'a  fhaicinn  gu  bheil  moit   air   airson 
maise  a  phearsa.     Tha  na  fir  a'  coiseachd  air 
thoiseach,  na  mnathan  gu  h-iriosal  a'  cumail 
beagan  air  dheireadh.    Chan  'eil  iad  a'  cleachd- 
adh   bhrog    no    bhoineidean.       Tha    an    craic- 
ionn  air    bonn  an  cas    cho  ruighinn    ri  seiche 
tairbh.     Cha  dean  a'  ghrian  ni  oirre  ged  tha 
iad  a'  falbh  ceann-riiisgte  fad  am  beatha.     'Se 
sealladh  iongantach  a  tha  ann  am  Basaar  mor. 
Tha  ciadan  de   bhiithan  beaga  air  an  cur   a 
mach  air  an  lar,  gach  marsanta  a'  reic  a  chuid 
fhein.     Tha  miltean  dhaoine  a'  cruinneachadh 
as  gach  cearn,  faisg  is   fad  as.     'S   e  reic  is 
ceannach   priomh    aobhar    a'    hhasaair,    ach    a 
bharr    air   sin,    tha    e    'n    a    aite-coinneachidh 
chairdean  agus  na  aite-sgaoilidh  air  son  naigh- 
eachdan  bx-iagach  agus  firinneach.     Agus  chan 
'eil  teagamh   nach   'eil  moran  poitearachd   a' 
dol  air  aghaidh.     Chithear  corr  is  aon  fhear  'na 
laighe  'n  a  chlosaich  an  clais  an  rathaid  mas  tig 
crioch  air  an  latha. 

Clann  agus  sgoilean 

Tha  meas  mor  aig  na  h-Innseanaich  air  an 
cuid   chloinne.     Cha   bu   mhisd   a'    chlann   an 

smachdachadh  an  drasd  is  a  rithisd,  ach  tha  an 
t-slat  air  a  caomhnadh.  Gu  h-araidh  tha  na 
gillean  a'  faighinn  an  cead  fhein.  Chan  'eil 
ach  aireamh  gle  bheag  a'  dol  do'n  sgoil.  Anns 
na  Duars  tha  sgoil  anns  gach  Uos  tea.  Anns  a' 
h-uile  lios  bithidh  eadar  da  is  tri  cheud  cloinne 
de  aois  sgoile.  Ach  ma  bhios  fichead  a'  dol 
do'n  sgoil,  tha  e  'na  aireamh  chuimseach. 

Tha  an  Eaglais  a'  deanamh  moran  air  son 
foghlum  an  t-sluaigh.  Tha  i  suidheachadh 
sgoiltean  air  feadh  na  diithcha  ;  tha  i  ag 
ullachadh  luchd-teagaisg  air  son  solus  a 
chraobh-sgaoileadh ;  tha  ard-sgoilean,  agus 
collaisdean  aice  anns  na  bailtean  mora  ;  ach 
air  son  sin  uile,  tha  an  earrann  as  motha  de'n 
t-sluagh  gun  chomas  leughaidh  no  sgriobhaidh. 
Tha  feadhainn  de  ar  luchd-diithcha  ag  radh 
nach  'eil  iad  a'  call  moran  ;  gu  bheil  foghlum 
a'  milleadh  an  duine  dhuibh.  An  drasd  chan 
'eil  teagamh  nach  'eil  neach  a  gheibh  beagan 
sgoile  diombach  oibreachadh  le  lamhan.  Tha 
e  air  son  a  bhi  'na  shuidhe  aig  dasc  ann  an  oifis 
le  peann  is  paipear.  Ach  'nuair  a  bhios  comas- 
sgriobhaidh  aig  an  t-sluagh  gu  leir,  bithidh 
atharrachadh  sgeoil  ann.  Na'n  cuirte  am  fear 
a  tha  air  son  sgoil  a  chumail  o  na  daoine 
dubha  a  mach  air  feur  coltach  ris  na  caoraich 
dhubh-cheannach,  gun  sgoil  gun  fhoghlum,  's  e 
mo  bheachd  gu'n  atharraicheadh  e  a  dhuan 
gu  h-ealamh.  Ma  tha  sgoil  a'  toirt  gliocais 
do'n  duine gheal  ciamar  a  bhios  e  'naphuinnsean 
do'n  duine  dhubh  ? 

Garaidhean  na  tea 

Cha  bhuin  ach  gle  bheag  de  luchd-oibreach 
nan  garaidhean  tea  do  na  Duars  fhein.  Tha  mu 
dha  cheud  garadh  ann  agus  mu  mhile  gu  leth 
a'  fuireach  air  gach  garadh.  Ach  buinidh  a' 
chuid  mhor  dhiubh  do  Ranchi,  do  Nagpur,  do 
Madras  agus  do  chearnan  eile.  Eadhon  mar 
a  dh'  fheumas  moran  de  mhuinntir  na  Gaidh- 
ealtachd  an  taobh-deas  a  thoirt  orra  air  son 
obair  fhaotainn,  feumaidh  iadsan  an  croitean 
fhein  f hagail  air  son  beagan  uine  air  son  airgiod 
a  chruinneachadh.  Ma  bhios  teaghlach  mhor 
ghillean  ann,  thig  fear  no  dha  dhiubh  a  chum 
obair  na  tea,  agus  fanaidh  am  bodach  agus  a' 
chuid  eile  anns  an  t-seann  dachaidh.  Ni 
duine  gleusda  ciiramach  airgiod  math,  ach 
tha  moran  a'  cosd  mar  a  choisneas  iad  agus  a' 
dol  am  fiachan.  Ach  a  nis  tha  moran  a' 
deanamh  an  dachaidh  anns  na  liosan.     Chan 


'eil  fearann  ach  gann  'n  an  duthaich  fhein  ; 
tha  an  sluagh  dumhail  agus  tha  paigheadh 
inaith  aca  far  am  bheil  iad. 

Bha  deich  coimhthionalan  dhaoine  dubha 
fo  mo  chliram-sa  anns  na  garaidhean.  Tha 
faisg  air  sia  mile  Criosduidh  anns  7ia  Duars. 
Dhe  sin  tha  corr  is  da  mhile  a'  fuireach  anns 
na  garaidhean  tea.  Tha  iad  uile  ceangailte 
ri  Eaglais  na  h-x\lba.  Tha  ceisdear  a'  coimhead 
as  deidh  gach  coimhthionail.  Os  cionn  nan 
ceisdairean  tha  ministirean  Innseanach  a' 
dol  timchioll  an  comhnuidh  a'  baisteadh,  a' 
posadh,  agus  a'  toirt  seachad  comanachaidh. 
Air  an  ceann-san  uile  tha  am  missionary  Alban- 
nach.  B'  abhaist  dhomh-sa  bhi  taghal  aig 
gach  eaglais  cho  trie  is  a  b'urrainn  dhomh  ; 
a'  cur  failt  air  na  braithrean,  a'  reiteach  gnoth- 
uich  sam  bith  a  dh'  fheumadh  reiteach,  a' 
searmonachadh  an  fhocail  'n  an  cainnt  fhein 
'nuair  a  fhuair  mi  beagan  comais  innte,  a' 
suidheachadh  sgoiltean  ann  an  aitean  feumach, 
affus  a'  ffabhail  comhairle  comhla  ris  a'  cheis- 
dear  air  cor  spioradail  agus  aimsireil  an  aite. 
'S  e  searmonaichean  gle  laghach  a  tha  anns 
na  ceisdearean.  Cha  bhi  iad  ri  boilich  mhor 
sam  bith;  ciiiin  seimh,  socair,  tha  iad  a'  cumail 
dluth  ri  Focal  Dhe,  agus  'n  am  bheachd-sa, 
tha  iad  dileas  ann  a  bhi  dol  a  mach  's  a  stigh 
am  measg  an  t-sluaigh  latha  as  deidh  latha. 
Agus  tha  mor  eifeachd  anns  a'  chleachdadh 
sin,  anns  an  diithaich  so  a  cheart  cho  maith  ris 
na  h-Innsean. 

Ar  daoine  fein 

A  h-uile  Sabaid  bhiodh  seirbhisean  Beurla 
agam  air  son  ar  luchd-daimh  fhein,  na  daoine 
geala,  Albannaich  is  Sasunnaich,  a  tha  'n  an 
luchd-coimhead  air  obair  an  tea.  Bha  an 
sgireachd  farsuinn,  ceud  mile  gu  leth  a  dh' 
fhaid.  Bha  na  daoine  sgaipte.  Ach  shios  is 
shuas,  thall  'sa  bhos,  bhithinn  a'  cruinneachadh 
dhorlaichean  beaga  air  son  aoradh  a  thoirt  do 
Dhia  a  reir  cleachdaidhean  an  aithrichean. 

Bha  agam  ri  moran  siubhail  a  dheanamh 
anns  an  obair  sin.  As  aonais  car,  bhiodh  e 
eu-comasach  a  dheanadh.  Chaidh  car  beag 
iir  a  thoirt  dhomh  an  aite  seann  Ford  a  bha 
diultadh  dol  air  son  iiine.  Rinn  an  car  beag 
sin  feum  math.  Dh'  iarr  mi  air  moran  fhulang, 
ach  cha  do  threig  e  riamh  mi.  Is  e  mo  ghuidhe 
gu'n  dean  e  cho  math  do'n  fhear  a  thainig  as 
mo  dheidh. 


Anns  a'  Chathair 


UAIR  a  chaidh  marsanta  mor  reamhar  de 
mhuinntir  Ghlaschu  a  dh'  iarraidh  comhairle 
air  Seumas  Gregory,  lighiche  ainmeil  a  bha  ann 
an  Diui-eideann,  bha  an  comhradh  so  eatorra. 

An  Lighiche. — "  Ciod  a  tha  thu  a'  faireach- 
duinn  cearr  ?  " 


Am  Marsanta. — "  Bithidh  laigse  a'  tighinn 
orm  an  deidh  mo  bhidh,  plan  'n  am  stamaig, 
agus  tuainealaich  'n  am  cheann." 

A7i  lighiche. — "  A  bheil  thu  'n  ad  dhuine 
stuama  ? 

Am  Marsanta. — "  Tha." 

An  lighiche. — "  C'uin  a  tha  thu  a'  gabhail  do 
bhraiceas,  agus  ciod  a  bhios  thu  a'  gabhail  ?  " 

Am  Marsa7ita. — "  Tha  mo  bhi-aiceas  agam 
daonnan  aig  naoi  uairean,  ach  mar  is  trice  cha 
mhor  is  urrainn  mi  a  ghabhail  ;  truinnsear 
brochain,  agus  an  deidh  a'  bhrochain  da  no  tri 
chupaichean  coffee,  da  ubh  agus  crioman  ham, 
no  caob  de  bhradan,  leth  buihonn  arain  agus 
im  leis." 

A71  lighiche. — "  Agus  ciod  a  bhios  agad  air  do 
dhinnear  ?  " 

A771  Marsanta. — "  Cha  bhi  mi  a'  gabhail  ach 
dinnear  aotrum,  truinnsear  eanbhruich,  crio- 
man eisg,  agus  punnd  feola  air  a  rostadh,  bunt- 
ata  agus  cal,  agus  aran  is  caise  'na  dheidh." 

An  lighiche. — "  Am  bi  thu  a'  gabhail  leanna 
no  portair  leis  a'  chaise  ?  " 

Am  Marsanta. — "  Bithidh,  ach  tha  mi  a' 
gabhail  cho  beag's  nach  f  hiach  e  ainmeachadh, 
da  channa  leanna  agus  gloinne  uisge-bheatha  an 
deidh  mo  dhinnearach  ;  tha  an  t-uisge-beatha 
a'  cuideachadh  leam  mo  bhiadh  a  chnamh." 

An  lighiche. — "  Am  bi  thu  ag  61  fiona  leis  na 
ceud  chiirsachan  aig  do  dhinnear  ? 

Am  Marsanta. — "  Bithidh,  ach  a  thaobh  's  gur 
f hearr  leam  leann  cha  mi  mi  a'  gabhail  ach  rud 
suarrach  de  fhion." 

An  Lighiche. — "  Cia  meud  gloine  ?  " 

A^n  Marsanta. — "  Theagamh  ceithir  no  coig 
de  ghloineachan,  ach  tha  e  cho  beag  's  nach 
f hiach  e  a  bhi  bruidhinn  air." 

An  Lighiche. — "  An  deidh  dinnear  cho  aotrum 
theagamh  nach  bi  thu  a'  gabhail  tea  idir  !  " 

Am  Marsanta. — "  Ud,  Ud,  a  dhotair,  bithidh  ; 
ciamar  a  dheanainn  as  eughmhais  tea  ?  Ged 
nach  'eil  mi  trom  air  an  tea,  bithidh  mi  a'  gabh- 
ail dha  no  tri  chupaichean  anns  an  f heasgar, 
agus  is  maith  leam  i  bhi  laidir." 

An  Lighiche. — "  Am  bi  thu  a'  gabhail  suipear 
anns  an  oidhche  ?  " 

Am  Marsanta. — "  Ma  ta,  fasdaidh  mi  a  radh 
nach  bi  ;  direach  greim  beag  m'  an  teid  mi  a 
laighe,  adag  bheag,  no  sgadan  dearg,  no  caise 
roiste  agus  da  bhriosgaid — rud-eigin  mar  sin 
le  botul  leanna,  ach  cha  bhi  suipear  agam  idir." 

An  Lighiche. — "  An  e  sin  uile  e  ?  " 

Am  Marsanta. — "  Theagamh  gu'n  gabh  mi 
gloine  toddi  ;  tha  iad  ag  radh  gu  bheil  e  maith 
air  son  cadail." 


Bha  am  marsanta  ud  'n  a  f  hoirbheach  anns  an 
eaglais,  ach  cha  d'  thainig  e  riamh  'n  a  chridhe 
nach  robh  e  a'  deanamh  mar  a  dh'  iarr  Pol  air 
muinntir  na  h-eaglais  an  Corint,  "  Co  aca  a  dh' 
itheas  no  dh'  bias  sibh  deanaihh  na  h-uile  nithe 
chum  glbire  Dhe." 

Tha  e  car  duilich  a  radh  cia  mar  a  ghloraicheas 
sinn  Dia  'n  ar  n-itheadh  agus  'n  ar  n-61,  ach 
saoilidh  mi  co  dhiu  nach  'eil  an  geocaire  a' 
glorachadh  Dhe,  no  taitneach  'n  a  shuilean. 


Tha  an  eaglais  Phapanach  a'  cur  geocaireachd 
am  measg  nam  peacaidhean  graineil  agus  an- 
tromaichte  ris  an  abair  i  peacaidhean  basmhor. 
Ach  chan  'eil  na  h-eaglaisean  Prostanach  a' 
deanamh  sin.  Am  measg  nan  ceudan  searmon 
a  chual  am  foirbheach  ud  am  baile  mor 
Ghlaschu  cha  chual  e  riamh  searmon  anns  an 
robh  geocaireachd  air  a  dhiteadh  no  air  a 
chronachadh.  Chual  e  iomadh  ministear  a' 
diteadh  neo  -  stuamachd  a  thaobh  dibhe,  agus 
a'  diteadh  dannsadh  is  coinneamhan-ciiiil,  ach 
cha  chual  e  iad  a'  diteadh  geocaireachd  no 
leisg,  da  rud  a  ni  barrachd  cron  do  anam  agus 
do  chorp  duine  na  rinn  dannsadh  riamh. 

Theagamh  gu  bheil  na  ministearan  an  duil 
Efur  h-ann  do  na  liffhichean  a  bhuineas  an 
dleasdanas  so,  rabhadh  a  thoirt  do  dhaoine  mu 
gheocaireachd,  ach  ged  is  maith  na  daoine  na 
dotaireaU;  tha  fhios  aca  gu  bheil  am  beo- 
shlaint  an  crochadh  ri  neo-mheasarrachd  an  co- 
chreutairean  a  thaobh  bidh,  agus  mar  sin 
leigidh  iad  leo  dol  air  an  aghaidh  mar  a  thogras 
iad,  is  cumaidh  iad  an  smuaintean  aca  fein. 
Agus  tha  so  ri  radh  as  leth  nan  dotairean,  gu 
bheil  e  anabarrach  duilich  do  dhotair  a  radh  ri 
fear  no  bean  air  bith  gu  bheil  iad  ag  itheadh 
tuilleadh  's  a  choir,  ged  tha  fhios  aige  gu 
bheil. 

Ann  an  aon  seadh,  chan  'eil  miighadh  air 
bith  eadar  an  geocaire  agus  am  misgear  ach 
a  mhain  gu  bheil  an  dara  fear  na's  glice  (no 
theagamh  na's  fortanaiche)  ami  an  taghadh  an 
ni  anns  a'  bheil  e  ana-measarra.  Ach  tha  an 
saoghal  uile  sios  air  a'  mhisgear,  is  gheibh  an 
geocaire  as.  A  thaobh  moraltachd  an  gniomh- 
aran  am  fianuis  Dhe  tha  an  dithis  cho  coltach 
ri  cheile  's  nach  urrainn  an  dara  fear  clach  a 
thilgeadh  air  an  fhear  eile.  Co  dhiii  is  e  feoil, 
no  iasg,  no  piob,  no  leann,  no  uisge-beatha,  a 
bheir  air  daoine  tuisleachadh,  chan  'eil  sin  a' 
deanamh  mughaidh,  oir  is  e  an  cionta,  gu'n  do 
bhris  iad  lagh  na  stuamachd  agus  nach  do  cheus  iad 
an  ana-mia7uian. 

Ach  ged  nach  'eil  anns  a'  mhisg  agus  anns  a' 
gheocaireachd,  a  thaobh  moraltachd  agus  am 
fianuis  Dhe,  ach  bo  nihaol  odhar  agus  bo  odhar 
mhaol,  tha  na  peanasan  a  tha  leantuinn  na 
missre  anns  an  t-saoffhal  so  moran  na's  truime 
na  na  peanasan  a  tha  leantuinn  na  geocaireachd, 
agus  tha  iad  gu  trie  a'  tuiteam  air  daoine  neo- 
chiontach,  air  mnathan  agus  air  cloinn.  Sin  rud 
a  tha  gle  iongantach  ami  an  saoghal  a  tha  air  a 
riaghladli  le  gliocas  an  Uile  -  chumhachdaich, 
gu  bheil  peanasan  cho  aotrum  a'  tuiteam  air  aon 
pheacadh  agus  peanasan  cho  trom  a'  tuiteam 
air  peacadh  eile,  ged  tha  iad  car  coltach  ri  cheile 
cho  fad  's  is  leir  dhuinne.  Ged  dh'  fhaodas  an 
geocaire  a  shaoghal  fein  a  ghiorrachadh,  tha  e 
a'  gleidheadh  a  chliii,  agus  a  chiall,  agus  a  chuid, 
agus  a  chairdean,  a  dh'  aindeoin  a  neo-stuam- 
achd,  ach  cailhdh  am  misgear  iad  sin  uile  leis  an 

neo-stuamachd  cheudna.  "  Na  bi  am  measg 
phoitearan  fiona,"  arsa  Solamh,  "  no  ain  measg 
muinnth-  a  dh'  itheas  feoil  gu  geocach."  "  Ma's 
duine  thu  air  do  thoirt  do  chraos  cuir  sgian  ri 


d'  sgornan."  Co  aca  a  dh'  itheas  an  geocaire 
biadh,  no  dh'  olas  am  misgear  deoch,  tha  iad  le 
cheile  a'  deananih  dia  d'  am  brti  agus  a'  toirt 
ffloire  do  namhaid  an  anama. 


An  t-Urramach  Eoghan  Mac  Gilliosa, 
nach  maireann 


rriHA  sinn  diiilich  gu'n  do  chaochail  am 
JL  ministear  dileas  measail  so  air  a'  choigeamh 
la  de  cheud  mhios  an  fhoghair.  Bha  e  coig 
deug  agus  tri  fichead  a  dh'  aois,  agus  tha 
leth-cheud  bUadhna  o  thoisich  e  air  searmon- 
achadh  an  t-soisgeil  an  toiseach  'na  oilean- 
ach  6g. 

Rugadh  an  Uidhist  a  Tuath  e,  mac  do  Chalum 
Mac  GiUiosa  a  bha  fada  'na  mhaighstir-sgoil 
anns  na  h-eileanan  an  lar  ;  fhuair  e  fhoghlum 
an  Oil-thigh  Ghlaschu  agas  an  Collaist  na  h- 
eaglais  Shaoir  ;  is  bha  e  air  a  choisrigeadh  gu 
dreuchd  'na  ministrealachd  an  Ath  Tharracaill 
an  1896.  'Na  dheidh  sin  shaothraich  e  an 
Cairinnis,  an  Uidhist  a  Tuath  ;  an  Cill  Taraglan, 
an  Aird  Mhic  Shimidh  ;  an  Dearbhaig,  am 
Muile  ;  an  Hacraig  an  Gallaibh  ;  agus  mu 
dheireadh  ann  an  Echt,  an  Obar  Dheathain, 


gus  an  do  leig  e  dheth  obair-coimhthionail  an 
uiridh. 

Bha  Mghr  Mac  Gilliosa  'n  a  shearmonaiche 
diirachdach  soisgeulach  aig  an  robh  comasan 
sonruichte  ann  a  bhi  mhieachadh  na  firinn. 
Mar  aodhair  bha  e  gniomhach  dleasdanach  ; 
cuimhneachail  air  a  bhi  dol  a  dh'  amharc 
dhaoine  tinn  agus  aosda. 

Bha  e  'n  a  dheagh  sgoilear  Gaidhlig  ;  fad 
bhliadhnachan  bha  paipearan  snasmhor  pongail 
air  an  sgriobhadh  leis  ann  am  Miosachan  na 
h-eaglais,  an  uair  a  bha  na  duilleagan  Gaidhlig 
air  an  deasachadh  leis  an  OUamh  Calum  Mac 
Illinnein  nach  maireann.  Anns  gach  aite  anns 
an  do  shaothraich  e  riamh  bha  meas  mor  air 
Eoghan  Mac  Gilliosa,  agus  b'airidh  e  air  sin, 
oir  bha  e  'n  a  mhinistear  maith  agus  'n  a  dhuine 
baigheil  aoigheil.  A.  J.  M. 


Comhairle  do  Phirantan 


rriHA  e  mar  fhiachadh  air  parantan  a  h-uile 
J-  innleachd  a  chleachdadh  gus  cridheachan 
an  cloinne  a  thaladh  gu  Dia  agus  gu  Criosd  a 
shaor  iad,  agus  aon  uair  's  a'  bhliadhna  co-dhiu, 
tha  cothrom  maith  aca  air  siol  na  rioghachd  a 
chur  ann  an  talamh  maith.  Ma  bhios  iad  an 
sas  annta  gun  sgur,  'g  an  ceasnachadh  a  thaobh 
an  creidimh  agus  an  cor  spioradail,  cha  dean 
sin  ach  cron  an  aite  maith,  oir  cha  toigh  le  cloinn 
a  bhi  air  an  cur  ann  am  bocsa  nam  mionn,  mar 
gu'm  b'  eadh,  a  h-uile  latha  deug  's  a'  bhliadhna 
a  thoirt  seachad  fianuis  m'  an  creud  is  m'  am 
paidir.  Ach  aig  amannan  sonruichte  tha  e  an 
da  chuid  nadurra  is  freagarrach  gu'n  labhradh 
parantan  gu  soluimte  r'  an  cloinn  mu  na  nithean 
cudthromach  sin  air  am  bi  sin  uile  a'  smuain- 
eachadh  leinn  fhein,  ged  nach  bi  sinn  ro  thric 
a'  labhairt  umpa,  agus  is  e  aon  de  na  h-amannan 
sin  co-ainm  an  latha-breith. 

Ma  tha  mac  no  nighean  agad-sa,  a  leughadair, 
agus  iad  air  falbh  o'n  tigh,  ag  obair  no  ag  ionn- 
sachadh  anns  a'  bhaile  mhor,  cha  saoilinn  ach 
gle  bheag  dhiot  na'n  leigeadh  tu  co-ainm  an 
latha-breith  seachad  gun  litir  ghaoil  a  chur 
thuca,  agus  gun  feuchainn  r'an  cridheachan 
aomadh  gu  Dia,  agus  an  smuaintean  a  shocru- 


chadh  air  nithean  urramach  is  beusach  is  fior- 
ghlan.  Cha  mho  a  shaoilinn  ach  gle  bheag  de 
ghille  og  air  bith  nach  deanadh  fiughair  ri  litir 
mar  so  air  co-ainm  a  latha-breith,  litir  a  bha  air 
a  sgriobhadh  le  mathair  dhiadhaidh. 

A  Mhic  ghaolaich,  hidh  tu  am  maireach  Jichead 
bliadhna,  agus  tha  mise  is  t'  athair  a'  cur  ar  hean- 
nachd  thugad.  Tha  sinn  taingeil  do  Dhia  gu  hheil 
thu  air  do  chaomhnadh  gu  so  dhuinn,  agus  a'  guidhe 
gum  hi  thu  air  do  chaoinhnadh  gu  bhi  dhuinn  'n  ad 
chritn  gairdeachais  'n  ar  seann  aois.  Ma  bhios 
tusa  sona,  bidh  sinne  sona  cuideachd,  ach  cuimh- 
?iich,  a  mhic,  nach  'eil  sonas  ceart  r  a  fhaotainn 
mur  tabhair  thu  suas  do  shlighean  do  Dhia.  Tha 
sinn  toilichte  a  chluinntinn  gu  hheil  companaich  agad 
a  bhios  a'  dol  do'n  eaglais  ;  cha  hu  mhaith  le  t' 
athair  gun  deanadh  aon  d'a  chloinn  dearmad  air 
tigh  an  Tighearna.  Tha  sinn  uile  a'  cunntas  nan 
laithean  gus  amfaic  sin?i  thu,  agus  a'  guidhe  gu'm 
hi  heannachd  an  Tighearna  maille  riut  am  maireach 
agus  a  h-uile  la  eile. 

Ged  nach  taisich  an  litir  so  do  chridhe-sa,  a 
leughadair,  'g  a  faicinn  air  an  duilleig  fhuar  so, 
cha  b'  ann  mar  sin  a  bha  i  do'n  bhalach  ud,  'g  a 
faicinn  ann  an  lamh-sffriobhaidh  a  mhathar. 


MIOS  MEADHONACH  AN  FHOGHAIR 


Mios  meadhonach  an  Fhoghair 

Cuairt  na  Gealaich 


A'  cheud  cheathramb,  26mh  la 
An  solus  Ian,  4mh  la 


An  ceathramh  mu  dheireadli,  llmh  la 
An  solus  ur,  19mh  la 


"  Oir  hH  aithne  an  righ  mun  thnchioll  gw'm  biodh  cuibhrionn  araidh  air  an  son, 
a  dJdighe  fein  air  gach  la." — Nehemiah,  xi.  23. 


1.  Di-haoine 

2.  Di-Sathuirn 


Mios  roimh  gach  raidh  a 
choltas. 

An  uair  a  chuireas  a' 
chraobh  a  mach  a  duil- 
leach  tha  fhios  agaibh 
gu  bheil  an  samhradh  am 
fas'us. 


3.  Di-Dbmknaich  Sathaibh  an  corran  oir  tha  am 
fogharadh  ahuich. — loel 
iii.  13. 


4.  Di-Luain 

5.  Di-Mairt 

6.  Di-ciadaoin 

7.  Di-ardaoin 

8.  Di-haoine 

9.  Di-Sathuirn 

10.  Di-doinhnaich 

11.  Di-Luain 

12.  Di-Mairt 

13.  Di-ciadaoin 

14.  Di-ardaoin 

15.  Di-haoine 


Tha  namhaid  aig  a  h-uile 
duine  'n  a  chridhe  fein. 

'Nuair  a  chluinneas  tu 
cagarstaich,  cluinnidh  tu 
breugan. 

Chan  eagal  leis  an  fhirinn 
an  solus. 

Is  fearr  do  dhuine  fuireach 
samhach  na  droch  dhan 
a  chur  an  ceill. 

Bha  e  gun  naidheachd  'n 
uair  a  dh'  innis  e  gu'n  do 
chrochadh  'athair. 


16.  Di-Sathuirn 

17.  Di-domhnaich 


Ceilidh  na  mnathan  an  rud 
nach  aithne  dhaibh. 

An  uair  a  bkuaineas  tu 
ffhoghar  ad  achadh  .  .  . 
fag  sguab  air  son  a'  choig-. 
rich,  air  son  an  dilleach- 
dain,  agus  air  son  na 
bantraich. — Deut.  xxiv., 
19. 


Cuiridh  an  t-airgiod  folach 
air  mearachdan  an  duine 
shaoibhir. 

Cuiridh  an  iiir  folach  air 
mearachdan  an  lighiche. 

Fosglaidh  iuchair  oir  gach 
dorus  ach  dorus  neimh. 

Is  saoibhir  am  fear  a  tha 
toilichte  le  chrannchur. 

Am  fear  a  phosas  air  son 
earrais  tha  e  a'  reic  a 
shaorsa. 

Chan  'eil  saorsa  iomlan  ach 
anns  an  uaigh. 

Guidhihh-sa    air    Tighearna 
anfhogharaidh  luchd-oibre      25 
a  chur  a  mach  chum  fhog- 
haraidh  fein. — Mata    ix 
38. 


18. 

Di-Luain 

Cha  chall  na  gheibh  caraid. 

19. 

Di-Mairt 

Cha  charaid  ach  caraid  na 
h-airce. 

20. 

Di-ciadaoin 

Is  moid  rud  a  roinn. 

21. 

Di-ardaoin 

Am  fear  falamh  's  e  gun  ni, 
suidhidh  fada  shios  bho 
chach. 

22. 

Di-haoine 

Cridhe  na  circe  an  gob  na 
h-airce. 

23, 

Di-Sathuirn 

Am  peacadh  as  sine  air  an 

24.  Di-domhnaich 

Di-Luain 
26.  Di-Mairt 


27.  Di-ciadaoin 


28.  Di-ardaoin 


29.  Di-haoine 


t-saoghal,  sannt. 

Chaidh  am  fogharadh  sea- 
chad  ;  thor  an  samhradh 
thairis,  ach  cha?i  'eil  sinne 
air  ar  saoradh. — lerem. 
viii.  20. 

Chan  'eil  aithreachas  anns 
an  uaigh. 

Tha  Gliocas  ard  a'  gairm, 
Bi  an  am. 

Ar  laithean  air  an  aireamh 

ta 
'S    gun    tamh    a'    gabhail 

seach. 

Is  goirid  gus  an  tig  an  uair 
A  ni  do  'n  uaigh  ar  teach. 

O     bitheam-sa     air     deas- 

laimh  Chriosd 
Trath    dh'    iobras    fonn   is 
cuan. 


SO.  Di-Sathuirn         Is  faigheam  failte  uaith  air 
m'  ainm 
Gu  sonas  anmhor  buan  ! 


Air 

Anns  a'   Chubaid 


''Neach  a  b'ionmhuinn  le  losa.'" — Eoin  xiii.  23. 


("jHAN  'eil  gin  de  na  h-abstoil  aig  a  bheil 
>'oisean  cho  blath  aim  an  cridhe  nan  creid- 
mheach  's  a  tha  aig  an  abstol  Eoin.  Chan  'eil 
sin  iongantach  oir  bha  oisean  blath  aige  ann 
an  cridhe  Chriosd  ann  an  laithean  fheola.  Ma 
dh'  fheoraichear  car  son  a  bha  e  air  a  thaghadh 
a  measg  chaich  gu  bhi  'na  chuspair  gaoil  do 
Chriosd,  chan  urrainn  sinn  a  radh  ach  gur 
cinnteach  gu  robh  ni  air  chor-eigin  ann  am 
pearsa  agus  ann  an  gne  an  duine  a  tharruing 
gradh  an  t-Slanuigheir  'g  a  ionnsuidh. 

Cha  robh  e  iomlan  na's  mo  na  each  ;  bha 
Peadar  a  cheart  cho  blath-chridheach  ris  ;  bha 
Philip  agus  Aindreas  a  cheart  cho  eudnihor 
ris  ;  bha  Seumas  a  cheart  cho  ciiiin  ris,  ach 
bha  ni  air  chor-eigin  'na  aodann  agus  'na 
nadur  a  dhuisg  gaol  air  ann  an  cridhe  Chriosd. 

Ged  bha  coig  de  leabhraichean  an  Tiom- 
naidh  Nuaidh  air  an  sgriobhadh  le  Eoin  chan 
aithne  dhuinn  ach  gle  bheag  mu'n  duine  fhein. 
Cha  d'thug  e  iomradh  air  fhein  ach  annamh. 
Cha  b'  ann  a  thoirt  fianuis  uime  fhein  a  thug 
e  lamh  air  a'  pheann,  ach  a  thoirt  fianuis  mu'n 
Fhacal  a  rinneadh  'na  fheoil,  chuna  gu'n 
creideadh  an  saoghal  gu'm  b'  e  Criosd  an  solus 
fior  agus  gu  robh  gloir  Dhe  a'  gabhail  comh- 
nuidh  ann. 

Tha  e  coltach  gu  robh  ciiram  anma  air  a 
dhiisgadh  ann  an  Eoin  le  searmonachadh  a' 
Bhaistich,  agus  gu  robh  a  chridhe  deas  air  son 
Chriosd  an  uair  a  thainig  e  gu  abhainn  lordain 
a  shearmonachadh  soisgeul  na  Rioghachd. 
Bha  briathran  a'  Bhaistich  dha  mar  fhuaim  na 
trompaid  agus  mar  thairneanach  an  lagha,  ach 
bha  briathran  Chriosd  dha  mar  fhrasan  blath 
air  an  fheur  6g.  Bho'n  latha  anns  an  do  ghlac 
losa  an  toiseach  e,  dh'  fhan  Eoin  maille  ri  losa 
'na  dheuchainnibh  ;  cha  d'  fhailnich  a  dhil- 
seachd  no  a  ghradh.  Bha  e  maille  ris  an 
Galile  agus  an  Jerusalem  ;  chunnaic  e  na 
h-oibrichean  miorbhuileach  a  rinn  e  ;  chual  e 
na  briathran  grasmhor  a  labhair  e  ;  agus  uigh 
ar  n-uigh  dh'  abaich  a  chreideamh  gus  mu 
dheireadh  an  d'  thubhairt  le  e  Ian  dearbhachd 
agus  le  gairdeachas  mor,  Chunnaic  mi  a  ghlbir 
mar  ghlbir  aoin-ghin  Mhic  an  Athar. 

Ged  nach  d'  innis  Eoin  dhuinn  uiread  mu 
bheatha  Chriosd  air  thalamh  's  a  dh'  innis  na 
soisgeulaichean  eile,  cha  b'  ann  a  chionn  nach 
robh  fhios  aige  air  na  nithean  air  an  do  rinn 
iadsan  iomradh.     Ach  a  chionn  nach  b'  urrainn 


dha  iomradh  a  dheanamh  air  a  h-uile  rud, 
thagh  e  na  briathran  agus  na  gniomharan  sin 
a  bha  e  an  diiil  a  bheireadh  air  a  luchd-leughaidh 
a  chreidsinn  gu'm  b'  e  losa  Mac  Dhe.  Sheall 
each  air  Criosd  o'n  taobh  a  muigh  ach  sheall 
esan  air  o'n  taobh  a  stigh,  agus  anns  a  h-uile 
leabhar  a  sgriobh  e,  is  e  diadhachd  Chriosd  an 
ceann-teagaisg  ;  toiseach  is  meadhon  is  deire- 
adh  a  sheanchais. 

Bha  e  maille  ri  Criosd  aig  na  h-amannan  a 
bu  sholuimte  'n  a  bheatha  ;  air  beinn  a'  chruth- 
atharrachaidh  ;  an  garadh  Ghetsemane  ;  anns 
an  t-seomar  uachdrach  ;  agus  anns  na  h- 
ionadan  naomha  sin  chunnaic  e  earlais  de'n 
ghlbir  a  bha  ri  bhi  air  a  foillseachadh  dha  'n  a 
lanachd  anns  na  laithean  deireannach.  Bha 
e  comhla  ri  Criosd  aig  a'  chuirm  naoimh  a 
mhiannaich  e  itheadh  maille  ri  dheisciobuil 
roimh  dha  fulang,  agus  chual  e  na  briathran 
deireannach  a  labhair  Mac  an  duine,  briathran 
cho  domhain  agus  cho  brioghmhor,  cho  Ian 
ffrais  is  firinn  's  ffu  bheil  iad  'n  an  aran  beatha 
do'n  t-saoghal  o'n  la  sin  gus  an  diugh.  An 
uair  a  leag  Eoin  a  cheann  air  uchd  an  t- 
Slanuigheir  bha  e  mar  gu'm  biodh  e  air  a  thogail 
suas  air  beinn  an  Tighearna  far  an  do  bhlais  e 
de  nithibh  blasda  Ian  de  smior  agus  a  dh' 
fhion  aosda  air  a  dheagh  tharruing. 

Bha  e  'n  a  shuil-fhianuis  mar  an  ceudna  air 
bas  an  t-  Slanuigheir  ;  air  dha  a  bhi  dliith  do'n 
chrann-cheusaidh  chunnaic  e  sealladh  ion- 
gantach nach  faca  siiil  eile  ;  chunnaic  e  fuil 
agus  uisge  a'  sruthadh  as  a  thaobh  an  uair  a 
lot  fear  de  na  saighdearan  a  thaobh  le  sleagh. 
Cha  do  dhichuimhnich  Eoin  an  sealladh  ud  gu 
brath  ;  anns  an  litir  a  sgriobh  e  'n  a  sheann 
aois  tha  e  a'  tighinn  thairis  air,  "  Is  e  so  esan  a 
thainig  tre  uisge  agus  tre  fhuil,  losa  Criosd  ; 
chan  e  tre  uisge  a  mhain,  ach  tre  uisge  agus 
fuil  :  agus  is  e  an  Spiorad  a  ni  fianuis,  do 
bhrigh  gur  firinn  an  Spiorad  "  ;    1  Eoin  v.  6. 

B'  ann  air  curam  an  deisciobuil  ghaolaich  so 
a  dh'  f hag  losa  a  mhathair,  is  tha  e  gle  choltach 
nach  d'  fhag  Eoin  lerusalem  gus  an  do  shiubhail 
i.  Ach  an  uair  a  shiubhail  Muire,  agus  a  bha 
e  saor  o'n  bhoid  a  ghabh  e  cho  toileach  agus  a 
ghleidh  e  cho  dileas,  dh'  fhag  Eoin  lerusalem, 
is  thoisich  e  air  saothrachadh  an  aobhar  an  t- 
soisgeil. 

Chan  urrainnear  a  radh  le  cinnt  ciod  an 
cearn  de'n  t-saoghalair  an  do  chuir  e  aghaidh. 

ach  a  reir  beul-aitliris  na  h-eaglais  chuir  e 
seachad  aireamh  bhliadhnachan  an  Ephesus. 
Car  son  a  dh'  fhag  e  Ephesus  chan  ui'rainn  sinn 
a  radh,  ach  ann  an  leabhar  an  Taisbeanaidh 
tha  sum  a'  leughadh  gu  I'obh  e  ann  an  eilean 
Phatmois.  Tha  cuid  am  beachd  gur  ann  le 
comhairle  shuidhichte  agus  le  shaor  thoil  f  hein 
a  chaidh  e  do'n  eilean  iomallach  so  ;  gu'n  do 
theich  e  air  falbh  bho  ghleadhraich  agus  bho 
dhriop  an  t-saoghail  gu  aite  uaigneach  anns 
am  b'  urrainn  dha  beachd-smuaineachadh  air 
firinnean  a'  chreidimh  agus  air  saoibhreas  do- 
rannsaichte  Chriosd  ann  an  sith  is  samhchair. 
Faodaidh  sin  a  bhith,  ach  tha  e  moran  na's 
coltaiche  ris  an  fhirinn,  gu  robh  Eoin  ann  am 
Patmos  mar  phriosanach  air  son  a'  chreidimh. 
Sin  an  doigh  anns  an  do  thuig  na  h-aithrichean 
na  briathran  a  sgriobh  e  fhein,  Bha  mise  Eoin, 
bhur  dearbh-bhrathair ,  agus  bhur  companach  ann 
an  amhghar,  agus  ann  an  rioghachd  agus  am 
foighidm  losa  Criosd,  a^ms  an  eilean  ris  an  abrar 
Patmos,  air  son  Facal  Dhe,  agus  air  son  jiamiis 
losa  Criosd. 

Ach  ma  bha  Patmos  'n  a  phriosan  d'a 
choluinn  cha  robh  e  'n  a  phriosan  d'a  spiorad  ; 
dh'  fhoillsicheadh  dha  nithean  a  tha,  agus  a 
bha,  agus  a  tha  ri  teachd  ;  chunnaic  e  neamh 
fosgailte  agus  an  Ti  a  tha  'n  a  shuidhe  air  an 
righ-chaithir,  agus  air  dha  bhi  le  aghaidh 
gun  fholach  ag  amharc  mar  ann  an  sgathan 
air  gloir  an  Tighearna  bha  e  air  atharrachadh 
chum  na  h-iomhaigh  ceudna,  o  ghloir  gu 
gloir. 

Is  e  na  leabhraichean  a  sgriobh  e  an  dileab 
a  dh'  fhag  Eoin  aig  an  eaglais.  Ann  am  fion 
lios  Dhe  tha  aite  fhein  aig  gach  duine  ;  tha 
aite  aig  fear  nan  coig  talannan,  agus  aite  aig 
fear  na  h-aon  talann  ;  aig  an  fhear  a  labhras, 
agus  aig  an  fhear  a  sgriobhas,  aig  an  fhear  a 
leighseas  cuirp,  agus  aig  an  fhear  a  lionas  am 
beul  acrach.  Bha  eadar-dhealachadh  mor  eadar 
Pol  agus  Eoin  a  thaobh  an  seirbhis,  ach  bha  a 
ghloir  fhein  aig  gach  aon  dhiiibh.  B'e  gloir 
Phoil  na  h-eaglaisean  a  chuir  e  air  an  cois  am 
measg  nan  cinneach  agus  na  h-anmanna  a 
choisinn  e  do  Dhia,  ach  b'e  gloir  Eoin  na 
leabhraichean  priseil  a  sgriobh  e,  leabhraichean 
anns  a'  bheil  doimhneachd  breithneachaidh,  is 
lanachd  beatha,  is  diomhaireachd  naomh  nach 
d'  thug  an  saoghal  asda  f  hathast. 

Tha  mile  guth  ann  an  sgriobhaichean  Eoin, 
cuid  dhiiibh  a  chluinneas  na  h-uile,  ach  cuid 
eile  nach  cluinn  ach  iadsan  aig  a'  bheil  deagh 
chlaisteachd  gu  spioradail.  Tha  seudan  luach- 
mhor  anns  na  leabhraichean  a  sgriobh  an 
diadhair  so,  ach  is  e  iadsan  aig  a  bheil  an 
inntinn  spioradail  a  ruigeas  orra.  Mar  is  mo 
a  bheachd-smuainicheas  sinn  air  a  bhriathran, 
is  ann  is  mo  a  chi  sinn  an  saoibhreas  beatha  is 
eolais  a  tha  air  fholach  annta.  Rainig  e  air 
rliintean  diomhair  a  bha  folaichte  ann  an  Dia 


o  thoiseach  an  t-saoghail,  agus  sgriobh  e  mar 
le  peann  aingil. 

Ciamar  a  rainig  Eoin  air  na  nithean  so  ? 
Cha  robh  ann  ach  iasgair  ;  cha  do  shuidh  e  aig 
casan  sgriobhaiche  is  cha  do  chuir  tigh-foghluim 
ann  an  Jerusalem  a  sheula  air.  Cha  d' 
ionnsaich  e  litreachas,  ach  sgriobh  e  litreachas  a 
mhaireas  gu  brath.  Dh'  ol  na  linntean  a  chaidh 
seachad  as  na  tobraichean  a  chladhaich  Eoin  ; 
chaisg  iad  an  iotadh  is  dh'  ath-nuadhaich  iad 
an  neart,  agus  thig  na  ginealan  nach  do  rugadh 
fhathast  a  dh'  ionnsuidh  nan  tobraichean 
ceudna  gu  deireadh  an  t-saoghail.  Cluinnidh 
na  h-amadain  agus  an  luchd-siubhail  fuaim  a 
ghutha,  agus  cluinnidh  na  daoine  glic  agus 
eagnaidh  e  mar  an  ceudna.  Is  e  an  aon 
fhreagairt  as  ui'rainnear  a  thoirt  seachad,  gun 
do  labhair  Eoin  mar  bha  e  air  a  ghluasad  leis  an 
Spiorad  Naomh.  Bhean  teine  Dhe  ri  bhilean. 
Bha  e  air  a  shoillseachadh  le  solus  o'n  airde, 
is  ghluais  e  mar  aingeal  am  measg  nithean  neo- 
fhaicsinneach  is  siorruidh.  Bha  a  chridhe 
glan  mar  an  sneachd,  agus  a  shuilean  Ian 
soluis.  Cha  do  bhean  Criosd  ri  ni  no  ri 
neach  riamh  nach  do  naomhaich  e  ;  bhean  e 
ri  Eoin,  agus  feuch  !  rinneadh  an  t-iasgair  'n 
a  fhaidh. 

Tha  e  air  a  radh  gu  robh  e  sia  fichead 
bhadhna  a  dh'  aois  an  uair  a  shiubhail  e,  ach 
cha  d'  fhailnich  a  shiiil,  ni  mo  a  threig  a  neart 
e.  Bhlais  e  deagh  thiodhlac  Dhe  is  dh'  ath- 
nuadhaich  e  oige  mar  an  iolair.  Tha  cuid  de 
dhaoine  ann  a  bheir  dhuinn  an  rud  as  fhearr  a 
tha  aca  an  uair  a  tha  iad  fhathast  og.  Tha  iad 
ag  abuchadh  trath.  Ach  cha  b'  ann  dhiubh 
sin  Eoin.  Ghabh  e  iiine  m'an  d'thainig  e  gu 
ire  spioradail.  Ghabh  e  iiine  mhor  ag  abuchadh 
ach  b'  fhiach  am  foghar  fantuinn  ris.  Ghleidh 
e  am  fion  a  b'  fhearr  gu  deireadh  an  latha,  is  cha 
do  chuir  e  peann  air  paipear  gus  an  robh  e  'n 
a  sheann  duine.  Tha  moran  dhaoine  a'  stad 
a  dh'  fhas  gu  spioradail  m'  an  tig  roinneag 
liath  'n  an  ceann,  ach  bha  Eoin  a  sior  fhas  gus 
an  latha  mu  dheireadh.  Bha  e  mar  chraoibh 
air  a  suidheachadh  ri  taobh  nan  uisgeachan,  a 
sgaoileas  a  mach  a  freumhan  ri  taobh  an  t- 
srutha,  aig  am  bi  a  duilleach  uaine  agus  nach 
sguir  de  thoirt  seachad  toraidh. 

'S  an  am  am  bi  iad  aosmhor  liath 
Bheir  iad  mor  mheas  a  mach 
Is  bithidh  sultmhor  le  deagh  bhlath 
Dhiiibh  sud  gach  uile  neach. 

B'e  am  facal  mu  dheireadh  a  labhair  e,  a  chlann 
bheag,  gradhaichibh  a  cheile.  Thoisich  e  le 
gradh  is  chriochnaich  e  le  gradh.  Rinneadh  an 
deisciobul  ionmhuinn  'na  abstol  a'  Ghraidh. 
An  do  chuir  duine  riamh  uiread  brigh  ann  an 
tri  facail  'sa  chuir  Eoin  an  uair  a  sgriobh  e,  Is 
aradh  Dia  ? 

Anns  a'  Chathair 


CHAN  'eil  ach  beagan  is  ceud  bliadhna  bho 
chaidh  an  seann  saoghal  amis  a'  Ghaidh- 
ealtachd  as  an  t-sealladh  agus  a  thoisich  an 
saoghal  iir  as  aithne  dhuinn  an  diugh  air  tighinn 
am  fradharc.  Gu  am  Waterloo,  ged  nach  robh 
na  h-uile  nithean  uile  gu  leir  mar  bha  iad  o 
thoiseach  a'  chruthachaidh,  bha  iad  mar  bha  iad 
o  chionn  nan  ceudan  bliadhna  ;  fad  da  no  tri 
cheud  bliadhna  cha  d'  thainig  a  bheag  a  dh' 
atharrachadh  air  a'  Ghaidhealtachd  a  thaobh 
obair  agus  beatha  an  t-sluaigh,  no  a  thaobh  an 
tighean  agus  am  beo-shlaint.  An  deidh  Chuil- 
fhodair  thoisich  an  seann  saoghal  air  falbh  agus 
an  saoghal  iir  air  tighinn,  ach  is  ann  an  deidh 
Waterloo  a  thainig  an  t-atharrachadh  so  gu  ire. 
Cho  fad  's  a  bha  na  fineachan  a'  tapaid  ri 
cheile  bha  meas  aig  na  tighearnan  air  an  tuath, 
oir  mar  bu  lionmhoire  a  dhaoine  is  ann  a  bu 
chumhachdaiche  an  t-uachdaran,  ach  an  uair  a 
bha  na  fineachan  air  am  briseadh  agus  ughdarras 
nan  tighearnan  air  a  thoirt  bhuapa  an  deidh 
Chliil-f hodair  cha  robh  uiread  meas  tuilleadh  air 
an  tuath  ;  cha  robh  annta  ach  uallach  air  an 
fhearann,  is  thoisich  na  h-uachdarain  air  an 
fhearann  a  chur  fo  chaoraich. 

Na  ciobairean  Gallda 

Is  ann  mu  na  bliadhnachan  1780-90  a  thoisich 
tuathanaich  o'n  chrich  Shasunnaich  air  fearainn- 
chaorach  a  ghabhail  anns  a*  Ghaidhealthachd,  a' 
sgaoileadh  air  feadh  na  diathcha  uigh  ar  n-uigh, 
o  Dhun-Breatunn  gu  Comhal  agus  gu  Lathurna; 
suas  sion-amachd  Pheairt  agus  a  mach  gu  ruige 
Muile.  'S  e  caoraich  dhvibh-cheannach  a  bha 
aca  an  toiseach,  is  bha  na  caoraich  a'  deanamh 
cho  maith  air  an  f  heurach  iir  a  bha  cho  farsuing 
glan  's  gu  robh  e  furasda  gu  leoir  do'n  uachdaran 
a  thri  uiread  mail  fhaotainn  o  na  tuathanaich 
Ghallda  's  a  bha  e  faotainn  o'n  t-seann  tuath. 
Ann  an  1768  b'  e  am  mal  a  bha  Mac  Mine 
Alasdair,  an  Gleann  Garaidh,  a'  faotainn  o'n 
oighreachd  seachd  ceud,  ach  ann  an  1802,  an 
uair  a  bha  moran  de'n  oighreachd  air  a  cur  fo 
chaoraich,  bha  e  a'  faotainn  coig  mile  aisde. 
Bha  oighreachdan  eile  air  a  cheart  doigh. 

Ach  cha  do  stad  na  tuathanaich  Ghallda  aig 
Druim-uachdar  ;  lean  iad  orra  mu  thuath  is 
sgaoil  iad  air  feadh  Inbhir-nis  agus  siorramachd 
Rois  is  Chataibh,  gus  an  do  rainig  iad  am  Parbh 
agus  Loch  Euraboll. 

Cha  bu  toigh  le  muinntir  na  Gaidhealtachd 
na  daoine  ud  an  toiseach,  is  bhitheadh  iad  a' 
bearradaireachd  agus  a'  magadh  orra  gun  sgur, 
ach  cha  robh  coire  air  bith  ri  bhi  air  a  chur  as 
leth  nan  Gall.  Ma  bha  aobhar  ghearain  aig  an 
tuath  is  ann  an  aghaidh  nan  uachdaran,  oir  is 
iadsan  a  b'  aobhar  air  na  ciobairean  Gallda  a 
thighinn  do'n  diithaich. 


Ged  is  dona  do  uachdaran  air  bith  naisinn  an 
aite  a  chur  air  falbh  a  dheanamh  aite  do  choig- 
rich  cha  bu  chron  do'n  Ghaidhealtachd  gu'n  d' 
thainig  na  tuathanaich  agus  na  ciobairean  ud 
o'n  Ghalldachd  innte.  Oir  bha  iad  'n  an  daoine 
laidir  agus  'n  an  daoine  gniomhach  ;  daoine 
anns  an  robh  fuil  ghlan  ;  is  chan  e  mhain  gu 
robh  am  fuil  glan  ach  bha  i  a'  freagairt  anabar- 
rach  maith  air  fuil  nan  Gaidheal.  Phos  moran 
de  na  Goill  ud  mnathan  Gaidhealach  is  dh'  fhag 
iad  as  an  deidh  stoc  cho  mhaith  's  a  bha  riamh 
anns  a'  Ghaidhealtachd. 

A  thuilleadh  air  sin  dh'  ionnsaich  iad  do 
mhuinntir  na  diithcha  ciamar  a  bu  choir  fearann 
a  bhi  air  oibreachadh  agus  gach  car  is  cleas 
eile  anns  an  tuathanachd.  Chan  'eil  mac  a' 
Ghaidheil  'n  a  thuathanach  maith  gu  nadurra  ; 
is  fhearr  leis  fada  cian  a  bhi  spaisdrich  no  ri 
sealg  seach  a  bhi  ag  obair  air  achadh  curachd 
no  buana,  ach  tha  gaol  an  fhearainn  agus 
ealadhain  an  tuathanachais  am  fuil  agus  am 
feithean  nan  Gall.  Gach  adhartas  a  thainig  air 
tuathanachas  anns  a'  Ghaidhealtachd  riamh  is 
ann  o  na  Goill  a  dh'  ionnsaich  sinn  e. 

Aireamh  an  t-sluaigh 

Anns  a'  bhliadhna  1801  cha  robh  de  shluagh 
an  Albainn  uile  ach  beagan  is  muillean  gu  leth, 
ach  leis  a'  mhathachadh  a  thainig  air  am  beo- 
shlaint  cha  mhor  nach  do  thrioblaich  iad  ann  an 
ceud  bliadhna,  oir  bha  ceithir  muilleanan  gu 
leth  ann,  an  1901.  Cha  d'  fhas  aireamh  an 
t-sluaigh  cho  bras  anns  a'  Ghaidhealtachd  's  a 
dh'  fhas  e  anns  na  bailtean  mu  dheas,  ach  a 
dh'  aindeoin  gu  robh  sruth  de  eilthirich  a'  falbh 
as  a'  Ghaidhealtachd  do  America  o  thoiseach  na 
naoieamh  linn  deug  bha  aireamh  an  t-sluaigh  a 
sior  dhol  am  meud,  agus  b'  e  sith,  buntata,  agus 
celp,  'n  a  h-aobharan  air  sin.  Mu  na  bliadh- 
nachan 1840-60  bha  barrachd  dhaoine  anns  a' 
Ghaidhealtachd  agus  anns  na  h-eileanan  an  lar 
na  bha  riamh  ann  ;  uaith  sin  tha  aireamh  an 
t-sluaigh  a'  dol  sios,  agus  anns  na  bliadhnachan 
deireannach  so  tha  e  dol  sios  mar  gu'm  biodh 
clach  a'  dol  le  gleann. 

Theagamh  gu  robh  barr-suime  sluaigh  anns 
a'  Ghaidhealtachd  ceithir  fichead  bliadhna  air 
ais,  barrachd  dhaoine  na  b'  urrainn  i  a  ghiulan 
no  bheathachadh,  ach  is  e  an  cunnart  an  diugh 
gu  bheil  an  sluagh  air  fas  cho  tana  's  nach  fhada 
gus  nach  bi  duine  idir  anns  na  glinn.  Ma  theid 
cuisean  air  aghaidh  mar  tha  iad  a'  dol  cha  bhi  a' 
bheag  de  'n  t-seann  stoc  air  f  hagail  ann  an  ceud 
bliadhna  eile.  Bho  chionn  da  bhliadhna  b' 
fheudar  do  Bhord  an  Fhearainn  muinntir  lort  a 
thogail  air  falbh  as  an  eilean,  mar  gu'm  biodh 
banaltrum  a'  togail  paisde  'n  a  h-uchd,  a  chionn 
gu  robh  na  fir  air  fas  cho  gann  agus  cho  sean 

agus  cho  meata  's  nach  b'  urrainn  daibh  obair 
an  eilein  a  dheanamh  mar  b'  abhaist,  no  eoin  a 
thoirt  as  na  creagan,  no  iasg  as  a'  mhuir,  no 
barr  as  an  talamh  ;  is  theagamh  gu'n  tig  an 
latha  a  chluinnear  a'  cheart  ghlaodh-eigin  o 
eileanan  eile  ag  iarraidh  air  a'  Ghoverment  as 
uchd  mhaitheis  am  fuidheall  dhaoine  a  dh' 
fhagadh  annta  aiseag  gu  tir-mor. 

Aig  aon  ain  bha  stoc  mor  dhaoine  air  Tiriodh 
agus  air  eilean  I,  a  bha  toirt  an  loin  agus  am 
beo-shlaint  uile  as  an  talamh  agus  as  a'  chuan 
timchioll  orra.  An  uair  a  bha  coig  mile  duine 
ann  an  Tiriodh  cha  robh  unnsa  de'n  bhiadh  a 
bha  'g  am  beathachadh  air  a  thoirt  a  steach  do'n 
eilean  ;  bha  e  air  a  thoirt  as  an  talamh  no  as  a' 
mhuir,  ach  an  diugh,  ged  nach  'eil  ann  ach  mu 
ochd  ceud  deug  duine,  tha  a'  chuid  mhor  de 
bhiadh  an  eilein  air  a  thoirt  a  Glaschu  leis  an 
Dunara.  Rud  neonach  ;  an  aite  na  duthcha  a 
bhi  beathachadh  nam  bailtean-mora  is  e  na 
bailtean-mora  a  tha  beathachadh  na  diithcha. 
Ma  theid  thu  steach  do'n  tigh  aig  Iain  Mac 
Sheumais  Bhain,  seana  chroitear  ann  an  eilean 
I,  aig  a  bheil  pension  na  seann  aoise,  agus  pen- 
sion eile  aig  a'  mhnaoi  agus  aig  piuthar  is 
brathair  dha,  agus  ma  dh'  fhanas  tu  ri  biadh, 
gheibh  thu  sgonaichean  air  an  deanamh  de'n 
chruithneachd  as  mine  atha  tighinn  a  Manitoba : 
ham  a  thainig  a  Denmark  ;  tea  a  thainig  as  na 
h-Innsibh  an  Ear  ;  siiicar  a  thainig  as  na  h- 
Innsibh  an  lar,  im  a  thainig  a  Inbhir-air,  agus 
caise  a  thainig;  a  America.  Theagramh  nach  'eil 
dad  de'n  bhiadh  a  bhios  air  a'  bhord  air  a  thoirt 
a  talamh  I  ach  an  deur  bainne  a  chuirear  anns 
an  tea,  agus  am  buntata.  Tha  longan  Tharsuis 
a'  tarruing  bidh  agus  soghaltachd  gu  eileanan 
na  Gaidhealtachd  mar  nach  robh  iad  riamh 
roimhe,  ach  ma  tha,  cha  mhaith  an  comharradh 
sin,  oir  is  ann  gu  seann  daoine  a  tha  iad  'g  an 
tarruing,  daoine  nach  'eil  a'  fagail  sliochd  'n  an 
deidh.  Cha  robh  muinntir  na  Gaidhealtachd 
riamh  cho  comhfhurtachail  's  a  tha  iad  an  diugh, 
ach  cha  robh  iad  riamh  cho  gann  de  chloinn  ; 
sgoilean  'g  an  dimadh  a  chionn  nach  'eil  clann 
ann  a  theid  annta.  Chan  e  mhain  gu  bheil 
Tiriodh,  agus  eilean  I,  agus  aitean  eile  anns  a' 
Ghaidhealtachd  a'  faotainn  am  bidh  a  Glaschu 
ach  tha  iad  a'  faotainn  na  cloinne  as  ;  cuiridh 
iad  litir  do  Ghovan  a  dh'  iarraidh  paisde  mar  a 
chuireas  iad  litir  gu  Mac  Pharlainn  Shearer  a 
dh'  iarraidh  poca  mine,  is  thig  am  paisde  agus 
am  poca  mine  air  an  Dunara  comhla. 

Buntata  agus  Celp 

Dh'  fhas  an  sluagh  lionmhor  anns  a'  Ghaidh- 
ealtachd a  chionn  gu  robh  buntata  pailt  agus 
gu'n  d'thug  obair  na  ceilpe  cosnadh  is  tuarasdal 
dhaibh.  Ann  an  iomradh  a  rinn  an  t-Urramach 
Seumas  Robasdanach,  ministear  Chalasraid,  do 
Bhord  an  Fhearainn  an  1808,  air  na  doighean- 


tuathanachais  a  bha  aca  ann  an  siorramachd 
Inbhir-nis,  tha  e  ag  radh  gu  robh  an  dara  leth 
de  mhuinntir  Albainn  a'  tighinn  beo  air  buntata, 
fad  ochd  no  naoi  miosan  de'n  bhliadhna,  agus 
theagamh  barrachd  's  an  dara  leth  de  mhuinntir 
na  Gaidhealtachd.  Ged  nach  do  ghabh  na 
Gaidheilris  a'  bhuntata  gu  togarrach  an  toiseach, 
aon  uair  's  gu'n  d'  fhuair  iad  bias  air,  ghabh  iad 
ris  mar  bhiadh  gu  h-anabarrach,  is  thoisich  iad 
air  gu  leoir  dheth  a  chur.  Cho  fad  's  a  bha  e  a' 
fas  gu  maith  cha  robh  gainne  bidh  orra,  ach  an 
uair  a  thainig  galair  a'  bhuntata  dh'  fhalbh  da 
thrian  de  bheo-shlaint  na  Gaidhealtachd  is 
thoisich  an  sluagh  air  fas  tana. 

Bha  beagan  de'n  ghalair  an  aitean  eile  cho 
trath  ri  1834  agus  anns  na  bliadhnachan  'n  a 
dheidh  sin,  ach  is  ann  an  184-6  a  dh'  fhalbh  am 
buntata  anns  a'  Ghaidhealtachd  gu  buileach. 
Bha  am  barr  eile  gle  mhaith  a'  bhliadhna  sin, 
agus  am  buntata  fhein  gu  deireadh  an  t-samh- 
raidh,  ach  an  sin  thoisich  e  air  dubhadh,  agus 
ann  an  iiine  ghoirid  cha  mhor  gu  robh  bun  no 
barr  fallan  anns  an  diithaich.  An  sin  thoisich 
bliadhnachan  na  gorta. 

Thainig  a'  cheud  ghlaodh  as  na  Hearadh,  ag 
iarraidh  cobhair  a  dheanamh  orra,  a  chionn  nach 
robh  biadh  no  annlann  aca  ach  maorach  a' 
chladaich  agus  na  siolagan  a  bha  iad  a'  cladhach 
air  traigh  Scarasta.  Bha  cuisean  a  cheart  cho 
dona  anns  na  h-eileanan  eile  ;  an  Uidhist,  anns 
an  eilean  Sgitheanach,  agus  an  Leodhas.  Bha 
moran  airgid  air  a  thogail  anns  an  rioghachd  air 
fad  agus  anns  na  diithchanna  thall  a  chum 
bochdan  na  Gaidhealtachd  a  chuideachadh,  is 
bha  e  air  a  radh  gu'n  d'thug  Sir  Seumas  Math- 
anach  £40,000  as  a  phoca  fein  do  mhuinntir 
Leodhais  ann  am  bliadhnachan  na  gorta  ;  thug 
Diuc  Chataibh  £78,000  d'a  mhuinntir  fein,  agus 
uachdarain  eile  a  reir  sin.  Aig  aon  am  bha  coig 
mile  teaghlach  anns  an  eilean  Sgitheanach  a' 
faotainn  min  nam  bochd,  agus  dliith  air  a  cheart 
aireamh  air  taobh  an  lar  siorramachd  Rois.  Bha 
barr-suime  sluaigh  air  a'  Ghaidhealtachd  aig  an 
am,  aireamh  dhaoine  nach  b'  urrainn  am  fearann 
a  ghiiilan.  Sin  an  t-aobhar  gu'n  d'  fhag  uiread 
dhiubh  tir  an  diithchais  agus  gu'n  deachaidh 
iad  do  America. 

Fadleth-cheud  bliadhna  bhacelp  a'paigheadh 
gu  maith  do  chroitearan  agus  do  choitearan  na 
Gaidhealtachd,  oir  bha  stuthinnte  nach  gabhadh, 
faotainn  ach  innte  fein  no  ann  am  barilla  Spainn- 
teach  ;  stuth  nach  b'  urrainn  luchd-deanamh 
an  t-siapuinn  deanamh  as  eugmhais.  Cho  fad 
's  a  bha  cis  chruaidh  air  a  chumail  air  a'  bharilla 
— bho  ochd  gu  deich  notaichean  an  tunna — bha 
pris  mhaith  air  a'  chelp,  ach  cha  do  leig  mar- 
santan  an  t-siapuinn  agus  marsantan  eile  fois 
do'n  Pharlamaid  gus  an  robh  a'  chis  a  bha  air 
a' bharilla  air  a  lughdachadh,agus  mu  dheireadh 
air  a  toirt  dheth  uile  gu  leir.  An  uair  a  thachair 
sin  thuit  pris  na  ceilpe,  agus  an  iiine  ghoirid  cha 

robh  iarraidh  idir  oirre.  Sin  aobhar  eile  a 
chuir  air  falbh  sluagh  na  Gaidhealtachd  do 
Mhanitoba.  Bha  e  air  a  radh  gu  robh  leth- 
cheud  mile   duine   ag   obair   air   celp   anns   a' 


Ghaidhealtachd  aig  aon  am.  An  uair  a  stad 
a'  chelp  cha  robh  fodhpa  sin  ach  ami  bas  no 
America  ;  air  a  mhiosad  is  fhearr  America  na 
'm  bas. 


Anns  a'  Choille  Bheithe 


UAIR  a  bha  mi  ann  an  Cille-sgumain  dh' 
innis  boirionnach  gaolach  dhomh  gu  robh 
i  air  a  narachadh  agus  a  cridhe  briste  a  chionn 
gu  robh  te  de  na  caileagan  aice  air  fas  cho  breu- 
gach  's  nach  b'urrainn  i  facal  a  thigeadh  as  a 
beul  a  chreidsinn.  "  Chan  'eil  fhios  agam  air 
an  t-saoghal,"  ars'  ise,  "  ciod  a  tha  cearr  oirre, 
no  CO  bhuaith  a  thug  i  e,  oir  chan  'eil  e  diith- 
chasach  dhi  air  taobh  seach  taobh." 

Bha  a'  mhathair  bhochd  ann  an  droch  shui- 
dheachadh.  "  Cha  mhor,"  ars'  ise,  "  nach 
robh  cho  mhaith  leam  i  bhi  marbh  ;  na'm  biodh 
i  a'  deanamh  bhreug  le  eagal  gu'm  biodh  i  air 
a  cronachadh  no  air  a  peanasachadh,  no  air 
ghaol  i  fhein  a  shaoradh,  no  na'm  biodh  aobhar 
air  bith  aice  air  son  nan  rolaistean  uamhasach 
a  dh'  innseas  i,  cha  chuireadh  e  uiread  iongan- 
tais  orm,  ach  ni  i  suas  naigheachd  bhreugach 
gun  aobhar  air  bith,  agus  ni  i  an  naigheachd  cho 
dealbhach  's  gu'n  tugadh  i  an  car  a  Satan  fein." 

Dh'  innis  am  boirionnach  gaolach  dhomh 
cuid  de  na  breugan  a  rinn  a'  chaileag  suas  as  a 
seasamh,  is  dh'  fhaighnich  i  dhiom  am  b' 
urrainn  mi  comhairle  no  solus  air  bith  a  thoirt 
dhi  air  a'  chilis,  no  am  b'  aithne  dhomh  doigh 
air  an  olc  ud  a  thoirt  aisde.  "  Air  uairean," 
ars'  ise,  "  tha  eagal  orm  nach  'eil  i  ceart  anns 
an  inntinn." 

B'e  an  aon  chomhfhurtachd  a  b'  urrainn 
dhomh  a  thoirt  dhi,  nach  robh  a'  chaileag  aice-se 
'n  a  h-aonar  anns  a'  chleachdadh  ud  ;  gu'm 
b'  aithne  dhomh  clann  eile  aig  an  robh  am  fasan 
ceudna,  agus  gu'm  b'  aithne  dhomh  balach  no 
dha  a  bha  Ian  rolaistean  'n  am  balaich  ach  a  tha 
nis  cho  fkinneach  ri  daoine  eile. 


Tha  an  sgiolmachas  so  cumanta  gu  leor  am 
measg  cloinne  ;  tha  e  na's  cumanta  ann  an 
caileagan  na  tha  e  ann  am  balaich,  ach  am 
bitheantas  gheibh  iad  os  a  chionn  an  uair  a  thig 
iad  gu  Ian  fhas.  Ach  air  uairean  leanaidh  e  riu 
gu  brath.  B'  aithne  dhomh  bean  dotair  a  bha 
cho  Ian  de'n  t-seorsa  sgiolmag  so  's  gu'n  abradh 
daoine  gu  robh  meur  de'n  chuthach  innte.  Ach 
cha  robh  cuthach  no  cuthach.  Bha  i  'n  a 
mathair  mhaith,  'na  bean-tighe  sgoinneil,  'n  a 
boirionnach  faireachail  caomhail,  ach  'n  an 
rachadh  tu  an  seanchas  rithe  leth-uair  an 
uaireadair  dh'  innseadh  i  Ian  cumain  de  bhreu- 
gan  dhuit  ;  breugan  gun  aobhar,  gun  fheum. 
La  a  bha  ministear  na  sgireachd  a'  tadhall  oirre 
thoisich   i   air   innseadh   dha   gu'n   d'   thainig 


Easbuig  Lunnainn  a  h-uile  ceum  a  Lunnainn  a 
bhaisteadh  an  leinibh  aca  an  uiridh,  agus  fhios 
aig  a'  mhinistear  gur  e  fhein  a  hhaist  e.  Ma  bha 
gaoid  's  an  eanchuinn  aice  cha  robh  e  ach  ann 
an  oisean  beag  ;  a  mach  o  na  rolaistean  ud  bha 
i  cho  glic,  sicir,  ri  mnathan  eile. 

Ann  an  cuid  de  chloinn  tha  mac-meanmain  na 
h-inntinn  anabarrach  beo  ;  sin  an  seorsa 
cloinne  a  bhios  a'  deanamh  rolaistean.  Chan 
'eil  buaidh  ann  an  inntinn  mhic  an  duine  as 
fiachaile  na  mac-meanmain  beo  agus  laidir  ; 
tha  mac-meanmain  do  inntinn  an  duine  an  ni 
a  tha  sgiathan  do'n  iolair.  Is  ann  air  sgiathan 
a  mheanmain  fein  a  bhios  mac  an  duine  a'  ruigh- 
inn  air  nithean  nach  faca  a  shiiil  agus  nach 
cuala  a  chluas  ;  a'  do!  a  steach  do  rioghachdan 
lira  air  nach  ruigeadh  e  gu  brath  as  eugmhais  ; 
rioghachdan  eolais,  agus  faireachaidh,  agus 
maise,  air  nach  ruig  na  coisichean  gu  brath. 
Ach  tha  mac-meanmain  na  h-inntinn  coltach 
ris  an  teine  ;  tha  e  'n  a  sheirbhiseach  maith  ach 
'n  a  dhroch  mhaighstir.  Air  neo  tha  e  coltach 
ri  asail  fhiadhaich,  creutair  a  bhiodh  e  cunnar- 
tach  dhuit  a  mharcach  gus  am  bi  i  air  a  deanamh 
callaidh  an  toiseach,  agus  am  fulaing  i  srian  is 
dioUaid. 

Ann  an  cuid  de  chloinn  tha  mac-meanmain 
na  h-inntinn  cho  beo  's  gu  bheil  na  nithean  a  tha 
tachairt  'n  an  inntinn  fein  cho  soilleir  agus  cho 
fior  dhaibh  ris  na  nithean  a  tha  tachairt  anns 
an  t-saoghal  fhaicsinneach.  Na  dealbhan  a 
chunnaic  iad  'n  an  inntinn  fein,  agus  an  sean- 
chas a  rinn  iad  riu  fein,  saoilidh  iad  gu'm  faca 
agus  gu'n  cual  iad  na  nithean  sin  an  da  rireadh, 
agus  innsidh  iad  iad  mar  fhirinn,  gun  riin  'n  an 
cridhe  air  daoine  eile  a  mhealladh,  no  amharus 
gu  bheil  iad  a'  deanamh  dad  cearr.  Cha  mho 
a  tha  so  cearr  an  toiseach,  ach  faodaidh  e  fas 
cearr  mur  bheil  e  air  a  theagasg  do'n  chloinn 
srian  a  chur  air  an  asail  fhiadhaich  a  tha  anns 
an  eanchainn  aca. 

Tha  mi  an  diiil  gur  e  an  doigh  as  fhearr  air 
sin  a  dheanamh  an  t-acras  a  tha  ann  an  inntinn 
na  cloinne  sin  a  shasuchadh.  Cha  bhiodh  feum 
air  bith  ann  do  pharantan  toiseachadh  air  an 
t-slait  a  mhaoidheadh  orra  no  ghabhail  daibh. 
Chan  'eil  arach  aig  a'  chloinn  gu  bheil  a'  bheo- 
thalachd  so  anns  an  inntinn  aca,  no  arach  nach 
urrainn  iad  eadar-dhealachadh  a  dheanamh  gu 
cothromach  eadar  na  nithean  a  chunnaic,  no 
chuala,  no  dh'  fhairich  iad  anns  an  t-saoghal 
a  muigh,  agus  na  nithean  a  chunnaic,  no  chuala, 
no  dh'  fhairich  iad  anns  an  t-saoffhal  a  stish. 

ANNS  A'  CHOILLE  BHEITHE 


Ach  bhiodh  e  cearr  do  na  parantan  mur  gabhadh 
iad  suim  agus  mur  toireadh  iad  do'n  chloinn 
am  biadh  a  tha  na  h  -  inntinnean  aca  ag 
ionndrainn. 

Ciod  e  am  biadh  sin  ?  Tha,  sgeulachdan 
agus  naidheachdan  ;  naidheachdan  agus  sgeu- 
lachdan ;  agus  gu  leor  dhiiibh.  Is  coma  co 
dhiu  a  tha  na  sgeulachdan  sin  mu  shithichean, 
no  mu  f  hamhairean,  no  mu  shaighdearan,  no  mu 
chreutairean  cho  iongantach  ris  an  uilebheist 
a  tha  ann  an  Loch  Nis, — fosglaidh  iad  dorsan 
do'n  phaisde  gu  dol  a  steach  do'n  rioghachd  air 
a  bheil  e  an  toir,  rioghachd  anns  a  bheil  eileanan 
uaine  agus  cearcaill  theine  mu'n  cuairt  orra. 
craobhan  a'  fas  air  na  similearan,  nauca-mara  a' 
leumartaich  air  an  rathad-mhor,  muca-tire  ag 
itealaich  anns  an  adhar;  rioghachd  anns  am  faod 
rud  air  bith  tachairt.  Sin  agad  fior  shaoghal 
a'  phaisde  aig  a  bheil  lasag  bheag  de  mhac- 
meanmain  'n  a  inntinn,  agus  mur  toirear  dha 
cothrom  air  sgriob  a  ghabhail  do'n  t-saoghal 
so  an  drasd  's  a  ris  aig  an  am  cheart  ni  e  rud  as 
miosa  ;  toisichidh  e  air  saoghal  dha  f  hein  a 
chruthachadh  agus  toisichidh  a  mhathair  air 
eagal  a  ghabhail  nach  'eil  urram  aige  do'n 
fhirinn. 

Ged  is  eolach  daoine  air  an  f  hacal  nach  urrainn- 
ear  seann  cheann  a  chur  air  guaillean  oga,  sin 
an  rud  a  thatar  daonnan  a'  feuchainn  ris  ann  an 
ionnsachadh  na  cloinne,  seana  chinn  a  chur  air 
paisdean  oga.  Na'n  robh  mac  agam-sa  mi 
fhein  b'  fhearr  leam  fada  cian  na  sgeulachdan 
beaga  laghach  aig  Aesop  a  chur  'n  a  laimh  aig 
deich  no  dusan  bliadhna,  no  na  sgeulachdan  a 
chruinnich  Iain  Og  He  anns  a'  Ghaidhealtachd, 
na'n  leabhar  puinnseanta  sin  a  sgriobh  am 
bodach  Greugach,  Euclid.  Tha  meas  mor  aig 
seorsa  sonruichte  dhaoine  air  Euclid,  a  chionn 
gu  bheil  iad  an  diiil  gu  bheil  e  a'  teagasg  do 
dhaoine  oga  "  an  fhirinn  innseadh,  an  fhirinn 
uile,  agus  gun  dad  ach  an  fhirinn." 

Ann  an  seadh  tha  sin  fior,  ach  tha  an  saoghal 
anns  a  bheil  Euclid  a'  gluasad  cho  beag  an 
coimeas  ris  na  saoghail  eile  a  thug  Dia  do  mhac 
an  duine  mar  oighreachd  's  nach  fhiach  e  a  bhi 
bruidhinn  air.  Tha  e  furasda  gu  leor  do  Euclid 
a  radh  gu  bheil  so  mar  sud  ma  tha  sud  mar  so, 
no  gu'n  dean  coig  agus  ochd  tri  deug  ma  tha  tri 
deug  ann  an  ochd  agus  coig,  no  nach  coinnich 
da  rud  gu  siorruidh  ma  chumas  iad  air  falbh  o 
cheile  gu  siorruidh,  no  gu  bheil  aon  ti'iangle  cho 
mor  ri  triangle  eile  ma  tha  an  aon  mheudachd 
annta.  Tha  e  furasda  gu  leor  do  Euclid  sin  a 
radh,  oir  tha  e  a'  gluasad  ann  an  saoghal  beag 
seasgar  anns  a  bheil  na  h-uile  nithe  a'  fantuinn 
mar  bha  iad  o  thoiseach  a'  chruthachaidh, 
saoghal  anns  a  bheil  ordugh  is  riaghailt  is  socair 
nam  marbh,  ach  na'n  robh  e  air  a  chur  do 
shaoghal  anns  am  bi  crodh  a'  leum  thar  na 
gealaich,  no  do  shaoghal  anns  a  bheil  daoine  cho 
neo-reusonta  's  gu'm  bi  iad  a'  tapaid,  no  do 


shaoghal  anns  nach  'eil  bancair  no  marsanta 
no  saighdear,  ach  baird  is  fidhlearan  is  ceaird, 
treubhan  dhaoine  leis  nach  motha  triangle  na 
bonn-a-se,  saoilidh  mi  nach  biodh  Euclid  cho 
cinnteach  as  fhein  's  a  tha  e. 

Ged  chuir  Euclid  rud  beag  bharr  mo  chiirsa 
mi,  bu  mhaith  leam  a  radh  ri  parantan  aig  a 
bheil  clann  a  tha  toiseachadh  air  rolaistean  a 
dheanamh  agus  innseadh,  nach  'eil  leigheas  as 
fhearr  orra  na  gu  leoir  a  thoirt  dhaibh  ri  leu- 
ghadh  de  sgeulachdan — no  do  rolaistean  ma 
thogras  iad — a  tha  na's  fhearr  agus  na's  inn- 
tinniche  na'n  fheadhainn  a  tha  iad  fhein  a' 
deanamh  ;  roinneag  as  a'  chii  a  chuir  fhiacaill 
annta,  mar  bhios  daoine  air  am  bi  pathadh  eile 
ag  radh.  Oir  is  e  pathadh  is  acras  a  tha  air  a' 
chloinn  ;  mac-meanmain  nadurra  na  h-inntinn 
aca  ag  iarraidh  a  bhi  air  a  bheathachadh,  agus 
mur  toirear  biadh  ceart  dha  gheibh  e  mosaiche 
air  chor-eigin.  Na  leabhraichean  anns  a  bheil 
sgeulachdan  do'n  chloinn — tha  na  ceudan 
dhiubh  ri  fhaotainn  an  diugh — ,  sgeulachdan 
Aesop,  Turus  a'  Chriosduidh,  gu  sonruichte  ma 
tha  dealbhan  ann,  agus  naigheachdan  simplidh 
as  a'  BhiobuU, — sin  an  t-aran  inntinneil  agus 
spioradail  a  bu  choir  do  pharantan  a  thoirt  d'an 
cloinn.  Ma  bheir  iad  sin  dhaibh,  agus  ma  theag- 
aisgeas  iad  dhaibh  a  bhi  faicinn  lorgan  Dhe 
agus  a'  cluinntinn  spiorad  Dhe  anns  gach  ni 
agus  anns  gach  aite,  agus  ma  dh'  ionnsaicheas 
iad  dhaibh  le  an  eisiomplair  fein  gur  rud  naomh 
is  maiseach  a  tha  anns  an  fhirinn,  teagaisgidh 
spiorad  Dhe  do'n  chloinn  an  corr. 

Tha  inntinn  mhic  an  duine  farsuing  is  domh- 
ain  mar  an  cuan.  Co  aige  tha  fhios  ciod  an 
saoghal  anns  a  bheil  inntinn  a'  gluasad  am 
feadh  's  a  tha  chorp  air  an  talamh  ?  An  diugh 
's  a'  mhaduinn,  agus  mi  air  an  rathad  gu  Blar, 
bha  leth-sheann  duine  air  thoiseach  orm  air  an 
rathad,  a'  togail  a  chas  agus  a  lamh  ann  an 
doigh  a  chuir  ionghnadh  orm.  Car  greis  chois- 
icheadh  e  cho  reidh  stolda  ri  duine  a  chunnaic 
thu  riamh,  ach  an  ath  mhionaid,  mar  gu'n 
rachadh  spiorad  beo  air  chor-eigin  a  steach  ann, 
thoisicheadh  e  air  a  chasan  a  thogail  gus  nach 
mor  nach  robh  a  shailtean  a'  beantuinn  ri  iomall 
a  chota,  agus  air  bata  a  bha  'n  a  laimh  a  shiabadh 
agus  a  shathadh  troimh  rud-eigin  a  bha  e  a' 
faicinn  m'a  choinneamh,  mar  gu'm  biodh  e  a' 
marbhadh  Ghearmailteach.  Bha  corp  agus 
imeachd  an  duine  air  an  rathad  gu  Blar,  ach  bha 
inntinn  ann  an  saoghal  air  chor-eigin  eile. 

An  am  a'  chogaidh,  an  uair  a  bha  balaich  a' 
leughadh  mu  na  h-euchdan  a  bha  saighdearan 
agus  seoladairean  a  deanamh,  chuir  balach  a 
bha  tighinn  dhachaidh  as  an  sgoil  mar  fhia- 
chaibh  air  fhein  le  mac-meanmain  na  h-inntinn 
gur  e  torpedo  a  bha  ann  ;  cha  luaithe  a  thainig 
an  smuain  'n  a  inntinn  na  chuir  e  a  cheann 
fodha  is  ruith  e  cho  luath  ris  a'  ghaoith  mar 
gu'm  biodh  e  air  a  losgadh  a  soitheach-cogaidh 


ANNS  A'  CHOILLE  BHEITHE— AIG  AN  UINNEIG 


Breatunnach.  Ach  mar  bha  an  tubaist  's  an 
dan  bha  triiiir  chomanndairean  a'  tighinn  'n  a 
chomhdhail,  Maidsear  reamhar  morchuiseach, 
agus  dithis  a  b'  oige  agus  a  b'  isle.  Leum  an 
f  iieadhainn  oga  as  an  rathad  an  uair  a  chunnaic 
iad  an  torpedo  a'  tighinn,  ach  f  huair  am  Maidsear 
ceann  a'  bhalaich  ann  an  iochdar  a'  chuirp,  agus 
sud  a  chasan  os  a  chionn  air  druim  an  rathaid. 
Shaoil  am  balach  gm-  e  an  Derjfflmger  a  bha  e 
a'  cur  fodha.  Tha  e  a  nis  deich  bUadhna  fichead 
asfus   'n   a  dhuine   cho  firinneach    's   a  tha  an 


Albainn  ;    air  a  steidheachadh  cho  seasmhach 
air  bunaitean  na  ceille  ri  EucUd  fein. 

Na  cuireadh  e  eagal  no  dragh  air  parantan, 
ma  ta,  gu  bheil  balach  no  caileag  aca  a  bhios 
ag  innseadh  dhaibh  mu  nithean  gaisgeil  is 
neonach  a  rinn  iad,  no  mu  nithean  a  chuala  no 
chunnaic  iad  gun  fhios  do  dhaoine  eile.  Chan  e 
breugan  a  tha  iad  ag  innseadh  idir,  ach  an 
fhirinn  ;  thachair  na  nithean  gun  teagamh,  ach 
CO  dhiu  a  thachair  iad  anns  a'  choluinn  no  as  a' 
choluinn,  sin  a'  cheist. 


Aig  an  Uinneig 


Duine  Mor 

GED  nach  robh  an  t-Urramach  Domhnull 
Friseal  nach  maireann  mor  n  a  phearsa  bha 
e  mor  ann  an  seadh  eile  ;  bha  e  mor  ann  an 
sealladh  agus  ann  an  gradh  a  bhraithrean,  agus 
mor  ann  an  rioghachd  Dhe.  Agus  ged  nach 
robh  aige  de  Ghaidhlig  ach  na  leigeadh  leis 
"  oidhche  mhaith  "  a  radh,  bha  meas  is  gaol 
aige  air  na  daoine  a  tha  'g  a  bruidhinn. 

Am  measg  nan  daoine  a  las  lochran  an  eolais 
agus  lochran  an  t-soisgeil  ann  an  Africa  tha 
moran  Albannach  as  am  faod  sinn  a  bhi  uasal, 
ach  tha  tri  Gaidheil  gu  sonruichte  nach  leigear 
air  dichuimhne  gu  brath,  Daibhidh  Mac-an- 
Leigh  ;  Alasdair  MacAoidh  ;  agus  Domhnull 
Friseal. 

Bidh  iomradh  cothromach  air  a  dheanamh  air 
an  duine  ghaolach  so  air  na  duilleagan  Beurla, 
air  chor  agus  nach  ruigear  a  leas  dad  a  radh 
uime  an  so  ach  a  mhain  gu  bheil  a'  Ghaidh- 
ealtachd  air  fad  a'  caoidh  nach  cluinnear  tuil- 
leadh  an  guth  ud  a  bha  cho  driiidhteach  an  uair 
a  bhiodh  e  a'  feuchainn  ris  an  eaglais  a  dhiis- 
gadh  gu  cabhag  a  dheanamh  ann  an  aobhar  an 
t-soisgeil,  agus  nach  fhaicear  tuilleadh  an 
t-aodann  gaolach  ud  agus  na  suilean  blath  a 
choisneadh  daoine  do  Dhia  agus  d'a  sheirbhis 
na  bu  luaithe  na  choisneadh  briathran  is 
argumaid.  Bha  blaths  anns  na  siiilean  a  chionn 
gu  robh  gradh  anns  a'  chridhe  ;  bha  aoibh  air 
aodann  Dhomhnuill  Friseil  a  chionn  gu  robh 
aoibhneas  an  Tighearna  'n  a  anam.  Bha  e 
maith  r'a  eisdeachd  anns  a'  chubaid,  is  maith 
ann  an  coinneamh  air  bith  anns  an  labhradh  e, 
ach  bha  e  aig  airde  a  chumhachd  agus  a 
dhiadhaidheachd  an  uair  a  rachadh  e  air  a 
ghliiinean  comhla  ri  ministear  eile  an  uaigneas, 
an  deidh  dhaibh  a  bhi  bruidhinn  fad  oidhche  mu 
thimchioU  nan  nithean  a  tha  an  Spiorad  Naomh 
a'  deanamh  anns  an  t-saoghal  an  diugh.  Faodar 
a  radh  mu  Dhomhnull  Friseal  mar  thubhairt 
Lucas  mu  Bharnabas,  gu  robh  e  'n  a  dhuine 
maith,  Ian  de'n  Spiorad  naomh,  agus  de 
chreideamh. 


Ministear  Chairinnis 

Air  a'  mhios  a  chaidh  seachad  rinn  sinn 
iomradh  air  bas  Eoghain  Mhic  Gilliosa,  a  bha 
'na  mhinistear  an  Echt ;  air  a'  mhios  so  tha 
againn  ri  innseadh  gu'n  do  chaochail  a  bhra- 
thair,  Calum  Mac  Gilliosa,  a  bha  an  Cairinnis, 
an  Uidhist  a  Tuath,  an  sgireachd  anns  an  do 
rugadh  e.  Is  maith  an  comharradh  e  air 
duine  air  bith  gu'm  biodh  e  air  a  thaghadh 
gu  bhi  'n  a  mhinistear  anns  an  aite  anns  an 
do  thogadh  e  'n  a  bhalach. 

Bha  Calum  Mac  Gilliosa  'n  a  mhinistear 
eudmhor  agus  diirachdach  anns  a  h-uile  aite 
anns  an  do  shaothraich  e,  an  Alt-na-h-Eirbhe  ; 
an  Sildeag ;  an  Dun-bheagain ;  agus  mu 
dheireadh  an  Cairinnis.  Bha  e  'n  a  shearmon- 
aiche  maith  agus  'na  fhear-teagaisg  sois- 
geulach. 

An  do  rinn  thu  do  thiomnadh? 

Mur  do  rinn  thu  do  thiomnadh  cheana,  a 
leughadair,  bu  choir  dhuit  a  dheanamh  gun 
dail.  Tha  moran  dhaoine  ann  leis  nach  toil  a 
bhi  cuimhneachadh  air  a'  bhas,  no  abhi  bruidhinn 
air;  ach  chan  'eil  ann  ach  rud  leanabail  do 
dhaoine  air  an  do  bhuilich  Dia  reuson  a  bhi  tionn- 
dadh  an  aire  air  falbh  o'n  bhas,  oir  is  e  am  bas 
an  aon  ni  a  tha  cinnteach  anns  an  t-saoghal  so. 
Tha  gach  ni  eile  ann  am  beatha  mhic  an  duine 
neo-chinnteach,  ach  a  mhain  gu'm  faigh  e  bas 
uair-eigin.  Cha  toir  e  am  bas  aon  nihionaid 
na's  dluithe  dhuit  do  thiomnadh  a  dheanamh, 
agus  faodaidh  e  dorran  agus  dragh  a  shabhaladh 
do  dhaoine  eile.  Nach  trie  a  tha  e  a'  tachairt 
gu  bheil  daoine  a'  cur  dalach  anns  a'  ghnothuch 
so  gus  a  bheil  e  ro  anmoch,  agus  an  sin  gu  bheil 
iorghuill  am  measg  an  teaghlaich  an  deidh  am 
bais.  Sin  dileab  nach  bu  mhaith  le  duine  ceart 
air  bith  f  hagail  aig  a  dhaimhich  ;  bi  glic,  ma  ta, 
agus  dean  do  thiomnadh.  Co  dhiu  a  tha  fonn 
no  fearann  no  airgiod  aig  duine,  seadh  ged  nach 
bitheadh  aige  ach  aon  spainn-adhairc,  bu  choir 
dha  a  thiomnadh  a  dheanamh. 


OCTOBER 


October 

Cuairt  na  Gealaich 


A'  cheud  cheathramh,  25mh  la 
An  solus  Ian,  3mh  la 


An  ceathramh  mu  dheireadh,  llmh  la 
An  solus  iir,  IQnili  la 


"  Oir  Vi  aithne  an  righ  mu'n  timchioll  gu'-m  biodh  cuibhrionn  araidh  air  an  son, 
a  dhlighe  fein  air  gach  Id." — Nehemiah,  xi.  23. 


1 .  Di-domJuiaich 

2.  Di-Luain 

3.  Di-Mairt 

4.  Di-ciadaoin 

5.  Di-ardaoin 

6.  Di-haoine 

7.  Di-Sathuirn 

8.  Di-damhnaich 

9.  Di-Luain 

10.  Di-Mairt 

11.  Di-ciadaoin 

12.  Di-ardaoin 

13.  Di-haoine 

14.  Di-Sathuirn 

15.  Di-dbmhnaich 

16.  Di-Luain 


Air  a  cheud  la  den  t-seach- 
duin,  agus  na  dorsan  dii- 
inte,  thainig  losa  agus 
thuhhairt  e  riu,  Sith 
dhuibh. — Lucas  xx.  19. 

Bha  aoibhneas  air  na  deis- 
ciobuil  an  uair  a  chun- 
naic  iad  an  Tighearna. — 
Lucas  XX.  20. 

Biodh  gairdeachas  air 
cridhe  na  niuinntir  a  dh' 
iarras  lehobhah. — Salm 
cv.  3. 

ladsan  a  dh'  iarras  mi  gu 
moch  gheibh  iad  mi. — 
Gnath-fhocail  viii.  17. 

Air  maduinn,  air  feasgar, 
agus  aig  meadhon-la  ni 
mi  iirnuigh. — Salm  Iv.  17. 

Tha  mi  am  sheasamh  an 
comhnuidh  ann  am  ionad- 
faire. — Isaiah  xxi.  8. 

Fhir  na  faire,  ciod  mu'n 
oidhche  ? — Isaiah  xxi.ll. 

Am  pobull  a  bha  '?i  an  suidhe 
an  dorchadas  chumiaic  iad 
solus  mor. — Mata  iv.  16. 

Reul  na  maidne  !  Grian  na 
fireantachd  !  Solus  an 
t-saoghail  ! 

An  ti  a  tha  ag  imeachd  's 
an  dorchadas  chan  aithne 
dha  c'aite  a  bheil  e  dol. — 
Eoin  xii.  35. 

Soillsichidh  an  Tighearna 
mo  dhorchadas. — 2  Sam. 
xxii.  29. 

Na  leig  dhomh  dol  air 
seachran  o  t'  aitheantan. 
— Salm  cxix.  10. 

Tha  reachdan  an  Tighearna 
ceart. — Salm  xix.  8. 

'Nan  coimhead  tha  mor 
dhuais. — Salm  xix.  11. 

Nochdaibh  sibh  fein  am 
jianuis  an  Tighearna. — 
1  Sam.  X.  19. 

Bithidh  an  anam  mar  gha- 
radh  air  uisgeachadh. — 
leremiah  xxxi.  12. 


17.  Di-Mairt 


1 8 .   Di-ciadaoin 


19-  Di-ardaoin 


20.  Di-haoine 


21.  Di-Sathuirn 


22.  Di-dbmhnaich 


23.  Di-Luain 


24.  Di-Mairt 


25.  Di-ciadaoin 


26.  Di-ax'daoin 


27.  Di-haoine 


28.  Di-Sathuirn 


29.  Di-dbmhnaich 


30.  Di-Luain 


31.  Di-Mairt 


Mar  chraoibh  suidhichte 
laimh  ri  sruthaibh  uisge, 
agus  nach  caill  a  duil- 
leach. — Salm  i.  3. 

O  bhonn  lesse  bhris  a  mach 
Am  faillean  gasda  ur. 

Fior-chrann    uaine    taghta 

luachmhor 
'S  airidh  e  air  cliii. 

losa,  neach  a  mharbh  iad, 
'g  a  chrochadh  air  crann. 
— Gniomharan  x.  39. 

Mise,  naa  thogar  suas  o'n 
talamh  mi,  tairngidh  mi 
na  h-uile  dhaoine  am 
ionnsuidh. — Eoin  xii.  32. 

Gtin  eblas  a  ghabhail  air  ni 
sam  hith  ach  air  losa 
Criosd,  agtis  esan  air  a 
cheusadh. — 1  Cor.  ii.  2. 

Mhill  nioran  aodhairean 
mo  lios  fiona. — leremiah 
xii.  10. 

Far  nach   'eil  taisbeanadh 

theid  an  sluagh  a  dhith. 

— Gnath-fhocail  xxix.  18. 
Cionnus  a  ni  iad  seai'moin 

mur  cuirear  iad  ? — Rom. 

X.  15. 

Guidhibh  air  Tighearn  an 
fhogharaidh  luchd-oibre 
a  chur  a  mach. — Mata 
ix.  38. 

Tha  an  oidhche  a'  teachd 
anns  nach  urrainn  neach 
obair  a  dheanamh. — Eoin 
ix.  4. 

Cha  do  ghlac  iad  ni  air  bith 
an  oidhche  sin. — Eoin 
xxi.  3. 

An  uair  a  bha  a'  mhaduinn 
air  teachd,  sheas  losa  air 
an  traigh. — Eoin  xxi.  4. 

Air  an  la  sin  chuireadh  riu 
tri  mile  anam. — Gnio- 
mharan ii.  41. 

Rinn  an  Tighearna  nithe 
mora  air  ar  son. — Salm 
cxxvi.  3. 


Air 

Anns  a'  Chubaid 


"An  iiair  a  shiubhlas  tu  trolmh  na  h-uisgeachan,  bidli  mise  ma'dle  riut ,  agus  troimh  na  h-aibhnichean,  cha 
tig  iad  tharad  ;  an  uair  a  dli'  imicheas  thu  troimh  an  teine,  cha  loisgear  thu." — Isaiah  xliii.  2. 

LABHAIR  am  faidh  na  briathran  so  chum 
misneach  a  thoirt  do  shluagh  Israeli  an  uair 
a  bha  iad  am  braighdeanas  am  Babilon.  Bha 
freasdal  Dhe  a'  gluasad  ann  an  doighean  diom- 
hair,  is  thoisich  iad  air  a  radh  ann  an  diobhail 
misnich,  "  Tha  mo  shlighe  foluichte  o'n  Tigh- 
earna  ;  tha  mo  choir  air  a  leigeil  air  dearmad 
le  mo  Dhia."  Air  gach  taobh  bha  iad  a' 
faicinn  cumhachd  Bhabiloin,  agus  gach  la  bha 
iad  a'  faireachduinn  lamh  an  fhir-sharuchaidh 
gus  mu  dheireadh  an  do  laigh  dubh-bhron  air 
an  cridhe  agus  an  d'  fhas  an  dochas  fann  gu'n 
saoradh  Dia  iad  as  an  tir  choimhich  ud. 

B'e  sin  an  suidheachadh  bochd  anns  an  robh 
iad  an  uair  a  thainig  facal  is  gealladh  an  Tigh- 
earna  thuca  troimh  bhilean  an  fhaidh. 

Ur-mkisneach  glacaibh,  'naoimh  gun  trebir 
Na  nebil  is  duirch'  tha  Ian 
De  throcair  chaoimh  is  dbirtear  leb 
Oirbh  maitheas  mor  gun  dail. 

Tha  e  ag  innseadh  dhaibh  gu  bheil  an  t-am 
dliith  anns  am  faigh  iad  saorsa  o  chuing  an 
luchd-saruchaidh  do  bhrigh  gun  do  thionn- 
daidh  an  Tighearna  a  chorruich  air  falbh  uapa. 
Bha  am  faidh  cinnteach  gu'm  b'e  ceannairc  a 
luchd-diithcha  an  aghaidh  lagh  an  Tighearna 
a  bu  mhathair-aobhair  do  na  trioblaidean  agus 
na  truaighean  a  thainig  orra,  ach  bha  e  cinn- 
teach cuideachd  gu  robh  laithean  an  smachd- 
achaidh  an  impis  a  bhi  thairis,  agus  gu  robh 
dealradh  gniiise  Dhe  a'  dol  a  dh'  eirigh  orra  ; 
"  an  uair  a  shiiibhlas  tit  troimh  na  h-uisgeachan, 
bidh  mise  maille  riut  ;  agus  troimh  na  h-aibh- 
nichean,  cha  tig  iad  tharad  ;  an  uair  a  dh'  imicheas 
thu  troimh  an  teine,  cha  loisgear  thu,  agus  cha 
dean  an  lasair  greim  ort." 

Anns  an  t-seann  Tiomnadh  tha  teine  agus 
uisge  air  an  gabhail  mar  shamhlaidhean  air 
gabhaidhean,  agus  cunnartan,  agus  trioblaidean 
na  beatha  so.  Ann  an  aon  aite  tha  an  salmadair 
ag  radh,  "  chaidh  do  stuaidhean  agus  do  thonn- 
an  tharam  "  ;  an  aite  eile  tha  e  ag  radh 
"  chaidh  sinn  troimh  theine  agus  troimh  uisge," 
agus  is  e  bha  e  a'  ciallachadh  leis  an  doigh- 
bruidhne  sin,  na  h-amhgharan  agus  na  deuch- 
ainnean  a  dh'  fhiosraich  e  fein  agus  daoine  eile 
air  an  turus. 

Faodar,  ma  ta,  an  teine  agus  an  t-uisge  air 
a  bheil  am  faidh  a'  labhairt  a  ghabhail  anns  an 
t-seadh  as  farsuinge,  agus  an  gealladh  so  a 
ghabhail,  chan  ann  mar  ghealladh  do  chloinn 
Israeil  a  mhain,  ach  do  shluagh  an  Tighearna 


anns  gach  linn,  gu'm  bi  Dia  maille  riu  anns 
gach  teirin.  Thig  Dia  '5  an  aire  's  chan  aire  an 
uair  a  thig. 

Neo-shuim  nan  speur 

Chan  'eil  am  BiobuU  a'  teagasg  gu'n  seachain 
duileadas  agus  trioblaidean  an  t-saoghail  so 
daoine  diadhaidh  na's  mo  na  sheachnas  iad 
daoine  eile.  An  fi  as  ionmhidnn  leis  an  Tighearna 
smachdaichidh  e  e  ;  gearraidh  agus  glanaidh  e  a' 
gheug  a  tha  giiilan  toraidh  chum  gun  giiilain  i 
tuilleadh  toraidh.  Gle  thric  bhiodh  aithrichean 
agus  diadhairean  Israeil  a'  gearan  gu  robh  am 
firean  a'  faotainn  tuilleadh  's  a  roinn  fhein  de 
thrioblaidean  na  beatha  so  ;  bha  e  'na  chnap- 
starra  dhaibh  a  bhi  faicinn  nan  aingidh  sona 
agus  soirbheachail,  gun  bhriseadh  air  an  cuid 
no  air  an  teaghlach,  am  feadh  's  a  bha  na 
tuiltean  a  dol  thaii'is  air  daoine  a  b'  fhearr  na 
iad.  Theab  am  fear  a  sgriobh  Salm  lxxiii  a 
chreideamh  a  chall  le  farmad  a  bhi  aige  ri  cor 
nan  aingidh  ;  bha  e  an  duil  gu  robh  Dia  na  bu 
choibhneile  riu  na  bha  e  ris  an  fheadhainn  a 
bha  glan  'n  an  cridhe.  Fhuair  na  h-aingidh 
tuilleadh  is  miann  an  cridhe  ;  chan  'eil  iad  ann 
an  anshocair  mar  dhaoine  eile  ;  mar  dhaoine  eile 
chan  'eil  iad  air  an  saruchadh. 

Tha  laghannan  an  Tighearna  anns  an  t- 
saoghal  nadurra  seasmhach  agus  gun  atharrach- 
adh  o  linn  gu  linn  ;  chan  'eil  claon-bhaigh  aca 
ri  neach  seach  a  cheile.  Tha  an  t-uisge  a' 
tuiteam  air  an  aingidh  cho  mhaith  ris  an 
fhirean  ;  is  coma  leis  a'  ghrein  no  leis  na  reultan 
CO  dhiubh  a  tha  iad  a'  dearrsadh  air  naoimh 
no  air  meirlich  ;  dearrsaidh  iad  cho  soilleir 
aoibhneach  air  dachaidhean  anns  a  bheil  cridh- 
eachan  briste  's  a  dhearrsas  iad  air  tighean  anns 
a  bheil  aighear  is  sunnd.  Chan  'eil  An  Domhan 
a'  gabhail  suim  air  bith  do  inntinn  no  do  shuidh- 
eachadh  mhic  an  duine  ;  is  beag  aig  Orioh  no 
aig  a'  Ghrioglachan  co  dhiu  a  tha  na  daoine 
d'a  bheil  iad  a'  toirt  soluis  maith  no  dona,  no  co 
dhiiibh  a  tha  iad  a'  dol  a  mach  air  thurusan  an 
Tighearna  no  air  thurusan  Shatain.  Anns  an 
t-seadh  so,  mata,  tachraidh  do'n  fhirean  mar 
a  thachras  do'n  aingidh  ;  do'n  duine  ghlic  mar 
a  thachras  do'n  amadan  ;  is  co-ionnan  dhaibh 
am  fianuis  nan  speur. 

Ac  air  an  Anma 

Ach  ged  nach  saor  Dia  a  shluagh  o  thriob- 
laidean  no    o    dheuchainnean   air    a   bheil   na 

h-uile  'n  an  oighreachan  tha  e  a'  gealltainn 
gu'm  bi  e  maille  riu  'n  an  amhgharan  air  chor 
's  nach  eirich  olc  dhaibh.  'N  an  uile  amhghar 
hha  esan  fo  amhghar  agus  rinn  aingeal  a  lath- 
aireachd  an  tearnadh.  Sin  an  doigh  anns  a  bheil 
Dia  a'  cuideachadh  agus  a'  saoradh  a  shluaigh  ; 
tha  e  a'  toirt  dhaibh  fiosrachadh  air  a  lath- 
air  eachd  fein,  agus  ni  la thair eachd  agus  co- 
chomunn  an  Tighearna  uallach  air  bith  na's 
aotruime.  Ann  an  lionmhorarchd  mo  smuaintean 
an  taohh  a  stigh  dhiom  tha  do  chomhfhurtachd-san 
a'  toh't  solas  do  m'anam. 

An  uair  a  bha  anam  losa  fo  thrioblaid  agus 
e  a'  dol  suas  gu  Calbhari  a  shaltairt  an  amar- 
fhiona  'n  a  aonar,  agus  gun  neach  eile  maille 
ris,  thubhairt  e  ris  na  deisciobuil,  "  Tha  an 
uair  air  teachd  anns  am  fag  sibh  mise  am  aonar, 
gidheadh  chan  'eil  mi  am  aonar,  oir  feuch,  tha 
an  t-Athair  maille  rium."  B'e  am  fiosrachadh 
a  bha  aige  air  lathaireachd  agus  companas  an 
Athar  an  tobar  as  an  do  tharruing  e  a  neart, 
an  uair  a  chaidh  e  troimh  theine  agus  troimh 
uisge  an  Getsemane  agus  air  Calbhari. 

Is  e  lathaireachd  Dhe  acair  an  anama  an  uair 
a  bhios  ar  fuil  agus  ar  feoil  a'  failneachadh.  Is 
ann  uaith-san  a  gheibh  sinn  faighidinn  gu  bhi 
samhach  agus  iriosal  an  uair  a  theid  tonnan  a 
f  hreasdail  thairis  oirnn.  ladsan  a  dh'  fheitheas 
air  an  Tighearna,  ath-nuadhaichidh  iad  an  neart. 

Ged  nach  trie  a  dh'  innseas  Satan  an  fhirinn 
dh'  amais  e  oirre  an  uair  a  thubhairt  e  ri  Dia, 
"  Nach  do  chuir  thu  garradh  mu'n  cuairt  air 
lob  ?  "  Sin  a'  cheart  rud  a  rinn  Dia  ;  chuir  e 
garradh  mu'n  cuairt  air  lob,  is  tha  e  a'  cur 
garraidh  mu'n  cuairt  air  a  shluagh  daonnan. 

Ceart  mar  a  tha  na  beanntan  mor 
Timchioll  lerusaleim. 
Mar  sin  tha  Dia  a  nis  's  gu  sior 
Timchioll  a  phobuill  fein. 


Fianuis  nan  Naomh 

Chan  ann  aon  uair  ach  mile  uair  a  tha  an 
fhirinn  so  air  a  cur  sios  'n  a  Fhacal  naomh  ; 
ma  chailleas  a  shluagh  am  misneach  chan  ann 
a  chionn  nach  'eil  geallaidhean  gu  leoir  anns  a' 
Bhiobull  ris  am  faodadh  iad  an  taic  a  leigeil. 
O  mhile  agus  o  dheich  mile  beul  ann  an  co- 
chomunn  nan  naomh  air  neamh  agus  air  thal- 
amh  tha  an  fhianuis  so  a'  teachd,  An  uair  a 
chaidh  sin  troimh  na  h-uisgeachan  hha  esan  maille 
ruinn  agus  rinn  aingeal  a  lathaireachd  ar  saoradh. 

Air  uairean  chan  'eil  e  furasda  dhuinne  a 
thuigsinn  ciamar  is  urrainn  do  ghradh  an 
Tighearna  a  bhi  air  chiil  freasdal  no  fiosrachadh 
searbh,  ach  is  e  ar  gliocas  a  bhi  samhach  agus 
faighidinneach  a  chionn  gur  esan  Dia.  Nach 
dean  breitheamh  na  talmhainn  uile  an  ni  a  tha 
ceart  ?  Oibrichidh  faighidinn  dearbhadh,  agus 
dearbhadh  dochas,  dochas  laidir  ann  an  Dia. 

Eadar  am  breith  agus  am  bas  tachraidh 
trioblaidean  agus  deuchainnean  air  a'  mhor- 
chuideachd  de  dhaoine  a  bhriseadh  an  cridhe 
agus  a  dh'  fhagadh  iad  gu  breoite  truagh,  mur 
b'  e  gu  bheil  Lighiche  caomhail  dluth  dhaibh 
a  tha  ag  oibreachadh  annta  gun  sgur  le  feartan 
diomhair  a  ghrais.  Ann  an  doighean  iongantach 
nach  leir  dhaibh  aig  an  am  tha  an  Tighearna 
ag  xirachadh  an  cail  agus  am  misneach,  agus  a' 
cur  oran  nuadh  'n  am  beul,  ged  shaoil  iad  aon 
uair  nach  cuireadh  iad  dhiiibh  an  sac-eudach 
agus  an  luaithre  gu  brath  tuilleadh.  Car  son, 
ma  ta,  a  tha  thu  air  do  thilgeadh  sios,  O  m' 
anam  ?  Earb  thusa  a  Dia,  agus  tabhair  suas  do 
shlighe  do  Dhia,  oir  is  esan  slainte  do  ghniiise 

Earbaibh  a  Dia,  sior  earbaibh  as  ; 
Gach  eagal  fdgraibh  uaibh  ; 
Aig  Dia  tha  cumhachd  chum  'ur  dion, 
Feadh  linn  nan  linn  gu  buan. 


Anns  a'  Chathair 


AN  uair  a  thoisicheas  duine  air  smuaineachadh 
XA_mu  bhith  agus  mu  nadur  an  De  neo-fhaicsin- 
nich  tha  e  a'  breithneachadh  air  cuspair  a  tha 
na's  farsuinge  agus  na's  doimhne  na'n  cuan  ; 
an  cuspair  as  oirdheirce  air  an  urrainn  inntinn 
mhic  an  duine  socruchadh  ;  cuspair  air  am 
miann  leis  na  h-ainglean  fein  beachdachadh. 

O  !  ciod  e  Dia,  no  ciod  e  ainm  ? 

Cha  tuig  na  h-aingle  's  aird'  an  gloir  ; 

E'n  solus  dealrach  folaicht'  uath'. 

Far  nach  ruig  suil  no  smuain  'n  a  choir. 

Cha  robh  e  6g  is  sean  cha  bhi ; 
O  shior  gu  sior  gun  chaochladh  staid  ; 
Cha  tomhais  grian  no  gealach  aois, 
Oir  's  nithe  caochlach  iad  air  fad. 

Co  chuairticheas  do  bhith,  a  Dhe  ? 
An  doimhne  shluig  gach  reusan  suas  ; 
'Nan  oidhirpibh  tha  aingle  's  daoin' 
Mar  shligean  maoraich  glacadh  chuain. 


Le  'r  tuigse  thana  's  diomhain  duinn 
Bhi  sgrtidadh  chuain  ata  gun  chrioch  ; 
An  litir  's  lugha  dh'  ainm  ar  De 
Is  tuille  's  luchd  d'  ar  reusan  i. 

Bha  na  ceart  smuaintean  so  a  bha  ann  an  inn- 
tinn Dhiighaill  Bochanan,  ann  an  cridhe  Shoph- 
air  an  Naamatach,  an  uair  a  thuirt  e  ri  lob,  An 
urrainn  thusa  le  rannsachadh  Dia  fhaotainn  a 
mach  ?  an  urrainn  thu  an  t-Uile-chumhachdach 
fhaotainn  a  mach  gu  h-iomlan  ?  Chan  urrainn 
duinn  Dia  fhaotainn  a  mach  gu  h-iomlan,  oir  is 
Spiorad  Dia  a  tha  neo-chriochnach  agus  neo- 
chruthaichte,  agus  'nuair  a  thoisicheas  inntinn 
mhic  an  duine  air  feuchainn  ri  greimeachadh 
air  ni  a  tha  neo-chriochnach  agus  neo-chruth- 
aichte  tha  i  direach  mar  gu'm  biodh  slige 
maoraich  a'  feuchainn  ris  a'  Chuan  Shiar  a 
ghlacadh. 


ANNS  A'  CHATHAIR 


Ach  chan  'eil  so  a'  ciallachadh  nach  faodar 
eolas  fhaotainn  air  Dia,  no  nach  faodar  dad 
idir  a  radh  uime,  a  chionn  nach  urrainnear  a 
rannsachadh  no  a  thuigsinn  gu  h-iomlan. 
Faodaidh  ar  n-eolas  air  Dia  a  bhi  f  ior  ged  nach 
'eil  e  iomlan,  agus  ged  dh'  fhaodas  e  bhi 
leanabail  ann  an  suilean  nan  daoine  ealanta  a 
their  riut  nach  'eil  doigh  eile  ann  anns  am 
faighear  eolas  air  Dia  ach  le  sohis  agus  rann- 
sachadh na  h-inntinn. 

Sin  agad,  a  leughadair,  rud  nach  'eil  fior. 
Tha  solus  agus  rannsachadh  na  h-inntinn  maith 
agus  ro-mhaith  'n  an  aite  fein,  is  tha  aite  aca 
anns  a'  chreideamh  agus  ann  am  beatha  na 
diadhaidheachd  mar  tha  e  aca  ann  an  speurad- 
aireachd  agus  ami  an  ealadhain  nadurra,  ach 
chan  'eil  an  t-aite-toisich  aca,  is  cha  tug,  agus 
cha  toir  gu  brath,  solus  is  rannsachadh  na 
h-inntinn  leb  fein  duine  gu  eolas  slainteil  air 
Dia. 

Gliocas  nan  Greugach 

Is  e  solus  agus  rannsachadh  na  h-inntinn  an 
rud  ris  an  abradh  na  Greugaich  gliocas  ;  tre 
ghliocas  dh'  fheuch  iad  ri  eolas  fhaotainn  air 
Dia,  ach  is  e  bu  deireadh  do'n  ghliocas  sin 
gu'n  d'  fhas  iad  diomhain  'n  an  reusonachadh 
fein,  agus  gu'n  do  dhorchaicheadh  an  cridhe 
amaideach.  "  Chaochail  iad  gloir  an  De  neo- 
thruaillidh  gu  dealbh  a  rinneadh  cosmhuil  ri 
duine  truaillidh  .  .  .  agus  rinn  iad  aoradh  is 
seirbhis  do'n  chreutair  na's  mo  na  don 
Chruithear."  Mar  sin,  an  uair  nach  b'  aithne 
do'n  t-saoghal,  tre  sholus  agus  tre  rannsachadh 
na  h-inntinn,  Dia,  thoilich  Dia  e  fein  fhoill- 
seachadh,  agiis  eolas  a  thoirt  do'n  t-saoghal  tre 
Fhacal.  Thainig  am  facal  sin  gu  daoine  air 
iomadh  doigh,  agus  aig  iomadh  am,  agus  an 
iomadh  guth,  ach  ciamar  air  bith  a  thainig  e, 
is  ann  anns  an  fhoillseachadh  sin  a  gheibhear 
an  t-eolas  fior  agus  an  t-eolas  ceart  air  Dia, 
an  t-eolas  a  tha  sasuchadh  na  h-ionndrainn  air 
an  Dia  bheo  a  tha  ann  an  cridhe  mhic  an  duine 
gu  nadurra. 

Ged  tha  Dia  do-rannsaichte  agus  do-thoimh- 
ste  chan'eil  e  do-aithnichte  ;  na'm  bitheadh, 
cha  bhitheadh  a  leithid  de  ni  air  an  talamh  idir  * 
agus  creideamh  no  crabhadh,  oir  is  e  creideamh 
agus  crabhadh  an  f  hreagairt  a  tha  an  cinneadh- 
daonna  a'  toirt  do'n  eolas  air  fein  a  thug  Dia 
dhaibh,  co  dhiu  a  tha  an  t-eolas  sin  mor  no 
beag,  no  co  dhiu  a  tha  am  foillseachadh  soilleir 
no  fann.  Na'm  biodh  Dia  neo-aithnichte  chan 
abradh  Criosd,  "  An  ti  a  chunnaic  mise  chunnaic 
e  an  t-Athair." 

Tha  e  comasach  do  mhac  an  duine  eolas  a 
bhi  aige  air  Dia,  agus  nadur  is  riiintean  Dhe  a 
thuigsinn  ann  an  tomhas,  a  chionn  gu  bheil  na 
ceart  bhuadhan  ann  an  Dia  as  aithne  dha  ann 
fein,  agus  leis  an  urrainn  dha  eolas  a  chur  air  a 
cho-chreutairean.     Ged  is  spiorad  neo-chrioch- 


nach  agus  neo-chruthaichte  Dia,  agus  ged  nach 
cuairtich  inntinn  bheag  an  duine  an  ni  a  tha 
neo-chriochnach  agus  neo-chruthaichte,  gidh- 
eadh  mar  an  ceudna,  is  spiorad  Dia  anns  a 
bheil  faireachadh,  is  tuigse,  is  toil,  is  gradh,  is 
naomhachd  ;  na  buadhan  leis  a  bheil  aon 
spiorad  beo  a'  labhairt  ri  spiorad  beo  eile. 

Tha  iomadh  dorus  is  uinneag  ann  am  nmac  an 
duine  troimh  am  bheil  an  solus  o  Dhia  a'  dol  a 
steach  ann,  ach  de  na  dorsan  agus  na  h-uin- 
neagan  sin  theagamh  gur  e  dorus  na  tuigse 
agus  na  h-inntinn  an  dorus  as  lugha  a  tha  de'n 
t-solus  o  shuas  a'  dol  a  steach  air.  Ann  am 
fichead  doigh,  a  thuilleadh  air  rannsachadh  na 
h-inntinn,  tha  Dia  a'  labhairt  ri  daoine  ;  tha 
e  a'  labhairt  riu  'n  an  coguis  agus  'n  am  faireach- 
duinn  ;  an  duine  nach  f  haca  Dia  agus  nach 
cual  a  ghuth  an  uair  a  bha  e  'ga  iarraidh  le 
rannsachadh  piantail  na  h-inntinn,  theagamh 
gu'n  tachair  Dia  air  ann  an  dol  fodha  na  greine, 
agus  gun  e  'ga  iarraidh  idir. 

An  t-eolas  ceart  air  Dia 

Cha  bu  mhaith  leam  a  radh  gu  robh  uiread 
eolais  aig  Maois  no  aig  lob  air  an  t-saoghal 
nadurra,  no  air  doighean  diomhair  Dhe  ann 
an  obair  a'  chruthachaidh  's  a  bha  aig  Sir 
Isaac  Newton  no  tha  aig  Sir  Seumas  Jeans  ; 
agus  ged  theirinn  e  cha  bhiodh  e  fior.  Cha 
bu  mhaith  leam  a  radh  gu  robh  lob  neo- 
mhearachdach  a  thaobh  a  bheachdan  mu 
speuradaireachd  no  mu  chursa  an  t-saoghail 
nadurra,  ach  is  rud  eile  e  'n  uair  a  dh'  iarras 
speuradairean  agus  luchd-ealadhain  orm  a 
chreidsinn  gu  bheil  iad  fein  no  mise  na's  f  haide 
air  ar  n-aghaidh  a  thaobh  eolas  Dhe  na  bha 
lob,  a  chionn  gu'n  teid  againn  air  bruidhinn 
mu  nadur  agus  mu  bhith  Dhe  ann  an  cainnt 
nach  b'  aithne  dha-san  agus  nach  tuigeadh 
e.  Chan  'eil  ann  am  briathran  ach  briathran 
f  hein  ;  ach  saoilidh  cuid  de  dhaoine,  an  uair 
a  theid  aca  air  facail  mhora  uisneachadh — 
Ultimate  agus  Reality  agus  Electron  agus  Etheric 
— gu  bheil  iad  a'  tuigsinn  nan  nithean  air  a 
bheil  iad  a'  toirt  nan  ainmean  sin,  agus  gu 
bheil  iad  fada  fada  na's  glice  agus  na's  dliiithe 
do'n  fhirinn  na  na  ginealan  a  bha  romhpa. 
Ach  theagamh  nach  'eil  aon  oirleach. 

An  uair  a  thainig  leir-sgrios  air  tigh  agus  air 
teaghlach  lob  agus  a  bha  freasdal  an  Tighearna 
searbh  'n  a  bheatha  "  thuit  e  sios  air  an  talamh, 
agus  rinn  e  aoradh  agus  thubhairt  e,  "  Lom- 
nochd  thainig  mi  a  broinn  mo  mhathar,  agus 
lomnochd  pillidh  mi  an  sin  :  thug  an  Tighearna 
uaith  agus  thug  an  Tighearna  leis  :  beann- 
aichte  gu  robh  ainm  an  Tighearna  ? 

Co  a  ghabhadh  air  fein  a  radh  gu  bheil 
eolas  aige  air  Dia  nach  robh  aig  an  duine  a 
labhair  na  briathran  so  ann  an  la  a  dheuchainn  ? 
Sin  agad  an  t-eolas  as  fhiach  eolas  a  radh  ris  ; 
agus  gheibhear  an  t-eolas  sin  anns  a'  Bhiobull 

mar  nach  fhaighear  e  ann  an  leabhar  eile  fo'n 
ghrein,  agus  mar  nach  fhaighear  e  o  f heallsan- 
aich  no  o  luchd-ealadhain,  ged  theid  aca  air 
briathran  a  chleachdadh  mu  Dhia  nach  tuigeadh 
lob.  Ack  chan  'eil  ami  am  briathran  ach  briathran 
fhein.  Thubhairt  an  duine  naomh  agus  an 
duine  ghc,  Tomas  a  Kempis,  "  Ciod  an  tairbhe 
a   bhiodh    ann    dhuit,    ged   rachadh    agad    air 


deasbud  a  dheanamh  mu'n  Trianaid,  ma  tha 
thu  a  dh'  easbhuidh  irioslachd,  agus  mar  sin 
neo-thaitneachd  do'n  Trianaid.  Cha  dean 
briathran  domhain  naomh  no  ceart  thu,  ach 
ni  beatha  naomh  duine  taitneach  do  Dhia." 
"  Naomhachd,"  ars'  an  t-abstol,  "  ni  as  eugmh- 
ais  nach  faic  neach  air  bith  an  Tighearna," 
anns  an  t-saoghal  so  no  anns  an  t-saoghal  eile. 


Anns  a'  Choille  Bheithe 


AIG  an  am  so  de'n  bhhadhna  tha  tuiteam  an 
xj-duilhch  a'  cur  'n  ar  cuimhne  gu  bheil  sinn  a' 
fas  sean  ;  theagamh  gu'n  cuir  teachd  November 
an  cuimhne  cuid  de  luchd-leughaidh  nan  duil- 
leagan  so  gu  bheil  iad  fein  ann  an  November  am 
beatha.  Cha  toigh  leis  a'  mhor-chuideachd  de 
dhaoine  a  bhi  fas  sean,  agus  idir  idir  cha  toigh 
leo  a  bhi  smuaineachadh  air  a'  bhas,  ach  ciod 
air  bith  eile  a  dh'  fhaodas  sinn  a  sheachnadh 
chan  urrainn  sinn  an  aois  no  am  bas  a  sheach- 
nadh. Mar  sin  cha  bhiodh  ann  ach  faoineas  is 
amaideas  dhuinn  ar  n-aire  a  thionndadh  air 
falbh  o  nithean  a  tha  feitheamh  oirnn  cho  cinn- 
teach  ri  aois  is  bas. 

Tha  iomadh  rud  anns  an  t-saoghal  as  miosa 
na  bhi  a'  fas  sean  ;  tha  iomadh  rud  ann  as 
miosa  na  eadhon  am  bas.  Rinn  Dia  gach  ni 
maiseach  'na  am  fein  ;  'n  an  trath  fein  tha  an 
aois  agus  am  bas  cho  ion-mhiannaichte  ri  subh- 
achas  na  h-6ige. 

Cluinnear  e  air  a  radh  gu  trie  gur  e  laithean 
ar  n-6ige  am  as  sona  d'  ar  beatha.  Ach  chan  'eil 
mise  a'  dol  leis  a  sin  uile  gu  leir,  oir  cha  b'ann 
mar  sin  a  thachair  dhomh.  Abradh  a  h-uile 
duine  mar  a  dh'  fhiosraich  e  fein.  Chan  'eil 
teagamh  nach  'eil  solasan  gun  aireamh  an  cois 
na  h-6ige,  na  solasan  sin  a  gheibhear  o  fhuil 
theth,  o  chuisle  laidir,  agus  o  chridhe  mear  ; 
ach  an  cois  na  h-6ige  tha  eagal  is  diiiide  anns  a 
bheil  searbhadas  spioraid  nach  aithne  do  dhaoine 
a  thainig  gu  aois.  Tha  e  moran  na's  fhasa  clann 
agus  daoine  oga  a  ghoirteachadh  na  daoine  a 
rainig  da  fhichead  bliadhna  ;  cuiridh  aon  fhacal 
cas  no  magail  a  labhradh  riu,  no  aon  rud  tuathal 
a  rinn  iad, — cuiridh  e  sios  iad  do  dhoimhneach- 
dan  truaighe  agus  dubh  -  bhroin  nach  gabh 
creidsinn. 

Ach  is  e  an  fhirinn  nach  'eil  e  furasda  aon  am 
d'ar  beatha  a  choimeas  ri  am  eile  a  thaobh 
sonais  ;  tha  gach  trath  sona  no  neo-shona  'n  a 
dhoigh  fein,  agus  mar  is  trice  is  e  na  daoine  a  bha 
sona  'n  an  oige  a  bhios  sona  'n  an  seann  aois 
cuideachd,  mur  tig  ni-eigin  'n  an  caraibh  a  dh' 
atharraicheas  ctirsa  am  beatha  gu  tur.  Mur 
bheil  inntinn  thoilichte  aig  duine  gu  nadurra 
cha  dean  earras  an  domhain  gu  leir  sona  e. 

An  lion-eudach  maiseach 

Fada  m'  an  ruig  iad  November  an  laithean 
tha   moran   dhaoine    a'    cur   orra   currachd    a' 


chiiichrain  agus  a'  deanamh  suas  an  inntinn 
nach  'eil  romhpa  tuilleadh  ach  osnaich  is 
cianalas.  Tha  iad  an  diiil  gu'm  feum  iad  nithean 
anns  a  bheil  iad  a'  gabhail  tlachd  a  leigeil 
bhuapa,  agus  gu  sonruichte  companas  dhaoine 
oga,  agus  high  is  pairt  ann  an  obair  an  t-saogh- 
ail  ;  is  saoihdh  iad  nach  fhiach  dhaibh  fuireach 
anns  an  t-saoghal  ma  chailleas  iad  sin.  Ach  cha 
ruig  iad  a  leas  eagal  a  bhi  orra  roimh  na  boc- 
ain  sin,  oir  tha  feartan  diomhair  an  Tighearna 
ag  oibreachadh  air  a  leithid  de  dhoigh  's  gu 
bheil  inntinnean  is  cridheachan  dhaoine  air  an 
ullachadh  air  son  gach  ceum  d'  am  beatha,  air 
chor  agus  gu'n  leig  iad  bhuapa  gu  toileach  aig 
tri  fichead  na  nithean  nach  deanadh  iad  as  an 
eugmhais  aig  deich  bliadhna  fichead,  a  chionn 
gu  robh  iad  dhaibh  mar  anail  am  beatha. 

Tha  iomadh  calldachd,  is  neo-chomas,  is 
eucail,  a'  leantuinn  na  h-aoise  gun  teagamh, 
ach  air  a  shon  sin  tha  iomadh  sochair  agus  solas 
'ga  leantuinn  cuideachd,  is  gle  thric  tha  daoine 
a'  faotainn  barrachd  sonais,  agus  saorsa,  agus 
foisdinneas,  ann  an  deireadh  an  laithean,  na  tha 
iad  a'  faotainn  aig  am  eile  d'  am  beatha. 

Ach  cha  bhi  ar  laithean  deireannach  sona,  no 
foisdinneach,  no  urramach,  mur  bheil  sinn  a'  fas 
ann  an  gliocas,  no  mur  bheil  an  ceann  liath  air 
a  chriinadh  le  ionracas  agus  le  ciiiine  agus  le 
faighidinn.  Ma  gheibhear  an  ceann  liath  ann 
an  slighe  na  goraiche,  no  ann  an  sligheanna 
peacach,  no  ann  an  cathair  luchd-fanoid,  tha  e 
'n  a  choron  naire  an  aite  a  bhi  'n  a  choron  gloire. 
Mar  is  dluithe  a  tha  seann  daoine  a'  tarruing  ris 
an  t-siorruidheachd  is  ann  as  mo  a  mhiann- 
aicheamaid  gu'm  biodh  iad  air  an  sgeadachadh 
le  lion-eudach  grinn,  an  lion-eudach  ris  an  abair 
facal  an  'TigYieSima.,  ftreantachd  na?i  naomh. 

Bheir  e  togail-cridhe  do  dhuine  air  bith  aig  a 
bheil  spiorad  ceart  an  taobh  a  stigh  dheth  seann 
duine  fhaicinn  air  a  bheil  aogasg  an  ionracais 
agus  na  diadhaidheachd,  ach  tha  e  'n  a  aobhar- 
mulaid  seann  daoine  fhaicinn  a'  fas  na's  am- 
aidiche  agus  na's  aingidhe  mar  is  dliiithe  tha 
iad  a'  tarruing  ris  an  uaigh. 

Onrachdas  na  h-aoise 

A  reir  m'  f  hiosrachaidh  fein  theirinn  gur  e  an 
rud  as  miosa  a  tha  anns  an  aois,  a  h- onrachdas. 
Tha  seann  daoine  gle  thric  air  am  fagail  leo  fein; 
anns  a  h-uile  sgireachd  anns  an  diithaich  gheibh- 

ear  moran  de  sheann  daoine  agus  de  sheana 
bhoirionnaich  a'  fuireach  leo  fhein.  Tha  par- 
antan  a  thog  Ian  an  tighe  de  theaghlach  air  am 
fagail  cho  onrachdach  ann  an  deireadh  an 
laithean  's  ged  nach  biodh  teaghlach  idir  aca. 
Sgaoilidh  a'  chlann  air  feadh  an  t-saoghail,  air 
neo  posaidh  iad,  is  tha  an  t-seana  mhathair  air  a' 
fagail  leatha  fein  mar  gu'm  biodh  druid  air 
craoibh. 

A  thuilleadh  air  sin  tha  companaich  ar  n-6ige 
a  sior  dhol  as  an  t-sealladh.  An  uair  a  ruigeas 
duine  tri  fichead  bliadhna  a  dh'  aois  tha  a'  mhor- 
chuideachd  de'n  fheadhainn  a  rugadh  anns  an 
aon  bhUadhna  ris  cheana  anns  an  uaigh  ;  an 
uair  a  ruigeas  e  tri  fichead  's  a  deich  cha  bhi  ach 
fior  beagan  de  chompanaich  oige  air  am  fagail, 
agus  ma  shinear  a  laithean  gu  ceithir  fichead 
bidh  e  theagamh  'n  a  onrachd  uile  gu  leir,  mar 
gu'm  faiceadh  tu  seana  chraobh  a  chaill  a  geugan 
's  a  duilleach. 

Tha  e  duilich  do'n  oigridh  a  thuigsinn  cho 
onrachdach  's  a  dh'  fhaodas  seann  duine  a 
bhith  ann  an  tigh  a  mhic  no  a  nighinn  fein, 
ged  dh'  fhaodas  an  tigh  a  bhi  Ian  aigheir  is 
sunnd,  agus  coignear  no  seisear  de  chloinn  a  bhi 
cluich  m'a  chasan.  Ged  tha  e  a'  cluinntinn  guth 
a  mhic  no  a  nighinn  le  chluais,  agus  a'  beann- 
tuinn  ri  lamhan  nan  oghachan,  fad  na  h-iiine  tha 
ionndrainn  eile  'n  a  chridhe,  agus  le  cluas  agus 
le  siiil  na  cuimhne  tha  e  a'  cluinntinn  ghuthan 
asfus  a'  faicinn  lamhan  nach  aithne  dhaibh-san, 
a  chionn  nach  buin  iad  do  shaoghal  nam  beo. 

An  uair  a  tha  mathair  no  athair  air  am  fagail 
leo  fein  'n  an  seann  aois,  agus  an  teaghlach  uile 
air  posadh,  tha  e  gle  bhitheanta  a'  tachairt  gu'm 
bu  mhaith  leis  an  teaghlach  gu'n  rachadh  an 
t-aon  dhiubh  a  tha  air  fhagail  a  dh'  fhuireach 
comhla  ri  aon  dhiubh  fein.  Air  uairean  cha 
ffhabh  so  seachnadh,  is  theaffamh  nach  'eil 
doigh  eile  ann  as  fhearr,  ach  is  e  an  ceum  mu 
dheireadh  a  tha.  ann  do  sheann  duine  no  do 
sheana  bhoirionnach  an  tigh  fein  fhagail  agus 
dol  a  dh'  fhuireach  comhla  ri  mac  no  ri  nighean 
phosda,  air  cho  caomhail  gaolach  's  'g  am  faod 
iad  a  bhith.  Is  farsuing  a  sgaoileas  an  dreathan 
a  chasan  'na  thigh  fein,  ach  is  diiiid  fear  na  h- 
eisiomail.  Tha  saorsa  aig  duine  an  taice  a' 
ghealbhain  fein  nach  'eil  aige  an  aite  eile  air 
thalamh,  agus  is  e  an  gliocas  do  sheann  daoine, 
ma  ghabhas  e  deanamh,  fantuinn  'n  an  tigh  fein, 
agus  gun  dol  an  eisiomail  an  aoin  as  docha  leo 
d'  an  cloinn. 

Na  bliadhnachan  mu  dheireadh 

B'abhaist  do'n  Ollamh  mhor  mhor,  an  t- 
Urramach  Tomas  Chalmers,  a  bhi  ag  radh  gu'm 
bu  mhaith  leis,  na'n  ruigeadh  e  tri  fichead  's  a 
deich,  na  deich  bliadhna  mu  dheireadh  d'a 
bheatha  a  bhi  mar  Shabaid,  samhach  is  fois- 
neachail  an  deidh  dha  teas  agus  uallach  nam 
bliadhnachan  eile  a  ghiulan.    Bha  cuimhne  aige 


air  an  fhois  bheannaichte  a  fhuair  a  mhathair 
'na  seann  aois,  oir  bha  e  air  a  radh  uimpe-se  gu 
robh  i  ann  an  deireadh  a  laithean  mar  gu'm 
biodh  i  'na  suidhe  aig  geata  neimh  a  h-uile  latha, 
a'  faotainn  roimh-bhlas  de'n  aoibhneas  a  tha 
feitheamh  air  sluagh  an  Tighearna.  Cha  d' 
fhuair  Tomas  Chalmers  a  dhiirachd  ;  chaochail 
e  gu  maith  aithghearr  'na  sheachd  is  tri  fichead 
bliadhna,  is  bha  na  deich  bliadhna  mu  dheireadh 
d'a  bheatha  sgitheil  d'a  f  heoil  is  buaireasach  d'a 
spiorad  le  iipraid  agus  an-shith  an  Dealachaidh. 

Na'n  gabhadh  e  deanamh  bu  mhaith  do'n 
h-uile  duine  beagan  de  laithean  foisneachail 
fhaotainn  aig  crioch  a  thuruis  air  thalamh,  gu 
bhi  faotainn  eolas  ceart  air  a  chridhe  agus  a 
smuaintean  fein,  an  deidh  dha  obair  agus  driop 
an  t-saoghail  a  leigeil  bhuaith.  A  reir  Laghanna 
Mhanu,  an  uair  a  tha  ceann  duine  liath  agus  a 
rugadh  oghachan  dha,  tha  e  mar  fhiachaibh  air, 
ma's  duine  e  a  tha  sireadh  gliocais,  a  dhachaidh 
agus  a  dhaimhich  fhagail  agus  e  fein  fholach 
anns  a'  choille,  gus  an  corr  d'a  laithean  a  chur 
seachad  a'  beachd-smuaineachadh  air  bith  agus 
air  nadur  a'  Chruitheir  agus  air  rtiintean  diomh- 
air  a'  chruthachaidh.  Sin  aon  doigh  anns  am 
faodadh  Eaglais  na  h-Alba  feum  a  dheanamh 
de  mhinistearan  aosda  no  anfhann  a  leig  dhiubh 
obair  sgireachd,  is  bhithinn-sa  toileach  gu  leor 
a'  Choille  Bheithe  so  a  thoirt  do'n  eaglais  gun 
mhal  air  son  aobhar  cho  freagarrach  agus  cho 
feumail.  Ach  tha  gleachd  na  h-inntinn  ri  diomh- 
aireachd  a'  chruthachaidh  'na  shaothair  agus 
'na  chuing  cho  trom  's  gu  bheil  amharus  agam 
gu'm  feumteadh  teud-iaruinn  riobach  a  chur 
timchioll  oirre  'g  an  cumail  a  stigh. 

Theagamh  nach  'eil  iarraidh  air  bith  aig  a' 
mhor-chuideachd  de  dhaoine  air  an  t-Sabaid  a 
bu  mhaith  le  Tomas  Chalmers  fhaotainn  ann  an 
deireadh  a  laithean,  ach  ged  bhitheadh,  chan 
'eil  e  daonnan  comasach  dhaibh  obair  an  t-saogh- 
ail a  leigeil  dhiubh  agus  fois  a  ghabhail  'n  an 
seann  aois,  oir  tha  uallach  teaghlaich  is  uallach 
dhaoine  eile  air  an  guaillean,  is  feumaidh  iad 
cumail  orra  ag  obair  gus  an  tuit  iad  as  an  seas- 
amh.  Agus  ged  nach  feumadh  idir,  sin  a' 
chrioch  a  bu  mhaith  le  moran  dhaibh  fein,  gu'n 
tigeadh  am  bas  orra  agus  an  car  'n  an  laimh. 
Ach  ma  tha  freasdal  Dhe  a'  ceadachadh  do 
dhuine  bliadhnachan  reidh  is  foisneachail  fhaot- 
ainn ann  an  deireadh  a  laithean  tha  mi  an  diiil 
gu'm  bu  choir  dha  an  cothrom  sin  a  ghabhail 
mar  aon  de  dheagh  thiodhlacan  Dhe.  Tha  e 
iomchuidh  do  sheann  daoine  an  lamhan  agus  an 
cridheachan  fhuasgladh  o  upraid  an  t-saoghail, 
agus  an  cridheachan  a  bhi  far  a  bheil  an  ionmhas. 

Gur  mithich  fas  diadhaidh 
'S  do  chiahhan  air  glasadh. 

Solus  an  Fheasgair 

Na'n  cuireadh  daoine  seachad  am  beatha  ann 
an  umhlachd  affus  ann  an  irioslachd  na  diadh- 

aidheachd  bhiodh  an  laithean  uile  sona  ; 
bhiodh  an  slighe  mai-  an  solus  dealrach,  a 
dhealraicheas  na's  mo  agus  na's  mo  gu  ruig  an 
la  iomlan.  Is  sona  a'  mhuinntir  a  tha  mar  sin  ; 
is  sona  na  daoine  a  tha  fas  ann  an  gras,  agus  ann 
an  gliocas,  agus  ann  an  eolas  an  Tighearna,  mar 
tha  iad  a'  fas  ann  am  bliadhnachan.  Tha  aon 
ghloir  aig  a'  mhaduinn  agus  gloir  eile  aig  an 
fheasgar,  oir  tha  eadar-dhealachadh  eadar  solus 
na  maidne  agus  solus  an  f  heasgair  ;  tha  solus  an 
fheasgair  seimh,  agus  caomhail,  agus  tlath.  Sin 
mar  bu  choir  do  chreidmhich  aosda  a  bhith  ; 
solus  seimh  na  diadhaidheachd  a  bhi  air  an 
gniiis,  agus  toraidhean  abuich  an  Spioraid  a  bhi 
'n  am  beatha. 

So  agad,  a  leughadair,  litir  a  bha  air  a  sgriobh- 
adh  le  seann  duine  araidh  beagan  m'an  do 
shiubhail  e,  "  Tha  mi  nis  air  an  leabaidh  daonn- 
an,  gun  chomas  eirigh,  ach  tha  mi  toilichte  a 
chluinntiun  gu  bheil  obair  an  Tighearna  a'  soir- 
bheachadh.    Tha  mi  air  mo  phianadh  le  loinidh, 


*n  am  lamhan  agus  'n  am  chasan,  ach  ged  bhios 
mo  chridhe  air  uairean  a  leaghadh  mar  cheir, 
tha  mile  aobhar  agam  a  bhi  moladh  an  Tigh- 
earna. Tha  mo  bhuadhan  a'  fas  mall,  mo 
leirsinn  agus  mo  chlaisteachd,  ach  cha  bhi 
moran  feum  agam  orra  anns  an  t-saoghal  so 
tuilleadh,  is  tha  dochas  agam  anns  an  t-saoghal 
eile  gu'm  bi  siiilean  nan  dall  agas  cluasan 
nam  bodhar  air  am  fosgladh.  Tha  mi  toilichte 
a  chluinntinn  gu  bheil  seann  daoine  air  an 
cuimhneachadhannan  eadar-ghuidhe  a'choimh- 
thionail  a  h-uile  Sabaid  ;  is  mor  a'  chomhfhur- 
tachd  sin,  gu'm  biodh  an  oigridh  a'  cuideachadh 
sheann  daoine  le  an  iirnuigkean." 

Cha  ruig  mi  a'  leas  dad  a  radh  mu'n  fhear  a 
sgriobh  an  litir  so  ach  gu'm  bu  taitneach  d'a 
theaghlach  a  bhi  fuireach  comhla  ri  seann 
duine  cho  toilichte. 

Is  sona  an  sluagh  a  tha  's  an  staid  so, 
Is  sona  an  sluagh  d'an  Dia  an  Tighearna. 


Aig  an  Uinneig 


Na  duilleagan  Gaidhlig 

THA  deireadh  na  bliadhna  a'  tarruing  dliith  ; 
aig  deireadh  na  bliadhna  bidh  ministearan 
agus  seiseanan  a'  cur  an  ciiisean  an  ordugh. 
Bu  mhaith  leam,  ma  ta,  a  chur  'n  an  cuimhne 
gu  bheil  e  iomchuidh  dhaibh  na  duilleagan  so 
fhaotainn  ann  am  broinn  Leabhar  Gorm  na 
h-eaglais,  air  son  gach  teaghlach  anns  a'  choimh- 
thional  anns  a  bheil  Gaidhlig  air  a  bruidhinn. 
Cha  chosd  an  Leabhar  Gorm  dad  a  bharrachd 
leis  na  duilleagan  Gaidhhg  a  bhi  ann,  agus 
theagamh  gu'n  toir  iad  toileachadh  do  dhaoine 
aig  nach  'eil  cothrom  air  moran  eile  a  leughadh 
an  Gaidhlig. 

Bidh  mise  cho  trie  a'  bruidhinn  mu  Phol  's 
gu'n  tig  cainnt  Phoil  gu  barr  mo  phinn  gun 
fhios  domh  ;  urram  dhaibhsan,  ma  ta,  d'an 
dlighear  urram,  na  coimhthionailean  gasda  as 
an  dean  mi  uaill,  a  chionn  gu  bheil  iad  fein 
agus  an  aodhairean  dealasach  agus  dileas  do'n 
Ghaidhlig.  Air  cheann  na  cuideachd  urra- 
maich  sin  tha  an  Eaglais  Ard,  an  Steornabhagh, 
a  tha  gabhail  corr  agus  ochd  fichead  de  na 
duilleagan  Gaidhlig  a  h-uile  mios.  Tha  da 
choimhthional  eile  a'  gabhail  os  cionn  coig 
fichead  dhiubh ;  Ullabul,  agus  Eaglais  an 
Naoimh  Gran  an  Diin-eideann.  Sin  an  triiiir 
a  tha  anns  an  t-sreath-thoisich.  Ach  'n  an 
deidh  sin  tha  feadhainn  eile  a'  leantuinn  gu 
dluth  ;  an  Eaglais  Ghaidhealach,  an  Ceann 
Loch  ;  Lagan  Mo-Choid  ;  Tobar  Mhoire  (an 
Eaglais  Ard) ;  Sleibhte ;  Tairbeart  na  Hearadh ; 
Eaglais  an  t-Sratha.  Anns  na  sgireachdan  sin 
tha  coimhthionailean  mora  agus  laidir,  ach  an 
iomadh  aite  eile  far  nach  'eil  an  coimhthional 


cho  mor  theagamh  gu  bheil  iad  a'  deanamh 
a  cheart  cho  maith  a  reir  an  aireamh. 

Uile  gu  leir  tha  suas  ri  ochd  mile  de  na 
duilleagan  Gaidhlig  a'  dol  a  mach  a  h-uile 
mios  air  feadh  an  t-saoghail  ;  tha  iad  a'  dol  do 
Shasunn,  do  Chanada,  do  Astralia,  do  America  ; 
tha  iad  a'  dol  gu  iomadh  duine  nach  'eil  ann 
an  coimhthional  Gaidhlig,  agus  gu  iomadh 
duine  nach  buin  do  Eaglais  na  h-Alba  idir,  ach 
leis  an  caomh  cainnt  am  mathar. 

Ach  ged  tha  a'  chuid  mhor  de  na  ministearan 
anns  na  Cleirean  Gaidhealach  a'  feuchainn  ris 
a'  Ghaidhlig  a  chumail  suas  anns  an  doigh  so, 
tha  feadhainn  eile  a  tha  caoin-shuarach,  agus 
nach  cuir  de  dhragh  orra  fein  's  gu'n  innis  iad 
do  dhuine  anns  a'  choimhthional  gu'n  gabh  na 
duilleagan  so  faotainn.  Le  lagh  na  h-eaglais 
tha  comharradh-cluaise  air  a  chur  air  sgireachd- 
an sonruichte,  gur  sgireachdan  iad  anns  am 
feum  Gaidhlig  a  bhi  aig  a'  mhinistear,  ach  tha 
feadhainn  dhitibh  sin  anns  nach  f  hacas  na  duill- 
eagan Gaidhlig  o  chionn  bhliadhnachan.  Am 
bitheantas  chan  'eil  aobhar  air  sin  ach  dearmad 
is  leisg  a'  mhinisteir.  Tha  e  gle  neonach  gu'm 
biodh  corr  is  da  fhichead  de'n  Mhiosachan 
Ghaidhlig  a'  dol  do  Shiosgainn,  an  Arainn  ; 
suas  ri  tri  fichead  a'  dol  do  Ghoilispidh  agus  do 
Bhun-Ilidh  an  Cataibh,  agus  gun  ghin  idir  a' 
dol  do  chuid  de  sgireachdan  an  Earra- 
Ghaidheal  agus  an  Cleir  Inbhir-Nis.  Ach  tha 
Cnoc  Mhuire  a'  cuniail  an  t-soluis  beo. 

Co  ris  a  theirear  Gaidheal? 

Tha  e  duilich  a  radh  an  diugh  co  dha  is  coir 
dhuinn  an  t-ainm    Gaidheal    a  thabhairt ;    c6 

iad  na  Gaidheil  agus  c6  iad  na  Goill  ?  An  abair 
thu  Gaidheal  ris  a  h-uile  duine  a  bhuineas  do 
fhine  Gaidhealach  ;  Caimbeulaich,  is  Stiubhar- 
daich,  is  Domhnullaich,  is  Leodaich,  is  Leathan- 
aich  ?  Chan  abair  idir  ;  tha  gu  leoir  de  Dhomh- 
nullaich  cho  Sasunnach  ris  na  Sasunnaich 
fein. 

An  abair  thu  Gaidheal  ris  a  h-uile  duine  a  tha 
fuireach  anns  a'  Ghaidhealtachd  ?  Chan  abair 
na's  nio  ;  tha  uiread  choigreach  anns  a' 
Ghaidhealtachd  an  diugh  's  a  tha  innte  de'n 
t-seann  stoc. 

An  ann  ri  duine  anns  a  bheil  fuil  Ghaidhealach 
a  their  thu  Gaidheal  ?  Chan  ann  na's  mo  ;  tha 
fuil  dhaoine  an  diugh  cho  measgta  's  nach  'eil  e 
furasd  a  radh  ciod  an  naisinn  d'  am  buin  iad. 
Duine  aig  an  robh  seanair  de  mhuinntir 
Leodhais,  agus  seanmhair  de  mhuinntir  Eirinn, 
mathair  a  rugadh  ann  am  Peebles,  agus  athair  a 
rugadh  ann  an  Cardiff,  bhiodh  e  duilich  a  radh 
ciod  an  fhuil  a  tha  ann. 

Tha  an  fhuil  ag  athai'rachadh  gun  sgur  ;  tha 
daoine  iad  fein  a'  falbh  o  aite  gu  aite  gun  sgur, 
ach  tha  a'  Gkaidhlig  air  a  labhairt  mar  bha  i 
riamh.  Sin  a'  bhann  a  tha  ceangal  nan  Gaidheal 
ri  cheile,  air  chor  agus  nach  coir  dhuinn 
Gaidheal  a  radh  i-i  duine  air  bith  ach  duine  a 
bhruidhneas  ar  cainnt.  Co  riamh  a  chunnaic 
Sasunnach  gun  Bheurla,  no  Frangach  gun 
Fhraingis  ?  Bhiodh  Gaidheal  gun  Ghaidhlig  a 
cheart  cho  neonach. 

Is  e  an  cunnart  as  mo  a  tha  bagradh  na 
Gaidhlig  an  diugh  gu  bheil  an  sluagh  a'  fas  cho 
tana  anns  na  glinn  agus  anns  na  h-eileanan.  Ach 
CO  as  urrainn  stad  a  chur  air  an  tanachadh  sin  ? 

Am  facal  aonachd 

Chan  aithne  dhomh  facal  idir  a  tha  air  eig- 
neachadh  cho  trie  ris  an  fhacal  aonachd,  mur 
bheil  am  facal  eas-aonachd.  Cluinnidh  tu 
eadhon  daoine  pongail  a'  labhairt  mar  gu'm 
biodh  e  fior  gu  bheil  eas-aonachd  daonnan  am 
measg  dhaoine  nach  'eil  de  'n  aon  eaglais,  agus 
braithreachas  is  blaths  eadar  na  daoine  a  tha 
suidhe  comhla.  Chan  'eil  an  sin  ach  bruidhinn 
gun  seadh.  Chan  e  gu  bheil  iad  a'  suidhe  anns 
an  aon  eaglais  a  tha  deanamh  aonachd  spiora- 
dail  eadar  daoine  ach  gu  bheil  an  cridheachan 
air  an  socruchadh  air  na  h-aon  nithe,  agus  an 
anamanna  a'  gradhachadh  an  aon  Slanuighear. 
Sin  a'  bhann  a  tha  ceangal  dhaoine  ri  cheile 


agus  chan  e  gu'm  buin  iad  do'n  aon  eaglais. 
Chan  e  clachan  is  aol,  no  eadhon  aon  mhodh- 
riaffhlaidh,  a'  bhann  a  tha  eadar  daoine  ffu 
spioradail  ach  am  braithreachas  ann  an  Criosd. 
Theagamh  gu  bheil  barrachd  eas-aonachd  (ann 
an  seadh  spioradail)  ann  an  eaglais  na  Roimhe 
no  anns  an  eaglais  Shasunnaich  na  tha  am 
measg  eaglaisean  beaga  Prostanach,  ged  tha  iad 
dealaichte  o  cheile,  agus  gach  aon  dhiiibh  a' 
seasamh  a  mach  o  chach  air  puing  shonruichte 
air  chor-eigin.  Chan  'eil  e  ceart  do  dhuine  air 
bith  a  radh  gu  bheil  eaglaisean  nach  teid 
comhla  a'  reubadh  corp  Chriosd.  Sin  seorsa 
cainnt  nach  bu  choir  a  chleachdadh  idir.  A  dh' 
aindeoin  c6  an  eaglais  d'  am  buin  iad  chan  'eil 
eas-aonachd  am  measg  cairdean  Chriosd. 

Altachadh  roimh  bhiadh 

Is  bochd  an  airidh  gu  bheil  an  seana  chleach- 
dadh diadhaidh  so  a'  dol  a  fasan  an  diugh. 
Theagamh  gu'n  abair  cuid  nach  'eil  ann  an 
altachadh  aig  am  bidh  ach  foirm  gun  bhrigh, 
agus  nach  am  freagarrach  e  urnuigh  a  dheanamh 
an  uair  a  tha  daoine  a'  gliongarsaich  sgeanan  is 
spainean,  agus  'g  an  socruchadh  fein  ann  an 
caithrichean  gus  toiseachadh  air  itheadh. 
Faodaidh  e  bhith  nach  'eil  ann  an  altachadh  air 
uairean  ach  coslas  na  taingealachd  gun  a  brigh, 
ach  cha  bu  choir  do'n  chuis  a  bhi  mar  sin,  is 
saoilidh  mi  gur  boidheach  agus  gur  ceart  an 
cleachdadh  e  gu'n  aidicheadh  daoine  maitheas 
agus  trocair  an  Tighearna  ann  a  bhi  toirt  dhaibh 
an  teachd-an-tir,  beannachd  nach  b'  urrainn 
dhaibh  fhaotainn  le  an  innleachd  fein.  Air  cho 
innleachdach  's  gu  bheil  mac  an  duine  chan 
urrainn  dha  biadh  a  dheanamh  ;  tha  am  biadh  a' 
tighinn  as  an  talamh,  agus  is  e  cumhachd  Dhe  a 
mhain  agus  feartan  neo-fhaicsinneach  an  Uile- 
chumhachdaich  a  bheir  as  an  talamh  e.  Ged 
nach  bitheadh  aobhar  eile  air,  ma  ta,  ach  so 
fhein,  bu  choir  do  dhaoine  beannachd  Dhe  iarr- 
aidh  air  am  biadh  agus  moladh  a  thoirt  dha  air 
son  a  mhaitheis.  Nach  bu  ghasda  an  rud  e, 
gach  uair  a  bhriseas  sinn  aran  (chan  e  mhain 
anns  an  eaglais  ach  aig  an  tigh)  gu'm  biodh 
Criosd  air  aithneachadh  leinn  ann  am  briseadh 
an  arain  !  Is  f  hearr  am  bonnach  beag  le  bheann- 
achd-san  na  'm  bonnach  mor  gun  a  bheann- 
achd  ;  an  uair  a  bheannaicheas  Criosd  ar 
n-iasg  agus  ar  n-aran  bidh  iad  air  am  meud- 
achadh. 


An  t-oran  nuadh 


THA  'n  ceo  a'  teicheadh  as  gu  luath 
A  dh'  fhag  na  speuran  dubhach  ; 
Tha  'n  t-slighe  a'  fas  na's  reidh'  gach  uair 
'S  mo  cheum  tha  aotrum  subhach  ; 


Ged  thiiirling  trioblaid  air  mo  chridh' 
Mar  shiantan  tronl  nan  gleannaibh, 
'S  le  Criosd  mi,  is  leam-sa  Criosd, 
Co  'n  ti  le  fonn  nach  seinneadh  ? 


NOVEMBER 


November 


A'  cheud  cheathramh,  24<mh  la 
An  solus  Ian,  2mh  la 


Cuairt  na  Gealaich 

An  ceathramh  mu  dheireadh,  lOmh  la 
An  solus  tir,  17mh  la 


"  Oir  b'i  altline  an  righ  tnun  timchioll  gu'm  hiodh  cuibhrionn  araidh  air  an  son, 
a  dJdiffhe  fein  air  gach  Id.'" — Nehemiah,  xi.  23. 


1.  Di-ciadaoin 


2.  Di-ardaoin 


3.   Di-haoine 


4.   Di-Sathuirn 


5.  Di-Dbmhnaich 


6.  Di-Luain 


7.  Di-Mairt 


Di-ciadaoin 


9.  Di-ardaoin 


10.  Di-haoine 


11.  Di-Sathuirn 


12.  Di-dbmhnaich 


13.  Di-Luain 


searg  s  a 


La  nan  uile  naonih.  Na 
deanaibh  dochann  do'n 
talamh  gus  an  cuir  sinn 
seula  air  seirbhisich  ar 
De  air  claraibh  an 
aodainn. — Taisbean  vii.  3 

'Nuair  is  Di-ciadaoin  an 
t  -  Samhainn  is  iargain- 
each  'n  a  deidh.  Sean- 
fhacal. 

Tha  sinn  uile  air  seargadh 
mar  dhuilleach. — Isaiah 
Ixiv.  6. 

Tha  oibre  Naduir 

fas 
O  chaochla  taid  gu  caochla 

ruith. —  Dughall      Boch- 

anan. 

Ach  is  Tusa  an  Ti  ceudna, 
agus  cha  chriochnaichear 
do  bhliadhtiachan. — Salm. 
cii.  27. 

Bitheamaid  gaisgeil  air  son 
ar  sluaigh  agus  air  son 
bhailtean  ar  De.  —  1 
Eachdraidh  xix.  13. 

Air  sgath  lerusaleini  cha 
ghabh  mi  fois. — Isaiah 
Ixii.  1. 

Diiisg,  duisg,  cuir  umad  do 
neart,  O  ghairdein  an 
Tighearna. — Isaiah  li.  9- 

Labhraidh  Esan  sith  ris  na 
cinnich  agus  bithidh 
uachdranachd  o  mhuir  gu 
muir. — Sechariah  ix.  10. 

Air  mo  dheas  laimh  dh' 
eirich  an  oigridh. — lob 
XXX.  12. 

Cha  till,   cha  till,   cha  till 

Mac  Cruimein, 
Cha  till  e  gu  brath  gu  la  na 

Cruinne. 

Daoine  a  thug  am  heathafein 
thairis  air  son  aiiime  an 
Tighearn  losa  Criosd. — 
Gniomharan,  xv.  26. 

Is  luachmhor  ann  an  seall- 
adh  an  Tighearna  bas  a 
naomh. — Salm.  cxvi.  15. 


14.  Di-Mairt 


15.  Di-ciadaoin 

Di-ardaoin 
Di-haoine 

18.  Di-Sathuirn 

19.  Di-dbmhnaich 

20.  Di-Luain 


21.  Di-Mairt 


22.  Di-ciadaoin 


23.  Di-ardaoin 


24.  Di-haoine 


25.   Di-Sathuirn 


26.  Di-Dbmhnaich 


27.  Di-Luain 


28. 


29. 


Di-Mairt 
Di-ciadaoin 


30.  Di-ardaoin 


Imich  romhad  an  trath  so  ; 

an  uair  a  bhios  tiine  agam 

cuiridh     mi     fios     ort. — 

Gniomharan  xxiv.  25. 
Am  feadh  a  bha  iad  a'  dol  a 

cheannach     thainig     am 

fear       nuadh  -  posda.  — 

Mata  XXV.  10. 
Thainig  e  agus  fhuair  e  iad 
'n  an  cadal. — Mata  xxvi.  43. 
Eirich,  tha  e  'g  ad  ghairm. — 

Marc  X.  49. 
Tha   cluasan   aca   ach   cha 

chluinn  iad. — Salmcxv.  6. 
Glaodh  gu  h-ard,  na  caomh- 

ain ;       nochd        do       mo 

shluagh-sa    an  easaontas. 

— Isaiah  Iviii.  1. 
Ghabh  e  a  thurus  do  dhtith- 

aich  fad  air  astar. — Lucas 

XV.  13. 
Dh'   eirich  lonah    suas  gu 

teicheadh   o  fhianuis   an 

Tighearna. — lonah  i.  3. 
Chaidh   ludas    a  mach   air 

ball  agus  bha  'n  oidhche 

ann. — Eoin  xiii.  30. 
A'    phlaigh    a    ghluaiseas 

anns     an     dorchadas.  — 

Salm.  xci.  6. 
Feithidh    e   ris  an    dubh- 

thrath,agradh,Chan  fhaic 

siiil  mi.^Iob  xxiv.  15. 
Tha  siiilean  an  Tighearna 

anns  gach  aite. — Gnath- 

Fhocail  xv.  3. 
Thig  a  nuas  gu  grad,  oir  is 

eigin     dbmk-sa     stad     an 

diugh     aig     do     thigh. — 

Lucas  xix.  5. 
Cuir  do  thigh  an  ordugh  oir 

gheibh  thu  bas. — 2  Righ 

XX.   1. 

Chan  'eil  aithreachas  anns 

an  uaigh. 
Tha  an  oidhche  a'  teachd 

anns  nach  urrainn  duine 

obair  a  dheanamh. — Eoin 

ix.  4. 
Dean  dichioll  uime  sin  'n  a 

thrath 
Crioch  a  chur  air  saothair 

do  lamh. — Laoidh. 

Rlgh-chathair  nan  Grks 

Lets  an  Urramach  Ruairidh  Moireasdan,  Eaglais  Ard  Ste5rnabhagh. 


"  Thigeamaid  ui.me  si) 


n  le  danachd  gti  rlgh-chathair  nan  gras,  chwm  gu'm  faigh  sinn  trocatr,  agus  gii'n  amah 
sinn  air  qras  chum  cabhair  ann  an  am  feuma.^^ — Eabh.  iv.  16. 


gras 

THA  an  abstol  a'  misneachadh  dhaoine  a  tha 
mothachail  air  an  annihuinneachdan  fein 
Ian  fheum  a  dheanamh  de'n  t-sochair  a  chuir 
Dia  romhpa,  is  e  sin,  cathair  grais.  Is  maith 
tha  fios  aip;  an  abstol  p;u'm  bheil  eadhon 
Criosduidhean  gu  trie  a'  call  am  misneach  tre 
an  mhothachadh  a  tha  aca  air  an  liuthad  doigh 
anns  am  bheil  iad  a'  tighinn  gearr  air  an 
dleasnas.  Gun  teagamh  tha  fios  aig  a  h-uile 
Criosduidh  nach  ann  ann  fhein  tha  bonn  a 
dhochais,  ach  aig  an  am  cheudna,  an  uair  a  tha 
iad  'g  an  glacadh  fein  air  seachran,  tha  iad 
ullamh  a  bhi  smaoineachadh  iiach  'eil  iad  deagh- 
beathte  a  thighinn  gu  cathair  grais,  agus  tha 
iad  le  eagal  a'  cumail  air  falbh.  A  nis,  tha  an  t- 
abstol  ag  oidhirpeachadh  an  smuain  mearach- 
dach  sin  a  bhriseadh  sios.  Tha  e  a'  cur  an  ceill 
nach  ann  idir  air  son  dhaoine  foirfe  tha  cathair 
gi'ais,  ach  air  son  dhaoine  a  tha  a'  cur  feuni  air 
trocair  agus  air  cuideachadh  o  Dhia.  Tha  an 
dearbh  ainm  a  tha  an  t-abstol  a'  toirt  do'n  aite 
aig  an  coinnich  Dia  am  peacach,  "  cathair 
grais,"  a'  taisbeanadh  gu'm  bheil  siiil  Dhe  air 
feum  an  anama  agus  gu'n  d'rinn  E  ullachadh 
air  a  shon. 

Thig  gu  Dia 

I.  Beachdaich,  an  toiseach,  air  a'  chleachdadh 
chum  am  bheil  sinn  air  ar  oairm  :  "  Thigeamaid 
.  .  .  gu  righ-chathair  nan  gras." 

So  agad  cathair  Dhe  a  chum  am  bheil  sinn  air 
ar  gairm  ;  a'  chathair  air  am  bheil  Dia  'na 
shuidhe  mar  Righ  nan  gras,  is  e  sin,  mar  Righ 
a  tha  E  fein  grasmhor,  agus  a  tha  cleachdadh 
a  ghrasmhorachd  a  thaobh  dhaoine.  Tha  E  a' 
feitheamh  ri  bhi  grasmhor,  agus  tha  an  t-slighe 
fosgailte  do  gach  anam  bochd  a  tha  faireachadh 
fheum  air  trocair.  Thigeamaid  uime  sin  gu 
righ-chathair  nan  gras. 

So  an  cleachdadh  a  chum  am  bheil  sinn  air 
ar  gairm.  Ach  cia  mar  a  thig  sinn  ?  Thig  le 
aoradh,  le  urram,  le  eagal  diadhaidh,  oir  tha 
an  Dia  a  tha  'na  shuidhe  air  a'  chathair  so  naomh 
OS  cionn  gach  sgeul,  roimh  am  bheil  ainglean  na 
gloire  a'  comhdach  an  aghaidh  ;  agus  c6  sinne 
gu'n  tigeamaid  ann  an  spiorad  sam  bith  eile 
ach  spiorad  aoraidh  agus  urraim  ?  Fo  an 
t-seann  Tiomnadh  thainig  an  luchd-aoraidh  gu 
Dia  le  an  iobairtean.  Ciod  e  an  iobairt  leis  an 
tig  sinne  ?     Cridhe  treibhdhireach  ag  earbsadh 


ann  an  iobairt  Chriosd  air  Calbhari.  Thigeam- 
aid, a'  leigeil  ar  taic  air  an  obair  a  chrioch- 
naich  Criosd  air  ar  son,  agus  bithidh  ar  teachd 
taitneach  do  Dhia.  So  an  t-aoradh  ris  an  gabh 
Dia,  'nuair  a  thig  sinn  ann  an  treibhdhireas  ag 
aideachadh  ar  peacaidhean  agus  a'  creidsinn 
gu'n  toir  Dia  maitheanas  dhuinn  air  sgath 
Chriosd. 

So,  a  ris,  an  cleachdadh  a  chum  am  bheil  sinn 
air  ar  gairm,  a  bhi  tighinn  le  aoradh,  le  urram, 
le  creideamh  ann  an  iobairt  Chriosd  gu  cathair 
Dhe  le  ar  n-iarrtuisean.  Agus  tha  cathair  Dhe 
far  am  bheil  anam  bochd  sam  bith,  anns  an 
doigh  a  dh'ainmich  mi,  a'  feitheamh  air  Dia. 

Thig  le  danachd 

II.  Beachdaich,  anns  an  dara  h-aite,  air  an 
earail  a  tha  an  abstol  a'  toirt  dhuinn  a  thaobh 
ar  cleachdaidh  :  "  Thigeamaid,"  tha  e  ag  radh, 
"  le  danachd."  Cha  leig  mi  leas  a  radh  gu'm 
bheil  eadar-dhealachadh  mor  eadar  danachd 
agus  ladarnas.  Tha  a  leithid  de  ni  ann  ri  bhi 
tighinn  gu  Dia  le  ladarnas.  Seall  thusa  air  an 
duine  tha  tighinn  gu  Dia  ag  aideachadh  a  bhi 
ag  aoradh  dha,  agus  aig  an  am  cheudna  a  di- 
chuimhneachadh  gu'm  bheil  e  'na  pheacach, 
agus  'ga  choimeas  fhein,  mar  a  bha  am  Phari- 
seach  mor,  ri  choimhearsnach  ;  'ga  mheas  fhein 
mor  agus  maith  agus  a  choimhearsnach  suarach, 
agus  a'  saoilsinn  gu  bheil  coir  aige-san  air  fabhar 
Dhe  OS  cionn  neach  sam  bith  eile, — nach  e 
ladarnas  da-rireadh  a  tha  e  sin  a  nochdadh  ? 
Is  e,  gun  teagamh,  agus  cha  teid  iirnuigh  an 
duine  sin  na's  airde  na  e  fhein.  Tha  saoghal  de 
eadar-dhealachadh  eadar  a  leithid  sin  a  dh'inn- 
tinn  agus  "  danachd  "  Chriosdail.  Tha  an 
danachd  so  air  a  bhonnachadh  air  trocair  Dhe  a 
mhain,  mar  a  tha  sin  a'  tighinn  am  follais  ann 
an  Criosd,  agus  air  firinn  agus  seasmheachd 
geallaidhean  Dhe.  Tha  da  ni  air  ciil  an  danachd 
shoisgeulach  so,  mothachadh  air  neo-airidh- 
eachd  agus  creideamh  ann  an  eifeachd  neo- 
chriochnach  fola  Chriosd.  An  duine  a  thig  gu 
cathair  grais,  ag  aideachadh  ann  an  treibhdh- 
ireas a  neo-airidheachd  fhein  agus  a'  faicinn  an 
luach  neo-chriochnach  a  tha  ann  am  fuil  Chriosd 
a  chum  peacadh  a  thoirt  air  falbh,  iarraidh  e 
sin  an  ni  as  aill  leis,  agus  nithear  dha  e,  oir  tha 
danachd  aige  anns  am  bheil  urram  do  Dhia  agus 
aig  am  bheil  buaidh  maille  ri  Dia. 

Beannachdan  gun  aireamh 

III.  Seall,  a  nis,  amis  an  treas  aite,  air  na 
beannachdan  ris  am  faod  sinn  suil  a  bhi  againn 
'nuair  a  thig  sinn  leis  an  danachd  so  gu  cathair 
grais  ;  "  trocair  agus  gras  a  chum  cabhair  ann 
an  am  feuma."  Ciod  e  an  t-am  feuma  tha  so  ? 
Chan  e  gu'm  bheil  amannan  sonraichte  anns  am 
bheil  feum  againn  air  trocair  agus  gras  agus 
amannan  eile  anns  nach  'eil  feum  againn  orra 
idir.  Gun  teagamh  faodaidh  amannan  a  bhi 
ann  anns  am  bheil  barrachd  feum  againn  air 
cuideachadh  na  aig  amannan  eile,  agus  a  thaobh 
a  leithid  sin  a  dh'  amannan  chan  'eil  teagamh 
nach  dean  Dia  ullachadh  sonraichte  'na  fhreas- 
dal  gu  bhi  coinneachadh  riu  ;  ni  E  slighe  gu  dol 
as  do'n  anam  'na  fheum.  Ach  is  e  "  am  feuma" 
ar  ceann-teagaisg  an  t-am  a  tha  an  lathair,  a' 
mhionaid  so  fhein.  Tha  Dia  air  cathair  a 
ghrais  a  nis.  Tha  sinne  a'  cur  feum  air  cuid- 
eachadh bhuaith  mar  Dhia  nan  gras.  Is  e  an 
diugh  an  t-am  taitneach,  an  diugh  la  na  slainte ; 
an  diugh  la  ar  feum,  an  diugh  la  ar  cothrom. 

Is  ann  air  trocair  agus  air  gras  tha  sinn  a'  'cur 
feum.  Is  e  trocair  agus  gras  da  ehumadh  anns 
am  bheil  gradh  siorruidh  Dhe  'g  an  nochdadh 
fhein  ann  a  bhi  deanamh  cabhair  air  peacaich  a 
tha  annta  fhein  gu  tur  neo-airidh  air  gu  sealladh 
Dia  idir  an  taobh  a  tha  iad.  Chan  'eil  fhios 
agam-sa  am  bheil  an  t-abstol  a'  deanamh  eadar- 
dhealachadh  eadar  trocair  agus  gras.   Faodaidh 


gu'm  bheil  trocair  a'  coinneachadh  ri  ar  feum 
mar  pheacaich  chiontach,  agus  gras  ri  ar  feum 
mar  chreidmich  a'  saothrachadh  air  son  Chriosd. 
Co  dhiiibh  a  tha  sin  mar  sin  no  nach  'eil,  tha 
cinnt  gu'm  bheil  feum  araon  aig  a'  pheacach  le 
a  chiont,  agus  aig  a'  chreidmheach  le  a  neo- 
chomas  fhein,  araon  air  gras  agus  air  trocair, 
agus  gu'm  bi  gu  deireadh  am  beatha  air  an 
talamh  so.  Oir  ciod  a  tha  agad  ann  an  trocair 
agus  gras  Dhe  ach  direach  a  thruas,  a  cho- 
fhaireachadh  agus  iochd  a'  tighinn  a  mach  ann 
andoighchleachdail  le  cabhair  agus  cuideachadh 
a  dh'ionnsuidh  dhaoine  a  tha  cur  feum  orra, 
agus  nach  deanadh  an  gnothuich  idir  as  an 
aonais,  ach  a  bhitheadh  caillte  agus  millte.  Is 
e  trocair  lamh  Dhe  air  ceann  a'  pheacaich,  'ga 
chuir  saor  o  chionta,  guth  Dhe  ann  an  coguis  a' 
chiontaich  a'  labhairt  sith  tre  Chriosd  ri  'anam  ; 
gairdeanan  Dhe  timchioll  a  mhic  strodhail  ; 
pog  na  reite  air  bathais  a'  pheacaich  no  a' 
chreidmhich  chiil-shleamhnachail  a'  deanamh 
aithreachais. 

Is  e  cathair  grais  an  t-aite  far  am  bheil  a 
bheannachd  so  ri  fhaotainn.  Thigeamaid  uime 
sin  le  danachd  a  chum  gu'm  faigh  sinn  trocair. 
Thigeadh  am  peacach  a  chum  gu'm  faigh  e 
maitheanas  ;  thigeadh  an  creidmheach  a  chum 
gu'm  faigh  e  neart  gu  seirbhis  agus  gu  seasamh 
gu  daingean  ann  am  beatha  nan  gras  gus  am 
bris  an  la,  la  na  gloire  agus  na  duais. 

"  Tha  a"  ghaoth  a'  seideadh  far  an  dill  leatha  :  mar  sin  tha  gach  neach  a  tha  air  a  bhreith  o'n  Spiorad.'" — Iosa. 
"  Chan  'eil  cumhachd  aig  an  Fhirinn  gus  amfaicear  i  am  beatha  dhaoine.'" — Coleridge. 


THA  an  eaglais  anns  na  laithean  so  mar  gu'm 
faiceadh  tu  soitheach-sheol  ann  an  glag 
feath.  Tha  gach  ni  aig  an  luing  a  bheireadh 
siubhal  aisde,  ach  a  mhain  nach  'eil  deo  gaoithe 
aice.  Tha  a  h-uile  stiall  aodaich  oirre  a  ghabhas 
crochadh  ris  na  croinn  ;  tha  sgioba  is  acfhuinn 
gun  taing  aice  ;  agus  neo-ar-thaing  peant,  ach 
tha  a'  ghaoth  air  chall  is  chan  'eil  an  long  a' 
gluasad. 

Sin  mar  tha  an  eaglais  an  diugh.  Le  seall- 
tuinn  oirre  bho'n  taobh  a  muigh  cha  robh  i 
riamh  cho  laidir  no  cho  beartach,  ach  a  dh' 
aindeoin  sin  uile,  chan  'eil  dad  a'  tachairt.  Cha 
chluinnear  ach  annamh  an  diugh  mu  dhream  a 
tha  ag  aideachadh  a  bhi  air  an  tearnadh.  Anns 
na  laithean  anns  nach  robh  cumhachd  no  maoin 
shaoghalta  aice  tha  sinn  a'  leughadh  gu  robh 
tri  mile  anam  air  am  iompachadh  fo  aon  shear- 
mon,  ach  an  diugh  an  iomadh  aite  tha  tri  mile 
searmon  air  an  liubhairt,  agus  gun  aon  anam  a 
bhi  air  iompachadh.  Tha  feum  againn  air 
pilleadh  ri  Dia  le  irioslachd,  agus  eadar-ghuidhe 
a  dheanamh  'n  a  lathair,  gu'n  seideadh  e  anail 
bheo  an  Spioraid  Naoimh  air  eaglais  na  h-Alba 
aon  uair  eile. 


Ath-hheothaich  t'  obairfein, 

Bris  cadal  trom  a'  bhais 

Cuir  beatha  amis  na  h-eibhlean  fuar , 

Le  anail  bheb  do  ghrais. 
Uair  no  dha  bho  am  a'  chogaidh  dh'  fheuch 
an  eaglais  ri  diisgadh  a  dheanamh  innte  fein, 
ach  daonnan  bha  i  a'  feuchainn  ri  dheanamh 
le  a  h-innealan  agus  a  h-acfhuinn  fein,  agus  a 
chionn  gu  robh,  cha  tainig  as  na  h-oidhirpean 
sin  achothail  dhaoine  is  gliongarsaich  acfhuinne. 
Bha  dull  againn  aon  uair  gu'n  deanadh  am 
fear  nach  maireann,  Domhnull  Friseal,  agus 
am  bannal  dhaoine  a  bha  ag  oibreachadh  comhla 
ris,  atharrachadh  an  Albainn,  ach  tha  Albainn 
an  diugh  fhathast  mar  bha  e  roimhe  ;  tha  long 
an  t-soisgeil  fo  Ian  aodach,  ach  tha  a'  ghaoth  air 
chall.  Agus  an  rud  a  dh'  f  hairthch  air  Domhnull 
Friseal  cha  ruig  duine  eile  a  leas  feuchainn  ris. 

Ann  an  saoghal  ur 

Car  son  nach  'eil  Facal  an  Tighearn  a' 
labhairt  ri  cridheachan  dhaoine  an  diugh  le 
cumhachd,  agus  car  son  nach  'eil  searmonach- 
adh  an  t-soisgeil  a'  dusgadh  ciiram  anama 
annta  ?     Sin  ceist   as  fhasa  f haighneachd   na 


ANNS  A'  CHATHAIR 


3 


fhreagairt.  Their  cuid  gur  duilich  do'n  t- 
soisgeul  coguisean  dhaoine  a  bhioradh  a  chionn 
nach  'eil  ministearan  an  diugh  'ga  shearmonach- 
adh,  no  luchd-eisdeachd  'ga  chluinntinn.  Their 
cuid  eile  gu  bheil  inntinnean  dhaoine  a'  gluasad 
ann  an  saoghal  iir  an  diugh,  agus  nach  'eil 
feum  air  bith  ann  do  shearmonaichean  a  bhi 
labhairt  riu  anns  an  doigh  am  b'  abhaist  dhaibh, 
a'  maoidheadh  ifrinn  orra  agus  ag  iarraidh  orra 
teicheadh  o'n  fheirg  a  tha  ri  teachd,  mar  gu'm 
b'e  sin  suim  an  t-soisgeil. 

Ach  ciod  air  bith  as  aobhar  dha,  tha  e  soilleir 
gu  leor  nach  'eil  an  oigridh  an  diugh  a'  toirt 
suim  air  bith  do  na  nithean  a  ghluaiseadh 
cridheachan  an  aithrichean  agus  a  bhioradh 
coguisean  an  aithrichean.  Ach  chan  'eil  so  a' 
ciallachadh  gu  bheil  iad  caoin-shuarach  mu'n 
bheatha  dhiadhaidh,  no  nach  'eil  iad  ag  iarraidh 
na  slighe  gu  Dia.  Tha  iad  a  cheart  cho  diirach- 
dach  's  a  bha  an  aithrichean,  agus  a  cheart  cho 
ionndrainneach  'n  an  cridhe  air  Dia,  ach  tha 
iad  dtirachdach  agus  ionndrainneach  'n  an 
doigh  fein,  is  chan  ann  a  reir  fasain  nan  laithean 
o  she  an. 

Ged  thigeadh  D.  L.  Moody  fhein  air  ais  an 
diugh,  a  bha  'n  a  phrionnsa  am  measg  shoisgeul- 
aichean,  tha  mi  an  duil  nach  cuireadh  eadhon  a 
ghuth-san  beatha  anns  na  cnamhan  tioram  an 
Albainn.  Bha  an  teachdaireachd  agus  an  doigh 
searmonachaidh  a  bha  aig  Moody  freagarrach 
do'n  ghineal  ris  an  do  labhair  e,  ach  tha  amharus 
agam  nach  glacadh  e  aire  no  ci'idheachan 
dhaoine  an  diugh  mar  rinn  e  ann  an  1874. 

An  soisgeul  a  America 

Ach  mur  glacadh  D.  L.  Moody  aire  agus 
cluas  na  h-6igridh  an  diugh  tha  Americanach 
eile  'ga  dheanamh  ;  F.  N.  D.  Buchman,  a  tha 
air  cheann  nan  daoine  ris  an  abrar  Oxford 
groups.  Chan  'eil  e  furasd  innseadh  ann  an 
Gaidhlig  c6  iad  na  daoine  so,  no  ciod  a  tha  iad 
a'  teagasg,  oir  tha  doighean  is  teagasg  aca  a 
chuireadh  ionghnadh  air  seann  aithrichean 
Rois.  Ach  air  a  shon  sin,  tha  hannal  a  bhraith- 
reachais,  mar  dh'  fhaodas  mi  a  radh  riu,  'a 
cosnadh  seorsa  dhaoine  do  Dhia  nach  gabhadh 
cosnadh  le  searmonaichean  no  soisgeulaichean 
eile.  Agus  air  uairean  bidh  e  a'  tighinn  'n  am 
inntinn  gu'm  faod  e  bhith  gur  e  so  an  doigh 
iir  anns  a  bheil  an  Spiorad  Naomh  a'  toiseachadh 
air  oibreachadh  'n  ar  measg.  Tha  an  Spiorad 
Naomh  mar  a'  ghaoth  ;  thig  e  is  falbhaidh  e 
'n  a  dhoigh  fein  ;  chan  'eil  e  air  a  chumhannach- 
adh  ri  daoine  sonruichte,  no  ri  eaglaisean 
sonruichte,  no  ri  teagasg  sonruichte,  no  ri 
doighean  sonruichte  ;  tha  e  ard-uachdaranail 
agus  saor. 

Bannal  a'  bhraithreachais 

Co  iad  na  daoine  so  ?  Chan  'eil  sin  furasd  a 
radh  ann  an  aon  fhacal,  ach  faodar  a  radh  gur 
daoine  iad  nach  'eil  riaraichte  le  foirm  no  le 


ainm  na  diadhaidheachd,  agus  aig  a  bheil  iarr- 
aidh air  cunahachd  na  diadhaidheachd  'n  am 
beatha.  Theagamh  gur  e  an  t-aobhar  nach  'eil 
oigridh  an  la  so  a'  dol  do'n  eaglais,  no  a'  gabhail 
suim  do  ghuth  na  h-eaglais,  nach  'eil  iad  a' 
faicinn  gu  bheil  an  creideamh  no  an  aideachadh 
a'  deanamh  mughaidh  air  bith  ann  am  beatha 
luchd-aideachaidh.  Tha  iad  a'  faicinn  gu  bheil 
luchd-aideachaidh  coltach  ri  muinntir  eile  an 
t-saoghail,  is  cha  leir  dhaibh  cumhachd  air  bith 
'n  am  beatha,  no  aoibhneas  air  bith  'n  am  beatha 
ris  a  bheil  farmad  aca,  agus  a  bu  mhaith  leo 
fhaotainn  dhaibh  fein.  Sin  aon  de  na  h-aobh- 
aran  nach  'eil  daoine  oga  a'  dol  do'n  eaglais  an 
diugh,  nach  'eil  iad  a'  faicinn  toraidhean  an 
t-soisgeil  ann  am  beatha  an  aithrichean  agus  am 
mathraichean  agus  luchd-aideachaidh  eile,  agus 
a  chionn  nach  'eil,  tha  amharus  aca  nach  'eil  anns 
an  eaglais  ach  inneal  leis  a  bheil  ministearan 
agus  seorsachan  eile  dhaoine  a'  faotainn  ugh- 
darrais  is  beo-shlaint  ;  comunn  talmhaidh  a  tha 
tairgsinn  do'n  t-sluagh  rud  nach  'eil  aice  ri 
thoirt  dhaibh.  Sin  na  smuaintean  a  tha  aig  na 
miltean  de  dhaoine  oga  an  diugh  ;  cearr  no 
ceart  tha  na  smuaintean  so  agus  an  t-amharus  so 
'n  an  inntinnean,  is  chan  'eil  e  furasd  an  cur  asda. 
Cha  chuir  rud  air  bith  asda  iad  ach  cumhachd  na 
Firinn  fhaicinn  ann  am  beatha  dhaome. 

Riaghailtean  a'  bhraithreachais 

Bha  sin  air  fhaicinn  an  laithean  an  Tiomnaidh 
Nuaidh  ;  bha  e  ri  fhaicinn  air  aghaidhean  nan 
creidmheach  gu  robh  solas  agus  sith  agus  neart 
diomhair  aca  nach  b'  aithne  do'n  t-saoghal,  ni- 
eigin  a  b'  f  hi  ach  do  dhuine  a  mhaoin  uile  a 
thoirt  seachad  air  a  shon. 

Sin  an  seorsa  beatha  a  tha  bannal  a'  bhraith- 
reachais a'  cur  romhpa,  is  tha  iad  a'  teagasg  nach 
gabh  i  ruighinn  oirre  mur  smachdaich  daoine  am 
feoil  agus  an  inntinn,  agus  mur  gabh  iad  doigh- 
ean sonruichte  air  sin  a  dheanamh.  Tha  iad  a' 
teagasg  nach  tig  cumhachd  na  diadhaidheachd 
a  steach  do  bheatha  neach  air  bith  a  tha  seasamh 
a  mach  leis  fein,  no  tha  ag  oibreachadh  a 
shlainte  fein  an  onrachdas  ;  nach  tig  cumhachd 
na  diadhaidheachd  is  soilleireachd  an  Spioraid 
Naoimh  gu  daoine  ach  a  mhain  ann  an  comunn 
nam  braithrean  agus  le  bhi  leantuinn  riaghailtean 
a'  bhraithreachais.  Tha  iad  a'  teagasg  gu'm 
feum  a  h-uile  seomar  ann  an  cridhe  duine  a  bhi 
fosgailte  chan  e  mhain  do  shiiil  Chriosd  ach 
do  shiiilean  nam  braithrean  mar  an  ceudna  ; 
gu'm  feum  duine  a  bhi  cho  fosgailteach  is  neo- 
cheilteach  ri  bhraithrean  's  ged  bhiodh  e  'na 
sheasamh  aig  cathair-bhreitheanais  Dhe.  Is 
e  aon  de  na  riaghailtean  a  tha  aca  uair  an  uairea- 
dair  a  chur  seachad  a  h-uile  latha  ann  an  urnuigh 
dhiomhair  agus  ann  an  rannsachadh  a'  Bhio- 
buill,  a'  feitheamh  air  Dia  ann  an  earbsa  gu'm 
foillsich  e  a  thoil  dhaibh  agus  gu'n  stiiiir  e  an 

An  sud  agus  an  so  air  feadh  na  diithcha  tha 
bannail  a  hhraithreachais  ag  oibreachadh,  a' 
feuchainn  ri  thoirt  air  daoine  eile  a  chreidsinn 
gu  bheil  e  comasach  dhaibh  sith  Dhe,  agus 
lathaireachd  Dhe,  agus  cumhachd  Dhe,  a 
mhealtuinn  anns  a'  cheart  doigh  anns  an  robh 
iad  air  am  mealtuinn  le  Criosd,  ma  leanas  iad 
riaghailtean  nam  braithrean.  Ann  an  aon  seadh, 
chan  'eil  dad  iir  aca  ri  innseadh  do  dhaoine  a 
thaobh  na  beatha  spioradail  agus  am  fein- 
smachd  a  dh'  fheumar  a  chleachdadh  mus  cum 
duine  e  fein  ann  an  co-chomunn  Chriosd,  ach  tha 
iad  a'  cur  sheann  nithean  ann  an  doigh  iir,  agus 
a  reir  choslais  tha  daoine  air  an  iompachadh 
agus  air  an  atharrachadh,  is  tha  toraidhean  an 
Spioraid  ri  f  haicinn  'n  am  beatha.  Sin  an  dearbh- 
adh  ;  is  ann  air  an  toradh  a  dh'  aithnicheas  sibh 
iad. 

Breith  luath  lochdach 

Tha  moran  dhaoine  anns  an  diithaich  leis  nach 
toil  bannail  a'  hhraithreachais  a  chionn  gu  bheil 
iad  am  beachd  nach  'eil  an  teagasg  fallan  agus 
nach  'eil  iad  a'  toirt  an  aite  sin  do  bhas  Chriosd 
a  thug  Pol  agus  na  h-aithrichean  dha,  ach  cha 
bu  choir  do'n  eaglais  breith  luath  a  thoirt  air 
teagasg  air  bith  a  tha  cosnadh  dhaoine  do 
Dhia  agus  do'n  bheatha  dhiadhaidh,  oir  tha 
breith  luath  gu  trie  'n  a  breith  lochdach.  Is  e 
an  gliocas  dhuinn  uile  ar  teanganna  a  chumail 
o  na  daoine  so,  agus  leigeil  leo,  mar  thubhairt 
Gamaliel,  oir  ma's  ann  o  dhaoine  a  mhain  a  tha 
an  obair  a  tha  iad  a'  deanamh  thig  i  gu  neo- 
bhrigh,achma's  annoDhiaa  tha  i,chanurrainn- 
ear  a  cur  gu  neo-bhrigh. 

Bho  chionn  bhliadhnachan  tha  an  eaglais  a' 
guidhe  gu'n  tigeadh  dusgadh,  agus  ged  nach 
ann  anns  an  eaglais  a  thoisich  an  obair  so,  c6 
aige  a  tha  fhios  nach  e  so  a'  cheud  deo  de'n 
ghaoith  ris  a  bheil  i  a'  feitheamh.  "  Tha  a' 
ghaoth  a'  seideadh  far  an  aill  leatha  ;  tha  thu 
a'  cluinntinn  a'  fuaim  ach  chan  'eil  fhios  agad  cia 
as  a  tha  i  teachd,  no  c'  aite  a  bheil  i  dol  :  is  ann 
mar  sin  a  tha  gach  neach  a  tha  air  a  bhreith  o'n 
Spiorad." 

Moody  agus  Buchman 

An  uair  a  thainig  Moody  agus  Sankey  do 
Shasunn   ann   an    1874   cha  robh   cuid   de   na 


doighean  a  bha  aca  uile  gu  leir  a  reir  inntinn  an 
diadhair  urramaich,  an  t-OUamh  R.  W.  Dale, 
am  Birmingham,  ach  an  deidh  dha  f haicinn  le 
shuilean  fein  comharraidhean  an  Spioraid 
Naoimh  anns  na  coinneamhan  aca,  thuirt  e  ri 
Moody,  gu  robh  e  soilleir  gur  ann  o  Dhia  a  bha 
an  obair,  a  chionn  nach  robh  e  a'  faicinn  dad  ann- 
san  leis  am  h'  urrainn  e  daoine  a  ghluasad  mar  bha 
iad  air  an  gluasad. 

Faodar  a  cheart  rud  a  radh  mu  F.  N.  D. 
Buchman  ;  chan  'eil  dad  anns  an  duine  fhein  a 
chuireadh  air  thoiseach  air  daoine  eile  e.  Fad 
bhliadhnachan,  ged  bha  diiil  aige  gu  robh  e  air 
an  t-slighe  cheart,  cha  robh  a  chridhe  aig  fois, 
is  bha  faireachadh  aige  gu  robh  ni-eigin  a' 
seasamh  eadar  e  fhein  agus  Dia.  Bha  amharus 
aige  gur  e  fuath  is  fearg  a  bha  'n  a  chridhe  ri 
daoine  sonruichte  a  bha  milleadh  a  shithe  agus 
a'  togail  balla-meadhoin  eadar  e  fein  agus  Dia. 
La  a  bha  e  ann  an  droch  shuidheachadh  leis  an 
uallach  so  chaidh  e  steach  do  eaglais  bhig  air  an 
duthaich  far  an  robh  boirionnach  a'  bruidhinn 
mu'n  chrann-cheusaidh.  Cha  b'  aithne  dha 
uiread  agus  a  h-ainm,  ach  chaidh  rud-eigin  a 
thubhairt  i  mar  shaighead  'n  a  chridhe  is 
chunnaic  e  e-fein  mar  bha  e  am  fianuis  Dhe. 
An   oidhche    sin    cheus    e    a    dhannarrachd 

uabhar,  agus    sgriobh    e    se    litrichean  gu 
daoine  sonruichte  ag  iarraidh  maitheanais. 
cionn  gach  litreach  chuir  e  na  briathran  so  : 

'Nuair  dhearcas  mi  air  crann  nam  huadh, 
Air  an  do  cheusadh  Righ  na  Glbir  , 
Measam  gach  buannachd  mar  ni  truagh, 
'S  is  tair  's  is  fuath  leam  m'uahhar  mor. 

Cha  do  chuir  gin  dhiubh  fios-freagairt  thuige, 
ach  air  son  na  ceud  uaire  'na  bheatha  dh' 
fhairich  e  Criosd  an  taobh-a-stigh  dheth  mar 
chumhachd  agus  mar  bheatha.  Dh'  f  halbh  gach 
amharus  is  teagamh,  is  fhuair  e  a  mach  'n  a 
fhiosrachadh  fein  gur  peacadh  a  tha  ann  an  rud 
air  bith  a  tha  dealachadh  duine  o  Dhia  no  o 
bhraithrean.  Sin  cridhe  na  teachdaireachd  a 
tha  aig  Buchman  do'n  t-saoghal,  gu'm  feum 
daoine  am  peacaidhean  aideachadh  do  dhaoine 
a  thuilleadh  air  an  aideachadh  do  Dhia  ;  mur 
dean  iad  sin  cha  bhi  sith  Dhe,  no  cumhachd  na 
diadhaidheachd,  no  tiodhlac  an  Spioraid  Naoimh 
air  a  thoirt  dhaibh. 

Leisg  no  mi-sgoinn? 

Chan  abair  mise  gu  bheil  na  Gaidheil  leasg, 
na's  mo  na  tha  an  t-Ollamh  Colla  Domhnullach 
'ga  radh  ;  ach  their  mi  gur  ann  mar  is  f  haide  a 
theid  iad  bho'n  tigh  is  f  hearr  iad  air  obair.  Tha 
moran  sheorsachan  leisae  ann,  eadar  an  seorsa 


granda  ris  an  abrar  an  dubh-leisg  agus  an  seorsa 
laghach  a  bhios  air  daoine  a  tha  losaidh-osaidh. 
Is  ann  annamh  a  thachras  duine  ort  anns  a' 
Ghaidhealtachd  anns  a  bheil  an  seorsa  granda 
de'n  leisg,  ach  tachraidh  gu  leoir  ort  a  tha 
iosaidh-osaidh,  ma  thuigeas  tu  am  facal  sin. 

Uair  a  bha  a'  cheist  so,  "  A  bheil  na  Gaidheil 
leasg  "  ?  air  adeasbud  aims  a'  Chomunn  Ghaidh- 
ealach,  an  Oil-thigh  Dhun-eideann,  dh'eirich 
oileanach  Gallda  is  thuii't  e  ami  an  guth  biorach 
cruaidh,  mur  bkeil  na  Gaidheil  leasg,  car  son  a 
tha  uiread  dhiiihh  a'  dol  air  a'  pholios  ?  Ciod  air 
bith  mar  bha  ciiisean  ann  an  1900, is  e  ampaigh- 
eadh  maith  a  tha  aca  a  tha  cur  Ghall  agus 
Ghaidheal  air  a'  phohos  an  diugh. 

Is  e  comharradh  na  dubh-leisge  grain  air 
obair.  Ach  chan  'eil  grain  aig  na  Gaidheil  air 
obair,  ged  nach  toigh  leo  a  bhi  fo  smag  an 
uaireadair.  Anns  na  h-eileanan  gu  sonruichte 
is  toigh  leo  eirigh  agus  dol  a  laighe  mar  a  thoil- 
icheas  iad  fein,  agus  an  obair  no  an  gnothuch  a 
dheanamh  mar  a  thig  e  'n  an  ceann,  ach  ged 
nach  'eil  so  a  reir  fasan  nan  Gall,  chan  urrainn- 
ear  a  radh  gur  e  leisg  a  tha  ann.  Is  fhearr  leo 
tulgadh  laidir  a  thoirt  air  obair  an  drasd  's  a  ris, 
agus  an  sin  dol  greis  air  am  blian  air  cnoc,  seach 
a  bhi  ag  obair  gu  reidh  mairnealach  fad  an 
latha. 

Ach  ged  nach  'eil  na  Gaidheil  leasg  chithear 
gu  leoir  de  mhi-sgoinn  anns  a'  Ghaidhealtachd, 
agus  gu  sonruichte  anns  na  h-eileanan,  is  tha  a' 
mhi-sgoinn  gle  dhliith  do'n  leisg,  cho  dliith  's 
nach  'eil  e  furasd  a'  chrioch  eatorra  a  dheanamh 
a  mach.  Nach  trie  a  chi  thu  achaidhean  buntata 
agus  an  salchar  a'  tighinn  thairis  orra  ;  gloin- 
eachan  ann  an  uinneig  air  am  fagail  gun  charadh 
fad  bliadhna  agus  conlach  no  poca  air  a  chur 
anns  an  toll  ;  geatachan  air  tuiteam  bharr  nan 
liidagan  agus  seann  chinn  leapachan  air  a  chur 
'n  an  aite  ;  copagan  is  feanntagan  gun  ghearr- 
adh  ;  poll  is  eabar  is  uisge  aig  dorsan  fad  a' 
gheamhraidh  ged  ghabhadh  iad  tiormachadh 
le  beagan  ealantachd  is  saothair  ;  agus  fad  na 
h-iiine  daoine  'n  an  tamh,  gun  diiil  aca  gu  bheil 
dad  cearr,  no  gu  bheil  dad  ri  dheanamh.  Sin 
agad  a  mhi-sgoinn,  is  tha  gu  leoir  dheth  sin 
anns  a'  Ghaidhealtachd. 

Saighdearan  agus  sgoilearan 

Is  toigh  leis  an  Righ  agus  leis  an  rioghachd  a 
bhi  toirt  urraim  do  shaighdearan  agus  do 
chomanndairean  airm,  ach  tha  seorsa  eile 
dhaoine  ann  a  tha  na's  airidhe  air  na  ceud 
chaithrichean,  sgoilearan  agus  luchd-ealadhain 
a  tha  faotainn  a  mach  riiintean  diomhair  a' 
chruthachaidh,  agus  a  tha  ruighinn  air  eolas  a 
bhios  buannachdail  do'n  t-saoghal  uile.  An 
uair  a  chuireas  tu  Alasdair  Uaibhreach,  no 
Napoleon,  no  Welhngton,  no  Foch,  'n  an 
seasamh  laimh  ri  Isaac  Newton  no  ri  Tearlach 
Darwin,  chan  'eil  annta  ach  na  fionnain-fheoir 
r'an  taobh  ;  chan  airidh  iad  air  bar-iall  am 
brog  f  huasgladh. 

Ged  is  gaolach  an  Fhraing  air  saighdearan 
cha  robh  saighdear  riamh  anns  an  Fhraing  a 


rinn  uiread  air  son  a  dhiithcha  agus  air 
son  a  chinne-daonna  's  a  rinn  Louis  Pasteur. 
Is  e  Pasteur  agus  a  sheorsa  maithean  an 
t-saoghail. 

Chan  e  righrean,  no  saighdearan,  no  luchd- 
riaghlaidh,  a  tha  cur  an  t-saoghail  bun  os  cionn 
an  diugh  ach  luchd-an-ionnsachaidh,  luchd- 
ealadhain,  speuradairean,  cungairean,  agus 
lighichean  ;  daoine  iriosal  agus  siochail  aig  nach 
'eil  armachd  air  bith  ach  botuil,  is  sligean- 
tomhais,  is  gloineachan-amhairc,  is  acfhuinn  de 
'n  t-seorsa  sin. 

Saoilidh  sinne  gur  suarach  an  obair  e  do 
dhuine  foghluimte  a  bheatha  a  chur  seachad  a' 
faire  radan  agus  dheargannan,  agus  a'  cnuas- 
achadh  air  na  fasain  a  tha  aca  ;  ach  thig  nithe 
mora  a  nithe  beaga,  agus  tha  fhios  aig  na 
dotairean  an  diugh  gur  h-ann  aig  na  radain 
agus  na  deargannan  a  dh'  fheumas  iad  tois- 
eachadh  an  uair  a  bhios  iad  a'  feuchainn  ris  an 
da  ghalair  uamhasach  ud  a  thilleadh,  a'  Phlaigh 
Dhubh  affus  am  Fiabhrus  Buidhe,  eralairean  a 
bha  marbhadh  nam  miltean  a  h-uile  bliadhna 
anns  na  seann  laithean. 

Amadan  no  duine  glic  ? 

La  a  bha  tri  boirionnaich  Fhrangach  a'  dol 
gu'n  obair  anns  a'  mhaduinn  chunnaic  iad 
duine  'n  a  shuidhe  air  cloich  aig  taobh  garraidh, 
agus  e  a'  diir  shealltuinn  air  rud-eigin  aig  a 
chasan.  An  uair  a  bha  iad  a'  dol  dachaidh,  ann 
an  dol  fodha  na  greine,  bha  an  duine  'n  a  shuidhe 
anns  a'  cheart  aite  gun  charachadh,  agus  a  shiiil 
fhathast  air  an  lar. 

"  Amadan  bochd  air  chor-eigin,"  arsa  te 
dhiubh  ri  each,  agus  i  'g  a  croiseadh  fein,  "  gu'n 
gleidheadh  Dia  e  !  " 

Co  an  t-amadan  bochd  ud  a  bha  'n  a  shuidhe 
fad  an  latha  air  cloich  a'  dur  amharc  air  beisteag 
shonruichte  ach  J.  H.  Fabre,  duine  a  tha  a 
leabhraichean  an  diugh  ainmeil,  agus  a  dh' 
fhosgail  saoghal  iir  do  dhaoine  eile  leis  an  eolas 
a  chruinnich  e  agus  a  thug  e  dhaibh  mu 
mheanbh-bheatha  na  talmhainn. 

A  thaobh  a  chrannchur  shaoghalta  cha  robh 
ann  am  Fabre  ach  duine  bochd  ;  leig  e  le  daoine 
eile  a  bhi  ri  iiinich  is  iipraid  a'  deanamh  airgid, 
agus  lean  e  air  gu  samhach  a'  gabhail  aire  do 
dhoighean  sheilleanan  is  sheangan  is  dhaolagan. 
Cha  b'  ann  air  ghaol  buannachd  a  rinn  e  sin  ach 
air  ghaol  an  eolais,  agus  air  ghaol  obair  Dhe 
anns  a'  chruthachadh  a  thuigsinn.  Cho  fad  's 
a  mhaireas  an  saoghal  bidh  meas  aig  sgoilearan 
air  obair  an  duine  so,  oir  cheasnaich  e  Nadur  ann 
an  spiorad  na  h-irioslachd,  agus  fhuair  e  freag- 
airtean  anns  a  bheil  siigh  is  brigh  ;  freagairtean 
a  chuireas  solus  air  beatha  chlann-daoine  cho 
mhaith  's  a  chuir  iad  solus  air  beatha  an 
dealain-de. 


LEISG  NAN  GAIDHEAL 


Leisg  nan  Gaidheal 

Leis  an  Urramach  Colla  D6mhnullach,  D.D.,  Sgir  an  Lagain 


AM  bheil  na  Gaidheil  leisg  ?  Tha  iad  car 
-coltach  ri'n  coimhearsnaich  ann  am  bheachd- 
-sa.  Chan  fhaod  mi  aicheadh  nach  fhaca 
mi  Gaidheal  leasg,  ach  c'aite  air  aghaidh  an 
t-saoghail  nach  tachair  sinn  air  leisgean  ? 
Tha  iad  anns  gach  diithaich  de'n  Roinn- 
Eorpa,  agus  eadhon  ann  an  America,  ach  cha 
trie  a  dh'aidicheas  neach  sam  bi  gu'm  bheil 
e  leaser.  Cha  b'  aithne  dhomh  ach  aon  duine 
a  rinn  uaill  as  an  leisg,  agus  ged  nach  robh 
e  gionach  air  .obair,  bha  e  easgaidh  gun  taing 
'nuair  bhiodh  an  obair  taitneach.  Cha  robh 
e  eolach  air  litreachas  no  bardachd  a  dhiith- 
cha,  ach  rinn  e  greim  air  aon  cheathramh  de 
obair  Dhonnacha  Bhain,  agus  bu  thric  air  a 
theanga  e. 

Sgithich    mi   ri    gniomh    ged   nach    d'rinn    mi 

earras. 
Thug  mi  boid  nach  fhiach  leam  bhi  ann  am 

sgalaig, 
Sguiridh  mi  'g  am   phianadh   o'n  thug  mi   'n 

aire 
Gur  e'n  duine  diomhain  as  fhaide  mhaireas. 

Ach  is  e  a  thog  an  cuspair  so  gu'n  d'  thainig 
ministear  Gallda  'g  am  fhaicinn.  Thug  mi 
sgriob  e  do'n  eaglais  bheag  bhoidheach  a  bha 
seasamh  mar  thigh-soluis  air  carraig  taobh 
na  mara.  Ged  a  bha  an  eaglais  gle  mhor 
affamsa  cha  robh  i  ach  suarrach  ann  an  sliilean 
mo  charaid.  Cha  b'  ihearr  na  h-iasgairean 
a  bha  'g  am  blianadh  fhein  ris  a'  ghrein  am 
measg  nan  lion  's  nan  croinn-thiormachaidh 
OS  cionn  a'  chladaich.  Daoine  mora  treuna 
gun  teagamh,  ach  chan  fhaca  e  riamh  daoine 
cho  leasg.  Bha  amharus  aige  nach  gluaiseadh 
iad  ann  an  cabhaig  ged  chluinnteadh  fuaim  na 
trompaid  aig  Michael  fein.  Nach  bu  leoir 
comharradh  na  leisg  gu'n  robh  aodach  triiiir 
air  gach  fear  dhiiibh  !  Bha  am  ministear  Gallda 
deas-bhriathrach  agus  thuig  mi  ann  an  deas- 
boireachd  nach  deanainn  driighadh  air.  Ghabh 
mi  seol  eile  air.  Fhuair  mi  cuireadh  o  sgioba 
sgotha  dol  gu  muir  leo.  Cha  luaithe  a  bha  cas 
nan  iasgairean  air  saile  na  dh'  f  hag  iad  an  leisg 
as  an  deidh.  Gu  h-ullamh,  ealamh,  leum  gach 
fear  gu  aite  fein.  Ghlac  an  seann  duine  an 
stiiiir  :  ann  am  prioba  na  siila  bha  fear  aig 
seol  agus  bha  fear  air  caineab,  agus  a'  cheath- 
ramh fear  aig  bun  a'  chroinn  le  siiilean  biorach 
air  machair  na  mara,  agus  claisteanachd  cho 
geur  agus  gu'n  cluinneadh  e  an  leumadair- 
feoir.  Le  feathachan  gaoithe  o'n  tuath  agus 
le  da  shlat  de  sgod  bha  am  bata  a'  siubhal  le 
fonn.  Ach  aig  Aird  Mhic  Laomuinn  thuit  an 
soirbheas  agus  cha  robh  ach  suidhe  ris  na 
raimh.     Bha  sgadan  's  na  caoil  Bhotach  agus 


bha  an  sruth  an  ceann.  Ghlac  am  ministear 
Gallda  ramh,  ach  ma  ghlac  bha  a  bhasan  bog 
maoth  agus  an  craicionn  a'  bagradh  eiridh  'n 
a  mhill  ann  an  glaic  a  laimhe.  Aig  ceann  leth- 
uair  bha  e  gle  thoileach  an  t-iomram  fhagail 
aig  an  sgioba.  Uair  an  deidh  uair,  le  f alius 
'g  an  dalladh,  dh'  iomair  na  h-iasgairean  agus 
aig  dol  fodha  na  greine  bha  iad  aig  eilean  na 
Losgainn  air  sgriob  an  sgadain.  Thubhairt 
mi  mar  gu'm  b'  ann  am  feala-dha  ris  a'  mhinis- 
teir  Ghallda  gur  e  obair  leisg  a  bha  's  an 
iasgach,  agus  gu'n  deanadh  ablaich  mheat 
gun  neart  gun  sta  sgioba  bata.  Bha  lasag 
'n  a  shiiil  ach  bha  e  gle  ghann  de  chomhradh. 
Cha  robh  gluasad  air  sgadan  gu  faisg  air 
briseadh  an  latha  agus  bha  an  oidhche  fada- 
lach  fuar.  Bha  na  h-iasgairean  blath,  seasgar, 
ach  mo  thruaighe  !  am  ministear  Gallda  a  rinn 
tair  air  aodach  an  iasgair, — bha  e  air  chrith 
leis  an  fhuachd  agus  gu  h-iriosal,  taingeil  a 
ball  aodaich  o  shean  agus  bg.  Cha  chuala  mi 
facal  tuilleadh  air  leisg  nan  iasgairean.  Ach 
ged  nach  cuala  thoisich  mi  air  cnuasachadh 
mu'n  leisg  agus  thainig  mi  chum  a'  cho-dhun- 
aidh  so,  ma  's  dimeich  an  leisg  gur  dimeich 
i  a  tha  ceangalte  ann  an  tomhas  beag  no 
mor  ris  na  h-uile.  Chan  ann  am  Bot  a  mhain 
a  tha  an  t-olc.  Thog  an  leisg  a  ceann  gle 
thrath.  Cha  robh  Adhamh  fein  saor  o'n  leisg, 
agus  thug  e  an  droch  dhileab  so  d'a  shliochd. 
Bha  meas  de  gach  seorsa  a  bha  taitneach  ri 
fhaicinn  agus  ri  itheadh  anns  a'  gharadh, 
ach  thachair  dha  a  bhi  faisg  air  iibhlan  na 
craoibhe  toirmisgte,  agus  a  chionn  gu  robh 
i  ri  fhaotainn  air  bheagan  dragha,  chaisg  e 
acras  leis  an  ubhaill.  Bu  daor  a  phaigh  an 
saoghal  air  leisg  Adhaimh. 

Tha  gaisgich  dhubha  Africa  agus  chearnan 
eile  easgaidh  gu  leoir  an  uair  a  sheideas  an 
trompaid  agus  a  bhuailear  clag-ghairm  a' 
chogaidh,  ach  obair  cha  dean  iad  ma  ghabhas 
i  seachnadh.  Is  e  na  mnathan  a  tha  a'  deanamh 
am  beagan  aiteachaidh  a  bheir  dhaibh  an 
coirce-Innseanach  is  Ion  dhaibh.  Chan  e  an 
leisg  uile  gu  leir  is  aobhar  do'n  chleachdadh 
so,  ach  chan  'eil  e  fasanta  do  ghaisgich-airm 
gne  obair  de'n  t-seorsa  so  a  dheanamh.  Ann 
an  oisein  iomallach  no  dha  de'n  Ghaidhealtachd 
fagaidh  na  fir  na  mnathan  ag  oibreachadh  an 
f  hearainn  ged  bhios  iad  fein  'n  an  tamh.  Tha  na 
fir  a'  deanamh  tair  air  obair  de'n  ghne  so.  Gun 
teagamh  cha  sealladh  taitneach  e  mnathan 
fhaicinn  ri  obair  throm  'g  an  saruchadh  agus 
fir  laidir  a'  feitheamh  gus  an  tig  an  sgadan 
faisg  air  cladaichean  tireil,  ach  chan  e  an  leisg 
a  mhain  a  tha  aig  bun  na  casaid  so. 

Tha  iad  a'  cur  iomadh  gne  obair  ann  an  suara- 

chas.  Mur  bheil  mi  air  seachran  'n  am  bharail 
cha  toil  leis  a'  Ghaidheal  obair  an  f  hearainn.  Is 
toigh  leis  treudan,  caoraich  agus  crodh,  machrai- 
chean  farsuimi  agus  monaidhean  gun  chriochan. 
Ann  an  tirean  cein  chan  'eil  sluagh  eile  a  bheir 
barr  air  na  Gaidheal  mar  bhuachaillean  spreidhe 
Bha  am  ministear  Gallda  ri  fanoid  air  na  criom- 
ain  bheaga  a  bha  fo  bhuntata  agus  coirce, 
agus  sin  fein  air  dhroch  ghiollachd.  Air 
Galldachd  agus  air  Ghaidhealteachd  tha  na 
fearainn  bheaga  air  an  aon  reidh,  a  chionn 
nach  'eil  luach  an  deidh  an  saothrach.  Air 
a  shon  sin,  tha  amharus  agam  gu'm  bheil 
obair  an  f  hearainn  beagan  an  aghaidh  a'  chuilg 
do'n  Ghaidheal. 

Ach  an  uair  a  dhimadh  aon  bhealach  dh' 
fhosgladh  am  ministear  Gallda  bealach  eile. 
Mar  dhearbhadh  air  leisg  nan  Gaidheal  thug 
e  an  aire  nach  'eil  bailtean  mora  's  an  tir. 
Chan  'eil  simileirean  toiteach  a'  dubhadh  a 
mach  nan  speur  anns  an  latha  agus  a'  lasadh 
suas  nan  gleann  anns  an  oidhche.  Tha  samh- 
char  na  leisge,  ars'  esan,  air  monadh  's  air 
srath,  goinne  agus  teanntachd  a'  cumhann- 
achadh  am  beagan  sluaigh  a  tha  fathast  anns 
an  tir.     Gun  teagamh,  chan   'eil  upraid  nam 


bailtean  mora,  cabhag  agus  driop  ri  fhaicinn. 
Chan  'eil  beai'tas  trie,  no  ionmhas  pailt  anns  a' 
Ghaidhealtachd.  Tha  an  diithaich  monadail 
agus  chan  'eil  am  fearann  brighmhor.  Chan 
'eil  gual  no  iarunn  ri  chladhach  feadh  narti 
beann.  Ach  far  am  bheil  lipraid  malairt  agus 
trainge  obair  tha  an  Gaidheal  fo  dheagh  chliii 
mar  f  hear-obair  agus  cumaidh  e  suas  a  cheann 
fein  de'n  dreallaig.  Chan  e  an  leisg  a  tha 
cumail  a  sporain  gann  'n  a  thir  fein.  Ged  tha 
an  tir  gun  bhailtean  mora  agus  na  bailtean 
beaga  suai'rach  ann  an  siiilean  a'  Ghoill  is 
taitneach  leis  a'  Ghaidheal  na  clachain  agus 
na  bothain  anns  am  bheil  blaths  agus  caomh- 
alachd.  Cha  do  chuir  an  Gaidheal  iiigh  anns 
an  t-saoghal  cho  mor  agus  a  rinn  muinntir  na 
h-airde  deas.  Chan  'eil  farmad  aige  ri  luchd 
nam  bailtean  mora  le'n  tipraid,  le'n  anshocair, 
le'n  cealgarachd,  agus  le'n  saoghaltas.  Tha 
fios  aige  gu'm  feum  e  aran  laitheil,  ach  chan 
'eil  e  deas  gu  aran  na  beatha  a  dhearmad. 

Abradh  each  gu  'm  bheil  e  leasg  ma  thog- 
ras  iad — chan  'eil  iad  'ga  thuigisnn — ach 
air  mo  shonsa  is  e  mo  dhiirachd,  gu  ma  fada 
samhchair  m'a  chladaichean,  coibhneas  'n 
a  ghlinn,  agus  sith  'n  a  chridhe. 


A'  Fagail  a'  Ghlinne 


THA  truimead  air  m'  inntinn 
Bho  fheasgar  Di-haoin'  ; 
'S  mi  air  fagail  mo  dhachaidh 
'N  Gleann  Garaidh  nan  craobh. 

Gur  trie  bhios  mi  'g  amharc 
Nam  beanntan  tha  shuas, 

'S  a'  bruadar  mu'n  Fhaicheam — 
Sruth  Gharaidh  'n  am  chluais. 

Thig  loinnearachd  Samhraidh 

Air  coille  nan  geug  ; 
Bidh  na  sobhraichean  boidheach 

Mar  or  's  a'  Chreig  Leith. 

Cluinnear  farum  nan  sealgair 
Moch  is  anmoch  's  an  f  hrith 

'S  bidh  gaisgeach  nan  cabar 
Mu  ghlacaibh  Bheinn  Ti. 


Ach  bidh  mise  air  m'  aineol 

Far  nach  aithnichear  mi, 
Ag  cuimhneach'  gach  aoibhneis 

A  shoillsich  mo  chridh'. 

Gu'  m  bu  ghrinn  leam  bhi  'g  eisdeachd 
'S  an  reidh-mhaduinn  chiiiin 

Seirm  ceolmhor  Di-domhnaich 
Bho  aros  mo  ruin. 

Slan,  slan  leibh,  a  phrasgain 
'S  an  robh  tlachd  agam  riamh  ; 

A  bhi  taisbeanadh  Slaint  duibh, 
B'  e  m'aighear  's  mo  mhiann. 

Ach  a  Dhia  ?   bi  mar  bhuachaill' 

Ag  cuartach  ar  ceum  ; 
Is  stiuir  sinn  gu  sabhailt 

Do  Chanaain  na  grein'. 
Leis  an  Ollamh  Tomas  Sinton,  nach  maireann. 


An  inntinn  dhiomhain 


THA  triiiir  no  cheathrar  'g  am  iarraidh, 
'S  iad  'g  am  spionadh  le  coir  ; 
Aois,  uaigh,  agus  blianachd, 
'S  inntinn  dhiomhain  's  i  6g. 

I  gu  h-iteagach,  sgiathach, 
Mar  ian  anns  na  neoil  ; 
Lan  eas-umhail  do'n  riaghladh, 
O'n  tha  miann  anns  an  fheoil. 

'S  leir  gur  uibhean  ro  luathrach, 
A  f  huair  mi  'n  a  coir  ; 


Oir  mus  dean  i  gur  uair  orr', 
Cluinnear  fuaim  aig  na  h-eoin. 

Ged  a  thuirt  mi  gur  luathrach, 
Ciod  a'  bhuannachd  sin  dhomhs'  ; 
Ma  ni  focal  do  shuarraich', 
M'  fhearg  a  bhuaireadh  thar  choir. 
I  gu  brosgulach,  faoilidh, 
'Ga  mo  shlaodadh  air  sgod  ; 
Gus  na  chuir  i  orm  daorach, 
Le  saoghal  nan  sgleo. 

Dbmhnull  Mac  Rath. 


DECEMBER 


December 


Cuairt  na  Gealaich 

A'  cheud  cheathramh,  23nih  la  An  ceathramh  mu  dheireadh,  lOmh  la 

An  solus  Ian,  2,  Slmh  la  An  solus  ur,  17mh  la 

"  Oir  6'^  aithne  an  r\gh  mu'ri  timchioU  gu'm  hiodh  cuibhrionn  araidh  air  an  son, 
a  dhlighe  fein  air  gach  la.'" — Nehemiah,  xi.  23. 


1.  Di-haoine 

2.  Di-Sathuirn 

3.  Di-Dbmhnaich 

4.  Di-Luain 

5.  Di-Mairt 

6.  Di-ciadaoin 

7.  Di-ardaoin 

8.  Di-haolne 

9.  Di-Sathuirn 
10. 


Is  beannaichte  an  dream  air 
a  bheil  acras  agus  tart  na 
corach. — losa. 

Sasuichear  iad. — An  uit- 
ainn  cheudna. 

Shasuich  e  an  t-anam  cioc- 
rach,  agus  lion  e  an 
t-anam  ocrach  le  maith. — 
Salm  cvii.  9- 

An  Dia  a  bheathaich  mi  re 
mo  bheatha  uile  gus  an 
la  'n  diugh. — Gen.  xlviii. 
15. 

Deasaichidh  tu  bord  fa  m' 
chomhair. — Salm  xxiii.  5. 

Bheir  an  Tighearna  neart 
dha  air  leabaidh  a  thinn- 
eis. — Salm  xli.  3 

Bheir  e  cadal  do  fhear  a 
ghraidh. — Salm  exxvii.  2. 

Tha  cadal  oibriche  milis. — 
Eccl.  V.  12. 

A  Shimoin,  a  bheil  thu  ad 
chadal  ? — Marc  xiv.  39 


17.  Di-Damhnaich     Gu  tigh  Dhe  dh'  iinich  sinn 
cuideachd. — Salm  Iv.  14. 


Di-Dbmhnaich  Nach  b'urrainn  thu  faire  a 
dheanamh  aon  uair. — 
Marc  xiv.  37. 


11.  Di-Luain 

12.  Di-Mairt 

13.  Di-ciadaoin 

14.  Di-ardaoin 

15.  Di-haoine 

16.  Di-Sathuirn 


Dh'  iarr  Satan  sibh,  chum 
bhur  criaradh. — Lucas 
xxii.  31. 

Ach  ghuidh  mise  air  bhur 
son. — losa. 

Tha  bhur  namhaid  an  Dia- 
bhol,  ag  imeachd  mu'n 
cuairt. — 1  Peadar  v.  8. 

Satan,  a  tha  mealladh  an  t- 
saoghail  uile. — Taisbean 
xvi.  9- 

Chan  'eil  sinn  aineolach  air 
innleachdan. — 2  Cor.  ii. 
11. 

Cuiridh  e  e-fein  an  cruth 
aingil  soillse. — 2  Cor.  ii. 
14. 


Air  feasgar,  air  maduinn, 
agus  aig  meadhon-la  ni 
mi  urnuigh. — Salm  Iv.  17. 

Cha  leig  e  am  feasd  do'n 
f  hirean  a  bhi  air  a  ghluas- 
ad. — Salm  Iv.  22. 

Tha  Dia  ann  an  ginealach 
nam  firean.  —  Salm  xiv. 
5. 

Tha  diiil  againn  ri  neamhan 
nuadha  agus  talamh 
nuadh. — 2  Peadar  iii.  13. 

Tha  mile  bhadhna  mar  aon 
la  aig  an  Tighearna. — 2 
Peadar,  iii.  8. 

Togaibh  bhur  cinn  oir  tha 
bhur  saorsa  am  fagus. — 
Lucas  xxi.  28. 

An  sluagh  a  hha  siuhhal  ann 
an  dorchadas  chunndic  iad 
solus  mor. — Isaiah,  ix.  2. 

Deaghsgeul :  rugadh  dhuibh 
an  diugh  Slanuighear. — 
Lucas  ii.  11. 

Cuimhnich  a  nis  do  Chrui- 
thear  ann  an  laithean  t' 
oige,  m'  an  tig  na  droch 
laithean. — Eccl.  xii.  1. 

Cuimhnich  la  na  Sabaid  a 
naomhachadh. — Ecsodus 
XX.  8. 

Cuimhnich  na  laithean  o 
chian. — Deut.  xxxii.  7. 

Chuimhnich  mi  air  Dia  agus 
bha  mi  fo  bhuaireas. — 
Salm  Ixxvii.  3. 

Cuimhnich  cia  gearr  m'aim 
sir. — Salm  Ixxxix.  47. 

31.  Di-Dbmhnaich  Cuimhnich  an  t-slighe  sin  uile 
air  an  do  threbraich  an 
Tighearn  do  Dhia  thu, — 
Deut.  viii.  2. 


18.  Di-Luain 


19.  Di-Mairt 


20.  Di-ciadaoin 


21.  Di-ardaoin 


22.  Di-haoine 


23.  Di-Sathuirn 


24.  Di-Dbmhnaich 


25.  Di-Luain 


26.  Di-Mairt 


27.  Di-ciadaoin 


28.  Di-ardaoin 


29-  Di-haoine 


30.  Di-Sathuirn 


Air 


934 


Aig  toiseach  na  Bliadhna  Uire 

Leis  an  Uhhamach  Iain  M.  Mac  an  Rothaich,  M.A.,  an  Cill  Mhartainn 


THA  moraii  ann,  aig  toiseach  na  bliadhn'  tiire, 
a  riinaicheas  gu'n  gloraich  iad  Dia  na's  fire 
air  feadh  nam  miosan  a  tha  ri  teachd,  gu'n  lean 
iad  Criosd  na's  dliiithe  agus  na's  dilse,  gu'n  dean 
iad  seirbhis  na's  dichiollaiche,  gu'n  cog  iad  's  a' 
chath  spioradail  na's  misneachaile,  agus,  le 
oibreachadh  g-rais  neamhaidh  annta,  gu'm  fas 
iad  na's  mo  ann  am  fireantachd,  ann  an  naomh- 
achd,  agus  ann  an  gradh.  Is  maith,  onorach,  an 
run  so  gu  dearbh  ;  agus  far  am  bheil  e  r'a 
fhaotainn  tha  mi  'n  dochas  gu'm  faigh  gach 
leughadair  solus,  stiiu-adh,  neart,  agus  gliocas, 
chum  an  riin  so  a  chur  ann  an  gniomh. 

Tha  'n  geata  fosgailte  air  earrann  eile  d'  ar 
turus  anns  am  bi  sinn  air  ar  dearbhadh  air 
iomadh  doigh,  agus  gu  cinnteach  air  ar  buaireadh 
gu  trie  ;  uime  sin  chan  'eil  ni  na's  feumaile  no 
na's  glice  na  so,  gu'n  eisdeadh  sinn  as  ur  ri 
briathran  an  Abstoil  agus  gu'n  gabhadh  sinn  gu 
toileach  r'a  chomhairle  :  "  Guidheam  oirbh,  a 
bhraithre,  tre  throcairean  Dhe,  'ur  cuirp  a  thoirt 
'n  an  iobairt  bheo,  naoimh,  thaitnich  do  Dhia, 
ni  as  e  'ur  seirbhis  reusonta.  Agus  na  bithibh 
air  'ur  comh-chumadh  ris  an  t-saoghal  so  :  ach 
bithibh  air  'ur  cruth-atharrachadh  tre  ath- 
nuadhaohadh  'ur  n-inntinn,  chum  gu'n  dearbh 
sibh  ciod  i  toil  mhaith,  thaitneach,  agus  iomlan 
Dhe." 

Aon  uair  eile  tha  'n  t-Athair  mor  agus  gradh- 
ach  'g  ar  gairm,  ag  radh  :  "  Bithibh  coisrigte  : 
thugaibh  gu  taingeil  na  h-uile  a  tha  agaibh  ; 
deanaibh  gu  cridheil  na  h-uile  a  tha  'n  'ur  comas, 
chum  's  gu  'm  bi  rioghachd  na  fireantachd  air  a 
meudachadh  air  thalamh  ;  "  agus  is  cinnteach 
ixii  gu  bheil  iadsan  a'  toiseachadh  air  a'  bhliadhn' 
uir  air  an  doigh  as  f  hearr  a  tha  toirt  freagairt  do 
ghairm  Dhe  gun  dail,  's  a'  cur  air  altair  na 
h-iobairt  gach  talann,  tiodhlac,  agus  cumhachd 
a  th'  aca,  chum  's  gu  'm  bi  toil  Dhe,  a  thaisbein 
e  d'a  chloinn,  air  a  deanamh  leo,  agus  a  chum 
's  gu  'm  bi  ruintean  a'  ghraidh  air  an  coilionadh. 

Ceum  air  cheum 

Tha  da  smuain  ann,  gu  sonruichte  airidh  air 
ar  n-aire  's  an  am  so.  'Si  a'  cheud  smuain  nach 
'eil  suui  glic  ma  dh' amhairceas  sinn  tuilleadh  is 
fada  romhainn.  Is  toigh  leam  an  t-Abstol 
Seumas  a  dh'aindeoin  na  thubhairt  Martainn 
Luther  mu  dheidhinn  na  litreach  a  sgriobh  e  ; 
oir  tha  an  t-Abstol  sin  furasd  a  thuigsinn,  agus 
tha  e  daonnan  a'  cur  ar  dleasnais  far  comhair 
gu  simplidh  agus  gu  soilleir.  Anns  a'  cheath- 
ramh  caibideil  d'  a  Utir  tha  e  toirt  rabhaidh  do 


gach  neach  a  leughas  no  a  chluinneas  a  bhriath- 
ran.  The  e  ag  innseadh  nach  'eil  f hios  aig  duine 
sam  bith  ciod  a  dh'  fhaodas  tachairt ;  uime  sin, 
nach  coir  do  dhuine  sam  bith  a  shuilean  a  sho- 
crachadh  tuilleadh  is  fada  roirnhe  ;  oir  chan 
urrainn  e  bhi  cinnteach  aon  chuid  air  iiine  no 
air  ni  sam  bith  eile.  Gidheadh,  tha  mac  an 
duine  ullamh  gu  so  a  dheanamh.  Anns  na 
bliadhnachan  a  dh'  fhalbh,  chunnaic  e  earrach 
agus  samhradh,  fogharadh  agus  geamhradh  a' 
leantuinn  a  cheile  gu  riaghailteach  ;  na  h-uile 
nithean  a'  dol  air  an  aghaidh  mar  a  b'  abhaist. 
Agus  mar  a  dh'amhairceas  e  air  ais  air  a  bheatha 
fhein  tha  e  faicinn  far  an  do  shoirbhich  leis 
'na  ghnothuichean  saoghalta  do  bhrigh  gu'n 
robh  e  eudmhor,  dichiollach  ;  far  an  do  choisinn 
e  a'  bhuaidh  agus  far  an  do  sheachainn  e  mi- 
fhortan  agus  calldachd  do  bhrigh  gu'n  robh  e 
faicilleach. 

Aig  an  am  cheudna,  tha  e  faicinn  far  an 
deachaidh  e  air  seachran  ;  far  an  d'  rinn  e 
iomadh  mearachd  ;  far  an  do  chaill  e  iomadh 
cothrom  gu  h-amaideach,  agus  far  an  d'  thainig 
e  goirid.  Bho  na  nithean  sin  uile  a  thachair,  's 
iomadh  leasan  tha  e  ag  ionnsuchadh,  ag  radh  ris 
fhein  :  "  Tha  mi  na  's  glice  an  diugh  na  bha  mi 
an  uiridh,  agus  bithidh  mi  na's  glice  fhathast. 
Theid  nithean  air  an  aghaidh  mar  dh'  fhalbh  iad 
cheana.  Mar  an  la  'n  diugh  bithidh  am  mair- 
each,  mor  thar  tomhais.  An  diugh  no  am 
maireach  theid  mi  do'n  bhaile  so,  caithidh  mi 
bliadhna  an  sin,  ni  mi  ceannachd  agus  gheibh 
mi  buannachd."  Na  smaoinichibh  mar  so  ;  na 
labhraibh  mar  so,  tha  an  t-Abstol,  mar  gu  'm 
b'  ann,  a'  toirt  freagairt,  "  an  uair  nach  'eil  fhios 
agaibh  ciod  a  thachras  am  maireach.  Ach  is 
coir  dhuibh  so  a  radh  daonnan  :  Ma's  toil  leis 
an  Tiffhearna,  bithidh  sinn  araon  beo  ag-us  ni 
sinn  so  no  sud."  Nach  feumail  rabhadh  an 
Abstoil  ;  nach  glic  a  chomhairle  ?  Thugamaid 
an  aire  agus  leanamaid  a  chomhairle  a  h-uile  la. 

Solus  anns  an  dorchadas 

An  dara  smuain.  O'n  is  fior  e  gu  bheil  sinn 
cho  aineolach  air  na  dh'  fhaodas  tachairt,  nach 
iarr  sinn  air  ar  n  -  Athair  neamhaidh  gu'n 
stiliradh  e  sinn  ceum  air  cheum  air  feadh  na 
bhiadhna  so  ?  'S  e  sochair  mor  a  tha  ann  gu 
bheil  cead  againn  urnuigh  a  dheanamh  ris  uair 
sam  bith  a  thogras  sinn,  agus  stitiradh  a  shireadh 
gun  neach  no  ni  a'  tighinn  eadar  esan  agus  ar 
spiorad.  Tha  dearbhaidhean  lionmhor  agus 
do-aicheadh  againn  gu  bheil  Dia  a  treorachadh 

nan  ■  uile  a  tha  feitheamh  ris  le  foighidinn. 
Faodaidh  sinn  a  bhi  cho  dearbh-chhmteach  air 
an  f  hir-inn  's  a  bha  an  Salmadair  f  hein  an  uair  a 
sgriobh  e  :  "  Ann  an  dorchadas  eiridh  solus  do 
na  daoine  treibhdhireach,"  no  cho  cinnteach  's  a 
bha  sgriobhadair  Leabhar  nan  Gnath-fhacal  an 
uair  a  thubhairt  e  :  "  Ann  ad  uile  shlighean 
aidich  e,  agus  ni  esan  direach  do  cheumannan." 
'  Ach  an  uair  a  chx'omas  sinn  sios  aig  stol-coise 
caithir-nan-grasbitheamaid  gu  sonruichte  faicil- 
leach  air  eagal  nach  iarr  sinn  toil  an  Tighearna 
ach  ar  toil  fein.  Ann  an  Leabhar  an  fhaidh 
leremiah  tha  iomradh  againn  air  cuid  a  rinn 
iirnuigh  mar  sin.  Thubhairt  iad  ri  leremiah  : 
"  Bitheadh  ar  n-ath  chuinge,  guidheamaid  ort, 
taitneach  ann  ad  lathair,  agus  dean  iirnuigh  air 
ar  son  ris  an  Tighearn  do  Dhia  gu'n  seoladh  e 
dhuinn  an  t-slighe  anns  an  gluais  sinn  agus 
an  ni  a  tha  sinn  r'a  dheanamh.  Bithidh  an 
Tighearn  'n  a  f  hianuis  f  hior  agus  dhileas  eadar- 
uinn  mur  dean  sinne  gach  ni  air  son  an  cuir 
lehobhah  do  Dhia  d'  ar  n-ionnsuidh  thu.  Ma's 
maith  no  ma's  olc  e  bheir  sinn  geill  do  ghuth 
lehobhah  ar  Dia." 

Bu  fhreagarrach  gu  dearbh  na  facail  sin  air 
am  bilean,  agus  b'  iomchuidh  air  a  h-uile  doigh 
an  spiorad  iriosal  agus  umhail  a  nochd  iad.  Ach 
an  uair  a  dh'innis  am  faidh  dhoibh  ciod  a  bu  toil 
le  Dia  gu'n  deanadh  iad,  an  robh  iad  iriosal, 


umhail  ?  Do  bhrigh  nach  robh  am  freagradh  a 
reir  an  toile  fein,  dhi-chuimhnich  iad  am  boidean  M 
gu  narach,  agus  thubhairt  iad  ri  leremiah  :  ^ 
"  Is  breug  a  tha  thu  a'  labhairt."  Ghabh  iad 
gu  h-amaideach  an  slighe  fein,  agus  air  an 
aobhar  sin  bu  mhor  an  call,  araon  ann  an  nithean 
aimsireil  agus  ann  an  nithean  spioradail. 

Na  bitheamaid  coltach  riu,  ach  an  uair  a  bhios 
sinn  fo  iomaguin,  's  an  iom-chomhairle  eadar 
dha  bharail,  gunfhios  againn  ciod  is  coir  dhuinn 
a  dheanamh,  thugamaid  aire  mhaith  nach  bi  sinn 
a'  toirt  tamailt  air  Dia  le  bhi  sireadh  a  stiuraidh 
agus  an  sin  'g  a  dhiiiltadh.     Treoraichidh  Dia 
sinn  gun  teagamh,  ma  bhios  sinne  ullamh  gu  a  ; 
stiuradh  a  leantuinn  gun  cheisd,  agus  ma  liibas 
sinn  ar  gliiinean  'n  a  lathair  ag  radh  :    "  Na 
biodh  e  mar  is  aill  leam-sa,  ach  mar  is  toil  leat-sa,    i 
a    Thighearna."     Chan    iarr    neach    sam    bith  I 
stiiiradh  Dhe  an  diomhain  a  dh'aslaicheas  anns    ^ 
an  spiorad  so  agus  an  rim  so  'n  a  chridhe. 

Rach  air  d'aghaidh,  uime  sin,  gu  dochasach,  a 
leughadair  ;  thoir  do  Dhia  mar  is  coir  aoradh 
agus  urram,  timhlachd  agus  seirbhis  ;  na  bith- 
eadh ro-chiiram  ort  mu'n  la  maireach  ;  earb  a 
Dia,  ciod  air  bith  a  thachras  ;  lean  Criosd  gu  i 
dliith  agus  gu  creidmheach  ;  agus  am  bliadhna,  f 
's  a  h-uile  bhadhna  a  bhios  tu  air  do  thurus  an 
so,  bithidh  gach  gealladh  beannuichte  air  a 
choilionadh  'n  ad  bheatha  ffu  ^rasmhor. 


Anns  an  duthaich  thall 

Leis  an  Uhramach  Iain  Mac  Aonghuis,  M.A.,  anns  a'  Chonghail 


*NNS  an  aireamh  so  tha  mi  air  son  cunntas 
x\aithghearr  a  thoirt  dhuibh  air  cuid  de  na 
cleachdaidhean  a  tha  co-cheangailte  ri  creidimh- 
ean  am  measg  sluagh  nan  Innsean. 

Chan  'eil  mi  air  son  dad  a  sgriobhadh  a  leugh 
mi  a  mhain  ann  an  leabhraichean.  Tha  leabh- 
raichean  mu  dheidhinn  creidimhean  nan  Inn- 
seanach  pailt,  ro-phailt.  Ma  tha  sibh  deonach 
air  an  leughadh,  gheibh  sibh  iad  a  Leabhrachan 
Saor  Charnegie  ann  an  Dunfermline. 

Air  an  duilleig  so,  aithrisidh  mi  dhuibh  beagan 
de  na  b'urrainn  dhuibh  fhein  fhaicinn  agus 
ionnsachadh  na'm  bitheadh  sibh  a'  fuireach  anns 
an  diithaich  sin  air  son  tiotan. 

Tha  sluagh  nan  Innsean  air  an  roinn  eadar  na 
Hindoos  agus  luchd-leanmhuinn  Mhohamet. 
Tha  da  cheud  gu  leth  muillein  de  na  Hindoos 
ann,  agus  na's  lugha  na  ceithir  fichead  muillein 
de  shliochd  Mhahomet.  'Nuair  a  chluinneas 
sibh  gu  bheil  aimhreit  agus  upraid  a'  dol  air 
aghart,  faodaidh  sibh  a  chreidsinn  gu  bheil  an 
da  bhuidheann  sin  an  claiginn  a  cheile. 

Tha  creud  agus  Biobull  aig  na  Mahometanaich. 
'Se  ainm  a'  Bhiobuill  aca-san  an  Qoran.  Is  e  sin 
leabhar  a  sgriobh  Mahomet,  a  dh'  fhag  e  mar 
thiomnadh  aig  a  dheisciobuil.     Tha  an  Qoran  a' 


toirt  urram  do  fhaidhean  agus  naoimhan  t-Seann 
Tiomnaidh  ;  do  Abraham,  do  Dhaibhidh,  do 
Sholamh,  do  Elias.  Tha  e  toirt  inbhe  ard  do 
Chriosd. 

Bha  mi  ann  an  Mosque  mor  ann  an  lerusalem. 
Chunnaic  mi  caibeal  beag  a  bha  air  a  dheas- 
achadh  gu  h-6irdhearc,  le  ciiirtearean  aluinn, 
le  obair  oir  agus  airgid,  agus  le  clachan  priseal. 
"  De  tha  so,"  arsa  mise  ris  an  Arabianach  a  bha 
comhla  rium.  "  Tha  an  caibeal  so  "  ai's'  esan, 
"  coisrigte  do  Isu  Ibn  Miriam  (is  e  sin  losa 
Criosd).  Anns  an  chreidimh  againne,  canaidh 
sinn  '  Spiorad  Dhe,'  ris,  agus  tha  sinn  a'  creid- 
sinn  gur  e  is  airde  de  na  faidhean  a  thainig 
roimh  Mhahomet." 

An  creud  goirid 

Tha  creud  aig  na  Mahometanaich  cuideachd, 
direach  mar  a  tha  Creud  nan  Abstol  againne. 
Tha  e  goirid.  Is  e  so  e.  "  Chan  'eil  Dia  ann 
ach  Allah  agus  is  e  Mahomet  fhaidh."  Rinn- 
eadh  an  creud  sin  an  aghaidh  luchd  an  iodhal- 
aoraidh,  agus  gu  dearbh  bha  feum  air  anns  na 
h-Innsean  co  dhiubh.  Chan  fhaic  sibh  iodhal 
no  iomhaigh  ann  am  Mosque.  Tha  iad  toir- 
missrte.  .  Cha    mho    chi    sibh    aite-suidhe    no 

cathair.  Aig  am  aoraidh  tha  iad  a'  sgaoileadh 
brat-iirlair  air  an  lar.  Agus  air  a'  bhrat-tirlair 
sin  tha  iad  a'  liibadh  an  gliin  ann  an  iirnuigh. 
Tha  ciibaid  ann  air  son  a'  mhinistir  no  "  moulvi  " 
mar  a  chanas  iad.  Ach  chan  'eil  altair  no  bord- 
comanaichidh  ann. 

Tha  a'  ghealach  iir  agus  rionnag  na  h-achlais, 
suaicheantas  an  creidimh,  an  comhnuidh  air  a 
nochdadh  air  bidean  air  mullach  gach  mosque. 
Tha  agus  bha  moran  argumaidean  smearail  aig 
diadhairean  Mhohamet,  ach  anns  na  linntean  a 
chaidh  seachad,  is  e  anargumaidbuchomasaiche 
an  claidheamh.  'Nuair  a  bha  an  comas  aca,  is 
e  am  bas  an  aon  bhinn  a  gheibheadh  am  fear 
sin  a  dhiiiltadh  'anam  a  gheilleadh  do  Dhia 
Mhahomet.  An  diugh  chan  'eil  iad  cho  borb. 
Is  docha  gur  e  cion  a  chomais  a  tha  cearr. 

'Nam  measg  fhein  chan  'eil  teagamh  nach  'eil 
iad  bratharail  agus  coibhneil.  Tha  iad  a'  cur 
meas  mor  air  aoidheachd.  Ma  bhlaiseas  duine 
air  aran  agus  salann  comhla  ri  neach,  tha  e  mar 
f  hiachaibh  air  an  neach  sin  a  dhion  le  a  bheatha. 
Tha  an  t-aran  briste  air  a  chunntas  mar  chumh- 
nant. 

Tha  feadhainn  aff  radh  p-u  bheil  na  Mahomet- 
anaich  a'  fas  neo-shuimeil  mu  dheidhinn  an 
creidimh  ;  nach  'eil  iad  cho  eudmhor  's  a  bha 
iad.  Anns  na  diithchanna  tha  faisg  air  an 
Tuirc,  tha  mi  creidsinn  gu  maith  gu  bheil  sin 
fior.  Bha  mi  aon  f heasgar  aig  am  dol  fodha  na 
greine  air  mullach  Beinn Olivet.  Aig  an  uairsin 
gach  latha  tha  am  "  muezzin  "  air  a  ghlaodh- 
ach  far  bidein  gach  stipeil.  Am  muezzin,  is  e  sin 
"  gairm  gu  iirnuigh."  Bha  stipeal  Mahomet- 
anach  (minaret,  mar  a  chanas  iad)  beagan 
shlat  air  falbh.  Chuala  mi  a  h-uile  facal  de'n 
ghairm,  ged  nach  do  thuig  mi  facal  ach  Allah 
Akbar  (Dia  Uile-chumhachdach).  Bha  Mah- 
ometanaich  'nan  seasamh  timchioll,  ach  cha 
do  liib  aon  aca  glim.  Chuir  an  gnothuch  sin 
ionghnadh  orm.  Chan  e  gu  bheil  iad  a'  teann- 
adh  na's  dliiithe  ris  a'  chreidimh  againne.  Tha 
iad  cho  rag-mhuinealach  an  aghaidh  an  t- 
soisgeil  's  a  bha  iad  riamh.  Is  ann  tha  eagal 
orm  gu  bheil  moran  diubh,  anns  na  diithchanna 
a  bha  fo'n  Impireachd  Thurcachd  a'  dol  faisg 
air  a  bhi  treigsinn  gach  gne  creidimh.  Tha  an 
sean-fhacal  ag  radh  "  Am  fear  as  fhaisge  air  an 
eaglais,  is  fhaide  e  o  ghras."  Ghineadh  an 
creideamh  so  ann  an  Arabia.  'S  e  Mecca  sar- 
bhaile  naomh  a  luchd-aidmheil  air  feadh  an 
t-saoghail.  Ach  's  e  mo  bheachd  gu  bheil  iad 
na  's  dilse  do  reachdan  Mhahomet  anns  na 
diithchanna  a  tha  fad  as,  anns  na  h-Innsean. 

Chaidh  mi  aon  latha  a  choimhead  air  mar- 
santa  Mahometanach  a  bha  fuireach  ann  am 
bazaar  beagan  mhiltean  bho  Mhansa  na  Duars 
ann  am  Bengal.  Bha  cunntas  agam  ri  phaigh- 
eadh  no  gnothach  air  choireigin  r  'a  dheanamh. 
Dh'  iarr  mi  air  a'  bhalach  a  bha  a'  frithealadh 
anns  a'  bhiithaidh  brath  a  thoirt  do  a  Mhaiffhstir 


gu  robh  mi  air  son  fhaicinn  air  son  tacan. 
Thainig  e  air  ais  gu  h-ealamh,  a'  giulan  na 
teachdaireachd  so,  "  Tha  Noor  Mahomed  ag 
Iirnuigh  ri  Allah,  agus  cha  bhi  e  ullamh  air  son 
leth-uair." 

Am  fasgadair  gun  sgiathan 

Gle  thric  chithear  duine  ard  direach,  "  tur- 
ban "  mor  air  a  cheann,  feasag  air  a  pheircill, 
siiilean  gorm  na  'aodann,  agus  craicionn  soilleir 
air,  slat  agus  bann  airgid  orra  'na  laimh,  a' 
gluasad  o  thigh  gu  tigh.  Tha  da  sheibhiseach 
'ga  leantainn  le  malaidean  air  an  druim.  Cia 
as  tha  esan  ?  Tha  a  Kashmir  no  a  Afghanistan, 
Kabulli,  mar  their  na  h-Innseanaich.  Bithidh 
e  a'  taghal  air  tighean  nan  daoine  geal  a  reic 
sioda  agus  soithichean  umha  air  an  dealbh  gu 
h-ionffantach.  Bithidh  e  a'  taa'hal  air  na  h- 
Innseanaich,  gu  h-araidh  na  Hindoos,  air  son 
malairt  a  dheanamh  ann  an  airgiod.  Ma  tha 
iasad  a  dhith  air  Innseanach,  agus  c6  an  t- 
Innseanach  air  nach  'eil  sin  a  dhith,  tha  airgiod 
gu  leor  aig  a'  Khabulli.  Agus  tha  e  toilichte  gu 
leor  a  thoirt  seachad.  Feumar  urras  a  bhoid- 
eadh,  agus  feumar  riadh  a  dhioladh.  Ach  de 
air  sin  ?  Bheireadh  an  Hindoo  bochd  a  sheanmh- 
air  seachad  air  son  nan  dolairean  boidheach 
geala  fhaighinn  'na  dhorn,  agus  air  son  riadh 
chan  'eil  ceud  no  ceud  gu  leth  anns  a'  cheud 
ach  riadh  choguiseach  anns  an  diithaich  so. 
Chan  e  gu'n  cuireadh  a  choguis  moran  dragh 
air  a'  Khabulli.  'S  e  Mohametanach  tha  ann- 
san,  agus  chan  'eil  anns  na  Hindoos  ach  luchd- 
iodhal-aoraidh,  sluagh  neoghlan  a  tha  fo 
dhiteadh  Dhe  co  dhiubh.  Mar  sin  carson  nach 
creachadh  e  na  h-Eiphitich  ?  Carson  nach 
lomadh  e  an  sluagh  mallaichte  ? 

Thainig  fear  dhiubh  a  thaghal  orm  aon  latha, 
a  mhalaidean  'ga  leantainn.  De  na  goireasan 
nach  robh  aige-san  ?  Sgaoil  e  a  chuid  air  tirlar 
an  verandah.  "  Bha  fear  dhe  do  sheorsa  an  so 
air  an  t-seachduinn  so  chaidh,  agus  cheannaich 
mi  bhuaithe,"  arsa  mise. 

"  Tha  fhios  agam,"  arsa  esan,  "  Is  maith  is 
aithne  dhomh  e.  Meirleach  gun  choguis  ; 
trusdar  ;  duine  an-diadhaidh,"  agus  mar  sin 
sios  gu  fileanta.  Air  dha  am  facal  an-diadh- 
aidh '  a  radh,  thionndaidh  mi  an  comhradh  gu 
diadhachd  agus  creidimh.  "Is  e  duine  ceart, 
duine  diadhaidh,  tha  annam-sa,"  ars'  esan. 
Thoisich  e  air  riidhrach  ann  an  oisein  plaid  agus 
thug  e  mach  torr  chiinntais  is  iuchraichean  is 
airgiod  paipear  agus  leabhar  beag.  Thagh  e 
mach  an  leabhar  beag.  "  Is  e  so  an  leabhar 
iirnuigh  agam-sa.  Tha  mise  dileas  ann  a  bhi 
cumail  aithntean  an  fhaidh,"  ars'  esan.  Tha  mi 
creidsinn  gu  robh  e  sin,  ged  chuir  a  bhriathran 
beagan  'nam  chuimhne  an  sgeul  a  dh'  innis 
losa  mu  thimchioll  Pharasach  agus  cis-mhaoir 
araidh.     Ach  bha  smear  na  ciiise  aiffe.     Bha  e 

a'  cumail  a  leabhar  cunntais   agus  a  leabhar 
urnuigh  anns  an  aon  phocaid. 

Leabhraichean  naomh 

Ach  b'e  na  Hindoos  a  b'fhearr  a  b'aithne 
dhomh.  Tha  na  Mohametanaich  a'  creidsinn 
ann  an  aon  Dia.  Agus  tha  creud  goirid  aca  a 
tha  soirbh  r'a  thuigsinn.  Ach  tha  diathan  do- 
aireamh  aig  na  Hindoos  agus  chan  'eil  creud 
idir  aca.  Tha  leabhraichean  naomha  aca  a 
thainig  a  nuas  o  shean,  ach  mar  a  thubhairt  an 
ciobair  Earra-Ghaidhealach  mu  dheidhinn 
Gaidhhg  a'  mhinistir  Ghallda,  c6  thuigeas  lad  ! 
Bhiodh  e  duihch  do  Hindoo  a  dhol  am  mearachd 
a  thaobh  creidimh.  Cha  do  chuir  abstoil  no 
seanadhsios  puingean  d'  amfeumar  aontachadh. 
Faodaidh  Hindoo  rud  sam  bith  a  thogras  e  a 
chreidsinn.  Mar  sin  tha  an  diadhaireachd 
Hindoo  mar  hos  gun  gharnalair.  Tha  luibhean 
dona  agus  maith  a'  fas  gu  fiadhaich  I'i  taobh  a 
cheile.  Tha  aon  teagasg  anns  a  bheil  na  Hin- 
doos gu  leir  a'  creidsinn.  Is  e  sin  Karma.  De 
is  ciall  do'n  fhacal  neonach  sin  ?  Tha  so.  Gu 
bheil  an  aon  anam  a'  dol  troimh  iomadh  breith 
agus  iomadh  bas.  Bithidh  an  ath  bhreith 
direach  a  reir  mar  a  ghiulain  an  t-anam  e  f  hein 
anns  a'  bheatha  so.  Ma  rinn  thu  gu  maith  anns 
a'  bheatha  so,  gheibh  thu  sonas  agus  deadh- 
fhortan  anns  an  ath  bheatha.  'Se  gniomh  is 
buannaiche  's  urrainn  neach  a  dheanamh  a  bhi 
maith  do  na  sagairt,  agus  tiodhlacan  a  thoirt  do 
na  teampuill.  'Se  mi-mhodh  no  ana-cothrom 
a  thoirt  do  na  sagairt  gniomh  is  miosa  a  ghabhas 
deanamh.  Am  fear  a  ni  sin,  anns  an  ath  bheatha, 
breithear  e  'na  ainmhidh,  'na  mhuic,  na  sheil- 
cheig,  na  bhoidhteig,  no  's  docha  'na  luibh. 

Air  an  doigh  so  tha  ceartas  air  a  dheanamh. 
Tha  an  t-aingidh  a'  dioladh  a  reir  a  pheacaidh- 
ean.  Tha  am  firean  a'  sealbhachadh  a  reir 
ionracais.  Anns  an  doigh  so  tha  na  Hindoos  a' 
cur  an  aonta  ris  anfhh'inn  :  "  Ged  dh'  iadhadh 
lamh  mu  laimh  cha  teid  an  t-aingidh  as  gun 
pheanas." 

Ach  anns  a'  chreidimh  Chriosduidh,  tha  an 
gealladh  ann  gu  bheil  maitheanas  a'  feitheamh 
air  an  neach  a  ni  aithreachas  air  son  a  lochdan. 
Ach  tha  Karma  a'  foghlum  nach  'eil  maitheanas 
r'a  fhaotainn  air  doigh  sam  bith.  Tha  gach 
beatha  agus  gach  tuiteamas  a'  leanntainn 
orduighean  nan  Dain.  Agus  co  is  urrainn 
cogadh  an  aghaidh  nan  Dain.  Chitear  lagh 
Kharma  sgriobhta  gu  soilleir  air  aghaidh  na 
h-Innsean  an  diugh.  Tha  e  marbhadh  dochais, 
fein-chuideachaidh,  agus  stri  an  anama  air  son 
feabhas  aimsireil  agus  spioradail.  Ma  tha 
neach  a'  giiilan  trom  uallach,  ma  tha  e  a'  fulang 
bochdainn,  no  euslaint,  no  cruaidh  f  hortan,  cha 
ghabh  e  cuideachadh.  Tha  e  fulang  nan 
nithean  sin  air  son  eucorachd  a  rinn  'anam  ann 
am  beatha  eile.  Agus  chan  'eil  furtachd  r'a 
fhaotainn  o  na  diathan  an  aghaidh   Kharma. 


Oir  tha  na  diathan  f  hein  fo  chumhachd  Kharma. 
Tha  sin  buileach  eadar-dhealaichte  o'n  teagasg 
Chriosduidh  air  Roimh-ordachadh.  Oir  is  e 
Dia  an  t-Athair  a  tha  a'  roimh-ordachadh.  Agus 
tha  esan  Ian  coibhneis-graidh  agus  caomh- 
throcairean.  Ach  tha  lagh  Kharma  gun  truas, 
gun  choibhneas,  gun  cho-fhaireachduinn.  Tha 
Dia  an  t-Athair  pearsanta,  ach  tha  lagh  Kharma 
mi-phearsanta  (ma  tha  leithid  sin  a  dh'  fhacal 
anns  a'  Ghaidhlig). 

Roinnean  is  sreathan 

Tha  na  Hindoos  air  an  roinn  ann  an  corr  is  da 
mhile  "  Jat "  mar  their  iad  anns  a'  chainnt 
Innseanach,  no  "  caste  "  mar  their  iad  anns  a' 
Bheurla  Shasannaich.  Tha  'inbhe  fhein  aig 
gach  "  caste."  Air  mullach  an  fharaidh  tha  na 
Brahmins.  Aig  bonn  an  fharaidh  tha  na  Sudras  ; 
na  daoine  a  tha  deanamh  obair  shalach  (is  e  sin 
salach  a  reir  lagh  nam  Brahmins). 

Agus  fodh  na  feadhnach  sin,  tha  na  daoine 
truagha  sin  aig  nach  'eil  "  caste  "  idir.  Ann  an 
aon  doigh  tha  na  "  castes  "  coltach  ris  na  fine- 
achan  Gaidhealach.  Tha  gach  neach  a'  giiilan 
mar  shloinneadh  no  mar  ath-ainm,  ainm  a'  chaste 
do'm  buin  e.  Ach  chan  aidicheadh  Caim- 
beulach  gu  brath  gu  robh  Domhnallach  na 
b'fhearr  na  e  fhein  'na  choir-bhreith.  Chan 
aidicheadh  Clann  Mhic  Aoidh  gu'n  robh  Clann 
Mhic  Coinnich  a'  seasamh  air  inbhe  os  an  cionn. 
Ach  tha  aite  agus  inbhe  gach  "  caste  "  air  an 
ordachadh. 

Tha  feadhain  uasal  agus  feadhain  iosal,  agus 
cha  ghabh  an  gnothuch  atharrachadh  air  doigh 
air  bith.     Tha  riaghailtean  gle  chiogailteach  aca 
mu  thimchioll  bidh  agus  deoch.     Ma  shuathas 
duine  iosal  biadh  no  deoch,  no  ma  laimhsicheas 
e  iad  air  doigh  sam  bith,  tha  am  biadh  sin  neo-    _. 
ghlan.     Tha  am  biadh  sin  toirmisgte  do  neach   Ij 
a  bhuineas  do  chaste  as  airde.     Cha  ghabhadh    1' 
Brahmin  deoch  o  laimh  Sudra  ged  bhiodh  e  a'    | 
basachadh  leis  a'  phathadh.     Co  dhiubh  can-     ' 
aidh  e  sin.     Na'm  faicte  e  a'  deanamh  a  leithid 
sin,  chailleadh  e  "  caste."     Chan  fhaodadh  a 
luchd-daimh,  eadhon  an  neach  bu  dliiithe  dha, 
itheadh  comhla  ris  no  co-chomunn  a  bhi  aige    j 
ris.     Ma  bhios  e  air  son  a'  bhinn  sin  a  thogail    Ij 
dheth,  feumaidh  e  suim  mhaith  airgid  a  thoirt 
seachad.      Leis  an  airgiod  deasaichear  cuirm, 
agus  cuirear  failt  air  a'  mhac  struidheil.    "  Bha  J| 
e  marbh  agus  tha  e  beo  a  ris.     Bha  e  caillte  agus  ^1 
fhuaradh  e.  " 

Mar  sin,  chan  urrainn  neach  biadh  a  dhea- 
sachadh  air  son  Hindoo  mar  buin  e  do'n  aon 
"  Chaste,"  no  "  caste  "  is  airde.  Ma  bhios 
duine  beartach,  bithidh  e  a'  cumail  cocaire 
Brahmin,  ged  bhuineadh  fear-an-tighe  fhein 
do  "  chaste  "  iosal.  Le  leithid  sin  a  chocaire 
faodaidh  e  bosd  a  dheanamh  gu'm  biodh  e 
ceadaichte  do  neach  sam  bith,  ard  no  iosal, 
itheadh  aig  a  bhord. 

Clann  Ishmael 

Chan  'eil  teagamh  nach  'eil  na  "  outcastes  " 
a'  faotainn  ana-cothrom  mor  o  laimh  nam 
fineachan  a  tha  os  an  cionn.  Ann  am  moran 
aitean,  gu  h-araidh  amis  an  taobh  deas,  chan 
fhaod  iad  uisge  a  tharruing  as  an  aon  tobar; 
chan  fhaod  an  clann  suidhe  anns  an  aon  sgoil, 
I'i  cloinn  dhaoine  eile.  Chan  fhaod  iad  ceum  a 
chur  a  stigh  ann  an  teampull,  air  son  aoradh  a 
dheanamh  do  na  diathan.  Ach  chan  'eil  an 
cuid  aii'gid  idir  neo-ghlan.  Cjabhaidh  na  sagairt 
na  gheibh  iad.  Is  e  an  rud  is  miosa  dheth,  gu 
bheil  na  "  outcastes  "  fhein  a'  dearbh-chreid- 
sinn  gu  bheil  iad  anns  an  inbhe  a  tha  iad  air  son 
am  peacaidhean  ann  am  beatha  eile.  Ach  tha 
moran  dhiubh  a'  tionndadh  do'n  chreidimh 
Chriosduidh. 

Tha  a' mhuc  neo-ghlan  do  na  Mohametanaich. 
Tha  a'  bho  naomh  do  na  Hindoos.  'Nuair  a 
bhios  sliochd  an  fhaidh  airson  fearg  a  chur  air 
luchd  an  iodhal-aoraidh,  marbhaidh  iad  bo  faisg 
air  teampvill  agus  ni  iad  cuirm.  'Nuair  a  bhios 
na  Hindoos  airson  masladh  a  chur  air  na  Moh- 
ametanaich, marbhaidh  iad  muc  agus  caithidh 
iad  i,  air  feadh  na  h-oidhche,  a  stigh  ann  am 
Mosque.  'Nuair  a  thachras  sin,  creidibh  mise, 
bithidh  horo-gheallaidh  ann. 

Tha  a'  bho  naomh  agus  mar  sin  chan  'eil  e 
ceadaichte  a  marbhadh  no  a  feoil  itheadh.  'Se 
gniomh  ro-mhaith  a  tha  ann  crodh  a  chumail 
ged  nach  toireadh  iad  tairbhe  sam  bith  do'n 
neach  a  tha  'gan  cumail.  Mar  sin  tha  moran  a 
bharrachd  cruidh  'g  an  cumail  na  tha  feum  orra. 
Tha  e  toirmisgte  mart  a  mharbhadh  ach  chan 
'eil  e  toirmisgte  leigeil  leatha  basachadh  le  cion 
bidh.  Mar  thubhairt  am  bard  Sasannach  ann 
an  cainnt  air  nach  urrainn  mise  snas  a  chur  ann 
an  Gaidhlig  : 

"  Thou  shalt  not  kill  but  needst  not  strive 
Officiously  to  keep  alive." 


Uamhasan  na  h-oidhche 

Tha  creideas  mor  aig  na  Hindoos  ann  an 
taibhsean.  Ma  thig  tinneas,  no  cruaidh- 
fhortan  eile,  's  e  hhut  no  taibhse  a  dh'  aobhraich 
e.  'S  e  an  taibhse  as  miosa  a  tha  ann,  anam 
mnatha  a  chaill  a  beatha  ann  an  saothair  breith. 
Cha  teid  duine  mach  air  an  oidhche  gun  solus. 
Ma  chi  iad  duslach  ag  eii'igh  o'n  rathad  le 
gaoth-chuartalain,  'se  taibhse  tha  ann.  Cumaidh 
iad  air  falbh  bho'n  ghabhadh.  Ma  gheibh 
duine  bas  ann  an  tigh,  'se  taibhse  a  rinn  e.  Gle 
thric  loisgidh  iad  an  tigh,  agus  togaidh  iad 
beagan  air  falbh  e. 

Ann  an  teaghlach,  tha  meas  mor  air  na 
balaich,  ach  chan  'eil  iad  ach  caran  suarach  mu 
na  caileagan.  Tha  e  'na  mhasladh  nighean  a 
bhi  gun  phosadh  as  deidh  da  bhliadhna  dheug  a 
dh'aois.  Agus  feumar  tochradh  a  thoirt  air 
falbh  leatha  do'n  fhear  a  ghabhas  i.  Agus  gle 
thric  air  son  an  tochraidh  feumaidh  a  h-athair 
iasad  a  ghabhail.  Ach  tha  parantan  a'  deanamh 
deadh  thairbhe  air  na  balaich.  Oir  'nuair  a 
phosas  iadsan,  gheibh  gach  fear  dhiubh  suim 
mhaith  aig  am  a'  phosaidh  o  athair-ceile.  Agus 
tha  an  t-airgiod  sin  a'  fuireach  anns  an  teagh- 
lach, oir  tha  na  mic  agus  am  mnathan  a'  fuireach 
anns  an  aon  dachaidh  ri'm  parantan. 

Os  barr  air  sin,  feumaidh  neach  mac  a  bhi  aige 
air  son  an  dleasdanas  deireannach  a  choimh- 
lionadh  a  thaobh  athar.  Mas  cuirear  corp  an 
duine  mhairbh  air  an  teine  air  son  a  losgadh, 
feumaidh  a  mhac  is  sine  a  chlaig-eann  a  sffain- 
eadh  air  son  anam  an  duine  mhairbh  a  leigeil 
as  saor. 

Tha  aon  chleachdadh  neonach  aig  na  fir,  a 
mhothaicheas  coigreach  gle  ealamh.  Tha  iad 
a'  lomadh  an  cinn  gle  mhaol,  ach  tha  iad  a' 
fagail  topan  fuilt  air  mullach  an  cinn.  Tha  sin 
airson  gu'm  faigh  na  h-ainglean  greim  ceart 
orra  chum  an  ffiiilan  do  neamh. 


Aig  an  Uinneig 


An  t-Urramach  Nial]  Mac  Leoid 

pHAOCHAIL  NIALL  MAC  LEOID,  a  bha 

vJ'n  a  mhinistear  an  sgir  Lagaidh,  an  siorr- 
amachd  Rois,  air  a'  choigeamh  la  deug  de 
cheud  mhios  a'  gheamhraidh.  Cha  robh  e  'n  a 
shlainte  o  chionn  corr  agus  bliadhna  ;  ach  ged 
bha  diiil  aon  uair  gu'n  rachadh  e  na  b'  fhearr 
bha  an  diiil  sin  gun  stath. 

Bha  e  air  a  shuidheachadh  an  Lagaidh  ann 
an  1896,  ach  ged  d'  fheuch  coimhthionailean 
eile,  o  am  gu  am,  ri  thaladh  air  falbh  bha  e 
Ian  thoilichte  le  chrannchur  is  chan  eisdeadh  e 
rill.  Bha  e  toilichte  am  measg  a  dhaoine  fein 
is  bha  iadsan  toilichte  leis. 

Chab'  aithne  dhomlisa  am  fear  nach  maireann. 


ach  o  chionn  ghoirid  sgriobh  fear  d'a  choimh- 
earsnaich  anns  a'  Chleir  thugam,  an  t-Urramach 
Coinneach  Mac  Leoid,  M.A.,  an  Cinn-chardain, 
ag  innseadh  dhomh  ciod  an  seorsa  duine  a 
bha  ann,  agus  an  gaol  agus  am  meas  a  bha 
aig  a'  choimhthional  air.  So  mar  labhair 
Coinneach  Mac  Leoid  uime  :  "  Bha  e  'n  a  shear- 
monaiche  maith  ;  aig  am  comanachaidh  gu 
sonraichte  bu  tearc  iad  a  bha  cho  soluimte 
no  cho  driiidhteach  ris  ;  bha  e  braithreil  agus 
deas  gu  cuideachadh  le  a  choimhearsnaich  anns 
a'  mhinistrealachd.  Cha  d'  ardaich  e  riamh  e 
fein  ach  dh'  ardaich  e  a  dhreuchd,  mar  theach- 
daire  an  Tighearna  losa  Criosd.  Duine  cean- 
alta  gun  gho,  agus  caraid  aig  an  robh  cridhe 
blath,  iriosal  is  treibhdhi reach  'n  a  dhoighean  ; 

aodhair  dichiollach  agus  soisgeulaiche  taghta, 
b'e  sin  Niall  Mac  Leoid,  agus  b'e  sin  am  beachd 
a  bha  aig  uile  luchd-eolais  air." 

An  t-Urramach  Tearlach  Mac  Laomuinn 

Ged  nach  b'  ann  anns  a'  Ghaidhealtachd  a 
shaothraich  Tearlach  Mac  Laomuinn  bhatar  'g 
a  chunntas  am  measgmhinistearan  Gaidhealach, 
is  bha  moran  d'a  sheann  chompanaich  anns  a' 
Ghaidhealtachd  duilich  a  chluinntinn  gu'n  do 
shiubhail  e  an  Glaschu  bho  chionn  ghoirid. 

B'  ann  do  Thiriodh  a  bhuineadh  e  ;  an  deidh 
dha  bhi  air  oileanachadh  an  Ard-sgoil  Ghlaschu, 
agus  an  Oil-thigh  Ghlaschu,  agus  an  Collaist  na 
h-eaglais  Shaoir,  agus  a  bhi  greis  'n  a  fhear- 
cuideachaidh  air  a'  Ghalldachd,  bha  e  air  a 
shuidheachadh  os  cionn  na  h-eaglais  Ghaidh- 
ealaich  am  Baile-an-t-salainn,  far  an  do  chruinn- 
ich  e  ri  cheile  coimhthional  maith  agus  far  an 
do  shaothraich  e  le  dilseachd  is  dichioll  mor  uile 
laithean  a  mhinistrealachd.  Bha  e  'n  a  shear- 
monaiche  maith,  agus  maith  air  tadhall  air  a 
choimhthional  'n  an  dachaidhean  fein. 

Ma  's  maith  mo  chuimhne  chan  'eil  Gaidhlig 
air  a  searmonachadh  am  Baile-an-t-salainn  a  nis 
idir  ach  bha  i  air  a  searmonachadh  iomadh 
bliadhna  an  deidh  do  Theax'lach  Mac  Laomuinn 
dol  ann.  Chan  'eil  comharradh  follaiseach  ri 
fhaicinn  air  Gaidhlig  a  bhi  beo  an  diugh  an 
siorramachd  Air  ach  a  mhain  gu  bheil  dha  no  tri 
dh'  orain  air  an  seinn  uair  's  a'  bhliadhna  ann  an 
Cill  Mhearnaig. 

An  deidh  a'  chogaidh  bhris  air  slainte  Mghr 
Mhic  Laomuinn,  is  b'  fheudar  dha  uallach  a' 
choimhthionail  a  leigeil  dheth.  Ach  gach  greis 
a  gheibheadh  e  na  b'  fhearr  bha  e  dol  air  ais  gu 
obair,  agus  o  chionn  bliadhna  no  dha  rinn  e  cuid 
mhaith  de  shearmonachadh  anns  a'  Ghaidheal- 
tachd. Fad  bhliadhnachan  bha  e  'n  a  cheann- 
suidhe  air  a'  Chomunn  Thirisdeach. 

Anns  na  bliadhnachan  mu  dheireadh  bha  e  a' 
fuireach  ann  an  Glaschu  far  an  do  shiubhail  e. 
Dh'  fhag  e  bantrach  agus  da  mhac  as  a  dheidh. 

Duthaich  gun  diadhairean 

Ged  tha  na  Gaidheil  air  an  cunntas  'n  an 
daoine  crabhach  a  tha  fo  bhuaidh  an  t-saoghail 
neo-fhaicsinnich,  agus  ged  bha  ministearan  anns 
a'  Ghaidhealtachd  a  bha  fileanta  mar  shear- 
monaichean,  cha  d'  araich  sinn  riamh  diadhairean 
dhuinn  fein.  Fhuair  sinn  ar  diadhachd  agus 
ar  beachdan  an  iasad  bho  dhaoine  eile,  gu 
sonraichte  bho  na  diadhairean  ris  an  abrar  na 
Puritans  Shasunnach,  agus  theagamh  gu'n  cuir 
sin  solus  air  iomadh  rud  neonach  ann  an  each- 
draidh  na  h-eaglais  anns  a'  Ghaidhealtachd. 
Chan  aithne  dhomh  ach  aon  mhinistear  Gaidh- 
ealach a  tha  seasamh  anns  an  t-sreath-thoisich 
mar  dhiadhair,  ach  bha  esan  gun  urram  'n  a  thir 
agus  'n  a  dhachaidh  agus  'n  a  linn  fein,  an  t- 
Urramach  Iain  Mac  Leoid  Caimbeul,  a  ruofadh 


an  Cill  an  Inbhir.  Chan  fhaca  mi  riamh  sear- 
mon  Gaidhlig,  no  mineachadh  air  puingean 
diadhachd  ann  an  Gaidhlig,  a  b'  fhiach  dhuit  a 
thionndadh  gu  Beurla.  Ach  air  a  shon  sin  bidh 
ar  sluagh-ne  a'  boilich  mu  na  seann  diadhairean 
a  bha  againn,  agus  a'  caoidh  nach  'eil  an  leithi- 
dean  againn  an  diugh.  C  aite  an  robh  iad  ? 
Bha  searmonaichean  laidir  labhrach  smachdail 
againn,  ach  cha  robh  diadhairean  againn.  Tha 
aon  bhuaidh  shonraichte  a  dh'  fheumas  a  bhi 
aig  diadhair  daonnan,  misneach  agus  saorsa  'n  a 
inntinn,  ach  is  e  sin  buaidh  nach  robh  agus  nach 
'eil  aig  na  Gaidheil  mar  chinneach.  Tha  mis- 
neach 'n  am  fuil  ach  chan  'eil  misneach  'n  an 
inntinn.  A  reir  mo  bheachd-sa  co  dhiu,  is  e  an 
da  fhailing  as  mo  anns  na  Gaidheil,  boilich  agus 
cion  misnich,  misneach  spioradail,  agus  is  dona 
an  da  fhailing  sin  fein.  Co  dhiubh  a  thogas  tu 
paipear  naigheachd  no  paipear  eaglais  anns  a' 
Ghaidhealtachd  gheibh  thu  an  da  rud  so  annta 
daonnan,  boilich  agus  eadar-theangachadh  o  'n 
Bheurla,  mar  gu'n  robh  eagal  orra  dad  a  radh  as 
an  cinn  fein.  Air  neo  mar  gu'n  robh  amharus 
aca  nach  'eil  dad  'n  an  cinn  fein  as  fhiach  dhaibh 
a  radh. 

An  labhran-sith 

Sin  an  inneal  ris  an  abair  iad  anns  a'  Bheurla 
an  wireless,  inneal  a  rinn  barrachd  atharrachaidh 
air  an  t-saoffhal  ae'us  air  cleachdaidhean  dhaoine 
na  rinn  uile  armailtean  nan  cinneach.  Ach 
chan  'eilear  a'  faicinn  crioch  a'  ghnothuich 
fhathast,  no  a'  tuigsinn  ciod  a  tha  air  thoiseach 
oirnn.  Tha  maith  agus  olc,  neamh  agus  ifreann, 
ri  bhi  air  an  dearbhadh  uaireigin  leis  an  labhran- 
sith. 

Tha  da  rud  ann  a  bhios  a'  cur  dragh  air  inn- 
tinnean  mhinistearan  a  tha  ag  oibreachadh  air 
an  duthaich,  (1)  nach  'eil  an  oigridh  a'  dol  do'n 
sgoil-oidhche  mar  b'  abhaist  dhaibh,  agus  (2) 
nach  'eil  daoine  a'  dol  do'n  t-seirbhis  fheasgair 
air  la  na  Sabaid  mar  b'  abhaist  dhaibh.  Theag- 
amh gu  bheil  iomadh  aobhar  a'  comh-oibreach- 
adh  maille  ri  cheile  ann  a  bhi  cumail  dhaoine 
air  an  ais  o'n  sgoil-oidhche  agus  o'n  eaglais, 
ach  is  e  an  t-aobhar  as  mo  a  tha  'g  a  dheanamh, 
gu  bheil  labhran-sith  anns  a'  cheathramh  tigh 
air  feadh  na  duthcha  an  diugh.  Tha  na  mil- 
tean  barrachd  dhaoine  ann  an  sgoil-oidhche 
anns  na  laithean  so  na  bha  riamh  roimh  innte, 
oir  tha  an  labhran-sith  'g  an  teagasg  agus  'g  an 
oileanachadh  mar  nach  b'  urrainn  am  maighstir- 
sgoil  a  dheanamh.  Ciod  an  doigh  as  fhearr 
air  inntinnean  dhaoine  fhosgladh  na  bhi  ag 
eisdeachd  ri  seanchas  reidh  ciallach  o  dhaoine 
tiirail  d'  an  aithne  an  gnothuch  agus  na  cus- 
pairean  air  am  bi  iad  a'  bruidhinn. 

An  uair  a  bhios  mi  a'  dol  mu'n  cuairt  air  mo 
thurusan  anns  an  sgireachd  bithidh  uiread  de 
sheann  daoine,  agus  de  dhaoine  og  cuideachd, 
a'  bruidhinn  rium  mu  sheai'moin  a  chual  iad 

air  an  labhran-sith  's  nach  urrainn  mi  gun 
bhi  taingeil  gu  bheil  am  meadhon-grais  so 
aca. 

Ann  an  gleann  iomallach  am  meadhon 
Albainn,  a  bha  roimh  so  fada  fada  air  falbli  as 
an  t-saoghal,  bhithinn  an  drasd  's  a  ris  a'  dol  a 
dh'fhaicinn  seana  bhoirionnach  breoite  nach  d' 
fhag  taobh  an  teine  o  chionn  fichead  bliadhna. 
Aig  na  h-amannan  sin  bhithinn  ag  innseadh  dhi 
clod  a  bha  dol  air  aghaidh  air  feadh  na  diithcha, 
is  bha  mo  cheihdh  agus  mo  naigheachdan  'n  a 
thoileachadh  dhi  ged  nach  biodh  an  corr  eadar- 
uinn  ach  sin  fein.  Ach  bhiodh  seirbhis  bheag 
againn  cuideachd,  leughadh  agus  iirnuigh. 

Feasgar  Sabaid  anns  an  t-samhradh  am 
bhadhna  chaidh  mi  steach  'ga  faicinn,  ach  m'an 


gann  a  shuidh  mi,  thubhairt  an  seana  bhoirion- 
nach ri  ogha  caileig  a  bha  fuireach  comhla  rithe, 
"  Iseabal  ;  diiin  an  dorus  agus  fanaidh  am 
ministear  ris  an  t-seirbhis."  An  sin  thionn- 
daidh  i  ri  bocsa  a  bha  air  a'  bhord,  chuir  i  car  no 
dha  ann  an  cnaig,  agus  feuch  thaifiig  losa  agus 
na  doi'san  diihite,  agus  sheas  e  'sa  viheadhon,  agus 
thubhairt  e  sith  dhuihh. 

An  aite  mise  a  thoirt  seirbhis  dhise  thug  ise 
seirbhis  dhomhsa.  Sin  agad  athai-rachadh  air 
ar  beatha  anns  na  ghnn  !  An  uair  a  theid  mi 
'g  a  h-amharc  a  nis,  an  aite  mise  a  bhi  toirt 
naigheachdan  beaga  na  diithcha  dhise  bidh  ise 
a'  toirt  dhomhsa  naigheachdan  mora  nan  riogh- 
achdan,  ciod  a  tha  dol  air  aghaidh  am  Moscow, 
an  Lunnainn,  an  Cracow,  no  am  Berlin. 


Duilleach  nan  Craobh 

Leis  an  Urhamach  Iain  Mac  a-Pheabsain,  M.A.,  an  Tigu  an   Uillt 


BHO  thoiseach  a'  Gheamhraidh  bha  am  blar 
ciirnaichte  le  duilleach  nan  craobh  agus  bha 
gach  gaoth  a  sheideadh  'ga  sguabadh  a  null  's  a 
nail.  Bha  na  craobhan  air  am  fagail  gu  math 
16m  ach  fhathast  bha  cuid  mhath  de'n  duilleach 
a'  crochadh  riu  oir  bha  greim  math  aige  air  na 
meanglain.  Ach  bho  chionn  oidhche  no  dha 
bha  reothadh  dian  ann  agus  an  diugh  chan  'eil 
duilleag  air  craoibh.  Tha  gach  meanglan  lorn  fas 
agus  greann  a'  Gheamhraidh  air  gach  gleann 
is  sliabh. 

Tha  againn  samhladh  math  ann  an  duilleach 
nan  craobh  air  beatha  mhic  an  duine  air  a 
chuairt  air  thalamh.  Ann  an  Samhradh  a' 
bheatha  tha  an  duine  mar  iir  chrann  uaine  fo 
bhlath,  Ian  beatha  agus  brigh.  Tha  toileachadh 
inntinn  aige  fein  agus  tha  e  fein  'na  thoileachadh 
do  na  h-uile  ta  mu'n  cuairt  air.  Ach  cha  mhair 
an  Samliradh  daonnan. 

Thig  an  sin  am  Foghradh  'nuair  bhios  na 
craobhan  fo  bhlath  agus  na  achaidhean  Ian  de 
thoradh  trom.  Ged  tha  an  sealladh  cho  mais- 
each  agus  cho  taitneach  chi  an  t-suil  a  ghabhas 
beachd  nach  mair  ciiisean  mar  tha  iad.  Tha 
cheana  an  duilleach  a'  searg  an  sud  agus  an  so. 
Nach  ann  mar  sin  a  thachair  do'n  duine  cuid- 
eachd ?  'Nuair  tha  Foghradh  a  bheatha  air 
teachd  ged  tha  e  ag  amharc  math  gu  leoir  tha 
e  soilleir  do  na  h-uile  a  ghabhas  beachd  air  gu 
bheil  e  air  toiseachadh  ri  searg.  Tha  fuilteanan 
hatha  an  sud  agus  an  so,  gidheadh  chan  'eil  fios 
aig  air.  Tha  e  a'  gearain  loinidh,  tha  shiiil  a' 
fas  dall  agus  a  chluas  mall.  Thuirt  seann 
duine,  "  chan  i  an  aois  air  a  bheil  mise  gearan 
ach  air  na  cairdean  a  thig  'na  cois." 

An  deidh  an  Fhoghraidh  thig  an  Geamhradh 
a  steach  le  stoirn  is  gailleann,  sneachd  is 
reothadh.  Thig  an  duilleach  gu  tur  ma  lar 
agus  an  sin  bidh  aogasg  a'  Gheamhraidh  air  an 
diithaich  gu  leir. 


Tha  moran  de'n  duilleach  nach  ruig  idir  an 
Geamhradh ;  bidh  e  air  a  ghiulan  air  falbh  'nuair 
tha  an  aimsir  ciiiin  agus  feath  nan  ian  air  muir 
is  th-. 

Tha  beatha  an  duine  air  a  cheart  doigh,  tha 
moran  air  an  gairm  air  falbh  fada  mu'n  ruig  iad 
Geamhradh  am  beatha.  C'aite  an  diugh  a 
bheil  an  f  headhainn  a  bha  leinn  ann  an  tiis  ar 
n-oige  .''  Tha  moran  dhiubh  ann  an  cadal  gu 
seimh  anns  an  uaigh.  An  f headhainn  a  ruigeas 
an  Geamhradh  bheir  an  stoirm  no  an  reothadh 
air  falbh  iad  oir  chan  'eil  an  greim  air  a'  bheatha 
so  ach  lag.  An  sin  cairear  iad  gu  socrach  ann 
an  caol-chiste  nam  bord.  Ach  chan  i  sin  crioch 
an  turuis. 

Amhairc  a  ris  air  na  craobhan,  tha  iad  lom  de 
dhuilleach  aig  gailleann  a'  Gheamhraidh,  ach 
chan  'eil  an  t-Earrach  fad  air  falbh  's  bheir  e 
atharrachadh  air  aghaidh  an  t-saoghail.  Chi 
thu  na  craobhan  a'  cur  a  mach  an  duillich  as  iir. 
Chi  thu  trusgan  iir  air  aghaidh  an  aonaich  agus 
gach  raon  is  Ion  a'  fas  uaine 

"  Ged  chrlonas  his  chan  fhaigli  e  has, 
Thig  fhas  ri  iiine  nios. 

Ged  sheargas  craobh 's  a'  Gliearahradh  fhiiar 
Ni  'n  t-Earrach  nuadli  i  ris." 

Mar  Chriosdaidhean  nach  'eil  sinn  a'  creid- 
sinn  an  deidh  a'  bhais  agus  dorchadas  na 
h-uaghach  gu'n  tig  beatha  air  nach  tig  crioch 
gu  siorruidh.  Tha  beo  dhochas  againne  gu'm 
faigh  sinn  buaidh  thairis  air  an  uaigh  agus  air 
a'  bhas  mar  fhuair  ar  Slanuighear.  Air  an 
treas  la  bha  an  uaigh  falamh  agus  Esan  beo 
a  ris. 

De  tha  anns  gach  iirachadh  a  bheir  an- 
t-Earrach  mu'n  cuairt  ach  samhlaidhean  na 
h-Aiseiridh  : 

0  Uaigh,  c'aite  a  bheil  do  bhuaidh  ? 
O  Bhais,  c'aite  bheil  do  ghath  ? 


FOIRFEACH  DIADHAIDH 


Foirfeach  Diadhaidh 

IjE  Aonghas  Mac  Eanruig 


C^HAN  'eil  mi  dol  a  dh'innseadh  c'ait  an  robh 
Je  fuireach,  no  de  an  dream  do'm  buineadh  e. 
Is  e  an  duine,  a  nahain,  ris  am  bheil  mo 
ghnothach,  ach  faodaidh  mi  a  radh  gu'n  do 
shiubhail  e  o  cheann  corr  is  fichead  bliadhna,  aig 
aois  tri-fichead-'sa-coig-deug,  agus  gu'm  bheil 
moran  aleughas  na  briathran  so  do'm  b'aithne  e. 

Bha  mi  eolach  air  o'm  oige  agus  an  dliith 
chomhradh  ris  gu  minig  an  uair  a  thainig  xm 
gu  aois  duine.  Bu  choibhneil,  gradhach  rium 
riamh  e  ;  agus,  ma  bha  e  geur-fhaclach  an 
aghaidh  luchd-deanamh  an  uilc,mar  a  chitheadh 
esan  e,  cha  do  nochd  e  dad  dheth  sin  dhomhsa 
o'n  cheud  latha  chunnaic  mi  e  gus  an  latha  mu 
dheireadh.  Rinn  e  na  h-uiread  'gam  chuid- 
eachadh  aig  iomadh  am,  ach  cha  do  rinn  e 
dad  idir  'g  am  mhilleadh  no  'g  am  chaineadh. 
Bha  e  'na  phrionnsa  an  Israeil  o  laithean  oige, 
cho  fad  is  a  bha  an  eaglais  agus  an  sgireachd 
do'm  buineadh  e  air  an  gabhail  a  staigh. 

Cha  robh  e  fein  agus  mise  de'n  aon  aidmheil  ; 
bha  esan  de'n  Eaglais  Shaoir  agus  mise  de'n  te 
Steidhichte,  ach  cha  do  bhac  sin  mi  o  blii  faicinn 
gu'n  robh  e  air  ardachadh  gu  h-iongantach  an 
cridheachan  a'  phobuill.  Theireadh  cuid  gu'n 
robh  e  cumhang,  agus  cuid  gu'n  robh  e  tuillidh 
is  gaolach  air  coinneamhan,  ach  cha  d'thuirt 
neach  riamh  gu'n  robh  e  'na  chealgair  no  'na 
dhuine  nach  b'  fhiii.  Bha  chliu  ro  ard  am 
measg  nan  cairdean  a  b'  fhaisge  dha,  ach  iadsan 
a  bha  fuireach  fada  uaithe,  bha  iad  a'  luaidh  air 
le  muirn  agus  urram. 

Mar  a  thuirt  mi,  thainig  Gilleasbuig  fo 
bhuaidh  na  Fh-inne  an  uair  a  bha  e  'na  dhuine 
6g.  O  cheud  laithean  'iompachaidh,  thilg  e  e 
fein  a  staigh  an  aobhar  an  Tighearna  le  uile 
chridhe  agus  anam.  Cha  robh  saothair  riamh 
tuillidh-»cuiaidh  leis  na'm  biodh  i  na  'meadhoin 
air  muinntir  a  tharruing  chum  Fear  Saoraidh  ; 
ag-us  ged  nach  b'fhear-labhairt  e  an  rathad 
searmonachaidh,  bha  e  anabarrach  comasach  an 
urnuigh.  Chuala  mi  am  pailteas  'ga  leithidean 
aig  nach  robh  moran  ionnsachaidh,  ach  cha 
chuala  mi  ach  aon  no  dha  dhiubh  a  chuirinn  an 
taice  ri  Gilleasbuig  Camaran,  agus  cha  chuala 
mi  gin  idir  a  chuirinn  air  thoiseach  air. 

Bha  e  maiseach  am  briathran,  ealamh,  deas 
gu  Sgriobtuirean  freagarrach  a  thaghadh,  iarr- 
tach  OS  ceann  cumantais,  agus  sonruichte 
dealasach  agus  eudmhor.  Thigeadh  fiamh 
gaire  air  a  ghnliis  mar  a  bheireadh  e  fainear 
uile  throcairean  agus  thiodhlacan  an  Ti  uile- 
bheannaichte  agus,  anns  an  ath  mhionaid, 
thigeadh  reachd  'na  mhuineal  an  uair  a  dh'aith- 
riseadh  e  mor  fhailingean  a'  phobuill  agus  an 
neo-airidheachd  an  aghaidh  gradh  do-labhairt. 
Chan  e  gu'n  robh  e  'na  dhuine  furasd  a  ghluasad 
no  a  bha  cuartachadh  na  h-altrach  le  aghaidh 
thiirsaich,  thruim.     Cha  robh  e  a'  cur  moran 


suim  an  samhladh  diadhachd  o'n  taobh  am 
mach,  agus,  ged  a  bha  e  diirachdach,  brigheil 
an  tagradh,  cha  robh  moran  atharrachaidh  a' 
tighinn  air  fuaim  a  chainnte,  eadhon  an  uairbu 
deine  a  bhiodh  e  gleac  ris  an  Uile-chumhach- 
dach. 

Cha  robh  a  shiiil  's  an  t-saoghal,  ach  bha  e 
dicheallach,  oidhirpeach,  a'  feuchainn  ri  e  fein 
a  chothachadh.  Bha  caob  math  fearainn  aige, 
paidhir  each  agus  beagan  chaorach,  agus  a 
bharrachd  air  sin,  bha  daonnan  beagan  mhiltean 
de  rathad  aige  ri  chumail  a  suas.  Ri  am  geamh- 
raidh  is  earraich  b'ainneamh  a  gheibheadh  an 
latha  'na  leabaidh  e  ach  air  maduinn  na  Sabaide, 
agus  b'e  beul  na  h-oidhche  bheireadh  dhachaidh 
e.  Bha'n  samhradh  's  am  foghar  dha  air  an 
doigh  cheudna,  dol  trath  an  dail  a  ghnothaich 
agus  a'  leantainn  ris  gu  anamoch.  Bha  e  laidir, 
calma,  fallain,  agus  bu  mhor  an  obair  troimh  'n 
rachadh  e  an  latha.  Theireadh  e  gu  minig 
gu'm  bu  mhiosa  am  fear  sin  na  'n  t-ana- 
creidmheach  nach  solaradh  air  a  shon  fein  agus 
na  bhuineadh  dha, agus,  air  chinnt,rinn  esan  sin. 

Cha  bu  dhuine  maol,  socharach  e,  agus  bha 
e  cho  cruaidh  ris  an  iarunn  an  ciimhnantan  'sam 
bith  a  bhiodh  aige  ri  dheanamh.  Ach  bha  e 
teo-chridheach,  baigheil,  agus  ullamh  gu  lamh- 
chuideachaidh  a  thoirt  do  neach  a  bhiodh  'na 
f  heum.  Cha  b'aithne  dha  leisg,  agus  bu  chaomh 
leis  cobhair  a  dheanamh  le  coimhearsnaich  a 
dh'fhaodadh  a  bhi  air  dheireadh  air  each  le 
obair  earraich  no  foghair.  B'aoidheil  e  an  uair 
a  thigeadh  e  agus  b'e  a  chuireadh  an  slird  air 
daoine  eile  le  bhriathran  taitneach  agus  a 
dhoighean  gasda  ! 

An  robh  e  ceart  'na  bheachdan  uile  a  thaobh 
geallaidhean  an  t-soisgeil  agus  rabhaidhean  an 
lagha  ?  Is  sin  cliis  ris  nach  gabh  mi  gnothach, 
ach  their  mi  so,  ma  bha  esan  cearr  an  cuid  de 
nithean,  chan  'eilfhiosam  c6  tha  buileach  ceart. 
Bha  e  creidsinn  am  meadhonan  nan  gras  agus 
anns  na  h-orduighean  a  tha  dol  'nan  cois,  ann 
an  taghadh  agus  an  roimh-bhreith,  am  peanas 
nam  peacach  agus  an  subhachas  nan  naomh. 
An  aon  fhacal,  bha  e  'toirt  geill  do  na  nithean 
sin  a  bh'air  an  teagasg  dhuinn  uile  o'r  n-oige, 
agus  cha  b'i  a  dhoigh  a  bhi  ag  atharrachadh  a 
bharailean  air  ailgheas  gach  spailpire  thigeadh 
an  rathad. 

Dh'  fhalbh  e  o  cheann  iomadh  latha,  agus 
b'  fheairrde  mi  coinneachadh  ris.  Mur  d'  rinn 
e  mi  co-ionann  ris  fein  an  spiorad  crabhaidh 
agus  an  ionracas  beatha,  thug  e  dhomh  sealladh 
air  nithean  oirdhearc,  mar  a  tha  sonas  anns  an 
ionad  anns  am  bheil  sin  agus  dochas  treun  a' 
Chriosdaidh  a  thaobh  na  bith-bhuantach  a  tha 
romhainn.  Aig  am  mo  bhais,  bu  mhiann  learn 
a  bhi  coltach  ri  Gilleasbuig  Camaran  ;  Ian 
creideamh,lan  ionracais  agus  Ian  ciiiine  spioraid. 

"  DJidsa7i  a  ghrddhakh  shin,  agus  a  d1i    ionnlaid  sinn  0  ar  peacaidhean  'w  a  fhuilfein,  agus  a  rinn  righrean 
dldnn  is  sagartan  do  Dhia  agus  d'a  Athair,  dhdsan  gu  robh  gloir  agus  cunihachd  gu  saoghal  nan  saoghal." — 

Taisbean.  i.  5,  6. 


ANNS  an  am  anns  an  do  sgriobhadh  leabhar 
xA-an  Taisbeanaidh  bha  an  eaglais  Chriosduidh 
a'  fulang  geur-leanmhuinn  a  theab  leir-sgrios 
a  thoirt  oirre.  Dh'  eirich  cumhachdan  an 
t-saoghail  an  aghaidh  sluagh  an  Tighearna, 
agus,  a  reir  choslais,  bha  iad  an  inipis  a  bhi  air 
an  sguabadh  bharr  aghaidh  na  talmhainn. 
Am  measg  nan  trioblaidean  agus  nan  deuch- 
ainnean  a  thainig  orra,  bha  cuid  de  na  creid- 
mhich  a'  call  am  misnich  agus  a'  tuiteam  air 
falbh.  Anns  an  leabhar  so  tha  an  t-abstol 
Eoin  a'  feuchainn  ri  misneach  na  feadhnach  sin 
a  neartachadh,  agus  ag  innseadh  dhaibh  mu'n 
taisbeanadh  ghlormhor  a  thug  Dia  dha  air 
nithean  a  bha  ri  tachairt  ann  an  iiine  ghearr. 
Le  iomadh  sarnhfadh  tha  e  a'  cur  'n  an  cuimhne 
gu  bheil  cumhachd  Dhe  ag  oibreachadh  air 
taobh  a  shluaigh,  agus  gu  bheil  an  t-am  fagus 
anns  an  criochnaichear  laithean  am  broin. 
"  Biodh  na  naoimh,"  tha  e  ag  radh,  fo  dheagh 
mhisnich  ;  oir  saoraidh  an  Tighearn  as  an 
teanntachdaibh  iad  agus  rioghaichidh  iad  gu 
siorruidh  maille  ris  anns  an  lerusalem  Nuadh. 
Tha  an  Tighearn  a'  rioghachadh  ;  criothnaich- 
eadh  an  talamh  :  tha  an  Tighearn  a'  riogh- 
achadh ;  deanadh  na  naoimh  gairdeachas  " — 
is  e  sin  suim  na  tha  an  t-abstol  Eoin  ag  radh 
anns  an  leabhar  so. 

Tha  an  litir  a  sgriobh  e  chum  nan  seachd 
eaglaisean  a'  toiseachadh  anns  an  doigh 
abhaisteach,  "  Gras  dhuibh  agus  sith  o'n  Ti 
a  tha,  agus  a  bha,  agus  a  tha  ri  teachd,  agus  o 
losa  Criosd,  an  fhianuis  fhior,  an  ceud-ghin  o 
na  marbhaibh,  agus  uachdaran  righrean  na 
talmhainn."  Ach  cha  luaithe  a  dh'  ainmich 
Eoin  an  t-ainm  naomh  a  tha  os  cionn  gach 
ainm  na  leum  a  chridhe  le  solas,  leig  e  am 
peann  as  a  laimh,  agus  bheannaich  e  an  t-ainm 
naomh,  ag  radh,  Dhasan  aig  a  bheil  gradh 
dhuiyin,  agus  a  dh'  ionnlaid  sinn  0  ar  peacaidhean 
le  fhuil  fein,  agus  a  rinn  rioghachd  dhinn,  sagar- 
tan d'a  Dhia  agus  d'a  Athair ;  dhasan  gun 
robh  a'  ghlbir  agus  a'  chumhachd  gu  saoghal 
nan  saoghal. 

Chan'eil  e  furasd  a  radh  ciod  an  ire  a  rainig 
na  deisciobuil  ann  an  eolas  spioradail  aig  an 
am  anns  an  do  chuireadh  losa  gu  bas,  ach  tha 
e  furasda  gu  leor  fhaicinn  gu'n  d'  fhas  agus 
gu'n  d'  abaich  iad  gu  h-anabarrach,  an  eolas 
agus  an  creideamh,  an  deidh  dha  eirigh  o  na 
marbhaibh.     Thainig  iad  gu  bhi  creidsinn  ann 


an  diadhachd  losa  uigh  ar  n-uigh,  agus  is 
docha  nach  b'  urrainn  dhaibh  fein  innseadh 
ciamar.  Cha  b'  ann  mar  Dhia  a  b'  aithne 
dhaibh  e  an  toiseach  ach  mar  dhuine  ;  ghradh- 
aich  iad  e  mar  charaid  fada  m'  an  do  thoisich  iad 
air  aoradh  a  dheanamh  dha  mar  Thighearn  agus 
mar  Dhia.  Tha  eadar-dhealachadh  mor  eadar 
na  smuaintean  a  bha  Eoin  ag  altrum  mu  losa 
anns  na  laithean  anns  an  robh  iad  ag  imeachd 
comhla  ann  an  Galile  agus  na  smuaintean 
a  bha  e  ag  altrum  uime  ann  am  Patmos, 
bliadhnachan  an  deidh  'aiseirigh.  An  taobh 
a  mach  do  Mhuire  cha  robh  neach  air  an 
t-saoghal  d'am  b'  aithne  losa  na  b'  fhearr 
na  Eoin.  B'  aithne  dha  fuaim  a  ghutha  ; 
b'  aithne  dha  coslas  aodainn  is  dath  a  shiil  ; 
b 'aithne  dha  a  dhoigh-labhairt  agus  a  dhoigh- 
coiseachd  ;  agus  shaoileamaid  gu'n  tugadh  e 
tarruing  air  na  nithean  sin  an  uair  a  thoisich 
e  air  innseadh  mu'n  t-sealladh  a  chunnaic  e 
air  Criosd  ann  am  Patmos.  Shaoileamaid 
gu'm  biodh  an  Criosd  a  chunnaic  e  ann  am 
Patmos  car  coltach  ri  Mac  an  duine  a  bha 
maille  ris  ann  an  Galile.  Ach  an  aite  aire  a 
luchd-leughaidh  a  shocruchadh  air  coslas 
losa  mar  b'  aithne  dha  e  ann  an  laithean 
fheola,  tha  an  t-abstol  a'  cur  nan  nithean  sin 
uile  as  an  t-sealladh,  agus  ag  innseadh  uime 
ann  an  doigh  a  tha  a'  nochdadh  gu  soilleir  nach 
b'ann  a  reir  na  feola  a  b'  aithne  dha  e  a  nis, 
ach  ann  an  cumhachd  a  dhiadhachd.  "  Bha 
a  cheann  agus  fhalt  geal  mar  oluinn  ghil,  agus  a 
shiiilean  mar  lasair  theine,  agus  a  chasan  cosmhuil 
ri  umha  florghlan,  agus  a  ghuth  mar  tkoirm 
mhoran  uisgeachan.  Agus  bha  aige  'n  a  laimh 
dheis  seachd  reultan  :  agus  claidheamh  geur 
da  fhaobhair  a'  teachd  a  mach  as  a  bheul,  agus 
a  ghnids  mar  a'  ghrian  a'  dealrachadh  'n  a 
Ian  neart." 

Mar  bha  na  bliadhnachan  a'  dol  seachad 
bha  eolas  Eoin  air  a  Shlanuighear  a'  fas  ; 
bha  e  a'  faicinn  gloir  os  cionn  gloire  is 
doimhneachd  an  deidh  doimhneachd  ann  an 
diomhaireachd  a  naduir  agus  a  theagaisg. 
Cha  b'  e  Criosd  iir  a  chunnaic  e  anns  an  eilean 
ach  an  Criosd  a  b'  aithne  dha  cheana,  ann  an 
doigh  a  bu  shoilleire.  An  uair  a  bha  iad 
comhla  anns  an  t-seomar  uachdrach  leag 
an  t-abstol  a  cheann  air  uchd  a  Mhaighstir, 
ach  'nuair  a  chunnaic  e  am  Maighstir  ceudna 
ann  am  Patmos,  ann  an  staid  a  ghloire  agus 


2 


SAGARTAN  DO  DHIA 


ann  an  cumhachd  'aiseirigh,  thuit  e  sios  aig 
a  chasan  ann  an  riochd  mairbh.  Ann  an 
laithean  f  heola  thug  e  gaol  do  losa  mar  charaid 
agus  mar  bhrathair  ;  ach  a  nis  chaidh  na  seann 
nithean  sin  seachad,  is  tha  e  a'  deanamh 
aoraidh  dha  mar  a  Thighearn  agus  a  Dhia, 
a'  taomadh  a  mach  a  chridhe  'n  a  lathair  le 
laoidh-bhuidheachais — Dhasan  aig  a  hheil  gradh 
dkuinn,  agus  a  dh'  ionnlaid  sinn  o  ar  peacaidhean 
'na  fhuil  fein,  agus  a  rinn  rioghachd  dhinn, 
sagartan  do  Dhia  agus  d'a  Athair,  dhasan  gun 
rohh  a'  ghlbir  agus  a'  chumhachd  gu  saoghal 
nan  saoghal. 

Cha  b'  urrainn  Eoin  facal  brosnuchaidh  a 
b'  fhearr  a  labhairt  ris  an  fheadhainn  a  bha  a' 
call  am  misnich,  na  gradh  Chriosd  dhaibh  a 
chur  'n  an  cuimhne.  Is  e  dochas  is  misneach 
chreidmheach  nach  failnich  a  ghradh-san. 
Faodaidh  mathair  leanabh  a  cuim  a  dhichuimh- 
neachadh  ach  cha  dichuimhnich  Criosd  a 
shluagh.  Tha  iad  gearrte  air  dearnaibh  a 
laimhe,  agus  cha  chaill  e  aon  de  na  thug 
'Athair  dha.  "  Dealaichidh  na  sleibhtean  ri 
am  bunaitean  agus  atharraichear  na  beanntan 
as  an  aite,  ach  cha  dealaich  mo  choibhneas 
riut-sa,  is  chan  atharraichear  comh-cheangal 
mo  shith,"  deir  an  Tighearna. 

Bha  fios  aig  Eoin  gu'n  toir  daoine  urram  is 
aoradh  do'n  Tighearn  anns  an  tomhas  anns  a 
bheil  faireachduinn  aca  air  na  tiodhlacan  a 
tha  iad  a'  sealbhachadh  bhuaith,  agus  tha  e 
mar  sin  a'  dol  air  aghaidh  gu  bhi  cur  an 
cuimhne  a  luchd-leughaidh  cuid  de  na  beann- 
achdan  a  tha  sruthadh  o  ghradh  Chriosd, 
"  Dhasan  a  ghradhaich  sinn,  agus  a  dh"  ioyuilaid 
sinn  0  ar  peacaidhea?i  'n  a  fhuil  fein."  Ann  a 
bhi  'g  radh  gu  bheil  Criosd  a'  toirt  maitheanas 
am  peacaidhean  d'a  shluagh,  chan  'eil  Eoin 
a'  teaffasg;  ach  an  fhirinn  a  chual  e  le  chluasan 
fein  iomadh  uair  o  bhilean  losa.  'Nuair  a 
shin  e  an  cupan  d'a  dheisciobuil  aig  an  t-suipeir 
thubhairt  e  riu,  "  Olaibh  uile  dheth,  oir  is  i 
so  fuil  a'  chumhnant  agam-sa,  a  dhoirtear  air- 
son  mhoran  chum  maitheanas  pheacaidhean." 
Tha  an  fhirinn  so  air  a  teagasg  cho  soilleir 
anns  an  Tiomnadh  Nuadh  's  nach  gabh  i 
foluch  ;  agus  b'e  an  soisgeul  leis  an  do  choisinn 
Pol  na  cinnich  an  soisgeul  a  fhuair  e  air  tiis. 
Gun  d'  fhuair  Criosd  has  air  son  ar  peacaidhean 
a  reir  nan  sgriobtur." 

Is  e  maitheanas  pheacaidhean  an  tiodhlac 
as  priseile  as  urrainn  Dia  a  thoirt  do  dhaoine, 
agus  a  dh'  aindeoin  ciod  a  their  an  saoghal, 
oibrichidh  maitheanas  naomhachd  ann  am 
beatha  na  feadhnach  a  fhuair  maitheanas, 
oir  tha  caomhalachd  Dhe  ann  a  bhi  sealltuinn 
thairis  air  an  cionta  a'  leaghadh  cruas  an 
cridhe  agus  a'  diisgadh  taingealachd  annta 
a  bhrosnuicheas  iad  gu  seirbhis  a  dheanamh 
do'n  Tighearna  le'n  uile  chridhe.  Tha  e 
cho  miorbhuileach  gu'n  cuireadh  Dia  sgaradh 


eadar  an  duine  agus  a  pheacaidhean  le  facal 
a  ghrais,  's  a  tha  e  gu'n  cumadh  e  na  reultan 
'n  an  ciirsa  linn  as  deidh  linn  le  facal  a 
chumhachd.  Chan  urrainn  peann  no  teanga 
labhairt  air  maitheanas  Dhe  mar  bu  choir, 
no  an  t-sith  agus  an  t-saorsa  a  tha  'ga  leantuinn 
a  chur  an  ceill.  Cha  tuigear  so  ach  leo-san 
a  dh'  fhiosraich  e,  ach  togaidh  iadsan  uile 
a  fhuair  trocair  o  Dhia  an  guth  maille  ri  Eoin 
agus  ris  na  naoimh,  agus  seinnidh  iad  laoidh 
bhuidheachais,  "  dhasan  a  ghradhaich  sinn  agus 
a  dh'  ionnlaid  sinn  a  ar  peacaidhean  'n  a  fhuil 
fein." 

Tha  an  t-abstol  a'  cur  gradh  Chriosd  air 
thoiseach,  oir  is  e  an  gradh  sin  an  tobar  as  a 
bheil  uile  bheannachdan  ar  slainte  a'  sruthadh  ; 
'n  a  dheidh  sin  tha  e  ag  ainmeachadh  aon 
de  na  tiodhlacan  a  tha  creidmhich  a'  sealbh- 
achadh mar  thoradh  a  ghraidh  ;  ach  tha 
e  dol  air  aghaidh  gu  bhi  'g  innseadh  mu'n 
inbhe  ard  is  urramach  dh'ionnsuidh  a  bheil 
Criosd  a'  togail  na  feadhnach  a  fhuair  maith- 
eanas ; — rinn  e  rioghachd  dhinn,  sagartan  do  Dhia 
agus  d'a  Athair. 

Bha  cuimhne  aig  Eoin  air  na  briathran  a 
labhair  Dia  ri  cloinn  Israeli,  "  Ma  ghleidheas 
sibh  mo  chomh-cheangal,  bidh  sibh  dhomhsa 
'n  ur  n-ionmhas  sonruichte  os  cionn  nan  uile 
shluagh  ;  bidh  sibh  dhomhsa  'n  ur  rioghachd 
shagartan  agus  'n  ur  cinneach  naomh."  Exod. 
xix.  5.  Chan  e  mhain  gu'm  fireanaich  Dia 
an  dream  a  ghairmeas  e,  ach  gloraichidh  e 
iad  mar  an  ceudna.  Tha  e  a'  toirt  d'a  shluagh 
sochairean  is  coraichean  nach  'eil  aig  maithean 
an  t-saoghail  ;  tha  iad  'n  an  teaghlach  rioghail, 
'n  an  oighreachan  air  Dia,  agus  a'  gluasad 
ann  an  saorsa  ghlormhor  a  chloinne.  Anns 
na  seann  laithean  agus  fo'n  t-seann  chiimh- 
nanta  bha  na  sagartan  ann  an  daimh  a 
bu  dliiithe  ri  Dia  na  bha  an  corr  de'n  t-sluagh, 
agus  bha  an  rathad  fosgailte  dhaibh  do'n 
ionad  naomh  ;  ach  le  bhas  fein  bhris  Criosd 
sios  am  balla-meadhoin  a  bha  eadar  daoine  is 
Dia  agus  choisrig  e  d'a  shluagh  slighe  nuadh 
is  bheo  a  steach  do'n  ionad  as  ro  naoimhe. 

Fo'n  chiimhnanta  nuadh  tha  sluagh  an 
Tighearna  uile  'n  an  sagartan  ;  oir  tha  an 
t-slighe  fosgailte  dhaibh  gu  Dia,  agus  tha 
cead  aca  tighinn  'n  a  lathair  agus  amharc 
air  a  ghloir  le  aghaidh  gun  fholach. 

Is  e  so  an  smuain  a  bha  ann  an  inntinn  Eoin 
'nuair  a  labhair  e  umpa  mar  shagartan. 
Bha  e  a'  smuaineachadh  air  sluagh  an  Tighearna 
mar  dhaoine  a  tha  air  an  gairm  gu  dreuchd 
ard,  a  tha  air  an  cur  air  leth  gu  seirbhis  Dhe, 
a  tha  air  an  dealachadh  o'n  t-saoghal,  agus 
a'  mealtainn  sior  cho-chomunn  ris  an  Righ 
a  ghairm  agus  a  sheulaich  iad.  Is  mor  agus 
priseil  an  t-sochair  e,  gu'm  biodh  rathad 
fosgailte  daonnan  aig  creidmhich  gu  lath- 
aireachd  an  Righ,  ach  ciod  a'  ghne  dhaoine  a 

bu  choir  a  bhi  aimta-san  aig  a  bheil  an  t-sochair 
so  ?  Cha  sagart  fior  neach  sam  bith  ach  neach 
aig  a  bheil  lamhan  glan  is  caithe-beatha  naomh. 
Chan'eil  ann  an  sagartachd  gun  naomhachd 
ach  an  t-ainm  gun  an  tairbhe.  Tha  iadsan 
a  tha  da-rireadh  'n  an  sagartan  do  Dhia  air 
an  sgeadachadh  ann  an  trusganaibh  geala, 
agus  is  e  maise  na  naomhachd  an  trusgan 
geal.  Tha  gloir  Dhe  is  gloir  an  duine  a' 
coinneachadh  ann  an  nadur  na  feadhnach 
sin  a  tha  'n  an  sagartan  fior.  Tha  iad  daonnan 
dliith  do  Dhia,  oir  tha  iad  a'  deanamh  aoraidh 
dha  gun  sgur  ;  ach  tha  iad  mar  an  cendna 
dhith  d'an  co-  chreutairean  oir  tha  iad  comasach 
air  CO-  f  hulangas  a  bhi  aca  r'an  anmhuinneachd. 
Is  e  sagartan  an  Tiomnaidh  Nuaidh,  iadsan 
aig  a  bheil  gradh  do  Dhia  is  gradh  do  dhaoine  ; 
iadsan  a  tha  naomh  is  iriosal  is  glan  'n  an 
cridhe  ;    iadsan  a  tha  caomhail  is  trocaireach, 


iadsan  aig  a  bheil  spiorad  na  h-iirnuigh  is 
spiorad  na  sithe,  iadsan  aig  a  bheil  eud  air 
taobh  an  Tighearn  agus  a  shaothraicheas 
'n  a  sheirbhis.  Is  e  sin  toradh  an  Spioraid, 
an  toradh  ris  a  bheil  diiil  aig  Criosd,  Ceann 
na  h-eaglais,  o  bheatha  nan  daoine  a  ghra- 
dhaich  e,  agus  a  dh'  ionnlaid  e  o'm  peacaidhean 
'n  a  fhuil  fein,  agus  d'an  do  rinn  e  sagartan 
do  Dhia  agus  d'a  Athair. 

'Nuair  a  shocruich  inntinn  an  abstol  Eoin 
air  na  tiodhlacan  beannaichte  a  bhuilich 
Criosd  air  a  shluagh  ;  'nuair  a  bheachd-smuain- 
ich  e  air  gradh  an  t-Slanuigheir,  air  an 
t-saorsa  a  choisinn  e  dhaibh  le  fhulangas  fein, 
agus  air  an  inbhe  ard  dh'  ionnsuidh  an  do 
ghairm  e  iad,  chan'eil  e  iongantach  gu'n  do 
lionadh  a  chridhe  le  taingealachd  is  moladh,  agus 
gu'n  do  sgriobh  e,  "  Dhasan  gun  rohh  a  ghlbir 
agus  a  chumhachd  gu  saoghal  nan  saogkal." 


Anns  a'  Choille  Bheithe 


GED  tha  suilean  geura  aig  muinntir  Chille- 
sgumain  gus  failingean  agus  lochdan  each 
a  cheile  a  chomharrachadh  cha  chuala  mi 
riamh  dad  a  bu  mhiosa  air  a  chur  as  leth 
Eachainn  Mhic  Gilleathain,  am  foirfeach  ban 
mar  theirteadh  ris,  na  gu'm  b'  annasach  an 
ni  e  duine  cho  ionraic  ris  a  bhi  cho  gaolach 
air  ceol.  Ged  nach  robh  aithrichean  Chille- 
sgumain  cho  fada  an  aghaidh  ciuil  's  a  bha 
aithrichean  Rois,  agus  na  Tuathaich  am  bith- 
eantas,  bha  cho  mhaith  leo  nach  biodh  foirfich 
na  h-eaglais  co  dhiii  a'  cluich  air  piob  no  air 
fidhill.  Ach  ged  nach  biodh  Eachann  Mac 
Gilleathain  a'  cluich  air  a'  phiob  bhiodh  e  a' 
cluich  air  an  fhidhill,  agus  air  leth-dusan  de 
innealan  neonach  eile  a  bha  aige  ;  ach  ma 
bhitheadh,  cha  do  rinn  sin  cron  dha  riamh  ann 
an  siiilean  a'  choimhthionail,  oir  bha  fhios  aca 
nach  robh  duine  eile  an  Cille-sgumain  a  b' 
ionraice  cridhe  na  e,  no  bu  dliiithe  a  bha 
gluasad  maille  ri  Dia. 

B'e  an  da  ni  anns  an  robh  a  chridhe,  iirnuigh 
agus  ceol.  Moch  agus  anmoch,  agus  seachd 
uairean  eadar  na  trathan,  bhiodh  e  air  a  ghliiin- 
ean  anns  an  tigh-ghreusachd  ag  iirnuigh  ri 
Dia.  An  uair  a  chluinneadh  e  gu  robh  balach 
no  caileag  og  a'  fagail  Chille-sgumain  a  dhol 
'g  an  cosnadh  do  Ghlaschu  no  do  bhaile-mor  eile 
sgriobhadh  e  an  ainm  air  bord  le  cailc  los 
cuimhne  a  chumail  orra  'na  urnuighean.  Mar 
so  bha  eadar-ghuidhe  agus  athchuingean  Each- 
ainn a'  dol  suas  gu  Dia  air  son  oigridh  nach  robh 
air  an  cuimhneachadh  le  am  parantan  fein  ann 
an  iirnuigh. 

Ach  O  !  an  gaol  a  bha  aig  an  duine  ud  air 
ceol  !  Bha  e  duthchasach  dha  air  an  da 
thaobh  ;  bha  fuil  bhard  is  chlarsairean  is 
phiobairean  ann  gus  an  ochdamh  glim.     Anns 


na  maduinnean  earraich  bu  sholas  leis  eirigh 
leis  a'  ghrein,  a  dhol  a  mach  a  dh'  eisdeachd  ris 
na  h-eoin  bheaga  a'  seinn  laoidhean  do'n 
Chruithear  ;  aig  na  h-amannan  sin  bhiodh  e  a' 
deanamh  fhacal  'n  a  inntinn  fein  a  fhreagradh 
do  na  fuinn  a  bha  aig  na  h-eoin. 

Bha  aon  no  dha  de  na  foirfich  eile  anns  an 
t-seisean  nach  robh  idir  toilichte  gu  robh 
Eachan  Mac  Gilleathain  cho  gaolach  air  an 
fhidhill,  gu  sonruichte  dithis  a  bha  air  ur 
thighinn  do  Chille-sgumain,  Uilleam  MacLeoid, 
a  bhuineadh  do  Leodhas,  agus  Alasdair  Ros, 
am  buidsear,  a  thainig  a  Inbhir  Pheofharan. 
Bhiodh  iad  a'  sealltainn  air  gu  maith  gruamach 
anns  an  t-seisean,  agus  a'  gabhail  gach  cothrom 
a  gheibheadh  iad  air  naigheachdan  fada-thall 
innseadh  mu  aithrichean  agus  mu  dhiadhairean 
Rois  ;  ciod  a  thuirt  Alasdair  Gearr  mu  fhidh- 
lear  a  bha  am  Bun  Ilidh,  no  ciod  a  thuirt  Mac 
Rath  Mor  mu  bhoirionnach  anns  a'  Chomraich 
a  chaidh  air  snamh  air  la-traisg,  no  ciod  a 
thuirt  an  t-Ollamh  Ceanaideach  mu  fhear  ann 
an  Ros-cuithnidh  nach  robh  coltach  ri  daoine 
eile.  Ach  cha  chuala  muinntir  Chille-sgumain 
mu  Alasdair  Gearr  riamh  ;  cha  deachaidh 
fhuaim  na  b'  fhaide  mu  dheas  na  Inbhir  Nis, 
agus  mar  sin  cha  robh  ann  ach  saothair  dhiomh- 
ain  do  Uilleam  Mac  Leoid  agus  do  Alasdair 
Ros  a  bhi  ag  innseadh  naigheachdan  uime. 


An  uair  a  thoisich  an  cogadh,  am  measg  nan 
daoine  eile  a  chaidh  do'n  arm  a  Cille-sgumain, 
chaidh  mac  Eachainn  Mhic  Gilleathain  ann. 
An  deidh  dha  bhi  greis  anns  an  Fhraing  chuir- 
eadh  do'n  Eiphit  e  ;  as  an  Eiphit  chuireadh  do 
Mhesopotamia  e,  far  an  robh  e  gus  an  do 
chriochnaich   an   cogadh.    Bha   e  fhein   agus 

seachd  saighdearan  Breatunnach  air  am  fagail 
ann  am  baile  beag,  gus  siiil  a  chumail  air  na 
h-Arabaich  agus  gus  a  bhi  'n  an  cluasan  do'n 
arm.  Bha  iad  a'  dol  a  mach  's  a  stigh  am  measg 
muinntir  an  aite  ;  uigh  ar  n-uigh  dh'  fhas  na 
saighdearan  agus  na  h-Arabaich  gu  maith  mor 
aig  a  cheile.  Tha  e  nadurra  do  na  Gaidheil  co 
dhiu  faotainn  suas  gu  luath  ri  cinneach  eile 
agus  an  tuigsinn  ;  cha  robh  gin  de  na  saigh- 
dearan Breatunnach  a  b'  fhearr  leis  na  h- 
Arabaich  na  Niall  Mac  Gilleathain  ;  dh' 
fhosgail  iad  an  cridheachan  dha  cho  mhaith  ri 
an  dors  an. 

Bha  aon  teaghlach  sonruichte  ann  ris  an  robh 
e  anabarrach  coibhneil  is  truacanta,  teaghlach 
anns  an  robh  Ian  an  tighe  de  chloinn.  Bha 
iad  bochd  bochd  ;  an  casa  dubha  cho  caol  ri 
cas  spainne,  agus  gun  ach  an  craicionn  a'  comh- 
dach  an  cnamh.  Bha  barrachd  bidh  air  a  chur  a 
mach  do  na  saighdearan  na  b'  urrainn  iad 
uisneachadh,  is  bhiodh  Niall  Mac  Gilleathain 
a'  gleidheadh  gu  ciiramach  gach  corr  a  bhiodh 
air  fhagail,  agus  'g  a  thoirt  do'n  chloinn  ud  ; 
caise  agus  briosgaidean  agus  tarbh-fheoil  air 
am  measgadh  anns  an  aon  phoit.  Ach  is 
maith  an  cocair  an  t-acras  ;  am  beagan  iiine 
thoisich  a'  chlann  air  fas  agus  air  fas  reamhar, 
agus  m'an  d'  fhag  na  saighdearan  Breatunnach 
am  baile  bha  fuil  na  cloinne  cho  laidir  teth  's 
gu'm  biodh  iad  a'  reiseadh  air  feadh  an  f hasaich 
mar  gu'm  faiceadh  tu  buaile  ghamhna  a  bha 
air  an  geamhrachadh  gu  maith  air  an  leigeil  a 
mach  air  maduinn  ghrianach  earraich. 

An  uair  a  bha  Niall  Mac  Gilleathain  a' 
tighinn  dhachaidh  chuir  athair  agus  mathair 
na  cloinne  bocsa  beag  'n  a  laimh,  ag  radh  ris, 
"  Tha  sinne  bochd,  ach  bu  mhaith  leinn  fhios  a 
bhi  agad  gu  bheil  gaol  againn  air  a'  choigreach 
a  bha  coibhneil  ris  a'  chloinn.  Anns  a'  bhocsa 
so  tha  inneal-chiiiil  a  bha  aon  uair  ainmeil  ; 
inneal-chiuil  a  tha  anns  an  teaghlach  againne 
o  chionn  da  mhile  bliadhna,  ach  chan  'eil  duine 
beo  anns  an  diithaich  an  diugh  as  urrainn  an 
inneal  a  chluich.  Am  bi  an  coigreach  cho 
maith  agus  am  bocsa  so  a  ghabhail  bhuainn, 
a7i  dochas  gum  mair  a  theaghlach  da  mhlle 
bliadhna  anns  an  tir  thall  a  tha  iad  a'  sealbhach- 
adh  ?  " 

Thug  Niall  Mac  Gilleathain  taing  dhaibh  ; 
an  sin  bheannaich  iad  each  a  cheile  anns  an 
dealachadh,  iadsan  a'  beannachadh  a'  choigrich 
an  ainm  Allah  agus  a'  cromadh  an  cinn,  is  esan 
'g  am  beannachadh-san  an  ainm  Athair  ar 
Tigheai-n  losa  Criosd.  An  uair  a  thainig  e 
dhachaidh  thug  e  am  bocsa  d'a  athair,  agus  dh' 
innis  e  dha  facal  air  fhacal  mar  thubhairt  an 
t-Arabach  ris.  Ach  ged  dh'  fheuch  Eachann 
Mac  Gilleathain  ris  an  inneal-chiuil  a  chur  ri 
cheile  a  dh'  fheuchainn  an  gabhadh  ceol  a 
thoirt  aisde,  dh'  fhairtlich  e  air  gu  buileach. 
lomadh  is  iomadh  uair  chuireadh  e  seachad  a' 


chuid  a  b'  fhearr  de'  n  latha,  a'  corramheurachd 
nam  bioran  agus  nan  teudan  a  bha  anns  a' 
bhocsa,  agus  muinntir  Chille-sgumain  a'  feith- 
eamh  ri  brogan  a  chuir  iad  thuige  'g  an  caradh. 


An  ath  bhliadhna,  an  deireadh  an  fhoghair, 
thainig  da  dhuine  dhubh  do  Chille-sgumain, 
fear  dhiubh  a'  reic  unnainnean  agus  am  fear 
eile  a'  reic  uaireadairean  is  speuclairean  is 
trealaich  eile.  Ged  bha  iad  dorcha  anns  a' 
chraicionn  agus  ged  theirteadh  daoine  dubha 
riu,  cha  b'  ann  de  shliochd  Ham  a  bha  iad  idir  ; 
bhuineadh  iad  do'n  Eiphit.  Bha  an  t-sid  fuar 
aig  an  am  ;  cha  robh  air  na  h-Eiphitich  ach 
aodach  tana,  is  bhuaileadh  iad  le  cheile  le 
droch  thinneas,  an  dara  fear  le  pneumonia  agus 
am  fear  eile  le  fiabhrus  loinidh.  Dh'  iarr 
Uilleam  Mac  Leoid  an  cur  air  falbh  do'n  Oban, 
ach  thubhairt  Eachann  Mac  Gilleathain  gu'm 
biodh  na  daoine  marbh  m'an  ruigeadh  iad  an 
t-Oban,  agus  gu'm  b'  fhearr  feuchainn  ri 
cobhair  a  dheanamh  orra  far  an  robh  iad.  Cha 
ghabhadh  am  baillidh  gnothuch  riu,  no  Tom 
Elliot  anns  an  tigh-osda,  no  Alasdair  Ros,  am 
biiidsear,  ach  dh'  iarr  Eachann  Mac  Gilleathain 
air  a'  chonastabal  agus  air  a'  chleireach  aig 
Bord  nam  Bochd  an  toirt  do'n  tigh  aige-san, 
agus  gu'n  tugadh  e  leaba  do  na  daoine  truagha. 

Sin  a  rinneadh.  Bha  iad  ann  an  tigh  Each- 
ainn  Mhic  Ghilleathain  suas  ri  ceithir  miosan, 
agus  fad  na  h-liine  sin  dh'eiridinn  e  iad  mar 
gu'm  b'e  fhuil  is  fheoil  fein  a  bha  annta,  a' 
caithris  iomadh  oidhche  ri  taobh  an  leapachan. 
An  uair  a  chaidh  iad  na  b'  fhearr  bhiodh  iad 
air  uairean  a'  dol  do'n  tiffh-srhreusachd  far  am 
biodh  Eachann  ag  obair.  La  de  na  laithean  a 
chaidh  fear  dhiiibh  a  steach  bha  am  bocsa  aig  . 
Eachann  air  a  ghliiin  agus  e  a'  feuchainn  ris  | 
an  inneal-chitiil  a  chur  air  ghleiis.  An  uair  a 
chunnaic  an  t-Eiphiteach  an  rud  a  bha  anns  a' 
bhocsa  sheas  a  dha  shuil  'na  cheann  is  dh'  fhas 
aodann  mar  gu'm  biodh  aodann  mairbh.  Bha 
e  air  chrith  mar  gu'm  biodh  duine  a  chunnaic 
tamhasg. 

"  C'aite,"  ars'  esan,  "  an  d'  fhuair  sibh  sin  ?  " 

Dh 'innis  Eachann  Mac  Gilleathain  dha  mar 
fhuair  Niall  a  mhac  am  bocsa  ud  ann  am 
Mesopotamia. 

"  Sin  agaibh,"  ars'  an  t-Eiphiteach,  "  inneal- 
chiuil  as  sine  agus  as  iongantaiche  a  tha  air  an 
t-saoghal,  ach  a  mhain  companach  dhi  a  tha 
ann  an  tigh  m'  athar  ann  am  baile  Mhartumba 
anns  an  Eiphit.  An  uair  a  bha  Heman  mac 
loeil  air  cheann  na  coisir-chitiil  anns  an  teampull 
an  Jerusalem  bha  seinneadair  aige  a  bha  cho 
binn  's  nach  mor  gu'm  b'urrainn  do  na  sagartan 
eisdeachd  ris  a  chionn  gu'n  leaghadh  a  ghuth  an 
cridheachan  'n  an  com.  Chan  e  mhain  gu  robh  e 
maith  air  seinn  ach  bha  grinneas  anabarrach 
air  a  laimh,  is  bha  ealadhain  aige  air  innealan- 

ciiiil  a  dheanamh  nach  robh  aig  duine  eile  ann 
an  lerusalem.  Rinn  e  da  inneal-chiuil  nach 
fhacas  agus  nach  cualas  riamh  an  leithid,  oir 
bha  a'  bhuaidh  iongantach  so  aca  gu'n  cuireadh 
iad  gach  duine  no  creutair  a  chluinneadh  iad 
a  dhannsadh,  ge  b'  oil  leo.  Fad  nan  ceudan 
bhadhna  bha  na  h-innealan  air  an  gleidheadh 
gu  curamach  ann  an  teaghlach  Hemain,  an 
t-athair  ag  innseadh  d'a  mhac  bu  shine  mu'n 
bhuaidh  iongantach  a  bha  annta  agus  a'  toirt 
eolas  diomhair  dha  ciamar  a  ghabhadh  iad 
cluich.  Ach  uair  a  thainig  righ  coimheach  o'n 
aird  an  Ear  a  thoirt  leir-sgrios  air  lerusalem 
bha  teaghlach  Hemain  air  an  ruagadh  air 
falbh,  triiiir  dhiubh  air  an  toirt  'n  am  priosanaich 
do  Mhesopotamia  agus  am  fear  bu  shine  air  a 
chur  air  theicheadh  do'n  Eiphit.  Anns  a' 
chabhaig  cha  d'  fhuair  am  mac  bu  shine  ach 
an  aon  inneal  a  thoirt  leis  ;  tha  an  inneal  sin 
againne  fhathast  ann  an  tigh  m'  athar  am 
Martumba.  Lean  ar  teaghlach-ne  creideamh 
ar  n-aithrichean  ;  tha  sinn  ag  aoradh  do 
lehobhah,  agus  cha  do  chailleadh  riamh  eolas 
air  an  doigh  anns  an  gabh  an  inneal  cluich. 
Am  brathair  a  lean  ris  an  inneal  eile  agus  a 
thug  leis  i  do  Mhesopotamia,  cha  b'  aithne  dha 
ciamar  a  chluichteadh  i,  no  dad  eile  uimpe  ach 
a  mhain  gu'n  robh  i  sean.  Cha  chuala  sinn 
riamh  ciod  a  dh'  eirich  do'n  mheur  eile 
de  theaghlach  Hemain  o  chionn  nan  ceudan 
bliadhna,  ach  a  cheart  cho  luath  's  a  chunnaic 
mo  shiiil  am  bocsa  dh'  aithnich  mi  gur  e  so 
companach  na  h-inneil  againn  fein,  a  bha  air 
chall  o  chionn  nan  ceudan  bliadhna." 

Gus  naigheachd  fhada  a  dheanamh  goirid, 
cha  tugadh  an  t-Eiphiteach  leis  am  bocsa 
dhachaidh  ged  dh'  iarr  Eachann  Mac  Gilleathain 
air  sin  a  dheanamh,  a  chionn  gu'm  b'  ann  d'a 
dhaoine  a  bhuineadh  e  gu  ceart.  Thubhairt  e 
gu'm  bu  bheag  an  tabhartas-buidheachais  e 
an  eiric  a  choibhneis  a  fhuair  e  fein  agus  a 
chompanach  ann  an  tigh  a'  ghreusaiche,  agus 
a  thuilleadh  air  sin,  thubhairt  e  gu'n  ionnsaich- 
eadh  e  dha  ciamar  a  chuireadh  e  an  inneal  ri 
cheile,  agus  ciamar  a  chluicheadh  e  i,  agus  gu'n 
innseadh  e  a  h-ainm  dha  ann  an  litrichean  Eahhra 
ann  an  cagar. 


Ma  bha  muinntir  Chille-sgumain  air  uairean 
a'  feitheamh  seachduin  ri  brogan  a  bha  'g  an 
caradh  aig  a'  ghreusaiche  bhiodh  iad  a  nis  a' 
feitheamh  ceithir-la-deug,  oir  fhuair  Eachann 
Mac  Gilleathain  deideag  ur.  Ach  bha  e  'na 
dhuine  caomhail  cho  mhaith  ri  bhi  'na  dhuine 
ionraic,  is  bheireadh  e  an  fhior  aire  gu'n  robh 
na  dorsan  duinte  m'  an  gleusadh  e  an  inneal- 
chiuil,  air  eagal  gu'n  deanadh  e,  gun  fhios 
daibh,  culaidh-mhagaidh  de  sheanairean  Chille- 
sgumain,  no  rud  bu  mhiosa  air  fad,  de  mhnathan 
a'  bhaile. 


Ach  ged  bu  duine  ionraic  e  nach  deanadh 
cron  no  olc  air  a  cho-chreutairean  air  son  an  t- 
saoghail  bhaachridhe  Ian  abhacais  iscridhealais, 
agus  bu  ghasda  leis,  an  uair  nach  biodh  an 
corr  aige  ri  dheanamh,  a  bhi  sealltuinn  a  mach 
air  an  uinneig,  a'  gabhail  beachd  air  na  daoine 
a  bha  dol  seachad  agus  a'  smuaineachadh  ris 
fein  ciamar  a  shealladh  an  te  ud,  no  ciod  a 
theireadh  am  fear  ud,  na'n  tugadh  e  orra  stad 
air  beulaibh  an  tigh-osda  agus  toiseachadh  air 
dannsadh.  An  uair  a  chitheadh  e  mnathan 
statail  a'  seoladh  seachad  mar  longan  Tharsuis 
fo  Ian  an  cuid  aodaich,  bean  a'  Choirneil  agus 
bean  a'  bhancair,  no  fir  bheaga  a'  ruith  seachad 
le  cabhaig  dhian,  mar  nach  rachadh  an  saoghal 
air  aghaidh  as  an  eugmhais,  dheanadh  e  gaire 
beag  ris  fein  is  shineadh  e  a  lamh  gus  breith 
air  an  inneal-chiuil, — ach  anns  a'  mhionaid 
thairngeadh  e  air  ais  i,  ag  radh  fo  anail,  "  Dia 
a  thoirt  maitheanais  dhomh."  Ach  an  ath 
mhionaid  chitheadh  e  duine-eigin  eile  a  bheir- 
eadh air  a  lamh  a  shineadh  ris  an  inneal  a  ris, 
is  thigeadh  e  fa  dhruim  a'  gaireachduinn. 
Chan  'eil  siiilean  air  an  t-saoghal  cho  leirsin- 
neach  ri  suilean  naoimh,  gu  sonruichte  ma  tha 
rud  beag  de  chridhealas  ann.  Leughaidh  e 
daoine  beaga  driopail  agus  mnathan  mora 
statail  mar  gu'm  biodh  leabhar  fosgailte. 

Mile  agus  mile  uair  ghleus  Eachann  Mac 
Gilleathain  an  inneal  ud  gu  bhi  moladh  ainm 
an  Tighearna,  ach  ged  chuir  e  roimhe  nach 
cuireadh  e  i  gu  feum  a  bu  shuaraiche  na  bhi 
togail  fonn  nan  salm  tha  eagal  orm  nach  do 
chiim  e  a'  bhoid  sin  gu  buileach,  oir,  aon  uair 
CO  dhiu,  chuir  e  daoine  a  dhannsadh  leatha 
agus  gun  dannsa  'n  am  beachd.  So  mar  tha- 
chair. 

*  *  *  ■  *  * 

Bha  Uilleam  Mac  Leoid  agus  Alasdair  Ros 
fada  fada  an  aghaidh  ciiiil  is  dannsaidh  ;  bhiodh 
iad  gun  sgur  ag  iarraidh  air  an  t-seisean  riagh- 
ailt  laidir  a  dheanamh  nach  leigteadh  gu  bord 
an  Tighearna  fear  no  bean  air  bith  a  chunnacas 
aig  cuirm-chiuil,  no  aig  soiree,  no  aig  bal,  no 
aig  ceilidhean  an  W.  R.  I.,  far  am  biodh  cluich 
is  sugradh  saoghalta  a'  dol  air  aghaidh.  Thubh- 
airt Uilleam  Mac  Leoid  gur  e  dith  smachd  a 
bha  cur  na  h-eaglais  gu  truaighe  ;  nach  biodh 
cuisean  an  Albainn  mar  bha  iad  na'n  robh 
Maighstir  Ruairidh  beo  ;  gu  robh  cuimhne  aige 
air  la  a  bha  Maighstir  Ruairidh  a'  dion  nam 
bord  aig  comanachadh  ann  an  Cill  Oran,  agus 
gu'n  do  labhair  e  cho  laidir  smachdail  mu 
dhaoine  nach  robh  gu  buileach  dealaichte  o'n 
t-saoghal  's  nach  deachaidh  ach  deichnear  a  dh' 
ionnsuidh  a'  bhiiird  ged  bha  corr  agus  da  cheud 
deluchd-comanachaidhalathair.  "  Sinagaibh," 
ars'  esan,  agus  e  a'  sealltuinn  air  an  Urramach 
Niall  Mac  Pharlainn,  B.D.,  "  ministear  a  bha 
dileas." 

Cha    dubhairt    an    t-Urramach    Niall    Mac 

Pharlainn,  B.D.,  diog,  ach  ann  an  guth  ciuin 
seimh  thubhairt  Eachann  Mac  Gilleathain, 
"  Co  dha,  Uilleam,  a  bha  Maighstir  Ruairidh 
dileas  ?  " 

Ach  ged  bha  a'  cheist  so  air  am  beulaibh  uair 
no  dha  a  h-uile  bhadhna  bha  seisean  Chille- 
sgumain  mar  tha  an  eaglais  Chriosduidh  air 
fad  ;  bha  cuid  de  na  braithrean  de  aon  bheachd 
agus  cuid  dhiiibh  de  bheachd  eile. 

Ach  bha  Uilleam  Mac  Leoid  agus  Alasdair 
Ros  diorrasach  ;  seachduin  roimh  chomanach- 
adh  an  earraich,  an  uair  a  bha  ochdnar  de 
ghillean  agus  de  chaileagan  oga  air  beulaibh 
an  t-seisein  gu  bhi  air  an  gabhail  a  steach  mar 
luchd-comanachaidh,  cheasnaich  Uilleam  Mac 
Leoid  dithis  de  na  caileagan  cho  teann  goirid 
gruamach  mu  dhannsa  aig  an  robh  iad  ceithir- 
la-deug  roimh  sud  's  gu'n  deachaidh  na  cail- 
eagan a  chaoineadh.  An  uair  a  chaidh  na 
caileagan  a  mach  as  an  t-seisean  chaidh  Each- 
ann Mac  Gilleathain  a  mach  comhla  riii,  agus  e 
fhein  a'  caoineadh. 


An  oidhche  sin  cha  d'  fhuair  e  aon  lochd 
cadail ;"  am  maireach  shuidh  e  air  an  fhurm- 
ghreusachd  mar  b'abhaist,  ach  ma  shuidh  cha 
b'  ann  a  dh'  obair  ;  bha  seachran  'na  cheann 
fad  an  latha.  Ged  bha  tartar  agus  straighlich 
an  rathaid  'n  a  chluasan  cha  b'e  sin  idir  a  bha 
e  a'  cluinntinn  ach  meacanaich  nan  caileagan 
aig  an  robh  siiil  ri  aoibhneas  agus  feuch 
uamhas. 

Bha  am  btith  aiff  Alasdair  Ros  mu  choin- 


neamh  tigh  a'  ghreusaiche  ;  chitheadh  an 
greusaiche  a  h-uile  rud  a  bha  dol  air  aghaidh 
aig  a'  bhiiidsear.  La  de  na  laithean  chunnaic 
e  'n  an  seasamh  aig  an  dorus,  agus  iad  a' 
sealltuinn  os  an  cionn  air  bata-adhair  a  bha 
dol  seachad ;  am  buidsear  ;  Uilleam  Mac 
Leoid,  a  ghoistidh  ;  bean  a'  bhancair  is  measan 
beag  coin  aice  air  thaod  ;  agus  searbhanta  as 
an  tigh-osda  a  chaidh  a  dh'  iarraidh  mharagan 
dubha  do  fhear-siubhail  a  bha  gaolach  orra. 
An  uair  a  chunnaic  an  greusaiche  am  bannal 
ud  ag  amharc  air  na  speuran,  rinn  e  gaire  beag 
ris  fein,  dh'  fhosgail  e  an  dorus  agus  an  uinneag 
gu  failidh,  is  shin  e  a  lamh  a  dh'  iarraidh  na 
cruit-chiiiil.  An  sin  chumiacas  an  Cille-sgumain 
rud  neonach  nach  fhacas  riamh  roimhe  is 
theagamh  nach  fhaicear  gu  brath  tuilleadh,  da 
fhoirfeach  a'  dannsadh  air  a'  mheadhon-la. 
Mar  gu'n  rachadh  an  aon  saighead  annta,  leum 
a  cheathrar  ud  an  achlaisibh  a  cheile,  Uilleam 
Mac  Leoid  agus  greim  aige  air  bean  a'  bhancair, 
Alasdair  Ros  agus  greim  aige  air  cocaire  an 
tigh-osda,  a'  ruidhleadh  's  a'  dannsadh  mar 
gu'm  biodh  copan  an  cinn  air  togail,  agus 
measan  a'  bhancair  a'  tabhunnaich  gu  frion- 
asach  ri  Uilleam  Mac  Leoid  agus  a'  spioladh 
a  shailtean.  An  uair  a  bha  an  dannsadh  'n  a 
theas  CO  a  thainig  mu'n  cuaii't  an  oisein  ach  an 
t-Urramach  Niall  Mac  Pharlainn,  B.D.  ;  cho 
luath  's  a  chunnaic  Eachann  Mac  Gilleathain 
gu'm  faca  am  ministear  a  dha  fhoirfeach  air 
cheann  ruidhle  leig  e  as  a  laimh  a'  bhan- 
Eiphiteach,  is  dhiiin  e  an  uinneag  agus  na 
dorsan. 


Ainmean  agus  feartan  nan  lusan 

Leis  an  Ollamh  Colla  Domhnullach 


rpHA  foghlum  air  dol  ann  am  fad  agus 
J-  farsuinneachd  agus  tha  sinn  a'  deanamh 
uaill  a  fiosrachadh  an  la  diugh.  Tha  moran 
nithean  a  bha  foluichte  air  tighinn  am  follais 
agus  chan  eil  ceann  no  crioch  air  innleachdan 
agus  teomachd  dhaoine.  Rinn  sinn  traill 
de'n  dealanach  agus  gille-ruith  dheth.  Cluinn- 
idh  sinn  muinntir  America  agus  sinn  'g  ar 
garadh  fhein  ri  taobh  an  teine.  Is  iomadh 
dorus  a  bha  diiinte  a  tha  nis  fosgailte  agus  is 
iomadh  innleachd  agus  goireas  feumail  a  tha 
nis  aig  ar  seirbhis.  Ach  an  deidh  so  uile, 
chan'eil  beachd  cuimseach  aig  neach  a  ni 
tair  air  na  linntean  a  dh'fhalbh  mar  linntean 
dorcha  aineolach.  Chan'eil  mise  a'  creidsinn 
gu'n  robh  na  seann  Ghaidheil  cho  aineolach 
agus  a  tha  daoine  an  diugh  a'  fagail  orra. 

Chan'eil  craobh  air  aghaidh  monaidh  no  an 
iochdar  glinne  nach  robh  air  an  ainmeachadh 
agus  air  an  comharrachadh,  agus  chan'eil  lus 
a  chinn  air  sliabh  no  magh  nach  b'  aithne 
dhaibh.     Bha  iad  am  beachd  nach  robh  galar 


no  eucail  do'n  robh  duine  buailteach  gun 
mheadhon  leighis  am  measg  nan  lusan  agus 
nam  blaithean  a  bha  fas  mu'n  cuairt  orra. 
Bha  gach  duilleag  agus  freumh  air  fheuchainn 
gus  an  do  thuit  iad  air  cungaidh  leigheis  a 
thug  furtachd  agus  feabhas  air  gach  euslaint 
agus  eucail.  Bha  eolas  leigheis  cumanta  am 
measg  an  t-sluaigh.  Tha  moran  de'n  t-seann 
eolas  an  diugh  air  dichuimhne  ach  is  airidh 
iomradh  a  thoirt  air  beagan  dheth.  Is  blath 
chumanta  an  Eala-bhuidhe,  ach  cha  robh  i 
gun  mheas  ann  an  eolas  leigheis. 

"  An  eala-bhuidhe 's  an  neoinean  ban  'san  t-sobhrach 
an  gleann  fas,  na  hiibhean  anns  am  faigheadh  an 
leigh  liath  furtachd  fhiachail  do  chreuchd  is  Icon." 

Bha  urram  nach  robh  beag  aig  seorsa 
foghannan  ris  an  abradh  iad  Cluasan-fheidh, 
mar  leigheas  cinnteach  air  gach  gne  de'n 
leann-dubh  agus  truimeadas  inntinn. 

Tha  luibh  chumanta  eile  ris  an  goirear 
"  Cluas  liath,"  agus  b'  abhaist  dhaibh  na 
duilleagan    a    thiomachadh    agus    an    toit    a 

tharruing  troimh  phiob  mar  a  ni  sinn  air 
an  tombaca.  Bhruicheadh  iad  na  duilleagan 
agus  bha  an  sugh  air  a  chunntas  eifeachdach 
airson  gach  galar  cleibh  agus  sgamhain. 
Is  aithne  dhuinn  uile  Lus-nan-leac,  lus  beag 
boidheach,  ach  am  bheil  fhios  againn  gu'm 
bheil  an  siigh  ann  am  bainne  math  air  son 
stiilean  laga  ?  Bha  mor  earbsa  aca  as  a' 
"  ghraban  bhan  "  air  son  casadaich  agus 
bithidh  luchd  seinn  agus  labhairt  'g  a  ghabhail 
air  son  guth  min  reidh  a  mhealtuinn. 

Nach  boidheach  "  Brog  na  cubhaig  "  ann 
an  toiseach  an  t-samhraidh  ?  Fhuair  na  seann 
Ghaidheil  a  mach  gu'n  tionndadh  siigh  na 
luibh  so  bainne  a'  chruidh  gu  slaman  cho 
math  ri  deasgain.  Cha  robh  mor  fheum  anns 
a'  "  mhuislean  "  chionn  nach  itheadh  an 
spreidh  e,  ach  bha  iad  cinnteach  gu'n  robh 
math  air  choir-eigin  an  ceangal  ris.  Fhuair 
na  mnathan  a  mach  fheum  ;  an  uair  a  bhruich- 
eadh iad  am  muislean  bheireadh  an  siigh 
gach  smal  agus  preas  as  an  gniiis  agus  leigh- 
seadh  e  breacadh-sianain  agus  losgadh  greine. 
Is  e  am  "  falcair  "  ainm  na  luibh  a  bha  aca 
airson  tinneas  sam  bith  a  bha  a'  tighinn  o'n 
ghriithan  agus  o  na  h-airnean.  Ma's  e  an 
fheanntag,  ged  is  beag  a  chii,  cha  robh  i  gun 
fheum.  Anns  an  earrach  is  trie  a  thig  neasgaid- 
ean  beaga  air  oigridh,  agus  is  e  brochan 
feanntaig  a  bhiodh  a'  glanadh  na  fola  agus 
a'  toirt  dhaibh  craicionn  min  reidh. 

Chunnaic  sinn  uile  seorsa  de  rainneach 
meanbh  ris  an  abair  sinn  "  dubh-chasach  "  ; 
agus  tha  i  taitneach  do'n  t-siiil.  Ach  c6 
againn  do'n  aithne  gu'm  bheil  siigh  na  dubh- 
chasaich  math  airson  tinneas  a  tha  tighinn 
o'n  dubh-liath  ? 

Ri  am  a'  chogaidh  bha  iomradh  agus  iarraidh 
air  a'  choinneach  ris  an  abrar  Sphagnum. 
Ach  b'eolach  na  seann  Ghaidheil  air  brigh 
agus  buaidh  na  "  mointich  liath."  Gun 
teagamh  cha  d'  rinn  iad  fuar-lit  de'n  mhointich, 
ach  an  uair  a  bhiodh  iad  sgith  le  siubhal, 
chuireadh  iad  sugh  na  mointich  liath  ann 
an  uisge,  agus  ghlanadh  iad  an  casan  ann. 
Thogadh  so  an  sgios.  Ma  tha  thu  am  barail, 
a  leughadair,  gu'm  bheil  mi  a'  tagar  tuilleadh 
eolais  airson  ar  sinnsireachd  na  bha  aca, 
fograidh  mi  teagamh  le  cunntas  aighearr 
air  a'  charraigean.  Tha  muinntir  nan  eileanan 
agus  nan  cladaichean  eolach  gu  leoir  air  mar 
bhiadh  taitneach,  agus  gu  sonruichte  airson 
tinneas  a  tha  ann  an  dliith  dhaimh  ri  caitheamh. 
Tha  eucail  ann  ris  an  abair  daoine  an  diugh 
"  goitre."  Chan  fhaca  mi  riamh  an  galar  so 
anns  na  h-eileanan  ach  tha  e  cumanta  air 
tir-mor,  agus  gu  h-araidh  aig  astar  o'n  fhairge. 
Dhiiisg  an  galar  so  iomagain  am  measg  lighi- 
chean  na  h-E6rpa  agus  America,  agus  tha  iad 
a'  deanamh  a  mach  gur  e  dith  Iodine  is  aobhar 
do'n  eucail.     Ach  tha  Iodine  ann  am  feamuinn 


agus  ann  an  duileasg  na  mara,  agus  tha  Iodine 
ann  an  cai'raigean.  Ma's  e  Iodine  an  leigheas 
air  "  goitre  "  a  fhuair  lighichean  mora  na 
linn  so  a  mach,  nach  bu  ghleusda  na  Gaidheil 
a  thuig  o  chionn  mile  bliadhna  cho  slainteil 
agus  a  bha  duileasg  agus  carraigean  !  chan  eil 
urachas  fo'n  ghrein. 

Is  call  mor  a  bhi  leigeil  air  dichuimhne 
ainmean  agus  feum  nan  lusan,  nan  craobh 
agus  gach  gne  feoir  air  an  robh  ar  sinnsear 
eolach,  agus  ma  theid  an  dearmad  na's  fhaide 
cha  tuig  sinn  eadhon  na  baird  a  bha  dluth 
bheachdachadh  air  obair  naduir  agus  a  bha 
nochdadh  'n  am  bardachd  foghlum  nach  robh 
gann. 

Ann  an  Oran  an  t-samhraidh  thubhairt 
MacMhaighstir  Alasdair — 

"  'S  cubhraidh  faileadii  do  mhuineil  a  cJirios  chu- 
chuilinn  nan  earn." 

"  Air  ghilead  mar  lili  nan  lointean." 

"  Le  d'  luraichean  chreamhach  fhasmhor  's  am 
buicein  ban  orr'  shuas." 

Cha  robh  Donnachadh  Ban  idir  air  deireadh 
ann  am  foghlum  nan  lus  agus  nan  craobh. 
Tha  sreath  no  dha  de  bhardachd  a'  ruith  air 
a'  mhodh  so — 

"  Am  bearnan-Bride  's  a'  plieighinn  rioghail." 
"  Muran  brioghar  's  an  grunnasg  lionmhor." 
"  Bru-ehorc  is  ciob." 
"  Is  coltach  e  measg  chaich 

Ri  iteodha  an  garadh." 
"  Subhan-laire  's  faile  ghroiseidean  " 
"  Tha  trusgan  faoilidh  air  emit  an  aonaich  " 
"  Cuiseagan  is  riasg 

'Chinneas  air  an  t-sliabh." 
"  'S  an  canacli  mm  geal  is  mislean  ann." 

Tha  amharus  agam  gu'm  bheil  moran  a 
bhiodh  air  an  eigneachadh  na'n  robh  aca 
ri  obair  nam  bard  eadar-theangachadh. 

A  thuilleadh  air  so,  ged  nach  robh  iad 
a'  tighinn  as  a'  Ghearmailt,  cha  robh  ar  n- 
athraichean  gun  sheol  air  daithean  a  bha 
taitneach  do'n  t-siiil  agus  buan  maireannach. 

Thug  iad  dubh  as  a'  chopaig,  agus  dubh  le 
lainnir  bhoidhich  a  rusg  na  fearna  air  a  meas- 
gadh  le  umha.  Bha  dearg  aca  o  riisg  na 
fearna,  agus  "  magenta  "  o'n  bhearnan-Bride. 
Thug  an  druman  dhaibh  gorm,  agus  an  t- 
siiileag,  seorsa  seilich,  dath  na  feola. 

Ma  bha  buidhe  a  dhith  orra,  bhruicheadh 
iad  an  roid,  agus  cha  robh  e  gun  fhios  dhaibh 
gu'm  fogradh  barr  na  roid  coigrich  o'n  aite- 
taimh. 

Ma's  e  purpur  a  bha  'g  an  dith  cha  robh 
aca  ach  lus  na  fearnaig  a  bhruich,  agus  bha 
dath  rioghail  nan  luchairt  aca.  Am  bheil 
Gaidheil  an  la  diugh  a'  deanamh  an  dleasdanais 
ma  chailleas  iad  lorg  an  t-seann  eolais  ? 

Bha  lighichean  ainmeil  ann  an  He,  ann  am 
Muile,  agus  anns  an  eilean  Sgiathanach. 
Co  nach  cuala  iomradh  air  an  Ollamh  Mhuileach. 
Is  e  Beatanach  a  bh'ann,  agus  bha  e  fein  agus 
moran   de   ainm  'n  an  liffhichean  iomraiteach 

aig  Cloinn  Illeathain  Dhuairt.  Bha  an  t- 
Ollamh  moi',  Iain  Beatan,  air  adhlacadh  ann  an 
eilean  I.  anns  a'  bhliadhna  1657,  agus  chuir 
fear  d'a  chinneadh,  Domhnull  Beatan,  clach 
chuimhne  air  anns  a'  bhliadhna  1674. 

C  aite  an  d'fhuair  Clann  an  Leigh — is  e  sin 
ainm  nam  Beatonach  ann  am  Muile — an  t-eolas 
a  bha  aca  chan  fhios  domh,  ach  gu'n  robh 
mor  fhoghlum  aca,  chan  eil  teagamh  sam  bith. 
Ma    chiim    iad   moran    de'm    fiosrachadh    ann 


an  diomhaireachd  an  teaghlaichean  cha  robh 
an  sluagh  cumanta  gun  beagan  eolais  air 
feartan  agus  meadhonan  leigheis  a  thug 
fui'tachd  agus  fuasgladh  dhaibh  ann  an  la 
na  trioblaid  agus  na  teanntachd.  Is  docha 
gu'm  bheil  moran  de'n  t  seann  eolas  ann  an 
cruth  nuadh  aig  reiceadaran  chungaidhean 
leigheis  an  la  so,  ach  cha  bu  mhisd  sinn  beagan 
tuilleadh  foghluim  mu  fheartan  nan  lusan 
agus  nan  craobh  a  tha  fas  mu'n  cuairt  oirnn. 


Aig  an  Uinneig 


An  t-  Urramach  Eoghan  Mac  Coinnich 

AN  toiseach  na  bliadhna  thainig  am  bas  gu 
-h-obann  air  Eoghan  Mac  Coinnich  a  bha  'n 
a  mhinistear  an  Gleann  Moireasdan  ;  duine 
seimh  agas  duine  maith.  Thogadh  e  anns  an 
eaglais  Shaoir  ;  bha  a  sheanair  'n  a  mhaighstir- 
sgoil,  am  Baile  MacCathan,  an  sgire  Urchardan 
mo-Dhrostain,is  bha  athair  fad  iomadh  bliadhna 
'n  a  mhisionaraidh  aig  an  eaglais  Shaoir  anns  na 
Hearadh. 

A'  cheud  uair  a  chunnaic  mi  Eoghan  Mac 
Coinnich  bha  e  air  tighinn  dhachaidh  air  forlach 
as  na  h-Innsibh,  is  bha  an  ceangal  so  againn  ri 
cheile,  gu'n  do  bhaist  mi  paisde  nighinn  dha  ann 
an  eaglais  na  Cille-moire  an  Urchardan,  nighean 
a  tha  an  diugh  i  fhein  'na  misionaraidh  aig 
eaglais  na  h-Alba  anns  na  h-Innsibh  an  Ear. 

Shaothraich  Mghr  Mac  Coinnich  mar  mhision- 
araidh anns  na  diithchanna  thall  fad  uile  laithean 
a  bheatha,  ach  a  mhain  am  beagan  bhliadh- 
nachan  bho  thainig  e  air  ais  a  Tibet,  agus  an  do 
rinn  e  a  dhachaidh  anns  a'  Ghaidhealtachd.  Cha 
robh  a'  bheag  de  dhaoine  geala  d'  am  b'  aithne 
Tibet  cho  mhaith  ris,  oir  ged  tha  an  duthaich  sin 
diiinte  agus  foluichte  o  shiiilean  choigreach,  bha 
esan  air  a  leigeil  a  steach  innte,  is  shiubhail  e  i 
ach  beag  o  cheann  gu  ceann.  Chan  e  mhain 
gu'n  do  leig  an  Dalai  Lama  a  steach  innte  e 
ach  nochd  e  fhein  agus  na  sagartan  deagh-ghean 
is  coibhneas  dha. 

Dh'  ionnsaich  e  cainnt  an  aite,  a  thuilleadh 
air  canain  Innseanach  eile  no  dha,  is  thionndaidh 
e  Turns  a  Chriosduidh  gu  cainnt  Thibet.  Cha  bu 
choltach  ri  cheile  an  dithis  ud  o'n  leth-a-muigh, 
Iain  Bunyan  agus  an  Dalai  Lama,  ach  co  dhiu 
tha  an  craicionn  geal  no  buidhe  no  dubh,  ma 
theid  thu  domhain  gu  leoir  'n  an  cridheachan, 
tha  uile  shluagh  an  domhain  car  coltach  ri 
cheile.  Tha  comharraidhean  mhic  an  duine 
orra  uile. 

Bho  chionn  tri  bliadhna  bha  e  air  a  shuidh- 
eachadh  ann  an  Gleann  Moireasdan  far  an  robh 
meas  mor  air  mar  mhinistear  agus  mar  dhuine 
gaolach  ciiiin.  Chan  e  mhain  gu  robh  meas 
mor  air  ann  an  Gleann  Moireasdan,  ach  bha 
meas  aig  a  h-uile  duine  ann  an  eaglais  na  h-Alba 
air,  aig  a  bheil  iiigh  anns  an  t-soisgeul  agus  gaol 
air  daoine  a  tha  eudmhor  'ffa  shearmonachadh. 


An  Codex  Sinaiticus 

Sin  an  t-ainm  a  thugadh  air  an  t-seann  Bhio- 
bull  a  f  huaradh  ann  an  tigh-mhanach  air  beinn 
Shinai  ann  an  1859-  Chan  'eil  gin  de  na  crai- 
cinn  air  an  robh  am  Biobull  air  a  sgriobhadh  an 
toiseach  a  lathair  an  diugh,  ach  tha  tri  no  ceithir 
a  lathair  fhathast  a  bha  air  an  sgriobhadh  anns 
a'  cheathramh  no  anns  a'  choigeamh  linn  ;  agus 
is  e  so  fear  dhiubh.  Fhuair  sgoilear  Gearmail- 
teach,  an  t-Ollamh  Tischendorf,  anns  an  tigh- 
mhanach  ud  e,  agus  air  a  chomhairle  thug  na 
manaich  an  leabhar  priseil  do  lompaire  Russia 
gu  bhi  air  a  ghleidheadh  gu  sabhailte  'n  a 
leabhar-bann  am  Baile-Pheadair.  An  uair  a 
chualas  gu  robh  an  fheadhainn  a  tha  riaghladh 
Russia  an  diugh  air  son  am  Biobull  fiachail  so 
a  reic  dh'  fheuch  an  diithaich  so  ri  cheannach, 
agus  mu  dheireadh  thug  am  Museum  Breatun- 
nach  ceud  mile  punnd  Sasunnach  air,  a'  phris  as 
mo  a  thugadh  air  leabhar  riamh. 

Ann  an  aon  seadh,  cha  bhiodh  call  mor  ann 
ged  nach  faigheamaid  an  leabhar  so,  oir  rann- 
saich  sgoilearan  gu  mionaideach  cheana  e  agus 
is  aithne  dhaibh  a  h-uile  litir  a  tha  eadar  an  da 
chlar  aige.  Chan  'eil  duilleag  ann  nach  do 
ghabhadh  a  dealbh.  Ach  ann  an  seadh  eile  tha 
e  'na  aobhar  toileachaidh  gu'n  d'  fhuair  an 
leabhar  a  dhachaidh  a  nis  ann  an  diithaich  aig 
an  robh  naeas  I'iamh  air  a'  Bhiobull,  agus  am 
measg  dhaoine  a  tha  dichioUach  gus  am  Biobull 
a  chraobh-sgaoileadh  am  measg  chinneach  eile. 

A  dh'  aindeoin  gach  teachd-gearr  a  dh' 
fhaodar  a  chur  as  leth  Bhreatuinn  is  duthaich  i 
aig  an  robh  meas  air  a'  Bhiobull  riamh,  agus  aig 
a  bheil  meas  air  a'  Bhiobull  an  diugh  fhathast, 
diithaich  a  tha  cur  a'  Bhiobuill  air  thoiseach  air 
eaglais  no  sagairt  no  cleir  no  ministir  mar  riagh- 
ailt  teagaisg  agus  mar  riaghailt  beatha.  Tha 
e  freagarrach,  ma  ta,  gu'm  biodh  an  leabhar 
fiachail  so  air  chiiram  na  duthcha  so  gu  brath  ; 
is  feumar  Comhairle  an  Righ  a  mholadh,  agus 
Ramsay  Mac  Dhomhnuill  gu  sonruichte,  a 
chionn  gu'n  do  chuir  iad  creideas  na  rioghachd 
an  urras  gus  am  Biobull  so  fhaotainn.  Sin 
gniomh  uasal,  ach  cha  chuir  gniomharan  uasal 
duine  no  rioghachd  gu  bochdainn  gu  brath. 
Na'n  a  thig  an  la  anns  am  fas  Breatunn  spiocach 
no  leibideach  ! 

Athair  na  soillse 


Is  beannaichte  an  dulne  a  ghlulalneas  biiaireadh  :  oir  an  uair  a  dhearbhar  e,  ghelhh  e  crhn  na  beatha  a  gheall 
an  Tighearna  dhaihh-san  a  ghradhakheas  e.  Na  h-abradh  dulne  air  hith  an  uair  a  bhuairear  e,  Tha  mi 
air  mo  bhiiairpadh  h  Din  :  oir  tha  e  eu-romasach  Dia  a  bhuaireadh  le  ole,  cha  mho  a  bhuaireas  esan  duine 
air  bith.  Ach  tha  gach  duine  air  a  bhuaireadh  an  uair  a  tha  e  air  a  tharruing  air  falbh  le  ana-miann  fein, 
agus  air  a  mhealladh.  ^In  sin  air  do  'n  ana-miann  a  bhi  torrach,  beiridh  e  pearadh  :  agus  air  do'n  pheacadh 
tighinn  g'a  I'ln-fhds,  beiridh  e  bus.  Na  bithihh  air  'iir  mealladh,  mo  bhraithre  gradhach,  tha  gach  uile  dheagh 
:  •  thabhartas,  agus  gach  idle  thibdhlac  iomlan  o'n  airde,  a'  teachd  a  nuas  0  Athair  Ha  soillse,  maille  ris,  nach 
'ell  atharrachadh  no  sgail  tionndaidh.''' — Litir  Sheumais,  i.  12-17.    {An  ceartachadh  mu  dheireadh,  1909.) 


THA  am  facal  buaireadh  air  a  chleachdadh 
anns  an  Tiomnadh  Nuadh  ann  an  da  dhoigh  : 

(1)  Cruadal,  no  deuchainnean,notrioblaidean 
na  beatha  so  a  dhearbhas  creideamh  agus 
faighidinn  dhaoine.  Anns  an  t-seadh  so 
faodaidh  buaireadh  tighinn  o  Dhia. 

(2)  Rud  sam  bith  a  dhiiisgeas  droch  iarrtus 
ann  an  inntinn  no  ann  am  feoil  duine, 
agus  a  bhrosnuicheas  e  qu  peacadh. 
Anns  an  t-seadh  so  cha  chomasach  a 
thighinn  o  Dhia. 

Ann  an  toiseach  na  Utreach  so  tha  Seumas 
a'  cleachdadh  an  fhacail  anns  an  doigh  as 
farsuinge.  Bha  fhios  aige  qu  robh  an  eaglais 
anns  na  laithean  ud  a'  fulang  ana-cainnt  is 
geur-leanmhuinn  o'n  t-saoghal,  ach  an  aite  a 
radh  ris  na  naoimh  gu  robh  e  duiHch  air  an  son, 
is  e  thubhairt  e,  "  Measaibh  e  'n  a  ghairdeachas 
an  uair  a  thuiteas  sibh  ann  an  iomadh  gne 
buairidh,  air  dhuibh  fios  a  bhi  agaibh  gun 
oibrich  dearbhadh  'ur  creidimh  faighidinn  " 
(i.  2-3).    Agus  anns  an  earrann  so  tha  e  ag  radh, 

Is  beannaichte  an  duine  a  ghiiilaineas  buaire- 
adh :  oir  an  uair  a  dhearbhar  e  gheibh  e  criin 
na  beatha." 

Tha  feoil  is  cridhe  mhic  an  duine  aufhann, 
is  tha  e  nadurra  gu'n  cuireadh  cunnartan  is 
trioblaidean  au  t-saoghail  eagal  air,  ach  is 
fhiach  dha  cruadal  fhulang  ma  bheir  e  mach 
toradh  siochail  na  fireantachd  'n  a  bheatha. 
Bha  Pol  de'n  aon  bheachd  ri  Suemas  air  a' 
chilis  so,  oir  tha  e  ag  radh  {Rom.  v.  3),  "  Deana- 
maid  mar  au  ceudna  gairdeachas  'n  ar  n-amh- 
gharan  :  air  dhuinn  fios  a  bhi  againn  gu'n 
oibrich  amhghar  faighidinn  ;  agus  faigEidinn, 
dearbhadh  ;  agus  dearbhadh,  dochas  :  agus 
cha  naraich  an  dochas."  Tha  Peadar  ag  radh 
an  ni  ceudna,  "  Tha  sibh  a  nis  re  tamuill  fo 
bhron  tre  iomadh  gne  buairidh  ;  a  chum  gu  'm  bi 
dearbhadh  'ur  creidimh,  a  tha  na's  brachmhoire 
na  or  a  theid  am  mugha  ged  tha  e  air  a  dhear- 
bhadh  le  teine,  air  fhaighinn  a  chum  cliii,  agus 
gloire,  agus  urraim,  aig  foillseachadh  losa 
Driosd  {iPead,  i.  6,  7). 

Tha    eachdraidh    ma    h-eaglais    a'    teagasg 


dhuinn  gu  soilleir  gu  bheil  cruadal  'na  aile 
beatha  dhi.  Cha  b'ann  idir  anns  na  bliadh- 
nachan  foisneachail  a  rinn  na  naoimh  euchdan 
gaisgeil  agus  a  chomhraig  iad  deagh  chomhrag, 
ach  anns  na  linntean  buaireasach  anns  am 
b'  fheudar  dhaibh  am  fuil  a  dhortadh  air  son 
an  creidimh.  An  uair  a  bu  mhotha  sith  is 
soirbheachadh  na  h-eaglais  thainig  am  marbh- 
antachd  a'  bhais  oirre,  ach  ann  an  laithean  na 
geur-leanmhuinn  dhealraich  a  solus  anns  an 
t-saoghal.  Chan  'eil  e  maith  do  dhaoine  no  do 
eaglaisean  gach  ni  fhaotainn  a  reir  am  miann, 
no  suaimhneas  gun  bhriseadh  a  mhealtainn. 
Ma  gheibh  iad  sin,  is  docha  gu  'm  bi  iad  coltach 
ri  Moab  a  shocruich  air  a  dheasgainnean.  Is 
beannaichte  an  duine  a  ghiiilaineas  buaireadh, 
oir  an  uair  a  dhearbhar  e,  gheibh  e  crim  na 
beatha. 

Gheibh  e  criin  na  beatha.  Ged  nach  'eil  an 
gealladh  so  air  a  sgriobhadh  ann  an  gin  de  na 
soisgeil  faodar  a  bhi  cinnteach  gun  do  labhair 
Criosd  uair  air  chor-eigin  na  facail  a  tha  Seumas 
a'  cur  'na  bheul.  Cha  do  ghleidh  na  soisgeul- 
aichean  air  chuimhne  ach  beagan  de  theagasg 
Chriosd,  is  tha  e  coltach  gur  e  so  aon  de  na 
facail  a  dhichiumhnich  iad,  no  co  dhiu,  nach  do 
chuir  iad  sios.  "  Tha  mar  an  ceudna  moran 
nithean_eile  a  rinn  losa  agus  na'm  bitheadh  iad 
sgriobhta  gach  aon  diubh,  is  i  mo  bharail  nach 
cumadh  eadhon  an  saoghal  fein  na  leabh- 
raichean  a  rachadh  a  sgriobhadh  "  {Eoin  xxi.  25). 
Ach  ged  nach  eil  an  gealladh  so  r'a  fhaotainn 
anns  na  soisgeil  bha  e  air  a  chumail  air  chuimhne 
anns  an  eaglais,  oir  tha  Pol  agus  Eoin  a'  labh- 
airt  uime  cho  mhaith  ri  Seumas.  "  Bi  thusa 
dileas  gu  bas  agus  bheir  mise  dhuit  crun  na 
beatha  "  {Taisbean  ii.  10).  "  O  so  a  mach  tha 
criin  na  fireantachd  taisgte  fa  m'  chomhair,  a 
bheir  an  Tighearna,  am  breitheamh  cothromach, 
dhomh  anns  an  la  ud  ;  agus  chan  ann  domhsa 
mhain,  ach  dhaibh-san  uile  mar  an  ceudna,  a 
thug  gradh  da'  fhoillseachadh  "  (2  Timot.  ii.  8). 
Chan  'eil  an  gealladh  so  air  a  thoirt  do  na 
h-uile,  ach  dhaibh-san  a  mhain  a  dh'  fhuilingeas 
cruadal  mar  dheagh  shaighdearan  losa  Criosd. 
Chan  e  na  h-uile  a  dhearbhar  a  gheibh   c  i-ti/  ^-^t^ 


f 


/ 


2 


ATHAIR  NA  SOILLSE 


i£) 


na  beatha,  oir  tha  moran  air  an  tomhas  air  a' 
mheigh  agus  air  am  faotainn  easbhuidheach. 
Tha  an  duais  mhor  so  air  a  gealltainn  dhaibh- 
san  a  bhuanaicheas  gus  a'  chrioch  ;  na  daoine 
anns  an  d'oibrich  dearbhadh  an  creidimh 
faighidinn  is  dilseachd  is  dochas.  Do  mhoran 
dhaoine  tha  am  beatha  anns  an  t-saoghal  so  air 
bheagan  socair  no  fois  ;  tha  a'  ghaoth  an  ceann 
gach  latha,  agus  na  tonnan  a'  dol  thairis  orra 
gun  sgur,  agus  mur  bitheadh  gu  bheil  dochas 
aca  gu  bheil  sith  is  sonas  a'  feitheamh  orra  aig 
ceann  an  turius  cha  b'  urrainn  dhaibh  dol  air 
an  aghaidh.  Bha  fhios  aig  Criosd,  am  Maighstir 
caomhail,  air  sin,  is  theagamh  gur  e  sin  an 
t-aobhar  gu'n  do  labhair  e  mu'n  duais  a  tha 
feitheamh  air  sluagh  an  Tighearna  ann  an 
rioghachd  neimh.  Agus  a  dh'aindeoin  na 
their  an  saoghal  magail  mu  fheinealachd  nan 
naomh  ann  a  bhi  sealltuinn  ri  duais  aig  teachd 
an  Tighearna,  tha  an  dochas  a  tha  iad  ag 
altrum  'na  mheadhou^air  an  daingneachadh 
ann  am  beatha  na  diadhaidheachd.  Tha  cumh- 
achd  anns  an  dochas  so  a  shaoras  iad  o  ghaol 
a'  pheacaidh,  oir  tha  iad  ag  iarraidh  tire  anns 
nach  'eil  peacadh. 

Crim  na  beatha  ;  nach  maiseach  an  samhladh 
sin  air  an  oighreachd  a  tha  feitheamh  air 
sluagh  an  Tighearna  ann  an  rioghachd  an 
t-soluis  ?  Chan 'eil  ann  ach  samhladh,  oir  ged 
labhradh  duinele  teangaidhean  dhaoine  agus 
aingeal  cha  b'urrainn  dha  ruighinn  air  na 
nithean  a  tha  an  criin  a'  samhlachadh.  Tha 
iad  a'  dol  thar  gach  uile  thuigse,  "  nithean  nach 
faca  siiil,  agus  nach  cuala  cluas,  agus  nach 
d'  thainig  ann  an  cridhe  duine,  gach  ni  a  dh' 
ullaich  Dia  dhaibh-san  aig  am  bheil  gradh 
dha."  An  diugh,  agus  am  maireach,  agus  an 
ath  latha,  tha  gloir  iir  a'  tighinn  anns  an 
t-sealladh,  ach  fathast  chan  fhaicear  ach  earlais 
de'n  oighreachd,  agus  eadhon  aig  deireadh  ar 
beatha  bidh  an  tir  so  cian  fad  as. 

Ach  ged  tha  staid  shiorruidh  nan  naomh  ann 
an  tomhas  mor  falaichte  bhuainn,  tha  aobhar 
aig  an  eaglais  a  bhi  an  comain  nam  faidhean 
agus  nan  abstol  a  chionn  gu'n  do  labhair  iad 
air  gloir  an  t-saoghail  eile  ann  an  samhlaidhean 
maiseach  nach  fas  gu  brath  suarrach  no  leana- 
bail  ;  samhlaidhean  a  dhiiisgeas  ionghnadh  is 
ionndrainn  ann  an  cridhe  an  ti  a  leughas  iad, 
agus  a  chumas  maise  na  naomhachd  fa  chomhair 
a  shiil. 

Criin  na  beatha  ;  sin  duais  is  oighreachd  nan 
naomh.  Is  e  Dia  tobar  na  beatha,  agus  is  e 
tiodhlae  Dhe  beatha.  Tha  a'  bheatha  sin  cheana 
anns  na  h-uile  a  tha  tighinn  beo  ann  an  co- 
chomunn  a  spioraid  ;  aig  a  bheil  am  beatha, 
mar  tha  Pol  ag  radh,  air  a  falach  maille  ri 
Criosd  ann  an  Dia.  Ach  ann  an  neamh  gheibh 
iad  lanachd  is  iomlanachd  na  beatha  so  ;  a 
bheatha  shiorruidh  nach  'eil  aca  au  trath-sa 
dhith   ach    earlais.      Bithidh   co-chomunn   gun 


bhiseadh  aca  ri  Dia,  agus  a  chionn  gur  e  Dia 
toBar  na  beatha  cha  luidh  aois  orra  agus  cha 
bhean  bas  riutha.  Is  e  am  bas  siorruidh  dealach- 
adh  a  bhi  eadar  an  t-anam  agus  Dia,  tobar  na 
beatha. 

Anns  a'  chuid  mu  dheireadh  de'n  earrann  so 
tha  Suemas  a'  cleachdadh  an  fhacail  buaireadh 
anns  an  dara  doigh  a  dh'ainmich  mi.  Tha  e 
coltach  gu  'm  b'aithne  dha  droch  dhaoine  air 
chor-eigin  a  bha  cur  coire  am  peacaidh  fein  air. 
Dia,  oir  tha  e  ag  radh  gu  bheil  e  eu-comasach 
Dia  a  bhuaireadh  le  ole,  agus  nach  mo  a 
bhuaireas  esan  duine  air  bith.  Cia  as,  ma  ta,  a 
tha  buaireadh  ?  Tha  Seumas  ag  radh  gu  bheil 
gach  duine  air  a  bhuaireadh  an  uair  a  tha  e  air 
a  tharruing  air  falbh  le  ana-miann  fein,  agus 
air  a  mhealladh.  Ciod  air  bith  a  mhiannaicheas 
e,  CO  dhiu  is  e  socair  na  feola,  no  gloir  an  t- 
saoghail,  no  baoth-shiigradh,  no  cuid  a  choimh- 
earsnaich,  is  ann  'na  chridhe  fein  a  tha  am 
miann  ag  eiridh  an  toiseach,  agus  mur  bitheadh 
am  miann  ann  cha  bhitheadh  na  nithean  sin 
'n  am  buaireadh  dha.  An  uair  a  choinnicheas 
ana-miann  agus  cothrom  r'a  cheile  tha  iad  a' 
posadh  ;  'na  dheidh  sin  beirear  dhaibh  am 
peacadh,  agus  au  uair  a  thig  esan  gu  ire,  beiridh 
e  am  bas.  Ged  nach  cuir  siune  coire  ar 
peacaidhean  air  Dia,  tha  sinn  gle  bhitheanta 
a'  cur  na  coire  air  daoine  agus  air  nitheau  a  tha 
an  taobh  a  muigh  dhinn  fein,  an  aite  aideachadh 
gu  saor  gu'n  do  bhuaireadh  sinn  le  ar  n-ana- 
miannan  fein. 

Chan^£il  teagamh  nach  faod  daoine  a  bhi  ann 
an  suidheachadh  agus  am  measg  chompanach 
a  mheudaicheas  buaireadh  dhaibh,  ach  ma 
b'  urrainn  dhaibh  an  suidheachadh  sin  athar- 
rachadh  agus  na  companaich  sin  a  sheachnadh, 
chan'^il  coir  air  bith  aca  dion  no  neart  iarraidh 
o  Dnia  gus  an  dean  iad  sin.  CharLeil  coir  air 
bith  aig  duine  iarraidh  air  Dia  rud  a  dheanamh 
a  b'urrainn  e  dheanamh  e  fein.  Ma  ni  duine 
an  iirnuigh  anns  a'  mhaduinn, "  Na  leig  ann  am 
buaireadh  mi,"  agus  an  sin  ma  theid  e  le 
comhairle  shuidhichte  far  an  tachair  am  buaire- 
adh air,  cha  ruig  e  leas  ionghuadh  a  bhi  air 
anns  an  f  heasgar  nach  do  f  hreagair  Dia  iirnuigh 
na  maidne.  "  Na  bithibh  air  'ur  mealladh,  mo 
bhraithre  gradhach,"  tha  Seumas  ag  radh,  "  tha 
buaireadh  a'  tighinn  o  ar  n-ana-miann  fein,  ach 
o  Athair  na  soillse  tha  gach  uile  dheagh 
thabhartas  agus  gach  uile  thiodhlac  iomlan. 

Athair  na  soillse  ;  nach  boidheach  agus  nach 
brioghmhor  am  facal  sin  mar  aon  a  dh'ainmean 
Dhe  .''  Is  e  a'  ghrian  Athair  na  soillse,  mac 
mor  an  aigh  a  tha  dortadh  soluis  is  blaths  is 
beatha  air  a'  chruthachadh  uile.  Is  grian 
lehobhah  ;  thig  atharrachadh  air  a'  ghrein  a 
tha  anns  na  speuran  agus  sgail  air  a  h-aghaidh 
air  uairean,  ach  cha  'n  atharraich  esan  agus  cha 
mhilchar  a  sholus.  Eiridh  ise  anns  a'  mhaduinn 
agus  laighidh  i  anns  an  fheasgar,  ach  tha  deal- 

radh  gloire  Dhe  gun  mhiighadh.  Tha  feartan 
a  bheatha  a'  tuiteam  air  gach  cearn  is  oisiun 
de'n  t-saoghal  aig  an  aon  am,  agus  a  la  's  a 
db'  oidhche.  Tha  e  an  ni  ceudna  an  de,  agus 
an  diugh,  agus  gu  siorruidh.  Mar  bha  e  anns 
an  toiseach,  mar  sin  tha  e,  agus  bithidh  e  fad 
linne  na  siorruidheachd.  Cha  teid  a  sholus  as 
agus  chan  fhailnich  a  neart.  Tha  e  gun 
atharrachadh  no  sgail  tionndaidh.  Bithibh 
cinnteach,    tha    Seumas    ag    radh,    nach    'eil 


dorchadas  ann  an  Dia  agus  mar  sin  nach  buair 
e  duine  air  bith.  Bithibh  cinnteach  mar  an 
ceudna  gur  e  smuaintean  sithe  a  tha  aig 
Athair  na  soillse  do  'ur  taobh,  a  thoirt  dhuibh 
gach  uile  dheagh  thabhartas  agus  gach  uile 
thiodhlac  iomlan.  "  Ma's  aithne  dhuibhse  a 
tha  ole  tiodhlacan  maithe  a  thoirt  do  'ur  cloinn 
nach  mo  gu  mor  na  sin  a  bheir  'ur  n- Athair  a 
tha  air  neamh  nithe  maithe  dhaibh-san  a 
dh'  iarras  air  iad  ?  "  (Mata  vii.  11.) 

Tha  Soisgeul  Mhata  a'  comh-dhiinadh  leis 
an  ordugh  dheireannach  a  thug  an  Tighearn 
losa  d'a  dheisciobuil,  ordugh  a  bha  air  a  chiall- 
achadh  air  son  na  h-eaglaise  anns  gach  linn  ; 
"  Thugadh  dhomh-sa  gach  uile  chumhachd  air 
neamh  agus  air  thalamh.  Uime  sin  imichibh- 
se,  agus  deanaibh  deisciobuil  de  gach  uile  chinn- 
each  ...  a'  teagasg  dhaibh  gach  uile  ni  a 
dh'aithn  mise  dhuibh  a  choimhead  "  (Mata 
xxviii.  18-20).  Agus  mar  sheoladh  dhaibh  air 
an  doigh  anns  an  coir  an  t-6rdugh  so  a  choimli- 
lionadh,  thuirt  e  riii  a  ris  mu'n  do  thogadh  suas 
e,  "  Gheibh  sibhse  cumhachd  an  uair  a  thig  an 
Spiorad  naomh  oirbh  ;  agus  bithidh  sibh  'n  ur 
fianuisean  dhomh-sa,  araon  ann  an  Jerusalem, 
agus  arjn  an  ludea  uile,  agus  ann  an  Samaria, 
agus  gu  iomall  na  talmhainn  "  (Gniomh.  i.  8). 

Mar  sin  tha  e  soilleir  gur  e  so  an  seorsa  seir- 
bhis  a  tha  aig  an  eaglais  r'a  dheanamh,  daoine 
a  threorachadh  gu  Criosd  leis  an  f  hianuis  a  tha  i 
a'  togail  air-san.  Tha  an  eaglais  ri  bhi  caradh 
buaidh  gradh  Dhe  ann  an  Criosd  ri  beatha 
fheumach  an  t-saoghail  le  dearbhadh  a  beatha 
fein  gu'm  bheil  i  a'  toirt  tuilleadh  agus  buaidh 
trid-san  a  ghradhaich  i.  "  Bithidh  sibh  'n  ur 
fianuisean  dhomh-sa  ;  " — briathran  gle  shim- 
plidh,  ach  gu  de  na  tha  iad  a'  filleadh  a  stigh  ! 
Is  i  so  a'  ghrainne  sil  o'n  do  chinnich  creideamh, 
dochas,  agus  deanadas  nan  naomh,  agus  nam 
martaireach,  agus  nam  miltean  a  bharr  orra,  air 
nach  'eil  iomradh  ann  an  eachdraidh  an  t- 
saoghail  ach  aig  am  bheil  an  ainmean  sgriobhte 
ann  an  leabhar-cuimhne  Dhe  ;  is  e  so  am  freumh 
o'n  d'fhas  saothair  ioma-ghneitheach  na  h-eag- 
laise fad  da  mhile  bliadhna.  Ged  is  e  togail 
fianuis  an  da-rireadh  a  tha  ann  an  f  hior  shear- 
monachadh  an  fhacail  anns  a'  chubaid  agus  ann 
an  aideachadh  foUaiseach  aig  bord  a'  choman- 
achaidh,  bha  fada  barrachd  na  sin  aig  Criosd 
anns  an  amharc  an  uair  a  thuff  e  an  t-6rduffh  ud. 
Chan  eil  dleasdanas  dligheach  sam  bith  no 
suidheachadh  anns  am  bi  sinn  nach  fhaod  sinn 
a  bhi  togail  fianuis  ann  an  sin.  "  Gach  ni  air 
bith  a  ni  sibh  ann  am  focal  no  ann  an  gniomh, 
deanaibh  iad  uile  ann  an  ainm  an  Tighearn  losa 


deanaibh  o  'ur  cridhe  iad  mar  do'n  Tigh- 


Fianuis  ar  Beatha 

Chan  ann  le  diadhachd  ar  dreach  no  le 
crabhadh-beoil  ach  leis  an  spiorad  anns  am 
bheil  sinn  a'  dol  an  sas  anns  gach  ni  a  bhitheas 
sinn  'n  ar  fianuisean  dha-san.  Cuiridh  sinn 
impidh  air  daoine  eile  tighinn  agus  roghainn  a 
dheanamh  de'n  chuid  mhaith  ma  dhearbhas 
sinn  orra  le  fianuis  ar  beatha  gu'n  d'rinn  e  feum 
dhuinn  fein.  Cha  dean  sgeul  a  thainig  d'  ar 
n-ionnsaigh  air  sgiathan  na  gaoithe  feum  sam 
bith  dhuinne  no  do  dhaoine  eile  ;  ach  ma's 
urrainn  sinn  an  da-rireadh  fianuis  a  dheanamh, 
chan  ann  a  mhain  air  ni  a  chuala  sinn,  ach  air 
ni  a  chunnaic  sinn  le  ar  suilean  agus  a  laimhsich 
sinn  le  ar  lamhan  agus  a  dh'  fhiosraich  sinn  'nar 
beatha,  is  ann  mar  sin  a  chuireas  sinn  an  ceill  do 
dhaoine  eile  saoibhreas  do-rannsaichte  Chriosd 
a  chum  gu'm  bi  aca-san  mar  an  ceudna  comunn 
ruinn  agus  ris-san  agus  gu'm  bi  iad  'n  an  deis- 
ciobuil dha-san.  Is  i  so  obair  na  h-eaglaise, 
iadsan  a  tha  fad  as  a  tharruing  am  fagus  agus 
a  thoirt  fo  bhuaidh  soisgeul  Chriosd  le  bhi  noch- 
dadh  dhaibh  na  rinn  e  do  'n  dream  a  ghabh  ris. 

B'i  so  an  obair  a  chuir  Criosd  fa  chomhair 
'eaglaise  ;  nochd  e  mar  an  ceudna  an  doigh  a 
b'  fhearr  air  dol  an  car  na  h-oibre  sin,  "  Bithidh 
sibh  'n  ur  fianuisean  dhomh-sa,  araon  ann  an 
Jerusalem ,  agus  ann  an  ludea  uile,  agus  ann  an 
Samaria,  agus  gu  iomall  na  talmhainn."  Tha 
an  obair  so  ri  bhi  air  a  deanamh  gu  doigheil, 
ordail,  a'  toiseachadh  an  aite  sonruichte  agus  a' 
dol  air  adhart  ceum  air  cheum  gus  am  bi  fa- 
dheoidh  an  t-ordugh  air  a  lan-choimhlionadh. 
Tha  slighe  na  seirbhis  a'  toiseachadh  aig  ar 
cagailte  fein  agus  as  a  sin  a'  cuairteachadh  an 
domhain. 

Aig  a'  Bhaile 

Feumar  toiseachadh  ann  an  lerusalem  :  'n  ar 
sgireachd  agus  'n  ar  baile  fein  ;  am  measg  ar 
daimh  agus  ar  luchd-eolais.  Buinidh  ar  ceud 
dleasdanas  dhaibh-san  a  tha  air  an  ceangal  suas 

ann  an  ceanglachan  na  beatha  maille  i-uinn.  Is 
furasda  labhairt  mu  ghradh  do  dhaoine  dubha 
nan  Innsean,  oir  chan  'eil  iad  a'  cur  ar  graidh  gu 
dearbhadh  lebhi  a  chomhnuidh  fo'naon  tughadh 
ruinn  ;  ach  air  dhuinn  a  bhi  gu  trie  cho  moth- 
achail  air  teachd-gearr  na  muinntir  a  tha  niu'n 
cuairt  oirnn  gach  latha,  chan  'eil  e  idir  soirbh  an 
gradhachadh  mar  is  coir.  Agus  is  duilich  toise- 
achadh  ann  an  Jerusalem  ;  chan  'eil  faidh  gun 
urram  ach  'n  a  dhuthaich  f  hein  agus  am  measg 
a  chairdean  fhein.  Ach  ma's  urrainn  duit 
fianuis  shoilleir  a  thogail  anns  na  sraidean  anns 
an  do  chluich  thu  'n  ad  leanabh  agus  far  an  do 
chuir  thu  dhiot  iomadh  car  gorach  'n  ad  oige, 
bheir  d'  fhianuis  buaidh  an  aite  air  bith.  Mar 
sin  is  e  an  coimhthional  anns  gach  sgireachd 
aite-toiseachaidh  ar  fianuis.  Anns  an  eaglais 
ud  anns  a'  chlachan  tha  an  t-seann  sgeul  air 
innseadh  Sabaidan  deidh  Sabaid  chum  iirachadh 
thoirt  do  na  h-uile  a  dh'eisdeas  ;  ach  bu  choir 
do  dheagh-bhuaidh  a'  choimhthionail  mar  an 
ceudna  a  bhi  ruigheachd  gach  dachaidh  anns  an 
sgireachd,  'g  am  frithealadh  ann  an  eiginn,  'g 
an  comhfhurtachadh  ann  am  bron,  chum  gu'n 
deanaran  cam  direach  agus  na  h-ionadan  garbha 
'n  an  comhnard  reidh,  air  los  nach  bi  luchd- 
turuis  na  beatha  air  seachran,  a  dh'aindeoin  am 
baoghaltais. 

Ach  ged  tha  moran  againn  air  ar  ceangal  ris 
an  ionad  anns  am  bheil  ar  cuid  agus  ar  crann- 
chur,  cha  ruigear  a  leas  ar  fianuis  a  chumail  fo 
chriochan  ann  an  sin.  Le  bhi  toirt  aire  agus 
cuideachaidh  a  reir  ar  comais  do  shaothair 
fharsuing  na  h-eaglaise  d'  am  buin  sinn,  theid 
againn  air  buaidh  an  t-soisgeil  a  chraobh-sgaoil- 
eadh  air  feadh  an  domhain,  air  chor  agus  gu'n 
cluinnear  ann  an  iomall  na  talmhainn  mac-talla 
a'  co-fhreagairt  do  'n  aoradh  agus  seirbhis  a  tha 
sinne  a'  deanamh  ann  an  uaigneas  ar  sgireachd 
fein.  Ged  nach  cuireamaid  cas  gu  brath  thar 
criochan  ar  sgireachd,  agus  ged  nach  gluais  sinn 
o  gheata  lerusalem,  ar  baile  fein,  faodaidh  sinn 
fhathast  a  bhi  'n  ar  fianuisean  ann  an  ludea  uile, 
agus  ann  an  Samaria,  agus  gu  iomall  na  talmh- 
ainn. 

Obair  na  h-Eaglais 

Ach  ciamar  a  dh'  fhaodas  so  a  bhi  ?  Tha 
gach  eaglais  a'  tairgse  d'a  buill  meadhonan  tre 
am  faod  iad  cuideachadh  leis  an  fhianuis  sin  a 
dheanamh  ;  agus  air  son  soilleireachd  a  chuir 
air  a'  chtiis  amharcamaid  air  obair  ar  n-eaglaise 
fein,  Eaglais  na  h-Alba,  ged  tha  a'  cheart  ni 
fior  mu  gach  eaglais  eile.  Ged  bhitheas  daoine 
le  cion  smuain  air  uairean  a'  caineadh  ard- 
chomhairlean  agus  luchd-riaghlaidh  na  h-eag- 
laise aig  121  Sraid-Dkebrsa,  agus  ged  is  trie 
a  bhitheas  pairt  againn  air  ar  saruehadh  le 
duilleagan  a'  tighinn  thugainn  leis  gach  post  a' 
sireadh  airgid  air  son  sud  agus  so,  chan  fhaod 
sinn  dichuimhneachadh  gu'm  bheil  na  comunn- 


an-riaghlaidh  agus  na  run-chleirich  ann  an 
oifigean  na  h-eaglaise  an  Dun-eideann  air  an 
s  lidheachadh  chum  gu'm  bi  e  an  comas  do  na 
h-uile  a  bhuineas  do'n  eaglais  oRudha  Robhanais 
gu  Maol  nan  Gall  a  bhi  cuideachadh  fianuis  a 
dheanamh  air  feadh  an  t-saoghail  air  buaidh 
agus  beannachd  an  t-soisgeil,  a'  toirt  cothroim 
do  gach  aon  againn  leis  an  aill  a  bhi  'n  ar 
fianuisean  do  Chriosd  chan  ann  a  mhain  ann  an 
lerusalem  againn  fhein  ach  mar  an  ceudna  ann 
an  ludea  uile  (ar  duthaich  agus  ar  rioghachd), 
agus  ann  an  Samaria  (an  Roinn-Eorpa  agus 
diithchannan  ar  daimh  an  tirean  cein)  agus  gu 
iomall  na  talmhainn.  Leis  a'  chuideachadh  a 
bheir  sinne  seachad,  tha  an  "  Home  Mission 
Department  "  a'  gabhail  os  laimh  seirbhis  a 
dheanamh  ann  an  ludea,  ar  diithaich  fein,  a' 
togail  eaglaisean  agus  a'  suidheachadh  choimh- 
thionalan  iira  (^Church  Extension),  a'  cuideach- 
adh le  coimhthionalan  bochda,  a'  frithealadh 
do  luchd  an  iasgaich  agus  do  iomadh  seorsa  eile, 
a'  cruinneachadh  a  steach  na  h-6igridh  agus  na 
cloinne  {Youth  and  Education  Department),  a' 
daingneachadh  stuamachd  {Temperance  Com- 
mittee), agus  a'  cur  air  adhart  gach  oidhirp 
chum  leas  an  t-sluaigh  {Church  and  Nation 
Committee,  Christian  Life  and  Work,  etc.). 
Ann  am  facal,  'nar  rioghachd  fein  tha  an  eaglais 
ag  oidhirpeachadh  air  a  bhi  deanamh  an  ni  a 
bha  an  Tighearn  losa  a'  deanamh  air  a  thurusan 
air  feadh  Ghalile  agus  ludea,  a'  dol  mu'n  cuairt 
a'  deanamh  maith.  Tre  "  Overseas  Depart- 
ment "  na  h-eaglaise  tha  ar  fianuis  air  a  togail 
ann  an  Samaria,  ann  an  duthchannan  coimh- 
earsnachail,  anns  an  Roinn-Eorpa  {Contiyiental 
Missions), a.r[\m&SiSg  ar  daimh  thar  saile  {Colonial 
Missions),  agus  am  measg  nan  ludhach  anns 
gach  cearn.  Tre  shaothair  nan  uile  a  tha  fo 
chiiram  nam  "  Foreign  Missions  "  tha  ar  fianuis 
air  a  giulan  gu  iomall  na  talmhainn,  am  measg 
dhaoine  buidhe  is  ruadha  is  dubha  de  gach  creud 
agus  cinneach. 

Eifeachd  na  h-Aibhne  dha 

Chan  'eil  a  h-aon  againn  beo  dha  fhein,  agus 
cha  mhotha  na  sin  a  tha  coimhthional  beo  dha 
fhein.  Tha  tiodhlacan  Dhe  air  an  toirt  a  chum  a 
bhi  air  an  roinn.  Agus  ma  bhlais  sinne  gu'm 
bheil  an  Tighearna  grasmhor,  togamaid  fianuis 
air  na  chuala  agus  na  chunnaic  agus  na  laimhsich 
agus  na  dh'  fhiosraich  sinn  de  dh'  fhacal  na 
beatha  ;  gu  pearsanta  ann  an  lerusalem,  baile  ar 
comhnuidh,  agus,  ged  nach  gluais  sinn  gu  brath 
a  lerusalem,  craobh-sgaoileamaid  ar  fianuis,  tre 
na  meadhonan  a  tha  ar  n-eaglais  a'  tairgse 
dhuinn,  ann  an  ludea  uile  agus  ann  an  Samaria 
agus  gu  iomall  na  talmhainn,  le  ar  dtirachd,  ar 
deagh-ghean,  ar  n-iirnuighean,  agus  ar  tabhar- 
tasan. 

Gheibhear  na  bha  sinn  feuchainn  ri  radh  ann 
an  so  mu  obair  agus  dleasdanas  na  h-eaglaise  air 

a  chur  gu  dealbhach  snasail  leis  an  f  haidh  Eseciel 
(caib.  xlvii)  :  Thug  e  mi  a  ris,  ars'  esan,  gu  dorus 
an  teampuill,  agus,  feuch,  bhruchd  uisgeachan 
a  mach  o  iochdar  stairsnich  an  tighe  air  taobh 
na  h-altarach.  Agus  an  uair  a  chaidh  an  duine 
aig  an  robh  an  t-sreang  'n  a  laimh  a  mach, 
thomhais  e  mile  lamh-choille,  agus  bha  na  h- 
uisgeachan  gu  ruig  na  h-aobranan.  A  ris 
thomhais  e  mile,  agus  bha  na  h-uisgeachan  gu 
ruig  na  gliiinean.  A  ris  thomhais  e  mile,  agus 
bha  na  h-uisgeachan  gu  ruig  na  leasraidh.  'Na 
dheidh  sin  thomhais  e  mile,  agus  bha  na  h- 
uisgeachan  'n  an  sruth  nach  b'urrainn  mi  dol 
thairis  air,  oir  na  h-uisgeachan  air  eirigh,  uis- 
geachan air  son  snamh  annta,  abhainn  nach 
b'urrainnear  dol  troimpe.  Agus,  feuch,  air 
bruaich  na  h-aibhne  bha  ro-mhoran  chraobh. 
An  sin  thuirt  an  duine  rium,  Tha  na  h-uisgeachan 
so  a'  dol  sios  do  'n  fhasach,  agus  mairidh  gach 
ni  beo  far  an  tig  an  abhainn,  agus  bithidh  toradh 
nan  craobh  air  son  bidh  agus  an  duilleach  air 
son  leighis. 

O  iochdar  stairsnich  m'eaglaise  fhein  anus  a' 
chill,  far  am  bi  mi  ag  aoradh  gach  Sabaid  agus 
ag  eisdeachd  ri  scan  sgeul  mor-aoibhneis  mar 
nach  cuala  mi  riamh  e,  faodaidh  fuaran  a  bhi  air 
fhosgladh  o  'm  bruchd  a  mach  sruthan  beag  a 
chuireas  cuairt  air  an  sgireachd,  ag  urachadh 
agus    a'    glanadh   beatha   na    coimhearsnachd. 


sruthan  a  bhitheas  a'  sior-fhas  agus  a'  dol  a  mach 
feadh  na  tire  gu  leir,  agus  fa-dheoidh  a  ruigeas 
iomall  na  talmhainn  niar  abhainn  mhoir  air 
dhith  bhi  air  a  meudachadh  leis  na  sruthain 
beaga  a  tha  ruith  a  mach  g'  a  h-ionnsaigh  o 
gach  coimhthional  eile.  Agus  mairidh  gach  ni 
beo  far  an  tig  an  abhainn.  Agus  air  bruaich  na 
h-aibhne  bithidh  craobhan  le  an  toradh  air  son 
bidh  agus  an  duilleach  air  son  leighis.  Agus 
mar  is  motha  a  theid  na  fuarain  sin  fhosgladh 
anns  gach  coimhthional  is  ann  as  f  haisge  a  thig 
an  t-am  anns  an  "  lionar  an  talamh  le  eolas  an 
Tighearnamar  a  chomhdaicheas  na  h-uisgeachan 
aigein  na  fairge  "  (Isa.  xi.  9)-  Agus  ann  an 
iolach  buaidh  an  Ti  sin  aig  am  bheil  "  a  ghuth 
mar  thoirm  mhoran  uisgeachan  "  cluinnidh  gach 
aon  againn  torman  an  t-sruthain  a  dh'eirich  'nar 
cridheachan  fein  agus  a  shruth  a  mach  bhuainn 
le  beannachd  gu  iomall  na  talmhainn,  gu  daoine 
nach  fhaic  sinn  gu  brath  anns  an  t-saoghal  so, 
faodaidh  e  bhi,  ach  bithidh  aithne  aig  ar  Tigh- 
earna  orra  agus  bithidh  fios  aige-san  cia  as  a 
dh'eirich  an  sruthan  a  thug  d'  an  ionnsaigh  an 
t-uisge  beo.  "  Ge  b'e  neach  a  dh'olas  de  'n 
uisge  a  bheir  mise  dha,  cha  bhi  tart  gu  brath 
air  :  ach  an  t-uisge  a  bheir  mise  dha,  bithidh  e 
'n  a  thobar  uisge  ann,  a'  sruthadh  suas  chum  na 
beatha  maireannaich  "  —  eadhon  fuaran  beo 
nach  traoiffh. 


Anns  a'  Chathair 


BHO  chionn  ghoirid  bha  co-chruinneachadh 
de  bhardachd  Ghaidhlig  air  a  chur  a  mach 
ann  an  leabhar  beag  boidheach  anns  a  bheil 
uiread  grinneis  's  gu'm  bu  mhaith  learn  a  radh 
air  an  duilleig  so,  'S  e  do  bheatha,  a  leabhrain 
hhig  bhain  ;  gu  ma  fada  maireann  na  lamhan  a 
sgriobh  thu. 

Bha  na  rannan  Gaidhlig  air  an  cruinneachadh, 
a  iomadh  seann  leabhar  anns  an  robh  iad  air 
am  foluch,  leis  an  Urramach  Iain  Mac  Eachairn, 
M.A.,  B.D.,  F.S.A.(Scot.)  agus  air  an  tionndadh 
gu  Beurla  le  Padraig  MacGlynn,  M.A..  D.Litt., 
is  eadar  am  bias  a  tha  air  na  rannan  fein  agus 
an  snas  leis  a  bheil  iad  air  an  cur  an  ranntachd 
Bheurla,  is  leabhar  so  a  bheir  toileachadh  do 
shiiilean  agus  do  chridheachan  dhaoine  aig  a 
bheil  gaol  air  ealadhain  is  grinneas.  Gu  ruig 
dealbh  na  caillich-oidhche  is  cumadh  nan 
litrichean  a  tha  air  a'  chlar  tha  an  leabhran  so 
finealta  is  grinn. 

Tha  e  duilich  do  dhuine  co-chruinneachadh 
de  'n  t-seorsa  so  a  dheanamh  gun  chothrom  a 
thoirt  do  dhaoine  eile  a  radh,  "  Car  son  a  chuir 
thu  ann  sud,  no  car  son  nach  do  chuir  thu  ann 
so,"  oir  tha  a  rog-hainn  affus  a  dhiii  fein  aiff  a 
h-uile  duine  am  measg  obair  nam  bard.  Sin 
seanchas  aig  nach  'eil  ceann  no  crioch,  ma 
thoisichear  idir  air.     Ach  cha  toisich  mise  co 


dhiii  air  seanchas  diomhain  mar  sin  air  an 
duilleig  so  ;  tha  fhios  agam  nach  ann  air 
thuaiream  a  thagh  na  sgoilearan  ud  na  dain 
agus  na  h-6rain  a  chuir  iad  anns  an  leabhar  so, 
agus  gu  robh  aobhar  aca  a  bha  maith  'n  an 
siiilean  fein  air  son  gach  roghainn  a  rinn  iad. 

Gheibhear  an  so  bardachd  o  iomadh  linn  ; 
Dughall  Bochanan  ;  Iain  MacCodrum  ;  Lach- 
lainn  MacPhearsain,  Srath  Maithisidh  ;  Eoghan 
MacLachlainn  Obar  Dheathain  ;  Uilleam  Ros  ; 
Calum  Macpharlain  ;  DomhauU  MacEachairn. 
Gheibhear  ann  rannan  nach  'eil  fhios  c6  rinn 
iad,  is  rannan  nach  'eilear  cinnteach  c6  rinn  iad 
ged  tha  iad  air  am  fagail  air  daoine  sonruichte. 
Gheibhear  ann  rannan  as  an  da  dhan  as  ainmeile 
am  measg  nan  seann  dan,  Miann  a'  Bhaird 
Aosda,  agus  Comhachag  na  Srbine,  an  dan  a  bha 
air  a  dheanamh  le  Domhnull  MacFhionnlaidh, 
an  Loch  Abar. 

B'e  sud  eun  a  bu  ghlice  agus  a  b'  fhiosraiche 
a  bhruidhinn  Gaidhlig  riamh,  is  cha  mhor  gu 
bheil  gin  de  mhaithean  an  ionnsachaidh  nach 
bi  a'  dol  thuice  an  diugh  fhathast  air  ghaol  a 
seanchais. 

'S  e  choire  as  motha  air  dain  is  orain  Ghaidh- 
ealach  am  bitheantas,  gu  bheil  iad  ro  fhada. 
Sin  a'  choire  as  miosa  ann  an  searmoin  Ghaidhlig 
cuideachd,     An  uair  a  thoisicheadh  na  daoine 

againne  cha  robh  e  furasda  dhaibh  sgur  ;  cha 
robh  iad  a'  creidsinn  gur  fhearr  an  t-uireasbhuid 
na  tuilleadh  's  a  choir.  Cha  mhisd  cuid  de  na 
dain  so  ma  ta,  gu  bheil  iad  air  an  giorrachadh  ; 
chan  'eil  dad  de'm  bias  air  a  chall. 

Gheibhear  barrachd  de  shaothair  nan  seana 
bhard  anns  an  leabhar  so  na  gheibhear  ann  de 
shaothair  nan  ginealan  as  dliiithe  dhuinn. 
Theagamh  gu  bheil  aobhar  air  so  nach  aithne 
dhomhsa  (oir  chan  'eil  eolas  agam  air  na  sgoi- 
learan  a  chuir  a  mach  e)  ach  saoilidh  mi  gur  e 
so  an  fhior  aobhar,  gu  robh  barrachd  ealadhain 
agus  cumadalachd  agus  riaghailt  ann  an  oib- 
richean  nan  seana  bhard  na  tha  ann  an  oibrichean 
nam  bard  a  thainig  'n  an  deidh.  Bha  na  seann 
dain  air  an  sgriobhadh  le  sgoilearan  ;  daoine  a 
dh'  ionnsaich  an  ealadhain  o  litreachas  chin- 
neach  eile  cho  mhaith  ri  litreachas  an  diithcha 
fein  ;  daoine  d'am  b'  aithne  riaghailt  a  chur  'n 
an  obair,  riaghailt  'n  an  smuaineachadh,  'n  an 
cainnt,  agus  'n  am  meadrachd.  An  uair  a 
thoisicheas  duine  air  criomain  de  bhardachd 
Ghaidhlig  a  lorgachadh  anns  a  bheil  na  tri 
nithean  so,  brigh,  cumadh,  is  grinneas,  tha  e 
na's  fhasa  dha  na  criomain  sin  fhaotainn  anns 
na  seana  bhaird  a  bha  'n  an  sgoilearan  na  anns 
na  baird  nodha  aig  nach  robh  ach  solus  naduir 
agus  lionmhorachd  bhriathran. 

Chan  eil  Donnacha  Ban  uiread  s  air  ain- 
meachadh  anns  an  leabhar  so,  no  MacMhaighstir 
Alasdair.  Chan  ann  a  dh'  fhaotainn  coire  do'n 
fheadhainn  a  chuir  ri  cheile  e  a  tha  mi  ag  radh 
so,  oir  cha  b'  urrainn  dhaibh  a'  Chlair  uile  a 
chur  ann  an  leabhran  anns  nach  teachdadh  ach 
am  beagan.  Ach  o'n  thainig  mi  thairis  air  an 
rud  idir  faodaidh  mi  a  radh  nach  robh  bard 
riamh  anns  a'  Ghaidhealtachd  as  miosa  air  am 
freagair  deise  Shasunnach  no  deise  Bheurla  na 
Donnacha  Ban.  Cha  mholadh  so  air  ach  tha 
e  fior.  Cho  fad  's  a  dh'  fhagar  e  anns  an  deise 
chlo  a  bhuineas  dha  gu  nadurra  tha  Dounacha 
Ban  maith  gu  leoir,  ach  ann  an  deise  air  bith 
eile  chan  'eil  ann  ach  Samson  gun  ghruaig.  Na 
saoileadh  duine  air  bith  gu  bheil  e  a'  deanamh 
seirbhis  do  'n  Ghaidhlig  no  do  chliii  ar  litreachais 
le  bhi  tronndadh  bardachd  Dhonnacha  Bhain 
gu  Beurla.  Rinn  longa  mora  is  longa  beaga 
long-bhrisidh  air  a'  chreig  sin  cheana. 

Ach  air  a  shon  sin  bu  mhaith  learn  Padraig 
MacGlynn  fhaicinn  'g  a  fheuchainn,  chan  ann 
a  chionn  gu  bheil  iiigh  air  bith  agamsa  ann  an 
Donnacha  Ban  (is  e  an  fhirinn  nach  toigh  leam 
idir  e)  ach  a  chionn  gu'm  bu  mhaith  leam 
fhaicinn  a'  feuchainn  fhiacal  air  na  cnothan  as 
cruaidhe.  Anns  an  leabhar  so  rinn  e  obair  a 
tha  snasmhor,  obair  a  chuir  ionghnadh  orm  air 
a'  cheud  lenghadh  agus  a  chuir  am  barrachd 
ionghnaidh  orm  air  an  ath  leughadh.  Tha 
ealadhain  is  grinneas  air  a  laimh  gun  teagamh. 
Is  aithne  dhomh  duine  no  dha  a  dheanadh  an 
obair  a  rinn  an  t-Urramach  Iain  MacEachairn 


anns  an  leabhar  so  a  cheart  cho  mhaith  ris-san 
(ged  nach  'eil  sin  a'  ciallachadh  nach  do  rinn 
e  a  chuid  fein  le  tuigse  agus  le  grinneas  mar 
sgoilear  maith)  ach  chan  aithne  dhomh  duine 
idir  a  b'  urrainn  an  obair  a  rinn  Padraig  Mac- 
Glynn a  dheanamh. 

Thubhairt  cuid-eigin  a  bha  sgriobhadh  mu'n 
leabhar  so  an  la  roimh  nach  'eil  dad  eadar  a 
dha  chlar  nach  'eil  furasda  gu  leor  do  Ghaidheil 
a  thuigsinn.  Och,  Och,  bu  mhaith  na'm  b' 
fhior.  Ach  is  e  an  fhirinn  gu  bheil  rannan  anns 
an  leabhar  so  nach  'eil  moran  dhaoine  an 
Albainn  a  thuigeas  iad  gun  chuideachadh.  Cia 
meud  de  luchd-leughaidh  na  duilleagan  so  a 
thuigeas  na  rannan  ud  "^ 

Caraiinsefos,ferrgach  clu, 
Oc  mu  lebran  leir  ingnu  : 
Ni  J'oirmtech  frim  Pangur  Ban, 
Car  aid  cesin  a  maccddn. 

Orubiam,  seel  een  scis, 
Innar  tegdais  ar  noendis  : 
Taithiunn  dichrichide  clius, 
Ni  fristarddam  arndthius. 

Gndth  huaraib  ar  gressaih  gal 
Glenaid  luch  inna  linsam  : 
Os  me  dofuit  im  lin  chein 
Dliged  ndoraid  cu  ndroncheill. 

Sin  rannan  a  bha  air  an  sgriobhadh  le  sgoilear 
Eireannach  o  chionn  da  cheud  deug  bliadhna. 
Anns  na  laithean  sin  bha  an  aon  chainnt  agus 
an  aon  litreachas  aig  Gaidheil  na  h-Alba  agus 
aig  Gaidheil  na  h-Eireann.  Is  ann  a  Eirinn  a 
sgaoil  na  Gaidheil  an  toiseach  do  Albainn. 
Eadhon  ri  linn  Chaluim-Chille  bha  baird  agus 
sgoilearan  lionmhor  an  Eirinn  ;  lean  Sitreachas 
air  sail  a'  Chreidimh  Chriosduidh,  is  thainig  i 
do'n  Ghaidhealtachd  le  manaich  na  h-I.  Fad 
mile  bliadhna  bha  ceangal  dluth  eadar  Albainn 
agus  Eirinn  ;  cha  robh  dealachadh  eatorra  'n 
an  cainnt  no  'n  am  bardachd  gu  suas  ri  am  an 
Ath-leasachaidh  no  suas  ris  an  am  anns  an  do 
chaill.  Tighearnan  nan  Eileanan  an  cumhachd 
agus  an  iighdarras.  Chan  'eil  e  furasda  do 
dhuine  a  chorrag  a  chur  air  an  fhior  am  anns 
an  do  bhris  an  aon  sruth  so  n  a  dha  shruth,  ach 
faodar  a  radh  gur  ann  anns  a'  Ghaidhlig  Eirean- 
nach a  bha  litreachas  na  Gaidhlealtachd  air  a 
sgriobhadh  gus  an  t-se-amh  linn  deug  co  dhiii. 
Bha  leabhar  Urnuigh  an  Easbuig,  Eoin  Cars- 
well,  air  a  chur  a  mach  ann  an  1567,  is  tha  an 
leabhar  sin  air  a  sghiobhadh  an  Gaidhlig  na 
h-Eireann.  Ach  lean  sgoilearan  air  a'  chainnt 
so  a  sgriobhadh  moran  na  b'  fhaide  na  lean  an 
tuath  air  a  bruidhinn.  Uaith  so  faodaidh  sibh 
a  thuigsinn  gu  bheil  oighreachd  bhreagh  is 
sealbh  neo-ghann  aig  na  Gaidheil  nach  do 
shealbhaich  iad  riamh  gu  ceart  a  chionn  nach 
'eil  eolas  againn  air  an  t-seann  chainnt.     Gun 

ach  siiil  a  thoirt  air  an  leabhran  bheag  so  anns 
an  dol  seachad  chi  thu  gu  bheil  dileab  luachmho, 
a  dh'  fhag  na  seann  sgoilearan  agus  na  seana 
bhaird  againn  a'  dol  a  dhith  oirnn  le  cion  eolais. 

Air  a  h-uile  duilleig  de'n  leabhar  bheag  so 
gheibh  thu  lan-beoil  air  a  bheil  bias  na  meala, 
ach  chan  fhasd  mi  toiseachadh  air  an  cronanaich 
air  an  duilleig  so.  Faigheadh  gach  seillean  a 
mhil  dha  fein.  Chan  'eil  an  leabhar  a  cosd 
ach  tri  tasdain  is  se  sgillinn. 

Ma  mhol  mi  e  os  cionn  na  eorach  is  e  an 
t-aobhar  gur  toigh  leani  grinneas  anns  gach  seol 
's  an  tachair  e  orm,  agus  is  e  sin  a'  cheud  smuain 
agus  an  smuain  mu  dheireadh  a  dhiiisg  an 
leabhran  so  'n  am  inntinn,  a  ghrinneas.  Tha  e 
boidheach  ri  sealltuinn  air  ;    tha  e  cuimir  is 


furasd  a  leughadh  ;  tha  rannan  ann  air  a  bheil 
am  bias  ceart  ;  tha  eadhon  na  tiotail  a  tha  os 
an  cionn  air  an  liomhadh  mar  a  liomhas  fear- 
ceairde  maith  obair  a  laimhe.  Ach  a  thuilleadh 
air  sin  uile,  tha  obair  Phadraig  Mhic  Glynn  cho 
criochnaichte  agus  cho  snasmhor  's  gu'n  do 
chuir  i  farmad  orm  ;  chan  e  idir  am  farmad 
mosach  a  ni  treabhadh  ach  am  farmad  laghach 
a  chumas  duine  glic  'n  a  thamh,  a'  sealltainn  gu 
solasach  air  an  fhear  eile  a  treabhadh. 

Ma  theid  an  leabhar  a  chur  uair  eile  's  a' 
chlo  cha  bu  mhisd  e  na  tiotail  no  na  facail-chinn 
air  duilleagan  40  agus  41  a  bhi  air  an  athar- 
rachadh  ;  theagamh  gur  h-aithne  do  Mghr 
Mac  Eachairn  am  facal,  gur  hochd  an  gnothuch 
onoir  duine  a  bhi  an  ite  geoidh. 


Am  Measg  Nan  Eaglaisean  Gaidhealach 

Leis  an  Urramach  Alasdair  I.  MoiREASDAN,  M.A.,  Obar  Dheathain 


DH'  fhosgladh  air  mios  deireannach  na 
bliadhna  a  chaidh  eaglais  shnasmhor  an 
eilean  Scalpaidh  's  na  Hearadh.  Cuimhni- 
chidh  ar  leughadairean  gu'n  do  dhiiilt  a' 
chuid  bu  mho  de  shluagh  an  eilein  so  an 
t-Aonadh  a  leantuinn  an  1929;  agus  gu'n 
tugadh  a  steach  iad  do'n  Eaglais  Shaoir. 
Ach  dh'  fhan  na  ceathrar  eildeirean,  dithis 
de  na  deacoin,  agus  buidheann  ghasda  de  na 
buill  agus  de  'n  luchd-leanmhuinn,  dileas  do 
dh'  Eaglais  na  h-Alba.  'N  uair  a  chaidh  am 
fogaradh  a  mach  as  an  tigh-choinnimh,  chruin- 
nich  iad  fad  cheithir  bliadhna  's  an  tigh- 
sgoile.  Tha  sinn  a  nis  a'  deanamh  gairdeachais 
gu  bheil  tigh-aoraidh  maiseach,  lurach  aca 
dhaibh  fein,  a  chumas  da  cheud  pearsa.  Bha 
ministear  tapaidh,  measail,  a'  choimthionail, 
an  t-Urr.  Donnachadh  Macleoid,  aig  ceann 
na  seirbhis  la  an  fhosglaidh.  Liubhair  an 
t-Urr.  Tormad  MacLeoid,  Uige,  searmoin 
driiighteach  air  a  Choimhcheangal  Nuadh, 
agus  ghabh  an  t-Urr.  Murachadh  Mac  Suain, 
Cheanrdpch,  fear  a  mhuinntir  an  eilein,  agus 
an  t-Urr.  Fearachar  Ceanadaidh,  Mhanais, 
mar  an  ceudna  pairt  's  an  t-seirbhis.  Lionadh 
an  eaglais  le.  coimhthional  grinn  as  an  eilean 
fhein  agus  a  iomadh  cearn  de  Eeodhas  's  de 
na  Hearadh.  Tha  sinn  a'  moladh  do  shluagh 
Eaglais  na  h-Alba  an  Scalpaidh  cho  duineil 
's  cho  seasmhach  's  a  tha  iad,  agus  tha  sinn 
a'  guidhe  beannachd  an  Ti  is  airde  orra  'n 
an  aoradh  's  'n  an  seirbhis  's  na  laithean  a 
tha  ri  teachd. 


Tha  e  'n  a  ni  tlachdmhor  gu  bheil  gineal 
de  ghillean  oga  fiughail,  comasach,  ag  eirigh 
suas  's  a'  Ghaidhealtachd  is  anns  na  h-eileanan 
a  lionas  ciibaidean  Gaidhlig.  Chaidh  seisear 
dhiubh  sin  a  shuidheachadh  an  coimhthionalan 


Gaidhealach  's  a  bhliadhna  a  chaidh  seachad. 
Buinidh  ceathrar  do  Leodhas  agus  dithis  do 
na  Hearadh,  da  chearn  's  an  d'  araicheadh 
a  cheana  moran  aodhairean  do  threud  Dhe. 


Phosadh  an  t-Urr.  Murachadh  Mac  Suain, 
M.A.,  ri  coimhthional  Cheann-loch  an  Leodhas. 
'S  ann  a  Scalpaidh  's  na  Hearadh  a  tha  an 
teachdaire  6g  fileanta  so.  'S  e  athair  aon  de 
chinn-iiiil  na  h-eaglais  's  an  eilean  sin.  'S 
mor  an  cliii  a  tha  aig  coimhthional  eireachdail 
Cheann-loch  air  son  blathas  is  diirachd.  Gu 
ma  maith  a  theid  leo   s  le  am  ministeir  ! 


'S  e  an  t-Urr.  Aonghas  Domhnullach 
ministear  tir,  ionmhuinn,  Bhearnaraidh  na 
Hearadh,  far  an  do  shuidhicheadh  e  aig  toiseach 
an  t-samhraidh.  Buinidh  e  do  eilean  Scarp, 
aig  ceann  eile  na  Hearadh.  Tha  fior  dheagh 
theist  air  mar  shearmonaiche,  agus  'n  uair 
a  bha  e  'n  a  oileanach  an  Obair-Dheathain 
's  e  bha  air  ceann  nan  seirbhisean  Gaidhlig 
's  a'  bhaile-mhor  sin.  Tha  raon-oibreach 
bhriagh  aige  am  Bearnaraidh,  far  am  beil 
oige  agus  aois  a  tha  ainmeil  air  son  am  frith- 
eilteachd  air  meadhonan  nan  gras  air  Sabaid 
's  air  seachduin.  Leanar  an  teachdaire  's 
an  coimhthional  so  le  mor-dhiirachd  's  le 
iirnuig-hean   an   cairdean. 


Ghairm  coimhthional  nan  Loch  an  Leodhas 
an  t-Urr.  Donnachadh  Mac  Coinnich  gu 
bhi  'n  a  aodhair  dhaibh  ball-direach  an  deidh 
dha  ciirsa  an  fhoghluim  a  chriochnachadh. 
S  ann  a  mhuinntir  an  Rudha  an  Leodhas  a 
tha  e,  agus  tha  e  'n  a  oganach  ceanalta  cliii- 
teach,  agus  s'n  a  dheadh  mhinistear  an  Tiom- 

naidh  Nuaidh.  Tha  e  nis  air  ceann  sluagh 
caoimhneil,  cairdeil,  beothail,  nan  Loch,  agus 
tha  mor-mhisneachd  aige  toiseach  a  sheirbhis. 


Shuidhicheadh  an  t-Urr.  Seumas  Mac 
Aoidh  mar  mhinistear  Mheihieis  agus  Eiribol 
an  Cataobh.  Rugadh  is  thogadh  e  an  Crabh- 
lasta  an  sgir  Uige,  Leodhais.  Tha  deagh 
chuimhne  's  na  h-eileanan  air  athair,  "  Aonghas 
Neill,"  duine  simplidh,  ionraie,  eudmhor,  a 
bha  trie  a'  labhairt  air  a  Cheisd  aig  amanna 
orduigh.  "  Air  son  do  shinnsir  bidh  do  chlann 
'n  am  prionnsaibh  anns  gach  ait."  Is  teach- 
daire  comasach,  soisgevilach,  Seumas  Mac 
Aoidh  fhein.  Tha  pobull  reidh,  aonaichte  aige 
am  Mehieis  's  an  Eiribol,  far  am  buin  an  luchd- 
aiteachaidh  neo-roinnte  do  Eaglais  na  h-Alba. 
Tha  sinn  de  ji  bharail  gu'm  beil  ciiisean  ar 
leth  gealltanach  's  an  sgire  so. 


Tha  Leodhasach  eile  air  a  phosadh  ri  coimh- 
thional  's  an  t-siorrachd  cheudna,  an  t-Urr. 
Aonghas  Mac  Choinnich,  M.A^^_an  Asaint 
agus  an  Stoir.  Tha  am  ministear  measail  so  a 
mhuinntir  sgire  nan  Loch,  agus  tha  moladh 
air  mar  dhuine  's  mar  shearmonaiche  anns 
gach  aite  's  an  aithnichear  e.  Anns  an  raon 
fharsuing  far  an  do  thuit  a  chrannJchur,  am 
measg  sluagh  dileas,  cridheil,  bidh  siiil  gu'm 
bi  moi'-thoradh  o  shaothair. 


'S  ann  as  na  Lochan  cuideachd  a  thainig 
ministear  og  talannach  Loch-Carann,  an  t 
Urr.  Ruairidh  Smith,  M.A.  A  ris  tha  sinn 
a'  faicinn  fear  a  dh'  eildeirean  na  h-eaglais, 
Niall  Smith,  a'  toirt  a  mhic  do'n  mhinistreil- 
eachd.  Is  maith  agus  is  gealltanach  an 
comharradh.  Tha  buadhan  sonraichte  inn- 
tinn  aig  Ruairidh  Smith,  agus  tha  e  tomadach, 
driiighteach,  a'  cur  an  ceill  na  firinn.  Cuirear 
meas  air  a  theachdaireachd  an  coimhthional 
fiachail  Loch-Carrann. 


'Nuair  a  tha  sinn  a'  toirt  dithbheatha  do 
chuid  de  mhinisterrean  oga  na  Gaidheal- 
tachd,  tha  sinn  a'  fagail  s'an  le  cuid  eile. 
Chaidh  dithis  o  thoiseach  a'  gheamhraidh  a 
null  thairis,  an  t-Urr.  Murachadh  Mac  Leoid, 
Uidhist  a  Deas,  gu  Valparaiso,  an  ceann  Deas 
America,  agus  an  t-Urr.  Ruairidh  Mac 
Fhionghuin,  M.A.  Nig,  Ros  Eararach,  gu 
eilean  Mhauritius.  Tha  sinn  ro-dhoilich  na 
daoine  smiorail,  comasach  so  a  chall  as  ar 
duthaich,  ach  tha  sinn  a'  riinachadh  maith  is 
soirbheas  dhoibh  ann  a  bhi  gililan  lochran  an 
t-soisgeil  a  oh'  ionnsuich  ionadan  cein. 

(Tha  mi  duilich  nach  aithne  dhomh  na 
gillean  oga  so,  ach  tha  mi  an  dochas  nach 
cuir  iad  an  coinneal  fo  bheul  soithich,  agus  gu 
sonraichte  nach  cuir  iad  i  fo  leabaidh,  ach 
gu'n  cuir  iad  i  far  a  bheil  feum  oirre,  ann  an 
comnlear  an  Leahhair  Ghuirm  so.  Am  fear- 
deasachaidh). 


SEIDIBH,  le  trompaid  chruaidh, 
An  f  huaim  tha  aoibhinn,  ait, 
'Thoirt  fios  mar  thaisbean  Dia, 
Do  'n  t-saogh'l  a  ghras  gu  pailt'. 
Tha  bliadhna  lubile  air  teachd  ; 
Pillibh,  a  pheacaich  shaorta,  'steach. 

losa,  ar  'sagart  ard 

Le  'bhas  Ian  reite  rinn  ; 
'Luchd-trioblaid,  gabhaidh  tamh. 
An  Criosd  air  feadh  gach  linn. 
Tha  bliadhna  lubile  air  teachd, 
Pillibh,  a  pheacaich  shaorta,  'steach. 

Ardaichibh  Uan  ar  De, 

An  t-Uan  thug  ciont  air  falbh ; 
Air  slainte  shaoir,  troimh  'fhuil, 


Gabhadh  gach  aon  neach  seilbh. 
Tha  bliadhna  lubile  air  teachd  ; 
Pillibh,  a  pheacaich  shaorta,  'steach. 

A  bhraighde  truagh  'tha  'n  sas, 
Lan  shaorsa  gabhaibh  leibh  ; 
Air  tearuinteachd  gu  brath, 
Le  losa  gheibh  sibh  seilbh. 
Tha  bliadhna  lubile  air  teachd  ; 
Pillibh,  a  pheacaich  shaorta,  'steach. 

Sibhse  a  reic  gu  faoin 

An  oighreachd  ghlormhor  shuas, 
Gabhaibh  a'  ghibht  air  ais. 
Gun  airgiod  is  gun  luach. 
Tha  bliadhna  lubile  air  teachd  ; 
Pillibh,  a  pheacaich  shaorta,  'steach. 


Air  4 


1934 


Di-domhnaich  Casg 


'S  ait  an  sgeul  tha  'n  diugh  ri  luaidh 
Dh'eirich  losa  Criosd  le  huaidh. 

Mur  d'  eirich  Criosd  gu  deimhin  is  diomhain 
ar  searmonachadh-ne  agus  is  diomhain  'ur 
creideamh-se. — Pol. 

Dh'  eirich  an  Tighearn  da  rireadh  agus 
chunnacas  le  Simon  e. — Lucas. 

Chunnacas  'n  a  dheidh  sin  e  leis  an  da  f  hear 
""3heug  ;  'n  a  dheidh  sin  le  tuilleadh  agus  coig 
ceud  brathair  aig  an  aon  am  ;  'n  a  dheidh  sin 
chunnacas  e  le  Seumas,  agus  a  ris  leis  na  h- 
abstoil  uile  ;  'n  a  dheidh  sin  chunnacas  leam-sa 
e  mar  an  ceudna. — Pol. 

An  sin  bha  aoibhneas  air  na  deisciobuil  an 
uair  a  chunnaic  iad  an  Tighearn. — Eoin. 


Failte  do'n  la  's  an  d'  eirich  Criosd 
Le  cumhachd  nios  on  uaigh. 

Cionnus  a  tha  feadhainn  'n  ar  measg-sa  ag 
radh,  Nach  'eil  aiseirigh  nam  marbh  ann  ? — Pol. 

Ma  chreideas  sinn  gu'n  d'  fhuair  losa  bas, 
agus  gu'n  d'  eirich  e  a  ris,  amhuil  sin  mar  an 
ceudna  an  dream  a  chaidil  ann  an  losa,  bheir 
Dia  maille  ris. — Pol. 

O  uaigh  c'  aite  a  bheil  do  bhuaidh  ? — Pol. 

Buidheachas  do  Dhia  a  tha  toirt  dhuinne  na 
buadha  tre  ar  Tighearn  losa  Criosd. — Pol. 

Beannaichte  gu  robh  Dia  gu  brath  ! 

A  chuir  ar  namh  fo  chois 
'S  a  thug  dhuinn  trid  ar  Ceannard  Criosd 

Buaidh  shiorruidh  agus  fois. 


Aingeal  a'  Chruaidh-Ghleachd 

{Searmoin  Comanachaidh.') 

Leis  an  Uhbamach  Calum  Mac  Le^id,  an  Eaglais  Iain  Knox,  an  Glaschu 

"  Agus  dW  fhoillsicheadh  dha  aingeal  0  neamh  ^g  a  neartachadh." — Lucas  xxii.  43. 


CHA  b'  ann  gun  aobhar  a  chaidh  an  Slan- 
uighear  beannaichte  leis  an  aon  dheis- 
ciobul  dheug  do  gharadh  Ghetsemane  air 
feasgar  na  casga.  Nuair  a  bhios  duine  fo 
iomagain  agus  an  amhghar  agus  fo  throm 
thrioblaid  iarraidh  e  chum  na  dachaidh  agus 
comhla  ri  chuideachd  fhein.  Ge  b'e  aite  am 
bi  sinn  is  ann  a  chum  na  dachaidh  a  dh'  iarras 
sinn  an  latha  na  trioblaid  is  a  bhroin  ;  bitheadh 
an  dachaidh  ard  no  iosal,  bochd  no  beartach,  is 
ann  thuice  dh'  iarras  sinn  aig  am  na  trioblaid 
is  na  h-eigin.  Tha  iad  ag  innseadh  dhomhsa 
gu'n  dean  am  fiadh-bheathach  fhein  air  a 
leabaidh-laidhe  ann  an  uaignidheachd  na 
beinne  nuair  a  chi  e  gu  bheil  cunnart  is  cruadal 
am  fagus  ;  agus  an  t-eun  nuair  a  theid  a  leon 
no  nuair  a  tha  e  fo  bhron  airson  ail  nach  f  haigh- 
ear  air  falbh  bho  an  nead  e  gus  an  toir  e 
diiil  thairis.  Agus  c6  againn  a  bha  riamh 
air  falbh  agus  sinn  an  teanntachd  no  an  eigin 
nach  ann  chon  na  dachaidh  a  dh'  iarradh  sinn  ? 
Cha  robh,  ma  tha,  tigh  no  dachaidh  air 
thalamh  aig  an  t-Slanuighear  bheannaichte  ; 
ach  uair  sam  bith  a  bhitheadh  e  's  a'  bhaile- 
mhor   b'   e   a   dhachaidh  is    eaglais-uaigneach 


garadh  Ghetsemane.  Thug  caraid  caomh, 
uachdaran  an  liosa,  Ian  chead  dha  a  bhi  a 
steach  is  a  mach  as  mar  a  dh'  iarradh  e  ;  bha 
dorus  an  liosa  fosgailte  dha  fhein  agus  dha 
dheisciobuil  a  la  is  a  dh'  oidhche.  B'  e  so  a 
dhachaidh  is  aite  na  h-urnuigh  uaignich  aige 
nuair  a  bhiodh  e  's  a'  bhaile  naomh.  B'e  so 
an  t-aite  far  an  robh  gu  minic  co-chomunn  is 
conaltradh  diomhair  aige  ris  an  Athair  fo 
sholus  na  gealaich  is  fo  dhealradh  nan  reul. 
So  far  an  robh  esan  aig  an  dachaidh  da  rireadh, 
agus  far  an  trie  an  deachaidh  e  fhein  agus  na 
deisciobuil  an  uaignidheas  a  dh'  iarraidh  fois 
is  fasgaidh  an  Athar  shiorruidh. 

Tha  nis  la  na  casg  air  a  thighinn  agus  am 
baile  naomh  Ian  agus  a  cur  thairis  le  sluagh  a 
thainig  a  chumail  na  feille.  Ghleidh  losa  agus 
a  dheisciobuil  a'  chuirm  's  an  t-seomar  uach- 
darach,  agus  dh'  innis  e  dhaibh  gu  robh  an 
t-am  am  fagus  anns  am  brathaist  esan  agus 
anns  am  bitheadh  an  t-Uan  casg,  a  bha  air 
a  mharbhadh  o  leagadh  bunaitean  an  domhain, 
air  a  cheusadh.  Dh  ith  iad  a'  chasg  aig  a' 
'bhord  naomh,  agus  thubhairt  e  riu  agus  e  a' 
briseadh  an  arain  ;    "  Is   e  so  mo  chorp-sa  a 

tha  air  a  bhriseadh  air  bhur  son-se."  Agus 
mar  an  ceudna  thog  e  an  cupan  agus  thubhairt 
e  x'iu  ;  "  Is  e  an  cupan  so  an  coinih-cheangal 
nuadh  ann  am  fhuil-sa."  Tha  mo  chorp-sa 
gu  bhi  air  a  bhriseadh  agus  m'  fhuil-sa  gu  bhi 
air  a  dortadh,  ars'  esan,  air  bhur  son-se  agus 
airson  peacaidh  mhorain. 

Grainealachd  a'  pheacaidh 

Tha  uair  is  cumhachd  an  dorchadais  a' 
teannadh  dluth  ;  tha  peacaidhean  a'  chinne- 
dhaoine  agus  an  namhaid  le  a  naimhdeas  air  a 
thoir-san.  Tha  an  t-am  am  fagus  anns  am 
feum  e  an  t-eallach  uamhasach  a  ghabhail 
air  fhein  agus  fulang  'n  ar  n-aite  o'n  is  ann  a 
chum  na  criche  so  a  thainig  e  do'n  t-saoghal. 
Tha  an  t-eallach  uamhasach  is  graineil,  da 
rireadh.  Na's  uamhasaiche  is  na's  graineile 
na  thuig  eadhon  esan  gus  an  so.  Co  an  druim 
a  sheasas  ris  ?  Co  an  spiorad  nach  bris  e  ? 
O  !  grainealachd  a'  pheacaidh  i  O  !  truimead 
aingidheachd  dhaoine  !  !  Tha  an  Ti  a  chruth- 
aich  na  saoghail  ag  creanachadh  ;  tha  an 
Dia  siorruidh  fo  uamhunn.  Tha  am  Mac 
gradhach  fo  iomagain  is  fo  bhron.  Tha  fuath 
an  eallaich  is  dubhar  an  fhulangais  mhoir  a' 
diimhlachadh  timchioll  orra  's  an  t-seomar 
uachdarach.  Tha  e  gus  an  tachdadh.  An 
latha  na  h-eigin  's  a'  bhroin  iarrar  chon  na 
dachaidh.  "  Eiribh,"  ars  esan.  "  Rachamaid 
a  so."  Agus  chaidh  e  le  ceum  trom  agus  le 
mor  thogradh,  agus  na  deisciobuil  as  a  dheidh, 
gu  sliabh  nan  crann-ola  ;  agus  nuair  a  rainig 
iad  an  t-aite  chaidh  iad  a  steach  do  Ghet- 
semane.  Dhiiin  e  an  dorus  as  an  deidh.  Is 
maith  a  bhi  an  so,  ars'  esan  ris  fhein,  ann  an 
uaignidheas  a'  gharaidh  far  a'  bheil  fasgadh  is 
lathaireachd  an  Athar.  Agus  ar  leis  gu'n 
cuala  e  an  t-Athair  ag  radh  :  "  Tha  thu  air  a 
thighinn,  a  Mhic  mo  ghraidh." 

Cha  b'ann  gun  aobhar,  a  charaid,  a  chaidh 
an  Slanuighear  beannaichte,  tha  mi  ag  radh, 
do  gharadh  Ghetsemane  air  feasgar  a'  chruaidh- 
ghleachd.  Tha  Mata  ag  radh  ;  "  An  sin 
thainig  losa  maille  riu  gu  ionad  d'an  goirear 
Getsemane,  agus  thubhairt  e  ris  na  deisciobuil  ; 
Suidhibh-se  an  so  gus  an  teid  mise  a  dheanamh 
iirnuigh  an  sud.  Agus  thug  e  Peadar  leis 
agus  dithis  mhac  Shebede  agus  thoisich  e 
air  a  bhi  bronach  agus  ro  dhoilich.  An  sin 
thubhairt  e  riu,  Tha  m'  anam  ro  bhronach 
eadhon  gu  bas  :  fanaibh-se  an  so,  agus  deanamh 
faire  maille  rium-sa.  Agus  dh'  imich  e  beagan 
air  adhart  agus  thuit  e  air  aghaidh  a'  deanamh 
iirnuigh,  agus  ag  radh,  O  m'  Athair,  ma  dh' 
fhaodas  e  bhi  rachadh  an  cupan  so  seachad 
orm  ;  gidheadh,  na  bitheadh  e  mar  is  aill 
leam-sa  ach  mar  is  toil  leat-sa."  Agus  tha 
Marcus  ag  radh  ;  "  thoisich  e  air  a  bhi  fo 
uamh-chrith  agus  fo  anabarr  broin." 


Is  ann  an  so  a  tha  e  ag  cur  a  ghuaillean 
fo'n  eallach  a  ghitilanas  e  air  falbh  air  a'  chrann 
am  maireach.  Agus  an  uair  a  chunnaic  e  e, 
agus  a  dh'  fhairich  e  e,  thoisich  e  air  a  bhi  fo 
uamh-chrith  is  fo  anabarr  broin.  Tha  aingidh- 
eachd dhaoine  na  's  truime  agus  am  peacadh 
n'  as  graineile  na  bha  e  a'  smaoineachadh  ;  tha 
an  cupan  na  's  seirbhe  is  na  's  motha  is  na  's 
laine  de  phuinsean  peacaidhean  dhaoine  na 
dh'  fhiosraich  e  gus  a  nis.  Ghabh  eadhon 
esan  uamhas.  Agus  leig  e  e  fhein  air  a  ghliiin- 
ean  agus  rinn  e  iirnuigh  ag  radh  ;  "  Athair, 
ma'  s  toil  leat  cuir  an  cupan  so  seachad  orm  ; 
gidheadh  chan  e  mo  thoil-sa,  ach  do  thoil-sa 
gu  robh  deanta."  Tha  na  neamhan  ag  amharc 
agus  tha  ifrinn  fosgailte  agus  air  chrith  ach 
de  a  ni  e  ;  ach  am  faic  iad  a'  bheil  eadhon  esan 
comasach  air  an  eallach  graineil  a  ghiiilan  ; 
agus  a  bheil  e  comasach  air  a  bhi  'n  a  iobairt- 
reitich  air  son  dhaoine. 

Agus  dh'  fhoillsicheadh  dha  aingeal  o  neamh  'ga 
neartachadh.  Chuir  e  an  uair  sin  a  dhruim  fo 
an  eallach  agus  rinneadh  esan  do  nach  b' 
aithne  peacadh  'n  a  iobairt-pheacaidh  air  ar 
son-ne.  O  anam,  is  e  sin  na  choisinn  do 
shaorsa  is  do  shlainte  do  Chriosd.  "  Deanamh 
so,"  ars'  esan,  "  mar  chuimhneachan  orm-sa." 
Agus  air  dha  a  bhi  ann  an  cruaidh-ghleachd 
anama,  rinn  e  iirnuigh  ni  bu  diirachdaiche  ; 
agus  bha  fhallus  mar  bhraonan  mora  fala  a' 
tuiteam  sios  air  an  talamh.  Agus  sin  air  mo 
shon-sa,  agus  air  do  shon-sa. 

Chan  'eil  e  air  innseadh  de  an  aingeal  a  bha 
an  so.  Ach  de  an  aingeal  a  bha  airidh  no 
comasach  air  a  leithid  a  ni,  ach  an  Spiorad 
Naomh  fhein.  Is  e  Dia  an  Spiorad  Naomh 
fhein  a  bha  airidh  is  comasach  air  esan  a 
neartachadh  ann  an  anam  is  am  bodhaig  'n  a 
leithid  a  shuidheachadh  is  'n  a  leithid  a  dh' 
fheum.  So  ma  ta  aingeal  a'  chruaidh-ghleachd, 
agus  faodaidh  sinn  faighneachd  cionnas  a 
neartaich  e  an  Slanuighear  beannaichte  'n  a 
leithid  a  chas. 

Aonaranachd  a'  pheacaidh 

1.  An  toiseach  le  bhi  leigeil  fhaicinn  dha  nach 
robh  e  '??a  aonar.  Tha  aonaranachd  an  cois  a' 
pheacaidh.  Nuair  a  tha  thusa  a'  deanamh 
peacaidh  tha  thu  'g  a  do  thearbadh  fhein  air 
falbh  bho  Dia  is  bho  dhaoine  is  bho  ainglean. 
Nuair  a  ni  an  leanabh  dad  cearr  tha  e  'ga 
fhaighinn  fhein  'n  aonar,  leis  fhein  agus  eadar- 
dhealaichte  bho'n  chuid  eile  de  an  teaghlach, 
agus  gu  h-araidh  bho'n  athair  is  bho'n  mha- 
thair.  Agus  cha  bhi  sith  no  sonas  aige  gus 
an  aidich  e  a  chiont  agus  gu'm  bidh  e  rithist 
maraon  ri  each.  Tha  am  peacadh  'g  ar  tabh- 
airt  fad  as  bho  Dhia  is  bho  dhuine  ;  tha  e  'g 
ar  cur  an  cro  leinn  fhein  ;  is  e  feinealachd  is 
miann  leis. 

Tha  ciiimhne  agam  a  bhi  leughadh  ami  an 
seann  searmoin  Gaidhlig  a  chaidh  a  sgriobhadh 
's  an  ochdamh  linn  leis  an  diadhair  urramach 
is  ainmeil  sin  Adhamhnan  gu  robh  esan  no 
cuid-eigin  'n  a  ainm  ag  radh  gu'm  bidh  anaman 
caillte  ann  an  ifrinn  ann  an  ceis  no  an  cro 
leotha  fhein,  agus  iad  air  an  cuairteachadh  le 
lasraichean  siorruidh.  Co-dhiu,  tha  fhios  agad- 
sa  agus  agam-sa  gu  bheil  am  peacadh  'g  ar 
gearradh  air  falbh  bho  Dhia  is  bho  chaidreamh 
dhaoine  maith  is  caomh.  De,  ma  tha,  mar  a 
bha  aonaranachd  an  Ti  sin  a  ghabh  air  fhein 
peacaidhean  a'  chinne-daonna  gu  leir  ?  Thainig 
aingeal  a'  chruaidh-ghleachd  agus  nochd  e 
dha-san  nach  robh  e  'na  aonar  ;  gu  robh  an 
Spiorad  Naomh  maille  ris.  Agus  bha  e  air 
a  neartachadh  airson  an  eallaich  agus  aii'son  a' 
bhais  air  an  chrann  air  an  la-arn-mhaireach. 

Cumhachd  an  dorchadais 

Bha  cuideachd  uair  an  namhaid  is  cumhachd 
an  dorchadais  cho  uamhasach  agus  gu'n  tug 
iad  bhuaith  gnuis  an  Athar  ;  bha  an  t-eallach 
cho  mor  is  cho  graineil  agus  gu'n  tug  e 
bhuaith  grian  is  gealach  aghaidh  an  Athar  ghlor- 
mhor.  Bha  e  a'  faireachadh  agus  e  ag  giiilan 
ar  peacaidhean-ne  gu  robh  e  'na  aonar.  O, 
aonaranachd  a'  pheacaidh  !  Ach  dh'  fhoillsich- 
eadh  dha  aingeal  o  neamh  'g  a  neartachadh, 
a'  leigeil  fhaicinn  dha  nacli  robh  e  'n  a  aonar  ; 
gu  robh  an  t-Athair  maille  ris.  Agus  tha  e 
cur  feum  air  an  sin  air  son  an  la  maireach  oir 
bidh  an  t-eallach  cho  trom  air  a'  chrann,  agus 
an  cupan  cho  mor  is  cho  searbh  is  cho  salach 
agus  nach  urrainn  an  t-Athair  siorruidh  fhein 
a  bhi  ag  amharc  air  fulangasan  Mac  a  ghraidh 
gun  aghaidh  a  thionndadh  air  falbh.  Agus  b' 
fheudar  dha-san  eigheach  :  "  Mo  Dhia,  mo 
Dhia,  car  son  a  threigthumi."  O,  aonaranachd 
a'  pheacaidh,  agus  fulangais  Mhic  Dhe,  agus 
sin  air  ar  son-ne  ! 

Bha  a  rithist  aingeal  a'  chruaidh-ghleachd 
'g  a  neartachadh  ann  a  bhi  leigeil  fhaicinn  dha 
nach  robh  e  'n  a  aonar  a  thaobh  a  dheisciobuil, 
ged  bha  iad  gus  a  threigsinn  car  greis,  nach 
robh  esan  gus  an  call  ;  gu  seasadh  iad  e  fhein 
agus  a  chilis  fhathast,  agus  sin  a  chum  bais. 
Bha  gradh  aca  dha  ged  bha  iad  trom  cadalach 
le  bron.  Mar  sin  neartaich  aingeal  a'  chruaidh- 
ghleachd  e  gus  fa-dheoidh  an  robh  e 
comasach,  tre  fhulangasan  siorruidh  air  esan  do 
nach  b'  aithne  peacadh  a  dheanamh  'n  a 
iobairt-pheacaidh  air  ar  son-ne.  "  Gabhaibh, 
ithibh,  is  e  so  mo  chorp-sa  a  tha  air  a  bhriseadh 
air  bhur  son-se,  deanamh  so  mar  chuimhneachan 
orm-sa." 

2.  Bha  a  rithist  ai?igeal  a'  chruaidh-ghleachd 
'g  a  neartachadh  le  bhi  nochdadh  an  t-sblais  a  bha 
roimhe.  Tha  cuimhne  agad  gu  bheil  an  t- 
abstol  ag  radh  agus  e  a'  sgriobhadh  chum  nan 


Eabhruidheach  mu  dheidhinn  "  neach  airson 
an  aoibhneis  a  chuireadh  i-oimhe,  a  dh'  fhuiling 
an  crann-ceusaidh,  a'  cur  na  naire  an  neo- 
shuim."  Neartaich  an  aingeal  e  le  bhi  noch- 
dadh dha  caidreamh  an  Athar  agus  an  t- 
aoibhneas  a  tha  an  cois  sin.  Chuir  so  spion- 
nadh  nuadh  mar  gu'm  b'  eadh  ann  an  gaisgeach 
treun  nam  buadh.  Cha  ruig  e  leas  tuilleadh 
lathaireachd  is  caidreamh  is  comunn  an  Athar 
fhagail  gu  siorruidh  buan.  Neartaicheadh  e  le 
bhi  leigeil  fhaicinn  dha  an  t-aoibhneas  a  bha 
roimhe  maille  ris  an  Athair  tre  linntean  na 
siorruidheachd.  Seadh,  agus  maille  ris  an 
Spiorad  Naomh  fhein  agus  maille  ri  ainglean  na 
gloii'e. 

Agus  a  thuilleadh  air  an  sin  bha  e  air  a  neart- 
achadh leis  an  aoibhneas  a  bha  roimhe  nuair 
a  bhitheadh  toil  an  Athar  air  a  coilionadh  leis- 
san.  B'  e  toil  an  Athar  dha-san  gu'n  giiilanadh 
e  an  t-eallach  so,  agus  gu  fuilingeadh  e  'n 
ar  n-aite-ne  agus  mar  sin  gu'm  bitheadh 
euceartan  is  peacaidhean  a'  chinne-daonna  air 
an  toirt  air  falbh.  B'e  miann  is  iarraidh  Chriosd 
toil  an  Athar  a  dheanamh,  agus  b'e  aoibhneas 
nan  aoibhneas  dha-san  nuair  a  dh'  amharceadh 
e  air  ais  agus  a  chitheadh  e  an  toil  sin  air  a 
coilionadh  gu  tur  is  gu  h-iomlan  le  fhulangasan 
air  a'  chrann.  Neartaich  so  e  ann  a  bhi 
gabhail  air  fhein  an  eallaich  ghraineil  is  do- 
thuigsinn.  O,  nach  uamhasach  na  chosd  ar 
saorsa  is  ar  sonas  dha-san  !  Cha  b'  iongnadh 
ged  a  dhiiisgeadh  e  gradh  is  eud  naomh  'n 
ar  cridheachan.  So  ar  n-iobairt-reite-ne  ;  so 
cridhe  an  t-soisgeil  dhuinne.  "  Deanaibh  so 
mar  chuimhneachan  ormsa,  oir  ge  minic  is  a 
dh'  itheas  sibh  an  t-aran  so  agus  a  dh'  olas 
sibh  an  cupan  so  tha  sibh  a'  foillseachadh  bais 
an  Tighearna  gus  an  tig  e." 

Aoibhneas  an  t-Slanuigheir 

Rud  eile.  Bha  aoibhneas  roimhe  a  chionn 
gu  robh  e  dol  a  thabhairt  buaidh  air  an  namhaid 
agus  air  a'  pheacadh.  Bha  iad  le  cheile 
cumhachdach  is  graineil.  Eiamh  o  thainig 
iad  do  an  t-saoghal  cha  deach  buaidh  a  thoirt 
orra,  ach  a  nis  tha  esan  tre  fhulangais  is  tre 
bhas  air  a'  chrann  a'  dol  a  bhriseadh  an  cumh- 
achd, agus  a'  dol  a  thabhairt  air  falbh  an 
grainealachd.  "  Agus  iarrar  peacaidhean 
ludah  agus  cha  bhi  iad  ann  agus  lochdan 
Israel  agus  chan  fhaighear  iad."  Agus  near- 
taich an  aingeal  e  leis  an  so. 

Bha  a  rithist  aoibhneas  roimhe  air  son  a' 
mhor-shluagh  a  bha  gu  bhi  air  an  saoradh 
tre  a  bhas  agus  tre  fhulangasan  ;  air  son  na 
muinntir  ghradhach  sin  a  thug  an  t-Athair 
dha  agus  a  ghabh  ris  mar  Shlanuighear  is  mar 
fhear-graidh;  air  son  na  muinntir  ionmhuinn 
sin  a  bha  gu  bhi  air  an  tearnadh  troimhe-san 
agus  a  bha  gu  bhi  maille  ris  ann  an  gloir  feadh 

uile  linntean  na  siorruidheachd,  a'  seinn 
orain  Mhaois  agus  an  Uain.  Neartaich  an 
aingeal  leis  an  so  e  gus  ar  rum  agus  ar  n-aite-ne 
a  ghabhail  ann  am  fulangas  peacaidh  is  feirge 
aingidheachd.  "  Deanaibh  so  mar  chuimhn- 
eachan  ormsa." 

Aon  rud  eile.  Bha  e  air  a  neartachadh  gu 
mor  le  aoibhneas  nan  neamhan  agus  na  dach- 
aidh  bhuan  agus  bheannaichte  a  bha  roimhe. 
Nuair  a  ruigeadh  e  dorus  na  gloire  agus  a 
choinnicheadh  an  t-Athair  e  agus  a  theireadh 
e  ris  ;  Tha  thu,  a  ghaoil,  air  tighinn  dachaidh. 
Thug  thu  bruid  am  braighdeanas  agus  fhuair 
thu  tiodhlac  do  dhaoine.  Choihon  thu  mo 
thoil  agus  shaor  thu  mo  shluagh.  Bha  an 
cath  cruaidh  agus  am  fulangas  mor  agus  am 
bron  doruinneach,  ach  b'  fhiach  an  solas  so 
uile  e.  Agus  dh'  fhoillsicheadh  dha  aingeal  o 
neamh    'g    a   neartachadh,    agus    e    fo    uamh- 


chrith  is  fo  anabarr  broin  air  ar  son-ne  agus  'n 
ar  n-aite-ne.  O,  na  chosd  sinn  dha  agus  an 
gradh  a  thug  e  dhuinn  !  cha  b'  ionghnadh 
gad  dh'  fhuilingeadh  sinn  air  a  shon-san  agus 
ged  bheireadh  sinn  gradh  dha-san. 

"  B'  e  Slid  an  cupan  uamhasach, 

A  fhuair  e  ann  a  laimh  ; 
Peacadh  'n  t-saoghail  'g  a  chuartachadh 
'S  gach  duals  a  bhuineadh  dha  ; 
Na  dh'  fhuil'geadh  'n  saoghal  gu  siorruidh- 
eachd 
De  phiantaihh  is  de  chradh, 
Chaidh  sud  a  leagadh  cbmhla  air, 
'S  an  deoch  ud  dh'  bl  'n  an  ait." 

Agus  dh'  fhoillsicheadh  dha  aingeal  o  neamh 
'g  a  neartachadh.  "  Deanaibh  so  mar  chui- 
mhneachan  ormsa."  Theid  sinn  dha  ionnsuidh 
aig  a'  Bhord  agus  ni  sinn  sin. 


Aig  an  Uinneig 


A'  caoidh  nan  aithrichean 

THA  fear  an  deidh  fir  de  na  h-aithrichean  a' 
dol  as  an  t-sealladh  ;  anns  an  aireamh 
so  tha  againn  ri  iomradh  a  dheanamh  air  a' 
chall  a  thainig  air  an  eaglais  le  bas  an  Urramaich 
D.  A.  Mac  Dhomhnuill,  D.D.,  a  bha  'n  a 
mhinistear  an  Cill  Mhoire  anns  an  eilean 
Sgitheanach,  da  fhichead  bliadhna  's  a  coig, 
agus  le  bas  a'  Mhorair  Sands. 

Ged  nach  b'  aithne  dhomhsa  an  t-Ollamh 
Domhnullach  gu  pearsanta  bha  mi  eolach  gu 
leor  air  ainm,  is  tha  fhios  agam  gu  robh  e  fo 
dheagh  chliii  mar  fhear-teagaisg,  agus  gu 
sonruichte  mar  fhear-diithcha  aig  an  robh  suim 
do  chor  aimsireil  an  t-sluaigh  cho  mhaith  ri  an 
uireasbhuidhean  spioradail. 

Rugadh  e  an  eilean  I  ann  an  18i7  ;  an  deidh 
dha  bhi  air  oileanachadh  ann  an  Collaist  na 
h-eaglais  Shaoir  an  Glaschu  bha  e  air  a  shuidh- 
eachadh  an  Cill  Chuimein.  Dh'  fhan  e  deich 
bliadhna  an  Cille  Chuimein,  agus  an  sin  chaidh 
e  do  Chill  Mhoire  far  an  do  shaothraich  e  uile 
laithean  a  bheatha  tuilleadh.  Bha  e  air  gach 
Bord  a  bha  anns  a'  cheann  ud  de'n  eilean  ;  bha 
coimhthional  mor  laidir  aige,  is  bha  taobh 
bhlath  aige  riamh  ris  an  tuath  an  uair  a  bhiodh 
iad  a'  tagar  an  coirichean  o  thighearnan- 
fearainn  no  o  mhaithean  eile  an  t-saoghail  so. 
Rinn  sin  e  'n  a  dhuine  comhai-raichte  anns  an 
eilean  Sgitheanach  is  thug  Oil-thigh  Ghlaschu 
D.D.,  dha  o  chionn  bhliadhnachan.  Rainig  e 
aois  mhor  :  bha  e  ceithir  fichead  's  a  seachd. 

An  lagh  agus  an  soisgeul 

Rinn  am  Morair  Sands  iomadh  rud  maith 
agus  iomadh  rud  gleusda  'n  a  bheatha,  ach 
b'e  an  rud  a  b'  fhearr  a  rinn  e  riamh  an  t-iom- 


ram  a  rinn  e  anns  na  laithean  anns  an  robhtar 
a'  feuchainn  ris  na  h-eaglaisean  a  tharruing  ri 
cheile  an  Albainn.  Bha  lamh  aig  iomadh  duine 
eile  anns  an  obair  ud,  ach  mur  bitheadh  gu 
robh  ceann  a'  Mhorair  Sands  Ian  gliocais  cho 
mhaith  ri  bhi  Ian  lagha,  theagamh  nach  deach- 
aidh  ceann-criche  air.  an  obair  f  hathast.  Bha  e 
'n  a  fhoirbheach  anns  an  eaglais  o  bha  e  'n  a 
dhuine  og,  agus  a  dh'  aindeoin  driop  an  t- 
saoghail  cha  do  rinn  e  riamh  dearmad  air  na 
dleasdanais  shonruichte  a  bhuineas  do'n 
dreuchd  sin.  Rachadh  e  a  dh'  amharc  dhaoine 
tinne  agus  a  dheanamh  urnuigh  aig  taobh  an 
leapa.  Bhiodh  foirbhich  eile  ag  radh  air 
uairean  gu  robh  e  tuilleadh  's  a  choir  gaolach 
air  a  bhi  searmonachadh,  ach  chan  abradh 
coimhthional  air  bith  sin.  Bha  uigh  aige  ann 
am  Facal  an  Tighearn  is  ann  am  firinnean  an 
t-soisgeil,  agus  bu  toigh  leis  a  bhi  bruidhinn 
umpa,  oir  bha  e  'n  a  dhuine  diadhaidh  aig  an 
robh  inntinn  a  bha  fo  bhuaidh  an  t-saoghail 
neo-fhaicsinnich.  Na'n  robh  Gaidhlig  aig  a' 
Mhorair  Sands  cha  chuireadh  e  ionghnadh  orm 
fhaicinn  a'  fagail  comunn  nam  Moirairean 
Dearga  eile  anns  a'  Chiiirt  agus  a'  togail  air  gu 
orduighean  anns  an  taobh  Tuath  gus  a  bhi 
labhaii't  air  a'  Cheist  am  measg  nan  Daoine. 

Bu  duine  e  anns  an  robh  salann  ;  cha  b' 
urrainn  e  labhairt  air  cuspair  air  bith  gun  rud- 
eigin  a  radh  a  b'fhiach  dhuit  eisdeachd  ris. 
Bha  inntinn  bheo  aige  ;  cha  chuireadh  cron- 
cron-cronanaich  no  srann-srann-srannail  an 
lagha  (no  an  Ard  Sheanaidh)  am  Morair  Sands 
a  chadal,  ged  bhiodh  a  shiiilean  air  uairean 
duinte.  Eadhon  'na  chadal  cha  bhiodh  e  'n  a 
thamh  ;  bhiodh  e  ag  innseadh  naigheachdan 
dha  f  hein. 

Bha  iiigh  aige  ann  an  iomadh  rud  ;    anns  an 

lagh  agus  ann  an  Ciiirt  an  t-Seisein  ;  ann  an 
obair  sgoilean  is  Oil-thighean  ;  ann  an  obair  na 
Parlamaid  ;  ann  an  sgoilearachd  agus  gu 
sonruichte  ann  an  sgoilearachd  an  Tiomnaidh 
Nuaidh  ;  ann  an  daoine  oga  agus  ann  am 
boirionnaich  bhochd  gun  bheo-shlaint  ;  ann  an 
spioradaireachd  ;  ann  an  speuradaireachd  ; 
ann  an  sgriobhadh,  agus  ann  an  leughadh,  ach 
b'e  an  eaglais  agus  obair  na  h-eaglais  a'  cheud 
ghaol  agus  an  gaol  a  bu  laidire  agus  a  bhuaine 
'n  a  bheatha.  Bha  eaglais  na  h-Alba  do'n 
Mhorair  Sands  mar  bha  Jerusalem  do  na  h- 
ludhaich  ;  via  dhi-chuimhnicheas  mise  thusa,  a 
lemsalem,  dl-chtiimknichea.dk  mo  lamk  dkeas  a 
sebltackd. 

Bha  e  fad  bhliadhnachan  'n  a  Fhear-comhairle 
aig  eaglais  na  h-Alba  a  thaobh  puingean  lagha, 
ach  nuair  a  rinneadh  Ard-Bhreitheamh  dheth, 
agus  a  shuidh  e  am  measg  nam  Morairean 
Dearga,  b'  fheudar  dha  an  dreuchd  sin  a  chur 
dheth.  An  uair  a  thug  an  t-Ard  Sheanadh 
taing  dha  air  son  a  shaothrach,  agus  a  rinn  aon 
no  dha  de  na  h-aithrichean  iomradh  air  an 
eolas  a  bha  aige  air  an  lagh,  b'e  so  a'  cheud 
fhacal  a  thubhairt  am  Morair  Sands,  an  uair  a 
dh'  eirich  e  a  fhreagairt  ;  gu  ma  fada  hhuam-sa 
a  radh  anns  an  t-Seanadk  so  gum  bi  duine  air 
bilk  air  fhareanachadk  le  oihre  an  lagka. 

Comunn  Gaidhealach  nam  ban 

Bha  an  Comunn  so  air  a  chur  air  bonn  anns 
an  t-seann  eaglais  Shaoir  ann  an  1850,  ach  ged 
thacuid  de  'n  obair  a  bhatar  aon  uair  a'  deanamh 
air  a  leigeil  dheth  a  nis  tha  e  a'  deanamh  obair 
mhaith  an  iomadh  cearn  fhathast.     Am  measg- 


na  h-6igridh  anns  a'  Ghaidhealtachd,  gu  son- 
ruichte ann  an  Leodhas  agus  anns  an  eilean 
Sgitheanach,  tha  aon  deug  de  bhoirionnaich 
oga  ag  oibreachadh,  a'  cumail  sgoilean  Sabaid 
agus  a'  teagasg  bhalach  is  chaileagan  air  oidh- 
chean  seachduin  cuideachd.  Tha  an  obair  so 
a  cheart  cho  feumail,  agus  theagamh  na's 
feumaile  ann  an  iomadh  aite,  ri  missionaraidh 
a  bhi  air  a  shuidheachadh  ann.  Tha  an 
Comunn  a'  cruinneachadh  moran  leabhraichean 
o  chairdean  anns  an  taobh  Deas,  is  tha  bocsaidh- 
ean  de  na  leabhraichean  sin  air  an  cur  an  sid 
agus  an  so  air  feadh  nan  Eileanan  far  nach  'eil 
cothrom  aig  an  oigridh  air  leabhraichean  a 
cheannach.  Sin  fhein  rud  as  fhiach  a  dhean- 
amh.  Tha  gu  leoir  a  dh'  iiine  aig  daoine  oga 
anns  na  h-Eileanan  an  lar  anns  a'  gheamhradh, 
is  tha  e  maith  dhaibh  leabhraichean  fallan  a 
leughadh. 

Tha  moran  choimhthionailean  anns  na  bail- 
tean  air  am  posadh,  mar  gu'm  b'  eadh,  ri 
eaglaisean  sonruichte  anns  a'  Ghaidhealtachd  ; 
Newlands  an  Glaschu  ri  Uidhist  a  Deas  ; 
Wellington  an  Glaschu  ri  Ceann  Loch,  agus 
feadhainn  eile  mar  sin  ;  aig  an  Nollaig  tha 
tiodhlacan  air  an  cur  a  dh'  ionnsuidh  na  cloinne 
anns  a'  Ghaidhealtachd  o  Chomunn  nam  Ban 
anns  na  coimhthionailean  sin. 

Air  cheann  na  h-oibre  so  tha  a'  bhean-uasal 
S.  M.  Nic  Phail,  dileas  agus  diorrasach  ;  bana- 
charaid  nan  Eileanan  nach  'eil  uair  air  bith 
cho  sona  's  a  tha  i  nuair  a  dh'  fhosglas  daoine 
an  cridheachan  agus  an  lamhan  a  chur  air 
aghaidh  obair  an  t-soisgeil  am  measg  oigridh 
na  Gaidhealtachd. 


An  t-Urramach  D.   A.   Mac  Dhomhnuill,  D.D., 

nach  maireann 


Le  Iain   N.   Mac  Le^id,  Sgire  Mhoire 


Bha  e  'n  a  shearmonaiche  soilleir,  simplidh, 
diirachdach,  agus  is  math  a  tha  cuimhne 
agam  fhein  air  an  tlachd  leis  am  bithinn  'g  a 
eisdeachd  agus  gun  mi  an  uair  sin  ach  'n  am 
sgoilear  gle  6g.  Ach  bha  taladh  iongantach 
eadhon  do'n  oigridh  fhein  anns  a'  phearsa- 
eaglais  ud.  Bha  e  'n  a  ghne  cho  caomh  carth- 
annach,  agus  bha  tlachd  agus  miiirn  aige  do  'n 
chloinn.  Bha  e  a'  giiilan  uallaichean  gach 
sean  agus  6g  air  fhein,  agus  deidh  cho  mor  'n 
a  chridhe  airson  gu'm  biodh  crannchur  gach 
neach  anns  an  sgire  socrach  sitheil.  Is  iomadh 
balach  agus  nighean  an  Cille-Mhoire  a  bheir 
am  beannachd  buan  air  airson  gach  misnich 
agus  cobhair  a  thug  e  dhoibh  ann  a  bhi  stri  i-i 
faighinn  air  adhart  anns  an  t-saoghal,  agus  is 
mise  a  dh'  fhaodas  mo  sheula  fhein  a  chur  ris 


an  radh  sin.  B'  e  caraid  nam  bochd  agus  nam 
feumach,  agus  ma  bha  neach  ann  a  thuit  air 
falbh  bho  shlighe  na  corach,  bu  chaomh  gras- 
mhor  esan  anns  gach  oidheirp  a  dheanadh  e 
airson  an  neach  a  bha  air  faondradh  a  threo- 
rachadh  air  ais  do'n  chro.  Fad  an  da  fhichead 
bliadhna  agus  a  ceithir  a  shaoithrich  e  an  Cille- 
Mhoire  bha  e  'n  a  bhall  de  Chomhairle  na  Sgire, 
Bord  na  Sgoile,  agus  Comhairle  na  Siorramachd, 
agus  bu  thric  e  an  Dun-eideann  aig  Comunn 
Gaidhealach  na  h-eaglais.  Bha  e  'n  a  dhuine 
laidir  calma  foghainteach,  agus  bu  shunndach 
caidreach  e  fhein  a'  falbh  air  na  turusan  sgitheil 
sin  an  uair  nach  robh  aon  sgiala  air  cai'bad-oladh 
eadar  Cille-Mhoire  agus  Port-righ.  B'  ainn- 
eamh  an  coithional  Gaidhealach  •anns  nach 
robh  e  uair  no  uair  eigin  aig  am  nan  Orduighean 

agus  bu  thlachdmhor  e  f  hein  agus  a  bhriathran 
a'  searmonachadh  do  Bhord  na  Sacramaid. 
Bha  aoidh  na  diadhachd  air  a  ghniiis  ach  cha 
b'  urrainn  neach  sam  bith  a  bhiodh  'g  a  eis- 
deachd  gun  a  thuigsinn  gu  robh  maise  spiorad 
Chriosd  air  a  buileachadh  air  an  tomhas  mor. 

Anns  a'  bhliadhna  1928,  an  uair  a  choimhlion 
e  leth  chiad  bliadhna  anns  a'  mhinistearachd, 
fhuair  e  tiodhlac  cheithir  chiad  punnd  Sasunn- 
ach  bho  mhuinntir  Chille-Mhoire,  agus  thug- 
adh  tiodhlacan  do  a  bhean  agus  do  a  mhac 
asfus  a  niffhean  anns  an  aon  la.  Bha  sluaffh  as 
gach  cearnaidh  de'n  eilean  a  lathair  anns  an 
eaglais  an  la  sin  airson  an  speis  agus  an  tlachd 
do  mhinistear  Chille-Mhoire  a  chur  an  ceill. 

Cha  robh  aite  air  an  talamh  bu  dliiithe  do 
chridhe  an  OUaimh  Mhic  Dhomhnuill  na  sffire 


Chille-Mhoire,  agus  bha  an  daimh  agus  an 
cairdeas  ceudna  aig  muinntir  Chille-Mhoire  ris, 
agus  chan  'eil  sin  idir  'n  a  ionghnadh  do  neach 
sam  bith  a  rugadh  anns  an  sgu-e  mhaiseach  ud, 
far  a  bheil  uibhir  de  a  lorgan  airson  iomadh 
bliadhna.  Tha  mi  creidsinn  cuideachd  gu 
bheil  muinntir  na  sgire  cho  miiirneach  agus  a 
tha  mi-fhein  a  chionn  gu  bheil  duslach  an  duine 
choir  a  nis  air  a  charadh  an  cladh  Chille- 
Mhartainn  an  Cille-Mhoire  far  a  bheil  na 
ciadan  de  a  chairdean  miiirneach  'n  an  cadal 
seimh  fo  fhoid  na  tunga.  Cha  dhi-chuimhnich 
sinne  f  had  's  is  beo  sinn  gach  buaidh  ghrasmhor 
a  bha  air  beatha  an  aodhaire  so,  agus  tha  sinn 
a'  toirt  molaidh  do  Dhia  airson  gach  grais  a 
rainig  oirnn  troimh  a  theagasg  dhuinn  air 
sliffhe  na  slainte. 


Cuairt  ann  am  baile  lerusalem 

Leis  an  Urhamach   Iain  Mac  Aonghuis,  anns  a'  Chonghail 


DH'AIDICH  an  Siorram  Mac  Neacail  nach 
maireann  gu'm  bu  mhiann  leis  tri  bailtean 
araidh  fhaicinn  mus  faigheadh  e  bas.  B'  e  na 
bailtean  sin,  lerusalem,  an  Aithne,  agus  an 
Roimh.  Chan  'eil  teagamh  nach  robh  aon 
diirachd  eile  aige.  B'  fhearr  leis  am  miann 
sin  a  bhi  air  aicheadh  dha  na  gu'm  bitheadh  e 
air  a  bhacadh  an  t-eilean  Sgitheanach  amharc 
aon  uair  eile. 

Bha  mise  air  son  faisg  air  coig-la-deug  ann 
ami  baile  lerusalem  mu  dheireadh  an  Earraich 
so  chaidh,  agus  bu  toigh  leam  cunntas  beag  a 
thoirt  dhuibh  air  na  chunnaic  mi. 

Thubhairt  an  Salmadair  o  chionn  fada, 
"  Sgiamhach  'n  a  shuidheachadh,  aoibhneas  na 
talmhainn  uile,  is  e  sliabh  Shioin  ;  cuairtichibh 
Sion  agus  rachaibh  m'a  timchioll  ;  thugaibh  an 
aire  d'a  baile  laidir,  comharraichibh  a  liichair- 
tean " 

'S  e  comhairle  chiatach  a  thug  an  Salmadair  ; 
"  Thugaibh  an  aire."  Rinn  mise  mo  dhichioll 
a  chomhairle  sin  a  chumail.  Ach  bha  leithid 
r'a  fhaicinn  ;  bha  leithid  r'a  dheanamh  anns  an 
tiine  ghoirid  a  bha  mi  anns  a'  bhaile  naomh,  's 
gur  cinnteach  gu'n  do  chaill  mi  iomadh  sealladh 
ainmeil  le  cion  na  h-aire. 

An  am  a'  chogaidh  mhoir,  chaidh  railway  a 
chur  sios  leis  na  saighdearan  eadar  an  Eiphit 
agus  lerusalem.  Tha  mi  gle  chinnteach  gu 
robh  fear  no  dha  a  tha  leuffhadh  na  duilleisr  so 
an  diugh  gle  sgith  de'n  railway  sin  mus  deach- 
aidh  crioch  a  chur  oirre.  Ach  thig  crioch  air 
gach  obair,  eadhon  air  cur  sios  rathad-iaruinn 
an  am  cogaidh.  Thubhairt  am  faidh,  "  Bithidh 
rathad  mor  o'n  Eiphit  gu  Asiria."  Choimhlion 
na  saighdearan  Breutannach  earrann  mhaith 
de'n    fhaidheadaireachd    so     agus    chaidh    a' 


chuid  eile  dhith  a  choimhlionadh  as  deidh  a' 
chogaidh. 

Roimh  am  a'  chogaidh  bhiodh  aig  neach 
trend  chamhal  a  thoirt  leis  na'm  biodh  e  'n  a 
bheachd  a  dhol  troimh  'n  fhasach  o'n  Eiphit 
gu  lerusalem.  Ach  an  diugh  chan  'eil  aig 
neach  ach  ticket  a  cheannach  aig  El  Kantara, 
mar  gu'm  biodh  sibh  a'  dol  do  Ghlaschu  as  an 
Oban. 

Suidhibh  anns  an  trai?!  mu  aon-uair-deug  ; 
fanaibh  innte  agus  ruigidh  sibh  lerusalem  mu 
naoi  uairean  's  a  mhaduinn  ;  gun  chamhail, 
gun  sgios,  gun  allaban. 

Nuair  a  stadas  an  train  aig  station  lerusalem, 
agus  nuair  a  gheibh  duine  a  chas  aon  uair  eile 
air  cabhsair,  'n  'ur  beachd-sa,  de  a'  cheud  ni  a 
mhothaicheas  e  ?  Chuirinn  geall  gur  e  am 
bord  mor  fada  air  am  bheil  ainm  a'  bhaile 
sgriobhta  ann  an  tri  canainean,  ann  am  Beurla 
Shasannach,  ann  an  Arabic,  agus  ann  an 
Eabhra.  Sgriobh  an  naomh  ainmeil  Bernard 
Chluainidh,700  bliadhna  air  ais,laoidh  a  bhithear 
a'  seinn  air  feadh  an  t-saoghail,  "  lernsalem  ro- 
birdhearc,  le  hainne  's  mil  gun  dith."  Chan  'eil 
teagamh  nach  robh  baile  eile  ann  an  inntinn 
Bhernaird  ;  am  baile  a  mhaireas,  am  baile  a 
dh'  ullaich  Dia  air  son  dachaidh  bhuan  a 
shluaigh.  Ach  nach  iongantach  an  gnothuch 
e  gu'n  robh  an  dearbh  bhaile  so  agus  gu  h- 
araidh  ainm  a'  bhaile  so  a'  foghnadh  do'n 
naomh  so  agus  do  iomadh  naomh  eile  mar 
dhealbh,  mar  chosmhalachd  air  Parras.  Thug 
e  tionndadh  dhomh  'nuair  a  chunnaic  mi  ann 
am  baile  Bhetlehem,  bord  mor  air  balla  agus 
"  Bethlehem.  Post-office  "  sgriobhta  air,  agus  air 
son  mionaid  no  dha  shaoil  e  caran  neonach 
dhomh,  'nuair  a  bha  mi  ann  an  Nazaret,  mac- 

samhail  a'  bhuird  sin  fhaicinn  air  taobh  tighe 
agus  "  Nasaret  Police  Station  "  sgriobhta  air. 
Ach  cai'son  a  chuireadh  sin  ionghnadh  oirnn  ? 
Bithear  a'  sgriobhadh  litrichean  ann  am  Bet- 
lehem  agus  a'  cur  feum  air  polisman  ann  an 
Nazaret.  Tha  na  h-aitean  sin  air  an  talanih, 
chan  ann  ann  an  saoghal  eile  ;  saoghal  a' 
Bhiobuill.  Tha  sin,  'n  am  bheachd-sa,  a' 
tarruing  tir  agus  sluagh  a'  Bhiobuill  na's 
dliiithe  dhuinn.  Bithidh  e  na's  comasaiche 
dhuinn  eachdraidh  Pheadair  agus  Phoil  a 
ghabhail  gu  cridhe,  nuair  a  bheachdaicheas 
sinn  gu'n  do  choisich  iad  air  na  rathaidean  so, 
gu'n  do  chaidil  iad  ann  a  leithid  so  a  thighean, 
gu'n  d'  ith  iad  an  aon  seorsa  bidh  'sa  tha  an 
luchd-cinnidh  ag  itheadh  an  diugh  anns  an 
diithaich  so.  Tuigidh  sinn  cuideachd  cosmhal- 
achdan  an  Tighearna  na's  fearr  nuair  a  chi 
sinn  treud  ghabhar  agus  chaorach  am  measg 
a  cheile.  Nuair  a  chi  sinn  ciobair  a'  coiseachd 
air  rathad  no  air  acha  agus  a  chuid  chaorach 
'ga  leantainn,  tha  e  soirbh  smaoineachadh  air 
an  deagh  bhuachaille.  Nuair  a  chi  sinn  an 
crann-ola  no  a'  chraobh-fhige  no  am  fionan  a' 
fas  ann  an  lios  no  air  taobh  sleibhe,  bhitheadh 
e  neonach  mur  cuimhnicheamaid  air  bi'iathran 
an  t-Slanuigheir. 

Coslas  a'  Bhaile 

Thigibh  comhla  riumsa  nis  agus  gabhaidh 
sinn  sgriob  anns  a'  bhaile.  Na  smaoinichibh 
idir  gu  bheil  lerusalem  uiread  ri  Glaschu  no  ri 
Dtm-Eideann.  Tha  moran  sluaigh  a'  fuireach 
ann  oir  tha  na  tighean  gle  dhliith  air  a  cheile. 
Tha  moran  de  na  tighean  gle  bheag  ;  agus  tha 
na  sraidean  gle  chumhann.  Ach  chan  'eil 
meud  a'  bhaile  fhein  moran  na's  mo  na'n  t- 
Oban.  Na  biodh  eagal  oirnn  mar  sin  gu'n  teid 
sinn  air  chall.  Chan  'eil  againn  ach  cumail 
oirnn  agus  ruigidh  sinn  balla  a'  bhaile  uair- 
eigin.  Aig  geata  sam  bith  bithidh  sinn  cinn- 
teach  polisman  fhaicinn  ;  bithidh  facal  no  dha 
Beurla  aige  agus  bheir  e  dhuinn  seoladh  air  son 
ar  dachaidh  fhaotainn  aon  uair  eile. 

Mothaichibh  am  balla  mor  ard  a  tha  a'  cuar- 
tachadh  a'  bhaile.  Chan  e  so  idir  am  balla  a 
bha  ann  o  linn  nan  ludhach.  Chaidh  am  fear 
sin  a  leagail  agus  a  thogail  iomadh  uair  o'n  am 
sin.  Am  balla  tha  ann  an  diugh,  chaidh  a 
thogail  le  Impire  Turcach  ainmeil,  Suleiman 
Aluinn  {The  Mag7iifice?it). 

Bha  esan  beo  mu  cheithir  ceud  bbadhna  air 
ais.  Ach  faodaidh  sinn  a  chreidsinn  gu  robh 
na  dearbh  chlachan  a  bha  luchd-oibreach 
Shuleiman  ag  uisneachadh  an  am  togail  a' 
bhalla  air  an  deasachadh  agus  air  an  snaidheadh 
le  clachairean  Nehemiah  corr  agus  da  mhile 
bliadhna  air  ais.  Bhiodh  na  clachan  sin  deas 
r'an  laimh  agus  tha  e  duilich  ri  chreidsinn  gu'n 
toireadh  Turcach  no  Arabianach  saothair  dha 


fhein  gun  aobhar.  Theid  sinn  a  stigh  do'n 
bhaile  air  geata  laffa.  Tha  tiir  mor  ard  air  a 
laimh  dheis,  do'n  ainm  Tiir  Dhaibhidh.  Chaidh 
a  thogail  an  linn  Herod.  Ruigidh  mi  bidein 
an  tuir  sin  agus  o'n  mhuUach  gheibh  duine 
sealladh  anabarrach  farsuinn.  Taobh  a  stigh 
a'  gheata,  tha  polisman  Arabianach  'n  a  sheas- 
amh.  Tha  deise  ghorm  agus  putain  gheala 
air  mar  a.  tha  air  na  polismen  againn  fhein. 
Ach  an  aite  boinneid  no  helmet,  the  tarbush  no 
fez  Arabianach  air.  Tha  caraichean  agus 
busaichean  a'  ruith  seachad  air  gach  taobh  dheth 
agus  tha  esan  a'  seoladh  na  h-iipraid  cho  pongail 
's  ged  bhiodh  e  'n  a  sheasamh  aig  oisein  Princes 
Street. 

Baksheesh 

Seasaidh  sinn  beagan  mhionaidean  taobh  a 
stigh  a'  gheata.  Tha  baigear  an  so  ag  iarraidh 
deirce.  "  Baksheesh  "  ars'  esan.  Tha  e  cho 
maith  beagan  a  thoirt  dha,  los  sith  fhaotainn. 
Ach  feuch,  ma's  urrainn  dhuit,  do  dheirc  a 
thoirt  seachad  gu  diomhair.  Am  fear  a  sheid- 
eas  trompaid  anns  a'  bhaile  so  nuair  a  bhios  e 
toirt  bonn-a-sia  do  bhaigear,  gheibh  e  a  dhuais. 
Ann  am  briobadh  na  siila,  cruinnichidh  buidh- 
eann  mhor  timchioll  air,  an  lamh  dheas  sinte, 
gach  fear  agus  te  a'  meilich  "  Baksheesh."  Am 
measg  nan  Tibetanach,  co  dhiubh  am  measg 
roinn  araidh  dhiubh,  chitear  paisdean  beaga, 
dha  is  tri  bhliadhnaichean  a  dh'  aois,  leis  a' 
cheart  ghlaodh.  'S  e  a'  chiad  fhacal  a  tha  am 
mathraichean  a'  teagasg  dhoibh.  Am  measg 
nan  Innseanach,  gu  h-araidh  ann  am  baile- 
puirt,  cluinnidh  sibh  an  aon  fhonn  "  Baksheesh" 
agus  anns  an  Eiphit,  co  dhiubh  ann  am  Port 
Said,  tha  e  duilich  ceum  a  dheanamh,  gun 
choisir  a  bhi  'g  ar  leantainn  air  a'  chabhsair  a' 
seinn  "  Baksheesh."  Tha  e  duilich^a  chreidsinn 
gu  bheil  na  baigearan  sin  uile  ann  an  teann- 
tachd  mhor  sam  bith.  Air  a'  chuid  mhor 
aca  chan  'eil  coltas  sam  bith  gu  bheil  iad 
eolach  air  trasgadh.  Chan  'eil  cion  saill  air  an 
cnamhan. 

Seasamaid  air  a'  chabhsair.  Tha  balach  a' 
ruith  d'ar  n-ionnsuidh  le  eallach  phaipearan- 
naigheachd.  Tha  iad  aige  ann  an  ceithir 
canainean,  Eabhra,  Arabic,  Frangais,  Beurla 
Shasunnach.  Chaidh  am  paipeir  Frangach  a 
chlo-bhualadh  ann  an  Cairo  an  i-aoir.  Thainig 
e  do'n  bhaile  le  train  na  maidne.  Chaidh  na 
tri  paipearan  eile  a  dheasachadh  ann  an  leru- 
salem. Tha  fear  eile  so  a'  tighinn  dliith  oirnn. 
Togaidh  e  a  bhoinneid  gu  modhail.  "  Am 
bheil  feum  againn  air  fear-iiiil,  a  nochdadh 
dhuinn  seallaidhean  a'  bhaile  }  "  Tha  deagh 
Bheurla  aige.  Chaidh  oileanachadh  ann  an 
sgoil  Chriosdaidh.  Ach  tha  esan  a'  leantainn 
creideamh  Mhohamet.  Tha  esan  eolach  air 
gach  cearn  de'n  bhaile.     Sheoladh  e  sinn  tim- 

chioll  air  son  a  leithid  so.     Canaidh  sinn  ris  nach 
'eil  feum  againn  air  an  diugh. 

Sporan  nan  Americanach 

Seallamaid  a  stigh  air  uinneagan  nam  buthan. 
Tha  sinn  fhathast  ann  an  oisein  iir  a'  bhaile. 
Thig  am  marsanta  fhein  a  dh'  ionnsuidh  an 
doruis.  "  Am  b'  aill  leinn  a'  chuid  bathair 
fhaicinn."  "  B'  aill,"  arsa  sinne,  "  ach  chan 
'eil  airgiod  sam  bith  againn."  Cha  deanadh 
sin  muthadh.  Theid  sinn  a  stigh.  Tha  brat- 
urlair  dhe  gach  dath  agus  dealbh  air  an  sgaoil- 
eadh  air  a'  bhalla.  Chord  aon  fhea  rrium  gle 
mhaith.  "  De  tha  sibh  ag  iarraidh  air  an 
fhear  ud,"  arsa  mise.  "  Tha  da  cheud  gu  leth 
punnd  Sasunnach,"  arsa  esan.  Chan  'eil  feum 
a  bhith  fuireach  na  's  fhaide.  Chan  e  Ameri- 
canaich  tha  annainn. 

Deanamaid  taghal  anns  na  biithan  eile  ann 
an  cearn  ur  a'  bhaile.  Faodaidh  comhradh 
beag  a  bhi  againn  comhla  ri  feai'-an-tighe  fad 
is  a  bhios  sinn  a'  farraid  air  son  ni-eigin.  Tha 
Beurla  aig  gach  fear  dhiubh  agus  mar  is  trice 
coig  no  sia  chanainean  eile.  "  De  an  diithaich 
do  'm  buin  sibhse,"  arsa  sinne.  Thainig  fear 
dhiubh  a  Poland.  Thainig  fear  eile  as  a' 
Ghearmailt.  Theich  fear  eile  a  Russia.  Bha 
biith  aig  fear  eile  ann  an  Lunnainn.  Bha  am 
fear  so  ag  obair  ann  an  New  York.  Bha  am 
fear  ud  a'  reic  uaireadairean  ann  an  Glaschu. 
Ach  's  e  ludhaich  tha  annta  uile.  De  thug 
orra  na  diithchanna  sin  fhagail  ?  Thug  so, 
gradh  do  thir  a'  gheallaidh. 

Sraid  Dhaibhidh 

Nuair  a  dh'  fhagas  sinn  sraidean  farsuinn 
agus  buthan  briagha  a'  bhaile  iiir,  tionndaidh 
sinn  ar  ceuman  rathad  an  t-sean-bhaile.  Gabh- 
aidh  sinn  s\ps  Sraid  Dhaibhidh.  Tha  i  caol 
cumhann  corrach  agus  cas.  Oir  tha  an  t-sraid 
sin  a'  dol  seachad  air  a'  ghleann  bheag  a  bha 
dealachadh  Beinn  Mhoriah  agus  Beinn  Shioin. 
Is  e  sin  an  gleann  Tyropeanach.  Cha  mhor 
gu  mothaich  neach  an  diugh  gu  robh  gleann 
aon  uair  ann.  Oir  tha  na  sluic  air  an  lionadh 
suas  le  gach  truilleis  a  bhiodh  an  sluagh  a' 
tilgeadh  a  mach  air  son  tri  mile  bliadhna. 
Na'm  biodh  an  gleann  sinn  air  a  chladhach  c6 
aige  tha  brath  de  gheibhte  anns  a'  ghrunnd  sin. 
Ach  tha  sin  eu-comasach. 

Tionndaidheamaid  air  an  laimh  chli  agus 
gheibh  sinn  sinn  fhein  anns  an  Sitq,  mar  a  their 
iad.  Is  e  sin  am  Bazaar,  no  aite-margaidh  a' 
bhaile.  Tha  na  sraidean  an  so  cho  aimh- 
leathann  's  gu'n  toireadh  ceathrar  dhaoine,  a' 
coiseachd  ri  guaillean  a  cheile  ann  an  sreath, 
suas  Ian  leathad  a'  chabhsair.  Cha  b'  urrainn 
motor-car,  eadhon  am  fear  as  lugha,  a  rathad  a 
dheanamh  anns  na  sraidean  so.  Agus  air  son 
bicycle  tha   an   cabhsair  ro   chorrach   agus   an 


sluagh  ro  dhiimhail.  Tha  na  biithan  fosgailte 
air  gach  taobh.  Chan  'eil  feum  air  uinneagan. 
Air  a  bheulaibh  chan  'eil  ann  ach  cuntair  mor 
farsuinn  agus  goireasan  na  biitha  air  an  sgaoil- 
eadh  gu  snasail  air  son  siiilean  an  t-sluaigh  a 
ghlacadh.  Faodaidh  sinn  a  dhol  troimh  sraid 
as  deidh  sraid  anns  an  Suq  agus  chan  f  haic  sinn 
ach  buthan  oir  ri  oir  fad  na  slighe.  Chi  sinn 
biith  an  fhuineadair.  Tha  bonnaich  mhora 
thana  leathann  air  an  carnadh  air  a'  chuntair. 
Tha  iad  caran  dubh  agus  bha  mi  beagan  amh- 
arusach  mu'n  deighinn.  Ach  bha  mi  aon 
latha  ann  am  baile  beag  Bhetani,  far  an  robh 
dachaidh  Mhuire  agus  Mharta  agus  Lazarus  ; 
bha  mi  bruidhinn  ri  sheik  no  ceannard  a'  bhaile, 
agus  thairg  e  dhomh  fear  dhe  na  bonnaich  sin. 
Thuig  mi  nach  biodh  e  modhail  diultadh  agus 
mar  sin  thug  mi  taing  do  'n  duine  choir,  agus 
thoisich  mi  air  a  itheadh.  Ged  nach  robh  a 
choltas  'n  a  fhabhar,  chord  e  cho  maith  rium 
ri  aran  a  dh'  ith  mi  riamh. 

Seoltachd  nam  ban 

Nuair  a  bhitheas  na  mnathan-tighe  a'  ceann- 
ach  an  arain,  bithidh  iad  a'  dearbhadh  gach 
bonnach  'n  an  lamhan,  'g  an  laimhseachadh 
agus  'g  am  fasgadh,  agus  mur  cord  fear 
sam  bith  riutha,  diiiltaidh  iad  an  gabhail. 
Tha  mi  creidsinn  nach  do  chuala  na  mnathan 
coire  sin  guth  riamh  air  germs,  na  biastan 
beaga  sin  a  tha  'n  a  leithid  a  dh'  uamhas  'n 
ar  naeasg-ne,  co  dhiubh  ma  bhitheas  sinn  a' 
leughadh  nam  paipearan-naigheachd.  Ach  gu 
dearbh,  cha  robh  coltas  sam  bith  air  na  mnathan 
tapaidh  sin  gun  d'  rinn  germ  sam  bith  beud  no 
dochunn  orra. 

An  diugh  chan  'eil  biithan  nam  fuineadearan 
idir  le  cheile.  Tha  iad  sgaipte  am  measg  nam 
biithan  eile.  Chan  ann  mar  sin  a  bha  an  linn 
an  fhaidh  leremiah,  oir  tha  sinn  a'  leughadh 
anns  an  Sgriobtur,  nuair  a  chaidh  am  faidh  a 
thilgeadh  ann  am  priosan,  gu'n  tug  an  righ 
aithne  gu'n  tugadh  iad  dha  gach  latha  cuibh- 
rionn  arain  a  sraid  nam  fuineadairean,  gus  am 
biodh  uile  arain  na  caithreach  air  teireachduinn. 

Tha  buthan  a'  bhiiidseir  an  so  cuideachd, 
agus  a  reir  an  aireamh,  tha  e  coltach  gu'm  bi 
sluagh  a'  bhaile  so  ag  itheadh  moran  feola. 
Chan  'eil  iad  coltach  ri  muinntir  nan  Innsean 
an  Ear,  a  bhitheas  a'  tighinn  beo  air  "  rice  " 
agus  luibhean.  Tha  aon  chleachdadh  caran 
neonach  aig  na  biiidseirean.  Tha  iad  a'  caradh 
duilleagan  or-bhuidhe  air  an  fheoil,  nuair  a  tha 
i  an  crochadh  anns  a'  bhiithaidh.  Bha  mise 
an  diiil  an  toiseach  gu  robh  ciall  domhain,  co- 
cheangailte  ri  creideamh,  aig  a'  chleachdadh 
so.  Ach  nuair  a  dh'  fharraid  mi,  's  e  an  fhreag- 
airt  a  fhuair  mi,  "Chan  e,  Chan  e,  chan  'eil 
sud  ach  air  son  an  fheoil  a  dheanamh  boidheach." 

{Ri  bhi  air  a  leantuinn) 

"  B^e  Caiaphas  a  thug  comhairle  do  na  h-  ludhaich  g 

an  t-sluaigk." 

AIR    leabaidh    a     bhais    thubhairt     Easbuig 
araidh,  "  Bha  aite  mor  agam  anns  an  eaglais 
ach  bha  e  os  cionn  mo  chomais.  " 

Duine  a  tha  ann  an  aite  no  ann  an  dreuchd  a 
tha  OS  cionn  a  chomais,  sin  agad  duine  nach 
urrainn  a  bhi  sona,  co  dhiu  is  easbuig  no  minis- 
tear  e.  Oir  ma  sheachnas  tu  slainte  cuirp, 
chan  'eil  rud  eile  air  an  t-saoghal  ris  a  bheil 
sonas  duine  an  crochadh  mar  tha  e  r'a  obair 
lathail.  An  uair  a  tha  a  chridhe  n  a  obair, 
agus  a  theid  aige  air  a  deanamh  gu  reidh  ceart, 
gun  i  bhi  'n  a  h-uallach  dha,  cha  ruigear  a  leas 
a  ghearan  oir  tha  da  thrian  de  shonas  na  beatha 
so  aige  co-dhiu. 

Bha  Caiaphas  ann  an  aite  mor  agus  ann  an 
dreuchd  naomh  ;  an  t-aite  a  bu  mhotha  agus  an 
dreuchd  a  bu  naoimhe  ann  an  lerusalem,  ach 
b'e  trioblaid  a  bheatha-san  gu  robh  e  ro  bheag 
air  son  an  aite  a  fhuair  e,  agus  nach  b'  airidh  e 
air  a  dhreuchd.  Theagarah  nach  robh  fhios 
aig  Caiaphas  fein  air  sin,  ach  bha  fhios  aig  na 
h-ainglean  air.  Agus  sin  rud  nach  'eil  boidh- 
each  ann  an  siiilean  Dhe  no  dhaoine,  duine 
beag  ann  an  cathair  mhor. 

Faodar  a  radh  gun  d  fhuair  Caiaphas  a 
dhreuchd  mar  thochar  le  mhnaoi,  oir  b'e  Annas 
athair-ceile.  Ged  nach  do  mheal  Annas  an 
ard-shagartachd  ach  sia  no  seachd  de  bhliadh- 
nachan,  chunnaic  e  ceathrar  d'a  mhic,  a 
chliamhain.  agus  ogha  anns  an  dreuchd  'n  a 
dheidh  fhein — caob  mhaith  de'n  talamh  air  a 
shealbhachadh  le  aon  teaghlach,  agus  sin  teagh- 
lach  nach  b'  urrainnear  macantas  a  chur  as  an 
leth. 

Air  uairean  tha  daoine  oga  air  an  cur,  an 
aghaidh  an  toile,  gu  obair  nach  'eil  a'  freagairt 
orra,  a  chionn  gur  fhearr  le'm  parantan  am 
faicinn  a'  cosnadh  an  loin  le  peann  no  ann  an 
doigh  riomhach  eile  seach  le  obair  laimhe. 
Ach  ciod  a  tha  ann  an  sin  ach  an  fhior  ghor- 
aiche,  meud-wihor  gun  mhothachadh  !  Tha  an 
t-6rd  n  a  bhall-acfhuinn  a  cheart  cho  uasal  ris 
a'  pheann  ;  tha  goibhneachd,  is  saorsainneachd, 
is  obair  an  fhearainn,  a  cheart  cho  urramach  ris 
an  dotaireachd,  no  ris  a'  mhinistearachd,  no  ri 
obair  an  lagha,  agus  mur  bheil  talantan  son- 
ruichte  aig  an  cloinn  b'  fhearr  d'  am  parantan 
gun  an  cur  air  an  aghaidh  gu  dreuchd  a  bhios  n 
a  uallach  agus  'n  a  bhristeadh-cridhe  dhaibh 
uile  laithean  am  beatha,  agus  leigeil  leo  dol  gu 
ceaird  no  obair  eile  a  tha  freagairt  orra.  Nach 
bu  cho  maith  do  dhuine  a  bhi  anns  a'  phriosan 


«'/«.  b'iomchuidh  gii'm  faigheadh  aon  duine  has  ah'  son 
— EoiN  xviii.  14. 

ri  bhi  air  a  cheangal  ri  dreuchd  a  tha  os  cionn  a 
chomasan  nadurra  ;  a'  faicinn  dhaoine  eile  a' 
deanamh  le  loinn  is  snas,  agus  a  reir  choltais 
gun  oidhirp,  an  obair  nach  urrainn  esan  a 
dheanamh  ach  gu  tuathal  agus  gun  ghrinneas. 
Ma  tha  duine  a'  faireachduinn  gu  bheil  e  aig 
an  obair  no  anns  an  aite  anns  an  robh  am 
Freasdal  a'  ciallachadh  a  chur,  tha  an  smuain 
sin  anabarrach  foisneachail,  oir  mar  thubhairt 
mi  cheana,  tha  e  'n  a  shonas  mor  do  dhuine 
obair  a  bhi  cordadh  ris  agus  car  a  bhi  aige  air 
a  deanamh  le  snas. 

Cha  b'  e  am  Freasdal  a  shuidhich  Caiaphas 
ann  an  cathair  an  ard-shagairt,  agus  cha  mho 
a  bha  e  freagarrach  air  a  son.  Tha  e  air  a 
radh  gu  robh  a  chridhe  cho  cruaidh  ri  cloich, 
agus  nach  robh  boinne  beo  de  chaomhalachd  'n 
a  chom.  Cha  bu  choir  do  dhuine  air  bith 
gabhail  air  fein  seasamh  eadar  Dia  is  daoine, 
ach  duine  anns  a  bheil  gne  na  sagartachd  gu 
nadurra.  Cleas  nam  bard  tha  an  sagart  fior 
air  a  dheanamh  le  Dia,  air  a  chur  le  Dia  gu 
daoine,  agus  tha  a  theisteanas  air  clar  aodainn. 
Is  duine  e  a  tha  dliith  do  Dhia  agus  dliith  do 
dhaoine.  Tha  e  dliith  do  Dhia  a  chionn  gu 
bheil  fios  an  t-saoghail  thall  aige  ;  tha  a 
shiiilean  a'  faicinn,  agus  a  chluasan  a'  cluinntinn, 
agus  a  chridhe  a'  faireachduinn,  nithean  nach 
faca  agus  nach  cuala  agus  nach  d'  fhairich 
daoine  eile.  Agus  tha  e  dliith  d'a  bhraithrean 
a  chionn  gu  bheil  e  trocaireach,  faighidinneach, 
comasach  air  co-fhaireachduinn  a  bhi  aige  r'  an 
anmhuinneachdan,  agus  comasach  air  an  treor- 
achadh  gu  BuacTiaille  an  anama. 

Ach  cha  robh  Caiaphas  'n  a  shagart  anns  an 
t-seadh  so,  no  ann  an  seadh  coltach  ris  ;  cha 
robh  ann  ach  pearsa  eaglais  a  bha  air  ungadh 
le  daoine,  agus  bha  e  cho  falamh  de  spiorad  na 
sagartachd  agus  na  diadhaidheachd  ri  ludas 
fein.  Bha  e  a'  cur  seachad  barrachd  d'a  uine 
ann  an  ciiisean  saoghalta  is  riaghlaidearachd 
na  bha  e  cur  seachad  ann  am  beachd-smuain- 
eachadh  air  na  nithean  a  tha  neo-fhaicsinn- 
each. 

Nach  b'  iongantach  an  t-slighe  anns  an  do 
ghluais  freasdal  an  Tighearna  an  uair  is  ann 
air  an  duine  so  a  thainig  e  breith  a  thoirt  air  an 
t-Slanuighear  naomh  !  Bha  e  eu-comasach  do 
leithid  Chaiaphais  losa  a  thuigsinn,  oir  bha 
iad  cho  fada  bho  cheile  's  a  tha  an  airde  tuath 
o'n  airde  deas,  'n  an  gne,  'n  an  creideamh,  agus 
'n  an  giiilan.     Ann  an  siiilean  Chaiaphais  (agus 

e  an  duil  gu  robh  e  fhein  cho  glic)  cha  robh 
ann  an  losa  ach  amadan,  duine  bochd  a  bha  g 
a  mhealladh  fein  agus  a'  mealladh  dhaoine  eile 
le  dochas  feall.  Tha  sealladh  an  da  shaoghail 
aca-san  a  mhain  air  am  bheil  eagal  lehobhah, 
agus  do  bhrigh  nach  robh  eagal  an  Tighearna 
air  Caiaphas  bha  e  dall,  air  chpr  agus  nach  bu 
leir  dha  moralachd  is  maise  na  diadhachd  a 
bha  ann  an  losa.  Dhealraich  solus  nan  neamh 
timchioll  air  ach  cha  d'  thug  e  fanear  ;  bha  e 
'n  a  shuain  chadail  mar  na  mairbh. 

Ach  ged  nach  do  chiim  Caiaphas  uinneagan 
anama  fosgailte  ri  neamh  rinn  Dia  nithean 
mora  air  a  shon  ;  chuir  e  freasdalan  agus 
guthan  d'a  ionnsuidh  a  dh'  fheuchainnanatharr-. 
aicheadh  iad  a  chridhe.  Chan  'ail  tlachd  aig 
Dia  ann  am  bas  an  aingidh,  agus  cha  mho  a 
dh'  fhagas  e  e  gun  fhianuis  no  gun  rabhadh. 
Theagamh  nach  do  thuig  an  t-ard-shagart  ciod 
a  bha  na  freasdalan  a  thainig  thuige  a'  ciallach- 
adh,  ach  na'n  do  mheomhraich  e  orra  mar  bu 
choir  dha,  chluinneadh  e  annta  guth  an  Tigh- 
earn  a'  labhairt  ris. 

(1)  Nach  bu  mhor  an  cothrom  a  thug  Dia  do 
Chaiaphas  an  la  a  dh'  fhosgail  an  Spiorad 
Naomh  a  bheul  agus  a  chuir  e  'n  a  chridhe  a 
radh  "  gu  robh  e  gu  buannachd  gu'm  faigheadh 

•aon  duine  bas  air  son  an  t-sluaigh  "  !  Bha 
facal  Dhe  fagus  dha  an  la  ud,  eadhon  'n  a  bheul 
agus  'n  a  chridhe,  ach  chuir  Caiaphas  an  car  a 
thoilich  e  fhein  ann.  Bha  e  eas-umhal  do'n 
t-sealladh  neamhaidh. 

(2)  Labhair  Dia  ri  Caiaphas  le  guth  eile  an 


uair  a  thug  e  dha  eolas  air  an  abstol  Eoin.  Sin 
aon  de  na  doighean  anns  a  bheil  Dia  a'  labhairt 
ri  peacaich  ;  tha  e  a'  toirt  dhaibh  caraid  diadh- 
aidh  a  chum  's  gu'm  bi  e  dhaibh  'n  a  mheadhon 
grais.  Chan  'eil  fianuis  air  an  t-saoghal  cho 
laidir  air  taobh  na  diadhaidheachd  ri  beatha  ' 
iriosal  agus  naomh,  agus  ma's  aithne  dhuit-se 
neach  air  a  bheil  coslas  na  diadhaidheachd, 
ciod  a  tha  ann  an  sin  ach  litir  a  tha  Dia  a' 
cur  thugad,  ag  iarraidh  ort  eisiomplair  do  charaid 
a  leantuinn.  Bu  cho  mhaith  do  Chaiaphas  nach 
faca  e  Eoin  riamh  ;  cha  do  ghabh  e  ris  an 
tiodhlac  a  thug  Dia  dha  an  la  a  chuir  e  fein 
agus  an  t-abstol  eolas  air  a  cheile. 

(3)  Ach  b'e  clach-mhuUaich  trocair  Dhe  do'n 
ard-shagart  gu'n  d'  thug  e  dha  sealladh  air 
losa  a  mhac.  Thubhairt  Dia  ris,  "  So  mo  mhac 
gradhach  anns  a  bheil  mo  thlachd,"  ach 
chruadhaich  Caiaphas  a  chridhe  mar  ann  an 
la  a'  bhrosnuchaidh.  Chunnaic  daoine  nach 
robh  idir  'n  am  pearsachan-eaglais  gloir  Dhe 
ann  an  gnuis  losa  Criosd,  ach  ged  b'e  Caiaphas 
pearsa-eaglais  a  b'  airde  air  thalamh  aig  an 
am,  an  aon  duine  a  b'  urrainn  dol  a  steach 
do'n  ionad  ro  naomh,  chan  fhac  e  maise  air 
bith  ann.  Cha  robh  ann  an  losa  dha  ach 
freumh  a  talamh  tioram. 

Ciod  a  tha  ann  an  losa  dhuinne  ?  A  bheil  e 
dhuinn  gun  sgeimh,  gun  mhaise,  no  a  bheil 
ainm  dhuinn  os  cionn  gach  uile  ainm  ?  An 
abair  sin  mar  thubhairt  Thomas,  "  Mo  Thigh- 
earn  agus  mo  Dhia,  "  no  an  abair  sinn  mar 
thubhairt  Caiaphas,"  Chuala  sibh  a  thoibheum." 

THA  mi  a'  fas  sgith  de'n  ghlaodh  a  thatar 
a'  cluinntinn  gun  sgur  anns  na  laithean  so, 
gu  bheil  muillean  duine  an  Albainn  nach  'eil  an 
ceangal  ri  eaglais  air  bith.  Theagamh  gu  bheil 
sin  fior,  ach  chan  'eil  sin  a'  ciillachadh  gu'm 
bitheadh  aobhar  an  Tighearn  is  cor  na  diadh- 
aidheachd anns  an  diithaich  a'  soirbheachadh 
na  b'  fhearr  na  tha  iad  a'  deanamh  na'n  robh 
muillean  ainm  eile  air  an  cur  air  na  rolaichean- 
comanachaidh  aig  Eaglais  na  h-Alba.  Is  e  an 
fhirinn  gu  bheil  moran  ainmean  air  an  sgriobh- 
adh  ann  an  leabhraichean  na  h-eaglais  nach 
bu  choir  a  bhi  sgriobhta  annta  idir ;  ain- 
mean dhaoine  aig  nach  'eil  iiigh  air  bith  'n  a 
fianuis  no  'n  a  h-obair,  a  chionn  nach  'eil  iiigh 
aca  anns  an  t-soisgeul,  no  creideamh  ann  an 
Criosd  mar  Shlanuighear. 

Is  rud  muladach  e  a  bhi  cluinntinn  aithrich- 
ean  na  h-eaglais  a'  gearan  ann  an  eisdeachd 
an  t-saoghail  nach  'eil  buill  na  h-eaglais  a' 
cuideachadh  le  aobhar  an  t-soisgeil  mar  bu 
choir  dhaibh.  Is  muladach  an  ni  e  seanairean 
na  h-eaglais  a  bhi  ion  agus  a'  dol  air  an  gliiinean 
ag  iarraidh  air   1,280,000  luehd-comanachaidh 


tri  sgillinnean  (no  tri  sgillinnean  agus  bonn-a-se) 
an  ceann  a  thoirt  do  aobhar  Chriosd,  a  bharrachd 
air  na  tha  iad  a'  deanamh  cheana,  agus  gu'm 
bi  ciiisean  ceart.  Ach  ged  bheir  cuid  de'n 
luchd-comanachaidh  sin  deachamh  d'am  beo- 
shlaint  do'n  eaglais  tha  gu  leoir  dhiiibh  nach  i 
toir  eadhon  am  bonn-a-se. 

Car  son  nach  tabhair  ?  Sin  a'  cheist  a  tha 
mi  dol  a  dh'  fheuchainn  ri  fhreagairt  air  an 
duilleig  so. 

Tha  boinne  de'n  fhirinn  anns  na  freagairtean 
a  chluinnear  gach  uair  a  thogar  an  gnothuch 
so  anns  na  Cleirean  no  anns  an  t-Seanadh, 
ach  is  e  an  fhior  aobhar  nach  'eil  ann  am 
miltean  de'n  aireamh  mhor  so  ach  saighdearan- 
connlaich,  daoine  nach  bu  choir  an  ainmean  a 
bhi  idir  air  rola-comanachaidh,  a  chionn  nach 
buin  iad  gu  ceart  do  chomunn  nan  Criosduidh- 
ean.  'N  am  beachdan  agus  'n  an  cleachdaidh- 
ean  buinidh  iad  do'n  t-saoghal ;  uair  air  bith  a 
dh'  fheumas  iad  taobh  a  ghabhail,  gabhaibh  iad 
taobh  an  t-saoghail  an  aghaidh  na  h-eaglais. 

Tha  na  fior  chreidmhich  anns  an  eaglais  a 
deanamh   an   dleasdanais   an   diugh   mar   bha 

iad  riamh,  agus  a'  cuideachadh  le  aobhar 
an  t-soisgeil  a  reir  an  comais,  aig  an  tigh  agus 
an  tirean  cein,  ach  tha  miltean  de  sheorsa  eile 
air  an  aireamh  'n  am  measg  nach  do  rinn  agus 
nach  dean  gu  brath  dad  eile  ach  cliii  na  h-eaglais 
a  mhilleadh.  Tha  f  hios  aig  a  h-uile  ministear  ann 
an  Eaglais  na  h-Alba  gur  e  am  fuigheall  anns 
a'  choimhthional  aige  a  tha  cumail  obair  an 
Tighearna  beo,  agus  nach  'eil  anns  a'  cheath- 
ramh  cuid  de  na  h-ainmean  a  tha  aige  air  rola 
a'  chomanachaidh  ach  ainmean  a  mhain,  luchd 
marhh  a  tha  an  impis  long  an  t-soisgeil  a  chur 
fodha. 

Theaganih  gun  saoil  cuid  gu'm  bitheadh 
aobhar  Chriosd  airath-bheothachadhan  Albainn 
na'n  robh  am  muillean  ud  air  an  tarruing  a 
steach  do'n  eaglais  agus  aireamh  an  luchd- 
comanachaidh  air  a  chur  suas  gu  2,280,000, 
ach  tha  mise  an  duil  gu'm  bitheadh  barrachd 
ath-bheothachaidh  anns  an  eaglais  na'n  robh 
cuid  mhor  de  na  tha  againn  cheana  air  an 
cur  a  mach  aisde.  Oir  is  ann  a  mach  a  tha 
iad  CO  dhiu,  agus  cha  bhitheadh  iad  idir  a 
steach  innte  na'n  robh  iad  air  am  fagail  aig 
saorsa  an  toile  fein.  Ach  tha  ciobaireachd  na 
h-eaglais  an  diugh  cho  mhaith  's  gu  bheil 
siiil  a'  chiobair  air  a'  mhuinntir  og  gun  sgur, 
agus  mur  bheil  toil  laidir  aca  a  sheasas  an 
aghaidh  na  buachailleachd  a  thatar  a'  deanamh 
orra  gheibh  iad  iad  fein  ann  an  cro  na  h-eaglais 
aig  ochd  bliadhna  deug  a  dh'  aois  agus  an 
ainmean  sgriobhta  air  rola  a'  chomanachaidh. 

A'  chuid  dhiubh  a  chuala  gairm  Chriosd  agus 
a  bha  air  an  teagasg  leis  an  spiorad  Naomh, 
seasaidh  iad  dileas  agus  buanaichidh  iad  ann 
an  co-chomunn  nam  braithrean,  ach  a'  chuid 
dhiubh  a  ghabh  orra  a  bhi  'n  am  buill  ann  an 
eaglais  Chriosd  a  chionn  gu'n  d'  iarr  am 
ministear  no  am  parantan  orra  sin  a  dhean- 
amh,  no  a  chionn  gu  robh  an  co-aoisean  eile 
'g  a  dheanamh,  theagamh  gu'n  toisich  obair 
mhaith  ann  am  feadhainn  dhiubh  a  theid 
air  adhart  gu  la  Chriosd  (oir  tha  an  Spiorad 
Naomh  a'  seideadh  far  an  aill  leis),  ach  tuitidh 
aireamh  mhaith  dhiubh  air  falbh,  agus  an  sin 
toisichidh  aithrichean  na  h-eaglais  air  gearan 
nach  'eil  iad  a'  toirt  tri  buinn-a-se  an  ceann  do 
aobhar  an  t-soisgeil.  Car  son  a  bheireadh  ? 
No  car  son  a  bhitheamaid  ag  iarraidh  am 
bonn-a-se  fhein  bhuapa  ?  Oir  chan  'eil  luach 
a'  bhuinn-a-se  de  iiigh  aca  ann  an  Criosd  no 
anns  an  t-soisgeul.  Tha  an  ionmhas  uile 
anns  an  t-saoghal,  agus  far  a  bheil  an  ionmhas, 
an  sin  tha  an  cridheachan. 

Is  e  am  buaireadh  as  laidire  a  tha  ag  iadhadh 
mu  mhinistearan  anns  na  laithean  so  aireamh 
mhor  de  bhuill  a  chur  air  rola  a'  choman- 
achaidh. Ma  tha  an  aireamh  a'  dol  suas 
saoilear  gu  bheil  rioghachd  Dhe  a'  teachd  ; 
ma  tha  i  a'  dol  sios  saoilear  gu  bheil  riogh- 
achd    Dhe     a'     fulang     call.      Clod     a     tha 


sin  a'  ciallachadh  ach  gu  bheil  doighean 
agus  fasain  an  t-saoghail  a'  tighinn  a  steach 
do'n  eaglais  ?  Theagamh  nach  gabh  so 
seachnadh  ann  an  tomhas,  ach  bu  choir 
dhuinn  feuchainn  ris  an  tomhas  a  dheanamh 
cho  beag  's  a  ghabhas  e  deanamh,  Tha 
corp  talmhaidh  aig  an  eaglais  ;  tha  i  'n  a 
h-uachdaran  air  togalaichean  ;  'n  a  cileadair 
air  maoin  mhor  ;  n  a  maighstir  os  cionn 
mhoran  sheirbhiseach  ;  agus  mar  sin  feumaidh 
i  a  ciiisean  saoghalta  a  riaghladh  le  gliocas 
saoghalta  agus  sgoinn,  direach  mar  bhios  an 
saoghal  fein  a'  deanamh,  ach  air  a  shon  sin 
bu  choir  dhi  toimhsean  eile  a  bhi  aice  a  thaobh 
a  h-oibre  spioradail  seach  na  toimhsean  a 
tha  aig  an  t-saoghal. 

Chan  'eil  e  furasda  do  mhinistear  air  bith 
iomram  an  aghaidh  an  t-srutha  anns  na  laithean 
so,  sruth  an  fhasain  ;  ach  gus  an  toisichear  air 
a  dheanamh,  cha  bhi  geill  air  a  thoirt  do  fhianuis 
na  h-eaglais  an  Albainn. 

Ann  an  coimhthionailean  nam  bailtean  mora 
tha  aireamh  nam  ball  cho  mor  s  nach  faigheadh 
an  dara  leth  dhiubh  aite-suidhe  na'n  tigeadh 
iad  do'n  eaglais  air  an  aon  Sabaid,  ach  air  an 
laimh  eile,  theagamh  gu  bheil  an  eaglais 
leth  fhalamh  a  h-uile  Sabaid  anns  a'  bhliadhna, 
ach  a  mhain  air  Sabaid  comanachaidh.  C  aite 
a  bheil  an  luchd-comanachaidh  ?  Tha  iad 
a'  reiseadh  air  feadh  na  duthcha  ;  cuid  dhiubh 
gu  Loch  Nis  a  dh'  fhaicinn  na  h-uilbheist,  is 
cuid  eile  gu  Loch  Obha  a  shealltainn  air 
Cruachan  ;  ach  tha  dian  chabhag  orra  uile  a' 
teicheadh  air  falbh  o  thigh  an  Tighearn  air 
an  t-Sabaid.  Sin  agad,  a  leughadair,  rud  iir 
a  thatar  a'  faicinn  an  Albainn  anns  na  laithean 
deireannach  so,  luchd-comanachaidh  nach  teid 
do'n  eaglais  !  Agus  an  eaglais  fein  a'  fantuinn 
balbh,  mar  gu'm  faiceadh  tu  mathair  gun 
sgoinn,  taingeil  ma  thig  iad  gu  comanachadh 
uair  no  dha  s  a'  bhliadhna,  agus  ma  thilgeas 
iad  leth-chrun  oirre  mar  chomharradh  air  an 
gean-maith. 

Tha  seorsa  iir  Chriosduidhean  ag  eirigh  suas  an 
Albainn  an  diugh  ;  daoine  laghach  a  ni  rud 
air  bith  a  dh'  iarrar  orra  ach  a  mhain  dol  do'n 
eaglais.  Chan  'eil  agad  ach  crim  no  gini 
iarraidh  orra  air  son  obair  na  h-eaglais  is 
cuiridh  iad  'n  ad  laimh  e  gu  toileach,  ach  na 
h-iarr  orra  iad  fein  a  nochdadh  an  comunn 
nam  braithrean.  Chan  'eil  orra  ach  aon 
chomharradh  de  na  ceithir  comharraidhean 
a  bha  air  na  ceud  chreidmhich  ;  gabhaidh  iad 
an  t-aran  a  tha  air  a  bhriseadh,  ach  chan  'eil 
feum  air  bith  aca  air  teagasg  nan  abstol,  no 
air  co-chomunn  nam  braithrean,  no  air  tirnuigh- 
ean.  Gabhaidh  iad  o'n  eaglais  gach  dibhear- 
soin,  no  ceilidh,  no  Badminton,  no  dannsadh  a 
bheir  i  dhaibh,  ach  cha  ghabh  iad  idir  an  rud 
sonruichte  a  bha  air  earbsadh  ris  an  eaglais  a 
thoirt  do'n  t-saoghal. 

Ann  an  aon  seadh  tha  an  seorsa  so  an  ceangal 
ris  an  eaglais,  ach  air  son  na  tha  sin  a'  deanamh 
de  mhaith  dhaibh  fein  no  do  rioghachd  Dhe, 
bha  cho  mhaith  dhaibh  a  bhi  air  an  eunntas 
comhla  ris  a'  mhuillean  a  tha  an  taobh  a  mach 
dhi.  Bha  bho  maith  dhaibh  a  bhi  mach  ri 
bhi  stigh. 

Car  son  nach  'eil  iighdarras  aig  guth  na 
h-eaglais  an  uair  a  thogar  ceistean  mar  tha 
ceist  na  Sabaid,  agus  ceistean  eile  air  nach 
'eil  an  aon  bheachd  aice  fein  agus  aig  muinntir 
an  t-saoghail  ?     Tha  a  chionn  gu  bheil  buill  na 


h-eaglais  air  an  roinn.  Chan  urrainn  an 
eaglais  earbsadh  as  a  buill  fein  ;  seasaidh  cuid 
dhiubh  gu  daingean  air  a  taobh,  ach  theid 
na  miltean  dhiubh  gu  toileach  leis  an  t  - 
saoghal. 

Cleachdaidh  na  ciobairean  gach  innleachd 
agus  ealadhain  as  aithne  dhaibh  air  ghaol  an 
eaglais  a  lionadh,  ach  cha  bhi  aca  air  a  shon 
ach  feitheamh  fada  ri  eorna  na  gainmhich. 
Is  maith  an  rud  taois  an  t-soisgeil  a  bhi  anns 
an  t-«aoghal,  ach  cha  mhaith  an  rud  taois  an 
t-saoffhail  a  bhi  anns  an  eaglais. 


Anns  a'  Choille  Bheithe 


BEAGAN  laithean  roimh  Dhi-domhnaich 
Casg  bha  mi  dol  thairis  'n  am  inntinn  air 
na  nithean  a  bha  'n  am  bheachd  a  radh  ri  mo 
choimhthional  mu  aiseirigh  Chriosd  air  co-ainm 
an  la  air  an  d'  eirich  e.  Ach  mar  bu  mho  a 
bha  mi  dol  thairis  orra  is  ann  bu  lugha  bha  iad 
a'  cordadh  rium.  Chuir  so  ionghnadh  orm,  oir 
bha  mi  an  diiil  gu  robh  argumaid  phongail 
agus  ordail  anns  an  t-searmon  a  bha  mi  ag 
ullachadh.  Ach  ma  bha,  cha  robh  a'  bhuaidh 
aige  air  m'  inntinn  fein  a  bu  mhaith  leam  a 
bhi  aige  air  a'  choimhthional,  agus  cha  mho  a 
bha  saorsa  no  fois  ann  am  spiorad. 

Mu  dheireadh  thionndaidh  mi  m'  inntinn  air 
falbh  o  ria  smtiaintean  a  bha  innte  fad  na 
maidne,  is  chuir  mi  romham  sgriob  a  ghabhail 
do'n  Choille  Bheithe.  Cha  robh  mi  ach  leth- 
uair  an  uaireadair  air  falbh  o'n  dasc  uile  gu 
leir,  ach  anns  an  leth-uair  sin  fhuair  mi  ceann- 
teagaisg  agus  searmdn  iir,  gun  sireadh,  gun 
siubhal,  gun  smuain  ;  agus  chan  e  mhain  gu'n 
d'  fhuair  mi  searmon  iir  ach  bha  e  cho  soilleir 
dhomh  ris  a'  ghrein  ciod  a  bha  cearr  air  an 
fhear  eile.  Bha  so  cearr  ann,  gu  robh  mi  dol 
a  bhruidhinn  ri  muinntir  Bhlair  mar  nach  robh 
annta  ach  luchd-lagha,  agus  gu'n  do  dhichuimh- 
nich  mi  nach  ann  le  argumaid  a  mhain  a  thig 
mac  an  duine  beo  ach  le  feartan  diomhair  eile 
a  labhras  gu  seimh  agus  gu  ciuin  ri  chridhe. 

Cha  robh  na  feartan  sin  ri  fhaicin?i  no  ri 
chluinntinn  anns  a'  Choille  Bheithe  an  la  ud, 
ach  dh'  fhairick  mi  iad  ann  am  aoraibh,  agus 
anns  gach  feith  is  por  de  m'  choluinn.  Bha 
aileadh  beatha  agus  gealltanas  beatha  ag 
eirigh  o'n  talamh  agus  ag  iadhadh  umam  mar 
gu'm  bithinn  air  mo  shliopadh  le  sabh  ioc- 
shlainteach.  Bha  mi  ann  an  saoghal  eile  seach 
an  saoghal  anns  an  robh  mi  aig  an  dasc,  is 
thainig  am  facal  so  thugam,  "  Nochdadh  e  do 
dhithis  diubh  ann  an  cruth  eile  "  (Marc  xvi.  12). 
Sin  am  facal  a  ghabh  mi  mar  bhonn-teagaisg 
air  Di-domhnaich  Casg. 

An  coimeas  ris  na  guthan  soluimte  leis  an 
robh  a'  Choille  Bheithe  a'  togail  fianuis  mu'n 
bheatha  neo-chriochnach  a  tha  ann  an  Dia 
cha  robh  anns  na  h-argumaidean  agam-sa  ach 


gliongarsaich  thioram  gun  seadh.  Bha  gach 
ni  a  bha  mu'n  cuairt  orm  a  toirt  dearbhachd 
do  m'  chridhe  gu  bheil  Beatha  na's  laidire  na 
Bas  ;  nach  b'  urrainn  am  bas  buaidh  fhaotainn 
thairis  air  Criosd  a  chionn  gu  robh  a'  bheatha 
shiorruidh  sin  ann  a  tha  ann  an  Dia. 

Bha  corp  Chriosd  air  a  leon  agus  air  a 
bhriseadh  air  a  chrann-cheusaidh,  air  chor  agus 
gu'n  deachaidh  e  as  an  t-sealladh  agus  nach 
fhaicear  e  tuilleadh  aniis  a"  chruth  sin,  ach  tha 
Criosd  'nar  measg  anns  an  t-saoghal  an  diugh 
ann  an  cruth  eile  \  a'  labhairt  ri  barrachd  dhaoine 
na  labhair  e  riamh  riu  ami  an  Galile,  is  thacumh- 
achd  agus  tighearnas  agus  oighreachd  aige 
nach  robh  aige  ann  an  laithean  fheola.  Gach 
uair  a  chruinnicheas  a  shluagh  comhla  'n  a 
ainm,  tha  e  maille  riu  ;  air  uairean  anns  a' 
chiibaid,  an  uair  a  sheallas  mi  air  a'  choimh- 
thional, saoilidh  mi  gu  bheil  mi  'g  a  fhaicinn  a' 
gluasad  air  feadh  na  h-eaglais,  9,'.  stad  aig  aon 
suidheachan  agus  a'  dol  seachad  air  suidheachan 
eile.  Innsidh  na  h-aodainn  na  suidheachain 
aig  a  bheil  e  a'  stad. 

Bha  la  ann  anns  an  robh  Pol  am  beachd  gu 
robh  Peadar  agus  na  h-abstoil  eile  air  an  dearg 
chuthach,  a'  searmonachadh  soisgeul  air  nach 
robh  dreach  na  firinn,  soisgeul  na  h-aiseirigh  ; 
is  tha  mi  Ian  chinnteach,  na'n  rachadh  iad  a 
dheasbud  ris  air  a'  chuspair  sin  air  beulaibh 
luchd-lagha,  gu'n  deanadh  e  culaidh-mhagaidh 
dhiubh  uile.  Ach  thachair  ni-eigin  ann  am 
beatha  Phoil  a  thug  a  steach  do  shaoghal  in-  e, 
agus  gun  a  chomhairle  a  chur  ri  fuil  no  ri  feoil, 
chaidh  esan  a  mach  cuideachd^  shearmonach- 
adh  soisgeul  na  h-aiseirigh.  Nochd  an  Tigh- 
earn  losa  e  fein  dha  ann  an  cruth  eile. 

Mar  is  trice  sin  mar  tha  creideamh  air  a 
dhiisgadh  ann  an  cridheachan  dhaoine  ;  tha 
rud-eigin  a  bha  marbh  annta  a'  diisgadh,  agus 
ann  am  prioba  na  siila  tha  iad  ann  an  saoghal 
ur.  Is  ann  gle  annamh  a  dhiiisgeas  argumaid 
an  rud  marbh  so  ann  an  daoine  ;  tha  e  air  a 
dhiisgadh  le  fichead  rud  air  nach  'eil  e  furasda 
ainm  a  chur,  ged  is  e  an  Spiorad  Naomh  is  co- 
ainm  dhaibh  uile.  Tha  an  Spiorad  Naomh  a' 
seideadh  far  an  aill  leis  ;    chithear  a  chomhar- 

raidhean  agus  a  thoraidhean,  ach  c6  is  un-ainn 
a  radh  cia  as,  no  ciamar  a  thainig  e. 

Ann  an  leabhar  beag  boidheach  a  bha  air  a 
chur  a  niach  o  chionn  bhliadhnachan,  mar  gu'm 
bu  sheann  leabhar  e  a  bha  air  a  sgriobhadh  le 
deisciobul  iriosal  a  bha  maille  ri  losa  ann  an 
laithean  fheola,  tha  e  air  innseadh  ciamar  a 
thoisich  e  air  creidsinn  naeh  robh  losa  marbh 
ach  beo. 

Bha  bas  Chriosd  air  Calbhari  dha  mar  gu'n 
dearbhteadh  dha  nach  robh  Dia  ami.  An  uair 
a  chunnaic  e  sagartan  agus  maoir  agus  saigh- 
dearan  a'  deanamh  tair  is  magadh  air,  agus  a 
chunnaic  e  a  chorp  air  a  shineadh  air  a'  chrann- 
cheusaidh,  leum  plan  uamhasach  'n  a  cheann, 
mar  gu'm  biodh  rud-eigin  air  sgaineadh  ann, 
is  thuit  e  as  a  sheasamh. 

Thug  each  a  steach  e  ann  an  riochd  mairbh 
do  thigh  a  bha  dliith.  Fad  choig  seachduinnean 
bha  e  eadar  bais  is  beatha  ;  gun  fhios  aige  ciod 
a  thachair  aig  an  uaigh,  no  anns  an  t-seomar 
uachdrach,  no  air  an  rathad  gu  Emaus.  Ach 
uigh  ar  n-uigh  thainig  a  neart  agus  a  mho- 
thachadh  air  ais,  agus  an  sin  rinn  e  deas  a 
dhol  dhachaidh  do  GhaHle. 

An  oidhche  m'  an  d'  fhag  e  Jerusalem  chaidh 
e  mach  gu  sliabh  nan  crann-ola,  a  dh'  fhaicinn 
an  aite  aon  uair  eile.  Shuidh  e  fo  chraoibh,  a' 
cuimhneachadh  nan  laithem  sona  a  bha  aige 
maille  ri  losa,  agus  a'  caoidh  gu  robh  sin  a  nis 
ullamh  gu  brath  tuilleadh.  An  ath  mhionaid 
chual  e  guth  boidheach  a'  seinn  gu  h-iollagach  : 
an  uair  a  thionndaidh  e  a  dh'  fhaicinn  c6  a  bha 
seinn,  thainig  Muire  Magdalen  mu'n  cuairt  an 
oisein.  B'  aithtie  do  na  deisciobuil  uile  Muire 
agus  an  gaol  a  bha  aice  air  losa,  is  chuir  e  fearg 
air  gu  robh  a  cridhe  cho  aotrum  's  gu'n  togadh 
i  fonn  orain  agus  gun  losa  ach  coig  seachduin- 
nean anns  an  uaigh. 

"  Ciamar  a  theid  agad  air  seinn,  a  Mhuire." 
ars'  esan,  "  agus  losa  marbh  ?  " 

Ach  rug  Muire  air  mhuilchinn  air,  "  Chan 
'eil  losa  marbh,"  ars'  ise  ;  "  chunnaic  mise  e, 
is  chunnaic  Peadar  agus  each  e,  is  tha  iad  air 
dol  a  mach  a  shearmonachadh  rioghachd  Dhe 
mar  dhaoine  aig  a  blieil  sgeul  aoibhneach  agus 
mar  dhaoine  a  tha  cinnteach  gu  bheil  Criosd 
maille  riu." 

Shaoil  e  gu  robh  Muire  air  a  ciall  a  chall,  is 
dh'  iarr  e  oiiTc  a  shealladh  fhagail,  oir  chuir  e 
mulad  air  a  bhi  'g  a  cluinntinn  ri  seanchas  gun 


bhun  mu'n   Neach   Naomh   seach  mu  rud  air 
bith  eile. 

Am  maireach  chaidh  e  air  ais  do  Ghalile, 
agus  a  chridhe  gun  cheol,  gun  sonas,  gun 
dochas,  mar  is  diith  do  dhuine  a  bhith  o'n  d' 
fholuioh  Dia  a  ghnliis'.  Ach  cfe  luaithe'  S' 
rainig  e  an  t-aite,  ri  taobh  na  mara,  anns  an 
cual  e  losa  an  toiseach  a'  teagasg  na  thachair 
ni-eigin  'n  a  anam  a  dh'  atharraich  an  saoghal 
uile  dha.  Co  dhiu  a  bha  e  anns  a'  choluinn  no 
as  a'  choluinn,  cha  b'  urrainn  dha  innseadh  ; 
thainig  aoibhneas  na  beatha,  agus  aoibhneas 
na  slainte,  agus  dearbhachd  na  saorsa,  air  an 
ais  thuige  le  leithid  de  chumhachd  agus  de 
gloir  's  gu'n  deachaidh  a  chorp  air  chrith,  agus 
b'  fheudar  dha  a  thaic  a  leigeil  ri  creig,  air 
eagal  gu'n  tuiteadh  e.  Anns  a'  mhionaid  ud 
bha  e  cho  cinnteach  gu  robh  losa  beo  's  a  bha 
e  as  a  chasan  agus  a  lamhan  fein.  Chan  fhac 
e  dad  is  cha  chual  e  dad,  ach  dhtiisg  ni-eigin  'n 
a  chridhe  nach  robh  fhios  aige  cia  as  a  thainig  e  ; 
aoibhneas  nach  d'  fhiosraich  agus  nach  d' 
fhairich  e  riamh  a  leithid.  Dh'  fhalbh  gach 
teagamh,  agus  gach  carraid,  agus  gach  deacair- 
eachd,  a  bha  cur  dragh  air  mar  dh'  fhalbhas 
na  sgailean  aig  eirigh  na  greine,  oir  bha  Criosd 
maille  ris. 

Sin  mar  tha  creideamh  air  a  dhiisgadh  anns 
an  anam  a  thaobh  nan  nithean  neo-fhaicsin- 
neach  agus  siorruidh  nach  fhaic  an  t-suil  chor- 
porra  ;  chan  ann  idir  le  argumaidean  no  le 
dearbhaidhean  a  riaraicheadh  clann  Edoim  no 
clann  Euclid  a  tha  dearbhachd  spioradail  air  a 
dhiisgadh  anns  an  anam,  ach  le  oibreachadh 
diomhair  an  Spioraid  Naoimh  agus  le  bias 
fhaotainn  de  thobar  na  beatha  a  tha  ann  an 
Dia.  Tha  lanachd  beatha  agus  lanachd  sithe 
ann  an  Dia  ;  iadsan  a  dh'  fhiosraich  a'  bheatha 
sin  agus  an  t-sith  sin,  tha  dearbhadh  agus 
dochas  na  beatha  maireannaich  aca  annta  fein. 

Is  mm  air  mhodh  spioradail  a  thuigear  nithean 
spioradail. — Pol. 

Cha  sealbhaich  fuil  no  fehil  rioghachd  Dhe. — 
Pol. 

An  ni  sin  a  tha  air  a  bhreith  o'nfhebil,  isfebile; 
agus  an  ni  sin  a  tha  air  a  bhreith  o'n  Spiorad,  is 
spiorad  e. — Iosa  Criosd. 

Na  gabh  iongantas  gu'n  dubhairt  mi  riut,  Is 
eigin  duibh  bhi  air  bhur  breith  a  ris. —  Iosa 
Criosd. 


Aig  an  Uinneig 


Urram  do  Mhinistear  Gaidhealach 

THA  sinn  daonnan  toilichte  'nuair  a  chi  sinn 
Oil-thighean  na  h-Alba  a'  cur  urram  air 
ministear  air  bith  anns  a'  Ghaidhealtachd. 
Am  bliadhna  tha  Oil-thigh  Chill  Rimhinn  a'  dol 
a  thoirt  D.D.  do  Iain  Dubhach,  Ministear  a' 


Chnuic  Bhain,  an  Siorramachd  Rois.  Ged  nach 
'eil  e  a'  searmonachadh  Gaidhlig  tha  e  a' 
saothrachadh  anns  a'  Ghaidhealtachd,  is  tha 
sinn  'g  a  chunntas  mar  aon  dhinn  fein.  Gu  ma 
fada  a  mhealas  e  an  tiotal  iir  so,  tiotal  a  thugadh 
dha    a    chionn    gu    robh    lamh    aige    o    chionn 

iomadh  bliadhna  ami  an  riaghladh  nan  sgoilean 
an  Siorramachd  Rois,  agus  gu  robh  e  greis  de'n 
uine  sin  n  a  fhear-cathrach  aig  a'  Chomunn  a 
tha  sealltainn  as  an  deidh. 

An  t-Urrainach  Alasdair  Mac  Aonghuis 

Shiubhail  an  sgoilear  maith  so  air  a'  mhios 
a  chaidh  seachad  ;  sgoilear  a  b'  fhearr  a  thainig 
as  an  eilean  Sgitheanach  ri  mo  chuimhne,  am 
measg  mhinistearan  co  dhiu.  Thogadh  e  anns 
an  eaglais  Shaoir  is  thoisich  e  air  a'  mhinis- 
trealachd  ann  an  Tigh-a-bhealaich,  an  Cnapadal. 
Sin  far  am  faca  mi  e  an  toiseach,  agus  far  am 
bithinn  air  uairean  'g  a  chluinntinn,  ach  ged 
nach  robh  mise  ach  'n  am  oileanach  6g  aig  an 
am,  tha  cuimhne  agam  fhathast  air  rian  agus 
ordalachd  a  theagaisg,  agus  an  t-eadar-dheal- 
aehadh  a  bha  eadar  e  agus  seorsa  eile  mhinis- 
tearan nach  robh  furasda  leantuinn  air  an  sail. 

An  deidh  tha  Cnapadal  fhagail  bha  e  greis 
am  Baile  Mhuire  agus  anns  an  Toiseachd,  an 
Siorramachd  Rois,  agus  'n  a  dheidh  sin  chaidh 
e  do  Chill  Liston.  an  Gleana  lucha. 

Lean  e  air  an  sgoilearachd  uile  laithean  a 
bheatha,  is  bha  comharraidhean  na  sgoilearachd 
air  a  h-uile  facal  a  labhradh  no  sgriobhadh  e. 
Bha  salann  is  piobar  is  mustard  annta,  a'  cur 
bias  air  biadh  maith.  De  na  chuala  mi  de 
mhinistearan  Gaidhealach  riamh,  a'  searmon- 
achadh  am  Beurla,  is  e  Alasdair  Mac  Aonghuis 
am  fear  a  b'  ordaile  agus  a'  b'  fhusa  a  thuigsinn 
ciod  an  ceann-uidhe  a  bha  'n  a  bheachd. 
Agus  is  mor  a'  chomain  a  chuireas  duine  a 
labhras  gu  ciallach  agus  gu  h-ordail  air  na 
truaghain  a  tha  anns  na  suidheachain. 

Chan   abair   mi   gur   e   searmonaiche   mor   a 

bha  ann,  ach  gu  cinnteach  bha  e  ordail.     Chan 

eil    na    searmonaichean    mora    pailt    ach    dh' 

fhaodadh   an   fheadhainn   ordail   a   bhi   na   bu 

lionmhoire  na  tha  iad. 

Tigh  gun  chu,  gun  chat,  gun  leanabh 
Tigh  gun  ghean,  gun  ghaire 

Bho  chionn  ghoirid  bha  boirionnach  a' 
labhairt  air  an  labhran-sith  agus  am  measg 
nithean  eile  a  thubhairt  i  thubhairt  i  so,  "  gu 
robh  aon  duine  deug  cloinne  aig  a  mathair 
ach  nach  robh  aice-se  ach  a  h-aon,  agus  nach 
robh  i  a'  ciallachadh  an  cbrr  a  bhi  aice."  Sin 
agaibh  sin.  An  uair  a  thoisicheas  na  boirionn- 
aich  air  labhairt  air  an  doigh  so  tha  an  t-am  aig 
na  diadhairean  an  leabhraichean  air  oibre  an 
fhreasdail  a  sgriobhadh  as  iir.  Bha  uair  ann  a 
bha  sinn  an  diiil  gu  robh  na  nithean  ud  ann  an 
lamhan  an  fhreasdail  ach  tha  e  coltach  nach 
'eil. 

Tha  aobhar  no  dha  air  a'  Ghaidhealtachd  a 
bhi  dol  fas  ach  is  e  an  t-aobhar  as  motha  nach 
'eil  an  diugh  ach  aon  phaisde — no  theagamh 
nach    'eil    gin    idir    ann — far    am    b'    abhaist 


seachdnar  no  ochdnar  a  bhith.  Tha  sgoilean 
'g  an  dtmadh  anns  a'  Ghaidhealtachd  ann  an 
aitean  far  a  bheil  a  cheart  uiread  thighean 
s  a  bha  annta  riamh,  ach  chan  'eil  clann  annta. 
Ann  an  oisean  de  Chille-sgumain  far  a  bheil 
coig  ar  fichead  de  thighean,  agus  smuid  annta 
uile,  chan  'eil  ann  ach  ceathrar  phaisdean  aig 
aois  sgoile.  Tha  gramaphone  agus  labhran- 
sith  anns  a'  chuid  mhor  dhiubh  ach  chan 
fhaicear  creathaill.  Chan  'eil  ach  aon  chi-eath- 
aill  an  Cille-sgumain  an  diugh,  te  a  tha  aig 
Eachann  Mac  Aonghuis,  ach  cha  do  chuir 
bean  Eachuinn  riamh  feum  oirre,  oir  fhuair 
iad  caileag  a  tigh  nam  bochd  ann  an  Govan 
a  bhios  a'  ruith  air  thui'usan  dhaibh,  agus  tha 
a'  chreathaill  anns  an  t-sabhal,  a'  gleidheadh 
buntata. 

Da  thaobh  air  a'  Mhaoil 

Ann  an  leabhar  a  sgriobh  Gibbon  mu  iom- 
paireachd  na  Roimhe  thubhairt  e,  "  na'  n 
robh  agam  ri  radh  ciod  an  t-am  ann  an  eachd- 
raidh  an  t-saoghail  anns  am  bu  shona  agus 
am  bu  shoirbheachaile  an  cinneadh-daonna 
uile  gu  leir  shonraichinn  na  bliadhnachan 
eadar  96  agus  180  a.d." 

Sin  na  bliadhnachan  m'  an  do  sgriobh  an 
t-abstol  Eoin  mar  so  ann  an  leabhar  an  Taisbein, 

Gloir  agus  cumhachd  do'n  Tighearn  ar 
Dia-ne  ;  oir  is  fior  agus  cothromach  a  bhreith- 
eanais  ;  thug  e  breith  air  an  striopaich  mhoir,  a 
thruaill  an  talamh  le  a  striopachas,  agus 
dhiol  e  fuil  a  sheirbhisich  fein  air  a  laimh." 

Thug  Gibbon  aon  chliii  air  lompaireachd  na 
Roimhe  ach  thug  an  diadhair  Eoin  ainm  eile 
oirre.   Gu  cinnteach  tha  da  thaobh  air  a'  Mhaoil. 

Suas  leis  a'  Ghaidhlig 

Tha  e  air  a  radh  gu  bheil  a'  Ghaidhealtachd 
Ian  de  sgoilearan  Gaidhlig  an  diugh.  Tha 
Gaidhlig  air  a  teagasg  ann  an  tri  de  Oil-thighean 
na  h-Alba  ;  tha  i  air  a  teagasg  anns  a  h-uile 
sgoil  an  siorramachd  Inbhirnis  anns  a  bheil 
clann  aig  a  bheil  i  ;  tha  sgoil-shamhraidh  aig  a' 
Chomunn  Ghaidhealach  a  h-uile  bliadhna  ;  is 
tha  eadhon  na  paipearan-naigheachd  agus  an 
labhran-sith  air  toiseachadh  air  Gaidhlig  a 
theagasg.  Mar  sin  cha  ruig  mi  leas  mo  leth- 
sgeul  aghabhail  madh'iarrasmi  kirna  sgoilearan 
sin  an  crioman  Beurla  so  a  thionndadh  gu 
Gaidhlig,  crioman  Beurla  a  bha  air  a  sgriobhadh 
le  Aonghas  Mac  Dhonnachaidh,  a  bha  aon  uair 
'n  a  cheann  suidhe  air  a'  Chomunn  Ghaidh- 
ealach, anns  an  leabhar  iir  ris  an  abrar.  Children 
of  the  Fore-  World. 

"  It  has  led  me  into  a  spiritual  dream, ^  con- 
centric, yet  elusive  and  mysterious  if  you  like. 
But  the  conditioning  is  altogether  syncretic, 
free  from  positive  philosophy.  Perhaps  it  is 
^  dream  =  bruadar. 

the  effect  of  blood  geasa-^a  restless  but  creative 
spirit — spanning  the  sensory  arches  for  the 
moods  of  Time  to  exercise.  To  me  the  fascina- 
tion of  life  is  bound  with  the  wander-soul — in 
the  reactions  of  revelation  and  mystery.  For 
I  am  made  a  commander  of  sublime  eventu- 


alities. I  beget  my  own  dynamics.  Science 
limits  her  geometric  authority  ;  but  I  can  with 
intangible  splendour,  nay  with  infallible 
accuracy,  dogmatise  on  the  embalmed  concep- 
tion of  the  conscious  power  that  sent  the  first 
electron  hurtling  into  space  !  " 


Cuairt  ann  am  baile  lerusalem 

Leis  Ati  Ubramacii   Iacn  Mac  Aonghuis,  M.A.,  anns  a'  Chonghail 
(^Air  a  leantuinn) 


C1HI  sibh  buthan  eisg.  Tha  sluagh  nan 
''duthchanna  an  Ear  gu  leir  gle  thoigheach 
air  iasg.  Cia  as  a  tha  an  t-iasg  sin  a'  tighinn  ? 
Oir  chan  'eil  muir  faisg  air  lerusalem.  Tha  a 
Haifa  agus  laffa  (loppa),  agus  cuid  dheth  a 
muir  Ghalile.  Cha  bhi  na  motor-lorries  fada  ris 
a'  ghnothuch.  Tha  na  rathaidean-mora  cho 
maith  o'n  ghabh  Breatann  as  laimh  riaghladh 
na  duthcha's  gu  bheil  e  soirbh  bathar  sam  bith  a 
ghluasad  o  aite  gu  aite.  Chi  sibh  biith  a' 
chriadhadair  cuideachd.  Anns  na  h-Innsean 
chi  sibh  an  criadhadair  ag  obair  ri  taobh  an 
rathaid,  mar  is  trice  gun  fhardaich  os  a  chionn. 
Ach  an  so  tha  fasgadh  aige  o'n  ghi-ein  ag-us  o'n 
uisge  ;  agus  tha  na  soithichean  a  tha  uUamh 
air  son  a'  mhargaidh  air  an  ullachadh  gu  snasail 
air  cuntair  agus  am  fear-ceaird  fhein  'n  a 
shuidhe  beagan  air  an  ciilaibh.  Chan  'eil  e  a' 
feitheamh  gus  an  tig  an  ath  neach  a  cheannach 
poite  no  cumain.  Tha  e  ag  obair  a'  h-uile 
mionaid,  a'  dealbh  agus  a'  liomhadh  shoith- 
ichean  iira.  Ghabh  iomadh  fear-teagaisg  agus 
faidh  obair  a'  chriadhadair  mar  chosmhalachd 
air  firinnean  spioradail.  Nuair  a  bha  leremias 
a'  beachdadhadh  air  comas  agus  cumhachd 
lehobhah,  cha  b'urrainn  dha  samhladh  fhaot- 
ainn  na  bu  fhreagarraiche  na  an  criadhadair  a' 
dealbh  soitheach  iir  a  mach  as  a'  chriadh.  Mur 
bheil  cumadh  an  t-soithich  a'  cordadh  ris  an 
oibriche,  tha  e  a'  briseadh  a'  cheud  oidhirp 
agus  a'  toiseachadh  aon  uair  eile.  "  O  thigh 
Israel,  nach  faod  mise  a  dheanamh  ruibhse  mar 
an  criadhadair  so  ?  deir  an  Tighearn.  Feuch, 
mar  a'  chriadh  an  lairaha'  chriadhadair,  is  amhuil 
sin  sibhse  ann  mo  laimh-sa,  O  thigh  Israel.  " 

Tha  an  saor  an  so  cuideachd.  Tha  a  bhtith 
fosgailte  ris  an  t-sraid  agus  chi  sibh  e  fhein  a' 
lochdradh  no  a'  snaidheadh  an  fhiodha.  Ann 
a  leithid  so  de  sheomar,  gun  teagamh,  bhiod'h 
loseph,  agus  losa  'ga  chuideachadh,  a'  deanamh 
chrann-treabhaidh,  a'  dealbh  chuingean  air 
son  nan  damh,  a'  deasachadh  bhord  agus  fhurm 
air  son  nan  tighean-comhnuidh.  "  Nach  e  so 
an  saor,"  arsa  muinntir  Nazaret. 

Mhothaich  mi  gur  e  Arabianich  a  bha  anns 
a'  chuid  mhor  dhe  na  luchd-ceaird  anns  a' 
bhaile.  Tha  ludhaich  an  latha  'n  diugh  maith 
air  reic  agus  air  ceannach,  ach  a  reir  coltais 


chan  *eil  iad  gle  thoigheach  air  a  bhi  'g  obair 
le  an  lamhan.  Chan  ann  mar  sin  a  bha  o 
shean  'nuair  a  bha  e  dligheach  air  a  h-uile 
paranta  ann  an  Israel,  uasal  agus  iosal,  ceaird 
air  chor-eigin  ionnsachadh  do  a  mhac.  Bhuin- 
eadh  Pol,  a  reir  coltais,  do  theaghlach  a  bha 
maith  dheth,  agus  chuir  e  seachad  bliadh- 
naichean  ann  an  oil-thigh  lerusalem,  n  a 
shuidhe  aig  casan  Ghamaliel.  Agus  anns  na 
laithean  sin  cha  robh  bursaries  no  scholarships 
ann.  Is  fheudar  gun  do  chosd  'athair  moran 
air  oileanachadh.  Ach  os  barr  an  fhoghluim 
a  fhuair  e  ann  an  litreachas  agus  ann  an  dia- 
dhaireachd,  thug  e  mach  ceaird  fear-deanamh 
phailliuna.  Agus  nuair  a  bha  e  a'  cuartachadh 
muir  agus  tir,  a'  craobh-sgaoileadh  an  t- 
soisgeil,  bha  e  'n  a  chleachdadh  dha  a  bhi 
cosnadh  a  theachd-an-tir  le  fallus  a  ghruaidhe. 
Is  e  deadh  chleachdadh  a  bha  sin,  agus  tha  mi 
creidsinn  gu'm  biodh  sinne  'n  ar  diithaich 
fhein  na  b'fhearr  dheth  na  'm  biodh  an  oigridh 
a'  faotainn  foghlum,  chan  ann  a  mhain  ann  an 
litreachas  ach  ann  an  ealaidhean  eile. 

Chunnaic  mi  aon  cheaird  iir  a  chord  rium 
gasda.  Aig  oisein  sraide,  'n  a  shuidhe  air  a' 
chabhsair,  chunnaic  mi  bodach  mor  Arabianach 
agus  brig  mhor  de  sheann  motor  tyres  ri  thaobh. 
Bha  e  'g  an  sgoltadh  's  'g  an  snaidheadh  le 
sgithinn  agus  ann  am  beagan  iiine  bha  paidhir 
bhrog  ullamh  aige.  As  deidh  sin  chum  mi  mo 
shiiilean  air  casan  an  t-sluaigh  agus  mhothaich 
mi  gu  robh  moran  dhiubh  a'  giulan  bhrog  a 
thug  deagh  sheirbhis  air  son  iomadh  mile  air 
cuibhlichean  Fords  agus  Buicks.  Air  son 
cabhsairean  corrach  lerusalem,  chan  urrainn 
domh  smaoineachadh  c'aite  am  faighteadh 
brogan  na  bu  chomhfhurtachdaile. 

Anns  na  sraidean  caola  sin,  tha  sluagh 
dumhail  a'  gluasad  gun  tamh,  a'  coiseachd,  a' 
ceannach,  a'  coimhead.  a'  bruidhinn. 

Chi  sibh  bean  Mhohametanach  agus  cleoca 
dubh  oirre,  sgaile  dhubh  air  a  h-aodann  agus 
basgaid  'n  a  laimh.  Chan  fhaod  i  a  h-aodann 
a  nochdadh  ann  an  aite  foUaiseach.  Chi  sibh 
a'  bhan-Iudhach,  air  a  comhdach  mar  gu'm 
biodh  i  air  sraid  ann  an  Glaschu.  Chi  sibh 
o'n  a  gnins  nach  biodh  e  soirbh  do  mharsanta 
sam  bith  an  car  a  thoirt  aisde,  ... 

Tha  dithis  a'  tighinn  an  so  a  ghlacas  an  t-siiil. 
Tha  cota  fada  dubh  air  gach  fear  dhiubh.  Tha 
sgeodan  a'  chota  a'  fosgladh  farsuinn  anns  a' 
ghaoith.  Tha  ad  bhog  dhubh  orra.  Tha 
feusag  robach  fhada  a'  tuiteam  sios  air  am 
broilleach.  Tha  coilear  geal  h'n  m'an  amhaich. 
"  Nuair  a  thogas  iad  an  ceann  beagan,  mothai- 
chidh  sinn  nach  'eil  iad  a'  giulan  'tie'  idir." 
Tha  am  fait  a'  tuiteam  'n  a  logaidh  air  a 
deagh  thoinneamh,  air  gach  gruaidh.  S  e 
na  cluigeannan  fuilt  sin  a  thug  orm  coimhead 
as  an  deidh  agus  farraid  c6  iad.  Bha  an  gniiis 
a'  nochdadh  gu'm  buineadh  iad  do  thigh  Israel. 
Ach  bha  ah  logaidh  fhada  air  gach  gruaidh 
mar  chom^harradh  gun  robh  iad  a'  leantainn 
an  aidmheil  as  teinne  de'n  chreideamh  ludhach. 
Chan  'eil  na  h-Iudhaich  uile  de'n  aon  bheachd 
a  thaobh  creidimh.  Tha  sgoltaidhean  agus 
dealaichidhean  'n  am  measg,  eadhon  mar  am 
mieasg  Chriosduidhean.  Tha  feadhainn  teann 
agus  feadhainn  farsuinn.  Agus  tha  luchd 
nan  logaidhean  fada  a'  coimhead  sios  air  na 
h-Iudhaich  eile,  eadhon  mar  bha  na  Phairisaich 
o  shean  a'  deanamh  dimeas  air  na  Samaritan- 
aich  agus  air  sluagh  Ghalilee.  "  Chan  eil  com- 
unn  aig  na  h-Iudhaich  ris  na  Samaritanaich." 
Agus  a  I'is,  "  An  urrainn  ni  maith  sam  bith 
teachd  a  Nazaret.  "  Chan  'eil  annta  ach 
buidheann  bheag,  ach  tha  iad  a'  deanamh 
oidhirp  an  lagh  uile  a  choimhlionadh.  Agus 
tha  iad  am  beachd  gu  bheil  ludhaich  dhiith- 
channa  eile  agus  moran  de  ludhaich  Phalestin 
cuideachd,  gu  h-araidh  na  Zionists,  ag  imeachd 
air  an  t-slighe  leathainn.  Is  e  iadsan  Phairi- 
saich an  latha  n  diugh.  Ma  thionndaidheas 
sibh  suas  leabhar  Lebhiticus,  xix.  27,  leu- 
ghaidh  sibh  an  t-iighdarras  a  tha  iad  a'  gabhail 
air  son  na  cluigeanan  fuilt  sin  a  ghiiilan  air  an 
leth-cheann.  "  Cha  bhearr  sibh  mu'n  cuairt 
oisinnean  bhur  cinn,  ni  mo  a  mhilleas  tu 
oisinnean  t'fheusaig." 

Seasamaid  tiota  beag  agus  mothaicheamaid 
a'  chuid  eile  dhe'n  t-sluagh.  Tha  Arabianaich 
mhora  an  so  a  thainig  a  mach  as  an  fhasach. 
Daoine  foghainteach  ;  feusag  air  am  peirceall, 
siiil  dhubh  gheur  'n  an  ceann,  kaftan  no  cleoca 
fada  farsuinn  donn  timchioll  orra,  agus  seorsa  de 
churachd  ban  air  an  ceann,  agus  sgeod  fada 
dheth  a'  tuiteam  sios  air  an  guaillibh.  Tha 
coltas  orra  gu'm  biodh  an  claidheamh  agus  an 
cuilbhear  fada  na  bu  nadurraiche  'n  an  lamhan 
na  bata  a'  chiobair.  Bha  iipraidean  ann  am 
Palestin  o  chionn  bhliadhnachan.  Agus  be  na 
seoid  so  a  b'aobhar  dhoibh.  Reic  moran  diubh 
an  cuid  fearainn,  no  reic  an  uachdarain  fna 
sheiks)  am  fearann  ris  na  h-Iudhaich.  Fhuair 
■  aid  deagh  phris  air  an  fhearann,  ach  shiubhail 
an  t-airgiod  gu-h-ealamh.  Ma  bhios  airgiod 
aig  Arabianach  tha  e  losgadh  toll  'n  a  phocaidh 
gus  an  cosd  e  e.  Agus  nuair  a  thig  crioch  air 
an  airgiod  tha  e  a'  leagail  siiil  eudmhor  air  na 


h-Iudhaich  ghleusda  a  tha  a  nis  ag  aiteachadh 
a  sheana  chroit.  Agus  mar  tha  fhios  agaibh 
tha  euchdan  uamhasach  a'  leantainn  air  uairibh 
as  deidh  na  siiil  eudmhor.  Tha  e  nadurrach 
gu  leoir,  ach  's  e  gnothuch  duilich  a  tha  ann  air 
son  sin. 

Am  measg  an  t-sluaigh  chi  sibh  fear  ann  an 
aodach  pears'  eaglais.  Tha  cleoca  fada  dubh 
air  mar  a  bhios  air  na  ministirean  againn  fhein 
anns  a'  chubaid.  Tha  feusag  fhada  air  agus 
boinneid  chruinn  dhubh,  mar  a  bhios  air 
cocaire  air  bord  luinge.  Is  e  sagart  Greugach 
a  tha  so.  Buinidh  e  do'n  aon  eaglais  ris  na 
Greugaich,  na  Russianaich,  agus  fineachan 
Criosduidh  diithchanna  Shiria  agus  Arabia. 
Canaidh  iad  Orthodox  riiibh  fhein.  Tha  sin 
a'  ciallachadh  "  Ceart  Theagasg."  Chan  'eil 
co-chomunn  idir  aca  ris  na  Romanaich.  Agus 
ged  tha  moran  anns  a'  chreideamh  aca  do  nach 
urrainn  Prostanach  aonta  a  thabhairt.  tha  iad 
gle  chairdeil  do'n  eaglais  againne. 

Agus  chan  urrainn  nach  fhaic  sibh  na  man- 
aich  Romanach  ris  an  abrar  "  Franciscans." 
Tha  casagan  fada  ruadh  orra  agus  rop  mu  am 
meadhoin.  Air  ceann  an  rop  sin  tha  tri 
snaiman,  a  tha  samhlachadh  nan  tri  boidean  a 
tha  am  manach  a'  gabhail  air  fhein.  Tha 
moran  eaglaisean  aca  anna  an  diithaich  so 
agus  moran  sgoilean  agus  dachaidhean  air 
son  dhilleachdan. 

Am  measg  nan  daoine  coimheach  sin  uile, 
chi  sibh  a'  gluasad  air  an  socair,  a'  coimhead  air 
gach  ni,  a'  giulan  camera  anns  an  aon  laimh  agus 
leabhar-iiiil  anns  an  laimh  eile,  ar  cairdean 
fhein,  na  Breutannaich  agus  na  h-Americanaich. 
Tha  iad  anns  a'  bhaile  air  son  beagan  laithean 
agus  tha  iad  air  son  gach  ni  agus  gach  aite 
fhaicinn  agus  a  thadhal.  Tha  marsantan 
lerusaleim  dearbhta  gu  bheil  iad  uile  Ian 
airgid,  agus  iarraidh  iad  tri  prisean  air  son  an 
goireasan.  Ach  chan  'eil  an  t-airgiod  cho 
pailt  aig  an  luchd-turuis  sin  an  diugh. 

{Ri  hhi  air  a  leantuinn) 

Gealladh  Chriosd 

"  An  ti  a  chreideas  annam-sa,  na  h-oibre  a  tha  mlse  a'  deanamh,  ni  esan  inar  an  ceudna,  agus  ni  e  oibre  as 
mo  na  iad  so,  do  bhrigh  gu  bheil  mise  a'  dol  chum  ni'  Athary — Eoin  xiv.  12. 

dhiadhaidh,  gu  bheil  e  cho  duilich  do  dhaoine 
ionnsachadh  solus  an  reusoin  fein  a  chur  air 
chill  agus  an  earbsa  uile  a  chur  ann  an  creideamh 
agus  ann  an  tirnuigh,  an  da  rud  as  urrainn  an 
cumail  ann  an  co-chomunn  Dhe.  Agus  is  e 
a'  chreag  air  a  bheil  an  Eaglais  a'  deanamh 
long-bhrisidh  daonnan,  a  bhi  ag  earbsadh 
ann  an  gliocas  agus  ann  an  doighean  an  t- 
saoghail  gu  bhi  cur  air  adhart  rioghachd  Dhe. 
Chan  ann  le  fuil  no  le  feoil  a  chuirear  air  chois 
an  rioghachd  sin,  ach  le  cumhachd  Dhe. 


CIOD  a  tha  am  facal  so,  no  an  gealladh  so, 
a'  ciallachadh  ?  Tha  e  a'  ciallachadh  gu  bheil 
oighreachd  aig  an  Eaglais  nach  do  shealbhaich 
i  fhathast,  agus  cumhachd  maille  ri  Dia  nach 
do  thagair  i  riamh.  Tha  e  a'  ciallachadh 
gu  rachadh  aig  an  Eaglais  an  diugh  air  na 
ceart  mhiorbhuilean  a  dheanamh  a  rinn  Criosd 
an  uair  a  bha  e  air  thalamh,  na'n  robh  a 
creideamh  laidir  is  beo  ;  gu'n  deanadh  i 
nithean  na  bu  mhiorbhuiliche  ann  an  siiilean 
an  t-saoghail  na  na  nithean  a  rinn  esan  ann  an 
laithean  fheola,  na'n  earbadh  i  gu  buileach  as 
na  doighean  agus  as  na  feartan  anns  an  robh 
Criosd  a'  creidsinn,  agus  na'n  leigeadh  i 
seachad  doighean  agus  fasain  an  t-saoghail, 

Tha  sin  air  a  chur  sios  cho  soilleir  anns  an 
Tiomnadh  Nuadh  's  nach  urrainnear  dol 
seachad  air  gun  fhios  duinn,  ach  air  a  shon 
sin,  chan  'eil  sinn  'g  a  ghabhail  gu  cridhe. 
Tha  sinn  a'  leughadh  agus  ag  eisdeachd,  ach 
chan  'eil  sinn  a'  creidsinn.  Tha  Dia  a'  gairm 
oirnn  earbsadh  ri  tirnuigh  agus  ri  creideamh 
agus  ri  oibreachadh  an  Spioraid  Naoimh,  ach 
ged  dh'  aontaicheas  sinn  le  ar  bilean  ris  an 
teagasg  sin,  chan  'eil  sinn  g'  a  chreidsinn  ann 
an  grunnd  ar  cridhe,  agus  fad  na  h-iiine,  tha 
sinn  a'  cur  ar  n-uile  earbsa  'n  ar  gliocas  fein, 
agus  ann  an  solus  ar  reusoin  fein.  Ach  cha 
tug  riamh,  agus  cha  toir  gu  hrath,  solus  a  reusoin 
fein  duine  a  steach  do  rioghachd  Dhe,  is  cha  mho 
a  7ii  duine  oibre  spioradail  le  solus  a  reusoin  no 
le  cumhachd  na  h-inntinn. 

Solus  ar  reusoin 

Theagamh  gu'n  saoil  cuid  de  na  leughas  an 
duilleag  so  gur  facal  duilich  so,  agus  theagamh 
gu'n  saoil  cuid  eile  gur  facal  cearr  e,  achcuimh- 
nicheadh  iad  nach  e  mo  bheachd-sa  a  tha  ann 
idir,  ach  teagasg  Chriosd,  agus  cha  bhreug- 
naichear  fhacal-san  gu  brath.  Chan  'eil  mise 
cho  faoin  agus  gu'n  saoil  mi  gu'n  teid  agam 
air  a  dhearbhadh  do  dhuine  air  bith  gu'n 
tigeadh  cumhachd  tir  o  Dhia  a  steach  'n  a 
bheatha  na'n  leigeadh  e  seachad  a  bhi  ag 
earbsadh  ann  an  solus  a  reusoin  fein,  agus 
na'n  leigeadh  e  e  fein  gu  buileach  an  urra  ri 
Dia,  a'  creidsinn  gu'n  deanadh  Dia  aithnichte 
a  thoil  dha,  agus  gu'n  stiiiradh  e  a  cheuman ; 
cha  ghabh  sin  a  bhi  air  a  dhearbhadh  do  dhuine 
mur  teagaisg  an  Spiorad  Naomh  dha  e. 

Is  e  an  cnap-starra  as  mo  anns  a'  bheatha 


Miorbhuilean  Chriosd 

Anns  an  Tiomnadh  Nuadh  tha  am  facal 
oihre  gle  bhitheanta  a'  ciallachadh  miorbhuilean, 
agus  is  e  sin  an  t-aobhar  gu  bheil  cuid  de 
dhaoine  am  beachd  gu  robh  an  gealladh  so 
air  a  choimhlionadh  anns  na  miorbhuilean- 
leigheis  a  rinn  na  h-abstoil  ann  an  toiseach 
eachdraidh  na  h-eaglais.  Ach  chan  e  an 
seorsa  oibre  sin  a  bha  aig  Criosd  anns  an  t-seall- 
adh  idir  an  uair  a  labhair  e  am  facal  so,  agus 
cha  mho  a  bhiodh  e  fior  a  radh  gu'n  do  rinn 
na  h-abstoil  riamh  oibre  anns  an  t-seadh  sin 
a  bu  mho  na  na  h-oibre  a  rinn  am  Maighstir. 
Cha  do  rinn  na  h-abstoil  riamh  oibre  a  b' 
iongantaiche  na  rinn  Criosd  an  uair  a  thog  e 
Lasarus  o  na  mairbh,  agus  a  chaisg  e  onfhadh 
na  fairge. 

Ged  rinn  Criosd  oibre  de  'n  t-seorsa  sin  cha 
b'  e  sin  an  obair  shonruichte  a  thainig  e  do'n 
t-saoghal  a  dheanamh.  B'e  an  obair  a  thainig 
e  a  dheanamh,  rioghachd  Dhe  a  chur  air  chois  ; 
siiilean  dhaoine  fhosgladh,  agus  creideamh  a 
dhiisgadh  annta  ann  an  lathaireachd  agus  ann 
an  cumhachd  Dhe  'n  am  beatha,  agus  'nuair  a 
thubhairt  e  ris  na  deisciobuil  gu'n  deanadh 
iad  oibre  bu  mho  na  rinn  esan  is  e  bha  e  a' 
ciallachadh  gu'm  fdsadh  rioghachd  Dhe,  an 
deidh  dha-san  an  saoghal  fhagail,  na  bu 
luaithe  na  dh'  fhas  i  am  feadh  's  a  bha  e  air 
thalamh. 

Tha  sin  fior  gu  litireil.  Ged  bha  Criosd  a' 
searmonachadh  soisgeul  na  rioghachd  dliith 
air  tri  bliadhna  cha  robh  'g  a  leantuinn  ach 
beagan  dheisciobul,  ach  an  deidh  dha  eirigh 
o  na  mairbh  agus  an  saoghal  fhagail  chreid 
na  miltean,  is  mheudaich  an  eaglais  gu  luath. 
Sin  na  h-oibre  a  bha  's  an  amharc  aige  an  uair 
a  labhair  e  am  facal  ud  ris  na  deisciobuil, 
oibre  a  thoisich  air  la  na  Caingis,  'nuair  a  bha 

tri  mile  anam  air  an  iompachadh  fo  shear- 
monachadh  Pheadair,  agus  a  tha  dol  air  adhart 
an  diugh  fhathast.  Tha  barrachd  Chriosd- 
uidhean  an  diugh  ann  an  iomadh  baile  beag 
anns  na  h-Innsibh  an  Ear  na  bha  ann  an 
Jerusalem  air  maduinn  na  h-aiseirigh. 

Tha  obair  Dhe  anns  an  t-saoghal  a'  fas  agus 
a  rioghachd  a'  teachd  ;  tre  shearmonachadh 
an  t-soisgeil  agus  tre  fhianuis  a  dheisciobul 
tha  cinnich  a'  tighinn  a  dh'  ionnsuidh  a  sholuis 
agus  righrean  a  dh'  ionnsuidh  a  ghrian-eirigh  : 
ni  sibh  oibre  as  mb  na  iad  so  do  bhrigh  gu  bheil 
mise  a'  dol  chum  m'  Athar. 

Thug  na  dusgaidhean  spioradail  a  thachair 
an  Antioch  agus  an  Samaria  barr  air  na  mior- 
bhuilean  a  rinn  Criosd  'nuair  a  leighis  e  daoine 
tinne,  doill  agus  bacaich  agus  bodhair. 

Chuir  Criosd  an  siol  le  deuraibh,  agus  bhuain 
na  h-abstoil  le  gairdeachas,  ag  iomchar  sguaban 
a  bu  mho  na  chunnaic  esan  'n  a  la.  Chunnaic 
Pol  agus  Apollos  toradh  an  saothrach  an  Corint 
mar  nach  fhaca  esan  toradh  a  shaothrach  an 
Capernaum  no  an  lerusalem. 

An  abair  sinn,  mata,  gu'm  b'  fhearr  na 
h-abstoil  na  am  Maighstir,  mar  theachdairean 
na  rioghachd  ?  Chan  abair  idir,  oir  na  nithean 
a  rinn  iadsan  rinn  iad  iad  a  chionn  gu  robh 
esan  maille  riu,  agus  a  chumhachd-san  annta. 
Is  ann  uaith  -  san  a  shruth  na  feartan  a 
rinn  an  obair-san  soirbheachail,  agus  is  e  an 
t-aobhar  gu  robh  comharran  follaiseachadh 
a'  leantuinn  an  searmonachaidh,  gun  deachaidh 
Criosd  suas  a  chum  an  Athar. 

Soisgeul  nan  Abstol 

Cha  robh  gradh  Dhe  'n  a  lanachd  air  fhoill- 
seachadh  do'n  t-saoghal  gus  an  do  bhasaich 
Criosd  air  Calbhari  air  son  pheacach  ;  cha 
robh  gloir  Chriosd  'n  a  lanachd  air  fhoill- 
seachadh  gus  an  d'  eirich  e  o  na  mairbh  agus 
an  do  thogadh  suas  e  gu  deas  lainih  Dhe. 
Mar  sin  bha  soisgeul  aig  na  h-abstoil  ri  shear- 
monachadh mu  Chriosd  nach  robh  aige  fein, 
ma  dh'  fhaodar  a'  chainnt  sin  a  chleachdadh. 
B'e  Criosd  air  a  cheusadh  an  soisgeul  a  shear- 
monaich  Pol  agus  na  h-abstoil  eile,  ach  cha 
b'  urrainn  do  Chriosd  fein  an  soisgeul  sin  a 
shearmonachadh,  do  bhrigh  nach  d'  fhuiling 
e  fhathast.  Sin  an  soisgeul  no  an  teachdair- 
eachd  anns  a  bheil  cumhachd  Dhe  chum 
slainte  ;  sin  an  teachdaireachd  a  tha  daonnan 
eifeachdach  gus  aithreachas  agus  creideamh 
a  dhiisgadh  ann  an  cridheachan  pheacach, 
agus  an  toirt  a  steach  do  rioghachd  nan  gras. 

Ann  an  eachdraidh  na  h-eaglais  cha  chualas 
agus  cha  d'  fhuaras  riamh  teachdaireachd 
eile  aig  a  bheil  a'  bhuaidh-iompachaidh  a  tha 
aig  soisgeul  a'  chroinn-cheusaidh,  ach  mar 
thubhairt  mi  cheana,  cha  b'  urrainn  Criosd, 
roimh  dha  fulang,  iompaidh  a  chur  air  cridh- 
eachan    dhaoine     leis     a'     chrann-cheusaidh  ; 


ach  b'  urrainn  Pol  agus  Peadar  agus  Barnabas 
a  dheanamh,  an  deidh  dha  fulang.  Sin  an 
t-aobhar,  ma  ta,  gu'n  do  rinn  na  seirbhisich 
oibre  a  bu  mho  na  rinn  am  Maighstir  fein. 

Cumhachd  na  h-aiseirigh 

Ach  bha  aobhar  eile  air  cuideachd.  Ann 
an  staid  a  ghloire  tha  cumhachd  agus  tighearnas 
agus  uachdaranachd  aig  Criosd  nach  robh 
aige  ann  an  laithean  fheola.  Ann  an  staid 
irioslachd  bha  e  'n  a  dhuine  dhoilghiosan  agus 
eolach  air  bron  ;  rinneadh  e  'n  a  chuis-taire 
am  fianuis  an  t-sluaigh,  ach  ann  an  staid  a 
ghloire  tha  ainm  aige  os  gach  ainm.  Thubh- 
airt Pol  aon  uair  gu  robh  e  air  a  thea,nnachadh 
eadar  dha  ni  ;  air  a  shon  fein  bha  iarraidh 
aige  air  falbh  agus  a  bhi  maille  ri  Criosd,  ach 
air  an  laimh  eile  bha  iarraidh  aige  air  fantuinn, 
gus  a  bhi  feumail  do  eaglais  Chriosd  air  thalamh. 
Bha  fios  aig  Pol  gu'  n  cuireadh  am  bas  sgaradh 
eadar  e  f  hein  agus  an  sluagh  a  bha  air  a  chiiram  ; 
bha  fhios  aige,  aon  uair  's  gu'm  fagadh  e  an 
saoghal  so,  nach  b'  urrainn  e  dad  a  dheanamh 
air  an  son  tuilleadh.  Ach  cha  do  labhair 
Criosd  mar  sin.  Is  e  a  thubhairt  esan,  Is 
buannachd  dhuibh  mise  a  dh'  fhalbh,  oir  ma 
dh'  fhalbhas  mise,  bheir  an  t-Athair  dhuibh 
Comhfhurtair  eile  a  dh'  fhanas  maille  ruibh  gu 
brath,  Spiorad  nafirijin. 

Tha  an  Spiorad  Naomh  a  nis  anns  an  t- 
saoghal,  a'  cur  air  adhart  obair  shlainteil  Dhe, 
agus  a'  comhnuidh  anns  gach  creidmheach 
a  ghabhas  ris  ;  na  h-oibre  a  tha  iad  a'  deanamh, 
chan  iad  fein  a  tha  'g  an  deanamh  ach  an 
Spiorad  Naomh  a  tha  ag  oibreachadh  annta. 
Tha  an  Spiorad  Naomh,  mar  a'  ghaoth,  a' 
seideadh  far  an  aill  leis,  ach  ge  b'  e  aite  no 
doigh  anns  an  cluinnear  fhuaim  tha  e  'n  a 
chomharra  air  cumhachd  agus  air  uachdara- 
nachd Dhe,  agus  air  a'  choimh  -  cheangal 
shiorruidh  a  rinn  e  ri  shluagh  'n  a  Mhac. 

Da  ni  feumail 

Ach  ged  thug  Criosd  an  gealladh  so  d'a 
shluagh,  an  gealladh  gu'n  deanadh  iad  nithe 
mora  is  miorbhuileach  'n  a  ainm-san,  cha  tug 
e  dhaibh  e  gun  chumha  ;  tha  an  doigh  anns 
am  buadhaich  iad  air  innseadh,  (1)  feumaidh 
iad  an  uile  earbsa  a  chur  ann  an  iirnuigh  agus 
ann  an  creideamh,  agus  (2)  feumaidh  iad  na 
h-oibre  a  dheanamh  an  ainm  Chriosd  agus 
chan  ann  'n  an  ainm  fein. 

Sin  rud  a  tha  duilich  a  dheanamh,  ar  n-uile 
earbsa  a  chur  ann  an  iirnuigh  ri  Dia,  agus  is 
rud  e  nach  gabh  deanamh  mur  bheil  sinn  air 
ar  teagasg  leis  an  Spiorad  Naomh  agus  a' 
fantuinn  an  co-chomunn  Dhe.  "  An  ti  a 
chreideas  annam-sa,  na  h-oibre  a  tha  mise  a' 
deanamh,  ni  esan  mar  an  ceudna."  Tha 
creideamh  agus  iirnuigh  comhla  daonnan. 
Tha    e    cho    nadurra    do    dhuine    aig    a    bheil 

creideamh  fior  agus  beo  urnuigh  a  dheanamh, 
agus  bruidhinn  I'i  Dia,  's  a  tha  e  dha  anail  a 
tharruing.  Agus  tha  an  neach  a  bhios  ag 
urnuigh  agus  a  bruidhinn  ri  Dia  a'  cleachdadh 
creidimh  anns  an  doigh  as  eifeachdaiche  as 
urrainnear  a  chleachdadh. 

Tha  iomadh  aobhar  a'  comh-oibreachadh 
maille  ri  cheile  gu  bhi  deanamh  ar  beatha 
spioradail  bochd  agus  anfhann,  agus  gu  bhi 
deanamh  ar  n-oibre  neo-tharbhach.  Ach  is  e 
an  fhior  aobhar  nach  'eil  earbsa  againn  ann  an 
Dia,  agus  nach  'eil  creideamh  againn  gur 
leinn  uile  chumhachd  Dhe  ann  an  Criosd,  ma 
thoiHcheas  sinn.  Fad  na  h-tiine  a  bhios  sinn 
ag  urnuigh  tha  sinn  a'  cumail  ar  stila  air  nithean 
eile  seach  cumhachd  Dhe  ;  tha  sinn  ag  urnuigh 
ann  an  solus  ar  reusoin  fei?i.  Ach  an  ti  a  ni 
urnuigh  an  solus  a  reusoin  fein,  na  saoileadh 
e  gu'm  faigh  e  ni  air  bith  o'n  Tighearn  !  Chan 
fhaigh  sinn  ni  air  bith  o'n  Tighearn  gus  am 
bi  sinn  falamh. 

A  reir  teagasg  Chriosd  tha  iirnuigh  a' 
chreidimh  uile-chumhachdach  agus  buadhmhor 
daonnan,  ach  a  reir  gliocas  an  t-saoghail  so 
chan  'eil  iirnuigh  tarbhach  ach  ann  am  beagan. 
Ann  an  solus  reusoin  cuirear  sios  'n  an  sreath 
na  nithean  nach  ruigear  a  leas  a  thoix't  gu 
Dia  ann  an  urnuigh  a  chionn  nach  'eil  eifeachd 
innte  d'  an  taobh,  ach  cha  do  chuir  Criosd 
garraidhean  de'n  t-seorsa  sin  mu'n  cuairt 
Iirnuigh.  "  Ma  dh'  iarras  sibh  ni  air  bith  am 
ainm-sa  ni  mise  e."  Chan  urrainnear  Dia  a 
chuartachadh  no  thomhas  ;  chan  urrainnear  a 
radh  ris,  Gu  ruige  so  thig  do  chumhachd,  ach 
tha  e  an  aghaidh  solus  reusoin  a  chreidsinn 
gu'n  tig  Thu  na's  fhaide.  Sin  an  inntinn 
fheolmhor,  ach  chan  ann  do'n  inntinn  fheolmhor 
a  tha  Dia  air  fhoillseachadh.  Chan  fhaic 
duine  Dia  gu  brath  cho  fad  's  a  tha  e  air  a 
dhalladh  le  solus  a  reusoin  fein.  Chan  fhaicear 
Dia  ach  'n  a  sholus  fein  ;  ann  an  solus  an 
fhoillseachaidh  a  rinn  e  air  fein  ann  an  Criosd. 

Urnuigh  an  ainm  Chriosd 

Tha  gu  leoir  de  dhaoine  an  dliil  gu'n  do  rinn 
iad  iirnuigh  an  ainm  Chriosd  ma  chriochnaich 


iad  i  leis  na  briathran,  Na  nithe  sin  tha  sinn 
ag  iarraidh  an  ainm  losa  Criosd  ar  Tighearn. 
Ach  tha  iirnuigh  'n  a  ainm-san  a'  ciallachadh 
tuilleadh  is  sin.  An  uair  a  tha  sinn  a'  labhairt 
ri  Dia  ann  an  ainm  Chriosd  tha  sinn  a'  labhairt 
ris  jnar  gu'm  h'e  Criosd  a  bha  labhairt  annainn, 
ag  iarraidh  air  Dia  na  nithean  a  dh'  iarradh 
esan  na'n  robh  e  'n  ar  n-aite,  agus  a'  sleuchdadh 
ar  toile  do  Dhia  mar  rinn  esan.  Ach  c6,  a 
Thighearn,  a  tha  foghainteach  chum  nan 
nithean  sin  ?  c6  is  urrainn  iirnuigh  mar  sin  a 
dheanamh  ?  Chan  urrainn  ar  feoil-ne  a  dhea- 
namh ;  is  e  an  Spiorad  Naomh  a  mhain  as 
urrainn  a  dheanamh,  ach  tha  Dia  a'  toirt  an 
Spioraid  gun  tomhas  dhaibhsan  a  dh'  iarras  e, 
agus  a  chreideas. 

An  uair  a  liibas  sinn  ar  glim  ag  iirnuigh,  no 
a  bhios  sinn  a'  bruidhinn  ri  Dia  'n  ar  cridhe, 
bu  choir  dhuinn  ar  n-inntinnean  a  shocruchadh 
air  na  nithean  a  tha  fhios  againn  a  bu  mhaith 
le  Criosd  a  thoirt  dhuinn,  chan  e  idir  na  nithean 
a  tha  sinn  cinnteach  a  bhiodh  maith  dhuinn, 
le  solus  ar  reusoin  fein.  Tha  toil  agus  inntinn 
Chriosd  iomlan  is  spioradail,  ach  tha  ar  feoil- 
ne  lag  agus  anfhann.  Ach  cha  bhris  esan 
a'  chuilc  bhriiite,  agus  far  a  bheil  an  inntinn 
iriosal  agus  thoileach,  teagaisgidh  e  fein  ri 
uine  an  iirnuigh  cheart. 

Bithidh  e  air  uairean  a'  cur  ionghnaidh  air 
daoine  car  son  nach  'eil  Dia  a'  freagairt  an 
urnuighean,  ach  is  e  an  t-aobhar  nach  ann  an 
ainm  Chriosd  a  rinn  iad  urnuigh  idir  ach  'n 
an  ainm  fein.  Chleachd  iad  solus  an  reusoin  ; 
bhruidhinn  iad  ri  Dia  mar  nach  robh  iad  ag 
iarraidh  air  ach  beagan  cuideachaidh  no  com- 
hairle,  ach  is  e  bu  deireadh  dha  sin,  gu'n  d' 
iarr  iad  nithean  feineil,  nithean  nach  deanadh 
feum  air  bith  do  rioghachd  Dhe  no  do  aobhar 
na  diadhaidheachd  air  thalamh  ;  ged  dh' 
fhaodadh  iad  toil  agus  uabhar  na  feola  a 
thoileachadh 

"  Dearbhaibh  mi  nis  leis  an  ni  so,  tha  Tighearn 
nan  sluagh  ag  radh,  mur  fosgail  mi  dhuibh 
uinneagan  nan  neamh,  a  dhbrtadh  a  mach  bean- 
nachd  oirbh  gus  nach  bi  aite  ann  'g  a  chumail." 
(Mal.  iii.  10). 


Anns  a'  Chathair 


MA  chual  thu  riamh,  a  leughadair,  an  laoidh 
so  air  a  seinn  ris  an  fhonn  Stracathro  leis  a' 
Choisir-Chiiiil  Orpheus  an  Glaschu,  chual  thu 
rud  a  tha  mi  cinnteach  nach  dichuimhnich  thu 
gu  brath. 

O  gu  bhi  'g  imeachd  dliith  do  Dhia, 
Le  sam chair  neimh  ain  chridh'  ! 
O  gu'n  robh  m'  astar  dealrach  reidh 
Gach  ceum  a  dh'  ionnsuidh  Chriosd  ! 


Cia  mdr  an  t-sith  a  shealbhaich  mi  ! 
Cuimhnicheam  i  gu  sior  ! 
Ach  dh'  fhag  i  'm  anam  falmhachd  gheur, 
An  saogh'l  gu  leir  nach  lion. 

O  pill,  a  Chalmain  Naoimh,  a  ris, 
Ard-theachdaire  na  sith  ; 
Mo  thruaigh  am  peacadh  'chuir  ort  bron, 
'S  a  dh'  fhogair  thu  o'm  chridh'. 

An  t-iodhol  air  am  mo  mio  mhiadh, 
Ge  b'e  air  bith  ciod  e, 
Cuiream  a  sios  a  t'  ait'  gu  brath, 
'S  aoram  a  mhain  dhuit  fein. 

An  sin  bidh  m'  imeachd  dliith  do  Dhia 
Is  samhchair  neimh  am  chridh', 
'S  bidh  m'  astar  na's  ro  dhealraich,  reidh, 
Gach  ceum  a  dh'  ionnsuidh  Chriosd. 

Tha  seorsa  dhaoine  ann  nach  'eil  uair  air 
bith  air  an  gluasad  'n  an  cridhe  le  ceol.  Na 
deanadh  na  daoine  sin  uaill  nach  'eil,  oir  ma 
ni,  tha  iad  a'  deanamh  uaill  as  an  anmhuinn- 
eachd.  Is  bochd  an  rud  e  do  dhuine  uaill  a 
dheanamh  a  chionn  gu  bheil  cridhe  cruaidh  no 
cluas  mhaol  aige.  Bu  cho  mhaith  leam  cluas 
fhada  ri  cluas  mhaol. 

An  uair  a  bha  an  Co-chruinneachach  Mor 
ann  an  Glaschu  o  chionn  bhliadhnachan,  mu 
chraobh-sgaoileadh  an  t-soisgeil  anns  na  diith- 
channan  thall,  bha  a  Cho-Sheirm  Alleluia  air 
a  seinn  le  coisir-chiiiil  anns  an  robh  tri  cheud 
gu  lath  guth.  Bha  an  rud  cho  maiseach  agus 
cho  driiidhteach  's  gu'n  d'  fhag  e  sinn  balbh. 
B'e  am  fear  nach  maireann,  Domhnull  Fi'iseal, 
a  bha  anns  a'  chathair,  ach  an  aite  gairm  air 
an  fhear  a  bha  dol  a  labhairt  an  uair  a  chrioch- 
naich  iad  a  Cho-Sheirm  Alleluia,  thubhairt  e, 
"  Seinnidh  sinn  laoidh  gus  an  tig  sinn  thugainn 
fein,  agus  an  sin  lahhraidh  A —  ruinn." 

Bha  ministear  a  b'  aithne  dhomh  gu  maith 
'n  a  shuidhe  laimh  rium  (cha  b'  ann  do'n 
leaglais  againne  a  bhuineadh  e).  Cha  do  rinn 
e  uiread  agus  eirigh  'n  a  sheasamh  an  uair  a 
bha  an  t-seirbhis  mholaidh  ud  ag  eirigh  suas 
o'n  talamh  gu  Dia,  ach  an  uair  a  shuidh  sinn, 
thionndaidh  e  rium-sa  agus  thubhairt  e  gu 
magail,  An  ahair  sihh  aoradh  ri  leithid  so  ann  an 
eaglais  na  h-Alha  ?  Thiomaich  an  t-seinn  mo 
chridhe  fhein,  air  chor  agus  nach  robh  mi  a' 
smuaineachadh  no  sealltuinn  air  an  fhear  a 
bha  laimh  rium  ;  mar  sin  thainig  am  facal 
a  thubhairt  e  orm  gu'n  fhios  domh,  is  cha  robh 
freagradh  agam  dha  ach  an  fhirinn  lom, 
"  Abraidh." 

Bha  an  laoidh  so  air  a  sgriobhadh  am  Beurla 
leis  a'  bhard  mhaith,  Uilleam  Cowper,  agus 
air  a  tionndadh  gu  Gaidhlig  leis  an  Ollamh, 
A.  K.  Mac  Calum.  Tha  seachd  de  laoidhean 
Uilleam  Cowper  anns  an  leabhar-laoidh  iir  a 
tha  nis  air  uisneachadh  an  eaglais  na  h-Alba 
le  coimhthionailean  na  Beurla 

O  m'anam  cluinn-sa  guth  do  Dhe 

An  doighean  diomhair  gluaisidh  Dia 

losa,  ge  b'e  aite  an  coinnich 

O  gu  bhi  'g  imeachd  dliith  do  Dhia 

Ri  am  thig  solus  nuas  o  Dhia 

Tha  anail  bheo  an  Spioraid  Naoimh 

Tha  tobar  ann  's  e  Ian  do  dh'  fhuil 


An  uair  is  toigh  leam  laoidh,  tha  e  'n  a  thoil- 
eachadh  leam  fhios  a  bhi  agam  gu  robh  i  air  a 
sgriobhadh  le  duine  grinn.  Tha  iomadh  duine 
maith  agus  duine  diadhaidh  a  bhios  a'  deanamh 
laoidhean  nach  'eil  'n  an  daoine  grinn.  Ach 
bha  Uilleam  Cowper  'n  a  dhuine  grinn  a 
thuilleadh  air  a  bhi  'n  a  dhuine  diadhaidh. 
Gun  teagamh  bha  sgaoth  de  sheilleanan  'n  a 
bhoinneid,  ach  cha  do  rinn  sin  cron  air  neach 
eile,  is  bha  tomhas  mor  de  spiorad  na  carthann- 
achd  'n  a  chridhe. 

Bha  e  gaolach  air  peatachan,  agus  air  uairean 
bha  peatachan  neonach  aige,  creutairean  nach 
saoileadh  tu  gu'n  gabhadh  iad  peatachan  a 
dheanamh  dhiubh.  Ach  ma  gheibh  thu  greim 
orra  trath  gu  leor,  m'an  d'  ionnsaich  iad 
doighean  an  t-saoghail,  theid  agad  air  na 
creutairean  as  fiadhaiche  a  dheanamh  callaidh 
gun  dragh  air  bith.  Agus  eadhon  an  deidh 
dhaibh  droch  dhoighean  an  t-saoghail  ionn- 
sachadh,  agus  droch  dhoighean  mhic  an  duine 
gu  sonruichte,  theid  agad  air  creutairean  na 
machrach  agus  na  coille  a  tharruing  ort  le 
coibhneas.  Anns  an  t-seadh  so  bheir  coibhneas 
agus  faighidinn  agus  ciiiine  a  mach  toradh 
siochail  na  fireantachd  a  cheart  cho  cinnteach 
's  a  bheir  iad  a  mach  e  ann  an  doigh  eile. 

Bha  maigheach  beag,  tri  miosan  a  dh'  aois, 
aig  clann  coimhearsnaich  dha,  ach  cha  robh 
iad  'g  a  bhiadhadh  gu  ceart,  is  thoisich  e  air 
searg  agus  air  fas  caol.  Chunnaic  an  athair 
gu  robh  a  chlann  a'  fas  sgith  de'n  mhaigh- 
each,  is  dh'  iarr  e  orra  a  thoirt  do  Uilleam 
Cowper. 

Cha  b'  fhada  gus  an  do  sgaoil  an  naidheachd 
air  feadh  na  diithcha,  am  peata  neonach  a 
bha  aig  a'  bhard,  is  thoisich  coimhearsnaich 
eile  air  maighich  a  thairgsinn  dha  gus  mu 
dheireadh  am  faodadh  e  baile-fearainn  a' 
stocachadh  leo,  na'n  toilicheadh  e. 

Ach  cha  do  ghleidh  e  ach  tri  ;  Puss,  Caix'is- 
tiona,  agus  Ealasaid.  Thainig  am  bas  air 
Ealasaid  trath,  m'an  gann  a  bha  i  aig  a  lan- 
f has,  ach  bha  i  'n  a  creutair  sunndach  aighear- 
ach.  Bha  Cairistiona  beo  gus  an  robh  i  naoi 
bliadhna,  ach  cha  robh  i  cho  companta  no  cho 
cuideachdail  ri  each.  Cha  robh  cur-a-mach 
idir  innte,  no  dibhearsoin  ;  bha  i  Ian  de  dhroch 
amharus  agus  anabarrach  diir,  da  dhroch  rud 
ann  an  duine  no  ann  am  beathach. 

B'e  Puss  roghainn  a'  bhaird,  oir  bha  i  Ian 
de  fhearas-chuideachd.  Spionadh  i  fhalt  air 
ghaol  a  bhi  mireag  ris.  Bha  i  aon  uair  bochd, 
is  theab  e  a  call,  ach  leis  a'  chiiram  a  ghabh  e 
dhi  a  la  's  a  dh'  oidhche,  thug  e  o'n  bhas  i. 
An  uair  a  chaidh  i  na  b'  fhearr  bha  i  na  bu 
ghaolaiche  air  na  bha  i  roimhe,  is  bha  e  cinn- 
teach gu  robh  i  a'  feuchainn  ri  a  taingealachd 
a  leigeil  fhaicinn  dha ;  dh'  imlicheadh  i  a 
lamh  gu  cairdeil,  an  toiseach  a  ciil,  an  sin  a 
bhois,  an  sin  a  mheoir,  agus  a  ris  eadar  nam 

■meuran,  rud  nach  do  rinn  i  riamh  roimhe  no 
'n  a  dheidh  ach  aon  uair  eile  a  bha  i  bochd. 

An  uair  a  bhasaich  Cairistiona  rinn  Uilleam 
Cowper  marbhrann  dhi,  ann  am  Beurla  agus 
ann  an  Laideann. 

Bha  e  'n  a  bhard  maith.  B'  fhearr  leani 
aon  oidhche  a  chur  seachad  le  Uilleam  Cowper 
na  mile  oidhche  leis  na  baird  nodha  anns 
nach  'eil  ceol  no  ciall,  ged  bhios  iad  a'  seasamh 
air  an  cinn  agus  ag  ospagaich. 

Chan  aithne  dhomh  bard  Beurla  eile  a  tha 


cho  furasda  a  thionndadh  gu  Gaidhlig  ri 
Uilleam  Cowper.  Thionndaidh  Caraid  nan 
Gaidheal  Iain  Gilpin  gu  Gaidhlig,  is  tha  e  a' 
sealltuinn  gle  mhaith  ann  an  deise  Ghaidheal- 
aich. 

Na'n  tionndadh  cuid  de  luchd-leughaidh 
nan  duilleagan  so  Laoidh  197  anns  an  leabhar- 
laoidh  iir  gu  Gaidhlig  (The  Spirit  breathes  upon 
the  Word),  agus  na'n  cuireadh  iad  thugam 
i,  bheirinn  duais  do'n  obair  a  b'  fhearr  leam,  is 
bheirinn  aite  dhi  anns  an  Leabhar  Ghorm. 


Anns  a'  Choille  Bheithe 


AIR  feasgar  aillidh  foghair  choinnich 
-Domhnull  Camshron  agus  Mairi  Fhriseal 
ann  an  Coille  Obriachan,  a  dh'  fhagail  beann- 
achd  aig  a  cheile.  Bha  gealladh  -  posaidh 
eatorra,  ach  bha  am  posadh  air  a  chur  air  ais, 
oir  bha  na  finneachan  Gaidhealach  air  eirigh 
leis  a'  Phrionnsa ! 

Bha  camadh  eile  'n  an  crannchur  cuideachd, 
oir  bha  athair  Dhomhnuill  air  taobh  Thearlaich 
is  athair  Mairi  'n  a  aghaidh,  agus  mar  sin 
b'  fheudar  do'n  charaid  oig  an  leannanachd 
a  dheanamh  gun  fhios  d'  am  parantan,  ged 
bha  la  ann  a  bha  am  parantan  gle  mhor  aig 
a  cheile.  Ach  is  beag  aig  a'  ghaol  toirmeasg 
nam  bodach  ;  gun  chead  am  parantan  iarraidh 
choinnich  Domhnull  agus  Mairi  ann  an  Coille 
Obriachan. 

Cha  ruigear  a  leas  innseadh  ciod  a  thubhairt 
iad  ri  cheile  air  an  fheasgar  ud  ;  sin  seann 
sgeul  is  sgeul  iir  a  thuigeas  daoine  gun  a 
h-innseadh,  ach  an  uair  a  bha  iad  a'  dealachadh, 
thug  Domhnull  do  Mhairi  badan  de  fhraoch 
geal. 

Gleidh  so,"  ars'  esan,  "  mar  fhianuis  air 
mo  ghaol  ort,  gaol  a  mhaireas  gu  bas  agus 
na's  fhaide,  is  geall  gu'm  bi  thu  dileas  dhomh." 

Gheall  Mairi  gu'm  bitheadh,  is  chuir  i  am 
badan  fraoich  gu  muirneach  'na  broilleach. 

"  Tha  mi,"  arsa  Domhnull,  "  a'  gleidheadh 
a'  bhadain  so  dhomh  fhein  mar  fhianuis  air  do 
ghaol-sa,"  agus  mar  sin  dhealaich  iad. 

Thill  Mairi  dhachaidh  do  thigh  a  h-athar, 
agus  am  maireach  dh'  fhalbh  Domhnull  do 
Chille  Chuimein  a  choinneachadh  feachd  a' 
Phrionnsa.  Cha  bhuin  e  do'n  naidheachd 
so  innseadh  ciod  a  thachair  do'n  Phrionnsa 
agus  do'n  arm,  an  uair  a  thoisich  an  cogadh. 
Bha  iomadh  latha  m'  an  cuala  Mairi  dad  idir, 
ach  mu  dheireadh  chualas  an  lonar-Nis  gu 
robh  an  da  arm  a'  tarruing  dliith  air  a 
cheile. 

Choinnich  iad  air  sliabh  Chiiil-fhodair  ; 
gun  mhoran  d'a  dhaoine  fein  a  chall  chuir 
Cumberland  agus  an  t-arm  Sasunnach  ratreut 


air  na  finneachan  Gaidhealach.  Shaoil  Mairi 
gu  robh  i  a'  cluinntinn  fuaim  nan  gunnachan, 
agus  i  'n  a  seasamh  aig  ceann  an  tighe,  gun 
fhios  aice  ciamar  a  bha  an  cath  a'  dol,  ach 
ann  an  ciaradh  an  fheasgair  chunnacas  bannal 
an  deidh  bannail  de  na  saighdearan  Gaidheal- 
ach a'  teicheadh  cho  luath  's  a  dheanadh  an 
casan  e,  ri  taobh  an  Locha  agus  an  aghaidh  air 
Loch  Abar,  mar  gu'm  biodh  ann  maighich 
is  coin  as  an  deidh. 

Leis  a  bheagan  analach  a  bha  aige  dh'  innis 
fear  dhiubh  sin  do  Mhairi  gu  robh  arm  a' 
Phrionnsa  air  a  bhriseadh  agus  air  a  sgapadh  ; 
gu  robh  na  mlltean  'n  an  sineadh  marbh  air 
an  raon,  agus  nach  gabhadh  dad  deanamh  ach 
gach  beo  a  bhi  sealltuinn  air  a  shon  fein. 

Sheas  Mairi  ri  taobh  an  rathaid,  a'  geur- 
amharc  air  gach  duine  a  bha  dol  seachad,  a 
dh'  fheuchainn  am  faiceadh  i  Domhnull 
Camshron,  agus  an  cridhe  gu  leum  aisde  le 
eagal  is  iomguin.  Ach  chan  fhaca  i  Domhnull, 
agus  cha  mho  a  fhuair  i  sgeul  air.  An  ceann 
greis  thoisich  an  t-arm  Sasunnach  air  dol 
seachad,  air  sail  na  feadhnach  a  bha  iad  a' 
ruagadh  ;  an  uair  a  chunnaic  i  na  saighdearan 
dearga  theich  i,  is  ghlas  i  fhein  'n  a  seomar. 

Cha  do  chaidil  i  an  oidhche  sin.  Chuir  i 
seachad  an  oidhche  'n  a  suidhe  aig  an  uinneig 
a'  caoineadh. 

Greis  m'an  do  shoilleirich  an  la  chual  i 
gliograich  air  an  uinneig  mar  gu'm  biodh 
lan-an-diiirn  de  ghreabhall  air  a  thilgeadh 
oirre  ;  an  uair  a  thog  i  an  uinneig  chunnaic  i 
fear  de  dhaoine  a'  Phrionnsa  a'  smeideadh 
oirre. 

Thilg  i  cleoca  timchioU  oirre  is  chaidh  i  far 
an  robh  e,  ach  b'e  sud  an  sealladh  deistinneach  ; 
bha  an  duine  air  a  Icon  gu  dona  ;  bha  aodach 
Ian  fala,  neapaicin  air  a  cheangal  m'a  cheann, 
te  d'a  lamhan  an  slaodadh  ris  gun  fheum,  agus 
e  air  chrith  le  fuachd  is  fannachd. 

Dh'  innis  e  nach  d'  fhagadh  d'a  chompanaich 
ach  e  fhein  agus  fear  eile  ;  gu'n  d'  fheuch  iad 
ris  a'  bhaile  a  thoirt  a  mach^  far  an  robh  nighean 

peathar  dha  a  chuireadh  am  foluch  iad,  ach 
air  dheireadh  thall  gu'n  d'  thug  a  chompanach 
thairis,  agus  e  air  a  dhroch  leon.  "  Dh'  iarr 
e  orm-sa  mar  fhabhar,  na'n  gabhadh  e  idir 
deanamh  dhomh,"  ars'  esan,  "  dol  gu  tigh 
sonruichte  agus  an  sporan  so  a  thoirt  do  nighean 
an  tighe."  "  Ma's  tusa,"  ars'  esan,  "  Mairi 
Fhriseal,  so  dhuit  an  sporan  a  thug  Domhnull 
Camshron,  mo  chompanach  dhomhsa." 

Cheasnaich  Mairi  an  saighdear  mu  Dhomh- 
null,  ach  cha  b'  urrainn  e  dochas  air  bith  uime 
a  thoirt  dhi.  Thubhairt  e  gu'n  do  dhuin 
e  fhein  a  shiiilean  m'an  do  dhealaich  e  ris, 
agus  gu  robh  e  cinnteach  nach  robh  e  a  nis 
beo. 

Theab  cridhe  Mairi  sgaineadh  an  uair  a 
fhuair  i  an  sgeul  bhronach,  agus  a  fhuair  i  am 
badan  fraoich  anns  an  sporan,  comharradh 
gu  robh  a  leannan  dileas  dhi  gu  bas.  Ach 
ged  bha  leon  'na  cridhe  fhein  cha  do  rinn  i 
moille  air  creuchdan  an  t-saighdeir  a  ghlanadh, 
agus  biadh  is  deoch  a  thoirt  dha.  Bha  e  an 
impis  a  bhi  ullamh,  ach  ged  bha  e  cunnartach 
dhi  gabhail  roimhe  no  aoigheachd  a  thoirt  dha 
(air  eagal  .  nan  saighdearan  dearga,  agus  air 
eagal  a  h-athar  cuideachd)  thug  i  fhein  agus 
te  de  na  searbhantan  a  steach  e,  agus  ghleidh 
iad  am  folach  e  seachd  seachduinnean,  'g  a 
eiridinn  gu  caomhail  gus  an  deachaidh  e  na  b' 
fhearr. 


Chaidh  bliadhnachan  seachad.  Leag  iomadh 
suirgheach  a  shiiil  air  Mairi  Fhriseil,  oir  cha 
robh  a  seis  air  bhoidhchead  an  Siorramachd 
lonar  Nis,  agus  cha  bu  mho  a  boidhchead  na 
a  banalachd.  Ach  cha  robh  ann  dhaibh  ach 
saothair  dhiomhain  ;  cha  sealladh  i  air  gin 
dhiubh  ;  bha  an  sporan  anns  an  robh  am 
badan  fraoich  'n  a  broilleach  's  an  la  agus  fo 
cluais  's  an  oidhche.  'N  a  diisgadh  agus  'n  a 
cadal  b'e  Domhnull  Camshron  a  h-ionndrainn. 

Bha  aon  fhear  gu  sonruichte  a  bha  diorrasach 
OS  cionn  chaich,  mac  an  tighearn  leis  am  bu 
leis  an  oighreachd  air  an  robh  a  h-athair.  Dh' 
fheuch  esan  ri  gaol  Mairi  a  chosnadh  air  gach 
doigh  a  b'  aithne  dha,  ach  ged  bha  i  daonnan 
siobhalta  gu  leor  ris  cha  ghabhadh  i  gnothuch 
ris. 

Mu  dheireadh  chuir  so  farran  is  fearg  air  an 
oighre  6g,  is  dh'  atharraich  e  port ;  bho  bhoid- 
ean-gaoil  agus  bho  bhriathran  mine  blath 
thionndaidh  e  gu  maoidheadh  is  mallachdan. 

Air  dhoigh  air  chor-eigin  fhuair  e  a  mach 
gu'n  d'  thug  i  aoidheachd  do  fhear  de  na 
reubalaich,  is  mhaoidh  e  oirre  nach  robh  aige 
ach  cagar  a  chur  an  cluais  an  luchd-riaghlaidh 
agus  gu'm  biodh  a  h-athair  air  a  chur  anns  a' 
phriosan  agus  a  thigh  agus  fhearann  air  an 
toirt  bhuaith. 


Bha  Mairi  bhochd  eadar  a'  bhaobh  's  a 
bhuarach,  oir  bha  a  h-athair  agus  a  mathair 
an  sas  innte  gun  sgur,  ag  iarraidh  oirre  an 
t-oighre  a  phosadh.  Mu  dheireadh  chaill  an 
t-oighre  og  fhaighidinn  is  fhuair  e  a  h-athair 
a  chur  do'n  phriosan.  Bha  spiorad  Mairi  air 
a  bhriseadh  gu  buileach  ;  bha  i  coma  ciod  a 
dh'  eireadh  dhi  a  nis,  agus  air  chiimhnanta 
gu'm  faigheadh  a  h-athair  a  shaorsa,  agus 
gu'n  leigteadh  leis  a  laithean  a  chriochnachadh 
air  an  fhearann  agus  anns  an  tigh  anns  an  do 
rugadh  e,  dh'  aontaich  i  an  t-oighre  a  phosadh. 


Thainig  oidhche  an  reiteachaidh.  Bha  ceol 
is  aighear  gu  leor  anns  an  tigh  an  oidhche  ud, 
aig  fear-na-bainnse  agus  a  chompanaich,  ach 
cha  robh  ceol  no  aighear  an  cridhe  Mairi. 
Mu  dheireadh  sgaoil  a'  chuideachd,  is  chaidh 
muinntir  an  tighe  gu  fois. 

Anns  a'  mhaduinn  cha  d'  thainig  Mairi  a 
mach  as  a  seomar-cadail  cho  trath  'sab'  abhaist 
dhi,  ach  cha  do  chuir  sin  iongantas  air  an 
teaghlach,  oir  shaoil  iad  nach  robh  ann  ach 
gu  robh  i  sgith  le  aighear  is  gleadhraich  na 
h-oidhche-raoir.  Ach  mar  bha  an  la  a'  dol 
seachad,  agus  nach  robh  i  a'  tighinn  am  follais 
shealladh  a  steach  d'a  seomar. 

Ach  cha  robh  Mairi  anns  an  t-seomar,  is  cha 
mho  a  bha  a  choslas  air  an  leabaidh  gu'n  do 
laigh  i  innte.  Anns  a'  mhionaid  thogadh 
glaodh  gu  robh  i  air  chall  ;  thionndaidh  an 
t-oighre  agus  a  shluagh  uile  a  mach  'g  a  siubhal 
is  'g  a  h-iarraidh,  ach  faotainn  cha  robh  air 
Mairi.  Fad  seachduin  bha  iarraidh-bheo  is 
mhairbh  aca  oirre. 

Maduinn  thrath  a  bha  fear  de  bhodaich 
Obriachan  a'  dol  do  lonar  Nis  a  dh'  iarraidh 
buideal  leanna,  ghearr  e  troimh  oisean  de'n 
Choille  los  an  t-slighe  a  ghiorrachadh.  Ann 
an  dubhar  na  Coille  faicear  coslas  boirionnaich, 
'n  a  suidhe  laimh  ri  stoc  craoibhe.  Chuir  an 
rud  iongantas  air,  is  chaidh  e  a  null  far  an  robh 
i,  ach  an  uair  a  sheall  e  na  bu  dliiithe  chunnaic 
e  gu  robh  i  marbh,  agus  hadan  de  fhraoch  geal 
'n  a  laimh. 

C'uin,  no  ciamar,  no  car  son,  a  chaidh  Mairi 
Fhriseal  do  Choille  Obriachan  far  an  do  dhea- 
laich i  ris  an  leannan  nach  do  thill  ;  no  c'uin, 
no  ciamar,  a  thainig  am  bas  oirre — sin  ceistean 
nach  urrainnear  a  fhreagairt.  Ach  theireadh 
na  h-eolaich,  gur  e  ionndrainn  a'  ghaoil  a  thug 
do'n  Choille  i  air  oidhche  an  reiteachaidh,  agus 
gu'm  b'e  am  bi'iseadh-cridhe  galair  a  bais. 


Laidir  mar  am  has  tha  an  gaol ;  chan  urrainn 
uisgeachan  Vionmhor  a  mhiichadh,  agus  cha 
hhath  na  tuiltean  e. 


CUAIRT  ANN  AM  BAILE  JERUSALEM 


Cuairt  ann  am  baile  lerusalem 

Leis  an  Uebamach  Iain  Mac  Aonghuis,  M.A.,  anns  a'  Chonghail 
(^Air  a  leantuin7i) 


AM  measg  nan  daoine  coimheach  sin  uile,  chi 
sibh  a'  gluasad  air  an  socair,  a'  coimhead  air 
gach  ni,  a'  giulan  camera  anns  an  aon  laimh  agus 
leabhar-iiiil  anns  an  laimh  eile,  ar  cairdean 
fhein,  na  Breutannaich  agus  na  h-Americanaich. 
Tha  iad  anns  a'  bhaile  air  son  beagan  laithean 
agus  tha  iad  air  son  gach  ni  agus  gach  aite 
fhaicinn  agus  a  thadhal.  Tha  marsantan 
lerusaleim  dearbhta  gu  bheil  iad  uile  Ian 
airgid,  agus  iarraidh  iad  tri  prisean  air  son  an 
goireasan.  Ach  chan  'eil  an  t-airgiod  cho 
pailt  aig  an  luchd-turuis  sin  an  diugh. 

Thadhail  mi  eaglais  na  h-Uaighe  Naomha. 
Is  e  sin  an  eaglais  Chriosduidh  as  sine  ann  an 
lerusalem.  Tha  beul-aithris  ag  innseadh  gu 
bheil  i  air  a  togail  air  a'  cheart  aite  anns  an  do 
cheusadh  an  Tighearna.  Seallaidh  sagart 
Greugach  dhuibh  toll  araidh  ann  an  creig  ann 
an  lar  na  h-eaglais,  agus  canaidh  e  gur  e  sud 
an  toll  anns  an  deachaidh  bun  a'  chroinn- 
cheusaidh  a  chur,  'nuair  a  thogadh  losa  eadar 
talamh  agus  neamh.  Is  maith  dh'fhaoidhte 
gu  bheil  a'  bheul-aithris  sin  fior.  Co  aige  tha 
brath  ?  Nochdar  aite  eile  dhuibh,  an  t-aite 
anns  an  do  sheas  Muire,  mathair  an  Tighearna, 
ag  amharc  air  a  mac  'nuair  a  bha  e  a'  fulang 
air  a'  chrann.  Tha  iomhaigh  na  h-Oighe  air  a 
caradh  anns  an  aite  sin.  Tha  i  air  a  cumail 
ann  an  ceis  ghloinne.  Beagan  bhliadhnaichean 
air  ais,  roimh  am  a'  chogaidh,  thoisich  daoine 
air  tiodhlacan  priseil  a  thoirt  seachad  do  'n 
iomhaigh  so  ;  clachan  luachmhor  dhe  gach 
seorsa,  agus  slabhruidhean  agus  paidireanan 
oir.  An  diugh  tha  luach  corr  is  da  mhuillein 
punnd  Sasunnach  an  crochadh  timchioll  air 
iomhaigh  na  h-Oighe.  Mar  a  thubhairt  mi 
chan  'eil  ach  ceis  ghloinne  eadar  na  clachan 
priseil  sin  agus  luchd-tadhail  na  h-eaglais,  ach 
cha  do  chuala  mi  gu  robh  meirle  riamh  ann. 
Tha  an  eaglais  air  a  roinn  eadar  coig  aidmheil- 
ean.  Tha  a  h-earrann  fhein  de  'n  lar  agus  de 
mhullach  na  h-eaglais  aig  gach  aidmheil.  'S  e 
na  coig  aidmheilean  sin,  na  Romanaich,  na 
Greugaich,  na  Etiopianich,  na  h-Armenianaich, 
agus  na  Sirianich.  Tha  aig  gach  buidheann  an 
cuid  fhein  de  'n  eaglais  a  ghlanadh  agus  a 
chumail  ann  an  ordugh. 

Feumar  aideachadh  nach  robh  sith  agus 
coibhneas-graidh  a'  righeachadh  eatorra  gu 
bitheanta.  Ri  linn  nan  Turcach,  is  e  sin  air  son 
ceudan  bliadhna  suas  gu  am  a'  Chogaidh, 
bhiodh  geard  de  shaighdearan  Mhohametanach 
air  am  postadh  anns  an  eaglais  gach  latha  air 
son  sith  a  chumail  eadar  na  Criosduidhean. 
Agus  tha  e  air  aithris,  gu'n  do  ruig  an  aimhreit 
gu  dortadh  fala  air  uairibh  a  dh'  aindeoin  ciiram 


a'  gheard  Mhohametanaich.  Chan  ionghnadh 
ged  gheibheadh  na  Turcaich  droch  bharail  air 
a'  chreideamh  Chriosduidh  'nuair  a  chitheadh 
iad  a  leithid  sin  de  mhasladh. 

Chaidh  mi  aon  latha  a  dh'  amharc  air  larach 
an  t-seann  Teampuill.  Chan  'eil  ni  dheth  r'a 
fhaicinn  an  diugh.  Tha  mosque  mor  Mohame- 
tanach  air  a  thogail  air  an  aite.  Agus  tha  am 
mosque  sin  gle  ainmeil  am  measg  sliochd  Mho- 
hamet,   oir    tha    e    air    aithris   gu'n   robh    am 

Faidh,"  'n  a  sheasamh  air  creig  anns  an 
dearbh  aite  so,  a'  marcachd  air  each  ban, 
nuair  a  ghlacadh  suas  gu  neamh  e,  eadhon  mar 
a  thachair  do  Elias.  Ach  cha  di-chuimhnich 
na  h-Iudhaich  gu  brath  gur  e  so  an  t-aite  anns 
an  do  thog  Solamh  a'  cheud  Theampull  chum 
gloir  Dhe  Israeli  ;  gur  e  so  an  t-aite  anns  an 
robh  sagairt  Israel  a'  deanamh  iobairt  gach 
latha  agus  eadar-ghuidhe  air  son  pobull  taghta 
Dhe.  "  Feuch,"  arsa  fear  de  na  deisciobuill  ri 
losa,  "  A  Mhaighstir  ?  ciod  e  a'  ghne  chlach 
so,  agus  ciod  e  a'  ghne  aitreabh  so  1  "  Agus 
fhreagair  losa  agus  thubhairt  e  ris,  Am  faic  thu 
an  aitreabh  mhor  so  ?  Chan  fhagar  clach  air 
muin  cloiche,  nach  sgarar  o  cheile."  Chaidh 
na  briathran  sin  a  choimhlionadh  gu  mion- 
aideach.  Shiubhail  an  Teampull,  an  aitreabh 
mhor  a  bha  a'  cur  ionghnadh  air  iasgairean 
Ghalile.  Agus  an  diugh  chan  'eil  fhios  aig 
neach  sam  bith  c'  aite  an  robh  an  "  t-ionad 
ro-naomh,"  far  an  robh  aire  an  fhianuis  air  a 
cumail.  Cha  robh  e  ceadaichte  do  neach  sam 
bith  ach  an  t-ard  shagart,  uair  's  a'  bhliadhna, 
cas  a  leagail  air  urlar  na  h-ionad  naomha.  Agus 
mar  sin,  chaidh  innseadh  dhomh  gu'n  deachaidh 
am  Morair  Rothschild,  'nuair  a  bha  e  a'  tadhal 
larach  an  Teampuill,  a  ghiulan  air  guaillibh 
sheirbhiseach  Chriosduidh  no  Mhohametanach. 
B'e  ludhach  dileas  a  bha  ann-san  agus  bha 
eagal  air  gu'm  biodh  e'  coiseachd  air  "  an  aite 
ro-naomh  "  gun  fhios  dha. 

Buinidh  an  grunnd  uile  do  na  Mohametanaich 
an  diugh.  Agus  tha  balla  ard  timchioll  air. 
Tha  am  balla  sin  anns  an  dearbh  larach  anns  an 
robh  balla  ciiirt-a-mach  an  Teampuill  ri  linn 
Heroid.  Ann  an  aon  aite,  air  an  taobh  an  lar, 
tha  am  balla  fhathast  direach  mar  a  bha  e  an 
laithean  an  righ  sin.  Mothaichidh  sibh  gu 
bheil  na  clachan  anns  a'  bhad  so  moran  na  's 
tomadaiche  na  anns  a'  chuid  eile  de'n  bhalla. 
Tha  air  na  clachan  mora  sin  fhathast  lorg  an 
t-snaidhidh  a  rinn  geilbean  clachairean  Heroid. 
Chi  sibh  na  clachan  sin  an  diugh  mar  a  chun- 
naic  an  Tighearna  agus  a  dheisciobuill  iad.  Is 
e  so  "  Balla  a'  ghuil  "  {Wailing  Wall).  Ciantan 
air  ais,  fo  lamh-riaghlaidh  nan  Turcach,  bhuin- 

nig  na  h-Iudhaich  a  choir  a  bhi  a'  gul  agus  a' 
deanamh  tuireadh  an  so  air  son  an  leir-sgrios  a 
thuit  air  tigh  Israeil.  Uair  sam  bith  de'n 
latha  a  theid  sibh  do'n  bhalla  sin,  chi  sibh 
sreath  ludhach,  le'n  leabhraichean-iirnuigh  'n 
an  laimh  ag  iirnuigh  ri  Dia.  "  Pill  sinn,  a  Dhe, 
agus  their  air  do  ghniiis  dealrachadh  agus 
saorar  sinn.  A  Thighearna  Dhe  nan  slogh,  cia 
fhad  a  bhios  fearg  ort  ri  urnuigh  do  shluaigh  ?  " 
Mar  a  chunnaic  mise  iad  bha  iad  'n  an  seasamh 
'n  an  sreath  aon-fhillte  agus  an  aodainn  ris  a' 
bhalla,  gach  fear  agus  te  is  a  leabhar  'n  a  laimh. 
Cha  robh  fuaim  ri  chluinntinn  ach  monmhar 
iosal  nan  urnuighean.  Ged  bha  gniiisean  nan 
daoine  tiirsach  gu  leor,  cha  chluinnte  osna  no 
gul.  Agus  chuir  sin  caran  ionghnaidh  orm,  ach 
fhad  's  a  bha  mi  ag  amharc,  ghlac  mo  shiiil  aon 
fhear  aig  ceann  na  sreath.  Duine  diimhail 
pearsanta,  agus  feusag  bheag  bhiorach  air,  air 
a  chomhdach  ann  an  deise  ghlas-dhorcha,  agus 
ad  bhog  ghlas  air  a  cheann.     Na'm  faiceadh 


sibh  e  'n  a  shuidhe  aig  dasc  ann  an  oifis  no  aig 
ceann  biitha  airneis-tighe  ann  an  Glaschu,  cha 
chuireadh  e  ioghnadh  sam  bith  oirbh.  Chun- 
naic sibh  a  mhac-samhail  iomadh  uair.  Dhiiin 
e  a  leabhar,  agus  thoisich  a  ghuaillean  agus  a 
bhodhaig  uile  air  glusad  's  air  crathadh.  Bha 
na  deoir  a'  sruthadh  sios  air  a  ghruaidhean  agus 
thog  e  a  ghuth  ann  an  caoineadh.  Cha  do 
thionndaidh  a  chompanaich  eadhon  an  cinn. 
Bha  a  leithid  sud  de  bhron  ro  chumanta.  "  Am 
fion-lios  a  shuidhich  do  dheas-laimh  agus  am 
meanglan  a  neartaich  thu  dhuit  fein,  loisgeadh 
i  le  teine,  ghearradh  sios  i."  Is  e  sin  an  aon 
choir  a  tha  aig  clann  Israel  an  diugh  ann  an 
ionad  naomh  an  aithrichean,  gu  faod  iad  gul 
air  son  a'  ghloir  a  shiubhail.  Tha  an  saoghal 
a'  caochladh  ann  an  iomadh  doigh  ach  cha 
dichuimhnich  an  t-Iudhach.  "  Agus  thug  i 
Ichabod  mar  ainm  air  an  leanabh,  ag  radh, 
Dh'  fhalbh  a'  ghloir  o  Israel  .  .  .  dh'  fhalbh 
a  ghloir  o  Israel  oir  ghlacadh  aire  Dhe." 


Fear  mo  Ghraidh 

"  Thig,  a  ghaoth  a  deas,  seid  air  feadh  mo  liosa,  rachadh  faile  ciibhraidh  a  spiosraidh  a  mach.     Thigeadh 
7w'  annsachd  d'a  lios,  agus  itheadh  e  a  thoradh  taitneach.'" — Dan  Sholaimh,  iv.  16. 

THA  mo  lios  cho  tioram  cruaidh,  O,  's  e  so  a  tha  'g  am  chradh, 

Dh'  easbhuidh  'n  driichd  bhi  tighinn  a  nuas.       Mi  bhi  fuadach  Fear  mo  Ghraidh. 
Cha  teid  faile  ciibhraidh  uaith,  Is  'ga  chumail  mach  as  ait. 

Gun  Fear  mo  Ghraidh  bhi  fantuinn  ann.  'Nuair  b'  aill  leis  bhi  ri  fantuinn  ann. 


Co-sheirm — Thig  do'm  lios-sa  Fhir  mo  Ghraidh, 
Thairis  air  na  heanntaibh  ard. 
'S  hidh  amfKionain  tighinn  fo  hhlath. 
Ma  bhios  mo  Ghradh-s  a  fantuinn  ann. 

Anns  an  oidhche  dhorch'  is  fhuar, 
Tha  an  reothadh  tighinn  a  nuas. 
'S  tha  gach  craobh  a'  seargadh  suas, 
Gun  Fear  mo  Ghraidh  bhi  fantuinn  ann. 


Na  'n  robh  fas  ann  creideamh  's  gradh, 
Sud  an  spiosraidh  leis  is  fearr 
Thigeadh  E  a  stigh  gun  dail, 
Is  bhiodh  E  'n  comhnuidh  fantuinn  ann. 

Seid  a  nis  a'  ghaoth  a  deas, 

Thig  gu  ciuin  's  gu  blath  do  m'  lios, 

Cuir-sa  milseachd  anns  a'  mheas, 

'S  biodh  Fear  mo  Ghraidh  a'  fantuinn  ann. 


Le  DioRBHAiL  Urchardainn 
An  Acha-do-Dhomhnuill,  Gairbh,  an  Siorramachd  Rois. 


lubile  na  Saorsa 


SEIDIBH,  le  trompaid  chruaidh, 
An  f  huaim  tha  aoibhinn,  ait, 
'Thoirt  fios  mar  thaisbean  Dia, 
Do  'n  t-saogh'l  a  ghras  gu  pailt'. 
Tha  bliadhna  lubile  air  teachd  ; 
Pillibh,  a  pheacaich  shaorta,  'steach. 

losa,  ar  'sagart  ard 

Le  'bhas  Ian  reite  rinn  ; 
'Luchd-trioblaid,  gabhaidh  tamh, 
'An  Criosd  air  feadh  gach  linn. 
Tha  bliadhna  lubile  air  teachd, 
Pillibh,  a  pheacaich  shaorta,  'steach. 
Ardaichibh  Uan  ar  De, 

An  t-Uan  thug  ciont  air  falbh  ; 
Air  slainte  shaoir,  troimh  'fhuil, 
Gabhadh  gach  aon  neach  seilbh. 
Tha  bhadhna  lubile  air  teachd ; 
Pillibh,  a  pheacaich  shaorta,  'steach. 


A  bhraighde  truagh  'tha  'n  sas, 
Lan  shaorsa  gabhaibh  leibh  ; 
Air  tearuinteachd  gu  brath, 
Le  losa  gheibh  sibh  seilbh. 
Tha  bliadhna  lubile  air  teachd ; 
Pillibh,  a  pheacaich  shaorta,  'steach. 

Sibhse  a  reic  gu  faoin 

An  oighreachd  ghlormhor  shuas, 
Gabhaibh  a'  ghibht  air  ais, 
Gun  airgiod  is  gun  luach. 
Tha  bliadhna  lubile  air  teachd ; 
Pillibh,  a  pheacaich  shaorta,  'steach. 

Trompaid  an  t-Soisgeil  cluinn — • 
Deadh  sgeul  na  slainte  saoir  ! 
A  chreidmhich,  thigibh  dliith 
An  lath'r  ur  Slan'gheir  chaoin. 
Tha  bliadhna  lubile  air  teachd  ; 
Pillibh,  a  pheacaich  shaorta,  'steach. 


Air 

Na  Gaidheil  a'  Ruith  na  Reis 

Leis  an  Urramach  Calum  MacLeoid,  M.A.,  Eaglais  Iain  Knox,  an  Glaschu 

(Bha  an  searmon  so  air  a  liubhairt  an  Oil-thigh  Ghlaschu) 

"  Is  maith  a  ruith  sibh  ;  cb  hhac  s'lbh  o  bhi  umhal  do'n  fliirlnn?  " — Galat.  v.  7. 


IS  ann  ri  Gaidheil  a  bha  so  air  a  labhairt  an 
toiseach.  Suas  ri  tri  cheud  bliadhna  mus 
d'  thainig  Criosd  do'n  fheoil  bha  gluasad  is 
imrich  iomraiteach  am  measg  mor  shluagh 
meadhon  na  h-E6rpa.  Bu  Ghaidheil  iad  uile. 
Ghabh  sgaoth  dhiubh  gu  siar,  do  na  h-eileanan 
Breatannach,  agus  sgaoth  eile  deas  is  an  ear- 
dheas  gus  na  rainig  iad  cladach  is  caolas  a' 
Bhosphoruis  ;  agus  ghabh  iad  an  t-aiseag  an 
sin  a  null  do'n  Asia  Bheag,  is  ghabh  iad  seilbh 
air  an  tir  sin  dhaibh  fhein.  'Se  daoine  calma 
agus  ceannairceach  a  bha  annta,  agus  bha  iad 
an  sin  fad  ionia  linn,  a'  tighinn  beo  'n  an  doigh 
fhein  gus  na  chuir  an  t-Iompaire  Romanach, 
Augustus,  iad  an  cearnaidh  de'n  tir  sin  leo 
fhein,  coig  bliadhna  fichead  roimh  theachd 
Chriosd.  Thugadh  Galatia — diithaich  nan  Gai- 
dheal — mar  ainm  air  a'  choigeamh  sin  den 
Asia.  Is  ann  chum  nan  Gaidheal  so  a  thainig 
an  t-Abstol  leis  an  t-soisgeul,  agus  dh'  ionn- 
suidh  an  do  sgriobh  e  an  litir  a  tha  an  so. 

Ghabh  iad  an  toiseach  gu  toileach  ri  firinn 
an  t-soisgeil  ;  ri  losa  Criosd  agus  esan  air  a 
cheusadh  air  an  son.  Fhuair  iad  ann  an 
Criosd  beatha  nuadh,  agus  saorsa  is  aoibhneas. 
Bha  iad  a'  deanamh  sior  fhas  agus  adhartas 
ann  an  uaisleachd  is  an  grinneas  an  Tighearn 
losa.  Bha  beatha  is  neart  aca  agus  iad  a' 
deanamh  sior  adhartas  mar  neach  a'  ruith  reis. 
Agus,  ars'  an  t-Abstol  riutha,  "  is  maith  a 
ruith  sibh  agus  sibh  umhal  do'n  fhirinn." 

Ach  thainig  coigrich  is  luchd-teagaisg  f  huad- 
ain  o'n  taobh  deas  'n  am  measg,  agus  thoisich 
iad  iar  an  taladh  air  falbh  o  shaoi'sa  is  o  shim- 
plidheachd  an  t-soisgeil,  agus  'g  an  toirt  air 
ais  gu  daorsa  seana  chreudan  is  chleachd- 
ainean,  agus  fo  bhinn  is  fo  bhais  an  lagha. 
Thoisich  na  roinnean  'n  am  measg  agus  mar 
a  tha  dualtach  do  Ghaidheil  thoisich  iad  air 
itheadh  is  air  cagnadh  a  cheile  ;  agus  is  ann 
mar  so  a  bha,  'nuair  a  chuala  an  t-Abstol 
mu'n  deidhinn  agus  a  sgriobh  e  an  litir  a  tha 
an  so  thuca,  agus  thubhairt  e  riii  ;  "  c6  a 
bhac  sibh  o  bhi  umhal  do'n  fhirinn  ?  "  "  Is 
ionghnadh  leam  gu'n  d'  atharraicheadh  sibh  co 
luath  uaithe-san  a  ghairm  sibh  tre  ghras 
Chriosd,  gu  soisgeul  eile,  ni  nach  soisgeul  idir ; 
ach  tha  dream  araidh  'g  ur  buaireadh,  le  an 
aill  soisgeul  Chriosd  a  thilgeadh  bun  os  ceann." 


A  dhuine,  nach  saoil  mi  gur  h-ann  an  de  a 
bha  ann  ?  Sin,  ma  tha,  suidheachadh  a' 
chinn-teagaisg  againn  :  "Is  maith  a  ruith 
sibh  ;   CO  bhac  sibh  o  bhi  umhal  do'n  fhirinn  ?  " 

Linntean  an  deidh  so,  thainig  an  dearbh 
shoisgeul  dh'  ionnsuidh  ar  n-athraichean, 
Gaidheil  nan  eileana  so,  agus  ghabh  iad  ris 
air  an  aon  doigh  agus  thug  e  an  aon  bhuaidh 
orra.  Thainig  Ninian  beannaichte  aig  deir- 
eadh  na  ceithrimh  linne  agus  ghabh  Gaidheil 
an  taobh-deas  agus  an  taobh-sear  ris  an  t- 
soisgeul  gu  toileach  bhuaith  agus  bho  na 
teachdairean  eile  a  shaothraich  maille  ris. 
Sgaoil  an  deagh  sgeul  feadh  na  tire,  bho 
seachad  air  crioch  Shasuinn  gu  fior  cheann-a- 
tuath  Alba.  Fhuair  an  sluagh  beatha  nuadh 
ann  'an  Criosd  agus  aoibhneas  is  saorsa.  So 
adhartas  da  rireadh.  Is  maith  a  ruith  iad 
agus  iad  umhal  do'n  fhirinn,  do  losa  Criosd  agus 
esan  air  a  cheusadh. 

Thainig  Calum-cille  caomh  agus  moran  eile 
leis  an  dearbh  shoisgeul,  's  an  t-seathamh  linn 
gu  eileanan  is  taobh-siar  na  h-Alba,  agus  tha 
fhios  aig  an  t-saoghal  an  di-beatha  thug  ar 
n-athraichean  dha-san.  Bha  iadsan  iomrait- 
each 'n  an  latha  is  'n  an  linn  fhein  ;  bha  agus 
tha  gus  an  la  an  diugh.  Bha  a'  bheatha  is 
an  gradh  a  fhuair  ar  n-athraichean  ann  an 
Criosd  agus  esan  air  a  cheusadh  air  an  son 
cho  beo  agus  cho  blath  agus  gu  robh  iad  air  an 
co-eigneachadh  a  bhi  'ga  sgaoileadh  feadh  na 
diithcha,  chan  ann  a  mhain  feadh  Alba  is  nan 
eileanan,  ach  sios  gu  faisg  air  ceann-a-tuath 
Shasuinn,  agus  a  rithist  tuath  gu  Iceland,  gu 
cridhe  na  h-aird-a-tuath,  daoine  a  bha  lasadh 
le  gradh  Chriosd  agus  a  bha  air  am  beathachadh 
agus  air  an  riaghladh  le  nithean  spioradail. 
Cha  ghleidheadh  eadhon  na  h-eileanan  Breatun- 
nach  iad,  agus  iad  fo  bhuaidh  na  firinn  so, 
losa  Criosd  agus  esan  air  a  cheusadh.  Chaidh 
iad  leis  an  deagh  sgeul  a  null  do'n  Eorpa,  gu 
treubhan  is  fineachan  tir-mor  na  Roinn-Eorpa, 
fior  mhisionaraidhean  an  Tiomnaidh  Nuaidh  : 
Columan  is  Gall  is  Dicuil,  agus  moran  eile. 

Tha  e  air  innseadh  gu'm  biodh  Columan  is 
Gall  ag  iasgach  air  Loch  Chonstansa  an  Switzer- 
land, agus  iad  air  a  thighinn  leis  an  t-soisgeul 
gu  luchd-aiteachaidh  na  duthcha  sin,  agus 
gu'n  tug  droch  spioradan  oidhirp  air  an  sgiur- 

sadh  a  mach  as  an  tir.  Bhiodh  Gall,  an  sear- 
monaiche  comasach,  ag  cur  nan  lion  agus 
bhiodh  Columan,  gaisgeach  treun  an  t-soisgeil, 
a'  toirt  tideachadh  dhaibh,  agus  e  ag  urnuigh 
'n  a  shuidhe  an  deireadh  a'  bhata.  Chual  e, 
bha  e  air  a  radh,  droch  spiorad  na  beinne  ag 
eigheach  ri  droch  spiorad  an  loch  :  "  Feum- 
aidh  sinn  na  lin  aca  a'  reubadh  gus  an  cuir 
sinn  air  falbh  as  an  so  iad."  Fhreagair  droch 
spiorad  an  locha  :  "  Cha  dean  sin  feum  sam 
bith,  tha  am  fear  so  Columan  daonnan  ag 
iirnuigh  is  ag  caradh  a  lin,  agus  daonnan  ag 
caradh  a  lin  is  ag  iirnuigh  ;  chan  urrainn 
dhuinn  dad  a  dheanamh  orra.  Tha  e  cho 
maith  dhuinn  an  t-aite  fhagail  aca  fhein  "  ; 
agus  le  aon  sgriach  rinn  iad  sin  is  theich  iad  air 
falbh  far  am  biodh  daoine  nach  biodh  ag 
Iirnuigh  is  ag  obair  agus  ag  obair  is  ag  iirnuigh. 
Is  maith  a  ruith  iad  sid  le  cumhachd  is  gradh 
na  firinn. 

1.  Fhaic  thu,  math,  an  reis  a  ruith  ar  n-athraich- 
ean  air  a'  Ghaidhealtachd  againn  fhein. 

Bho  thus  an  t-soisgeil  'n  am  measg  bha 
grinneas  spioraid  agus  aoibhneas  cridhe  aca, 
agus  sin  o'n  fhirinn  a  tha  an  so,  losa  agus  esan 
air  a  cheusadh  air  an  son-san.  Bha  adhartas 
is  eireachdas  na  diadhachd  orra,  agus  thug- 
sin  aite  is  inbhe  dhaibh  am  measg  mhoran 
chinneach.  So  an  ni  a  rinn  iomraiteach  is 
cumhachdach  iad,  a'  bheatha  spioradail  a 
fhuair  iad  o  chrann-ceusaidh  Chriosd.  Bha 
a'  bheatha  beo  agus  blath  'n  an  cridhe  fhein, 
agus  mar  sin  bha  saorsa  is  solas  aca  'n  an  anam 
is  'n  an  caithe-beatha.  Bha  a'  bheatha  so  a 
fhuair  iad  ann  an  Criosd  a'  ruigsinn  air  gach 
ni  a  bh'  annta  agus  a  bhuineadh  dhaibh. 
Chi  sinn  so  gu  soilleir  le  bhi  beachdachadh 
air  an  t-samhladh  a  bha  iad  ag  cleachdadh  mar 
cheann-teagaisg  ann  a  bhi  searmonachadh 
graidh  Dhe  do  pheacaich  ann  an  crann- 
ceusaidh  an  t-Slanuigheir  bheannaichte.  B'e 
an  ceann-teagaisg  gu  minic  a  bhiodh  aca, 
leth-bhreac  a'  chroinn-cheusaidh  air  a  ghearr- 
adh  an  carra  cloiche,  a'  chrois  Cheilteach  mar 
a  theirear  rithe  an  diugh.  Bha  cearcall 
timchioll  air  lamhan  na  croise  agus  bha  an 
cearcall  so  'n  a  chomharra  air  siorruidheachd 
is  gradh  neo-chriochnach  Dhe  ;  agus  mar  a 
bha  a'  chrois  ag  cumail  suas  a'  chearcaill  tha 
crann-ceusaidh  Chriosd  ag  cumail  suas  na 
siorruidheachd.  Is  e  bas  Chriosd  air  a'  chrann, 
cridhe  is  teis-meadhon  graidh  neo-chrioch- 
naicht  is  siorruidheachd  Dhe  an  t-Athair. 
Bha  meall  is  cnap  air  an  gearradh  agus  air  am 
fagail  an  sid  is  an  so  air  laimh  is  air  cois  na 
croise,  a'  samhlachadh  gu'm  beil  crann- 
ceusaidh  Chriosd  a  ruigsinn,  agus  a  chum 
eifeachd,  air  an  t-saoghal  so  agus  air  na  saogh- 
ail  uile  agus  air  uile  chruthachadh  Dhe. 
Is    ann    ann-san    agus    tre    ghradh-san    a    dh' 


fhoillsich  e  air  a'  chrann,  a  chaidh  an  cruth- 
achadh,  agus  a  tha  iad  a  nis  a'  co-sheasamh. 
Tre  'n  chrann-cheusaidh  tha  a  ghradh  agus  a 
chumhachd  a  ruighinn  orra  uile.  Bha  ain- 
mhidhean  is  eunlaith  air  an  gearradh  air  a' 
chrois  mar  shamhladh  gu  robh  eifeachd  is 
cumhachd  graidh  Dhe  's  a'  chrann-cheusaidh 
a'  ruigsinn  air  gach  creutair.  Bha  eadhon 
lusan  is  craobhan  na  machrach  air  an  gearradh 
oirre,  mar  shamhladh  gu  bheil  gradh  is  beatha 
Dhe  a  tha  againn  ann  an  Criosd  a'  ruigsinn 
eadhon  air  por  is  lusan  na  talmhainn.  Tha 
e  ann  an  sin  ;  air  ainmhidhean  na  machrach 
is  air  eunlaith  an  adhair  ;  "  Aithnichidh  an 
cat  'nuair  a  gheibh  bean-an-tighe  gras." 
Bidh  coibhneas-graidh  a'  chroinn-cheusaidh 
air  a  nochdadh  ris  a'  chat,  agus  ris  a'  chii  agus 
ri  bruid  na  machrach. 

Bhitheadh  Coinneach  coir,  an  naomh  beann- 
aichte,  a'  toirt  fuigheall  a'  Chomanachaidh 
do  na  h-eoin,  ag  radh  gu  robh  coir  aca-san 
cuideachd  air  gradh  is  coibhneas  Dhe  a  tha 
air  fhoillseachadh  ann  an  crann-ceusaidh 
Chriosd.  Bha,  a  chairdean,  saorsa  is  beatha  is 
farsuingeachd  's  an  fhirinn  so  dhaibh-san  a 
bha  umhal  dhith,  mar  a  bha  na  teachdairean 
mora  so,  agus  moran  de  ar  n-athraichean 
maille  riutha.  Co  bhac  sinne,  Gaidheil  an 
la  an  diugh,  agus  sinn  'n  ar  ciiis-bhuirt  aig  an 
t-saoghal  airson  ar  cuingead  is  ar  bigead,  an 
aite  na  beatha  is  na  saorsa  is  na  farsuingeachd 
a  bha  aca-san  tre  chrann-ceusaidh  Chriosd. 
Is  maith  a  ruith  ar  n-athraichean  an  reis  a 
chuireadh  rompa  le  bhi  umhal  do'n  fhirinn 
ghlormhor  so. 

Ach  cha  ruig  sinn  a  leas  a  dhol  cho  fada  air 
ais.  Tha  cuimhne  againn  fhein  agus  b' 
aithne  dhuinn  daoine  —  fir  is  mnathan  —  a 
bha  sonruichte  da  rireadh  airson  an  spioradail- 
eachd  is  an  graidh,  daoine  a  bha  ag  gluasad 
maille  ri  Criosd  a  bha  air  a  cheusadh,  agus  a 
tha  a  nis  beo  agus  ag  ard-riaghladh  os  cionn 
nan  uile  gu  ro  naomh,  gu  ro  ghlic,  is  gu  ro 
chumhachdach  ;  agus  bha  aoibhneas  is  gradh 
is  neart  na  beatha  a  bha  aca  an  Ci'iosd  a' 
toirt  sgiathan  d'am  beatha.  B'  aithne  dhomh 
fear  o  chionn  aireamh  bhliadhnachan,  lag  'n  a 
phearsa,  anfhann  'n  a  bhodhaig,  agus  theireadh 
tu,  gun  mhoran  chomasan,  ach  bha  e  fior 
eolach  air  Criosd  agus  a'  tighinn  beo  ann  an 
tomhais  air  leth  fo  bhuaidh  na  firinne  so. 
Bha  e  'n  a  chleachdadh  aige  a  bhi  dol  moch 
is  anmoch  do'n  t-sabhal  a  dh'  iirnuigh.  La 
araidh,  agus  gun  tinneas  no  ni  cearr  air, 
thubhairt  e  ri  each  's  an  tigh  nach  b'  fhada  nis 
gus  an  tigeadh  an  Slanuighear  is  fear-a- 
ghraidh  air  a  thoir.  La  no  dha  an  deidh  sin 
chaidh  e  's  a'  mhaduinn  do'n  t-sabhal  mar  a 
b'  abhaist.  Bha  e  greis  mhaith  gun  tighinn 
air  ais,  agus  fa  dheireadh  chaidheas  a  sheall- 
tainn  de  bha  'g  a  chumail.     Fhuaireadh  air  a 

dha  ghliiin  e  agus  an  t-anam  air  falbh  dhachaidh 
maille  ri  Criosd.  Is  maith  a  ruith  Aonghas 
coir. 

B'  aithne  dhomh  bean — collainn  na  h- 
uaisleachd  is  cridhe  na  feile,  te  a  bha  a  cridhe 
air  neamh  is  a  ceann  air  thalamh — agus  fhuair 
ise  beatha  shonruichte  anns  an  fhirinn  a  tha 
an  so.  Bha  i  'n  a  seann  aois  agus  chaidh  i 
feasgar  araidh  a  mach  gu  ciil  a'  bhaile  le 
biadh  do  na  cearcan  agus  iad  an  sin  air  airigh. 
A'  tilleadh  dhachaidh  ann  an  ciaradh  an  fheas- 
gair  shleamhnaich  a  cas  agus  thuit  i,  agus 
chaidh  i  ann  an  nial.  Thainig  dithis  dhaoine 
eireachdail,  ars'  ise,  agus  i  ag  innseadh  an 
sgeoil  dhomh,  thainig  iad  agus  thog  iad  mi, 
agus  thug  iad  leo  mi  fear  air  gach  taobh 
dhiom  gus  na  chuir  iad  air  an  reidhlean  fa 
chomhair  an  doruis  mi,  agus  dh'  fhag  iad  an 
sin  mi.  Agus  co  bha  ann,  arsa  mise  ?  Co, 
a  ghraidh,  ach  dithis  ainglean.  Bha  na  nithean 
spioradail  cho  dliith  is  cho  faicsinneach  dhi-se 
agus  i  cho  dearbhta  asda,  agus  gu  robh  i 
lan-chinnteach  as  a'  chuis  ;  agus  gu  dearbh 
b'  aineolach  air  nithibh  Dhe  an  neach  a 
theireadh  a  chaochladh.  Is  maith  a  ruith 
i  agus  i  umhal  do'n  fhirinn,  firinn  tearnaidh 
Dhe  ann  an  crann-ceusaidh  Chriosd. 

2.  Seall  a  nis  an  reis  a  tha  sinne  a'  ruith. 

Chan  'eil  gainne  nach  'eil  cothrom  againne, 
ma  ni  eolas  is  fiosrachadh  is  foghlum  e.  Tha 
sinn  a'  deanamh  ruith  anns  an  nithean  sin  da 
rireadh  ;  tha  sinn  a'  deanamh  adhartais  ann 
am  beagan  eolais  air  nithibh  talmhaidh  is 
timeil,  nithean  a  tha  feumail  gun  teagamh 
'n  an  aite  fhein.  Tha  sinn  a'  deanamh  ruith 
ann  an  soirbheachadh  timeil,  adhartas  mor  da 
rireadh  an  sin.  Ach  de  mu  dheidhinn  na 
beatha  spioradail  agus  an  aoibhneis  a  tha 
tighinn  bho  eolas  beo  is  pearsanta  air  losa 
Criosd  agus  esan  air  a  cheusadh  'n  ar  riim  is 
'n  ar  aite  ?  Chaill  sinne,  Gaidheil  an  la  an 
diugh,  an  sealladh  spioradail  is  an  solas  neamh- 
aidh  a  bha  an  cridhe  is  an  cor  ar  n-athraichean, 
CO  dhiii  ann  an  tomhais  mhor.  Bha  cainnt 
is  ceol  nadurrach  dhaibh-san,  agus  an  cridhe 
ag  cur  thairis  leis  an  lanachd  beatha  is  an 
aoibhneis  a  bha  ann  an  Criosd.  Tha  sinne, 
moran  de  Ghaidheil  an  la  an  diugh,  a'  smaoin- 
eachadh  ma  ghabhas  sinn  an  iasad  cainnt  is 
ceol  is  subhailcean  ar  n-athraichean  gu'm  bi 
sinn  mar  iadsan.  Ach  cha  bhi  gus  am  faigh 
sinn  an  cridhe  glan  agus  an  spiorad  ceart  a 
fhuair  iadsan  le  bhi  gabhail  cuing  is  gradh  an 
t-Slanuigheir  do  ar  n-anam  gus  am  faigh  sinn 
annsan,  agus  esan  air  a  cheusadh,  spiorad  a' 
ghraidh  is  a'  charthannais. 

Nam  b'eol  dhuinn  thu  a'd  mhaisealachd, 
'S  na  'm  b'  aithne  dhuinn  do  hiach 
'S  e  sud  a  bheireadh  inntinn  dhuinn, 
Os  cionn  an  t-saoghail  thruaigh. 


Gur  sona  iad  a  fhuair  eolas  ort, 
'S  le  'n  comhnuich  thu  gu  buan, 
'S  ann  tromhad  tha  na  solasan, 
Tha  'n  tir  na  gloire  shuas. 

Ciod,  mata,  tha  cur  bacaidh  oirnne  nach 
'eil  sinn  a'  ruith  's  an  reis  mar  a  bha  iadsan  ?  . 

3.  Faic  a  nis  an  ni  a  tha  'g  ar  bacadh. 

Tha  aireamh  mhor  de  Ghaidheil  an  iomadh 
aite  air  fas  mi-churamach  mu  nithean  spiora- 
dail. Ni  iad  boilich  gu  leor  mu  chreud  is  mu 
chrabhadh  is  mu  chreideamh  an  athraichean. 
Ni  iad  caineadh  gu  leor  air  each  a  cheile  agus 
air  muinntir  eile  mu  aidmheil  is  mu  eaglais, 
an  aite  a  bhi  deanamh  luaidh  le  solas  cridhe  is 
le  dealas  graidh  air  gach  maith  a  rinn  an 
Tighearna  air  an  anama  bochd.  Bhac  so  's 
an  reis  iad  agus  bacaidh  gus  an  sguir  iad 
dheth.  Chaill  iadsan — moran  dhiubh — subh- 
achas  is  saorsa  is  farsuingeachd  an  Tiom- 
naidh  Nuaidh  a  bha  aig  an  athraichean  ; 
agus  tha  sin  ag  cur  bacaidh  orra  's  an  reis  ; 
fagaidh  e  caoile  air  an  anama. 

Mar  a  thubhairt  mi,  agus  mar  sheall  mi 
dhuibh,  bha  gaisge  is  danachd  graidh  is  creidimh 
aig  ar  n-athraichean  seach  gu  robh  iad  an 
dluth  dhaimh  ri  Gaisgeach  treun  nam  buadh, 
agus  gu  robh  lanachd  is  cumhachd  an  spioraid 
aca.  Ach  an  diugh  is  ann  a  chuireas  sgeul 
fhuadain  an  amadain  as  aineolaiche  eagal  am 
beatha  air  moran.  Theid  iad  air  chrith  le 
nithean  gun  bhun  gun  bharr  mu  dheidhinn 
airce  Dhe,  an  aite  a  bhi  laidir  gaisgeil  ag 
innseadh  's  a  cur  an  ceill  seasmhachd  shiorruidh 
an  Fhacail  air  an  d'  fhuair  iad  eolas  's  an 
Tighearn  losa  agus  esan  air  a  cheusadh. 
Tha  ghealtachd  so  ag  cur  bacaidh  air  na  Gaidh- 
eil ann  a  bhi  ruith  na  reis. 

Chan  e  nach  'eil  moran  air  a  chaochladh, 
fior  shaighdearan  Chriosd,  daoine  calma  ann 
an  gras  an  Tighearna,  aig  a  bheil  an  ceum- 
toisich  's  an  reis  air  cinneach  sam  bith  eile. 
Ach  nach  truagh  dha  rireadh  gu'm  bitheadh 
uidhir  fhathast  am  measg  nan  Gaidheal  de 
dh'  aineolas  is  de  mhi-chathrannachd  is  de 
bheachdan  fuadain  air  Facal  Dhe  is  air  fior 
bheatha  nan  gras  's  an  anam,  ag  cur  Facal 
Dhe  an  neo-thairbh  le  am  beul-aithris  fhein, 
agus  mar  as  trice  gun  sin  fhein  fior.  Is  mor 
am  bacadh  so  do  ar  cinneadh  ann  a  bhi  ruith 
na  reis  a  chuireadh  romhainn.  "  Aithne  eile 
tha  mi  a'  toirt  dhuibh,"  ars'  an  Slanuighear 
beannaichte  fhein,  "  gu'n  gradhaich  sibh  a 
cheile  ;  mar  a  ghradhaich  an  t-Athair  mise 
is  ann  mar  sin  a  ghradhaich  mise  sibhse, 
fanaibh  ann  am  ghradh-sa." 

Tha  mi  a'  labhairt  an  drasd  gu  h-araidh  ri 
Gaidheil  a'  bhaile-mhoir.  Is  ann  agamsa 
tha  fhios  nach  'eil  deisciobuil  as  dilse^is  as 
gaisgeil   is    as    eireachdaile    aig   an   Tighearna 

an  diugh  na  cuid  de  Ghaidheil  a'  bhaile  so. 
Gheibh  sibh  iad  a'  seasamh  an  aobhair  agus 
'n  am  fior  luchd-saothrachaidh  's  an  fhion-lios. 
Tha  iad  lionmhor  agus  tha  iad  airidh  air  an 
teisteanas  as  airde.  Ach  tha  moran  air  a 
chaochladh,  na  ceudan  dhiiibh,  aig  nach  'eil 
iomradh  air  Dia  no  a  thigh  anns  a'  bhaile  a 
tha  so.     De  a  tha  cur  bacaidh  orra  ? 

Do  ar  taobh-ne  tha  cleachdainnean  is  dol-a- 
mach  a'  bhaile  mhoir  gu  trie  a'  tighinn  eadar 
sinn  agus  an  fhirinn,  an  fhirinn  a  tha  againn 
anns  an  t-soisgeul.  Tha  mi  a'  labhairt  ribh-se 
Gaidheil  a'  bhaile-mhoir  agus  Gaidheil  nach 
'eil  'n  an  ciiis-naire  dhaibh  fhein  no  do  dhaoine 
eile  le  peacaidhean  foUaiseach  is  le  mi-stiii- 
rachd  ;  ri  daoine  ceart  is  stuama  air  iomadh 
doigh,  ach  do  nach  aithne — cuid  agaibh  co- 
dhiu — an  t-aoibhneas  beatha  is  an  t-saorsa 
spioraid  a  tha  ann  an  losa  Criosd  agus  esan 
air  a  cheusadh  air  'ur  son.  De  a  tha  cur 
bacaidh  oirbh-se  ?     Ort-fhein,  a  dhuine  ? 

De  is  coireach  nach  'eil  thu  coltach  ri  t' 
athraichean  anns  an  ni  so  ?  Tha  cuid  ann 
agus  ni  iad  iomradh  is  fuaim  gu  leor  mu 
dhiadhachd  an  seanar  agus  mu  sholas  spioradail 
an  seanmhar  ;  ach  cha  chluinn  thu  guth  aca 
air  na  rinn  Dia  dhaibh  fhein,  agus  air  gradh 
is  subhachais  an  spioraid  'nam  beatha  fhein. 
Tha,  a  charaid,  an  aon  tobar  as  na  dh'  61  iad- 
san  againne  ;  tha  an  aon  fhirinn  a  thug  beatha 
is  saorsa  dhaibh-san,  tha  sin  againne,  losa 
Criosd  agus  gradh  Dhe  annsan.  Co  a  chuir 
bacadh  oirbhse  gun  a  bhi  umhal  do'n  fhirinn  ? 
Chan  e  cion  cothrom.  Tha  an  aon  soisgeul 
agus  an  aon  Dhia  againne  agus  a  bha  aca-san, 
ach  feumaidh  sinn  a  thuigsinn  nach  tabhair 
plaosgan  agus  nithean  fuadain  beatha  is 
saorsa  is  solas  anama  dhuinn  ;  cha  tabhair, 
ach  an  fhirinn  a  tha'  ann  an  Criosd,  a  dh' 
fhoillsich  e  'na  bhas  air  a'  chrann.  Co  a  bhac 
sibh,  Gaidheil  a'  bhaile-mhor,  agus  Gaidheil  an 
la  an  diugh  ? 


4.   Chi  sinn  a  nis  an  ni  a  bheir  comas  ruith  na 
reis  dhuinn. 

Feumaidh  duine  a  bhi  fallain  mus  dean  e 
ruith.  Feumaidh  duine  a  bhi  fuasgailte  mus 
ruith  e  reis.  Feumaidh  e  eallach  is  cudthrom 
sam  bith  a  thilgeil  bhuaith.  "  Uime  sin  air 
dhuinne  bhi  air  ar  cuairteachadh  le  neul  co 
mor  de  fhianuisean  cuireamaid  dhinn  gach 
cudthrom,  agus  am  peacadh  a  tha  gu  furasda 
ag  iadhadh  umainn,  agus  ruitheamaid  le 
foighidinn  an  reis  a  chuireadh  romhainn." 
Ma  tha  sinn  gu  bhi  ruith  gu  ceart  feumaidh 
beatha  is  neart  a  bhi  's  an  taobh  a  stigh,  feu-  i 
maidh  is  saorsa  adhartais  bhi  againn.  Feum-  1 
aidh  cridhe  fallain  a  bhi  air  ar  siubhal.  '\ 
Fhuair  ar  n-athraichean  so  ann  an  Criosd  le  ■ 
bhi  tighinn  fo  bhuaidh  na  firinne  so.  Tha 
esan  beo  agus  bheir  e  beatha  dhuinne  ma 
ghabhas  sinn  ris  mar  Shlanuighear  is  fear- 
graidh,  bheir  e  dhuinn  an  t-aoibhneas  is  an 
t-eud  diadhaidh  agus  an  cliu  a  bha  aig  na 
Gaidheil  o  thus.  Bheir  e  dhuinn  so,  agus 
mothachadh  air  airde  is  doimhne  is  fad  is 
leud  na  beatha  naoimh  a  tha  ann-san,  agus  a  | 
tha  againn  'n  ar  n-anama  is  a  ruighinn  a  mach 
dh'  ionnsuidh  gach  gniomh  is  aobhar  a  tha 
'n  ar  caithe-beatha  is  'n  ar  giiilan.  Is  maith  a 
ruitheas  sinn  ;  carson  nach  ruitheadh  ;  c6 
chuireas  bacadh  oirnn,  agus  gach  ni  a  tha 
feumail  againn  ann  an  Criosd  an  Slanuighear 
is  fear-ar-graidh.  Ruitheamaid  mar  sin  le 
foighidinn  an  reis  a  chuireadh  romhainn  ag 
amharc  air  losa,  Ceannard  is  fear-criochnaidh 
ar  creidimh,  oir  tha  gach  ni  feumail  airson 
tim  is  siorruidheachd  againn  ann-san  a  dh' 
fhuiling  am  bas  air  son  ar  peacaidhean,  agus  a 
tha  nis  beo  gu  siorruidh  airson  ar  fireantachd. 
Tha  agam  ann  an  Criosd  na  tha  m'anam  bochd  ag 

iarraidh, 
Is  chan  abair  mi  gu  siorruidh  nach  leor  e  ; 
Tha  an  t-uisg  a'  dol  'n  a  fhion  ann ;  tha  mil  is  bainn' 

is  biadh  ann 
Tha  cridhealas  is  fialachd  is  ceol  ann. 


Aig  an  Ard-sheanadh 

Leis  an  Urramach  T6mas  M.  MacCalmain,  M.A.,  Ministear  Ghlinn  Eilge 


MAR  a  bha  treubhan  Israeli  re  iomadh  linn 
a'  dol  suas  gu  lerusalem  uair  anns  a' 
bhliadhna,  tha  ministearan  agus  eildeirean  na 
h-eaglaise  againne  a'  cruinneachadh  gach 
Maigh  gu  Dun-eideann  ;  agus  is  e  tha  fainear 
dhoibh  a'  cheart  ni  a  bha  anns  an  amharc  aig 
clann  Israeli,  teisteas  Israeli  a  chumail  suas 
agus  buidheachas  a  thoirt  do  ainm  anTighearna. 
Is  e  an  t-Ard-sheanadh  Parlamaid  na  h-Eaglaise 
Cleireachail,  far  am  bheil  gnothaichean  air  an 
orduchadh,  cuisean  air  an  reiteachadh,  agus 
riaghailtean  iira  air  an  deanamh.  Anns  gach 
Cleir  air  feadh  na  h-eaglaise  tha  trian  de  na 


ministearan,  agus  aon  eildeir  fa  chomhair  gach 
ministeir,  air  an  taghadh  gu  bhi  lionadh  kite 
anns  an  Ard-sheanadh.  Air  a'  bhliadhna  so 
bha  suas  ri  naoi  ceud  ministear  agus  uibhir 
eile  a  dh'eildeirean  air  an  cruinneachadh  mar 
so,  agus  air  an  darna  latha  fichead  de'n  Mhaigh 
bha  Dun-eideann  loma-lan  de  luchd-eaglaise 
agus  cho  trang  ri  tom-seangain.  Mar  is 
cubhaidh,  rinneadh  toiseachadh  le  co-chomunn 
aoraidh  anns  an  Ard-eaglais  far  an  do  liubhair  an 
t-Ollamh  Lachlann  MacGilleathain  MacBhatair 
searmon  comasach  air  "  Creideamh,  Dochas, 
agus  Gradh,"  na  tri  nithean  air  am  motha  feum 

anns  a'  ghinealach  bhuaireasach,  lag-chreideach, 
mhi-thoilichte  so.  An  sin,  ann  an  Talla  an 
Ard-sheanaidh,  an  deidh  iirnuigh  agus  Salm  C 
bhi  air  a  sheinn,  leig  an  t-Ollamh  MacBhatair 
dheth  oifig  mar  Mhoderator,  agus  thaghadh 
Moderator  iir,  an  t-Ollamh  P.  D.  MacThomais, 
fear  de  mhinistearan  baile  Ghlaschu,  gu  bhi  'n 
a  fhear-cathrach  aig  an  Ard-sheanadh  agus  'n 
a  cheannard  air  an  eaglais  air  son  na  bliadhna 
so.  Leughadh  litir  o'n  righ,  a'  leigeil  fhaicinn 
a  dheagh-dhiirachd  do  Eaglais  na  h-Alba  agus 
a  riin  gu  bhi  'g  a  taiceachadh,  agus  ag  radh, 
o  nach  b'urrainn  dha  fhein  a  bhi  lathair,  gu'n 
robh  e  cur  Mhgr.  Iain  Buchan  gu  bhi  lionadh 
aite.  Bha  athair  Mhgr.  Buchan  'n  a  mhinistear 
ainmeil  ann  an  Glaschu  'n  a  latha,  agus  tha  e 
fhein  cHtiiteach  mar  iighdar  leabhraichean 
agus  'n  a  eildeir  dhileas  anns  an  eaglais  againn, 
agus  dh'eisd  na  h-uile  le  fior-aire  ris  na  bria- 
thran  driiidhteach  anns  an  do  dh'  earalaich  e 
gach  aon  seasamh  gu  daingean  anns  an  t- 
saorsa  leis  an  d'rinn  Criosd  saor  iad,  oir,  ars' 
esan,  tha  spiorad  breige  air  dol  a  mach  air 
feadh  an  t-saoghail  a  tha  feuchainn  ri  spioradan 
agus  inntinnean  agus  eadhon  cuirp  dhaoine  a 
chuibhreachadh  le  cuing  na  daorsa.  Mar  so 
rinneadh  toiseachadh  aig  an  Ard-sheanadh, 
agus  o  mhaduinn  Di-Mairt  gu  feasgar  Diar- 
daoin  air  an  ath-sheachduin  bha  suas  ri  ochd 
uairean  de'n  uaireadair  gach  latha  air  an  toirt 
seachad  gu  min-rannsachadh  air  cuisean  spiora- 
dail  agus  aimsireil  na  h-eaglaise. 

Tha  an  eaglais  againne  a'  feuchainn  mar  as 
fhearr  as  urrainn  ri  ordugh  Chriosd  a  choimh- 
lionadh — "  Bithidh  sibh  'n  ur  fianuisibh  dhomh- 
sa,  araon  ann  an  lerusalem,  agus  ann  an  ludea 
uile,  agus  ann  an  Samaria,  agus,  gu  iomall  na 
talmhainn."  Tha  i  a'  deanamh  fianuis  air  an 
Tighearn  losa  Criosd  agus  a'  togail  bratach 
an  t-soisgeil  anns  gach  cearn  d'ar  dlithaich 
fein  ;  tha  i  a'  sineadh  a  mach  lamh  a'  chairdeis 
ri  eaglaisean  ann  an  diithchannan  eile  ;  tha 
i  a'  dol  air  lorg  ar  luchd-cinnidh  a  chaidh  air 
imrich  thar  saile  ;  is  e  diirachd  a  cridhe  agus  a 
h-lxrnuigh  ri  Dia  air  son  Israeil  gu'm  bitheadh 
iad  air  an  tearnadh  ;  agus  gu  iomall  na  tal- 
mhainn air  feadh  gach  seorsa  dhaoine  tha  i  a' 
dol  le  cuireadh  an  t-soisgeil.  Anns  an  obair 
mhoir  so  tha  i  a'  cleachdadh  iomadh  meadhoin, 
a'  gabhail  a  mach  gus  na  rathaidibh  mora 
agus  na  garaidhibh  agus  a'  co-eigneachadh 
nan  uile  aig  am  bheil  cluas  a  chluinneas  teachd 
a  steach  chum  gu'm  bi  tigh  Dhe  air  a  lionadh, 
chum  gu'n  lionar  an  talamh  le  eolas  an  Tigh- 
earna  mar  a  chomhdaicheas  na  h-uisgeachan 
aigein  na  fairge,  agus  o  eirigh  na  greine  gu 
ruig  a  dol  fodha  gu'm  bi  ainm-san  mor  am 
measg  nan  cinneach.  Agus  tha  sinn  a'  toirt 
buidheachais  do  Dhia  nach  'eil  a  saothair 
diomhain. 

Tha  an  neach  a  thachras  a  bhi  ajff  an  Ard- 


sheanadh  air  son  a'  cheud  uair  a'  faighinn 
fosgladh-siila  air  farsuingear'  Vus  lionmhoire- 
achd  obair  iomadh-taobV  ',  '"?!^  h-eaglaise. 
Tha  fear  an  deidh  fir  ag  eirigh  agus  ag  innse 
mu'n  obair  shonruichte  a  tha  dol  air  adhart  fo 
chiiram-san.  Cluinnear  mu  euchdan  a  tha 
air  an  deanamh  ann  an  ainm  agus  cumhachd 
Chriosd  gu  laitheil  le  araon  fir  agus  mnathan. 
Air  iomadh  doigh  air  nach  'eil  dad  de  fhios 
aig  mor-shluagh  na  h-eaglaise  tha  an  deagh- 
sgeul  air  a  ghiulan  am  measg  gach  seorsa.  Le 
bhi  tadhal  air  an  t-sluagh  'n  an  dachaidhean, 
'g  am  frithealadh  anns  na  tighean-eiridinn,  a' 
leantuinn  luchd  an  iasgaich  o  phort  gu  port, 
o  Lerwick  mu  thuath  agus  Barraidh  gu  Yar- 
mouth mu  dheas,  a'  feuchainn  ri  feum  son- 
ruichte  gach  seorsa  dhaoine  a  tha  fo  a  ciiram  a 
choinneachadh  anns  an  doigh  as  freagarraiche  ; 
agus  chan  'eil  eadhon  na  ceardaidhean  fhein 
air  an  dearmad.  Air  Galldachd  agus  air 
Gaidhealtachd  tha  an  eaglais  a'  tighinn  le 
facal  na  sithe,  le  meadhonan  leighis,  le  stiiiireadh 
do'n  t-seachranach  agus  le  cairdeas  do'n 
aonaranach.  Tha  tighean-fasgaidh  aice  air 
son  nan  daoine  gun  dachaidh,  agus,  le  iomadh 
oidhirp  tha  i  a'  saothrachadh  air  leasachadh 
thoirt  do'n  mhuinntir  (agus  is  lionmhor  iad)  a 
tha  le  cion-oibre  a'  call  am  bias  air  a'  bheatha. 
Bha  aon  ni  gu  sonruichte  a  thugadh  fa 
chomhair  an  Ard-sheanaidh,  agus  b'e  sin  gu'm 
feumar  deich  thar  fhichead  eaglaisean  ura  a 
thogail  an  Alba  cho  luath  agus  as  urrainn. 
Ann  an  Glaschu,  Dun-eideann,  Dun-deagh, 
Obar-eadhain,  agus  bailtean  eile,  tha  na 
miltean  de  thighean  tira  'g  an  togail  air  oir 
nam  bailtean  sin,  agus  ma  tha  an  Staid  a' 
cosg  muillionan  airgid  air  na  tighean  ura  sin, 
tha  e  mar  fhiachaibh  air  an  eaglais  tighean- 
aoraidh  a  thogail  'n  an  teas-meadhon  chum 
gu'mbi  cothrom  air-leth  aig  an  luchd-comhnuidh 
air  aite  fhein  thoirt  do  Dhia  'n  am  beatha. 
Tha  an  eaglais  againne  ag  iarraidh  gu'm  bi 
naoi  fichead  mile  punnd  (£180,000)  air  a 
chruinneachadh  ann  an  tri  bliadhna  air  son  na 
h-oibre  so  ;  tri  fichead  mile  gach  bliadhna. 
Chruinnicheadh  corr  agus  leth-cheud  mile  air 
a'  bhliadhna  so  cheana,  agus  tha  e  mar  fhia- 
chaibh air  gach  coimhthional  affus  gach  neach 
fa-leth  cuideachadh  air  chor-eigin  a  dheanamh. 
'N  an  tugadh  gach  aon  anns  an  eaglais  seachad 
aon  sgillinn  gach  seachduin  air  son  bliadhna 
bhitheadh  na  naoi  fichead  mile  punnd  air  an 
cruinneachadh  agus  a  chorr.  Chuala  sinn  o 
mhinistear  bg  a  tha  saothrachadh  anns  na 
bailtean  ura  sin  mu'n  bheannachd  a  tha  mu 
thrath  a'  leantuinn  obair  na  h-eaglaise  anns 
na  cearnan  sin,  far  am  bheil  nioran,  air  dhoibh 
tighinn  a  mach  o  shean  tighean  truagha  an 
teas-meadhon  a'  bhaile  mhoir,  a'  feuchainn  ri 
toiseachadh  iir  a  dheanamh  ann  an  dachaidhean 
ura  ;    agus  chan  urrainn  iad  na  cothroman  iira 

a  ghabhail  'n  an  n\\e  lanachd  mur  cuidich  an 
eaglais  iad  gw  s  air  an  Tighearna  an  Dia. 
Dh'innis  ar .  '''^1^"^;/}  Dughall  MacPharlainn 
agus  an  t-Ullaiun  Ruaraidh  MacLeoid  gu 
comasach  mu  obair  na  h-eaglaise  anns  na  h- 
eileanan  againn  fhein,  o  Rudha  Robhanais  gu 
Ceann  Bharraidh. 

Ann  an  diithchannan  eile  tha  aobhar  Dhe  air 
a  chumail  air  adhart  gu  gaisgeil  a  dh'aindeoin 
iomadh  bacaidh,  ach  is  e  am  bacadh  as  motha, 
chan  e  gu'm  bheil  na  cinnich  a'  diiiltadh  an 
t-soisgeil,  ach,  mar  a  thuirt  Abstol  Mor  nan 
Cinneach,  "  Cionnus  a  ghairmeas  iad  airsan 
anns  nach  do  chreid  iad  ?  agus  cionnus  a 
chreideas  iad  anns  an  ti  air  nach  cuala  iad 
iomradh  ?  agus  cionnus  a  chluinneas  iad  gun 
searmonaiche  ?  agus  cionnus  a  ni  iad  searmoin, 
mur  cuirear  iad  ?  "  Chan  'eil  na  coimhthionalan 
fhathast  a'  toirt  cuideachaidh  mar  bu  choir 
air  son  searmonaichean  a  chur  a  mach  gu 
tirean  cein.  Bha  e  tlachdmhor  a  bhi  faicinn 
aireamh  mhor  "  Mhissionaries,"  fir  agus 
boirionnaich,  a  tha  air  iir-thighinn  dachaidh 
air  son  beagan  mhiosan  de  fhois  agus  saorsa, 
agus  a  bhi  ckiinntinn  o  chuid  dhiubh  an  tiidh 
a  tha  aca  'n  an  obair  agus  mar  a  tha  ciiisean 
a'  soirbheachadh  leo  ann  an  Africa,  anns  na 
h-Innsean,  agus  ann  an  China.  Ach  bha  e  na 
bu  taitniche  buileach  a  bhi  faicinn  ochd-deug 
de  mhuinntir  oga  tha  air  iad  fhein  a  chois- 
rigeadh  ri  seirbhis  Chriosd,  agus  a  theid  a 
mach  a  dh'aithghearr  gu  ionadan  an  saothrach 
air  feadh  an  t-saoghail.  Labhair  am  Modera- 
tor briathran  naisneachaidh  riu,  affus  ffhuidh 
sinn  uile  o  ar  cridhe  beannachd  Dhe  leo. 

O  chionn  bUadhna  no  dha  bha  oidhirp  air  a 
dheanamh  le  cuid  anns  an  eaglais  air  dreuchd 
na  ministrealachd  agus  oifig  na  h-eildeireachd 
a  cheadachadh  do  na  boirionnaich:  An  uiridh 
dhiult  an  t-Ard-sheanadh  a'  mhinistrealachd 
fhosgladh  dhoibh,  agus  air  a'  bhliadhna  so  bha 
e  air  fhoillsicheadh  gu'm  bheil  a'  mhor  -chuid  de 
na  Cleirean  an  aghaidh  boirionnaich  bhi  air  an 
deanamh  'n  an  eildeirean.  Mar  sin  tha  a' 
cheist  so  air  a  thilgeil  a  thaobh,  agus  cha  toir 
sin  bron  do  mhoran.  Bha  ceist  eile  ann  cuid- 
eachd  a  bha  toirt  iomagain  do  mhoran  'n  ar 
measg,  agus  b'e  sin  an  co-chomunn  a  bhatar  a 
runachadh  a  bhi  eadar  an  eaglais  againne  agus 
Eaglais  Shasunn.  Chaidh  a'  cheist  so  mar  an 
ceudna  a  chur  a  thaobh  ann  an  doigh  a  bheir 
toileachadh  do'n  mhor-roinn  'n  ar  measg. 
Tha  e  air  a  thuigsinn  gu'm  bheil  eadar-dheal- 
achadh  cho  mor  eadar  an  da  eaglais,  'n  an 
eachdraidh,  'n  an  cleachdaidhean,  agus  'n 
an  doighean-riaghlaidh,  agus  nach  urrainn  co- 
cheangal  corporra  sam  bith  a  bhi  eatorra  ; 
ach  air  a  shon  sin  tha  sinn  an  dochas  gu'n  lean 
iad  mar  chairdean,  a'  neartachadh  lamhan  a 
cheile  anns  an  Tighearna. 

Thainig  moran  de  cheistean  eile  fo  aire  an 


Ard-sheanaidh,  agus  thugadh  breth  orra  gu 
cothromach.  Chualas  gu'm  bheil  deoch  laidir 
a'  call  a  buaidh  thairis  air  sluagh  na  tire  so, 
ach  gu'm  bheil  uilc  ura  ag  eirigh  suas  'n  a 
h-aite.  Labhair  an  t-Ard-sheanadh  gu  cothro- 
mach air  taobh  coimhead  na  Sabaid,  agus 
thugadh  achmhasan  d'ar  luchd-riaghlaidh  a 
bhi  na's  dilse  air  son  leas  a'  mhor-shluaigh  a 
tha  gun  obair.  Ach  bha  aon  cheist  ann  air 
am  bu  mhath  le  moran  againn  gu'n  do  nochd  an 
eaglais  tre'n  Ard-sheanadh  barrachd  misnich 
agus  earbsa  an  Dia,  agus  b'e  sin  a'  cheist  co 
dhiii  a  dh'fheudas  suidheachaidhean  a  bhi  ann 
anns  am  bheil  cogadh  ceadaichte.  Cha  do 
leighiseadh  fhathast  na  creuchdan  a  rinneadh 
le  Cogadh  Mor  na  Roinn-Eorpa,  agus  tha 
rioghachdan  an  t-saoghail  gle  mhi-chairdeil 
aig  an  am  so.  Ma  leumas  iad  an  uganan  a 
cheile  a  rithis,  cha  ghabh  a  thuigsinn  gu  de 
seorsa  uamhais  a  leigear  mu  sgaoil  am  measg 
dhaoine.  Bu  mhath  leinn  mar  sin  'n  an  robh 
an  t-Ard-sheanadh  air  labhairt  gu  dian  an 
aghaidh  cogaidh  de  gach  seorsa  agus  an  aghaidh 
nan  cumhachdan  a  tha  feitheamh  mar  iolairean 
air  son  closaichean  dhaoine.  Tha  innleachdan- 
bais  'g  an  dealbh  gach  bliadhna,  agus  theid  an 
uisneachadh  mur  an  seas  na  h-eaglaisean  uile 
gu  daingean  air  taobh  am  Maighistir,  Prionnsa 
na  Sithe.  Is  e  aobhar-gairdeachais  a  tha  ann 
gu'n  d'thubhairt  am  Moderator  na  dhiult  an 
t-Ard-sheanadh  a  radh  mu'n  chuspair  so,  agus 
gu'n  do  tharruing  e  ar  n-aire  ris  an  t-solus  a 
thig  a  mach  o  Shion  ard  agus  a  dhealraicheas 
feadh  dhiithchannan  cein. 

Le  connspoid  is  le  h-an-iochd  borb 

Cha  bhuairear  linn  nan  gi-as  ; 
Gu  speal  is  coltar  iompaichear 

Gach  claidheamli  's  inneal  bais. 
Le  namh  ni's  mo  cha  chasgrar  namh 

'S  cha  bhi  's  an  araich  caoidh  : 
Cha  chruinnich  trompaid  sloigh  r'a  cheil', 

'S  chan  eighear  cath  a  chaoidli. 

Is  farsuing  agus  lionmhor  obair  na  h-eaglaise, 
ach  is  e  steidh  na  h-oibre  sin  an  saothair 
dhileas  a  tha  dol  air  adhart  o  latha  gu  latha 
anns  gach  sgireachd  agus  coimhthional.  Tha 
aig  Eaglais  na  h-Alba  muillion  agus  cairteal  de 
luchd-comanachaidh,  suas  ri  da  mhile  thar 
aireamh  na  bliadhna  an  uiridh,  agus  corr  agus 
ceud  mile  thar  aireamh  Eaglais  na  h-Alba  agus 
an  Eag-lais  Shaor  Aonaichte  le  cheile  ann  an 
1901.  Tha  corr  agus  tri  cheud  mile  clann  a 
frithealadh  nan  sgoilean-sabaid,  agus  tha  corr 
agus  da  nihile  ministear  agus  ceithir  mile 
deug  thar  fhichead  a  dh'eildeirean  'n  ar  n- 
eaglais.  Ach  chan  fhaod  sinn  bhi  air  ar 
mealladh  le  aireamhnan  mora  mar  sin.  Chan 
'eil  bacadh  air  an  Tighearna  saoradh  le  moran 
no  le  beagan,  agus  tha  moran  fhathast  r'a 
dheanamh  leis  an  eaglais  mu'n  coimhlion  i  gu 
h-iomlan  ordugh  a  Maighistir.  Mar  a  thuirt  an 
Tighearna »ri  Pol  mu  bhaile  aingidh  Ephesus, 


AN  T-URRAMACH  AONGHUS  MAC  lOMHAIR  NACH  MAIREANN 


"  Tha  mise  maille  ruit,  agus  cha  toir  duine  sam 
bith  ionnsuidh  ort,  chum  do  chron  a  dheanamh  ; 
oir  tha  mor-shluagh  agam-sa  anns  a'  bhaile  so." 
Chriochnaich  an  t-Ard-sheanadh  le  oraid 
o'n  Mhoderator — briathran  driiidhteach  agus 
ffUc  a  bu  mhath  leinn  a  thigeadh  dhachaidh 


a  dh'  ionnsuidh  nan  uile — sluagh  na  tire  agus 
an  luchd-riaghlaidh,  ard  agus  iosal,  bochd  agus 
beai'tach.  Agus  an  sin,  a  reir  cleachdaidh, 
cho-dhiiin  sinn  le  Salm  cxxii  : 

Sior-ghuidhibh  do  lerusalem 
Sith-siiaimh  is  sonas  mor. 


An  t-Urramach  Aonghus  Mac  lomhair  nach  maireann 


Leis  an  Urramach  A.  M.  Mac  Pharlain,  am  Banath 


AR 


a  thuirt   Domhnullach   na  Toiseachd 
a   mharbh-rann    air    an    Urramach    S. 
Mac  Dhonnchaidh, 


M^ 


Tha  Baideanach  an  diugh  fo  ghruaim 
Tha  teachdair  aluinn  air  tkoirt  hhuaith. 

Tha  teachdaire  urramach  air  a  thoirt  bho 
Ghleann  Urchardan  ann  am  pearsa  an  Ui'ra- 
maich  Aonghus  Mac  lomhair  a  ghairmeadh 
gu  fhois  shiorruidh  air  maduinn  Di-hiain,  an 
t-aona  la  deug  de'n  mhios  so  chaidh.  Dh' 
fhag  so  bron  anns  a'  Ghleann  uile  far  an  do 
shaothraich  e  fad  choig  bliadhna  fichead,  agus 
far  an  robh  naeas  mor  air  mar  dhuine  diadhaidh 
agus  mar  shoisgeulaiche  eudmhor. 

Thainig  a'  ghairm  air  gu  seirbhis  an  t-sois- 
geil  agus  e  fathast  'n  a  oganach.  Fhuair  e  a 
bhreith  is  arach  am  Bac  Leodhais,  a  bha 
ainmeil  air  son  teachdairean  soisgeulach  agus 
oidean-foghluim  barraichte.  Bho  sgoil  na 
sgire  chaidh  e  do  Cholaisd  nan  Ealaidh,  an 
Glaschu,  agus  eadar  na  Seiseanan  bha  e 
teagasg  sgoilean  's  an  Lagan  agus  'n  a 
mhissionaraidh  am  Baile  Bhoid.  An  deidh 
sin  chaidh  e  troimh  chiirsa  na  Diadharachd, 
an  Oil-thigh  na  h-Eaglais  Shaoire  an  Glaschu 
fo  oideachan-foghluim  ainmeil  mar  bha  Bruce, 
G.  Adam-Smith,  agus  Denny.  Dh'  aithnichte 
blath  an  oideachaidh  sin  ann  a  mhineachadh  's 
a'  chiibaid  air  firinnean  an  Tiomnaidh  Nuaidh 
o'n  cheud  chainnt ;  agus  mar  a  roinneadh  e 
cho  snasail  a  bhonn-teagaisg  an  doigh  a 
thuigeadh  na  h-uile,  's  chuireadh  e  an  t-iomlan 
an  rathad  's  an  iiraicheadh  e  na  h-airsneulaich, 
am  misnicheadh  e  na  h-aircleich,  an  gluaiseadh 
e  iadsan  bha  mi-shuimeil,  am  moladh  -  e  a 
Mhaighstir  ann  an  rathad  a  thairngeadh  aire 


nan    uile.     Agus    tha    mi    creidsinn    gu    robh 
anmanna  aige  mar  a  dhuais. 

Mus  deachaidh  e  do  Ghleann  Urchardan 
bha  e  naoi  bliadhna  thairis  air  coimhthional 
Eaglais  Aonaichte  na  Comraich,  agus  araon  's 
a'  Chomraich  agus  an  Gleann  Urchardan  thug 
e  a  sheirbhis  gu  toileach  anns  gach  deagh  obair 
bha  air  son  maith  is  leas  an  t-sluaigh,  ach  b' 
e  obair  na  ministrealachd  a  shealbhaich  aire 
is  fheartan  's  a'  phriomh  aite,  moch  is  anmoch. 

Trath  'n  a  mhinistrealachd  sgaoil  ainm 
feadh  Ghaidhealtachd  is  Eileanan  mar  theach- 
dair  foghainteach,  air  dhoigh  's  gu'n  robh  e 
gu  trie  air  a  ghairm  gu  orduighean  faisg  air 
laimh  is  fada  o  laimh.  Is  ann  air  a  rathad 
gu  orduighean  le  charaid,  an  t-Urramach  A. 
D.  Caimbeul,  an  sgir  Manachain  Rois,  a  bhuail 
a  thinneas  e  gu  h-obann  an  lonar-Nis,  tinneas 
a  thug  am  bas  'n  a  chois  ann  an  da  la. 

Gu  trie  bha  e  air  a  chur  gu  searmonachadh 
do  iasgairean  an  sgadain,  agus  faodar  a  chreid- 
sinn,  thaobh  arach  'n  am  measg,  nach  ann  bu 
lugha  bha  e  aig  an  tigh.  Aig  am  a'  Chogaidh 
chuireadh  leis  an  Eaglais  e  gu  saothrachadh 
am  measg  Navymen  Ghaidhlig  ann  am 
Plymouth  air  son  beagan  sheachduinean. 

Bha  me  as  mor  aig  a  cho-theachdairean  air 
thall  's  a  bhos.  Bha  eisdeachd  mhor  aige  's 
a'  Chleir  air  an  robh  e  da  uair  'n  a  cheann- 
suidhe,  an  toiseach  agus  an  deidh  an  Aonaidh. 

Beagan  sheachduinean  m'an  do  chaochaile 
fhuair  a  mhac  cead-searmonachaidh  mar 
mhinistear  og  ann  an  Eaglais  na  h-Alba,  rud 
a  thug  toileachadh  mor  dha.  Tha  co-fhaire- 
achadh  diirachdach  luchd-eolais  is  cairdean  a' 
dol  a  mach  gus  a  bhanntrach  agus  a  dhithis 
mhac. 

Bidh  cuimhne  air  an  J'hlreafi  gu  brath 


Beannachadh-lic 


Fo  iarmailt  fharsuing  ard  nan  reul 
Dean  uaigh  mo  chlos  is  caidleam  seimh  : 
B'  aoibhinn  bhi  beo,  's  caomh  crioch  mo  rei's 
'S  le  deagh-ghean  laigheam  sios. 


An  rami  so  air  leac  mo  chuirn-sa  gearr 
Tha  e  'n  so  aig  fois  far  'm  bu  mhiann  leis  tamh 
Tha  'maraiche  dhachaidh  bho  chuan  gu  traigh 
'S  an  sealffair  bho  shiubhal  na  frith. 


(Eadar-theangaichte  o'n  Bheurla  leis  an  Ollamh  Gilleasbuig  DbmhnullacK). 


AIG  AN  UINNEIG— DOCHAS 


Aig  an  Uinneig 


An  Raidheachan  Soisgeulach 

BU  mhaith  leam  aire  ar  luchd-leughaidh 
a  tharruing  a  dh'ionnsuidh  an  Raidheachain 
so,  a  tha  tighinn  a  mach  a  nis  bho  chionn 
bhliadhnachan.  Tha  e  air  a  dheasachadh  le 
dithis  de'n  luchd  -  teagaisg  an  Collaist  na  h- 
Eaglaise  Saoire,  an  Diin-eideann,  an  t-Urra- 
mach  Iain  R.  Mac  Aoidh,  D.D.,  agus  an  t- 
Urramach  Domhnull  Mac  Gilleathain,  D.D., 
air  an  cuideachadh  le  ceithir  no  coig  de  sgoil- 
earan  eile,  an  America  agus  air  tir-mor  na  Roinn 
Eorpa,  aig  a  bheJl  taobh  ri  teagasg  is  beachdan 
nan  seann  aithrichean,  agus  leis  am  bu  mhaith 
an  teagasg  sin  a  dhion  agus  a  chumail  beo. 
Anns  na  laithean  so  tha  uiread  ghuthan  ag 
eigheach  gu  h-ard,  ag  iarraidh  air  an  Eaglais 
a  creud  agus  a  teagasg  atharrachadh  a  reir 
bheachdan  speuradairean  agus  luchd-ealadhain, 
's  gur  maith  an  rud  e  guthan  ciallach  a  chluinn- 
tinn  air  an  taobh  eile,  a'  toirt  dearbhachd 
dhuinn  mu  na  nithean  sin  ris  a  bheil  na  h- 
eaglaisean  Prostanach  agus  Cleireachail  air 
an  acrachadh.  Labhair  Dia  o  shean  ris  na 
h-aithrichean  le  faidhean,  agus  le  abstoil, 
agus  tre  a  Mhac  ;  tha  am  Facal  sin  agus  am 
Foillseachadh  sin  againn  anns  a'  Bhiobull;  agus 
is  e  am  Facal  sin  an  solus  fior  agus  siorruidh. 

Anns  an  aireamh  mu  dheireadh  de'n  Raidh- 
eachmi  Shoisgeulack  gheibhear  seanchas  mu 
na  cuspairean  so,  An  tuil,  Soisgeul  na  Reite, 
Aiseirigh  Chriosd,  Iain  Calvin,  agus  cunntas 
leis  an  fhear-dheasachaidh,  an  t-Ollamh  Domh- 
null Mac  Gilleathain,  air  beatha  agus  riaghladh 
na  h-eaglais  anns  an  t-seachdamh  linn  deug, 
ffu    sonruichte    anns  a'   Ghaidhealtachd.     Bha 


na  h-amannan  ud  dorcha  ;  an  sluagh  aineolach 
agus  gun  sgoil,  ach  a  dh'  aindeoin  gu  robh 
gu  leoir  de  mhinistearan  anns  an  eaglais  Ath- 
leasaichte  nach  b'  fhearr  dad  na  na  seann 
sagartan,  bha  ministearan  soisgeulach  innte 
cuideachd,  agus  fuigheall  de  dhaoine  diadhaidh, 
air  chor  agus  nach  gabh  e  aicheadh  gur  e  an 
eaglais  Chleireachail  an  taois  a  ghoirtich  am 
meall  uile  ami  an  Albainn.  Bho  thus  a  toiseach- 
aidh  bha  gaol  aig  an  eaglais  Chleireachail  air 
»an  t-soisgeul  agus  air  solus  an  ionnsachaidh, 
agus  is  e  an  da  thiodhlac  sin  a  rinn  Albainn 
beaii'teach. 

Ministear  ur  Bharraidh 

Tha  ministear  air  dol  do  Bharraidh  mu 
dheireadh.  Air  a'  mhios  a  chaidh  seachad 
bha  an  t-Urramach  Iain  Mac  Dhughaill  air  a 
shuidheachadh  ann  le  Cleir  Uidhist,  oileanach 
6g  a  chriochnaich  ionnsachadh  an  Collaist 
na  Trianaid,  an  Glaschu,  bho  chionn  ghoirid. 
Gu  ma  maith  a  theid  dha  'n  a  obair  anns  an 
sgireachd  iomallach  ud,  ged  nach  abair  mi  gu 
bheil  mi  an  dochas  gu  meal  e  i  cho  fada  's 
a  mheal  Maighstir  Gilleasbuig  nach  maireann  i ! 

An  am  an  iasgaich  gu  sonruichte  tha  feum 
mor  air  ministear  soisgeulach  agus  ministear 
easgaidh  a  bhi  ann  am  Bagh  a'  Chaisteil,  is 
tha  moran  dhaoine  an  Eaglais  na  h-Alba 
taingeil  a  chluinntinn  gu  bheil  Barraidh  a' 
faotainn  ministear  og  laidir  mu  dheireadh. 
Ged  nach  'eil  moran  de  stoc  diithchasach  an 
eilein  'n  am  Prostanaich  bhitheadh  e  'n  a 
naire  mur  cuireadh  Eaglais  na  h-Alba  ministear 
thuca. 


Dochas 


FAILT  ort  a  Dhochais,  's  caomh  do  ghuth 
'N  trath  tha  mi  annis  trom, 
'S  tu  tigh'nn  mar  aingeal  's  aillidh  cruth 
Chur  m'anam  bochd  am  fonn. 

'Nuair  thiiirlinn  tuil  an  leir-sgrios  chruaidh 

Le  breitheanas  do'n  daoi, 
Thainig  do  theachdaireachd  le  baigh 

Am  beul  a  choluinn  chaoimh. 

'Nuair  thraoigh  an  tuil  gu'n  mhosgail  thu 

Air  faicinn  dhut  's  an  speur 
Am  bogha-frois  mar  choron  graidh, 

Samhl'  oirdheirc  gras  ar  De. 

Cha  d'thainig  caochladh  air  do  neart 

No  doille  air  do  shiiil, 
Thar  bheann  na  h-eachdraidh  chunnacas  leat 

Reul  lainnireach  na  h-iuil. 


B'  aon  thusa  de'n  a  choisir  naomh 

Bu  ghlormhor  guth  is  seirm, 
A  chuala  buachaillean  nan  treud 

Air  raontan  Bhetlehem. 

Is  urramach  thu  'measg  nam  feart, 

'S  tu  aon  de'n  chomhlan  ard, 
Oir  fhuair  thu  inbhe  mar  bu  dual 

Le  Creideamh  agus  Gradh. 

'S  binn  leam  do  ghealladh  's  mi  fo  sprochd 

An  lathair  Dhe  's  a  reachd  ; 
"  Ge  dearg  mar  sgarlaid  tha  do  lochd 

Is  gile  bhios  na'n  sneachd." 

'N  trath  thig  's  an  fheasgar  sgail  a'  bhais 
Bidh  thu  ri  m'  thaobh  le  buaidh 

'G  am  sheoladh  chum  an  dachaidh  aird 
'S  an  aros  neamhaidh  shuas. 

Leis  an  Ollamh  Gilleasbuig  Dbmhnullach. 


Air  8 


1934 


Obair  an  Spioraid  Naoimh 

'  Bheir  e  dhuibh  Comhfhurtair  eile,  a  chum  gu'm  hi  e  maille  ruibh  gu  brathy — Eoin.  xiv.  16. 


GED  gheibhear  am  facal  Comhfhurtair  air 
uisneachadh  cho  trie  ann  an  soisgeul  Eoin 
chan  'eil  sin  a'  ciallachadh  gur  e  priomh  obair 
an  Spioraid  Naoimh  comhf  hurtachd  a  thoirt  do 
chridheachan  tiirsach.  Tha  an  Spiorad  Naomh 
gun  teagamh  a'  toirt  comhfhurtachd  do  chridh- 
eachan leonte  ach  tha  e  a'  deanamh  moran  eile 
a  thuilleadh  air  sin. 

Tha  an  earrann  so  de  shoisgeul  Eoin  air  a 
leughadh  cho  trie  an  am  tinneis  agus  aig 
tiodhlacadh  nam  marbh  's  gu  bheil  daoine 
(gun  fhios  dhaibh  fein)  air  an  daingneaehadh 
uigh  ar  n-uigh  anns  a'  bheachd  gur  e  obair 
shonruiehte  a'  Chomhfhurtair  so  faighidinn  is 
furtachd  a  thoirt  do  luehd  a'  bhroin.  Sin  roinn 
d'a  obair  gun  teagamh,  ach  tha  an  Spiorad 
Naomh  a'  coimhhonadh  ministrealaehd  as 
farsuinge  na  sin  ;  ma  thig  e  gu  daoine  breoite 
le  leigheas  fo  a  sgiathan  thig  e  mar  an  ceudna 
gu  daoine  laidir  a  thoirt  dhaibh  claidheimh 
leis  an  teid  iad  a  maeh  a  dheanamh  comhraig 
ris  an  t-saoghal  agus  ris  an  diabhol. 

Anns  na  briathran  a  labhair  Criosd  mu'n 
Spiorad  Naomh  a  bha  teachd  do'n  t-saoghal 
cha  b'ann  air  a'  chomhfhurtaehd  a  bheireadh  e 
do  dhaoine  a  ehuir  e  cudthrom  ach  air  an  t- 
soillseachadh-inntinn  a  bheireadh  e  dhaibh  ; 
"  teagaisgidh  esan  dhuibh  na  h-uile  nithe  agus 
cuiridh  e  an  cuimhne  dhuibh  na  h-uile  nithe  a 
labhair  mise  ruibh  "  ;  "  ni  e  fianuis  mu  m' 
thimehioll-sa  "  ;  "  bheir  e  dearbh-shoilleir- 
eachd  do'n  t-saoghal  mu  pheacadh,  agus  mu 
fhireantaehd,  agus  mu  bhreitheanas." 

Do  dhaoine  a  tha  cheana  air  an  socruchadh 
air  an  deasgainnean  chan  e  fois  no  comhfhur- 
tachd a  tha  feumail  daibh,  ach  an-fhois  agus 
erathadh  a  dhiiisgeas  as  an  cadal  iad  agus  a 
dheai'bhas  orra  am  peaeadh  agus  an  cionta. 

Tha  feum  aig  muihntir  an  t-saoghail  air 
comhfhurtachd  gun  teagamh  ach  tha  feum 
na's  mo  aca  air  solus  do  shuilean  dall,  air  eud 
diadhaidh  do  chridheachan  meagh-bhlath,  agus 
air  eagal  breitheanais  do  ehoguisean  marbh. 
Sin  priomh  obair  an  Spioraid  Naoimh  anns  an 
eaglais  agus  anns  an  t-saoghal,  solus  a  thoirt 
do  na  doill  agus  beatha  a  thoirt  do  na  mairbh. 

(1)  Solus. — Is  spiorad  soluis  an  Comhfhurtair, 
a'  soillseachadh  inntinn  agus  coguis  an  duine 
anns  a  bheil  e  ag  oibreachadh  ;  a'  nochdadh 
dha  nithean  air  nach  ruig  an  inntinn  nadurra. 
Tha  iadsan  a  tha  fo  theagasg  an  Spioraid 
Naoimh  a'  fas  gach  la  ann  an  eolas  spioradail. 


Bha  eadhon  na  h-abstoil  gu  maith  fada  air  an 
ais  ann  an  tuigse  spioradail  an  uair  a  dhealaich 
Criosd  riu,  ach  an  uair  a  thainig  an  Spiorad 
Naomh  thuca  mheudaich  iad  ann  an  tuigse 
agus  ann  an  eolas  spioradail  gus  mu  dheireadh 
am  faodteadh  guth  nan  abstol  a  ghabhail  mar 
fhacal  o  Dhia.  Rainig  Eoin  airde  gliocais  agus 
spioradalaehd  a  chuir  ionghnadh  air  an  t- 
saoghal,  ach  cha  b'e  fuil  no  feoil  a  theagaisg 
no  dh'  fhoillsich  na  nithean  sin  dha  ach  an 
Spiorad  Naomh.  Deich  bliadhna  fiehead  an 
deidh  la  na  Caingis  bha  a'  ehuid  sin  de  na 
h-abstoil  a  bha  beo  moran  moran  na  bu  spiorad- 
aile  'n  an  inntinn  agus  'n  am  beachdan  na 
bha  iad  an  uair  a  bha  Criosd  maille  riu  ;  fo 
theagasg  an  Spioraid  dh  'fhoillsicheadh  dhaibh 
nithean  a  bha  foluiehte  bhuapa  roimh  sin  ; 
threoraich  e  iad  a  steaeh  do'n  fhirinn,  is  rinn 
an  fhirinn  saor  iad. 

Tha  an  Comhfhurtair  so,  an  Spiorad  Naomh, 
a'  deanamh  ann  an  daoine  eile  an  diugh 
fhathast  a'  cheart  ni  a  rinn  e  anns  na  h-abstoil  ; 
tha  e  a'  nochdadh  dhaibh  gloir  Chriosd  agus 
riiintean  an  Athar.  Is  e  obair  an  Spioraid 
Naoimh  an  sluagh  a  thagh  Dia  a  thoirt  a 
steaeh  do  thir  a'  gheallaidh  agus  an  suilean 
fhosgladh  chum  gu'm  faic  agus  gu'n  tuig  iad 
maise  agus  lanachd  na  h-oighreachd  a  bhuineas 
dhaibh  ann  an  Criosd.  Iadsan,  ma  ta,  a 
chumas  iad  fein  ann  an  companas  an  Spioraid 
Naoimh,  gluaisidh  iad  anns  an  t-solus,  agus 
fasaidh  an  solus  a  tha  aca  na's  mo  agus  na's 
mo  gus  am  faodar  a  radh  nach  'eil  dorchadas 
annta. 

Imich  's  an  t-soills'  !   's  ge  doirbh  do  shligh' 
Soilleir  bidh  i  mar  ghrein  ; 
Oir  Dia,  troimh  ghras,  ni  tamh  ad'  chridh' , 
An  Dia  is  soills'  efein. 

Ach  eha  dean  Dia  tamh  ann  an  cridhe 
salach.  Is  e  aite  a  thaimh-san  an  cridhe  glan  ; 
agus  is  e  an  ci-idhe  glan  an  Cridhe  a  tha  briste 
le  aithreachas  ach  a  tha  air  a  thoirt  slan  do 
Chriosd  ann  an  gaol.  Is  e  an  gaol  sin  a  thilgeas 
a  maeh  a  ex'idhe  mhic  an  duine  na  peaeaidhean 
a  ehuireadh  campar  air  an  Spiorad  Naomh. 

(2)  Cumhachd. — Is  spiorad  cumhachd  an 
Comhfhurtair.  Neartaichidh  e  daoine  a  tha 
meata  gu  nadurra  gi  bhi  'n  an  deagh  shaigh- 
dearan  do  losa  Criosd.  Tha  e  a'  seasamh  ri 
taobh  sluagh  Dhe  gu  bhi  'g  am  misneachadh 
agus  'g  am  brosnuchadh  anns  a'  chath.     Chan 

'eil  e  ceart  dhuinn  a  bhi  a'  smuaineachadh  air 
mar  nach  robh  ann  ach  Neach  a  bhios  a' 
leigheas  leon  na  feadhnach  a  thuiteas,  no  a' 
siabadh  dheur  air  falbh  bho  aodann  na  feadh- 
nach nach  teid  idir  air  adhart  ach  a  shuidheas 
sios  a'  caoineadh  ri  aghaidh  a'  chatha  ;  is 
gaisgeach  treun  an  Comhfhurtair,  agus  is  e  a 
phriomh  obair  spiorad  na  gaisgealachd  a  chur 
ann  an  cridheachan  chreidmheach  chum  eagal 
is  gealtachd  a  chur  a  mach  asda,  a  chum  agus 
nach  bi  eagal  sam  bith  orra  ach  a  mhain  eagal 
Dhe. 

"  Gheibh  sibh  cumhachd  "  ;  tha  eachdraidh 
na  h-eaglais  uile  gu  leir  a'  dearbhadh  gu  bheil 
am  facal  sin  fior.  Roimh  la  na  Caingis  chaill 
na  h-abstoil  am  misneach,  is  theab  iad  dealach- 
adh  ri  cheile,  ach  an  uair  a  thainig  an  Comh- 
fhurtair 'g  an  ionnsuidh — an  gaisgeach  iir — 
dh'  fhalbh  an  t-eagal  is  chaidh  iad  a  mach  gu 
neo-sgathach  a  shearmonachadh  soisgeul  na  h- 
aiseirigh,  a  dh'  aindeoin  ciod  a  theireadh 
Sadusaich  no  daoine  saoghalta.  Cha  b'  ann 
'n  an  neart  fein  no  le  an  gliocas  fein  a  rinn  iad 
sin  ach  ann  an  cumhachd  an  Spioraid  Naoimh. 
Cha  mho  a  b'  ann  le  am  briathran-san  no  le 
an  talantan-san  a  bha  na  miltean  air  an  iom- 
pachadh  ach  le  cumhachd  an  Spioraid  cheudna. 
"  Car  son  a  tha  iongantas  oirbh,"  arsa  Peadar, 
"  no  car  son  a  tha  sibh  a'  geur-amharc  oirnne 
mar  gu'm  b'ann  le  ar  cumhachd  no  le  ar 
diadhaidheachd  fein  a  thug  sinn  air  an  duine 
coiseachd.  " 

Cha  b'e  cumhachd  no  gliocas  nan  abstol  a 


chuir  an  eaglais  air  chois,  no  chuir  an  saoghal 
bun  OS  cionn  anns  a'  cheud  linn,  ach  cumhachd 
an  Spioraid  Naoimh.  "  Shuidhich  mise,"  arsa 
Pol,  "  dh'  uisgich  Apollos,  ach  is  e  Dia  a  thug 
am  fas."  Bu  mhaith  an  searmonaiche  Mac 
Cheyne,  searmonaiche  a  bha  air  a  lionadh  le 
cumhachd  na  diadhaidheachd,  ach  thubhairt 
Mac  Cheyne  nach  b'  aithne  dha  'n  a  fhiosra- 
chadh  uile  aon  anam  a  bha  air  iompachadh  le 
a  bhriathran-san  ;  bha  iad  uile  air  an  diisgadh 
le  facal  air  chor-eigin  de'n  Scriobtur  a  thainig 
thuca  le  cumhachd  an  Spioraid  Naoimh. 

Tha  anail  Spiorad  Dhe  nam  feart 
'Cur  soillse  air  fhacal  naomh. 

Cha  bu  choir  dhuinn,  ma  ta,  a  bhi  a'  cumh- 
annachadh  obair  an  Spioraid  Naoimh,  no  a 
bhi  saoilsinn  nach  'eil  feum  againn  air  gus  an 
tig  la  na  trioblaid  ;  tha  feum  againn  air  gach 
la  d'  ar  beatha,  co  dhiu  a  tha  sinn  aoibhneach 
no  tiirsach  ;  tha  feum  againn  air  anns  a' 
Chogadh  Naomh. 

A  Spioraid  Dhe,  o  chian  a  ghluais 
Air  aghaidh  dhorch'  nan  uisge  fas, 
Thig  'nuair  a  bhios  ar  cridhe  fuar. 
Is  duisg  ar  n-aigne  suas  le  d'  ghras. 

'Se  's  ainm  duit  Neart  is  Sith  le  cheil' 
Cumhachd  gun  chrich,  is  Gradh  ro  naomh  ; 
Do  shamhladh  doinionn  gharg  nan  speur' 
Is  taladh  seimh  a'  chalmain  chaoimh. 

Na  muchamaid  do  shoillse  ghrinn 
Ar  n-anma  gluais  le  d'anail  chaoimh  ; 
O  teagaisg  agus  treoraich  sinn, 
A  Chomlifhurtair,  a  Spioraid  Naoimh  ! 


Domhnull  Iain  Mhic  Dhughaill 


Le  Aonghas  Mac  Eanruig 


FOIRFEACH  eile  agus  duine  coir.  Bha 
e  tur  eadar-dhealaichte  'n  a  dhoighean 
is  'n  a  bheachdan  o  Ghill-easbuig  Camshron 
air  an  tug  mi  iomradh  cheana,  ach  bha  e 
diadhaidh,  stolda,  agus  daonnan  deonach  air 
cuideachadh  le  a  choimhearsnach  a  bhiodh 
air  ais  an  slainte  no  an  crannchur. 

Bha  e  mor,  foghainteach  am  pearsa,  agus 
cheannsaicheadh  e  each  cunnartach  cho  math 
ri  neach  a  bha  anns  an  sgireachd.  Le  crann- 
treabhaidh  no  speal,  bha  e  comharraichte  air 
son  a  sgil  agus  a  shiiird,  agus  bu  tuathanach 
tuigseach  e  ann  an  amharc  an  deidh  chruidh 
is  chaorach. 

Mar  a  b'  airde  dh'  eirich  e  an  sonas  saoghalta 
is  ann  bu  dliiithe  thathaich  e  ris  an  Eaglais 
agus  ri  a  h-oidhirpean  air  rioghachd  an  t-soluis 
a  dheanamh  aithnichte  do  'n  phobull.  Fhuair 
e  a  ghintinn  is  a  thogail  an  Eaglais  na  h-Alba 
agus  b'  ann  innte  a  rinn  e  follaiseach  a  mhiann 
is  a  thogradh  air  obair  chubhaidh  a  dheanamh 
as  leth  an  Fhir-shaoraidh. 


Chaith  e  na  h-uiread  de  oige  air  a'  Ghall- 
dachd,  a'  saothrachadh  am  measg  thuathanach, 
ach,  an  uair  a  bha  e  fathasd  'n  a  dhuine  6g, 
thill  e  gu  tir  a  dhiithchais.  Cha  do  chuir  e 
cul  ris  an  fhearann,  agus,  gu  h-ealamh,  ghabh 
e  baile  beag.  B'  ann  an  so  a  thoisich  e  air  e 
fein  a  leigeadh  ris  mar  charaid  dileas  do  'n 
mhinistear  agus  do'n  chomhthional.  An  uair 
a  thainig  feum  air  foirfeach  chaidh  esan 
a  thaghadh  gu  h-aon-ghuthach,  cha  b'  ann  a 
chionn  gu'n  robh  e  labhar  aig  connneamhan, 
ach  do  bhrigh  gu'n  robh  e  fo  dheagh  theisteas 
agus  gu'n  robh  a  chridhe  uile  an  Eaglais  na 
h-Alba. 

Chaidh  e  mu  dheas,  e  fein  's  a  theaghlach, 
an  uair  a  thainig  an  fheadhainn  bu  shine 
dhiubh  gu  inbhe  oibre.  Cha  d'fhag  e  a  dhil- 
seachd  do'n  Eaglais  'na  dheidh,  agus  cha 
robh  e  fada  air  a'  Ghalldachd  an  uair  a  fhuair- 
eadh  cathair  dha  air  seisean  a'  chomh-thionail 
ris  an  do  cheangail  e  e  fein.  Dh'  eirich  gu'n 
robh    beagan    iorghaill    eadar    am    ministear 

agus  cuid  de  na  foirfich  mu  thimchioll  air 
fear-chur-am-mach  nan  Salm,  a  bha  sireadh 
tuillidh  iighdarrais  na  bhuineadh  d'a  dhi-euchd. 
Chunnaic  Domhnull  gu  grad  gu'n  robh  am 
pears-eaglais  a'  fulang  ana  -  cothrom  ;  agus, 
ged  nach  bu  toigh  leis  a  bhi  ro-dhana  is  gun 
ann  ach  coigreach,  thug  e  gach  cuideachadh 
a  bha  'n  a  chomas  do  'n  taobh  a  roghnaich  e. 
Mu'n  d'thainig  ceann  se  miosan,  bha  sith 
agus  tomhas  de  charantas  eadar  a'  mhuinntir 
a  bha  cho  fada  thar  a  cheile.  Chiim  e  an 
"  tuath  's  an  tighearn,"  agus  cha  robh  neach 
anns  a'  chomh-thional  a  b'airde  am  meas  na 
e,  oir  bha  a  chainnt,  a  ghiiilan,  is  aidmheil  uile 
coltach  ri  cheile. 

Cha  robh  e  deidheil  air  deasbud  no  clil- 
chaineadh  ;  ach,  an  uair  a  dh'  eireadh  shuas 
air,  bheireadh  e  achmhasan  freagarrach  do 
dhream  sam  bith  a  labhradh  gu  suarach  mu 
a  chreideamh  no  mu  'n  eaglais  do'n  d'thug 
e  speis.  Cha  robh  e  an  Eaglais  Shaoir  ach 
ainheamh  riamh,  gidheadh  cha  chluinnte 
latha  's  a'  bhliadhna  e  ag  radh  dad  cearr  mu 
a  timchioll  no  mu  thimchioll  a  luchd-dreuchd. 
Thogadh  e  an  ionad  's  an  robh  argumaidean 
gle  mhinig  eadar  na  "  Saoir  agus  na  Daoir," 
ach  chuir  e  a  Dhia  eadar  e  agus  a  leithid  de 
chonaltradh,  agus  cha  do  chaill  ach  bhuidhinn 
e  cliii  air  a  thailleamh  sin.  Anns  a'  Ghalldachd 
lean  e  an  ceart  chleachdadh,  agus  cha  chualas 
riamh  gu'n  robh  e  buaireasach  am  measg 
mhuinntir  ris  nach  b'  urrainn  dha  aontachadh 
a  thaobh  beachdan. 

B'iomadh  gniomh  math  a  rinn  e  gun  fhios 
do  neach  eile  agus  gun  fhiughair  ri  dioladh 
no  urram  an  cruth  sam  bith.  An  uair  a 
chaochail  am  boireannach  bochd  ud  a  bha 
fuireach  leatha  fein,  cha  robh  duine  rachadh 
'ga  cur  fo  'n  talamh  chionn  bha  i  gun  charaid 
agus  bha  an  t-am  trang.  Chuir  Domhnull 
gasda — bha  e  an  trein  a  neirt  aig  an  am — 
each  an  cairt,  thog  e  a'  chiste-laidhe  a  stigh 
innte,  agus  gun  duine  ach  e  fein,  dh'  fhalbh 
e  chum  a'  chlaidh  a  bha  se  mile  uaith.  Le 
paigheadh  air  a  shon,  fhuair  e  cuid-eigin  a 
rinn  comhnadh  leis  anns  an  tiodhlacadh  a 
ghiiilan  am  mach.  Bha  iomadh  foirfeach 
anns  a'  choimhearsnachd  's  an  do  shiubhail 
Anna  Chaluim,  ach  b'  esan  'n  a  aonar  a  chun- 


naic freagarrach  a  cumail  o  lamhan  fhir-nam- 
bochd  'n  a  turus  deireannach  chum  na  cill. 
Bosd  no  molt  cha  do  nochd  e  air  son  a'  ghniomh 
iochdmhoir. 

Uair  eile,  bha  aon  de  theaghlaichean  an 
leth-thir  air  am  fiosrachadh  le  fiabhrus  agus 
bha  an  obair-earraich  aca  air  tuiteam  fada 
an  deidh  -  laimhe.  Thug  ar  caraid  a  mach 
a  sheisreach  agus  thug  e  da  latha  dhaibh  air 
treabhadh,  ni  a  leig  gu  math  air  an  aghaidh 
iad,  agus  cha  d'fhuiling  iad  moran  call. 

Thoiream  tarruing,  cuideachd,  air  turus 
anns  an  do  chuir  e  a  gheurad  intinn  agus  a 
bhuadhan  spioradail  gu  deagh  bhuil  ann  a 
bhi  cuideachadh  le  oganach  araid  a  bha  ag 
ionnsachadh  na  ministrealachd.  Bha  an 
gille  so  's  a  chrannaig  aon  latha  beagan 
an  deidh  dha  teachd  do'n  sgireachd  agus  chaill 
e  a  thapadh  cho  luath  's  a  thoisich  e  air  a' 
cheud  iirnuigh.  Thuit  e  an  laigsinn  air  an 
iirlar,  agus  chaidh  Domhnull  gu  grad  'ga 
thogail.  Thug  e  uisge  dha  agus  chuir  e  an 
aite-suidhe  socrach  e.  An  sin  chum  e  air 
an  iirnuigh  far  an  do  sguir  am  fear  eile,  agus, 
air  a'  mhodh  cheudna,  an  t-seirbhis  uile  gus 
an  d'thainig  an  t-am  gu  sgaoileadh.  Bha 
iongantas  air  an  t-sluagh  gu'n  d'fhuair  e  air 
adhart  cho  math  ;  oir,  ged  chuala  cuid  dhiubh 
e  ri  urnuigh  aig  tiodhlacadh  agus  leaba- 
thinneis,  cha  robh  fiughair  aig  gin  dhiubh 
gu'n  gabhadh  e  seirbhis  fhoUaiseach  os  laimh. 

Dh'fhalbh  e  o  cheann  fhada  air  slighe  nan 
uile  bheo.  Dh'fhag  e  cuimhneachain  lurach 
'n  a  dheidh,  oir  cha  mhor  do  'm  b'  aithne  e 
leis  nach  bu  toil  e.  Bha  chliii  air  feadh  na 
diithcha  uile  anns  gach  aite  's  an  do  rinn  e 
tuineachadh.  Bha  a  bhean  agus  a  theaghlach 
deidheil  air  Eaglais  na  h-Alba.  Bha  coigear 
bhraithean  aige,  agus  cha  robh  gin  dhiubh 
nach  robh  'n  a  fhoirfeach  mar  a  bha  e  fein. 

Leughaidh  sinn  mu  fheadhainn  a  tha  comh- 
arraichte  air  son  diadhachd,  gu  h-araidh  a' 
ghne  sin  dhith  a  tha  co-sheasamh  an  ladai-nas 
cainnte.  Ma's  e  fior  dhiadhachd  cobhair  a 
dheanamh  air  an  lag  agus  neach  'g  a  chumail 
fein  gun  lochd  o'n  t-saoghal,  an  sin  deiream 
le  dearbhachd  gu  'n  robh  Domhnull,  mo  charaid, 
airidh  air  a  bhi  air  a  mheas  mar  fhear  aig  an 
robh  i  am  pailteas. 


"  Molamaid  daoine  ainmeil  " 


AM  measg  nan  daoine  ainmeil  as  airidh  air 
am  moladh  tha  mi  a'  cunntas  ludas  Mac- 
cabeus ;  duine  a  dh'  fhaodar  a  choimeas  ri 
Raibeart  Bruce  no  ri  Uilleam  Wallace  a  thaobh 
gaol-diithcha,  agus  ri  Cargill  no  Peden  a  thaobh 
eud  diadhaidh. 

Mu   ochd    fichead   bliadhna   roimh    theachd 
Chriosd  dh'  f heuch  an  righ  Greugach,  Antiochus 


Epiphanes,  ri  tir  Israeli  uile  a  thoirt  fo  chis  agus 
an  creideamh  ludhach  a  chur  as.  Cha  robh  ann 
an  Antiochus  ach  diii  nam  fear.  Bha  e  na  b' 
uaibhriche  na  Alastair  Uaibhreach  fhein,  agus 
cha  riaraicheadh  rud  a  bu  lugha  e  na  gu  'm 
biodh  an  saoghal  uile  'na  aon  iompaireachd,  de 
'n  aon  chanain  agus  de  'n  a-on  chreideamh.  Bha 
fuath  aige  do  na  h-Iudhaich,  ach  bha  fuath  a  bu 

mhotha  aige  do  chreideamh  nan  ludhach, 
aoradh  lehobhah  ;  oir  chunnaic  e  gu  maith  gur 
e  so  a'  bhann  a  bha  'g  an  cumail  daingean  is 
seasmhach  mar  rioghachd.  Bhris  e  ballachan 
lerusaleim,  loisg  e  a  geatachan,  agus  thruaill  e 
an  teampull  ;  agus  los  an  tuilleadh  tamailt  a 
chur  air  muinntir  a'  bhaile  chuir  e  suas  iomhaigh 
ann  an  ciiirt  an  teampuill  agus  dh'  iobair  e  muc 
air  an  altair.  Bha  cuid  de  na  h-Iudhaich  a  bha 
cho  trailleil  's  nach  do  chuir  iad  'na  aghaidh  ; 
air  ghaol  a  bhi  air  an  taobh  laidir  agus  air  ghaol 
buannachd,  ghabh  iad  ri  lagh  Antiochuis  agus 
liib  iad  an  glun  do  na  diathan  a  thug  e  dhaibh. 
Ach  bha  a'  mhor-chuideachd  na  bu  dilse  do 
chreideamh  an  aithrichean  na  gu  'n  treigeadh 
iad  e  air  ordugh  righ  no  sagairt  ;  b'  fhearr  leo 
am  bas  fhulang  seach  toibheum  a  thoirt  do 
lehobhah.  Tha  e  air  a  radh  gur  ann  anns  na 
laithean  deuchainneach  ud  a  rinneadh  Salm 
Ixxix  agus  Salm  Ixxiv. 

"  A  Dhe,  thainig  na  cinnich  a  steach  do  d' 
oighreachd  ;  thruaill  iad  do  theampull 
naomh  ;  dh'  fhag  iad  Jerusalem  'na  carn- 
aibh.  Thug  iad  cuirp  do  sheirbhiseach  mar 
bhiadh  do  eun-laith  nan  speur,  feoil  do 
naomh  do  fhiadh-bheathaichean  na  talm- 
hainn.     Cuidich  leinn,  a  Dhe  ar  slainte." 

Geur-leanmhuinn  eagallach 

Bha  saighdearan  an  righ  air  an  cur  a  mach 
air  feadh  na  duthcha,  a  thoirt  air  an  t-sluagh 
iobradh  a  reir  gnaths  nan  cinneach,  agus  a  chur 
an  sas  na  feadhnach  nach  tugadh  iimhlachd  d' 
a  reachd.  Bha  na  sionagogan  air  an  dunadh, 
leabhraichean  an  lagha  air  an  losgadh,  agus 
ainm  lehobhah  air  a  thoirmeasg.  Ged  bha 
gairdean  feola  na  diithcha  cho  lag  agus  nach  b' 
urrainn  dhi  cuibhrichean  Epiphaneis  a  thilgeil 
dhith,  dhuisg  a'  gheur-leanmhuinn  agus  an 
lamhachas-laidir  a  bha  e  a'  deanamh  orra 
spiorad  an  t-sluaigh  ;  is  bha  iad  deas  gu  buille 
a  thoirt  air  son  an  saorsa  agus  air  son  an  creid- 
imh,  ged  b'e  am  bas  bu  deireadh  dha.  Mar 
ann  an  laithean  nam  breitheamhnan  thog  Dia 
suas  gaisgeach  air  an  ceann,  agus  cha  luaithe 
nochd  e  e  fein  na  bha  na  ceudan  air  a  chul. 

Ann  am  baile  beag  a  tha  siar  air  Jerusalem 
bha  sagart  diadhaidh  d'  am  b'  ainm  Mattathias. 
Bha  coignear  mhac  aige  ;  agus  tha  e  coltach 
gur  h-e  cruas  nan  amannan  ud  a  thug  air  Jeru- 
salem fhagail  agus  fasgadh  a  ghabhail  far  am 
biodh  cothrom  aige  air  aoradh  a  dheanamh  do 
Dhia  ann  an  sith.  Ach  bha  coin-shiubhail  an 
righ  air  a  lorg  agus  fhuair  iad  greim  air.  Dh' 
fheuch  iad  an  toiseach  brosgul  ris  ;  thubhairt 
iad  gu  robh  meas  aig  an  t-sluagh  air  agus  gu  'n 
tugadh  iad  geill  do  ordugh  an  righ  na  'n  tugadh 
esan  eisiomplair  dhaibh  agus  na  'n  iobradh  e  a 
reir  gnaths  nan  cinneach.  Fhreagair  an  sagart 
gu  'm  b'  fhearr  leis  am  bas  seach  a  lamhan  a 


thruailleadh  le  h-iobairtean  nan  cinneach. 
Ghabh  ludhach  leibideach  a  bha  lathair  an 
cothrom  so  air  gean-maith  a  chosnadh  dha  fein 
o  phrionnsa  an  t-saoghail,  is  thubhairt  e  gu 
trailleil  gu  'n  tairgeadh  esan  an  iobairt.  Las 
corruich  an  t-sagart  ;  bhuail  e  an  t-Iudhach 
agus  teachdaire  an  righ  agus  mharbh  e  iad,  agus 
leag  e  sios  an  t-altair.  Agus  ghlaodh  e  le  guth 
ard  "  ladsan  a  tha  eudmhor  air  taobh  an  Tigh- 
earna  agus  leis  an  aill  a  lagh  a  ghleidheadh, 
leanadh  iad  mise."  Ach  ged  is  e  Mattathias  a 
thug  gairm  do  'n  duthaich  eirigh  an  aghaidh  an 
fhir-sharuchaidh  is  e  a  mhic  a  ghiiilain  uallach 
is  teas  an  latha.  B'e  an  earail  mu  dheireadh  a 
thug  e  dhaibh  : 

"  Bithibh  eudmhor  air  son  an  lagha  agus  thoir- 
ibh  seachad  'ur  beatha  air  son  cumhnant  'ur 
n-aithrichean.  Cuimhnichibh na  gniomharan 
a  rinn  'ur  n-aithrichean  'n  an  laithean, 
Abraham,  is  Joseph,  is  Caleb,  is  Daibhidh,  is 
Elias,  is  Daniel.  Na  biodh  eagal  oirbh  roimh 
bhriathran  duine,  agus  teagaisgeadh  na 
ginealaich  a  dh'  fhalbh  dhuibh,  nach  cuirear 
gu  h-amhluadh  neach  a  chuireas  earbsa  ann 
an  Dia.  Bithibh  treun,  a  mhaca,  agus  noch- 
daibh  'ur  duinealas  air  taobh  an  lagha.  Tha 
fios  agam  gur  duine  mo  mhac  Simeon  aig  a 
bheil  comhairle  ghlic  ;  eisdibh  ris-san  daon- 
nan;  bidh  e  mar  athair  dhuibh.  Agusathaobh 
ludais,  o  'oige  bha  e  laidir  is  treun  :  biodh 
esan  'na  cheannard  dhuibh  agus  cuireadh  e  cath 
as  leth  a  shluaigh.  Mar  sin  bheannaich 
Mattathias  a  mhic  agus  thugadh  e  gu  'aith- 
richean."    (I  Maccab.  2.) 

Coignear  Ghaisgeach 

Cha  mhor  theaghlaichean  riamh  anns  an  robh 
coignear  mhac  cho  gaisgeil  ri  clann  Mhattathias, 
ach  ged  bha  an  teaghlach  gun  diu  idir  be  Judas 
an  roghainn.  Rinn  iad  uile  seirbhis  dhileas  d' 
an  duthaich  ;  a'  gabhail  na  stiiirach  fear  as 
deidh  fir. 

Chunnaic  athair  gu  robh  ceann  maith  is 
cridhe  gaisgeil  aig  Judas  ;  is  e  sin  a  thug  air 
iarraidh  air  each  an  toiseach  a  thoirt  dha,  ged 
nach  b'e  bu  shine.  Bha  e  'na  shaighdear 
ainmeil  agus  'na  chommandair  sonruichte,  mar 
a  dh'  fhaodar  a  thuigsinn  o'n  ainm  a  thug  a 
dhaoine  fein  air,  am  Farachan,  a  chionn  gu  robh 
a  bhuillean  cho  trom  air  a  naimhdean.  Cha 
robh  aige  ach  aireamh  bheag  dhaoine,  ach  uair 
is  uair  chuir  e  ruaig  air  armailtean  nan  coim- 
heach. 

'Na  ghniomharan  bha  e  mar  leoghann  agus 
mar  chuilean  leoghainn  ag  iarraidh  cobh- 
artaich.  Rinn  e  moran  righrean  doilghio- 
sach  agus  thug  e  gairdeachas  do  Jacob  le 
ghniomharan  ;  agus  bidh  ainm  beannaichte 
gu  brath.  Chaidh  fuaim  euchdan  air  feadh 
an  domhain  agus  thuit  eagal  air  na  riogh- 
achdan  mu  'n  cuairt." 

Ged  bha  e  cho  seolta  ri  De  Uet  cha  b'  ami  le 
seoltachd  a  fhuair  e  buaidh  daonnan  ach  le 
cudthrom  is  braise  nam  buillean  a  bha  e  toirt 
seachad.  ■  Cha  b'  aithne  dha  eagal,  agus  cha 
d'  thug  e  riamh  a  chiil  do  'n  namhaid  ged  bhiodh 
fiehead  duine  aca  mu  choinneamh  an  aon  duine 
a  bha  leis-san.  Bha  an  namhaid  aon  uair  cho 
lionmhor  agus  gu  'n  do  chomhaii-hch  a  dhaoine 
fein  dha  gun  aghaidh  a  thoirt  dhaibh.  Fhreag- 
air  am  Farachan, 

"  Chan  ann  o  lionmhoireachd  feachd  a  thig 
buaidh  an  cogadh  :  thig  neart  o  neamh. 
Tha  sinn  a'  cogadh  a  dhion  ar  beatha  is  ar 
laghannan.  Uime  sin  sgriosaidh  an  Tigh- 
earna  iad,  agus  air  bhur  son-sa  na  biodh 
eagal  oirbh  romhpa." 

An  leoghann  gharg 

Chuireadh  am  blar,  is  chuir  ludas  agus  a 
dhaoine  teicheadh  air  feachd  an  righ.  Uair 
eile  rinn  an  namhaid  cho  cinnteach  gu  rachadh 
an  latha  leo  's  gu'n  d'  iarr  iad  air  ceannaichean 
a  bhi  dliith  chum  gun  reiceadh  iad  riii  mar 
thraillean  na  priosanaich  a  ghlacadh  iad.  Ach 
fhuair  iad  briseadh-dtiil  ;  rinn  am  Farachan 
liodairt  orra  nach  d'  fhuair  iad  riamh  a  leithid. 
Thamailtaich  e  arm  Shiria  gu  buileach,  agus  ged 
chuireadh  na  commandairean  a  bu  sheolta  'na 
aghaidh  thug  e  diilain  dhaibh  fad  she  bliadhna. 
An  uair  a  chuimhnichear  nach  e  mhain  gu  robh 
uile  chumhachd  Shiria  'na  aghaidh  ach  mar  an 
ceudna  na  Philistich,  na  h-Edomaich,  agus  na 
Moabaich,  coimhearsnaich  aig  an  robh  seann 
ghamhlas  do  Israel,  feumar  aideachadh  gu  'm 
b'  airidh  ludas  air  an  ainm  a  thug  iad  air,  an 
uair  a  chum  e  riutha  se  bliadhna.  Ach  bha 
feachd  Shiria  ro  lionmhor,  agus  ged  rinn  am 
Farachan  tanachadh  maith  orra  bha  e  na  b' 
fhasa  dhaibh-san  na  bealaich  a  lionadh  na  bha 
e  dha-san,  agus  mu  dheireadh  fhuair  iad  a' 
chuid  a  b'  fhearr  dheth.     Anns  a'  bhlar  anns  an 


do  thuit  e  cha  robh  aige  ach  ochd  ceud  duine 
ged  bha  fiehead  mile  saighdear-coise  is  da  mhile 
saighdear-eich  'na  aghaidh.  Chomhairlich  a 
dhaoine  dha  teicheadh  ach  fhreagair  e, 

"  Nar  leigeadh  Dia  gu  'n  deanainn  an  ni  sin 
no  gu'n  teichinn  romhpa.  Ma  tha  ar  n- 
uair  air  teachd,  rachamaid  an  coinneamh 
a'  bhais  gu  duineil  as  leth  ar  diithcha  agus 
na  cuireamaid  smal  air  ar  n-onoir." 

Bha  am  blar  fuilteach  ;  mharbhadh  moran 
air  gach  taobh.  Mharbhadh  ludas  Maccabeus, 
is  theich  an  t-iarmad  beag  d'a  dhaoine. 

Agus  rinn  Israel  uile  caoidh  air  a  shon  ; 
rinn  iad  bron  re  mhoran  laithean,  ag  radh, 
Thuit  an  duine  treun  a  thug  saorsa  do 
Israel.  An  deidk  a  bhais  thbisich  na  h- 
aingidk  air  an  cinn  a  chur  a  mack  ann  an  uile 
chriochan  Israeil." 

Ged  dh'  fhairtlich  air  ludas  saorsa  a  chosnadh 
d'a  dhiithaich,  no  cuing  nan  cinneach  a  thil- 
geadh  dhith  gu  buileach,  choisinn  e  saorsa  dhi 
ann  an  nithean  spioradail  agus  lean  an  sluagh 
ri  lagh  Mhaois  agus  ri  creideamh  an  aithrichean. 
Ghabh  fear  d'a  bhraithrean  aite  an  Fharachain 
agus  lean  na  Maccabeaich  air  an  aghaidh  fad 
iomadh  bliadhna,  a'  tagradh  cothroin  is  ceartas 
d'  an  dtithaich. 

Am  measg  maithean  an  t-saoghail  uile  gu 
leir  chan  'eil  fear  eile  as  airidh  air  cliii  as  airde 
na  ludas  Maccabeus.  Ann  an  eud  faodar  a 
choimeas  ri  Eliah  no  ri  Eoin  a'  Bhaistidh  ;  ann 
an  treine  ri  Samson  no  ri  Saul  ;  ann  an  diadh- 
aidheachd  ri  Abraham  no  ri  Heseciah  ;  agus 
ann  an  gaol-diithcha  ri  Gideon  no  ri  Deborah. 
Cha  b'  ann  air  ghaol  gloir  a  chosnadh  dha  fhein 
a  dh'  eirich  e  an  aghaidh  an  f  hir-sharuchaidh  ach 
air  ghaol  saorsa  a  chosnadh  d'a  dhiithaich  agus 
creideamh  nan  aithrichean  a  ghleidheadh  gun 
truailleadh.  Fior  cheatharnach  agus  f  ior  dhuin- 
uasal  ;  saighdear  treun  ann  an  cogadh  naomh. 


Ciod  a  tha  maith  ? 


BHO  thoiseach  an  t-saoghail  bha  a'  cheist  so 
air  bilean  dhaoine,  agus  bithidh  i  air  am 
bilean  gu  brath  :  Ciod  leis  an  tig  sinn  an  lathair 
an  Ti  as  airde  ? 

Anns  na  laithean  deireannach  so  agus  fo 
theagasg  an  t-soisgeil  tha  fhios  againn  uile  gu 
maith  ciod  a  tha  Dia  ag  iarraidh  oirnn  agus 
ciod  leis  an  tig  sinn  'na  lathair,  co  dhiu  a  tha 
sinn  a'  tighinn  thuige  mar  sin  no  nach  'eil. 
Ach  ann  an  6g-mhaduinn  an  t-saoghail  cha 
robh  an  t-eolas  sin  aig  ar  n-aithrichean.  Chan 
ann  a  dh'  aon  bhoillsgeadh  a  thainig  solus  na 
Firinn  ach  uigh  ar  n-uigh,  aithne  air  aithne, 
riaghailt  air  riaghailt,  beagan  an  so,  beagan  an 
sud.     Labhair  Dia  o  shean  an  iomadh  earrainn 


agus  air  iomadh  doigh  m'  an  do  labhair  e  le  a 
Mhac. 

Ged  dh'  fhaodas  an  creideamh  a  bha  aig  na 
h-Iudhaich  mu  Dhia  agus  mu  dhiadhaidheachd 
ann  an  toiseach  an  eachdraidh  a  bhi  leanabail 
'n  ar  siiilean-ne  is  e  an  creideamh  sin  a'  ghucag 
as  an  d'  thainig  an  creideamh  Criosduidh  ann 
an  lanachd  na  h-aimsir  ;  am  brat-speilidh  anns 
an  robh  an  soisgeul  paisgte.  An  uair  a  bha 
daoine  a'  tairgsinn  tharbh  is  reitheachan  do 
Dhia  air  ghaol  a  bhi  reidh  ris  agus  a  thoileach- 
adh,  air  neo  a'  toirt  toradh  an  cuirp  dha  air 
son  peacadh  an  anama,  bha  iad  'g  a  dheanamh 
a  chionn  gu  robh  e  'n  a  fhaochadh  d'  an  coguis 
a    bha    toirt    fianuis    'n    an    aghaidh.     Cha  b' 

aithne  dhaibh  doigh  eile  a  b'  fhearr  air  an 
cionta  aideachadh  no  air  fabhar  Dhe  a  chosnadh. 
B'e  sud  an  doigh  anns  am  bu  ghnath  leo  dol 
an  lathair  righrean  is  mhaithean  na  talmhainn, 
agus  ciod  an  t-ionghnadh  gu'n  saoileadh  iad 
gu'n  eisdeadh  Righ  Mor  nan  neamh  r'  an 
athchuingean  air  sgath  an  tabhartasan. 

Ach  lion  beag  is  beag,  fo  theagasg  nam  faidh- 
ean  aig  an  robh  inntinnean  a  bu  spioradaile  agus 
a  bu  gheire  na  bha  aig  na  sagartan,  chuir  na  h- 
ludhaich  na  seann  nithean  sin  air  chiil  is 
rainig  iad  air  an  fhirinn  a  chuir  Criosd  anns  na 
briathran  so,  "  Is  Spiorad  Dia  :  agus  is  eigin 
d'a  luchd-aoraidh  aoradh  a  dheanamh  ann  an 
spiorad  agus  ann  am  firinn."  Co  dhiu,  fhuair 
a  chuid  a  bu  spioradaile  de'n  t-sluagh  greim 
air  an  fhirinn  so. 

Faidhean  Israeli 

Is  e  an  t-seirbhis  mhor  a  rinn  na  faidhean 
ann  an  Israel,  gu'n  do  dhearg  iad  air  inntinn 
an  t-sluaigh  nach  b'  urrainn  dhaibh  Dia  a 
thoileachadh,  agus  nach  gabhadh  e  r'an  aoradh, 
as  eugmhais  an  caitheamh-heatha  a  bki  ceart. 
Shearmonaich  iad  air  a'  cheann-teagaisg  sin 
ffun  sffur,  affus  bha  feum  air,  oir  bha  an  luchd- 
duthcha  a'  saoilsinn  gu  robh  ciiisean  ceart  eadar 
iad  fein  agus  Dia,  na'n  tigeadh  iad  'na  lathair 
le  tabhartasan  aig  amannan  sonruichte  agus 
ann  an  aitean  suidhichte,  a  reir  riaghailtean 
nan  sagartan,  co  dhiu  a  bha  no  nach  robh  iad 
'n  an  daoine  firinneach,  onorach,  stuama. 

"  Ciod  e  Tionmhorachd  hhur  n-iohairtean  dbmh- 
sa  ?  deir  lehobhah ;  na  tugaihh  tahhartas 
diomhain  uaihh  ni's  mb  ;  nighihh,  glanaihh  ; 
cuirihh  air  falhh  olc  'ur  deanadais  as  mo 
shealladh  :  sguiribk  de  dheanamh  uilc  ;  fbgh- 
lumaihh  maith  a  dheanamh  :  iarraibh  breith- 
eanas  ;  cuiribh  ceart  an  t-aijineartach  ;  ctimaibh 
coir  ris  an  dilleachdan  ;  tagraibh  aids  na  ban- 
traich  "  (Isaiah  i.). 

An  rud  a  bha  ann  tha  e  ann  fhathast,  agus 
gus  an  la  an  diugh  tha  an  droch  phor  so,  an 
cogull  a  thachd  facal  Dhe  ann  an  cridhe  Israeil, 
a'  fas  ann  an  cridhe  mhic  an  duine.  Oir  tha 
daoine  ullamh  gu  bhi  'g  am  mealladh  fein  agus 
a'  saoilsinn  nach  seall  Dia  air  a'  chridhe,  agus 
gu'm  faod  iad  a  bhi  diadhaidh  gun  a  bhi  ceart 


is  trocaireach  is  iriosal.  Ach  cha  ghabh  deal- 
achadh  a  dheanamh  eadar  spioradalachd  agus 
moraltachd,  eadar  diadhaidheachd  agus  firean- 
tachd  ;  tha  iad  a'  dol  ann  an  cois  a  cheile,  agus 
an  ni  a  cheangail  Dia  na  cuireadh  duine  fa 
sgaoil. 

Ciod  a  tha  Dia  ag  iarraidh  ort  ach  ceartas  a 
dheanamh  agus  trbcair  a  ghradhachadh  agus 
gluasad  gu  h-iriosal  maille  ri  d'  Dhia  ?  Cha 
ruigear  a  leas  argumaid  a  dheanamh  mu  na 
briathran  so,  oir  cho  luath  's  a  chluinnear  iad 
tha  reusan  is  coguis  an  duine  ag  aontachadh 
leis  an  fhirinn.  An  neach  a  ni  ceartas  agus  a 
ghradhaicheas  trocair  agus  a  ghluaiseas  gu  h- 
iriosal  maille  ri  Dia,  faodaidh  e  dol  an  lathair 
Dhe  le  danachd  naomh,  ann  an  Ian  dearbhachd 
gu'n  aidich  Dia  e  mar  mhac.  Sin  teagasg 
Mhicah,  agus  their  cuid  de  dhaoine  ruinn  gu 
bheil  an  soisgeul  uile  ann.  Ann  an  seadh  tha 
sin  fior,  oir  is  e  crioch  araidh  an  t-soisgeil  gu'n 
tionndadh  e  daoine  gu  ceartas  a  dheanamh, 
agus  trocair  a  ghradhachadh,  agus  gluasad  gu 
h-iriosal  maille  ri  Dia. 

Ach  c'  aite  an  ionnsaichear  ciod  e  ceartas  is 
trocair  is  irioslachd  ach  a  mhain  fo  theagasg  an 
t-soisgeil  ?  Nach  e  losa  Criosd  a  nochd  do'n 
t-saoghal  'na  bheatha  fein  maise  nam  beusan 
naomha  sin  !  Agus  c'aite  am  faigh  daoine 
peacach  neart  leis  an  dean  iad  toil  Dhe  ach  a 
mhain  o'n  t-Slanuighear  anns  am  bheil  cumh- 
achd  Dhe,  agus  a  gheall  a  bhi  do  ghnath  maille 
riu.  Cha  do  rinn  an  soisgeul  briathran  an 
fhaidh  scan,  agus  cha  mho  a  chuir  e  air  chiil 
iad,  ach  lion  e  iad  le  brigh  is  reamhrachd  nach 
robh  annta  an  toiseach,  air  chor  agus  gu  bheil 
daoine  a  nis  a'  faicinn  airde  is  leud  is  doimhe 
annta  nach  faca  Micah  fein.  Is  e  teagasg  is 
beatha  Chriosd  as  aobhar  dha  sin. 

Ma  tha  e  fior  gur  e  na  nithean  a  dh'  ainmich 
am  faidh  "  suim  na  diadhaidheachd,"  tha  e 
fior  mar  an  ceudna  nach  ruigear  orra  gu  brath 
ach  fo  bhuaidh  spiorad  an  t-soisgeil.  Is  ann  fo 
theagasg  Chriosd  agus  ann  an  co-chomunn  a 
spioraid-san  a  bheir  cridhe  mhic  an  duine  a 
mach  toradh  na  naomhachd.  "  Fan  aibh 
annam-sa  agus  mise  annaibh-se."  Far  am 
bheil  an  t-aonadh  sin,  bithidh  a  thoradh. 
ladsan  aig  am  bheil  gradh  dhasan  fuathaichidh 
iad  olc  agus  faodar  dol  an  urras  orra  gu'm  bi 
iad,  an  da  chuid,  trocaireach  agus  iriosal. 


Aig  an  Uinneig 


An  Laoidh  aig  Cowper 

CHUIR  ceithir  deug  de  luchd-leughaidh  an 
leabhair  so  an  laoidh  aig  Cowper  thug  am, 
air  a  tionndadh  gu  Gaidhlig  ;  bu  mhaith  learn 
taing  a  thoirt  dhaibh  uile. 

Bha  cuid  dhiubh  a  b'  fhearr  na  cheile  ach  cha 


robh  gin  dhiubh  dona.  Bha  sreathan  ann  an 
cuid  de'n  fheadhainn-dheiridh  a  b'  fhearr  na 
nasreathan  ceudna  anns  anfheadhainn-thoisich, 
ach  ann  an  comh-fharpuis  de'n  t-seorsa  so 
feumar  sreathan  agus  rannan  a  ghabhail  thar 
a  cheile,  agus  breith  a  thoirt  air  an  obair  gu 


AIG  AN  UINNEIG 


h-iomlan.  Mar  sin  chuir  mi  air  thoiseach  an 
laoidh  a  chuir  an  t-Ollamh  Gilleasbuig  Domh- 
nullach  thugam,a  Cathair  Lub,Pen-na-Cuthaig, 
aite  air  nach  cuala  mi  iomradh  riamh  mur  e 
Carlops,  Penicuik,  a  tha  ann.  So  an  laoidh 
{The  Spirit  breathes  upon  the  Word,  197,  anns  an 
leabhar  in-)  ;  chan  'eil  de  choire  agam  ri  fhao- 
tainn  dhi  ach  nach  toigh  leam  an  t-sreath  mu 
dheireadh,  agus  nach  toigh  leam  am  facal  taing 
anns  an  t-sreath, 

Biodh  taing  do  t'  ainm  gu  suthain  sior 

Tha  anail  Spiorad  Dhe  nam  feart 

'Cur  soills'  air  Fhacal  naomh  ; 
Tha  aithntean  's  geallaidhean  a  ghrais 

'Toirt  slaint  do  anmaibh  dhaoin'. 

Rioghail  mar  ghrian  a'  mheadhaoin-la 

Tha  Leabhar  Dhe  gu  beachd  ; 
Cha  chuirear  ris,  bidh  'lanachd  buan 

Air  feadh  gach  linn  ri  teachd. 

Tha  'n  lamh  bho  'n  d'  thainig  e  air  thiis 

'Toirt  soluis  agus  teas  ; 
Mar  ghrian  ag  eirigh  air  na  sloigh, 

Nach  dorchaichear  am  feasd. 

Biodh  taing  do  t'  ainm  gu  suthain  sior 
Gu  'n  d'  fhoillsicheadh  do  ghradh, 

Thug  latha  'n  aigh  gu  saoghal  dorch' 
Le  soilleireachd  bho  'n  aird. 

Tha  m'anam  ait,  'sior  leantuinn  dliith 

Ri  ceumaibh  Fear  mo  ghraidh, 
Gu  'n  dealraich  gloir  nam  f  laitheas  orm 

Le  camhanaich  nan  gras. 

Ranntachd  Ghaidhlig 

An  uair  a  bhios  cothrom  air  sin  a  dheanamh 
bheir  mi  aon  no  dha  eile  de  na  laoidhean  am 
follais  air  an  duilleig  so,  oir  tha  iad  gle  mhaith. 
Is  e  a'  choire  as  mo  ann  an  ranntachd  Ghaidhlig 
mar  is  trice,  gu  bheil  cuid  de  na  facail  air  an 
giorrachadh  a  chionn  nach  'eil  rum  anns  an 
t-sreath  do'n  earball  aca.  Chan  'eil  e  furasda 
facail  mhora  mar  so,  smuaineachadh,  deasachadh, 
naomhachadh,\s  facail  eile  a  tha  a'  criochnachadh 
leis  na  litrichean — ach  no — adh  a  chur  anns  na 
meadair  a  gheibhear  am  bardachd  Ghaidhlig, 
ach  air  a  shon  sin  gabhaidh  e  deanamh,  is  chan 
abrainn  sai'-bhard  ri  bard  air  bith  mur  teid  aige 
air  facal  air  bith  a  chur  anns  an  rann  slan,  gun 
am  facal  a  ghearradh  no  mhilleadh.  Ged  bu 
mhaith  am  bard  Dughall  Bochanan  tha  a'  choire 
so  air  na  laoidhean  aige,  gu  bheil  e  a'  gior- 
rachadh fhacal  anns  an  doigh  mhaol  so, 

Uaith  fein  ata  a  bhith  a'  sruth' 

Mo  shaor  gun  cheartas  chur  air  chul 

O  dean  mo  phlanndach'  ann  an  Criosd 

Ach  O  !  an  dean  thu  t'  isleach'  fein 

'S  do  dh'  ith  iad  gus  na  shasuich'  iad 

Ach  'nuair  bha  'n  t-am  a'  dlidhach'  ris 


A'  direadh  'n  t-sleibh  'ga  sharach'  gus 
'S  mar  dhun  an  t-seangain  dol  'na  ghluas' 
Lan  shonas  aiteach'  ann  an  gloir. 

Tha  bardachd  Dhughaill  Bochanan  lan  de 
nithean  tuathall  de'n  t-seorsa  so,  ach  air  uairean 
chan  'eil  e  furasda  dheanamh  a  mach  co  dhiu  a 
bha  no  nach  robh  fios  aige  gu  robh  e  a'  gearradh 
nam  facal.  Bhuineadh  Dughall  Bochanan  do 
Shiorramachd  Pheairt  ;  an  Gaidhlig  Pheairt 
chan  'eil  earball  air  f  hagail  ach  air  gle  bheag  de 
fhacail ;  chaill  iad  an  t-earball — adh  gu  buileach. 
An  Adholl  chan  abair  duine  idir  monadh  ;  their 
iad  uile  mon  .  Their  iad,  Tha  ghaoth  seid'  an 
aite,  Tha  a'  ghaoth  a'  seideadh. 

Clann  an  Fhraoich 

Sin  agaibh  buidheann  de  Ghaidheil  eudmhor 
a  tha  feuchainn  ris  a'  Ghaidhlig  a  chumail  suas 
le  bhi  'ga  bruidhinn  anns  a  h-uile  aite  am  bi 
cothrom  aca  air  sin  a  dheanamh,  agus  a  tha 
feuchainn  cuideachd  ri  iad  fein  a  dheanamh 
coimhlionta  innte.  Tha  e  duilich  dhuinn  uile 
Gaidhlig  cheart  a  bhruidhinn  no  sgriobhadh  a 
chionn  gu  'n  d'  fhas  ar  cainnt  cho  anfhann  le 
cion  cleachdaidh  's  nach  'eil  e  furasda  ar  smuain- 
tean  a-liubhairt  innte  gu  cothromach,  gun  dragh 
mor  a  ghabhail.  Sin  an  t-aobhar  gu  bheil  i  a' 
dol  a  cleachdadh,  gu'm  feum  duine  spairn 
chruaidh  a  dheanamh  mu'n  teid  aige  air  a 
smuaintean  a  chur  an  Gaidhlig.  Theid  aig 
daoine  air  Beurla  a  bhruidhinn  gun  smuain- 
eachadh, no  CO  dhiu  gun  an  smuaintean  a 
reiteachadh  agus  a  chur  an  ordugh,  ach  cha 
ghabh  sin  deanamh  an  Gaidhlig. 

An  uair  a  bhios  daoine  dichiollach  'n  an  tamh, 
bidh  iad  a'  ruamhar  ;  an  uair  nach  bi  an  corr 
aig  Clann  an  Fhraoich  ri  dheanamh,  feuchadh 
iad  an  lamh  air  na  ceistean  so. 

(1)  Cuir  Gaidhlig  air  na  facail  so  : 

He  was  indebted  to  public  charity  even  for 
his  cigarettes. 

One  of  them  sowed  dragon's  teeth  while  the 
other  uttered  feeble  moral  platitudes. 

The  excessive  sentimentality  of  the  poor  and 
the  materialism  of  the  rich. 

He  enjoyed  himself  greatly,  driving  a  mowing 
machine. 

The  glamour  of  youth's  eager  page 
Fades  gently  into  middle  age. 

Here's  to  more  friends  and  less  need  of  them ! 

A  dairyman  and  a  plumber  pedalling  along 
slowly  on  their  bicycles,  picking  their  way 
gingerly  among  the  pot-holes,  were  overtaken 
by  a  Ford  two-seater  in  which  were  two  retired 
Government  Inspectors. 


AM  FACAL  AGUS  AN  SAOGHAL 


Am  Facal  agus  an  Saoghal 


OIN  an  tiotal  aig  leabhar  beag  a  bha  air  a 
Ochur  a  mach  o  chionn  beagan  bhliadhnachan 
le  Emil  Brunner,  ard  fhear-teagaisg  ann  an 
Oilthigh  Gearmailteach  ;  leabhar  a  tha  cho  Ian 
de  nithe  maithe  's  a  tha  ubh  de  bhiadh.  Tha 
Pol  ag  radh  gu  bheil  moran  de  ghne  ghuthan 
anns  an  t-saoghal  agus  nach  'eil  aon  dhiubh  gun 
seadh.  Tha  mi  an  diiil  nach  abradh  Pol  sin  mu 
na  leabhraichean  a  chithear  ann  am  buflfiian- 
leabhraichean  an  diugh.  Tha  gu  leoir  dhiubh 
gun  seadh  ;  tha  iad  air  cho  beag  seadh  's  nach 
fhiach  dhuit  feadhainn  dhiubh  f  hosgladh. 

Tha  Emil  Brunner  a'  deanamh  obair  fhiachail 
anns  an  t-saoghal  an  diugh  air  taobh  nan  Sgriob- 
turan  agus  mar  shearmonaiche  a  tha  creidsinn 
ann  an  cumhachd  an  t-soisgeil.  Tha  nithean 
'n  a  theagasg  nach  'eil  mise  a'  tuigsinn,  agus 
nithean  eile  nach  'eil  furasda  gabhail  riu,  ach 
air  a  shon  sin  tha  mi  cinnteach  gu  gur  guth  o 
Dhia  guth  an  duine  so,  agur  .gu  bheil  aileadh 
beatha  'n  a  theagasg. 

Tha  aon  phuing  shonruichte  air  a  bheil  e 
calg-dhireach  an  aghaidh  smuaintean  is  beach- 
dan  an  t-saoghail  anns  a'  ghineal  so  ;  tha  e  a' 
teagasg  gu  bheil  an  Eaglais  air  a  puinnsean- 
achadh  an  diugh  leis  an  doigh-smuaineachaidh 
aig  speuradairean  agus  feallsanaich  mu'n 
t-saoghal,  daoine  a  tha  leantuinn  solus  an 
reusoin  fein  a  mhain  an  aite  a  bhi  toirt  geill  do 
Fhacal  an  Tighearna. 

Tha  e  cinnteach  gu'n  do  labhair  Dia  o  shean 
facal  beb  ;  tha  e  cinnteach  gu  bheil  Dia  a' 
labhairt  an  diugh  fhathast,  agus  gur  e  ceud 
dhleasdanas  na  h-Eaglais  eisdeachd  ris  an  fhacal 
hheb  sin.  Tha  e  ag  radh  nach  e  litir  an  Sgriobtuir 
am  facal  beb  so,  ach  chan  'eil  e  idir  soilleir  ciod 
an  daimh  a  tha  eadar  briathran  a'  Bhiobuill  agus 
am  facal  beb,  c'  aite  a  bheil  an  dara  aon  a' 
toiseachadh  agus  an  t-aon  eile  a  sgur. 

Chan  ann  le  rannsachadh  na  h-inntinn  a 
ruigear  air  firinn  an  t-soisgeil,  is  cha  mho  a  dh' 
f  haodas  reuson  mhic  an  duine  breith  a  thoirt  air 
an  f  hirinn  sin  ;  tha  i  air  a  foillseachadh  le  Dia 
Labhair  Dia  o  shean  anns  na  faidhean  agus  ann 
an  losa  Criosd,  is  tha  e  a'  labhairt  annta 
fhathast.  An  taobh  a  mach  de'n  Bhiobull  agus 
de'n  chreideamh  Chriosdiudh  chan  'eil  solus  fior 
air  bith  ri  fhaicinn ;  chan  'eil  anns  an  eolas 
spioradail  air  an  teid  aig  daoine  air  ruighinn  le 
an  tuigse  no  an  eanchainn  ach  solus  a  chuireas 
air  seachran  iad.  Na'n  robh  so  air  a  radh  le 
searmonaiche  Gaidhealach  ann  an  Gaidhlig 
theireadh  daoine  gu  robh  an  cuthach  air,  ach 
tha  e  air  a  radh  le  sgoilearan  agus  diadhairean 
a  tha  cleachdadh  a  bhi  tomhas  am  briathran,  air 
chor  agus  gu'm  feumar  na  beachdan  so  a 
ghabhail  an  da  rireadh,  na  ceart  bheachdan  a 
bha   ais:   Pol   o   chionn  nan   ceudan  bliadhna. 


"  An  uair  nach  b'  aithne  do'n  t-saoghal,  tre 
ghliocas,  Dia,  bu  toil  le  Dia  le  amaideachd  an 
ni  a  bha  air  a  shearmonachadh,  iadsan  a  thear- 
nadh  a  ta  creidsinn  "  (1  Corint.  i.  21). 

Ma  thoisicheas  tu  air  firinnean  a'  Bhiobuill  a 
mhineachadh  do  dhaoine  turail  tha  a'  cheist  so 
'n  an  inntinn  fad  na  h-uine,  ciod  an  dearbhadh  a 
tha  agad  gu  bheil  so  fior?  Theireadh  Emil 
Brunner  nach  urrainnear  gu  brath  dearbhadh 
fhaotainn  o'n  taobh  a  muigh,  no  dearbhadh  a 
riaraicheadh  reuson  an  duine  ;  "  chan  'eil  fios 
aig  neach  sam  bith  air  nithean  Dhe,  ach  aig 
Spiorad  Dhe."  "  Cha  ghabh  an  duine  nadurra 
ri  nithibh  Spiorad  Dhe  ;  oir  is  amaideachd  leis 
iad  ;  agus  chan  'eil  e  an  comas  da  eolas  a 
ghabhail  orra,  do  bhrigh  gur  ann  air  mhodh 
spioradail  a  thuigear  iad."  "  Ach  bheir  an 
duine  spioradail  breith  air  na  h-uile  nithibh, 
gidheadh  chan  'eil  e  fein  fo  bhreith  duine  sam 
bith,  oir  c6  d'am  b'  aithne  inntinn  an  Tighearn, 
agus  a  theagaisgeas  e  ?  ach  tha  inntinn  Chriosd 
againne." 

Cha  riaraich  an  fhreagairt  so  an  saoghal,  oir 
tha  muinntir  an  t-saoghail  ag  iarraidh  gu'm 
biodh  an  creideamh  Criosduidh  air  a  dhearbhadh 
anns  a'  cheart  doigh  anns  a  bheil  firinnean  eile 
air  an  dearbhadh,  le  slat-thomhais  na  h-inntinn. 
Ach  ciod  a  tha  sin  a'  ciallachadh  ach  gu  bheil 
iad  an  diiil  gu  bheil  eolas  spioradail  coltach  ris 
gach  gne  eile  de  eolas,  agus  gu'm  faigh  mac  an 
duine  a  mach  Dia  le  bhuadhan  fein,  direach  mar 
a  f huair  e  a  mach  diomhaireachdan  an  dealan- 
aich  agus  a'  chruthachaidh  uile.  Daoine  a 
theid  aca  air  na  reultan  a  chur  air  mheidh  ;  air 
a'  ghrein  agus  air  a'  ghealaich  a  chuartachadh, 
agus  air  gille-frithealidh  a  dheanamh  de  'n 
dealanach,  agus  a  dhearbhas  na  nithean  a 
bhios  iad  ag  radh  mu  oibreachadh  a'  chruth- 
achaidh cho  cinnteach  's  nach  gabh  teagamh 
cur  annta, — tha  e  duilich  do  na  daoine  sin 
eisdeachd  le  faighidinn  an  uair  a  theirear  riu 
nach  gabh  firinnean  spioradail  a  bhi  air  an 
dearbhadh. 

An  uair  a  labhrar  air  Facal  Dhe  thatar  a' 
ciallachadh,  anns  a'  cheud  aite,  Facal  a'  Bhio- 
buill. Is  e  am  Biobull  an  cearcall-mullaich  agus 
an  cearcall-mais  a  tha  cumail  ri  cheile  gach 
eaglais  anns  an  t-saoghal,  an  eaglais  Phapanach 
agus  an  eaglais  Phrostanach  ;  is  e  am  Biobull 
an  tobar  as  a  bheil  iad  a'  tarruing  am  beatha, 
linn  an  deidh  linn.  Gun  am  Biobull  chan  'eil 
anns  an  eaglais  ach  coinnlear  gun  solus.  Tha 
am  Biobull  'n  a  fhianuis  air  an  fhoillseachadh  a 
rinn  Dia  air  fein  ann  an  losa  Criosd.  Chan  ann 
anns  an  Leabhar  a  gheibhear  am  foillseachadh 
sin  ach  ann  an  Neach  a  tha  beb.  Chan  fhaodar 
na  Sgriobturan  a  chur  ann  an  aite  Chriosd  ; 
chan  'eil  annta  ach  fianuisean  airsan. 


Air 

Anns  a'  Chathair 


C^HAN  'eil  eaglais  Phrostanach  amis  an 
>'duthaich  aig  nach  'eil  an  aon  ghearan  agus 
an  aon  ghlaodh  an  diugh,  gu  bheil  an  sluagh 
air  ctil  a  chur  ris  an  eaglais,  agus  nach  'eil  iiigh 
aca  ann  an  aoradh  no  ann  an  diadhaidheachd  ? 

A  bheil  sin  fior  ?  Agus  ma  tha  e  f  ior,  ciod  is 
aobhar  dha  ? 

Chan  'eil  e  fior  ma  chunntar  aireamh  an 
luchd-comanachaidh.  Cha  robh  riamh  uiread 
eafflaisean  anns  an  rioffhachd  's  a  tha  innte 
an  diugh  ;  air  Sabaid  comanachaidh  agus  air 
aon  no  dha  eile  de  laithean-feille  tha  na  h- 
eaglaisean  daonnan  Ian,  air  chor  agus  nach  'eil 
e  fior  gu'n  do  chuir  an  sluagh  ciil  ris  an  eaglais, 
no  idir  idir  nach  'eil  suim  aca  do  dhiadhaidh- 
eachd.  Tha  a'  cheart  ionndrainn  air  Dia  agus 
air  dearbhachd  mu'n  t-saoghal  eile  ann  an 
cridheachan  dhaoine  an  diugh  's  a  bha  annta 
riamh,  ach  chan  'eil  iad  a  faireachdtiinn  gu  bheil 
dad  aig  an  eaglais  ri  thoirt  dhaibh  a  riarachadh  na 
h-ionndrainn  sin. 

Co  dhiu  a  tha  am  beachd  sin  ceart  no  cearr 
tha  e  ann  an  inntinn  an  t-sluaigh  ;  chan  'eil 
dad  aca  an  aghaidh  na  h-eaglais,  ach  tha  a 
h-aoradh  agus  a  seix'bhisean  gun  bhlas  daibh. 
Tha  iad  gun  bhlas  do'n  mhor-chuideachd  ;  tha 
fuigheall  de  dhaoine  ann  fhathast  a  theid  suas 
gu  toileach  do  thigh  an  Tighearn  air  la  na 
Sabaid,  a  chionn  gur  e  tigh  an  Tighearn  agus 
la  na  Sabaid  a  tha  ann,  ach  is  fhearr  leis  a' 
mhor-chuideachd  a  bhi  reiseadh  air  na  rath- 
aidean-mora,  is  their  iad  riut  ann  an  clar  an 
aodainn,  gu'n  dean  sin  a  cheart  uiread  maith 
dhaibh  's  a  gheibheadh  iad  o  bhi  ag  eisdeachd 
mhinistearan  tioram  a'  dranndanaich  mu  nithean 
a  tha  miltean  de  mhiltean  air  falbh  bho  shaoghal 
nam  beo.  Ged  nach  urrainn  iad  a  radh  ana  an 
aon  fhacal  ciod  a  tha  cearr  ann  an  seirbhisean 
na  h-eaglais  tha  fhios  aca  gu  bheil  ni  air  chor- 
eigin  air  chall  annta,  agus  nach  'eil  Dia  a' 
labhairt  riu  anns  an  eaglais  mar  bu  mhaith  leo 
E  a  dheanamh.  Chan  e  nach  'eil  na  nithean  a 
bhios  am  ministear  ag  radh  fior,  ach  gu  bheil 
iad  cho  fada  shuas  anns  na  neoil  agus  gu  bheil 
cho  beag  de  bhuintealas  aca  ris  an  t-saoghal 
bheo  's  gur  coma  co  dhiu  a  tha  iad  fior  no  air 
atharrachadh.  Chan  e  nach  'eil  iad  fior,  ach 
nach  fhiach  iad  a  bhi  bruidhinn  umpa  ;  seam- 
san  crabhach  mu  nithean  a  tha  cho  marbh  's 
nach  dean  e  miighadh  air  bith  co  dhiu  a  bhruidh- 
near  umpa  no  nach  bruidhinn.  Tha  na  smuain- 
tean  sin  ann  an  inntinnean  dhaoine  an  diugh  ; 
ann  an  aoradh  agus  ann  an  searmonachadh  na 


h-eaglais  chan  'eil  iad  a'  faireachduinn  no  a' 
cluinntinn  an  fhacail  bheb  ;  agus  a  chionn  nach 
'eil,  tha  iad  a'  gabhail  an  rathaid  fhein  agus  a' 
dol  seachad  air  tigh  an  Tighearn  air  an  t- 
Sabaid.  "  Chaidh  mi  do'n  eaglais  an  de,"  arsa 
fear  dhiubh  so,  "  an  diiil  gu'm  faighinn  crioman 
de  aran  na  beatha  a  chuidicheadh  mi  fad  na 
seachduin,  ach  thug  am  ministear  greis  ag 
innseadh  mu  chuilbheartan  a'  Phapa,  greis  a 
caineadh  Hitler  agus  ag  ochanaich  mu  chor  na 
Roinn-Eorpa,  is  greis  eile  ag  innseadh  dhuinn 
mu'n  t-suim  airgid  (£180,000)  a  tha  an  t- 
Ollamh  Iain  White  ag  iarraidh,  gus  eaglaisean 
lira  a  thogail,  ach  cha  robh  aon  fhacal  aige  do 
dhaoine  air  an  robh  acras  spioradail." 

Theagamh  nach  'eil  so  uile  gu  leir  fior,  agus 
nach  tug  an  duine  ud  breith  chothromach  air 
an  eaglais  no  air  a  ministear  an,  ach  air  a  shon 
sin,  tha  freumh  de'n  fhirinn  ann,  air  chor  agus 
gu'm  biodh  e  glic  do  mhinistearan,  an  aite  a 
bhi  trod  ris  an  t-sluagh  a  chionn  nach  'eil  iad 
a'  dol  do'n  eaglais,  gach  ni  eile  a  sheachnadh 
anns  a'  chiibaid  ach  a  mhain  am  Biobull  agus 
teagasg  spioradail.  Chan  'eil  ann  an  searmonach- 
adh air  bith  eile  ach  diomhanas  agus  ruagadh 
na  gaoithe. 

Ach  is  e  sin  an  dearbh  rud  a  tha  duilich 
fhaotainn  an  Albainn  an  diugh,  searmonachadh 
spioradail.  Rach  a  stigh  do  eaglais  air  la  na 
Sabaid  is  gheibh  thu  anns  a'  chiibaid  iomadh 
gibht  is  talann  eile ;  ordalachd  is  eolas  is 
bruidhinn  dheas  is  shnasmhor,  ach  bithidh  tu 
anabarrach  fortanach  ma  gheibh  thu  searmon 
spioradail,  no  searmon  a  dh'  eireas  'n  ad 
aghaidh  air  la  a'  bhreitheanais  a  chionn  gu'n 
cual  thu  e. 

Tha  an  seorsa  searmonachaidli  so  ag  iarraidh 
buaidhean  inntinn  is  cridhe  nach  'eil  aig  minis- 
tearan  na  h-eaglais  uile,  nach  'eil  eadhon  aig 
cuid  de  na  ministearan  as  fhearr,  oir  faodaidh 
duine  a  bhi  'n  a  aodhair  maith  agus  caomhail 
ged  nach  'eil  ealadhain  aige  air  spioradalachd 
a  chur  'n  a  theagasg,  ach  dh'  fhaodamaid  uile 
cumail  na's  dliiithe  ris  a'  Bhiobull  na  tha  sinn  a' 
deanamh.  Cha  ruig  ministear  a  leas  a  bhi  'n 
diiil  gu  bheil  dad  aige-san  ri  radh  a  bheireadh 
air  daoine  dol  aon  cheum  an  coise  'ga  eisdeachd 
mur  bheil  e  a'  toirt  a  theagaisg  a  Facal  an 
Tighearn.  Ged  b'  e  Moderator  an  t-Seanaidh  a 
bhiodh  ann,  na'n  toisicheadh  e  air  labhairt  anns 
a'  chiibaid  mu  chor  na  Roinn  Eorpa  agus 
mu  chiiisean  nan  rioghachdan,  mar  is  trie  a 
bhios  iad  a'  deanamh,  an  aite  a  bhi  labhairt 

mu'n  BhiobuU,  bu   cho  maith  leani   a  bhi   ag 
eisdeachd  ris  na  rocaisean. 

***** 

Ach  ged  tha  cuid  de'n  t-sluagh  ag  ionndrainn 
teagasg  spioradail  amis  an  eaglais  an  diugh 
cha  bhiodh  e  f  ior  a  radh  gur  e  sin  a  tha  falmh- 
achadh  nan  eaglaisean  uile.  Tha  a'  mhor- 
chuideachd  den  t-sluagh  a'  deanamh  dearniad 
air  aoradh  na  h-eaglais  a  chionn  gur  fhearr  leo 
a  bhi  ann  an  aitean  eile  seach  anns  an  eaglais, 
agus  a  chionn  's  nach  'eil  iad  ag  aideachadh 
lagh  air  bith  ach  an  toil  agus  an  cail  fein. 

Anns  na  seann  laithean  bha  daoine  a'  dol  do'n 
eaglais,  co  dhiii  a  bha  cail  aca  de'n  t-seirbhis 
no  nach  robh,  a  chionn  gu  robh  cumhachd 
laidir  'g  am  putadh  innte,  creideamh  coitchionn 
na  coimhearsnachd  agus  na  diithcha,  creideamh 
a  bha  cho  laidir  agus  cho  buadhmhor  's  nach 
b'  urrainn  dhaibh  dol  'na  aghaidh  gun  naire, 
agus  gun  a  bhi  faireachduinn  gu  robh  iad  a' 
briseadh  lagh  Dhe  agus  a'  deanamh  tair  air 
cleachdadh  dhaoine  naomh.  Ach  chan  'eil  a 
leithid  sin  de  chreideamh  coitchionn,  no  mar 
theirear  anns  a'  Bheurla,  public  opimo?i  anns  an 
diithaich  an  diugh  ;  chan  'eil  creideamh  coitch- 
ionn innte  a  thaobh  la  an  Tighearn  no  a  thaobh 
iighdarras  a'  Bhiobuill,  agus  is  e  sin  mathair- 
aobhair  na  truaighe  agus  na  gorta  a  thainig  air 
na  h-eaglaisean  anns  nalaithean  deireannach  so. 


Ach  chan  'eil  mise  co  dhiu  an  diiil  gu  bheil 
aobhar-ghearain  air  bith  aig  ministearan,  oir  is 
iad  fhein  a  theagaisg  do'n  t-sluagh  nach  'eil 
anns  an  t-Sabaid  ach  seann  riaghailt  ludhach 
nach  'eil  e  mar  fhiachaibh  air  Criosduidhean  a 
chumail.  Sin  a'  cheud  cheum  ;  is  e  an  ath 
cheum  gu'n  dean  an  sluaffh  an  rud  a  thogras 
iad  air  la  an  Tighearna  gu?i  choguis  chiontach. 
Car  son  a  bhitheadh  coguis  chiontach  aig  duine 
mur  bheil  e  fo  lagh  as  airde  na  thoil  fhein  ? 

Chan  eil  feum  air  bith  ann  do  mhinistearan 
a  bhi  ag  ochanaich  anns  a'  chiibaid  mu  olcas 
nan  timeannan  no  mu  aotrumas  na  h-oigridh  ; 
chan  'eil  seorsa  searmonachaidh  idir  ann  as 
lugha  feum  na  sin,  is  seachnaidh  a  h-uile 
ministear  glic  e.  Feumar  a'  chuid  as  fhearr  a 
dheanamh  de'n  chuid  as  miosa  ;  na  daoine  a 
tha  dol  do'n  eaglais  an  diugh,  tha  iad  a'  dol 
innte  le'n  toil  agus  le'n  roghainn  fein,  agus  chan 
ann  a  chionn  gu  bheil  siiilean  is  teangaidhean 
choimhearsnach,  no  eagal  mhinistearan,  'gan 
c6-eigneachadh.  Tha  iad  a'  dol  innte  a  chionn 
gu  bheil  iarraidh  aca  air  buanachadh  ann  an 
teagasg  nan  abstol,  agus  ann  an  co-chomunn 
nam  braithrean,  agus  ann  am  briseadh  arain, 
agus  ann  an  iirnuighibh.  Thoireamaid  dhaibh 
sin  teagasg  spioradail  nan  abstol,  oir  is  iad  am 
fuigheall  a  tha  cumail  eolas  Dhe  beo  anns  an 
t-saoffhal. 

THA  moran  dhaoine  an  diugh  gu  buileach 
ann  an  ceo  a  thaobh  f  h-innean  an  t-soisgeil. 
Chan  'eil  fhios  aca  ciod  a  tha  iad  fein  a'  creid- 
sinn,  no  co  dhiu  a  tha  na  nithean  a  tha  an 
Eaglais  a'  teagasg  fior.  Tha  uiread  ghuthan 
'n  an  cluasan,  cuid  ag  radh  sud,  is  cuid  ag  radh 
so,  is  cuid  ag  radh  rud  eile,  agus  seorsa  de 
reusontachd  anns  na  guthan  sin  uile,  's  nach  'eil 
fhios  aca  ciod  an  creud  no  am  paidir  fein.  Mar 
tha  lob  ag  radh,  "  Tha  iad  a'  smeurachadh  's 
an  dorchadas,  agus  iad  gun  solus  ;  agus  a'  dol 
air  seachran  mar  dhuine  air  mhisg." 

Anns  na  seann  laithean  bha  fhios  aig  daoine 
ciod  a  bha  an  Eaglais  a'  teagasg  agus  ciod  a 
bha  iad  fein  a'  creidsinn,  co  dhiu  a  bha  iad  'g  a 
ghiulan  sin  a  mach  'n  am  beatha  no  nach  robh. 
Ach  an  diugh  chaill  an  dara  leth  de'n  t-sluagh 
an  dearbhachd  so  gu  buileach,  is  tha  iad  a'  dol 
mu'n  cuairt  agus  mu'n  cuairt  mar  dhaoine  air 
chall  anns  a'  cheo,  gun  fhios  aca  c'aite  a  bheil 
iad. 

Anns  na  seann  laithean  bha  an  Eaglais  a' 
labhairt  ri  daoine  le  iighdarras  is  smachd,  ag 
radh  riu,  so  agaibh  an  Fhirinn  agus  an  Creud 
a  dh'  f  heumas  sibh  a  chreidsinn,  na  Riaghailtean 
a  dh'  fheumas  sibh  a  leantuinn,  agus  an  t- 
Ughdarras  cinnteach  d'an  coir  dhuibh  geill  a 
thabhairt. 


Ach  an  diugh  chaill  an  Eaglais  fhein  an 
dearbhachd  so  (oir  ciod  a  tha  anns  an  Eaglais 
ach  na  daoine  a  tha  innte)  air  chor  agus  nach 
'eil  i  a'  labhairt  ris  an  t-saoghal  le  iighdarras 
ach  le  irioslachd,  ag  aideachadh  gu  bheil  iomadh 
rathad  a'  treorachadh  gu  Dia,  agus  a'  toirt 
dochais  do  dhaoine  nach  teid  iad  fada  air 
seachran  ma  tha  ionndrainn  fhior  air  Dia  'n  an 
cridheachan  agus  iarraidh  air  a  thoil  a  dheanamh, 
eadhon  ged  bhitheadh  an  inntinn  ann  an  ceo  a 
thaobh  na  nithean  air  am  bi  diadhairean  a' 
deasbud  agus  a  bhios  iad  a'  cur  anns  na  Creudan 
agus  ann  an  leabhraichean  aidmheil  a' 
Chreidimh. 

Ach  tha  aon  eaglais  ann  a  tha  daonnan  a 
labhairt  ris  an  t-saoghal  le  dearbhachd  is 
Iighdarras,  cinnteach  gu  bheil  an  fhirinn  aice, 
agus  an  fhirinn  uile,  agus  gun  dad  ach  an 
fhirinn  ;  an  Eaglais  Phapanach.  Cha  chluinnear 
fuaim  neo-chinnteach  o'n  trompaid  aice-se  uair 
air  bith  ;  a  dh'  aindeoin  ciod  a  their  sgoilearan 
agus  luchd-an-ionnsachaidh,  a  dh'  aindeoin  fas 
an  t-soluis  agus  an  eolais,  tha  ise  a'  seasanih  air 
na  seann  bhunaitean  agus  ag  radh  nach  gabh 
fois  do'n  anam  a  bhi  air  fhaotainn  air  dhoigh 
eile.  Tha  i  ag  radh  gur  ise  a  dh'  orduich  Dia 
gu  bhi  'n  a  bean-choimhid  an  fhoillseachaidh 
a  thug  Dia  do'n  t-saoghal,  tre  fhaidhean,  agus 

tre  naoimh,  agus  aims  nalaithean  deireannach, 
tre  a  mhac ;  agus  ri  uile  chloinn  nan  daoine, 
gu  sonruichte  ri  Prostanaich  a  chaill  an  dear- 
hhachd  inntinn  le  teagasg  nan  sgoilearan  mu'n 
Bhiobull,  tha  i  ag  radh,  Thigibh  air  bhur  n-ais 
thngam-sa  is  bheir  mise  dearbhachd  dhuibh. 

Ciod  a  their  thu,  a  leughadair,  uime  sin  ? 
Ciod  air  bith  a  their  thusa,  their  mise  gu'm  b' 
fhearr  learn  mile  uair  m'  inntinn  a  bhi  ann  an 
ceo  seach  m'  inntinn  a  bhi  fo  ghlais.  An  uair 
a  cheanglas  duine  e  fein  ris  an  eaglais 
Phapanaich  is  e  a'  cheud  rud  a  tha  i  a'  toirt 
bhuaith,  saorsa  inntinn  fein.  Their  i  ris  nach 
'eil  feuin  ann  dha  inntinn  a  riasladh  no  shar- 
uchadh  le  bhi  rannsachadh  nithean  diomhair, 
no  le  bhi  enuasachadh  air  nithean  domhain  ; 
nach  'eil  air  iarraidh  air  ach  na  nithean  a 
theagaisgeas  ise  dha  a  chreidsinn  agus  na  dleas- 
danais  a  chuireas  i  m'a  choinneamh  a  dhean- 
amh,  agus  gu'm  faigh  e  mar  thoradh  air 
geilltinn  d'a  h-iighdarras,  fois  spioradail,  agus 
sonas  siorruidh,  agus  dearbhachd  spioradail. 

Tha  cion  dearbhachd  is  udalanachd  na  h- 
inntinn  cho  piantail  do  mhoran  dhaoine,  is  tha 
an  duais  a  tha  an  eaglais  Phapanach  a'  tairgsinn 
dhaibh  cho  ion-mhiannaichte  'n  an  siiilean,  's 
gu'm  paigh  iad  a'  phris  gu  toileach.is  tionndaidh 
iad  an  iuchair  anns  an  t-seomar  sin  d'  an  inntinn 
far  am  biodh  iad  aon  uair  a'  cleachdadh  solus  an 
reusoin  air  firinnean  an  t-soisgeil. 

So  an  t-aobhar  gu  bheil  aireamh  shonruichte 
de  Phrostanaieh  a'  dol  thairis  a  h-uile  bliadhna 
do'n  eaglais  Phapanaich  ;  daoine  a  dh'  fhas 
sgith  de'n  deasbud  a  tha  dol  air  aghaidh  gun 
sgur  am  measg  Phrostanach  mu  phuingean 
creidimh  agus  mu  iighdarras  a'  Bhiobuill,  agus 
a  tha  air  son  fois  f  haotainn  d'  an  inntinn  agus  d' 
an  anam  anns  an  ughdarras  agus  aims  an 
dearbhachd  a  tha  an  eaglais  Chatliceach  a' 
tairgsinn  dhaibh. 

Chan  abair  mise  gu  bheil  na  daoine  sin  a' 
deanamh  gu  cearr,  ach  their  mi  gu'm  faodadh 
iad  slighe  a  b'  fhearr  a  leantuiim  agus  fois 
f  haotainn  d'an  anam  gun  cuibhrichean  troma  a 
chur  air  an  inntinn.  Air  mo  shon  fein  dheth, 
bu  cho  maith  leam  a  bhi  marbh  ri  e  bhi  air  a 
thoirmeasg  dhomh  m'  inntinn  fein  a  chleach- 
dadh  an  uair  a  their  Pol  no  Peadar,  Papa  no 
Cleir,  speuradairean  no  luchd-ealadhain  rium, 
So  agad  an  f  hirinn  agus  feumaidh  tu  so  a  chreid- 
sinn. Ged  nach  'eil  solus  mo  reusoin  ach  fann, 
coinneal  bheag  anns  an  dorchadas  thiugh  leis  a 
bheil  mi  air  mo  chuartachadh,  is  aim  o  Dhia  a 
tha  e,  agus  cha  ghabh  e  miichadh. 

Chan  'eil  so  a'  ciallachadh  gu'm  faod  mise  mo 
bheachdan  fein  a  chur  an  aghaidh  beachdan  is 
fiosrachadh  Phoil  no  a'  chiime-daonna  uile  ;  oir 
tha  solus  mo  reusoin  aig  innseadh  dhomh  nach 
biodh  an  sin  ach  ladarnas  is  amaideas,  ach  tha 
e  a'  ciallachadh  gu'm  feum  gach  duine  inntimi 
a  dheanamh  suas  air  a  shon  fein  ciod  a  tha  f  ior  no 


CO  ann  a  chreideas  e.  Gun  aonta  do  reusoin 
cha  ruig  thu  gu  brath  air  fois  no  dearbhachd 
spioradail  ;  gun  aonta  do  reusoin  chan  fhaigh 
thu  gu  brath  an  dochas  agus  a'  chomhfhurtachd 
a  tha  ri  f  haotainn  anns  na  nithean  a  tha  air  an 
teagasg  anns  a'  Chreud. 

Cha  mho  a  tha  so  a'  ciallachadh  gur  e  solus 
ar  reusoin  an  aon  treoraiche  a  tha  againn  a 
thaobh  creidimh  no  a  thaobh  an  t-saoghail  eile  ; 
mar  thubhairt  duine  glic  araidh  Tha  reusoin  aig 
a'  chridhe  nach  aithne  do'n  Reuson  ;  tha  fichead 
lochran  eile  aim  an  spiorad  mhic  an  duine  a 
shoillsicheas  a  cheuman  air  a  rathad  dhachaidh 
gu  Dia  a  thuilleadh  air  an  t-solus  a  tha  'n  a 
inntinn. 


Is  e  an  t-aobhar  gu'n  do  chaill  a'  ghineal  so 
an  dearbhachd  air  a  bheil  mi  a'  labhairt,  gu 
bheil  iad  an  duil  nach  'eil  doigh  eile  aim  air 
firinnean  spioradail  a  dhearbhadh  ach  an  doigh 
a  bhios  aig  an  luchd-ealadhain.  Tha  na 
doighean  a  bhios  aca-san  cho  cinnteach  's  nach 
urraiimear  teagamh  a  chur  annta.  Na  nithean 
deacair  agus  iongantach  a  tha  air  innseadh 
dhuiim  leis  na  daoine  a  tha  cur  seachad  am 
beatha  a'  rannsachadh  gu  h-iriosal  agus  gu 
faighidinneach  diomhaireachdan  a'  chruth- 
achaidh,  Newton  agus  Kepler  agus  Faraday 
agus  Kelvin  agus  Pasteur  agus  Marconi, — 
dearbhaidh  na  daoine  sin  na  nithean  a  tha  iad 
a'  teagasg  cho  soilleir  agus  cho  cinnteach  le 
experimeiits ,  's  nach  gabh  iad  aicheadh.  Faodaidh 
tu  a  bhi  cho  cinnteach  asda  's  a  tha  thu  gu 
bheil  thu  beo. 

A  nis  bu  mhaith  le  moran  dhaoine  a'  cheart 
chinnt  so  agus  a'  cheart  dhearbhachd  so  a  bhi 
aca  a  thaobh  nan  nithean  a  chuir  an  Eaglais 
anns  na  Creudan  agus  a  tha  i  a'  teagasg  do'n 
t-sluagh,  ach  sin  rud  nach  urraiimear  fhaotainn. 
Chan  urraiimear  fhaotainn  a  chioim  nach  buin 
creideamh  no  dochas  no  gradh  do'n  t-saoghal 
fhaicsinneach  anns  an  gabh  experiments  a  bhi 
air  an  deanamh,  no  anns  an  gabh  rudan  a  bhi 
air  an  cur  air  na  sligean-tomhais.  Cha  ghabh 
aithreachas  no  aoibhneas  a  bhi  air  an  tomhas  ; 
chan  fhaic  thu  iad  is  cha  chluinn  thu  iad,  ach 
air  a  shon  sin  tha  iad  'n  an  nithean  cho  f  ior  ann 
am  beatha  dhaoine  ris  na  nithean  a  ghabhas 
reic  is  ceannach. 

Ged  is  e  Dia  tobar  na  h-uile  bheatha  a  tha 
anns  an  t-saoghal  co  is  urrainn  a  dhearbhadh  gu 
bheil  Dia  ann  cho  cinnteach  's  nach  faod  neach 
eile  sin  aicheadh  ma  thoilicheas  e.  Cha  ghabh 
e  dearbhadh  le  experiment  no  le  argumaid  gu 
bheil  Dia  ann,  mar  a  dhearbhas  tu  an  t-astar  a 
shiubhlas  gath  soluis  ann  am  mionaid.  Is  aim 
air  mhodh  spioradail  a  thuigear  nithean  spiorad- 
ail. Chan  fhaigh  duine  gu  brath  dearbhadh 
as  cinntiche  (dha  fhein  co  dhiu)  air  nithean 
spioradail  na   'n  dearbhadh  a  gheibh  e   'n  a 

anam   agus   'n   a   choguis   fein,   an  uair   a  tha 
spiorad  Dhe  a'  labhairt  ris. 


Ann  an  aon  seadh  cha  dean  e  cron  do  dhaoine 
a  bhi  ann  an  ceo,  ma  tha  fhios  aca  gu  hheil  iad 
ami  ;  feuchaidh  iad  ri  faotainn  as  agus  teagais- 
gedh  sin  dhaibh  ani-feum  a  tha  aca  air  neach  a 
bheir  dhaibh  eolas  na  sHghe.  Anns  an  t- 
saoghal  an  diugh  tha  barrachd  dhaoine  ag 
iarraidh  na  sHghe  gu  Sion,  agus  a?f  aghaidh  'g 
a  h'ionnsuidh,  na  bha  'g  a  h-iarraidh  ann  an 
laithean  leremiah ;  ach  tha  daoine  eile  ann  a 
tha  ag  iarraidh  air  an  eaglais  an  toirt  gu  Sion 
gun  uiread  agus  an  aghaidh  a  chur  air  a'  bhaile, 
agus  gun  uiread  agus  an  rathad  fhaighneachd. 
Sin  na  daoine  a  tha  ag  iai-raidh  dearbhachd  a 
chionn  gu  bheil  iad  leasg  ;  cho  leasg  's  nach 
toigh  leo  an  inntinn  a  chleachdadh,  no  eadhon 
an  inntinn  a  dheanamh  suas.  B'  fhearr  do 
dhuine  bhuaith  na  aige  an  seorsa  dearbhachd  a 
gheibh  na  daoine  sin.  Cha  dean  e  ach  an 
cruadhachadh  ann  an  leisg,  agus  ann  an  aineolas, 
agus  ann  an  cumhannachd. 

Chan  fhaighear  rud  maith  air  bith  anns  an 
t-saoghal  so  gun  oibreachadh  air  a  shon,  ach  bu 
mhaith  le  cuid  de  dhaoine  a  bhi  cinnteach  a 
firinn  a'  Bhiobuill  gun  saothair  agus  gun  dragh 
a  ghabhail  ;  seadh  gun  am  Biobull  a  leughadh. 
Tha  iad  an  diiil  gu'n  gabh  dearbhachd  faotainn 
mar  gu'm  biodh  iad  ag  iarraidh  bidh  no  dibhe 
ann  an  tigh-osda  ;  nach  'eil  aca  ach  an  clag  a 
bhualadh,  is  tha  am  biadh  air  a'  bhord  ann  an 
da  mhionaid.  Na  saoileadh  na  daoine  sin  gu'm 
faigh  iad  tiodhlac  no  duais  spioradail  air  bith 
mar  sin.  Feumar  oibreachadh,  agus  gle  bhithe- 
anta  feumar  feitheamh  gu  faighidinneach  air 
an  son. 

Tha  dearbhachd  agus  dearbhachd  ann  ; 
dearbhachd  a  tha  do-sheachainte  feumail  do 
dhuine  ma  tha  tabhachd  ri  bhi  'n  a  obair  agus 


'n  a  bheatha,  is  dearbhachd  eile  a  ghabhas 
deanamh  as  a  h-eugmhais.  Tha  fichead  rud  ann 
a  bu  mhaith  learn  fios  a  bhi  agam  orra  mu'm  fag 
mi  an  saoghal.  Ach  cha  teid  dad  cearr  ann  am 
obair  no  ann  am  bheatha  ged  nach  'eil  cinnt  air 
bith  agam  mu  na  nithean  sin,  agus  ged  bhithinn 
ann  an  ceo  m'  an  timchioll.  Ach  bhitheadh  m' 
obair  agus  mo  bheatha  uile  cearr  mur  bithinn 
cinnteach  gu  bheil  mi  cunntachail  do  Dhia  agus 
gu  bheil  Dia  a'  labhairt  rium  'n  am  choguis  agus 
anns  a'  Bhiobull.  Tha  mi  cho  cinnteach  as  a 
sin  's  a  tha  mi  gu  bheil  lamhan  is  casan  orm. 


Fhuair  sinn  uile  ar  creideamh  agus  ar  beach- 
dan  mu'n  t-saoghal  spioradail  an  toiseach  bho 
ar  parantan  ;  fad  bhliadhnachan  bu  leor  an 
dearbhachd  dhuinn  gu  robh  iadsan  agus  ar. 
coimhearsnaich  'g  a  chreidsinn,  agus  gu  robh 
e  air  a  sheai-monachadh  anns  an  eaglais  mar 
fhirinn  Dhe,  ach  an  uair  a  thoisich  sinn  air 
gairm  Chriosd  a  fhreagairt  agus  ar  n-aghaidh 
a  chur  air  a'  bheatha  naoimh  a  shealbhaichear 
'n  a  chompanas  agus  ann  an  iimhlachd  fhacail, 
sin  mar  a  thoisich  sinn  air  a  thuigsinn  ann  an 
doigh  fhior  nach  'eil  eolas  ri  fhaotainn  air  Dia 
ach  a  mhain  'n  a  Fhacal,  agus  ann  an  Criosd, 
am  Facal  beo  agus  siorruidh  a  bha  air  a 
dheanamh  'n  a  fheoil  chum  gu'n  tuigeadh 
daoine  e  na  b'  fhearr.  Ma  bu  mhaith  leat,  ma 
ta,  a  leughadair,  dearbhachd  a  bhi  agad  a 
thaobh  nan  nithean  a  theagaisgeadh  dhuit  'n 
a  t-6ige  ciim  thu  fein  ann  an  companas  Chriosd 
agus  beathaich  t'  inntinn  agus  t'  anam  leis  a' 
Bhiobull.  Ma  ni  thu  sin  cha  bhi  thu  ann  an 
ceo  fada  ;  eiridh  an  solus  agus  dealraichidh  e 
na  's  mo  agus  na  's  mo  gus  an  abair  thu  mar 
thubhairt  Pol,  Tha  fhios  agam  co  ann  a  chreid 
mi,  agus  is  dearbh  leam  gu  bheil  e  comasach 
air  an  ni  sin  a  dh'  earb  mi  ris  a  choimhead  fa 
chomhair  an  la  sin. 


Ministearan  Loch-Aillse 


BHO  chionn  da  bhliadhna  bha  mi  f hein  agus 
caraid  sonruichte  fad  seachduin  ann  am 
Baile  MacAra,  an  sgir  Loch-Aillse,  is  chord 
an  diithaich  cho  maith  rium  's  nach  cuireadh  e 
ionghnadh  orm  ged  chluinninn gu'm  bi  ministear 
na  sgire  a'  cronanaich  gu  beag  ris  fhein,  an 
uair  a  bhios  e  air  a  thurusan  am  measg  an 
t-sluaigh,  an  rann  a  rinn  am  fear  caomh  nach 
maireann,  an  t-Athair  Urramach  Ailean  Domh- 
nullach,  mu  Aoraisgeidh. 

Ged  a  gheibhinn-se  mo  thagha 
B'e  mo  rogha  de'n  Eorpa 
Aite-tuinidh  'n  cois  na  tuinne 

Aig  Cnoc  nan  Aingeal  boidheach 

B'e  an  naomh  Faolan  a  thug  an  soisgeul  gu 
Loch-Aillse   anns   an  ochdamh  linn  ;    bha   an 


eaglais  a  thog  e  ann  air  a  h-ainmeachadh  air 
Comhghan,  brathair  a  mhathar,  naomh  a 
thainig  a  Eirinn.  Tha  e  air  a  radh  gu  bheil 
Comhghan  air  a  thiodhlacadh  an  eilean  I,  ach 
chan  fhios  domh.  Tha  e  air  a  radh  cuideachd 
gu  robh  Faolan  air  a  thiodhlacadh  an  Cill- 
Fhaolain,  an  Cinn  t-saile,  ach  chan  fhios  domh 
na's  mo. 

Ged  is  ann  an  Loch-Aillse  a  thuinich  Faolan 
an  toiseach  is  ann  anns  na  criochan  ris  an  abrar 
an  diugh  siorramachd  Pheairt  a  dh'  fhag  e  comh- 
arraidhean  a  shaothrach.  Tha  eaglais  Shruthain 
air  a  h-ainmeachadh  air,  a  thuilleadh  air  eag- 
laisean  eile  am  Peairt. 

Aig  am  an  Ath-leasachaidh  is  moran  bhliadh 
nachan  'n  a  dheidh  cha  robh  an  duthaich  air  a 

roinn  'n  a  sgirean  mar  tha  i  an  diugh,  is  cha  mho 
a  bha  ministearan  air  an  suidheachadh  nrar  tha 
iad  an  diugh.  Bha  ministearan  is  fir-leughaidh 
air  an  cur  a  mach  an  sud  agus  an  so  bho  na 
h-eaglaisean  mora,  abaidean  agus  mainistirean 
a  bha  faotainn  deachamh  o'n  fhearann  anns  an 
robh  na  h-eaglaisean  beaga  air  an  suidheachadh. 
B'e  so  na  ministearan  a  shaothraich  an  Loch- 
Aillse  o  am  an  Ath-leasachaidh. 

Alasdair  Friseal  (1569-1580). 

Murchadh  Mac  Calmain  (1582-1614). 

Dbmhnull  CUireach,  M.A.  (1614-?). 

Bha  e  air  oileanachadh  an  Oil-thigh  Dhiin- 
eideann,  is  phos  e  nighean  do  Iain  Mac  Coin- 
nich,  fear  an  Uird.  Bha  aon  mhac  is  aon 
nigliean  aige  ;  phos  an  nighean  Mata  Mac 
Mhathain,  am  Baile  Mac  Ara. 

Iain  Mac  Coinnich,  M.A.  (1622-1630). 

Mac  do  Choinneach  Mac  Coinnich,  Do'ach 
Mo-luaig,  am  Fodhraitidh  ;  bha  e  air  oileanach- 
adh an  Oil-thigh  Obar  Dheathain  ;  ann  an 
1630  dh'  fhag  e  Loch-Aillse  is  chaidh  e  do 
Loch  Braon. 

Dbmhnull  Mac  Rath,  M.A.  (1663-  ?). 

Mac  do  Fhearchar  Mac  Rath  ;  bha  e  air 
oileanachadh  an  Obar  Dheathain,  is  phos  e 
Anabla,  nighean  do  Uilleam  Mac  Coinnich,  an 
Sildeag.  Bha  sianar  mhac  aige.  Tha  e  air  a 
radh  gu  robh  e  'na  mhinistear  an  Loch-Aillse 
an  1710,  ach  bha  na  timeannan  ud  bruaill- 
eanach. 

Fionnladh  Mac  Rath,  M.A.  (1695-1716). 

Mac  do  Dhomhnull  Mac  Rath,  Siomarlan 
Chinn  t-saile  ;  bha  e  air  oileanachadh  an  Cill 
Rimhinn,  is  air  a  shuidheachadh  an  Loch- 
Aillse  an  aghaidh  toil  an  t-sluaigh  leis  a' 
mhnaoi  aig  Mac  Coinnich,  larla  Shiphort. 
Bhrosnuich  e  an  sluagh  gu  eirigh  is  dol  a 
mach  air  taobh  nan  Stiiibhardach  an  1715  ;  air 
a  shon  sin  chaill  e  a  dhreuchd  is  chuireadh  a 
mach  a  eaglais  Loch-Aillse  e  ann  an  1716. 
Phos  e  Mairearad  Nic  Rath,  nighean  do 
Dhonnchadh  Mac  Rath,  In'ir-ionaid,  is  bha  tri 
mic  is  da  nighinn  aige. 

Iain  McKillican  (1719-1725). 

Mac  do  Iain  McKillican,  ministear  Alanais, 
aon  de  na  ministearan  ris  an  abrar  aithrichean 
Rois.  A  thaobh  's  gu  robh  e  duilich  do'n 
Chleir  coinneachadh  ann  an  aite  cho  iomallach 
ri  Loch  Aillse  bha  Iain  McKillican  air  a  phosadh 
ri  eaglais  Loch-Aillse  ann  an  lonar  Pheofharan. 
Cha  deachaidh  e  riamh  a  dh'  fhuireach  anns  an 
sgir  ;  thug  a'  Chleir  achmhasan  dha  air  a  shon 
sin,  is  chaidh  iad  do  Loch-Aillse  a  shealltuinn 
as  a  dheidh,  ach  thoff  an  sluaffh  'n  an  asfhaidh 


is  laimhsich  iad  na  ministearan  a  chaidh  ann 
cho  garg  's  nach  do  ghleidh  a'  Chleir  a'  choin- 
neamh  idir.    Shiubhail  e  an  1725. 

Dbmhnull  Mac  Leoid,  M.A.  (1727-1769). 

Bhuineadh  e  do'n  eilean  Sgitheanach  is  bha 
e  seachd  bliadhna  ann  an  sgir  Chunndainn 
m'an  do  shuidhich  a'  Chleir  e  an  Loch-Aillse. 

Murchadh  Mac  lomhair,  M.A.  (1770-1790). 

Mac  do  fhear  Thollosta,  an  Leodhas  ;  bha  e 
air  oileanachadh  an  Obar  Dheathain  ;  an  deidh 
dha  bhi  greis  'n  a  mhissionaraidh  anns  na 
Hearadh  chuir  an  Criin  a  stigh  e  do  Loch- 
Aillse.  Bha  e  posda  da  uair  is  bha  triiiir  de 
theaghlach  aige  leis  a'  cheud  mhnaoi.  Bhath- 
adh  e  anns  an  Fhaoilleach,  an  1790  ;  ann  am 
bata  a  bha  dol  o'n  Chaol  gu  Gruinard. 

Alasdair  Donmie,  D.D.  (1791-1820). 

So  am  ministear  a  b'  ainmeile  a  bha  riamh 
an  Loch-Aillse.  Mac  do  Iain  Downie  a  bha 
'na  mhinistear  an  Sgir  Urrath  ;  bha  seachd 
duine  deug  de  theaghlach  aig  Iain  Downie. 
Bha  Alasdair  Downie  air  oileanachadh  an  Obar 
Dheathain  ;  is  thug  Oil-thigh  Obar  Dheathain 
dha  D.D.  an  1812.  Phos  e  Seonaid  Nic  Fhiongh- 
uin,  nighean  do  Mac  Fhionghuin,  Choire- 
chatachain,  leis  an  robh  seachdnar  de  theagh- 
lach aige.  Bha  Tearlach  a  mhac  'n  a  mhinistear 
an  Cunndainn. 

Anns  an  leabhar  a  sgriobh  Aeneas  Sage  tha 
iomradh  air  a  dheanamh  air  an  OUamh  Alasdair 
Downie.  Tha  e  ag  radh  gu'm  bu  duin-uasal 
coir  e  anns  an  robh  cur-a-mach  is  coibhneas  ; 
gu  robh  gu  leor  de'n  t-saoghal  aige  agus  gu 
robh  e  fialaidh  le  chuid  ;  gu  robh  e  maith  air 
a'  ghunna  agus  air  an  tuathanachd,  ach  nach 
robh  ann  ach  searmonaiche  truagh. 

B  ann  an  eaglais  Loch-Aillse  a  thug  Aeneas 
Sage  fhein  seachad  a'  cheud  searmon  a  liubhair 
e  riamh. 

Eachann  Mac  Gilleathain  (1821-1869). 

Mac  do  Dhomhnull  Mac  Ghilleathain  a  bha 
'n  a  mhinistear  an  Eige,  agus  brathair  do 
Mhaighstir  Niall  a  bha  'n  a  mhinistear  an 
Tiriodh.  Bha  e  air  oileanachadh  an  Obar 
Dheathain,  is  fhuair  e  cead  searmonachaidh  bho 
Chleir  Mhuile.  Bha  athair  Mhaighstir  Eachainn 
agus  Mhaighstir  Neill  'n  a  dhuine  fior  dhiadh- 
aidh,  is  bha  iad  fhein  'n  an  daoine  maith 
cuideachd,  ged  bha  iad  air  taobh  nam  Moderates 
ann  an  ciiiseanna  h-eaglais.  Bho  chionnbhliadh- 
nachanthugmo  charaid,  ant-Urramach  Donnch- 
adh  Mac  Rath,  an  Dun  eideann,  ceithir  no  coig 
de  shearmoin  Mhaighstir  Eachainn  dhomh,  is 
thainig  e  'n  am  inntinn  uair  no  dha  fear  dhiubh 
a  thoirt  am  follais  air  an  duilleig  so.  Tha  iad 
air  an  sgriobhadh  cho  curamach  's  ged  bhiodh 
iad  air  an  deasachadh  air  son  a'  chlo. 

Niall  Mac  an  t-Saoir  (1869-1874). 

Bhumeadh  e  do  Chinn-tire,  is  bha  e  ann  an 
Rata-mhurchais  m'an  deachaidh  e  do  Loch- 
Aillse. 

Seumas  Bain  (1875-1877). 

Dh'  fhag  e  Cill-Fhionain  a  dol  do  Loch-Aillse, 
ach  cha  d'  fhan  e  ann  ach  da  bhliadhna  ;  chaidh 
e  do  sgir  Dhaoghal,  an  Cleir  Obar-neithich,  far 
an  do  chaochail  e  an  1911- 

Iain  Barnett  (1878-1885). 

Mac  tuathanaich  ann  an  Ruigh-sholuis  ; 
shuidhicheadh  e  an  Sildeag  an  1857  ;  chaidh  e 
do  Chill  Bhrianain  an  1861  ;  do'n  eaglais 
Ghaidhlig  an  Grianaig  an  1876  ;  agus  an  sin 
do  Loch-Aillse,  ach  dh'fhag  e  Loch-Aillse  a 
dhol  do  Chill  Chomain,  an  He,  far  an  do  chaoch- 
ail e  an  1895. 

Iain  Mac  an  Toisich  Mac  Dhaihhidh  (1886-1909)- 
Bha  e  air  oileanachadh  an  Obar  Dheathain  ; 
air  a  shuidheachadh  an  Gleann  Comhann  an 
1876  ;  a  Gleann  Comhann  chaidh  e  do  Stainseal 
's  an  Eilean  Sgitheanach  an  1882,  agus  a 
Stainseal  do  Loch-Aillse.  Ann  an  1909  leig  e 
dheth  a  dhreuchd,  is  shiubhail  e  am  Fodh- 
raitidh  an  1916. 

Iain  Mac  Gilleathain  (1910-         ). 

An  aitihh  aothhneach  tJmit  mo  lion 
''S  learn  oighreachd  bhreagh  nach  gann 

Gu  ma  fada  a  mhealas  e  i  ! 

***** 

An  uair  a  thainig  an  eaglais  Shaor  a  mach 
an  1843  bha  eaglais  air  a  togail  an  Aird-eilbh, 
is  ministear  air  a  shuidheachadh  innte  an  1844'. 
Bhiodh  e  a'  searmonachadh  uair  mu  seach  an 
Doirnidh  agus  an  Aird-eilbh.  An  1850  bha 
coimhthional  Loch-Aillse  agus  coimhthional  a' 
Phluic  air  an  cur  fo'n  aon  mhinistear  a  bha  air 


a  shuidheachadh  anns  a'  Phloc,  ach  an  1856 
bha  riaghailt  iir  air  a  dheanamh,  gu'm  biodh 
ministear  a'  fuireach  ann  an  Loch-Aillse,  agus 
gu'm  biodh  muinntir  na  h-eaglaise  Saoire  an 
Cinn  t-saile  agus  an  Gleann-seile  air  a  chiiram. 
Ach  cha  robh  e  air  a  shuidheachadh  gu  1862. 

Ministearan  na  h-eaglaise  Saoire 
Alasdair  Mac  Leoid  (1844-1846). 

Rugadh  an  Asainn  e  ;  bha  e  air  a  shuidh- 
eachadh 's  an  eaglais  Ghaidhlig  an  Dun-deagh 
an  1819  ;  chaidh  e  do  Chrombagh  an  1821  ;  a 
dh'  LTig  an  Leodhas  an  1824,  agus  do  Loch- 
Aillse  an  1844.  Chaidh  e  do  sgir  Raoghaird  an 
1846,  is  chaochail  e  an  1869- 

Iain  Mac-a-Phearsoin  (1862-1876). 

Rugadh  am  Barraidh  e,  is  bha  e  air  a  shuidh- 
eachadh an  Loch-Aillse  an  1862.  Chaidh  e  do 
Chaladair  an  1876  ;  bha  e  posda  da  uair. 

Alasdair  Mac  Colla  (1877-1899). 

Rugadh  an  Loch  Carrann  e  an  1815  ;  bha  e 
air  a  shuidheachadh  an  Duirinis,  anns  an  eilean 
Sgitheanach,  an  1852  ;  chaidh  e  do  Chill- 
Chuimein  an  1870,  agus  do  Loch-Aillse  an  1877. 
Shiubhail  e  an  1889- 

Aonghus  Galbraith  (1893-1900). 

Rugadh  e  an  Cinn-tire.  Bha  e  air  a  shuidh- 
eachadh an  Rathasaidh  an  1867  ;  chaidh  e  do'n 
Toisigheachd  an  1890,  agus  do  Loch-Aillse  an 
1893.  An  am  an  Aonaidh  as  an  do  rinneadh  an 
eaglais  LT.F.  sheas  e  a  mach  is  dh'  fhan  e  anns 
an  eaglais  Shaoir.  Bha  e  'na  Mhoderator  innte 
an  1903.     Shiubhail  e  an  1909- 

Coinneach  MacRath  (1912-1928) 

Bha  e  an  Gleann-seile  agus  an  Cille-Chuim- 
ein  m'an  deachaidh  e  do  Loch  Aillse,  sgir  a 
dhiithchais.     Chaochail  e  an  1928. 


Padraig  Siosalach  (1932- 


) 


Am  Buachaille  Maith 


Is  mise  am  Buachai 
L  Is  e  aon  de  chomharran  a'  bhuachaille 
mhaith,  tlachd  a  bhi  aige  'na  obair.  Is  docha 
leis  an  f  hear  -  tuarasdail  a  thuarasdal  no  na 
caoraich,  is  bhiodh  e  a  cheart  cho  toilichte  aig 
obair  eile  na  'm  faigheadh  e  uiread  tuarasdail. 
Is  beag  aige  cor  an  treuid  laimh  ri  chomhfhur- 
tachd  fhein.  Cha  chaill  e  cadal  na  h-oidhche 
ged  nach  biodh  sgeul  air  cuid  de  na  caoraich, 
is  cha  chuir  e  a  bheatha  ann  an  cunnart  air  an 
son.  Cha  b'  urrainn  e  a  radh  mar  thubhairt 
Buachaille  Israeli — Bha  do  sheirhhiseach  ag 
ionaltradh  chaorach  athar,  agus  an  uair  a 
thainig  lebghann  no  math-ghamhuiiin,  agus  a 
thug  e  uan  as  an  treud ;  chaidh  mi  mach  'na 
dheidh  agus  shaor  mi  as  a  bheul  e.     B'   e  sin 


lie  maith. — Eoin  x 
spiorad  Chriosd.  Bha  tlachd  aige  'na  obair 
Ghabh  e  os  laimh  i  gu  toileach.  Chan  e  a 
ghloir  fein  a  bha  aige  's  an  t-sealladh  ach  gloir 
an  Athar  agus  maith  nan  caorach.  Cha 
ruigeadh  E  leas  a  bhi  'na  bhuachaille  idir  mur 
b'e  sin  a  thoil  fein,  agus  bu  leor  an  duals  leis 
fhios  a  bhi  aige  gu  robh  an  treud  sabhailte. 
Cha  b'  ann  'na  aindeoin  a  ghabh  e  os  laimh 
'obair,  ach  a  chionn  gu  'n  do  ghradhaich  e  an 
treud,  agus  eadhon  an  uair  a  b'  eiginn  dha  a 
bheatha  thoirt  airson  nan  caorach,  bha  aoibh- 
neas  a'  cur  thairis.  Tha  toilintinn  an  t-seirbh 
isich  mhaith  na's  motha  ann  a  bhi  faicinn  'obair 
a'  soirbheachadh  no  ann  a  bhi  faotainn  a 
thuarasdail.     Tha    e    'na    mhor    aoibhneas    do 


AM  BUACHAILLE  MAITH 


Chriosd  a  bhi  faicinn  toradh  saothair  anama. 
An  uair  nach  'eil  cor  an  treuid  mar  bu  nihaith 
leis  tha  a  chridhe  Ian  broin.  Ghuil  e  os  cionn 
lerusalem  'nuair  a  sniuainich  e  air  cor  bronach 
a'  bhaile,achanuaira  thugadh  fios  d'aionnsuidh, 
gu  robh  cuid  de  na  caoraich  a  bha  caillte  air  am 
faotainn,  tha  sinn  a'  leughadh  gu  'n  do  rinn  e 
gairdeachas  'na  spiorad  agus  gu  'n  do  mhol  e 
Dia.  Bha  spiorad  an  fhior  bhuachaille  air  a 
ghiiilan,  agus  bha  briathran  an  fhaidh  air  an 
eoimhlionadh  ann  : — "  Air  sgath  Shioin  cha  bhi 
mi  am  thosd,  agus  air  sgath  lerusaleim  cha 
ghabh  mi  fois  ;  gus  an  teid  a  fireantachd  a 
mach  mar  an  solus  deah-ach,  agus  a  slainte  mar 
leus  lasarach." 

II.  Dhearbh  am  buachaille  maith  a  dhilseachd 
le  basachadh  air  son  nam  caorach.  Cha  b' 
urrainn  gradh  dol  na  b'  fhaide.  Dh'  fhaodadh 
gradh  gu  leoir  a  bhi  aig  duine  d'a  char  aid  goirid 
air  gu  'n  leigeadh  e  sios  a  bheatha  as  a  leth, 
ach  is  e  gloir  an  t-Slanuighir  gu  'n  do  ghradh- 
aich  e  a  bhraithrean  gus  an  ceum  as  fhaide 
mach.  O'n  uair  anns  an  d'  thug  esan  suas  an 
deo  air  Calbhari  tha  an  saoghal  dearbhta  gu 
bheil  gradh  Dhe  do-rannsaichte.  Tha  e  gun 
cheann,  gun  chrich.  Tha  e  o  shiorruidheachd 
gu  siorruidheachd,  agus  mar  nach  robh  toiseach 
aige,  cha  bhi  deireadh  aige.  'Nuair  a  bheachd- 
smuainicheas  sinn  air  gradh  Dhe  tha  sinn  mar 
gu  'm  biodh  a'  chlann  bheag  ri  taobh  na  mara 
nach  urrainn  a  radh  ach — O  fad,  agus  lend, 
agus  farsidngeachd  a'  chtiain,  cha  ghahh  e  tomhas. 
Their  daoine  gu  bheil  comharran  anns  a' 
chruthachadh  mu  'n  cuairt  oirnn  gur  gradh  Dia. 
Chan  'eil  teagamh  nach  'eil  sin  fior,  ach  is  e 
an  t-aon  chomharadh  cinnteach,  has  Chriosd. 
Tha  Dia  a'  moladh  a  ghraidh  fein  duinne,  do 
bhrigh,  an  uair  a  bha  sinn  f  hathast  'n  ar  peacaich, 
gu  'n  do  bhasaich  Criosd  air  ar  son.  Cha  b'e 
na  tairngean  a  chuir  na  saighdearan  'n  a  lamhan 
agus  'n  a  chasan  a  cheangail  Criosd  ris  a'  chrann- 
cheusaidh  ach  a  ghradh  fein.  Shaor  e  daoine 
eile  ach  cha  saoradh  e  e  fein.  Dh'  fhaodadh  e 
an  cupan  searbh  a  chuir  bhuaith  ach  cha  do  rinn 
e  sin,  do  bhrigh  gur  h-ann  a  dh'  ol  a'  chupain 
a  thainig  e  do  'n  t-saoghal.  Co  is  urrainn 
labhairt  air  gradh  Chriosd  mar  bu  choir,  no  an 
dara  leth  d'  a  shaoibhreas  a  thoirt  gu  solus  ! 
B'e  sin  diomhaireachd  na  diadhachd  a  rann- 
sachadh.  Na  'm  faigheadh  duine  sealladh  air 
gradh  an  t-Slanuigheir  'na  iomlanachd,  cha 
seasadh  a  chridhe  ris  an  fhoillseachadh  ghlor- 
mhor  ;  thuiteadh  e  air  aghaidh  air  an  lar  gun 
chainnt  mar  neach  marbh.  Tha  a  ghradh-san 
a'  dol  OS  cionn  eolais  nan  ainglean,  agus  ged 
nach  fhaic  sinne  ach  oisein  beag  dheth,  is  leoir 
sin  fhein  gu  toirt  oirnn  tuiteam  air  ar  gliiinean, 
ag  radh  mar  thubhairt  Eoin — "  Dhasayi  a 
ghradhaich  sinn  agus  a  shaor  sinn  o  ar  peacaidhea7i 
lefhuil fhein,  dhasan  gu  robh  gloir  agus  cumhachd 
gu  saoghal  nan  saoghal." 


III.  Is  aithne  do  'n  Bhuachaille  a  chaoraich. 
Tha  cunntas  aige  air  an  fheadhainn  a  tha 
sabhailte  's  a'  chro,  ach  tha  cunntas  aige  cuid- 
eachd  air  an  fheadhainn  a  tha  mach  air  na 
raointean.  Ged  chaidh  iad  air  seachran,  agus 
ged  dh'  fhaodas  iad  a  bhi  'nam  fogarraich  fad  air 
falbh  o'n  bhaile,  cha  luaithe  a  chluinneas  iad 
guth  a'  bhuachaille  na  dh'  aithnicheas  iad  e. 
Tha  sinn  an  duil  gur  e  bha  Criosd  a'  ciallachadh 
leis  an  fhacal  so — gu  bheil  ni-eigin  ami  fein  agus 
ann  an  anam  an  duine  a  tha  freagairt  d  'a  cheile. 
Tha  iad  air  an  deanamh  airson  a  cheile,  agus 
gus  an  coinnich  iad  cha  bhi  anam  an  duine 
sasuichte,  is  cha  bhi  aoibhne^s  Chriosd  Ian. 
Mur  b'e  agus  gu  bheil  ni-eigin  ann  an  cridh- 
eachan  dhaoine  a  tha  ag  innseadh  dhaibh  gur 
esan  am  buachaille  ceart,  chan  eisdeadh  iad  r'a 
ghuth.  Eadhon  anns  an  tir  chein  cha  di- 
chuimhnich  am  fogarrach  bochd  an  dachaidh 
■o'n  d'  thainig  e.  Ged  b'  ann  air  a'  mheadhon- 
oidhche,  is  gun  fiuthair  aige  ris,  a  chluinneadh 
e  guth  athar,  dh'  aithnicheadh  e  an  guth. 
Eadhon  an  uair  a  tha  daoine  'g  an  toirt  fein 
thairis  do  'n  pheacadh,  tha  ni-eigin  'n  an  cridhe 
a'  toirt  fianuis  air  an  Dia  a  threig  iad.  Rinn 
Dia  an  t-anam  air  a  shon  fein,  is  cha  bhi  fois 
aig  an  anam  as  eugmhais  Dhe.  Tha  seann 
chairdeas  eatorra  nach  urrainn  iad  a  dhi- 
chuimhneachadh.  Ged  nach  biodh  gnothuch 
aca  r'a  cheile  fad  iomadh  bliadhna,  cha  luaithe 
thig  iad  dliith  d'a  cheile  na  their  Dia — Is  leamsa 
thu,  agus  their  an  t-anam — Is  leatsa  mi.  Tha 
am  Buachaille  ag  aithneachadh  nan  caorach,  is 
tha  na  caoraich  ag  aithneachadh  a'  Bhuachaille. 
Ach  ged  tha  e  fior  gur  h-aithne  do  shiiil  a' 
Bhuachaille  a  chomharradh  fein  eadhon  air 
na  caoraich  chaillte  a  tha  air  an  reubadh  leis 
na  drisean,  no  air  an  salachadh  le  eabar  is 
poll,  tha  aithne  as  fhearr  aige  ar  na  caoraich 
a  tha  daonnan  fo  shiiil  anns  a'  chro.  Tha 
eolas  aig  Dia  air  a  shluagh.  Bu  choir  sin 
a  bhi  'na  mhisnich  dhaibh,  ach  bu  choir 
e  bhi  dhaibh  'na  chronachadh  mar  an  ceudna. 
Tha  eolas  Dhe  oirnn  an  da  chuid  'n  a 
mhisnich  agus  'n  a  eagal. .  Air  uairean  their 
sinn — 0  nach  robh  mo  chridhe  foluichte  o  shiiil 
Dhe.  Ach  uairean  eile  their  sinn — Moladh  do 
Dhia  gur  h-aithne  dha  mo  chor  mar  nach  aithne 
do  dhaoi?ie. 

Chaidh  sinn  uile  mar  chaoraich  air  seachran. 
Tha  cuid  de  na  caoraich  cho  fad  air  chall  s' 
nach  bu  lugha  na  'm  Buachaille  maith  fhein 
nach  tugadh  suas  diiil  dhiubh.  Ach  feadh 
chreag  is  shloc  tha  Esan  a'  dol  as  an  deidh, 
gus  am  faigh  e  iad.  Cha  sgithich  a  ghradh, 
agus  cha  stad  a  shiubhal.  Ged  nach  d'  fhosg- 
ladh  an  dorus  dha  an  de,  feuch  tha  esan  'na 
sheasamhaig  an  dorus  andiugh,agus  a'  bualadh. 
Faighidinn  agus  caomhalachd  agus  gradh 
Chi'iosd — nach  bu  choir  ffu  'n  leaahadh  iad 
an  cridhe  as  cruaidhe  ! 

Aig  an  Uinneig 


Comh-chruinneachadh  Spioradail 

BHO  chionn  bhliadhnachan  tha  moran 
bhraithrean  amis  an  airde  Tuath  a'  gabiiail 
iiigh  amis  a'  chomh-chruiiineachadh  spioradail 
so  a  tha  coinneachadh  a  h-uile  foghar  an  Srath 
Pheofhair.  Bithidh  iia  coinneamhan  a'  tois- 
eachadh  am  bliadhna  air  feasgar  Di-haoine,  an 
t-aona  la  fichead  de  September.  Is  ann  air  son 
na  h-6igridh  a  bhitheas  na  coinneamhan  o  Dhi- 
haoine  gu  Di-Luain,  ach  air  Di-Luain  bithidh  na 
coinneamhan-mora  a'  toiseachadh  agus  a'  dol 
air  aghaidh  gu  Di-ardaoin. 

Air  son  na  h-blgrklh 
Di-haoine,  21™i  la  de  September. — Coinneamh   aig 

ochd  uairean  's  an  fheasgar. 
Di-Sathiiirn,  2'2^^  la  de  September. — Coinneamh  aig 

deich  uairean,  aig  ceathramh  an  deidh  aon  uair 

deug,  agus  aig  seachd  uairean. 
Di-D6mhnaich,  23'^*»  la  de  September. — Coinneamh 

aig    tri    uairean,    agus    aig    leth-uair    an    deidh 

seachd. 

Bithidh  na  daoiiie  so  a'  labhairtaig  coinneamhan 

na  h-6igridh, 

An    t-Ard-Urramach    Easbuig    Taylor    Smith, 

K.C.B.,  D.D. ; 
An  t-Urramach  Laurence  P.  Sheath,  L.Th.  ; 
H.  Cecil  Duncan  (as  na  h-Innsibh  an  Ear)  ; 
Seumas  E.  Duncan,  M.A.,  agus  feadhainn  eile. 

Bhitheadh  an  t-Urramach  H.  W.  Oldham,  am 
Baile-Dhubhaich,  an  comain  na  feadhnach  aig 
a  bheil  diiil  a  bhi  lathair  na'n  cuireadh  iad  fios 
thuige  cho  trath  's  is  urrainn  daibh.  Ma  ni  iad 
sin  bithidh  ullachadh  air  a  dheanamh  air  an  son 
ann  an  tighean  freagarrach  ;  cha  chosd  e  dhaibh 
ach  coig  tastain  dheug  o  fheasgar  Di-haoine  gu 
maduinn  Di-Luain,  no  deich  tastain  o  Dhi- 
Sathuirn  gu  Di-Luain. 

Na  Coinneamhan  Fosgailte 
Di-Luain,  24.™^  la  (Je  September. — Coinneamh- 
iirnuigh  aig  tri  uairean,  is  coinneamh-fheasgair 
aig  ochd. 
Di-Mairt,  25nih  1^  de  September,  Di-ciadaoin,  26inh 
la  de  September,  Di-ardaoin  27™'i  la  de  Septem- 
ber.— Coinneamh  iirnuigli  a  h-uile  maduinn  aig 
leth  uair  an  deigh  seachd,  agus  coinneamhan 
fosgailte  aig  aon  liair  deug,  aig  tri  uairean  agus 
aig  seachd. 

Bithidh  R.  B.  Stewart  aims  a'  chathair  aig  na 
coinneamhan,  is  bithidh  na  daoine  so  a'  labhairt, 
agus  theagamh  feadhainn  eile 

An  t-Easbuig  Taylor  Smith,  K.C.B.,  D.D. 

An  t-Llrramach  L  E.  Houston,  B.D. 

An  t-Urramach  L.  P.  Sheath,  L.Th. 

Tha  in-nui^hean  sluagh  an  Tighearn  air  iarraidh 
an  dochas  gu'ni  bi  beannachd  agus  cumhachd 
an  Spioraid  Naoimh  le  saothair  agus  briathran 
nan  daoine  a  tha  dol  air  cheann  nan  coin- 
neamhan so,  agus  an  dochas  gu'ni  bi  comh- 
chruinneachadh  Srath-Pheofhair  'n  a  mheadhon 
air  obair  an  Tighearn  ath-bheothachadh  aims 
an  diithaich. 


Moran  Sheirbhiseach  ach  aon  Obair 

Aig  a'  choiimeamh  mhoir  a  bha  aig  na  boirion- 
naich  ann  an  Talla  Usher,  an  uair  a  bha  an 
t-Ard-Sheanadh  cruinn  an  Diui-eideaim  am 
bliadhna,  bha  cothrom  air  a  thoirt  do  gach 
meur  de  Chomuinn  nam  ban  aims  an  eaglais 
cunntas  goirid  a  thoirt  air  an  obair  fein,  los 
gu'ni  faiceadh  agus  gu'n  tuigeadh  daoine  gur 
e  an  aon  obair  amis  a  bheil  lamh  aig  muinntir 
na  h-eaglais  uile,  ciod  air  bith  an  cearn  de'n 
diithaich  no  de'n  t-saoghal  aims  a  bheil  iad  a' 
saothrachadh. 

Bhruidhinn  a'  bhean-uasal,  S.  M.  Nic  Phail, 
air  son  na  Gaidhealtachd  agus  air  son  Comunn 
Gaidhealach  nam  ban ;  am  measg  nithean  eile 
a  thubhairt  i  thubhairt  i  gu  robh  iomadh  ceangal 
blath  agus  ceangal  laidir  eadar  a'  Ghaidheal- 
tachd  agus  diithchanna  cein  a  thaobh  craobh- 
sgaoileadh  an  t-soisgeil.  Thug  a'  Ghaidheal- 
tachd  do  na  diithchanna  thall  tri  soisgeulaichean 
ainmeil  ;  Alasdair  Duff  do  na  h-Innsibh  an  Ear, 
agus  Daibhidh  Mac-an-Leigh  agus  Domhnull 
Friseal  do  Africa. 

Is  ann  as  an  eilean  Sgitheanach  a  bha  a' 
cheud  bhana-mhisionaraidh  a  chaidh  a  mach 
mar  dhotair  do  na  h-Innsibh  an  Ear  o'n  eaglais 
Shaoir,  Matilda  Nic  Phail.  B'  e  a  bu  cheann- 
criche  do  'n  obair  air  an  do  thbisich  Matilda  Nic 
Phail  gu'n  do  chuireadh  air  chois  an  t-ospidal 
nior  sin  ann  am  Madras  a  tha  air  ainmeachadh 
air  a  bhean-uasail,  Miss  Rainy.  Bha  e  air 
ainmeachadh  oirre-se  a  chionn  gu'ni  b'e  a  lamb 
agus  a  cridhe-se  na  cairdean  a  b'  fhearr  a  bha 
aig  obair  shoisgeulach  nam  ban  an  diithchanna 
cein,  fad  iomadh  bliadhna  anns  an  eaglais 
Shaoir.  A  thuilleadh  air  sin  b'e  Miss  Cairis- 
tiona  Rainy  an  Cleireach  a  bha  aig  Comunn 
Gaidhealach  nam  ban  fad  dheich  bliadhna 
fichead.  B'e  a'  cheud  Clileireach  aig  a'  Cho- 
muim  a'  bhean-uasal,  Barbara  Abercrombie. 

Dh'  ainmich  Miss  S.  M.  Nic  Phail  cuideachd 
gu  robh  ban-sgoilear  a  Leodhas,  caileag  og  aig 
an  robh  Gaidhlig  a'  dol  a  mach  do  Mhadras  a 
theagasg  aim  an  sgoil  na  h-eaglais,  agus  gu'n 
deachaidh  te  eile  a  Leodhas  a  mach  do  Chal- 
cutta  an  uiridh,  is  te  do  lalna  air  a  bho'n- 
uiridh. 

Leis  an  da  chainnt  a  bhi  aca,  agus-  leis  gu 
bheil  iad  fein  air  an  togail  ann  an  dachaidhean 
aims  a  bheil  seann  chleachdaidhean  caomhail 
air  an  cuniail  suas,  tha  e  furasda  do  Ghaidheil 
faotainn  suas  ri  muinntir  na  h-aird  an  Ear  agus 
dol  an  daimh  chairdeil  riu. 

Tha  iomadh  cearn  aim  an  China,  anns  an 
Afric,  anns  na  h-Innsibh  an  Ear,  a'  gairni  air 
oigridh  na  Gaidhealtachd  an  diugh,  Thigibh 
thairis  is  cuidichibh  leinn.  Ciod  an  obair  eile 
as  fhearr  do  dhuine  og  a  lamh  a  chur  rithe  na 
obair  Chriosd,  ma  thug  e  a  chridhe  fein  do 
Chriosd  ? 


Air 

Cha  do  chaisg  esan  iad 


"  Bheir  mi  breith  air  a  thigh  gu  brath  air  son  na  h-aingidlieachd  air  am  bheil  e  fiosrach  ;  a  chionn  gu'n  d''  thug 
a  mhic  masladh  dhomhsa,  agus  nacli  do  chaisg  esan  iad." — 1  Samuel  iii.  13, 


AH-UILE  bliadhna  tha  fios  a'  tighinn  gu 
ministearan  na  h-eaglais  a  Dun-eideann, 
ag  iarraidh  oirnn  earail  a  thoirt  do  pharantan 
air  Sabaid  shonruichte  a  thaobh  teagasg  agus 
smachdachadh  an  cloinne. 

Co  dhiu  a  tha  na  h-earailean  bliadhnail  sin 
a'  deanamh  maith  no  nach  'eil  tha  fhios  aig  an 
t-saoghal  gu  bheil  feum  orra,  oir  is  annamh 
teaghlach  an  diugh  anns  a  bheil  na  parantan 
a'  riaghladh  an  teaglaich  le  ughdari-as  is  gliocas. 
Tha  a'  chlann  air  am  fagail  aig  an  toil  fein  a 
chionn  gu  bheil  na  parantan  leasg  agus  gun 
sgoinn. 

Anns  na  laithean  so  tha  e  duilich,  eadhon  do 
dhaoine  tuigseach,  teaghlach  a  riaghladh  gu 
ceart,  is  cha  ghabh  e  deanamh  gun  saothair,  no 
gun  churam,  no  gun  ghliocas.  Ach  tha  gu 
leoir  de  dhaoine  a'  posadh  agus  a'  dol  air  cheann 
teaghlaich  a  tha  gu  nadurra  'n  an  gaotharain 
amaideach  gun  sgoinn ;  daoine  a  tha  Ian  thoil- 
ichte  teagasg  an  cloinne  fhagail  uile  gu  leir  aig 
a'  mhaighstir-sgoil,  aig  an  sgoil-  Shabaid,  agus 
aig  a'  chonastabal. 

Mu  mheadhon  na  h-ochdamh  linn  deug  chuir 
ministear  a  bha  an  Dim-deagh,  an  t-Urramach 
Eoin  Willison,  a  inach  Leahhar-Cheist  do  Mha- 
thraichean,  air  an  robh  nieas  mor  anns  a'  Ghai- 
dhealtachd,  agus  a  bha  air  uisneachadh  gu 
farsuing  air  feadh  na  Gaidhealtachd  agus  nan 
Eileanan  le  mathraichean  diadhaidh  ann  an 
teagasg  an  cloinne.  Anns  na  seann  laithean 
cha  saoileadh  parantan  glic  a  bha  togail  teagh- 
laich gu  robh  an  tigh  aca  air  uidheamachadh 
gu  ceart  mur  robh  an  leabhar  so  ann,  no  leabhar 
eile  de'n  t-seorsa,  a  chuidicheadh  leo  a'  chlann 
a  theagasg.  Ach  c6  an  nighean  no  an  gille 
anns  a'  Ghaidhealtachd  an  diugh  a  smuaini- 
cheadh  air  leabhar  Eoin  Willison  f  haotainn  am 
measg  na  h-airneis  a  bhios  iad  a'  ceannach  aig 
am  am  bainnse  ?  Ni  iad  ullachadh  air  son  nithean 
eile,  ach  cha  dean  iad  ullachadh  air  son  an  clann 
a  theagasg  ann  am  f  irinnean  an  t-soisgeil. 

Am  bliadhna  tha  e  air  iarraidh  oirnn  an  dara 
Sabaid  de  October  a  chur  air  leth,  gus  aire 
dhaoine  a  tharruing  gu  obair  na  h-eaglais  am 
measg  na  h-6igridh,  agus  gu  sonruichte  earail 
a  thoirt  do  pharantan  a  thaobh  an  dleasdanais 
d'an  cloinn  anns  an  t-soisgeul. 

Bu  mhaith  an  gnothuch  e  na'n  robh  an  naidh- 
eachd  a  tha  ag  innseadh  mu  bhreitheanas  Dhe 


air  tigh  Eli  air  a  sgriobhadh  air  duilleig,  an 
litrichean  mora  dearga,  agus  air  a  cur  an  lamhan 
pharantan  air  an  t-Sabaid  sin.  A  mach  o'n 
doigh  anns  an  do  thog  e  a  theaghlach  bha  Eli 
'na  dhuine  maith,  agus  'n  a  dhuine  diadhaidh 
cuideachd.  Bha  e  'n  a  shagart  agus  'n  a 
bhreitheamh  ann  an  Israel,  is  choimhlion  e  an 
da  dhreuchd  sin  gu  h-iriosal  agus  gu  treibh- 
dhireach.  Is  aithne  dhuinn  fichead  rud  uime 
a  tha  chum  a  chliii.  Nach  b'  uasal  agus  nach 
bu  chaomhail  a  labhair  e  ri  Hannah  an  uair  a 
chunnaic  e  gu  robh  e  cearr  ann  a  bhi  saoilsinn 
gu  robh  i  air  mhisg  !  Nach  b'  uasal  agus  nach 
bu  chaomhail  cuideachd  a  labhair  e  ri  Samuel 
an  uair  a  chunnaic  e  gu'n  do  ghairm  Dia  e  ! 
Cha  robh  a  leithid  de  ni  agus  farmad  'n  a 
chridhe.  An  aite  gamhlas  a  bhi  aige  ris  a' 
ghille  6g  a  bha  dol  'ga  chur  bharr  a'  chriiin, 
mar  gu'm  b'  eadh,  is  ann  a  chuidich  e  leis 
riiintean  Dhe  a  thuigsinn. 

Tha  mi  an  duil  gur  e  so  an  f  hailing  as  cumanta 
am  measg  dhaoine,  gu  bheil  iad  deas  gu  saoibh- 
neas  a  ghabh  ail  ma  chuirear  duine  eile  air 
thoiseach  orra.  An  goirteachadh  as  lugha  a 
nithear  air  am  fein-speis,  gabhaidh  iad  anns 
an  t-sroin  e.  Neo-ar-thaing  nach  bi  iad  geanail 
dichiollach  cho  fad  's  a  gheibh  iad  sgiobaireachd 
is  command,  ach  ma  chuirear  duine  eile  air 
thoiseach  orra, gabhaidh  iad  saoibhneasis  tilgidh 
iad  an  obair  as  an  laimh.  Ach  cha  robh  aon 
bhoinne  de'n  spiorad  sin  an  Eli  ;  cha  do  ghabh 
e  saoibhneas  ri  Samuel  no  ri  Dia  an  uair  a 
thainig  facal  an  Tighearna  gu  Samuel  an  aite 
tighinn  thuige  fein.  Bha  e  searbh  air  gun 
teagamh  a  bhi  air  a  chur  as  an  rathad,  agus 
balach  fhaicinn  air  a  chur  air  thoiseach  air,  ach 
cha  do  ghabh  e  fearg  no  saoibhneas,  agus  cha 
mho  a  rinn  e  gearan.  An  so  uile  cha  do 
pheacaich  Eli  le  bhilibh. 

Chan  'eil  e  furasda  do  dhaoine  a  tha  cleachdte 
ri  urram  a  bhi  air  a  thoirt  daibh  deanamh  as 
eugmhais,  oir  ionndrainnidh  an  cridhe  brosgul 
mar  a  dh'  ionndrainnicheas  a'  bhodhig  biadh. 
Ach  ghiiilain  Eli  e  fein  gu  h-uasal  agus  gu  dia- 
dhaidh an  uair  a  dh'  innseadh  dha  gu  robh  e 
a'  dol  a  chall  a  dhreuchd  agus  a  ghloir  shao- 
ghalta.  "  Is  e  toil  an  Tighearn  ata  ann,"  ars' 
esan,  "  deanadh  e  war  chi  e  iomchuidh." 

Cia  meud  duine  de  na  bhios  a'  leughadh  na 
duilleig  so  a  b'urrainn  sin  a  radh  o'n  cridhe,  na'n 
robh  iad  'n  a  aite  ? 

Ach  ged  nach  urrainn  duinn  gun  truas  agus 
co-fhaireachduinn  a  bhi  againn  ris  an  t-seann 
duine  so  anns  na  trioblaidean  a  thainig  air  chan 
fhaodar  a  lethsgeul  a  ghabhail  no  a  chunntas 
neo-chiontach,  oir  bha  e  air  a  dhiteadh  le  Dia, 
am  Breitheamh  uile-fhiosrach  nach  toir  a  mach 
ach  binn  cheart. 

Bha  Eh  coltach  ri  iomadh  neach  anns  na 
laithean  so  fein  ;  dh'  fheuch  e  ris  an  staid  agus 
an  eaglais  a  riaghladh  ach  rinn  e  dearmad  air 
a  thigh  fein  a  riaghladh.  Sin  aon  de  na  pea- 
caidhean  as  trice  anns  a  bheil  moran  dhaoine, 
agus  gu  sonruichte  ministearan,  a'  tuiteam  an 
diugh  ;  gabhaidh  iad  os  laimh  fichead  rud  an 
taobh  a  mach  d'an  teaghlach  no  d'  an  coimh- 
thional  fein  a  ni  e  eu-comasach  dhaibh  seall- 
tainn  as  deidh  an  teaghlaichean  no  an  coimh- 
thionailean  mar  bu  choir  daibh.  A  bheil 
cuimhne  agad,  a  leughadair,  air  an  fhacal  ud 
anns  a'  Bhiobull,  "  Rinn  iad  coimheadaiche  nam 
fion-lios  dkiom  :  amfion-lios  bu  learn  fein  cha  do 
choirnhid  mi." 

An  duine  nach  'eil  a'  deanamh  a  dhleasdanais 
gu  dichiollach  aig  a'  bhaile  (co  dhiu  a  tha  sin  a' 
ciallachadh  a  theaghlach  fein  no  obair  fein) 
chan  'eil  ann  dha  ach  saothair  dhiomhain  a  bhi 
driopail  air  falbh  o'n  bhaile.  "  Tha  sidlean 
amadain  an  iomall  na  tahnhainn." 

Bha  clann  Eli  'n  an  cuis-bhruidhne  agus  'n 
an  culaidh-naire  ann  an  Israel  ;  air  cheann  na 
cuideachd  anns  gach  baoghaltachd  is  ran- 
taireachd  a  bha  dol  air  aghaidh.  Bha  fhios 
aig  an  athair  air  an  dol  a  mach  a  bha  aca,  ach 
ma  bha,  cha  do  chaisg  e  iad,  agus  mu  dheireadh 
thug  an  droch  chaitheamh-beatha  air  daoine 
tarcuis  a  dheanamh  air  dreuchd  na  sagartachd 
agus  air  seirbhis  an  teampuill.  Ach  cha  do 
chuir  Eli  fo  smachd  iad.  Air  a  shon  so,  chan 
urrainnear  a  lethsgeul  a  ghabhail,  oir  bu  choir 
dha  maith  na  h-eaglais  is  deagh  chliu  na  sagar- 
tachd a  chur  air  thoiseach  air  buannachd  shao- 
ghalta  d'a  theaghlach. 

Ach  ma  dhiiin  Eli  a  shiiilean  agus  a  chluasan 
air  eagal  gu'm  faiceadh  no  gu'n  cluinneadh  e 
uile  aingidheachd  a  chloinne,  cha  do  dhiiin  Dia 
a  shuilean.  Tha  gnuis  an  Tighearna  gu  brath 
an  aghaidh  aingidheachd.  "  Feuch  ni  mi  ann 
an  Israel"  arsa  Dia,  ni  a  ni  gaoir  ann  an  da 


chluais  gach  neach  a  chluinneas  e  ;  hheir  mi  breith 
air  a  thigh  git  brath,  air  son  na  h-aingidheachd  air 
an  robh  e  jiosrach  ;  a  chionn  gun  d'  thug  a  mhic 
mallachd  orra  fein,  agus  nach  do  chaisg  esan 
iad." 

Bha  am  bagradh  so  air  a  choimhlionadh  an 
da  rireadh,  oir  thug  Dia  thairis  Israel  do  na 
Philistich  ;  bha  Hophni  agus  Phinehas  air  am 
marbhadh,  agus  aire  Dhe  air  a  glacadh  agus  air 
a  toirt  air  falbh  le  sluagh  coimheach.  Agus  a 
chur  an  tuilleadh  gaoir  ann  an  cluais  gach  neach 
a  chual  an  naidheachd  bhochd  sin  thuit  Eli  fein 
is  bhris  e  amhach. 

A  chionn  nach  do  chaisg  Eli  a  mhic,  agus  nach 
do  smachdaich  e  iad  an  am,  mhill  e  am  beatha, 
mhill  e  a  bheatha  fein,  mhill  e  a  dhuthaich,  agus 
rud  as  miosa  air  fad,  mhill  e  aobhar  Dhe  ann  an 
Israel.  Sin  an  leasan  a  tha  beatha  an  duine  so 
a'  teagasg,  is  tha  soluimteachd  an  leasain  air  a 
dhiiblachadh  an  uair  a  chuimhnichear  nach  ann 
do  dhroch  dhuine  a  thachair  so  idir  ach  do 
dhuine  maith  ;  duine  a  bha  iriosal  is  diadhaidh. 
Ma  nit  hear  na  nithe  so  ris  a'  chrann  iir,  ciod  a 
nithear  ris  a'  chrionaich  ? 


Feoraich  de  na  h-ainmhidhean  agus  teagaisgidh 
iad  thu,  agus  de  eunlaith  nan  speur  agus  innsidh  iad 
dhuit.  Gabhaidh  eadhon  an  coinean  agus  am 
madadh-ruadh,  agus  uile  chreutairean  na  mach- 
rach,  saothair  agus  dragh  gus  an  al  a  theagasg. 
Nach  sona  a  bhitheas  na  parantan  sin  as  urrainn 
a  radh  am  fianuis  Dhe,  "A'  chlann  a  thug  thu 
dhomh,  cha  do  chaill  mi  aon  diubh  "  ?  Athair  no 
mathair  nach  bi  a'  bruidhinn  ri  'n  cloinn  mu 
Dhia  agus  mu  Chriosd,  agus  nach  fhacas  riamh 
air  an  gliiinean  maille  ris  a'  chloinn  aig  aoradh 
teaghlaich,  tha  iad  na's  miosa  na  na  cinnich. 
B'  fhearr  dhaibh  nach  do  phos  iad  riamh  ;  b' 
fhearr  dhaibh  gu  robh  clach  air  a  cur  m'  an 
amhaich  agus  gu  robh  iad  air  am  bathadh  m' 
an  d'  thug  iad  a  steach  do'n  t-saoghal  clann  ris 
nach  do  ghabh  iad  dragh  'g  an  teagasg. 

Do  na  leanaban  tha  iighdarras  agus  dear- 
bhachd  agus  blaths  ann  an  teagasg  a'  Bhiobuill, 
an  uair  a  chluinneas  iad  e  o'n  athair  agus  o'm 
mathair,  nach  'eil  idir  ann  mur  cluinn  iad  e  ach 
o  mhaighstir-sgoil  no  o  mhinistear. 

C^HAN  'eil  fhios  c6  a  thug  sgeul  an  t-soisgeil 
^do  na  Hearadh  an  toiseach,  no  c'uin  a 
thugadh  ann  e.  Tha  seann  eaglais  na  sgireachd, 
an  Scarasta,  air  a  h-ainmeachadh  air  Brighde, 
ban-naomh  a  bhuineadh  do  Eirinn,  ach  chan 
'eil  e  coltach  gu  robh  ise  no  gin  eile  de  na 
naoimh  a  tha  air  an  ainmeachadh  air  seann 
laraichean,  an  eilean  Tharasaidh  agus  an  aitean 
eile,  anns  na  Hearadh  riamh. 


Cha  mho  a  bha  Cliamain  air  a  bheil  an  eaglais 
mhor  ann  an  Rodul  air  a  h-ainmeachadh  anns 
na  Hearadh  riamh.  Bha  la  ann  a  bha  Rodul  'n 
a  aite  naomh  agus  'n  a  aite  ainmeil,  oir  bha 
abaid  is  manachainn  ann  a  bha  'n  am  mathraich- 
ean  do  na  h-eaglaisean  beaga  eile  agus  do  na 
ceallan  a  bha  air  an  suidheachadh  an  sud  agus 
an  so  air  feadh  nan  Eileanan  Tuathach. 

Ach   ged  is   narach   e  ri  radh,   tha   eaglais 

Roduil  an  diugh  fuar  agus  fas  ;  far  am  b' 
abhaist  manaich  a  bhi  seinn  nan  salm  cha 
chluinnear  an  diugh  ach  sgreuchail  na  caillich- 
oidhche  ann  an  Tiir  Mor  Chliamain,  is  far  am  b' 
abhaist  maithean  is  uachdarain  a  bhi  air  an 
tiodhlacadh  tha  na  feanntagan  an  diugh  cho 
ard  's  nach  urrainn  duit  na  h-ainmean  a  tha 
air  na  leacan  a  leughadh.  Anns  na  seann 
laithean  bha  teaghlach  Dhun-bheagain  agus 
uaislean  eile  de  Chloinn  Mhic  Leoid  air  an 
tiodhlacadh  an  eaglais  Roduil,  is  tha  e  air  a 
radh  gur  ann  an  Rodul  a  bha  Mairi  nighean 
Alastair  Ruaidh  air  a  tiodhlacadh. 

Cha  mhaith  an  comharradh  e  air  diadhaidh- 
eachd  na  Gaidhealtachd  gu  bheilear  a'  deanamh 
dearmaid  air  a'  bheagan  a  tha  againn  de  sheann 
eaglaisean  agus  de  sheann  laraichean,  a  ghabh- 
adh  deanamh  maiseach.  Bheireadh  an  Eaglais 
Phapanach  miltean  a  dh'  airgiod  na'm  faigheadh 
i  Rodul  air  ais,  agus  na'n  robh  Rodul  aig  an 
Eaglais  Phapanaich,  cha  b'  fhadagus  an  deanadh 
i  sgiamhach  is  maiseach  an  eaglais  a  tha  sinne 
a'  fagail  fuar  agus  fas  ;  bhitheadh  aoradh  agus 
urnuighean  air  an  tairgsinn  do  Dhia  innte  air 
Sabaid  agus  air  laithean  seachduin. 

Bha  eilean  Hiort  air  a  cheangal  ri  sgireachd 
na  Hearadh  uair-eigin  anns  an  t-seathamh  linn 
deug.  , 

Calum  Mac-a-Phearsoin  (1566-  ?) 

B'e  so  a'  cheud  mhinistear  a  bha  anns  na 
Hearadh  ;  bha  e  air  a  chur  ann  le  larla  Earra- 
ghaidheal. 

Iain  Mac-a-Phearsoifi  (1625-1661) 

Cha  robh  e  faicealleach  no  dicheallach  'n  a 
bheatha  no  'n  a  obair,  is  bha  e  uair  no  dha  fo 
smachd  na  Cleire. 

Iain  Caimbeul  (1670-  ?) 

A  thuilleadh  air  a  bhi  air  a  shuidheachadh  an 
eaglais  Chliamain  an  Rodul  bha  Barraidh  air  a 
chiiram,  is  bhitheadh  e  air  uairean  a'  fuireach 
am  Barraidh. 

Iain  Caimbeul  M. A.  (1689-1707) 

Thainig  e  as  deidh  athar.  Bha  e  air  oilean- 
achadh  an  Oil-thigh  Ghlaschu. 

Amhladk  Mac  Amhlaidh,  M.A.  (1713-1751) 

Leodhasach  a  bha  air  oileanachadh  an  Oil- 
thigh  Dhim-eideann.  Bha  e  air  a  shuidheach- 
adh an  sgir  Thiriodh  agus  Cholla  an  1704  ;  a 
Tiriodh  chaidh  e  do  na  Hearadh  an  1713,  is 
chaochail  e  an  1758.  Phos  e  nighean  do 
Choinneach  Moireasdan,  a  bha  'n  a  mhinistear 
an  Steornabhagh,  is  bha  triiiir  mhac  aige.  Bha 
dithis  dhiubh  'n  am  ministearan  ;  Iain  an 
Cardrois,  agus  Coinneach  an  Aird  nam  Mur- 
chann,  an  deidh  dha  a  bhi  'n  a  fhear-cuideach- 
aidh  aig  athair. 


Coinneach  Mac  Amhlaidh,  M.A.  (1750-1761) 

Rugadh  e  an  1723  ;  bha  e  air  oileanachadh 
an  Obar  Dheathain  ;  air  a  chur  air  leth  gu 
dreuchd  na  ministrealachd  le  Cleir  Uibhist,  agus 
air  a  shuidheachadh  anns  na  Hearadh  an  1750, 
mar  fhear-cuideachaidh  d'a  athair.  An  1761 
dh'  fhag  e  na  Hearadh  is  chaidh  e  do  Aird  na 
Murchann  ;  a  Aird  nam  Murchann  chaidh  e  do 
Chaladar  an  1772,  far  an  do  chaochail  e  an  1779. 
Bha  e  posda,  is  bha  coignear  de  theaghlach 
aige  ;  bha  a  mhac  bu  shine,  Niall,  greis  na 
mhissionaraidh  anns  na  Hearadh.  Ann  an 
1759  chaidh  e  air  thurus  do  Hiort,  is  sgriobh  e 
leabhar  mu  dhoighean  muinntir  an  eilein, 
leabhar  a  bha  air  a  mholadh  le  duine  a  b'  fhiach 
fhacal  eisdeachd  ris,  an  t-OUamh  Mac  Iain. 
Thug  Bos  well  an  leabhar  so  do'n  Ollamh  'g  a 
leughadh  m'  an  deachaidh  iad  air  an  turus  do'n 
Ghaidhealtachd  an  1773.  Chord  an  leabhar 
ris  gu  maith,  ach  an  deidh  laimhe,  an  uair  a 
thadhaill  e  air  Coinneach  Mac  Amhaidh  'n  a 
thigh  fein  an  Caladar,  ghabh  e  barail  cho  bochd 
air  's  nach  creideadh  e  gur  e  a  lamh  a  sgriobh 
an  leabhar  idir.  Bha  Boswell  de'n  cheart 
bheachd  ;  thubhairt  e  gur  e  Iain  Mac-a- 
Phearsoin,  D.D.,  ministear  Shleibhte,  a  sgriobh 
an  leabhar,  agus  nach  do  rinn  Mac  Amhlaidh 
ach  innseadh  dha  na  nithean  a  chunnaic  e  an 
eilean  Hiort. 

Uilleam  Mac  Coinnich,  M.A.  (1762-1765) 

Cha  robh  e  ach  tri  bliadhna  anns  na  Hearadh  ; 
chaidh  e  do  Asainn  an  1765.  Bha  e  'n  a 
sgoilear  maith  ;  'n  a  mhaighstir-sgoil  an  Steor- 
nabhagh greis  an  deidh  dha  criochnachadh  an 
Oil-thigh  Obar  Dheathain.  Fhuair  e  cead- 
searmonachaidh  bho  Chleir  Dhiin-eideann,  is 
liubhair  e  a'  cheud  shearmon  a  rinn  e  riamh  ann 
an  Eaglais  Ard  Dhim-eideann.  Phos  e  nighean 
do  Phadruig  Grannd,  ministear  Lagaidh,  is  bha 
aona  duine  deug  de  theaghlach  aca.  Sgriobh 
Uilleam  Mac  Coinnich  cunntas  air  sgir  Asainn ; 
ach  mar  mhinistear  chaidh  e  gu  neoni. 

Ruairidh  Mac  Leoid  (1765-1768) 

Sgitheanach  a  bha  air  a  chur  air  leth  gu 
dreuchd  na  ministrealachd  le  Cleir  an  Eilein 
Sgitheanaich  an  1763  ;  air  a  shuidheachadh 
anns  na  Hearadh  an  1765,  ach  dh'  fhag  e  na 
Hearadh  is  chaidh  e  do  Bhracadal  an  1768.  Phos 
e  nighean  do  Dhomhnull  Mac  Cuinn,  ministear 
Chill  Mhuire,  am  ministear  a  b'  ionnsaichfe 
agus  a  b'  ainmeile  anns  a'  Ghaidhealtachd  'n  a 
latha,  is  bha  triuir  de  theaghlach  aca.  Chaoch- 
ail e  an  1812. 

Aojighus  Beutonach,  M.A.  (1768-1771) 

Mac  do  Iain  Beutonach  a  bha  'n  a  mhinistear 
an  Gleann  Seile  ;  bha  e  air  oileanachadh  an 
Obar  Dheathain  agus  air  a  chur  air  leth  gu 
dreuchd    na    ministrealachd    le    Cleir    Ghearr 

Loch,  no  mar  theirear  an  diugh  Cleir  lioch 
Carrann.  Bha  e  air  a  shuidheachadh  anns  na 
Hearadh  an  1768,  ach  chaidh  e  do  sgir  Alanais, 
an  siorramachd  Rois  an  1771.  Phos  e  nighean 
do  Choirneal  Mac  an  Rothaich,  I^uim  an  Lair, 
is  bha  deichnear  chloinne  aca.  Bha  fear  d'a 
mhic,  Eachann,  'n  a  mhinistear  an  lonar- 
pheofharan. 

•    Iain  Beutonach,  D.D.  (1772-1778) 

Mac  eile  do  mhinistear  Ghleann  Seile  ; 
chaidh  e  do  na  Hearadh  as  deidh  a  bhrathar, 
ach  dh'  fhag  e  an  sgir  an  1778  a  dhol  do  Dhor- 
nach.  Bha  e  'n  a  sgoilear  maith  agus  'n  a  fhior 
dhuin-uasal  ;  thug  Oil-thigh  Obar  Dheathain 
D.D.  dha  an  1812.  Phos  e  nighean  do  Joseph 
Mac  an  Rothaich,  ministear  Eadardun,  is  bha 
naoinear  de  theaghlach  aca.  Bha  e  'n  a 
mhinistear  maith  agus  'n  a  fhior  dhuine  Crios- 
dail ;  a  thaobh  riaghladh  na  h-eaglais  bha  e  air 
taobh  nam  Moderates. 

Iain  MacLeoid,  D.D.  (1779-1806) 

Sgitheanach  a  bha  air  oileanachadh  an  Obar 
Dheathain  ;  bha  e  air  a  shuidheachadh  anns  na 
Hearadh  an  1779  ;  chaidh  e  do  Chill  Mhaodan 
an  1806  ;  a  Cill  Mhaodan  chaidh  e  do  Chill- 
Marnag  an  1809  ;  a  Cill  Marnag  chaidh  e  do 
sgir  Dhun  Domhnuill,  dluth  do  lonar-Ar,  an 
1816.  Thug  Oil-thigh  Obar  Dheathain  D.D. 
dha  an  1795.  Bha  e  posda  da  uair  ;  is  chaochail 
e  an  1841.  Sgriobh  e  cunntas  air  na  Hearadh, 
agus  cunntas  cuideachd  air  an  obair  a  bha 
Comunn  nan  Sgoilean  a'  deanamh  anns  a' 
Ghaidhealtachd.  Bha  sgeul  bhronach  aige  air 
an  aineolas  a  bha  ann  an  Leodhas  aig  toiseach 
na  naoieamh  linn  deug.  Bha  lamh  aige  ann 
an  riaghladh  na  h-eaglais,  is  lamh  aige  cuideachd 
ann  an  ullachadh  an  Fhoclair  Ghaidhlig  a  bha 
air  a  chur  a  mach  an  1828,  le  Comunn  Gaidheal- 
ach  na  h-Alba. 

Alasdair  Beutonach,  M.A.  (1806-1831) 

Rugadh  e  an  Eilginn  ;  bha  e  air  oileanachadh 
an  Obar  Dheathain  ;  'n  a  mhissionaraidh  an 
Diiirinis,  's  an  eilean  Sgitheanach  ;  shuidhich- 
eadh  anns  na  Hearadh  e  an  1806,  is  chaochail  e 
an  1831.  Phos  e  nighean  do'n  t-Siorram 
Dhomhnullach  a  bha  an  Grisirnis,  is  bha 
sianar  chlionne  aca.  Ri  linn  a'  mhinisteir  so 
bha  tri  mile  duine  ann  an  sgir  na  Hearadh,  ach 
thubhairt  e  nach  robh  ach  da  cheud  dhiubh  sin 
a  b'  urrainn  Beurla  a  leughadh,  agus  nach  robh 
na  bu  mho  na  sin  a  b'  urrainn  Gaidhlig  a 
leughadh. 

Iain  Mac  lomhair  (1832-1844) 

Mac  do  Chailean  Mac  lomhair  a  bha  'n  a 
mhinistear  an  Gleann  Eilg  ;  bha  e  air  oileanach- 
adh an  Obar  Dheathain  ;  air  a  shuidheachadh 
anns   na   Hearadh   an    1832  ;     as   na   Hearadh 


chaidh  e  do  Shleibhte  an  1844,  a  Sleibhte  chaidh 
e  do  Chill  Mhuire  an  Trondairnis  an  1851. 
Phos  e  nighean  do'n  "  Dotair  Bhan  "  a  bha  an 
Uibhist  a  Tuath,  is  bha  da  dhuine  dheug  de 
theaghlach  aca.     Shiubhail  e  an  1869. 

Uilleam  Sutharlan,  M.A.  (1844-1846) 

Cha  robh  e  ach  da  bhliadhna  anns  na  Hearadh. 
Rugadh  e  an  Dornach  ;  bha  e  air  oileanachadh 
an  Obar  Dheathain  ;  bha  e  greis  'n  a  mhis- 
sionaraidh an  Cill  Chuimein  ;  chaidh  e  do  na 
Hearadh  an  1844  ;  as  na  Hearadh  chaidh  e  do 
sgir  Lagain,  an  Cleir  Obar  Neithich  an  1846  ; 
'na  dheidh  sin  chaidh  e  do  lonar-pheofharan 
far  an  do  chaochail  e  an  1867. 

Ruairidh  Dbmhnullach  (1847-1854) 

Rugadh  e  an  Ualaigh  an  Uibhist  a  Tuath  ; 
bha  e  air  oileanachadh  an  Oil-thigh  Ghlaschu  ; 
air  a  shuidheachadh  anns  na  Hearadh  an 
1847  ;  chaidh  e  do  Uibhist  a  Deas  an  1854,  far 
an  do  shaothraich  e  gus  an  do  chaochail  e  an 
1900.  Phos  e  nighean  do  Ruairidh  Mac 
Gilleathain  a  bha  'n  a  mhinistear  anns  an 
sgireachd  roimhe,  is  bha  seachdnar  de  theagh- 
lach aca.  Is  maith  is  aithne  do  luchd- 
leughaidh  nan  duilleagan  so  a  mhac  bu  shine, 
an  t-Ollamh  Gilleasbuig  Domhnullach,  a  bha 
an  Cill  Tarlagain  an  Aird  Mhic  Shimi,  seanach- 
aidh  agus  sgriobhadair  Gaidhlig  cho  maith  's  a 
tha  anns  an  diithaich.  Cha  b'  e  cheannach  a 
rinn  e,  oir  bha  Maighstir  Ruairidh,  mar  their- 
teadh  ris,  coimhlionta  an  Gaidhlig  agus  am 
Beurla,  is  comharraichte  mar  shearmonaiche 
am  measg  mhinistearan  na  Gaidhealtachd. 

Iain  Tormod  Dbmhnullach  (1855-1868) 

Rugadh  e  am  Beinn-na-Faodhla  ;  bha  e  air 
oileanachadh  an  Oil-thigh  Ghlaschu,  air  a  chur 
air  leth  gu  dreuchd  na  ministrealachd  le  Cleir 
Chinntire  an  1854,  agus  air  a  shuidheachadh 
anns  na  Hearadh  an  1855.  Shiubhail  e  an 
1868.  Bha  e  air  a  radh  gu'n  do  chruinnich  e 
moran  de  bheul-aithris,  de  eachdraidh,  agus  de 
bhardachd  na  duthcha,  bho  sheann  daoine,  ach 
ma  rinn  e  sin,  chan  aithne  dhomh  ciod  a  dh' 
eirich  do'n  obair. 

Tearlach  Mac  Gilleathain,  M.A.  (1868-1880) 
Collach  a  bha  air  oileanachadh  an  Obar 
Dheathain  ;  chaidh  e  do  Cheann  Loch  Luichart 
an  1854  ;  a  dh'  Ullabol  an  1856,  agus  do  na 
Hearadh  an  1868.  Chaochail  e  an  1880.  Bha 
e  posda,  is  bha  aona  duine  deug  de  chloinn  aige, 
ach  shiubhail  cuid  dhiubh  'n  an  leanaban.  Bha 
te  d'a  nigheanan  posda  aig  Domhnull  Caimbeul, 
marsanta  a  bha  anns  an  Tairbeart. . 

Dbmhnull  Mac  Gilleathain  (1881-1909) 
Tirisdeach   a  bha  air  oileanachadh   an   Oil- 
thigh  Ghlaschu  ;  bha  e  air  a  shuidheachadh  an 

Truimisgearraidh,  an  Uibhist  a  Tuath,  an  1869  ; 
chaidh  e  do  Colasa  an  1873,  agus  a  Colasa  do 
na  Hearadh  an  1881.     Shiubhail  e  an  1914. 

Iain  Kerr  (1914-1930) 

Bha  e  de  mhuinntir  na  Hearadh  ;  bha  e  greis 
'n  a  fhear-cuideachaidh  an  Grianaig,  agus  greis 
'n  a  mh'inistear  an  Suirearaigh,  an  Gallaibh,  m' 
an  deachaidh  e  do  na  Hearadh  an  1910,  far 
an  do  shiubhail  e  an  1930.  Tha  na  h-eaglaisean 
an  Scarasta  agus  am  Manais  a  nis  air  an  aonadh 
fo  aon  mhinistear,  an  t-Urramach  Fearchar 
Ceanaideach,  M.A. 


An  Eaglais  Shaor 

An  1843  thainig  ach  beag  a  h-uile  duine  anns 
na  Hearadh  a  mach  leis  an  eaglais  Shaoir.  Anns 
na  laithean  ud  b'  e  fior  cheannard  spioradail  an 
t-sluaigh,  Iain  Moireasdan,  Gobha  na  Hearadh 
mar  theirteadh  ris.  Bha  e  'n  a  cheistear  cho 
mhaith  ri  bhi  'n  a  bhard  ;  shiubhail  e  an  1852. 
Ann  an  1847  bha  ceithir  mile  duine  anns  na 
Hearadh,  ma  chunntar  na  h-eileanan  uile. 
Roinn  an  Eaglais  Shaor  an  t-eilean  eadar  da 
choimhthional,  coimhthional  Mhanais  agus 
coimhthional  an  Tairbeart.  B'e  Alasdair  Mac 
Dhaibhidh,  no  mar  theirear  gu  cumanta,  Alas- 
dair Deibhiosdanach,  a'  cheud  mhinistear  a 
bha  ann  am  Manais  ;  bha  e  ann  bho  1852  gu 
1892.  Bha  mac  aige  'n  a  mhinistear,  agus 
nighean  posda  ris  an  duine  ghaolach,  an  t- 
Urramach  D.  T.  MacAoidh  a  bha  an  Tiriodh. 

Bha  an  t-Urramach  Fearchar  Ceanaideach 
M.A.,  air  a  phosadh  ri  eaglais  Mhanais  an  1896, 
is  tha  e  a'  saothrachadh  an  sin  f  hathast,  ach  tha 
criochan  na  buachailleachd  aige  a  nis  na's 
farsuinge. 

An  Tairbeart 

Bha  coimhthional  an  Tairbeart  fada  gun 
eaglais  gun  mhinistear  ged  bha  e  anabarrach 
laidir.  Bha  an  eaglais  agus  am  Manse  air  an 
togail  mu'n  bhliadhna  1860  Bha  a'  cheud 
mhinistear  air  a  shuidheachadh  anns  an  Tair- 
beart an  1862. 

Mac  an  Tbisich  Mac  Aoidh,  LL.D.  (1862- 
1868) 

B'e  so  ministear  a  b'  ainmeile  a  bha  riamh 
anns  na  Hearadh.  Rugadh  e  an  Eadar-da- 
chaolais,  an  Cataibh  ;.  mac  do  Chaiptean  Alas- 
dair MacAoidh  agus  do  Eilidh  Falconer,  nighean 
do  Alasdair  Falconer  a  bha  'n  a  mhinistear  na 
sgire  an  Eadar-da-Chaolais.  Bha  e  air  oilean- 
achadh  an  Cill  Rimhinn  agus  an  Glaschu,  is  bha 
e  greis  'n  a  mhaighstir-sgoil  am  Port-Righ.  An 
1825  bha  e  air  a  shuidheachadh  an  sgir  Lagain, 
an  Cleir  Obar  Neithich  ;  as  an  sgir  sin  chaidh  e 
do  Dhuin-omhain  an  1832.  Aig  am  an  Deal- 
achaidh  lean  e  ris  an  Eaglais  Shaoir,  is  bha  e 


'n  a  Mhoderator  air  Seanadh  na  h-eaglais  sin 
an  1849.  Bho  1854  gu  1856  bha  e  air  cheann 
coimhthional  GaidhHg  am  Melbourne,  an 
Astralia  ;  agus  bho  1856  gu  1861  air  cheann 
coimhthionail,  an  Sydney  ;  bho  1862  gu  1868 
bha  e  anns  an  Tairbeart.  Chaochail  e  am 
Portobello  an  1873. 

Bha  a  pheann  daonnan  deas  is  bha  e  'na 
sgoilear-Gaidhlig  maith.  Fad  choig  bliadhna, 
1845-50,  bha  e  'n  a  fhear-deasachaidh  air  an 
Fhianuis,  is  bha  lamh  aige  anns  an  Fhoclair  a 
chuir  Comunn  Gaidhealach  na  h-Alba  a  mach. 
An  uair  a  bha  e  anns  an  Lagan  bha  balach  og 
air  a  chur  thuige  a  dh'  ionnsachadh  Gaidhlig, 
agus  theagamh  gur  e  sin  seirbhis  a  b'  fhearr  a 
rinn  e  do'n  Ghaidhlig  riamh,  oir  b'  e  am  balach 
ud  Uilleam  F.  Skene,  W.S.,  LL.D.,  aon  de 
sgoilearan  mora  na  h-Alba. 

Ruairidh  Mac  Coinnich,  M.A.  (1868-1884) 

Asainneach  a  bha  air  oileanachadh  an  Diin- 
eideann  ;  an  deidh  dha  bhi  se  bliadhna  deug 
's  an  Tairbeart  chaidh  e  do  Bhaile  Mairi. 

Iain  Mac  Gilleathain  (1885-1897) 

Rugadh  an  He  e  ;  bha  e  air  a  shuidheachadh 
am  Mucarna  an  1856  ;  an  Carlabhagh  an  1858  ; 
an  Srath-Fhairgeag  an  1863,  am  Bac  Leodhais 
an  1877  ;  an  Seasgann,  an  Arain,  an  1880,  agus 
anns  an  Tairbeart  an  1885.  Bha  e  posda  da 
uair,  is  chaochail  e  an  1900.  Co  riamh  a  chuala 
an  duine  laghach  so  nach  miannaicheadh  a 
chluinntinn  a  ris  ?  Chan  'eil  duine  eile  coltach 
ris  an  diugh  beo.  Ged  bhiodh  e  a'  toirt  buillean 
troma  air  a'  Phapa  cha  robh  Papa  eile  a  bu 
smachdaile  na  e  fhein  eadar  an  Tairbeart  agus 
an  Roimh.  Cha  do  theirig  facal  no  fuasgladh- 
facail  riamh  air ;  co  dhiubh  a  bhiodh  e  a'  trod, 
no  a'  mineachadh  nithean  deacair  na  diadhachd, 
no  faireachduinnean  diomhair  a  chridhe,  bha 
cainnt  aige  a  bu  chuimsiche  agus  a  bu  gheire 
na  chuala  mi  aig  duine  eile  riamh.  Ged  nach 
robh  annam-sa  ach  oileanach  6g  an  samhradh 
a  bhithinn  'g  a  eisdeachd  anns  an  Tairbeart 
tha  cuimhne  agam  fhathast  air  an  fhaobhar  a 
bha  air  teanga  an  duine  ud.  Bha  e  'n  a  shear- 
monaiche  maith  ;  air  uairean  bha  e  cho  maith 
's  nach  iarradh  tu  gu'n  sguireadh  e  idir  ;  eadhon 
an  uair  bu  mhiosa  e  bha  rud-eigin  aige  ri  radh 
nach  b'  urrainn  duine  eile  ach  e  fhein  a  radh. 
Car  son  nach  'eil  duine-eigin  anns  na  Hearadh 
a'  deanamh  co-chruinneachadh  de  na  nithe 
maithe  agus  de  na  facail  gheur  agus  neonach  a 
bhiodh  Iain  Mac  Gilleathain  ag  radh  ? 

Neacal  Caimheul  (1897-1917) 

Bhuineadh  e  do  Thigh-an-Uillt  ;  bha  e  air  a 
shuidheachadh  an  Aird  nam  Murchann  an 
1874  ;  an  Uig  an  1889  ;  agus  anns  an  Tairbeart 
an  1897.     Chaochail  e  an  1924. 

Donnchadh  Mac  Leoid,  M.A.  (1919-  ) 

Diadhair  Gaidhealach 

(^lain  Mac  Leoid  Caimheul,  D.D.) 
Leis  an  Ureamach  Alasdair  Mac  Fhionghuin,  Ph.D. 


CORR  is  ceud  bliadhna  air  ais,  bha  ainm 
a'  mhinisteir  Ghaidhealaich  so  iomraiteach 
air  feadh  Bhreatuinn  uile  ;  agus  bhuaith  sin 
gus  an  latha  'n  diugh,  tha  e  iomraiteach  agus 
urramaichte  anns  an  Eaglais  feadh  an  t- 
saoghail  ;  gu  sonruichte  'n  am  measg-san  uile 
a  bhitheas  ag  iarraidh  a  bhi  a'  beachdachadh 
air  gne  na  reite  a  rinn  Dia  ri  saoghal  caillte  tre 
fhulangas  Chriosd.  Is  e  an  reite  so  cridhe  an 
t-soisgeil ;  agus  a  reir  mar  a  thuigeas  daoine  a 
gne,  is  ann  a  thuigeas  lad  prionnspal  an  t- 
soisgeil.  Ged  bha  an  Eaglais  uile  a'  creidsinn 
gu'n  do  bhasaich  Criosd  air  son  pheacach,  bha 
eadar-dhealachadh  bheachd  innte  o  thus  air 
an  dearbh  eifeachd  a  bha  ann  am  bas  an  t- 
Slanuigheir  ;  co  dhuibh  a  bha  e  a'  sasuchadh 
lagha  agus  a'  cosnadh  saorsa  do  dhaoine  bho 
bhinn  bais  shiorruidh  ;  no  a  mhain  a'  foillsea- 
chadh  graidh  dhoibh  a  dh'  ionnsuidh  an  dearbh- 
aidh  deireannaich  ;  agus  co  dhiubh  a  bhasaich 
E  air  son  an  t-saoghail,  no  a  mhain  air  son  cuid, 
a  roimh-orduicheadh  le  Dia  a  chum  slainte. 

Tha  e  duilich  agus  carraideach  gu'n  eireadh 
imcheist  sam  bith  an  comh-cheangal  ri  soisgeul 
na  reite,  a  chur  bacaidh  air,  agus  'ga  dheanamh 
aig  amaibh,  chan  ann  'n  a  fhianuis  agus  'n  a 
sholus  air  deadh-ghean  Dhe  do  chlann  nan 
daoine,  ach  'na  cheo  anns  nach  faicear  ni  cho 
cinnteach  ri  corruich  Dhe  ag  iarraidh  diolaidh  ; 
agus  dream  shonruichte  a'  faotainn  fabhair 
shiorruidh,  am  feadh  's  a  tha  an  corr  air  am 
fagail  a  dhol  a  dhith.  'N  am  measg-san  uile  a 
bhris  dumhlachd  a'  cheo  mhilltich  ud,  air  chor 
is  gu'n  do  shoillsich  soisgeul  glormhor  Chriosd  a 
mach  as  iir  ann  an  simplidheachd  agus  cumh- 
achd  a  sholuis  fein,bha  Iain  MacLeoid  Caimbeul 
toiseachail  agus  eifeachdach  ;  agus  tha  uile 
shearmonaichean  an  t-soisgeil  a  thainig  fo 
bhuaidh  a  theagaisg  fo  fhiachaibh  trom  dha. 

Mu'n  teid  sinn  ni's  faide,  bithidh  e  cho 
maith  iomradh  goirid  a  thoirt  mu  thimchioll  a 
bheatha.  B'esan  mac  do'n  Urramach  Domh- 
null  Caimbeul,  ministear  Chill  Mhealaird, 
ann  an  Lathurna.  Rugadh  e  anns  a'  bhliadhna 
1800.  Bho  'oige,  bha  e  neo  -  chum  -  anta 
beachdail  agus  spioradail  'n  a  inntinn.  Dh' 
ullaich  e  e-fein  air  son  ministrealachd  na  h- 
Eaglais  ann  ■  an  Oil  -  thigh  Ghlaschu  ;  agus 
phosadh  e  ri  eaglais  an  Rudha  ann  an  siorram- 
achd  Dhim  Breatuinn's  a'  bhliadhna  1825.  Air 
a  lionadh  le  eud  diadhaidh  air  son  slainte 
spioradail  an  t-sluaigh  fhuair  e  soirbheachadh 
mor  'n  am  measg.  Bha  a  chumhachd  mar 
chumhachd  aon  de  na  faidhean  o  shean.  Ach 
ma  bha,  dhiiisg  e  cuid,  cha  b'ann  gu  aithreachas. 


ach  gu  diomb  agus  naimhdeas  ;  agus  mu  dheir- 
eadh  chuir  iad  sin  casaid  'n  a  aghaidh  a  dh'  ionn- 
suidh Cleir  Dhun  Breatuinn,  gu'n  robh  e  a'  teag- 
asg  (a)  gu'm  buin  dearbhachd  do  ghne  creidimh, 
agus  as  eugmhais,  nach  ruig  duine  air  slainte  ; 
agus  (b)  gu'n  do  bhasaich  Criosd,  chan  ann  air 
son  cuid  thaghta  a  mhain,  ach  air  son  nan  uile. 

Gu  bhi  a'  tuigsuin  na  casaid  so,  faodar  a  radh 
gu'n  robh  an  sluagh  am  bitheantas  ann  an 
sgire  an  Rudha  a'  creidsinn  creud  na  h-eaglais  ; 
ach  bu  bheag  dhiubh  aig  an  robh  earbsa  ann 
an  Criosd,  no  danachd  naomh,  no  toradh  an 
spioraid,  mar  tha  gradh,  aoibhneas,  agus  sith. 

Thoisich  am  ministear  og  air  teagasg  gu'm 
feum  daoine  gradh  agus  geallaidhean  Dhe  ann 
an  Criosd  a  ghabhail  'g  an  ionnsuidh  gu  pears- 
anta,  a'  leigeil  cudthrom  an  anama  orra,  agus 
mar  sin  a'  sealbhachadh  sithe,  agus  danachd 
cloinne.  Thogadh  so  'n  a  aghaidh  mar  theag- 
asg  fallsa,  cunnartach,  ni  a  tha  a'  foillseach- 
adh  a'  chlaonaidh  a  bha  's  an  eaglais  bho  theag- 
asg  cumanta  an  Tiomnaidh  Nuaidh  ;  agus  am 
feum  air  faidh.  A  thaobh  na  dara  earruinn 
de'n  chasaid,  gu'n  do  bhasaich  Criosd,  chan  ann 
air  son  buidheann  thaghta  a  mhain,  ach  air  son 
a'  chinne-daonna  gu  leir,  cha  do  rinn  an  Caim- 
beulach  aicheadh.  Theagaisg  e  o  thoiseach  a 
shearmonachaidh  gu'n  do  bhasaich  am  Fear- 
saoraidh  air  son  nan  uile  pheacach,  gun  chlaon- 
bhaigh  ri  cuid  seach  cuid  ;  agus  rinn  e  so  le 
uile  dhiirachd  agus  gu  trie,  do  bhrigh  gu'n  robh 
e  a'  coinneachadh  gach  taobh  an  rachadh  e 
ri  daoine  a  bha  air  an  cruadhachadh  an  agh- 
aidh an  t-soisgeil,  ag  radh — "  Ma  tha  sinn 
roimh-orduichte  gu  beatha,  cha  teid  sinn  a 
dhith  ;  agus  mur'eil,  theid,  ciod  sam  bith  ar 
n-oidhirp  air  creideamh." 

Rannsaich  an  Caimbeulach  na  Sgriobtuirean 
air  a  shon  fein  ;  agus  air  bonn  nan  Sgriob- 
tuirean, thoisich  e  air  briseadh  nan  ceang- 
laichean  a  bha  a'  claoidheadh,  agus  a  thaobh 
morain,  a  bha  'a  milleadh  gairm  an  t-soisgeil. 
Chaidh  a'  chilis  'n  a  aghaidh  aig  a'  Chleir  ; 
agus,  mar  an  cendna,  chaidh  i  'n  a  aghaidh 
aig  ard-sheanadh  na  h-Eaglais  an  Dun-eideann 
anns  a'  bhliadhna  1831.  Mar  sin,  chaill  e  a 
dhreuchd  ann  an  Eaglais  na  h-Alba.  Ach  cha 
do  chaill  e  a  mhisneach  no  a  chreideamh  ;  agus 
chruinnich  e  coimh  -  thional  ann  an  Glaschu, 
d'  an  do  rinn  e  seirbhis  fad  mhorain  bhliadh- 
nachan.  Bha  e  mar  so  saor  gu  a  bheachdan  a 
chur  an  ceill  gun  tighinn  bho  chumhachd 
Cleire  no  Seanaidh.  Sgriobh  e  leabhraichean 
cudthromach  ;  agus  bha  e  comharraichte  mar 
dhiadhair    aiff    an    robh    tir  -  bhreithneachadh 

agus  soilleireachd  air  run-diomhair  na  diadh- 
achd.  Am  measg  nan  leabhraichean  sin,  bha 
'  "  Criosd,  aran  na  Beatha,"  "  Beachdan  mu 
j  fhein-fhoillseachadh  Dhe,"  agus  "  Gne  na  h- 
lobairt-Reite."  Bha  na  leabhraichean  sin 
uile  Ian  sohiis  agus  beathachaidh  ;  ach  bha  an 
leabhar  mu  dheireadh  dhiubh  sonruichte  air 
son  a  mhineachaidh  iiir  agus  shoisgeulaich  a 
thug  e  air  an  obair-shaoraidh  a  choimhhon 
Criosd  air  a'  chrann  air  son  a'  chinne- 
daonna. 

Mar  chomharra  air  a'  mheas  a  bha  daoine 
ionnsaichte  a'  cur  air  a  leabhraichean,  thug 
Oil -thigh  Ghlaschu  dha  urram  na  Dotair- 
eachd  ;  agus  da  fhichead  bliadhna  an  deidh 
do  Sheanadh  na  h-Eaglais  a  dhreuchd  a  thoirt 
bhuaith  chruinnich  ceud  ministear  agus  foir- 
feach  ann  an  Glaschu  agus  air  an  ceann  an 
t-Urr.  Tormod  Mac  Leoid,  Ceann-suidhe  Ard- 
Sheanaidh  na  h-Eaglais  air  a'  bhliadhna  ud, 
a  thogail  fianuis,  agus  a  dh'innseadh  dha  ri  a 
ghniiis  a'  chomain  mhor  fo'n  do  chuir  e  an 
Eaglais  Chriosduidh  uile  le  a  sgriobhaidhean 
priseil.  Bha  so  a'  dearbhadh  gu'n  do  rinn 
earrann  nach  bu  bheag  de  Eaglais  na  h-Alba 
aithreachas  air  son  a  buintealais  shearbh  ris 
an  fhaidh  a  dh'eirich  'n  a  meadhon,  eadhon 
mu'n  deachaidh  e  as  an  t-sealladh. 

Chaochail  esan  anns  a'  bhhadhna  1872;  ann 
an Rois-nesthaidh, fa-chomhair  eaglais  an Rudha, 
far  an  do  thoisich  a  sheirbhis.  Tha  uinneag 
ioma-dhaitheach  's  an  eaglais  sin  an  diugh  mar 
chuimhneachan  maiseach  air  ministear  a 
dh'fhoillsich  fior  mhaise  na  naomhachd  'n 
a  chaithe-beatha  ;  a  rinn  seirbhisean  mora 
do'n  Eaglais,  agus  do  aobhar  Dhe  's  an  t- 
saoghal  ;  agus  gu  sonruichte  a  thug  seall- 
adh  iir  do'n  eaglais  air  gloir  Chriosd,  agus  air 
gne  agus  farsuingeachd  na  saorsa  a  dh'oibrich 
Esan  air  son  an  t-saoghail. 

Bha  Eaglais  na  h-Alba  a'  cur  feum  mor  aig 
an  am  ud  air  faidh  agus  diadhair  mar  a  thugadh 
dhi  ann  am  pearsa  a'  Chaimbeulaich.  Rinn  i 
geur-leanmhuin  air,  agus  chuir  i  mach  as  an 
t-Sionagog  e,  do  bhrigh  gu'n  robh  de  dhanachd 
aige  firinn  Dhe  mar  tha  i  air  a  foillseachadh 
ann  an  Criosd,  a  chur  air  thoiseach  air  puincean 
sonruichte  ann  an  leabhar  Aidmheil  a'  Chreid- 
imh.  Ged  nach'eil  an  Aidmheil  sin  ag  agar 
a  bhi  iomlan,  agus  ged  nach  robh  i  air  a  ciall- 
achadh  a  bhi  air  a  cur  air  thoiseach  air  naSgriob- 
turaibh  mar  bhitheas  iad  air  an  soilleireachadh 
o  am  gu  am  leis  an  Spiorad,  gidheadh  rinn  an 
Eaglais  meidh-thomhais  de'n  leabhar  ud  ;  agus 
dhiteadh  i  gach  beachd  nach  robh  comh- 
chordta  ris,  gun  rannsachadh,  gun  fhoighidin. 
Ach  mar  thachair  gu  trie  ann  an  eachdraidh  na 
h-Eaglais,  thionndaidh  Dia  mi  cheill  na  h-eaglais 
a  chum  maith  ;  agus  trid  a'  cheusaidh  a  rinn 
i  air  a  faidh,  fhuair  na  beachdan  air  son  an 
d'fhuiluig    e,    craobh-sgaoileadh    agus    soirbh- 


eachadh.  Gu  sonruichte  thug  e  air  aghaidh 
aon  phrionnspal,  agus  chomhraig  e  gu  h-eif- 
eachdach  air  a  shon  :  js  e  sin  gur  ann  an  solus 
Chriosd  fein,  an  solus  inntinn  a  Mhic,  a  tha 
eolas  fior  ri  fhaotainn  air  Dia  agus  air  a  rim  a 
thaobh  dhaoine  ;  gur  ann  leis  an  t-solus  so  a 
dh'fheumas  teagasgan  agus  beachdan  na 
h-eaglais  a  bhi  air  an  rannsachadh.  Roimh  so, 
bha  inntinn  na  h-eaglais  air  a  lionadh  le  beach- 
dan laidir  air  morachd,  cumhachd,  agus  uach- 
dranachd  an  De  bheo  ;  agus  ged  a  tha  sin  uile 
gun  teagamh,  tha  e  gle  choltach  nach  robh 
moran  a'  faicinn  gnuis  an  Athar  Neamhaidh 
ag  amharc  le  truas  agus  ionndrainn  air  a 
chloinn  sheachranaich  ;  no  a'  tuigsinn  gur 
ann  an  dluths  spioraid  ris  mar  chloinn  earb- 
saich,  ghradhaich,  umhail,  a  tha  beatha  fhior 
agus  mhaireanjiach.  Ach  b'e  so  spiorad,  foill- 
seachadh, agus  teagasg  Chriosd  ;  b'e  so  rim 
Dhe,  agus  gairm  an  t-soisgeil  ;  as  eugmhais 
an  eolais  so  air  Dia,  tha  bas  spioradail  a'  riogh- 
achadh,  ciod  sam  bith  beachdan  dhaoine  mu 
uachdranachd  Dhe.  Mar  sin,  ghairm  Mac 
Leoid  Caimbeul  an  eaglais  a  dh  'ionnsuidh 
Chriosd,  agus  a  theagasg,  air  thoiseach  air 
beachdan  Iain  Chalvin,  ged  nach  'eil  iad  cear- 
bach  'n  an  rathad  fein. 

Mar  an  ceudna  is  ann  an  solus  inntinn  a 
mhic  a  tha  a'  foillseachadh  an  Athar,  a  tha 
obair  na  reite  a  choimhlion  Criosd  trid  fhul- 
angasaibh  ri  bhi  air  a  tuigsinn  gu  ceart.  Do 
bhrigh  gu'm  b'e  biadh  agus  deoch  a  mhic  ainm 
an  Athar  a  dheanamh  soilleir ;  agus  a  ghradh 
do  pheacaich  a  dhearbhadh,  air  chor  is  nach 
gabhadh  teagamh  a  chur  ann,  ghabh  e'  aite 
am  measg  pheacach,  ghiulain  e  leo,  ghradhaich 
e  iad,  agus  mu  dheireadh,  dh'f  hulling  e  gamhlas 
a  naimhdean,  agus  uile  sheirbhe  na  rinn  iad  air, 
ann  am  foighidin  gun  chasadh,  a'  deanamh  mu 
dheireadh  eadar-ghuidhe  air  son  nan  ciontach  ; 
a'  faireachduinn  's  a'  giiilan  am  peacaidh  ann 
an  diadhaidheachd  a  spioraid,  ach  fathast  ag 
asluchadh  is  a'  tairgseadh  maitheanais  dhoibh. 
Mar  sin  bha  Dia  ann  an  Criosd  a'  deanamh 
reite  ;  agus  air  fhoillseachadh  ann  an  ion- 
gantas  a  ghrais  do  cheannaircich,  a'  dearbhadh 
an  fhocail — "  Is  gradh  Dia." 

Ach  air  an  laimh  eile,  thug  Criosd  fianuis 
trid  naomhachd  agus  iimhlachd  a  bheatha  gu 
bheil  lagh  an  Tighearna  naomh  agus  ceart, 
eadhon  ged  a  threoraich  iimhlachd  e  gu  bas 
fhulang  air  son  pheacach.  Cha  b'e  dioghaltas 
no  peanas  a  bha  ann  am  fulangasaibh  Chriosd, 
ach  dearbhadh  a  mhaitheis,  a  naomhachd,  agus 
iomlaineachd  fhein  -  iobraidh.  Mar  cheann 
spioradail  a'  chinne-daonna,  ghloraich  Criosd 
lagh  Dhe,  agus  rinn  e,  mar  gu'n  abramaid, 
aithreachas  ann  an  ainm  nan  ciontach,  le  ion- 
racas  a  bheatha,  agus  iimhlachd  gu  bas.  Is  e 
spiorad  na  h-iimhlachd  naomh  so  anns  a'  mhae 
an  iobairt-reite  ;  tha  i  priseil  ann  an  sealladh 

Dhe  ;  agus  'n  a  h-ainm,  gheibh  peacaich 
misneach  tighinn  dliith  do  Dhia  aim  an  aith- 
reachas. 

Gach  neach  a  ghabhas  ris  an  trocair  a  tha 
mar  so  air  a  tairgseadh  dha,  gheibh  e  chan  e 
a  mhain  sith  ri  Dia,  ach  mar  an  ceudna  spiorad 
a  mhic,  gu  bhi,  mar  bha  Esan,  a'  gluasad  ann 
an  danachd  naomh,  ann  an  gradh,  agus  ann  an 
solus  na  beatha  maireannaich. 

B'e  so  gne  teagaisg  a'  Chaimbeulaich.  An 
aite   a  bhi   ag    eisdeachd  ris    an  laghaireachd 


shearbh  leis  an  robh  an  soisgeul  air  a  chuairt- 
eachadh,  tha  sinn  ag  eisdeachd  ri  spiorad  agus 
guth  grasmhor  an  t-Slanuigheir.  Ma  dh'fheu- 
dta  nach  do  rainig  am  faidh  so  air  gach  taobh 
de'n  chuspair  mhor  a  shoilleireachadh,  agus 
gach  ceist  a  tha  an  crochadh  ris  a  fhreagairt  ; 
ach  chaidh  e  gu  cridhe  na  ciiise  ;  agus  mar  a 
thubhairt  diadhair  eile  d'am  b'aithne  a  ghno- 
thuch  m'a  dheighinn — "  Tha  e  ag  imeachd  's 
an  t-solus  fad  a  shiubhail  ;  agus  tha  gach  ni 
ris  am  bheil  e  a'  beantuin  a'  tighinn  beo." 


Aig  an  Uinneig 


Sgoilear  og  Gaidhealach 

Tha  diithchas  agus  oilean  ag  oibreachadh 
iQaille  ri  cheile  a  dheanamh  sgoilear  maith  de 
Sheumas  C.  Mac  Bhatair,  M.A.  Ogha  do 
Alasdair  Mhic  Ghille  Mhicheil,  LL.D.,  nach 
maireann,  a  rinn  an  leabhar  fiachail  Carmina 
Gadelica,  agus  mac  do  Ella  Nic  Ghille  Mhicheil 
agus  do  Uilleam  Mac  Bhatair,  LL.D.,  an  Oil- 
thigh  Dhun-eideann — cionnus  nach  biodh  an 
sgoilearachd  'n  a  fhuil  ?  Choisinn  e  cheana  an 
t-urram  as  airde  an  Laidionn  's  an  Greigis,  an 
Oil-thigh  Dhim-eideann  ;  am  bliadhna  choisinn 
e  an  t-urram  as  airde  an  Gaidhlig  ;  agus  a  nis 
tha  e  air  ceud-thoradh  na  sgoilearachd  sin  a 
thoirt  dhuinn  ann  an  leabhar  anns  an  do  dhea- 
saich  e  air  son  a'  chlo  a'  bhardachd  a  rinn 
Mairi  nighean  Alasdair  Ruaidh,  mar  theirteadh 
rithe  ;  Mairi  Nic  Leoid  a  rugadh  anns  na 
Hearadh  mu  1615  agus  a  chaochail  mu  1705. 

Gheibhear  anns  an  leabhar  so  na  tha  air 
aithne  no  air  chuimhne  an  diugh  mu  Mhairi 
nan  oran,  air  a  chur  sios  gu  h-6rdail,  le  dreach 
is  grinneas,  agus  urrainn  mhaith  air  a  thoirt 
do'n  luchd-leughaidh  air  son  nan  nithean  iira, 
no  nam  beachdan  iira,  a  tha  an  t-ughdar  a' 
toirt  am  foUais  mu'n  bhan-bhard,  agus  mu  na 
timeannan  anns  an  robh  i  beo,  agus  mu  na 
daoine  agusna  h-aiteana  thaair  an  ainmeachadh 
'n  a  h-6rain.  A  thuilleadh  air  sin  thionndaidh 
Mghr  Mac  Bhatair  bardachd  Mairi  Nic  Leoid 
gu  Beurla,  facal  air  fhacal,  los  gu'n  tuigeadh 
luchd  na  Beurla  ciod  a  bha  i  a'  ciallachadh  anns 
na  luinneagan  agus  na  marbhrainn  a  rinn  i. 
Tha  a'  chuid  so  de'n  obair  air  a  deanamh  gu 
cothromach. 

Aithnichear  air  a'  bheagan  ciamar  a  bhiodh 
am  moran ;  tha  dreach  na  sgoilearachd  air  an 
leabhar  so,  is  tha  gealltanas  ann  gu'n  lean 
Seumas  C.  Mac  Bhatair  ann  an  ceumanna  athar 
agus  gu'n  dean  e  obair  f hiachail  do  chainnt  agus 
do  litreachas  na  Gaidhlig  f hathast. 

Ruairidh  Mac  Leoid 

Ged  tha  Ruairidh  Mac  Leoid  marbh  tha  e 
fathast  a'  seinn,  agus  leanaidh  e  air  seinn  fad 


iomadh  latha.  Chuala  na  miltean  de  dhaoine  a 
ghuth  air  a'  ghramaphon  nach  fhaca  Ruairidh 
fein  riamh  anns  an  fheoil,  agus  cluinnear  e  le 
gineal  eile  nach  do  rugadh  fathast.  Anns  na 
laithean  so  tha  briathran  an  diadhair  a  sgriobh 
an  litir  chum  nan  Eabhruidheach  air  an  H 
coimhlionadh  ann  an  doigh  nach  robh  e  a' 
ciallachadh,  agus  nach  saoileadh  e  gu  robh  e 
comasach — air  dha  bhi  marhh  tha  e  fathast  a' 
labhairt. 

Co  riamh  a  chuala  Ruairidh  Mac  Leoid  a' 
seinn  "  Moladh  Beinn  Dorain,"  no  "  Cead 
deireannach  nam  Beann,"  no  "  An  gleann  'san 
robh  mi  bg,"  no  "Mairi  bhan  og,"  no  "  Cumha 
Mhic  Cruimein,"  gun  a  chridhe  a  bhi  air  a 
ghluasad  an  taobh  a  stigh  dheth  ;  air  a  ghluasad 
le  smuaintean  is  faireachduinnean  a  thaisich  e, 
agus  a  tharruing  inntinn  air  falbh  o  nithean 
leibideach  is  neoghlan  ?  Ged  nach  deanadh  e 
seirbhis  air  bith  d'a  dhiithaich  agus  d'a  luchd- 
dtithcha  ach  an  toil-inntinn  agus  an  togail — 
cridhe  a  thug  e  dhaibh  le  sheinn  o  chionn 
da  fhichead  bhadhna  bu  mhor  an  t-seii'bhis  sin 
fein,  ach  rinn  e  tuilleadh  is  sin.  Dh'  fhosgail 
e  dorsan  do  cheol  na  Gaidhealtachdd  an 
diithaich  nan  Gall,  agus  am  measg  dhaoine  do 
nach  b'  aithne  gu  robh  binneas  no  grinneas 
ann  an  ceol  ar  diithcha. 

Tha  da  fhichead  bliadhna  bho  na  sheinn  e 
aig  Mod  an  Obain  an  toiseach,  ach  ged  is 
iomadh  seinneadair  maith  a  thog  a  cheann 
anns  a'  Ghaidhealtachd  o'n  la  sin  bha  Ruairidh 
Mac  Leoid  'n  a  righ  'n  am  measg  uile.  Bha 
rud-eigin  ann  nach  robh  ann  an  seinneadair  eile 
ach  e  fein,  air  chor  agus  nach  robh  aige  ach 
seasamh  air  an  ard-iirlar  agus  a  ghuth  a  thogail, 
is  anns  a'  mhionaid  bha  mile  duine  fo  chommand 
aige  mar  gu'm  biodh  reiseamaid  fo  chommand 
aig  Coirneal. 

A  thuilleadh  air  an  toileachadh  a  thug  e  do 
dhaoine  le  cheol,  bha  uigh  aige  daonnan  ann 
an  cor  nan  Gaidheal,  is  bha  e  dileas  is  dealasach 
ann  a  bhi  cumail  suas  na  Gaidhlig. 

'Na  thigh  agus  'n  a  ghnothuichean  fein  bha 
e  'n  a  dhuine  ciallach  agus  'n  a  dhuine  coir, 
glan  agus  uasal  'n  a  uile  dhoighean. 


Air 

An  t-ainm  beannaichte 

Beannalcht'  gu  robh  gu  siorruidh  buan 
Ainm  glbrmhor  uasal  feln. 


THA  iomadh  ainm  air  a  thoirt  do  Chriosd 
amis  a'  Bhiobull  ;  "  goirear  mar  ainm  dha 
longantach,  Comhairliche,  An  Dia  cumhachdach, 
an  t- At  hair  Siorruidh,  Prionnsa  na  sithe  "  Ach 
tha  ainmean  eile  aige  a  thuilleadh  orra  sin,  an 
t-Adhamh  deireatmach,  an  Fhianuis  fhwr,  Ceann- 
ard  ar  slainte,  Solus  an  t-saoghail,  Aran  na 
beatha,  am  Buachaille  maith,  Ceann  na  h-eaglais, 
High  nan  naomh,  Mac  an  duine,  Mac  Dhe,  Facal 
na  beatha.  Tha  gach  aon  de  na  h-ainmean  sin 
a'  cur  soluis  air  ni-eigin  ann  an  Criosd  nach  'eil 
ann  an  each  ;  ni-eigin  a  bhuineas  d'a  nadur, 
no  da  obair,  no  do'n  daimh  a  bha  aige  ri  Dia. 
Agus  tha  nadur  Chriosd  cho  do-thuigsinn  agus 
obair  Chriosd  cho  do-rannsaichte  (a  thaobh  a 
farsuingeachd)  's  nach  cuireadh  eadhon  mile 
ainm  an  ceill  a  nadur  agus  a  shoisgeul,  'n  an 
iomlanachd. 

Ach  am  measg  nan  uile  ainmean  a  thug  Dia 
no  a  chairdean  dha,  is  e  an  t-ainm  as  milse 
air  fad,  losa.  "  Bheir  thu  losa  mar  ainm  air, 
oir  saoraidh  e  a  shluagh  fein  o'm  peacaidhean." 

Cia  mills  ainm  an  t-Slan'gheir  chaolmh, 
An  cluas  a'  chreidmhich  bhochd  ! 
Calsgidh  e  bron  Is  leon  nan  naomh, 
Gun  eagal  orr'  rolmh  lochd. 

An  spiorad  brulte  ni  e  slan, 
A'  fuadach  craldh  o'n  chridh'  ; 
Mar  mhana  ni  e  'n  t-acrach  Ian, 
'S  bhelr  tamh  do'n  astarach  sgith 

y\inm  mhiorbhuillch  !    mo  charralg  ihreun, 
Mo  thearmunn  anns  gach  cas, 
'S  tu  m'  lonmhas  furtachd  anns  gach  telnn, 
Trid  iomlanachd  do  ghrals. 

losa,  mo  Bhnachalll,  's  Fear  mo  ghraldh, 
Mo  Shagart,  m'  Fhaldh,  's  mo  Righ; 
Mo  Thrlath,  mo  Bheatha,  Is  m'  Fhear-liiil, 
Gabh  cllii  o  d'  thruaghan  sgith. 

Ge  meata  m'  oldhirpean  an  drasd, 
Ge  fann  mo  ghradh  's  mo  ghlolr, 
'N  ualr  bhlos  mi  mallle  rlut  gu  h-ard 
Molaldh  ml  mar  Is  coir. 

Gu  sin  blodh  plosgartalch  mo  chre 

A'  cur  an  ceill  do  ghrals, 

'S  blodh  1'  ainm  'n  a  cheol  domh  fad  mo  re 

'S  n'a  steldh  alg  am  mo  bhals. 

Bha  an  laoidh  so  air  a  deanamh  le  Iain 
Newton,  duine  a  dh'  fhaodadh  a  radh  mar 
thubhairt  Pol,  gu  robh  e  'n  a  fhear-labhairt 
toibheim,  'n  a  dhuine  eucorach,  a'  deanamh 
geur-leanmhuinn  air  trend  Dhe.  Ach  an  uair 
a  dh'  fhiosraich  e  trocair  Dhe  ann  an  Criosd 
thoisich  e  air  beannachadh  an  ainme  a  mhall- 


aich  e,  is  cha  robh  ainm  eile  air  an  t-saoghal 
cho  milis  leis  ri  ainm  losa. 

Cha  robh  Iain  Newton  ach  seachd  bliadhna 
an  uair  a  shiubhail  a  mhathair,  boirionnach 
diadhaidh.  Chaidh  e  gu  fairge  gu  maith  og  ; 
am  measg  sheoladairean  ain-diadhaidh  dhich- 
uimhnich  e  teagasg  oige,  is  chruadhaich  a 
chridhe  cho  luath  anns  an  olc  's  gu'n  tug  e 
barr  air  a  chompanaich  uile  ann  an  ain-diadh- 
aidheachd.  Bha  e  ann  an  soitheach-cogaidh, 
ach  ged  tha  commandairean  shoithichean- 
cogaidh  a'  cumail  smachd  gu  maith  teann  air 
an  sgiobadh,  dh'  fhairtlich  Iain  Newton  orra, 
is  b'  fheudar  dhaibh  a  chur  a  mach  a  cabhlach 
an  Righ.  Bha  e  'n  a  ana-creideach  is  leig  e 
ruith  leis  fhein  gu  buileach. 

An  deidh  dha  a  bhi  air  a  chur  a  mach  as  an 
t-soitheach-chogaidh  bha  e  air  a  thuarasdalach- 
adh  le  sgiobair  a  bhiodh  a'  dol  gu  taobh  shiar 
na  h-Afric  a  ghlacadh  dhaoine  dubha  gus  an 
reic  mar  thraillean,  ach  bha  e  cho  briiideil  'n  a 
thrusdaireachd  agus  'n  a  aingidheachd  's  gu'n 
do  chuir  e  sgreamh  air  na  daoine  dubha  fein, 
is  cha  bhruidhneadh  iad  ris. 

Bha  e  air  a  thoirt  fo  chiiram  anama  le  leabhar 
a  leugh  e,  leabhar  ris  an  abrar  Leanmhuinn 
Chriosd  le  Tomas  a  Kempis.  An  uair  a  leugh 
e  an  leabhar  ud,  thubhairt  e  ris  fhein,  "  Ma  tha 
na  nithean  a  tha  anns  an  leabhar  so  fior,  is 
duine  caillte  mise." 

An  sin  thoisich  e  air  iirnuigh,  ag  iarraidh  an 
Tighearna  le  durachd  fhior,agus  gus  naigheachd 
fhada  a  ghiorrachadh,  bha  e  air  iompachadh 
agus  air  a  dheanamh  'n  a  dhuine  nuadh. 
Air  uairean  tha  Dia  air  fhaotainn  leo-san  nach 
robh  'ga  shireadh,  ach  tha  e  daonnan  air 
fhaotainn  leo-san  a  shireas  e  gu  dichiollach. 

Thug  e  suas  an  fhairge,  is  ghabh  e  obair  eile 
air  tir,  ach  fad  na  h-iiine  bha  iarrtus  'n  a 
chridhe  dol  a  mach  a  shearmonachadh  an  t- 
soisgeil  mar  eirig  air  son  an  dimeis  a  rinn  e  air 
'n  a  oige,  agus  an  toibheum  d'an  robh  e  cion- 
tach.  Cha  robh  e  furasda  dha  dorsan  f hosgladh 
a  leigeadh  a  steach  e  do  nrhinistrealachd 
ghnathaichte  na  h-eaglais,  ach  far  a  bheil  toil 
bithidh  gniomh,  agus  mu  dheireadh  ghabh 
an  eaglais  Shasunnach  ris,  is  thug  i  cead- 
searmonachaidh  dha,  is  bha  e  air  a  shuidheach- 
adh  an  sgir  Olney,  am  Buckingham,  far  an  d' 
fhuair  e  eolas  air  Uilleam  Cowper,  am  bard. 
Tharruing  an  dithis  ri  cheile  mar  gu'm  biodh 
da  bhrathair,  is  thoisich  iad  air  laoidhean  a 

dheananih  ;  laoidhean  a  tha  beathachadh 
eaglais  Dhe  an  diugh  fhathast,  agus  a  leanas 
air  sluagh  Dhe  a  bheathachadh  gu  brath. 
Nach  iomadh  mile  anam  a  tha  nis  am  fianuis 
Dhe,  an  gloir  shiorruidh,  a  ghabh  air  am  bilean 
mar  am  fiosrachadh  agus  am  faireachduinn 
fein,  briathran  na  laoidh  so  a  sgriobh  Iain 
Newton  ? 

Bho'n  dhearc  mo  shtiil  ri  d'  chrenchdan  ciiirrt', 
A'  bruchdadh  cungaidh  shlaint', 
Gradh-saoraidh  Chriosd  's  e  tha  mi  'luaidh, 
'S  a  bhios  gu  iiair  mo  bhais. 

'N  sin  seinneam  oran  's  milse  ceol, 

Air  cumhachd  mor  do  ghrais, 

'N  uair  bhios  an  teanga  mhanntach  thniagh 

Gu  balbh  's  an  uaigh  'n  a  tamh. 

Dhe,  's  deimhin  learn  gu'n  d'  ullaich  thu 
Do  d'  oglach  bochd  nach  fiii, 
Luach-fola  saor  gu  h-ard  an  Gloir — 
Cruit  oir  a  sheinn  do  chliii. 

Chuir  cumhachd  Dhe  gach  tend  air  doigh, 
'S  a  ceol,  gu  siorruidh,  buan, 
Ni  seirm  an  cluasan  Dhia  nan  gras, 
Air  ainm  's  air  has  an  Uain. 

Tha  e  iongantach  gu'm  bitheadh  laoidh  de'n 
t-seorsa  so,  Cia  milis  airun  an  t-Slanuigheir 
chaoimh,  air  a  sgriobhadh  le  leithid  Iain  Newton; 
gu'm  bitheadh  an  gaol  so  do  ainm  naomh  losa 
air  fhaotainn  ann  an  cridhe  neach  a  dh'  fhuath- 
aich  agus  a  mhallaich  an  t-ainm  sin  an  laithean 
'oige.  Ach  ann  an  seagh  eile  chan  'eil  e  ion- 
gantach idir  ;  tha  cuimhne  agad,  a  leughadair, 
ciod  a  thubhairt  losa  fein  ri  Simon,  am 
Pharasach :  Bha  aig  fear-jiacha  araidh  dithis 
de  fheichneinihh  :  bha  aige  air  aon  fhear  cbig 
ceud  peighinn,  agus  air  an  fhear  eile  leth-cheud. 
Agus  do  hhrigh  nach  robh  aca  ni  leis  an  dioladh 
iad,  mhaith  e  gu  saor  dhaihh  araon.  Innis  dhomh- 
sa  uime  sin,  cb  dhiiihh  is  mo  a  ghradhaicheas  e  ? 
Agus  fhreagair  Simon  agus  thiihhairt  e,  Is  i  mo 
hharail  gur  e  an  neach  is  mh  d'  an  do  mhaith  e. 
Agus  thubhairt  e  ris,  Is  ceart  a  thug  thu  breith. 


'Na  shuilean  fein,  b'e  Iain  Newton  am  fear 
air  an  robh  coig  ceud  peighinn  de  fhiachan  ; 
am  fear  air  an  robh  fiachan  aig  Dia  na  bu 
truime  na  bha  aige  air  neach  eile  fo'n  ghrein, 
is  bha  a  chridhe  air  a  lionadh  le  taingealachd, 
is  ionghnadh,  is  gaol,  an  uair  a  thog  Dia  suas 
e  a  clabar  a'  pheacaidh,  agus  a  shocruich  e  a 
chas  air  carraig.  Bha  fhios  aige  gu'n  do  rinn 
Dia  ann  an  Criosd  obair  mhiorbhuileach  'n  a 
anam  nach  b'  urrainn  dha  dheanamh  e  fein, 
agus  is  e  sin  a  thug  air  ainm  losa  a  ghradhach- 
adh  agus  a  bheannachadh. 

Ciod  a'  bhann  as  laidire  a  tha  ceangal 
cridheachan  chreidmheach  ri  Dia  ?  Tha,  bann 
na  taingealachd  ;  am  mothachadh  a  tha  aca 
gu  robh  iad  gu  domhain  an  eisiomail  an 
Tighearna,  ach  gu'n  do  mhaith  e  dhaibh  am 
fiachan  gu  h-uasal  agus  gu  saor. 

'Se  mhaitheas  duit  gu  grasmhor  caoin 
Gach  peacadh  annad  fein  ; 
'S  e  bheir  dhuit  slaint'  is  furtachd  fos, 
O  d'  easlaintibh  gu  leir. 

O  m'  anam,  beannaich  thusa  nis 
An  Dia  lehobhah  mor. 

Sin  agad  fior  chridhe  na  beatha  dhiadhaidh, 
an  t-ionghnadh  agus  an  taingealachd  a  tha  air 
a  dhusgadh  ann  an  anam  an  duine  an  uair  a 
chi  e  le  suil  a'  chreidimh  gur  fior  an  radh  so, 
Mac  Dhe,  a  ghradhaich  mi  agus  a  thug  e  fein  air 
mo  shon.  Tha  gradh  againne  dhasan,  do  bhrigh 
gu'n  do  ghradhaich  esan  sinne  an  toiseach. 

Is  e  an  t-aobhar  gu  bheil  laoidhean  air  an 
seinn  ann  an  aoradh  na  h-eaglais,  gu  bheil  iad 
a'  cur  am  briathran  simplidh  is  blath  an  gradh 
agus  an  taingealachd  a  tha  ann  an  cridheachan 
dhaoine  do'n  Tighearn  losa  Criosd.  Tha  ainm- 
san  OS  cionn  gach  ainm  eile,  agus  tha  e  'n  a 
fhaochadh  do  dhaoine  aig  a  bheil  gaol  air,  an 
guth  a  leigeil  a  mach,  agus  ainm  a  bheann- 
achadh. 

Cia  milis  ainm  an  t-Slan  gheir  chaoimh 
An  cluas  a'  chreidmhich  bhochd  ! 


Anns  a'  Choille  Bheithe 

Mo  thruaiglie  'w  tir  's  an  cinn  na  daoine  gann 
Ged  's  maith  an  t-or,  is  suarach  or  seach  clann. 


THIODHLAIC  sinn  an  taillear  an  de,  am 
fear-ceirde  mu  dheireadh  a  bha  againn  an 
Cille-sgumain.  Bha  e  coig  is  ceithir  fichead  a 
dh'  aois  ;  bha  e  fada  an  droch  shlainte,  is  cha 
do  tharruing  e  snathad  bho  chionn  iomadh 
bliadhna,  ach  air  a  shon  sin  bidh  sinn  'g  a 
ionndrainn,  oir  tha  Cille-sgumain  a  nis  gun 
fhear-ceirde  idir  ann.  Ri  mo  cheud  chuimhne 
bha  saor-chairtean,  is  saor-bhataichean,  is  tri 
saoir-thighean  ann ;  triuir  chlachairean ;  gobha ; 
da  ghreusaiche  ;  muillear,  is  tuairnear,  is 
cubair  ;   ach  an  diugh  chan  'eil  gin  dhiubh  sin 


ann.  Gheibhear  cruidhean  nan  each  dhachaidh 
a  Glaschu  deanta  deas,  is  cuirear  orra  iad  co 
dhiu  a  tha  iad  a'  freagairt  no  nach  'eil,  is  tha 
eadhon  na  tighean-chearc  a'  tighinn  thugainn 
a  Sruidhla,  deas  glan  le'n  uinneagan. 

Theagamh  nach  gabh  so  leasachadh,  ach  is 
bochd  an  gnothuch  e  ;  is  bochd  gu  bheil  an 
duthaich  a'  dol  sios,  agus  na  bailtean  mora  a' 
fas.  Tha  an  duthaich  a'  dol  sios  gun  teagamh  ; 
sgirean  anns  an  robh  deich  luchd-ceirde  an  1890 
chan  'eil  an  diugh  gin  annta  ;  sgoilean  anns  an 
robh  tri  fichead  de  chloinn  ri  cuimhne  dhaoine 

a  tha  fathast  beo,  chan  'eil  annta  a  nis  ach  coig 
no  se,  is  tha  oileanachadh  nan  coignear  sin  a' 
cosd  fada  barrachd  do'n  rioghachd  na  chosd 
oileanachadh  nan  tri  fichead  ;  fearainn  a  bha 
aon  uair  air  an  oibreachadh  leis  a'  chrann  agus 
a'  toirt  cosnaidh  do  mhoran  dhaoine,  tha  iad  an 
diugh  fo  fheur,  agus  mar  is  bitheanta  fo  rain- 
neach.  Gnothuch  bochd,  ach  c6  aig  a  bheil  f  hios 
ciod  is  aobhar  dha,  no  ciamar  a  ghabhas  e 
leasachadh  ?  An  uair  a  thoisicheas  sinn  air 
sealltuinn  air  a'  chilis  so,  agus  air  reusonachadh 
uime,  tha  sinn  mar  gu'm  biodh  daoine  a'  dol 
mu'n  cuairt  agus  mu'n  cuairt  ann  an  cearcall,  a' 
cur  tuainealaich  'n  an  cinn  fein  gun  adhartas  air 
bith  a  dheanamh.  Tha  sin  fior  a  thaobh 
nithean  eile  anns  an  rioghachd  cho  mhaith  ri 
fasachadh  na  Gaidhealtachd.  Tha  e  fior  mu 
chogadh  ;  a  dh'  aindeoin  nan  hghichean  agus 
nan  comhairHchean  lionmhor  a  tha  feuchainn  ri 
creuchdan  na  Roinn-Eorpa  a  leigheas,  agus 
cunnart  cogaidh  a  thogail  dhinn,  tha  sinn 
daonnan  aig  deireadh  na  bruidhne  direach  far 
an  do  thoisich  sinn,  a'  sior  dhol  mu'n  cuairt  ann 
an  cearcall,  mar  a  thilleas  a'  ghaoth  air  a  cuaix*- 
tibh  fein. 

Bha  sinn  aon  uair  an  diiil  gur  e  an  doigh  a  b' 
fhearr  air  sluagh  a  chumail  air  an  duthaich  uile 
ghoireasan  a'  bhaile  mhoir  a  thoirt  dhaibh. 
Tha  gu  leoir  de  dhaoine  de'n  bheachd  sin 
fhathast,  ach  ma  tha,  chan  'eil  bonn  air  bith 
aige.  Chan  'eil  cion  ghoireasan  oirnn  air  an 
diithaich  an  diugh.  Gheibh  an  ciobair  a  tha 
chomhnuidh  air  monaidhean  iomallach  an 
lonar-nis  naigheachdan  an  t-saoghail  a  cheart 
cho  luath  ri  muinntir  Lunnainn  no  Ghlaschu  ; 
ruigidh  posta  an  righ  a  dhorus  a  h-uile  la  ged 
nach  biodh  aige  dha  ach  litir  a'  bhuinn-a-se  ; 
tha  na  cairtean-marsantachd  a'  gearradh  roimh 
cheile  a  thoirt  gach  bathar  a  dh'  iarras  e  thuige  ; 
is  cuirear  carbad-ola  gu  dhorus  a  h-uile  maduinn 
a  thoirt  na  cloinne  do'n  sgoil.  Theagamh  gu 
bheil  gramaphon  is  labhran-sith  aige,  agus  gu 
bheil  cuibhlichean  aig  na  balaich  agus  an  leor 
cigarettes  aig  na  caileagan,  ach  air  a  shon  sin,  a 
cheart  cho  luath  's  a  gheibh  iad  aileadh  a'  bhaile 
'n  an  cuinnlean,  fasaidh  iad  neo-thoilichte  anns 
a'  ghleann,  is  togaidh  iad  orra  do'n  bhaile. 

Tha  fichead  aobhar  a'  comh-oibreachadh 
maille  ri  cheile  an  diugh,  a'  cur  an  t-sluaigh  air 
falbh  as  an  diithaich  ;  droch  thighean  ;  droch 
laghannan-fearainn  ;  sannt  thighearnan  is 
bhaillidhean  ;  cion-airgid  is  cion-oibre  ;  aon- 
aranachd  nan  gleann  is  iomallachd  nan  eileanan, 
ach  is  e  an  t-aobhar  as  motha,  gu'n  do  chaill  a' 
ghineal  og  am  bias  air  na  nithean  a  tha  ri 
fhaotainn  air  an  dL\i{h?dch.,sa7nhchair,agus  saorsa, 
agus  obair.  Gu  fortanach  cha  do  chaill  iad  uile 
an  gaol  air  a  bhi  air  an  diithaich,  tha  fuigheall 
am  measg  na  h-6igridh  fathast  a  bhiodh  sona 
gu  leor  air  an  fhearann,  agus  air  sgath  na 
feadhnach  sin  bu  choir  laghannan-fearainn  a 


bhi  air  an  ceartachadh,  ach  cha  tugadh  a'  mhor- 
chuideachd  de'n  ghineal  so  uiread  agus  taing 
dhuit  na'n  tairgeadh  tu  croit  dhaibh. 

Na'm  biodh  iad  gun  obair  aig  an  am,  agus 
na'n  gealladh  Bord  an  fhearainn  tighean  ura 
dhaibh  air  chosdus  na  rioghachd,  agus  gach 
goireas  eile  a  bha  feumail,  theagamh  gu'n 
gabhadh  iad  i  a  chionn  nach  robh  dad  a  b' 
fhearr  's  an  t-sealladh  aca,  ach  is  e  a'  cheud  rud 
a  dheanadh  iad  a'  chroit  a  chur  a  mach  o  fheur 
agus  am  biadh  fhaotainn  a  America  agus  an 
annlann  a  Denmark. 

An  uair  a  thairgear  croit  do  dhuine  bg  laidir 
an  diugh,  is  e  a'  cheud  cheist  a  dh'  eireas  'n  a 
inntinn.  Am  paigh  i?  ;  mur  paigh  i,  cha  ghabh 
e  gnothuch  rithe.  Ach  is  e  sin  ceist  nach  bu 
choir  a  bhi  air  a  faighneachd  idir.  Cha  phaigh 
croit  anns  an  t-seagh  anns  a  bheil  cosnadh  eile 
a'  paigheadh  an  fhir-oibre  air  son  a  shaothrach, 
anns  an  t-seagh  gu  bheil  da  phunnd  Shasunnach 
no  tri  puinnd  Shasunnach  a'  tighinn  a  steach 
dha  a  h-uile  Di-Sathuirn.  Chan  'eil  airgiod- 
ullamh  ri  fhaotainn  a  croit,  ach  tha  biadh  is 
annlann  ri  fhaotainn  aisde  do  theaghlach,  ma 
thoilicheas  an  croitear  a  thoirt  aisde,  agus  ma 
bhios  e  toilichte  le  biadh  is  annlann  is  aodach, 
gun  cigarettes.  Ma  tha  a'  chroit  maith' theag- 
amh gu'n  toir  i  ceathramh  's  an  t-seachduin  de 
thombaca  diibh  dha,  a  chumail  sunnd  is  doigh 
air,  ach  cha  toir  croit  air  bith  cigarettes  do'n 
fhear  a  tha  'g  a  h -oibreachadh. 

Tha  mi  an  dochas,  a  leughadair,  nach  'eil  t' 
inntinn  cho  maol  's  nach  tuig  thu  ciod  a  tha  mi 
a'  ciallachadh  le  cigarettes,  oir  chan  'eil  mi  ag 
uisneachadh  an  fhacail  so  gu  litireil  uile  gu  leir. 
Ged  nach  'eil  mise  ris  a'  phiob  mi  fein  cha  bu 
mhaith  leam  a  bhi  cho  cruaidh  air  mo  cho- 
chreutairean  's  nach  dlighinn  do  chroitear 
tomhas  reusonta  de  thombaca  anns  an  t-seach- 
duin, ach  cha  bhuin  na  cigarettes  do'n  chroit 
idir,  oir  is  samhladh  iad  air  riomhadh  is  soghal- 
tachd  is  fasain  a  bhuineas  do  shaoghal  eile  seach 
saoghal  na  croite,  saoghal  na  marsantachd  anns 
an  e  crioch  araidh  mhic  an  duine  tuarasdal  mor 
agus  uairean  goirid. 

Chan  fhaighear  sin  air  a'  chroit,  no  airgiod- 
ullamh  a  h-uile  seachduin,  agus  a  chionn  nach 
fhaigh,  tha  oigridh  an  la  so  a'  teicheadh  bhuaipe 
agus  a'  taomadh  a  steach  do'n  bhaile  mhor,  a 
dh'  iarraidh  obair  air  chor-eigin  a  bheir  airgiod- 
ullamh  dhaibh  a  gheibh  cigarettes.  Gheibh  iad 
barrachd  a  dh'  aii-giod-ullamh  air  an  deirc  na 
gheibh  iad  air  croit. 

Ach  tha  a'  cheart  bheo-shlaint  vi  fhaotainn 
air  croit  an  diugh  fhathast  's  a  bha  ri  fhaotainn 
oirre  riamh,  na'm  biodh  daoine  toilichte  leis  a' 
bheo-shlaint  sin,  agus  na'n  toilicheadh  iad  a 
thoirt  aisde,  biadh,  is  annlann,  gun  cigarettes. 
*  *  w  *  * 

Leis  gach  atharrachadh  a  thainig  air  Cille- 
sgumain,  agus  na  fasain  lira,  cha  robh  an  taillear 


ANNS  A'  CHOILI.E  BHEITHE-ANNS  A'  CHATHAIR 


a'  faotainn  a  bheag  r'a  dheanamh  bho  chionn 
bhliadhnachan.  Chan  aimseadh  e  air  brigisean 
nan  gillean  oga  a  dheanamh  cho  farsuing  aig  a' 
bhroig  's  a  bu  mhaith  leo,  no  seacaidean  a 
dheanamh  cho  cumhann  mu  chaol  an  droma. 
Cha  b'  fheairrd  nadur  an  tailleir  so.  Bha  e  rud 
beag  gearanach,  agus  draochannach,  agus 
amharusach  riamh,  ach  a  nis  bha  e  'ga  fhaicinn 
fern  mar  dhuine  a  bha  lamh  gach  neach  eile  'n 
a  aghaidh.  Chruadhaich  so  a  chridhe,  is  bhiodh 
e  ag  radh  nach  b'  fhearr  daoine  na  na  beath- 
aichean-fiadhaich  ;  nach  robh  lagh  air  bith  aca 
ach  "  a  h-uile  duine  air  a  shon  fein  "  ;  agus  nach 
robh  a  leithid  de  ni  ann  is  freasdal  caomhail  a 
tha  riaghladh  thairis  air  an  t-saoghail. 

Ach  m'an  tainig  a'  chrioch  air  dh'  atharraich 
an  taillear  a  bheachd,  agus  is  e  a  thug  air  sin  a 
dheanamh,  gu'n  d'  fhuair  e  coibhneas  ann  an 
tigh-eiridinn  a  thaisich  a  chridhe,  agus  a  dh' 
iompaich  e  bho  dhroch  amharus  gu  deagh-ghean 
d'a  cho-chreutairean,  agus  bho  sgaitealachd 
teanga  gu  ciixine  'n  a  bhriathran  agus  'n  a 
chridhe. 

Ciod  air  bith  an  seorsa  fhear  as  fhearr,  chan 
'eil  teagamh  idir  agam  nach  e  na  mnathan- 
eiridnidh  boirionnaich  as  fhearr  air  an  t-saoghal. 
Thachair  te  dhiubh  sin  air  an  taillear  amis  an 
ospidal  ;  banaltrum  bg  a  fhritheil  dha  cho 
coibhneil  agus  cho  aoibheil  's  ged  b'  ann  d'a 
h-athair  fein  a  bha  i  a'  frithealadh.  Bha  na 
lighichean  coibhneil  ris  cuideachd,  agus  an 
f  headhainn  a  bha  'n  an  sineadh  anns  na  leapanna 
ri    thaobh  ;     bhiodh    iad    uile    a'    faighneachd 


ciamar  a  bha  dol  dha,  agus  toilichte  an  uair  a 
chluinneadh  iad  gu  robh  e  na  b'  fhearr. 

A  thuilleadh  air  sin  bha  daoine  a'  dol  'g  a 
fhaicinn  ris  nach  robh  fiughair  aige  ;  a'  toirt 
thuige  gach  rud  a  thoilicheadh  e,  no  a  dheanadh 
feum  dha  gus  mu  dheireadh  an  robh  naire  air 
gu'n  do  shaoil  e  riamh  nach  robh  blaths  no 
cairdeas  'n  a  choimhearsnaich.  Chan  urrainn 
mise  a  radh  ciod  a  thachair  ann  an  anam  an 
tailleir  m'  an  d'  fhag  e  an  saoghal  ceithir  miosan 
an  deidh  dha  tighinn  dhachaidh  as  an  ospidal, 
ach  CO  dhiu  cha  robh  a  chridhe  cho  cruaidh  a' 
dol  a  steach  do'n  t-siorruidheachd  's  a  bhithe?.dh 
e  mui^  buaileadh  an  tinneas  ud  e.  Chan  'eil 
cumhachd  iompachaidh  air  thalamh  a  ghabhas 
coimeas  ri  gradh  ;  brisidh  e  cridheachan  cruaidh 
cho  cinnteach  's  a  leaghas  an  teine  an  t-iarunn. 
Co  aige  tha  f  hios  nach  d'  ullaich  Dia  a'  chomh- 
dhail  ud  eadar  an  taillear  agus  a'  bhanaltrum 
bg  ud  bho  shiorruidheachd,  direach  mar  dh' 
ullaich  e  gu'n  tachradh  Philip  agus  an  Etio- 
pianach  air  a  cheile  anns  an  fhasach  ? 


An  uair  a  bha  an  t-Urramach  Niall  Mac- 
Pharlain,  B.D.,  a'  deanamh  na  seirbhis  aig 
tiodhlacadh  an  tailleir  b'e  an  earrann  de'n 
Bhiobull  a  leugh  e  an  earrann  anns  a  bheil 
Lucas  ag  innseadh  mu'n  atharrachadh  a  thainig 
air  Saccheus  an  uair  a  nochd  losa  coibhneas  dha 
ris  nach  robh  diiil  aige  ;  rud  a  chuir  ionghnadh 
air  feadhainn  de'n  chuideachd  a  bha  aig  an 
tiodhlacadh. 


Anns  a'  Chathair 


ANNS  a'  bhliadhna  1886  rugadh  ann  an 
-Li Switzerland  duine  air  an  cual  an  saoghal  uile 
iomradh  an  diugh,  Carl  Barth,  an  diadhair  as 
iomraitaiche  's  an  Roinn-Eorpa  anns  an  linn  so. 

Bha  athair  'n  a  fhear-teagaisg  an  Oil-thigh 
Bherne,  far  an  robh  Carl  air  oileanachadh  gus 
an  deachaidh  e  do  Bherlin,  agus  'n  a  dheidh  sin 
do  na  h-Oil-thighean,  Tubingen  agus  Marburg. 

Anns  na  h-Oil-thighean  sin  bha  e  'g  a 
dheanamh  fein  coimhlionta  ann  an  eolas  nan 
Sgriobturan,  a'  rannsachadh  litir  agus  teagasg 
a'  Bhiobuill  gu  mion,  mar  bha  iomchuidh  do 
dhuine  a  bha  ri  dreuchd  na  ministrealachd  a 
ghabhail  air  fein  agus  ri  facal  Dhe  a  shear- 
monachadh. 

Bha  e  air  a  theagasg  dha  bho  oige  gur  e 
Facal  Dhe  a  bha  anns  a'  Bhiobull  ;  guth  o 
shaoghal  eile  seach  an  saoghal  faicsinneach  as 
aithne  dhuinn  ;  leabhar  anns  an  robh  foill- 
seachadh  air  a  dheanamh  air  nach  ruigeadh 
mac  an  duine  le  solus  a  reusoin  fein.  Sin  am 
beachd  a  bha  aige  m'an  deachaidh  e  do'n 
Chollaist,  ach  anns  a'  Chollaist  bha  na  h-ard- 
sgoilearan  a'  teagasg  a'  Bhiobuill  mar  a  theag- 


aisgeadh  iad  leabhar  eile,  agus  mar  gu'n  robh 
am  Biobull  coltach  ri  leabhraichean  eile.  Bha 
iad  a'  cur  seachad  na  h-tiine  uile  a'  deasbud  c6 
a  sgriobh  an  leabhar  ud  anns  a'  Bhiobull,  no 
c'aite  an  do  sgriobhadh  an  leabhar  ud  eile,  no 
ciod  an  suidheachadh  anns  an  robh  an  neach  a 
sgriobh  e,  direach  mar  nach  robh  annta  ach 
toradh  inntinn  an  f  hir  a  sgriobh  iad. 

Shaoil  Carl  Barth  gu  robh  sud  ceart  gu  leor, 
agus  gu  robh  e  fein  a'  tighinn  air  aghaidh  gu 
gasda  ann  an  sgoilearachd  agus  ann  an  eolas  a' 
Bhiobuill,  ach  an  uair  a  thoisich  e  air  obair  na 
ministrealachd,  agus  a  bha  aige  ri  ni-eigin  a 
tharruing  as  a'  Bhiobull  do  dhaoine  air  an  robh 
acras  spioradail,  chunnaic  e  nach  robh  feum  air 
bith  anns  na  nithean  a  dh'  ionnsaich  e  anns  a' 
Chollaist  mu'n  Bhiobull  ;  nach  robh  annta  ach 
cleasachd  mu  dhorus  nan  Sgriobturan  gun 
uiread  agus  feuchainn  ris  an  dorus  fhosgladh. 

Sin  a'  cheud  diisgadh  a  fhuair  Carl  Barth,  is 
chuir  e  air  ais  e  a  dh'  ionnsuidh  a'  Bhiobuill  as 
iir,  agus  o'n  la  sin  tha  an  diadhair  ainmeil  so  a' 
togail  fhianuis  gun  sgur,  gu'n  do  lahhair  Dia, 
agus  gu  bheil  Dia  fathast  a'  labhairt  'n  a  Fhacal, 


ANNS  A'  CHATHAIR 


agus  nach  ruig  mac  an  duine  gu  hrath  air  Firinn 
Dke,  le  solus  a  reusoin  fein,  no  as  eugmhais  Foill- 
seachaidh  o  skuas. 

Tha  an  teagasg  sin  feumail  anns  na  laithean 
so,  oir  tha  e  ann  an  inntinnean  dhaoine  an 
diugh,  eadhon  ged  nach  abair  iad  e, 

(1)  naCh  'eil  anns  a'  Bhiobull  ach  sgriobh- 
aidhean  dhaoine  mar  gheibhear  ann  an  leabh- 
raichean  eile,  ged  bha  na  daoine  sin  tuigseach 
is  diadhaidh. 

(2)  nach  tainig  solus  air  bith  o  shuas  ;  na  tha 
againn  de  sholus,  gu'n  d'  fhuaras  e  o  dhaoine  a 
bha  sireadh  eolais  spioradail  gu  dtirachdach  le 
solus  an  reusoin  fein,  linn  an  deidh  linn. 

(3)  nach  'eil  adhartas  air  bith  a'  tighinn  air 
an  t-saoghal,  an  eolas  no  an  gniomh,  ach  an 
t-adhartas  a  tha  mac  an  duine  a'  toirt  air,  le 
oidhirp  is  innleachd  fein. 

(4)  nach  'eil  na  firinnean  a  fhuaras  o  Fhoill- 
seachadh  Dhe  idir  cho  cinnteach  ris  na  firinnean 
a  gheibhear  bho  sgoilearan  agus  bho  luchd- 
ealadhain. 

(5)  Gu'n  cluinnear  facal  Dhe,  agus  gu'n 
tuigear  riiintean  Dhe,  bho  leabhraichean  Sir 
James  Deans  cho  mhaith  's  a  chluinnear  agus  a 
thuigear  iad  bho  'n  fhaidh  Isaiah. 

Ged  thoisichinn  air  argumaid  a  dheanamh 
mu  na  beachdan  sin,  cha  bhiodh  ann  dhuit,  a 
leughadair,  ach  ruagadh  na  gaoithe,  is  theaganih 
nach  deanainn  ach  comhairle  a  dhorchachadh  le 
briathran  gun  eolas.  A  thuilleadh  air  sin,  tha 
boinne  de'n  fhirinn  anns  gach  aon  de  na  beach- 
dan  ud  ;  mur  bitheadh  chan  fhaigheadh  iad 
aite  idir  an  inntinnean  dhaoine  turail,  ach  air  a 
shon  sin  chan  'eil  annta  ach  taois-ghoirt  an  t- 
saoghail  so,  agus  m'an  dean  neach  adhartas  air 
bith  anns  an  diadhaidheachd  agus  ann  an  eolas 
Dhe,  feumaidh  e  taois-ghoirt  an  t-saoghail  so  a 
chur  a  mach  as  a  chridhe. 

An  uair  a  thoisicheas  tu  air  a'  Bhiobull  a' 
leughadh  gu  creidmheach  mar  Fhacal  Dhe  tha 
thu  a'  dol  a  steach  do  shaoghal  far  an  cluinn 
thu  Dia  a'  labhairt  agus  am  faic  thu  Dia  ag 
oibreachadh  mar  nach  faic  agus  nach  cluinn  thu 
e  anns  an  t-saoghal  nadurra.  Tha  cuid  de 
dhaoine  a  dhiultas  dol  a  steach  do'n  t-saoghal  so 
a  chionn  gu  bheil  Maois  no  Lucas  no  Pol  ag 
innseadh  mu  nithean  nach  'eil  a  reir  doighean 
an  t-saoghail  so,  iarunn  a  snamh,  mairbh  a' 
tighinn  beo,  daoine  a'  coiseachd  air  an  fhairge, 
agus  a  chionn  gu  hheil  iad  a'  diultadh  dol  a  steach 
ann  cha  chluinn  iad  Dia  a'  labhairt  anns  a' 
Bhiobull.  Cha  tuigear  spiorad  a'  Bhiobuill  ach 
leo-san  a  ghabhas  ris  mar  Fhacal  Dhe,  agus  cha 
toisich  Dia  air  e  fein  f  hoillseachadh  dhuinn  anns 
a'  Bhiobull  gu  brath  gus  an  stad  sinn  de  bhi  a' 
toirt  binn  air  a'  Bhiobull  mar  bhreitheamhna, 
agus  an  leig  sinn  leis  a'  Bhiobull  breith  a  thoirt 
oirnn. 


Chan  'eil  so  a'  ciallachadh  nach  'eil  feum  ann 
an  obair  nan  sgoilearan  a  tha  rannsachadh  agus 
a'  sgrudadh  gu  ciiramach  litir  an  leabhair 
naoimh,  air  ghaol  a  thuigsinn  ciod  a  bha  Pol 
no  Peadar  a'  ciallachadh  an  uair  a  sgriobh  iad 
am  facal  ud,  no  am  facal  ud  eile,  ma's  iad  a 
sgriobh  e  idir.  Tha  an  aite  fein  aig  sgoilearan 
ann  an  eaglais  Chriosd  cho  mhaith  's  a  tha  an 
aite  fein  aig  searmonaichean,  ach  air  a  shon  sin, 
chan  'eil  an  rud  ris  an  abrar  ard-sgoilearachd  a' 
Bhiobuill  idir  cho  feumail  no  cho  tarbhach  ann 
an  eaglais  Dhe  's  a  shaoileas  na  sgoilearan  fein, 
agus  idir  idir  chan  'eil  e  tarbhach  ma's  e  as 
crioch  dha  an  creideamh  a  bha  aig  daoine  anns 
a'  Bhiobull  mar  fhacal  Dhe  a  thoirt  bhuapa. 
Sgoilearachd  air  bith  a  ni  sin,  chan  'eil  innte  ach 
peasanachd  dhiomhain.  Ma  tha  e  f  ior  gu  bheil 
beachdan  leanabail  aig  daoine  gun  sgoil  mu'n 
Bhiobull,  tha  e  a  cheart  cho  fior  nach  'eil  ann 
am  moran  de'n  sgoilearachd  a  tha  dol  air  aghaidh 
mu'n  Bhiobull  ach  cluicheachd  leanabail,  mar 
gu'm  biodh  clann  bheag  a'  togail  bhothagan  an 
diugh  air  a'  ghainmhich  agus  'g  an  leagail  am 
maireach. 

Theagamh  gu  bheil  e  fior  gu  leor  nach  e  aon 
lamh  ach  da  lamh  (no  maith  dh'  fhaoidte, 
tuilleadh)  a  tha  againn  ann  an  leabhraichean 
de  'n  Bhiobull  a  bhatar  uair-eigin  an  duil  gur  e 
Maois  a  sgriobh  a  h-uile  lide  dhiubh,  ach  ciod 
uime  sin  ?  An  abair  thu  gun  do  chuir  an 
sgoilear  a  fhuair  sin  a  mach  comain  mhor  air  an 
t-saoghal  ?  Chan  abair  mise  e  co  dhiu,  ged  tha 
meas  agam  air  eolas  agus  air  sgoilearachd,  agus 
ged  nach  bu  mhaith  leam  eadhon  an  sbruileach 
a  chall.  Ach  chan  'eil  anns  an  sbruileach  ach 
sbruileach  fhein  ;  chan  'eil  ann  am  moran  de'n 
mhion-sgoilearachd  a  tha  dol  air  aghaidh  mu'n 
Bhiobull  an  diugh  ach  eolas  gun  chudthrom  agus 
gun  fheum  an  coimeas  ris  an  eolas  eile  so,  na 
nithea7i  imorhhuileach  a  tha  am  Biohull  a'  deanamh 
amis  an  t-saoghal.  An  uair  a  dh'  innseas  sois- 
geulaiche  dhuit  mu  dhuine  no  mu  dhaoine  ann 
an  Korea,  no  ann  an  cearn  air  bith  eile,  a  bha 
air  an  tionndadh  bho'n  pheacadh  no  bho 
iodholan  gu  Dia,  le  briathran  an  leabhair  so, 
saoilidh  mi  gu  bheil  naigheachd  de'n  t-seorsa 
sin  a'  cur  a  cheart  uiread  soluis  (no  theagamh 
barrachd)  air  a'  Bhiobull  's  a  tha  obair  nan  ard 
-sgoilearan,  a  tha  cur  seachad  am  beatha  a'  deas- 
bud  CO  dhiubh  a  bha  te  de  litrichean  Phoil 
air  a  sgriobhadh  an  Ephesus,  no  anns  an  Roimh, 
no  an  e  Pol  a  sgriobh  i  idir  !  Tha  e  duilich  a 
chreidsinn  gu  bheil  Cheyne,  no  Seumas  MofFatt, 
no  an  Deathan  Inge,  a'  tuigsinn  a'  Bhiobuill 
na's  fhearr  na  thuig  Spurgeon  e,  no  Cardinal 
Newman,  no  Iain  Wesley ;  cho  duilich  's  nach 
creid  mise  e  co  dhiu.  Tha  tuigsinn  agus  tuig- 
sinn ann,  eolas  agus  eolas,  sgoilearachd  agus 
sgoilearachd  ;  faodaidh  duine  uile  laithean  a 
bheatha  a  chur  seachd  a'  bruidhinn  mu  litir  a' 
Bhiobuill  gun  an  guth  a  tha  labhairt  anns  a' 

Bhiobull  a  chluinntinn,  ach  chan  e  mhain  gu'n 
cuala  Spurgeon  agus  Wesley  an  guth  sin  ach 
theagaisg  iad  do  dhaoine  eile  a  chluinntinn. 
'N  an  lamhan  thainig  cumhachd  a  Bhiohuill  am 
follais,  air  chor  's  gu'n  do  lean  comharran  agus 
imorhhuilean  searmonachadh  an  Fhacail.  Co  a 
ghabhadh  air  fein  a  radh  nach  'eil  an  seorsa 
sgoilearachd  sin  mu'n  Bhiobull  na's  fiachaile 
do'n  t-saoghal  na  sgoilearachd  nan  ard- 
sgoilearan  fein  ? 

Cha  chualas  iomradh  riamh  air  searmonaiche 
a  rinn  obair  mhor  ann  an  rioghachd  Dhe  nach 
robh  a'  creidsinn  le  uile  chridhe  anns  a'  Bhiob- 
ull, mar  fhacal  an  De  bheb.  Sin  an  creideamh 
air  am  feumar  seasamh  gu  laidir  an  diugh,  is 
tha  na  h-uile  dhaoine  aig  a  bheil  gaol  air  an 
t-soisgeul  fo  chomain  mhor  do  Charl  Barth,  a 


chionn  gu  bheil  e  a'  teagasg  gur  e  am  BiobuU 
an  riaghailt  neo-mhearachdach  a  thug  Dia  do'n 
t-saoghal  a  thaobh  creidimh  agus  beatha. 

Tha  iomadh  rud  eile  an  teagasg  an  diadhair 
so  nach  'eil  mise  a'  tuigsinn,  iomadh  ni  a  tha 
dorcha  dhomh,  ach  cha  teid  dad  cearr  ged 
bhiodh  na  nithean  sin  dorcha  gu  brath.  Oir  is 
e  cridhe  na  cuise,  co  dhiubh  a  tha  againn  anns 
a'  Bhiobull  oidhirp  mhic  an  duine  air  ruighinn 
air  an  Dia  neo-fhaicsinneach  agus  neo-aith- 
nichte,  le  reuson  fein,  no  foillseachadh  grasmhor 
bho  Dhia  a  bhris  an  roinn-bhrat  eadar  an 
saoghal  so  agus  saoghal  eile  chum  gu'n  tugadh 
e  eolas  air  a  smuaintean  agus  air  a  ruintean  do'n 
chinneadh-daonna.  Anns  a'  Bhiobull  tha  Dia 
a'  labhairt ;  iadsan  a  dh'  eisdeas  r'a  ghntk, 
bithidh  iad  beb. 


Aig  an  Uinneig 


Litreachadh  na  Gaidhlig 

BHO  chionn  greis  f huair  mi  litir  bho  dhuine- 
eigin  a  bhios  a'  leughadh  nan  duilleagan  so, 
a'  cur  agus  a'  freagairt  cheistean  mu  litreachadh 
na  Gaidhlig.  Cha  do  chuir  e  ainm  ris  an  litir 
(ged  nach  robh  dad  innte  nach  faodadh  e  a 
radh  a'm  lathair)  ;  mar  sin  cha  b'urrainn  domh 
fios-freagairt  a  chur  thuige. 

Dh'  fhaighnich  e,  "  Car  son  a  sgriobh  thu  am 
facal  ud  ?  "  agus  "  Car  son  nach  do  litrich  thu 
am  facal  ud  eile  mar  so  ?  "  Chan  'eil  cuimhne 
agam  a  nis  air  na  facail  a  bha  ann,  ach  co  dhiu 
a  bha  iad  cearr  no  nach  robh,  tha  fhios  agam 
gu'm  bi  iomadh  facal  a'  tuiteam  bho  bharr  mo 
phinn-sa,  agus  iomadh  doigh-litreachaidh,  ris 
nach  bu  mhaith  leam  seasamh  an  uair  a  chi  mi 
iad  an  clodh.  Ma  bhiodh  Homer  fein  a' 
norradh  air  uairean,  agus  Urra  Mor  eile  nach 
robh  idir  cho  beusach  ris,  lupiter,  co  mise  nach 
tigeadh  turra-chadail  orm  ? 

Na'n  toisichinn  air  bruidhinn  mu  litreachadh 
na  Gaidhlig  cha  bhiodh  crioch  idir  air  an  t- 
seanchas  sin.  Tha  mo  cheann  a  nis  liath,  ach 
ged  bhios  cairdean  laghach  ag  radh  rium  gur 
e  an  cogadh  a  liath  e,  tha  fhios  agam  fein  gu 
maith  gur  e  sgriobhadh  na  Gaidhlig  a  rinn  e 
(a  thuilleadh  air  an  aois). 

Chan  'eil  aon  riaghailt  againn  a  thaobh 
litreachadh  na  Gaidhlig,  air  chor  agus  nach 
urrainnear  a  radh  mu  iomadh  facal,  Tha  so 
cearr  ;  no,  Tha  sud  ceart.  Ach  chan  'eil  sin 
a'  ciallachadh  gu'm  faod  gach  sgriobhaiche 
laghannan  annasach  a  dheanamh  dha  fein,  no 
facail  a  litreachadh  mar  a  thoilicheas  e.  M'an 
cuir  duine  air  bith  a  sgriobhaidhean  fein  an 
clodh,  tha  e  iomchuidh  dha  (ma's  duine  e  anns 
a  bheil  naire)  eolas  a  bhi  aige  air  an  doigh- 
litreachaidh  a  f  huair  sinncheana  bho  sgriobhad- 
airean  maith  agus  sgoilearan  maith.  Gheibhear 
an  doigh-litreachaidh  sin  anns  a'  Bhiobull,  agus 


ann  an  leabhraichean  eile  nach  ruig  mi  a  leas 
ainmeachadh,  agus  ged  nach  'eil  e  cearr  dhuinn 
dealachadh  ris  an  doigh  sin,  ma  tha  an  t-seann 
doigh  fada  cearr,  no  ma  tha  i  a'  foluch  no  a' 
fiaradh  seagh  no  eachdraidh  an  fhacail,  bhiodh 
e  glic  do  sgriobhadairean  oga  am  Biobull  a 
leantuinn.  Sin  an  leabhar  air  a  bheil  sinn  uile 
eolach,  agus  a  dh'  fhaodar  a  ghabhail  mar 
riaghailt.  Ach  'n  a  dheidh  sin  uile,  eiridh 
teagamh  is  iom-chomhairle  'n  ad  cheann  a 
h-uile  uair  a  chuireas  tu  peann  air  paipear  ;  co 
dhiu  a  chuireas  tu  cromag  an  sud  no  an  so  ! 
Air  uairean  bidh  mise  a'  litreachadh  fhacal 
air  dhoigh  nach  'eil  a  reir  brigh  is  eachdraidh 
an  fhacail,  a  chionn  gu  bheil  am  Biobull  'g  a 
litreachadh  air  an  doigh  ud,  agus  gur  toigh 
leam  am  Biobull  a  leantuinn. 

Bheirinn  ceithir  comhairlean  air  daoine  a 
bhios  a'  sgriobhadh  Gaidhlig  : 

(1)  Am  Biobull  Gaidhlig  a  bha  air  a  chur  a 
mach  an  1902  a  bhi  aig  an  laimh  daonnan. 
Bidh  sin  tarbhach  dhaibh  ann  an  nithean  eile 
a  thuilleadh  air  litreachadh  fhacal. 

(2)  Faclair  Mhic  Bheathain  a  bhi  aig  an 
laimh  cuideachd.  Ged  nach  robh  MacBheathain 
e  fein  coimhlionta  a  thaobh  litreachaidh  b' 
aithne  dha  cumadh  is  eachdraidh  fhacal  bho 
thus  an  toiseachaidh,  is  cumaidh  e  ceart  sinn 
anns  a'  chuid  sin. 

(3)  A'  chuid  as  fhearr  a  dheanamh  de  'n 
chuid  as  miosa. 

(4)  Leigeil  leis  a'  chu  a  tha  'n  a  chadal  cadal. 

Mu  sgriobhadh  Gaidhlig 

Tha  e  feumail  gu'm  biodh  e  air  a  theagasg  do 
sgoilearan  oga  ciamar  a  litricheas  iad  facail  gu 
ceart,  ach  tha  e  moran  na's  feumaile  gu'm 
biodh  e  air  a  theagasg  dhaibh  ciamar  a  chuireas 
iad  na  facail  an  ea^aibh  a  cheile  le  grinneas  is 

snas.  Ma  tha  beagan  eolais  aig  duine  air 
gramar  na  Gaidhlig,  theid  aige  air  na  facail  a 
litreachadh  gu  ceart  (no  co  dhiu  gun  mhearach- 
dan  narach  a  bhi  annta)  ach  feumaidh  e  tuill- 
eadh  is  sin  a  bhi  aige  m'  an  sgriobh  e  Gaidhlig 
gu  ceart  ;  feumaidh  e  rian  agus  ordalachd  a 
bhi  'n  a  inntinn.  Chan  abair  mi  gu  bheil  rian 
agus  ordalachd  am  measg  nam  buadhan  as 
airde  an  inntinn  mhic  an  duine,  ach  air  a  shon 
sin  tha  iad  anabarrach  feumail  do  dhuine  air 
bith  a  bhios  a'  sgriobhadh  Gaidhlig,  oir  is  e 
cion  ordalachdd  as  mathair-aobhair  do  dhroch 
Ghaidhlig  mar  is  trice.  Tha  e  duilich  ordalachd 
no  rian  a  chur  an  eanchainnean  anns  nach  eil 
iad  gu  nadurra  ;  sin  an  t-aobhar  gu'm  bi  daoine 
aig  a  bheil  Gaidhlig  mhaith,  agus  aig  a  bheil 
eolas  air  gramar  cuideachd,  a'  sgriobhadh  droch 
Ghaidhlig. 

Tha  moran  dhaoine  ann  a  bhios  a'  faotainn 
coire  do  sgriobhadairean  a  bhios  ag  uisneachadh 
facail  Bheurla  mur  bheil  facal  Gaidhlig  aca  a 
fhreagras.  Ach  cha  rachainn  leis  na  daoine  sin 
idir,  is  cha  mho  a  thoirmisginn  do  sgriobhaiche 
iasad  fhaotainn  o'n  Bheurla  cho  trie  's  a 
thogras  e.  Ach  bheirinn  an  cead  sin  dha  air 
an  da  chumha  so,  (1)  gu'n  cuir  e  deise  Ghaidh- 
ealach  air  an  fhacal  Bheurla,  ma  ghabhas  e 
deanamh,  agus  (2)  gu'm  bi  dreach  is  bias  na 
Gaidhlig  air  an  sgriobhadh,  a  dh'  aindeoin  cia 


meud  facal  Beurla  a  tha  ann.  Ged  nach  'eil  e 
tlachdmhor  ri  f  haicinn  no  ri  chluinntinn  Gaidhlig 
agus  Beurla  air  an  cothlamadh  am  measg  a 
cheile,  faodaidh  fior  dhliith  is  inneach  na 
Gaidhlig  a  bhi  'na  leithid  sin  de  sheanchas  no 
de  sgriobhadh,  agus  air  an  laimh  eile,  faodaidh 
sgriobhadh  Gaidhlig  anns  nach  'eil  aon  fhacal 
Beurla  o  thoiseach  gu  deireadh  a  bhi  cho  duilich 
a  leughadh  no  thuigsinn  's  gu'm  bu  cho  mhaith 
dhuit  e  bhi  air  a  sgriobhadh  an  Eabhra  no  an 
Esperanto.  Is  e  a'  cheud  rud,  agus  an  dara 
rud,  agus  an  treas  rud,  a  bu  choir  do  sgriobh- 
adairean oga  a  chur  romhpa  fein,  a  bhi  simplidh 
agus  a  bhi  soilleir  ;  gun  bhi  a'  feuchainn  ri  bhi 
riomhach  no  ri  bhi  annasach  is  tapaidh  'n  an 
cainnt,  agus  an  inntinn  a  chumail  daonnan  air 
an  fheadhainn  a  tha  'g  an  eisdeachd  no  'g  an 
leughadh,  an  aite  an  inntinn  a  bhi  orra  fein, 
agus  air  an  gloir  fein.  Duine  air  bith  a  tha 
dol  a  sgriobhadh,  feumaidh  e  a  smuaintean  a 
dheanamh  soilleir  dha  fein  an  toiseach  ;  mur 
bheil  iad  soilleir  dha  fein  cha  bhi  iad  soilleir 
do  dhaoine  eile,  agus  cha  bhi  iad  soilleir  gu 
brath  mur  bheil  rian  is  ordalachd  'na  inntinn. 
Chan  abrainn  duine  suairoe  no  modhail  ri 
duine  air  bith  nach  sgriobh  agus  nach  bruidh- 
inn  gu  simplidh  agus  gu  soilleir,  oir  is  e  cridhe 
na  siobhaltachd  agus  na  modhalachd,  an  t- 
sliffhe  a  dheanamh  reidh  do  dhaoine  eile. 


Ministearan  Steornabhagh 


DH'  fhag  na  seann  Naoimh,  agus  an  seana 
Chreideamh,  uiread  de  laraichean  naomha 
an  Leodhas  's  gu'm  bithinn  anabarrach  toilichte 
na  'n  cuireadh  duine-eigin  a  tha  eolach  orra 
cunntas  thugam  mu  na  h-aitean  naomha  sin  a 
chuirinn  anns  na  diiilleagan  so. 

Gus  an  tig  sin,  cuiridh  mi  sios  ainmean  nam 
ministearan  a  bha  an  Steornabhagh  bho  am  an 
Ath-leasachaidh.  Cha  robh  aite  eile  an  Albainn 
anns  an  do  rinn  an  t-Ath-leasachadh  na  bu 
lugha  de  mhiighadh  na  rinn  e  an  Leodhas  fad 
da  cheud  bliadhna. 

Rob  Durie  (1598-1601) 

An  1598  chaidh  buidheann  de  dhaoine  as  a' 
Ghalldachd  do  Leodhas,  le  cead  Righ  Seumas 
VL,  a  thoirt  eolas  an  t-soisgeil,  agus  lagh  is 
riaghailt,  do'n  eilean.  Theirear  na  Creachadair- 
ean  Fiofach  ris  na  daoine  ud  ;  shonruich  Cleir 
Chill-Rimhinn  gu  rachadh  Rob  Durie,  ministear 
An-sruthair,  comhla  riu.  Chaidh  e  do  Leodhas 
an  dara  uair  an  1601,  ach  mu  dheireadh  bu 
bhuidhe  leis  teicheadh  as.  Bu  duine  e  aig  an 
robh  inntinn  laidir  ;  chuir  Seanadh  na  h-Eaglais 
air  thurus  soisgeulach  e  do  na  h-Arcaibh  agus 
do  Shealtuinn,  is  chuir  an  cruadh-fhortan  mu 
dheireadh  e  air  faondradh  do'n  Olaind. 


Fearchar  Mac  Rath  (1610-?) 
-  Bha  suil  aig  Mac  Coinnich  Chinn  t-saile  an 
Leodhas  cho  mhaith  ris  na  Goill,  is  chaidh 
Fearchar  Mac  Rath,  ministear  Ghearr  Loch  do 
Steornabhagh  an  1610.  Thubhairt  e  gu  robh 
an  sluagh  aineolach  air  an  t-soisgeul,  agus  gu 
robh  moran  dhiubh  a  rainig  da  fhichead  bliadhna 
fathast  gun  bhaisteadh. 

Fearchar  Mac-a-Chleirich,  M.A.  (1642-?) 

Domhnull  Moireasdan  (1649-?) 

Coinneach  Moireasdan,  M.A.  (1689-1720) 

Mac  do  Dhomhnull  Moireasdan,  ministear 
Bharabhais  ;  tha  e  air  a  radh  gu  robh  e  'n  a 
dhuine  laidir,  smachdail ;  gu'm  biodh  claidh- 
eamh  air  a  leis  an  uair  a  bhiodh  e  a'  coiseachd 
o'n  Mhanse  do'n  eaglais  air  la  na  Sabaid,  agus 
gu'm  biodh  dithis  'n  an  seasamh  aig  dorus  na 
h-eaglais  agus  claidheamh  an  laimh  gach  fir. 
Bha  na  h-amanna  bruailleanach.  Bha  nighean 
dha  posda  aig  an  LIrramach  Amhladh  Mac 
Amhlaidh,  ministear  na  Hearadh. 

Daniel  Moireasdan  (1724-1746) 

Leodhasach  a  bha  air  oileanachadh  an  Cill- 
rimhinn  ;  bha  e  air  a  shuidheachadh  an  Cill 
Bhrianain,    an    Earra-Ghaidheal,    an    1705,    is 

chaidh  e  do  Steornabhagh  an  1724<.    Chaochail 
e  an  1746. 

Iain  Mac-a-Chleirich,  M.A.  (1747-1772) 

Bha  e  de  mhuinntir  lonar-nis  ;  air  oilean- 
achadh  an  Obar  Dheathain,  agus  'n  a  mhis- 
sionaraidh  an  Srath-ghlais  m'  an  do  shuidh- 
eachadh  an  Steornabhagh  e  an  1747.  Bha 
baile  fearainn  aige  a  thuilleadh  air  a  dhreuchd. 

Iain  Downie,  M.A.  (1773-1788) 

Bha  e  air  oileanachadh  an  Obar  Dheathain  ; 
air  a  shuidheachadh  an  Gearr  Loch  an  1758  ; 
chaidh  e  do  Steornabhagh  an  1773,  ach  dh'  fhag 
e  Steornabhagh  a  dhol  do  sgir  Urrath,  an  1788, 
far  an  do  chaochail  e  an  1811.  Bha  se  duine 
deug  de  theaghlach  aige  ;  bha  a  mhac  bu  shine, 
Alasdair  'na  mhinistear  an  Loch  Aillse. 

Cailean  Mac  Coinnich  (1789-1815) 

Bha  e  'na  mhissionaraidh  's  an  eilean  Sgith- 
eanach  m'an  deachaidh  e  do  Steornabhagh. 
Ri  Unn  a'  mhinisteir  so  bha  tii  mile  duine  anns 
an  sgireachd  ;  dhiubh  sin  cha  robh  ach  deich  ar 
fhichead  a  b'  urrainn  Gaidhlig  a  leughadh,  agus 
seachd  ceud  a  b'  urrainn  Beurla  a  leughadh. 
Cha  leughadh  an  corr  Beurla  no  Gaidhlig.  Bha 
seachdnar  chloinne  aige  ;  bha  Cailean,  a  mhac 
bu  shine,  'n  a  mhinistear  an  Sildeag. 

Simon  Friseal  (1815-1824) 

Fhuair  e  cead  searmonachaidh  o  Chleir  na 
Cananaich,  an  deidh  dha  bhi  air  oileanachadh 
an  Obar  Dheathain  ;  bha  e  coig  bliadhna  deug 
'n  a  mhissionaraidh  an  Gleann  Moireasdan 
m'  an  deachaidh  e  do  Steornabhagh.  Bha  e  air 
a  bhathadh  air  a'  chuan  eadar  Leodhas  agus 
Gearr  Loch. 

Iain  Camshron,  M.A.  (1825-1844) 

Air  oileanachadh  an  Obar  Dheathain  ;  chaidh 
e  do  sgir  Eadar-dun  an  deidh  dha  bhi  an  Steor- 
nabhagh ;  shiubhail  e  an  1854. 

Iain  Lees,  M.A.  (1844-1846) 

De  shliochd  nam  Fiofach  a  thuinich  ann  an 
Steornabhagh  an  linn  Righ  Seumas  VI  ;  bha  e 
air  oileanachadh  an  Obar  Dheathain  ;  bha  e 
greis  'n  a  mhissionaraidh  an  Uidhist  m'  an 
deachaidh  e  do  Lunnainn  'n  a  mhaighstir-sgoil, 
far  an  d'  fhan  e  bliadhna  ar  fhichead.  Cha 
robh  e  ach  da  bhliadhna  uile  gu  leir  an  eaglais 
Steornabhagh  ;  shiubhail  e  'n  a  dhuine  6g. 
Bha  ceathrar  mhac  aige  ;  bha  am  fear  bu  shine, 
Seumas  Camshron  Lees,  K.C.V.O.,  D.D., 
LL.D.,  'n  a  mhinistear  an  Ard-eaglais  Dhun- 
eideann,  ministear  cho  gasda  agus  cho  glic  's  a 
bha  riamh  an  Albainn. 

Iain  Mac  Rath  (1847-1877) 

An  deidh  an  Dealachaidh  thainig  e  a  nail  a 
Canada,  far  an  robh  eaglais  aige  am  Pictou, 


Nova  Scotia  ;  bha  e  air  a  shuidheachadh  an  Cill 
iiirnain  an  1845,  is  da  bhliadhna  'n  a  dheidh  sin 
chaidh  e  do  Steornabhagh.  Shiubhail  e  an  1877. 
Bha  e  posda  da  uair  ;  bha  seachdnar  chloinne 
aige  on  cheud  mhnaoi,  coignear  mhac  is  da 
nighinn.  Bha  fear  d'a  mhic,  Domhnull  Mac 
Rath,  D.D.,  'n  a  mhinistear  urramach  an  Canada. 

Gilleasbuig  DomhnuUach,  D.D.  (1878-1881) 

Mac  do  Ruairidh  DomhnuUach  a  bha  'n  a 
mhinistear  an  Uidhist  a  Deas  ;  bha  e  air  a 
shuidheachadh  an  sgir  Hinipol,  an  Tiriodh,  an 
1877.  Chaidh  e  do  Steornabhagh  an  1878  ;  a 
Steornabhagh  chaidh  e  do  Lagaidh,  an  sior- 
ramachd  Rois,  an  1881  ;  a  Lagaidh  chaidh  e 
do'n  eaglais  Ghaidhlig,  an  Grianaig,  an  1885  ; 
a  Grianaig  chaidh  e  do  Chill  Tarlagain,  far  an 
shaothraich  e  gus  an  do  leig  e  dheth  ciiram 
sgireachd  o  chionn  beagan  bhliadhnachan. 
Chan  'eil  ministear  Gaidhealach  eile  a  lathair 
an  diugh  a  sgriobh  uiread  ris  an  Ollamh  Gilleas- 
buig DomhnuUach,  agus  tha  pongalachd,  is 
sgoilearachd,  is  snas,  anns  gach  leabhar  a 
sgriobh  e.  Co  dhiubh  a  tha  e  a'  bruidhinn  no  a' 
sgriobhadh  Gaidhlig  chan  aithne  dhomh  duine 
an  diugh  an  Albainn  a  thig  an  uisge  jia  stiurach 
aige. 

Alasdair  Stiubhard  (1881-1894) 

Muileach  a  bha  air  oileanachadh  an  Glaschu; 
bha  e  air  a  shuidheachadh  an  Steoniabhagh  an 
1881,  ach  dh'  fhag  e  Steornabhagh  an  1894  a 
dhol  do  sgir  Dheibhidh,  an  lonar-nis,  far  an  do 
shiubhail  e  an  1922. 

Eachunn  Mac  Fhionghuin,  M.A.  (1894-1897) 
Tirisdeach  a  chaidh  do  Steornabhagh  an 
deidh  dha  saothrachadh  da  bhliadhna  an  sgir  a 
dhiithchais  ;  a  Steornabhagh  chaidh  e  do 
Cheann  Loch,  an  Cinn-tire  ;  a  Ceann  Loch 
chaidh  e  do  Shettleston,  an  Glaschu,  an  1905,  far 
an  do  shiubhail  e  an  191 3.  Searmonaiche  maith 
agus  ministear  fiachail  a  bha  a'  tighinn  gu  airde 
a  chumhachd,  an  uair  a  chaochail  e  m'an  robh 
e  ach  se  is  da  fhichead. 

Domhnull  Mac  Fhionghuin  (1897-1903) 

Tirisdeach  eile  ;  bha  e  an  Steornabhagh  se 
bhadhna  ;  a  Steornabhagh  chaidh  e  do  Ghleann 
Garaidh,  a  Gleann  Garaidh  chaidh  e  do  Chill 
Naoinein,  am  Muile  ;  a  Muile  chaidh  e  do 
Bhaile-a-mhuilinn,  an  Glaschu  ;  a  Glaschu 
chaidh  e  do  Asainn,  a  Asainn  chaidh  e  gu  taobh 
Loch  Finn. 

Iain  Stiubhard  Mac  Caluim  (1904-1913) 

Rugadh  an  Cinn-tire  e  ;  bha  e  an  toiseach  an 
Cill  Chomain  an  lie  ;    a  He  chaidh  e  do  Steor- 
nabhagh, a  Steornabhagh  do  eaglais  Ghaidhlig 
Ghrianaig,  far  an  do  chaochail  e  an  1918. 
{Ri  leantuinn) 

Na  Tri  Cruin 


Leis  an  Urramach  Uilleam  a.  Gilliosa,  B.D.,  anns  a'  Cheann-mhor 


"  Chriin  thu  e  le  glbir  agus 

THA  Dia  a'  gairm  dhaoine  gu  bhi'nanriglirean 
agus  gu  bhi  a'  sealbhachadh  tri  criiin.  An 
uair  a  chruthaich  E  an  duine  air  tiis  chuir  E 
criin  naduir  air  a  cheann.  Tha  e  air  innseadh 
dhuinn  gu'n  do  bheannaich  Dia  Adhamh  agus 
Eubh  agus  gu'n  d'  thubhairt  E  riu,  "  biodh 
uachdaranachd  agaibh  os  cionn  eisg  na  mara 
agus  OS  cionn  eunlaith  nan  speur  agus  os  cionn 
gach  ni  beo  a  ghluaiseas  air  an  talanih."  Thug 
Dia  tuigse  agus  eolas  do  'n  duine  nach  d'  thug 
E  do  na  h-ainmhidhean,  agus  mar  so  bha  e 
coniasach  air  a  bhi  a'  riaghladh  anns  an  t- 
saoghal.  Tre  pheacadh  chaill  an  cinne-daonna 
tomhas  mor  de  'n  chumhachd  a  bha  aig  ar  ceud 
shinnsre.  Thuit  iomadh  seud  luachmhor  as  a 
chriin,  ach  a  dh'  aindeoin  sin  tha  sinn  a'  faicinn 
gu'm  bheil  an  duine  .fhathast  'na  uachdaran 
anns  an  t-saoghal.  Tre  an  tuigse  agus  an 
t-eolas  nadurra  a  thug  Dia  dha,  tha  an  duine 
comasach  air  beathaichean  an  t-saoghail  a 
cheannsachadh  air  chor  agus  gu'n  dean  iad  a 
thoil.  A  thuilleadh  air  a  so,  theid  aige  air  srian 
a  chur  air  cumhachdan  folaichte  naduir.  Ged 
tha  cas  an  duine  mall  seach  cas  an  eich  theid 
aige  air  carbad  a  dhealbh  a  shiubhlas  ceud  mile 
anns  an  uair.  Theid  aige  air  snamh  mar  iasg 
fo'n  fhairge  agus  eiridh  e  air  sgiathan  na  gaoithe 
na  's  airde  na'n  iolaire.  Ged  nach  'eil  neart  na 
leomhainn  ann  an  gairdean  an  duine  fhuair  e 
cumhachd  bho  Dia  nach  'eil  aig  creutair  eile  air 
thalamh.  An  uair  a  bha  an  salmiadair  a'  coimeas 
an  duine  'na  phearsa  ri  nithean  mora  a'  chruth- 
achaidh  bha  e  'ga  fhaicinn  beag  agus  lag  agus 
thubhairt  e  'na  inntinn  ri  Dia  "  Co  e  an  duine 
gu  'm  biodh  tusa  cuimhneachail  air  agus  mac 
an  duine  gu'm  fiosraicheadh  tu  e  ?  "  An  uair 
a  thug  Dia  do'n  t-salmadair  sealladh  air  an 
staid  urramach  anns  an  deachaidh  an  duine  a 
chruthachadh,  thubhairt  e  "  rinn  thu  e  beagan 
na  b'isle  na  na  h-aingil  agus  chrun  thu  e  le  gloir 
agus  le  h-urram."  Nach  bochd  an  ni,mata,  gu'm 
feum  sinn  aideachadh  nach  'eil  a  h-uile  duine 
a'  cur  tiodhlac  phriseil  Dhe  gu  buil  mhath.  Is 
trie  a  tha  daoine  a'  tilgeil  a'  chriiin  neamhuidh 
anns  a'  phoU.  Tha  e  fior  gu  'n  "  d'  rinn  Dia  an 
duine  direach  ach  dh'  iarr  iad  fein  iomadh  inn- 
leachd  a  mach."  Leis  na  h-innleachdan  so  tha 
e  gu  minic  a'  mort  agus  a'  marbhadh  a  cho- 
chreutair.  Tha  e  a'  cumail  air  ais  rioghachd 
Dhe  air  an  talamh.  Ann  an  aite  dha  a  bhi 
beagan  na  's  isle  na  na  h-aingil,  tha  e  gu  trie 
na  's  isle  na  na  h-ainmhidhean.  Ach  thigeadh 
e  dhuinne  a  bhi  faicilleach  agus  a  bhi  toirt  gloir 


le  h-urram,^^ — Salm  viii.  5. 
do  Dhia  leis  na  talantan  a  thug  E  fein  dhuinn, 
oir  thig  an  la  anns  an  "  d'  thoir  E  do  gach  aon 
a  reir  a  ghiomharra." 

Tha  Dia  a'  cur  an  dara  crim,  criin  grais,  'n  ar 
tairgse  tre  losa  Criosd.  Do  gach  aon  a  thig  d'a 
ionnsuidh  tha  E  a'  gealltainn  cuibhrionn  ann 
an  oighreachd  neo-thruaillidh,  agus  neo-shalach 
nach  searg  as.  Tha  Dia  a'  toii't  toradh  an 
Spioraid  do  gach  aon  a  tha  a'  deanamh  seirbhis 
Dhasan.  Tha  e  a'  cur  crim  grais  os  cionn  a' 
chriiin  nadurra.  Is  iad  na  seudan  a  tha  a' 
dealradh  anns  a'  chrun  so  "  gradh,  aoibhneas 
sith,  fad-fhulangas,  caomhalachd,  maitheas, 
creideamh,  macantas,  stuaim." 

Anns  an  treas  salm  thar  a'  cheud  tha  Daibh- 
idh  a'  gairm  air  anam  Dia  a  bheannachadh  agus 
tha  e  ag  radh— "  'Se  mhaitheas  dhuit  do 
pheacanna  gu  leir,  a  shlanuicheas  t'  easlaintean, 
a  shaoras  do  bheatha  o  sgrios,  a  chrunas  thu  le 
coibhneas  graidh  agus  caomh  throcairean." 

Tha  an  treasa  criin  ri  shealbhachadh  ann  an 
gloir.  Tha  Dia  a'  cur  crioch  air  gach  obair  air 
am  bheil  E  a'  toiseachadh.  An  duine  a  tha 
dileas  anns  a'  bheatha  so,  tha  e  air  f  haiiteachadh 
aig  ceann  a  thuruis  mar  dheagh  sheirbhiseach, 
Chunnaic  Eoin  sealladh  air  na  naoimh  ann  an 
lathair  Dhe,  oir  tha  e  ag  radh  "  rinn  iad  aoradh 
Dhasan  a  ta  beo  gu  saoghal  nan  saoghal,  agus 
thilg  iad  sios  an  criiin  an  lathair  na  righ- 
chathrach."  Thug  na  naoimh  buaidh  tre  an 
Ceannard  agus  mar  so  tha  e  air  a  thoirt  dhaibh 
a  bhi  riaghladh  maille  ri  Righ  na  gloir e.  Chan 
'eil  sinne  ann  an  doigh  sam  bith  a'  toilltinn  nan 
crim  a  tha  Dia  a'  toirt  dhuinn  mar  shaor- 
thiodhlac.  Chan  urrainn  dhuinn  an  cur  air  ar 
cinn  le  ar  lamhan  fein  mar  a  rinn  Napoleon.  An 
uair  a  chaidh  esan  a  shuidheachadh  mar  righ 
air  an  Fhraing,  dhiult  e  a  bhi  air  a  chriinadh  leis 
a'  Phapa  mar  bu  nos  leis  na  righrean  a  bha  air 
thoiseach  air.  Thubhairt  e  gu'm  b'  ann  le 
chomas  fein  a  choisinn  e  an  crim  agus  uime  sin 
nach  gabhadh  e  an  criin  a  lamhan  duine  sam 
bith.  Chan  ann  mar  so  a  tha  sinne  ann  an  lathair 
Dhe.  Thug  E  dhuinne  tuigse  agus  eolas  leis 
am  bheil  sinn  comasach  air  a  bhi  'g  eisdeachd 
ris  a'  chuireadh  ghrasmhor  a  tha  E  a'  toirt 
dhuinn  a  bhi  'n  ar  righrean  maille  ri  Mhac, 
losa  Criosd.  Tha  e  a'  cur  a  mach  a  Spioraid 
chum  agus  gu'n  gabh  sinn  an  crim  a  tha  e  a' 
tairgsinn  dhuinn,  agus  gu'm  faigh  sinn  seilbl 
air  rioghachd  neimh.  An  uair  a  dh'  fhoilh 
sichear  an  t-ard  Bhuachaille  "  gheibh  sinn  criin 
na  eloire  nach  sears;  as." 


AN  CIOBATR  GALLDA 


An  Clobair  Gallda 

Leis  an  Uhhamach  Iain  MacPhearsain,  M.A.,  Tigh-an-Uillt 


AIR  feasgar  grianach  samhraidh  'nuair  rainig 
.bata  na  smuide  an  cala  ann  an  aon  de 
na  h-eileanan  an  lar,  chaidh  mor-shluagh  air 
tir,  cuid  aca  a'  pilleadh  a  ris  gu  tir  an  eolais 
a  chum  gu'm  faiceadh  iad  an  t-aite  far  an 
deachaidh  an  arach  ann  an  laithean  ait  an 
oige.  Cuid  eile  dhiubh  a'  dol  a  ghabhail 
beachd,  air  son  na  ceud  uaire,  air  an  eilean ; 
air  cor  agus  suidheachadh  an  t-sluaigh.  'Nam 
measg  so  bha  aon  fhear  agus  feumaidh  sinn 
geur-bheachd  a  ghabhail  air,  oir  's  ann  uime 
tha  na  leanas  de  mo  sgeul. 

Bha  e  'n  a  dhuine  ard,  cruaidh-chnamhach, 
caol,  mu  dha  fhichead  bliadhna  de  aois.  Cha 
robh  moi-an  de  chomhdach  air  uile  gu  leir, 
ach  comhdach-cinn  cha  robh  idir  air. 

Bha  leine  ruadh  air  's  i  fosgailte  sios  bho 
ubhal  a  sgornain  gu  lag  a  bhraghad.  Bha 
briogais  bheag  odhar  air,  a'  ruigheachd  sios 
gu  leth  na  sleisde  dha  is  crios  leathrach  m'a 
mheadhon  'ga  cumail  suas.  Bha  e  a'  giiilan 
maileid  air  a  dhruim,  is  brogan  laidir  air  a 
chasan.  Bha  bata  garbh  'n  a  laimh  is  spioc 
as  a  cheann  air  son  greim  math  a  dheanamh 
air  an  talamh  'nuair  bhiodh  e  a'  direadh  nam 
beann. 

Thachair  seann  duine  air  dluth  do'n  chala, 
is  dh'  fheoraich  e  dheth  an  t-slighe  dh'  ionn- 
suidh  na  beinne  a  b'airde  's  an  eilean.  Nochd 
an  seann  duine  dha  an  t-slighe  ach  aig  a' 
cheart  am  thuirt  e  ris,  "  tha  mi  a'  smuain- 
eachadh  gu'm  bi  sibh  gu  math  sgith  ma  tha  sibh 
am  beachd  a'  bheinn  a  dhireadh  agus  an  sin 
pilleadh  air  bhur  n-ais  an  so  mu'n  tig  an  t- 
anmoch. 

"  Chan  'eil  tigh  air  an  rathad  a  tha  sibh  a' 
gabhail  ach  tigh  ciobair  a  tha  aig  bonn  na 
beinne  agus  ma  dh'  fhaoidte  nach  bi  aite  aca 
air  son  coigrich  mar  tha  sibhse." 

"  Ma  thig  an  oidhche  orm,"  ars  an  coigreach, 
"  cha  bhi  eagal  orm,  oir,  esan  a  dhionadh 
an  so  mi  dionaidh  e  an  sud  mi.  Nach  'eil 
cuimhne  agad  mar  thuirt  an  Salmadair, 

"  '  Is  e  Diafein  as  huachaill  dhomh 
Cha  bhi  mi  ann  a7i  dith, 
Bheir  e  fd'near  gun  luighinn  sios 
Air  chuainibh  glas  le  sith.'  " 

Dh'  fhag  e  beannachd  aig  an  t-seann  duine 
is  ghabh  e  a  thurus  chum  nam  beann. 

Dhirich  e  a'  bheinn,  is  anail  'n  a  uchd,  air 
eagal  an  anmoich.  Chunnaic  e  sealladh  air 
cuan  is  talamh  a  lion  a  chridhe  le  aoibhneas, 
is  thug  e  ann  an  larach  nam  bonn  teas  ghradh 
do  dhuthaich  nam  beann. 

Dh'  fhas  e  gu  math  sgith  mu'n  do  rainig  e 


bonn  na  beinne  agus  an  uair  a  thainig  e  gu 
tigh  a'  chiobair  smuainich  e  gu'n  tadhladh  e 
a  stigh  gu  failte  a  chur  orra.  Ghabh  e  beachd 
air  an  tigh ;  bha  a  bhalla  iosal  leathann  's  e 
gun  aoladh.  Bha  e  air  a  thughadh  le  fraoch 
is  deagh  chruach  mhona  aig  an  dor  us. 

'Nuair  a  bhuail  e  aig  an  dorus  thainig  bean 
an  tighe  'ga  fhosgladh  agus  an  uair  a  chunnaic 
i  coltas  an  duine  's  ann  a  ghabh  i  car  de  thionn- 
dadh.  Cha  b'  urrainn  i  gun  amharc  air  na 
casan  caola  's  air  a'  bhriogais  bhig.  Chuir 
iad  failt  air  a  cheile. 

"  Bhithinn  fada  'n  ur  comain,"  ars  esan, 
"  na'n  tugadh  sibh  dhomh  cupan  tea  oir  tha  mi 
sgith  a'  coiseachd." 

"  Tha  tea  gu  leoir  agam,  ars  ise,  "  ach  tha 
eagal  orm  nach  cord  am  biadh  ruibh.  Tha 
sinne  fada  bho  bhuthan  agus  gle  thric  cha 
bhi  e  furasda  dhuinn  gnothuichean  fhaotainn, 
ach  ma  ghabhas  sibh-se  an  rud  a  tha  agam, 
's  e  Ian  dith  bhur  beatha  'ga  ionnsuidh." 

"  Tha  mi  toileach,"  ars  an  coigreach,  "  chan 
fhaod  duine  acrach  a  bhith  taireil  air  biadh." 

'S  e,  ars  esan,  ciobair  a  ta  anns  an  duine 
agad  agus  's  e  ciobair  a  ta  annam  fein  cuid- 
eachd." 

"  Ma  ta,"  ars  a'  bhean,  "  chan  'eil  coltas 
ciobair  idir  ort,"  agus  thug  i  stiil  eile  air  na 
casan  caola  aige. 

"  A  bheil  trend  mor  agad  ?  " 

"  Tha,"  ars  esan,  "  seachd  ceud,  agus  tha 
cuid  dhiubh  draghail  gu  leoir  dhomh." 

"  Creididh  mi  sin,"  ars  a'  bhean,  "  oir  chan 
'eil  trend  sam  bith  gun  caora  dhubh." 

"  Tha  eagal  oi'm,"  ars  esan,  "  nach  'eil 
sibh  'g  am  thuigsinn  ;  is  e  ministear  a  ta 
annam." 

"  Dhia  seall  orm  !  "  ars  a'  bhean,  agus  i 
toirt  siiil  air  a'  chreutair  leth-ruisgte  a  bha  ri 
taobh  na  cagailte  aice. 

Chaidh  i  air  aghart  ag  ullachadh  na  tea  ann 
an  ceann  shios  an  tighe.  'Nuair  bha  am  bord 
air  ullachadh  thug  i  cuireadh  dha  gu  dhol 
'ga  ionnsuidh. 

Sheall  i  a  mach  troimh  an  uinneig  is  chunnaic 
i  an  duine  aice  a'  tighinn  o'n  mhonadh.  Choinn- 
ich  i  aig  an  dorus  e,  is  thuirt  i  ris  le  fiamh  a' 
ghaire  "  'S  ann  fhuair  mise  fear  eile  o'n  dh' 
fhalbh  thu,  Chalum." 

"  Nach  mi  tha  toilichte  feill  a  bhith  fhathast 
ort  !    Co  e  ?  " 

"  Chan  'eil  fhios  agam  gu  dearbh,  tha  e 
fein  ag  radh  gur  e  ministear  a  tha  ann,  ach 
chan  'eil  mise  'ga  chreidsinn  ;  chan  'eil  eideadh 
ministeir  air,  is  cha  mho  tha  choltas  air." 

'Nuair  bha  an  coigreach  sasuichte  ghlaodh 


AN  CIOBAIR  GALLDA— MINISTEAR  MOR  A'  CHLAIDHEIMH 


e  air  bean  an  tighe  agus  thug  e  buidheachas 
dhith  air  son  a'  bhiiird  a  dheasaich  i  fa  chomh- 
air. 

Bha  am  bord  aice  ciiirnichte  le  tubhailt 
ghil.  Bha  bonnaich,  aran  coirce,  im  is  caise 
air,  a  rinn  i  fein,  agus  iasg  iir  a  thug  Calum 
dhachaidh. 

"  Is  ioniadh,"  ars  esan,  "  tigh-osda  's  an  do 
ghabh  mise  biadh  ach  cha  d'  fhuair  mi  riamh 
biadh  a  chord  rium  cho  math  sud.  Cho  fad 
's  a  bhios  biadh  mar  sin  agaibh-se  faodaidh 
sibh  a  bhith  coma  ged  nach  biodh  marsanta 
an  taobh  so  de  Thigh  Iain  Ghrota,  an  Gallaibh. 
O'n  nochd  sibh  a  leithid  de  choibhneas  dhomh 
bu  toigh  learn  an  oidhche  so  a  chur  seachad 
maille  ruibh." 

Dh'  aontaich  iad  gu  'm  faodadh  e  sin  a 
dheanamh. 

Chaidh  Calum  a  mach  is  bhuain  e  fraoch  is 
rinn  e  leaba  dha  air,  Chan  'eil  iad  ach  tearc 
an  diugh  d'an  aithne  sin  a  dheanamh. 

'Nuair  dh'  fhas  e  anmoch  dh'  fheoraich  e 
dhiubh  an  robh  iad  a'  gabhail  an  Leabhair 
mu'n  rachadh  iad  a  laighe. 

"  Tha,"  arsa  bean-an-tighe,  "  agus  's  i  a' 
Ghaidhlig  tha  sinn  a'  cleachdadh.  Ach  bho 
nach  'eil  i  agaibhse  gabhaidh  sinn  a'  Bheui'la 
fein  a  nochd,  agus  theid  sibh  fein  an  ceann 
an  aoraidh." 

Rinn  e  sin  agus  leugh  e  dhaibh  na  briathran 
a  leanas  : 

An  uair  a  thig  mac  a7i  duine  'n  a  ghlbir,  agus 
na  h-aingil  naomha  idle  maille  ris,  an  sin  suidhidh 
e  air  caithir  rioghail  a'  gkloire. 

Agus  cruinnichear  'na  lathair  na  h-uile  chinn- 
ich ;  agus  sgaraidh  e  iad  o  cheile  amhuil  a 
sgaras  buachaill  na  caoraich  o  na  gahhraihh. 

Agus  cuiridh  e  na  caoraich  air  a  laimh  dheis 
agus  na  gabkair  air  a  laimh  chit. 

An  sin  their  an  Righ  riusan  air  a  dheis,  Thigihh, 
a  dkaoi?ie  heannaichte  m'  Athar-sa,  sealhhaichihh 


mar  oighreachd  an  rioghachd  a  ta  air  a  deas- 
achadh  dhuibh  o  leagadh  hmaite  an  domhain. 

Oir  bha  mi  ocrach  agus  thug  sibh  dhomh  biadh  : 
bha  mi  tartmhor  agus  thug  sibh  dhomh  deoch, 
bha  mi  a'm  choigreach  agus  thug  sibh  aoidheachd 
dhomh. 

Lomnochd,  agus  dh'  eudaich  sibh  mi :  bha  mi 
euslan,  agus  thainig  sibh  'g  am  amharc  :  bha 
mi  am  priosan,  agus  thainig  sibh  a'm  ionnsuidh. 

An  sin  freagraidh  na  fireana  e  ag  radh,  A 
Thigearna,  c  uin  a  chunnaic  sinn  ocrach  thu, 
agus  a  bheathaich  sinn  thu  ?  no  tartmhor,  agus 
a  thtig  sinn  deoch  dhuit. 

No  c'  uin  a  chunnaic  sinn  a'd  choigreach  thu, 
agus  a  thug  siym  aoidheachd  dhuit,  no  lomnochd, 
agus  a  dh'  eudaich  simi  thu  ?■ 

No  c  uin  a  chunnaic  sinn  euslan  thu,  no  am 
prwsan,  agtis  a  thainig  si?in  a'  d'  ionnsuidh. 

Agus  freagraidh  an  Mgh  agus  their  e  riu, 
Gu  deimhin  ata  mi  ag  radh  ribh,  a  mheud  's  gti'n 
do  rinn  sibh  e  do  aon  de  na  braithribh  as  lugha 
agam-sa  rinn  sibh  dhbmh-sa  e." 

An  deidh  an  aoraidh  ghabh  iad  mu  'thamh  ; 
chaidil  an  ciobair  Gallda  mar  chloich,  is  faile 
ciibhraidh  na  meala  bharr  an  fhraoich  mu'n 
cuairt  da.  'Nuair  a  dhtxisg  e  bha  grian  na 
maidne  gu  h-ard  anns  an  speur. 

'Nuair  ghabh  e  a  Ion  maidne  rinn  e  a  h-uile 
ullachadh  feumail  air  son  na  slighe.  Thairig 
e  airgiod  do  bhean-an-tighe,  ach  bonn  dheth, 
ged  bu  bhuidhe  leis,  cha  ghabhadh  i.  Bheann- 
aich  e  iad  ann  an  ainm  na  Trionaid,  is  ghabh 
e  rathad. 


'Nuair  thainig  a'  bhliadhn'  iir  fhuair  Calum 
aon  latha  bocsan  fada  caol  o'n  Phost,  agus 
dh'  fhalbh  e  gu  sunndach  dhachaidh  leis. 
'Nuair  a  dh'  fhosgail  se  e,  chunnaic  e  gu 
soilleir  gur  ann  bho'n  Chiobair  Ghallda  bha  e ; 
da  Bhiobull  iir  Gaidhlis  os  cionn  a  cheile. 


Ministear  Mor  a'  Chlaidheimh 

Leis  an  Urramach  To  mas  M.  MacCalmain,  M.A.,  Ministear  Ghlinn  Eilge 


AIG  am  an  Ath-leasachaidh,  an  uair  a  fhuair- 
eadh  saorsa  o  chuing  na  Roimhe,  dh'fhan 
Eaglais  Shasunn  'n  a  h-eaglais  easbuigeach 
mar  bha  i  roimhe,  ach  rinneadh  Eaglais  na 
h-Alba  'n  a  h-eaglais  chleireachail.  Ach  bha 
na  righrean  Stiubhartach  air  son  gu'm  bitheadh 
easbuigean  ann  an  Alba  mar  bha  ann  an  Sasunn, 
oir  air  leotha  gur  e  sin  a  b'fhearr  a  fhreagradh 
air  an  riiintean  fhein  ;  agus  dh'fheuch  iad  gu 
dian,  an  da  chuid  le  lagh  agus  le  faobhar  a' 
chlaidheimh,  ri  easbuigeachd  a  shuidheachadh 
ann  an  Alba,  agus  b'ann  bhuaith  sin  a  dh'eirich 
geur-leanmhuinn  fuilteach  nan  Covenanters,  na 
h-Albannaich  a  rinn  cumhnant  a  bhi  dileas  do'n 


chreideamh  ath-leasaichte  agus  do  riaghladh 
cleireachail. 

Fa-dheoidh  chaidh  na  Stiubhartaich  f  hogradh 
as  an  rioghachd,  agus  thugadh  crim  Bhreatuinn 
do'n  Righ  Uilleam,  agus  ann  an  1690  chaidh 
Eaglais  na  h-Alba  a  steidheachadh  'n  a  h-eaglais 
chleireachail  mar  tha  i  an  diugh,  agus  gach 
bliadhna  o'n  uair  sin  tha  an  righ  a'  toirt  fhacail 
gu'n  cumar  mar  sin  i. 

Ann  an  1715  agus  an  1719,  agus  a  rithisd  ann 
an  1745,  rinneadh  ionnsuidh  air  a'  chrim  aiseag 
air  ais  do  na  Stiiibhartaich,  ach  dh'fhailnich 
gach  oidhirp.  Mar  sin,  air  son  aireamh 
bhliadhnajchean  bha  sluagh  na  rioghachd. so  'n 


MINISTEAR  MOR  A'  CHLAIDHEIMH 


an  da  bhuidheann,  cuid  air  taobh  nan  Stiubh- 
artach,  agus  an  fheadhainn  eile  ag  aontachadh 
gu  cridheil  leis  an  riaghailt  ur. 

Bha  luchd-leanmhuinn  nan  Stiubhartach  aon 
chuid  'n  am  papanaich  no  'n  an  easbuigich,  agus 
mar  sin  a'  fuathachadh  na  h-eaglaise  cleireachail, 
oir  bha  ise  a'  cur  a  taic  ris  na  righrean  lira.  Bha 
a'  mhor-chuid  de  chinn-feadhna  na  Gaidheal- 
tachd  air  taobh  nan  Stiiibhartach  ;  agus  b'e 
toil  nan  uachdaran  lagh  an  t-sluaigh,  Cho  fada 
's  is  fiosrach  sinne,  cha  robh  dad  de  eolas  air  an 
t-soisgeul  aig  sluagh  cumanta  na  Gaidhealtachd 
's  an  am  ud  ;  's  e  bha  aca  treamsgladh  de 
gheasan  agus  ubagan.  Ma  dh'fhaodar  ainm 
a  thoirt  air  an  t'seorsa  creidimh  a  bha  aca,  is  e 
bha  ann  "  creideamh  a'  bhata  bhuidhe,"  bata 
buidhe  an  uachdarain.  Mar  sin,  le  dilseachd 
do  an  cinn-feadhna,  bha  iad  a'  nochdadh  naimh- 
deis  do  na  ministearan  cleireachail,  na  minis- 
tearan  Cuigseack  ("  Whig  Ministers  "),  mar  a 
chanadh  iad. 

Air  an  aobhar  sin  cha  d'rinn  obair  an  Ath- 
leasachaidh  adhartas  mor  sam  bith  anns  a' 
Ghaidhealtachd,  agus  chum  an  obair  sin  a 
ghreasad  chuir  an  t-Ard-sheanadh  air  chois, 
ann  an  1724,  Seanadh  Ghlinn  Eilge,  a'  gabhail 
a  steach  ann  ceithir  cleirean  ;  Cleir  an  Eilein 
Fhada  (o  Rudha  Robhanais  gu  Ceann  Bharr- 
aidh),  Cleir  an  Eilein  Sgitheanaich,  Cleir  Obar- 
thairbh  {Abertarf),  agus  Cleir  Ghearr-loch  (ris 
an  abrar  a  nis  Cleir  Loch  Carrann).  Bha  Cleir 
Ghearr-loch  aig  an  am  ud  a'  gabhail  a  steach 
seachd  sgireachdan  mora  ;  Asainn,  Gearr-loch, 
Loch  Bhraoin,  Loch  Carrann  (agus  a'  Chom- 
raich).  Loch  Aillse,  Cinn  t-Saile  (agus  Gleann 
Seile),  agus  Gleann  Eilg  (le  Cnoideart  agus 
Morar).  B'fharsuing  am  fion-hos,  ach  bu  tearc 
an  luchd-saothrach. 

Anns  a'  Chleir  mhoir  sin  cha  robh  an  toiseach 
ach  triiiir  mhinistearan,  Murchadh  MacLeoid 
an  Gleann  Eilg,  Iain  MacKiUican  an  Loch 
Aillse,  agus  Seumas  Mac  a'  Ghobhainn  an 
Gearr-loch. 

Dorchadas  na  tire 

Bu  chruaidh  am  fearann  a  bha  ri  threabh- 
adh.  Ann  an  1724,  an  uair  a  chaidh  a'  Chleir 
a  chumail  coinneimh  an  Loch  Aillse,  a  shealltuinn 
car  son  nach  robh  MacKilhcan  a'  fuireach  'n  a 
sgir  f  hein  mar  bu  choir  dha,  dh'f  huadaich  graisg 
naimhdeil  de  na  h-Aillsich  a  mach  as  an  sgir- 
eachd  iad  le  mionnan  agus  buillean,  air  chor 
agus  gu'mb'eigin  do'n  Chleir  an  ath  choinneamh 
a  chumail  ann  an  sgbeachd  Chill-Mhorag  air 
taobh  a  mach  nan  criochan  aca  f  hein. 

Dh'eug  MacKiUican  an  1725,  agus  dh'fhagadh 
Maighstir  Murchadh  agus  Maighstir  Seumas  'n 
an  dithis,  ach  cha  b'fhada  gus  an  tainig  d'an 
ionnsuidh  fior  cheatharnach  a  rinn  ri  tiine  agus 
le  mor-shaothair  na  cearnan  aineolach  ud  a 
thoirt  fo  riaghladh  lagh  na  rioghachd  agus  fo 


bhuaidh  soisgeul  Chriosd.  B'e  so  Aeneas  Sage, 
da  bhliadhna  dheug  thar  fhichead  a  dh'aois  aig  ^ 
an  am  (1726),  sia  troighean  agus  da  oirleach  a  .] 
dh'airde,  laidir  'n  a  phearsa,  gaisgeil  'n  a 
ghiiilan,  agus  daingean  anns  a'  chreideamh  ; 
agus  gu  dearbh  b'fheumail  dha,  mar  a  chi  sinn, 
gach  buaidh  corporra  agus  spioradail  a  bha  aige. 
Tha  moran  m'  a  thimchioll  r'a  fhaighinn  ann  an 
leabhar  a  sgriobh  ogha  dha,  Domhnull  Sage 
("  Memorabilia  Do7nestica  ")  ;  agus  as  an  leabhar 
sin,  agus  a  leabhraichean  eile,  agus  gu  son- 
ruichte  a  leabhraichean  na  Cleir,  bheirear  an 
cunntas  a  leanas. 

Rugadh  Sage  ann  an  sgir  Chill-Iiirnan,  agus 
an  deidh  oileanachadh  an  Obar-Dheadhainn 
bha  e  greis  'n  a  mhaighstir-sgoile  ann  an 
Logaidh-an-Iar  agus  an  Crombaidh,  gus  an 
tugadh  dha  cead  searmonachaidh  ann  an  1725 
le  Cleir  Bhaile  -  Dhubhthaich,  agus  air  a' 
bhliadhna  sin  fhein  chuir  Cleir  Ghearr-loch  a 
shearmonachadh  e  ann  an  sgir  Loch  Carrann 
(ris  an  robh  sgir  na  Comraich  ceangailte  aig  an 
am).  Air  an  ath  bhliadhna  rimaich  a'  Chleir 
gairm  a  thoirt  dha  gu  bhi  'n  a  mhinistear  ann 
an  Loch  Carrann,  a  bha  ban  air  son  aireamh 
bhliadhnaichean.  Mar  dhearbhadh  gu'n  robh 
e  iomchuidh  air  son  dreuchd  na  ministrealachd 
liubhair  e  air  beulaibh  na  Cleir  oraid  Ghaidhlig 
air  Salm  xv,  agus  searmon  Beux-la  air  Eabh.  xiii. 
13,  agus  chaidh  a  cheasnachadh  ann  an  Eabhra 
agus  Greugais,  agus  shuidhicheadh  latha  air 
son  a  phosadh  ri  eaglais  Loch  Carrann. 

Cha  bu  chaomhail  an  fhailte  a  thugadh  do  'n 
mhinistear  tir.  B'fheudar  dha  comhnuidh  a 
ghabhail  ann  an  sabhal  truagh  eu-dionach. 
Ceithir  oidhchean  mus  deachaidh  a  phosadh  ris 
an  eaglais,  an  uair  a  bha  e  fhein  agus  dithis 
mhinistearan  a  Cleir  an  Eilein  Sgitheanaich 
(Daniel  MacAmhlaidh,  ministear  Bhracadail, 
agus  Gilleasbuig  MacCuinn,  ministear  Shnisord) 
'n  an  suain  anns  an  t-sabhal,  chuireadh  teine 
ris  an  f  hardaich.  Am  feadh  a  bha  an  dithis  eile 
a'  sabaid  ris  an  lasair,  leum  Sage  a  mach  ;  rug 
e  air  an  eucorach  a  rinn  an  gniomh  ;  agus 
shlaod  e  air  ais  do'n  t-sabhal  e. 

"  De  thug  ort  sud  a  dheanamh  ?  "  arsa 
Sage. 

"  Rinn,"  fhreagair  an  duine,  "  chum  na 
ministearan  Cuigseach  fhuadach  as  an  sgir  so  ; 
ach  tha  mi  an  greim  agaibh  a  nis,  agus  deanaibh 
bhur  dioghaltas  orm." 

"  Ni  sinn  sin,"  arsa  Sage,  "  ach  thoir  fainear 
ciamar." 

Thug  iad  biadh  agus  deoch,  agus  beannachd 
Dhe  leis,  do'n  truaghan  acrach,  agus  an  sin 
thuirt  Sage  ris,  "  Bi  falbh  a  nis,  agus  innis  do 
d'  choimhearsnaich  doigh-dioghaltais  nam  mini- 
stearan Cuigseach." 

Cha  do  chuir  tubaist  na  h-oidhche  so  bacadh 
air  Sage  coir.  Choinnich  a'  Chleir,  shearmon- 
aich  Gilleasbuia:  MacCuinn  air  Ezekiel  iii.  6 

(briathran  gle  fhreagarrach  aims  a'  chiiis),  agiis 
■  chaidh  Sage  a  phosadh  ri  eaglais  agus  sgireachd 
Loch  Carrann,  agus  tha  leabhar  na  Cleir  ag 
innse  gu'n  do  ghabh  an  coimhthional  a  bha 
lathair  ris  mar  am  ministear  le  breith  air  laimh 
air. 

B'e  duthaich  fharsuing  a  bha  aige  ri  fhrith- 
ealadh,  gu  sonruichte  aim  an  laithean  anns  nach 
robh  aon  chuid  carbadan-ola,  no  rothairean  aim, 
no  eadhon  rathaidean-mora,  ach  chaidh  Sage 
gu  dealasach  an  car  na  h-oibre,  agus  ann  an 
aon  bhUadhna,  tha  e  fhein  ag  innseadh, 
shiubhail  e  corr  agus  naoi  ceud  mile.  Bha 
eaglais  na  sgireachd  air  tuiteam  as  a  cheile, 
agus  bha  aige  fhein  ri  comhnuidh  a  ghabhail 
ann  an  tigh-tughaidh  beag  ;  ach  air  leis  gu'm 
bu  shuarach  sin  na  'm  faigheadh  facal  an 
Tighearna  cothrom  ruith  agus  a  bhi  air  a 
ghlorachadh  am  measg  an  t-sluaigh,  ach  sin  cha 
d'fhuair  e  air  son  iomadh  bliadhna 

Dh'armaich  Sage  e  fhein,  chan  e  mhain  le 
claidheamh  an  Spioraid,  ach  mar  an  ceudna  le 
daga  agus  biodag  agus  claidheamh  mor,  agus 
b'fheumail  sin  dha  ann  a  bhi  tadhal  air  a' 
choimhthional . 

Chaidh  e  latha  a  chumail  coinneamh  ann  an 

'  tigh  air  chor-eigin,  agus  c6  bha  aig  an  dorus  ach 

fear  an  tighe,  duine  borb  ain-diadhaidh,  aig  an 

robh  boirionnach  a'  fuireach  comhla  ris,  agus 

teaghlach  aice  ris,  agus  gun  iad  posda. 

"  De  thug  an  so  thu  ?  "   arsa  an  duine. 

"  Thainig  mi,"  thuirt  Sage,  "  a  choimh- 
lionadh  mo  dhleasdanais  do  Dhia,  do  d'  choguis, 
agus  do  m'  choguis  fhein." 

"  Is  coma  learn  na  tri  aca,"fhreagair  an  duine, 
"  bi  falbh  a  so,  air  neo  cuiridh  mi  mach  thu." 

"  Chi  sinn,"  arsa  Sage,  agus  an  uganan  a 
cheile  ghabh  iad. 

Bu  treun  iad  le  cheile,  ach  an  ceann  tacain 
bha  fear  an  tighe  'n  a  shineadh  air  an  tirlar, 
ceangailte  eadar  lamh  agus  chas,  na  nabuidhean 
air  an  cruinneachadh  a  steach,  agus  Sage  a' 
gleachd  ann  an  urnuigh  air  son  anam  an  duine. 

B'e  bhuil  a  bha  ann  gu'n  do  phos  an  duine  am 
boirionnach,  agus  'n  a  dheidh  sin  chaidh  iom- 
pachadh. 

Bha  fear  eile  ann  an  Toscaig,  air  a'  Chom- 
raich,  Calum  Ruadh  Thoscaig  ;  bha  e  posda, 
ach  bha  boirionnach  eile  anns  an  tigh  comhla 
ris,  agus  clann  aice  ris,  Mairearad  Nighean 
Dhomhnuill  Dhuinn  Mhic  Rath.  Air  son 
bhliadhnaichean  dh'fheuch  a'  Chleir  air  a 
h-uile  doigh  coguis  Chaluim  a  ruigheachd  ; 
ghairmeadh  e  gu  iomadh  seisein  ;  air  uairean 
thigeadh  e,  le  seorsa  de  aithreachas  air,  ach 
leis  an  leth-sgeul  nach  fhanadh  Mairearad  air 
falbh  o  'n  tigh  aige  ;  aig  amannan  eile  bheireadh 
e  dtibhlan  do  'n  Chleir.  Mu  dheireadh  rainig 
Sage  an  tigh.  Tharruing  Calum  a  mach  a 
bhiodag,  agus  an  ttota  bha  claidheamh  Shage 
a  mach  as  an  truaill.     Chan  'eil  cunntas  gu'n 


do  ghabh  Calum  Ruadh  Thoscaig  gnothuch  ri 
Mairearad  riamh  an  deidh  sin,  no  ise  ris-san. 

An  aite  dhol  do  'n  eaglais  air  an  t-Sabaid,  is 
ann  a  bha  a'  mhor-chuid  de  na  Carranaich  a' 
cruinneachadh  air  leanag  fichead  slat  o  'n 
eaglais,  a  charachd  agus  a  thilgeil  an  iiird 
agus  a  dh'iomairt  chleasan  eile.  Rinn  Sage  na 
b'urrainn  e  air  son  an  toirt  do  'n  eaglais,  ach 
dh'fhailnich  air.  Mu  dheireadh  gheall  e  do 
fhear  aca  gu'n  tugadh  e  dha  punnd  snaoisein 
gach  uair  a  thigeadh  e  a  dh'eisdeachd.  Chaidh 
am  bargan  a  chumail  ;  agus  ri  iiine  rinn  sear- 
monachadh  Shage  a  leithid  de  dhrudhadh  air 
an  duine  agus  gu'n  do  dhiiilt  e  tuilleadh 
snaoisein  a  ghabhail,  agus  fa-dheoidh  chaidh 
iompachadh. 

Aig  am  eile  b'fheudar  do  Shage  doigh 
fhaotainn  air  cuideachd  ghillean  a  chumail  o 
thigh  a  chuir  'n  a  theine,  agus  b'e  an  doigh  a 
ghabh  e,  mir  arain  is  caise  agus  gloine  uisge- 
bheatha  an  urra  a  thoirt  dhaibh. 

Am  Ministear  's  am  Baillidh 

B'e  Cailean  Ruadh  MacCoinnich  bailidh 
oighreachd  Loch  Carrann,  agus  bha  aige  ri  a 
thuarasdal  a  phaigheadh  do  Shage  gach  uair  a 
thogadh  e  am  mal,  agus  o'n  bha  grain  a  chridhe 
aige  air  Sage  bu  doirbh  leis  an  stipinn  a 
phaigheadh.  Aig  aon  am  mail,  thog  Cailean 
air  gu  Caisteal  Bhrathain  leis  a'  mhal,  agus 
gun  ghuth  air  a'  mhinistear  a  phaigheadh. 
Chaidh  Sage  air  a  thoir,  agus  thainig  e  air  an 
ath  mhaduinn  an  uair  a  bha  am  baillidh  aig  a 
lon-mhaidne  ann  an  tigh-osda  faisg  air  Inbhir 
Pheofharan.  Cho  luath  agus  a  nochd  am 
ministear  anns  an  dorus,  leum  Cailean  air  a 
bhonnaibh  le  chlaidheamh  'n  a  dhorii,  ach  mus 
canadh  tu  tri  bha  e  'g  a  thomhas  fhein  air  an 
lar.  An  sin  sparr  Sage  ceann  Chailein  suas  anns 
an  t-simileir,  agus  ghlaodh  am  baillidh  air  son 
trocair,  ni  nach  d'fhuair  e  gus  an  do  gheall  e  an 
stipinn  a  phaigheadh.  Chaidh  sin  a  dheanamh, 
ach  ann  am  fairdeinean. 

An  deidh  sia  bliadhna,  leis  gach  tair  agus 
tamailt  a  fhuair  e,  smuainich  Sage  nach  robh  e 
gu  math  sam  bith  a  bhi  stri  na  b'fhaide,  agus 
ann  an  1731  chuir  e  litir  a  dh'ionnsuidh  na 
Cleir,  anns  an  d'rinn  e  iomradh  air  na  duilgh- 
eadasan  a  bha  'g  a  sharuchadh.  "  Tre  Chriosd 
g'  am  neartachadh,"  arsa  esan,  "  thainig  mi 
do'n  sgireachd  so  ann  an  1726,  ged  b'ann  aig 
cunnart  mo  bheatha,  agus  gu  dearbh  bha  mi 
an  cunnart,  oir  ceithir  oidhchean  mus  deachaidh 
mo  phosadh  ris  an  eaglais,  chuireadh  teine  ris 
an  f hardaich  anns  an  robh  mi  fhein  agus  dithis 
mhinistearan  Sgitheanach  'n  ar  cadal,  ach  cha 
do  ghearain  mi  riamh  air  sin  gus  an  so.  O  'n 
uair  sin  chaidh  iomadh  bagradh  a  dheanamh 
orm,  mo  bhathadh  no  peilear  a  chuir  annam  air 
an  rathad-mhor,  agus  tha  uaislean  araidh  anns 
an  sgir,  luchd-leanmhuinn  nan  Stiiibhartach, 

a'  maoidheadh  geur-leanmhuinn  a  dheanamh 
orm  le  lagh  ;  agus  thatar  a'  cur  maslaidh  air 
mo  dheagh  chliii  agus  a'  togail  sgannail  mu  m' 
thimchioll.  Cha  d'fhuair  mi  sgillinn  thuaras- 
dail  riamh  gun  dol  gu  lagh  air  a  shon.  Ach  a 
dh'aindeoin  so  uile,  ged  nach  bitheadh  agam 
ach  na  luideagan  agus  oirleach  arain,  dhiir- 
aiginn  cumail  orm  na'm  be  agus  gu'n  robh 
dearbhadh  sam  bith  ann  gu'm  bheil  mo  mhinis- 
trealachd  a'  giiilan  toraidh  arms  a'  chearn  so. 
Ach  chan  'eil  ach  aon  teaghlach  a'  tighinn  gu 
fritheilteach  do'n  eaglais,  agus  tha  iad  fhein  a' 
fulang  geur-leanmhuinn  air  son  sin.  Agus  tha 
eadhon  ainm  na  h-eaglaise  Cleireachail  air 
fhuathachadh  gu  nimheil  anns  an  sgir  so.  Mar 
sin,  ged  is  cruaidh  leam  a  radh,  tha  m'obair 
criochnaichte  anns  a'  chearn  so,  agus  bu  mhath 
leam  le  cead  na  Cleir  m'  aghaidh  a  chuir  air 
cearn  air  chor-eigin  eile  de  'n  fhion-lios,  ma 
cheadaicheas  am  Freasdal  dhomh  gairm  f  haigh- 
inn  gu  coimhthional  eile." 

Thug  a'  Chleir  dha  cead  falbh,  ach  shaoth- 
raich  Sage  corr  agus  da  fhichead  bliadhna  eile 
ann  an  Loch  Carrann,  agus  bu  mhor  an  toradh 
a  chunnaic  e  anns  na  laithean  deireannach. 

An  uair  a  bha  Sage  a'  marcachd  a  dh'Inbhir 
Pheofharan,  goirid  an  deidh  Blar  Chiiil-lodair, 
bha  duine  air  fholach  air  cul  creige  ann  an 
Srath  Chonain,  a'  feitheamh  ri  cothrom 
fhaotainn  air  Sage  a  mhort  anns  an  dol  seachad. 
An  uair  a  rainig  Sage  an  t-aite,  agus  gun  fhios 
aige  de  bha  feitheamh  air,  stad  e  tacan,  agus 
am  feadh  agus  a  bha  an  t-each  a'  criomadh 
bileagan  feoir  chaidh  e  fhein  a  dh'urnuigh. 
Thainig  an  namhaid  a  mach  o  chtil  na  creige, 
agus  a'  bhiodag  'n  a  dhorn,  chum  an  gniomh 
oillteil  a  dheanamh,  ach  chuir  urnuigh  a' 
mhinisteir  stad  'n  a  laimh.  Dh'  fhosgail  Sage 
a  shiiilean,  chuir  e  failt  air  a'  choigreach,  agus 
ghabh  iad  an  rathad  le  cheile.  Mus  d'rainig 
iad  an  ceann-uidhe  bha  atharrachadh  nan  gras 
air  toiseachadh  anns  an  duine. 

Smachd  na  Cleire 

Aig  tri  fichead  bliadhna  agus  a  dha  dheug  a 
dh'aois,  chaidh  Sage  a  dhiteadh  leis  a'  Chleir 
air  son  dithis  a  phosadh  ann  an  uaigneas.  Bha 
nighean  bg,  "  Floraidh  Bhuidhe,"  nighean  Iain 
Mhic  Rath  Chonchra,  agus  duine  bg,  Murchadh 
MacMhathain  an  Loch  Aillse,  a'  leannanachd. 
Cha  robh  Murchadh  ach  bochd,  agus  bha  seann 
bhodach  grannda  beartach  anns  an  nabuidh- 
eachd  ag  iarraidh  Floraidh  a  phosadh  an 
aghaidh  a  toile.  Bha  a  parantan  air  taobh  a' 
bhodaich,  agus  shuidhich  iad  latha  air  son  na 
bainse.  Air  iarrtus  na  caraid  oig,  dh'  fheuch 
Sage  ri  stad  a  chuir  anns  a'  ghnothach,  ach 
dh'  f hailnich  air.  An  sin  theich  Murchadh  agus 
Floraidh  ann  am  bata  a  null  gu  eilean  beag  ann 
an  Loch  Carrann,  far  an  robh  Sage  'g  am 
feitheamh,  agus  phos  e  an  sin  iad.     Chaidh  an 


ceol  air  feadh  na  fidhle  an  uair  sin,  agus  bha 
an  dearg-chuthach  air  a'  bhodach  agus  air 
parantan  Fhloraidh,  agus  dh'  fheuch  iad  ri  Sage 
a  pheanasachadh.  Thainig  a'  chiiis  air  beulaibh 
Seanadh  Ghlinn  Eilge  agus  Cleir  Ghearr-loch  ; 
ach  sheas  cuid  de  uaislean  na  duthcha  ('n  am 
measg  bha  MacLeoid  Dhun-bheagain)  air  taobh 
Shage.  B'e  an  leth-sgeul  a  bha  aig  Sage  do  'n 
Chleir,  gur  e  Papanach  a  bha  anns  a'  bhodach, 
agus  gu'n  tionndadh  Floraidh  'n  a  ban-phap- 
anach  cuideachd  na  'n  robh  i  air  a  phosadh. 
Ghabh  a'  Chleir  ris  an  leth-sgeul,  agus  (a  reir 
leabhraichean  na  Cleir)  "  chronaich  iad  Maigh- 
istir  Sage,  agus  bha  iad  air  barrachd  peanais 
a  chuir  air  ach  gu'm  bheil  truas  aca  dha  agus 
e  a  nis  gle  shean  agus  mar  sin  buailteach 
do  mhearachdan  agus  anmhuinneachdan  na 
h-aoise." 

Chaidh  oran  a  dheanamh  mu  'n  phosadh  so, 
anns  am  bheil  an  rami  so  mu  thimchioll  Sage 
agus  a  luchd-casaid  : 

Thuhhairt  an  sin  an  Saigeach  liath, 
Tha  mi  trijlchead  bliadhna  's  sia, 
'S  chan  fhaca  mi  an  duine  sin  riamh, 
0  'n  gahhainnfiar  is  cainnt." 

(A  reir  leabhraichean  na  Cleir,  bha  Sage  corr 
is  tri  fichead  agus  a  sia  aig  an  am.) 

Ann  an  1753,  rinn  Sage  casaid  an  aghaidh 
Aeneas  MacAmhlaidh,  ministear  na  Comraich, 
ag  radh  gu'n  robh  MacAmhlaidh  a'  teagasg 
mhearachdan  ann  an  searmon  a  liubhair  e  ann 
an  eaglais  na  Comraich  uair  a  bha  a'  Chleir  an 
lathair.  B'e  an  ceann-teagaisg,  Gniomh.  xvii. 
28,  "  Oir  is  sinne  fos  a  ghineal-san."  "  Bha  an 
searmon  gu  leir,"  arsa  Sage,  "  a'  feuchainn  ri 
dhearbhadh  gu'm  bheil  reuson  an  duine  gu 
nadurra  comasach  air  clann  nan  daoine  a 
theagasgmu  dhiomhaireachd  Dhe  anns  anfheoil 
agus  mu  fhulangasan  an  Eadar-mheadhonair  ; 
agus  ma's  fior  an  teagasg  sin,  ciod  e  am  feum 
a  bha  ann  air  foillseachadh  grais  agus  slainte 
trid  Slanuighear  an  t-saoghail." 

Bha  MacAmhlaidh,  a  reir  coltais,  a'  teagasg 
gur  e  Dia  Athair  nan  uile,  agus  gur  braithrean 
sinn  uile  d'a  cheile,  eadhon  Criosdaidhean  agus 
ana-Criosdaidhean.  Thainig  a'  chuis  air  beul- 
aibh na  Cleir  agus  an  t-Seanaidh,  agus  lean  an 
gnothuch  air  beulaibh  an  Ard-sheanaidh  air  son 
bhliadhnaichean.  Mu  dheireadh,  b'e  so  breith 
an  Ard-sheanaidh  ann  an  1759,  gu'n  robh 
"  cainnt  mhi-chiatach  agus  dorcha  "  ann  an 
searmon  MhicAmhlaidh,  ach  nach  bu  choir  do 
Shage  a  bhi  ro  bhras  a'  sireadh  mhearachdan 
gun  aobhar.  Chomharlaich  Seanadh  Ghlinn 
Eilge  do  MhacAmhlaidh  gun  a  bhi  searmon- 
achadh  os  cionn  comas-tuigse  a  luchd-eisdeachd. 

Bliadhna  no  dha  mus  do  chaochail  e,  chaill 
Sage  fradharc  aon  siila  le  amharc  air  a'  ghrein 
tre  ghloine-amhairc.  Air  leabaidh  a  bhais 
thubhairt  e  ri  te  d'a  theaghlach,  "  A  Mhairi,  na 

bi  gul  mar  an  dream  aig  nach  'eil  dochas,  oir 
ma  chreideas  sinn  gu'n  d'  fhuair  losa  bas  agus 
gu'n  d'eirich  e  rithisd,  amhuil  sin  mar  an  ceudna 
an  dream  a  chaidil  ann  an  losa  bheir  Dia  maille 
ris."  B'iad  a  bhriathran  deireannach,  "  A 
Thighearn  losa,  gabh  ri  mo  spiorad." 

Dh'eug  e  ann  an  1774,  aig  ceithir  fichead 
bliadhna  a  dh'aois,  agus  an  deidh  bhi  'n  a 
mhinistear  an  Loch  Carrann  fad  da  fhichead 
bliadhna  agus  a  h-ochd.  Ann  an  sean  chladh 
Loch  Carrann  chithear  leac-hghidh  Shage,  leis 
na    briathran    so    Sffriobhte    ann    am    Beurla  : 


"  Chomhraig  e  deagh  chomhrag  a'  chreidimh, 
chriochnaich  e  a  thurus,  ag  radh  mar  thubhairt 
an  t-Abstol  Pol,  'Dhomh-sa  bhi  beo  is  e  sin 
Criosd,  agus  bas  fhaotainn  is  buannachd  dhomh 
so.'  " 

Gle  f  haisff  air  uaiffh  Shasre  tha  uaiffh  Mhaiffh- 
istir  Lachlainn  ainmeil.  Bu  mhor  am  beann- 
achd  a  thug  Eaglais  na  h-Alba  do  sgireachd 
Loch  Carrann  agus  do'n  taobh  tuath  tre  an  da 
mhinistear  f hoghainteach  ud,  Aeneas  Sage  agus 
Lachlainn  MacCoinnich.  "  Air  chuimhne  gu 
brath  bithidh  am  firean." 


An  Laoidh  Bheurla,   197 


THA  anail  bhlath  an  Spioraid  Naoimh 
'Soillseachadh  Firinn  Dhe  ; 
Bheir  aitheantan  is  geallaidhean 
Naomhachd  le  'n  solus  reidh. 

Tha  'n  duilleag  naomha  so  mar  or, 

Aillidh  le  gloir  na  grein  ; 
Tha  i  toirt  soluis  do  gach  linn 

Oir  's  dorcha  iad  leo  fein. 

Bha  riamh  is  tha  an  lamh  so  coir, 
Toirt  blaiths  is  soluis  chaoimh  ; 


MAR  shoills  air  firinn  t'  fhacail  thi^ 
Anail  an  Spioraid  chaoimh  ; 
Bheir  geallaidhean  is  reachdan  glic 
Do'n  tuigse  solus  naomh. 

Tha  gloir  air  clar  an  Leabhair  ghrinn 

Mar  oradh  gathan  grein' 
'Toirt  soluis  uir  do  chlann  gach  linn 

Gun  iasad  iarr'  dhi  fhein. 


'3  an  lamh  a  las  an  teine-iuil 
Nach  cum  i  ruinn  a  teas  ? 


Os  cionn  gach  tir  bidh  bhriathran  f  ior  ; 
Seasaidh  iad  shuas  a  chaoidh. 

Sior-bheannachd  gu  robh  dhuit,  a  Dhe, 
Gu'n  tug  thu  sealladh  dhuinn, 

A  lasas  suas  an  saoghal  ciar 
Le  dealradh  neamhaidh  grinn. 

Bidh  m'anam  ait  a'  lorg  air  toir. 

An  Ti  do'n  tug  mi  gi-adh  ; 
Gu'm  faic  mi  gloir  fa  m'  chomhair  shuas 

'S  an  ionad  aluinn  ard. 

Le  Dhmhnull  Gra7md,  an  Glaschu. 


Dealraichidh  t'  fhirinn  feadh  nan  sluagh, 
P'odha  cha  teid  i  'm  feasd. 

Sior-ghuidheam  buidheachas  do'n  Ti 

A  bhuilich  dealradh  seimh 
Air  saoghal  dorch',  'ga  lasadh  trid 

Le  gathan  jjeala  Neimh. 

Le  gairdeachas  sior-leanam  dluth 

An  ceuman  Fir  mo  ghraidh, 
Gus  faic  mi  boillsgeadh  gloir  a'  bruchd' 

An  ciiirtibh  Tir  an  Aigh. 

Le  Sebras  E.  Marjoribanks,  An  Sonachan. 


Gliocas  nan  Gaidheal 

An  t-Urramach  Colla  Domhnullach,  D.D. 


CHA  robh  na  Gaidheil  comharraichte  airson 
gliocas  saoghalta.  Cha  treabhabh  iad  mar 
sheisreach  gu  math  agus  chaill  iad  am  fearann 
agus  an  t-aite  am  measg  sluagh  na  h-Alba  a  bha 
dligheach  do  dhaoine  aig  an  robh  am  buaidhean 
agus  am  beusan. 

Gu  trie  bha  an  lamhan  ann  an  aghaidh  a 
cheile  agus  ghabh  daoine  saoghalta  na  h-airde 
deas  brath  orra. 

Chaidh  iad  a  chogadh  agus  choisinn  iad  a' 
bhuaidh  ach  shealbhaich  each  toradh  na  buadha. 
Chuir  iad  an  uidh  ann  an  gniomharra  treuna, 


ann  an  ceol  agus  ann  am  bardachd,  agus  an 
uair  a  bha  an  aire  air  na  nithean  sin,  bha  each 
a'  trusadh  an  oighreachd. 

Ach  tha  na  seanfhacail  a'  dearbhadh  gu  robh 
iad  geur-inntinneach  agus  beachdail.  Tha 
gliocas  saoghalta  gu  leoir  amis  na  gnath-fhocail 
a  leanas — 

Cha  ghlac  sionnach  cadalach  cearcan." 

"  Tha  leisg  cho  mall  agus  gu'm  bheil  bochdain 
a  ghnath  aig  a  sail." 

"  Is  fearr  aon  diugh  na  da  mhaireach." 

"  Le  foighidinn  ghearr  an  luch  ball  na  luinge." 

"  Bidh  pailteas  anairt  aig  an  deagh  shniomh- 
aiche." 

"  Tha  tri  imrichean  cho  olc  ri  teine." 

"  Ceannaich  an  ni  air  nach  'eil  feum  agad 
agus  chan  fhada  gus  an  reic  thu  an  ni  a  tha 
feumail  dhuit." 

"  Na  cuir  a  niach  airgiod  a  cheannach  aith- 
reachais." 


"  Is  airde  tuathanach  'na  sheasamh  na  duin'- 
uasal  air  a  ghliiinibh." 

"  An  ti  theid  air  iasachd  theid  e  air  bron." 

"  Is  fhasa  a'  cheud  togradh  a  cheusadh  na 
gach  aon  a  leanas  a  shasuchadh." 

"  Ghabh  uabhar  a  bhiadh  maidne  le  pailteas, 
a  dhinneir  le  goinne,  agus  a  shuipeir  le  mi- 
chliii." 


Ministearan  Steornabhagh 


(^Alr  a  leantuinn) 


Iain  M.  Meinnearach,  M.A.  (1913-1919) 

Rugadh  e  an  Uaimh,  am  Peairt  ;  bha  e  air  a 
shuidheachadh  an  Cill  Bhride  an  19O6  ;  chaidh 
e  do  Sgiobnis  an  1908  ;  do  Steornabhagh  an 
1913  ;  a  Steornabhagh  chaidh  e  do  Thobar 
Mhoire,  far  a  bheil  e  fhathast  a'  saothrachadh. 
Tha  e  'n  a  Chleireach  do  Chleir  Mhuile. 

Murchadh  Mac  Leoid,  B.D.  (1921-1922) 

Lebdhasach  a  bha  air  oileanachadh  an  Dun- 
eideann  ;  air  a  shuidheachadh  an  Steornabhagh 
an  1921,  ach  an  ceann  naoi  miosan  dh'  fhag  e 
Steornabhagh  is  chaidh  e  do  sgir  Uig.  Dh' 
fhag  g  Uig  an  1927,  is  chaidh  e  do  Thairbeart 
Rois. 

Alasdair  Ros,  M.A.  (1922-1924) 

Sgitheanach  ;  brathair  do'n  Ollanih  Niall 
Ros,  Ceann-suidhe  a'  Chorauinn  Ghaidhealaich. 
Chaidh  e  a  Steornabhagh  do  na  h-Innsibh  an 
Ear,  gu  bhi  'n  a  mhinistear-gearasdain. 

Iain  K.  Mac  Coinnich,  M.A.  (1924-1929) 

Chaidh  e  do  Steornabhagh  a  Cranshaws,  agus 
a  Steornabhagh  do  Fraserburgh,  an  Obar- 
Dheathain. 

Aonghus  Mac  Leoid,  MA.  (1930-        ) 

An  Eaglais  Shaor 

Donnchadh  Mac  Griogair,  MA.  (1849-1854) 

Bhuineadh  e  do  Loch,  Tatha  ;  b'e  eaglais 
Steornabhagh  a'  cheud  eaglais  anns  an  robh  e 
air  a  shuidheachadh  ;  a  Steornabhagh  chaidh 
e  do'n  Eaglais  Ghaidhlig,  air  Sraid  an  Dochais, 
an  Glaschu  ;  a  Glaschu  chaidh  e  do  Dhun- 
deagh,  agus  a  Dun-deagh  air  ais  do  eaglais  eile 
an  Glaschu.     Shiubhail  e  an  1891. 

Para  Mac  Gilleathain  (1855-1868) 

Uigeach  a  shaothraich  am  measg  a  luchd- 
dlithcha  an  Canada  gus  an  do  bhris  air  a  shlainte 
An  1843  bha  e  air  a  shuidheachadh  an  Tobar 
Mhoire  ;  a  Tobar  Mhoire  chaidh  e  do  Steor- 
nabhagh.    Shiubhail  e  an  1868. 


Seumas  Greenfield  (1872-1894) 

Para  DomhnuUach  (1895-1902) 

Leodhasach  a  bha  air  oileanachadh  an  Obar 
Dheathain  agus  an  Glaschu.  Bha  e  air  a 
shuidheachadh  anns  an  eaglais  Ghaidhlig  an 
Dun-eideann  an  1884  ;  a  Dim-eideann  chaidh 
e  do  Steornabhagh.  Bha  e  'n  a  shearmonaiche 
laidir.  Chaidh  e  a  Steornabhagh  do  Ghlaschu, 
far  an  do  chaochail  e  an  1919- 

Bhaltair  Calder  (1903-1911) 

Bhuineadh  e  do  Chataibh ;  air  oileanachadh 
an  Glaschu ;  bha  e  air  a  shuidheachadh  am 
Bourtreebush  an  1882  ;  chaidh  e  do  Srathaidh 
an  1886 ;  do  Steornabhagh  an  1903  ;  agus  a 
Steornabhagh  do  Labhar,  ri  taobh  Loch  Tatha, 
far  an  do  shaothraich  e  gus  an  do  leig  e  dheth 
ciiram  sgireachd  an  1930.  Duine  coir  ;  bha 
soisgeul  is  reamhrachd  'n  a  shearmonachadh. 

Ruairidh  Moireasdan,  Lit  .A. 


(1911- 


) 


DomhnuUJ.  Martainn,  M.A.  (1876-1897) 

Ministear  soisgeulach  agus  duine  gaolach  ; 
b'e  a'  cheud  mhinistear  a  bha  air  a  shuidh- 
eachadh 's  an  Eaglais  Bheurla  an  Steornabhagh ; 
an  I897  chaidh  e  do'n  Oban  far  an  do  chaochail 
e.  An  deidh  a  bhais  bha  cuid  d'a  shearmoin, 
Teagasg  nan  Cosmhalachdaji,  air  an  cur  a  mach 
fo  laimh  a  charaid,  an  t-OUamh  Calum  Mac  Gill 
Fhinnein,  nach  maireann. 

Iain  S.  Mac  Dhomhnuill,  M.A.  (1897-1901). 
Alasdair  Moirreach  (1902-1906) 
A.  M.  Mac  lonhair,  B.D.  (1907-1912) 
Seoras  MiUs,  M.A.  (1913-1920) 
Alasdair  White,  B.D.,  Ph.D.  (1921-1924) 
D.J.  Mac  Aonghuis  (1924-1927) 
Raibeart  Inglis,  M.A.  (1928-1931) 
Tomas  M.  Bonn  (1932-        ) 


Air 

Faoisid  an  t-Seoladair 

"  Thigibh,  eisdibh,  agus  aithrisidh  mi  na  rinn  Dia  air  son  m'  anama," — Salm  Ixvi.  16. 


rpHA  e  daonnan  buannachdail  do  dhaoine  a 
JL  chluinntinn  ciod  a  rinn  Dia  air  son  dhaoine 
eile  ;  mar  sin  bu  mhaith  leam  innseadh  air  an 
duilleig  so  ciamar  a  bha  aon  de  na  sgiobairean 
ann  an  Cabhlach  an  Righ  air  a  thoirt  a  steach 
do  rioghachd  Dhe.  Chan  'eil  fhios  nach  bi  an 
naidheachd  air  a  leughadh  le  cuid-eigin  a  tha 
ag  iarraidh  na  shghe  gu  Sion  aig  toiseach  na 
bliadhna  hire.  Ma  bhitheas,  is  e  mo  dhiirachd 
gu'm  bi  i  air  a  beannachadh  dha  leis  an  Spiorad 
Naomh. 

"  An  laithean  m'  oige  fhuair  mi  arach 
diadhaidh  is  oileanachadh  maith  o  m'athair  agus 
o  m'  mhathair.  Bha  e  air  a  theagasg  dhomh 
gu'm  b'  e  am  Biobull  facal  Dhe,  agus  gu'm  b'  e 
Criosd  mo  Shlanuighear.  A  thuilleadh  air  so, 
tha  mi  an  diiil  gu  robh mi  'n  am  bhalach  maith. 
Bha  taobh  aig  m'  inntinn  ris  an  diadhaidheachd 
gu  nadurra,  agus  is  cuimhne  leam  amannan 
anns  an  do  labhair  Dia  ri  mo  chridhe  gun 
teagamh.  Ach  air  a  shon  sin,  cha  d'  thug  mi 
riamh  mo  chridhe  do  Dhia  gu  ceart ;  cha  mho  a 
ghabh  mi  ri  Criosd  mar  mo  Shlanuighear.  Bha 
mi  riaraichte  gu  leoir  leis  na  faireachduinnean 
crabhach  a  bha  mi  a'  faotainn  annam  fein,  air 
chor  agus  nach  do  shaoil  mi  gu  robh  e  mar 
f  hiachaibh  orm  vao  chridhe  a  thabhairt  gu  buil- 
each  do  Dhia.  B'  e  sin  an  t-aobhar  gu'n  do 
thuit  mi  air  falbh. 

Gun  Smuain  air  Dia 

"  An  uair  a  bha  mi  aona  bliadhna  deug  gu 
leth  dh'  fhag  mi  tigh  m'  athar  is  chuireadh  do 
sgoil  mi,  ach  o'n  latha  sin  gus  an  robh  mi  air  m' 
iompachadh  aig  naoi  bliadhna  fichead  cha  do 
liib  mi  mo  ghlun  ann  an  urnuigh,  is  cha  mho  a 
leugh  mi  am  Biobull.  Cha  robh  Dia  'n  am 
smuaintean  idir  ;  b'  e  mo  thoil  fein  mo  Dhia  is 
mo  lagh,  agus  a  dh'  aindeoin  teagasg  m'  oige 
thuit  mi  ann  am  peacadh  agus  ann  an  daorsa  a' 
pheacaidh.  Agus  rud  a  bu  mhiosa  air  fad,  bha 
am  peacadh  taitneach  leam  !  Chan  'eil  feum 
sam  bith  ann  a  bhi  ag  radh  ri  daoine  oga  nach 
'eil  toil-inntinn  anns  a'  pheacadh.  Tha  toil- 
inntinn  anns  a'  pheacadh  gun  teagamh  (agus 
tha  facal  Dhe  ag  radh  gu  bheil),  ach  is  toil- 
inntinn  e  nach  mair  fada.  Ann  an  iiine  ghoirid 
fasaidh  e  'na  dhomblas  na  seirbhe  agus  'na 
chuibhreach  na  h-eucorach,  agus  ni  e  am  beatha 
searbh  dhaibhsan  a  tha  fo  dhaorsa  aige. 

"  Aig  an  am  so  cha  robh  eagal  Dhe  orm,  agus 
ged    bha    mo    bheatha    iomadh    uair    ann    an 


cunnart  cha  mho  a  bha  eagal  a'  bhais  orm.  Uair 
a  bha  mi  air  cladach  na  h-Afric  bha  mi  fhein 
agus  na  daoine  a  bha  comhla  rium  anns  a'  bhata 
gle  dhluth  do  'n  bhas  ;  ach  ma  bha,  cha  do 
smuainich  mi  air  siorruidheachd  no  breitheanas, 
agus  cha  mho  a  thainig  e  'n  am  inntinn  urnuigh 
a  chur  suas  ri  Dia.  Uair  eile  bha  mi  tinn  le 
fiabhrus,  cho  tinn  's  nach  robh  diiil  aig  an  dotair 
gu  'n  tiginn  bhuaith.  Thainig  am  ministear  'g 
am  amharc,  ach  an  aite  eisdeachd  ris,  is  ann  a 
thuirt  mi  ris,  '  B'  fhearr  leam  thu  a  dh'  fhalbh 
agus  leigeil  leam  cadal.'  Bha  fhios  agam  gu 
maith  gu  robh  mo  bheatha  an  cunnart,  ach  cha 
do  smuainich  mi  gu'm  feumainn  seasamh  an 
lathair  Dhe  agus  cunntas  a  thoirt  da.  Nach 
bu  bhronach  an  cor  sin  do  dhuine  !— gun  sith 
aige  ri  Dia  ach  fhathast  gun  eagal  aige  roimh 
'n  bhas. 

"  Chaidh  ciiisean  air  an  aghaidh  mar  so  gus  an 
robh  mi  coig  bliadhna  fichead.  Air  co-ainm  mo 
la-breith,  agus  sinn  air  acair  ann  an  abhainn 
ann  an  ceann-deas  America,  chaidh  mi  air 
tir  a  shealgaireachd.  An  uair  a  bha  mi  ris  an 
obair  sin  thainig  an  smuain  do  m'  inntinn  cho 
clis  ris  an  dealanach,  '  Tha  thu  coig  bliadhna 
fichead  an  diugh,  ach  is  beag  feum  a  rinn  thu 
de  do  bheatha.'  Taing  do  Dhia,  cha  d'  fhag 
an  smuain  sin  tuilleadh  mi,  agus  bhiodh  e  a' 
tighinn  fodham  gle  thric  gu  robh  m'  iiine  air 
thalamh  goirid.  Ach  an  aite  dol  gu  facal  Dhe 
chaidh  mi  gu  leabhraichean  dhaoine  a  dh'  iarr- 
aidh soluis.  Leugh  mi  toinhas  maith  de  fheall- 
sanachd  is  de  bhreithneachadh  dhaoine  eag- 
naidh,  ach  is  e  a  thainig  as  a  sin,  gu'n  do 
thoisich  mi  air  a  bhi  creidsinn  nach  robh 
Dia  ann. 

Leabhar  Sonruichte 

"  Bha  mi  mar  so  gus  an  do  leugh  mi  leabhar 
sonruichte.  An  fhiach  do  dhuine  a  bhi  beb  ? 
Cha  b'  ann  idir  gus  peacaich  a  thoirt  gu  Criosd 
a  sgriobh  iighdar  an  leabhair  ud  an  leabhar, 
ach  ann  am  freasdal  Dhe  rinn  e  an  t-seirbhis 
bheannaichte  sin  dhomhsa.  An  uair  a  leugh 
mi  e  chunnaic  mi  gu  robh  mo  bheachdan  fein 
gun  ghrunnd  gun  bhonn.  Rinn  an  leabhar  so 
soilleir  dhomh  gu  bheil  obair  is  beatha  an 
t-saoghail  uile  gu  leir  air  an  steidheachadh  air 
creideamh,  ged  is  rud  creideamh  nach  urrainn- 
ear  fhaicinn,  no  laimhseachadh,  no  thomhas. 
Rinn  e  soilleir  dhomh  cuideachd  gu  bheil  a* 
cheart  ni  fior  mu  ghradh.     Mar  so  thainig  mi 

gus  an  co-dhunadh,  gu  robh  saoghal  neo-fhaic 
sinneach  is  spioradail  ann  ;  saoghal  anns  an 
robh  creideamh  is  gradh  a'  riaghladh.  Thainig 
mi  gu  co-dhunadh  eile  cuideachd,  gu  robh  creid- 
eamh is  gradh  'n  am  chridhe  fein,  agus  a  chionn 
gu  robh,  gu  robh  daimh  agam  ris  an  t-saoghal 
neo-fhaicsinneach  is  shiorruidh.  B'e  so  a'  cheud 
cheum  gu  ghocas,  agus  lean  an  smuain  so  rium 
tuilleadh,  oir  eadhon  an  uair  a  bhithinn  ri 
faoineas  is  baoth-shiigradh,  thigeadh  a'  cheist 
so  a  steach  orm,  '  Ciod  a  dh'  eireas  duit  anns 
an  t-siorruidheachd  ?  ' 

"  Ach  ged  a  bha  an  smuain  so  a'  milleadh  mo 
shonais  cha  do  leig  mi  dhiom  tlachd  a  ghabhail 
ann  an  toil-inntinn  an  t-saoghail.  Ach  uigh  ar 
n-uigh  bha  acras  m'  anama  a'  fas  ;  bha  mo 
thlachd  anns  an  t-saoghal  a'  lughdachadh  agus 
m'  ionndrainn  air  Dia  a'  meudachadh.  Bha 
spiorad  an  Tighearna  a'  labhairt  rium  agus  a' 
gairm  orm.  Feasgar  Sabaid  agus  mi  a'  sraid- 
eamachd  leam  fhein  air  clar  na  luinge,  agus  sinn 
am  port,  dh'  fhas  m'  inntinn  luaineach  agus 
thoisich  i  air  feoraich  dhiom  ciod  a  thug  an 
saoghal  dhomh.  '  Fhuair  thu,'  ars'  ise,  '  do 
shath  de  thoil-inntinn  ach  cho  do  riaraich  sin 
thu.'  B'  fheudar  dhomh  aideachadh  gu  robh 
so  fior.  '  Dh'  fheuch  thu,'  ars'  ise,  '  ciod  a  bha 
aig  na  feallsanaich  ri  innseadh  dhuit,  ach  cha 
b'fheairrd  thu  sin  dad.'  A  ris  b'  fheudar 
dhomh  aideachadh'  gu  robh  so  fior.  Chuir  mi 
tri  ceistean  air  na  feallsanaich,  *  Cia  as  a  thainig 
mi  ?  '  '  C  ar  son  a  tha  olc  annam  air  nach  'eil 
iarraidh  agam  agus  nach  urrainn  mi  a  chur  a 
mach  as  mo  chridhe  .''  '  agus  '  C  aite  a  bheil 
mi  a'  triall  ?  '  ach  cha  b'  urrainn  iad  a  radh  rium 
ach  nach  robh  fhios  aca.  Cha  robh  ann  an 
gliocas  nam  feallsanach  dhomh  ach  diomhanas 
nan  diomhanasan  is  buaireadh  spioraid. 

Solus  a'  BhiobuiU 

"  Ach  ged  a  bha  mi  truagh  is  m'  inntinn  fo 
thrioblaid  aig  an  am  so,  f  hathast  cha  d'  thug  mi 
mo  chridhe  gu  buileach  do  Dhia.  Goirid  'na 
dheidh  so  thainig  an  smuain  thugam,  '  Dh' 
fheuch  thu  gach  rathad  as  aithne  dhuit  gu  sith 
is  beatha  fhaotainn  ach  cha  d'  fheuch  thu  am 
Biobull.'  Bha  mi  an  iom-chomhairie  mu  leugh- 
adh  a'  BhiobuiU,  ach  mu  dheireadh  chuir  mi 
romham  gu'm  feuchainn  e.  Aon  oidhche  rinn 
mi  iirnuigh  agus  thubhairt  mi :  'A  Thighearna, 
tha  mi  a'  creidsinn,  cuidich  le  mo  mhi- 
chreideamh,'  agus  ged  nach  d'  fhuair  mi 
taisbeanadh  sonruichte  aig  an  am,  agus  ged 
nach  do  thachair  rud  miorbhuileach  air  bith 
dhomh  bha  mi  lan-chinnteach  an  uair  a  dh' 
eirich  mi  o  m'  ghluinean  gu  robh  mi  a'  ciallach- 
adh  am  Biobull  a  ghabhail  mar  lochran  do  m' 
chasan,  an  Tighearna  losa  Criosd  a  ghabhail 
mar  mo  Shlanuighear,  agus  mo  bheatha  a  chur 
seachad  mar  bu  mhaith  leis  i  bhi  air  a  cur 
seachad. 


"  Thoisich  mi  air  a'  Bhiobull  a  leughadh  a 
h-uile  latha,  agus  ged  a  bha  mi  a'  leughadh 
leabhraichean  eile  air  son  ceasnachaidh  a  bha 
air  thoiseach  orm,  cha  do  rinn  mi  dearmad  air 
m'  aran  lathail  iarraidh  ann  am  facal  an  Tigh- 
earna. Stad  mi  cuideachd  de  iomad  cluich  is 
cleachdadh  nach  robh  mi  a'  saoilsinn  freagarrach 
do  Chriosduidh.  Ged  bu  duilich  leam  dannsadh 
a  sheachnadh  stad  mi  dheth,  au  diiil  gu'n 
coisninn  fabhar  Dhe.  B'e  mo  bheachd  aig  an 
am  so,  na  'm  bithinn  crabhach,  na  'n  leughainn 
am  Biobull  a  h-uile  latha,  na'm  bithinn  ag 
tirnuigh,  agus  na  'n  seachnainn  nithean  a  bha 
'n  am  buaireadh  dhomh,  gu'm  bithinn  ceart  gu 
leoir,  agus  aig  crioch  mo  bheatha  gu'n  tugadh 
Dia  do  neamh  mi. 

"  Bha  mi  mar  sin  fad^sheachd  bliadhna  ;  ach 
bu  staid  daorsa  dhomh  e,  oir  chan  'eil  ann  an 
crabhadh  gun  Chriosd  ach  an  fhior  dhaorsa. 
Aig  ceann  gach  latha  theirinn  rium  fhein,  '  An 
do  rinn  mi  na  's  leoir  an  diugh  gus  Dia  a  thoil- 
eachadh  ?  '  agus  daonnan  cha  b'  urrainn  mi  a 
radh  ach  nach  robh  fhios  agam.  Mar  sin  cha 
b'  aithne  dhomh  sith  no  fois  a  chionn  nach 
robh  mi  cinnteach  an  robh  Dia  a'  gabhail  ri  m' 
oibrichean. 

Coinneamh-urnuigh 

"  Mu  'n  am  so  bha  am  bata  air  an  robh  mi  'n 
am  sgiobair  ann  an  Obai'-eadhain,  agus  dliith 
do  'n  bhaile  sin  bha  bana-charaid  dhomh  a 
chomhnuidh.  Chaidh  mi  'ga  faicinn,  oir  bha  i 
roimhe  so  'na  meadhon  air  mo  sheoladh  na  bu 
dliiithe  do  Dhia,  agus  bha  iarrtus  agam  an  tuill- 
eadh seanchais  fhaotainn  rithe.  Bha  i  fhein 
agus  a  fear-posda  'n  an  seirbhisich  do  Dhia  agus 
bha  mi  am  beachd  gu'n  cuidicheadh  i  leam  an 
ni  nach  robh  ag  amas  orm  fhaotainn.  Am 
feasgar  a  rainig  mi  iad  dh'  iarr  iad  orm  dol  leo 
do  'n  choinneamh-iirnuigh.  Rinn  mi  sin,  ach 
ma  rinn,  bha  na  chuala  mi  mar  Ghreigis 
dhomh.  Bu  mhi  an  aon  duine  anns  a'  choinn- 
eamh  nach  robh  iompaichte.  Cha  do  thaitinn 
a'  choinneamh  rium  ;  cha  bu  toigh  leam  na 
laoidhean  a  sheinn  iad,  agus  cha  do  thuig  mi  na 
h-iirnuighean.  An  deidh  dhuinn  dol  dhachaidh 
leugh  mo  bhana-charaid  caibideal  de  litir  Phoil 
chum  nan  Ephesianach,  far  a  bheil  an  t-abstol 
a'  labhairt  mu  bheannachdan  a  bhuineas 
do  'n  Chriosduibh  anns  an  t-saoghal  so  ach  a 
shaoil  mise  nach  buineadh  dha  gus  an  rachadh 
e  do  'n  ath  shaoghal  ;  Maitheanas  peacaidh  ; 
oighreachd  ann  an  neamh.  A  reir  facal  Dhe 
sin  nithean  a  bhuineadh  dhomh  a  7iis.  Chaidh 
mi  do  m'  sheomar  agus  leugh  mi  air  m'  aghaidh 
anns  an  litir  gus  an  do  rainig  mi  na  briathran 
so,  '  Le  gras  ata  sibh  air  bhur  saoradh  tre  ckreid- 
eamh,  agus  sin,  chan  ann  dhibh  fein  ;  is  tiodhlac 
DM  e ;  chan  ann  tre  oibribh  a  chum  's  nach 
deanadh  neach  air  bith  uaill.' 

Saorsa  mu  dheireadh 

"  Chaidh  an  fhirinn  bheannaichte  so  a  steach 
do  m'  chridhe  mar  gu'm  biodh  gath  greine,  agus 
thuirt  mi  rium  fein,  '  Tha  Dia  ag  innseadh 
dhomih  an  so  gu  bheil  mi  air  mo  shaoradh,  agus 
nach  ruig  mi  a  leas  dad  a  dheanamh  gus  an 
t-saorsa  so  a  chosnadh,  urnuighean  no  oibrichean 
maithe,  oir  tha  an  obair  deanta  cheana.  Ata 
saorsa  '  tre  ghras  Dhe,'  agus  chan  ann  air  a 
cosnadh  le  obair  no  airidheachd  ;  nach  'eil  Dia 
fein  'na  f  hacal  ag  innseadh  sin  domh  ?  ' 

"  O  !  an  t-uallach  eagallach  a  thuit  dhiom  an 
oidhche  ud  !  An  t-saorsa  bheannaichte  a 
f  huair  mi  !  Fad  dheich  bUadhna  bha  ciiram  orm 
mu'n  t-siorruidheachd,  agus  fad  ochd  bUadhna 
bha  mi  a'  feuchainn  ri  Dia  a  thoileachadh  le 
iirnuighean,  le  fein-aicheadh,  is  oibrichean 
maithe.  Ach  an  uair  a  thuig  nii  nach  robh  feum 
ann  dhomh  a  bhi  feuchainn  ri  bhi  'gam  shaoradh 
fein  a  chionn  gu'n  do  shaor  Dia  mi  cheana,  bha 
mi  cho  sona  's  gur  beag  nach  do  thoisich  mi  air 
leum  is  dannsa  le  aoibhneas.  Ach  mur  do 
dhanns  mo  chasan  dhanns  mo  chridhe,  agus  tha 
e  a'  dannsadh  gus  an  la  an  diugh,  a'  moladh  an 
Tighearna,  a  chionn  gur  e  Dia  m'  athair,  agus 
neamh  mo  dhachaidh,  agus  losa  Criosd  mo 
Shlanuighear. 

"  An  sin  thoisich  mi  air  innseadh  do  dhaoine 
eile  ciod  a  rinn  Dia  do  m'  anam.  An  uair  a 
chaidh  mi  air  m'  ais  do'n  bhata  dh'  innis  mi 
do'n  oifigeach  a  bha  fodham  an  sgeul  aoibh- 
neach  ;  dh'  innis  mi  dha  gu'm  faodadh  esan 
maitheanas  fhaotainn  cuideachd.  Ach  leis  an 
t-siiil  a  thug  e  orm  chunnaic  mi  gu'n  do  shaoil 
e  gu  robh  mi  air  dol  as  mo  chiall.  Ach  taing 
do  Dhia  bha  fear  eile  de  na  h-oifigich  a  chreid 
mo  bhriathran  agus  a  ghabh  ri  m'  chomhairle  ; 


tha  esan  an  diugh  a'  toirt  fianuis  do'n  t-saoghal 
air  taobh  an  Tighearn  losa.  Am  measg  gach 
sonas  a  b'  aithne  dhomh  riamh  is  e  an  sonas  a 
bu  mhotha,  a  bhi  ag  innseadh  do  dhaoine  mu 
Chriosd  agus  a  bhi  feuchainn  r'an  toirt  'ga 
ionnsaigh. 

Thog  mi  fianuis 

"  An  sin  thoisich  mi  air  searmonachadh.  Bidh 
cuimhne  agam  gu  brath  air  a'  cheud  uair  a  rinn 
mi  sin.  Bha  an  oidhche  fuar,  ach  cha  chumadh 
am  fuachd  a  stigh  m'  f hallus  ;  bha  e  a'  sileadh 
gu  frasach  leis  an  fhiamh  a  bha  orm.  Dh' 
iarradh  orm  m'  fhianuis  a  thogail  agus  rinn  mi 
sin  air  beulaibh  tri  cheud  de  choimhthional, 
Bha  mi  a'  faireachduinn  gu  robh  e  mar  fhiach- 
aibh  orm  Criosd  a  sRearmonachadh,  agus 
taing  do  Dhia,  chuidich  e  fein  leam  ainm  a 
mholadh. 

'Na  dheidh  so  thainig  atharrachadh  eile 
orm.  Dh'  innis  mi  cheana  mu  na  nithean  a  leig 
mi  dhiom  (ged  bu  toigh  leam  iad)  los  Dia  a 
thoileachadh  ;  51,  is  piob,  is  dannsa,  is  cluich- 
chairtean.  Ach  an  uair  a  thoisich  mi  air  obair  a 
dheanamh  do  Chriosd  cha  robh  iarraidh  idir 
agam  air  na  nithean  sin  ;  bha  toil-inntinn  a  b' 
f  hearr  agam  ann  an  companas  is  ann  an  seirbhis 
mo  Mhaighstir.  Taing  do  Dhia  sin  toil-inntinn 
a  mhair  gus  a  so,  agus  a  mhaireas  gu  brath." 

Gu'n  deonaicheadh  Dia  do  gach  neach  a 
leughas  an  naidheachd  shimplidh  so  an  t-eolas 
beannaichte  so  fhaotainn  air  Criosd  an  Slan- 
uighear  a  f huair  an  seoladair  a  dh'  innis  i. 
"  ladsan  a  theid  sios  do'n  f  hair ge  air  longan,  a 
ni  obair  air  uisgeachan  mora ;  chi  iadsan 
griiomharan  lehohhah,  agus  oibre  iorigantach  's 
an  dbimhne." — Salm  cvii.  23,  24. 


A'  Ghiidhlig  anns  na  Sgoilean 


BHO  chionn  da  bhliadhna  chunnaic  mi 
crioman  Gaidhlig  a  bha  air  a  sgriobhadh  le 
te  de  na  caileagan  a  bha  ann  an  Ard-Sgoil  an 
Obain,  air  la  ceasnachaidh.  Ma's  maith  mo 
chuimhne,  bha  a'  chaileag  a  Tobar  Mhoire,  ach 
ciod  air  bith  a  rachadh  aice  air  a  dheanamh  ann 
an  sgriobhadh  Laideann  no  Fraingeis,  bha  i  na 
b'  fhearr  air  Gaidhlig  a  sgiiobhadh  na  bha  mise 
aig  a  h-aois.  Tha  so  a'  ciallachadh  gu  bheil 
Gaidhlig  air  a'  teagasg  do'n  ghineal  og  amis  a' 
Ghaidhealtachd  mar  nach  robh  i  air  a  teagasg 
do  na  ginealan  a  bha  romhpa.  Ann  am  moran 
de  na  sgoilean  Gaidhealach  an  diugh  gheibhear 
sgoilearan  d'a  bheil  e  cho  furasda  Gaidhlig  a 
sgriobhadh  ri  Beurla,  a  chionn  gu  bheil  iad  air 
an  teagasg  gu  ciiramach  le  maighstirean-sgoile 
a  tha  coimhlionta  an  Gaidhlig  iad  fein  ;  an 
Steornabhagh ;  am  Port-Righ  ;  an  Diui-bhea- 
gain ;  an  lonar-nis ;  anns  an  Oban :  anns  a' 
Ghearasdan  ;  am  Peabull.    Mar  dhearbhadh  air 


na  tha  mi  ag  radh  cuiridh  mi  sios  air  an  duilleig 
so  (gun  an  ainmean)  piosan  Gaidhlig  a  bha  air 
an  sgriobhadh  le  cuid  de'n  oigridh  sin.  Cha 
ruig  mi  a  leas  a  radh  umpa  ach  an  da  fhacal  so 
(1)  gu  bheil  mi  'g  am  fagail  mar  a  fhuair  mi  iad, 
gun  atharrachadh  a  dheanamh  air  an  litreach- 
adh,  agus  (2)  gu  bheil  litreachadh  agus  lamh- 
sgriobhaidh  na  cloinne  fada  fada  air  thoiseach 
air  litreachadh  agus  lamh-sgriobhaidh  nam 
ministearan  anns  a'  Ghaidhealtachd. 

"  Baile  Geal  " 
Cha  do  thachair  dhomh  a  bhi  aig  baile  le 
"  baile  geal  "  am  bliadhna,  ach  ma  ni  durachd 
e  gheabh  mi  mo  shath  dheth  mu'n  ath  Shathurn, 
— chan  e  nach  'eil  an  cabhadh  anns  a'  bhaile 
mhor  ;  tha,  agus  tuilleadh  's  am  pailteas  de'n 
t-seorsa  a  tha  ann,  ach  is  cabhadh  e  nach  tig 
ormsa  no  air  neach  eile  a  chunnaic  na  b'  fhearr. 
Tha  "  baile  geal  "  'ga  thabhachd  fhein  air  a' 

bhaile  mhor  gun  shireadh  gun  iarraidh,  a  dh'aon 
ghnothuich  gus  an  t-sraid  fhasachadh  is  cartair 
a'  ghuail  a  chur  'na  tharruing  ;  chan  'eil  maise 
no  tlachd  fo'n  ghrein  'na  chois.  Ach  chan  e 
sin  da  air  an  tuath. 

Is  maduinn  mhor  air  an  tuath  a'  mhaduinn 
an  deidh  a'  cheud  chur  shneachda.  Chan  'eil 
duine  cloinne  air  druim  a'  bhaile  nach  bi  air  a' 
chois  mu  'm  blais  an  t-eun  an  t-uisge,  ag 
amharc  bho'n  uinneig  is  a'  feitheamh  an  fhath 
gu  tarrsuinn  am  mach  leis  a'  cheud  lasachadh 
de'n  stoirm. 

B'  i  sin  stoirm  an  aigh — ma  tha  neach  fo 
chabar  leatha  ;  mur  'eil,  mo  thruaigh  a  chlis- 
each.  Is  taitneach  an  sealladh,  a  mach  air 
uinneig,  a'  chliobhaid,  dhiimhail,  gheal  ag 
cluiche  's  a'  mire  troimhe  cheile,  na  bleideagan 
a'  dannsadh  's  a'  buiceil  eadar  tiir  is  adhar,  is 
a'  sioladh  fa  dheoidh  chun  a'  chomhnaird,  mhin, 
ghil. 

An  sin  stadaidh  an  cathadh,  glanaidh  an 
iarmailt,  is  taomaidh  a'  chlann  a  mach.  Toisich- 
idh  earnaidh,  gaireachdaich,  is  spors  ;  bithidh 
gach  mac  mathar  le  a  spaid  's  a  shoitheach,  is 
e  mar  bhoitean  calcais  air  a  thughadh  gu  a 
shuilean  le  eideadh,  a'  trusadh  's  ag  carnadh  an 
t-sneachda  a  dh'aon  dim.  Is  tlachdmhor  an 
sealladh  da  rireadh  e.  Bithidh  gach  aon  cho 
trang,  dichiollach,  is  ged  a  bhitheadh  a  bheatha 
an  crochadh  ris  a'  chuis-uamhais  "  duine  "  a 
tha  iiidh  air  n-iiidh  a'  dol  am  meud  is  a  bhitheas 
'na  chulaidh-eagail  do  neach  a  ghabhas  an 
rathad  air  an  oidhche,  mur  tig  an  t-aiteamh. 

An  uair  a  gheibhear  an  "  duine  "  gu  ire  a' 
bhoneid  is  e  gu  statail  a'  tarruing  a  piob 
fhalamh,  toisichear  ri  na  cairn-shlaodaidh.  Chan 
'eil  a  h-aon  bho'n  a'  bhig  chun  a'  mhoir  de  na 
giullain  nach  bi  le  ord  is  taraig  a'  toirt  sgalla- 
nan-creag  air  an  starsaich,  gus  mu  dheireadh 
an  cruinnich  iad  air  an  t-Sithean,  gach  aon  le 
a  charn  fhein,  is  e  cho  mor  as  is  ged  a  b'  e  a' 
cheud  charbad-smiiide  a  bha  aige  air  a  chur 
r'a  cheile.  Ach  gu  cam-rathail  !  nach  do 
dh'  eirich  a'  ghaoth  mun  do  chuireadh  cas  ri 
earn  ;  ghabh  na  seoid  'na  siubhal  e — an  e  iad 
fhein !  is  math  a  bha  f hios  aca  de  a  bha  air  a 
cul.  Is  gann  a  bha  "  an  t-isean  beag  a  bh'  air 
an  deireadh  "  air  a  shall  a  thoirt  thar  na  h-iiirsne 
an  uair  a  thug  fead  cruaidh  a'  chabhaidh  srann 
a  nuas  an  leathad.  Bha  an  cabhadh-lair  air 
bhonn  is  cha  b'  ann  an  riochd  na  cailliche 
bochda.  (Peigi  bheag.) 

Calanas 

Is  iomadh  rud  a  tha  a'  tachairt  do'n  chlo 
mu'n  tig  e  mar  dheiseachan  gu  na  h-uaislean, 
agus  is  ann  aig  na  croitearan  a  tha  fhios  air  an 
sin  ;  is  ann  aca-san  a  tha  maladh-cuirp  air  gach 
slait  a  reiceas  iad  dheth. 

Chan  'eil  iaradh  a'  dol  orra  o  thig  la  na 
Fainge  'san  t-samhradh  ach  a'  deanamh  deiseal- 
achd  do'n  chlo. 


Thachair  sin  ruinne  an  clo  mu  dheireadh  a 
rinn  sinn,  agus  abair  thusa  clo  briagha.  Chaidh 
na  caoraich  a  Iomadh  Di-luain,  agus  cha  luaithe 
bha  a'  chloimh  a  stigh  'san  tigh  na  dh'  fheumadh 
sinn  a  dhol  a  lorg  chrotail  airson  a  dath. 

Cha  b'e  sin  am  fearasd  agus  muinntir  an 
Taobh  Siar  air  clachan  na  sgire  a  sgiuladh  dubh 
ann  an  lorg  a'  chrotail.  C6-dhiubh,  fhuair  sinn 
timchioll  air  poca  anns  an  Mheall,  agus  chuir 
clann-nighean  na  mointich  dhachaidh  poca  no 
dha  a  bhuain  iad  air  Gearraidh  Thodail  ;  mar 
sin  fhuaradh  na  rinn  a'  chilis  air  eiginn. 

Chaidh  da  shorchan  a  dheanamh  ann  an 
seann  thobhta  Mhic  Coinnich,  agus  chuir  sinn 
da  phrais  mhor  orra  leis  a'  chloimh  'ga  dath. 
Fhad  's  a  chumadh  sinne  smiiid  ris  na  praisean, 
is  iad  fein  nach  cumadh  maille  oirnn.  Ann  an 
da  latha  bha  a'  chloimh  againn  cho  briagha  'sa 
thogradh  tu  a'  tiormachadh  air  a'  gharadh. 
Bha  beagan  guirmein  againn  ri  a  dhath,  ach  de 
a  bheireadh  a'  phrais  mhor  a'  deanamh  sin. 

Thainig  a'  chlann-nighean  o'n  mhointich  ; 
thainig  am  Foghair  agus  an  obair  agus  bha  a' 
chloimh  tearuinte  anns  an  t-sabhal.  Ach  an 
uair  a  fhuair  sinne  am  buntata  do  na  sluic  agus 
an  t-arbhar  do  na  cruachan,  an  sin  thoisich  sinn 
air  a'  chloimh  a  chireadh.  Chitheadh  tu  gach 
beag  is  mor  a  bh'anns  an  tigh  ag  cireadh  tim- 
chioll air  an  teine  mar  a  dheidheadh  aca  air, 
agus  peiteagan  an  sud  's  an  so  air  feadh  an 
lair. 

An  uair  a  bha  an  cireadh  gu  bhi  deiseil 
thoisich  mo  mhathair  air  cardadh  agus  is  ann 
chugainne  bha  e  na'n  deidheadh  sinn  faisg  a 
mhile  air  na  peairdean  a  bha  i  ag  caradh  gu 
ciiramach  air  muin  a  cheile  ann  an  seann  sguil 
lin  big. 

Is  e  an  sniomh  an  ath  rud  agus  is  math  a 
dheidheadh  i  ris,  ag  cronan  ri  fuaim  na  cuibhle. 
Chuir  i  an  sin  an  snath  air  crois-iarna  agus 
fhuair  sinne  ar  cuid  dhealganan  agus  theann 
sinn  air  toinneamh,  gach  te  a'  feuchainn  ach  c6 
a  dheanadh  an  cnocan  bu  mhotha. 

Bha  sinn  air  a'  ghuirmean  a  chur  do'n  mhui- 
linn  agus  an  uair  a  thainig  na  h-iteachanan  cha 
robh  gille  no  nighean  air  druim  a'  bhaile  nach 
tainig  a  thachrais.  Cha  robh  seann  bhrog  anns 
an  tigh  nach  deach  a  chur  am  feum  agus  cha 
b'fhada  gus  nach  robh  iteachan  air  fhagail  ach 
ceilleachan  snath  uiread  ri  do  cheann.  Is  math 
a  b'fhiach  sinn  cupan  ti  an  deidh  sin. 

Cha  do  rinn  sinne  an  corr  ris  an  t-snath  gus 
an  deach  e  thun  a'  bhreabadair.  Rinn  e  fhein 
is  a'  bheart  na  bha  feumail  ris  agus  an  ceann 
na  seachduinne  fhuair  sinne  an  t-aodach,  is 
dh'  fhag  sinn  na  fuidheagan  aig  a'  bhreabadair. 

Is  e  an  ath  obair  a  dhol  a  ruith  air  na  tighean 
a  lorg  mnathan-luaidh  ;  is .  ann  orm  f  hin  a 
thainig  so,  agus  cha  b'fhada  gus  an  d'fhuair  mi 
ochd  caileagan  a  bha  deonach  gu  leoir  a  thighinn 
a  chur  sad  ris  a'  chlo  againn. 


A'  GHAIDHLIG  ANNS  NA  SGOILEAN 


Thainig  an  oidhche  agus  thainig  na  caileagan. 
Chaidh  an  clo  a  nighe,  a  stampadh,  fhasgadh, 
agus  a  chur  air  a'  chleith — comhla  dorus  an 
t-sabhail  againn  a  thug  Iain  o  na  ludaganan 
feasgar. 

Ghabh  na  caileagan  am  biadh  agus  thoisich 
an  luadh,  agus,  ma  thoisich,  thoisich  am  fonn. 

"  Siiidaihh,  siiidaibh,  luaidh  an  do 
Gu  hriogais-phosaidh  do  mo  leannan." 

Ma  bha  leannan  gach  te  aca-san  a'  del 
a  dh'  fhaighinn  briogais-phosaidh  as  a'  chlo 
againne,  cha  mhor  a  chitheadh  Steornabhagh 
dheth,"  thuirt  mise.  Mar  bu  nos,  thainig  na 
gillean  agus  is  e  bu  dheireadh  do'n  oidhche 
dannsa  anns  an  t-sabhal.  Co-dhiiibh  thainig 
an  t-iiireadh  as  a'  chlo,  chaidh  a  thiormachadh 
air  garadh  na  h-iolainn,  agus  thug  Niall  Ruadh 
do  Steornabhagh  e  far  an  tug  ceannaiche 
chloitean  ceithir  is  grot  an  t-slat  air. 

{Unag  Uige.) 

Latha  fuar  Geamhraidh 

An  d^idh  do  laithean  tlachdmhor,  ceutach 
an  Fhoghair  a  dhol  seachad  tha  an  Geamhradh 
le  'dhiibhlachd  a'  teachd.  Aig  an  am  so  tha 
na  laithean  anabarrach  goirid,  fuar,  doilleir, 
agus  air  uairibh  tha  toiseach  na  h-oidhche 
againn  roimh  cheithear  uairean,  cha'n  ann  mu 
naoi  mar  a  tha  i  anns  an  t-Samhradh.  Ged  a 
tha  na  h-oidhchean  fada,  fuar,  gidheadh  tha 
morandhaoine  'gan  caitheamh  gu  mathtoilichte, 
a  thaobh  gu'm  bidh  iad  a'  tarraing  toileachais- 
inntinn  mhoir,  ann  a  bhi  a'  dol  air  cheilidh  agus 
ag  innseadh  sgeulachdan  neo-chiontach  "  mu 
na  gaisgich  fearail,  greannmhor  a  bha  'sa 
ghleann  'nuair  bha  iad  bg." 

Air  latha  fuar  Geamhraidh  dh'  fhalbh  mi  fein 
agus  balach  eile  gu  mullach  beinne  airde  a 
dh'  fheuchainn  ciod  e  a  chitheamaid.  Shuidh 
sinn  air  cloich  mhoir  agus  shios  fodhainn  bha 
a'  mhuir  bheucach  a'  sineadh  a  mach  gu  fada, 
agus  bha  frioghan  math  gaoithe  ann.  Bha  na 
speuran '  a'  coimhead  gle  ghruamach  agus 
duaichnidh,  ach  cha  robh  an  t-uisge  idir  ann. 
Fada  uainn  thall  air  ciil  na  mara  bha  an  Cuilionn 
le  chota  geal  sneachda,  ag  eiridh  suas  ri 
aghaidh  nan  speur,  agus  bha  na  cnuic,  a  bha 
dliith  dhuinn,  le  an  coltas  gruamach  ag  innseadh 
dhuinn  gu'n  robh  an  Geamhradh  da-rireadh 
againn.  Cha  robh  a'  ghrian  'ga  sealltuinn  f6in 
ach  air  uairibh,  agus  a  h-uile  coltas  uisge  air. 
Cha  robh  na  h-eoin  bheaga  a  b'abhaist  a  bhi 
ag  cur  nam  both  dhiiibh  anns  an  t-Samhradh 
r'am  faicinn  idir,  agus  b'e  sgiamhail  mi-thlachd- 
mhor  nam  faoileag,  a  bha  ag  itealaich  air 
'n-ais  agus  air  'n-adhart  os  cionn  na  mara  agus 
osag  na  gaoithe,  an  da  fhuaim  a  bha  r'an 
cluinntinn. 

Mu  thri  uairean  an  deidh  mheadhon  la 
dh'  fhag  sinn  an  ionad  so  agus  theirinn  sinn 


cliathach  na  beinne  gu  socrach.  Bha  alltan 
beag  a'  siubhal  'na  dheann  ruith  sios  taobh  na 
beinne  dliith  dhuinn  a  b'abhaist  a  bhi  tioram  le 
gainne  uisge  'san  t-Samhradh.  Tamull  beag 
mu'n  d'rainig  sinn  ar  dachaidhean  thainig  fuara- 
froise  agus  cha  b'fhada  gus  an  robh  side  nan 
seachd  siantan  ann,  ach  fhuair  sinn  dhachaidh 
tioram,  agus  sinn  a  bha  toihchte  oir  rinn  e 
feasgar  a  bha  mi-chneasda.  {Calum,') 

An  Cu  Agam  Fhein 

Am  measg  nan  uile  chreutairean  de  am  bi 
daoine  a'deanamh  pheatachan  cha'n  'eil  a 
h-aon  eile  ann  a  ni  companach  cho  dileas  agus 
cho  feumail  do'n  duine  ris  a'  chii.  As  aonais 
coin,  tha,  'nam  shealladh-sa,  rud-eiginn  air  chall 
air  tigh,  oir  is  e  da-rireadh  "  tigh  gun  chii,  gun 
chat,  gun  leanabh  beag,  tigh  gun  ghean  gun 
ghaire."  Bho'n  a  thainig  cuimhne  dhomh 
fhein  bha  cii  anns  an  tigh  againne  agus  bho 
chionn  beagan  bhliadhnachan  air  ais  an  uair  a 
bhasaich  an  seann  chii  agus  a  bha  cuilean  beag 
ri  tighinn  'na  aite  bha  othail  mhor  orm  ris,  oir 
ged  a  bha  meas  mor  agam  air  a'  chii  eile,  bha 
an  aois,  mar  a  ni  i  air  a  h-uile  rud,  an  deidh  a 
mhire  a  thoirt  as.  An  uair  a  thainig  an  cuilean 
bha  e  an  deidh  droch  losgadh  fhaighinn  agus 
le  a  bhi  a'  coimhead  an  deidh  an  losgaidh  so 
thainig  mi  gu  a  bhi  ag  coimhead  air  a'  bheathach 
bheag  mar  gu'm  b'ann  leam  fhein  a  bha  e. 

Chiim  an  cii  cuimhne  riamh  air  an  aire  a  thug 
mi  dha  aig  an  am  so  agus  bha  e  tuilleadh  ro 
dhileas  domh  agus  leanadh  e  mi  gu  aite  'sam 
bith.  An  uair  a  bha  e  6g  bha  e  Ian  de  chleasan 
oir  cha  robh  rud  'sam  bith  air  am  faigheadh  e 
greim  nach  sroiceadh  e  as  a  cheile  agus  cha'n 
fhaiceadh  e  sealladh  air  a'  chat  nach  bitheadh 
e  'na  dheidh,  gus  mu  dheireadh  nach  robh  an 
cat  bochd  a'  tighinn  a  stigh  air  an  dorus.  An 
uair  a  dh'fhas  e  na  bu  shine  dh 'fhalbh  moran 
de  na  cleasan  so  as,  agus  dh'fhas  e  fhein  agus 
an  cat  gle  mheasail  air  a  cheile  agus  bha  iad 
'nan  companaich  dliith.  Tha  moran  de  chleasan 
ann  fhathast,  agus  an  uair  a  bhitheas  e  ag 
iarraidh  bidh  leumaidh  e  suas  ri  mo  thaobh  agus 
cumaidh  e  air  putadh  le  'cheann  agus  a' 
miodal  gus  am  faigh  e  rud  eiginn  r'a  itheadh 
Ma  bhitheas  muinntir  an  tighe  fada  gun  eirigh 
toisichidh  e  air  comhartaich  gus  an  eirich  iad 
Bheir  e  cuideachd  litir  dachaidh  bho'n  phosta 
agus  is  iomadh  ni  beag  feumail  a  ni  e  mar  so. 

Tha  e  ro  thaitneach  a  bhi  ag  amharc  air  an 
uair  a  bhitheas  e  an  deidh  a'  chruidh  no  an 
d^idh  nan  caorach  oir  ruithidh  e  mu'n  cuairt 
ag  coimhead  mar  gu'm  b'e  an  aon  chreutair  a 
bha  a'  deanainh  dad,  agus  tha  mi  a'  creidsinn 
gur  e  so  a'  cheart  bheachd  a  tha'na  cheann. 
Bu  ghle  mhor  a  dh'ionndrainninn  an  cii  so  na'n 
caillinn  e  air  dhoigh  air  bith,  oir  is  gle  thoigh 
leam  fhein  e.  (Mairi.) 


GAIDHEIL  NAN  INNSEAN 


G^idheil  nan  Innsean 

Leis  an  Urramach  Iain  MacAonghuis,  M.A.,  an  Hacraig 

"  Mar  so  tha  an  Tighearna  Dia  ag  radh,  Gabhaidh  mise  mi  fein  do'n  ghSig  as  airde  de'n  t-seudar  ard, 
agus  suidhichidh  mi  e  ;  gearraidh  mi  o  bharr  a  mheanganna  bga,  geug  mhaoth,  agus  suidhichidh  mi  aii' 
sliabh  uachdarach  agus  ard  i." — Eseciel  xvii.  22. 


M 


U  dheireadh  an  earraich  anns  a'  bhliadhna 
1915,  thachair  dhomhsa  agus  do  mhoran  de 
Ghaidheil  eile  a  bhi  comhla  ris  an  t-seachdamh 
Roinn  (Division)  de'n  Arm  Bhreatannach.  Air 
an  latha  araidh  so  bha  caran  de  chabhaig  oirnn  ; 
bha  sinn  a'  deanamh  air  baile  ainmeil  ris  an 
abrar  Ypres.  B'e  fath  na  cabhaig  gu'n  do  bhris 
na  Gearmailtich  troimh  na  Canadianaich  le  bhi 
ag  uisneachadh  ceo  puinnseanta.  Bha  a' 
ghrian  teth  agus  bha  an  cabhsair  eorrach 
Frangach  gle  chruaidh  air  na  casan.  Mar  sin 
bha  sinn  gle  thaingeil  'nuair  a  fhuair  sinn  cead 
suidhe  air  bruaich  an  rathaid  air  son  deich 
mionaidean.  Fhad  's  a  bha  sinn  'gar  sineadh 
fhein  air  an  fheur,  nochd  reiseamaid  Innseanach 
aig  liib  an  rathaid.  Bha  piobairean  air  an 
ceann,  ged  nach  robh  iad  a'  cluich  aig  a' 
cheart  am  ud.  "  Faicibh  na  Gurkhas  "  ars  gach 
duine  againn.  Ghluais  iad  seachad  le  ceum 
goirid  ealamh,  ceum-coiseachd  a  bha  gle 
eadar-dhealaichte  o  chaismeachd  gillean  an 
fheihdh. 

Daoine  foghainteach 

Mhothaich  sinn  an  cumadh  agus  an  gitilan. 
Daoine  beaga  foghainteach,  agus  coltas  nan 
ceatharnach  orra.  'N  am  pearsa  cha  robh  iad 
idir  gle  eu-coltach  ris  na  Sineich.  Bha  an  aon 
chraicionn  buidhe  orra  ;  an  aon  aodann  eorrach 
leathann  ;  na  suilean  caola  claon  a  tha  'n  a 
dhearbh  chomharradh  air  sliochd  Mhongolia. 
Ach  'n  an  nadur  agus  'n  an  aignidh  tha  iad  tur 
dealaichte  o  na  Sineich.  Tha  na  Sineich 
siobhalta  'nan  doighean  agus  ged  nach  e  geal- 
tairean  a  tha  annta,  cha  dean  iad  ach  saigh- 
dearan  truagha.  Ach  tha  an  Gurkha  a' 
deanamh  air  an  arm  cho  luath  's  a  ruigeas  e 
aois  duine.  B'iomadh  sgeul  fhiadhaich  a 
bhiteadh  ag  innseadh  mu  dheidhinn  euchdan 
nan  daoine  beaga  sin.  Tha  mi  'n  dochas  nach 
robh  iad  uile  fior.  Co  dhiubh,  bhiodh  an 
saighdear  Breatannach  a'  toirt  speis  agus 
urram  do  na  daoine  buidhe  so  a  bha  sonruichte. 
Bliadhnaichean  as  deidh  an  latha  earraich  so 
ann  an  1915,  choinnich  mi  ris  na  Gurkhas  'n 
an  dlithaich  fhein. 

Buinidh  na  Gurkhas  do  Nepal.  Tha  an 
duthaich  ann  an  teis-meadhoin  nam  beanntainn- 
ean  ^rda  ris  an  abrar  na  Himalyas,  tuath  o  na 
h-Innsean  Breatannach  agus  deas  o  Tibet. 
Tha  a  righ  fhein  aice,  agus  tha  i  buileach  saor 
o  riaghladh  nam  Breatannach  ;  ach  tha  cordadh 


agus  cumhnant  eadar  an  Righ  againne  agus 
Righ  Nepal.  Tha  e  toirmisgte  do  dhuine  geal 
sam  bith  a  dhol  seachad  air  criochan  Nepal 
gun  cead  sonruichte  o  Righ  na  dtithcha.  Ach 
chan  'eil  bacadh  air  an  t-sluagh  fhein  an 
duthaich  fhagail  ma's  e  sin  an  toil, 

Anns  an  16mh  agus  an  17mh  linn,  bha  e 
cumanta  gu  leor  do  Albannaich  oga  a  bhi  cur 
seachad  beagan  bhliadhnaichean  ann  an  seirbhis 
armailtean  Lochlainn  agus  na  staitean  Gear- 
mailteach.  Anns  an  dearbh  dhoigh,  tha  moran 
de  na  Gaidheil  Himalyach  sin  a'  gabhail  anns 
an  Arm  Innseanach.  'Nuair  a  choimhlionas 
iad  an  uine  comhla  ri  reiseamaid,  bheir  iad 
dhachaidh  orra  agus  cumaidh  am  pension  iad 
ann  an  comhfhurtachd  fad  am  beatha. 

Agus  eadhon  mar  a  rinn  moran  mhiltean  de 
Albannaich  imirich  do  dhiithchanna  fada  as, 
far  am  faighte  fearann  agus  teachd-an-tir  na 
b'fhurasda  na  anns  an  t-seann  dachaidh,  anns 
a'  cheart  doigh  bithidh  an  sluagh  so  a  fagail 
an  dtithcha  agus  'g  an  suidheachadh  fhein  ann 
an  Garbh-chriochan  nan  Innsean  Breatannach, 
timchioll  air  Dar'jeeling  agus  Kalimpong  agus 
ann  an  Mtean  eile. 

Croitearan  beaga 

B'ann  anns  h-ard-mhonaidhean  timchioll  air 
Kalimpong  agus  Darjeeling  a  chuir  mise  eolas 
orra.  Is  ann  ri  obair  an  fhearainn  a  tha  chuid 
mhor  aca,  agus  tha  na  sleibhtean  air  an  aiteach 
gu  ciiramach  suas  gu  ochd  mile  troigh  a 
dh'airde.  Ach  tha  moran  de  na  beanntainean 
fo  choilltean  agus  mar  sin  tha  aireamh  mhaith 
de'n  t-sluagh  a'  faotainn  obair  ann  an  seirbhis 
Bord  nan  Coilltean. 

Tha  da  threubh  eile  a'  tuineadh  anns  na 
monaidhean  sin.  B'e  na  Lepchas  ceud  luchd- 
aiteachaidh  na  dtithcha,  agus  tha  roinn  mhaith 
dhiubh  ann  fhathast.  Tha  iad  na's  soilleire 
anns  a'  chraicionn  na  na  Ghurkhas  ;  tha  iad 
modhail  siobhalta  'n  an  doigh  ;  agus  tha  eolas 
iongantach  aca  air  luibhean  na  machrach  agus 
air  am  buadhan  leighis.  Tha  iad  caran  ro 
chiuin  agus  mi-shaoghalta  a  thaobh  gnothuich- 
ean  talmhaidh  ;  mar  sin  tha  na  Gurkhas  a' 
tolladh  a  stigh  agus  a'  glacadh  fearainn  a 
bhuineadh  do  na  Lepchas  o  linntean  do- 
aireamh. 

'S  e  ainm  an  dara  treubh  na  Bhutias  ;  tha 
iad  caran  borb  agus  amh  'n  an  cleachdaidhean  ; 
chan  'eil  iad  a'  toirt  speis  sam  bith  do  ghlaine 

pearsa.  Coltach  ri  an  luchd-daimh,  na  Tibet- 
anaich,  tha  iad  laidir  calma  cruadalach.  Tha 
luchd  a'  mhonaidh  uile  gle  bhuailteach  air  a' 
chaitheamh.  Tha  an  phlaigh  mhillteach  sin  a' 
sgrios  aireamh  bhronach  de'n  oigridh  gach 
bliadhna.  De  is  coire  ?  Tha  droch  thighean- 
comhnuidh,  cleachdaidhean  rapach,  agus  tur 
aineolas  air  ealaidhean  leighis. 

Obair  na  h-Eaglais 

Tha  corr  is  tri  fichead  bliadhna  o'n  thoisich 
Eaglais  na  h-Alba  air  craobh-sgaoileadh  an 
t-soisgeil  am  measg  an  t-sluaigh  so.  Chaidh 
an  obair  air  aghart  air  son  aireamh  bhhadhnai- 
chean  gun  toradli  follaiseach  sam  bith  a 
ghitilan.  Mu  dheireadh  dh'iompaicheadh  duine 
bg  d'am  b'ainm  Gunga  Pradhan.  Bha  leithid 
de  dh'eagal  air  o  a  luchd-daimh  agus  a  shean 
cho-chreidmhich  gu'n  do  theich  e  o  dhachaidh. 
Rinn  e  air  baile  mor  anns  a'  Phunjab  far  an 
d'fhuair  e  baisteadh.  Ach  thainig  e  air  ais, 
agus  fhuair  e  oileanachadh  ann  an  ealaidhean 
agus  ann  an  diadhachd  ann  an  Calcutta. 

As  deidh  sin  chaidh  orduchadh  'n  a  mhinistir. 
Agus  b'esan  a'  cheud  ministir  Gurkha  a  shao- 
thraich  anns  an  t-soisgeul  am  measg  sluagh 
nam  beann.  Bha  e  n  a  sgoilear  maith  agus 
air  son  iomadh  bliadhna  bha  e  'n  a  shar  f  hear- 
cuidiche  aig  an  Urr.  Mr.  Turnbull  ann  a  bhi 
ag  eadar-theangachadh  nan  Sgriobtuirean  gu 
Nepali,  cainnt  nan  Gurkhas.  Rainig  an  duine 
urramach  so  aois  mhor  ;  chaochail  e  o  chionn 
da  bhliadhna,  agus  aig  deireadh  a  latha  bha  e 
air  a  mheas  le  Criosduidhean  nan  ard-mhon- 
aidhean  mar  a  bha  an  t-Abstol  Eoin  'n  a  sheann 
aois  air  a  mheas  leis  an  eaglais  a  bha  ann  an 
Ephesus. 

Rinneadh  obair  mhor  anns  na  tri  fichead 
bliadhna  sin.  Bha  an  Soisgeul  air  a  shear- 
monachadh  o  bhliadhna  gu  bliadhna  gun  sgur  ; 
bha  gras  agus  maise  an  Tighearna  losa,  bha 
cumhachd  a  bhais  agus  aiseirigh  air  a  nochdadh 
gu  soilleir  ann  am  caitheamh-beatha  agus  ann 
an  giiilan  theachdairean  an  t-Slanuigheir  agus 
anns  an  atharrachadh  shonraichte  a  thainig  air 
na  ceud-dheisciobuil.  Air  toradh  am  beatha 
aithnichear  iad.  An  diugh  tha  an  Eaglais 
Chriosduidh  air  a  suidheach  gu  daingean  anns 
na  beanntainnean.  Aireamhair  na  coimh- 
thionail  'n  am  ficheadan,  na  sgoiltean  'n  an 
ciadan,  agus  luchd-leanmhuinn  Chriosd  'n  am 
milltean. 

Eaglais  Chalimpong 

Seallamaid  air  Kalimpong,  ard  -  chathair 
Mission  na  h-Eaglais.  Tri  fichead  bliadhna 
air  ais  cha  robh  an  sud  ach  fasach  fiadhaich. 
An  diugh  chi  sinn  baile  tomadach,  aghartach. 
Tha  eaglais  mhor  chloiche    'n  a  seasamh  air 


meall  ard  aig  aon  cheann  de'n  bhaile.  Toillidh 
i  suas  ri  mile  duine,  agus  air  uairibh  tha  i  ro 
bheag  air  son  an  t-sluaigh.  Tha  an  Soisgeul 
air  a  shearmonachadh  ann  an  ceithir  canainean 
anns  an  Eaglais.  Tha  a'  cheud  sheirbhis  a' 
toiseachadh  aig  ochd  uairean  's  a'  mhaduinn. 

Ri  taobh  na  h-eaglais  chi  sibh  Ard-sgoil  nan 
ingheanan.  Tha  mu  thri  cheud  maighdeann 
a'  faotainn  foghluim  ann  an  so  fo  chiiram  agus 
fo  sheoladh  nam  mnathan-teagaisg  Albannach 
agus  Innseanach. 

Buinidh  na  caileagan  so  do  na  gleanntan 
agus  na  beanntan  mu  thimchioll.  Tha  a' 
chuid  mhor  dhiiibh  fad  o'n  dachaidh.  Fad 
seisean  na  sgoile,  tha  iad  a'  comhnuidh  anns 
na  hostels  far  am  bheil  iad  fo  riaghladh  nan 
ard  bhan-sgoilearan. 

Ceum  no  dha  suas  aodann  na  beinne,  chi 
sinn  Ard-sgoil  nan  gillean.  Tha  mu  choig 
ceud  balach  air  rola  na  sgoile  so.  Co-cheang- 
ailte  rithe,  tha  collaist  air  son  a  bhi  'g  oilean- 
achadh mhaighstirean-sgoile,  agus  sgoil  eile  air 
son  cheisdearan. 

Sgoil  agus  Ospadal 

Tha  sgoil  mhor  eile  ann  anns  am  faigh  an 
oigridh  eoias  air  ceairdean  agus  ealaidhean- 
laimhe.  Tha  figheadairean,  is  saoir,  is  goibh- 
nean,  is  greusaichean-bhrog,  is  clachairean  a' 
fagail  na  sgoile  so  ullamh  agus  comasach  air 
an  Ion  laitheil  a'  chosnadh  'n  an  ceaird  fhein. 

Tha  ospadal  mor  an  so  a  chaidh  a  mheiid- 
achadh  o  am  gu  am.  An  diugh  is  e  an  tigh- 
leighis  is  mo  ann  am  Bengal  a  mach  a  baile 
Chalcutta.  Tha  ceithir  dotairean  agus  fichead 
ban-altrum  a'  frithealadh  air  na  daoine  tinne. 
Ma  tha  iad  maith  air  an  doigh,  tha  iad  a' 
paigheadh  beagan.  Ma  tha  iad  bochd  chan 
'eileas  a'cur  dad  orra. 

Tha  cuimhne  aig  a'  Mhission  gu'n  do  ghabh 
an  Tighearna  losa  truas  ris  na  lobhair.  Tha 
Asylum  no  ospadal  acasan  dhaibh  fhein, 
suidhichte  air  gualainn  cnuic  beagan  air  falbh 
o'n  Ospadal  mhor.  Gabhaidh  am  baile  beag 
so  suas  ri  ceud  lobhar.  Bithidh  iad  a'  tighinn 
ann  as  gach  cearn,  agus  tha  leithid  de  sgil  aig 
dotairean  an  latha  'n  diugh 's  gu'm  bheil  dochas 
maith  aig  gach  lobhar  a  thig  a  stigh  gu'm  faigh 
e  feabhas  no  leigheas. 

Clann  gun  iarraidh 

Mu  choig  ceud  troigh  a  dh'airde  os  cionn  nan 
aitreabh  so,  air  chathach  ma  beinne,  chi  sinn 
na  Dachaidhean  ainmeil  a  tha  fo  chiiram  an 
OUaimh  Urramaich,  Iain  Greumach.  Tha  mu 
she  ceud  paisde  Eurasianach  anns  an  teaghlach 
mhor  so,  agus  tha  iad  air  am  biathadh,  air  an 
comhdach,  air  an  oileanachadh  ann  an  litreachas 
agus  ann  an  ealaidhean  feumail.     Air  dhaibh 

aois  choimhlionta  a  ruigheachd,  tha  iad  air  an 
suidheachadh  ami  an  obair  far  an  coisinn  iad 
am  beothlainn  fhein.  Tha  earrann  mhor  de'n 
chloinn  sin  cho  soilleir  anns  a'  chraicionn  's  ged 
nach  biodh  boinne  fala  Innseanach  annta.  Tha 
cuid  eile  faisg  air  a  bhi  cho  donn  ris  an  dearbh 
Innseanach.  A'  bruidhinn  Beurla,  tha  iad  a' 
cur  fonn  sonraichte  air  an  guth.  Tha  e  eu- 
comasach  dhaibh  am  fonn  neonach  sin  a 
sheachnadh,  agus  cluinnidh  sibh  clann  a  chaidh 
fhoghlum  le  maighstirean-sgoile  Albannach  a 
tha  cho  coimheach  'n  an  cainnt  's  ged  nach 
d'fhag  iad  riamh  am  bazaar  far  an  d'rugadh 
iad. 

Tha  crannchur  an  t-skiaigh  sin,  anns  a  bheil 
fuil  an  Ear  agus  an  lar  a'  coinneachadh,  gle 
mhi-fhortanach  anns  an  latha'n  diugh.  Tha 
na  fior  Innseanaich  'g  am  meas  mar  choigrich, 
agus  aig  an  aon  am  a'  deanamh  dearmaid  orra. 
Air  an  laimh  eile  chan'eil  na  daoine  geala  'g 
am  meas  mar  ionnan  ann  an  inbhe  riutha  fhein. 
'Nuair  a  gheibh  na  h-Innseanaich  fein-riaghladh 
cha  bhi  aig  na  Eurasianaich  ach  daithead 
thioram, 

Turus  latha 

Tiugainneamaid  a  nis  air  turus-latha  am 
measg  nam  beann.     Cuireamaid  ar  dinneir  'n 


ar  pocaidh  agus  thoireamaid  leinn  bata  laidir 
'n  ar  laimh.  Cuiridh  sinn  feum  air  an  da 
chuid.  Fagamaid  Kalimpong  agus  deanamaid 
air  an  rathad  a  tha  suaineadh  a  null  's  a  nail 
am  measg  nan  ard-bheann  agus  a  tha  tighinn 
gu  crich  anns  an  duthaich  dhiomhair  sin,  Tibet. 
Cha  ruig  sinne  Tibet.  Chan  fhoghnadh  na  bu 
lugha  na  tri  seachdainnean  air  son  an  turuis 
sin.  Ach  ni  sinn  latha  dheth.  Coimhid  sios 
fodhad.  Tha  thu  coig  mile  troigh  os  cionn  a' 
chomhnaird.  Chi  thu  sleibhtean  is  glinn  is  coill- 
tean  is  aimhnichean,  agus  fada  fada  air  falbh, 
is  docha  gu'm  faigh  thu  sealladh  air  Comhnard 
mor  nan  Innsean.  Far  am  bheil  talamh  fos- 
gailte,  saor  o  choille,  tha  a'  h-uile  oirleach  air 
aiteach  gu  ciiramach.  Tha  taobh  na  beinne 
cho  cas  is  gu'm  feum  an  luchd-aiteachaidh 
am  fearann  a  ghearradh  suas  'na  shreathan 
(terraces).  Tha  gach  sreath  chaol  air  a  caradh 
air  bunait  chloiche.  Anns  na  raoin  chaola 
f  hada  sin,  mu  leathad  se  no  seachd  a  throighean, 
tha  na  daoine  easgaidh  ciiramach  sin  a'  togail 
b^rr  maith  de  gach  luibhe  is  grain. 

Ma  chi  sibh  na  sreathan  sin  beagan  bhuaibh, 
tha  iad  a'  sealltuinn  coltach  ri  staidhir  mhor  a' 
streap  ri  cliathach  na  beinne. 

{Ri  leantuinn). 


An  t-Urramach  Iain  Mac  Phail,  nach  maireann 


THA  sinn  duilich  gu'n  do  chaochail  an  seami 
duine  gasda  so,  am  ministear  a  bu  shine 
anns  a'  Ghaidhealtachd  no  anns  na  h-Eileanan. 
Rugadh  e  an  Lebdhas  an  184-3  ;  bha  e  air 
oileanachadh  an  Oil-thigh  Ghlaschu,  is 
shaothraich  e  an  Eaglais  na  h-Alba,  an 
toiseach  am  Beinn-na-fapdhla,  an  sin  an  sgir 
Uige,  agus  mu  dheireadh  an  Nis,  an  ceann 
a    Tuath    Leodhais.     Mar  so  bha   a  laithean 


uile   air  an   cur  seachad    eadar    Uidhist    agus 
Leodhas . 

Bha  e  'n  aodhair  dileas  agus  'n  a  shearmon- 
aiche  maith,  a'  seasamh  gu  laidir  air  teagasg 
Iain  Calvin,  gun  a  bhi  toirt  gniiis  do  bheachdan 
eile  ach  iad  sin  fhein.  Ach  bha  e  'n  a  dhuine 
coibhneil  cuideachd  agus  'n  a  mhinistear 
soisgeulach  air  an  robh  meas  mor  aig  a  choimh- 
thional  agus  a  luchd-diithcha. 


Duan 


So  mo  dhurachd  dhuit  cho  miiirneach, 
Brigh  mo  smaointean  's  tagradh  m'iirnuigh  : 
Mil  'na  d'  bhial  is  iasg  'na  d'  chliabh, 
Sealg  air  gad  's  an  corr  air  sliabh  ; 
Togradh  t'  aigne  bhi  'ga  ionnsuidh, 
'S  cuid  gach  latha  dhuit  nach  diult  e  ; 
Sealbh  nan  gras  air  sail  gach  tionndadh, 
'S  gun  ni  'dhith  ort  bhi'  tu  'g  ionndrainn ; 
Luas  'na  d'  chois  is  liiths  'na  d'  ghairdean  : 
Deagh-ghean  choigreach  's  gaol  do  chairdean ; 
D'inntinn  fallain  mar  na  frithean, 
Sitheil,  socair  mar  an  sithean  ; 


Tamh  na  h-oidhche  dhuit  cho  samhach, 

Ceol  a'  chuain  'na  d'  chluais  'ga  d'thaladh : 

Com  gun  ghalar  's  cridh'  Ian  gaire, 

Grian  a  maireach  dhuit  air  faire  ; 

Sgial  is  eolas  air  gach  coibhneas 

'Lionas  bliadhnaichean  le  aoibhneas  : 

Gach  ni  tha  graineil  leat,  'ga  d'sheachnadh  ; 

Gach  ni  is  miann  leat,  thu  'ga  mhealtainn  : 

Biadh  is  annlann  aig  do  theaghlach, 

'S  mir  dheth  'n  comhnuidh  aig  an  fheumach  : 

'S  ma  tha  tuilleadh  tha  thu  'g  iarraidh, 

Gu  robh  Freasdal  dhuit  'ga  riaghladh. 


Leis  an  Urramach  Calum  Laing,  M.A.,  An  Uidhist  a  Deas. 


Air 

Gradh  Dhe  air  fhoillseachadh 

Searmon  leis  an  Urhamach  Iain  Robasdanach,  an  Sgir  Shkuthain 

Uime  sin  thugaibh  fainear  esan  a  dli   fhuiling  a  shamhuil  sin  a  dli'  anacainnt  o  pheacaich  '/i  a  aghaidJi  fein, 
air  eagal  gtCm  hi  sibh  sgith  agus  lag  ami  \ir  n-lnntinnean.'" — Eabhruihhich  xii.  3. 


AM  bheil  dleasdanas  sam  bith  a  tha  e  mar 
-fhiachabh  air  Dia  a  choimhlionadh  do'n 
duine  ?  An  robh  co-eiginn  sam  bith  air  Dia 
an  saoghal  so  agus  an  duine  a  chruthachadh  ? 
Cha  robh  bho  ni  sam  bith  an  taobh  a  mach 
dheth  fhein  ach  an  gradh  a  tha  ann  fhein, 
gradh  Dhe  ag  iarraidh  creutair  air  an  carnadh 
E  tiodhlacan  a  throcair.  Chan  ann  air  son 
feum  sam  bith  a  bha  aige  air  an  duine  a 
chruthaich  Dia  e.  Chan  'eil  ni  sam  bith 
againn  uainn  fhein  a  bheir  sinn  do  Dhia. 
Gach  ni  a  tha  againn  's  e  Dia  a  thug  dhuinn  e, 
agus  ge  b'e  ni  a  bheir  sinn  dha  chan  'eil  ann 
ach  a  chuid  Fhein.  Chruthaich  Dia  an  duine 
air  son  math  an  duine.  Ann  an  cruthachadh 
an  duine  tha  gradh  Dhe  air  fhoillseachadh. 

Cha  b'e  ni  a  thainig  gun  fhios  air  Dia  a  bha 
ann  am  peacadh  an  duine.  Mu'n  do  chruth- 
aich E  e  idir  bha  fhios  aig  Dia  uile-ghlic  gu'm 
biodh  an  duine  a  cheart  cho  comasach  air 
peacachadh  agus  a  bhiodh  e  air  ceartqs  agus 
air  maitheas  a  dheanamh  :  ach  ged  a  tha 
grain  aig  Dia  air  a'  pheacadh  tha  a  ghradh 
cho  mor  agus  nach  b'  urrainn  eagal  ciod  a 
dh'  f haodadh  tachairt  a  stad  bho  obair  a'  chruth- 
achaidh.  Ann  an  cruthachadh  an  duine  ann 
an  staid  anns  am  faodadh  e  peacachadh,  cha 
b'e  obair  mi-choimhlionta  idir  a  rinn  Dia  ach 
obair  cho  coimhlionta  agus  a  b'  urrainn  Ti 
uile-chumhachdach  a  dheanamh.  Mur  biodh 
e  comasach  do'n  duine  peacachadh  cha  bhiodh 
e  sion  na's  airde  'na  ghne  na  beathaichean  na 
macharach  agus  eunlaith  nan  speur.  A  chionn 
gu'n  d'  thug  Dia  saor-thoil  do'n  duine  tha  e 
fiachail  ann  an  sealladh  Dhe  ma  bheir  sinn 
buaidh  air  buaireadh  agus  gu'n  dean  sinn  a 
thoil.  Cho  fad  's  a  tha  am  meirleach  anns  a' 
phriosan  cha  leig  thu  leas  taing  sam  bith  a 
thoirt  dha  air  son  do  chuid  a  bhi  tearuinte  : 
agus  mur  biodh  an  duine  saor  'na  thoil  ciod  a' 
ghloir  spioradail  a  b'  urrainn  e  thoirt  do  Dhia  ? 
Cha  b'  fhiach  a  mhaitheas  sion  a  bharrachd 
air  a'  mhaitheas  a  dh'  fhaodas  a  bhi  's  a  chii 
no  's  an  each  agad.  Chruthaich  Dia  an  duine. 
ann  an  staid  spioradail  os  cionn  nan  creutairean. 
Tha  an  duine  comasach  air  maith  a  dheanamh 
a  thogas  cridhe  Dhe  gu  gairdeachas.  Thug 
Dia  do'n  duine  anam  neo-bhasmhor.  Ann 
an  so  cuideachd  tha  gradh  siorruidh  Dhe  air 
fhoillseachadh. 


A  chionn  gu  bheil  Dia  naomh  chan  urrainn  e 
amharc  air  peacadh  ach  le  fuath  agus  le 
grain.  Ann  am  peacachadh  tha  sinn  a' 
cogadh  an  aghaidh  riaghladh  Dhe.  Air  an 
aobhar  sin  am  bheil  peacadh  a'  toilltinn  ni 
sam  bith  ach  fearg  Dhe  ?  Na'n  tilgeadh  Dia 
air  falbh  sinn  cha  b'  urrainn  sinn  a  radh  le 
ceartas  gur  h-olc  a  rinn  e.  Ciod,  ma  ta,  is 
urrainn  sinn  a  radh  mu  fhad-fhulangas  d'ar 
taobh,  ach  : 

Beannaicht'  gu  robh  gu  siorruidh  buan 
Ainn  glormhor  uasal  fein  ? 

'S  e  rioghachd  ceartais  a  tha  ann  an  riogh- 
achd  Dhe.  Cha  b'  urrainn  an  duine  'na 
pheacadh  dol  a  steach  innte  :  agus  bha  agus 
tha  an  duine  a'  sior  chur  tuilleadh  air  earn 
a'  pheacaidh.  Cho  fad  agus  a  rachadh  iad  air 
adhart  mar  sin  ciod  an  dochas  a  b'  urrainn  a 
bhi  aca  ri  rioghachd  Dhe  ?  An  aite  i  bhi 
dliithachadh  's  ann  a  bha  iad  'g  a  sior  chur 
na  's  fhaide  uapa  le  am  peacadh.  Ma  bha 
iad  ri  faotainn,  agus  b'e  deagh-thoil  Dhe 
gu'm  faigheadh,  dh'  fheumadh  iobairt-reitich 
a  bhi  air  a  deanamh  air  son  peacadh  a'  chinne- 
daonna.  Co  as  a  bha  an  iobairt-reitich  sin 
ri  tighinn  ?  Cha  b'  urrainn  daoine  peacach 
a'  toirt  seachad  :  agus  chan  'eil  agus  cha 
robh  duine  as  eugmhais  peacaidh.  Co  an 
t-aon  a  bha  cho  coimhlionta  ann  an  naomhachd 
agus  gu'm  b'  urrainn  E  an  iobairt  so  a  thoirt 
seachad  ?  Cha  robh  ach  Dia  :  agus  cha  robh 
iobairt  's  am  bith  a  bha  maith  gu  leor  air  son 
ar  peacaidhean  a  ghlanadh  as  ach  Criosd, 

A  nis  ciamar  a  bha  Dia  a'  dol  a  shealltuinn 
air  a  Mhac  naomh  iobradh  air  son  peacaidhean 
dhaoine  ?  Dia  a  ghradhaich  daoine  peacach 
cho  mor  cha  b 'urrainn  a  ghradh  a  bhi  sion  na 
bu  lugha  air  son  a  Mhic  losa  Criosd.  Ciod  a 
bha  am  Mac  ri  fhulang  ?  Dh'  fhuiling  E  am 
bas  :  ach  ann  an  gloir  neimh  fhagail  air  son 
truaillaidheachd  an  t-saoghail  so  dh'  fhuiling 
E  fada  barrachd  ;  agus  chan  'eil  teagamh 
nach  do  ghoirtich  so  Dia  gus  a'  bheo.  Ciod 
a  tha  sin  ach  gradh  neo-chriochnach  Dhe  ? 
"  Is  gann  a  dh'  fhuilingeas  duine  bas  air  son 
duine  chothromaich  ;  ach  theagamh  gu'm 
biodh  aig  neach  eigin  de  mhisnich  eadhon  bas 
fhulang  air  son  duine  mhaith.  Ach  tha  Dia 
a'  moladh  a  ghraidh  fein  duinne,  do  bhrigh 
an  uair  a  bha  sinn  fathast  'n  ar  peacaich  gu'n 

d'fhuiling  Criosd  bas  air  ar  son."  Dh'  fhaoda- 
maid  a  smuaineachadh  nadurra  gu'n  d'  thugadh 
Dia  tiodhlac  cho  nior  de  ghradh  do  dhaoine 
maith,  ach  is  e  ni  miorbhuileach  a  tha  ann 
gu'n  d'  thug  E  sin  do  pheacaich.  Ann  an 
tighinn  do'n  t-saoghal  ann  an  coslas  feola 
peacach  bha  am  Mac  a'  fulang  agus  bha  an 
t-Athair  a'  fulang  tre  'n  Mhac.  Smuainich  air 
na  dh'  fhuiUng  E  anns  an  fheoil.  Nach  E 
bhiodh  air  a  chradh  le  neo-thuigse  a  nihathar 
agus  a  bhraithrean  aig  toiseach  a  mhinistreal- 
achd  ?  Cuimhnich  an  truas  a  bha  aige  ri 
peacaich.  Nach  mor  thar  tomhais  an  dragh 
a  chuir  peacadh  air  ?  Nach  ann  le  cridhe  a 
sgaineadh  a  labhair  E  "A  lerusalem,  A 
lerusalem,  a  mharbhas  na  faidhean,  agus  a 
chlachas  an  dream  a  chuirear  a  t-ionnsuidh, 
cia  minic  a  b'  aill  learn  do  chlann  a'  chruinn- 
eachadh  r'a  cheile,  mar  a  chruinnicheas 
eearc  a  h-eoin  fo  a  sgiathan,  agus  cha  b'  aill 
leibh-se."  "  A  nigheanan  lerusalem,  na 
guilibh  air  mo  shon-sa,  ach  guilibh  air  'ur 
son  fein,  agus  air  son'ur  cloinne  ?  " 

Bu  phianail  bas  air  a'  chrann  -  cheusaidh, 
ach  do  chreutair  cho  co-fhulangach  ri  losa 
b'e  am  plan  a  bu  mhotha  a  bhi  a'  faicinn  a 
mhathar  'na  seasamh  laimh  ris  a'  chrann- 
cheusaidh  agus  a  cridhe  briste  air  son  a  Mic. 


Dh'  fhuiling  E  ana-cainnt  o  sgriobhaichean 
's  o  Phairisich,  o  shaighdearan  's  o  ghaduiche, 
's  t»  dhaoine  a'  dol  seachad  air  an  rathad. 
Thug  daoine  ana-cainnt  dha  'n  uair  a  bha  E 
a'  lan-oibreacheadh  an  slainte.  Cha  d'  fhuair 
Pilat  ni  sam  bith  toillteanach  air  bas  ann. 
Cheus  am  mi-cheartas  a  tha  ag  eirigh  a  peacadh 
dhaoine  E  :  agus  b'  e  iirnuigh  air  a'  chrann 
"  Athair,  maith  dhaibh,  oir  chan  'eil  fhios  aca 
ciod  a  tha  iad  a'  deanamh."  Nach  ann-san 
a  bha  an  gradh  ? — Gradh  Dhe  a'  maitheadh 
peacaidh. 

Tha  crann-ceusaidh  a'  chriosduidh  trom 
ri  ghiulain  agus  air  an  aobhar  sin  tha  sinn  an 
comhnuidh  ann  an  cunnart  fannachadh  air 
an  t-slighe  :  ach  ciod  na  'n  robh  gradh  Dhe 
air  fannachadh  ?  Ciod  na  'n  robh  Criosd  air 
tionndadh  air  falbh  o'n  chrann  -  cheusaidh  ? 
Mile  agus  naoi  ceud  bliadhna  an  deidh  Chriosd 
tha  moran  a  tha  mi-chriosdail  air  fhagail 
fhathast  anns  an  t-saoghal  ;  ach  cho  cinnteach 
agus  a  thog  Dia  losa  o  na  mairbh  thig  riogh- 
achd  Dhe.  Nach  'eil  sin  air  a  ghealltuinn  ann 
an  aiseirigh  Chriosd  ?  Thigeamaid  air  an 
aobhar  sin  beo  ann  an  dochas,  a'  dol  o  neart 
gu  neart  tre  fhoillseachadh  gradh  Dhe  annsan 
"  a  dh'  fhuiling  a  shamhuil  sin  a  dh'  anacainnt 
o  pheacaich  'n  a  aghaidh  fein." 


G^idheil  nan  Innsean 

(^Air  a  leantuinn) 
Lets  an  Ureamach  Iain  Mac  Aonghuis,  M.A.,  an  Hacraig. 


Turus  latha 

Tiugainneamaid  a  nis  air  turus-latha  am 
measg  nam  beann.  Cuireamaid  ar  dinneir  'n 
ar  pocaidh  agus  thoireamaid  leinn  bata  laidir 
'n  ar  laimh.  Cuiridh  sinn  feum  air  an  da 
chuid.  Fagamaid  Kalimpong  agus  deanamaid 
air  an  rathad  a  tha  suaineadh  a  null  's  a  nail 
am  measg  nan  ard-bheann  agus  a  tha  tighinn 
gu  crich  anns  an  duthaich  dhiomhair  sin,  Tibet. 
Cha  ruig  sinne  Tibet.  Chan  f  hoghnadh  na  bu 
lugha  na  tri  seachdainnean  air  son  an  turuis 
sin.  Ach  ni  sinn  latha  dheth.  Coimhid  sios 
fodhad.  Tha  thu  coig  mile  troigh  os  cionn  a' 
chomhnaird.  Chi  thu  sleibhtean  is  glinn  is  coill- 
tean  is  aimhnichean,  agus  fada  fada  air  falbh, 
is  docha  gu'm  faigh  thu  sealladh  air  Comhnard 
mor  nan  Innsean.  Far  am  bheil  talamh  fos- 
gailte,  saor  o  choille,  tha  a'  h-uile  oirleach  air 
aiteach  gu  ciiramach.  Tha  taobh  na  beinne 
cho  cas  is  gu'm  feum  an  luchd-aiteachaidh 
am  fearann  a  ghearradh  suas  'na  shreathan 
(terraces).  Tha  gach  sreath  chaol  air  a  caradh 
air  bunait  chloiche.  Anns  na  raoin  chaola 
f  hada  sin,  mu  leathad  se  no  seachd  a  throighean, 
tha  na  daoine  easgaidh  ciiramach  sin  a'  togail 
barr  maith  de  gach  luibhe  is  grain. 


Ma  chi  sibh  na  sreathan  sin  beagan  bhuaibh, 
tha  iad  a'  sealltuinn  coltach  ri  staidhir  mhor  a' 
streap  ri  chathach  na  beinne. 

Coimhid  suas  os  do  chionn.  Chi  thu  an  aon 
seorsa  fearainn  is  an  aon  seorsa  aitich  suas  gu 
ochd,  eadhon  gu  deich  mile  troigh  os  cionn  a' 
chomhnaird.  Agus  os  cionn  an  fhearainn- 
aitich,  tha  na  beanntainnean  arda  ag  eiridh, 
bidean  os  cionn  bidean,  suas  gu  diithaich  an 
t-sneachda,  far  am  bheil  Kinchinjunga  fhein  a' 
suidhe  ann  am  maise  agus  ann  am  moralachd. 
Cha  do  rainig  cas  duine  riamh  mullach  Kinchin- 
junga agus  's  e  mo  bheachd  fhein  nach  ruig  gu 
brath. 

Cor  na  tuatha 

Ach  cumamaid  na  's  fhaisge  air  an  dachaidh. 
Beachdaich  air  an  tigh-chomhnuidh  ud  ri  taobh 
an  rathaid  ;  ballaichean  fiodha  no  cloiche, 
mullach  tughaidh  ;  no  ma's  e  tigh  iir  e,  mullach 
iaruinn.  Tha  verandah  bheag  aig  aon  cheann, 
far  am  bi  fear-an-tighe  a'  suidhe  'nuair  a  thig 
e  dhachaidh  o  obair.  Tha  an  crodh  ag  ional- 
tradh  timchioll  air  an  tigh.  Beathaichean 
mora  maiseach,  tur  dhealaichte  o  na  creutairean 
beaga  truagha  a  chi  sibh  shios  air  a'  Chomhnard 

Mhor.  Tha  na  cearcan  f  hein  na's  foghaintiche 
na  cearcan  meanbh  a'  Chomhnaird.  Tha 
treudan  ghobhar  a'  tighinn  beo  air  cluarain  is 
luibhean  clais  an  rathaid.  Is  e  so  duthaich 
each  beag  nam  beann  ;  am  Bhutia,  mar  thei- 
rear.  'S  e  na  daimh  a  bhios  a'  deanamh  an 
treabhaibh,  far  am  faighear  crann  a  chur  am 
feum.  Agus  's  e  na  daimh  a  bhios  a'  tarruing 
nan  cairtean.  Tha  an  t-each  beag  feumail  air 
son  marcachd  agus  air  son  giiilan  eallaich- 
srathrach.  Tha  iad  soirbh  an  cumail  oir  thig 
iad  beo  gu  beag  air  neo-ni. 

Na  Gillean-eallaich 

Tachraidh  sinn  ri  sreang  de  ghillean-eallaich. 
Tha  cleibh  mhora  air  an  druim,  Ian  de  ghual- 
fiodha,  no  de  bhathar  eile.  Tha  iad  a'  giiilan 
furm  fada  anns  an  aon  laimh,  agus  'nuair  a 
bhios  iad  air  son  anail  a  ghabhail,  suidhichidh 
iad  an  cHabh  air  an  f  hurm  sin.  Gheibh  iad  mu 
ochd  sgilHnn  's  an  latha  air  son  na  h-obair  sin. 
Chan'eil  dad  aca  an  asgaidh  dheth. 

Theid  sreath  fhada  chairtean  seachad  oirnn. 
Tha  na  daimh  mhora  chrotach  a'  tan-uing  an 
eallaich  gu  seimh  socair.  Tha  na  cairtean  air 
an  lionadh  suas  le  oraindsearean  boidheach, 
6r-bhuidhe.  Anns  a'  Bhazaar  gheibh  iad  eadar 
se  agus  naoi  sgilhnn  an  ceud  orra. 

'S  e  luchd-leanmhuinn  Bhuddha  tha  ann  am 
moran  de'n  t-sluagh.  Mar  sin  bitheamaid 
cinnteach  gu'n  tachair  Llama  oirnn.  Tha  e  air 
a  chomhdach  ann  an  trusgan  buidhe  agus  tha 
a  dheisciobuil  ceum  no  dha  as  a  dheidh.  'S  e 
na  Llamas  manaich  nam  beann.  Tha  suaich- 
eantas  araidh  ceangailte  air  a  bhroilleach.  Tha 
cuibheal-iirnuigh  'na  laimh.  Tha  bocsa  beag 
umha  air  a  dhruim  anns  a  bheil  leabhraichean, 
is  paipear,  is  peann,  is  dubh.  'S  e  sgoilear  tha 
anns  an  Llama  'n  a  dhoigh  fhein.  Tha  e  a' 
giiilan  uisge  ann  an  slat  chuilc.  Tha  an  t- 
oileanach  a'  giulan  cuman  beag  fiodha.  'Nuair 
a  thig  iad  gu  tigh,  ma  tha  feum  bidh  orra,  bheir 
am  balach  an  cuman  leis  agus  thig  e  air  ais  leis 
na  dh'fhoghnas  air  son  na  dithis  aca.  Chan 
fheumar  diultadh  oir  lasaidh  corruich  nan 
neamhan  an  aghaidh  an  f  hir  sin  nach  toir  deirc 
do  na  Llamas.  Ach  a  reir  an  t-soluis  a  tha  aca, 
tha  moran  de  na  Llamas  cliuteach  beusach  'n 
an  giulan. 

Urnuigh  gun  dragh 

Tha  sinn  a  nis  a'  dol  seachad  air  baileachan 
beag  ri  taobh  an  rathaid.  Tha  sreath  mhor 
de  bhrataichean  bana  a'  cuartachadh  a'  bhaile. 
Tha  iad  ceangailte  ri  slatan  arda  cuilce.  Tha 
iad  uile  a'  crathadh  gu  h-aighearrach  anns  a' 
ghaoith.  De  tha  so,  an  e  banais  no  cuirm  ? 
Chan  e.  'S  e  brataichean-iirnuigh  tha  sinn  a' 
faicinn  ;  tha  gaoth  is  grian  is  uisge  a'  glanadh 
nam  brataichean,  agus  aig  an  aon  am,  tha 
peacaidhean  an  t-sluaigh  air  an  giiilan  air  falbh 


Tha  iad  a'  creidsinn  gu  bheil  sar-eifeachd  anns 
an  doigh  so  air  saorsa  spioradail  a  bhuannachd. 
Is  e  sud  iodhal  a  tha  sinn  a'  faicinn  os  cionn 
clais  an  rathaid.  Tha  suidheachan  fiodha  air 
a  charadh  air  a  bheulaibh  air  son  feum  an 
luchd-aoraidh.  Bha  e  grannda  gu  leor  an 
toiseach,  ach  tha  e  na's  miosa  nis  o'n  dhathadh 
e  ann  an  gorm  's  an  dearg.  Ach  faodaidh  sinn 
a  thuigsinn  gu  bheil  an  iodhal  mhi-thlachdmhor 
so  gle  mhaiseach  ann  an  suilean  nan  creidmh- 
each.  Bithidh  iad  a'  tighinn  an  so  a  dh'iirnuigh 
agus  a  thairgsinn  iobairtean  agus  thabhartasan. 
Bheir  fear  leis  dorlach  sil  ;  fear  eile  cearc  ;  is 
fear  eile  gobhar.  Ithidh  iad  an  fheoil  'nuair 
a  bhios  an  t-iodhal  buidheach. 

Riomhadh  nam  ban 

Tachraidh  sinn  ri  buidheann  de  mhnathan  a' 
deanamh  air  a'  mhargadh.  Tha  iad  air  an 
sgeadachadh  gu  h-6irdheai-c  ann  an  aodach 
buidhe  is  dearg  is  uaine.  Bithidh  fainneachan 
oir  'n  an  sroin,  agus  cluigeanan  oir  'n  an 
cluasan.  Tha  coilearan  oir  no  airgid  timchioll 
air  an  amhaich.  Tha  cearcaill  airgid  air  an 
aobrannan  agus  air  caol-an-duirn.  Tha  iad  gle 
thoigheach  air  tartain  Ghaidhealach,  agus  air 
latha  feille  shaoileadh  tu  gu  robh  thu  anns  an 
Oban  air  latha  mor  a'  Chruinneachaidh. 

Theid  sinn  seachad  air  eaglais  bhig  ;  tha  sin 
ag  innseadh  dhuinn  gu  bheil  coimhthional 
Croisduidh  anns  an  sgireachd  so.  Tha  sgoil  ri 
taobh  na  h-eaglais,  comharradh  eile  gu  bheil  an 
Eaglais  Albannach  ag  aiteach  gu  dileas  anns  an 
fhion-lios. 

Dorus  gun  fhosgladh 

Air  mullach  bidein  os  ar  cionn,  chi  sinn 
mainisdir  mor  Tibetanach  ;  is  e  so  dachaidh 
manaich  an  trusgain  bhuidhe. 

Ach  gheibh  sinn  dearbhadh  eile  gu  bheil  sinn 
faisg  air  an  duthaich  dhiomhair  sin.  Tha 
caravan  chloimhe  a  mach  a  Tibet  a'  tighinn  a 
nuas  d'ar  n-ionnsuidh.  Cluinnidh  sinn  comhar- 
taich  nan  con  bheaga  bhana.  Tha  glion- 
garsaich  cheolmhor  nan  glagan  a  tha  ceangailte 
timchioll  amhach  na  muileadan  'g  ar  ruigheachd. 
Tha  srathair  air  gach  muilead  agus  poca  mor 
cloimhe  air  gach  taobh.  Chan'eil  duine  'n  an 
ceann.  Bithidh  suas  ri  ceud  beathach  anns  an 
drobh,  agus  coig  no  se  Thibetanaich  air  an 
ciilaibh  'g  an  iomain  air  aghart. 

Gle  thric  ann  a  bhi  tachairt  ri  coigrich  air  an 
rathad,  gabhaidh  fear  no  dha  de  na  muileadan 
sgeun,  agus  ni  iad  ri  beinn  ;  tha  na  coin  anns 
a'  mhionaid  a'  deanadh  air  an  toir  agus  'g  an 
iomain  air  ais. 

'S  e  daoine  mora  foghainteach  tha  anns  na 
drobhairean  sin.  Tha  iad  air  an  eideadh  ann 
an  cota  mor  farsuinn  ruadh,  agus  crios  mu'm 
meadhon,     Tha  botannan  mora  orra  suas  gu'n 

gliiinean,  agus  boinneid  bhein  air  an  ceann. 
Tha  gach  fear  dhiubh  a'  giulan  biodag  no 
claidheamh  goirid,  ach  air  son  sin  cha  chuala 
mi  riamh  gu  robh  iad  buailteach  air  aimhreit. 
Tha  coltas  sunndach  laghach  aighearrach  orra. 
Tha  am  Mission  a'  cumail  dotair  air  son  a  bhi 
coimhead  as  deidh  an  t-sluaigh  sin,  oir  tha 
miltean  dhiubh  air  an  rathad  an  am  an  t-samh- 
raidh,  agus  'nuair  a  dh'fhagas  iad  an  diithaich 
fhein,  tha  iad  gle  bhuailteach  air  gach  tinneas 
a  tha  dol  a  ghlacadh. 

Eoghan  MacCoinnich 

Tha  coimhthional  Tibetanach  a  nis  ann  an 
Kalimpong,  coimhthional  a  chaidh  a  chruin- 
neachadh  agus  a  thogail  suas  le  saothair 
dhileas  a'  Ghaidheil  choir  sin,  an  t-Urr  Eoghan 


MacCoinnich,  a  chaochail  an  uiridh  ann  an 
Gleann  Moireasdan.  Chuir  e  fichead  bUadhna 
seachad  a'  craobh-sgaoileadh  an  t-soisgeil  am 
measg  ran  Tibetanach.  Bha  eolas  anabarrach 
aige  air  an  cainnt  agus  dh'eadar-theangaich  e 
"  Turus  a'  Chriosduidh,"  agus  leabhraichean 
maithe  eile  do'n  chanain  Thibetanach. 

Thainig  sinn  gu  deireadh  ar  turuis.  Chunn- 
aic  sinn  moran,  agus  tha  moran  eile  ri  f  haicinn. 
Tha  soisgeul  an  Tighearna  losa  'n  a  chumhachd 
an  diugh  am  measg  fineachan  nam  beann. 
Gu'n  deonaicheadh  an  Tighearna  gu'm  fasadh 
a'  gheug  mhaoth  a  phlanndaich  a  lamh  fhein 
air  sleibhtean  uachdarach  na  Himalyas  gu 
bhi'n  a  craoibh  laidir  ;  gu'n  deonaicheadh  e 
gu'm  biodh  duilleach  na  craoibhe  sin  chum 
leighis  nan  cinnneach. 


Na  Ceithir  Soisgeulan 

Leis  an  Urramach  T6mas  M.  MacCalmain,  M.A.,  Mtoistear  Ghlinn  Eilge 


CHAN  'eil  cunntas  againn  gu'n  tug  an  Tigh- 
earn  losa  riamh  lamh  air  sgriobhadh  ach 
aon  uair  a  mhain,  agus  b'e  sin  an  uair  a 
thugadh  d'  a  ionnsuidh  a'  bhean  a  ghlacadh  ann 
am  peacadh,  agus  "  chrom  e  sios  agus  sgriobh 
e  le  mheur  air  an  lar  "  (Eoin  viii.  6).  Cha 
mhotha  na  sin  tha  iomradh  againn  gu'n  d'fhag 
an  Tighearna  ordugh  gu'm  bitheadh  eachdraidh 
a  bheatha  air  a  sgriobhadh  sios.  Is  ann  a 
chruinnich  e  m'  a  thimchioll  a  dha-dheug  de 
dhaoine  gun  fhoghlum  agus  cumanta,  agus 
dh'earb  e  riutha-san  a  bhi  'n  am  fianuisean  air 
agus  a  bhi  'g  a  chumail-san  ann  an  cuimhne 
an  t-saoghail.  Bha  ionmhas  lanachd  grais  agus 
firinn  Dhe  air  a  chuir  ann  an  soitheachan 
creadha  a  chum  gu'm  bitheadh  oirdhearcas  a' 
chumhachd  o  Dhia. 

An  deidh  e  dhol  suas  do  Ghloir,  bha  luchd- 
leanmhuinn  Chriosd  'n  am  buidheann  bhig,  a' 
cruinneachadh  chum  aoraidh  ann  an  tighean  a 
cheile,  a'  buanachadh  gu  seasmhach  ann  an 
teagasg  nan  abstol  agus  ann  an  co-chomunn 
agus  ann  am  briseadh  arain  agus  ann  an  tirnuigh- 
ean  (Gniomh.  ii.  42).  B'e  am  Biobull  a  bha 
aca  an  Seann  Tiomnadh,  oir  cha  robh  fhathast 
eadhon  aon  chaibideal  de  'n  Tiomnadh  Nuadh 
sgriobhte.  Mar  a  bha  creidmhich  iira  'g  an 
cur  ris  an  eaglais,  bha  na  braithrean  a'  cur  an 
ceill  dhoibh  an  ni  a  chunnaic  agus  a  chuala  iad  ; 
agus  bhitheadh  iad  ag  aithris  d'  a  cheile 
teagasg  Chriosd  agus  eachdraidh  a  bheatha. 
Cha  deachaidh  an  gluasad  fhathast  gu  dad  a 
chur  ann  an  sgriobhadh.  Bha  aobhar  air  son 
so.  Bha  iad  trie  a'  cuimhneachadh  air  briathran 
Chriosd,  "  Tha  mi  ag  radh  ruibh  nach  imich 
sibh  air  feadh  bhailtean  Israeli  mu'n  tig  Mac 
an  duine  "  (Mata  x.  23),  agus  air  briathran 
nan  aingeal  (Gniomh.  i.  11),  "  An  t-Iosa  so  a 


thogadh  suas  uaibh  gu  neamh,  is  amhuil  sin  a 
thig  e,  mar  a  chunnaic  sibh  e  a'  dol  gu  neamh  " ; 
agus  bha  lan-dhiiil  aca  gu'n  tilleadh  an  Tigh- 
earna mus  d'rachadh  a'  ghinealach  aca  fhein 
seachad.  Mar  sin,  ma  bha  deireadh  an  t-saogh- 
ail cho  faisg,  cha  robh  aobhar  toiseachadh  air 
sgriobhadh. 

Teachd  an  Tighearn 

A  rithisd,  bha  an  eaglais  lan-riaraichte  le 
beul-aithris  nan  abstol  agus  an  dream  sin  a 
bha  'n  an  siiil-fhianuisean  air  Criosd  ann  an 
laithean  fheola.  Co  dhiubh,  chaidh  bliadh- 
naichean  seachad,  agus  thoisich  amharus  a 
bhi  aca  nach  tilleadh  an  Tighearna  cho 
aithghearr  agus  a  bha  diiil  aca,  agus  bha  cuid 
eadhon  ag  radh,  "  C'aite  am  bheil  gealladh 
a  theachd  ?  oir  o  chaidil  na  h-aithrichean  tha 
na  h-uile  nithean  a'  fantuinn  mar  a  bha  iad," 
ach  fhuair  iad  tuigse  "gu'm  bheil  aon  latha 
aig  an  Tighearna  mar  mhile  bliadhna,  agus 
mile  bliadhna  mar  aon  latha  "  (2  Pead.  iii.  8), 
agus  mar  sin  gu'm  faodadh  linntean  dhol 
seachad  mus  tilleadh  an  Tighearna.  Air  an 
aobhar  sin  dh'  fheumadh  iad  ionnsuidh  a  thoirt 
air  teaffassr  agus  eachdraidh  Chriosd  a  chur  ann 
an  sgriobhadh  air  sgath  nan  ginealach  ri  teachd 
'n  an  deidh.  A  bharrachd  air  sin,  bha  na 
h-abstoil  agus  na  siiil-fhianuisean  a'  faighinn 
a'  bhais,  aon  an  deidh  aoin,  gus  mu  dheireadh 
nach  bitheadh  aon  neach  air  f  hagail  a  chunnaic 
agus  a  chuala  an  Tighearna  ;  agus  bha  e 
iomchuidh  mar  sin  gu'n  cuirteadh  fianuis  an 
dream  sin  sios  ann  an  sgriobhadh  mus  tigeadh 
am  bas  orra.  B'ann  an  uair  sin  a  thoisich 
feadhainn  'n  am  measg,  fo  dheachdadh  an 
Spioraid  Naoimh,  air  na  h-uile  nithean  air  an 
robh  fios  aca  mu  thimchioll  Chriosd  a  sgriobh- 

adh  sios.  B'ann  anns  an  doigh  sin,  cho  fad 
agus  is  aithne  dhuinne,  a  thainig  na  ceithir 
soisgeulan  gu  bith. 

Curam  diadhaidh 

Tha  an  soisgeulaiche  Lucas  (i.  1-4)  a'  noch- 
dadh  gu'n  robh  tri  ceumannan  ann  an  deanamh 
nan  soisgeulan.  An  toiseach,  mar  a  thuirt  sinn 
1^  cheana,  bha  aithris  nan  siiil-fhianuisean  air  a 
sgaoileadh  a  mach  feadh  na  h-eaglaise.  B'e 
an  dara  ceum  "  gu'n  do  ghabh  moran  os  laimh 
eachdraidh  a  sgriobhadh  ann  an  ordugh  air  na 
nithean  sin  a  tha  air  an  coimhlionadh  'n  ar 
measg-ne."  B'e  an  treas  ceum  gu'n  do  ghabh 
Lucas  fhein  os  laimh  dearbh-fhios  fhaotainn 
air  na  h-uile  nithean  o  'n  fhior-thoiseach  agus 
an  sgriobhadh  sios  ann  an  ordugh  chum  gu'm 
bitheadh  fios  aig  a  luchd-leughaidh  air  cinn- 
teachd  nan  nithean  anns  an  deachaidh  an 
teagasg.  Is  e  a  rinn  Lucas  agus  Mata  aithris 
agus  lamh-sgriobhaidhean  a  chruinneachadh 
agus  an  cur  an  altaibh  a  cheile  a  chum  gu'm 
bitheadh  lan-chunntas  aig  an  eaglais  air  obair 
agus  teagasg  Chriosd,  oir  bha  so  gu  sonruichte 
feumail  air  do  'n  eaglais  a  nis  a  bhi  sgaoileadh 
a  mach  am  measg  nan  cinneach  aig  an  robh 
moi'-f  heum  a  bhi  air  an  teagasg. 

Eoin  dealaichte  bho  chach 

Ma  rannsaicheas  sinn  gu  mionaideach  agus 
gu  foighidinneach  na  ceithir  soisgeulan,  bheir 
sinn  fainear  da  ni  gu  sonruichte — (1)  Ged  a  tha 
Eoin  ag  radh  (xxi.  25)  "  na'm  bitheadh  na  h-uile 
nithean  a  rinn  losa  air  an  sgriobhadh  sios  nach 
cumadh  an  saoghal  fhein  na  rachadh  a  sgriobh- 
adh de  leabhraichean,"  gidheadh  chan  'eil 
na  ceithir  soisgeulan  ag  innse  ach  gle  bheag  de 
na  moran  nithean  sin — sia  miorbhuil  deug  thar 
fhichead  agus  ochd  cosamhlachd  deug  thar 
fhichead.  A  thuilleadh  air  sin,  tha  aon  mhior- 
bhuil  deug  agus  sia  cosamhlachdan  air  an  toirt 
dhuinn  ann  an  tri  de  na  soisgeulan.  Shaoil- 
eamaid  gu'm  feuehadh  gach  aon  aca  ni  air 
chor-eigin  innse  nach  robh  air  innse  leis  an 
fheadhainn  eile.  (2)  Tha  Mata,  Marcus,  agus 
Lucas,  moran" na  's  coltaiche  r'  a  cheile  na  tha 
aon  air  bith  aca  ri  Soisgeul  Eoin.  Chan  'eil 
ach  aon  mhiorbhuil  (beathachadh  nan  coig 
mile)  coitcheann  do  Eoin  agus  do  na  tri  eile. 
Chan  'eil  cosamhlachdan  idir  ann  an  Eoin  ;  agus 
tha  eadar-dhealachaidhean  eile  ann  cuideachd. 
Tha  sin  a'  nochdadh  gu'm  bheil  co-choi'dadh 
agus  dluth-cheangal  eadar  a'  cheud  tri,  agus 
gu'm  bheil  Eoin  'n  a  shoisgeul  air  leth. 

Marcus  air  thoiseach 

Chan  e  mhain  gu'm  bheil  soisgeulan  Mhata, 
Mharcuis,  agus  Lucais  a'  toirt  iomraidh  air  na 
h-aon  chuspairean,  ach  tha  iad  gle  mhor  a' 
co-chordadh  anns  na  briathran  a  tha  iad  ag 
iiisneachadh    agus    anns    an   orduffh   anns    am 


bheil  iad  air  an  cur  sios.  Mar  eiseamplair  air 
so,  cuir  ri  taobh  a  cheile — Marc  i.  14--20,  Mata 
iv.  12-22,  Lucas  iv.  1-v.  11  ;  neo  Marc  xiv. 
10-72,  Mata  xxvi.  14-75,  Lucas  xxii.  3-62.  Ann 
am  Marc  tha  661  earrannan  uile  gu  leir,  agus 
gheibhear  ^00  diubh  sin,  le  gle  bheag  de 
atharrachadh,  ann  am  Mata,  agus  350  diubh 
ann  an  Lucas.  Chan  'eil  ach  31  earrannan 
ann  am  Marc  nach  fhaighear  mar  an  ceudna 
ann  am  Mata  neo  Lucas.  An  uair  a  nithear 
geur-rannsachadh,  chithear  comharraidhean 
gur  e  Marc  a  chaidh  a  sgriobhadh  an  toiseach, 
agus  gu'n  robh  soisgeul  Mharc  aig  Mata  agus 
Lucas  'n  an  laimh  an  uair  a  sgriobh  iad  na 
soisgeulan  aca  fhein.  Ach  tha  Mata  agus 
Lucas  ag  innse  barrachd  na  gheibhear  ann  am 
Marc,  agus  that  corr  agus  da  cheud  earrann 
anns  am  bheil  Mata  agus  Lucas  a  co-chordadh 
nach  fhaighear  ann  am  Marc  idir.  Mar  sin 
shocraich  Mata  agus  Lucas  na  soisgeulan  aca, 
chan  ann  a  mhain  air  soisgeul  Mharc,  ach  air 
lamh-sgriobhadh  agus  aithris  air  chor-eigin  eile. 

Seann  seanchaidh 

Tha  sinn  a'  faighimi  soluis  air  a'  chilis  o  fhear 
d'  am  b'  ainm  Papias,  aon  de  phriomh-aithrich- 
ean  na  h-eaglaise,  ann  an  leabhar  a  sgriobh 
e  mu  cheud  bliadhna  an  deidh  ceusadh  Chriosd. 
Bha  Marcus,  arsa  Papias,  'n  a  fhear-mineach- 
aidh  aig  Peadar,  agus  sgriobh  e  sios  na 
nithean  a  bha  Peadar  ag  aithris  mu  Chriosd. 
B'e  Eoin,  d'  am  bu  cho-ainm  Marcus,  mac 
peathar  do  Bharnabas,  caraid  Phoil  (Col.  iv. 
10),  agus  b'i  a  mhathair  Muire  aig  an  robh 
tigh  ann  an  lerusalem.  B'ann  ann  an  tigh 
Mhuire  mathair  Eoin  a  bha  an  seomar- 
uachdarach  anns  an  do  ghleidh  an  Tighearna 
an  t-suipear  dheireannach  agus  anns  am 
bitheadh  na  ceud  chreidmhich  a'  cruinneachadh 
chum  urnuigh  (Gniomh.  i.  13  ;  xii.  12).  An 
uair  a  chaidh  Pol  agus  Barnabas  a  mach  a 
shearmonachadh  am  measg  nan  cinneach,  bha 
Eoin  Marc  aca  mar  f  hear-frithealaidh  (Gniomh. 
xiii.  5),  ach  threig  e  iad  leth-rathaid  agus  thill 
e  dhachaidh.  An  uair  a  rimaich  Pol  agus 
Barnabas  falbh  air  an  ath-thurus,  "  b'aill  le 
Barnabas  iad  a  thoirt  Eoin  d'  an  co-ainm  Marcus 
leotha,  ach  cha  do  mheas  Pol  gu'm  bu  choir 
dhoibh  esan,  a  dh'fhalbh  uatha  o  Phamphilia, 
agus  nach  deachaidh  maille  riutha  chum  na 
h-oibre,  a  thoirt  leotha.  Dh'eirich  uime  sin 
connspoid  eatorra  cho  dian  agus  gun  do  sgar- 
adh  o  cheile  iad,  agus  mar  sin  thug  Barnabas 
leis  Marcus  agus  chaidh  iad  air  luing  gu  Ciprus, 
ach  thagh  Pol  Silas  "  (Gniomh.  xv.  37-40). 

Ach  aig  deireadh  a  laithean  bha  meas  mor  aig 
Pol  air  Marc,  agus  sgriobh  e  m'  a  thimchioll  gu 
Timoteus  mar  so,  "  Gabh  Marcus  agus  thoir 
leat  e,  oir  tha  e  feumail  dhomh-sa  chum  na 
ministrealachd  "  (2  Tim.  iv.  11). 

Tha  cuid  a'  smuaineachadh  gur  e  Eoin  Marc 


6 


NA  CEITHIR  SOISGEULAN 


an  t-oganach  araidh  a  lean  Criosd  anns  an 
oidhche  anns  an  do  bhrathadh  e  (Marc.  xiv.  51). 
Co  dhiubh,  bha  Peadar  agus  Eoin  Marc  gle  mhor 
aig  a  cheile — "  Marcus  mo  mhac  "  ghairm 
Peadar  dheth  (1  Pead.  v.  13).  An  deidh  bas 
Phoil  agus  Pheadair,suas  ri  da  f hichead  bliadhna 
an  deidh.  ceusadh  Chriosd,  sgriobh  Eoin  Marc 
anns  an  Roimh  an  soisgeul  a  tha  giiilan  ainme. 

Chum  nan  ludhach 

Tha  Papias  cuideachd  ag  radh  gu'n  d'rinn 
Mata  co-chruinneachadh  anns  a'  chanain  Eabh- 
rach  de  bhriathran  Chriosd.  B'e  Mata  so  Levi 
mac  Alphaeuis,  an  cis-mhaor,  fear  de  'n  da 
dheisciobul  deug  ;  agus  rinn  e  an  co-chruinn- 
eachadh so  mu  dheich  bliadhna  fichead  an 
deidh  ceusadh  Chriosd.  Beagan  bhliadhnaich- 
ean  an  deidh  sin  ghabh  neach-eigin  Soisgeul 
Mharcuis  agus  co-chruinneachadh  Mhata  agus 
mar  an  ceudna  co-chruinneachadh  eile  de  na 
nithean  ann  am  beatha  Chriosd  a  tha  'n  an 
coimhlionadh  air  faidheadaireachd  an  t-Seann 
Tiomnaidh  (gheibhear  na  briathran — "  chum 
gu'm  bitheadh  an  sgriobtuir  air  a  choimhlion- 
adh  " — na  's  trice  am  Mata  na  ann  an  gin  de 
na  soisgeulan  eile).  Agus  a  mach  as  na  tri  sin, 
agus  a  aithrisean  eile,  rinneadh  an  soisgeul  a 
tha  dol  fo  ainm  Mhata. 


An  diadhair  mor 

Cha  cheadaich  uine  dad  a  radh  an  so  mu 
Shoisgeul  Eoin.  Foghnaidh  e  a  radh  gu'm 
bheil  e  na  's  diomhaire  na  na  tri  eile.  Ma  tha 
Mata  agus  Marcus  agus  Lucas  a'  toirt  dhuinn 
dealbh  Chriosd  anns  an  fheoil  'n  a  uile  mhaise, 
tha  Eoin  a'  cur  criiin  air  Criosd  dhuinn — eadhon 
criin  gloir  na  siorruidheachd.  Tha  an  tiodhlac 
do-labhairt  iomadh-taobhach,  agus  tha  gach  aon 
a'  faicinn  taobh  dha  fhein  a  reir  a  shuidheach- 
aidh.  Faic  an  sin  beinn  ard.  Amhairc  oirre  o 
'n  taobh  so  agus  o'n  taobh  eile,  o'n  ear  agus 
o'n  iar,  o'n  tuath  agus  o'n  deas,  air  latha 
grianach  samhraidh,  air  latha  gruamach  geamh- 
raidh,  air  latha  frasach  earraich,  air  latha  ciiiin 
foghair,  an  glasadh  na  maidne,  fo  dhearrsadh 
na  greine,  an  ciaradh  an  anamoich,  fo  sholus  na 
gealaich — agus  saoilidh  tu  gur  e  beinn  eile  a 
tha  thu  a'  faicinn  a  h-uile  uair  ;  tha  i  mar  gu'm 
b'eadh  ag  atharrachadh  a  cruth  agus  a  dreach. 
Mar  sin  Criosd.  Chan  'eil  ann  ach  an  aon 
Shlanuighear,  ach  nach  lionmhor  na  seallaidhean 
a  gheibh  sinn  air,  a  reir  ar  suidheachaidhean 
agus  a  reir  geiread  ar  fradhairc  spioradail. 
Dh 'amhairc  na  ceithir  soisgeulaichean  air 
Criosd,  gach  aon  air  a  shon  fein,  .agus  chunnaic 
e  nithean  a  bha  air  an  aicheadh  air  an  fheadh- 
ainn  eile. 


An  leigh  gradhach 

B'e  Lucas,"  an  leigh  gradhach  "  (Col.  iv.  14), 
companach  Phoil.  Bhitheadh  Pol  air  uairean 
air  a  sharuchadh  le  cion-slainte  (2  Cor.  xii.  7  ; 
Gal.  iv.  13),  agus  b'  iomchuidh  gu'm  bitheadh 
dotair  a'  dol  maille  ris  air  a  thurusan.  Is  e  Lucas 
a  sgriobh  Gniomharan  nan  Abstol,  ach  roimhe 
sin  sgriobh  e  leabhar  eile — "  an  ceud  leabhar 
mu  thimchioU  nan  uile  nithean  a  thoisich  losa 
air  a  dheanamh  agus  a  theagasg  "  (Gniom.  i.  1) 
— agus  b'e  an  leabhar  sin  Soisgeal  Lucais.  Ann 
an  sgriobhadh  a  shoisgeil,  dh'iiisinnich  Lucas 
Soisgeul  Mharcuis  agus  co-chruinneachadh 
Mhata,  agus  mar  an  ceudna  moran  de  nithean 
eile  nach  fhaighear  ann  an  Mata  neo  Marc, 
mar  a  tha  caib.  i  agus  ix.  51  gu  xviii.  14,  agus 
earrannan  eile.  Tha  e  air  a  radh  gu'n  d'fhuair 
e  na  nithean  sin  o  Mhuire  mathair  losa  agus 
o  na  mnathan  eile  a  b'abhaist  a  bhi  frithealadh 
do'n  Tighearna. 

Is  ann  mar  sin  a  tha  luchd-foghluim,  a  tha 
rannsachadh  nan  cuspairean  sin,  a'  cur  soluis 
dhuinn  air  mar  a  thainig  na  soisgeulan  gu  bhi 
air  an  sgriobhadh  anns  a'  chumadh  anns  am 
bheil  iad  againn  an  diugh.  Nach  iongantach 
na  doighean  agus  na  meadhonan  a  chleachd  an 
Spiorad  Naomh  ann  a  bhi  cur  ann  an  sgriobhadh 
eachdraidh  beatha  an  t-Slanuigheir  "  chum  tre 
fhoighidin  agus  comhfhurtachd  nan  sgriobtur 
gu-m  bitheadh  dochas  againne  "  (Rom.  xv.  5). 


Leomhann  agus  lolair 

Bhitheadh  na  seann  diadhairean  a'  samh- 
lachadh  nan  ceithir  soisgeulaichean  ris  an 
leomhann,  an  duine,  an  laogh  (neo  damh), 
agus  an  iolaire,  a  dh'fhoillsicheadh  do  Ezekiel 
(i.  10)  agus  do  Eoin  an  Diadhair  am  Patmos 
(Taisb.  iv.  7).  A  reir  an  Naoimh  Augustine, 
b'e  Mata  an  leomhann,  righ  beathaichean  na 
machrach,  a'  toirt  cunntais  air  an  ti  a  bha  air  a 
bhreith  'n  a  righ  nan  ludhach,  a  thainig  a  shuidh- 
eachadh  rioghachd,  agus  a  dh'fhoillseachadh 
gne  (Mata  xiii)  agus  laghannan  (Mata  v-vii) 
na  rioghachd.  B'e  Marc  an  duine,  a'  toirt 
cunntais  mu  losa  a  chuir  dreach  air  nadur  na 
daonnachd  le  bhi  na  's  maisiche  na  clann  nan 
daoine  le  gras  air  a  dhortadh  'ri  a  bhilean.  B'e 
Lucas  an  damh  neo  an  laogh,  a'  nochdadh 
Chriosd  an  da  chuid  mar  neach  a  tha  giiilan 
eallaichean  an  t-saoghail  agus  a  tha  'g  a  thoirt 
fhein  mar  iobairt  air  son  an  t-saoghail,  solus  a 
shoillseachadh  nan  cinneach,  a  shlanuchadh  na 
muinntir  aig  am  bheil  an  cridhe  briste,  a 
ghairm  fuasglaidh  do  na  braighdibh.  B'e  Eoin 
an  iolaire,  ag  eirigh  suas  air  sgiathan  os  cionn 
nan  nithean  faicsinneach  agus  aimsireil,  agus 
a'  nochdadh  dhuinn  Chriosd  mar  fhacal  siorr- 
uidh  Dhe,  tre  an  do  chruthaich  e  fos  na  saoghail, 
a  rinneadh  'n  a  fheoil,  Ian  grais  agus  f  irinn.  Ach 
ciod  air  bith  na  h-eadar-dhealachaidhean  a  tha 
eadar  na  ceithir  soisgeulaichean,  chunnaic  iad 

uile  ann  an  Criosd  neach  a  ghabh  d'  a  ionnsuidh 
criin,  chan  ann  de  dh'or  ach  de  dhroigheann,  a 
chaidh  ardachadh,  chan  ann  air  righ-chathair 
ibhori    ach    air    crann-ceusaidh    Chalbhari,    a 


dh'fhuihng  ana-cainnt  pheacach  'n  a  aghaidh 
fein  a  chum  sUghe  nuadh  agus  bheo  fhosgladh 
dhoibh  o  chumhachd  an  dorchadais  gu  saorsa 
cloinne  Dhe. 


An  Lochran  Siorruidh 

Leis  an  Urramach  Colla  Domhxullach,  D.D.,  an  SgIr  an  Lagain 


^  /n HAN. ann  's  an  Eiphit  no  am  Babilon,  anns' 
vJa  Ghreig  no  anns  an  Roimh,  no  ann  an 
diithaich  mhor  bheartach,  a  chaidh  an  lochran 
so  a  lasadh  ach  ann  an  tir  bheag  bhochd  agus 
am  measg  sluaigh  le  beagan  foghlum.  Ach 
chaidh  solus  an  lochrain  so  a  mach  air  feadh  an 
t-saoghail  uile,  Facal  an  Tighearn  a  bha  air  a 
labhairt  air  tus  tre  fhaidhean  Israeil  agus  a  bha 
air  a  labhairt  anns  na  laithean  deireannach  tre 
losa  Criosd,  a  Mhac. 

C'aite  a  bheil  lochran  a  shoillseachadh  na 
dachaidh  a  chuireas  sinn  an  coimeas  ris? 
Faodaidh  comhfhurtachd  agus  eadhon  foghlum 
a  bhi  ann  an  tigh  ged  tha  na  dorsan  glaiste  agus 
na  h-uinneagan  diiinte  an  aghaidh  an  t-soisgeil. 
Faodaidh  an  solus-dealain  a  bhi  boillsgeadh  air 
balla  agus  air  iirlar  le  soillse  a  dhallas  ar  siiilean, 
ach  chan  'eil  anns  an  dachaidh  do  nach  aithne 
solus  an  t-soisgeil  ach  tiugh  dhorchadas.  Faod- 
aidh am  bothan  a  bhi  beag,  agus  gun  ann  ach 
aon  chruisgean  dubh,  ach  ma  tha  am  Biobull  ann 
an  urram  agus  a  theagasg  a  riaghladh  cridh- 
eachan  a  mhuinntir,  tha  solus  anns  an  tigh 
sin. 

Is  e  am  Biobull  a  shoillsicheas  baile  agus  tir 
cho  math  ris  an  dachaidh.  Is  ann  re  an 
dorchadais  a  tha  mort  agus  meirle  agus  droch 
ghniomhachas  an  t-saoghail  air  an  deanamh. 
Thigeadh  gainne  soluis  air  na  bailtean  mora 
agus  cha  chum  arm  dearg  an  Righ  na  h-aingidh 
fo  smachd. 

Is  mor  olcas  an  t-saoghail  agus  dh'fheuch 
hghichean  gun  aireamh  a  chreuchdan  a  leigheas 
Chuir  aon  earbsa  ann  an  sgoiltean,  ag  iarraidh 
sgoiltean  fhosgladh  agus  gu'n  diinadh  iad  na 
priosain.  Tha  fear  eile  ag  radh,  Thoir  tuarasdal 
math  do  dhaoine,  tighean  anns  a  bheil  comh- 
fhurtachd, agus  obair  aotrum,  agiis  brisidh  tu 
cumhachd  Shatain  anns  an  t-saoghal. 

Ach  deanadh  daoine  na  thogras  iad  chan 
aithne  dhuinn  ach  aon  lochran  a  sgaoileas 
dorchadas  a'  pheacaidh,  agus  is  e  sin  am  Biobull, 
am  Biobull  anns  a  bheil  soisgeul  losa  Criosd. 
Faiceadh  an  duine  e  fein  'n  a  pheacach  agus 
tuigeadh  e  gur  e  Criosd  am  Fear-Saoraidh  agus 
cha  bhi  e  fada  fo  chumhachd  an  dorchadais. 
Ged  tha  aingidheachd  ar  diithcha  fein  graineil 
gu  leoir  tha  ar  bailtean  naomh  seach  bailtean- 
mora  nan  cinneach  aig  nach  'eil  eolas  air  an 
t-soisgeul. 

Is  e  am  Biobull  an  lochran  air  son  malairt  an 
t-saoghail.     Tha  moran  am   beachd  nach   'eil 


teagasg  a'  Bhiobuill  freagarrach  air  son  malairt 
agus  tha  am  beachd  mearachdach  so  a'  buair- 
eadh  dhaoine  agus  a'  toirt  orra  ceilg  agus 
seoltachd  a  ghnathachadh.  Faodaidh  soir- 
bheachadh  a  bhi  aig  luchd  na  ceilg  car  tacan, 
ach  chan  fhada  a  mhaireas  an  rath.  Bha  gille 
bg  a'  dol  a  mach  do  dhuthaich  chein  far  am 
bitheadh  laimhseachadh  mor  aige  agus  fhuair  e 
cuireadh  o  luchd-eolais  an  coinneachadh  ann 
an  tigh-cuirm  oidhche  no  dha  mu'n  robh  aige  ri 
seoladh.  Bha  seana  mharsanta  an  lathair 
agus  labhair  e  air  a'  mhodh  so — "  Cluinnidh  thu 
daoine  ag  radh  nach  dean  duine  feum  gun 
cheilg  an  diugh,  ach  tha  toil  agam  comhairle  a 
thoirt  ort  agus  rabhadh  a  thoirt  dhuit.  Tha 
mise  corr  agus  da  fhichead  bliadhna  ri  malairt, 
agus,  mar  is  aithne  dhuit,  chaidh  an  saoghal  gu 
niath  leam,  ach  cha  d'  thug  mi  an  car  a  neach 
riamh.  Bi  dileas  agus  dichiollach  ach  na  gabh 
cothrom  eucorach  air  neach  gu  brath."  Rinn 
an  seann  duine  so  obair-la  ann  an  solus  a' 
Bhiobuill  agus  air  teachd  na  h-oidhche  rinn  e 
suas  a  chunntais  anns  an  t-solus  cheudna.  Na'n 
robh  a  sheorsa  lionmhor,  bhiodh  earbsa  agus 
cairdeas  am  measg  luchd-malairt  nach  'eil  ann. 

Is  e  am  Biobull  lochran  na  h-eaglais.  Biodh 
a  sholus  a'  dealradh  ann  an  cridheachan  an 
t-sluaigh  agus  bithidh  slainte  spioradail  aig  a' 
cho-thional.  Tha  an  eaglais  mar  thigh-eiridinn 
anns  am  bi  an  spiorad  leointe  air  a  leigheas  agus 
is  e  lochran  an  fhocail  a  tha  na  Hghichean  a' 
tionndadh  air  gach  trioblaid  agus  eucail. 
Lasaidh  solus  a'  Bhiobuill  a  suas  na  frogan 
diomhair  dorcha  ann  am  beatha  a'  pheacaich. 
Tha  a  theachdaireachd  freagarrach  anns  gach 
suidheachadh,  agus  tha  solus  a  lochrain  a' 
soillseachadh  gach  ceist  a  tha  dorcha  agus  a' 
deanamh  soilleir  gach  ciiis  a  tha  doilleir. 

Tha  aon  ni  eile  a  tha  fillte  suas  ann  an  dor- 
chadas as  eugmhais  lochran  an  fhocail.  Ann 
am  beachd  gach  treubh  agus  cinneach  tha  am 
bas  agus  dorchadas  gle  fhaisg  air  a  cheile. 
Bithidh  sinn  a'  labhairt  air  oidhche  dhorcha  a' 
bhais  agus  chan  ann  gun  aobhar.  Tha  an 
inntinn  nadurra  gun  chobhair  ann  an  lathair 
dorchadas  na  h-uaighe.  Bha  na  h-Eiphitich  a' 
lasadh  choinnlean  aig  uaighean  nam  marbh  agus 
daoine  beartach  a'  cur  air  leth  'n  an  dileab 
airgiod  a  chumadh  solus  laiste  mu'  n  aite  taimh. 
Tha  an  lethsgeul  ri  ghabhail  ach  ciod  e  an 
lethsgeul  a  tha  aig  moran  'n  ar  linn  fein  a  tha 
diiiltadh  an  t-soluis  a  sgaoileas  dorchadas  a' 


AN  LOCHRAN  SIORRUIDH— FOIRFEACH  lONRAIC 


bhais  agus  na  h-uaighe.  Tha  teagasg  a'  Bhio- 
buill  furasda  a  thuigsinn  agus  tha  e  a'  sasuchadh 
iarrtais  ar  cridheachan.  Tillidh  a  cholunn  do'n 
uir,  agus  tillidh  an  Spiorad  do'n  Spiorad  o'n 
d'  thainig  e.     Thug  losa  Criosd  buaidh  air  an 


uaigh  agus  air  a'  bhas,  agus  iadsan  aig  am  bheil 
spiorad  Chriosd  agus  a  tha  a'  basachadh  annsan, 
theid  iad  troimh  dhorchadas  a'  ghlinne  chum  na 
rioghachd  shiorruidh  anns  am  bheil  solus  air 
nach  tig  smal. 


Foirfeach  lonraic 


Le  Aonghus  Mac  Eanruig 


AM  foirfeach  mu  dheireadh  air  am  bheil  mi 
.  dol  a  thoirt  iomradh  anns  na  duilleagan  so, 
is  e  Mr  Iain  Mac  Comhghain,  a  bhuineadh  do 
Lathurna.  Fhuair  e  cuid  de  ionnsachadh 
lighiche  ;  ach,  mu'n  do  chuir  e  crioch  air  a  chuid 
oilein,  thionndaidh  inntinn  gu  nithean  eile  agus 
shocraich  e  sios  mar  mhaighstir-sgoil  sgireachd 
an  Aird-nam-murchann. 

An  Cille-chomhghain,  dliith  do  Chaol  Muile, 
chaith  e  an  corr  de  laithean,  agus  eadhon  an 
uair  a  sguir  e  de  theagasg  cloinne,  dh'  fhuirich 
e  far  an  robh  e.  Fhuair  e  aois  fhada — gu  math 
thairis  air  ceithir-fichead  bliadhna — agus  tha 
a  chorp  priseil  'na  laidhe  ann  an  cladh  Mur- 
channach. 

Bhuineadh  e  do  Eaglais  na  h-Alba  agus  bha 
e  dileas  dhith  thar  tomhais.  Bha  e  'na  chleir- 
each  -  seisein  re  f hicheadan  bliadhna  ;  agus, 
o'n  bha  e  math  air  seinn,  thainig  air  a  bhi  'na 
phrecentor  gus  an  d'fhas  e  tuilleadh  is  anfhann. 
Bha  e  'na  chuideachadh  mor  do  na  ministearan 
a  bha  anns  an  diithaich  ri  'linn.  Lionadh  e  aite 
fir  dhiubh  aig  tiodlacadh  no  leaba-thinnis,  ach 
cha  do  ghabh  e  riamh  cuid  no  pairt  an  aoradh 
foUaiseach  ach  a  mhain  mar  fhear-togail  nan 
salm. 

Bha  e  inntinneach,  geur-chuiseach,  ealamh 
gu  gaire  dheanamh  ri  rabhart  neach  eile  ach 
daonnan  a'  toirt  an  aire  nach  tigeadh  feala-dha 
gu  droch  oilean.  Dh'  fheumadh  e  bhi  cinn- 
teach  a  ghrunnd  mu'm  bruidhneadh  e,  ach 
cha  robh  e  diir  no  mi-shuairce — b'  fhada 
bhuaith  a  ghabh  e.  B'  ainneamh  a  thachair 
mi  riamh  air  gun  fhiamh  a'  ghaire  a  bhi  'gam 
fhailteachadh,  agus  an  uair  a  ghaireadh  esan 
bha  a  ghnuis  uile  a'  lasadh  mar  le  coinneil  oir. 
Chan  fhaca  mi  ach  ainneamh  gniiis  a  b'aoigheala 
no  bu  ghrinne,  mar  a  mheasar  grinneas  an 
aodann  fir.  Fhuair  e  thogail  gu  math  oir  bha 
a  mhuinntir  an  deagh  chothrom.  Bha  so  ri 
fhaicinn  'na  ghiiilan  agus  'na  chainnt,  oir  cha 
robh  e  sgathach  roimh  uaislean  agus  cha  robh 
e  suarach  mu  chumantaich.  Bha  e  fad  os 
ceann  an  t-sluaigh  choitcheann  am  modh  'san 
ionnsachadh,  agus  cha  rachadh  e  leo  ach  ire 
ghoirid  mur  biodh  iad  stuama  an  gniomh  's  an 
labhairt.  Air  an  laimh  eile,  ged  bu  leis  cair- 
deas  is  meas  na  muinntir  inbhich,  cha  b'  aithne 
dha  sodal  agus  b'e  a  chliii  nach  do  chuir  e  casaid 
air  duine  riamh. 

Bha  e  ard  am  pearsa,  deas  air  a  chasan  agus 


laidir  an  inntinn  's  an  colainn.  Bha  feum  aige 
iomadh  uair  air  an  da  dheagh  bhuaidh  so. 
Leis  gu'n  robh  e  greis  air  aghaidh  an  eplas  agus 
an  sgil  na  dotaireachd,  bha  e  daonnan  air  a 
ghairm  a  mach  an  uair  a  bhiodh  tinneas  am 
measg  an  t-sluaigh.  A  bharrachd  air  Leth- 
thir  a'  Chaisteil,far  an  robh  e  fein  an  comhnuidh, 
bhiodh  aige  ri  dol  do'n  Roinn,  coig  no  se  mile 
o  a  dhorus  agus  gu  Leth-thir  Chill-Moire,  o  she 
gu  naoi  mile  bhuaith.  Is  iomadh  oidhche 
fhliuch,  dhoininneach  a  choisich  e  na  h-astair 
so  air  ais  agus  air  aghaidh,  oir,  aig  moran 
de  na  chuireadh  feum  air,  cha  robh  each 
no  carbad  a  b'  urrainn  dhaibh  a  chur  'na 
thairgse.  Bha  dotair  na  sgireachd  fichead  mile 
air  falbh,  bha  na  h-uiread  de'n  t-sluagh  bochd 
's  cha  b'  urrainn  dhaibh  a  phaigheadh  's  cha 
robh  an  telegraph  air  tighinn  do'n  aite,  no  iom- 
radh air.  Bha  muinighinn  aig  gach  neach  an 
Cowan  (mar  theirte  ris),  agus  cha  do  dhiult  e 
neach  riamh  a  chuir  fios  air.  Cha  mho  a  ghabh 
e  duais  no  luach-peighinn  air  son  a  shaothrach 
no  a  chomhairle,  agus  bha  aige  gu  trie  ri  cun- 
gaidh-leighis  a  thoirt  seachad  an  asgaidh.  Is 
gann  gu'n  d'  fhairtlich  air  riamh  cobhair  air 
chor-eigin  a  dheanamh  air  luchd  an  tinnis  na'n 
rachteadh  air  a  thoir  trath  gu  leoir  ;  agus  b'e 
cainnt  is  creideamh  gach  neach  do'm  b'  aithne 
e,  mur  deanadh  esan  an  gnothach,  nach  robh 
moran  feum  a  bhi  dol  a  shireadh  an  dotair 
shuidhichte. 

Ach  is  ann  air  a  speis  's  a  sheirbhis  do  Eaglais 
na  h-Alba  a  bu  mhiann  leam  iomradh  a  dhea- 
namh anns  an  leabhran  so.  B'e  ar  n-ard 
fhoirfeach  fad  aireamh  mhor  bhliadhnachan, 
agus  neach  a  bu  fhreagarraiche  air  son  a 
dhreuchd  bhiodh  e  anabarrach  duilichfhaighinn, 
tuath  no  deas.  Bha  e  eireachdail  ri  fhaicinn 
an  crannaig  a'  phrecentoir,  bha  a  chliii  cho  ard 
's  nach  gabhadh  e  cur  an  teagamh,  agus  bha 
a  bhuadhan  inntinn  cho  comasach  is  gu'n  robh 
a  chomhairle  luachmhor  an  iomadh  rathad  a 
bharrachd  air  an  sgil  a  bha  aige  mar  fhear- 
leighis.  Fad  iomadh  latha  bha  mi  am  beachd, 
is  mi  am  bhalach  beag,  nach  biodh  an  coma- 
nachadh  air  a  fhrithealadh  gu  ceart  an  eaglais 
na  sgireachd  mur  biodh  Cowan  a'  cur  a  mach 
nan  salm  agus  a'  riarachadh  an  arain  agus  an 
fhiona. 

Tha  corr  is  da-fhichead  bliadhna  o'n  thainig 
am  bas  air  an  duine  ionraic  ud. 

Lk  Crunaidh  an  Righ 

Searmoin  Comanachaidh 

Leis  an  Urramach  Calum  MacLeoid,  M.A.,  Eaglais  Iain  Knox,  an  Glaschu 

"  Rachaibh  a  mach,  a  nigheannan  SJdoin,  agus  faicibh  Righ  Solamh  leis  a'  chrii.n  leis  an  do  ehriin  a  mhathair 
e  air  la  a  phosatdh  agus  air  la  subhachais  a  chridhe^ — Dan  Sholaimh,  iii.  11. 

an  so  cuideachd.  Tha  againn  'san  Dan  sluagh 
Dhe  anns  gach  linn  agus  anns  gach  aite — iad- 
san  a  ghx-adhaich  an  Righ  agus  a  ghradhaicheas 
e  ;  gach  aon  a  thug  gaol  dha  agus  as  urrainn  a 
radh  ann  an  spiorad  agus  ann  am  firinn  :  "Is 
leam-sa  fear  mo  ghraidh  agus  is  leis-san  mise." 
Rachaibh  a  mach,  mata,  a  nigheannan  Shioin, 
sibhse  a  shluagh  Dhe,  agus  faicibh  an  Righ. 

'Se  la  araidh  a  bha  ann,  la  posaidh  is  crunaidh 
an  righ.  La  sonruichte  agus  air  leth  mar  a  tha 
againn  an  diugh  air  la  Comanachaidh.  'Se  la 
Comanachaidh,  la  anns  am  beil  sinn  a  dol  a 
mach  gu  beinn  an  ordugh  los  gu  faic  sinn  an 
Righ  agus  e  gu  bhi  air  a  chrimadh  is  air  a 
phosadh.  Air  an  la  an  diugh — la  comanachaidh 
— tha  sinn  ag  cur  a'  chriiin  air  a  cheann  mar 
Righ  is  mar  Shlanuighear,  agus  tha  e  air  a 
phosadh  ruinn  gu  follaiseach.  Rachaidh  sinn 
a  mach  mata,  ann  an  spiorad  is  an  creideamh 
gus  am  faic  sinn  an  Righ  'na  ghloir  is  'na  mhaise 
aig  a  bhord  f  hein  air  la  a  chrimaidh  is  a  phosaidh 
agus  air  la  subhachais  a  chridhe. 

Ann  a  bhi  beachdachadh,  ma  tha,  a  chairdean, 
air  an  eai'rainn  phriseil-sa  aig  an  am  sholuimte 
so,  tha  againn  innte  an  toiseach. 

1.  Aithne  agus  cuireadh. 

Rachaibh  a  mach.  Fhaic  thu,  tha  cothrom 
iomachd,  agus  farsuingeachd  is  saorsa  a  muigh, 
agus  gu  h-araidh  a  muigh  air  a'  bheinn.  Tha 
saorsa  aca-san  a  dh'  fhag  priosan  is  cuinge  is 
dorchadas  a'  pheacaidh  is  an  namhaid,  agus  a 
ghabh  ris  a'  chuireadh,  agus  a  thug  iimhlachd 
do'n  aithne  aige-san.  Agus  cuimhnich  gu'n 
d'  thainig  e-fhein  air  an  toir,  gu'n  rainig  e  iad 
far  an  robh  iad  'nam  bochdainn  is  'nam  priosan  ; 
gu'n  ghabh  e  air  fhein  an  laigse  agus  an  anfhain- 
neachd  ;  agus  ma  ghabhas  iad  ri  a  chui- 
readh, agus  ma  dh'  eisdeas  iad  ri  'aithne,  bheir 
e  dhaibh  neart  is  spionnadh  gu  dol  a  mach 
maille  ris  fhein  ;  togaidh  e  eadhon  leis  iad,  gus 
am  faic  iad  an  Righ  'na  mhaise  is  'na  mhora- 
lachd.  Tha  saorsa  a  muigh  maille  ri  Criosd, 
mar  is  maith  a  tha  fhios  aig  cuid  againn  an 
diugh. 

Rud  eile.  Gheibh  iad  beatha  is  fallaineachd 
anns  an  fharsuingeachd  comhla  ris-san.  Tha 
nigheannan  Shioin  eolach  air  an  so  ;  tha  a 
shluagh  fhein  fiosrach  air  an  bheatha  so,  beatha 


FEUCH  tha  n'as  mo  na  Solamh  ann  an  so  ! 
Bha,  agus  tha,  an  eaglais  'ga  faicinn  fhein 
agus  fear-a-graidh  anns  an  Dan  so.  A  nis,  tha 
cuid  de  dhaoine  ag  cumail  a  mach — agus  daoine 
foghluimte  is  glic  cuideachd — gur  h-e  oran 
gaoil  a  bha  an  so  an  toiseach,  oran  a  tha  leigeil 
f haicinn  agus  ag  cur  an  ceill  an  gaol  grinn  agus 
glan  a  thug  fleasgach  is  maighdean  do  chach 
a  cheile  eadar  an  reiteach  is  am  posadh,  no 
faodaidh  e  bhi,  tha  iad  ag  radh,  eadar  caraid 
air  iir  phosadh,  theagamh  Solamh  fhein  agus 
nighean  Pharaoh.  Is  docha  gu  bheil  an  Dan 
ag  co-fhreagairt  ris  an  sin.  Carson  nach 
bitheadh  ?  Tha  facal  Dhe  gu  leir  ag  co- 
fhreagairt  ri  gach  suidheachadh  a  dh'  ordaich 
e-fhein  d'a  chloinn.  Co-dhiii,  tha  so  fior  agus 
cinnteachjgu  robh  eaglais  an  t-Seann  Tiomnaidh 
'ga  faicinn  fhein  agus  a  Tighearna  ann  an  so 
agus  iad  an  trom  ghaol  air  a  cheile  ;  agus  bha, 
agus  tha,  eaglais  an  Tiomnaidh  Nuaidh  'ga 
faicinn  fhein  agus  fear-a-graidh  an  so.  Tha 
righ  na  sithe  agus  righ  nan  righrean  againn  an 
so. 

Bha  Solamh  ainmeil  is  iomraiteach  'na  latha 
is  'na  linn,  agus  feadh  gach  linn  o  nuair  sin,  a 
thaobh  a  ghliocais  is  a  throcair,  agus  a  shaobhrais 
is  a  shith — 'se  sith  a  tha  an  ainm  Solamh  ag 
ciallachadh.  Ach  tha  n'as  mo  na  Solamh  an 
so.  Tha  Righ  is  Prionnsa  na  sithe  againn  an 
so  'san  Dan — an  Ti  tha  coimhlionta  an  gliocas, 
iomlan  an  trocair,  do-rannsaichte  'na  shaoi- 
bhreas,  agus  siorruidh  'na  shith.  Rachaibh  a 
mach,  mata,  'sa  spiorad,  agus  faicibh  righ  na 
sithe,  righ  ar  sith-ne. 

Bha  righ  Solamh  iomraiteach  'na  chuamhachd 
is  'na  uachdaranachd,  ach  cait  a'  bheil  iad  an 
diugh  ?  Ach  an  Righ  so,  righ  nan  righrean, 
tha  a  chuamhachd  agus  uachdaranachd  o  linn 
gu  linn,  agus  buan-mhaireannach  am  feasd. 

R'a  linn-san  bi  na  fireanaich 

gu  h-iir  a  fas  fo  bhlath  ; 
'S  am  feadh  a  bhios  a'  ghealach  ann 

bidii  siochaint  pailt  a  ghnath. 

Bidh  uachdaranachd  aige  mar  an  ceudn' 

o  thuinn  gu  tuinn  gu  sior. 
Is  ruigidh  sud  o'n  abhainn  mhoir 

gu  iomall  crich  gach  tir. 

Feuch  tha  n'as  mo  na  Solamh  ann  an  so. 

Agus  tha  barrachd  air  nigheannan  Shioin  ann 

nuadh  agus  naomh  ann-san.  Bha  iad  marbh 
ann  an  cuinge  a'  bhais,  agus  ann  an  euceartan 
a'  pheacaidh,  ach  thainig  fear-an-graidh  leis 
an  aithne  is  leis  a'  chuireadh  agus  thubhairt  e 
riii  :  Rachaibh  a  mach  far  a'  bheil  beatha  is 
fallaineachd  gus  am  faic  sibh  an  Righ. 

Do  bheatha  fos  o  sgrios  a  bhais, 
'se  dh'  fhuaglas  dhuit  gu  pailt ; 

'Se  chriinas  thu  le  coron  graidh, 
's  le  trocair  chaomh  gun  aire. 

Tha  solus  is  sealladh  a  muigh  far  a'  bheil  esan 
cuideachd.  Is  e-fhein  an  solus,  agus  'na  sholus- 
san  chi  sinne  solus,  agus  sealladh  air  a  ghloir  is 
air  a  mhaise,  agus  air  rioghachd  nan  gras  's  an 
t-solus.  Tha  mar  sin  fad-shealladh  air  neamh 
agus  air  thalamh  maille  ris-san  air  la  a  chrimaidh 
is  a  phosaidh — air  la  comanachaidh.  Tha  e 
toirt  cuiridh  dhuinn,  ma  tha,  a  thighinn  agus 
e-fhein  fhaicinn,  an  Righ  'na  mhaise. 

"  O  blaisibh  agus  faicibh  so, 

gur  maith  is  gur  milis  Uia." 

Tha  sinn,  a  chairdean,  a  tighinn  agus  ag  coimh- 
lionadh  na  h-aithne  agus  a'  freagairt  a  chuiridh. 
"  Deanamh  so  mar  chuimhneachan  orm-sa." 
Rachaibh  a  mach,  a  nigheannan  Shioin,  agus 
faicibh  Righ  Solamh  leis  an  chrim  leis  an  do 
chriin  a  mhathair  e,  air  la  a  phosaidh  air  la 
subhachais  a  chridhe." 

Agus  cuimhnich  air  an  so  cuideachd,  gur 
h-ann  a  mach  a  bhios  daoine  a  dol  an  ceann 
cosnaidh.  Nuair  a  tha  duine  air  a  chuin- 
gealachadh  a  stigh,  co-dhiii  is  e  tinneas  no 
laigse  no  ni  'sam  bith  eile  a  tha  deanamh  sin, 
cha  dean  e  moran  feum  dha  fhein  no  do  dhaoine 
eile.  Is  ann  a  muigh  a  ni  e  saothair  is  cosnadh. 
Cha  dean  thu,  a  charaid,  moran  cosnaidh  chum 
thu  fhein  agus  muinntir  eile  a  bheathachadh  gu 
spioradail  ma  tha  thu  f  hathast  air  do  chuingeal- 
achadh  aig  a'  pheacadh  is  aig  an  namhaid. 

"  A  priosan  m'anam  buin  a  mach, 
t'  ainm-sa  gu  molar  leam  : 
Is  iadhaidh  umam  fireanna, 
oir  ni  thu  pailteas  rium.  " 

Ach  an  uair  a  tha  slainte  is  saorsa  is  comas  aig 
neach,  theid  e  a  mach  gu'  obair  is  gu  'chosnadh, 
agus  an  uair  sin  ni  e  feum  dha-fhein  agus  do 
mhuinntir  eile.  Rinn  an  Slanuighear  bean- 
naichte  so,  mata,  do  gach  neach  a  ghabh  ri 
'chuireadh  is  ri  'aithne,  thug  e  comas  dhaibh 
cosnadh  a  dheanamh  dhaibh-fhein  agus  do 
dhaoine  eile.  'S  e  daoine  feumail  a  th'  annta- 
san  a  ghabh  ri  chuireadh-san  agus  a  tha  toirt 
iimhlachd  d'  a  aithne  ;  ach  is  e  duine  gun  f  heum 
duine  gun  Chriosd.  Tha  moran  an  diugh  ag 
gearain  nach  f  haigh  iad  meadhon  cosnaidh,  agus 
gu  h-araidh  'n  ar  measg-ne  'sa'  bhaile-mhor. 
Ach,  a  charaid,  chan  'eil  sin  ri  radh,  a  thaobh 
nithean  spioradail,  aig  neach  a  ghabh  ri  Criosd. 
Tha  esan  a'  tabhairt  meadhom  cosnaidh  do  ar 
n-anam,  agus  an  deagh  thuarasdal  is  fior  luach 


ar  saothrach,  mar  is  maith  tha  fhios  aig  a 
phobull  fhein.  Rinn  e  comasach  is  iasgaidh  iad 
gu  obair  a  dheanamh  'na  fhion-lios  fhein,  agus 
cha  phaighear  dheth  an  sin  iad.  Tha  raeadhon 
cosnaidh  an  sin  aca  fad  am  beatha. 

Rachaibh  a  mach.  Tha  ni  eile  a  muigh.  Is 
ann  am  muigh  a  tha  cruadal  is  cathachadh. 
Seall  air  na  h-abstoil,  an  cruadal  a  thachair 
riu-san.  Nan  robh  Saul  air  fuireach  'na  fhear- 
teagasg  ann  an  Tarsus  shaoileadh  tu  nach  robh 
idir  uibhir  de  chruadal  air  tachairt  ris.  Anta, 
is  e  gu'n  deach  e  a  mach,  a  rinn  abstol  is  duine- 
mor  dheth.  Chunnaic  e  an  Righ  'na  ghloir  is 
'na  chuamhachd.  "  Chomhraig  mi,"  ars'  esan, 
"  an  deagh  chomhrag,  chriochnaich  mi  nao 
thuras,  ghleidh  mi  an  creideamh  ;  o  so  suas  tha 
air  a  thasgadh  fa  m'  chomhair,  crim  fireantachd, 
a  bheir  an  Tighearna  am  britheamh  cothromach 
dhomh  's  an  la  ud  ;  agus  chan  ann  dhomh-sa 
a  mhain,  ach  dhaibh-san  uile  mar  an  ceudna, 
leis  an  ionmhuinn  a  theachd-san."  Seadh  agus 
seall  air  na  naoimh  anns  gach  linn,  an  cruadal 
is  an  cathachadh  a  bha  aca-san,  seach  gu'n 
deach  iad  a  mach  a'  leantuinn  Chriosd.  Ach 
rinn  sin  daoine  mora  agus  maiseach  dhiubh.  Is 
maith  a  b'  fhiach  an  cruadal  na  fhuair  iad 
troimhe.  Agus  ni  e  an  dearbh  ni  dhuinne. 
Rachaibh  a  mach  agus  faicibh  an  Righ  's  a' 
chruadal — a'  fulang  air  a'  chrann  air  do  shon. 
Seallamaid  a  nis  air 

2.  A'  Chuirm. 

A  nise,  's  an  t-seann  aimsir  ud,  nuair  a  bha  na 
briathran  so  air  an  labhairt  an  toiseach,  bha 
e  'na  chleachdadh  aca  bhi  crimadh  neach  air 
son  ioma  ni  agus  air  son  ioma  aobhair. 

(a)  Aig  am  cogaidh,  nuair  a  thilleadh  an 
luchd-airm  dhachaidh  an  deidh  a'  chogaidh, 
bha  e  'na  chleachdadh  aig  maithean  is  luchd- 
riaghlaidh  na  diithcha  cuirm  mhor  a  chumail  los 
urram  a  chur  air  ard-cheannard  nan  saighdearan 
a  sheas  anns  na  blair  agus  a  thug  buaidh  air 
na  naimhdean.  Aig  a  chuirm  agus  an  f  hearas- 
chuideachd  a  bha  an  so,  an  ceanna-bhaile  na 
rioghachd,  bha  an  ard-cheannard  a  choisinn  a 
bhuaidh,  air  a  chrtmadh  mar  an  t-urram  bu  mho 
a  b'  urrainn  an  rioghachd  a  chur  air.  Bha  an 
t-urram  is  an  inbh  a  b'  airde  's  an  rioghachd 
aige  's  an  am.  Cha  robh  cearnaidh  de'n 
dtithaich  as  nach  robh  ard  is  iosal  ag  cruinn- 
eachadh  gus  am  faiceadh  iad  an  ceannard  air  a 
chrunadh  le  crim  nam  buadh. 

Agus  a  chairdean,  'se  Righ  nan  gras  againne 
ceannard  ard  nam  buadh  ;  thug  esan  buaidh 
air  an  namhaid  agus  air  a'  pheacadh  ;  chuir 
e  an  cath  uamhasach  air  ar  son-ne  agus  'n  ar 
n-aite-ne  ;  agus  tha  e  air  a  chrunadh  le  Dia 
agus  leis  an  Spiorad  naomh  agus  le  ainglean 
agus  le  a  shluagh  fhein,  mar  ard-cheannard  nam 
buadh.     Air  an  la  an  diugh,  la  comanachaidh, 

la  na  cuirme  moire,  tha  sinn  ag  cur  a'  chriiin  air 
a  cheann,  le  bhi  deanamh  so  mar  chuimh- 
J  neachan  air-san.  So  la  greadhnachais  is  aoi- 
^  bhneis,  la  crimaidh  ceannard  nam  buadh. 
Rachamaid  a  mach  an  drasda  tre  chreideamh 
agus  chi  sinn  esan  a  thug  buaidh,  air  a  chriinadh. 

(6)  Bha  cleachdadh  eile  aig  daoine  's  an  la 
bh'  ann.  Bhitheadh  iad  ag  cumail  moid  airson 
comhstri  is  fearas-chuideachd  is  co-f  harpuisean. 
Aig  amannan  araidh  bha  am  mor  shluagh  a' 
tional  a  chum  greadhnachais  is  gill  is  co-fhar- 
puisean.  Bhiodh  reis  aca  agus  gleac  agus  ioma 
fearachas  de  an  t-seorsa  sin  ;  agus  bha  am  fear 
a  bheireadh  buaidh  anns  na  deuchainnean  a  bha 
an  so  air  a  chrimadh  le  crun  na  buadhach.  B' 
esan  sar  ghaisgeach  na  rioghachd  'san  am.  Bha 
bhi  ruith  reis  air  a'  mheas  mar  an  deuchainn  bu 
mho  agus  a'  cho-fharpuis  bu  mheasaile  dhiubh 
uile  ;  agus  an  deidh  do  neach  an  reis  a  ruith 
gu  ceart  is  gu  cothromach  agus  a'  bhuaidh  a 
chosnadh  bha  e  air  a  chrunadh  le  mor  urram — le 
criin  na  buadhach. 

Tha  Aon  ann,  mata,  a  chairdean,  a  ruith  an 
reis  dhuinne  gu  ceart  is  gu  firinneach,  agus  a 
choisinn  a'  bhuaidh — esan  as  gaisgeach  agus 
as  Righ,  an  t-aon  neacK  a  riamh  a  ruith  reis  na 
beatha  so,  gu  ceart  is  gu  fior,  agus  sin  air  ar 
son-ne — an  Tighearna  losa.  Crunamaid  e,  ma 
tha,  an  so  an  diugh  le  crim  nam  buadh.  Nach 
sona  dhuinne  a  bhi  so  aig  a'  chuirm,  agus 
cothrom  againn  a  bhi  ag  cur  a'  chriiin  air  a' 
cheann  ghlormhor  le  bhi  togail  fianuis  air  a 
thaobh,  agus  le  bhi  deanamh  so  mar  chuimh- 
neachan  aii'-san. 

(c)  Bha,  a  ris,  cleachdadh  's  an  latha  ud  mar 
a  tha  'n  ar  latha  fhein,  air  a'  bhi  criinadh  an 
righ  nuair  a  bha  e  tighinn  a  steach  air  an  rio- 
ghachd agus  a  gabhail  seilbh  innte.  Agus  is 
e  la  mor  a  bha  ann  an  la  crimaidh  an  righ.  Fhaic 
thu,  air  la  crimaidh  an  righ  againn  fhein  tha 
maithean  is  ard-uaislean  na  rioghachd  air  an 
gairm  as  gach  cearnaidh  de'n  diithaich  gus  am 
faic  iad  an  righ  air  a  chrimadh.  Agus  is  e  la 
mor  agus  la  greadhnachais  da  rireadh,  a  tha 
ann  an  la  crixnaidh  righ  Bhreatainn.  Is  e  an 
t-urram  as  mo  agus  an  inbh  as  airde  a  bhi 
lathair  an  eaglais  mhor  Lunnainn  agus  a  bhi 
faicinn  an  righ  air  a  chriinadh.  Tha  iad  ann,  a 
bheireadh  na  miltean  airson  a  bhi  lathair.  Agus 
nuair  a  tha  Righ  nan  righrean  air  a  chrunadh 
tha  Dia  a'  toirt  aithne  is  cuireadh — buidheachas 
dha  air  a  shon — do  mhaithean  a  rioghachd 
fhein  iad  a  thighinn  agus  an  Righ  fhaicinn  air 
a  chrimadh,  agus  lamh  a  bhi  aca  ann.  So,  a 
bhana-charaid,  la  crimaidh  an  Righ,  la  comana- 
chaidh,  oir  is  ann  le  bhas  air  a'  chrann  a  ghabh 
e  seilbh  air  an  rioghachd  agus  a  f  huair  e  coir  air 
a  phobull  fhein.  Faicibh  an  Righ  air  a  chru- 
nadh 'n  ar  measg  an  diugh.     Is  sona  dhuibh-se 


a  f  huair  an  aithne  agus  a  ghabh  ris  a'  chuireadh 
gu  crtmadh  an  Righ  an  so  an  diugh. 

3.  Seall  a  nis  air  a   Chrun  fhein. 

Is  e  an  crim  an  t-aon  ni  as  urramaiche  tha 
'san  rioghachd  againn,  no  an  rioghachd  'sam 
bithne  eile.  Tha  an  t-6r  as  glaine,  agus  na 
leiigan  as  luachmhoire,  'sa'  chriin.  O  chionn 
aireamh  mhaith  bhliadhnachan  air  ais  fhuair- 
eadh  an  Africa,  an  neamhnaid  bu  mho  agus  bu 
luachmhoire  a  chunnacas  a  riamh  air  thalamh, 
agus  smaoinich  luchd-riaghlaidh  Africa  aig  an 
am  nach  robh  aite  eile  bu  mho  an  airidh  air  a 
leithid  so  de  neamhnaid  na  crun  an  righ  aca — 
righ  Bhreatainn.  Thug  iad  i  mar  sin  mar 
thiodhlac  do  'n  righ,  agus  tha  i  a  nis  an  crim 
Bhreatainn.  Tha  an  crim  maiseach  agus 
luachmhor  da  rireadh,  tha  e  'na  shamhla  air 
urram  is  cuamhachd  is  gloir  na  rioghachd. 

Ann  an  latha  Chrombhail  bha  crim  Alba 
againn  ann  am  fior  chunnart.  Leagh  Crom- 
bhail  sios  crim  Shasuinn  agus  rinn  e  ciiineadh 
dheth  agus  e  gann  de  dh'  or.  Chuala  maithean 
na  h-Alba  so,  agus  dh'  innseadh  dhaibh  gu  robh 
Ian  duil  aige  an  ni  ceudna  a  dheanamh  air  a' 
chrim  againne  ;  agus  e  a  nis  air  a  shlighe  le 
chuid  shaighdeirean  los  parlamaid  na  h-Alba 
thoirt  fo  chis  mar  a  rinn  e  air  parlamaid  Sha- 
suinn. Ach  is  e  rinn  maithean  na  h-Alba,  agus 
criin  na  rioghachd  cho  miiirneach  is  cho  measail 
aca,  thug  iad  air  falbh  gu  falachaidh  a  Dun- 
eideann  e-fhein  agus  slat-shuaicheantais  na 
rioghachd  agus  claidheamh  na  stait — "  Urram 
na  h-Alba,"  mar  a  theireadh  ar  n-athraichean 
riii — agus  chuir  iad  do'n  chaisteal  bu  laidire  'san 
rioghachd  aig  an  am  iad,  do  chaisteal  Dhun- 
Otair.  Nuair  a  rainig  Crombhail  agus  a  chuid 
shaighdeirean  Dun-eideann  cha  robh  lorg  air 
"  Urram  na  h-Alba,"  ach  fhuair  e  sgeul  gu  robh 
iad  an  Caisteal  Dhun-Otair,  agus  cha  b'  fhada 
gus  an  robh  e  le  luchd-airm  ag  cuairteachadh 
is  a  teannachadh  a'  chaisteil  an  diiil  ri  thoirt  a 
mach.  Bha  an  caisteal  daingean  agus  laidir, 
ach  cha  robh  fhios  de  thrachradh,  agus  is  ann 
a  chuir  bean  uachdarain  a'  chaisteil  roimpe  ge 
b'e  de  thachradh  gu  feumaist  "  Urram  na 
h-Alba  "  a  ghleidheadh  sabhailte.  Bha  bean 
ministeir  Chinn-eabh  a  tha  fagus  do'n  chaisteal 
'na  dltith  bhana-charaid  dhith  agus  thug  na 
saighdeirean  cead  do  bhean  a'  mhinisteir  a  dhol 
a  steach  do'n  chaisteal  a  thaghal  air  a  bana- 
charaid.  'S  ann  a  chuir  na  mnathan  treun 
rompa  an  larach  nam  bonn  gu'n  tugadh  bean 
a'  mhinisteir  leatha,  gun  fhios  do  uachdaran  a 
chaisteil,  "  Urram  na  h-Alba  "  falaichte  fo  a 
cuid  aodaich,  agus  an  achlasan  linn  a  thug  i 
mach  gus  a  shniomh  d'a  bana-charaid  bean  a' 
choirneil.  Gus  nach  robh  air  thalamh  na  chui- 
readh lamh  orra,  thiodhlaic  i-fhein  agus  am 
ministear  iad,  an  oidhche  sin,  aig  bonn  na  ciibaid 

'san  eaglais,  agus  bha  iad  sabhailte  an  sin  gus 
na  dh'  fhag  Crombhail  agus  a  chuid  shaigh- 
deirean  Alba.  Chi  thu  an  diugh  an  criin  so 
agus  an  t-slat-shuaicheantas  agus  an  claidh- 
eamh — "  Urram  na  h-Alba  " — ann  an  caisteal 
mor  Dhun-eideann. 

De,  a  chairdean,  nach  dean  daoine  a  dhion  a' 
chriiin  agus  gur  h-e  urram  na  rioghachd  e. 
Rachaibh  a  mach  agus  faicibh  Righ  na  gloire 
leis  a'  chrun  leis  an  do  chriin  an  spiorad  naomh 
e — urram  rioghachd  Dhe  air  a  cheann. 

Is  ioma  oidhirp  a  thug  an  namhaid  air  greim 
fhaighinn  air  a'  chrim  so,  ach  dh'  fholaich  esan 
e  aig  bonn  a'  chroinn  cheusaidh,  far  nach 
ruigeadh  namhaid  no  peacadh  no  ifrinn  air. 
Agus  'sa'  chriin  so  tha  an  t-6r  as  luachmhoire, 
agus  na  neamhnaidean  is  na  leugan  as  priseile 
— na  neamhnaidean  sin  nach  'eil  ri  am  faotainn 
ach  an  cridhe  Dhe  fhein  ;  coibhneas-graidh, 
caomh  throcairean,  iobairt  choimhUonta.  So 
an  crim,  a  chairdean,  as  fhiach  fhaicinn. 
Rachaibh  a  mach  agus  faicibh  an  Righ  leis  a' 
chrim  so.  So  la  criinaidh  an  Righ,  la  coma- 
nachaidh,  la  gairdeachais  is  aoibhneis  spiora- 
dail. 


4.  Rud  eile.  Is  e  cuirm  phbsaidh  a  tha  so  cuid- 
eachd. 

Is  ann  le  a  bhas  air  a  chrann — la  a  chrimaidh 
— a  phos  e  a  phobull  ris  fhein,  a  shaor  e  iad,  agus 
a  fhuair  e  Ian  choir  orra  agus  iadsan  air-san. 
'Se  banais  a  tha  'sa'  chuirm  so  ;  agus  esan  a 
deanamh  gairdeachas  am  bean-na-bainnse  agus 
ise  ann-san.  Bha  e  'na  chleachdadh  'san  latha 
ud  cuideachd  a  bhi  cur  criiin  air  ceann  fear-na- 
bainnse.  Buinidh  an  crim  so  do'n  Aon  ghradh- 
ach  mar  an  ceudna — air  a  cheann-san  tha  ioma 
crim — agus  an  diugh,  la  comanachaidh,  tha 
sinn  ag  crimadh  fear-ar-graidh,  am  fear-nuadh- 
posda,  air  la  a  shubhachais  is  aoibhneis  a 
chridhe. 

Agus  chan  e  bean-na-bainnse— a  shluagh 
fhein — as  lugha  subhachais  an  diugh,  air  la 
comanachaidh.  Theid  sinn  mar  sin  chun 
Bhuird  agus  chi  sinn  an  Righ  air  a  chrimadh  leis 
a'  chriin  leis  an  do  chrunadh  e  air  la  a  phosaidh 
agus  air  la  subhachais  a  chridhe. 

So  fein  an  la  dh'  ordaich  Dia 
'sam  bidh  sinn  suilbhir  ait ; 

Foir  guidheam,  guidheam,  ort  a  Dhe 
nis  soirbhich  leinn  gu  pailt. 


Creideamh  agus  Teagasg  na  h-Eaglais 


AN  uiridh,  air  chomhairle  Cleirean  na  h- 
xjL Eaglais,  dh'  iarr  an  t-Ard  -  Sheanadh  air 
buidheann  de  mhinistearan  agus  de  fhoirbhich 
a  bha  air  an  cur  air  leth  air  son  a'  ghnothuich, 
gearr-chunntas  air  Creideamh  agus  Teagasg 
na  h-Eaglais  a  chur  air  paipear,  a  bhiodh 
freagarrach  a  bhi  air  a  chur  an  lamhan  chreid- 
mheach  oga  agus  dhaoine  eile,  gus  an  seoladh 
agus  an  cuideachadh  a  thaobh  na  beatha 
dhiadhaidh.  Is  e  so,  ma  ta,  an  gearr-chunntas 
air  Creideamh  agus  Teagasg  na  h-Eaglais  a 
tha  nis  air  ullachadh,  gearr-chunntas  a  bha 
cheana  air  beulaibh  nan  Cleirean,  agus  a 
bhios  air  gabhail  ris  leis  an  Ard-Sheanadh, 
ma's  e  toil  an  Ard-Sheanaidh  sin  a  dheanamh. 

An  Roimh-radh. 

Firinn  Dhe,  Soisgeul  a  ghraidh  naoimh,  a 
bha  air  a  dheanamh  aithnichte  ann  an  losa 
Criosd, — sin  Creideamh  na  h-Eaglais.  Tha 
faidhean  agus  abstoil  a'  toirt  fianuis  do'n 
Fhirinn  so  anns  na  Sgriobturan  ;  tha  i  air  a 
cur  an  ceill  an  Creudan  na  h-Eaglais  Choit- 
chinn  ;  agus  bho  linn  gu  linn  bha  i  air  a  gleidh- 
eadh  anns  an  Eaglais  agus  air  a  dearbhadh 
ann  am  fiosrachadh  chreidmheach.  Do  bhrigh 
gu  bheil  an  Fhirinn  so  air  a  toix't  dhuinn  le 
Dia  mar  fhoillseachadh  air  a  nadur  agus  air 
a  riiintean,  tha  a  dearbhadh  agus  a  h-iighdarras 
innte  fein,  is  tha  i  air  a  deanamh  aithnichte 
do  chreideamh,  agus  do  chreideamh  a  mhain, 
tre  fhianuis  an  Spioraid  Naoimh. 


Tha  an  Eaglais  ag  aideachadh  a'  Bhiobuill 
mar  leabhar  anns  a  bheil  Facal  Dhe,  each- 
draidh  agus  fianuis  an  fhoillseachaidh  a  rinn  E 
air  fein  aig  iomadh  am  agus  an  iomadh  doigh. 
Cha  chuir  an  Eaglais  ciil  ri  rud  air  bith  a 
chuidicheas  leatha  am  Biobull  a  thuigsinn 
na's  fhearr,  co  dhiu  a  thig  e  bho  sgoilearan- 
chanainean,  no  bho  luchd-ealdhain,  no  bho 
luchd-eachdraidh.  Chan  'eil  ughdarras  a' 
Bhiobuill  am  freasdal  ri  e  bhi  saor  bho  nithean 
ris  an  abradh  luchd-ealdhain  no  luchd-each- 
draidh mearachdan,  ach  I'i  cumhachd  na 
firinn  a  tha  e  a'  deanamh  cinnteach  do  dhaoine 
leis  an  Spiorad  Naomh. 

Tha  an  Eaglais  ag  aideachadh  gu  bheil  e 
ceart  agus  iomchuidh  gu'm  biodh  luchd- 
ealdhain  a'  rannsachadh  oibrichean  a'  chruth- 
achaidh  agus  eachdraidh  an  t-saoghail,  agus 
gur  coir  dhi  gabhail  ri  eolas  iir.  Ach  chan 
atharraich  an  rannsachadh  no  an  t-eolas  sin 
Creideamh  na  h-Eaglais,  oir  is  e  an  Creideamh 
sin  firinn  Dhe  air  a  foillseachadh  ann  an  losa 
Criosd.  Buinidh  e  do'n  Eaglais  mar  a  coir 
dhligheach  suim  is  brigh  a  Creidimh  a  chur 
sios  fo  chinn-theagaisg,  no  ann  an  Creud,  no 
ann  an  Aidmheil,  ma  chi  i  sin  feumail,  ach 
tha  e  mar  fhiachaibh  oirre  daonnan  seasamh 
air  na  Sgriobturan  gu  dileas  agus  air  fianuis 
na  h-Eaglais  Choitchinn.  Chan  fhaodar 
Aidmheil  na  h-Eaglais  a  ghabhail  mar  fhirinn 
Dhe,  no  co-ionann  rithe,  oir  tha  firinn  Dhe  os 
cionn    smuaintean    dhaoine    agus    na's    motha 

na  gu'n  gabh  i  bhi  air  i  cur  sios  'na  h-iomlanachd 
am  briathran  daonda,  agus  is  ann  anns  an 
fhirinn  sin  fein  a  tha  iighdarras  na  Diadhachd 
is  chan  ann  anns  na  briathran  anns  a  bheil  i 
air  a  h-aideachadh. 

/.     Dia 

Tha  aon  Dia  ann,  sion-uidh  agus  uile- 
chumhachdach,  a  chruthaich  agus  a  tha  cumail 
suas  nan  uile  nithean  ;  Athair  nan  uile  dhaoine, 
an  t-aon  Fhear-riaghlaidh  agus  Breitheamh 
an  t-saoghail  ;  uile  naomh,  ceart,  glic,  gradh- 
ach,  aig  am  bi  a'  bhuaidh  mu  dheireadh 
thairis  air  gach  uile  olc,  a  reir  a  riiin  ghlormhor. 

//.     An  Tighearn  losa  Criosd 

Ghradhaich  Dia  an  saoghal  cho  mor  's  gu'n 
d'  thug  E  'aona  Mhac  gu  bhi  'n  a  Shlanuighear 
a'  chinne-daonna,  Neach  a  b'e  fior  Mhac  Dhe 
ach  a  bha  air  a  dheanamh  'n  a  dhuine  ann  an 
losa  Criosd  air  ar  son-ne  agus  gu  bhi  'g  ar 
saoradh.  An  iimhlachd  iomlan  do  thoil  Dhe 
agus  an  gradh  do  dhaoine  chaith  E  a  bheatha 
air  thalamh  is  bhasaich  e  air  son  ar  peacaidh- 
ean  -  ne  ;  le  cumhachd  Dhe  bha  E  air  a 
thogail  o  na  marbhaibh,  is  tha  E  nis  air  ard- 
achadh  gu  bhi  'n  a  Thighearn  os  cionn  nan  uile. 
Tha  e  beo  gu  siorruidh  a'  deanamh  eadar- 
ghuidhe  air  ar  son-ne,  agus  aig  deireadh  an 
t-saoghail  thig  E  gu  bhi  'n  a  Bhreitheamh  air 
na  beothaibh  agus  air  na  marbhaibh. 

Dh'  fhoillsich  an  Tighearn  losa  Criosd  an 
t-Athair  gu  h-iomlan,  agus  is  E  an  t-aon 
Eadar-mheadhonair  eadar  Dia  agus  an  duine. 
Ann-san,  an  Mac  a  bha  air  a  dheanamh  'n  a 
fheoil,  a  dh'  fhuiling  air  son  peacaidhean 
dhaoine  agus  a  ghiulain  an  doilghiosan,  tha 
Dia  a'  labhairt  ri  clann  nan  daoine,  'g  an 
gairm  gu  aithreachas  agus  creideamh,  agus 
a'  tairgsinn  dhaibh  maitheanas  agus  beatha 
shiorruidh. 

Le  creideamh  tha  Eaglais  nan  uile  linntean 
'g  a  aideachadh  mar  Thigheani,  agus  a' 
deanamh  aoraidh  dha  maille  ris  an  Athair. 

///.     An  Spiorad  Naomh 

Is  e  an  Spiorad  Naomh  Tighearn  agus  Fear- 
tabhairt  Beatha  :  leis  an  Spiorad  Naomh 
tha  Dia  a'  sireadh  gun  sgur  daoine  a  chosnadh 
dha  Fein  tre  losa  Criosd,  chum  's  gu'n  aidich 
iad  am  peacadh,  gu'n  gabh  iad  ri  mhaitheanas 
grasmhor,  agus  gu'm  bi  iad  air  an  deanamh 
'n  an  cloinn  do  Dhia  agus  'n  an  oighreachan 
air  a'  bheatha  mhaireannaich.  Tha  Dia  a' 
toirt  a  Spioraid  do  na  h-uile  a  thig  'g  a 
ionnsaigh  tre  losa  Criosd,  chum  agus  gu  bheil 
co-chomunn  aca  ris  'n  a  Fhacal,  an  Urnuigh, 
agus  anns  na  Sacramaidean,  ann  an  co-chomunn 
na  h-Eaglais.  Leis  an  Spiorad  cheudna  tha 
gras  air  a  thoirt  dhaibh  leis  am  faigh  iad 
buaidh   air  peacadh,   leis   am  fas  iad  ann   an 


coslas  Chriosd,  agus  leis  an  saothraich  iad  air 
son  teachd  a  rioghachd  anns  an  t-saoghal. 

IF.     An  Trianaid  Naomh 

Do  bhrigh  gu  bheil  eolas  aig  an  Eaglais  air 
Dia  tre  losa  Criosd  a  Mhac,  agus  tre  oibreach- 
adh  a  Spioraid  ann  am  beatha  chreidmheach, 
tha  i  ag  aideachadh  agus  a'  deanamh  aoraidh 
do  aon  Dia — an  t-Athair,  am  Mac,  agus  an 
Spiorad  Naomh. 

V.      Taisheanadh  agus  na  Sgriohturan  Naomha 

Tha  Dia  air  a  dheanamh  aithnichte  do 
dhaoine  anns  an  Fhoillseachadh  a  rinn  e  air 
Fein,  air  do'n  Fhoillseachadh  sin  a  bhi  airgabhail 
ris  le  creideamh.  Dh'  fhoillsich  Dia  e  fein 
an  obair  a'  chruthachaidh,  an  coguis  mhic  an 
duine,  agus  ann  an  eachdraidh  a'  chinne- 
daonna,  air  chor  agus  nach  d'  fhag  E  E-fein 
gun  fhianuis  ann  an  rioghachd  air  bith  riamh. 
Tha  Sgriobturan  an  t-Seann  Tiomnaidh  agus 
an  Tiomnaidh  Nuaidh,  a  tha  air  an  deachdadh, 
a'  cur  an  ceill  Facal  Dhe  agus  ag  innseadh 
mu  oibreachadh  an  riiin  ghrasmhor  a  bha  aige 
gus  an  saoghal  a  shaoradh,  rim  a  bha  air  a 
choimhlionadh  ann  an  losa  Criosd.  Tha  na 
Sgriobturan  air  an  toirt  dhuinn  chum  agus 
gu'n  tuigeamaid  riiintean  agus  slighean  Dhe, 
chum  gu'm  bitheamaid  beo  ann  an  reite  ris 
agus  ann  an  iimhlachd  a  thoile.  Tha  iad  a' 
toirt  fianuis  gu'n  d'  fhoillsich  an  Dia  siorruidh 
agus  naomh  E  fein  gu  h-iomlan  ann  an  Criosd, 
anns  a  bheil  daoine  air  an  toirt  aghaidh  ri 
aghaidh  ris  an  Athair.  Tha  an  Spiorad 
Naomh  a'  toirt  fianuis  ann  an  cridheachan 
chreidmheach  gur  firinn  na  Sgriobturan,  agus 
leis  na  Sgriobturan  tha  an  Spiorad  ceudna  a' 
labhairt  ris  an  Eaglais,  a  tha  ag  aideachadh 
gu  bheil  iad  a'  foillseachadh  inntinn  agus 
toil  Dhe  do  gach  gineal,  agus  a'  gabhail  riu 
mar  ard-riaghailt  a  creidimh  agus  a  beatha. 

VI.     An  Cruthachadh  agus  Freasdal  Dhe 

Tha  Dia  a'  cruthachadh  nan  uile  nithean  le 
facal  a  chumhachd.  Tha  e  os  cionn  'oibrichean 
uile  agus  annta  uile  ;  le  a  chumhachd  mar 
Chruithear  tha  e  'g  an  cumail  am  bith,  agus 
a'  stiiiradh  an  ciirsa. 

'Na  ghliocas  do-rannsaichte  tha  Dia  a' 
riaghladh  nan  uile  nithean  agus  ag  oibreachadh 
air  a  leithid  de  dhoigh  's  gu  bheil  gach  ni  a 
thachras  a'  cuideachadh  le  a  riiintean  glic 
agus  maith  ;  tha  gach  neach  air  thalamh  air 
an  gleidheadh  'n  a  lamhan  coibhneil,  naomh, 
agus  cha  diobair  e  gu  brath  obair  a  lamhan  fein. 

FII.     An  duine  agus  Peacadh 

Chruthaich  Dia  an  duine  'n  a  iomhaigh  fein, 
chum  iimhlachd  a  thoirt  d'a  thoil  agus  co- 
chomunn  a  bhi  aige  ris,  is  thug  e  dha  saorsa 

agus  roghainn  ;  ach  leis  a'  pheacadh  tha  an 
duine  air  a  dhealachadh  o  Dhia. 

Is  e  eas-iimhlachd  do  lagh  Dhe  a  tha  anns  a' 
pheacadh,  lagh  a  ghraidh,  no  dearmad  air  an  lagh 
sin  a  choimhead,  is  tha  e  a'  toirt  a'  pheacaich 
fo  dhiteadli  Dhe.  Is  rud  diomhair  e  gu  bheil 
peacadh  ann  an  cruthachadh  Dhe,  oir  tha 
am  peacadh  an  aghaidh  a  thoile. 

Leis  gu  bheil  e  peacach  agus  gu'n  do  rogh- 
naich  e  olc  tha  an  duine  neo-chomasach  air 
an  riin  a  bha  aig  Dia  's  an  t-sealladh  an  uair 
a  chruthaich  E  e  a  choimhlionadh,  mur  faigh 
e  maitheanas  o  Dhia  agus  a  chomhnadh 
eifeachdach  ann  an  Criosd. 

Tha  fior  nadur  an  duine  agus  a  chrannchur 
siorruidh  air  an  toirt  am  follais  ann  an  losa 
Criosd  ar  Tighearna. 

VIII.     Saorsa  ann  an  Criosd 

Is  gradh  Dia  ;  tha  Dia  a'  sireadh  na  h-uile 
dhaoine  a  chosnadh  dha  Fein,  chum  's  gu'm 
bi  reite  agus  co-chomunn  gun  bhriseadh 
eadar  iad  agus  E  Fein.  Ach  leis  a'  pheacadh 
thionndaidh  daoine  air  falbh  bho  Dhia  agus 
chan  'eil  iarraidh  bheo  aca  air  co-chomunn  a 
bhi  aca  ris,  ach  ann  an  losa  Criosd  ghabh 
Dia  air  Fein  daoine  a  shaoradh  le  am  peacadh 
a  mhaitheadh  dhaibh  gu  saor  agus  reite  a 
dheanamh  dhaibh  ris  Fein. 

Dh'  oibrich  Mac  siorruidh  Dhe  an  t-saorsa 
so  le  nadur  an  duine  a  ghabhail  air  Fein, 
air  a  bhuaireadh  's  na  h-uile  nithibh  air  an 
doigh  cheudna  ruinne  ach  as  eugmhais  pea- 
caidh,  agus  'g  a  thairgsinn  fein  gu  toileach  air 
son  peacaidh  air  a'  Chrann-cheusaidh.  Le 
sin  a  dheanamh  nochd  e  grainealachd  eagallach 
a'  pheacaidh,  thug  e  fianuis  gu  robh  am  peacadh 
air  a  dhiteadh,  agus  dhearbh  e  a  ghradh 
neo-chriochnach  ann  a  bhi  cur  peacaidh  air 
ciil  le  e  fein  iobradh.  Le  a  bhas  agus  le 
'aiseirigh  tairngidh  e  na  h-uile  dhaoine  'g  a 
ionnsaigh. 

Tha  losa  Criosd,  ar  n-urrainn  bheo  air 
maitheanas  Dhe,  a'  briseadh  cumhachd  a' 
pheacaidh  ann-san  a  tha  creidsinn  ;  le  a 
ghras  tha  iad  air  an  tarruing  na's  mo  agus 
na's  mo  ffu  gaol  a  bhi  aca  air  na  nithean  a 
tha  Esan  a'  gradhachadh,  agus  gu  bhi  ag 
iarraidh  a  thoil  a  dheanamh. 

IX.     An  eaglais  agus  a'  Mhinistrealachd 

Is  e  toil  Dhe  (air  fhoillseachadh  anns  na 
Sgriobturan)  gu'n  tigeadh  daoine  tre  losa 
Criosd  gu  bhi  ann  an  co-chomunn  ris  Fein, 
agus  ann'  an  co-chomunn  r'a  cheile  trid-san. 
Tha  an  co-chomunn  so  ri  fhaotainn  anns  an 
Eaglais  Choitchinn,  a  tha  gabhail  a  steach 
nan  uile  dhaoine,  agus  an  clann  maille  riu, 
a  tha  ag  aideachadh  Chriosd  agus  ag  aideach- 
adh  iimhlachd  a  thoirt  dha. 

Is   e   an   Tighearn   losa   Criosd,    agus   Esan 


a  mhain,  Ceann  na  h-Eaglais  ;  is  e  an  Eaglais 
a  Chorp,  agus  d'a  thoil-san  a  mhain  tha  i  fo 
smachd. 

Tha  iomadh  meur  de'n  eaglais  anns  an 
t-saoghal,  dealaichte  bho  cheile  le  iomadh 
aobhar  agus  cleachdadh,  ach  chan  urrainn 
daoine  criochan  na  h -eaglais  fhior  a  shuidh- 
eachadh  no  chomharrachadh ;  buinidh  sin  do'n 
Tighearn  a  mhain. 

Is  e  a'  ghairm  a  thug  Dia  do'n  Eaglais 
fianuis  a  thogail  gu  h-aoibhneach  air  taobh 
a  Tighearn,  aoradh  a  dheanamh  do  Dhia  'n  a 
ainm,  a  buill  a  steidheachadh  ann  an  creideamh 
agus  ann  am  fireantachd,  an  soisgeul  a  shear- 
monachadh  gu  iomallaibh  na  talmhainn,  seir- 
bhis  a  dheanamh  d'a  rioghachd  ann  an  gradh, 
agus  faire  a  dheanamh  le  h-iirnuigh  air  son 
a  theachd. 

Dh'  earb  an  Tighearn  ris  an  Eaglais  agus 
chuir  e  air  a  ciiram  na  tiodhlacan  a  tha  'n  a 
Fhacal  agus  na  Sacramaidean.  Anns  an 
Eaglais  tha  searmonachadh  an  Fhacail  agus 
frithealadh  nan  Sacramaidean  air  earbsadh 
riii-san  a  tha  air  an  gairm  gu  dligheach  agus 
air  an  coisrigeadh  gu  dreuchd  na  ministreal- 
achd. 

X.     Na  Sacramaidean 

Is  e  Sacramaidean  an  Tiomnaidh  Nuaidh  a 
bha  air  an  cur  air  chois  le  Criosd,  Baisteadh 
agus  Suipear  an  Tig-hearn.  Bha  na  Sacra- 
maidean sin  air  an  toirt  do'n  Eaglais  mar 
urrainn  agus  mar  chomharran  air  gradh- 
saoraidh  Dhe,  mar  mheadhon  leis  a  bheil  E  a' 
comh-phairteachadh  a  ghrais  ri  shluagh,  agus 
mar  orduighean  leis  a  bheil  an  Eaglais  ag 
aideachadh  a  Tighearn  agus  air  a  comharr- 
achadh  bho'n  t-saoghal.  Is  ann  tre  chreid- 
eamh  a  gheibhear  na  tiodhlacan  spioradail 
a  tha  anns  na  sacramaidean,  is  leis  na  sacra- 
maidean tha  creideamh  air  a  neartachadh  agus 
air  a  dhaingneachadh. 

p^'  Ann  am  Baisteadh  le  uisge,  an  ainm  an 
Athar  agus  a  Mhic  agus  an  Spioraid  Naoimh, 
tha  toil  ghrasmhor  Dhe,  glanadh  a  dheanamh 
o'n  pheacadh  agus  beatha  nuadh  a  chomh- 
phairteachadh,  air  a  shamhlachadh,  agus  air  a 
dhaingneachadh,  agus  air  a  chur  ris  na  creid- 
mhich  agus  r'  an  cloinn,  a  reir  a  gheallaidh. 
Is  e  Baisteadh  am  Meadhon  follaiseach  leis 
a  bheil  daoine  air  an  gabhail  a  steach  do'n 
Eaglais. 

Ann  an  Suipear  an  Tighearn  no  anns  a' 
Chomanachadh,  tha  aran  agus  fion  air  an 
tabhairt  agus  air  an  gabhail  mar  chuimh- 
neachan  taingeil  air  Criosd  agus  air  'iobairt 
air  a'  Chrann-cheusaidh,  ann  an  creideamh 
gu  bheil  e  a  lathair  'n  a  fhior  dhiadhachd,  agus 
ann  an  dochas  a  theachd  an  gloir.  Tha  an 
iobairt  a  thairg  Criosd  dheth  fein,  agus  'uile 
thiodhlacan  air  an  samhlachadh,  agus  air  an 

seulachadh,  agus  air  an  cur  ri  creidmhich  mar  chogadh  naomh  air  nach  fhaicear  crioch 
air  a  leithid  de  dhoigh  's  gu  bheil  co-chomunn  no  buaidh  gus  an  riugear  an  saoghal  a  tha  ri 
aca  ri  Criosd  agus  ri  uile  naoimh  Dhe.  teachd. 


XI.     Aithreachas  agus  Creideamk 

Tha  na  h-uile  a  chluinneas  an  soisgeul  air 
an  gairm  gu  aithreachas  a  dheanamh  agus  gu 
creideamh.  An  uair  a  tha  aithreachas  agus 
creideamh  air  an  diisgadh  an  cridheachan 
chreidmheach  le  Facal  Dhe  agus  leis  an 
Spiorad  Naomh  tha  iad  ag  aontachadh  ri 
breith  agus  ri  diteadh  Dhe  mar  pheacaich, 
agus  a'  gabhail  ri  tiodhlac  na  saorsa  a  tha  air 
a  tairgsinn  ann  an  Criosd.  Ann  an  aith- 
reachas tha  iad  a'  tionndadh  o'n  pheacadh 
gu  Dia  le  naire  agus  le  bron  diadhaidh,  agus 
le  Ian  run  iimhlachd  a  thoirt  d'a  thoil  ;  le 
creideamh  tha  mothachadh  ceart  aca  air  trocair 
Dhe  ann  an  Criosd,  agus  tha  iad  ag  earbsadh  as. 
Chan  ann  air  bhonn  an  oibrichean  maithe 
fein  no  an  naomhachd  fein  ach  le  creideamh 
aithreachail  a  mhain  a  tha  iad  air  gabhail 
rill  mar  mhic  Dhe,  a'  faotainn  sith  ri  Dia, 
agus  air  an  deanamh  'n  an  oighreachan  air 
a'  bheatha  mhaireannaich. 

X.II.     Beatha  a   Chriosduidh 

Tha  na  h-uile  a  chluinneas  an  soisgeul  air 
an  gairm,  agus  le  comhnadh  Dhe  air  an  dean- 
amh comasach  air  tighinn  beo  'n  a  cho- 
chomunn  mar  a  chlann,  air  umhlachd  a  thoirt 
do  lagh  Chriosd,  air  fas  ann  an  eolas  air  gradh 
Dhe,  agus  air  earbsa  a  bhi  aca  'na  chtiram 
athaireil  anns  gach  deuchainn  agus  deacair- 
eachd,  agus  mar  sin  a'  nochdadh  'n  am  beatha 
gu  bheil  iad  taingeil  air  son  a  thiodhlacan  uile. 

Tha  iad  air  an  gairm  mar  an  ceudna  gu  bhi 
fantuinn  ann  an  co-chomunn  na  h-Eaglais, 
sith  agus  aonachd  na  h-Eaglais  iarraidh,  a 
bhi  fritheilteach  air  meadhonan  nan  gras, 
tirnuigh  agus  searmonachadh  an  Fhacail  agus 
na  Sacramaidean,  fireantachd  Dhe  a  shireadh, 
araon  'n  am  beatha  fein  agus  am  beatha  na 
rioghachd,  a'  deanamh  seirbhis  d'  am  braithrean 
ann  an  gradh  air  sgath  Chriosd,  agus  a'  feuch- 
ainn  gun  sgur  ri  toil  Dhe  a  thaobh  sith  is 
maith  dhaoine  a  bhi  air  a  deanamh  air  feadh 
an  t-saoghail  uile. 

Tha  beatha  a'  Chriosduidh  mar  Thurus  agus 


XIII.     Dbckas  a   Chriosduidh 

Ann  an  Soisgeul  Chriosd  a  bha  air  a  cheusadh 
agus  a  dh'  eirich  a  ris  tha  gealladh  againn 
gu'n  do  shuidliich  Dia  la,  a  tha  aithnichte  dha 
fein  a  mhain,  anns  am  bi  an  Tighearn  losa 
Criosd  air  fhoillseachadh  ann  an  cumhachd 
agus  le  gloir  anabharr,  agus  anns  an  teid 
sgiamh  an  t-saoghail  so  seachad.  Tre  chreid- 
eamh  anns  an  t-soisgeul  tha  creidmhich  a' 
tighinn  beo  anns  an  diiil  agus  anns  an  dochas 
ghlormhor  so. 

An  deidh  am  bais  tha  anamanna  nan  uile 
dhaoine  air  chiiram  an  De  Uile-chumhachdaich, 
a  tha  ceart  agus  trocaireach,  agus  bheir  Esan 
a  mhain  d'an  aithne  an  cridhe  breith  choth- 
romach  orra  le  losa  Criosd,  Mac  an  duine. 
Cha  teid  aingidheachd  as  gun  pheanas,  agus 
bithidh  iadsan  a  chuir  ciil  ri  trocair  Dhe  air 
an  diteadh.  Bithidh  iadsan  a  ghabh  ri  throcair 
beo  gu  siorruidh  ann  an  co-chomunn  beann- 
aichte  ri  Dia  agus  ri  each  a  cheile  ;  chi  iad 
Dia  aghaidh  ri  aghaidh,  agus  bithidh  iad  'n 
am  fianuisean  air  saothair  na  h-Eaglais  air 
thalamh  agus  'n  an  luchd-compairt  'na  h- 
iirnuighean. 

Aig  deireadh  an  t-saoghail,  bithidh  uile 
chruthachadh  Dhe  air  a  shaoradh  o  gach  olc 
agus  bron,  bithidh  peacadh  agus  bas  air  an 
sgrios,  agus  bithidh  na  h-uile  nithean  air  an 
deanamh  nuadh.  Bithidh  riin  siorruidh  Dhe 
air  a  choimhlionadh,  bithidh  a  thoil  air  a 
deanamh,  bithidh  a  rioghachd  air  teachd,  agus 
bithidh  E  Fein  'n  a  uile  anns  na  h-uile. 


Na  nithean  sin,  cho  mhaith  ris  na  h-uile 
nithean  eile  anns  a'  Chreideamh  Chriosduidh, 
tha  an  Eaglais  ag  aideachadh  agus  a'  teagasg 
ann  an  iimhlachd  dhiadhaidh  do  theagasg 
agus  do  sheoladh  an  Spioraid  Naoimh  ;  agus 
tha  i  a'  sior  iarraidh  a  sholuis  agus  a  ghrais, 
chum  mearachdan  a  chur  air  chiil  agus  an 
tuilleadh  eolais  fhaotainn  air  inntinn  agus  toil 
Dhe.  Dha-san  gu  robh  gloir  gu  saoghal  nan 
saoffhal. 


Aig  an  Uinneig 


An  t-OUamh  Seumas  Camshron  Lees 

ANN  an  leabhar  a  bha  air  a  sgriobhadh  bho 
.  chionn  bhliadhnachan  tha  e  ag  radh  leis  an 
fhear  a  sgriobh  e  nach  b'  aithne  dha  riamh 
ministear  eile  a  bha  cho  gaolach  air  a  bhi 
bruidhinn  mu  shearmoin,  agus  mu  shearmon- 


achadh,  agus  mu  chinn  -  theagaisg  ris  an 
Ollamh  Seumas  Camshron  Lees,  a  bha  an 
Ard  -  eaglais  an  Naoimh  Giles,  an  Dim- 
eideann.  Ged  nach  robh  e  air  a  chunntas  'n 
a  shearmonaiche  mor  mar  bha  an  t-Ollamh 
Iain  Caird,  no  an  t-Ollamh  Seumas  Mac  Grio- 

gair,  no  an  t-Ollamh  Alasdair  Mac  Ghille 
Bhain,  bha  an  t-Ollamh  Lees  'n  a  shearmon- 
aiche  maith  ;  simplidh,  ordail,  soisgeulach. 
Bha  gaol  mor  aige  air  a'  BhiobuU  ;  cha  b'  ann 
uair  air  bith  as  a'  phaipear-naigheachd,  no  a 
leabhraichean  nam  feallsanach  a  thogadh  e  a 
sheanchas  agus  a  theagasg  ach  a  Facal  an 
Tighearn.  Bha  aon  chomharradh  maith  air  a 
shearmonachadh  daonnan,  nach  fhasadh  daoine 
sgith  dheth  ;  bha  e  fm-asd  a  thuigsinn.  Tha 
gu  leoir  de  shearmonaichean  nach  'eil  furasd 
an  tuigsinn,  ach  faodar  a  radh  mu'n  t-seorsa 
sin,  mar  thubhairt  Pol,  "  mur  tuig  mi  brigh  a 
ghutha,  bithidh  an  ti  a  labhras  borb  dhomhsa." 

Cumhachd  a'  Bhiobuill 

Aon  ni  a  bu  choir  do  shearmonaichean  a 
chuimhneachadh  daonnan,  gu  bheil  eifeachd  is 
cumhachd  ann  am  Facal  an  Tighearna  nach  'eil 
'n  am  briathran  fein.  Bha  na  ceudan  air  an 
iompachadh  fo  shearmonachadh  an  duine 
dhiadhaidh,  R.  M.  M'Cheyne,  ach  thuirt  e  fein 
nach  robh  aon  duine  dhiubh  sin  air  an  diisgadh 
le  a  bhriathran-san  ach  le  facal  air  chor-eigin  as 
an  Sgriobtur  a  dh'  uisnich  e  anns  a'  chiibaid 
agus  a  ghreimich  air  an  inntinn.  Tha  Facal 
an  Tighearna  beo  agus  cumhachdach,  agus  na's 
geire  na  claidheamh  da  fhaobhair  air  bith,  a' 
ruigheachd  eadhon  chum  eadar-sgaraidh  an 
anama  agus  an  spioraid,  agus  nan  alt  agus  nan 
smear,  agus  a'  toirt  breith  air  smuaintibh  agus 
riiintibh  a'  chridhe.  Is  maith  an  comharradh 
e  air  searmonaiche  gu  bheil  e  mion-eolach  anns 
na  Sgriobturan,  agus  gu'n  teid  aige  air  solus  a 
thilgeil  air  aon  rann  de'n  Fhirinn  le  rann  eile. 
Cha  do  thaitinn  searmon  riamh  rium  nach  robh 
Ian  de'n  sgriobtur  ;  ni  an  sgriobtur  greim  air  t' 
inntinn  an  uair  nach  greimich  dad  eile  de  na  tha 
am  ministear  ag  radh  oirre.  Do  mhoran  de 
dhaoine  an  diugh  tha  facal  an  Tighearn  mar 
sgeul  gun  bhlas,  agus  bu  mhor  am  moladh  e  air 
ministear  air  bith  na'n  duisgeadh  a  shearmon- 
achadh gaol  air  a'  Bhiobull  ann  an  cridheachan 
dhaoine  ;  na'n  deanadh  e  cho  toigheach  iad  air 
's  a  tha  iad  air  a'  phaipear-naigheachd.  Sear- 
moin  shoisgeulach  is  searmoin  sgriobturail,  sin 
an  searmonachadh  a  bheathaicheas  eaglais  Dhe. 

Bana-mhaighstir  eudmhor 

Uair-eigin  a  bha  an  t-Ollamh  Alasdair  Mac 
Ghille  Bhain  a'  labhairt  ri  sgoilearan  is  minis- 
tearan  oga  thubhairt  e  riu,  "  Is  bana-mhaighstir 
eudmhor  a'  chiibaid  ;  feumaidh  duine  a  ghaol  a 
thoirt  dhi  slan." 

Cha  robh  ministear  eile  an  Albainn  'n  a  linn 
a  thug  gaol  cho  slan  do'n  chiibaid  's  a  thug  e 
fein ;  no  ministear  eile  a  choisrig  uile  bhuadhan 
a  chuirp,  agus  a  chinn,  agus  a  chridhe,  do 
shearmonachadh,  mar  a  rinn  e.  Ach  bha  a 
bhuil  ;    b'  fhiach  a  shearmoin  eisdeachd  riu  ; 


bha  iad  mar  Fhacal  an  Tighearn,  "  beo  agus 
cumhachdach,  agus  na's  geire  na  claidheamh 
da-fhaobhair  air  bith,  a  ruigheachd  eadhon 
chum  eadar-sgaraidh  an  anama  agus  an  spioraid, 
agus  nan  alt  agus  nan  smear,  agus  a'  toirt  breith 
air  smuaintibh  agus  riiintibh  a  chridhe." 

An  uair  a  ghabhadh  an  t-Ollamh  Mac  Ghille 
Bhain  coinneal  na  Firinn  agus  a  rachadh  e  a 
steach  d'a  chridhe  fein  agus  do  chridheachan 
a  luchd-eisdeachd  a  rannsachadh  a  mach  nan 
aoidhean  ain-diadhaidh  a  bhios  'g  am  foluch 
fein  anns  a'  chridhe,  b'  ion  dhuit  eagal  a  ghabh- 
ail  agus  ball-chrith.  Bha  e  a'  faireachduinn 
gu'n  do  ghairm  Dia  e  gus  deai'bhachd  a  thoirt 
d'a  ghineal  fein  mu  pheacadh,  agus  mu  fhirean- 
tachd  agus  mu  bhreitheanas.  Sin  na  nithean 
air  am  biodh  e  a'  labhairt  gun  sgur  ;  naomh- 
achd  Dhe  ;  diomhaireachd  is  aingidheachd 
cridhe  mhic  an  duine  ;  am  feum  a  tha  aig 
creidmhich  air  a  bhi  buanachadh  ann  an 
iirnuigh  ;  am  feuin  a  tha  aca  air  toil  na  feola 
a  smachdachadh. 

Fuaim  an  t-soisgeil 

Ach  ged  bheireadh  e  air  cridheachan  dhaoine 
tuiteam  'n  an  com,  an  uair  a  bhiodh  e  a'  rann- 
sachadh agus  a'  sgrudadh  an  coguisean  a 
thaobh  pheacaidhean  diomhair,  bha  e  'n  a 
shearmonaiche  soisgeulach,  daonnan  ag  arda- 
chadh  saor-ghras  an  Tighearna  do  pheacaich. 
B'e  aon  de  na  cinn-theagaisg  a  bu  bhitheanta 
air  am  biodh  e'  a'  labhairt.  "  Beannaich  an 
Tighearna,  O  m'  anam,  agus  moladh  gach  ni 
a  tha  an  taobh-a-stigh  dhiom  ainm  naomh- 
san,"  agus  c6  riamh  a  chual  e  air  feasgar 
comanachaidh  a'  labhairt  air  a  mhaitheanas, 
agus  air  an  t-slanuchadh,  agus  air  an  t-saorsa, 
agus  air  a  bheathachadh  a  tha  Dia  a'  toirt  d'a 
shluagh,  a  b'  urrainn  a  dhichuimhneachadh  ! 
Is  e  aon  de  na  nithean  air  son  am  bi  mise  a' 
beannachadh  ainm  an  Tighearna  mi  fhein,  gu'n 
cuala  mi  an  duine  so  ann  an  laithean  m'  oige. 

An  onfhadh  lordain 

An  diugh  cha  chluinnear  ach  uair  gle 
annamh  ministear  ag  earalachadh  air  daoine 
ullachadh  air  son  a'  bhais,  ach  cha  do  leig 
an  t-Ollamh  Mac  Ghille  Bhain  le  choimhthional 
am  bas  a  dhichuimhneachadh.  Bhiodh  e  ag 
innseadh  dhaibh  mu  na  leabhraichean  a  bhiodh 
aige  ri  ceann  a  leapa  a  dh'  fheitheamh  air 
an  uair  sin — na  Sailm,  agus  Iain  Bunyan, 
agus  Plato,  agus  Bellarmine,  agus  Fois  nan 
naomh,  agus  na  laoidhean  so,  Chreag  a  sgoilt- 
eadh  air  mo  sgath,  losa  thug  do  m'  anam 
gradh,  Tha  sruth  mo  re  a'  iraghadh.  Bhiodh 
na  briathran  gu  trie  air  a  bhilean,  Ciod  a  ni 
thu  ann  an  onfhadh  lordain  ?  Agus  b'e  sin 
an  ceann-teagaisg  mu  dheireadh  air  an  do 
shearmonaich  e. 

Na  Laithean  Naomha 


Di-haoine  na  Ceusa 

FEUCH  !    losa  ceusda  air  a'  chrann  ! 
'S  a  cheann  a'  lubadh  nuas, 
Fhuil  chraobhach  o  gach  creuchd  a'  ruith 
Is  cruitheachd  bais  'n  a  ghruaidh. 

"  Tha  'n  obair  criochnaicht,"  labhair  e, 

'S  e  tiomn'  a  spioraid  suas  ; 
Liib  e  a  cheann  's  cha  d'  fhuiling  e 

Gne  tuille  pein  no  truaigh'. 

"  Tha  'n  obah*  cxiochnaicht,"  bhasaich  Criosd 

Air  son  a'  chinne-daonn'  ; 
Lan-fhuasgladh  thug  e  dhuinn  o'^  bhas, 

O  chumhachd  Shatain  shaor. 

"  Tha  'n  obair  mochnaicht,"  's  hnn  an  Lagh' 

Do  Hnn  an  t-Soisgeil  gheill  ; 
Seann  nithean  chaidh  a  nis  air  chiil, 

'S  tha  'n  saoffhal  iir  ffu  leir. 


Maduinn  na  h-Aiseirigh 

FAILTE  do'n  la  's  an  d'  eirich  Criosd 
Le  cumhachd  nios  o'n  uaigh, 
'S  an  d'  f  huair  e  air  gach  uile  namh, 
Air  ifrinn  's  bas  lan-bhuaidh 

'Na  leabaidh  thosdaich  anns  an  uir 
Ghabh  Righ  nan  diil  a  thamh, 

Gu  riiig  an  treas  la  glormhor  sin 
A  shonraich  e  roimh  laimh. 

Chuir  ifrinn  's  uaigh  an  lamh  r'a  cheil' 

'Ga  chumail  shios  fo  ghlais  ; 
Ach  bhris  an  gaisgeach  dheth  gach  sas, 

Is  dhiiisg  e  'n  aird  gu  cas. 

Do  d'  ainm  ro-ard,  a  Thriath  nam  buadh 

Gach  uair  bheir  sinne  cliii, 
'S  le  'r  n-ait  Hosanah  failtichidh 

An  Ik  's  an  d'  eirich  Thu. 


Cumhachd  Dhe 


Thuff  ml  d/mibh  an  toiseack  an  ni  a  f huair  mi  mar  an  ceudna,  gun  do  bhasaich  Criosd  air  son  ar  peacaidhean, 
a  reir  nan  sf/riobtur,  agus  giCn  d'  adhlaiceadh  e,  agus  gu'n  do  thogadh  suas  e  air  an  treas  la,  a  reir  nan 
sgriobtnr  ;  agus  gii'm  facas  e  le  Cephas,  an  sin  leis  an  da  f  hear  dhetig,  an  sin  dmnnacas  e  le  coig  ceud 
brathair  aig  aon  am  .  .  .  ,  an  sin  chunnacas  e  le  Semnas,  an  sin  lets  na  h-abstoil  uile,  agus  '«  an  deidh 
uile  chunnacas  learnsa  e  mar  an  ceudna.^'' — 1  Cohin,  xv.  3-8. 


THA  gach  la  de  bheatha  Chriosd,  agus  gach 
duilleag  de'n  t-soisgeul,  'n  an  ionad  naomh, 
ach  'nuair  a  ruigeas  sinn  an  t-seachduin  mu 
dheireadh  tha  smn  a'  del  a  steach  do'n  ionad  ro 
naomh.  Uair-eigin  a  dh'  fheoraich  an  diadhair 
gaolach,  Rabbi  Duncan,  de  chaileig  a  thainig 
dhachaidh  as  an  sgoil  ciod  an  leasan  a  bha  aice 
anns  a'  Bhiobull,  fhreagair  a'  chaileag,  "  Rainig 
sinn,"  ars  ise,  "  an  t-seachduin  mu  dheireadh 
am  beatha  Chriosd  air  thalamh,"  "  Och,  och, 
a  I'uin,"  arsa  Rabbi  Duncan,  "  b'e  sud  seachd- 
uin  nach  robh  seachduin  eile  riamh  roimh 
coltach  rithe,  agus  nach  bi  seachduin  eile 
coltach  rithe  gu  brath  tuilleadh," — agus  an  sin 
dhichuimhnich  an  duine  gaolach  co  ris  a  bha 
e  a'  bruidhinn,  is  c'aite  an  robh  e,  agus  thoisich 
e  air  bruidhinn  ris  fein  mu  bhas  agus  mu 
aiseirigh  Chriosd  agus  mu  dhiomhaireachd  na 
Diadhachd. 

'Se  'n  t-iongantas  bu  mhiorbhuilich' 
Chaidh  innseadh  riamh  do  shkiagh 

An  Dia  bha  ann  o  shiorruidheachd 
Bhi  fas  'n  a  chiochran  triiagh. 


Ach  chan  'eil  an  sin  ach  pairt  de  dhiomh- 
aireachd na  Diadhachd  ;  esan  a  dh'  fhas  'n  a 
chiochran  truagh,  agus  a  bha  air  a  cheusadh 
agus  air  a  ghlasadh  anns  an  uaigh,  bhris  e 
glasan  a'  bhais  agus  dh'  eirich  e  as  an  uaigh, 
is  tha  e  nis  air  ardachadh  le  cumhachd  maille 
ri  Dia. 

Chan  'eil  rud  air  an  t-saoghal  as  cinntiche  na 
sin  ;  tha  ainm  agus  uachdaranachd  aig  Criosd 
an  diugh  nach  'eil  aig  neach  eile  fo'n  ghrein,  ach 
cha  bhiodh  ainm  no  uachdaranachd  idir  aige, 
mur  b'e  gun  d'  eirich  e  as  an  uaigh. 

Gun  teagamh  tha  cuid  de  dhaoine  a'  creidsinn 
gu  maireadh  an  Creideamh  Criosduidh  beo  ged 
bhiodh  e  air  a  dhearbhadh  nach  'eil  ann  an 
soisgeul  na  h-aiseirigh  ach  faoin-sgeul,  ach  tha 
mi  an  duil  gu'n  abair  a'  mhor-chuideachd  mar 
thubhairt  Pol,  Mur  d'  eirich  Griosd  tha  ar 
creideamh  agus  ar  searmonachadh  dlomhain.  Bha 
agus  tha  an  Eaglais  air  a  steidheachadh  agus 
air  a  togail  air  soisgeul  na  h-aiseirigh  ;  na'n  do 
ghleidh  an  uaigh  Criosd  cha  chualas  riamh  iom- 
radh  air  an  Tiomnadh  Nuadh,  no  air  na  nithean 


2 


CUMHACHD  DHE 


a  tha  air  an  sgriobhadh  aim,  oir  cha  bhitheadh 
auTiomnadh  Nuadh  idir  ann.  Thug  na  chumiaic 
iad  air  Calbhari  air  maduinii  Di-haoine  buille- 
bhais  do  dhochas  nan  abstol,  oir  chunnaic  iad  e 
air  a  dheanamh  'n  a  mhasladh  agus  'n  a  thair  an 
t-sluaigh,  agus  chual  iad  e  a'  gairm  air  Dia  an 
eiginn  anama,  Mo  Dkia,  mo  Dhia,  car  son  a  threig 
Thu  mi  ? 

Chan  urrainnear  a  radh  mu  na  h-abstoil,  eadar 
Di-haoine  na  Ceusa  agus  maduinn  na  h-aiseirigh, 
ach  gur  iad  daoine  a  bu  tursaiche  a  bha  ann  an 
Jerusalem  ;  bha  e  cho  fada  bho  'n  inntinn  gu'n 
eireadh  Criosd  o  na  mairbh  's  nach  deachaidh 
iad  eadhon  a  dh'  fhaicinn  na  h-uaighe  gus  an 
do  ruith  na  mnathan  a  dh'  innseadh  dhaibh  gu 
robh  i  falamh.  Ach  chan  e  an  uaighfhalamh  an 
fhianuis  as  laidire  a  tha  aig  soisgeul  na  h- 
aiseirigh  ;  is  e  an  fhianuis  as  laidire  gumfacas  e 
le  daoine  a  bha  cho  cinnteach  as  a  sin  's  a  bha 
iad  as  am  beo  fein.  Tha  Pol  ag  ainmeachadh 
cuid  de  na  daoine  sin,  agus  'g  a  chur  fein  sios  'n 
am  measg,  daoine  a  bha  cho  cinnteach  gu'n 
d'eirich  Criosd  as  an  uaigh  agus  gu'm  faca  iad 
le'n  suilean  e  's  gu'n  deachaidh  iad  a  mach  air 
feadh  an  t-saoghail  mar  fhianuisean. 


I.  Ann  an  aiseirigh  Chriosd  chithear  cumh- 
achd  Dhe  a'  faotainn  na  buadha  thairis  air 
cumhachd  a'  pheaeaidh  agus  a'  bhais.  Air 
Di-haoine  na  Ceusa  chunnaic  na  h-abstoil  an 
neach  naomh  a  chuir  seachad  a  laithean  uile  a' 
cothachadh  an.  aghaidh  olcas  agus  peacadh  an 
t-saoghail, — chunnaic  iad  e  air  a  cheusadh  agus 
air  a  mharbhadh,  mar  gu'm  biodh  an  t-olc  an 
uachdar.  "  Bha  diiil  againn,"  arsa  dithis  de  na 
deisciobuil,  "  gu'm  b'esan  an  ti  a  bha  gu  Israel 
a  shaoradh."  Mar  gu'n  abradh  iad,  bha 
creideamh  againn  ann  an  losa  mar  am  Messiah 
gus  am  faca  sinn  e  an  lamhan  a  naimhdean,  gun 
chomas  e  fein  a  shaoradh,  ach  a  nis  tha  ar  diiil 
agus  ar  dochas  gun  bhunait.  Neach  nach 
urrainn  e  fein  a  shaoradh,  an  saor  e  daoine  eile  ? 
Cha  robh  facal  air  bith  eile  a  fhreagradh  na 
teagmhaidliean  sin,  no  dh'  aisigeadh  an  anam 
air  ais  do  dhaoine  a  bha  anns  an  t-suidheachadh 
sin,  ach  facal  f  irinneach  na  h-aiseirigh.  An  uair 
a  nochd  Criosd  e  fein  dhaibh  's  a  chunnaic  iad 
gu'n  d'thug  e  buaidh  thairis  air  a'  bhas  agus  air 
an  uaigh  agus  air  olcas  an  t-saoghail  ghlac  iad 
am  misneach  as  lir,  agus  an  earbsa  ann  an 
cumhachd  Dhe,  is  cha  robh  teagamh  aca  nach 
b'e  Criosd  Mac  Dhe  agus  Slanuighear  an 
t-saoghail.  Cha  mho  a  bha  teagamh  aca  nach 
biodh  e  maille  riu  gu  brath  anns  an  oljair  a  thug 
e  dhaibh  ri  dheanamh. 


II.  Cha  robh  duine  riamh  ann  a  b'  fhearr  a 
thuig    ciod    a    tha    soisgeul    na    h-aiseirigh    a' 


ciallachadli  bho  thaobh  Dhe  agus  am  fiosrachadh 
chreidmheach  na'n  t-abstol  Pol,  agus  is  e  an 
ni  sonruichte  air  an  robh  e  daonnan  a' 
meomhrachadh,  am  foillseachadh  a  tha  amis  an 
aiseirigh  air  cumhachd  Dhe.  Gheibhear  an 
smuain  sin  an  iomadh  aite  an  litrichean  Phoil, 
ach  gheibhear  i  air  a  cur  sios  gu  soilleir  agus  gu 
laidir  anns  an  litir  a  sgriobh  e  chum  nan 
Ephesianach,  "...  chumjios  a  bhi  agaibh  ciod  e 
ro  mheud  a  chumhachd  do  ar  taobh-7ie  a  tha  creid- 
sinn,  a  reir  oibreachaidh  a  threun  neirt,  a  dh'  oibrich 
e  ann  an  Criosd,  'nuair  a  thog  e  o  na  marbhaibh  e, 
agus  a  chuir  e'n  a  shuidhe  e  air  a  dheas-laimh  J'ein 
anns  na  h-ionadaibh  neamhaidh  .  .  .  agus 
sibhse  bheothaich  e,  a  bha  marbh  ann  an  euceart- 
aibh  agus  ann  am  peacaidhean  .  .  ." — (Eph.  i, 
18— ii.  1). 

Tha  rud  no  dha  anns  na  briathran  sin  as 
fhiach  dhuit  fein  agus  dhomh  fein,  a  leughadair, 
beachdachadh  orra  ;  (1)  gu'm  faca  Pol  cumh- 
achd Dhe  anns  an  aiseirigh  a  chionn  gu  robh 
e  a'  smuaineachadh  air  aiseirigh  Chriosd,  chan 
ann  mar  gu  robh  duine  marbh  air  a  thoirt  beo 
agus  air  a  thoirt  air  ais  gu  beatha  agus  obair  an 
t-saoghail  so,  ach  mar  mhiorbhuil  a  bu  mho  na 
sin,  leis  an  robh  Criosd  air  ardachadh  gu  beatha 
mhaireannaich  is  ghlormhor  a  tha  cho  eadar- 
dhealaichte  o  bheatha  na  feola  's  a  tha  an  solus 
o'n  dorchadas.  Theagamh  gu'n  cuala  Pol  o  na 
h-abstoil  eile  no  o  bheul-aithris  na  diithcha  mu 
Lasarus,  agus  mu  mhac  na  bantraich,  agus  mu 
dhaoine  eile,  a  bha  air  an  toirt  beo  an  deidh 
dhaibh  a  bhi  marbh,  ach  ma  chuala,  tha  e 
coltach  nach  do  chuir  na  nithean  sin  ionghnadh 
mor  sam  bith  air,  agus  nach  faca  e  annta 
foillseachadh  driiidhteach  air  cumhachd  Dhe. 
Ach  cha  b'  ann  mar  sin  a  bha  e  a'  faireachduinn 
a  thaobh  aiseirigh  Chriosd.  Bha  a'  bheatha  gus 
an  do  thog  Dia  a  mhac  anns  na  h-ionadaibh 
neamhaidh  cho  ard  agus  cho  glormhor  's  nach 
b'  urrainn  e  ruighinn  oirre  air  dhoigh  eile  ach  le 
oibreachadh  cumhachd  do-labhairt  Dhe.  (2)  Ach 
tha  Pol  ag  radh  rud  eile,  agus  rud  a  tha  a' 
deanamh  soisgeul  na  h-aiseirigh  'n  a  sgeul 
aoibhnich,  tha  e  ag  radh  gu  bheil  a'  cheart 
chumhachd  mhiorbhuileach  a  chithear  ann 
an  aiseirigh  Chriosd  ag  obreachadh  an 
diugh  fhathast  gus  peacaich  a  tha  marbh  a 
thoirt  beo. 

Sin  agad,  a  leughadair,  an  deagh  sgeul  a  tha 
Di-domhnaich  Casg  a'  toirt  dhuinn,  gu  bheil 
cumhachd  do-labhairt  Dhe  a  bha  air  fhoill- 
seachadh  anns  an  aiseirigh  a'  feitheamh  oirnn 
agus  air  a  tairgsinn  dhuinn  gus  a  bhi  ag 
oibreachadh  annainne  mar  an  ceudna.  Cha 
lugha  na  chumhachd  so  a  ni  creutair  nuadh  de 
neach  a  tha  marbh  ann  am  peacadh.  Ach  a 
chionn  gu  bheil  a'  chumhachd  so  ann  an  Dia  tha 
e  comasach  air  creidmhich  a  ghleidheadh  agus 
peacaich  a  thearnadh  gus  an  ceum  as  fhaide  a 
mach. 

ANN  an  aon  de  na  h-Eileanan  an  lar  nach 
-/^ruigear  a  leas  ainnieachadh  phos  nighean 
Phi'ostanach  fear  Papanach.  Chan'eil  posaidh- 
ean  de'n  t-seorsa  sin  freagarrach  no  glic, 
ach  air  a  shon  sin  tachraidh  iad  air  uairean. 
Tha  gaol  na's  laidire  na  gliocas,  is  cuiridh  e  rud 
air  bith  mar  f  hiachaibh  air  daoine  a  tha  air  an 
dalladh  leis. 

Bha  an  dithis  ud  freagarrach  gu  leor  air  a 
eheile  anns  gach  doigh  eile  ;  bha  gaol  aca  air 
a  eheile  is  b'  aithne  dhaibh  a  eheile  o  bha  iad 
anns  an  sgoil,  ach  tha  posadh  eadar  Papanaich 
agus  Prostanaich  ag  iarraidh  barrachd  gliocais, 
agus  barrachd  faidhidinn,  agus  barrachd  dia- 
dhaidheachd,  na  gheibhear  am  measg  dhaoine 
am  bitheantas. 

Cha  b'  e  sagart  ach  ministear  a  phos  iad ;  co 
dhiubh  bha  an  duine  car  suarach  mu  eaglaisean 
agus  mu  chreideamh,  no  bha  de  ghaol  aige  air  an 
nighinn  's  gu'n  leigeadh  e  seachad  neamh  fhein 
air  a  sgath,  dh'  fhag  e  an  eaglais  Phapanach, 
is  fad  bhliadhnachan  cha  deachaidh  e  'n  a  gaoth. 
Ach  ma  fhuair  a'  bhean  cothrom  air  an  duine 
a  chosnadh  bho  mhearachdan  na  h-eaglais 
Phapanaich,  cha  do  ghabh  i  e,  agus  mu  dheir- 
eadh  thall  chaill  an  eaglais  Phrostanach 
efein  agus  a  chlann. 

Bha  ceithir  no  coig  de  chloinn  aca  ;  leig  an 
athair  leo  an  leasan  Biobuill  a  ghabhail  anns 
an  sgoil  comhla  ris  a'  chloinn  eile,  is  tha  mi  an 
diiil  gu  robh  iad  an  sgoil-Shabaid  Phrostanach 
cuideachd.  Ach  'nuair  a  bha  an  t-aon  a  bu 
shine  dhiubh  aona  bliadhna  deug  dh'  atharraich 
an  duine  inntinn  gu  grad  agus  gu  laidir,  is 
thubhairt  e  ri  mhnaoi,  "  Vi  a  dheidh  so,  is  e 
Creideamh  agus  cleachdanna  na  h-Eaglais  Naoimh 
Chaitliceach  a  hhitheas  againn  anns  an  dachaidh 
so." 

Theagamh  gu'n  abair  cuid  de  na  leughas  an 
duilleag  so  gu'n  d'  fhuair  an  sagart  'ga  ionn- 
saigh,  oir  tha  Prostanaich  an  diiil  gu  bheil  e 
cho  duilich  do  Phapanach  dol  as  o'n  t-sagart  's 
a  tha  e  do  choinean  dol  as  o'n  fheocullan  a  tha 
air  a  lorg.  Ach  cha  b'  e  sin  an  t-aobhar  gu'n 
d'  atharraich  an  duine  ud  inntinn.  Cha  do 
sheas  sagart  riamh  'n  a  thigh,  is  cha  mho  a 
bha  e  an  eisiomail  comhairle  duine  eile.  B'e 
an  t-aobhar  gu'n  d'  fhag  e  an  eaglais  Chleireach- 
ail  agus  gu'n  do  theich  e  air  ais  fo  sgiathan 
na  h-eaglais  Chaitliceach,  nach  robh  e  a' 
faicinn  a  mhnatha  uair  air  bith  ag  aoradh  anns 
an  dachaidh  no  ag  radh  urnuighean  maille  ris 
a'  chloinn,  is  thainig  amharus  agus  maoim- 
eagail  'n  a  inntinn  gu'm  faodadh  anam  fein 
agus  anamanna  na  cloinne  a  bhi  air  an  call  gu 
siorruidh.  Cho  luath  's  a  bhuail  an  t-eagal  sin 
e  chaidh  e  air  ais  a  dh'  iarraidh  dion  is  tearuin- 


teachd  o'n  eaglais  Phapanaich,  an  t-seana 
mhathair  leis  an  robh  e  air  a  theagasg  'n  a  oige. 

Ciod  air  bith  a  their  thusa,  a  leughadair, 
their  mise  gu  bheil  trian  mhaith  d'  am  inntinn 
leis  an  duine  ud  agus  mo  chridhe  uile  gu  leir. 
Ann  an  laithean  oige,  anns  an  eaglais  Chaitlic- 
each, bha  e  mar  fhiachaibh  air  nithean  son- 
ruichte  a  dheanamh  gus  anam  fein  a  thearnadh, 
is  cha  b'  urrainn  dha  a  dhichuimhneachadh  gu 
robh  anam  aige,  no  gu  robh  Dia  agus  saoghal 
eile  ann.  Dh'  f heumadh  e  fhaoisid  a  dheanamh 
do'n  t-sagart  agus  a  pheacaidhean  aideachadh  ; 
dh'  fheumadh  e  dol  do'n  eaglais  a  dh'  aideach- 
adh ainm  Dhe  ;  dh'  fheumadh  e  laithean  son- 
ruichte  a  choimhead  naomh  ;  urnuighean  son- 
ruichte  a  radh  gach  latha,  agus  iirnuighean  a 
theagasg  d'a  chloinn.  Ach  anns  na  bliadh- 
nachan  a  stad  e  a  dhol  do'n  eaglais  Phapanaich 
agus  a  dh'  fhag  e  a'  chuid  sin  de  riaghladh  a 
theaghlaich  an  lamhan  na  mnatha  chan  fhaca 
e  riamh  comharradh  air  bith  n  a  dhachaidh 
gu  robh  Prostanaich  a'  creidsinn  ann  an  Dia, 
no  ag  urnuigh  ri  Dia,  chan  fhaca  e  iomguin  air 
a  mhnaoi  mu  anamanna  no  mu  iirnuighean  an 
cloinne.  Mar  sin  thainig  e  'na  inntinn  nach 
robh  aig  na  Prostanaich  ach  creideamh  fuar  is 
lorn  ;  nach  robh  aca  ach  dith-creidiimh.,  rud  nach 
riaraicheadh  duine  air  bith  air  an  robh  ciiram 
anama.  Mar  sin  chaidh  e  air  ais  do'n  eaglais 
Phapanaich. 

Cha  robh  an  duine  ceart  anns  na  beachdan 
a  bha  aige,  is  bhoidh  e  furasda  gu  leor  dhomhsa 
taobh  nam  Prostanach  a  chumail  suas,  ach  air 
a  shon  sin  bha  boinne  de'n  fhirinn  anns  na 
thubhairt  e,  is  bhiodh  e  glic  dhuinn  an  cronach- 
adh  so  a  ghabhail  mar  choibhneas  agus  mar 
oladh  luachmhor  nach  bris  ar  ceann. 

Do  dhaoine  aig  a  bheil  inntinn  spioradail, 
agus  a  tha  feuchainn  ri  adhartas  a  dheanamh 
anns  a'  bheatha  dhiadhaidh,  tha  meadhonan 
nan  gras,  follaiseach  agus  uaigneach,  cho 
feumail  's  a  tha  biadh  d'  an  corp,  agus  na'n  do 
thachair  aon  dhiubh  sin  air  an  duine  ud  chith- 
eadh  e  gu  bheil  Prostanaich  cho  mhaith  ri 
Papanaich  a'  cleachdadh  mheadhonan  chum  an 
anam  a  shaoradh  o  sgrios.  Agus  chitheadh  e 
gu  bheil  miltean  de  dhachaidhean  Prostanach 
anns  a  bheil  ceann  an  teaghlaich  'n  a  shagart 
am  measg  a  chloinne,  ag  aoradh  do  Dhia 
maduinn  agus  feasgar,  'g  an  teagasg  ann  am 
firinnean  an  t-soisgeil,  ag  urnuigh  as  an  leth  ri 
Dia,  agus  'a  teagasg  dhaibh  iirnuigh  a  dhean- 
amh iad  fein. 

Ach  tha  seorsa  eile  am  measg  Phrostanach 
direach  mar  tha  iad  am  measg  n^m  Papanach, 
daoine  gun  chiiram,  gun  suim  do  Dhia  no  do 
shaoghal  eile  ;  a  thaobh  an  t-seorsa  sin  tha  e 

fior  gu  leor  gu  bheil  e  na's  fhasa  dhaibh  Dia  a 
dhichuimhneachadh  anns  an  eaglais  Chleireach- 
ail  na  tha  e  anns  an  eaglais  Phapanaich. 

'Nuair  nach  'eil  parantan  Prostanach  diadh- 
aidh  iad  fein  leigidh  iad  seachad  foirm  agus 
cleachdanna  na  beatha  dhiadhaidh  uile  gu  leir, 
is  dh'  fhaodadh  tu  a  bhi  fuireach  anns  an  aon 
tigh  comhla  riu  fad  bhliadhnachan  gun  am 
faicinn  ag  aideachadh  ainm  Dhe  an  doigh  air 
bith.  Ach  cha  b'  urrainn  sin  tachairt  ana  measg 
Phapanach. 

Tha  gu  leoir  de  thighean  anns  a'  Ghaidheal- 
tachd  an  diugh  anns  am  faodadh  Innseanach 
as  an  aird  an  Ear  bliadhna  a  chur  seachad  mar 
aon  de'n  teaghlach,  agus  gun  fhios  a  bhi  aige 
ciod  an  creideamh  no  an  eaglais  d'am  buineadh 
iad. 

Na'm  febraicheadh  a  dhaoine  fein  dheth 
(Hinduaich  no  Mohammedanaich)  an  deidh 
dha  dol  dhachaidh  ciod  an  creideamh  no  na 
doighean  crabhaidh  a  bha  aca  theireadh  e, 
"  Chan  'eil  fhios  agam  ;  chan  fhaca  mi  dad 
dheth  sin  idir  anns  an  dachaidh  anns  an  robh 
mi  a'  fuireach.  Bha  iad  'n  an  daoine  laghach 
coibhneil  ach  cha  chuala  mi  iomradh  riamh  aca 
air  Dia  no  diathan." 

"  Am  bi  iad  a'  coimhead  laithean  naomha  ?  " 

"  Tha  la  aca  ris  an  abair  iad  la  na  Sabaid,  ach 
cha  bhi  'ga  choimhead  ach  seann  daoine  ;  tha 
na  daoine  oga  a'  cur  seachad  na  Sabaid  air  an 
rathad-mhor  ann  an  carbadan-ola." 

"  A  bheil  teampuill  anns  an  diithaich  ?  " 

"  Tha  ;  tha  gu  leoir  de  theampuill  innte, 
agus  chunnaic  mi  moran  dhaoine  a'  dol  a  steach 
annta  cuideachd,  ach  is  f hearr  le  feadhainn  eile 
dibhearsoin  fhaotainn  air  na  rathaidean-mora 
seach  dol  do  na  teampuill." 

"  A  bheil  leabhraichean  no  sgriobhaidhean 
naomha  aca  ?  " 


"  O  tha  ;  tha  sgriobhaidhean  aca  a  fhuair 
iad  o'n  Dia  mhor  a  chruthaich  an  saoghal, 
sgriobhaidhean  anns  an  d'  innis  e  dhaibh  a 
riiintean  agus  a  thoil,  ach  cha  bhi  ach  beagan 
dhiubh  'g  an  leughadh  ;  tha  moran  leabhraich- 
ean eile  aca  as  f  hearr  leo." 


Tha  moran  dhaoine  an  diiil  an  diuffh  ffu'm 
faodar  Criosduidh  a  radh  ri  duine  air  bith  a  tha 
stuama  is  cliiiteach  'n  a  chaitheamh-beatha,  co 
dhiu  a  tha  e  a'  cleachdadh  meadhonan  nan 
gras  no  nach  'eil.  Tha  gu  leoir  de  dhaione  nach 
bi  ag  iirnuigh  no  ag  aoradh  no  a'  leughadh 
Facal  an  Tighearna  an  diiil  gu  bheil  iad  'n  an 
deagh  Chriosduidhean  a  chionn  gu  bheil  iad 
stuama  agus  moralta  agus  fo  chliii  maith  am 
measg  an  coimhearsnach.  Ach  na'm  b'  e  stuam- 
achd  no  moraltachd  an  t-slat-thomhais  tha 
moran  de  na  cinnich  fada  air  thoiseach  oirnne, 
ach  chan  abrar  gur  Criosduidhean  iad  air  a 
shon  sin.  Cha  Chriosdiudh  duine  air  bith  nach 
'eil  a'  creidsinn,  agus  ag  aoradh,  agus  ag  aideach- 
adh ;  a'  creidsinn  an  t-soisgeil,  ag  aoradh  do 
Dhia,  agus  ag  aideachadh  gur  e  Criosd  Slanuigh- 
ear  an  t-saoghail. 

Ged  nach  fhaighear  a'  mhearachd  so  ann  an 
teagasg  Iain  Calvin  gheibhear  i  gu  trie  am 
beatha  na  muinntir  a  tha  'g  a  leantuinn  ;  chan 
'eil  iad  dichiollach  air  feum  a  dheanamh  de 
mheadhonan  nan  gras  oir  chan  ann  ris  a' 
ghealladh  a  tha  ceangailte  ri  meadhonan  nan 
gras  a  tha  iad  a'  crochaidh  an  dochais  ach  a' 
feitheamh  ris  an  la  anns  am  bi  iad  air  an  iom- 
pachadh.  Gus  an  tig  an  la  sin  chan  'eil  anns 
a'  chreideamh  Phrostanach  do  mhiltean  a  bha 
air  am  baisteadh  ach  dith-creidmxh.  is  dichuimhne 
air  Dia  agus  air  siorruidheachd,  mar  thubhairt 
am  Papanach  ud. 


Beannaich  do  theaghlach 


"  Do  choibhneas  anns  a  mhaduinn  mhoich 
Bhi  trie  a'  cur  an  ceill ; 
'S  air  t'fhirinn  tha  neo-mhearachdach 
Gack  oidhch'  bhi  deanamh  sgeil." 

BU  mhaith  leis  a  h-uile  athair  agus  mathair 
gu'm  fasadh  an  clann  suas  'n  an  cloinn 
mhaith,  an  eagal  agus  an  iimhlachd  Dhe.  Ach 
ged  bu  mhaith  leo  sin,  cha  ghabh  iad  saothair  no 
ciiram  an  clann  a  theagasg  mar  bu  choir  dhaibh. 
Tha  iad  an  duil  gu'n  dean  teagasg  na  sgoil- 
Shabaid  agus  gras  Dhe  (uair-eigin)  an  obair  sin 
ann  an  cridheachan  na  cloinne  air  a  bheil  iad 
fein  a'  deanamh  dearmaid.  Chan  'eil  teagamh 
nach  'eil  e  maith  do  chloinn  dol  do'n  sgoil- 
Shabaid,  is  chan'eil  teagamh  nach  faod  gras 
Dhe  obair  mhaith  a  dheanamh  ann  an  cridh- 
eachan   cloinne    nach    b'    urrainn    ro-chtiram 


pharantan  a  dheanamh,  ach  am  bitheantas  tha 
gras  Dhe  ag  oibreachadh  gu  riaghailteach  tre 
mheadhonan  sonruichte,  agus  is  e  na  meadhonan 
leis  a  bheil  e  ag  oibreachadh  ann  an  teagh- 
laichean,  teagasg  pharantan,  iirnuighean  phar- 
antan, is  diadhaidheachd  pharantan. 

Anns  na  laithean  so  tha  e  duilich  eadhon  do 
pharantan  glic  an  teaghlaichean  a  riaghladh  gu 
ceart,  oir  cha  toigh  leis  an  oigridh  cuing  no 
smachd,  ach  ma  tha  e  duilich  eadhon  do  phar- 
antan glic,  ciod  a  dh'  eireas  do'n  fheadhainn 
nach  'eil  an  dara  cuid  glic  no  stolda  iad  fein? 
Tha  gu  leoir  dhiubh  sin  anns  an  diithaich, 
daoine  nach  bu  choir  cead-posaidh  fhaotainn 
idir,  na'n  robh  a'  choir  air  a  cumail,  a  chionn 
nach  eil  annta  gu  nadurra  ach  gaotharain 
amaideach.     Leigidh  an  seorsa  sin  le'n  cloinn 

fas  suas  gun  smachd,  gun  teagasg,  ach  a  mhain 
na  gheibh  iad  amis  an  sgoil,  o  na  coimhears- 
naich,  agus  o'n  chonastabal. 

Is  e  ceud  dhleasdanas  a  h-uile  duine  a  theid 
air  cheann  teaghlaich  a  thigh  agus  a  chlann  a 
riaghladh  gu  dichiollach  agus  gu  ciiramach  ; 
mur  dean  e  sin  tha  e  coltach  ri  breitheamh 
eucorach,  no  ri  ministear  ain-diadhaidh,  no  ri 
maighstir-sgoile  aineolach, — tha  e  a  dh'  eas- 
bhuidh  an  ni  araidh  a  bhuineas  d'a  ghairm  no 
d'a  dhreuchd. 

Tuigidh  tu,  a  leughadair,  nach  'eil  mi  a' 
cleachdadh  an  fhacail  riaghladh  ann  an  doigh 
laghail,  no  mar  gu'm  bu  mhaith  leam  athair  a 
bhi  'n  a  dhia  beag  no  'na  choirneal  am  measg  a 
theaghlaich.  Tha  teaghlaichean  coltach  ris  an 
Staid  ;  anns  an  Staid  is  ann  mar  is  lugha  a 
bhagrar  ughdarras  an  lagha  is  cinntiche  a  bheir 
an  sluagh  timhlachd  dha.  Is  sona  an  teaghlach 
anns  nach  leig  athair  no  mathair  a  leas  maoidh- 
eadh  air  an  cloinn,  no  trod  riu,  a  chionn  gu'm 
foghainn  e  don  chloinn  a  radh  riu  fein,  Cha 
bu  toigh  le  ar  farantan  sinn  a  dheanamh  so,  no  a 
dhol  an  sud  ! 

Tha  a'  chuid  mhor  de  chlann  na  diithcha  a' 
dol  do'n  sgoil-Shabaid  fad  ochd  no  naoi  bhliadh- 
nachan,  ach  an  sin  tha  moran  dhiubh  a' 
tuiteam  air  falbh,  is  chan  fhaicear  cuid  dhiubh 
anns  an  eaglais  gu  brath  tuilleadh.  Car  son 
nach  do  rinn  an  teagasg  a  fhuair  iad  anns  an 
sgoil-Shabaid  an  tuilleadh  druidhidh  orra  agus 
nach  do  thalaich  e  iad  gu  cleachdanna  na  beatha 
dhiadhaidh  ?  Cha  do  rinn  a  chionn  nach  robh 
na  cleachdanna  sin  air  an  cumail  suas  'n  an 
dachaidhean.  Na  nithean  a  bha  air  an  cur  air 
thoiseach  anns  an  sgoil-Shabaid  cha  robh  iom- 
radh  idir  orra  anns  an  dachaidh  ;  cha  robh 
aoradh  air  a  dheanamh  do  Dhia,  no  Fhacal  air 
a  leughadh,  no  ainm  naomh  air  aideachadh  ann 
an  doigh  air  bith.  An  ionghnadh,  ma  ta,  gu'n 
saoileadh  a'  chlann  nach  leigeadh  iadsan  a  leas 
leantuinn  air  dol  do'n  eaglais  'nuair  bha  am 
parantan  a'  cur  na  h-eaglais  agus  gach  ni  a 
bhuineas  dhi  an  suarachas. 


Chan  eil  feum  ann  do  dhaione  a  bhi  bruidhinn 
mu  chor  iosal  na  h-eaglais  no  mu  chor  truagh 
na  rioghachd,  chan  'eil  feum  ann  dhaibh  a  bhi 
faighneachd,  Ciod  a  tha  cearr  air  an  eaglais  ? 
Cha  dean  a'  bhruidhinn  sin  ach  an  aire  a  tharr- 
uing  air  falbh  o'n  fhior  aobhar  gu  bheil 
beatha  na  h-eaglais  iosal  agus  fann  anns  na 
laithean  so.  Is  e  an  t-aobhar,  gu  bheil  sluagh 
na  diithcha  so  air  leigeil  dhiubh  aoradh  a  bhi 
aca  'n  an  teaghlaichean.  Tha  cuid  dhiubh  ag 
iarraidh  Home  Rule,  ach  is  e  an  seorsa  Home 
Rule  a  b'  fheumaile  do  Albainn  an  diugh,  gu'n 
riaghladh  parantan  an  dachaidhean  le  gliocas 
agus  gu'n  deanadh  iad  oidhirp  air  an  clann  fein 
a  chosnadh  do  Chriosd.  Ged  bhiodh  Parlamaid 
eile  air  a  cur  air  chois  an  Dun-eideann  theagamh 
nach  deanadh  sin  ach  cron,  ach  na'n  robh 
aoradh-teaghlaich  air  a  chur  air  chois  ann  an 
ceud  mile  teaghlach  anns  nach  'eil  e  an  diugh, 
sin  an  t-atharrachadh  a  bheireadh  beannachd 
air  an  tir. 

Cha  soirbhich  an  diadhaidheachd  gu  follais- 
each  mur  bheil  a  cleachdanna  air  an  cumail 
suas  an  uaigneas  ;  tha  e  a  cheart  cho  feumail 
do  bheatha  na  h-eaglais  gu'm  biodh  aoradh- 
teaghlaich  air  a  chumail  suas  ann  an  dachaidh- 
ean 's  a  tha  e  gu'm  biodh  aoradh  follaiseach 
air  a  chumail  suas  anns  a'  choimhthional. 

Theagamh  gu'n  cuala  cuid  de  na  leughas  an 
duilleag  so  mu'n  duine  a  bha  air  a  bhioradh  'n 
a  choguis  agus  e  ag  eisdeachd  ri  searmon  mu 
aoradh-teaghlaich.  An  deidh  dha  dol  dhachaidh 
air  feasgar  na  Sabaid  chruinnich  e  a  theaghlach 
mu'n  cuairt  air  agus  labhair  e  riu  mar  so,  "  Tha 
mo  choguis  agus  facal  an  Tighearna  'g  am 
dhiteadh  a  chionn  gu'n  d'  rinn  mi  dearmad  air 
ainm  Dhe  aideachadh  'n  am  theaghlach,  agus 
aoradh  a  dheanamh  dha  maille  ribhse,  ach 
toisichidh  sinn  a  nochd  fein  agus  le  comhnadh 
Dhe  cha  bhi  ar  dachadh  gun  aoradh  innte  fhad 
's  is  beo  mi." 

Nach  bu  mhaith  na'n  abradh  aithrichean  eile 
an  ni  cendna,  "  air  ar  son-ne  agus  air  son  ar 
teaghlaich  ni  sinn  aoradh  do  Dhia  "  ! 


Anns  a'  Choille  Bheithe 


CHAN  'eil  la  a  dh'  eireas  tu  nach  fhaic  no 
nach  cluinn  thu  ni-eigin  a  tha  dearbhadh 
as  iir  dhuit  cho  coibhneil  agus  cho  faireachdail 
's  a  tha  muinntir  na  diithcha  so  ri  ainmhidhean 
agus  ri  creutairean  na  coille  agus  na  machrach. 
An  de  bha  tri  no  ceithir  de  litrichean  anns  a' 
phaipear  ag  iarraidh  air  daoine  a  bhi  trocair- 
each  ris  na  feidh  an  am  sneachda,  agus  an 
diugh  chuala  mi  mu  bhean  tuathanaich  a 
bhios  a'  figheadh  bhrogan  do  na  coin  los 
nach  goirtich  iad  an  casan  air  an  rathad- 
mhor.     An  diuffh  cuideachd  chunnaic  mi  ban- 


charaid  dhomh  fhein  a'  tiormachadh  measan 
beag  coin  le  searbhadair  a  chionn  gu'n  do 
rug  fras  air. 

Theagamh  nach  dean  na  Philistich  ach  gaire- 
fanoid  'nuair  a  chluinneas  iad  mu  ghniomharan 
coibhneil  de'n  t-seorsa  so,  agus  gu'n  abair  iad 
gu  bheil  gu  leoir  de  chloinn  bhochd  anns  an 
diithaich  a  tha  na's  feumaile  air  cobhair  a 
dheanamh  orra  na  coin  agus  feidh.  Tha  sin 
fior,  ach  tha  e  fior  cuideachd  gur  e  cairdean 
nan  con  agus  nam  fiadh  na  cairdean  as  fhearr 
a  tha  aig  a'  chloinn,  agus  nach  call  do'n  chloinn 

na  chosdus  na  daoine  so  air  coin  agus  cait  agus 
canaiies. 

Tha  e  n  a  chomharradh  niaith  air  daoine  gaol 
a  bhi  aca  air  ainmhidhean  agus  air  creutairean 
aig  nach  'eilbruidhinn.  Ged  nach  'eil  bruidhinn 
aca,  CO  dhiu  an  seorsa  canain  a  thuigeas  sinne, 
tha  an  smaointean  fein  aca  agus  am  faireach- 
duinnean  fein,  agus  eolas  air  iomadh  ni  nach 
'eil  againne,  air  chor  agus  gu'm  biodh  ar 
fiosrachadh  agus  ar  tuigse  air  obair  a'  chruthach- 
aidh  air  am  meudachadh  gu  mor  na'n  rachadh 
againn  air  bruidhinn  ri  eoin  is  ainmhidhean. 

Saoilidh  sinn  gur  e  dearbhadh  anabarrach  a 
tha  ann  air  innleachdas  mhic  an  duine,  gu'n 
cluinnear  leis  an  labhran-shith  an  oraid  a  tha 
air  a  liubhairt  no  an  ceol  a  tha  air  a  chluich  am 
Paris,  ach  bhiodh  e  'na  aobhar-uaill  bu  mhotha 
do  mhac  an  duine  na'm  faigheadh  e  doigh  air 
creutairean  na  talmhainn  a  cheasnachadh  agus 
an  inntinnean  fhosgladh.  Saoilidh  sinn  gur 
rud  mor  e  gu'n  teid  aig  na  speuradairean  air 
na  reultan  a  thomhas  agus  innseadh  dhuinn 
ciod  an  cudthrom  a  tha  anns  a'  ghrein  ;  saoilidh 
sinn  gur  rud  mor  e  gur  aithne  dhaibh  creagan 
na  gealaich  na's  fhearr  na's  aithne  dhaibh 
mointeach  Leodhais,  ach  tha  saoghal  eile  gle 
dhluth  dhaibh  air  a  bheil  iad  tur  aineolach, 
saoghal  nan  creutairean  ceithir-chasach  aig  a 
bheil  heatha  a  tha  air  a  tarruing  as  aon  tobar  as 
a  bheil  mac  an  duine  'g  a  tarruing.  Ach  tha 
an  saoghal  sin  air  fholach  bhuainn  a  chionn 
nach  'eil  iuchair  againn  a  dh'fhosglas  e,  is  mar 
sin  tha  sinn  cho  aineolach  air  's  ged  bhiodh  e 
air  taobh  thall  a'  Ghrioglachain. 

Ged  tha  clann-daoine  an  duil  gur  ann  air  an 
son-san  a  chruthaich  Dia  an  saoghal,  agus  nach 
'eil  ceann-uidhe  eile  aig  a'  chruthachadh  ach 
gu'm  bitheadh  mac  an  duine  air  a  dheanamh 
iomlan  'n  a  bhuadhan  agus  'n  a  uachdaranachd, 
chan  'eil  an  sin  ach  facal  gun  urrainn,  beachd 
nahic  an  duine  fein  a  tha  air  a  sheideadh  suas 
le  uabhar.  Tha  na  h-ainmhidhean  'nan  oigh- 
reachan  air  an  talamh  cho  mhaith  ri  mac  an 
duine,  is  tha  coir  as  fhearr  aca  air  ma  tha  aois 
a'  daingneachadh  corach.  Chan  eil  ann  an 
clann-daoine  ach  coigrich  air  thalamh  an 
coimeas  ris  na  h-eoin.  Bha  na  h-eoin  ag 
itealaich  anns  an  speur  agus  ag  ionaltradh  air 
thalamh  muilleanan  bliadhna  m'  an  tainig  mac 
an  duine.  Ach  ciod  air  bith  a  tha  iadsan  ag 
radh  cha  chluinn  sinne  e ,  oir  tha  doimhne  mhor 
eadaruinn.  Tha  doimhne  na's  mo  eadar  an 
duine  agus  na  h-eoin  na  tha  eadar  an  duine  agus 
na  h-ainmhidhean. 

Tha  eanchainn  anns  na  creutairean  gun 
teagamh,  agus  inntinn  cuideachd,  rud  as 
fhearr  na  eanchainn,  ach  chan  'eil  an  aon 
tomhas  annta.  Tha  uiread  astair  eadar  ean- 
•  chainn  chimpan::ee  agus  eanchainn  circe  's  a 
tha  eadar  maighstir-sgoile  agus  paisde.  Tha 
cho  beag  tiiir  ann  an  circ  's  gu'n  suidh  i  gu 


faidhidinneach  agus  gu  toilichte  fad  thri  seach- 
duinean  air  dor  nag  chloiche,  no  air  ball 
iomanach,  a'  feuchainn  ri  eoin  a  thoirt  asda. 
Cha  deanadh  chimpanzee,  no  gin  eile  de  na 
moncaidhean  mora,  rud  tuathal  mar  sin.  Tha 
iadsan  cho  geur  agus  cho  deas  ri  iomadh  duine 
aig  a  bheil  M.A. 

Tha  e  gle  neonach  nach  'eil  a'  chearc  na's 
tiiraile  na  tha  i,  oir  tha  i  an  seirbhis  mhic  an 
duine  bho  chionn  nam  miltean  bliadhna,  agus 
tha  seirbhisich  is  companaich  mhic  an  duine  a' 
fas  ann  an  gliocas  mar  is  trice.  Ach  ged  tha 
a'  chearc  'na  searbhanta  aig  mac  an  duine  chan 
'eil  i  'n  a  companach,  agus  cha  bhi  gu  brath,  a 
chionn  gu  bheil  a  h-inntinn  cho  beag  agus  cho 
bochd.  Ciod  a  tha  'n  a  gogail,  no  eadhon  ann 
an  glaodh  a'  choilich,  ach  an  gaire  labhar  a  thig 
o'n  inntinn  fhalaimh. 

An  am  a'  chogaidh  dheanadh  na  saighdearan 
Breatannach  peata  de  chreutair  air  bith  air  am 
faigheadh  iad  greim,  cu,  no  cat,  no  boc  gaibhre, 
is  bha  iad  cho  ciiramach  umpa  agus  cho  coibh- 
neil  riu  's  ged  b'e  an  clann  a  bha  annta.  Bha 
iad  fada  na  bu  chiiramaiche  mu  na  h-eich  na 
bha  na  saighdearan  aig  rioghachd  air  bith  eile, 
is  b'  fhearr  leo  iad  fein  a  bhi  air  dhroch  dhealbh 
seach  na  h-eich  a  bha  iad  ag  oibreachadh.  Cha 
bu  choire  sin  annta  ;  'nuair  a  smuainicheas  tu 
air  a'  chuis  tha  e  soilleir  gur  e  so  an  t-aobhar  gu 
bheil  Breatann  na's  fhearr  air  Innseanaich  agus 
daoine  dubha  a  riaghladh  na  tha  Gearmailtich 
no  Frangaich  no  rioghachd  air  bith  eile.  Tha 
coibhneas  is  caomhalachd  ris  an  lag  anns  a' 
Bhreatannach  gu  nadurra,  agus  tha  sin  'ga 
chuideachadh  gus  an  talamh  a  shealbhachadh 
na's  mo  na  buadhan  eile  a  tha  aige,  misneach,  is 
cruadalachd,  is  diorras.  An  duine  aig  a  bheil  e 
'na  chleachdadh  a  bhi  coibhneil  is  companta  ri 
creutairean  laga,  cha  dual  dha  a  bhi  borb  ri 
daoine  dubha.  Is  ann  gle  annamh  a  bhreabas 
no  chuipeas  Breatannach  duine  dubh. 

Do  dhaoine  caomhail  aig  a  bheil  iiigh  ann  an 
ainmhidhean  agus  aig  a  bheil  gaol  orra  tha 
an  gealladh  so  daonnan  air  a  choimhlionadh, 
Thugaibh  uaibh  agus  hheirear  dhuibh ;  deagh 
thomhas  air  a  gheinneadh  agus  a'  cur  thairis. 
Bheir  na  h-ainmhidhean  (ach  an  cat  a  mhain) 
a  thri  uiread  gaoil  agus  dilseachd  dhuinn  's  a 
tha  sinn  a'  toirt  dhaibh.  Is  fheairrd  an  cridhe 
gaol  agus  tlus  a  bhi  ann,  ged  b'  ann  do'n 
chu. 

Is  maith  an  togail  e  do  bhalach  a  bhi  air  a 
thogail  air  an  diithaich  ;  coille  is  monadh  is 
achaidhean  a  bhi  aige  mar  sgoil,  far  am  faigh  e 
eolas  air  creutairean  agus  air  curnhachdan  a' 
chruthachaidh,  agus  far  an  cluinn  e  na  guthan 
diomhair  leis  a  bheil  ar  Mathair  ghlic,  an 
Talamh,  a'  labhairt  r'a  cloinn  uile.  Feumaidh 
gu'n  d'  ionnsaich  an  Naomh  Francis  a  leasan  gu 
maith  oir  chan  abradh  e  ri  eun,  no  ri  ainmhidh, 
no  ri  creutair  beo  ach.  Mo  hhrathair. 


AIG  AN  UINNEIG 


Aig  an  Uinneig 


Mac  an  Righ 

THA  an  Righ  a"  cur  fear  d'a  nihic  a  sheasamh 
'aite  aig  coinneamhan  an  Ard-Sheanaidh  an 
Diin-eideann  am  bliadhna,  an  Diuc  Kent  a  phos 
a'  bhan-phrionnsa  Marina  an  uiridh.  Tha  high 
aig  an  teaghlach  rioghail  ann  an  obair  na 
h-eaglais  ;  tha  iad  a'  cuideachadh  na  h-oibre 
sin  an  iomadh  doigh,  agus  tha  e  anabarrach 
freagarrach  gu'n  cuireadh  an  Righ  a  mhac  mar 
fhear-ionaid  do'n  t-Seanadh  am  bhadhna,  oir 
chan  'ail  teagamh  nach  teid  aige  air  bruidhinn 
air  son  'athar  na's  fhearr  na  duine  eile,  an  uair 
a  bhios  an  eaglais  ag  aideachadh  a  dilseachd 
do'n  Chrim. 

Tha  coio;  bhadhna  fichead  o  thoisich  Riffh 
Deorsa  air  rioghachadh,  agus  faodar  a  radh  le 
firinn  m'a  thimchioll  mar  bha  air  a  radh  mu 
Heseciah,  gu'n  do  rinn  e  fad  na  h-iiine  sin  an 
ni  a  bha  maith,  agus  ceai't,  agus  firinneach,  am 
fianuis  Dhe  agus  am  fianuis  a  shluaigh.  Tha 
aobhar-taingealachd  aig  an  duthaich  gu  bheil 
an  righ  agus  a'  bhanrigh  a'  leantuinn  gu  dliith 
ris  na  cleachdanna  diadhaidh  a  bha  air  an 
cumail  suas  an  Hnn  a  shean-mhathar,  ach  nach 
'ail  idir  fasanta  an  diugh  ;  gu  bheil  iad  a'  riagh- 
ladh  an  tighe  agus  an  taaghlaich  fein  le  gliocas 
agus  smachd,  agus  gu  bhail  iad  a'  toirt  eisem- 
pleir  m.haith  do'n  t-sluagh  a  thaobh  coimhaad 
na  Sabaid  agus  a  bhi  dol  do'n  aaglais. 

Saumas  Briin  ;  Iain  Buchan  ;  agus  a  nis  mac 
an  righ  ;  nach  maith  an  comharradh  sin  air 
braithreachas  na  h-eaglais,  air  aonachd  an 
t-sluaigh,  agus  air  neart  a'  Chruin  !  Coinnich- 
idh  am  beartach  agus  am  bochd  a  cheile  ;  is 
e  an  Tiffhearn  a  rinn  iad  uila. 


Di-domhnaicli  Casg 

An  drasd  's  a  ris  tha  giith  a'  glaodhach  anns 
an  fhasach,  ag  iarraidh  Di-domhnaich  Casg  a 
bhi  air  a  chumail  air  an  aon  la  daonnan.  Ach 
tha  an  rud  cho  reusonta  's  nach  'eilaar  a' 
gabhail  suim  dheth.  Sin  mar  thachair  fad 
moran  bliadhnachan  do  na  daoine  a  bha  ag 
iarraidh  oirnn  an  uair  atharrachadh  agus  feum 
a  dheanamh  de  sholus  na  greine  agus  solus 
eile  a  chaomhnadh.  An  aite  eisdaachd  riu, 
agus  smuaineachadh  gu  reidh  ciallach  air  a' 
chilis,  thuirt  sinn  uile  'n  ar  cridhe  nach  robh 
annta  ach  daoine  air  a'  chuthach,  agus  gu'n 
cuireadh  atharrachadh  na  h-uaira  beatha  agus 
gnothuichean  na  rioghachd  purraich  air  tharr- 
aich.     Mar  sin  leig  sinn  leo  a  bhi  bruidhinn. 


Ach  bha  na  daoine  ud  ceart  agus  siime  cearr. 
An  uair  a  bha  an  tim  air  a  h-atharrachadh  an 
am  a'  chogaidh  chunnacas  gu  robh  an  doigh  iir 
gun  dragh,  gun  troimh-cheile. 

A  reir  cunntas  na  Caisge  an  diugh  faodaidh 
Di-Domhnaich  Casg  a  bhi  cho  trath  ris  an  dara 
la  fichead  de'n  Mhart  agus  cho  anmoch  ris  a' 
choigeamh  la  fichead  a  dh'  April,  Domhnach 
air  bith  an  taobh  a  stigh  da  choig  seachduinnean. 
Am  bliadhna  tha  a  a'  tuiteam  air  an  aona  la 
fichead  a  dh'  April.  Tha  Di-domhnaich  Casg 
daonnan  a'  tuiteam  air  a'  cheud  Domhnach  an 
deidh  do'n  ghealaich  a  bhi  Ian,  an  deidh  do'n 
la  fas  cho  fada  ris  an  oidhche  anns  an  earrach. 


An  Carghus 

Ged  nach  'eil  na  seann  ainmean  air  laithaan 
naomh  na  bliadhna  air  an  cleachdadh  a  nis  anns 
na  cearnaibh  sin  de'n  Ghaidhaaltachd  anns  nach 
'ail  Papanaich  a'  fuiraach  tha  seorsa  de 
chuimhne  air  na  facail  fhathast.  Na'n  abradh 
tu  ri  duine  de  mhuinntir  Cholla  no  Thiriodh 
gur  e  an  deichaamh  la  de'n  Mhart  a'  chaud 
Domhnach  anns  a'  Charghus  cha  bhiodh  fhios 
aige  ciod  a  bha  thu  a'  ciallachadh  ach  na'n 
innseadh  tu  dha  gu  robh  carghus  an  tombaca  air 
coimhearsnach  dha  thuigaadh  e  gu  maith  ciod 
a  bha  sin  a'  ciallachadh.  Ann  an  cainnt  na 
h-eaglais  tha  Carghus  (facal  a  tha  air  a  thoirt 
o'n  fhacal  Laidionn  Quadragesima)  a'  cial- 
lachadh na  laithean  trasgaidh  a  tha  eadar  Inid 
is  Caisg,  laithaan  anns  a  bhail  daoine  maith  ag 
aicheadh  solasan  na  feola  dhaibh  fein,  a' 
smachdachadh  an  cuirp  air  son  leas  an  anama, 
ach  ann  an  cainnt  an  t-saoghail  agus  dhaoine  a 
tha  ris  a'  phiob  chan  'eil  anns  a'  charghus  ach 
cion  an  tombaca,  seorsa  mosach  de  thrasgadh  a 
bhios  daoine  a'  deanamh,  chan  ann  le'n  toil  ach 
leis  an  eiginn.  Tha  a  a'  tachairt  air  uairean  do 
fhacail  mar  tha  a  a'  tachairt  do  thaaghlaichaan, 
gu  bhail  iad  a'  dol  sios  anns  an  t-saoghal  ;  a' 
tuiteam  o  bhi  'nan  uaislean  gu  bhi  'n  an  islean 
bochd  a  dh'  f  heumas  obair  shalach  a  dheanamh. 
Sin  mar  thachair  do'n  fhacal  Carghus  ;  thuit  e 
o  bhi  'n  a  fhacal  naomh  gu  bhi  a'  ciallachadh 
cion  an  tombaca,  agus  eadhon  na's  isle  na  sin, 
gu  bhi  a'  ciallachadh  na  h-inntinn  chas  agus 
chuthaichte  a  chuireas  cion  an  tombaca  ann  an 
daoine.  Is  e  mo  chuimhne-sa  air  daoine  air  an 
robh  an  carghus,  gu'm  bu  daoine  iad  a  b'  ion 
dhuit  a  sheachnadh. 

Cha  mhor  nach  'eil   eachdraidh  tuiteam   an 
duine  anns  an  aon  fhacal  so. 


NEACAL  CAIMBEUL  NACH  MAIREANN— CUMHA  D^A  MHNAOI 


Neacal  Caimbeul  nach  maireann 


SANN  le  mor  bhron  tha  againn  ri  aithris  gu 
robh  an  t-Urramach  Neacal  Caimbeul,  an 
Ceann  Loch  Gilb,  air  a  ghaii'm  dhachaidh  gu 
ro  aithghearr  aii*  an  t-seachdamh  la  deug  de 
cheud  nihios  na  bliadhna  so,  agus  e  air  thurus 
's  an  Oban. 

Tha  a  bhas  'n  a  aobhar-broin  do  mhoran 
chairdean  agus  'na  chall  mor  do'n  eaglais, 
oir  bha  e  'na  dhuine  diadhaidh,  'na  shear- 
monaiche  comasach,  agus  'na  aodhair  dichioll- 
ach. 

Bha  e  beagan  bhliadhnachan  an  Srath 
Fharagaig  ;  an  1906  chaidh  e  gu  Urrath, 
an  siorramachd  Rois,  far  an  do  shaothraich  e 
ochd  bliadhna  deug  ;    a  Urrath  chaidh  e  do 


Bhriira  an  Gallaibh  far  an  do  choimhlion  e 
ministrealachd  shoisgeulach  a  bha  measail  an 
siiilean  an  t-sluaigh. 

An  uair  a  chaidh  e  do  Cheann  Loch  Gilb,  bho 
chionn  bliadhna,  bha  siiil  gu'm  biodh  e  air  a 
chaomhnadh  iomadh  bliadhna  fhathast,  gus 
obair  an  Tighearna  a  chur  air  aghaidh  anns  an 
t-siorramachd  anns  an  do  rugadh  e,  ach  cha  b'e 
sin  toil  an  Fhreasdail. 

Bha  iarraidh  mhor  air  Neacal  Caimbeul  aig 
am  orduighean  air  feadh  na  Gaidhealtachd, 
agus  is  iomadh  aite  anns  an  do  shearmonaich  e. 
Dh'  fhag  e  bantrach  as  a  dheidh,  agus  rithe-se 
tha  co-fhaireachadh  aig  moran  anns  a'  chall  a 
thainiff  oirre  gu  h-obann. 


An  t-Urramach  Seumas  Johnstone,  J?j  Srath-pheofhair. 


Cumha  D'a  Mhnaoi 

Air  form — "  Cha  tig  Mor  mo  bhean  dhachaidh. 


(CHAIDH  mo  Sheonaid-sa  dhachaidh 
-^Dh'  ionnsuidh  cairtealan  buan, 
O  gach  tinneas  is  easlaint, 
'S  o  gach  peacadh  is  truaigh  ; 
O  gach  trioblaid  is  daorsa 
Tha  's  an  t-saoghal  is  bron, 
A  dh'  ionnsuidh  na  tire 
'S  am  bheil  sith  agus  gloir. 

Tha  mise  Ian  mulaid 
Trie  a'  tuireadh  's  mi  sgith, 
'S  mo  shiiilean  a'  sileadh 
Le  bioradh  mo  chridh'  ; 
Aig  cuimhneachd  do  cheill-sa 
'S  do  bheus  air  gach  doigh, 
Bidh  mise  air  mo  reubadh 
Eadar  aoibhneas  is  bron. 


Tha  na  bochdan  ag  acan 
Gu'n  deach  Dorcas  thoirt  uath, 
Lamh  fhialaidh  a'  phailteis 
Dheanadh  sgapadh  le  truas  ; 
Bhiodh  do  chridhe  air  fhasgadh 
'N  uair  bhiodh  each  ann  an  cruas, 
Gu  minic  ag  urnuigh 
Ris  a'  chiiirt  a  tha  shuas. 

Ged  tha  mise  Ian  fadachd 
Agus  m'  aigne  fo  leon, 
A'  caoidh  na  bha  agam 
'S  ciiis  ladarn'  bhi  bron  ; 
Thug  Dia  i  gu  sabhailt 
Tre'n  fhasach  le  cliti, 
'S  'n  uair  thainig  am  bas 
Fhuair  i  lathaireachd  a  ghnuis. 


Bha  do  bheus-sa  ro  annamh 
Measg  bhan  a  fhuair  gras, 
Ann  an  tairiseachd  inntinn 
Am  mineachd  's  an  gradh  ; 
Cha  bu  daor  leat  an  eirig 
Dheanamh  reit'  agus  sith, 
Bhiodh  tu  bathadh  nan  eibhlean 
'N  uair  a  dh'  eireadh  an  stri. 


Ged  tha  mise  nis  cianail 

Lan  iargain  is  gruaim, 

Fhuair  mi  da-fhichead  bliadhn'  dhi 

Le  a  ciall  agus  stuaim  ; 

Caomh,  tairiseach,  ciatach 

Ann  am  fianuis  an  t-sluaigh, 

Gun  oilbheum  do'n  diadhachd 

Gus  na  thriall  i  do'n  uaigh. 


(Le  Uilleam  MacCoinnich,  maighstir-sgoile  a  chaochail  an  lonar-nis,  ami  an  1838.) 


Aireamh 

Criosd  agus  Peadar 

"  A  Shimoin,  a  mhic  lonais,  an  toigh  leat  mise?  " — Eoin  xxi.  17. 

Innsibli  cVa  dheisciobuil  agus  do  Pheadar  gu  bheil  e  a'  dol  roimhibh  do  Ghalile . 

thubhairt  e  ribh." — Mahc  xvi.  7. 


chi  slbh  an  sin  e,  mar 


B'E  sin  am  fios  a  chuir  Criosd,  an  deidh  dha 
eirigh  o  na  marbhaibh,  a  dh'  ionnsuidh  nan 
deisciobul  leis  an  oganach  a  choinnich  ris  na 
mnathan  aig  an  uaigh. 

Air  an  oidhche  anns  an  do  bhrathadh  e, 
thubhairt  losa  ri  Peadar,  "  Feuch  dh'  iarr 
Satan  sibhse  chum  bhur  criaradh  mar  chruith- 
neachd,  ach  ghuidh  mise  air  do  skon-sa,  nach 
diobradh  do  chreideamh  thu  "  :  (Lucas,  xxii. 
31).  Tha  e  coltach  gu  robh  iomaguin  air  mu 
Pheadar:  B'e  aon  de  na  nithean  deireannach 
a  rinn  e  m'an  deachaidh  e  sios  do  staid  nam 
marbh  eadar-ghuidhe  a  dheanamh  air  a  shon ; 
agus  a  nis,  air  dha  eirigh  as  an  uaigh,  dh' 
ainmich  e  air  ainm  e  anns  an  fhios  a  chuir  e 
a  dh'  ionnsuidh  nan  deisciobul. 

Tha  e  furasda  gu  leor  a  thuigsinn  car  son  a 
rinn  e  sin.  Bha  Peadar  truagh  ann  an  droch 
shuidheachadh.  Bha  e  air  a  narachadh  agus 
air  a  mhaslachadh  le  dhroch  ghiulan  fein  ann 
an  talla  an  ard-shagairt  far  an  do  mhionnaich 
e  nach  b'  aithne  dha  losa.  Tha  an  cairdeas  agus 
an  diadhaidheachd  mar  a  chumar  iad,  is  bha 
fhios  aig  Peadar  gu  maith  nach  bu  ghniomh 
caraid  no  gniomh  duine  diadhaidh  an  rud  a 
rinn  e.  An  uair  a  thainig  e  chuige  fein  ghabh 
e  aitlu'eachas,  ach  cha  chuir eadh  aithreachas 
folach  air  na  rinn  e.  Bha  a  chridhe  agus  a 
choguis  'ga  bhioradh  a  la  's  a  dh'  oidhche,  agus 
■b'e  an  aon  iirnuigh  a  b'  urrainn  dha  a  radh, 
A  Thighearn  losa,  pheacaich  mi  ad  aghaidh, 
agus  chan  airidh  mi  tuilleadh  gu'm  bithinn  am 
measg  do  shluaigh  :  thoir  maitheanas  dhomh. 

Bu  leir  do  Chriosd  cridhe  Pheadair,  oir  is 
aithne  do'n  Bhuachaille  Mhaith  a  chaoraich, 
agus  gairmidh  e  a  chaoraich  fein  air  an  ainm. 
Mar  sin  chuir  e  am  fios  ud  chuca,  ag  ainm- 
eachadh  Pheadair  air  ainm.  "  Innsibh  d'a 
dheisciobuil  agus  do  Pheadar  gu  bheil  mise  a' 
dol  romhpa  do  Ghalile." 

Thog  na  deisciobuil  orra  gu  Galile  a  dh' 
fheitheamh  air  am  Maighstir,  ach  an  uair  a 
bha  an  iiine  a'  dol  seachad  agus  nach  robh  e  'ga 
nochdadh  fein  dhaibh,  tha  e  coltach  gu'n  do 
chaill  Peadar  a  chreideamh  is  fhaidhidinn  a 
rithist,  oir  thubhairt  e  ri  each,  Tiugainnibh  a 
dh'  iasgach.  Mar  gu'n  abradh  e, — tha  mi  a' 
fas  sgith  de'n  fheitheamh  so,  chan  'eil  ann 
dhuinn  ach  faoineas  a  bhi  feitheamh  ri  duine 
marbh  ;   bithidh  daoine  a'  magadh  oirnn  ;    ach 


ciod  air  bith  a  ni  sibhse,  tha  mise  a'  dol  air 
m'  ais  gu  iasgach. 

Dh'  aontaich  iad  uile  leis,  chuir  iad  air 
doigh  na  lin,  agus  thog  iad  gu  muir.  Ach 
thachair  dhaibh  mar  thachair  do  lonah  an  uair 
a  theich  e  o  lathaireachd  an  Tighearna.  Chuar- 
taich  Dia  e  roimhe  agus  'na  dheidh,  air  chor 
agus  gu'n  d'  ionnsaich  e  gu  robh  lathaireachd 
Dhe  'g  a  leantuinn  ged  rachadh  e  gu  ionadan 
iomallach  an  domhain.  Bha  Criosd  a'  lean- 
tuinn na  luinge  anns  an  robh  na  deisciobuil 
air  an  oidhche  ud,  ag  iarraidh  cothroin  fhaot- 
ainn  chum  an  saoradh  o'n  as-creideamh  anns 
an  do  thuit  iad. 

Am  beul  an  latha,  'nuair  a  bha  iad  a'  tighinn 
gu  tir,  chunnaic  iad  coslas  duine  air  a'  chladach 
is  chual  iad  guth — "  A  chlaim,  a  bheil  hiadh 
agaibh  ?  "  Thubhairt  iad  nach  robh.  Dh' 
iarr  e  orra  an  lion  a  thilgeadh  a  mach  air 
an  taobh  dheas  de'n  luing,  agus  air  dhaibh  sin 
a  dheanainhy-fghla^ziad  Ian  ail- ILn.t  -Anns  a' 
mhionaid  dh'.  aithnich  Eoin  t;6  a  bha  aca  agus 
thubhairt  eri  Peadar,  "  Is  e  dh  Tighearna  ata 
aim."  Ged\,bh.a  as-creideamh  ga-  leor  an 
cridhe  Pheadair  bha  gaoi  an  t-Slanuigh'eir 
ann  mar  an  ceudna,  agus  cho  luath  's  a  chual  e 
'ainm  's  a  chunnaic  e  a  choslas  air  tir  leum  e 
a  mach  do'n  fhairge,  gun  umhail  do  ni  fo'n 
ghrein   ach   a   mhain   a    Mhaighstir   caom^i    a 

ruighinn.  /  .  •  ;.        , 

Their  cuid  de  dhaoine  nach  bu  ghniomh 
caomhail  a  rinn  Criosd  an  uair  a  cheasnaich  e 
Peadar  anns  an  doigh  anns  an  do  cheasnaich 
e  e,  agus  nach  robh  e  chum  buannachd  sam 
bith  do  Pheadar  a  sheann  lochdan  a  chuimh- 
neachadh  dha  agus  a  choguis  a  bhioradh 
as  ur,  oir  bha  e  soilleir  do  na  deisciobuil  uile 
ciod  a  bha  ann  an  intinn  Chriosd  'nuair  a  dh' 
fheoraich  e  do  Pheadar  tri  uairea?i,  "  An  toigh 
leat  mise?  "  Ach  b'  aithne  do  Chriosd  cridhe 
Pheadair  mar  nach  aithne  dhuinne,  agus 
faodar  a  bhi  cinnteach  gu  robh  fhios  aige  ciod 
a  bha  e  a'  deanamh.  B'  esan  am  Buachaille 
Maith  agus  b'  aithne  dha  a  chaoraich,  is  bha 
fhios  aige  gu'm  biodh  e  chum  buannachd  do 
Pheadar  cothrom  iir  fhaotainn  air  a  ghradh 
's  a  chreideamh  aideachadh,  "  A  Shimoin,  a 
mhic  lonais  a  bheil  barrachd  grdidh  agad  dhomh- 
sa  orra  sin  ? 

CRIOSD  AGUS  PEADAR 


Bha  latha  ann  a  bha  Peadar  an  dull  nach 
robh  uiread  gaoil  aig  na  deisciobuil  eile  air 
losa  's  a  bha  aige-san.  Rinn  e  boilich  as  a 
dhilseachd  fein  agus  bhoidich  e  gu'n  leanadh 
e  a  Mhaighstir  gu  bas,  ciod  air  bith  a  dheanadh 
each.  Ach  gle  ghoirid  an  deidh  dha  sin  a 
radh,  mhionnaich  is  mhallaich  e  nach  b'  aithne 
dha  losa  riamh,  agus  ged  a  thionndaidh  na 
deisciobuil  air  fad  an  ciil  ris  ann  an  uair  a 
dheuchainn,  is  e  Peadar  a  mhain  a  dh'  an- 
tromaich  a  ghealtaireachd  le  breugan.  Bha 
cuimhne  aige  air  an  rud  a  rinn  e  ;  bha  fhios 
aige  nach  biodh  e  iomchuidh  dha  a  radh  a  nis 
gu  robh  barrachd  graidh  aige  air  losa  na  bha 
aig  each  air,  agus  is  e  an  fhreagairt  a  thug 
e  seachad.  Tha  fios,  agad,  a  Thighearna,  gur 
toigh  learn  ihu. 

Cha  do  ehuir  Criosd  teagamh  'na  fhacal  ; 
bha  e  einnteach  gu  robh  Peadar  a'  labhairt 
na  firinn,  agus  a  dh'  aindeoin  a'  nihiapaidh 
air  an  deachaidh  e  ann  an  talla  an  ard-shagairt, 
gu  robh  gradh  aige  dha.  Bha  sin  aige  ;  an 
deidh  laimhe  noehd  e  meud  a  ghraidh  agus  a 
dhilseachd,  oir  a  reir  beul-aithris  na  h-eaglais, 
leag  e  sios  a  bheatha  ann  an  seirbhis  Chriosd. 

Tri  uairean  ehaidh  a'  cheist  cheudna  a 
ehur  air,  agus  tri  uairean  dh'  aidich  e  a  chreid- 
eamh  agus  a  ghradh,  a'  faotainn  na  freagairt 
bho  losa,  "  Beathaich  m  uain,"  "  beathaich  mo 
chaoraich."  Mar  gu'n  abradh  Criosd  ris,  Air 
dhuit  dearbhadh  fhaotainn,  a  Pheadair,  air 
laigse  is  anmhuinneaehd  do  naduir  fein  bi 
caomhail  is  truaeanta  ri  peacaich  bhochd  eile 
'nuair  a  thoisicheas  tu  air  obair  na  ministreal- 
achd. 

Cha  do  leig  Peadar  an  earail  as  a  chuimhne 
oir,  bliadhnachan  'na  dheidh  sud,  sgriobh  e  gu 
seanairean  na  h-eaglais  ann  an  eainnt  a  tha 
gle  choltach  ris  na  briathran  a  labhair  Criosd 
ris  fein,  "  Beathaichibh  trend  Dhe  a  tha 
'n  ur  measg,  a'  gabhail  ciiraim  dheth,  chan 
ann  a  dh'  aindeoin  ach  gu  deonach,  ni  mo  mar 
thighearnan  os  cionn  oighreaehd  Dhe  ach  mar 
dhream  a  tha  'n  an  eisempleirean  do'n  trend." 
(1  Phead,  v.  2,  3). 

Cha  ruig  mi  a  leas  an  corr  a  radh  mu  Pheadar, 
ach  bu  mhaith  leam  aire  ar  luchd-leughaidh  a 
tharruing  gu  da  ni  shonruiehte  a  tha  an  earr- 
ann  so  de'n  Fhirinn  a'  teagasg. 

(1)  Is  e  a'  cheud  ni,  gu  bheil  an  Slanuighear 
caomhail  ri  daoine  seachranach,  is  deas  gu 
maitheanas  a  thoirt  dhaibh.  Is  aithne  dha  ar 
dealbh  agus  is  cuimhne  leis  gur  duslach  sinn. 
Is  leir  dha  am  maitheas  a  tha  ann  an  cridhe- 
achan  dhaoine  cho  mhaith  ris  an  olc,  agus  air 
an  aobhar  sin  bheir  e  breith  chothromach. 
Is  aithne  dha  c'aite  a  bheil  an  spiorad  toileach 
agus  an  cridhe  blath  co  einnteach  's  is  aithne 
dha  c'aite  a  bheil  an  fheoil  anfhann  agus  an 
cridhe  cruaidh.     Ni  e  eadar-dhealachadh  eadar 


seorsachan  peaeaidh,  oir  tha  eolas  iomlan  aige 
air  cridheachan  nam  peaeaeh.  Shaoil  Peadar 
aig  aon  am,  nach  biodh  'anam  air  aiseag  air  ais 
dha  gu  brath  tuilleadh,  is  nach  faigheadh  e  an 
ath  ghairm  gu  seirbhis  a  dheanamh  ann  an 
rioghaehd  Dhe  ;  agus  theireadh  e  gu  robh 
esan  a  cheart  cho  eiontach  ri  ludas.  Ach  bu 
leir  do  Chriosd  cridhe  na  dithis,  is  bha  fhios 
aige  gu  robh  uiread  astair  eadar  Peadar  agus 
ludas  's  a  tha  eadar  siar  is  siar,  ged  nach  robh 
gniomh  an  dara  fir  idir  eu-coltach  ri  gniomh 
an  fhir  eile,  o'n  taobh  a  muigh.  Agus  a  chionn 
gu  robh,  thug  e  maitheanas  do  Pheadar  agus 
aite  am  measg  nan  abstol.  Tha  an  duine  a 
pheacaicheas  an  aghaidh  an  t-soluis,  ann  am 
fuil  fhuar  agus  'na  cheart  deoin,  mile  uair  na's 
ciontaiche  na  'n  duine  a  ghlacar  gu  h-obann 
ann  an  coire  agus  a  thuislicheas  m'  an  teid  e 
'na  earalas.  Bu  leir  do  Chriosd  nach  b'e 
cruas  a  ehridhe  ach  laigse  na  feola  a  thug  air 
Peadar  deanamh  mar  a  rinn  e  ;  bu  leir  dha 
gu  robh  gradh  nach  bu  bheag  aige  d'a  Mhaigh- 
stir, agus  mar  sin  thug  e  dha  cothrom  a  ghradh 
aideachadh  am  fianuis  chaich,  A  Thighearna, 
is  aithne  dhuit  na  h-uile  nithe  ;  tha  fhios  agad 
gur  toigh  leam  thu.  Bha  e  'na  ghniomh  caomhail 
do  Chriosd  an  cothrom  so  a  thoirt  dha,  oir  thug 
an  aidmheil  a  rinn  e  faochadh  is  aotrumachadh 
do  ehridhe  Pheadair. 

(2)  Is  e  an  dara  ni  a  tha  an  earrann  so  de'n 
Fhirinn  a'  teagasg,  gu'm  faodar  Criosduidhean 
a  radh  riii-san  uile  as  urrainn  an  aidmheil  a 
dheanamh  gu  firinneach,  gu  bheil  gradh  aea 
do  Chriosd.  Is  e  gradh  dhasan  toiseach  is 
meadhon  is  deireadh  na  diadhaidheachd. 
Tha  gradh  againn  dha,  ars'  an  t-abstol  Eoin, 
a  chionn  gu'n  do  ghradhaich  esan  sifine  an  toiseach. 
An  uair  a  bha  e  a'  fagail  an  t-saoghail  's  a' 
cur  curam  na  h-eaglais  air  na  h-abstoil  cha 
d'  iarr  e  orra  an  aonta  ehur  ri  ereud  sam  bith, 
ach  tha  e  a'  cur  na  ceiste  so  air  na  h-uile,  An 
toigh  leat  mise  ?  Bha  fhios  aige  nach  ruigeadh 
e  a  leas  ciimhnantan  a  bu  tinne  a  ehur  orra 
agus  gu'm  faodadh  e  Ian  earbsa  a  bhi  aige  ann 
an  daoine  a  b'  urrainn  a  radh,  Tha  gradh  aig 
m'  anam  do  Chriosd. 

Cha  bu  choir  do'n  eaglais  garraidhean  a 
thogail  nach  do  ehuir  Criosd  suas.  Ma  tha 
gradh  aig  neach  do  Chriosd  cha  ruigear  a  leas 
a  bhi  'g  iarraidh  air  gun  sgur  cuimhne  a  ehum- 
ail  air  a  ehreud  's  a  phaidir,  na  bhi  'g  a  eheas- 
nachadh  gu  mionaideach  mu  nithean  diomhair 
is  domhain  nach  'eil  ach  air  iomall  na  diadhai- 
dheachd, oir  bheir  an  gradh  a  maeh  a  thoradh 
fein.  Cho-eignich  gradh  Chriosd  Peadar  agus 
na  deisciobuil  eile  gu  seirbhis  a  dheanamh  dha, 
agus  is  e  a  ghradh-san  cumhachd  Dhe  an 
diugh  f  hathast  a  thaladh  dhaoine  gu  naomhaehd 
is  irioslachd  is  ximhlachd  beatha.  A  bheil 
ainm  eile  air  neamh  no  air  thalamh  a  tha  cho 

airidh  air  gradh  is  urram  is  moladh  r'a  ainna- 
san  ?  Tha  Dia  a'  moladh  a  ghraidh  dhuinne, 
do  bhrigh,  an  uair  a  bha  sinn  fathast  'nar 
peacaich,  gu'n  d'  fhuiling  Criosd  bas  air  ar 
son.     Am  b'  urrainn  gradh  dol  na  b'  fhaide  ? 


Uime  sin  cha  leinn  fein  sinn  oir  cheannaich- 
eadh  le  luach  sinn,  eadhon  fuil  phriseil  an 
t-Slanuigheir.  Do  bhrigh  gu'n  d'  fhuiling 
e  an  crann-ceusaidh  air  ar  sgath  tha  coir  aige 
air  ar  gradh  agus  air  ar  seirbhis. 


Anns  a'  Chathair 


BU  choir  do  Sheanadh  Earra  Ghaidheal  taing 
a  thoirt  do  Dhonnchadh  C.  Mac  Thamhais 
a  chionn  gu'n  do  chuir  e  an  clodh  as  iir  Leabhar 
nan  Salm  a  bha  air  a  chur  a  mach  leis  an  t- 
Seanadh  an  1694.  Ged  nach  deachaidh  moran 
leabhraichean  Gaidhlig  seachad  air  siiil  an  fhir 
nach  maireann,  an  t-Urramach  DomhnuU  Mac 
Gilleathain,  an  Diin-bheagain,  chan  fhaca  e 
riamh  an  leabhar  ud,  is  bha  amharus  aig  cuid 
de  dhaoine  nach  robh  e  riamh  air  a  chur  a  mach 
ged  bha  e  air  ullachadh  air  son  a'  chlodh. 

Ach  fhuair  Maighstir  Mac  Thamhais  fear 
dhiubh,  an  doigh  nach  ruig  mi  a  leas  innseadh 
an  so,  is  chuir  e  an  clodh  as  iir  e,  los  a  leigeil 
fhaicinn  dhuinn  nach  'eil  moran  atharrachaidh 
air  na  Sailm  Ghaidhlig  mar  tha  sinn  'g  an  seinn 
an  diugh  seach  mar  bha  iad  air  an  tionndadh  gu 
Gaidhlig  an  toiseach  le  Seanadh  Eax*ra  Ghai- 
dheal bho  chionn  corr  agus  da  cheud  gu  leth 
bliadhna.  Ghabh  iomadh  duine  os  laimh 
bhuaith  sin  ceartachadh  a  dheanamh  air  an 
obair  a  rinn  Seanadh  Earra  Ghaidheal ;  an 
t-Urramach  Alasdair  Mac  Pharlain,  M.A.,  Cill 
an  Inbhir  (an  1753)  ;  an  t-Urramach  Iain  Smith, 
D.D.,  an  Ceann  Lech  (an  1787)  ;  an  t-Urramach 
Tomas  Ros,  D.D.,  an  Loch  Bhraon  (an  1807)  ; 
is  feadhainn  eile,  ach  ma  ghabh,  cha  robh  an 
ceartachadh  mor  no  duilich  a  dheanamh,  is  tha 
na  Sailm  Ghaidhlig,  'n  an  dliith  is  'n  an  inneach 
an  diugh  fhathast,  mar  bha  iad  air  am  fagail 
leis  na  seana  sgoilearan  a  thionndaidh  iad  gu 
Gaidhlig  an  toiseach.  Urram  dhaibhsan,  ma  ta, 
d'an  dlighear  urram,  Seanadh  Earra  Ghaidheal 
a  las  coinneal  anns  a'  Ghaidhealtachd  anns  na 
laithean  dorcha  ud,  an  iomadh  seagh  eile  a 
thuilleadh  air  na  sailm  a  thoirt  do'n  t-sluagh 
'n  an  cainnt  fein. 

Tha  earrannan  sonruichte  de  na  Sailm  air  an 
teangaidh  aig  a  h-uile  duine,  is  faodaidh  mi 
cuid  dhiubh  sin  a  chur  sios  air  an  duilleig  so  los 
gu'm  faic  ar  luchd-leughaidh  nach  'eil  moran 
atharrachaidh  air  a  dheanamh  air  obair  an 
t-Seanaidh  ach  a  mhain  gu  bheil  an  doigh- 
litreachaidh  air  atharrachadh  a  reir  an  fhasain 


BEannuight  an  duine  sin  nach  gluais 

a  ngcomhairle  na  ndaoi. 
An  slighe  fhiar  na  mbpeacach  bao 

na  sheasamh  f5s  nach  bi.     (Salm  i.  1.) 

Cuibhrionn  mo  chup'  is  moighreachd  Dia 

'stu  sheasas  damh  mo  chrann, 
A  nMtaibh  aoibhneach  thuit  mo  Hon 

leam  oighreachd  bhreagh'  nach  gann.  (Salm  xvi.  5.) 


Foillsigh  do  rodsa  dhamh  a  Dhe  ; 

ad  shlighthe  teagaisg  me  ; 
Is  treoruigh  me  a  thfirinn  ghloin, 

smo  theagasg  dean  a  Dhe.     (Salm  xxv.  4.) 

SE  Dia  mo  sholus  is  mo  shlaint, 

cia  chuireas  eagal  orm  ? 
Se  neart  mo  bheatha  Dia  na  ndiil, 

cia  chuirios  faitchios  fum  ?     (Salm  xxvii.  1.) 

Fior-eagal  De,  biodh  oirbh  a  naoimh  : 

oir  uireasbhuidh  no  di 
Ni  bhfuil  air  a  liichd  eagailsan 

fior-chrabhadh  dho  do  ni 
Biaidh  easbhuidh  ar  na  leomhnuibh  bg, 

is  ocras  mor  gu  seth  : 
Acht  ar  an  droing  a  dhiarras  Dia 

ni  nceilar  6an  ni  maith.     (Salm  xxxiv.  9-10.) 

Tobar  na  beatha  ta  gu  dearbh 

agads'  a  Dhia  na  ndiil ; 
Is  ann  do  sholus  dealrach  glan 

do  chi  sinn  solus  iuil.     (Salm  xxxvi.  9.) 

DFeith  me  le  foighid  mhaith  ar  Dhia, 

chrom  chugam,  d'eist  mo  ghuth 
Do  thug  se  a  slochd  uamhunn  me 

a  clabar  criadha  tiugh.     (Salm  xl.  1.) 

SE  Dia  is  tearmunn  diunn  gu  beachd 

ar  spionnadh  e  's  ar  treis  ; 
An  aimsir  carroid  agus  teinn' 

ar  cabhair  e  ro-dheas. 
Mar  sin  da  ngluaist'  an  talamh  trom 

ni  hadhbhar  eagail  linn  ; 
Da  ndteilgte  fos  na  sleibhte  mor 

a  mbuilsgen  fairg'  is  tuinn'.     (Salm  xlvi.  1-2.) 

DEan  trocair'  orm,  a  Dhia  na  ngras 

gu  hiochdmhur  saorsa  mis, 
Reir  lionmhuireachd  do  throcair'  chaoimh 

glan  as  m'uil'  easaontas. 
Gu  hiomlan  ionnuil  me  om  lochd, 

glan  me  om  chiont'  ad  ghradh, 
Oir  ta  me  'gadmhail  measontas, 

's  ler  dhamh  mo  lochd  do  ghna.     (Salm  li.  1.) 

Cia  mead  is  airi  ghraidh  do  theach 

lehobha  mhoir  na  nsluadh  ! 
Cia  taitneach  dhamsa  taros  naomh, 

o  Thighearna  na  mbuadh.     (Salm  Ixxxiv.  1.) 

O  Manam,  beannuigh  thus  anois 

an  Dia  lehobha  mor  : 
Malfadh  gach  ni  ta  ntaobh  stigh  dhlom, 

ainm  naomhtha  mar  is  coir.     (Salm  ciii.  1.) 

Co  na  daoine  a  rinn  an  obair  so,  obair  nach 
'eil  anns  a'  Ghaidhealtachd  an  diugh  daoine  a 
dheanadh  i  ?  Rinn  ministearan  diadhaidh  nach 
'eil  an  diugh  ach  beag  air  chuimhne  ;  Diighall 
Caimbeul,  an  Cnapadal  ;  Iain  Stiubhard,  an 
Ceann-Garad ;     Gilleasbuig    Mac   Caluim,    an 

Cill-Mhicheil  ;  Gilleasbuig  Mac  Gilleathain,  an 
Gleann-da-ruadhail  ;    agus  feadhainn  eile. 

Tha  so  uile  air  innseadh  gu  pongail  agus  gu 
soilleir  aims  an  leabhar  so  a  chuir  Mghr  Mac 
Thamhais  a  mach,  leabhar   a   thug   dhomh-sa 


CO  dhiu  uh-ead  toileachaidh  's  gu'm  bu  mhaith 
learn  taing  a  thont  do'n  fhear  a  sgriobh  e,  agus 
a  ghabh  uiread  dragha  a'  crumneachadh  gach 
fiosrachadh  a  ghabhadh  faotainn  mu'n  obair  a 
rinn  Seanadh  Earra-Ghaidheal  air  na  sailm. 


Peacaidhean  Dearmaid 

An  t-Urramach  Iain  Mac  Aoidh,  am  Port-righ 


MA  tha  e  fior  gur  iad  an  droch  ghniomharan 
a  chuireas  daoine  do  dh'  ifrinn,  tha  e  cheart 
cho  fior  as  sin  gur  iad  na  gniomharan  maith  a 
tha  iad  a'  fagail  gun  deanamh  a  chumas  moran 
a  mach  a  rioghachd  Dhe.  "  Oir  tha  Mi  ag  radh 
ruihh,"  arsa  Criosd  r'a  dheisciobuil,  "  mur  toir 
'ur  fireantachd-sa  harrachd  air  flreantachd  nan 
sgriohhaichean  agus  nam  Phairiseach,  nach  teid 
sibh  air  chor  sam  hith  a  steach  do  rioghachd 
neimh." 

'S  e  so  rud  air  am  beil  muinntir  anabarrach 
trie  ag  call  seallaidh.  Tha  sinn  gu  trie  a'  taic- 
eachadh  air  na  nithean  a  tha  sinn  a'  deanamh. 
Chan  'eil  aon  againn  a'  deanamh  maith,  agus 
na'n  tugadh  Dia  breth  oirnn  a  reir  ar  gniomh- 
ara,  c6  againn  a  sheasadh  ?  Air  an  laimh 
eile,  tha  e  fior  gu  leor  gu'm  faigh  gach  deagh 
ghniomh  agus  riiin  an  duais  a  bhuineas  dhoibh, 
agus  bu  choir  dhuinn  a  ghnath  a  bhi  ag  oidhirp 
air  maith  a  dheanamh.  "  Na  sgithicheamaid 
maith  a  dheanamh,  oir  ann  an  am  iomchuidh 
huainidh  sinn  mur  fannaich  sinn."  Faodaidh  e 
bhith  nach  'eil  moran  againn  ro  aingidh,  mar  a 
mheasar  aingidheachd  gu  coitchionn.  Theirear 
mu  thiomchioll  cuid  nach  'eil  math  no  cron 
annta  ;  ach  's  iongantach  mur  'eil  e  na's  fhaisge 
air  an  fhirinn  a  radh  gu'm  beil  olc  anns  a'  chuid 
as  fearr  againn,  agus  sradag  air  choir-eigin  de 
mhaith  anns  a'  chuid  as  miosa  againn.  Co 
dhiubh,  mar  a  thubhairt  sinn,  chan  e  na  tha 
annainn  uile  ffu  leir  a  mhilleas  sinn  ach  na  tha 


I.  Faodaidh  sinn  gun  an  t-olc  follaiseach  a 
chur  an  gniomh,  agus  aig  an  am  cheudna  gun  a 
bhi  chum  feuma  no  maith  anns  ant-saoghal.  Nis, 
'se  suidheachadh  bochd  tha  sin.  Cha  do  chuir 
an  seirbhisheach  a  dh'fholaich  airgiod  a  mhaigh- 
stir  fo  'n  talamh,  an  gniomh  peacadh  uamhasach 
sam  bith  ;  cha  do  ghoid  e,  cha  do  chuir  e  tigh 
a  mhaighstir  'na  theine,  agus  cha  do  mharbh  e 
a  cho-sheirbhisich,  agus  gu  de  a  reish  a  bha 
cearr  ?  Bha  nach  do  dh'oibrich  e.  "A  sheir- 
bhisich  uile  agus  leisg  " — sin  a  chliii — .  'S  e 
am  peacadh  da'n  robh  e  ciontach,  peacadh  na 
leisg,  peacadh  dearmaid.  Neo-ar-thaing  nach 
fhaighear  lethsgeulan  am  pailteas  air  son  na 
leisg.  Their  an  leisgean  gu'rn  beil  leomhann 
anns  an  t-slighe  ;  their  e  iomadh  breug  eile  a 
bharrachd  air  a  sin  air  son  e  fein  a  dhion.     Tha 


iomadh  lethsgeul  aig  a'  gheamhradh  air  a  bhi 
fuar,  oir  cha  bu  dual  dha  a  bhi  teth.  Their  an 
leisgean  nach  'eil  cothroman  no  comasan  chaich 
aige,  agus  mar  sin  nach  urrainn  dha  moran  a 
dheanamh.  Is  e  tha  tighinnris  dith  toile.  Bha, 
agus  tha,  iad  ann  air  an  robh  iomadh  cothrom 
air  an  aicheadh,  gidheadh  a  rinn  feum  de  na 
dh'fhagadh  aca.  Bha  Nelson  uine  mhor  air 
leth-laimh,  ach  rinn  e  tuilleadh  leis  an  aon  air 
na  rinn  cuid  eile  aig  an  robh  na  dha,  agus  uine 
mhor  bha  e  air  leth-shuil,  ach  is  lionmhor  iad 
aig  an  robh  da  shiiil  nach  robh  coltach  ris.  Tha 
suilean  an  amadain  ann  an  iomallan  na  talmh- 
ainn,  ach  tha  siiilean  an  leisgein  fo'71  talamh. 
Tha  siiilean  aca,  ach  chan  'eil  iad  a  faicinn." 
Seall  am  boirionnach  ainmeil  sin,  Helen  Keller, 
a  rugadh  dall,  balbh,  agus  bodhar,  gidheadh  tre 
shior-oidhirp  agus  dichioll,  an  diugh  a  leughas, 
a  labhras,  agus  ann  an  tomhas,  a  chluinneas. 
Seall  Maois  anns  an  t-seann  aimsir,  a  thubhairt 
"  Rachaidh  mi  nis  a  leth  taohh,  agus  chi  mi  an 
sealladh  mor  so,"  agus  an  salmadair  a  thubhairt 
"  Ruithidh  mi  'nuair  a  chuirear  leat  mo  chridhe 
ieann  ann  am  farsuinneachd  ;  "  ach  seall  air  an 
laimh  eile  Gilead  a  dh'  fhan  an  taobh  thall  de 
lordan.  Dan  a  dh'fhuirich  ann  a  longan,  agus 
Aser  an  traigh  na  fairge,  'nuair  a  bha  Israel  air 
a  saruchadh,  agus  Meros,  baile  a  chaidh  a 
mhallachadh  a  chionn  nach  d'  thainig  iad  gu 
comhnadh  an  Tighearna.  Bha  lethsgeulan  aca 
gun  teagamh,  ach  is  e  a  bh'ann  gu  robh  iad 
leisg. 

II.  Tha  peacadh  dearmaid  eile  ann  a  tha  cum- 
anta,'se  sin  Mi-thaingealachd. Tha  sinna'leughadh 
gu'n  do  ghabh  na  deisciobuil  eagal  aon  uair  do 
bhriffh  nach  d'thuff  iad  fainear  miorbhuil  nam 
builionnan.  Dhi-chuimhnich  iad  agus  chruadh- 
aich  an  cridheachean.  'Nuair  tha  a'  chuimhne 
goirid,  tha  mar  as  trice,  an  cridhe  fuar.  'S  ann 
air  son  sin  tha  an  salmadair  ag  gairm  air  anam 
fein  agus  ag  radh  "  Beannaich  an  Tighearna,  O 
m'anam  ;  agus  na  di-chuimhnich  a  thiodhlacan 
uile."  Bha  eagal  air  gu  fasadh  a  chridhe 
cruaidh,  na'm  fasadh  a  chuimhne  goirid,  "  Ma 
dhi-chuimhnicheas  mise  thusa,  a  lerusalem,"  tha 
againn  ann  an  salm  eile,  "  di-chuimhnicheadh  mo 
lamh  dheas  a  sebltachd.  Leanadh  mo  theaiiga  ri 
m'ghial  mur  cuimhnich  mi  ort,  mur  fearr  leam 
lerusalem   na   m'aoibhneas   as   airde."     Tha    an 


PEACAIDHEAN  DEARMAID— ANNS  A'  CHOILLE  BHEITHE 


cridhe  cruaidh  mi-thaingeil.  Ann  an  leabhar 
ginealach  Adhaimh,  tha  iomradh  air  Enoch, 
agus  comhla  ris-san,  air  naoidhnear  eile  mu 
thimchioll  nach  'eil  na's  motha  sgriobhta  na  gu 
robh  iad  aois  araidh,  gu'n  do  ghin  iad  mic  agus 
nigheanan  agus  gu'n  d'fhuair  iad  bas  ;  ach  mu 
Enoch  tha  e  air  a  radh  "  Ghluais  e  maille  ri  Dia 
agus  cka  robh  e  afin,  oir  thug  Dia  leis  e."  Tha 
sinn  a'  foghkim  o  na  briathran  sin,  tha  rai  a' 
smaointeachadh,  gu'n  do  mhol  Enoch  Dia  ann 
an  latha  dorcha  agus  aineolach.  Tha  e  ann  so 
— aon  fhear  a  deichnear — a  mhol  Dia.  Leighis 
Criosd  deichnear  lobhar,  agus  thainig  aon  air  ais 
a  thoirt  buidheachais  do  Dhia.  "  C  ait  am  beil 
na  naoidhnear  ?  "  dh'  fheoraich  am  Maighstir. 
Tha  iad  ann  a  ghabhas  beannachd  sam  bith  a 
gheibh  iad,  ach  a  tha  gle  mhi-thaingeil  leo,  agus 
tha  flos  gu'n  do  dh'  fhairich  an  Tighearna  mi- 
thaingealachd  dhaoine  na  bu  gheoire  na  na 
tairngnean  agus  an  t-sleagh.  'N  uair  a  chaidh 
luHus  Caesar,  an  t-iompaire  mor,  a  mhortadh 
ann  an  Tigh-seanaidh  na  Roimhe,  b'e  aon  de  na 
chuir  as  dha  Brutus,  duine  do  'n  robh  Caesar 
'na  charaid  dliith.  Mhothaich  Caesar  sin,  agus 
ghlaodh  e  mach  "  Agus  thusa  cuideachd,  a 
Bhrutuis  !  "  agus  an  sin  chomhdaich  e  aghaidh 
le  fhalluinn.  "  Eadhon  fear  mo  shith,  as  an  d'earb 
vii,  esan  a  dh'ith  de  rn  aran,  thog  e  a  shall  am 
aghaidh."  Sin  Mi-thaingealachd,  peacadh  nan 
daoine  nach  'eil  a'  toirt  buidheachais,  agus 
nach  'eil  a'  moladh  Dhe. 

III.  Seall  a  nis  ris  apheacadh,  An-iochd.  Is 
peacadh  dearmaid  e  so  da  rireadh,  agus  tha  e 
ag  gabhail  a  steach  mi-charthannas  agus  sear- 
bhachd  beatha  ann  an  iomadh  doigh.  Ma's  e 
an  leisg  dearmad  oibreach,  agus  mi-thaing- 
ealachd dearmad  molaidh,  's  e  an-iochd  dearmad 
truais  agus  caoibhneis  ;  's  e  na  dleasdanasan 
a  tha  sinn  a'  dearmad  gu  minic  a  nochdas  ciod 
an  spiorad  de'm  beil  sinn.  Chan  ann  air  son 
uilc  air  bith  a  rinn  e  a  dh'  fhosgail  an  duine 
saoibhir  a  shiiilean  ann  an  doruinn  ;  cha  b'ann 
air  son  a  mhaoin  no  a  ghreadhnachas  a  chaidh 
a  dhiteadh.  Ged  bha  e  'na  dhuine  beartach, 
dh'  fhaodadh  e  a  bhi  'na  dhuine  math  mar  a 
bha  Abraham,  agus  lob,  loseph  o  Arimatea, 
Baird  agus  Overtoun,  agus  an  leithidibh  sin  ; 


ach  'sea  mhill  e  gu  robh  e  an-iochdmhor. 
Chunnaic  e  Lasarus  'na  thruaghan  aig  a  dhorus, 
agus  dh'  fhag  e  ann  sud  e.  Cha  do  rinn  e 
trocair.  Rinn  e  dearmad  air  a  bhochd  agus  air 
a'  choir.  Co  e  bu  choimhearsnach  dhasan  a 
thuit  am  measg  an  luchd-reubainn,  ach  an  ti 
a  rinn  trocair  air  ?  Sagart  no  Lebhitheach,  cha 
dean  sin  an  gnothuch,  mur  'eil  spiorad  an 
t-Samaritanaich  againn,  spiorad  baigh  agus 
truais.  Aghaidh  ghruamach,  ad  mholach,  agus 
cota  fada,  cha  dean  sin  tearnadh.  Diadhachd 
nan  ad,  diadhachd  nam  fud  !  Ach  nach  mor 
tha  ag  earbsa  aisde  !  B'  fhearr  dhoibh  sin  gu 
mor  an  cridheachan  a  leigeil  a  mach  beagan  na 
a  bhi  toirt  breith  chruaidh  air  an  co-chreut- 
airean,  agus  air  solasan  laghail  na  beatha  so. 
Tha  an-iochd  a'  diinadh  suas  tobair  a  ghraidh 
agus  an  aoibhneis,  agus  a'  gintinn  amharus, 
feinealacfid,  agus  fuath.  'S  geur  a  labhras  cuid 
air  nithean  mar  tha  litreachas,  ealain,  agus  ceol, 
agus  suidhidh  iad  sios  a'  bmidhinn  air  minis- 
teirean  gun  ghras  (mar  a  shaoileas  iadsan)  'n 
uair  bu  choir  dhoibh  a  bhi  cuideachadh  a' 
bhochd.  Sin  e  direach,  an  seann  ghalair,  dith 
graidh agus  dith  ti'uais.  "Is  aji-aoibhinn  dhuibh," 
arsa  an  Tighearna,  "  oir  tha  sibh  a'  toirt  an 
deachamh  as  a  'mhiennt,  agus  an  anise,  agus  a 
chuimin,  agus  dhearmaid  sibh  nithean  cudthromach 
an  lagha,  cothrom,  trocair,  agus  firinn  :  bu  choir 
dhuibh  iad  so  a  dheanamh,  agus  gun  iad  sudfhagail 
gun  deanamk."  Dearmad  air  na  nithean  cud- 
thromach !  Tha  sinn  aige  a  nis.  "  Imichibh 
uam,  a  shluagh  mallaichte  .  .  .  oir  bha  mi  acrach, 
agus  cha  d'thug  sibh  dhomh  biadh ;  bha  mi 
tartmhor,  agus  cha  d'thug  sibh  dhomh  deoch.  Bha 
mi  am  choigreach,  agus  cha  d'thug  sibh  aoidheachd 
dhomh  ;  lomnochd,  agus  cha  d'  eidich  sibh  mi  ; 
euslan  agus  am  priosan,  agus  cha  d'  thainig  sibh 
'g  am  amharc.  A  Thighearna,"  their  iadsan, 
C'uin  a  chunnaic  sinne  thu  acrach  no  tartmhor  ?w 
ad  choigreach,  no  lomnochd,  no  euslan,  no  am 
priosa7i,  agus  nach  dofhritheil  sinn  dhuit  ?  "  An 
sin  freagraidh  Esan  iad,  "  Gu  deimhin  tha  mi  ag 
radh  7'uibh,  a  mheud  as  nach  d'rinn  sibh  e  do'n 
neach  as  lugha  dhiubh  so  cha  d  'rinn  sibh  dhomhsa 
e."  Sin  luchd  an  an-iochd  ;  agus  imichidh  iad 
chum  peanas  shiorruidh ;  ach  na  fireana  chum 
na  beatha  maireannaich. 


Anns  a'  Choille  Bheithe 


THA  mi  a'  cunntas  nan  laithean  gus  an 
cluinn  mi  a'  chuthag.  Faodaidh  mi  a 
cluinntinn  la  air  bith  eadar  an  ochdamh  la 
fichead  a  dh'  April  agus  a'  choigeamh  la  de 
Mhaigh,  ach  mar  is  trice  is  ann  air  an  dara  no 
air  an  treas  la  de  Mhaigh  a  tha  i  a'  ruighinn  na 
Coille  Bheithe.  Uair  no  dha  chunnaic  mi  1 
m'  an  cuala  mi  i,  ach  mar  is  trice,  is  e  a  gug-ug 


a'  cheud  rabhadh  a  gheibh  mi  gu  bheil  i  air 
tighinn.  Agus  c6  riamh  a  chuala  gug-ug  na 
cuthaig  gun  a  chridhe  a  thoirt  leum  as  le  faire- 
achduin  nach  'eil  e  furasda  facal  fhaotainn  air 
a  shon  ?  Chan  e  toiliimtinn  a  tha  ann  uile  gu 
leir  oir  tha  fichead  rud  eile  ann  a  tha  toirt 
toil-inntinn  as  mo  dhomh  na  guth  na  cuthaig, 
ach  nach  toir  air  mo  chridhe  leum.     Ach  tha 

freumh  de  thoilinntinn  ann  air  a  shon  sin.  Cha 
mho  is  e  moit  no  gairdeachas  am  facal  ceart, 
ach  ciod  air  bith  as  ainm  ceart  do'n  fhaire- 
achduin  so  a  thig  'n  ad  chridhe  a'  cheud  uair 
a  chluinneas  tu  a'  chuthag  leumaidh  do  chridhe 
gun  chead  do  thoile. 

Faodaidh  e  bhith  gur  e  an  t-aobhar  gu  bheil 
gug-iig  na  cuthaig  'n  a  chomharradh  agus  'n  a 
bharantas  gu  bheil  an  samhradh  air  teachd,  is 
chan  ionghnadh  ged  dheanadh  daoine  agus 
creutairean  gairdeachas  ann  an  teachd  an 
t-samhraidh.  Tha  teas  na  greine  a'  diisgadh 
beatha  air  machair  is  shabh  ;  tha  fas  is  maise 
ri  fhaicinn  air  gach  taobh  an  seall  thu.  Os  ar 
cionn  anns  na  speuran  agus  am  barraibh  nan 
craobh  tha  coisir-chiuil  a'  seinn  gun  sgur  ;  tha 
an  talamh  fo  ar  casan  mar  gu'm  biodh  brat 
ailhdh  air  a  dhealbh  an  iomad  dath.  Ann  an 
6g-mhios  an  t-samhraidh  tha  an  saoghal  cho 
maiseach  is  tha  a  leithid  de  shaoibhreas  air  a 
sgaoileadh  mu  choinneamh  ar  siil  's  gur  marbh 
da  rireadh  an  cridhe  anns  nach  'eil  moladh  is 
taingealachd  air  an  dusgadh  do'n  Ti  uile- 
chumhachdach  a  tha  deanamh  na  miorbhuil 
so  as  tir  a  h-uile  bliadhna. 

Is  mor  an  Tighearn  agus  is  mor  a  chnmhachd  : 
Tha  a  thulgse  gun  tomhas, 
Seinnibh  do  lehohhah  le  buidheachas  ; 
Deanaibh  cebl  d''  ar  I)ia-ne  air  a'  chlarsaich, 
A  chbmhdaicheas  neamh  le  nebil, 
A  dK  ullaicheas  uisge  do'n  talamh, 
A  bheir  air  feur  fas  air  na  sleibhtean 
Oir  tha  ainm-san  a  mhain  air  ardachadh 
Tha    a'    ghlbir    os    cionn    na    talmhainn   agus    nan 
neamh. 

Anns  an  t-seann  t-saoghal  bha  ceud  la  an 
t-samhraidh  air  a  choimhead  le  moran  chinn- 
each  mar  la-feille,  is  bhiodh  iad  a'  dol  a 
mach  do  na  raointean  a  chruinneachadh  fhlur- 
aichean  agus  a  dhannsadh.  Chan  'eil  fada 
bho  stad  an  cleachdadh  sin  an  Sasunn,  ma 
stad  e  idir  fhathast,  ach  a  reir  beul-aithris  na 
dtithcha,  cha  robh  moran  suime  aig  na  Gaidh- 
eil  do  na  fliiraichean  ;  oir  b'  ann  do  theine  a 
bha  iadsan  a'  toirt  urraim  ann  an  cleachdanna 
latha  Bealltainn.  Tha  sgoilearan  Gaidhlig 
ag  radh  gur  e  teine  Bheil  a  tha  am  facal  Beall- 
tuinn  a'  ciallachadh,  agus  gur  e  Bel  aon  de  na 
seann  diathan  a  bha  aig  na  Gaidheil,  dia  an 
t-soluis.  Bha  ar  n-athraichean  a'  deanamh 
aoraidh  do'n  ghrein,  ach  ged  is  fhada  bho  dh' 
fhalbh  na  laithean  sin,  tha  cleachdanna  air 
an  cumail  suas  am  measg  ar  sluaigh  fhathast, 
a  thoisich  ri  linn  an  aoraidh  sin.  Cha  toigh 
leis  na  Gaidheil  rud  air  bith  a  dheanamh  an 
aghaidh  na  greine.  An  uair  a  bhios  croitear 
anns  na  h-Eileanan  a'  deanamh  cruach  arbhair 
anns  an  f  hoghar  is  ann  daonnan  deiseil  a  chuireas 
e  na  sreathan  oirre,  a'  dol  mu'n  cuairt  na 
cruaiche  leis  a'  ghrein.    Na  'm  faiceadh  e  duine 


eile  air  mullach  a'  mhulain  no  na  cruaiche,  agus  e 
ag  oibreachadh  an  aghaidh  na  greine,  their eadh 
e  nach  robh  ann  ach  amhlair  no  buamastair. 
Agus  na'm  feoraicheadh  tu  dheth  ciod  an 
seorsa  duine  a  tha  ann  am  buamastair  their- 
eadh  e  riut  gur  e  buamastair  duine  a  bhios 
a'  deanamh  a  h-uile  ni  ris  an  cuir  e  a  lamh  gu 
tuathall.  Na  'n  ceasnaicheadh  tu  e  na  b'  fhaide 
agus  na  'm  feoraicheadh  tu  dheth  co  ris  a 
theireadh  e  duine  tuathall  dh'  abradh  e  riut  gur 
e  duine  tuathall  duine  a  bhios  a'  deanamh  a 
h-uile  ni  air  an  doigh  chearr  mar  gu'm  biodh 
e  ag  ohair  le  laimh  chli. 

An  uair  a  bhios  daoine  d'  an  aithne  gnothuch 
a  dheanamh  gu  ceart  a'  tighinn  gu  uaigh  le 
tiodhlacadh  anns  a'  chladh  thig  iad  'g  a  h- 
ionnsuidh  deiseil,  ma  ghabhas  e  deanamh  idir. 
Na  'n  tigeadh  iad  chuice  air  dhoigh  eile 
bhiodh  iad  a'  dol  an  aghaidh  na  greine,  agus 
CO  a  dheanadh  sin  ach  amhlair  ?  Theagamh 
gu'n  abair  daoine  oga  agus  daoine  eagnaidh 
nach  dean  e  miighadh  air  bith  ciod  an  rathad 
air  an  tig  thu  gu  uaigh,  no  ciod  an  rathad  air 
an  cuir  thu  sreath  air  mulan,  ach  chan  'eil  mi 
idir  cinnteach  gu  bheil  sin  ceart,  ged  nach  bu 
mhaith  leam  dol  an  argumaid  mu'n  chiiis. 
Air  son  na  tha  de  fhios  againne  faodaidh  e 
bhith  gu  bheil  lagh  diomhair  is  siorruidh  air 
clar  a'  chruthachaidh  a  tha  a'  tarruing  dhaoine 
gu  bhi  gluasad  leis  a'  ghrein  ;  lagh  a  tha  'n 
a  chiiis-eagail  dhaibh  an  uair  a  theid  iad  'na 
h-aghaidh.  Ma's  e  a'  ghaoth  fhein,  theag- 
amh gu'n  d'  thug  thu  an  aire  nach  comharr- 
adh  maith  e  gu'n  atharraicheadh  i  an  aghaidh 
na  greine.  Ach  is  comharradh  maith  e  gu'n 
tionndadh  i  leis  a'  ghrein. 

Chan  'eil  e  idir  iongantach  gu  robh  daoine  ag 
aoradh  do  Chumhachdan  Naduir  m'  an  d' 
fhuair  iad  eolas  air  an  t-soisgeul,  agus  gu 
sonruichte  ag  aoradh  do'n  Ghrein  ;  Mathair 
an  t-Soluis  ;  Mathair  na  teas  ;  Mathair  an 
fhais,  ris  a  bheil  beatha  gach  creutair  an 
crochadh.  An  d'  thug  thu  riamh  an  aire,  a 
leughadair,  gu'm  faod  thu  moran  de  na  tha 
air  a  radh  mu  Dhia  anns  a'  Bhiobull  a  radh 
mu'n  ghrein,  gun  atharrachadh  air  bith  a 
dheanamh  air. 

Ach  ged  tha  fadachd  orm  gus  an  cluinn  mi 
Gug-iig  na  cuthaig  chan  ann  idir  rithe-se  a 
leumas  mo  chridhe  ach  ris  na  nithean  eile  a 
bheir  sonas  agus  toilinntinn  dhomh  aig  am 
a  teachd  ;  anail  bhlath  na  gaoithe  ann  an 
toiseach  Mhaigh  ;  aileadh  a'  bheithe  oig  agus 
a'  ghiuthais  ;  conasg  is  bealaidh  agus  iad 
buidhe  mar  an  t-6r,  failleanan  maoth  na  lairig 
air  an  dealtrachadh  le  guirme  nach  fhacas 
riamh  a  choimeas  ach  air  boineidean  nan 
sithichean  ;  li  is  lainnir  an  sgithich  ghil. 
Sin  na  seann  nithean  a  tha  daonnan  iir,  agus 
na  nithean  cumanta  a  tha  daonnan  mais- 
each. 


AIG  AN  UINNEIG 


Aig  an  Uinneig 


"Dhia,  gleidh  an  Righ  " 

BHA  mi  a'  ciallachadh  Laoidh  na  Rioghachd 
a  chur  sios  air  an  duilleig  so  mar  ar  n-urnuigh 
ri  Dia  as  leth  an  Righ,  ach  direach  mar  a  bha  na 
briathran  air  barr  mo  phinn  thainig  laoidh  eile 
gu  m'  chuimhne,  agus  laoidh  as  fhearr. 

Buan-shaoghal  agus  aim  sir  chian 
Bheir  thusa,  Dhia,  do'n  Righ  ; 
Mar  iomadh  ginealach  is  linn 
A  biiliadiinacha  's  tu  ni. 

Mairidii  e  buan  am  fianuis  Dhe 
Gu  bunaiteach  's  gu  brath  ; 
Trocair  is  f  irinn  deasaich  dha, 
'Ga  clioimhead-san  gach  trath. 

(Salm  xli,  6-7). 

Maille  ri  sluagh  na  rioghachd  gu  leir  tha 
muinntir  na  Gaidhealtachd  aig  an  am  so  a' 
guidhe  saoghal  buan  do'n  Righ,  sith  'n  a  riogh- 
achd, agus  beannachd  Dhe  'n  a  theaghlach. 
Ged  tha  an  Righ  'na  shuidhe  air  righ-chathair 
a  tha  ard  agus  togta  suas  chan  'eil  ann  ach 
duine  ;  tha  feum  aige  air  tirnuighean  an  t- 
sluaigh,  feum  na's  motha  na  tha  aig  daoine  eile 
a  chionn  gu  bheil  uiread  an  earbsa  ris  agus 
uallach  cho  trom  air  a  ghuaillean. 

Tha  aobhar  taingealachd  aig  Breatunn  gu 
bheil  an  Righ  'n  a  dhuine  glic  agus  'n  a  dhuine 
ceart  ;  dleasdanach  agus  saothrachail  'n  a 
dhreuchd  ;  'n  a  cheann-teaglaich  a  tha  daonnan 
a'  cur  eisempleir  mhaith  fa  chomhair  na  diith- 
cha,  agus  'n  a  dhuine  faireachdail  aig  a  bheil 
co-fhaireachduin  r'a  shluagh  anns  gach  teinn  a 
thig  orra.  Is  e  meas  an  t-sluaigh  an  t-aol  agus 
an  cement  a  tha  deanamh  bunaitean  a'  Chriiin 
laidir,  is  cha  robh  bunaitean  a'  Chriiin  riamh  na 
bu  laidire  am  Breatunn  na  tha  iad  an  diugh  a 
chionn  gu  bheil  meas  aig  an  t-sluagh  air  Righ 
\  Deorsa  mar  dhuine.  Tha  e  fein  agus  a  theagh- 
lach  a'  measgadh  gun  sgur  ris  an  t-sluagh  ann 
an  ciiisean  na  rioghachd,  ach  an  aite  a  bhi  call 
an  rioghalachd  agus  am  moralachd  le  bhi 
deanamh  sin,  is  ann  a  tha  iad  a'  cosnadh  an 
tuilleadh  dilseachd  do'n  Chrim. 

Ged  nach  biodh  aobhar  eile  againn  air  son 
buidheachas  a  thoirt  do  Dhia  ach  gu  bheil  ar 
Righ  dligheach  a'  cumail  bhuainn  leithidean 
Lenin  agus  Mussolini  agus  Hitler  bu  mhor  an 
t-aobhar  sin  fhein. 

Leabhraichean  Gaidhlig 

Bho  chionn  ghoirid  chuir  Alasdair  Mac 
Labhruinn  agus  a  Mhic,  aig  a  bheil  buth 
leabhraichean  air  Sraid  Earra-Ghaidheal,  an 
Glaschu,  a  mach  da  leabhar  bheag  a  tha  airidh 
air  beannachd  na  h-eaglais,  Leabhar  Aithghearr 
nan  Ceist  a  bha  air  a  thionndadh  gu  Gaidhlig 
le  Domhnullach  na  Toisigheachd,  agus  Lea- 


bhran  beag  eile  a  bha  air  ullachadh  le  Eachann 
Diighallach  gu  bhi  toirt  seolaidh  do  dhaoine  a 
tha  ag  ionnsachadh  Gaidhlig.  Chan  'eil  Lea- 
bhar nan  Ceist  a'  cosd  ach  da  sgillinn,  agus  an 
leabhar  eile  ochd  sgillinn  deug,  is  bhitheadh 
iad  le  cheile  tarbhach  chum  eolas  a  thoirt  do 
dhaoine  air  Gaidhlig,  agus  eolas  a  thoirt  dhaibh 
air  nithean  as  fhearr. 

Cha  ruigear  a  leas  a  radh  mu'n  leabhar- 
leughaidh  ach  gu  bheil  e  air  a  dheanamh  ana- 
barrach  freagarrach  agus  anabarrach  soilleir 
do  dhaoine  aig  nach  'eil  Gaidhlig,  agus  nach 
b'  urrainn  dhaibh  toiseachadh  air  a  h-ionn- 
sachadh  ann  an  doigh  a  b'  fhearr.  Tha  a'  chuid 
mhor  de  na  leasain  air  an  steidheachadh  air  a' 
Bhiobull,  is  chan  'eil  doigh  as  fhearr  air  Gaidhlig 
ionnsachadh  na  an  da  Bhiobull  a  bhi  aig  duine 
'na  laimh,  a'  Ghaidhlig  agus  a'  Bheurla. 

Bha  Leabhar  Aithghearr  nan  Ceist  air  a  chur 
an  clodh  an  Gaidhlig  na's  trice  na  leabhar  air 
bith  eile,  an  toiseach  le  Seanadh  Earra-Ghai- 
dheal an  1651  ;  agus  iomadh  uair  eile  bhuaith 
sin.  An  1829  bha  e  air  a  thionndadh  gu 
Gaidhlig,  no  co  dhiu  air  a  dheanamh  coltach  ri 
Gaidhlig  a  la  fein,  leis  an  Urramach  Eoin 
Domhnullach,  D.D.,  a  bha  an  sgir  na  Tois- 
igheachd. Sin  an  leabhar  a  tha  air  a  chur  a 
mach  as  lir  an  drasd  le  Alasdair  Mac  Labhruinn, 
agus  a  Mhic,  fo  shuil  Eachainn  Dhughallaich  a 
thaobh  litreachadh  na  Gaidhlig.  Bu  mhaith 
leam  fhios  a  bhi  agam  a  bheil  oigridh  an  aite  air 
bith  anns  a'  Ghaidhealtachd  ag  ionnsachadh 
Leabhar  nan  Ceist  air  an  teangaidh  an  Gaidhlig 
an  diugh.  Tha  fuigheall  beag  ann  fhathast 
a  tha  'g  a  ionnsachadh  am  Beurla,  ach  tha  amh- 
arus  agam  nach  'eil  moran  'g  a  ionnsachadh 
an  Gaidhlig.  Cha  mholadh  sin  oirnne  no  air 
na  timeanna  anns  a  bheil  sinn  beo. 

Calum  Domhnullach  nach  maireann 

Bha  iomadh  duine  duilich  a  chluinntinn  gu'n 
do  shiubhail  am  ministear  gasda  so  agus  a 
bhean,  mar  aon  la  d'a  cheile,  esan  air  an  naoi- 
dheamh  la  de  April  agus  ise  air  an  deicheamh. 

Rugadh  an  t-Urramach  Calum  Domhnullach 
an  eilean  Thiriodh  ;  'n  a  oige  bha  e  ris  a'  ghreus- 
achd,  ach  aig  am  dusgaidh  a  bha  anns  an 
eilean  thoisich  e  air  bruidhinn  aig  coinneamhan, 
agus  mu  dheireadh  chuir  e  roimhe  am  furm- 
greusachd  fhagail  agus  dol  do'n  Chollaist. 
Shaothraich  e  anns  an  eaglais  Shaoir  an  iomadh 
aite,  mar  oileanach  agus  mar  mhinistear,  ach  is 
ann  mar  mhinistear  Beinn-na-faoghla  a  b' 
fhearr  a  b'  aithne  do  Eaglais  na  h-Alba  e.  An 
deireadh  a  laithean  bha  e  greis  ann  an  sgireachd 
Hinipoil,  an  Tiriodh,  eilean  a  dhiichais,  ach  bha 
e  ro  shean  m'an  deachaidh  e  ann,  agus  cha  b' 

fhada  gus  an  do  bhris  air  a  shlainte.  Ged  bhios 
cuid  dhiubh  'g  a  dheanamh,  chan  'eil  e  glic  do 
mhinistearan  dol  a  dh'  aite  iir  anmoch  'n  am 
beatha,  is  chan  'eil  e  glic  do'n  t-sluagh  impidh 
a  chur  orra  sin  a  dheannamh.  Ma  leigeas  tu 
le  puist  fhiodha  fantuinn  amis  an  talamh  mar 
chuir  thu  ann  iad  an  toiseach,  faodaidh  iad 
marsuinn  iomadh  bliadhna  an  deidh  dhaibh 
toiseachadh  air  cosg  aig  am  bun,  ach  ma  spionas 
tu  as  an  talamh  iad  agus  ma  dh'  fheuchas  tu  ri 


'n  cur  ann  a  ris  as  iir,  chan  fhada  a  mhaireas 
iad. 

Bha  Calum  Domhnullach  'n  a  fhior  dhuine 
ceanalta  agus  coir  ;  eireachdail  'na  phearsa, 
glic  agus  faicilleach  'n  a  sheanchas  agus  'n  a 
chaitheamh-beatha,  agus  'n  a  shearmonaiche 
soisgeulach.  Bu  mhaith  an  comharradh  air 
gu  robh  e  air  a  ghairm  'n  a  sheann  aois  do'n 
eilean  far  an  robh  daoine  eolach  air  an  laithean 
'oige. 


Tormod  Mac  Leoid  agus  a'  Bhan-rlgh 


ANNS  na  duilleagan  Beurla  air  a'  mhios  so 
-LA-tha  mi  an  diiil  gu'm  bi  iomradh  air  a  dhean- 
amh air  an  Ollamh  Tormod  Mac  Leoid  mar 
aon  de  luchd-togail  na  h-aitreibh  ris  an  abrar 
Eaglais  *na  h-Alba,  agus  mar  sin  bu  mhaith 
learn  iomradh  goirid  a  dheanamh  anns  na  duil- 
leagan Gaidhlig  air  a'  chairdeas  a  bha  eadar  a' 
Bhan-righ  Victoria  agus  e  fein. 

Chuir  a'  Bhan-righ  Victoria  seachad  cuid  de 
na  laithean  a  bu  shona  'n  a  beatha  am  Baile- 
Mhoireil.  Bha  gaol  anabarrach  aice  air  an 
diithaich  agus  air  an  t-sluagh,  is  bhiodh  fadachd 
oirre  gus  an  tigeadh  an  t-am  anns  am  faodadh 
i  gleadhraich  is  starum  Shasuinn  fhagail  gus 
sith  agus  samhchair  fhaotainn  'n  a  dachaidh 
Ghaidhealaich.  Bha  gaol  anabarrach  aice 
cuideachd  air  aoradh  simplidh  na  h-Eaglais 
Chleireachail,  agus  meas  mor  air  cuid  de  na 
ministearan  a  bhiodh  a'  dol  do  Bhaile-Mhoireil 
a  shearmonachadh,  ach  dhiubh  sin  uile  b'e 
Tormod  Mac  Leoid  a  roghainn.  Anns  an 
leabhar  a  sgriobh  i  tha  Tormod  air  ainmeachadh 
gu  trie,  agus  daonnan  le  h-urram. 

Baile-3Ihoireil 
An  dara  Dbmhnach  's  d  Cheiteon,  1862. 

"  Shearmonaich  an  t-Ollamh  Mac  Leoid  ; 
seirhhis  eile  cho  simplidh  agus  cho  taitneach  cha 
chuala  mi  riamh.  Labhair  e  mu  thriohlaid,  viu 
ghradh  Dke,  agus  mufhula^igas  an  t-Slanuighir  ; 
lahhair  e  cuideachd  mu'n  dbigh  anns  a  hheil 
triohlaid  air  a  beannachadh  dhuinn  an7i  a  bhi  a' 
socruchadh  ar  cridheachan  na  s  motha  air  an 
dachaidh  shiorruidh  far  an  coinnich  sinn  na 
cairdean  gaoil  a  thugadh  bhuainn.  Bhean  an 
iirnuigh  a  rinn  e  air  mo  shonfein  ri  mo  chridhe." 

Maduinn  Di-Luain  chuir  a'  Bhan-righ  fios 
air  a  dhol  a  bhruidhinn  rithe,  is  tha  i  ag  radh 
gu'm  b'  fheairrd  i  fhaicinn.  Bhruidhinn  i  ris 
mu  bhas  a'  Phrionnsa,  agus  dh'  innis  e  dhi  mu 
sheana  bhoirionnach  a  dh'  f  huiling  uiread  de 
thrioblaid  's  gu'n  d'  fheoraich  e  dhi  ciamar  a 
chaidh  aice  air  a  ghiiilan.  "  Dh'  fhag  bas  an 
duine,  ars'  ise,  toll  cho  mor  'n  am  chridhe  's  gu'n 
do  thuit  gach  trioblaid  eile  as."  Thubhairt  a' 
Bhan-righ  gu'm  b'e  sin  a  ceart  shuidheachadh 
fhein  ;  gu  robh  aite  falamh  'na  cridhe  nach 
gabhadh  gu  brath  a  lionadh. 


Sgeul  a  bhais 

Baile-Mhoireil 

16  :  6  :  1872. 

"  Bha  mi  dol  do  m'  shebmar  'nuair  thainig  am 
Brunach  agus  a  dh'  iarr  e  orm  ceadfacal  a  radh 
rium.  Thubhairt e gu'm facae  CoirnealPo7isonby; 
gu  robh  droch  sgeul  air  tighinn  mu'n  Ollamh 
Mac  Leoid,  agus  gu  robh  eagal  air  gu  robh  e 
marbh.  0,  be  sin  a'  bhuille  ghoirt  dhomhsa  ! 
Bha  e  cruaidh  an  duine  gaolach,  an  duine 
caomhail,  an  duine  blath  -  chridheach  a  chall. 
Chaoin  mi  gu  goirt  ach  dh'  fheuch  mi  ri  ciimail 
orm,  agus  na  debir  a  chasg,  is  thug  mi  taing  do'n 
Bhriinach  air  son  cho  caomhail  's  a  dh'  fheuch  e 
ris  an  naidheachd  bhrbnach  a  thoirt  dhomh, 
naidheachd  ris  am  bu  bheag  mo  dhiiil.  Chuir 
mijios  air  Leopold  is  dh'  ifinis  mi  dha  e,  agus  do 
mo  mhnathan-frithealaidh  uile,  ach  is  gann  a 
b'  urrainn  sinn  a  chreidsinn.  Thubhairt  sinn  ri 
cheile  gum  bu  chall  e  nach  gabhadh  a  leasachadh. 

Bliadhna  an  deidh  a  bhais  sgriobh  a'  Bhan- 
riffh  :  "  Tha  e  eu-comasach  dhomh  cunntas 
ceart  a  thoirt  do  dhuine  eile  air  an  duine  bheann- 
aichte.  Cha  tuigear  ach  leo-san  d'am  b'aithne 
e  nadur  is  gne  an  duine  choir.  Bha  flath  is 
coibhneas  'na  aodann,  bha  a  chridhe  cho  blath 
agus  cho  farsuing,  a'  cur  thairis  le  gradh  is 
cridhealas.  Cha  robh  duine  riamh  ann  a  bu 
mho  a  neartaicheadh  creideamh  dhaoine  eile 
na'n  t-Ollamh  Mac  Leoid.  Bha  a  chreideamh 
fhein  cho  laidir,  agus  a  chridhe  cho  mor  's  gu'm 
faodadh  ard  is  iosal,  lag  is  laidir,  an  seachran- 
ach  bochd  agus  an  duine  ionraic,  tighinn 
chuige  le  Ian  chinnt  gu'm  faigheadh  iad  co- 
fhaireachduinn  is  comhnadh  uaith.  'S  ann 
agamsa  bha  an  gaol  air  a  bhi  'na  chomhradh 
agus  air  a  chomhairle  iarraidh.  Bha  tlachd 
mor  aige  ann  am  maise  a'  chruthachaidh,  is 
gaol  sonruichte  aige  air  a  dhiithaich  fhein.  An 
uair  mu  dheireadh  a  bha  e  an  so  thuirt  mi  ris 
gu  robh  mi  dol  a  dh'61  uisge  nan  tobraichean 
'nuair  rachainn  gu  deas  air  son  mo  shlainte,  ach 
thuirt  esan,  's  e  tionndadh  ri  uinneig  a  bha 
sealltuinn  a  mach  air  gleann  Dee, — "  Bheir 
gaoth  ghlan  nam  beann  is  samhchair  an  aite  so 
slainte  dhuibh  nach  toir  cungaidh  sam  bith 
eile." 

Cia  dliiubh  a  tlia  e  ceart  am  fianuis  Dhe  eisdeachd  rihh-se  a  roghainn  air  Dia  thugaibh-se  hreith,  oir  chan 
urrainn  duinne  gun  na  nithean  a  chunnaic  agus  a  chuala  sinn  a  labhairf.'' — Gniomhaban  iv.  19-20. 


DITHIS  dhaoine  ann  an  ciiil  chumhainn ! 
Da  iasgair  bhochd  air  beulaibh  Cuirte  anns 
an  robh  tri  fichead  agus  a  deich  de  na  daoine  a 
bu  chomasaiche  anns  an  diithaich  !  Ach  dh' 
f haodadh  Peadar  agus  Eoin  a  radh  mar  thubhairt 
Pol  an  uair  a  bha  e  fein  ann  an  cuil  chumhainn, 
"  Sheas  an  Tighearn  laimh  rium  agus  neartaich 
e  mi,  agus  shaoradh  mi  a  beul  an  leomhainn." 

B'e  a'  chasaid  a  rinneadh  an  aghaidh  nan 
abstol  gu  robh  iad  ag  radh  gur  ann  le  ainm  agus 
le  cumhachd  losa  a  bha  an  duine  bacach  air  a 
leigheas,  an  duine  a  bha  'n  a  shuidhe  aig  geata 
an  teampuill.  Shaoil  na  sagartan  agus  na 
Sadusaich  nach  cluinneadh  iad  iomradh  tuilleadh 
air  ainm  losa  an  deidh  dhaibh  a  chur  gu  bas, 
ach  a  nis  bha  Peadar  agus  Eoin  a'  searmon- 
achadh  do'n  t-sluagh  gu'n  d'  eirich  an  neach 
so  a  bha  air  a  cheusadh  o  na  marbhaibh,  agus 
gu  robh  daoine  tinne  air  an  leigheas  tre  a 
chumhachd.  Na'm  b'  urrainn  maithean  na 
Comhairle  a  dhearbhadh  nach  robh  an  duine 
bacach  air  a  shlanachadh  idir  bhiodh  e  furasda 
gu  leor  dhaibh  Peadar  agus  Eoin  a  chur  'n  an 
tosd,  ach  cha  b'  urrainn  daibh  sin  a  dheanamh, 
oir  bha  an  duine  a  bha  air  a  leigheas  'n  a 
sheasamh  maille  riu,  an  fhianuis  a  h'  fhearr  air 
hith  air  taohh  nan  abstol. 

Sin  daonnan  an  fhianuis  as  laidire  air  taobh 
a'  Chreideamh  Chriosduidh,  gu  bheil  peacaich 
air  an  atharrachadh  le  cumhachd  Chriosd,  gu 
bheil  peacaich  a  bha  marbh  ann  an  enceartan 
air  an  toirt  beo  agus  air  an  deanamh  'nan 
solus  anns  an  Tighearn.  "  An  tionail  daoine 
dearcan-fiona  de'n  droighionn,  no  figean  de 
na  foghannan  ?  "  Cha  tionail  ;  air  an  toradh 
aithnichear  a'  chraobh.  Cha  bhi  Criosd  gun 
fhianuis  ean  air  a  thaobh  cho  fad  's  a  tha  daoine 
air  thalamh  a  fhuair  maitheanas  agus  reite  ri 
Dia  tre  chreideamh  ann,  no  cho  fad  agus  a 
bhios  peacaich  shaorta  a'  seinn,  "  Beannaich 
an  Tighearn,  O  m'anam  ;  a  mhaith  dhuit 
t'euceartan  uile  ;  a  shlanuich  t'easlaintean  uile  ; 
a  shaor  do  bheatha  o'n  t-slochd  ;  a  shasuich  do 
bheul  le  nithe  maithe." 

Ged  nach  b 'urrainn  do'n  Chomhairle  aicheadh 
gu  robh  am  bacach  air  a  leigheas  agus  cumhachd 
Chriosd  air  fhoillseachadh  ann  cha  robh  iad  air 
son  sin  aideachadh,  is  chuir  iad  an  cinn  ri  cheile 
a  dh'  fheuchainn  am  aimseadh  iad  air  binn  air 
chor-eigin  air  am  biodh  dreach  a'  cheartais. 
Cha  robh  sin  furasda  dhaibh  ;  chan  'eil  e 
furasda  dreach  na  f irinn  a  chur  air  rud-  air  bith 


anns  nach  'eil  an  f  hirinn,  no  aogasg  a'  cheartais 
a  chur  air  an  eucoir.  Mar  sin  cha  d'thainig 
as  an  cagarstaich  ach  amaideas  agus  cladh- 
aireachd  ;  dh'  fhag  iad  a'  cheist  a  bha  air 
beulaibh  na  Comhairle  gun  fhuasgladh,  ach 
mhaoidh  iad  air  Peadar  agus  Eoin,  agus  dh' 
aithn  iad  dhaibh  gun  labhairt  idir  no  teagasg  ann 
an  ainm  losa. 

An  uair  a  dh'  eirich  Peadar  an  la  ud  agus  a 
sheas  e  air  beulaibh  nan  seanairean  anns  a' 
Chomhairle  shaoileadh  tu  gu  robh  e  na  bu 
mhotha  na  iad  uile,  an  ceann  is  na  guaillean  os 
an  cionn.  Ged  nach  robh  ann  ach  an  t-iasgair 
agus  iadsan  'n  am  pearsacha  mora  anns  an 
eaglais,  esan  'n  a  phriosanach  agus  iadsan  'n 
am  breitheamhna  air,  bha  e  mar  phrionnsa  am 
measg  chumantan.  Fhreagair  e  gu  reidh 
duineil,  "  Cia  dhiubh  a  tha  e  ceart  am  fianuis 
Dhe  eisdeachd  ribh-se  a  roghainn  air  Dia 
thugaibh-se  breith  :  oir  chan  urrainn  duinne 
gun  na  nithean  a  chunnaic  agus  a  chuala  sinn  a 
labhairt."  An  uair  a  chuir  Criosd  a  mach  na 
h-abstoil,  mar  chaoraich  am  measg  mhadadh- 
alluidh,  thubhairt  e  riu,  "  Bheir  iad  thairis  sibh 
do  Chomhairlean  ;  seadh,  bheirear  sibh  an 
lathair  uachdaran  agus  righrean  air  mo  sgath-sa, 
ach  an  uair  a  bheir  iad  thairis  sibh,  na  bitheadh 
ro-chiiram  oirbh  cionnus  no  ciod  a  labhras  sibh  ; 
oir  bheirear  dhuibh  anns  an  uair  sin  fein  an  ni 
a  labhras  sibh. ' '  Tha  facal  an  Tighearna 
daonnan  seasmhach,  agus  an  la  ud  air  beulaibh 
na  Comhairle  bha  gealladh  Chriosd  air  a 
choimhlionadh  gu  litireil  do  Pheadar. 

Bha  e  duilich  do  Pheadar  agus  do  Eoin  dol  an 
aghaidh  na  Comhairle  agus  diilain  a  thoirt  do 
dhaoine  mora  ris  an  robh  iad  a'  sealltuinn  suas 
o'n  oige  ;  daoine  aig  an  robh  seasamh  is 
ughdarras  anns  an  diithaich  agus  d'  an  robh  a 
h-uile  balach  ludhach  air  a  theagasg  urram 
dligheach  a  thabhairt  ;  ach  a  nis  bha  aithne 
nan  daoine  sin  a'  dol  calg-dhireach  an  aghaidh 
an  coguis,  agus  thubhairt  na  h-abstoil,  "  Chan 
urrainn  duinne  gun  na  nithean  a  chunnaic  agus 
a  chuala  sinn  a  labhairt." 

Tha  da  ni  ann  a  bheir  daonnan  an  uachdar 
na  buadhan  as  fhearr  ann  an  nadur  mhic  an 
duine,  gaol-diithcha  agus  gaol-Iosa.  Air  son  an 
duthcha  theid  daoine  an  coinneamh  a'  bhais  gu 
toileach  ;  air  son  an  creidimh  ni  iad  an  ni 
ceudna.  An  uair  a  tha  gradh  do  Chriosd  laidir 
is  teth  ann  an  cridhe  duine,  cuiridh  e  a  bheatha 
an  suarachas  seach  a  bhi  neo-dhileas  da-san  ; 

fuilngidh  eadhon  boirionnaich  oga  is  anfhann 
naire  is  masladh  is  ceusadh  feola  seach  ainm 
urramach-san  aicheadh  no  an  coguis  a  mhiich- 
adh. 

Bha  la  ami  nach  deanadh  Peadar  sin  ;  la  anns 
an  do  thionndaidh  e  a  chul  air  losa  ;  la  anns 
nach  robh  e  deas  gu  magadh  f  hulang  air  a  shon, 
gun  tighinn  air  priosan  is  geimhlean.  An 
oidhche  a  bhrathadh  losa  chuir  facal  o  chaileig 
shearbhanta  air  mhiapadh  e,  ach  cha  robh 
miapadh  no  eagal  air  air  beulaibh  na  Comh- 
airle  a  nis.  Ciod  a  rinn  an  t-atharrachadh  sin 
air  Peadar  ?  Rinn  Criosd,  a  dh'  fhoillsich  e  fein 
da  an  deidh  aiseirigh,  agus  an  Spiorad  Naomh 
a  dhoirt  Dia  air  fein  agus  air  creidmhich  eile  air 
la  na  Caingis.  Dh'  fhaodadh  Peadar  a  radh 
mu  Chriosd  mar  thuirt  Daibhidh,  "  Rinn  do 
chaomhalachd  mor  mi."  Oir  chan  e  mhain  gu'n 
d'  thug  Criosd  maitheanas  dha  air  son  a  neo- 
dhilseachd  an  oidhche  ud,  ach  dh'  earb  e  ris  a 
threud  air  thalamh,  "  Beathaich  mo  chaoraich." 
Bhris  sin  uile  cridhe  Pheadair,  le  briseadh  a  b' 
fheaiT  na  bhi  slan,  air  chor  agus  gu  robh  e  a' 
faireachduinn,  uile  laithean  a  bheatha  tuilkadh, 
gu  robh  e  air  a  cheannach,  corp  is  anam,  do 
Chriosd  agus  d'a  sheirbhis.     A  thuilleadh  air 


sin  f  huair  e  baisteadh  an  Spioraid  Naoimh,  agus 
fo  bhuaidh  an  Spioraid  dh'  fhas  e  is  dh'  abaich 
e  gus  an  d'  fhuair  e  buaidh,  an  da  chuid,  air 
fhailingean  fein  agus  air  an  t-saoghal. 

Duine  a  dh'  eisdeas  ri  guth  a  choguis  (fianuis 
Dhe  an  taobh  a  stigh)  a  roghainn  air  gach  guth 
eile  a  bhios  a'  labhairt  ris, — sin  duine  ceart  agus 
duine  sona.  Eadhon  an  uair  a  chuireas  an 
saoghal  ann  an  ciiil  chumhainn  e,  tha  e  a' 
gluasad  ann  an  saorsa  ghlormhor  cloinne  Dhe. 
Chan  'eil  ann  ach  an  f  hior  dhaorsa  a  bhi  daonnan 
a'  smuaineachadh  ciod  a  their  an  saoghal  ruinn 
ma  ni  sinn  sid  no  so  ;  ciod  a  their  an  duine  ud 
no  an  duine  eile  !  "  Is  ro  bheag  agamsa,"  arsa 
Pol,  "  gu'n  tugtadh  breith  orm  leibh-se,  no  le 
breith  duine  :  is  e  an  Tighearna  a  bheir  breith 
orm."  Sin  saorsa  a'  chreidmhich,  a  bhi 
sealltuinn  ri  Dia  is  aitheantan  Dhe  gach  uair 
is  mionaid  d'a  bheatha  air  chor  agus  gu  bheil 
breith  an  t-saoghail  dha  mar  neo-ni.  "  Chan 
urrainn  duinne  gun  na  nithean  a  chunnaic  agus 
a  chuala  sinn  a  labhairt."  An  uair  a  tha  an 
cridhe  air  a  lionadh  le  eagal  Dhe  tilgidh  sin  a 
mach  gach  eagal  eile.  An.  uair  a  tha  gaol-Iosa 
anns  a'  chridhe  bheir  an  teanga  fianuis  dha,  a 
dh'  aindeoin  c6  theireadh  e. 


Cainnt  an  Lagha 


ANNS  an  Tiomnadh  Nuadh  tha  e  air  a  radh 
gu'n  do  labhair  losa  na  briathran  so  ri 
Peadar  agus  ris  na  h-abstoil  eile,  "  Ciod  air 
hith  a  cheanglas  sibhse  air  thalamh,  bithidh  e 
ceangailte  air  nearnh  ;  agus  ciod  air  hith  a  dh' 
fhuasglas  sibhse  air  thalamh  bithidh  e  air  fhuas- 
gladh  air  neamh."  (Mata  xvi.  19;  agus  Mata 
xviii.  18). 

Ciod  a  bha  losa  a'  ciallachadh  ?  Tha  sin 
uile  gu  leir  an  crochadh  ris  an  da  fhacal  so, 
ceangal  agus  fuasgladh,  facail  a  thuigeadh 
na  daoine  ris  an  robh  e  a'  labhairt  gu  maith, 
a  chionn  gu  robh  iad  eolach  orra  ann  an  lagh 
nan  ludhach  agus  ann  an  teagasg  nan  sean- 
airean. 

Bhuineadh  an  da  fhacal  so  do  chainnt  an 
lagha,  agus  is  ann  anns  an  doigh  anns  an  robh 
iad  air  an  uisneachadh  am  measg  nan  ludhach 
a  dh'  fheumar  an  gabhail,  ma  bu  mhaith 
leinn  losa  a  thuigsinn.  Ann  an  cainnt  an 
lagha  bha  na  facail  ceangailte  agus  fuasgailte 
co-ionnan  ri  cearr  agus  ceart  ;  a'  ciallachadh 
nithean  a  bha  air  an  toirmeasg  agus  nithean 
a  bha  air  an  ceadachadh. 

(1)  A  bheil  e  ceart  do  dhuine  dol  air  thurus- 
mara  an  uair  a  tha  an  t-Sabaid  dliith  ?  Bha 
sgoil  Shammai  a'  ceangal  so,  eadhon  air  a' 
cheathramh  la  de'n  t-seachduin,  ach  bha 
sgoil  Hillel  'g  a  fhuasgladh  ;  is  e  sin  r'a  radh, 
thoirmisg  Shammai  an  rud  is  cheadaich  Hillel 
e.     {An  Talmud). 


(2)  A  bheil  e  ceart  biorain  a  thruiseadh  air 
la-feille  ?  Bha  sgoil  Shammai  a'  ceangal  so 
agus  sgoil  Hillel  'g  a  fhuasgladh  ;  thoirmisg 
Shammai  e  is  cheadaich  Hillel  e.     {An  Talmud). 

(3)  DK  fhuasgail  Rabbi  Meir  fion  is  ola  a 
bhi  air  am  measgadh  air  son  duine  tinn  air 
an  t-Sabaid,  is  e  sin  r'a  radh,  cheadaich  e  e. 
{An  Talmud). 

(4)  Ann  an  laghannan  ludhach,  ann  an 
riaghailtean  nan  Rabbaidhean,  agus  ann  an 
cainnt  an  t-sluaigh  (foghluimte  agus  gun 
fhoghlum)  tha  na  facail  so  a'  tachairt  ort 
gun  sgur  anns  an  t-seagh  a  dh'  ainmich  mi  ; 
mar  so, 

"  Dh'  fheoraich  e  de  aon  duine  glic  is 
cheangail  e  e  ;  na  feoraich  de  dhuine  glic  eile 
air  eagal  gu'mfuasgail  e  e." 

"  Cha  d'  fhuasgail  iad  dhuinn  feannag,  agus 
cha  do  cheangail  iad  dhuinn  caluman.  Tha 
na  daoine  glice  aJ  fuasgladh  gach  ni  reamhar." 

Mar  so  tha  e  soilleir  gur  e  bha  Criosd  a' 
ciallachadh  leis  na  briathran  a  labhair  e  ri 
Peadar  agus  ris  na  deisciobuil  eile, — ciod  air 
bith  a  cheanglas  no  dh'  fhuasglas  sibh,  gu'm 
biodh  iad  air  an  soillseachadh  le  gliocas  o'n 
airde  air  chor  agus  gu'm  biodh  am  breith  air 
ciiis  sam  bith  co-ionnan  ri  breith  Dhe  ;  no, 
gus  an  rud  a  chur  ann  an  cainnt  eile,  gu'm 
faodteadh  beachd  na  h-eaglais  air  thalamh 
(a  thaobh  moraltachd  is  diadhaidheachd)  a 
ghabhail  mar  ghuth  Dhe  air  neamh.     Is  mor  an 


CAINNT  AN  LAGHA— ANNS  A'  CHATHAIR 


rud  sin  ri  radh  ;  bu  dana  do  neach  air  bith, 
eadhon  ged  bhiodh  e  'na  abstol,  a  ghabhail  air 
fein  a  radh,  gu'n  aontaich  Dia  air  neamh  ris 
gach  breith  no  binn  a  bheir  esan  a  mach  air 
thalanih.  Rud  dana  gun  teagamh,  ach  cuimhn- 
ich  gu  bheil  geallaidhean  mora  agus  ion- 
gantach  anns  a'  BhiobuU  a  tha  dol  leis. 

(a)  An  Spiorad  Naomh,  a  chuireas  an  t- 
Athair  ann  am  ainm-sa,  teagaisgidh  e  na  h-uile 
nithean  duibh  agus  trebraichidh  e  sibh  a  chum 
nafirinn  uile.     (Eoin  xiv.  26). 

(6)  Cha  sibhse  a  lahhras  ach  Spiorad  'ur  n- 
Athar  a  lahhras  annaibh.     (Mata  x.  20). 

(c)  Tha  agaibhse  iingadh  o'n  Ti  Naomh  agus 
is  aithne  dhuibh  na  h-uile  jiithean.     (I  Eoin  ii.  20). 

(d)  Tha  esan  a  tha  spioradail  a'  toirt  breith 
air  na  h-uile  nithean.  .  .  .  Tha  intinn  Chriosd 
againne.     (I  Corint  ii.  15-16). 

***** 

Tha  eachdraidh  na  h-eaglais  a'  deanamh 
fianuis  gu  robh  na  geallaidhean  sin  air  an 
coimhlionadh  dhi,  agus  ann  am  beatha  nan 
abstol.  Fo  sheoladh  an  Spioraid  Naoimh 
ghabh  an  eaglais  Chriosduidh  oirre  fein  ann 
an  tiis  a  toiseachaidh  nithean  a  cheangal  a 
bha  an  saoghal  (is  ciiirtean  eile  cuideachd) 
a'  fuasgladh  ;  nithean  a  thoirmeasg  a  bha  air 
an  ceadachadh,  agus  a  cheadachadh  a  bha  air 
an  toirmeasg,  agus  tha  na  linntean  a'  toirt 
fianuis  gu  robh  an  eaglais,  mar  bu  trice,  ceart. 
Cheadaich  i  iomadh  cleachdadh  neo-ehiontach 
a  thoii-misg  Maois  ;  air  an  laimh  eile  thoirmisg 
i  iomadh  peacadh  is  droch  chleachdadh  nach 
robh  na  h-Iudhaich  no  na  Cinnich  a'  saoilsinn 
die.  Thoirmisg  i  sannt,  is  uabhar,  is  mi-riin, 
is  neo-mheasarrachd,  ge  b'e  c6  anns  am 
bitheadh  iad  ;  dh'  ardaich  i  gradh,  is  firean- 
tachd,  is  braithreaehas,  mar  na  subhailcean  as 
maisiche  anns  an  diadhaidheachd.  Ann  an 
so  uile,  bha  inntinn  Chriosd  aig  an  eaglais.  Is  e 
an  eaglais  a  sgriobh  an  Tiomnadh  Nuadh, 
agus  tha  coguis  an  t-saoghail  a'  gabhail  ris 
an  leabhar  sin  mar  ghuth  agus  mar  Fhacal 
Dhe,  rud  a  tha  dearbhadh  gu  bheil  inntinn 
Dhe  air  a  foillseachadh  le  deanadas  is  guth 
na  h-eaglais  choitchinn  ;  air  chor  agus  gu'm 
faodar  a  radh  gu  bheil  esan  a'  seulachadh  air 
neamh  am  facal  a  labhras  ise  air  thalamh. 

Ach  cha  bhi  so  fior  mur  bheil  an  eaglais  a' 
fantuinn  ann  an  co-chomunn  Spiorad  Dhe. 
Cho  fhad  agus  a  dh'  fhanas  i  mar  sin,  agus  a 


bheir  i  urram  is  aoigheachd  do'n  Spiorad 
Naomh,  treoraichidh  e  i  chum  na  firinn  ;  fior 
agus  ceart  bithidh  a  breitheanais.  Ach  mur 
bheil  i  a'  fantuinn  ann  an  co-chomunn  agus 
fo  theagasg  an  Spioraid  Naoimh  cha  ruig  i 
leas  a  bhi  'n  diiil  nach  tuit  i  ann  am  mearachd, 
no  nach  toir  i  a  mach  breitheanas  eucorach. 
Air  uairean  tha  an  eaglais  air  thalamh  a' 
ceangal  nithean  nach  'eil  Dia  idir  a'  ceangal ; 
is  e  an  t-aobhar  gu  bheil  i  for  riaghladh  spiorad 
an  t-saoghail  an  aite  a  bhi  fo  riaghladh  an 
Spioraid  Naoimh. 

***** 

Ann  an  doigh  f  harsuing  is  e  an  f  hirinn  a  tha 
air  a  teagasg  anns  na  briathran  so,  gur  e  an 
Spiorad  a  tha  a'  comhnuidh  innte  fear-teagaisg 
is.fear-riaghlaidh  na  h-eaglais  ;  agus  gu  bheil 
soillseachadh  inntinn  is  coguis  air  a  bhuileach- 
adh,  chan  ann  air  luchd-dreuchd  is  oifigich 
na  h-eaglais  a  mhain,  ach  air  na  creidmhich 
uile  gu  leir,  a  reir  an  tomhais  anns  a  bheil 
cridheachan  glan  aca,  cridheachan  anns  am 
faod  an  Spiorad  fantuinn.  Air  uairean  tha 
sluagh  na  h-eaglais  air  thoiseach  air  luchd- 
dreuchd  na  h-eaglais  ;  an  uair  a  dh'  fhuasglas 
an  sluagh  an  rud  a  tha  an  sagart  no  am  minis- 
tear  a'  ceangal,  faodaidh  e  bhith  gur  e  guth  an 
t-sluaigh  guth  Dhe.  Ma  thoisicheas  tu  air 
cunntas  c6  na  daoine  a  bha  'nam  meadhon  air 
saobh-chreideamh  is  saobh-chrabhadh,  air 
beachdan  feall  mu  Dhia  agus  mu  dhiadhaidh- 
eachd  fhogradh  air  falbh,  agus  beachdan 
reusonta  a  chur  'n  an  aite,  chi  thu  gu  robh  so 
air  a  dheanamh  leis  na  baird  cho  trie  's  a  bha 
e  air  a  dheanamh  leis  na  sagartan,  le  saigh- 
dearan  is  feallsanaich  cho  mhaith  ri  minis- 
tearan  is  diadhairean.  An  uair  a  tha  Dia 
air  son  adhartas  a  thoirt  air  an  t-saoghal, 
cuiridh  e  smuain  ann  an  cridhe  duine  air  chor- 
eigin  ;  fuasglaidh  an  duine  sin  an  rud  a  bha 
an  saoghal  uile  a'  ceangal,  air  neo  ceanglaidh 
e  an  rud  a  bha  an  saoghal  a'  fuasgladh  ;  uidh 
ar  n-uidh  fasaidh  an  solus  ur  sin,  agus  lion  beag 
is  beag  gabhar  ris,  gus  mu  dheireadh  am  bi 
oighreachd  eolais  aig  a'  chloinn  nach  robh  aig 
an  aithrichean.  Is  e  na  daoine  as  urramaiche 
agus  as  feumaile  anns  an  t-saoghal,  iadsan  aig 
a  bheil  buadhan  a  tha  air  an  cleachdadh  a 
chum  eadar-dhealachadh  a  chur  eadar  maith 
agus  olc  ;  iadsan  a  tha  a'  gluasad  iad  fein  ann 
an  saorsa  cloinne  Dhe  agus  d'  an  aithne  an 
co-chreutairean  a  threorachadh  a  steach  do'n 
t-saorsa  cheudna. 


Anns  a'  Chathair 


Is  e  an  da  rud  as  mo  a  tha  milleadh  sith  agus 
sonas  dhaoine  anns  an  t-saoghal  so,  Eagal 
agus  Curam.  Na'n  rachadh  againn  air  na  bocain 
sin    a    mharbhadh    le    slachdan-draoidheachd 


a  bhualadh  orra  anns  a'  cheann  bhiodh  sin  'na 
sgeul  aoibhneach  do  mhiltean  do-aireamh  de 
dhaoine  agus  de  dhachaidhean. 

Chan    'eil    an   t-eagal   gun  fheum    ann   am 


ANNS  A'  CHATHAIR 


beatha  mhic  an  duine,  ach  ma  smuainicheas 
tu  air  na  cruthan  oillteil  agus  air  na  dealbhan 
uamhasach  a  dhiiisg  e  fa  chomhair  t'  inntinn 
ann  an  laithean  do  leanabachd,  agus  a  dhiiis- 
geas  e  eadhon  gus  an  la  an  diugh,  chi  thu 
nach  dual  do  shonas  dol  cas  ri  cois  ris.  Tha 
cleamhnas  daonnan  eadar  an  t-eagal  agus  an 
t-aineolas. 

Tha  so  fior  chan  ann  a  mhain  a  thaobh 
nitheari  suarach,  mar  tha  eagal  bhocan  is 
thamhasg,  ach  a  thaobh  nithean  as  airde, 
mar  tha  eagal  Dhe.  Ann  an  tiis  a  thoiseach- 
aidh  agus  ann  an  laithean  'aineolais  cha 
b'  e  eagal  Dhe  (tha  sinn  a'  cleachdadh  an 
fhacail  anns  an  t-seagh  spioradail  anns  a 
bheil  e  air  a  chleachdadh  anns  a'  Bhiobull) 
a  bha  toirt  air  mac  an  duine  a  cheann  a 
chromadh  ann  an  aoradh,  ach  geillt.  Chan  e 
eagal  Dhe  a  bha  air,  ach  eagal  roimh  Dhia  ; 
agus  is  e  sin  tha  fhathast  r'a  fhaicinn  am 
measg  nan  treubhan  sin  de  na  cinnich  air 
nach  do  rainig  eolas  na  Firinn.  Tha  eagal 
aca  roimh  na  cumhachdan  neo-fhaicsinneach 
a  tha  mu  'n  cuairt  orra,  agus  a  tha  ag  oibrea- 
chadh  anns  a'  chruthachadh.  Tha  iad  an 
diiil  nach  cumhachdan  baigheil  iad  idir,  ach 
feartan  naimhdeil  is  gruamach  ris  am  feumar 
brosgul  a  dheanamh  los  an  gean-maith  a 
chosnadh  agus  am  fearg  a  sheachnadh.  A 
thaobh  feartan  naduir,  is  obair  a'  chruthach- 
aidh,  is  cursa  an  fhreasdail,  bha  an  cinneadh- 
daonna  gu  leir  anns  an  t-suidheachadh-inntinn 
sin  aig  aon  am,  agus  c6  is  urrainn  cudthrom 
an  eagail  sin  a  thuigsinn  ?  Nach  bu  leor 
an  namhaid  sin  do  shonas  dhaoine  !  Ach 
mar  a  dh'  fhas  eolas  dh'  fhalbh  an  t-eagal, 
agus  thainig  dreach  a  bu  chaomhaile  air  an 
t-saoghal.  Chunnaic  daoine  nach  b'e  fearg 
Urra  neo-fhaicsinneach  a  bha  anns  an  tairnean- 
ach,  ach  rud  a  bha  tachairt  a  reir  laghannan 
nadurra  agus  roimh  nach  ruigeadh  iad  a  leas 
eagal  a  bhi  orra.  Mar  so  thilg  eolas  a  mach 
mile  bocan  a  bha  cur  uamhais  air  daoine  agus 
a'  milleadh  sonais  is  fois  cridhe  ;  agus  a' 
chuid  nach  do  thilg  eolas  a  mach  tilgidh  an 
gradh.  Oir  tha  sinn  a  nis  a'  creidsinn  nach 
'eil  anns  an  t-saoghal  ach  aon  de  aitean- 
comhnuidh  ar  n-Athar  neamhaidh  ;  agus  a 
chionn  gur  leis-san  an  saoghal  agus  gur  E 
a  tha  'ga  riaghladh  c'ar  son  a  bhiodh  eagal 
oirnn  ? 

Mar  is  fhearr  a  thuigeas  daoine  feartan  a' 
chruthachaidh  agus  laghannan  an  t-saoghail 
nadurra  is  ann  na's  baigheile  a  tha  iad  a'  fas. 
Agus  mar  is  fhearr  a  thuigeas  iad  riiintean 
Dhe  d'an  taobh  is  ann  na's  lugha  a  dh'  fhasas 
an  eagal,  oir  tha  e  air  a  thilgeadh  a  mach  le 
gradh.  Ma  tha  do  chrabhadh,  ma  ta,  a' 
meudachadh  eagail  duit,  faodaidh  tu  amharus 
a  bhi  agad  nach  'eil  do  chrabhadh  de'n  t- 
seorsa  cheart.     Eirich  is  rack  a  dh'  ionnsuidh 


f  Athar.  An  uair  is  e  eagal  (an  aite  graidh) 
a'  bhann  a  tha  eadar  Dia  is  duine  chan  'eil 
an  caidreamh  sona.  Is  ion  duinn,  gun  teag- 
amh,  eagal  Dhe  a  bhi  oirnn,  oir  tha  Dia  air 
neamh  is  sinne  air  an  talamh  ;  tha  Dia  naomh 
is  sinne  truaillidh  ;  ach  is  e  sin  an  t-eagal  a 
thilgeas  a  mach  gach  eagal  eile. 

Gach  uair  is  latha  d'a  bheatha  tha  sonas 
mhic  an  duine  air  a  mhilleadh  leis  an  sgail 
dhorcha  a  tha  eagal  a'  tilgeil  air  'anam  ; 
eagal  a'  bhais  ;  eagal  nan  leomhann  a  tha 
anns  an  t-slighe  ;  eagal  an  dorchadais  is 
uamhasan  na  h-oidhche  ;  eagal  easlainte  no 
call  codach  ;  eagal  nam  ficheadan  olc  no 
driodfhortan  a  dh'  fhaodas  tachairt  ris.  Tha 
moran  dhaoine  air  an  saruchadh  na's  motha  le 
uilc  nach  tig  orra  gu  brath  na  tha  iad  leis  na 
h-uilc  a  thainig  ;  eagal  an  ni  nach  tig  agus 
nach  d'  thainig  a'  tighinn  eatorra  is  sonas. 
B'e  aon  de  na  facail  a  bu  trice  a  bha  air  bilean 
ar  Slanuigheir,  "  Na  biodh  eagal  oirbh."  B' 
aithne  dhasan  cridhe  mhic  an  duine.  Agus 
b'e  an  doigh  a  ghabh  e  air  eagal  dhaoine 
fhogradh  air  falbh,  an  t-Athair  neamhaidh 
fhoillseachadh  dhaibh.  Car  son  a  tha  thu 
air  do  thilgeadh  sios,  O  anam  ?  Earb  a  Dia. 
"  Tha  fios  aig;  'ur  n-Athair." 


Tha  an  ro-chiiram  a  cheart  cho  dona  ris  an 
eagal,  a'  deanamh  thraillean  agus  thruaghan 
de  dhaoine  d'  an  d'  thug  Dia  saorsa  agus 
aoibhneas. 

Ann  an  tiis  ar  toiseachaidh  tha  sinn  uile  an 
diiil,  CO  dhiu  ann  an  tomhas  maith,  gu  'n  teid 
againn  air  ar  cursa  a  stiuradh  mar  a  thoilicheas 
sinn.  Ach  cha  teid  sinn  fada  air  an  t  slighe  j 
gus  am  faigh  sinn  a  mach  gu  bheil  ailm  ar  -| 
beatha  ann  an  laimh  Neach  eile,  agus  nach 
'eil  i  idir  'n  ar  n-asgail-ne  mar  a  shaoil  sinn. 
Ma  tha  aon  trian  d'  ar  beatha  'n  ar  lamhan 
fein  tha  tri  trianan  nach  'eil.  Agus  mar  sin 
is  e  ar  gliocas  gabhail  r'  ar  crannchur  mar 
a  thig  i  gun  ar  siiil  a  bhi  daonnan  air  an  oisean, 
no  air  na  tha  air  an  taobh  eile  dheth.  Is 
e  droch  chleachdadh  a  tha  ann,  cleachdadh 
a  mhilleas  sonas  is  aotramas  na  h-inntinn,  a 
bhi  sior  shealltuinn  mu  'n  cuairt  an  oisein,  an 
diiil  gu  bheil  bocain  ann  a'  feitheamh  gus  | 
leum  ort.  I 

Tha  ciiram  is  ciiram  ann  ;  tha  uiread  eadar- 
dhealachaidh  eadar  ciiram  agus  ro-chiiram  's 
a  tha  eadar  an  duine  crionna  agus  an  gaotharan. 
Tha  an  gaotharan  gun  ro-chiiram  a  chionn  gu 
bheil  e  gun  chiiram  fhein  ;  a  chionn  nach 
duine  e  ;  a  chionn  gu  bheil  e  a'  gabhail  aiseag 
a  bheatha  gun  fharadh  a  phaigheadh,  a' 
fagail  an  uallaich  air  guaillean  eile. 

Chan  'eil  daimh  air  an  t-saoghal  cho  beann- 
aichte  ris  an  daimh  a  tha  ceangal  theagh- 
laichean  r'a  cheile  ;    ach  c6  aig  nach  'eil  fhios 

^u  bheil  an  daimh  sin  a'  meudachadh  ciiraim  ? 
Cha  rud  dona  no  suarach  an  curam  sin  ;  tha 
e  a'  tighinn  o  ghradh,  o  neo-fheinealachd,  o 
fhaireachduinnean  a  bha  air  an  cur  an  cridhe 
mhic  an  duine  le  Dia.  Ach  maith  's  ga  bheil 
e  bu  choir  a  chumail  'na  aite  fein.  Mur 
deanar  sin  atharraichidh  e  a  dhath  uigh  air 
n-uigh  ;  fasaidh  an  ciiram  gu  bhi  'na  ro-chiiram, 


gus   mu   dheireadh  an  criochnaich  e  ann  am 
peacadh. 

Duine  air  bith  a  tha  air  a  sharuchadh  leis 
a'  phlaigh  so,  an  ro-churam  a  bhios  ag  eirigh 
'na  intinn  fein,  cuimhnicheadh  e  air  an  leigheas 
a  thug  an  t-abstol  Peadar  air  a  shon,  "  A' 
tilgeadh  'ur  ro-churam  uile  ,air-san  ;  oir  tha 
curam  aige  dhibh." 


Beathaich  m'  uain  " 


CHAN  'eil  teagamh  nach  aithne  do  mhoran 
d'  ar  luchd-leughaidh  sgriobhaidhean  an 
duine  chaoimh  (b'  esan  sin  da  rireadh)  Iain  Brun 
a  bha  'n  a  dhotair  an  Dun-eideann ;  duine  d' 
am  faodar  an  t-ainm  a  thabhairt  a  thug  an 
t-abstol  air  Lucas,  an  Leigh  gaolach. 

Gheibhear  anns  na  sgriobhaidhean  sin  abhacas 
agus  gliocas  saoghalta,  ach  gheibhear  annta 
cuideachd  aileadh  de'n  ghliocas  a  tha  o  shuas, 
agus  aileadh  de  chomhfhurtachd  an  Spioraid 
Naoimh.  Bho  chionn  bhliadhnachan,  le  fabhar 
agus  gean-maith  bana-charaid  choir,  fhuair  mi 
pasgan  mor  de  litrichean  an  duine  ghaolaich 
so  nach  robh  riamh  air  an,cur  an  clodh  agus  nach 
faca  stiil  eile  ach  siiil  an  duine  a  fhuair  iad  bho 
Iain  Brim  (duine  a  bha  dha  mar  bha  lonatan  do 
Dhaibhidh)  agus  an  deidh  dhomh  an  leughadh 
bha  barrachd  gaoil  agam  air  an  duine  na  bha 
agam  roimhe,  ged  bu  mhor  mo  mheas  air  riamh. 

Air  ghaol  iarrtus  a  dhiisgadh  ann  an  daoine 
eile  air  eolas  a  chur  air  sgriobhaidhean  an  duine 
ghrinn  bu  mhaith  leam  a  chur  sios  air  an  duilleig 
so  cuid  de  na  comhairlean  a  thug  e  aon  nair  do 
pharantan  mu  theagasg  an  cloinne.  Bha  e 
anabarrach  gaolach  air  coin  agus  air  cloinn  ;  da 
dheagh  chomharradh  air  duine  air  bith. 

"  Tha  slainte  an  anama  ann  an  tomhas  mor 
an  crochadh  ri  slainte  a'  chuirp,  gu  sonruichte 
ann  an  cloinn  ;  oir  is  e  an  corp  tigh-comhnuidh 
an  anama,  agus  ma  tha  an  tigh  salach  no  neo- 
chomhfhurtachail  bidh  an  t-anam  neo-chomh- 
fhurtachail  cuideachd.  Is  bronach  an  sealladh 
paisde  nach  'eil  sona,  oir  tha  e  neo-nadurra.  Is 
ion  duinne  a  thainig  gu  aois  a  bhi  trom  is 
dubhach  air  uairean,  oir  tha  iomadh  ciu'am  is  de- 
acaireachd  is  peacadh  ag  iadhadh  umainn  ;  ach 
bu  choir  do  chloinn  a  bhi  daonnan  a'  cluich  agus 
a'  gaireachduinn,  no  ag  itheadh  agus  a'  cadal. 
Aon  ni  is  toigh  leam,  paisde  fhaicinn  glan  anns 
a'  mhaduinn  ;  a  bhodhig  bheag  reamhar  a  bhi 
air  a  deagh  fhailceadh  le  uisge  glan.  Rud  eile 
is  toigh  leam,  paisde  fhaicinn  salach  anns  an 
fheasgar  ;  is  toigh  leam  paisde  a  chuireas  na 
euir  dheth,  a  bhreabas  a  chasan  os  a  chionn, 
agus  a  chumas  e  fhein  is  daoine  eile  air  falbh 
fad  finn  foinneach  an  latha. 

Mar  is  trice  is  e  an  stamag  a'  cheud  bhall  a 


theid  air  aimhreit.  Thatar  a'  cur  tuilleadh  's 
a  choir  innte,  agus  air  uairean  an  seorsa  cearr. 
Fad  naoi  miosan  cha  bu  choir  do  leanabh  dad 
fhaotainn  ach  bainne  a  mhathar.  Chan  'eil  e 
ceart  feoil  a  thoirt  dha  gus  a  bheil  fiaclan  aige 
a  chagnas  i,  agus  idir  idir  chan  'eil  e  ceart  deur 
uisge-bheatha  a  thoirt  dha,  mur  iarr  an  dotair 
e.  Do  stamag  bheag  mhaoth  an  leinibh  tha 
uisge-beatha  mar  phuinnsean,  mar  dh'  fhaodas 
e  bhi  'n  a  phuinnsean  cuideachd  d'a  anam 
neo-bhasmhor.  As  uchd  mhaitheis,  a  mhath- 
raichean,  ma  bu  mhaith  leibh  corp  is  anam  'ur 
leinibh  a  chumail  ann  an  slainte,  na  toiribh  dha 
deur  uisge-bheatha,  agus  na  cuiribh  'n  ur  beul 
fein  e  an  uair  a  tha  sibh  a'  toirt  na  ciche  dha. 
Cuiridh  an  t-uisge  beatha  puinnsean  'n  ur 
bainne,  agus  theid  sin  an  cuislean  a'  phaisde. 

Bainne,  brochan,  im,  aran,  buntata,  is 
eanbhruich  cail,  sin  am  biadh  ceart  do  phaisdean. 
Rud  eile  a  tha  anabarrach  maith  dhaibh, 
uileadh-truisg.  Chunnaic  mi  diolacha-thruais 
de  phaisdean,  le  casa  caola  is  cuirp  mhora,  is 
aodainn  phreasach  mar  gu'm  biodh  aodann 
seann  abhaig  ;  chunnaic  mi  iad  a'  fas  reamhar 
is  dearg  is  laidir  is  sona  air  iiileadh-throsg. 

Their  cuid  de  dhaoine  ruibh  gur  coir  casan 
paisde  a  chumail  blath  daonnan,  ach  na  creidibh 
facal  dheth.  Chan  'eil  casan  leinibh  air  bith 
blath,  ma  tha  e  slan.  Ach  cumaibh  a  chorp 
blath.  Is  e  an  t-uchd  an  t-aite  anns  a  bheil  an 
teine— inneal  a'  bhlaiths  ;  agus  ma  chumar 
connadh  an  sin,  cuiridh  e  blaths  air  feadh  a' 
chuirp  uile.  Is  maith  an  ceann  do  chloinn  a 
bhi  cas-riiisgte  anns  an  t-samhradh  ;  tha  na 
brogan  as  fhearr  agus  as  saoire  air  bonnaibh  an 
cas  gu  nadurra. 

Ciod  air  bith  a  bu  mhaith  leat  do  leanabh  a 
bhith  bi  fhein  an  toiseach.  Ma  bu  mhaith  leat 
esan  fhaicinn  slan,  is  stuama,  is  fii-inneach,  is 
gradhach,  is  onorach,  is  diadhaidh,  bi  fhein  sin 
cuideachd.  Ma  bhios  tusa  leasg,  is  diir,  is 
breugach,  ri  meirle  is  drongaireachd  is  mionnan, 
bidh  esan  coltach  riut.  Tha  cuimhne  agad  co  a 
dh'  iarr  ort  do  leanabh  a  theagasg  anns  an 
t-slighe  anns  an  coir  dha  imeachd.  Bu  cho 
mhaith  dhuit  diiil  a  bhi  agad  dearcan-fiona  a 
thional  de  'n  droighionn  no  figean  de  na  fogh- 

annain  is  diiil  a  bhi  agad  ri  clann  mhaith, 
laidir,  shona,  fhaotainn  o  pharantan  leasg  is  olc, 
is  athailtean  a'  pheacaidh  'nan  cuirp. 

Aon  ni  a  dh'  fhaodas  sibh  uile  a  thoirt  do 
'ur  cloinn,  a  dh'  aindeoin  cumhannachd  'ur 
crannchur,  'ur  n-iirnighean  ;  sin  rud  as  fheari* 
na  or  no  airgiod.  .Rud  eile  a  bu  choir  dhuibh  a 
theagasg  daibh,  iirnuigh  a  dheanamh  iad  fhein. 
O  chionn  ghoirid  chaidh  mi  a  shealltainn  boir- 
ionnaich  a  bha  tinn.  Ann  an  leaba  anns  an 
tigh  bha  balach  beag  air  a  mhagan  fo  'n  aodach. 
Dh'  fharraid  mi  ciod  a  bha  e  deanamh  anns  an 
leabaidh.     "  Tha  mi,"  ars'  esan,  "  ag  iarraidh 


air  Dia  mo  mhathair  a  chur  na  's  fhearr."  Tha 
gaol  aig  Dia  air  urnuighean  de  'n  t-seorsa  so  ; 
d'a  leithidibh  so  tha  rioghachd  neimh. 

Theab  mi  a  dhichuimhneachadh  facal  a  radh 
mu  smachdachadh  na  cloinne.  Tha  mise  seann 
fhasanta  agus  tha  mi  creidsinn  gur  fheairrd  am 
masan  beaga  a  bhi  air  am  blaiteachadh  an  drasd 
'sa  rithist,  ma  thoilleas  iad  e.  Ach  feumaidh 
mi  a  nis  sgur.  An  uair  a  theid  sibh  dhachaidh 
's  a  chi  sibh  'ur  clann  ghaolach  'nan  suain 
chadail  an  nochd,  beannaichibh  an  cinn  lurach 
is  iarraibh  air  ar  Slanuighear  an  deanamh  'nan 
cloinn  dha  fhein." 


Mu  Eadar-Ghuidhe 


OIDHCHE  a  bha  losa  agus  a  dheisciobuil 
a'  dol  thairis  air  muir  Ghahle  ann  am  bata 
beag  dh'  eirich  doinionn  mhor  air  chor  agus 
gu  robh  am  bata  an  impis  dol  fodha. 

Gach  uair  a  leughas  sinn  an  naidheachd 
anns  an  t-soisgeul  tha  ar  n-aire  air  a  socruchadh 
uile  gu  leir  air  an  aon  bhata  ud,  ach  tha  an 
soisgeulaiche  ag  innseadh  dhuinn  gu  robh 
bataichean  eile  comhla  rithe.  Ciod  a  dh' 
eirich  dhaibh-san  ?  An  uair  a  chaisg  an 
Tighearn  losa  a'  ghaoth  agus  an  fhairge,  an  do 
thuit  am  feath  air  na  bataichean  eile  cho 
mhaith  ris  a'  bhata  anns  an  robh  e  fein  agus  a 
dheisciobuil  }  Ged  nach  'eil  e  air  a  radh  air  a 
cheann  bu  mhaith  leam  a  chreidsinn  gu'n 
do  mheal  na  bataichean  eile  beannachdan  nach 
d'  iarr  iad,  agus  gu  robh  eifeachd  ann  an 
urnuighean  Chriosd  a  bha  ruighinn  air  daoine 
do  nach  b'  aithne  e.  Ma  fhuair  na  bataichean 
beag  eile  cobhair  an  am  an  fheuma  nach  bu 
mhor  a  bheannachd  dhaibh  sin  fein,  eadhon 
ged  nach  robh  f  hios  aca  ciamar  a  thuit  a'  ghaoth 
cho  luath,  no  c6  a  bha  iad  'n  a  chomain ! 

A  h-uile  la  d'  ar  beatha  tha  beannachdan 
aimsireil  agus  spioradail  a'  tighinn  thugainn 
gun  iarraidh,  gun  chosnadh,  mar  thoradh 
nan  iirnuighean  agus  na  saothair  a  tha  air  an 
deanamh  as  ar  leth  le  daoine  eile.  Ma  tha 
aingidheachd  an  aithrichean  a'  tuiteam  gu 
trie  air  cinn  na  cloinne  feumar  a  chuimhneach- 
adh  gu  bheil  fireantachd  an  aithrichean  a' 
tuiteam  orra  mar  an  ceudna,  dileab  bheann- 
aichte  nach  do  choisinn  agus  nach  do  thoill 
iad  a'  tuiteam  air  cloinn  sheachranach  agus 
neo-dhleasdanach. 

Faodaidh  e  bhith  gu  bheil  moran  de  na 
beannachdan  a  tha  sinn  a'  sealbhachadh  air 
an  toirt  dhuinn,  chan  ann  air  ar  sgath  fein 
ach  air  sgath  athar  no  mathar  dhiadhaidh  a 
bha  deanamh  sior  eadar-ghuidhe  as  ar  leth ;  faod- 
aidh e  bhith  gu  bheil  toradh  nan  iirnuighean 
sin  a'  tighinn  thugainn  an  uair  a  tha  na  daoine 


diadhaidh  a  chuir  suas  iad  'nan  laighe  fo'n 
fhoid.  Tha  deacaireachd  is  diomhaireachd 
mhor  an  ceangal  ri  iirnuigh,  ris  gach  seorsa 
iirnuigh,  ach  gu  sonruichte  ris  an  iirnuigh  ris 
an  abrar  eadar-ghuidhe,  is  e  sin,  iirnuigh  as 
leth  dhaoine  eile.  Ach  is  e  ar  gliocas-ne  anns 
a'  chilis  so,  mar  ann  an  iomadh  rud  eile,  greim 
a  dheanamh  air  facal  an  Naoimh  A  Kempis, 
"  tha  Dia  comasach  air  rud  a  dheanamh  nach 
tuig  mac  an  duine." 

Is  deacair  agus  is  miorbhuileach  an  rud  e, 
gu'm  faigheadh  aon  duine  maith  is  beannachd 
o  iirnuigh  neach  eile,  ach  tha  e  fior.  Anns 
an  Tiomnadh  Nuadh  tha  sinn  a'  leughadh  mu 
f hear  air  an  robh  am  pairilis  a  bha  air  a  thoirt 
gu  losa  le  ceathrar  chairdean,  agus  an  uair  a 
chunnaic  losa  an  creideamh,  chan  e  idir  creid- 
eamh  fear-na-pairilis  ach  creideamh  a  chairdean 
thubhairt  e,  "  tha  do  pheacaidhean  air  am 
maitheadh."  Uair  eile  thainig  Bana-Ghreug- 
ach  gu  losa,  ag  iarraidh  air  deamhan  a  thil- 
geadh  a  mach  as  a  nighinn.  Agus  air  son  na 
thuirt  a  mathair  thilgeadh  an  deamhan  a  mach 
as  an  nighinn.  Tha  barrachd  nithean  air  an 
deanamh  air  thalamh  le  iirnuigh  na  thuigeas 
daoine,  agus  do  bhrigh  gu  bheil,  thigeadh  e 
dhuinn  uile  ar  guth  a  thogail  a  la  agus  a  dh' 
oidhche  ann  an  iirnuigh  ri  Dia  air  ar  son  fein 
agus  air  son  dhaoine  eile.  Agus  ma  ni  sinn 
sin  CO  aige  a  tha  fhios  nach  faod  toradh  ar 
n-iirnuighean  tuiteam  mar  an  druchd  beann- 
aichte  air  beatha  agus  crannchur  dhaoine  eile  ; 
CO  aige  a  tha  fhios  nach  tig  feath  mor,  ann  an 
cois  ar  n-eadar-ghuidhe-ne,  air  bataichean  eile  a 
tha  an  impis  dol  fodha  leis  an  stoirm. 

Tha  e  ceart  dhuinn  a  bhi  ag  urnuigh  gach 
latha  air  son  ar  teaghlaichean  agus  ar  cairdean 
fein,  ach  cha  choir  dhuinn  stad  aca.  Bu 
choir  dhuinn  na  bataichean  beag  eile  a  chuimh- 
neachadh  aig  cathair  na  trocair,  daoine  nach 
bi  ag  iirnuigh  air  an  son  fein,  agus  daoine  aig 
nach    'eil    daimhich    no    cairdean    a    bhios    ag 

iirnuigh  air  an  son.  Is  e  an  t-aite  mu  dheireadh 
anns  an  tigeadh  e  dhuinn  a  bhi  feineil,  an 
t-aite  anns  am  bi  sinn  air  ar  gluinean  ag 
iirnuigh.  Tha  iirnuigh.  an  Tighearn  a'  teagasg 
so  dhuinn  cho  mhaith  ri  ioniadh  rud  eile. 
Chan  e  idir  a  thubhairt  ar  Slanuighear,  "  Thoir 
dhomh  m'  aran  laitheil,"  ach  Thoir  dhuinn  ar 


n-aran  laitheil,"  a'  gabhail  a  steach  gach  duine 
air  a  bheil  an  t-acras. 

Bha  na  briathran  so  air  an  sgriobhadh  le 
lighiche  caomh,  "  Ma  dh'  eisd  Dia  ri  m' 
iirnuighean  tha  moran  dhaoine  sona  air  an 
taillibh  nach  fhaca  riamh  m'  aghaidh,  ach  a 
fhuair  toradh  m'  eadar-ffhuidhe." 


Obair  nam  Ban 


Is  e  an  creideamh  Criosduidh  an  aon  chreid- 
eamh  anns  an  t-saoghal  a  tha  toirt  aite- 
seasamh  ceart  do  bhoirionnaich,  agus  bu 
choir  do  bhoirionnaich  na  diithcha  so  a  bhi 
air  taobh  Chriosd  ged  nach  bitheadh  aobhar 
eile  aca  air  a  shon  sin  ach  gu'n  d'  thug  e  dhaibh 
an  coraichean  agus  an  saorsa. 

Anns  an  t-seann  t-saoghal,  ann  an  diith- 
channan  na  h-aird  an  Ear,  cha  robh  moran 
meas  air  mnathan,  agus  an  diugh  fhathast 
chan  'eil  meas  orra  anns  na  cearnan  far  nach 
do  rainig  solus  an  t-soisgeil.  Tha  iad  air  an 
cumail  sios  mar  thraillean,  gun  mheas  coin 
orra.  Faodaidh  am  Mohammedanach  ceithir 
no  coig  de  mhnathan  a  bhi  aige,  agus  chan  'eil 
an  te  as  fhearr  leis  diubh  dha  ach  mar  bhall 
earnais  am  measg  a  chodach  eile. 

Am  measg  nan  ludhach  bha  saorsa  aca 
nach  robh  aca  anns  na  duthchannan  mu  'n 
cuairt,  ach  eadhon  ann  an  Jerusalem  cha  robh 
iad  saor  is  cuing,  no  air  an  cunntas  cho  mhaith 
ris  na  fir.  Cha  robh  e  air  a  cheadachadh  do 
ludhach  bruidhinn  ri  boirionnach  air  an 
t-sraid  ged  b'e  a  mhathair  no  a  phiuthar  i  ; 
agus  a  reir  teagasg  nan  seanairean  a  bha  gabhail 
orra  fein  a  bhi  'nam  maighstirean  mhodhannan, 
chan  fhaodadh  duine  seasamh  na  bu  dluithe 
do  bhoirionnach  na  ceithir  lamhan-coille.  Anns 
an  iirnuigh  mhaidne  a  bhiodh  na  fir  a'  cur 
suas,  bhiodh  iad  a'  toirt  buidheachais  do  Dhia, 
"  nach  do  rinn  thu  mi  'nam  chinneach,  no 
'nam  thrkill,  no  'nam  bhoirionnach." 

Bha  teagasg  Chriosd  a  thaobh  nam  ban 
calg-dhireach  'na  aghaidh  so.  Cha  do  rinn 
e  dealachadh  air  bith  eadar  fir  agus  mnathan 
ann  an  searmonachadh  soisgeul  na  rioghachd, 
agus  bhris  e  sios  am  balla-meadhoin  a  bha 
eatorra,  an  da  chuid  le  theagasg  agus  le  ghiiilan. 
Ghairm  e  mnathan  gu  seirbhis  Dhe  cho  mhaith 
's  a  ghairm  e  fir,  agus  bha  e  cho  deas  gu  labhairt 
mu  nithean  spioradail  ri  Muire  Magdalen  's 
bha  e  ri  Nicodemus.  Le  briathran  a  bheoil 
agus  gu  sonruichte  le  eisempleir  a  bheatha 
nochd  e  do  'n  t-saoghal  "  nach  'eil  ludhach 
no  Greugach  ann,  saor  no  daor,  firionn  no 
boirionn,  oir  is  aon  sibh  uile  ann  an  losa 
Criosd."     {Gal.  iii.  28). 

An  comain  na  saorsa  a  thug  e  dhaibh  agus 


am  meas  a  chuir  e  orra,  fhreagair  na  boir- 
ionnaich  gairm  an  t-Slanuigheir  gu  h-uasal. 
Bha  iad  na  bu  chaomhaile  agus  na  bu  bhaigh- 
eile  ris  na  na  fir.  An  uair  a  threig  a  dheis- 
ciobuil  e  lean  buidheann  bhan  e  gu  Calbhari, 
a'  caoidh  agus  a'  gul  ;  agus  an  deigh  laimhe, 
chaidh  iad  a  dh'  ionnsuidh  na  h-uaighe  a 
dh'  iingadh  a  chuirp  ;  a  thairgsinn  iobairt 
ghraidh  dhasan  ris  an  robh  an  cridhe  an 
ceangal.  Agus  mar  dhuais  an  dilseachd  dh' 
fhoillsieh  Criosd  e  fein  dhaibh  an  deigh  aiseir- 
igh,  m'  an  robh  e  fathast  air  fhoillseachadh 
do'n  da  fhear  dheug'. 


Eadhon  ann  an  laithean  fheola  bha  losa  an 
eisiomail  obair  nam  ban.  Bha  e  'na  dhuine 
bochd,  gun  chuid,  gun  dachaidh,  agus  aon 
uair,  CO  dhiu,  gun  chomas  cis  an  teampuill  a 
phaigheadh.  Bha  an  da  fhear  dheug  bochd  ; 
air  ghairm  am  Maighstir  leig  iad  dhiubh  an 
obair  shaoghalta  agus  lean  iad  e  air  feadh 
na  diithcha.  Faodaidh  gu'n  do  chuir  fear  no 
dha  dhiubh,  Mata  an  cis-mhaor  is  mic  Shebede, 
beagan  airgid  mu  seach  m'  an  do  thachair 
losa  orra,  ach  ma  bha  rud  aca,  cha  b'  fhada 
a  mhaireadh  e  do  na  deisciobuil  uile.  C'aite, 
ma  ta,  an  d'  fhuair  iad  am  beo-shlaint  ?  Fhuair 
o  na  mnathan  a  bha  maille  riu,  agus  a  fhritheil 
dhaibh  d'  am  maoin.  B'e  sin  a'  cheud  seirbhis 
a  rinn  boirionnaich  anns  an  eaglais,  agus  bu 
mhor  i. 

Tha  an  seorsa  oibre  so  a'  dol  air  aghaidh 
fhathast  ann  an  Eaglais  na  h-Alba.  Tha 
dliith  air  leth-cheud  bliadhna  bho  chuir  am 
fear  nach  maireann,  an  t-Ollamh  Charteris, 
air  chois  innte  Comunn  nam  Ban,  no  mar  theirear 
ris  anns  a'  Bheurla,  Woman's  Guild.  Coltach 
ris  gach  craobh  mhor  eile  cha  robh  i  so  ach 
beag  an  toiseach  ;  thoisich  na  boirionnaich 
air  an  obair  gu  samhach  is  gu  h-iriosal  ;  anns 
a'  bhliadhna  1888  cha  robh  aca  ach  tri  deug 
ar  fhichead  de  mheuran  anns  an  eaglais, 
ach  an  diugh  tha  suas  ri  da  mhile  meur  de'n 
Chomunn  so  innte,  agus  117,221  de  bhuill 
annta.  Feachd  bhoirionnach  a  bheireadh  air 
Charteris  leum  le  moit. 

An  uiridh  chruinnich  an  Comunn  so  £94>04'0 
a  chur  air  aghaidh  obair  an  t-soisgeil  aig  an 
tigh  agus  anns  na  duthchannan  thall.  Tha 
meuran  aig  a'  Chomunn  ann  an  Sasunn,  anns  an 
Fhraing,  anns  an  Eadailt,  am  Belgium,  anns  an 
Eiphit,  anns  na  h-Innsibh  an  Ear,  an  Africa, 
an  Ceylon,  agus  is  e  a'  bhann  a  tha  'g  an  cumail 
ri  cheile,  gu  bheil  e  'n  an  rim  iad  fein  a 
choisrigeadh  do'n  Tighearn  losa  Criosd  ann 
an  seirbhis  a  rioghachd. 


Tha  Criosd  anns  an  t-saoghal  an  diugh  ann 
an  riochd  nam  bochd,  agus  nan  easlain- 
teach,  agus  nan  truaghan ;  ann  an  uireasbh- 
aidhean  na  feadhnach  sin  faodaidh  boirionn- 
aich  na  h-  eaglais  a  ghuth  a  chluinntinn,  ag 
iarraidh  orra  frithealadh  dha-san.  Tha  e, 
an  da  chuid,  'na  dhleasdanas  agus  'na  shochair 
dhaibh  sin  a  dheanamh,  agus  ma  ni  iad  e, 
ann  am  beag  no  mor,  beannaichidh  Dia  an 
saothair. 


A  Bhan-Rlgh  agus  Tormod  Mac  Leoid 


Baile-Mhoireil 

An  dara  Dbmhnach  de  mhios 

deireannach  an  Fhoghair,  1864. 

Thug  an  Dotair  Mac  Lebid  seirbhis  thait- 
neach  dhuinn.  Bha  an  searmon  hriagha  ;  cha 
do  leugh  e  facal  dheth,  is  ghluais  e  faireach- 
duin?iean  an  t-sluaigh  gu  h-anaharrach.  Chun- 
naic  mi  an  duine  coir  an  deidh  an  t-searmoin  is 
bhruidhinn  mi  ris  mu'n  uallach  agus  mun  bkrb?i 
a  bha  'n  am  chridhe,  agus  mu  na  ciiraman  saogh- 
alta  a  bha  air  mo  ghuaillean.  Chuir  so  car 
mun  cuairt  mi,  ach  bha  esan  caomhail  isfaireach- 
dail,  Ian  den  chreideamh  agus  de'n  dbchas  sin 
is  urrainn  a  mhain  comhfurtachd  a  thoirt  do'ti 
chridhe  bhriste.  'Na  shearmon  thubhairt  e  rud 
a  tha  gle  fKior,  gumfaod  sith  a  bhi  aig  duine 
gun  sblas,  agus  gumfaod  solas  a  bhi  aige  gun 
slth." 

Thubhairt  i  nach  cual  i  riamh  duine  a  b' 
f  hearr  a  leughadh  na  sgriobturan  na  e,  agus  gu 
robh  na  h-urnuighean  aige  cho  simplidh,  cho 
blath,  agus  cho  faireachdail,  's  gur  trie  a  thug 
iad  oirre  na  deoir  a  shileadh.  Bha  a'  Bhan- 
righ  coltach  ri  daoine  eile,  bha  cho  mhaith 
leatha  ged  nach  leughadh  ministear  a  shearmon. 
Sgriobh  i  aon  uair,  "  Bha  searmon  an  Dotair 
Mhic  Lebid  anabarrach  taitneach,  gu  sbnruichte  'ji 
uair  a  chuir  e  bhuaith  am  paipear.  Cha  b'  abhaist 
dha  a  shearmon  a  leughadh  ach  'nuair  nach 
robh  e  gu  maith.  Bha  e  air  oibreachadh  cho 
goirt  's  gu'n  do  bhris  air  a  shlainte. 

Baile  Mhoireil 

An  Dbmhnach  mu  dheireadh 

de  '«  Cheitein,  1872. 

Chaidh  ayi  t-Ollamh  Mac  Lebid  an  ceann  na 
seirbhis.  Thug  e  dhuinn  searmon  briagha  air  a' 
cheann-theagaisg.  Gun  tigeadh  do  Rioghachd. 
Labhair   e   mu'n    bheatha   ri   teachd   agus   mu 


dhbchas  nan  naomh ;  bha  an  searmon  Ian 
graidh  is  faireachduinn.     Bha  mi  cho  duilich  e 

fhein  fhaicinn  ann  an  droch' choltas .  Chunnaic 
mi  e  rithist  's  an  fheasgar.  Thubhairt  e  gu 
robh  an  obair  throm  a'  briseadh  a  shlainte  ;  nach 
robh  mionaid  fois  aige  eadar  obair  fhein  is  obair 
na     h- Eaglais     agus     nan    Innsean ;      gum 

feumadh  e  Glaschu  fhagail  air  neo  nach  seasadh 
a  bhodhig  ris.  Bhruidhinti  e  rium  mu'n  bheatha 
ri  teachd  is  thubhairt  e  gu  robh  e  cinnteach  gu'n 
iugadh  Dia  gu  iomlanachd  air  taobh  thall  na 
h-uaighe  an  ni  air  an  do  thbisich  E  annainn  anns 
an  t-saoghal  so." 

Bha  e  na  bu  mhiosa  na  shaoil  e  fhein  no  a' 
Bhan-righ.  Thubhairt  i  nach  robh  diiil  sam 
bith  aice  gu  robh  a'  chrioch  cho  dliith,  ged  bha 
iomaguin  uime  'na  cridhe  'nuair  a  dh'  fhag  i 
beannachd  aige  an  Di-Luain  ud. 

Baile-  Mhoireil 
Diluain 

Cha  luaithe  dhitisg  mi  na  leum  sgeul  a'  bhrbin 
'n  am  chuimhne.  Cha  b'  urrainn  mi  na  debir 
a  chumail  air  an  ais  an  uair  a  chuimhnich  mi  air 
mo  charaid  gaoil  a  rinn  uiread  air  mo  shon  ; 
a  thug  dhomh  a  leithid  de  mhisnich  agus  de  chomh- 
fhurtachd  ann  an  1862-63-64.  Bha  e  daonnan 
'na  thoileachadh  dhomh  fhaicinn,  ach  a  nis 
chain  mi  e  mar  a  chaill  mi  an  cbrr  a  bha  dhomh 
'n  an  cuideachadh.  Chuir  mi  naidheachd  a' 
bhais  a  dh'  ionnsuidh  a  h-uile  h-aon  de  mo  chuid- 
cloinne  ;  Chan  urrainn  mi  m'  inntinn  a  shocru- 
chadh  air  rud  sam  bith  ach  an  call  a  thainig  orm. 
Tha  mi  a'  feuchainn  ri  dol  thairis  learn  fhein  air 
na  thuirt  e  rium,  oir  cha  robh  duine  riamh  anns 
an  robh  uiread  earbsa  agam  a  thaobh  nithean 
spioradail  is  iomaguin  cridhe  ;  agus  cha  mhb  a 
thug  duine  eile  uiread  misnich  is  comhfhurtachd 
dhomh  mu  'n  chloinn.  Bha  earbsa  cho  mor  aige 
fhein  an  Dia,  is  bha  a  chridhe  cho  Ian  molaidh." 


Aireamh  7 


1935 


Air  S^baid  Comanachaidh 


"  Thugaihh  comhfhurtarhd,  tlntgaibh  coiiihfliurtachd  do  mo  shluagh-ga,  deir  'ur  Dia." — Isaiah  xI.  1. 


THA  am  freagarrach  ann  air  son  gach  ni ; 
air  Sabaid  comanachaidh  aig  bord  an 
Tighearna  ciod  is  freagarraiche  dhuinn  na 
ar  n-aire  a  shocruchadh  air  Dia,  Athair  na 
trocair  agus  Dia  na  h-uile  chomhfhurtachd,  a 
bheannaich  sinn  leis  gach  uile  bheannachadh 
spioradail  ann  an  Criosd,  agus  a  thagh  sinn  ann- 
san  chum  gum  bitheamaid  naomh  agus  neo- 
choireach  'n  a  lathair-san  ann  an  gradh  ! 
Ciod  is  freagai'raiche  dhuinn  na  ar  n-aire  a 
shocruchadh  air  na  samhlaidhean  naomha  a  tha 
far  comhair  air  a'  bhord  ;  samhlaidhean  a  tha 
ag  innseadh  dhuinn  na's  soluimte  na  b'  urrainn 
briathran-beoil  a  dheanamh  mu  ghradh 
iongantach  an  t-Slanuigheir  a  leag  sios  a 
bheatha  air  ar  son-ne,  chum  gum  biodh  saorsa 
againn  tre  fhuil-san,  maitheanas  ar  peacaidh- 
ean,  agus  dochas  siorruidh  !  Aig  bord  an 
Tighearna  chan  'eil  ach  ach  aon  smuain,  agus 
aon  iarrtus,  agus  aon  iirnuigh,  a  bu  choir  a  bhi 
'n  ar  cridheachan,  gun  tugadh  Dia  dhuinn 
faireachduin  sholasach  air  a  lathaireachd, 
agus  a  throcair,  agus  air  comhfhurtachd  an 
Spioraid  Naoimh,  faireachduin  a  bheir  oirnn 
ainm  naomh  fein  a  mholadh. 

O  m'  anam  beannaich  thusa  nis 

an  Dia  lehobhah  nior 
Moladh  gach  ni  an  taobh  stigh  dhiom 

ainm  naomha  mar  is  coir. 

Chan  ann  a  dh'  eisdeachd  ciod  a  their  an 
searmonaiche  a  tha  daoiue  a'  tighinn  a  dh' 
ionnsuidh  a'  bhiiird  so  ach  a  dh'  eisdeachd  ciod 
a  labhras  Dia  riu,  agus  a  ghabhail  ri  tiodhlac 
a  ghrais  a  tha  e  a'  toirt  dhaibh  ann  an  cupan 
na  slainte. 

Gum  biodh  an  Tighearn  maille  ruinn  an 
diugh  anns  an  t-seirbhis  naomh  so,  agus  gun 
labhradh  e  sith  r'a  shluagh.  Car  son  a  tha  thu 
air  do  leagadh  sios,  O  m'  anam  ?  Agus  car 
son  a  tha  thu  fo  bhuaireas  an  taobh  a  stigh 
dhiom  ?  Earb  thusa  a  Dia,  Dia  na  trocair 
agus  Athair  na  h-uile  chomhfhurtachd. 

Thugaihh  comhfhurtachd,  thugaihh  comhfhur- 
tachd do  mo  shluagh-sa,  deir  'ur  Dia.  Tha  e 
ceart  gun  deanadh  teachdairean  an  t-sois- 
gei!  sin,  agus  gu  sonruichte  gu'n  deanadh  iad 
e  air  Sabaid  comanachaidh,  an  uair  a  tha 
tarruing  an  Spioraid  Naoimh  air  cridheachan 
dhaoine,  agus  a  tha  iarraidh  annta  pjUeadh  i-is 
an  Tighearn  bho'n  deachaidh  iad  air  geachran. 


Tha  e  ceart  gu'n  labhradh  teachdairean  an 
t-soisgeil  gu  coibhneil  r'  an  leithidean  sin,  agus 
gu'n   tugadh   iad   dhaibh   as    iir   am   facal   so, 

Mar  is  beo  mi,"  deir  an  Tighearn,  chan  'eil 
tlachd  agam  ann  am  bas  an  aingidh  ;  pillibh, 
pillibh,  O  Israel  chiil-sleamhnach,  leighsidh 
mise  ur  ciil-sleamhnachadh,  agus  gradh- 
aichidh  mi  sibh  gu  saor." 

Ach  ged  tha  e  mar  fhiachaibh  air  searmon- 
aichean  an  t-soisgeil  comhfhurtachd  a  thoirt 
do  shluagh  an  Tighearn  cho  mhaith  ri  rabh- 
aidhean,  bhlodh  e  na  b'  fhearr  air  fad  na'n 
rannsaicheadh  daoine  Facal  an  Tighearna 
air  an  son  fhein  a  dh'  fhaotainn  comhfhur- 
tachd an  am  am  feuma,  oir  mar  is  trice,  is 
ann  tre  Fhacal  a  tha  Dia  a'  labhairt  sithe  ri 
cridheachan  a  tha  fo  thrioblaid.  A  bheil 
leabhar  eile  air  an  t-saoghal  anns  a  bheil 
uiread  comhfhurtachd  's  a  gheibhear  anns  a' 
BhiobuU  ?  Tha  e  Ian  den  chomhfhurtachd 
as  fhearr  agus  de'n  chomhfhurtachd  as  buaine  ; 
an  leabhar  as  priseile  fo'n  ghrein  do  luchd 
a'  chridhe  ghoirt  cho  mhaith  ri  luchd  a'  chridhe 
cheairt. 

Chan  urrainn  searmonaiche  air  bith  gradh 
agus  trocair  an  Tighearn  a  dheanamh  na's 
farsuinge  na  tha  iad  ann  an  da-rireadh,  agus 
na'n  gabhadh  e  air  fhein  trocair  an  Tighearn 
a  dheanamh  cho  beag  cumhann  ri  chi-idhe 
beag  fhein,  chronaicheadh  agus  bhreugnaich- 
eadh  na  samhlaidhean  naomha  so  a  theagasg, 
oir  tha  iad  a'  cur  an  ceill  nach  ann  a  mhain  air 
son  dhaoine  maithe  no  air  son  ionracan  a  dh' 
fhuiling  an  Slanuighear  ach  air  son  pheacach. 
Ma  tha  duine  air  an  t-saoghal  an  diugh  cho 
olc  agus  cho  aingidh  's  gu'm  faodteadh  a 
radh  uime  gur  e  duine  as  miosa  ann^  an  t- 
saoghal  uile  gu  leir, — bhasaich  Criosd  air  son 
an  duine  sin  cho  cinnteach  's  a  bhasaich  e  air 
son  Eoin.  Sin  comhfhurtachd  an  t-soisgeil, 
agus  sin  an  soisgeul  a  tha  an  t-sacramaid 
naomh  so  a'  searmonachadh  dhuinne  an  diugh, 
nach  ann  idir  leis  na  h-oibribh  fireantachd  a 
I'inn  sinn  a  tha  sinn  air  ar  saoradh,  ach  leis  an 
obair  a  rinn  Criosd  air  ar  son. 

Thugaibh  comhfhurtachd,  thugaibh  comh- 
fhurtachd, do  mo  shluagh-sa,  deir  'ur  Dia. 
Bu  mhaith  learn-sa  comhfhurtachd  a  thoirt 
do  shluagh  an  Tighearn  an  diugh,  oir  ma  tha 
feadhainn    an    so    aig    nach    'eil    feum    oirre, 

tha  fhios  agam  gu  bheil  feadhainn  eile  ann 
a  tha  lag  'n  am  misneach  agus  'n  an  creid- 
eamh,  a'  tighinn  a  dh'  ionnsuidh  a'  bhuird 
fo  eagal  gu'm  faod  iad  a  bhi  ag  itheadh  agus 
ag  ol  breitheanais  dhaibh  fein.  Ach  chan  e 
rud  air  bith  bhuam  fhein  a  bu  mhaith  learn 
a  thairgsinn  dhaibh,  ach  Facal  seasmhach  an 
Tighearn.  Agus  ciod  a'  ehomhfhurtachd  as 
laidire  na  'm  facal  so  mu  nadur  agus  mu 
dhoighean  an  Tighearn  ris  a  bheil  gnothuch 
againn,  "  Co  an  Dia  ann  a  ta  cosmhuil  riutsa, 
a  mhaitheas  aingidheachd  agus  a  ghabhas 
seachad  air  easaontas  do  shluaigh,  oir,  ar 
Dia-ne  cha  ghleidh  e  a  chorruich  gu  siorruidh 
do  bhrigh  gur  toigh  leis  trocair.  Pillidh 
e  a  ris  ;  gabhaidh  e  truas  dinn  ;  comhdaichidh 
e  ar  n-easaontais,  seadh  tilgidh  e  ar  n-uile 
lochdan  ann  an  doimhneachdaibh  na  fairge." 
Sin  an  Dia  ris  a  bheil  gnothuch  againn,  ach 
mur  leor  leibh  an  teisteanas  so  a  thug  a  sheir- 
bhiseach  Micah  air,  cluinnibh  ciod  a  tha  Pol 
ag  radh,  "  An  ti  nach  do  chaomhain  a  Mhac 
fein,  ach  a  thug  thairis  e  air  ar  son-ne  uile, 
cionnus  maille  ris-san  nach  toir  e  mar  an 
ceudna  dhuinn  gu  saor  na  h-uile  nithe  ? 

Ach  ged  is  maith  Pol  agus  ged  is  maith 
Micah  tha  guth  eile  a'  labhairt  ruinn  an  diugh, 
guth  as  buadhmhoire  agus  is  soluimte  na'n 
guth-san,  guth  an  Tighearn  losa  e  fein,  ag 
radh  ruinn,  "  Thigibh  am  ionnsuidh-sa  sibhse 
uile  a  tha  ri  saothair  agus  fo  uallach  trom, 
is  bheir  mise  suaimhneas  duibh  :  an  ti  a 
thig  am  ionnsuidh  cha  tilg  mi  air  chor  air 
bith  a  mach  e."  Sin  ar  comhfhurtachd 
laidir-ne  an  diugh,  agus  fath  ar  dochais. 

Tha  briathran  Criosd  Ian  comhfiiurtachd 
fifun  teasfamh,  ach  am  buin  a'  ehomhfhurtachd 
so  dhuinne  ?  Ceasnaicheadh  gach  neach  a 
chridhe  fein,  mar  tha  an  t-abstol  ag  iarraidh 
oirnn,  oir  cha  bhuin  comhfhurtachd  nan 
sgriobturan  ach  a  mhain  dhaibhsan  a  tha  cur 
romhpa  Criosd  a  leantuinn  agus  aideachadh. 
Tha  P'acal  an  Tighearn  ag  radh,  '  Abraibh 
ris  an  ionracan  gur  maith  a  dh'  eireas  dha', 
ach  tha  Facal  an  Tighearn  ag  radh  cuideachd, 
'  Is  an-aoibhinn  do'n  aingidh  ;  is  olc  a  dh' 
eireas  dhasan."     "  Na  tusraibh  tabhartas  diom- 


hain  dhomhsa  na's  mo,"  tha  an  Tighearn  ag 
radh.  "  nighibh,  glanaibh,  cuiribh  air  falbh 
olc  'ur  deanadais  as  mo  shealladh  ;  sguiribh 
de'n  olc  ;  iarraibh  breitheanas  ;  deanaibh 
fuasgladh  air  an  fhear  a  tha  saruichte  ;  cum- 
aibh  coir  ris  an  dilleachdan  ;  tagraibh  ciiis 
na  bantraich.  " 

An  diugh  agus  sinn  'n  ar  suidhe  aig  a' 
bhord  naomh  so  tha  ar  coguis  'g  ar  diteadh, 
agus  tha  lagh  an  Tighearna  'g  ar  diteadh, 
air  chor  agus  nam  b'  ann  ris  an  lagh  a  mhain 
a  bha  ar  gnothuch  gu'm  faodamaid  a  radh 
nach  'eil  dochas  no  comhfhurtachd  air  bith 
anns  an  lagh  dhuinn.  Ach  tha  ar  gnothuch  ri 
Criosd  agus  r'a  shoisgeul  ;  thainig  Criosd 
do'n  t-saoghal,  chan  ann  a  ghairm  nam  firean 
a  tha  cheana  air  am  fireanachadh  leis  an  lagh, 
ach  a  thearnadh  pheacach  a  tha  air  an  diteadh 
leis  ach  lide  de'n  lagh.  "  Thigibh  a  nis,  agus 
tagramaid  ri  cheile,"  deir  an  Tighearna, 
"  ged  robh  'ur  peacaidhean  mar  an  sgarlaid  ; 
bithidh  iad  geal  mar  an  sneachd  ;  ged  robh 
iad  dearg  mar  chorcur,  bithidh  iad  mar  olainn." 

Ma  dh'  aidicheas  sinne  ar  peacaidhean,  tha 
esan  fireannach  agus  ceart,  chum  ar  pea- 
caidhean a  mhaitheadh  dhuinn,  agus  a;r 
glanadh  o  gach  uile  neo-fhireantachd."  "  Glan- 
aidh  fuil  losa  Criosd  a  Mhic  sinn  o  gach  uile 
pheacadh. " 

Sin  a'  ehomhfhurtachd  a  tha  na  samhlaidhean 
naomh  so  a'  labhairt  an  diugh  ribh-se,  a  luchd- 
comachaidh  ;  tha  iad  a'  cur  an  ceill  na's  sol- 
uimte na's  urrainn  briathran  duine  no  aingil  a 
dheanamh  gu'n  do  bhriseadh  corp  losa  agus 
gu'n  do  dhoirteadh  fhuil  air  bhur  son-se  ; 
tha  iad  a'  cur  an  ceill  gu'n  do  gradhaich  Dia 
an  saoghal  cho  mor  's  gu'n  tug  e  seachad 
a  Mhac  chum  an  saoghal  a  thearnadh. 

Bithidh  crann-ceusaidh  Chriosd  'n  a  fhianuis 
fad  nan  uile  linntean  air  coibhneas-graidh 
an  Tighearn.  "  Tha  Dia  a'  moladh  a  ghraidh 
fein  dhuinne,  do  bhrigh  an  uair  a  bha  sinn 
fhathast  'n  ar  peacaich,  gu'n  do  bhasaich 
Criosd  air  ar  son." 

Sin  ar  comhfhurtachd  laidir-ne  an  diugh  ; 
ciod  am  tobar  eile  as  an  tarruing  sinn  comh- 
fhurtachd ach  a  Facal  an  Tighearn  ? 


Aig  an  Ard  Chleir 


SAOGHAL  iongantach  I  An  uair  a  thog 
mi  mo  shiiil  a'  cheud  la  a  choinnich  an  Ard 
Chleir,  a  shealltainn  air  a'  Bhan-Phrionnsa 
Marina  a  bha  n  a  seasamh  air  an  ard-iirlar 
ri  taobh  a  ceile,  mac  an  Righ,  c6  a  bha  'n  a 
sheasamh  laimh  riu  ach  ar  n-Ard-i'iaghlair, 
Ramsay  Mac  Dhomhnuill  agus  claidheamh 
air  a  leis  !  "  Ma  bu  neonach  biodag  fhaicinn 
air  Mac  Thomais  bu  neonaiche  na  sin  claidh- 
eamh fhaicinn  air   Ramsay  Mac  Dhomhnuill, 


oir  cha  robh  duine  eile  anns  an  diithaich  a  bu 
lugha  a  rinn  leis  anns  na  bliadhnachan  anns 
an  robh  feum  air  a  tharruing.  Ach  theagamh 
nach  robh  de  fhaobhar  air  a'  chlaidheamh 
na  ghearradh  a'  chluas  bharr  Uilleam  Whitelaw, 
na'n  robh  e  air  son  a  dheanamh  air  mar  rinn 
Peadar  air  Malchus. 

Rinn  mac  an  righ  a  ghnothuch  fein  fad 
na  h-iiine  a  bha  an  Seanadh  cruinn  gu  glic 
asfus   ffu   h-iriosal.     Bha   e   a   lathair   a   h-uile 

latha,  ag  eisdeachd  gu  furachail  ris  na  bha 
dol  air  aghaidh  agus  a  reir  choslais  a'  gabhail 
suim  ann  an  obair  na  h-eaglais.  Bha  e  fhein 
agus  a  cheile  uasal  air  an  cumail  gu  niaith 
driopail  a'  dol  bho  aite  gu  aite  agus  bho 
dhleasdanas  gu  dleasdanas  fad  nan  deich 
laithean  a  bha  iad  an  Dun-Eideann,  ach 
rinneadh  am  beatha  cho  coibhneil  agus  cho 
furanach  's  nach  b'  urrainn  dhaibh  gun  fliaicinn 
gu  robh  beannachd  shiagh  na  h-Alba  air  an 
einn. 

Bha  am  Moderator,  an  t-Ollamh  Marshall 
Lang,  mar  bha  fhios  aig  daoine  a  bhitheadh 
e,  daonnan  citiin  agus  daonnan  uasal  'n  a 
ghitilan  agus  'n  a  bhruidhinn,  ach  air  uairean 
cha  robh  e  cho  laidir  no  cho  smachdail  's  a 
dh'  fheumadh  fear-cathrach  a  bhith  aig  a 
bheil  ri  comannd  a  chumail  air  sia  ceud  deug 
duine,  agus  trian  bheag  dhiubh  gu  maith 
danarra  agus  na's  deise  n  an  cainnt  agus  n 
an  inntinn  na  e  fein.  Ach  air  a  shon  sin 
rinn  am  Moderator  a  dhleasdanas  fein  gu 
ciallach  agus  gu  h-eireachdail  ;  cha  do  ghoirtich 
e  brathair  mall  no  brathair  maol  le  freagairt 
chas  no  gheur  a  thoirt  orra,  ach  na'n  i-obh  an 
Ard  Chleir  a'  coinneachadh  anns  an  Tolbooth 
bhiodh  e  'n  a  fhear-cathrach  a  b'  fhearr. 

Is  e  an  fhirinn  gu  bheil  an  Talla  anns  a 
bheil  an  t-Ard  Sheanadh  a'  cruinneachadh 
tuilleadh  's  a  choir  mor,  is  tha  aireamh  nam 
ministearan  agus  nam  foirbheach  a  tha  dol 
ann  ro  mhor  cuideachd.  Ma  bu  mhaith  le 
Eaglais  na  h-Alba  riaghladh  CJeireachail  a 
bhi  fo  dheagh  chliii  am  fianuis  an  t-saoghail, 
agus  eireachdas  an  Ard  Sheanaidh  mar  chiiirt 
laghail  agus  mar  chiiirt  dhiadhaidh  a  chumail 
suas,  feumaidh  i  a  h-aire  a  thionndadh  ris  a' 
ghnothuch  so.  Tha  an  t-Ard  Sheanadh  a' 
fas  na's  coltaiche  a  h-uile  bliadhna  ri  coinn- 
eamh-mhoY,  an  seorsa  coinnimh  a  dh'  fhaodas 
luchd-labhairt  laidir  is  fhileanta  a  luasgadh  a 
null  agus  a  nail  mar  a  thoilicheas  iad,  an  aite 
a  bhi  'n  a  ciiirt  a  cheartaicheas  cuisean  gu 
reidh  agus  gu  ciiiin.  Agus  la  air  choreigin 
faodaidh  an  Seanadh  vote  a  ghabhail  ann  an 
cabhaig,  agus  ciiis  a  shocruchadh  ann  an  teas, 
nach  bi  idir  a  reir  inntinn  na  h-Eaglais. 

Tha  e  fior  gu'm  faodadh  so  tachairt  ann  an 
Seanadh  air  bith,  ach  tha  e  na's  cunnartaiche 
gu'n  tachradh  e  ann  an  Talla  a  tha  cho  duilich 
bruidhinn  ann  s  nach  feuch  duine  air  bith  ri 
dheanamh  ach  daoine  aig  a  bheil  bathais 
laidir,  cliabh  is  uchd  leathraich,  agus  guth 
mar  dhiidach. 

Cha  bhiodh  e  'n  a  chall  ach  'n  a  bhuannachd 
na'n  robh  lagh  iir  air  a  dheanamh,  buill  an 
t-Seanaidh  a  ghearradh  sios  gu  ochd  ceud. 
Bhiodh  an  aireamh  sin  mor  gu  leor,  an  aite 
na  bha  againn  am  bhiadhna,  seachd  ceud 
deug.  Cha  bhiodh  de  choire  air  an  doigh  ur 
so  ach  nach  biodh  ministearan  is  foirbhich  'n 


am  buill  anns  an  t-Seanadh  cho  trie  's  a  tha 
iad  an  drasd,  ach  tha  mi  an  diiil  nach  cuireadh 
sin  diomb  air  moran,  agus  gu'm  b'  fhearr 
leo  an  Seanadh  a  chumail  an  urram  agus  fo 
dheagh  chliu  seach  iad  fein  a  bhi  ann  na  bu 
bhitheanta. 

Rud  eile  a  bu  mhaith  leam  a  radh.  Ged  tha 
e  'n  a  urram  don  Mhoderator  a  bhi  air  a 
thogail  suas  ann  an  cathair  a  tha  os  cionn  nan 
Cleireach  agus  nam  braithrean  eile,  agus  a 
tha  'g  a  dhealachadh  bho  gach  duine  anns  an 
Talla,  chan  'eil  so  idir  freagarrach  ann  an 
doigh  eile,  oir  tha  e  duilich  do  na  Cleirich  agus 
do  na  Cinn  eile  faotainn  thuige  a  chur  cagar 
'n  a  chluais,  mar  tha  feumail  air  uaii-ean.  Bu 
choir  gu'n  rachadh  aig  an  fhear  a  tha  anns  a' 
chathair  agus  aig  na  Cleirich  agus  na  Cinn 
a  tha  timchioll  a'  Bhuird  air  an  comhairle 
a  chur  ri  cheile  gu  furasda,  gun  aire  an 
t-Seanaidh  a  tharruing  orra  ro  fhollaiseaeh, 
ach  cha  ghabh  so  deanamh  mar  tha  a'  chathair 
air  a  suidheachadh  anns  an  Talla  an  drasd. 
Tha  i  freagarrach  gu  leor  'n  uair  tha  am 
Moderator  agus  teachdaire  an  Righ  a'  deanamh 
am  beic  d'a  cheile  ach  chan  'eil  i  idir  freag- 
arrach 'nuair  tha  am  Moderator  a'  deanamh 
gnothuichean  laitheil  an  t-Seanaidh.  Anns 
an  Tolbooth  bhiodh  Cleirich  is  seann  Mhoder- 
ators  a'  sgiathalaich  gun  sgur  air  chul  na 
Cathrach,  a^  cur  cagai-  an  cluais  an  fhir  a  bha 

innte. 

*  *  *  *  * 

Ged  nach  ann  aig  an  Ard  Chleir  a  tha  fior 
obair  na  h-eaglais  a'  dol  air  aghaidh  ach  ann 
an  sgireachdan  agus  ann  an  coimhthionailean 
cluinnear  nithean  aig  an  Ard  Chleir  a  bheir 
do  dhaoine  aig  nach  'eil  fhios  orra  cheana 
eolas  air  farsuingeachd  nan  criochan  anns  a 
bheil  an  eaglais  ag  oibreachadh  agus  lion- 
mhorachd  nan  nithean  anns  a  bheil  lamh  aice. 
Tha  sin  a'  cosd  moran  airgid,  ach  ged  a  bhios 
sinn  uile  ag  radh  gu  bheil  tuilleadh  's  a  choir 
de  bhruidhinn  anns  an  Ard  Chleir  mu  airgiod 
cha  ghabh  sin  seachnadh  oir  feumar  airgiod 
fhaotainn  mus  teid  obair  na  h-eaglais  air 
aghaidh.  Mur  toir  buill  na  h-eaglais  deach- 
amh  as  an  tighinn-a-steach  a  chuideachadh 
aobhar  Chriosd  anns  an  t-saoghal  chan  'eil 
ann  dhaibh  ach  fein-mhealladh  a  bhi  an  diiil 
gu  bheil  iad  dleasdanach  no  diadhaidh.  Duine 
air  bith  nach  toir  cuid  da  mhaoin  do  Chriosd 
cha  mho  a  bheir  e  rud  air  bitli  eile  dha  :  cha 
toir  e  a  chridhe  dha. 

An  uiridh  dh'  iarr  an  t-Ollamh  Iain  White 
£180,000  o'n  eaglais  a  chur  suas  eaglaisean 
anns  na  h-aitean  sin  de'n  duthaich  anns  an 
deachaidh  miltean  de  thighean  ura  a  thogail 
bho  am  a'  chogaidh.  Chan  e  nach  'eil  eaglais- 
ean gu  leor  anns  an  duthaich  cheana  ach  tha 
iad  air  am  fagail  fas,  gun  sluagh  timchioll  orra, 
I  ir    tha    an   sluagh   a'    fagail   cul-shraidean   a' 

bhaile-mhoir  agus  a'  dol  ^  mach  gu  iomall  a' 
bhaile.  Agus  feumaidh  an  eaglais  an  sluagh  a 
leantuinn. 

Ann  an  aon  bhliadhna  bha  ^£92,300  air  a 
chruinneachadh  air  a  shon  so,  ach  tha  e  daonnan 
na's  duiliche  a'  chuid  mu  dheireadh  de'n  air- 
giod  fhaotainn  na  chuid-thoisich.  A  thuill- 
eadh  air  sin  tha  mi  ajn  diiil  nach  ann  idir  bho 
choimhthionailean  na  h-eaglais  a  fhuaradh  a' 
chuid  mhor  de'n  t-suim  ud  ach  bho  bheagan  de 
dhaoine  beartach  a  thug  do  Iain  White  as  am 
mor-phailteas.  Ach  b'  fhearr  na  sin  na'n 
tugadh  sluagh  na  h-eaglais  uile  tabhartas 
beag  dha  as  An  gainne. 


Is  e  an  da  mheur  as  cosdaile  an  obair  na 
h-eaglais,  paigheadh  mhinistearan  agus  craobh- 
sgaoileadh  an  t-soisgeil  an  duthchanna  eein. 
So  mar  tha  gach  punnd  Sasunnach  air  a  roinn 
am  measg  nan  ciiisean  anns  a  bheil  lamh  aig 
an  eaglais. 

Paigheadh  Mhinistearan o/5J 

Seana  mhinistearan 7| 

Obair  an  duthchanna  cein 5/8^ 

Obair  nam  ban  an  diithchanna  cein  .         .        .  3/5 

Obair  shoisgeulach  aig  an  tigh   .        .        .        .  1/7| 

Obair  nam  ban  aig  an  tigh          .        .       ,.        .  7 

Eaglaisean  is  Mansaichean          ....  4^ 

Obair  anns  a'  Ghaidhealtachd     ....  4| 

Beatha  agus  Obair 2^ 

Tighean-Tearnaidh 3 

Comunn  na  Stuamachd 1^ 

Comunn  Stuamachd  nam  Ban    ....  ^ 

Eaglaisean  anns  na  Colonies       ....  2| 

Obair  am  measg  ludhach 3 

Comunn  ludhach  nam  Ban         ....  2^ 

Obair  air  fir-mor  na  h-E6rpa      ....  2| 

Oileanachadh  mhinistearan .        .        .        .        .  If 

Obair  am  measg  na  h-6igridh     ....  2^ 

j£l 

Ma  tha  obair  na  h-eaglais  ri  bhi  air  a  cumail 
air  aghaidh  am  bliadhna  agus  an  ath-bhliadhna 
mar  bha  i  an  uiridh  feumaidh  coimhthionailean 
an  t-suim  so  a  chur  do  Dhun-eideann,  £528,415. 

Tha  eadar  -  dhealachadh  mor  eadar  aon 
sgireachd  agus  sgireachd  eile  a  thaobh  a' 
chuideachaidh  a  tha  iad  a'  deanamh  le  obair 
choitchionn  na  h-eaglais.  Tha  cuid  dhiubh 
nach  'eil  a'  cur  ach  gle  bheag  de  'n  airgiod  a 
chruinnicheas  iad  do  Dhim-Eideann  ;  tha  iad 
'ga  chosd  orra  fein,  air  uairean  'ga  chosd  air 
comhfhurtachd  agus  goireasan  a  dh'  fhaodadh 
iad  deanamh  as  an  eugmhais,  agus  a  dichuimh- 
neachadh  obair  na  h-eaglais  an  aitean  eile. 
Chan  ann  mar  sin  a  bu  choir  do  eaglais  Chleire- 
achail  a  ciiisean  a  riaghladh,  agus  cha  mho 
is  ann  mar  sin  a  bu  choir  do  luchd-leanmhuinn 
Chriosd  a  dheanamh,  oir  tha  esan  ag  iarraidh 
oirnn  a  bhi  braithreil  agus  uallaichean  each 
a  cheile  a  ghiulan. 

Mar  is  abhaist,  b'e  an  la  air  an  robh  iomradh 
air    a    dheanamh    air    obair    shoisgeulach    na 


h-eaglais  an  duthchanna  cein  la-mor  an  t- 
Seanaidh  ;  chan  e  mhain  gu  robh  Talla  Mor 
an  t-Seanaidh  Ian  anns  an  la  ach  bha  e  Ian 
anns  an  fheasgar,  agus  eaglais  an  Tolbooth 
cuideachd,  le  daoine  aig  a  bheil  iiigh  anns  an 
obair  so  agus  leis  am  biodh  e  'na  naire  na'm 
feumadh  an  eaglais  tarruing  air  a  h-ais  bho 
obair  Chriosd  anns  na  h-Innsibh  no  ann  an 
Africa  le  cion  airgid. 

Gus  beachd  ceart  a  thoirt  do  ar  luchd- 
leughaidh  air  meud  is  farsuingeachd  na  h-oibre 
a  tha  PLaglais  na  h-Alba  a'  deanamh  anns  na 
duthchanna  thall  bu  mhaith  learn  aireamh  nan 
daoine  a  tha  saothrachadh  anns  na  Missions 
aice  a  chur  sios  air  an  duilleig  so. 

Naisinn  Bhreatuinn 

(Fir) 


Anns  na 
h-Innsibh. 

An 
China. 

An  Africa 

agus  an 

lamaica. 

Uile 
gu 
leir. 

Ministearan 

52 

13 

64 

129 

Dotairean 

15 

9 

20 

44 

Professors  agus 

Maighstirean-sgoile 
Luchd-ceairde 

14 

2 

1 
2 

40 
31 

55 
35 

(B 

oirionnaic 

h) 

Dotairean 

41 

14 

26 

81 

Ban-sgoilearan 

89 

19 

94 

202       . 

213 


58 


375 


546 


A  thuilleadh  orra  sin  tha  naoi  fichead  's  a  coig  deug 
de  mhnathan  'n  am  missionaraidhean  a  dh'  fhaodadh 
a  bhi  air  an  cunntas,  oir  tha  iad  uile  a'  cuideachadh 
anns  an  obair  so. 

Naisinn  nan  dtithchanna  thall 

(Daoine  dubha) 

Annsna         An     ^Z^^l^^    Uil'j 
h-lnnsibh.    China,  j^a^.-      ,|3J 

Ministearan  suidhichte       45  20  140         205 

Soisgeulaichean  223         125         330         678 

Maighstirean-sgoil  .        1156  82       3684       4922 

Boirionnaich — 


Ban-sgoilearan 
Banaltruman 


677  53 

262         133 


2489 


541 


49  779 

26         421 


4532       7571 


Aireamh  nan  Criosduidhean  anns  na 
duthchanna  thall 


Anns  na 


An 


An  Africa      Uile 


h-Innsibh.     China. 


agus  an 
lamaica. 


KU 


l^ir. 

48  351  511 

108         2134        2557 

8,645  135,800  361,751 


Coimhthionailean  .  112 

Aitean-coinnimh    .  315 

Luchd-aideachaidh     13,392 
Air  am  baisteadh  an 

uiridh     .         .         .        2353 
Oigridh   an   CoUais- 

tean     agus     an 

Sgoilean  .   42,564, 

Daoine  tinne  a  bha 

air  ciiram  a  gha- 

bhail  dhiubh         .   216,069  97,156  104,330  417,555 


1232     20,618     24,203 


3189  116,991   162,744 

Theagamh  gu'n  do  labhair  barraclid  de 
mhinistearan  Gaidhealach  amis  an  t-  Seanadh 
na  chuala  mise  (oir  cha  robh  mi  a  lathair  fad  na 
h-iiine)  ach  chuala  mi  a  cheathrar  so  a'  bruidhinn 
ann  ;  Dixghall  Mac  Pharlain.  D.D..  ministear 
Chinn-Ghiiithsaich,  Diighall  Mac  Calum,  M.A., 
ministear  Rois-cuithnidh,  Alasdair  Mac  Fhion- 
ghuin,  Ph.D.,  ministear  Chill-mo-naomhaig, 
agus  Somhairle  Mac  Neacail,  am  Ploc  Loch 
Aillse.  Thug  an  Dotair  Mac  Pharlain  cunntas 
air  obair  na  h-eaglais  amis  a'  Ghaidhealtachd 
agus  anns  na  h-Eileanan  ;  air  ghaol  a  dhaoine 
agus  a  dhiithaich  a  mholadh  an  eisdeachd  nan 
Gall  thubhairt  e  rud  no  dha  riu  a  bheireadh  orra 
a  shaoilsinn  gu  bheil  muinntir  na  Gaidhealtachd 
na's  diadhaidhe  na  daoine  eile,  agus  nach  'eil 
dachaidh  anns  a'  Ghaidhealtachd  anns  nach 
'eil  aoradh-teaghlaich  air  a  chuniail  suas.  Facal 
dorcha  agus  facal  duilich  !  Bha  Mghr  Mac 
Caluni  ag  iarraidh  cothrom  is  ceartas  a  thoirt  do 
choimhthional  na  seann  Eaglais  Steidhichte  an 
Steornabhagh,  ach  bha  vote  no  dha  barrachd 
'na  aghaidh  na  bha  leis.  Thagair  an  dithis  eile 
cor  nan  croitearan  a  tha  air  an  sarachadh  le 
bhi  paigheadh  airgiod-meas  a  tha  ro  throni 
oiTa,  agus  gheall  an  t-OUamh  I.  Hutcheson 
Cockburn  gu'n  sealladh  e  fhein  agus  a'  Chom- 
mittee  a  tha  e  air  a  C-eann  a  steach  anns  a'  chilis, 
ciod  air  bith  a  tha  sin  a'  ciallachadh.  An  ni  a 
theid  a  steach  do'n  bhi-oinn  tilgear  a  niach  don 
t-slochd  shalchair  e  ;  an  ni  a  theid  gu  Com- 
mittee tilgear  do  bhascaid  nam  paipearan  e. 

Ach  cha  tilgear  do  bhascaid  nam  paipearan 
an  cuspair  eile  a  gheall  a'  cheart  Chommittee  ud 
a  rannsachadh,  ciod  e  dleasdanas  na  h-eaglais 
agus  dleasdanas  Chriosduidhean  a  thaobh 
cogaidh.  Sin  ceist  a  tha  beo  agus  geur.  a' 
bioradh  coguisean  dhaoine  agus  a'  toirt  breith 
air  smuaintean  agus  ruintean  an  cridhe.  Cha 
robh  a  bheag  de  dheasbud  air  a  dheanamh  oirre 
anns  an  t-  Seanadh  am  bliadhna,  ach  bha  e  'n  a 
thoileachadh  gu  robh  taobh  nam  Pacifists  air  a 
chumail  suas  le  duine  aiff  a  bheil  inntinn  oi'dail 


agus  inntinn  mhaith,  Professor  Mac  Griogair, 
an  Glaschu.  Gle  thric  tha  Pacifists  n  an  daoine 
aig  nach  eil  measarrachd  'n  am  breithneachadh 
no  'ii  an  cainnt,  ach  tha  cor  an  t-saoghail  an 
diugh  cho  bronach  's  gu'm  feuniar  gach  guth 
agus  gach  comhairle  a  tha  tairsginn  saorsa  bho 
chogadh  a  chluinntinn,  an  ear  alas  gur  e  guth 
Dhe  a  tha  ann.  Mar  sin  tha  e  'n  a  thoileachadh, 
eadhon  do  dhaoine  nach  'eil  iad  fein  'n  am 
Pacifists,  gum  biodh  soisgeul  nam  Pacifists  air 
a  nihineachadh  agus  air  a  theagasg  le  duine 
ciallach  grunndail  mar  tha  Pi'ofessor  Mac 
Griogair.  Thubhairt  fear  de  na  Pacifists  eile 
anns  an  t-Seanadh  gum  b'  fhearr  leis  a  bhi  air 
an  taobh  bhig  le  losa  Criosd  na  bhi  air  an  taobh 
mhoir  le  mucan  nan  Gadarach  !  An  uair  a 
labhrar  cainut  den  t-seorsa  sin  ciod  is  urrainn 
daoine  ciallach  a  dheanamh  ach  an  cluasan 
a  dhimadh  agus  an  cinn  a  chromadh  le 
naire  ? 

Eiridh  tonn  air  uisge  balbh  "  ;  tachraidh 
sin  anns  an  t-Seanadh  an  uair  nach  saoil  thu, 
is  thachair  e  am  bliadhna  an  uair  a  dh'  fhaigh- 
nich  A.  H.  Dunnett,  B.D.,  ciod  a  bu  chiall  do'n 
ghnothuch  nach  robh  a'  Chommittee  a  bha  an 
coinneamh  ri  muinntir  na  h-eaglais  Shasunn- 
aich  a'  toirt  cunntais  air  a  h-obair.  Fhreagair 
an  t-Ard  Ollamh  Alasdair  Martainn  gu  min 
nach  robh  dad  aig  a'  Chommittee  ri  innseadh  a 
chionn  nach  do  choinnich  i  idir  an  uiridh. 
Shaoil  mi  gu  robh  dithis  anns  an  eaglais  anns 
nach  cuireadh  rud  air  an  t-saoghal  teas,  Bogle 
agus  Dunnett,  ach  eadar  eud  is  amharus  leum 
i  shuas  aig  Dunnett  is  dh'  fhas  e  cho  teth  's 
gu'm  b'  fheudar  do'n  Ollamh  Iain  White  dol 
's  an  eadarginn,  agus  le  teas  agus  gaoth  agus 
tairneanach  a  bu  mhotha  chuir  e  as  an  teine 
beag  aig  Dunnett  An  sin  luidh  a'  ghaoth  agus 
bha  feath  nior  ann. 

Is  e  an  da  rud  as  fhearr  leam  daonnan  aig  an 
Ard  Chlea-  na  sailm  a  tha  air  an  seinn  gach 
maduinn  agus  an  t-Ollamh  I.  T.  Cox  a'  leughadh 
nan  sgriobturan. 


Ministeafan  Shleibhte 


THEIREAR  a' Chill  Mhor  ri  eaglais  Shleibhte; 
bha  ceithir  deug  de  mhinistearan  innte  bho 
1609. 

Coinneach  Mac  Coinnich  (1609-         ) 

Bhuineadh  e  do  Thoirbheartan,  is  bha  e  air 
a  chur  innte  le  Easbuig  nan  Eileanan.  Tha  e 
coltach  gu  robh  moran  anns  an  Eilean  Sgithean- 
ach  de  chreideamh  a'  Phapa  anns  na  laithean 
ud  oir  bha  Coinneach  Mac  Coinnich  agus 
ministear  an  t-Sratha  air  an  cur  air  am  mionnan 
gu'n  tugadh  iad  suas  ainmean  nan  daoine  a  bha 
leantuinn  na  h-eaglais  Phapanaich. 


Niall  Mac  Fhionghuin,  M.A.  (1633-         ) 

Mac  brathar  do  Shir  Lachlann  Mac  Fhion^ 
ghuin  anns  an  t-Srath  ;  bha  e  air  oileanachadh 
an  Oil-thigh  Ghlaschu  ;  air  a  shuidheachadh 
anns  an  t-Srath  an  1627  ;  as  an  t-Srath  chaidh 
e  do  Shleibhte  an  1633.  Bha  e  posda  is  bha 
coignear  mhac  aice  ;  fear  dhiubh  'n  a  mhinistear 
anns  an  t-Srath,  fear  anns  an  arm,  agus  an 
triuir  eile   n  am  fir-baile. 

Aonghus  Mac  Cuinn  (1669-         ) 

Mac  do  Ghilleasbuig  Mac  Cuinn  a  bha  'n  a 
mhinistear  an  Sniosort.     Bha  triiiir  mhac  agus 

d^  nighinn  aige  ;  Eamuin  abha  ansgirShleibhte 
an  deidh  athar  :  DomhnuU  a  bha  n  a  uihinisteav 
an  Eige,  agus  fear  eile  d'  am  b'  ainm  Seumas. 
Phos  te  de  na  nigheanan  Rnairidh  Mae  Leoid. 
Fear  Gheusdo,  agus  an  te  eile  Alasdair  Mac 
Leoid,  Fear  Ghrisornis. 

Eamuin  Mac  Cuinn,  M.A.  (1726-         ) 

Bha  e  air  oileanachadh  an  Obar-eadhain. 
Bha  e  posda  is  bha  teaghlach  aige  ;  an  deidh 
a  bhais  phos  a  bhantrach  Alasdair  Mac  Neaeail. 
ministear  Cill-Mhoire. 

Iain  Mac-a-Phearsoin,  D.D.  (1742-1765) 

Mac  do  Mhartainn  Mac-a-Phearsoin  a  bha 
'n  a  mhinistear  anns  an  t-Srath  ;  bha  e  air 
oileanachadh  an  Obar-eadhain  ;  air  a  shuidh- 
eachadh  am  Barraidh  an  173 1,  m'  an  robh  e 
bliadhna  air  fhichead.  Chaidh  e  do  Shleibhte 
an  1742,  far  an  do  chaochail  e  an  1765  agus  gun 
e  ach  na  dhuine  og,  aon  deug  is  da  fhichead 
bliadhna  a  dh'  aois.  Thug  Oil-thigh  Obar- 
eadhain,  D.D.,  dha  an  1761.  Bha  e  air  a  chunn- 
tas  'n  a  aon  de  na  sgoilearan  a  b'  fhearr  anns 
a'  Ghaidhealtachd  n  a  linn.  Phos  e  nighean 
do  Dhomhnull  Mac  Leoid,  Fear  Bhearnaraidh, 
is  bha  triiiir  chloinne  aige.  Dh'  eirich  fear  d'a 
mhic  gu  inbhe  ard  anns  na  h-Innsibh  an  Ear, 
is  lean  am  fear  eile  e  ann  an.  eaglais  Shleibhte. 

Martainn  Mac-a-Phearsoin,  D.D.  (1765-1812) 

Mac  do  Iain  Mac-a-Phearsoin,  D.D.,  mini- 
stear Shleibhte.  Bha  e  air  oileanachadh  an 
Obar-eadhain  agus  an  Diin-eideann  ;  air  a 
shuidheachadh  an  aite  athar  an  deireadh  an 
fhoghair,  1765.  Bha  nighean  do  Lachlainn 
Mac  Fhionghuin,  Fear  a'  Choire,  posda  aige. 
Bha  e  'n  a  sgoilear  maith  is  thug  Oil-thigh 
Obar-eadhain,  D.D.,  dha  an  1803.  Shiubhail 
e  an  1812.  An  uair  a  bha  an  t-Ollamh  Mac 
Iain  anns  an  eilean  Sgitheanach  ann  an  1773 
chuir  e  fhein  agus  a  ghocaman,  Seumas  Boswell, 
beagan  laithean  seachad  comhla  ri  ministear 
Shleibhte  an  Ostaig,  far  an  robh  e  a'  fuireach. 
Chord  a  sheanchas  riu  gu  maith  is  chan  'eil 
teagamh  nach  ann  bhuaith  a  f  huair  an  t-Ollamh 
Mac  Iain  cuid  de'n  fhio/rachadh  neonach  a 
chuir  e  'na  leabhar  an  deidh  laimhe. 

Iain  Mac  Fhionghuin,  M.A.  (1812-1825) 

Mac  do  Dhomhnull  Alac  Fhionghuin  a  bha 
'n  a  mhinistear  anns  an  t-Srath.  Bha  e  air 
oileanachadh  an  Obar-eadhain,  agus  air  a 
shuidheachadh  an  Sleibhte  an  1812.  Dh'  fhag 
e  Sleibhte  an  1825,  is  chaidh  e  do'n  t-Srath  an 
aite  athar.  Is  ann  gle  annamh  a  gheibhear 
an  t-athair  agus  am  mac  agus  an  t-ogha  a' 
leantuinn  a  cheile  anns  an  aon  sgireachd,  ach 
thachair  sin  anns  an  t-Srath.  Bha  teaghlach 
Iain  Mhic  Fhionghuin  agus  teaghlach  a  mhic, 


an  Dotair  Domhnull,  coltachri  teaghlach  lacoib 
anns  an  da  cheum  so, — bha  iad  lionmhor  agus 
bha  iad  ainmeil. 

Alasdair  Mac  lomhair,  M.A.  (1826-1843) 

Mac  do  Chailein    Mac   lomhair   a  bha   'n  a 
mhinistear  an  Gleann-Eilg.     Bha  e  air  oileaji^ 
aehadh    an  Obar-eadhain  ;     bha    e  greis    'n  a 
maighstir  -  sgoil    an      Gleann-Eilg  ;     greis    'na  " 
mhissionaraidh  an  Cnoideart  agus  an  Gleann       / 
Moireas^an  ;  air  a  shuidheachadh  an  Sleibhte    U-- 
an  1826.     Am  bliadhna  an  Dealachaidh  (1843) 
dh'  fhag  e  Sleibhte  is  chaidh  e  do  Dhornach, 
far  an  do  chaochail  e  an  1852.     Bha  e  posda  r, 
nighean  do  Choinneach  Caimbeul,  an  Stranndi 
anns  na  Hearadh. 

Iain  Mac  lomhair  (1844-1851) 

Mac  eile  do  Chailein  Mac  lomhair,  an 
Gleann-eilg  (aig  an  robh  dha  dheug  de  theagh- 
lach)  ;  bha  e  air  oileanachadh  an  Obar-eadhain  ; 
air  a  shuidheachadh  anns  na  Hearadh  an  1832  ; 
chaidh  e  do  Shleibhte  an  1844,  ach  dh'  fhag  e 
Sleibhte  an  1851  a  dhol  do  Chill  Mhoire  an 
Trondairnis.  Tha  e  air  a  radh  gu  robh  e 
anabarrach  mor  agus  gasda  'n  a  phearsa,  agus 
'n  a  dhuine  coir.  Shiubhail  e  an  1869-  Bha 
te  de  nigheanan  an  "  Dotair  Bhain  "  a  bha  an 
Uidhist  a  Tuath  posda  aige,  is  bha  da  dhuine 
dheug  de  theaghlach  aca,  ged  nach  tainig  cuid 
dhiubh  gu  ire.  Bha  sin  a'  tachairt  gu  maith 
trie  anns  na  laithean  ud  anns  an  robh  teagh- 
laichean  mora  aig  daoine  ann  an  tighean  beaga, 
bha  an  dara  leth  dhiubh  a'  basachadh  'nan 
leanaban. 

Iain  Foirbeis  (1851-1863) 

Rugadh  e  an  Srath  Ghlais  an  1818  ;  an  deidh 
dha  bhi  air  oileanachadh  an  Diin-eideanii  agus 
cead  searmonachaidh  fhaotainn  bho  Chleir 
Dhiin-eideann  bha  e  greis  'n  a  mhaighstii'-sgoil 
an  Cill  Chuimein.  Bha  e  da  bhhliadhna  'n  a 
fhear-cuideachaidh  leis  an  Ollamh,  Uilleam 
Muir,  an  eaglais  an  Naoimh  Stephen,  an  Dixn- 
eideann,  is  chaidh  e  do  Shleibhte  an  1851,  far 
an  do  chaochail  e  an  1863,  'n  a  dhuine  bg.  Bha 
e  n  a  sgoilear  maith  Gaidhlig  is  bha  peann 
fir-sgriobhaidh  dheis  aige.  Na  'n  d'  f huair  e 
saoghal  fada  theagamh  gu'n  deanadh  e  obair 
a  bhiodh  air  chuimhne,  ach  ged  tha  an  Gramar 
Ditbailt  a  sgriobh  e  agus  Am  Ministear  air  an 
Lai?'-  mhaide  air  seorsa  de  chuimhne  fhathast 
chan  e  an  grinneas  ach  an  neonachas  a  chiim 
beo  iad.  Bha  aon  mhac  aige,  Alasdair,  (a  b' 
aithne  dhomh  gu  maith  an  Diin-eideann)  duine 
ciiiin  caomhail  agus  f  ior  Ghaidheal  aig  an  robh 
iiigh  anns  gach  ni  a  bhuineadh  do'n  Ghaidheal- 
tachd agus  do  chainnt  a  dhiithcha.  Ged  nach 
abrainn  sgoilear  maith  ris,  anns  an  t-seagh  anns 
am  bu  choir  am  facal  a  bhi  air  a  chleachdadh, 

rihn  e  obair  mhaith  air  a  shon  sin,  oir  bha  e 
dichiollach  is  bha  ealadhain  aige  air  nithean 
feumail  agus  nithean  neonach  a  chruinneachadh. 
Chruinnich  e  ainmean  gach  aite  anns  an  eilean 
Sgitheanach  is  chuir  e  mach  iad  ann  an  aon 
leabhar,  leabhar  anns  a  bheil  ainmean  Shleibhte 
gu  sonruichte  air  an  cumail  air  chuimhne. 
Sgriobh  e  cuideachd  leabhar  mor  anns  am 
faighear  an  seorsa  ithinnich  a  gheibhear  air 
ceann  caorach,  leabhar  anns  an  do  chruinnich 
e  ainmean  bheathaichean,  is  eun,  is  chreut- 
airean  eile,  agus  gach  ni  a  leugh  e  riamh 
umpa. 

DomhnuU  DomhnuUach  (1863-1869) 

Uidhisteach  a  chaidh  do  Chanada  far  an  d' 
fhuair  e  cead  searmonachaidh  agus  far  an  robh 
e  greis  n  a  mhinistear.  Thainig  e  nail  a 
Canada  is  bha  e  air  a  shuidheachadh  an  Truim- 
isgairidh,  an  Uidhist,  an  1859-  Chaidh  e  do 
Shleibhte  an  1863,  ach  an  deidh  dha  bhi  sia 
bliadhna  ann  chaidh  e  air  ais  do  Chanada  far 
an  do  chaochail  e  an  1878. 

Gilleasbuig  Mac  Neill  (1870-1880) 

Mac  tuathanaich  an  Giogha  ;  bha  e  n  a 
mhissionaraidh  an  Cill  Bhrighde  m'an  deachaidh 
e  do  Shleibhte. 

Alasdair  Camshron  (1881-1914) 

Mac  do  mhinistear  Loch  Bhraon  ;  bha  e  air 
a  shuidheachadh  an  Gleann  Garaidh  an  1871  ; 
chaidh  e  do  Shleibhte  an  1881 ,  far  an  do  shaoth- 
raich  e  gus  an  do  leig  e  dheth  uallach  na  sgire 
an  1914.  Chaochail  e  am  Peairt  am  meadhon 
an  t-samhraidh,  1923.  Bha  nighean  do'n 
Ollamh  Gilleasbuig  Mac-a-Chleirich,  a  bha  an 
Cill  Mhailidh  posda  aige,  is  bha  triiiir  chloinne 
aca.  B'e  an  t-Ollamh  Mac-a-Chleirich  a'  cheud 
fhear  a  sgriobh  Gaidhlig  ann  an  leabhar  na 
h-eaglais. 

Coinneach  Ros  (1915-1935) 

De  mhuinntir  Ghearr  Loch  ;  bha  e  deich 
bliadhna  am  Bracadal  m'  an  deachaidh  e  do 
Shleibhte,  ach  a  nis  an  deidh  dha  bhi  fichead 


bliadhna  anns  an  sgireachd  tha  e   'ga  leigeil 
dheth  a  chionn  nach  'eil  a  shlainte  gu  maith. 

An  Eaglais  Shaor 

Cha  robh  an  Eaglais  Shaor  ann  an  Sleibhte, 
no  anns  an  t-Srath,  riamh  cho  laidir  s  a  bha  i 
ann  an  ceann  a  Tuath  an  eilein.  Cha  robh 
ministear  den  Eaglais  Shaoir  air  a  shuidheach- 
adh an  Sleibhte  gus  an  deachaidh  Iain  S. 
Mac  Phail  ann  an  1853.  B'  esan  a  chruinnich 
airgiod  a  chur  suas  na  h-eaglais.  An  1873  dh' 
fhag  e  Sleibhte  is  chaidh  e  do  Chill  Mhoire, 
agus  n  a  dheidh  sin  chaidh  e  do  Bheinn-na- 
faoghla,  an  Uidhist.  Bha  Fionnladh  Greum- 
ach,  a  rugadh  am  Machair  Rois,  air  a  shuidh- 
eachadh an  Sleibhte  an  1874'.  Bha  e  posda 
da  uair  ;  a  Sleibhte  chaidh  e  do'n  Oban,  agus 
as  an  Oban  chaidh  e  do  Cheann-Loch-Iubh. 
Shiubhail  e  an  1899-  An  deidh  a'  Ghreumaich 
thainig  Uilleam  Friseal  an  1886,  ach  cha 
deachaidh  e  leis  an  aonadh  a  rinn  an  Eaglais 
Shaor  ris  na  LT.  Ps.  an  19C0. 

Cha  d'  fhuair  an  coimhthional  beag  a  dh' 
f  han  anns  an  Eaglais  Shaor  Aonaichte  ministear 
dhaibh  fein  gu  1908,  agus  an  sin  fhein  cha  d' 
fhuair  iad  ach  missionara-idh  a  bha  air  a  chur 
air  leth  le  oi'dugh  na  h-Ard  Chleire  ;  L  M. 
Friseal  (191O)  Uisdean  Gunn  (1912-1921); 
Dughall  Mac  Gilleathain  (1922-1924);  D. 
Caimbeul  (1925-1929).  Cha  deachaidh  D. 
Caimbeul  leis  an  aonadh  a  rinn  an  Eaglais. 
Shaor  Aonaichte  ri  Eaglais  na  h-Alba  an  1929- 

*  :H  *  *  * 

Tha  eaglais  Shleibhte  an  drasd  falamh  is  tha 
an  coimhthional  a'  sealltainn  mu'n  cuairt  air 
son  ministear  ur.  Cha  robh  mise  an  Sleibhte 
ach  aon  uair  riamh  ach  chord  an  t-aite  agus  na 
daoine  rium  cho  mhaith  agus  gun  comhair- 
lichinn  do  mhinistear  og  air  bith  a  leughas  an 
duilleag  so,  agus  leis  ambu  mhaith  atharrachadh 
fhaotainn,  dol  ann.  Bhiodh  am  fear  nach 
biodh  toileach  dol  do  Shleibhte  duilich  a  riar- 
achadh.  Tha  Eaglais  mhor  ghasda  ann  ;  coimh- 
thional maith  ;  gu  leoir  a  dh'  obair  ach  obair 
as  fhiach  a  deanamh  ;  agus  Manse  a  tha  cho 
sgiamhach  n  a  shuidheachadh  ri  Sion  fein,  a' 
sealltuinn  air  fonn  is  cuan  cho  aillidh  's  air  an 
do  dhearc  suil  duine  riamh. 


Anns  a'  Chathair 


AIG  an  am  anns  an  do  choinnich  an  t-Ard 
-LA.Sheanadh  am  bliadhna  bha  leabhar-laoidh 
iir  air  a  chur  a  mach  le  iighdarras  Eaglais  na 
h-Alba,  agus  air  chosdus  Chomunn  a  bhuineas 
dhi.  Tha  an  leabhar  boidheach  ri  sealltuinn 
air,  cuimir  is  aotrum  ri  laimhseachadh,  agus 
Ian  de  rannan  agus  de  fhuinn  a  bheir  toileachadh 


do  dhaoine  aig  a  bheil  gaol  air  ceol.  Chan 
'eil  an  leabhar  a'  cosd  ach  tasdan,  agus  is  b' 
fhiach  do  dhuine  fhaotainn  ged  nach  cuireadh 
e  gu  feum  air  bith  eile  e  ach  a  bhi  cronanaich 
gu  beag  ris  fhein  cuid  de  na  laoidhean  so  an  uair 
a  bhios  e  'g  a  fhailceadh  fhein  anns  a'  mhaduinn. 
Cha  mhaith  an  comharradh  e  air  duine  mur  bi 


ANNS  A'  CHATHAIR 


e  a'  s€inn  an  u^ir  a  bhios  e  a'  toirt  dheth  na 
feusaig  no  a'  cur  air  a  bhrog  anns  a'  mhaduinn. 
Mosglaidh  mi  fein,  is  eiridh  mi 
Gu  moch  chum  ce5I  a  sheinn 
Is  fhada  bho  thoisich  am  fear  nach  maireann, 
Seoras  Mac  Aoidh  a  bha  an  Cill  Fhinn,  air 
bruidhinn  air  leabhar  de'n  t-seorsa  so  a  chur  a 
mach,  ach  gad  nach  robhtar  a'  toirt  droch 
mhisneach  dha  bha  gach  duine  ris  am  bruidh- 
neadh  e  ga  sheoladh  gu  duine  air  chor-eigin 
eile.  Sheol  mise  e  gu  h-aon  no  dha  mi  fhein. 
Ach  mu  dheireadh  chaidh  e  fhein  agus  am  fear 
eile  nach  maireann,  an  t-OUamh  Calum  Mac 
Gilhnnein,  ann  an  co-bheinn  is  thoisich  iad  air 
laoidhean  a  chruinneachadh  a  bhiodh  freagarr- 
ach  air  son  a'  ghnothuich  a  bha  aca  's  an 
amharc,  agus  is  e  cuid  de  na  laoidhean  sin  a 
tha  nis  air  an  cur  an  clodh.  Bha  iad  le  cheile 
eolach  air  Calum  Mac  an  Rothaich  a  bha  an 
Tigh  an  Uillt,  duine  aig  an  robh  eolas  maith  air 
laoidhean  agus  ceol  na  Gaidhealtachd,  is  rinn 
esan  cuideachadh  beag  leo.  Ach  is  ann  air 
Calum  Mac  Gillinnein  a  thuit  an  obair  cha  mhor 
air  fad.  Bha  seorsa  de  Chommittee  anns  an  da 
eaglais  air  an  ciil  an  toiseach,  ach  ged  bha  mise 
mi  fhein  air  Committee  seann  eagais  na  h-Alba 
chan  'eil  mi  an  diiil  gu  robh  i  riamh  cruinn,  no 
gun  d'thug  sinn  dad  do  Sheoras  Mac  Aoidh  ach 
ar  beannachd.  Agus  cha  mho  a  thug  e  fhein 
moran  do  Chalum  Mac  Gillinnein  ach  misneach 
is  eud  is  dian-thogradh  ann  an  obair  mhaith. 

Chruinnach  Calum  Mac  Gillinnein  moran 
laoidhean  ;  cuid  dhiubh  a  leabhraichean  a  tha 
furasda  gu  leor  am  faotainn  ;  cuid  dhiubh  a 
leabhraichean  a  tha  gann,  agus  cuid  eile  a  bha 
air  an  cur  thuige  le  daoine  a  b'  aithne  dha  anns 
na  h-Eileanan  an  lar  gus  a  bhi  air  an  cur  anns 
an  Fhianuis,  air  an  robh  e  'na  f  hear-deasachaidh. 
Bha  gealltanas  aige  bho  Chomunn  Gaidhealach 
na  h-eaglais  gu'n  tugadh  iad  gniiis  dha  anns 
an  obair  a  ghabh  e  air  fein,  agus  los  nach  biodh 
an  obair  sin  air  a  call  no  air  a  dichuimhneachadh, 
an  uair  a  chaochail  an  duine  caomh,  dh'  iarradh 
air  an  Urramach  Calum  Mac  Leoid,  M.A., 
Eaglais  Iain  Knox,  an  Glaschu,  dol  ann  an 
co-bheinn  ri  Raibeart  Mac  Leoid  a  bha  cur 
nam  fonn  air  doigh,  agus  an  leabhar  ullachadh 
air  son  a'  chlodh. 

Mu  shaothair  Raibeart  Mhic  Leoid,  a  rinn 
cuid  de  na  fuinn  as  iir,  agus  a  rinn  atharrachadh 
air  cuid  eile  de  sheann  fhuinn  ris  an  robh  na 
laoidhean  air  an  seinn,  chan  'eil  mise  'n  am 
bhreitheamh  cothromach  oir  chan  'eil  mi  suas 
ri  ceol.  Ach  faodaidh  mi  a  radh  gu'n  cuala  mi 
e  fhein  a'  seinn  cuid  dhiubh  agus  gu'n  do  chord 
iad  rium  gu  maith,  agus  a  thuilleadh  air  sin 
thubhairt  ban-charaid  rium  (a  tha  na's  fhearr 
air  ceol  na  tha  i  air  Gaidhlig)  gur  e  na  fuinn  a 
tlia  cur  maise  air  an  leabhar. 

Ach  ciod  air  bith  mar  tha  sin,  rinn  Calum 
Mac  Leoid  a  chuid  fhein  dc'n  obair  so  gu  grinn 


curamach  ;  bha  an  leabhar  air  ullachadh  aiJ* 
son  a'  chlodh  gu  cothromach,  agus  air  a  lit- 
reachadh  cho  ceart  's  nach  toir  e  oilbheum  do'n 
t-siiil  as  bioraiche. 

Tha  ochd  deug  is  tri  fichead  ann  de  laoidhean 
Gaidhlig,  agus  mu  dha  fhichead  de  laoidhean 
a  bha  air  an  tionndadh  o'n  Bheurla.  Am  measg 
nan  laoidhean  Gaidhlig  gheibhear  feadhainn 
le  Gobha  na  Hearadh  ;  le  Iain  Mac  Ailein, 
bard  Thighearna  Cholla  ;  le  Padraig  Grannd  ; 
le  Diighall  Bochanan  ;  le  daoine  a  tha  be 6 
f  hathast  ;  laoidhean  a  Carmina  Gadelica  ;  agus 
laoidhean  gun  urrainn. 

Tha  a'  Bheurla  air  tolladh  a  stigh  cho  laidir 
ann  an  aoradh  na  h-eaglais  anns  a'  Ghaidheal- 
tachd  an  diugh  's  nach  'eil  dochas  air  bith  agam 
gu'm  bi  an  leabhar-laoidh  so  air  uisneachadh 
air  an  t-Sabaid,  ach  faodaidh  e  bhi  feumail  gu 
leor  air  a  shon  sin  agus  toileachadh  a  thoirt  do 
mhoran  dhaoine.  Bhiodh  e  anabarrach  freag- 
arrach  ann  an  sgoil-chiuil.  Tha  na  sgoiltean- 
ciiiil  fhein  air  dol  a  fasan  an  diugh  ;  chuir  an 
W.R.I,  agus  an  dannsadh  agus  an  labhran- 
sith  iad  fhein  agus  na  sgoiltean-oidhche  a  mach 
air  a'  mhuir,  no  don  mhonadh,  ach  na'n  robh 
Niall  Mac  Gilleasbuig  no  Domhnull  Mac 
Eacharna  beo  fhathast  ann  an  Tiriodh,  chuirinn 
da  fhichead  de'n  Laoidheadair  so  do  eilean 
mo  dhiichais  gu  bhi  air  uisneachadh  ann  an 
sgoil-chiuil  anns  a'  gheamhradh.  Ma  tha  duine 
eile  anns  an  eilean  as  urrainn  ceol  a  theagasg, 
agus  leis  am  bu  mhaith  na  fuinn  lira  so  ionn- 
sachadh  agus  a  theagasg  do'n  oigridh  chan  'eil 
aige  ach  fios  a  chur  thugam  gu'n  teid  e  air 
cheann  sgoil-chiiiil  anns  a'  gheamhradh,  is 
cuiridh  mi  thuige  na  leabhraichean. 

Ged  nach  eil  mise  n  am  sheinneadair  agus 
ged  nach  cluich  mi  fidheall  no  clarsach,  no 
eadhon  tromb,  is  toigh  leam  sealltuinn  air 
ainmean  nam  fonn  so  air  an  duilleig  agus  fuaim 
nam  facal  a  chluinntinn.  So  cuid  de  na  h- 
ainmean  a  tha  air  na  fuinn  iira  ;  A'  Chonghail  ; 
Am  Bail'  Ur  ;  An  t-Oh  ;  Baile  na  Cille  ;  Bhaltos; 
Bracadal;  Bun-easain;  Cruachan;  Eilean  Cholla; 
Eisdeal ;  Peaball ;  Rbdul ;  Tigh  an  Uillt  ; 
Tiriodh  ;   Tunga. 

Ann  a  bhi  deanamh  iomraidh  air  an  leabhar 
so  tha  aon  smuain  'n  am  chridhe  gun  falbh  as, 
duilichinn  nach  robh  an  da  dhuine  ud,  Seoras 
Mac  Aoidh  agus  Calum  Mac  Gillinnein,  a  bha 
le  cheile  cho  dealasach  agus  cho  dileas  ann  an 
seirbhis  na  h-eaglais  agus  ann  an  aobhar  na 
Gaidhlig,  air  an  caomhnadh  gus  am  faca  iad 
an  leabhar  so  air  a  chur  a  mach  le  ughdarras 
Eaglais  na  h-Alba.  Nach  saoil  mi  gu  bheil  mi 
a  faicinn  an  othail  a  bhiodh  air  Seoras  Mac 
Aoidh,  agus  a'  cluinntinn  na  h-6raid  a  liiibhradh 
e  anns  an  Ard  Sheanadh  ! 

Gabhaidh  an  leabhar  faotainn  bho  121  Sriid 
Sheorais,  an  Dim  eideann,  no  bho  332  Sraid 
an  Naoimh  Vineent,  an  Glaschu. 

Maitheanas  pheacaidhean 

"  0  na  dbimhneachdaibh  ghlaodh  mi  Hut,  a  Tliighearna  ;  ina  chomJiarraicheas  tusa  aingidheachd, 
a  Thigliearna,  co  a  sheasas,  ach  ma'dle  riut-sa  tha  maitheanas.''^ — Salm  cxxx. 


THA  an  t-  salm  so  cho  iir  agus  cho  beo  's  a 
bha  i  an  la  a  rinneadh  i  a  chionn  gu  bheil  i 
a'  cur  cainnt  air  faireachduinean  agus  iarrtusan 
a  tha  ann  an  cridheachan  nan  uile  dhaoine  anns 
a  h-uile  linn.  Tha  an  Salmadair  ag  innseadh 
dhuinn  fiosrachadh  anma  fein,  agus  diiisgidh 
a  bhriathran  comh-fhreagradh  ann  an  cridh- 
eachan dhaoine  eile  a  bhlais,  mar  rinn  esan, 
tx'ocair  agus  maitheas  Dhe.  Chan  'eil  e  iongan- 
tach,  ma  ta,  gu'm  biodh  oisean  blath  aig  an 
t-salm  so  an  cridhe  na  feadhnach  a  bha  an  daorsa 
ach  a  fhuair  saorsa  bho  Dia,  a  bha  aon  uair  s 
an  dorchadas  ach  a  fhuair  solus. 

Anns  an  t-salm  so  tha  an  Salmadair  a'  gairm 
air  na  linntean  uile,  Thigibh  agus  eisdibh  ciod 
a  rinn  Dia  air  son  m'  anma. 

Bha  e  ann  an  eiginn  anama,  gun  fhios  aige 
ciod  an  taobh  an  tionndadh  e,  no  ciamar  a 
gheibheadh  e  cobhair.  'Na  eiginn  ghlaodh  e 
air  Dia,  ach  cha  luaithe  a  rinn  e  sin  na  thainig 
an  smuain  thuige  nach  eisdeadh  Dia  ri  urnuigh 
peacaich.  Chuimhnich  e  air  naomhachd  Dhe, 
agus  air  truaillidheachd  a  chridhe  fein,  agus 
thainig  crith 'n  a  fheoil.  "  Ma  chomharraicheas 
tusa  aingidheachd,  a  Tliighearna,  c6  a  sheasas 
'n  ad  lathair  ?  "  Cha  seas  neach  beo.  Na'ri 
tugadh  Dia  luigheachd  dhuinn  air  son  ar 
peacaidhean  cha  rachadh  eadhon  aon  as  a' 
mhile  as.  Na  'm  b'  fhearr  le  Dia  peacaich  a 
pheanasachadh  seach  a  thearnadh  bhiodh  na 
h-uile  gun  dochas. 

Chuir  an  smuain  so  eagal  air  an  t-Salmadair, 
ach  air  dha  cnuasachadh  car  greis  'n  a  inntinn 
air  obair  agus  riiintean  Dhe  thilg  e  a  mach  as 
a  chridhe  an  droch  amharus  a  bha  e  a'  gabhail 
air  Dia.  Thubhairt  e  ris  fein  nach  robh  anx'is 
an  amharus  ud  agus  anns  an  as-creideamh  ud 
ach  cagar  o  Shatan,  namhaid  Dhe  a  tha  daon- 
nan  a'  feuchainn  ri  sgaradh  a  dheanamh  eadar 
Dia  agus  clann-daoine.  Chan  'eil  Dia,  ars'  esan 
ris  fein,  cruaidh  no  an-iochdmhor  ;  tha  e 
caomhail  agus  truacanta,  is  bheir  e  maitheanas 
(ion  aingidh.  Dhiiisg  an  smuain  so  dochas 
ann  an  cridhe  an  t-Salmadair  ;  dh'  fheith  e  le 
foidhid  mhaith  ri  Dia  is  dh'  eisd  Dia  ri  ilrnuigh. 
Thug  e  maitheanas  dha,  is  chuir  e  oran  nuadh 
'n  a  bheul,  air  chor  agus  gu  bheil  an  t-salna  so 
a'  criochnachadh  le  moladh  ged  thoisich  i  le 
caoidh. 


Sin  na  smuaintean  a  bha  ann  an  cridhe  an 
t-Salmadair  an  uair  a  sgriobh  e  an  laoidh  so. 
Tha  i  Ian  de  spiorad  agus  de  aileadh  an  t-sois- 
geil,  oir  tha  i  a'  toirt  dearbhachd  do  pheacaich 
gu  bheil  Dia  trocaireach  agus  nach  dililt  e 
maitheanas  a  thoirt  do  pheacaich. 

I.  Creideam  ann  am  maitheanas  pheacaidhean. 
Tha  aite  air  a  thoirt  do'n  fhirinn  sin  ann  an 
Creud  nan  Abstol  ris  a  bheil  gach  meur  de'n 
eaglais  Chriosduidh  a'  gabhail.  Tha  na  h- 
abstoil  de'n  aon  inntinn  air  a'  chilis  ;  cha  b' 
urrainn  dhaibh  a  bhi  air  atharrachadh,  oir  chual 
iad  le'n  cluasan  Criosd  ag  radh  gu  bheil  iigh- 
darras  aig  Mac  an  duine  peacaidhean  a  mhaith- 
eadh,  agus  chunnaic  iad  le'n  siiilean  feadhainn 
ris  an  dubhairt  e,  Tha  do  pheacaidhean  air  am 
maitheadh  dhuit.  Ged  nach  do  Ian  thuig  iad 
iomadh  rud  eile  air  an  do  labhair  e  riu  cha  b' 
urrainn  dhaibh  mearachd  a  dheanamh  anns  an 
rud  so,  oir  thainig  e  thairis  air  cho  trie  agus 
labhair  e  uime  ann  an  doigh  shoilleir  shimplidh. 

An  uair  a  dh'  innis  e  dhaibh  an  cosmhalachd 
ud  mu'n  mhac  amaideach  a  dh'  fhag  tigh  athar 
agus  a  thuit  ann  an  clabar  tiugh  a'  pheacaidh 
an  diithaich  chein,  ach  ris  an  do  ghabh  athair 
gu  caomhail  an  uair  a  thainig  e  dhachaidh  'n 
a  thruaghan,  bu  mhaith  leis  gu'n  tuigeadh  iad 
o'n  naidheachd  gur  ann  mar  sud  a  tha  Dia  a' 
gabhail  ri  peacaich  sheachranach. 

An  uair  a  dh'  innis  e  dhaibh  mu'n  chis-mhaor 
a  rinn  urnuigh  anns  an  teampull  bha  e  air  son 
an  fhii'inn  cheudna  a  theagasg  dhaibh.  Ann 
an  aon  f  hacal,  tha  an  teagasg  so  mu  mhaitheanas 
pheacaidhean  air  a  sgriobhadh  anns  an  Tiom- 
nadh  Nuadh  ann  an  litrichean  cho  mor  agus 
cho  soilleii'  's  nach  urrainn  neach  air  bith  a 
leughas-  an  Leabhar  gun  fhaicinn. 

Ach  ged  tha  am  Biobull  a'  teagasg  gu'n  toir 
Dia  maitheanas  do  pheacaich  aithreachail,  agus 
ged  tha  e  'n  a  chomhfhurtachd  mhor  domhiltean 
de  dhaoine  gu'n  do  chuir  Dia  foluch  air  an 
cionta,  chan  'eil  e  idir  furasd  a  radh  ciod  a  tha 
maitheanas  pheacaidhean  a'  ciallachadh.  Tha 
e  duilich  a  radh  ciod  a  tha  tachairt  an  uair  a 
bheir  aon  duine  maitheanas  do  dhuine  eile  a 
rinn  rud-eigin  cearr  air,  ach  tha  e  na's  duiliche 
air  fad  a  radh  ciod  a  tha  tachairt  'nuair  is  e  Dia 
a  tha  toirt  maitheanais  do'n  chreutair. 

MAITHEANAS  PHEACAIDHEAN 


Ann  an  aon  seagh  tha  maitheanas  a'  ciall- 
achadh  nach  bi  an  neach  a  thoill  peanas  air  a 
pheanasachadh  air  son  an  uilc  a  rinn  e,  no  a' 
faotainn  a  thoillteanais.  Ach  tha  maitheanas 
a'  ciallachadh  tuilleadh  is  sin.  Faodaidh  tu 
gun  peanas  a  dhioladh  do  dhuine  a  thoill  e,  ach 
fhathast  gun  maitheanas  a  thoirt  dha.  Agus 
faodaidh  tu  maitheanas  a  thoirt  dha  agus  a 
pheanasachadh  aig  a'  cheart  am.  An  uair  a 
tha  duine  a'  toirt  maitheanais  do  charaid  no 
do  choimhearsnach  a  rinn  cron  air,  leigidh  e 
fhaicinn  dha  nach  eil  an  t-seann  daimh  a  bha 
eatorra  air  a  briseadh,  agus  nach  ruig  e  a  leas 
eagal  a  bhi  air  nach  bi  iad  cho  gaolach  air  a 
cheile  's  a  bha  iad  roimhe.  Is  e  gath  an  uilc 
gu  bheil  e  a'  deanamh  sgaraidh  eadar  duine 
agus  duine,  a'  togail  amharuis  agus  a'  diisgadh 
fuachd.  Tha  am  peacadh  a'  deanamh  a'  cheart 
ni  eadar  Dia  agus  an  duine.  Ach  an  uair  a  tha 
Dia  a'  maitheadh  ar  cionta  tha  e,  mar  gu'm  b' 
eadh,  a'  briseadh  sios  gach  balla-meadhoin  a 
tha  eadar  e  fein  agus  sinne,  a'  togail  dealradh 
a  ghnuise  oirnn  as  tir,  agus  'g  ar  tarruing  d'a 
ionnsuidh  fein  ami  an  caidreamh  milis  anns 
nach  'eil  eagal  no  amharus. 

Tha  e  nadurra  do  anam  an  duine  daimh 
chairdeil  agus  co-chomunn  dliith  a  bhi  aige  ri 
Dia,  ach  tha  am  peacadh  a'  milleadh  agus  a' 
briseadh  a'  cho-chomiunn  sin.  Ach  'nuair  tha 
Dia  a'  toirt  maitheanais  do'n  pheacach  tha  an 
seann  chairdeas  air  a  shlanachadh  ;  tha  an 
t-anam  a'  faotainn  misnich  gu  bheil  ciiisean 
eadar  e  fein  agus  Dia  mar  bu  choir  dhaibh  a 
bhith.  Tha  e  a'  faireachduin  gu  bheil  reite  aige 
ri  Dia,  agus  cumaidh  an  fhaireachduin  sin  e  ann 
an  co-chomunn  Dhe  gu  taingeil  agus  gu  solasach. 

II.  Ged  is  aill  le  Dia  maitheanas  a  thoirt  do 
na  h-uile  tha  e  fior  nach  'eil  na  h-uile  'g  a  f haot- 
ainn.  Car  son  nach  'eil  ?  Faodar  a  bhi  cinn- 
teach  nach  'eil  claon-bhaigh  aig  Dia  ri  neach 
seach  neach  eile,  agus  gu  bheil  e  a'  riaghladh 
ann  an  ceartas.  Tha  Facal  Dhe  ag  innseadh 
dhuinn  gur  e  iadsan  a  ni  aithreachas  a  gheibh 
maitheanas,  is  tha  ar  coguis  nadurra  ag  aonta- 
chadh  ria  an  teagasg.  Chan  e  mhain  nach  toir 
Dia  maitlieanas  do  pheacaich  neo-aithreachail 
ach  cha  bhiodh  maitheanas  chum  buannachd 
air  bith  dhaibh  ged  gheibheadh  iad  e.  Sin  an 
t-aobhar  nach  'eil  na  h-uile  a'  faotainn  maith- 
eanais. Chan  'eil  iarraidh  aca  air  ;  cha  do 
ghlaodh  iad  riamh  ri  Dia  o  na  doimhneachdaibh. 

Cha  toir  Dia  gu  brath  maitheanas  do  neach 
air  bith  aig  nach  'eil  faireachduin  air  a  chionta 
fein.  Gus  am  bi  do  chionta  air  a  dhearbhadh 
ort,  agus  do  choguis  agus  do  chridhe  air  an  leon 
cha  tig  maitheanas  no  misneach  thugad  o'n 
airde.  Ach  ma  tha  Dia  a'  faicinn  comharradh 
sam  bith  ann  an  duine  gu  bheil  naire  air  air  son 
a'  pheacaidh  a  rinn  e,  agus  gu  bheil  e  ag  aide- 
achadh  a  chionta  gu  saor,  bheir  e  maitheanas 


gu  pailt  agus  cuiridh  e  foluch  air  a  chionta. 
Thoir  an  aire  ciod  a  tha  Facal  Dhe  ag  radh 
(1  Eoin,  1,  9)  Ma  dh'  aidicheas  sinn  ar  peacaidh- 
ean  tha  esan  fii-inneach  agus  ceart,  chum  ar 
peacaidhean  a  mhaitheadh  dhuinn,  agus  ar 
glanadh  o  gach  uile  neo-fhireantachd. 

Ged  nach  duine  Dia  tha  Dia  a'  deanamh 
ruinn  mar  a  dheanadh  duine  maith  ri  cho- 
chreutairean.  An  uair  a  chi  duine  maith  gu 
bheil  a  bhrathair  ag  aideachadh  a  chionta  gu 
saor,  gun  foluch  a  chur  air  agus  gun  a  lethsgeul 
a  ghabhail,  cuiridh  e  as  an  t-sealladh  cionta  an 
duine  sin.  Iarraidh  ar  coguis  oirnn  cothrom 
a  thoirt  d'a  leithid  sin  de  dhuine,  agus  do 
bhrigh  gu  bheil  gradh  is  ceartas  is  caomhalachd 
Dhe  na's  airde  na  ar  coguis-ne  bheir  e  dha 
maitheanas  na's  deise  agus  na's  pailte  na  bheir 
sinne.  Is  e  ainm  an  Tighearn,  "  An  Tighearn 
Dia,  iochdmhor  agus  grasmhor,  fad-fhulangach, 
agus  pailt  ann  an  coibhneas  agus  ann  am 
firinn  "  (Exod.  xxxiv.).  j 

III.  Chan  'eil  maitheanas  a'  ciallachadh  nach 
fuiling  agus  nach  diol  am  peacach  anns  an  t- 
saoghal  so  air  son  a  pheacaidhean.  Chan  'eil 
f hios  againn  ciod  a  thachras  anns  an  ath 
shaoghal,  ach  faodaidh  e  bhith  gu'n  diol  eadhon  : 
na  naoimh  air  son  gach  peacaidh  a  rinn  iad 
anns  an  fheoil.  Air  son  na  de  fhios  againne 
faodaidh  miltean  do-aireamh  de  bhliadhnachan 
dol  seachad  m'an  ruig  cuid  de  na  naoimh  an 
ire  spioradail  a  rainig  cuid  eile  cheana  aig  uair 
am  bais.  Ach  ciod  air  bith  a  thachras  air 
taobh  thall  na  h-uaighe  tha  e  fior  gu'm  buain 
am  peacach  anns  an  t-saoghal  so  an  ni  a  chuir 
e,  CO  dhiu  a  fhuair  e  maitheanas  o  Dhia  no  nach 
d'fhuair.  Ma  bha  duine  'n  a  dhrongair,  no 
ma  thug  e  ana-cothrom  d'a  chorp  fein  air 
dhoigh  eile,  cha  ghlan  aithreachas  fhuil,  agus 
cha  slanuich  trocair  Dhe  a  ghriithan  ho  airnean. 
Tha  a  thuarasdal  fein  an  cois  gach  peacaidh, 
a  reir  ordugh  Naduir,  agus  cha  ghabh  e  seach- 
nadh.  Cha  toir  maitheanas  Dhe  ar  peacaidhean 
air  falbh  bhuainn  mar  nach  do  rinn  sinn  gniomh 
peacach  riamh.  Fagaidh  eadhon  am  peacadh 
a  bha  air  a  mhaitheadh  dhuinn  le  Dia  a  larach 
'na  dheidh,  agus  gu  la  ar  bais,  is  misde  sinn  e, 
oir  gheibh  sinn  annainn  fein  na  droch  thog- 
raidhean  a  dh'  fhag  e.  Ach  tha  maitheanas 
Dhe  ag  atharrachadh  beatha  duine  anns  an 
t-seagh  so,  gu  bheil  e  a'  faotainn  reite  ri  Dia  agus 
co-chomunn  ri  Dia,  agus  gitilainidh  an  t-aith- 
reachan  peanas  a  pheacaidhean  gu  toileach, 
ma  tha  fiosrachadh  aige  air  an  reite  sin  agus 
air  a  cho-chomunn  sin  'na  anam. 

IV.  An  uair  a  tha  neach  a'  faotainn  maith- 
eanais o  Dhia  tha  e  'n  a  chreutair  nuadh.  Tha 
a  smuaintean  air  Dia  agus  air  fhein  ag  atharr- 
achadh gu  buileach.  Tha  e  mar  neach  a 
fhuair  teisteanas  gu  bheil  earbsa  aig  Dia  as  agus 

diiisgidh  sinn  dilseachd  is  eagal  diadhaidh  'n  a 
chridhe  air  chor  agus  gu'ni  bi  e  a'  fas  na's 
airidhe  air  an  earbsa  a  chuir  Dia  ann.  Oibrich- 
idh  maitheanas  Dhe  naomhachd  ann.  Leagh- 
aidh  caomhalachd  agus  maitheas  Dhe  cruas 
a  chridhe,  is  diiisgidh  iad  taingealachd  ann  a 
bhrosnuicheas  e  gu  seirbhis  a  dheanamh  do'n 
Tighearn  le  uile  chridhe. 

Feumaidh  sinn  uile  a  radh  gu'n  do  pheacaich 
sinn   an   affhaidh   Dhe,     Ciod   am  milleadh   a 


rinn  ar  peacaidhean  air  ar  beatha  cheana,  chan 
urrainn  sinn  a  thomhas  ;  ciod  am  bron  cridhe 
a  dh'  aobharaicheas  iad  dhuinn  anns  na  bhadh- 
nachan  ri  teachd,  is  ann  aig  Dia  a  mhain  tha 
fhios.  Ach  is  fhearr  smachdachadh  le  maith- 
eanas seach  suaimhneas  gun  reite  ri  Dia. 

O'n  doimhne,  o  lehobhah  Dhe, 
Do  ghlaodh  mi  riut-sa  siias  ; 
Dhia,  eisd  ri  m'  ghiith  gu  fiirachar, 
'S  ri  m'  urnuigh  crom  do  chluas. 


Ministearan  Ullabul 


ANNS  an  aireamh  mu  dheireadh  bha  iom- 
-radh  air  a  dheanamh  air  ministearan 
Shleibhte,  a  tha  gun  mhinistear  an  drasd. 
Anns  an  aireamh  so  bu  mhaith  learn  aire 
mhinistearan  oga  Gaidhealach  a  tharruing 
gu  eaglais  agus  coimhthional  gasda  eile  a 
bhiodh  toilichte  ministear  maith  fhaotainn, 
Ullabul,  an  Cleir  na  Cananaich  agus  Inbhir- 
pheofharan. 

Tha  sgir  Ullabul  ion-mhiannaichte  air  iomadh 
doigh.  Tha  coimhthional  maith  ann  agus 
obair  gu  leoir  do  mhinistear  og  is  easgaidh  ; 
coimhearsnaich  choibhneil  aig  a  bheil  iiigh 
ann  an  obair  na  h-eaglais  ;  sgoil  mhaith  agus 
gach  goireas  eile  a  tha  daoine  ag  iarraidh  an 
diugh,  petrol  agus  cigarettes  aig  an  dorus. 

Chan  'eil  a  bheag  de  bhailtean  anns  a' 
Ghaidhealtachd  as  boidhche  na  Ullabul,  aon 
de  na  bailtean  a  bha  air  an  suidheachadh  le 
Bord  an  lasgaicli  mu'n  bhliadhna  1788.  Ged 
chuir  na  tralairean  teicheadh  air  an  sgadan 
a  b'  ;\bhaist  a  bhi  tighinn  a  steach  do'n  loch, 
as  am  biodh  daoine  a'  toii-t  am  beo-shlaint 
anns  na  seann  laithean,  tha  seorsa  eile  eisg 
air  Ullabul  a  ruighinn  a  nis,  sgaoth  de  Shasunn- 
aich  agus  de  luchd-siubhail  a  tha  maith 
dh'  fhaoidte  cho  buannachdail  do'n  aite  ri 
sgadan,  no  rimach.  Ach  ma  dh'  fhalbh  an 
sgadan,  cha  d'  fhalbh  an  loch  maiseach,  no 
Beinn  Mhor  Choigeach,  no  Aird  Mheara, 
no  na  h-Eileanan  Samhraidh  ;  tha  iad  sin 
mar  bha  iad  riamh,  a'  toirt  solais  do'n  t-siiil 
agus  do'n  chridhe.  Na'm  faighinn-sa  mo 
mhiann  an  diugh  fhein,  bu  sholasach  leam 
am  feasgar  a  chur  seachad  'n  am  shuidhe  air 
an  fheur  air  rudha  beag  aig  Aird  Mheai-a,  a' 
sealltuinn  a  null  gu  eilean  Mhartainn  agus 
Beinn  Mhor  Choigeach. 

Chan  e  seann  sgireachd  a  tha  ann  an  Ulla- 
bul ;  chan  'eil  innte  ach  crioman  a  bha  air 
a  ghearradh  a  sgir  Loch  Bhraoin.  Bha  naoi 
ministearan  ann  an  seann  eaglais  na  h-Alba 
bho  na  bha  a'  cheud  fhear  air  a  shuidheach- 
adh  an  1829. 


Alasdair  Ross,  M.A.  (1829-1855) 

Bhuineadh  e  do  lonar-nis  ;  bha  e  air  oilean- 
achadh  an  Obar-eadhain  ;  air  a  shuidheachadh 
an  Ullabul  mar  mhissionaraidh  an  1819,  agus 
mar  mhinistear  an  1829-     Chaochail  e  an  1855. 

Tearlach  Mac  Gill-eathain,  M.A.  (1856-1868) 

CoUach  a  bha  air  oileanachadh  an  Obar- 
eadhain  ;  air  a  shuidheachadh  an  Ceann  Loch 
Liiichart  an  1851,  agus  an  Ullabul  an  1856. 
Dh'  fhag  e  Ullabul  an  1868,  is  chaidh  e  do 
na  Hearadh,  far  an  do  chaochail  e  an  1880. 
Phos  e  nighean  do  Alasdair  Mac  Coinnich  a 
bha  'n  a  mharsanta  an  Ullabul,  is  bha  aon 
duine  deug  cloinne  aca,  ach  shiubhail  cuid 
dhiubh  'n  an  leanaban. 

Padruig  Robasdanach,  M.A.  (1869-1871) 

Bhuineadh  e  do  Obar  Neithich  ;  bha  e  air 
oileanachadh  an  Obai'-eadhain,  agus  air  a 
shuidheachadh  an  LUlabul  an  1869.  An  deidh 
dha  bhi  da  bhliadhna  an  Ullabul  chaidh  e  do 
Eaglais  Ghaidhlig  lonar  Nis  ;  a  lonar  Nis 
chaidh  e  do  Chill  Mhoraig  an  1874,  agus  a 
Cill  Mhoraig  do  Chill  Bhride  an  Arain,  an 
1883,  far  an  do  chaochail  e  an  1913.  Bha 
e  posda  agus  bha  aon  mhac  aige. 

Seumas  Grannd,  M.A.  (1871-1878) 

Rugadh  esan  cuideachd  an  Obar  Neithich  ; 
bha  e  air  oileanachadh  an  Obar-eadhain  agus 
air  a  shuidheachadh  an  Gleann  Comhann  an 
1870;  chaidh  e  a  dh'  Ullabul  an  1871,  ach 
dh'  fhage  Ullabul  an  1878  a  dhol  do  Chill 
Mhoire  anns  an  eilean  Sgitheanach.  Shiubh- 
ail e  an  1906. 

loseph  Mac  Aonghuis  (1878-1883) 

Sgitheanach  a  bha  air  oileanachadh  an 
Glaschu  ;  bha  e  'n  a  mhissionaraidh  an  Ard- 
driseig  ;  am  Baile  Bhoid  ;  am  Port-righ  ;  agus 
an  Arasaig.  Bha  e  air  a  shuidheachadh 
an  Ullabul  an  1878.  Shiubhail  e  an  lonar- 
pheofharan  an  1883, 

Aonghus  DomhnuUach,  D.D.  (1884-1890) 

Uidhisteach  a  bha  air  oileanachadh  an 
Glaschu  ;  an  deidh  dha  bhi  greis  'n  a  mhission- 
araidh  an  Cairinnis  agus  am  Beinn  -  na  - 
faoghla  bha  e  air  a  shuidheachadh  an  UUabul 
an  1884.  An  1890  chaidh  e  do  Chill  liirnan 
far  an  do  chaochail  e  o  chionn  da  bhliadhna. 
Bha  e  posda  da  uair  ;  bha  dithis  mhac  aige 
o'n  cheud  mhnaoi,  agus  aon  mhac  is  triiiir 
nighean  o'n  dara  te.  Bha  e  anabarracli 
eireachdail  'n  a  phearsa,  agus  'n  a  shean- 
chaidh  agus  'n  a  fhear-eachdraidh  cho  maith  's 
a  bha  anns  an  Taobh  Tuath  gu  leir.  Fad 
iomadh  bliadhna  bha  e  'n  a  chleireach  an 
Cleir  na  Cananaich.  Thug  Oil-thigh  Ghlaschu, 
D.D.  dha  car  anmoch  'n  a  bheatha.  Chuir 
e  f  hein  agus  an  t-  Ollamh  Gilleasbuig  DomhnuU- 
ach, an  Cill  Taraghlain,  a  mach  leabhraichean 
mora  fiachail  a  rinn  iad  comhla  mu  eachdraidh 
agus  mu  bhardachd  Chloinn  Domhnuill. 

Aonghus  DomhnuUach,  M.A.  (1891-1913) 

Rugadh  e  an  I  Chalum  Cille  an  1 865  (brathair 
do  Cholla  DomhnuUach,  D.D.,  an  Lagan- 
rait)  ;  bha  e  air  a  shuidheachadh  an  UUabul 
an  1891  ;  a  UUabul  chaidh  e  do  Eige  an  1913. 
Shiubhail  e  an  Glaschu  an  1917.  Bha  e  'n  a 
mharaiche  cho  rucasach  's  a  shuidh  riamh  air 
stitiir. 

Seumas  Alasdair  DomhnuUach  (1913-1919) 

Mac  do  mhinistear  Metodach  a  rugadh  ami 
an  Sasunn ;  bha  e  bliadhnachan  'n  a  mhiss- 
ionaraidh  anns  na  h-Innsibh  an  Ear,  agus 
'n  a  mhinistear  Metodach  an  aite  no  dha  an 
Sasunn.  Fhuair  e  a  steach  do  Eaglais  na 
h-Alba  an  1908,  is  bha  e  air  a  shuidheachadh 
an  UUabul  an  1913  ;  dh'  fhag  e  UUabul  an 
1919?  is  chaidh  e  a  dh'  Arasaig,  ach  leig  e  dheth 
an  sgir  sin  an  1925.  Bha  e  posda,  is  bha 
triiiir  chloinne  aige,  nighean  a  phos  mac  do'n 


Ridire  Tomas  Mac  Coinnich,  a  bha  'n  a  ard- 
riaghlair  an  New  Zealand,  agus  da  mhac  a 
chaidh  do'n  arm.  Bha  peann  fir-sgriobhaidh 
dheis  aige,  is  chuir  e  treathlaich  mhaith  an 
clodh  de  rudan  beaga. 

Uilleam  U.  Mac-an-Aba,  M.A.  (1920-1929) 

Mac  maighstir-sgoile  an  Cill  Mhoire,  anns  an 
eilean  Sgitheanach  ;  bha  e  air  oileanachadh  an 
Cinn-ghiiithsaich  agus  an  Oil-thigh  Ghlaschu  ; 
agus  air  a  shuidheachadh  an  UUabul  an  1920. 
An  1929  chaidh  e  do  sgireachd  Chalman  Eala, 
anCinn-tire,far  a  bheil  e  a  nis  a'  saothrachadh. 


An  Eaglais  Shaor 

Lean  a'  chuid  mhor  de'n  t-sluagh  an  Eaglais 
Shaor  an  1843,  ach  m'an  robh  an  eaglais  Shaor 
leth-cheud  bliadhna  a  dh'  aois  thoisich  i  air 
dol  'n  a  bloighean  anns  a'  Ghaidhealtachd, 
an  toiseach  an  1893,  an  sin  an  1900,  agus  a 
ris  an  1929-  An  iomadh  baile  beag  anns  a' 
Ghaidhealtachd  cha  mhor  nach  'eil  uiread 
ainmean  air  eaglais  Chriosd  's  a  tha  air  an 
naosg,  an  eaglais  Steidhichte,  an  eaglais 
Shaor,  an  eaglais  Shaor  Chleireachail,  an 
eaglais  Shaor  Aonaichte,  agus  iad  uile  de'n 
aon  stoc. 

So  ainmean  nam  ministearan  a  bha  anns  an 
eaglais  Shaoir  bho  1844  gus  an  uiridh,  agus  'a 
bhliadhna  aims  an  robh  iad  air  an  suidheachadh 
innte. 

Seoras  Mac  Leoid,  (1844) 

Ian  Mac  Mhaolain  (1872) 

Alasdair  Mac  Gille-sheathanaich,  B.D.  (1905) 

Calum  Mac  Leoid  (1914) 

Domhnull  Iain  Mac  Aonghuis  (1927) 


Anns  a'  Choille  Bheithe 


ANNS  an  oran  a  rinn  an  duine  caomh, 
-LA  an  t-Athair  Ailean  DomhnuUach  nach 
maireann,  tha  e  ag  radh, 

Ged  a  gheibhinn-sa  mo  thagha. 
B'e  mo  rogha  de'n  Eorpa 
Aite-tuinidh  an  cois  na  tuinnc 
An  Eilean  grinn  na  h-Oige  : 
Lom  e  dhuilleach,  lom  e  mhuran, 
Lom  e  churachd  eorna, 
Air  a  luimead  gura  lurach 
Leamsa  a  h-uile  fod  dheth. 

Co  an  dara  eilean  as  luraiche  agus  as  grinne 
air  taobh  shiar  na  h-Alba  ?  Cha  ruig  mi  a 
leas  fharraid  c6  a'  cheud  fhear,  air  tha  fhios 
aig  a  h-uile  duine   anns  a  bheil  tiir  is  moth- 


achadh  gur  e  Tiriodh  a'  cheud  fhear,  ach  co  J 
an  dara  fear  ?  Sin  ceist  as  f  hiach  ceist  a 
radh  rithe,  ceist  a  chuireadh  spreigeadh 
eadhon  anns  na  CoUaich.  "  Ach  is  dona  an 
coimeas  CoUa  creagach  ri  Dun-bheagain  no 
Dun-tuilni." 

Tha  mi  Ian  chinnteach  gu'n  abradh  Coinn- 
each  Mac  Leoid  uair-eigin  de'n  t-saoghal 
gur  e  Eige  "  Eilean  grinn  na  h-Oige,"  ach 
chaochail  grinneas  agus  maise  Eige  anns 
na  laithean  so,  oir  chan  'eil  Gaidhlig  a  nis  air 
a  searmonachadh  idir  ann.  Nach  b'e  sin 
an  da  latha,  an  t-eilean  anns  an  do  thogadh 
Coinneach  Mac  Leoid  a  bhi  gun  mhinistear 
as     urrainn     Gaidhlig     a     bhruidhinn  !      Tha 


ANNS  A'  CHOILLE  BHEITHE 


Colbhasa  anns  an  t-suidheachadh  cheudna, 
an  t-eilean  anns  an  do  thogadh  ard-fhear- 
teagaisg  na  Gaidhlig,  Domhnull  Mac  Fhion- 
ghuin  nach  niaireann.  Theagamh  gur  e  an 
ath  sgeul  bhochd  a  chluinneai*  gu  bheil  a' 
Bheurla  a'  cur  ceann-fodha  air  a'  Ghaidhlig 
ann  an  I,  eilean  Chaluim  Cille. 

Their  na  Sgitheanaich  "  an  t-Eilean  "  ris  an 
Eilean  Sgitheanach  mar  nach  robh  eilean  eile  air 
uchd  a'  chuain  ach  e  fhein,  is  chan  'eil  teagamh 
air  bith  aca  nach  e  eilean  as  niaisiche  anns 
an  aird  an  lar.  Ach  na'n  tigeadh  crith- 
thalmhainn  a  charaicheadh  an  Cuilionn  agus 
a  chompanaich  as  an  aite,  agus  a  thilgeadh 
a  niach  iad  anns  an  doimhneachd  air  culaibh 
Ruim,  cha  bhiodh  a'  bheag  de  mhaise  an 
eilein  Sgitheanaich  air  fhagail. 

Tha  lie  'n  a  eilean  beartach,  le  feur  is  uisge- 
beatha,  ach  do  bhrigh  nach  robh  agus  nach 
'eil  ro-chiiram  air  ar  sluagh-ne  mu  thimchioU 
am  beatha,  ciod  a  dh'  itheas  no  dh'  olas  iad, 
faodar  He  agus  "  Moladh  na  Lanndaidh  " 
fhagail  aig  na  h-  Ilich  fhein. 

An  uair  a  dh'  fhagas  na  Leodhasaich  Steonia- 
bhagh,  m'an  gann  a  ruigeas  iad  an  Caol, 
tha  iad  a'  toiseachadh  air  "  Eilean  an  P'hraoich  " 
a  sheinn,  agus  air  guidhe  gu  robh  iad  air  an 
ais  ann,  ach  chan  'eil  an  sin  ach  fasan  a  dh' 
ionnsaich  iad  o  fhaoileag  an  droch  chladaich. 

Buinidh  a'  cheud  aite  am  measg  nan  eileanan 
Gaidhealach  uile  do  Mhuile,  ciod  air  bith  an 
rathad  an  seall  thu  air.  Tha  e  mor  agus 
tha  e  maiseach  ;  a  thuilleadh  air  sin  tha 
Tobar  Mhoire  ann  agus  is  diithaich  Chloinn 
Ghill-eathain  e.  Ged  theirear  "  Muile  nam 
Mor  Bheann  "  ris,  chan  e  a'  Bheinn  Mhor 
no  na  beanntan  eile  a  tha  timchioll  oirre  a 
tha  cur  sgeimh  air  Muile  uile  gu  leii-,  ach 
fichead  rud  eile  nach  'eil  e  furasda  dhomhsa  a 
chur  sios  air  an  duilleig  so,  ged  a  bhios  mi  'g 
am  faireachduinn  'n  am  chridhe  gach  uair  a 
bhios  mi  air  an  "  Lochearn  "  air  Caol  Muile. 
agus  gu  sonruichte  an  uair  a  ruigeas  sinn  a' 
Chailleach  agus  a  thig  eileanan  Threisinnis 
's  an  t-sealladh. 

B'  fhearr  learn  riamh  a'  mhuir  seach  a' 
bheinn,  agus  eileanan  beaga  an  cois  a'  chlad- 
aich seach  monaidhean  farsuing  fiadhaich. 
Agus  is  e  roinn  de  mhaise  Mhuile  gu  bheil 
e  air  a  chuartachadh  le  eileanan  beaga  eile 
a  tha  boidheach  agus  a  tha  liath-ghlas  le 
cnotal  na  h-aoise  agus  na  h-eachdraidh.  Tha 
a'  mhaise  so  air  Muile  cuideachd,  nach  urrainn 
dhuit  dol  ann  le  carbad-iiilidh  ;  feumaidh 
tu  dbl  ann  le  bata,  agus  tha  e  moran  na's 
inntinniche  a  bhi  gabhail  an  aiseig  air  bata 
seach  a  bhi  siubhal  ann  an  carbad-iiilidh  air 
rathad-mor.  Dh'  fheumadh  duine  a  bhi  gu 
maith  maol  mur  taitneadh  a  thurus  ris  air  te 
de  bhataichean  Mac  Brayne  air  la  maith, 
oir  tachraidh  a  h-uile  seorsa  dhaoine  ort  air 


Caol  Muile  ;  nnnistearan  is  sagartan ;  Sasunn- 
aich  a  mhuinntir  Lunnainn  agus  Sasunnaich 
a  mhuinntir  Mhuile  ;  iasgairean  is  marsantan 
is  drobhairean  ;  tuathanaich  a'  dol  do  Uidhist 
is  seoladairean  a'  dol  do  Bharraidh,  agus 
daonnan  daonnan,  sgaoth  de  mhaoir  o  Bhord 
an  Fhearainn  a'  dol  a  shealltuinn  ciamar '  a 
tha  am  buntata  a'  f^s,  agus  a'  gabhail  aiseag- 
ceabain  air  chosdus  na  fe^jlhnach  aig  a  bheil 
am  buntata.  Ach  air  droch  latha  bha  cho 
maith  dhuit  a  bhi  an  aite  eile  ri  bhi  air  an 

Lochearn  "  air  a'  Chaillich. 

Chan  'eil  seolaid  eile  air  cladaichean  na 
h-Alba  a  dhiiisgeas  uiread  chuimhneachan 
air  an  t-seann  t-saoghal  ri  Caol  Muile.  O 
dh'  fhagas  tu  an  t-Oban  gus  an  teid  thu  seachad 
air  an  Rudha  Mhurchanach  chan  'eil  sgeir 
no  stac  no  seana  chaisteal  a  chi  thu  nach 
toir  air  ais  gu  t'  inntinn  sgeul  air  na  laithean 
a  dh'  aom,  agus  gu  sonruichte  eachdraidh 
Chloinn  Ghill-eathain.  Ach  theagamh  gu  bheil 
cuid  de  na  bhios  a  leughadh  nan  duilleagan  so 
cho  suarach  mu  Chloinn  Ghill-eathain  's  a  bha  an 
t-Ollamh  Mor  Mac  Iain.  An  uair  a  bha  e 
fhein  agus  an  fheadhainn  a  bha  comhla  ris 
a'  tarruing  dliith  do  Thobar  Mhoire,  an  deidh 
dhaibh  Colla  fhagail,  thubhairt  Seumas  BosM^ell 
ris,  "  Chi  sinn  gu  goirid  an  Dotair  Mac  Gill- 
eathain  a  sgriobh  eachdraidh  Chloinn  Ghill- 
eathain."  "  Is  beag  iai'raidh  a  tha  agamsa," 
arsa  Mac  Iain,  "  air  feitheamh  ri  eachdraidh 
Chloinn  Ghilleathain  a  chluinntinn."  Bha  ca- 
bhag  air  faotainn  gu  tir-mor. 

Chan  'eil  ann  an  Aird  Thoirinnis  an  diugh 
ach  fasach,  is  chan  'eil  ann  an  Aros  ach  coille 
agus  coillearan,  ach  na'n  labhradh  na  seann 
bhallachan  is  ann  aca  a  bhiodh  na  sgeulachdan 
gasda  ri  innseadh,  sgeulachdan  air  Tighearnan 
Mora  nan  Eileanan  a  bha  aon  uair  a'  fuireach 
annta,  agus  air  tighearnan  beaga  eile  a  bhiodh 
a'  tighinn  chuca  a  dheanamh  am  beic  dhaibh, 
agus  a  dh'  iarraidh  fearainn  no  fabhair.  Rinn 
Sir  Walter  Scott  leabhar  bai'dachd  mu  chrioman 
de  eachdraidh  na  h-Alba  d'an  tug  e  an  t-ainm 
"  Tighearn  nan  Eileanan,"  agus  na'n  tugadh 
An  Comunn  Gaidhealach  duals  aig  a'  Mhod 
air  son  an  leabhar  sin  a  thionndadh  gu  Gaidh- 
lig, chuireadh  iad  comain  mhor  air  daoine  aig 
a  bheil  gaol  air  bardachd. 

B'e  an  duine  a  b'  fhearr  a  sheol  riamh  air 
Caol  Muile  Calum  Cille.  Chan  abrar  an 
diugh  ris  an  t-Sailean  ach  an  Sailean  Dubh, 
ach  anns  na  seann  laithean  theirteadh  ris, 
Sailean  Chaluim  Chille.  Tha  e  air  a  radh 
gu'n  do  shearmonaich  Calum  Cille  anns  an 
t-Sailean,  ach  is  iomadh  rud  nach  biodh  a 
reir  inntinn  an  duine  naoimh  a  thachair  bhuaith 
sin  anns  a'  cheart  aite  anns  an  do  shearmonaich 
e,  oir  sud  far  am  biodh  an  Fhaidhir  Mhuileach 
air  a'  gleidheadh.  Ach  tha  an  Fhaidhir 
Mhuileach  fhein  air  falbh  a  nis. 

Anns  a'  Chathair 


AN  uair  a  bha  Socrates  air  a  dhiteadh  gu  bas 
-chuir  e  seachad  an  la  mu  dheireadh  a  bha 
aige  aims  an  t-saoghal  a'  seanchas  ri  chairdean 
rnu'n  bhas  agus  mu  na  nithean  a  dh'  fhaodas  a 
bhi  air  taobh  thall  na  h-uaighe.  "  Tha  mi," 
ars'  esan,  "  a'  dol^^ir  thurus  do  dhtithaich  air 
nach  'eil  eolas  agam,  is  tha  e  freagarrach  gu'n 
socraichinn  m'  aire  air  an  turns  air  a  bheil  mi 
a'  dol." 

Tha  sinn  uile  a'  dol  air  a'  cheart  thurus  air  an 
deachaidh  Socrates,  is  bhiodh  e  freagarrach 
dhuinne  mar  an  ceudna  ar  n-aire  a  shocruchadh 
an  drasd  's  a  ris  air  an  turns  air  a  bheil  sinn  a' 
triall,  ciod  an  t-ullachadh  a  rinn  sinn  cheana  no 
tha  sinn  a'  deanamh  air  son  an  turuis  sin,  agus 
ciod  a  tha  diiil  againn  fhaicinn  no  fhiosrachadh 
an  uair  a  theid  sinn  a  steach  do'n  t-saoghal  eile. 

Bumhaith  leambeagan  seanchais  a  dheanamh 
uime  sin  anns  an  aireamh  so  ged  nach  'eil  dad 
tir  agam  ri  radh  mu'n  bhas.  Tha  e  ceart  gu'm 
biodh  daoine  d'  an  tug  Dia  reuson  agus  coguis 
a'  smuaineachadh  an  drasd  's  a  ris  air  an  crich 
dheireannaich,  agus  a'  smuaineachadh  oirre  ann 
an  solus  an  teagaisg  a  tha  againn  ann  am  Facal 
an  Tighearna. 

Ged  tha  agus  ged  bha  daoine  glic  agus  eag- 
naidh  a'  smuaineachadh  mu'n  bhas  o  thoiseach 
an  t-saoghail  tha  am  bas  fhathast  'n  a  dhiomh- 
aireachd  mhor.  An  uair  a  dh'  f  hagas  an  t-anam 
pailliun  a'  chuirp  ciod  a  tha  tachairt  ?  C  aite 
a  bheil  an  t-anam  a'  dol  ?  Tha  Leabhar  Aith- 
ghearr  nan  Ceist  a'  teagasg  gu  bheil  anmanna 
nan  creidmheach,  aig  uair  am  bais,  air  an 
deanamh  iomlan  ann  an  naomhachd  agus  a'  dol 
a  steach  do  Ghloir.  C  aite  a  bheil  anmanna 
nan  aingidh  a'  dol  aig  uair  am  bais  ?  A  bheil 
dealachadh  air  a  dheanamh  eadar  na  fireana 
agus  na  neo-fhireana  aig  uair  am  bais,  no  a  bheil 
iad  le  cheile  'n  an  cadal  anns  an  aon  aite  (an 
t-aite  ris  an  abrar  staid  nan  marbh)  gus  am  bi 
iad  air  an  diisgadh  air  la  na  h-aiseirigh  agus  an 
seas  iad  air  beulaibh  an  Righ  gus  am  binn 
dheireannach  a  chluinntinn  ?  A  bheil  na 
mairbh  'n  an  cadal  air  an  taobh  thall,  anns  an 
t-seagh  anns  a  bheil  sinne  a'  tuigsinn  an  fhacail 
cadal,  no  a  bheil  faireachadh  aca  agus  cuimhne 
eadar  uair  am  bais  agus  la  a'  bhreitheanais  ?  A 
bheil  na  mairbh  ag  urnuigh  air  ar  son-ne,  no  a 
bheil  e  ceadaichte  dhuinne  urnuigh  a  dheanamh 
air  son  nam  marbh  ? 

Sin  ceistean  a  tha  ag  eirigh  ann  an  inntinnean 
dhaoine  gun  sgur,  ach  ged  nach  'eil  e  cearr 
dhuinn  a  bhi  faighneachd  cheistean  de'n  t- 
seorsa  sin,  ma  dh'  fhaighnichear  iad  gu  h-iriosal 
agus  air  ghaol  buannachd  spioradail  fhaotainn, 
cha  d'  fhuaras  riamh  fhathast  freagairtean 
soilleir  no  cinnteach.  Tha  Dia  agus  am  BiobuU 
'n  an  tosd. 


Ach  am  measg  nan  ceistean  a  dh'  eireas  ann 
an  inntinnean  dhaoine  a  thaobh  an  t-saoghail 
eile  tha  aon  cheist  ann  a  tha  ag  eirigh  na's  trice 
na  ceist  air  bith  eile,  a  bheil  crannchur  siorruidh 
a'  pheacaich  air  a  sheulachadh  aig  uair  a'  bhais  ? 
Am  faigh  an  neach  nach  do  rinn  aithreachas 
anns  an  t-saoghal  so  cothrom  air  aithreachas  a 
dheanamh  anns  an  ath  shaoghal  ?  A  bheil 
daoine  a  bha  amaideach  le  goraiche  na  h-6ige 
anns  an  t-saoghal  so,  agus  aig  an  robh  diiil  ri  fas 
steidheil  agus  diadhaidh  uaii--eigin,  ged  nach 
d'  fhuair  iad  iiine  air  sin  a  dheanamh,  air  an 
dimadh  a  mach  gu  siorruidh  bho  throcair  Dhe  ? 
Thamilteande  pharantana  bhios  a'cnuasachadh 
n'  an  inntinnean  fein  air  na  nithean  sin,  parantan 
achaill  miclaghach  air  an  robh  gaol  aca,  ach  nach 
robh  a  reir  choslais  diadhaidh,  agus  aig  nach 
robh  suim  do  Dhia  no  do'n  t-soisgeul.  Am 
faigh  iad  cothrom  eile  air  an  taobh  thall  ?  An 
tig  atharrachadh  air  bith  air  an  staid  fad  linn- 
tean  do-aireamh  na  siorruidheachd  ?  Tha 
facail  anns  a'  Bhiobull  a  bheir  misneach  is 
dochas  do  na  parantan  sin,  ach  tha  facail  eile 
ann  nach  toir  misneach  no  dochas  dhaibh  idir, 
air  chor  agus  nach  gabh  ceist  de'n  t-seorsa  so 
fuasgladh  le  litir  an  Sgriobtuir  a  mhain.  Tha 
iomadh  rud  eile  ann  a  dh'  fheumar  a  thoirt 
fanear  a  thuilleadh  air  litir  lom  an  Sgriobtuir,  gu 
sonruichte  nadur  uasal  Dhe.  Ni  breitheamh  na 
talmhainn  uile  an  ni  a  tha  ceart. 

Ach  ged  nach  'eil  am  Biobull  a'  togail  no 
a'  freagairt  na  ceiste  so  gun  ag,  feumar  a  radh 
gu  bheil  am  Biobull  o  thoiseach  gu  deireadh  a' 
teagasg  nach  'eil  aithreachas  anns  an  uaigh 
agus  nach  faod  duine  a  dhiult  tairgse  nan  gras 
anns  an  t-saoghal  so  dochas  a  bhi  aige  gu'm 
faigh  e  cothrom  eile  an  deidh  a  bhais. 

'Se  nis  an  t-am  bhi  reidh  ri  Dia  ; 

'Se  7iis  an  t-am  thoirt  geill  do'n  Triath 
Amfeadh  's  a  mhaireas  la  nan  gras 

Faodaidh  gach  neach  dol  as  on  hhas 

'S  a?i  uaigh  d'am  bheil  sinn  uile  triall 

Maith'neas   chan  fhaigh    's   cha  d'  fhvaradh 
riamh  ; 
Gun  chaochla  bithidh  cor  gach  neach 

Gu  am  d'a  bhinne  teachd  a  mach 

Ged  nach  sgriobtur  na  rannan  so  (chan  'eil 
annta  ach  rannan  a  tha  air  an  steidheachadh  air 
leabhar  anns  an  t-seann  Tiomnadh  anns  nach 
'eil  ach  aileadh  beag  de  spiorad  an  t-soisgeil) 
gidheadh  tha  iad  a'  cur  an  ceill  gu  cothromach 
teagasg  a'  Bhiobuill. 

Ach  ged  tha  brat  tiugh  de  dhorchadas  agus 
de  dhiomhaireachd  os  cionn  an  t-saoghail  eile 
anns  a  bheil  na  mairbh  dh'  fhoillsich  Dia  dhuinn 
nithean  sonraichte  'na  Fhacal  mu  fhois  shiorr- 

uidh  nan  iiaomh  ;  nithean  aig  a  bheil  a'  cbeart 
bhuaidh  thairis  air  inntinnean  chreidniheach  's 
a  tha  aig  tigh-soluis  air  inntinnean  niharaichean 
an  uair  a  tha  iad  a'  tighinn  dliith  do  fhearann 
air  oidhche  dhorcha.  Ged  nach  leir  dhaibh  am 
fearann  tha  an  tigh-soluis  'g  an  cumail  ceart,  a' 
toirt  dhaibh  misnich  is  dearbhachd  is  cinnt  a 
thaobh  a'  chiirsa  a  tha  iad  a'  stiin-adh  agus  na 
diithcha  nach  'til  iad  fhathast  a'  faicinn.  Sin 
mar  tha  na  firinnean  moi'a  a  tha  air  am  foills- 
eachadh  anns  a'  Bhiobull  a  thaobh  staid  nan 
naomh.  Tha  iad  do  chreidmhich  mar  tha  an 
tigh-soluis  do  niharaichean  :  bheir  iad  dhaibh 
an  ciirsa  agus  dearbhachd  a  ihaobh  nithean 
nach  'eil  iad  a'  faicinn  le'n  suil. 

So  agad,  ma  ta,  a  leughadair,  aon  de  na 
firinnean  mora  sin  a  tha  air  am  foillseachadh  le 
Dia  'n  a  Fhacal  ;  firinn  a  bha  agus  a  tha  do 
shluagh  an  Tighearna  mar  thigh-soluis  anns  an 
dorchadas. 

Cha  h'  aill  learn,  a  bhraithre,  sibh  a  bhi  a'meol- 
ach  a  thaobh  na  muinntir  sin  a  tha  'n  an  cadal, 
chum  nach  dean  sibh  brbn,  eadhon  mar  dhaoine  eile 
aig  nach  'eil  dbchas.  Oir  ma  chreideas  sinn  gu'n 
d'  fkuair  losa  bas,  agus  gti'n  d'  eirich  e  ns,  amhuil 
sin  mar  an  ceudna  an  dream  a  chaidil  ann  an  losa, 
bheir  Dia  maille  ris.  .  .  .  agus  mar  sin  bithidh 
sinn  gu  siorruidh  maille  ris  ayi  Tighearna.  Uime 
sin  thugaibh  comhfhurtachd  d'a  cheile  leis  na 
briathraibh  so." 

Nach  maith  am  boillsgeadh  soluis  sin  anns  an 
dorchadas  a  tha  cuartachadh  na  tire  far  a  bheil 
na  mairbh  ! 

Car  son,  ma  ta,  bhios  .sibh  ri  bron 
Mar  dhream  gun  dochas  mor  ; 
A  bheil  's  a'  blias  ach  teachdair  sith 
'G!  an  gairm  gu  riogh'chd  na  gloir  ? 

Chan  'eil  eagal  sam  bith  oirnn  nach  e  teach- 
dair sith  a  tha  anns  a'  bhas  do  shluagh  an 
Tighearna.  Faodaidh  iad  an  siiilean  a  dhimadh 
ann  an  sith,  gun  fhiamh,  gun  eagal,  air  dhaibh 
dochas  a  bhi  aca  gu'n  coinnich  Caraid  caomh 
iad  air  taobh  eile  an  aiseig.  Ach  ciod  a  theirear 
mu  na  daoine  a  chaidh  gu  bas  gun  aithreachas, 
gun  chreideamh,  gun  eolas  air  Criosd  ?     Sin  a' 


cheist  a  tha  pianadh  iomadh  cridhe  agus  coguis 
an  diugh. 

Faodar  na  beachdan  a  bha  aig  seann  diadh- 
airean  agus  a  tha  aig  diadhairean  an  la  diugh  a 
chur  sios  fo  thri  cinn. 

(1)  An  fheadhainn  a  tha  teagasg  nach  ruig 
peacaich  neo-iompaichte  a  leas  dliil  no  dochas  a 
bhi  aca  ach  ri  peanas  is  doruinn  ann  an  ifrinn 
tre  linntean  na  siorruidheachd. 

(2)  An  fheadhainn  aig  a  bheil  dochas  gu'n 
toir  gradh  agus  gliocas  agus  cumhachd  Dhe 
buaidh  air  a'  cheann  mu  dheireadh  thairis  air 
gach  olc  no  aingidheachd  a  tha  anns  a'  chruth- 
achadh,  agus  gu'm  bi  na  h-uile  dhaoine  air  an 
tearnadh  uair-eigin,  eadhon  ged  dh'  fhaodas  iad 
a  bhi  air  am  pianadh  ftid  iiine  mhor,  gus  am  bi 
iad  air  an  glanadh  agus  air  an  naomhachadh  le 
gradh  smachdail  Dhe. 

(S)  An  fheadhainn  a  tha  teagasg  nach  eil' 
neo-bhasmhorachd  aii-  a  thoirt  do'n  h-uile  anam 
idir,  ach  a  mhain  dhaibhsan  aig  a  bheil  a' 
bheatha  shiorruidh  a  tha  ann  an  Criosd,  agus  a 
tha  an  diiil  gu'm  bi  na  h-aingidh  air  am  peanas- 
achadh,  chan  ann  le  piantan  ifrinn  ach  le  bhi 
air  an  cur  a  mach  a  bith  uile  gu  leir. 

Shaoileadh  tu,  a  leughadair,  nach  gabhadh 
beachdan  a  tha  cho  fada  o  cheile  riu  sin  a  bhi 
air  an  tarruing  as  an  aon  Leabhar,  ach  is  ann 
air  a'  Bhiobull  a  tha  na  diadhairean  ud  uile  a' 
feuchainn  r'  an  steidheachadh.  Agus  tha 
briathran  anns  a'  Bhiobull  a  tha  toirt  gniiis 
dhaibh  uile. 

Ach  ciod  air  bith  beachd  no  dochas  a  dh' 
fhaodas  a  bhi  againn  a  thaobh  crannchur  nam 
peacach  anns  an  t-saoghal  eile,  faodar  a  bhi 
cinnteach  nach  dean  Dia  rud  air  bith  air  aon  d'a 
chloinn  ach  rud  a  bhios  cliiiteach  d'a  ainm  uasal 
urramach  fein.  Cha  duine  Dia  gu'n  deanadh 
e  rud  leibideach  ;  tha  uaisle  gun  chrioch  ann 
an  nadur  Dhe,  agus  ged  bhithinn  a'  dol  do  'n 
t-siorruidheachd  agus  toibheum  air  mo  bhilean 
b'  fhearr  learn  tuiteann  'na  lamhan  seach  ann 
an  lamhan  dhaoine. 

Bean  Torra  Dhamh 

/  1HUIR  an  t-Urramach  Alasdair  Mac  Rath  a 
^mach  o  chionn  ghoirid  leabhran  beag  boidhe- 
ach  anns  a  bheil  aireamh  bheag  de  laoidheanagus 
de  dhain  spioradail  a  rinn  Mrs  Clark,  boirionn- 
ach  diadhaidh  a  bha  am  Baideanach  o  chionn 
corr  agus  ceud  gu  leth  bliadhna,  ris  an  abair- 
teadh  Bean  Torra  Dhamh.  Ged  tha  seorsa  de 
chunntas  air  a  dheanamh  air  beatha  Mrs  Clark 
anns  an  leabhar  so  tha  barrachd  ann  mu  dhaoine 
eile  na  tha  ann  mu'n  bhan-bhard  fhein.     Chan 


'eil  e  air  innseadh  c'uin  a  rugadh  i,  no  c'uin  a 
chaochail  i,  no  ciamar  a  chuir  i  seachad  a  beatha, 
no  CO  a  companaich.  Theagamh  gur  e  an  t- 
aobhar  gu  bheil  an  eachdraidh  cho  lom  nach 
'eil  na  nithean  sin  air  chuimhne  an  diugh.  Ach 
air  a  shon  sin  tha  Mghr  Mac  Rath  ag  innseadh 
iomadh  rud  mu'n  bhoirionnach  mhaith  so  as 
fhiach  a  ghleidheadh  air  chuimhne,  agus  facal 
no  dha  a  thubhairt  i  anns  a  bheil  salann. 

Tha  na  laoidhean  air  an  cur  sios   anns  an 
leabhar  so  mar  tha  iad  anns  an  leabhar  a  chuir 


AIG  AN  UINNEIG 


an  t-Ollamh  Tomas  Siiiton  naoh  maireann  a 
mach  mil  bhardachd  Bhaideanach.  Gheibhear 
seachd  laoidhean  anns  an  leabhar  so  uile  gii  leir, 
ach  chan  e  Bean  Torra  Dhamh  a  rinn  an  te  mu 
dheireadh  dhiubh  ach  mo  sheana  charaid  gaol- 
ach,  Tomas  Sinton  fhein. 

Rinn  mi  toileachadh  ris  an  leabhar  bheag  so 
air  a  sgath  fhein  ach  gu  sonruichte  a  chionn  gii 
bheil  e  ag  innseadh  deagh  sgeul,  gu  bheil  am 
fear  a  chiiir  a  mach  e  air  tighinn  air  ais  gu 
leabhraichean  ann  an  tomhas  de  shlainte. 
Chuir  an  t-Urramach  Alasdair  Mac  Rath  comain 
air  muinntir  na  Gaidhealtachd  le  iomadh  leabhar 
beag  boidheach  a  sgriobh  e  mil  dhaoine  agus 
mu  nithean  anns  am  bu  choir  dhuinn  uile  high 
a  bhi  againn. 

Daoine  as  aithne  dhuit 

An  duine  aig  nach  eil  fhios  ciod  a  tha  an 
saoghal  a'  tighinn  thuige,  agus  air  a  bheil 
eagal  gu'n  toir  Dia  breitheanas  air  an  rioghachd 
a  chionn  gu  bheil  an  sluagh  a'  mi-naomhachadh 
na  Sabaid.  An  iiair  a  thachras  e  air  a'  mhin- 
istear  toisichidh  e  air  innseadh  dha  gu  bheil 
cuimhne  aige-san  air  an  eaglais  a  bhi  Ian  a 
h-uile  Sabaid  ;  gu'm  biodh  am  monadh  dubh 
leis  na  bha  de  dhaoine  a'  tighinn  thairis  air  do'n 
eaglais  ;  agus  gu'm  bu  bhoidheach  an  sealladh 
leis  fhein  parantan  agus  claim  fhaicinn  anns  an 
aon  suidheachan  air  la  na  Sabaid. 

Cha  robh  an  duine  so  e  fhein  anns  an  eaglais 
bho  chionn  ochd  bliadhna  no  gin  -d'a  chloinn. 
Tha  carbad-iiilidh  aige,  is  bithidh  e  air  falbh 
leis  a  h-uile  Sabaid  ag  amharc  chairdean  agus 
a'  cumail  dhaoine  eile  as  an  eaglais. 

Eaglaisean  gun  mhinistear 

Bha  e  air  a  radh  aig  an  Ard  Sheanadh  gu 
bheil  oileanaich  oga  aig  a  bheil  Gaidhlig  air  fas 
cho  pailt  's  gu'n  gabh  ministear  faotainn  a  nis 
air  son  a  h-uile  eaglais  a  tha  falamh.  Ann  an 
aon  seagh  tha  sin  f  ior  ;  tha  barrachd  de  bhalaich 
Ghaidhealach  'g  an  ullachadh  fein  an  diugh 
air  son  obair  na  ministrealachd  na  bha  'g  a 
dheanamh  am  bliadhnachan  a'  chogaidh,  agus 
cha  mho  a  tha  eaglaisean  falamh  cho  fada  's  a 
bha  iad  aon  uair,  ach  air  a  shon  sin.  chan  'eil  gu 
leoir  de  oileanaich  oga  againn  fhathast,  agus 
tha  eaglaisean  falamh  an  diugh  fhathast  a 
chionn  gu  bheil  ministearan  oga  aig  a  bheil 
Gaidhlig  gann. 

Mar  a  dh'  ainmich  mi  anns  an  aireamh  mu 
dheireadh  tha  coimhthionail  Shleibhte  ag 
iarraidh  ministeir ;  tha  eaglais  Chaluim-Cille 
an  Steornabhagh  falamh  cuideachd,  agus  tha 


Ullabul  gun  mhinistear  o  chionn  corr  agus 
bliadhna.  Sin  tri  eaglaisean  a  tha  ion-mhiann- 
aichte  air  gach  doigh,  eaglaisean  a  dh' 
fhaodadh  duine  air  bith  a  bhi  toilichte  a  bhi 
'n  a  mhinistear  annta,  oir  tha  coimthionailean 
raaith  annta  is  obair  gu  leor  ri  dheanamh. 
A  thuilleadh  air  an  tri  sin  tha  coimhthionailean 
eile  ann  an  Uidhist  gun  mhinistear. 

A  thaobh  Steornabhagh  chan  abair  mi  ach 
so,  eaglais  a  bha  maith  gu  leor  do  Eachann  Mac 
Fhionghuin  nach  maireann,  agus  anns  an  robh 
e  toilichte,  co  an  gille  og  anns  a'  Ghaidhealtachd 
an  diugh  nach  'eil  i  maith  gu  lebr  air  a  shon- 
san  ! 

An  uair  a  bha  mise  bg  bhithinn  sona  na'n  d' 
fhuair  mi  cothrom  air  dol  a  dh'  aite  mar  tha 
Ullabul  an  diugh  ;  diithaich  mhaiseach  ;  da 
eaglais  air  an  aonadh  ;  coimhthional  maith  is 
obair  gu  leor  ;  agus  gluasad  is  beatha  gu  leor 
anns  an  aite.  Tha  e  a'  cur  ionghnaidh  orm  nach 
'eil  ministearan  oga  ann  an  sgireachdan  eile 
(cha  fhreagradh  an  t-aite  air  duine  nach  'eil  ach 
a  mach  as  a'  ChoUaist)  ag  iarraidh  dol  a  dh' 
Ullabul,  gu  sonruichte  ministearan  Gaidhealach 
a  tha  air  an  suidheachadh  air  a'  Ghalldachd. 

Seana  mhinistearan 

Tha  e  feumail  gu'm  biodh  aireamh  nan 
oileanach  oga  air  a  chumail  suas  anns  na  bliadh- 
nachan so  a  chionn  gu'm  bi  moran  de  sheana 
mhinistearan  anns  a'  Ghaidhealtachd  agus  anns 
na  h-Eileanan  a'  leigeil  dhiubh  an  dreuchd  an 
iiine  ghoirid.  Ann  an  deich  bliadhna  eile 
bithidh  moran  eaglaisean  falamh  anns  a' 
Ghaidhealtachd,  is  feumar  ullachadh  a  dhean- 
amh air  son  bliadhnachan  na  gorta.  Cha  robh 
e  riamh  na's  fhasa  do  bhalaich  Ghaidhealach 
dol  do'n  Chollaist  na  tha  e  an  diugh  ;  eadar  na 
bursaries  a  dh'  fhaodas  iad  a  chosnadh,  agus  na 
bursaries  a  g'heibh  iad  ffun  an  cosnadh  idir,  ap-us 
an  t-airgiod  a  tha  an  t-Ollamh  Mac  Pharlain 
agus  an  t-Ollamh  Mac  Leoid  a'  riaghladh,  tha 
barrachd  fhitheach  a'  toirt  arain  agus  feola 
dhaibh  na  bha  'g  an  toirt  a  dh'  ionnsuidh  an 
fhaidh  Eliah.  Balach  og  air  bith  air  a  bheil 
ceann  maith,  agus  aig  a  bheil  iarrtus  air  seirbhis 
a  dheanamh  do  Dhia  anns  an  eaglais,  cha  ruig 
e  leas  eagal  a  bhi  air  nach  teid  aige  air  dol  do'n 
Chollaist  a  chionn  nach  urrainn  a  pharantan 
moran  cuideachaidh  a  dheanamh  leis.  Ach 
feumaidh  e  Gaidhlig  a  bhi  aige  m'an  toirear  dha 
cuideachadh  a  airgiod  na  h-eaglais.  Balaich 
leasffa,  no  balaich  ffun  eanchainn,  chan  'eil  feum 
air  bith  aig  an  eaglais  air  an  t-seorsa  sin. 


Gach  uair  de'n  la  thoir  dhomh  do  laithreachd  threun 
Ciod  ach  do  ghras  bheir  buaidh  air  Satan  fhein  ? 
Co  ach  Thu  fein  bhios  dhomhsa  mar  reul-iiiil  ? 
Gach  oidhch'  is  la,  O  Dhe,  fan  maille  rium. 

Cumhachd  an  t-soisgeil 

"  Fetich,  chuir  mi  dorus  air  fhosgladh  romhad.'''' — Taisbean  iii.,  8. 


ANNS  an  Tiomnadh  Nuadh  tha  dorus  fosgailte 
-gle  bhitheanta  a'  ciallachadh  cothrom  maith. 
An  uair  a  thubhairt  an  diadhair  Eoin  ris  an 
eaglais  ann  an  Philadelphia  gu'n  do  chuir  Dia 
dorus  air  fhosgladh  roimhpe  is  e  bha  e  a'  ciall- 
achadh gu'n  d'  thug  Dia  cothrom  maith  dhi  an 
soisgeul  a  chraobh-sgaoileadh  anns  na  criochan 
sin.  Tha  Pol  a'  cleachdadh  an  fhacail  anns  a' 
cheart  doigh  ;  "  tha,"  ars'  esan,  "  dorus  mor 
agus  eifeachdach  air  fhosgladh  dhomh."  An 
uair  a  bha  e  ann  an  Troas  dh'  fhosgail  dorus 
eile  roimhe,  dorus  air  an  deachaidh  e  a  steach 
gu  luath  le  soisgeul  Chriosd. 

Bu  ghasda  learn  dol  thairis  air  beatha  Phoil 
a  leigeil  fhaicinn  dhuibh  mar  a  dh'  fhosgail  Dia 
dorsan  dha  ann  an  aitean  agus  aig  amannan 
anns  nach  robh  fiughair  aige  ris  ;  iomadh  uair 
a  bha  a  rathad  air  a  dhiinadh  a  steach  agus 
beanntan  ag  eirigh  anns  an  t-slighe  roimhe,  gun 
fhios  aige  ciamar  a  gheibheadh  e  thairis  orra, 
dh'  fhosgail  Dia  rathad  dha  ann  an  doighean 
iongantach.  Bha  na  dorsan  diiinte  air  am 
fosgladh  mar  gu'm  beanadh  lamhan  aingil  riu. 

Ach  cha  ghabh  sin  deanamh  an  drasd,  oir  is 
ann  air  rud  eile  a  bha  mi  air  son  seanchas  a 
dheanamh  ruibh.  Chan  'eil  cunnart  air  bith 
ann  gu'n  dichuimhnich  sinn  gu  robh  cumhachd 
Dhe  agus  Spiorad  Dhe  ag  oibreachadh  anns 
an  t-saoghal  ann  an  laithean  Phoil,  ach  tha 
cunnart  mor  ann  gu'n  dichuimhnich  sinn  gu 
bheil  cumhachd  Dhe  agus  Spiorad  Dhe  ag 
oibreachadh  anns  na  laithean  deireannach  so  ; 
agus  mar  sin  bu  mhaith  leam  innseadh  dhuibh 
mu  nithean  mora  agus  iongantach  a  tha  Dia 
a'  deanamh  an  diugh,  oibre  beannaichte  nach 
'eil  sgriobhta  am  measg  gniomharan  nan  abstol 
ach  a  tha  de'n  cheart  sheorsa  ris  na  h-oibre  a 
rinn  Ci'iosd  ann  an  Galile,  agus  Pol  anns  an  Asia., 
anns  an  laithean  o  shean. 

Saighdearan  Chriosd 

Is  ion  do  bhuill  na  h-eaglais  naire  a  bhi  orra 
nach  aithne  dhaibh  eadhon  ainmean  nan  daoine 
a  tha  deanamh  an  diugh  an  obair  shoisgeulach 
a  rinn  na  h-abstol  anns  a'  cheud  linn.  An  cual 
thu  riamh,  a  leughadair,  iomradh  air  Hudson 
Taylor  ?  Mur  cuala,  is  e  sin  do  chall,  ach  ma 
tha  iiigh  agad  ann  an  obair  an  Tighearna  cean- 
naich  an  leabhar  anns  a  bheil  eachdraidh  a 
bheatha  air  a  h-innseadh,  is  theid  mi  fein  an 
urras  nach  bi  aithreachas  ort.  Na'n  do  lion 
Hudson  Taylor  an  aird  an  Ear  le  marsantan 


Breatunnach  mar  a  lion  e  China  le  soisgeul- 
aichean  Breatunnach,  bhiodh  e  cho  ainmeil  ri 
Cecil  Rhodes,  ach  cha  b'e  spiorad  na  marsan- 
tachd  a  bha  'n  a  chridhe  ach  spiorad  Chriosd. 
Nach  e  Breatunn  a  bhiodh  'n  a  rioghachd  mhdr 
agus  uasal  na'n  robh  i  an  f  hicheadamh  cuid  cho 
deidheil  air  an  t-soisgeul  a  thoirt  do  na  daoine 
dubha's  a  tha  i  air  a  marsantachd  a  chur  thuca  ? 
Am  measg  nan  daoine  as  dealasaiche  ann  an 
seirbhis  Chriosd  anns  na  laithean  so  chan  'eil 
duine  eile  as  dichiollaiche  na  Iain  R.  Mott,  a 
bha  'na  chomanndair  air  Comunn  Criosdail  nan 
Oileanach  fad  iomadh  bliadhna.  Chan  abair 
mi  uime  air  an  duilleig  so  ach  gur  ann  do 
America  a  bhuineas  e,  agus  gu'n  do  chuir  e 
seachad  a'  chuid  mhor  d'a  bheatha  ag  obair 
am  measg  sgoilearan  oga  anns  na  h-Oil- 
thighean,  'g  an  tarruing  gu  Criosd  agus  gu 
seirbhis  a  rioghachd.  Shearmonaich  e  Criosd 
ann  am  moran  dhuthchanna,  agus  anns  gach 
aite  anns  an  do  shearmonaich  e  bheannaich 
Dia  a  shearmonachadh  le  comharraidhean  agus 
le  miorbhuilean  is  comharraidhean  a  tha  dear- 
bhadh  gu  bheil  dorsan  a'  fosgladh  anns  an  Aird 
an  Ear  do  shoisgeul  Chriosd,  na'n  gabhadh  an 
Eag-lais  cothrom  air  dol  a  steach. 

Africa  le  fhuarain 

An  uair  a  chaidh  e  do  cheann  a  Tuath  Africa 
bha  iarrtus  mor  'n  a  chridhe  gu  'm  faigheadh 
e  cothrom  air  Criosd  a  shearmonachadh  do  na 
sgoilearan  oga  ann  an  Oil-thigh  nam  MohanSsl 
medanach  ann  an  Cairo.  Chomhairlich  a  h-uile 
duine  dha  an  siubhal  a  leigeil  leo,  air  eagal  gu'n 
diiisgeadh  sin  droch  spiorad  an  aghaidh  Bhrea- 
tuinn  anns  an  Eiphit,  ach  lean  Iain  Mott  comh- 
airle  a  chridhe  fein,  agus  sheulaich  Dia  'obair 
le  soirbheachadh  nach  bu  bheag.  An  aite 
droch  spiorad  a  bhi  air  a  dhiisgadh  ann  an 
cridhe  nan  daoine  oga  ud  is  ann  a  bhi  iad  cair- 
deil  coibhneil  ris.  Bha  corr  is  da  mhile  dhiubh 
anns  a'  choinneamh  a  h-uile  feasgar,  agus  gun 
facal  a  radh  mu  Mhohammed  a  bheireadh 
dhaibh  oilbheum,  shearmonaich  e  Criosd  dhaibh. 
Aig  deireadh  a  thuruis,  dh'  aidich  moran  dhiubh 
gur  beag  nach  robh  iad  air  an  aomadh  gu  bhi 
'n  an  Criosduidhean,  agus  chaidh  da  cheud  gu 
leth  dhiubh  comhla  gus  coinneachadh  a  h-uile 
seachduin,  a  leughadh  a'  Bhiobuill  agus  a 
dheanamh  iirnuigh  ri  Dia,  ag  iarraidh  an  rathaid 
thuige.  Faodaidh  sinn  a  bhi  cinnteach  gu'n 
coimhlion   Dia   a   ghealladh   dhaibh   sin,   agus 

gu'm  faigh  iad  an  t-slighe,  agus  an  fhirinn,  agus 
a  bheatha. 

Tha  e  ag  radh  riach  'eil  aite  air  an  t-saoghal 
anns  a  bheil  an  dorus  cho  fosgailte  do  Chriosd 
an  diugh  's  a  tha  e  ann  an  Japan,  ma  bhios  an 
eaglais  Chriosduidh  dileas  gu  leoir.  Ann  an 
Oil-thigh  Tokyo  far  a  bheil  coig  mile  de  na 
h-eanchainnean  as  fhearr  ann  an  Japan  bha  na 
coinneamhan  aige  Ian  a  h-uile  oidhche,  agus 
dh'  fhanadh  iad  comhla  ris  ceithir  uairean  an 
uaireadair  ag  iirnuigh  agus  ag  iarraidh  soluis. 
Chuir  tri  cheud  is  ceithir  fichead  's  a  deich  de 
na  sgoilearan  oga  sin  iad  fein  fo  bhoid,  gu'n 
leanadh  iad  air  cruinneachadh  an  ceann  a 
cheile,  a  leughadh  a'  Bhiobuill  agus  a  dh' 
iirnuigh. 

Eigheach  air  son  saorsa 

An  uair  a  chaidh  e  do  China  ann  an  1895  dh' 
f heuch  e  ri  greim  fhaotainn  air  sgoilearan  na 
diithcha  sin,  a  chum  Criosd  a  shearmonachadh 
dhaibh  ach  bu  cho  mhaith  dha  feuchainn  ri 
dol  do'n  ghealaich.  Bha  iad  cho  fada  bhuaith 
's  ged  a  bhiodh  iad  ann  an  saoghal  eile.  An 
ath  turus  a  chaidh  e  do  China  cha  d'  fhuair  e 
cothrom  bruidhne  riu  na's  mo.  Ach  a  nis  tha 
balla-meadhoin  an  dealachaidh  air  briseadh 
sios  eadhon  ann  an  China  ;  an  uair  mu  dheir- 
eadh  a  chaidh  e  ann  cha  mhor  gu'm,  b'  urrainn 
dha  a  chreidsinn  gu  robh  e  'n  a  dhusgadh,  no 
gu  robh  na  nithean  a  chunnaic  e  fior.  Dh' 
fhosgail  na  dorsan  cho  farsuing  roimhe  's  gu'n 
robh  e  mar  a  bha  an  Salmadair  an  uair  a  thug 
Dia  air  ais  bruid  lacoib. 

An  sin  lionadh  ar  beul  le  gaire, 

Agus  ar  teangadh  le  ceol ; 

An  sin  thnbhaii't  iad  am  nieasg  nan  cinneach, 

Rinn  lehobhah  nithe  mora  air  an  son. 

Anns  na  coinneamhan  a  bha  aige  air  son  nan 
sgoilearan  oga  anns  na  h-oil-thighean  bha  an 
tigh  Ian  a  h-uile  oidhche  ann  an  Canton,  ged  a 
chiimadh  e  corr  is  tri  mile,  agus  chan  e  mhain 
sin,  ach  thainig  aireamh  mhor  de  luchd-riagh- 
laidh  na  diithcha  a  mach  'ga  eisdeachd,  los  an 
deaffh-ffhean  a  nochdadb.  Bha  da  cheud  de  na 
gillean  oga  sin  air  am  baisteadh,  agus  thoisich 
seachd  ceud  air  iarraidh  slighe  na  slainte,  air 
leughadh  a'  Bhiobuill,  agus  air  iirnuigh.     Ann 


am  baile  eile  bha  na  coinneamhan  air  an  cumail 
ann  an  teampull  a  bha  air  a  choisrigeadh  do 
Bhude'a,  agus  aon  oidhche  dh'  aidich  coig  ceud 
ju  robh  iad  a'  creidsinn  ann  an  Criosd,  agus 
liread  eile  gu  robh  iad  ag  iarraidh  Chriosd. 

Fuaim  na  Slainte 

Tha  mi  a'  toirt  tarruing  air  na  nithean  sin 
an  drasd  a  chionn  gu'm  bu  mhaith  leam  gu'n 
deanadh  iad  a'  cheart  driiidheadh  air  t'  inntinn- 
sa,  a  leughadair,  's  a  rinn  iad  air  m'  inntinn 
fein,  agus  gu'ndaingnicheadh  iad  do  chreideamh 
gu  bheil  cumhachd  an  De  bheo  ag  oibreachadh 
anns  an  t-saoghal  an  diugh  fhathast.  Na'n 
leughadh  tu  mu  na  nithean  so  ann  an  Gniomh- 
aran  nan  Abstol  their eadh  tu  gur  e  toradh  an 
Spioraid  a  bha  annta.  Is  e  sin  a  tha  annta  gun 
teagamh,  na  h-oibre  a  bha  ann  an  inntinn  an 
t-Slanuighir  an  uair  a  thug  e  seachad  an  geall- 
adh  mor  ud,  "  Esan  a  chreideas  annam-sa  na 
h-oibre  a  tha  mise  a'  deanamh,  ni  esan  mar  an 
ceudna  ;  agus  ni  e  oibre  as  mo  na  iad  so  ;  do 
bhrigh  gu  bheil  mise  a'  dol  a  chum  an  Athar." 

Tha  Dia  'n  a  fhreasdal  a'  fosgladh  dhorsan 
an  diugh  anns  gach  cearn  de'n  t-saoghal,  agus 
bu  choir  do  'n  eaglais  an  cothrom  a  ghabhail 
agus  dol  a  steach,  a  chum  an  saoghal  a  chosnadh 
do  Chriosd.  Mur  dean  i  sin  chan  'eil  i  dilcas 
do  'n  aithne  a  thug  e  dhi,  "  Imichibh  agus  dean- 
aibh  deisciobuil  de  na  h-uile  chinnich."  Taing 
do  Dhia  tha  tabhartas  na  h-eaglais  am  bliadhna 
na's  fhearr  na  bha  e  an  uiridh,  air  son  obair  an 
t-soisgeil  ann  an  duthchannan  cein,  ach  fhathast 
chan  'eil  e  ach  beag  an  coimeas  ris  an  airgiod 
a  thatar.  a'  cur  ann  an  61,  ann  an  cluich,  agus 
ann  an  nithean  faoin  is  peacach. 

Nach  mor  a'  chiiis-naire  e  gu  bheil  an  fhea- 
dhainn  a  chuir  sinne  a  mach  do  dhiithchanna 
cein  air  cheann  obair  an  t-soisgeil  a'  gearan 
nach  'eil  sinn  'g  an  cuideachadh  mar  bu  choir 
dhuinn,  agus  a'  cur  fios  dhachaidh  gu  Eaglais 
na  h-Alba  nach  urrainn  dhaibh  dol  a  steach  air 
na  dorsan  a  tha  fosgladh  romhpa  a  chionn  nach 
'eil  buill  na  h-eaglais  a'  toirt  leth-chrun  's  a 
bhliadhna  gu  bhi  craobh-sgaoileadh  an  t-soisgeil 
am  measg  nan  cinneach.  Is  ion  dhuinn  eagal 
a  bhi  oirnn  gu'n  toir  Dia  bhuainn  ar  n-oigh- 
reachd  agus  ar  cothrom,  agus  gu'n  atharraich 
e  ar  coinnlear  as  aite. 


Anns  a'  Chathair 


THA  aon  cheum  ann  anns  a  bheil  daoine  an 
la  diugh  na's  fhearr  na  muinntir  an  t-seann 
t-saoghail;  tha  inntinn  iriosal  aca  a  thaobh 
diomhaireachd  na  diadhaidheachd  is  riiintean 
diomhair  Dhe.  Bha  na  seann  daoine  a'  gabhail 
orra  gu'm  b'  aithne  dhaibh  inntinn  Dhe  gu  h- 
iomlan,  agus  chuireadh  iad  a  mach  as  an  eaglais 
duine  air  bith  a  chuireadh  teagamh  'n  an  tea- 


gasg,  ach  tha  daoine  a'  fas  na  's  glice  an  diugh, 
agus  mar  is  glice  a  dh'  fhasas  iad,  is  ann  is  cinn- 
tiche  a  tha  iad  nach  aithne  dhaibh  ach  ann  an 
cuid.  Ma  chunnaic  iad  crioman  beag  de  'n 
fhirinn  chan  'eil  anns  na  chunnaic  iad  ach 
earlais  bheag  an  coimeas  ris  na  tha  foluichte 
orra. 

An  drasd  's  a  ris  cluinnear  daoine  a'  gearan 

nach  'eil  suim  aig  an  eaglais  an  diugh  do 
chreideamh  no  do  theagasg  fallan  mar  a  bha 
aig  ar  n-aithrichean,  ach  nach  faod  e  bhith  gur 
e  an  t-aobhar  air  a  sin,  gu  bheil  an  eaglais  an 
diugh  a'  creidsinn  na's  mo  ann  am  ministreal- 
achd  an  Spioraid  Naoimh,  agus  a'  cumail  a 
cluasan  fosgailte  ris  an  fhacal  bheo  ?  An  kite 
a  radh  gu  bheil  an  eaglais  a'  ciil-shlearnhnachadh 
an  uair  a  tha  i  a'  toirt  thairis  cuid  de  na  puin- 
gean-creidimh  a  bha  i  aon  uair  a'  teagasg,  is  e 
bu  choir  dhuinn  a  radh  gu  bheil  i  a'  cur  nithean 
leanabail  air  chlil  a  chionn  gu  bheil  Spiorad  beo 
an  Tighearna  a'  toirt  soluis  is  dearbhachd  dhith 
mu  nithean  a  bha  foluichte  bho  a  suilean  roimh 
so.  Ciod  a  tha  ann  do  dhaoine  ach  an  fhior 
ladarnas,  a  bhi  saoilsinn  gu  'n  do  thuig  iadsan 
uile  ruintean  an  Tighearna,  agus  nach  fhaigh 
an  clann  solus  ur  no  eolas  tir  nach  'eil  aca-san  ? 
Cha  do  rainig  eadhon  na  h-abstoil  air  diomh- 
aireachd  na  diadhaidheachd  ach  ann  an 
cuid. 

A  thaobh  tuigse  is  eolas  spioradail  tha  an 
saoghal  fhathast  ann  an  aois  a  leanabachd,  a' 
tuigsinn  mar  leanabh  agus  a'  reusonachadh  mar 
leanabh,  ach  an  uair  a  thig  e  gu  ire  duine  cuirear 
nithean  leanabail  air  chiil.  Chan  urrainn  an 
eaglais  a  radh  fhathast  gu  'n  do  thomhais  i  leud 
is  airde  is  doimheachd  an  fhoillseachaidh  a  thug 
Criosd  dhuinn.  Tha  moran  nithean  air  nach 
do  rainig  an  linn  so  fhathast,  ach  a  bhios  soilleir 
do  'n  linn  a  thig  'n  ar  deidh.  Tha  a  h-uile 
gineal  a'  faotainn  sealladh  sonruichte  air 
Criosd,  agus  riaraichidh  an  sealladh  sin  iarrtus 
an  anama,  ach  cha  do  rannsaich  gineal  air  bith 
lanachd  a  ghloire-san.  Tha  gloir  iir  is  maise 
tar  a'  feitheamh  air  a  chloinn  nach  fhaca  an 
aithrichean  riamh. 

Tha  an  Spiorad  Naomh  a'  comhnuidh  anns 
an  eaglais  an  diugh  cho  cinnteach  's  a  bha  e  a' 
comhnuidh  innte  ann  an  laithean  nan  abstol, 
agus  air  an  aobhar  sin,  cha  leigear  a  leas  a  bhi 
fo  eagal  gu'n  toir  teagasg  an  diadhair  ud  no 
an  diadhair  ud  eile  air  an  eaglais  tuiteam  air 
falbh  bho  'n  chreideamh.  Gleidhidh  Spiorad 
an  Tighearna  an  eaglais  air  an  t-slighe  cheart, 
agus  dearbhaidh  tim  co  dhiu  is  ann  o  Dhia  a  tha 
teagasg  nan  diadhairean  oga  a  bhios  a'  cur 
dragh  air  Israel.  Is  ann  do'n  aon  Shlanuighear 
a  tha  na  linntean  uile  ag  aoradh,  ach  chan  e  an 
aon  choslas  a  tha  iad  uile  a'  faicinn  air.  Ach 
chan  ann  air  Criosd  a  thainig  atharrachadh  air 
bith,  ach  air  na  suilean  a  tha  sealltainn  air,  agus 
air  na  cridheachan  a  tha  deanamh  aoraidh 
da. 

Tha  Dia  a'  toirt  an  t-saoghail  air  aghaidh 
ceum  air  cheum  ;  tha  e  a'  teagasg  na  firinn 
do  'n  eaglais  uigh  ar  n-uigh.  Chan  eirich  olc 
do  'n  chreideamh  ma  chumas  an  eaglais  a 
cluasan  fosgailte  ri  guth  an  Spioraid  a  tha 
labhairt  rithe,  agus  ma  ghabhas  i  ris  gach 
foillseachadh  ixr  a  bheir  e  dhi. 


Bha  facal  aig  na  seann  daoine  a  bha  anabarr- 
ach  glic,  Imitean  farsuinn  do  na  leanabun  bga, 
facal  a  tha  cho  soilleir  's  nach  riug  raise  a  leas 
a  mhineachadh.  Ach  cha  mhisd  thu  a  ghleidh,- 
eadh  air  chuimhne  an  uair  a  chluinneas  tu 
daoine  a'  cur  sios  air  a'  ghineal  oig  agus  a'  gearan 
nach  'eil  iad  a'  leantuinn  ri  cleachdadh  no  ri 
beachdan  an  aithrichean.  Car  son  a  leanadh  ? 
An  duine  a  leanas  air  cainnt  agus  smuaintean 
a  sheanar  ath-aithris  mar  gu'm  biodh  piorraid, 
theagamh  gu'n  gloraich  e  a  sheanair  ach  cha 
ghloraich  e  Dia  a  thug  dha  cainnt  is  reuson  dha 
fein. 

Chan  'eil  ann  ach  amaideas  do  dhaoine  a  bhi 
an  duil  nach  'eil  adhartas  a'  tighinn  air  an  t- 
saoghal  ann  an  eolas  Dhe  agus  ann  an  tuigse 
air  nithean  spioradail  mar  tha  adhartas  a' 
tighinn  air  ann  an  ciiisean  eile.  Chan  'eil  ann 
ach  faoineas  leanabail  do  bhuidheann  air  bith 
de  luchd-aideachaidh  a  bhi  an  diiil  gur  iadsan 
an  sluagh  coimhlionta  agus  gu'm  basaich  gliocas 
maille  riu.  Tha  na  h-aithrichean  deas  gu  bhi 
a'  saoilsinn  nach  'eil  an  oigridh  cho  dileas  air 
taobh  a'  chreidimh  riu  fein.  Bha  sin  air  a  radh 
bho  thoiseach  an  t-saoghail,  ach  an  uair  a 
sheallas  tu  air  t'  ais  thar  nan  linntean  nach  'eil 
so  ri  fhaicinn  gu  soilleir,  gur  e  an  oigridh  am 
bitheantas  a  bha  ceart ! 

Ma  leughas  tu  sgriobhaidhean  diadhair  ri  linn 
nan  abstol  agus  sgriobhaidhean  dhiadhairean 
eile  anns  a'  choigeamh,  no  anns  an  deicheamh, 
no  anns  an  ochdamh  linn  deug,  no  anns  na 
laithean  so  fein,  chi  thu  nach  'eil  iad  a'  labhairt 
n^u  phearsa,  no  mu  inntinn,  no  mu  theagasg 
Chriosd,anns  an  aon  d6igh,agus  theagamh  gu'n 
saoileadh  a  h-uile  fear  dhiubh  nach  robh  each 
fallan  anns  a'  chreideamh,  no  sgi'iobturail  'n  an 
teagasg,  ach  is  e  an  t-aon  Chriosd  anns  an  robh 
iad  uile  a'  creidsinn,  neach  nach  urrainn  dhuinn 
fhaicinn  le  siiilean  eile  ach  ar  siiilean  fhein. 

Ach  ged  tha  moran  nithean  air  am  bi  sgoil- 
earan  agus  diadhairean  a'  beachdachadh  dorcha 
agus  diomhair  fhathast,  nithean  mu  thimchioll 
Dhe,  agus  mu  thimchioll  Chriosd,  agus  mu 
thimchioll  an  t-saoghail  thall,  air  am  bu  mhaith 
leinn  an  tuilleadh  soluis  fhaotainn,  tha  an  t-aon 
ni  as  f hearr  agus  as  feumaile  air  fad  cho  sim- 
plidh  agus  cho  soilleir  's  nach  leig  eadhon  na 
daoine  baoghalta  a  leas  dol  air  seachran.  Tha 
Criosd  ag  radh  ruinn  uile,  agus  ag  radh  le 
ixghdarras  na  diadhaidheachd  agus  a'  ghraidh, 
Lean  mise.  Agus  an  ti  a  leanas  Criosd  cha 
siubhail  e  an  dorchadas,  ach  bithidh  solus  na 
beatha  aige.  Dealraichidh  an  solus  sin  na's 
mo  agus  na's  mo  gu  ruig  an  la  iomlan. 

Chan  e  cion  soluis  ach  cion  toile  a  tha  cumail 
dhaoine  gun  dol  a  steach  do  rioghachd  neimh  ; 
chan  'eil  iarraidh  aca  air  Criosd  a  leantuinn. 
Chan  e  cion  soluis  ach  gaol  a'  pheacaidh  a  tha 
dalladh  an  siil.  Chan  'eil  duine  anns  an 
duthaich  so  aisr  nach  'eil  de  eolas  air  a'  Bhiobull 

agus  air  an  t-soisgeul  agus  air  ruintean  Dhe  na 
bheireadh  a  steach  do  neamh  e  na'n  robh 
iarraidh  aige  air  a  bhi  air  a  shaoradh  bho 
chumhachd   a'    pheacaidh.     Tha    am    peacadh 


na's  miosa  na'n  t-aineolas  ;  cuiridh  an  t- 
aineolas  neonachas  agus  cumhannachd  anns  an 
inntinn,  ach  cuiridh  am  peacadh  lobhadh  is 
luibhre  anns  a'  chridhe. 


An  Luidhear  Dearg 


THA  moran  de  sholasan  na  beatha  so  air  an 
tarruing  a  tobar  na  cuimhne.  Rud  air  bith 
a  bheir  air  ais  thugainn  cuimhneachan  air 
maduinn  ait  ar  n-6ige,  dtiisgidh  e  aire  agus  solas 
anns  an  inntinn.  Sin  an  t-aobhar  gu'n  d'  thug 
leabhar  beag  a  leugh  mi  o  chionn  ghoirid  mu 
bhataichean  Mhac  Brayne  barrachd  toil-inntinn 
dhoinh  na  thug  leabhar  air  bith  eile  a  leugh  mi 
am  bliadhna.  Tha  ainm  Mhac  Brayne  agus 
luidhear  dearg  nam  bataichean  aige  mar  gu'm 
biodh  guthan  a  tha  dusgadh  mile  cuimhneachan 
ann  am  chridhe,  cuimhneachain  air  daoine  agus 
air  laithean  agus  air  aitean  a  tha  dol  na's  fhaide 
agus  na's  fhaide  air  falbh  bhuam  ged  is  ann 
orra  a  bhios  mo  bhruadair  uile. 

Bha  an  leabhar  beag  so  air  a  chur  a  mach  le 
dithis  dhaoine  d'  an  ainm,  C.  L.  D.  Duckworth 
agus  G.  E.  Langmuir,  agus  gheibhear  cunntas 
ann  air  a  h-uile  bata  a  bha  aig  Mac  Brayne 
riamh.  Chan  'eil  e  a'  cosd  ach  se  tasdain,  ach 
ged  chosdadh  e  gini,  b'  fhearr  dhuit  an  gini  a 
thoirt  air  seach  air  da  bhotul  uisge-bheatha. 
Chi  thu  an  luidhear  dearg  air  clar  an  leabhair, 
agus  dealbh  a'  Cholumba  air  a'  cheud  duilleig, 
agus  CO  riamh  a  sheall  air  a'  Cholumha  gun  a 
chridhe  a  thoirt  leum  as,  no  gun  an  smuain  a 
dh'  eirigh  'na  chridhe  gu'm  bu  mhaith  leis  dol 
gu  muir. 

Bhiodh  daoine  a'  cur  sios  air  Mac  Brayne  agus 
a'  cur  as  a  leth  nach  robh  ann  ach  am  fasgadair  ; 
gu  robh  e  cruaidh  agus  nach  cosdadh  e  sgillinn 
ach  na  b'  fheudar  dha.  Ach  chan  e  aon  duine  a 
bha  ann  am  Mac  Brayne  ach  moran  dhaoine, 
agus  mu  dheireadh  companaidh  mar  theirear 
anns  a'  Bheurla.  Eadar  1851  agus  1879,  ged 
bha  Daibhidh  Mac-a-Bhriuthainn  anns  a' 
chompanaidh,  b'e  ainn  na  companaidh  David 
Hutcheson  8^  Co.  Sin  an  duine,  Daibhidh  Mac 
Uisdein,  d'an  robh  carragh-chuimhne  air  a  chur 
suas  air  ceann  Chearara,  far  am  faic  thu  i  cho 
soilleir  ri  Dun-olla  fhein,  a'  dol  a  steach  do'n 
Oban  no  'g  a  f hagail.  Chuireadh  suas  a'  chlach 
ud  mar  chuimhneachan  air  an  obair  nihaith  a 
rinn  Daibhidh  Mac  Uisdein  an  uair  a  thoisich 
e  air  bataichean  a  chur  a  mach  do  na  h-eileanan, 
agus  air  aiseag  cinnteach  a  thoirt  do  mhuinntir 
na  Gaidhealtachd  an  lar.  Chan  'eil  ionghnadh 
ged  bhiodh  meas  aig  muinntir  an  Obain  air  an 
duine,  oir  is  e  fhein  agus  Daibhidh  Mac-a- 
Bhriuthainn  a  thog  an  t-Oban  o'n  otrach  agus 
a  rinn  ainmeil  e  air  feadh  an  t-saoghail.  Mur 
bheil  suaicheantas  cheana  aig  an  Oban,  bu 
fhreagarrach    an    suaicheantas    dha    luidhear 


dearg  ;  co  dhiubh  a  tha  mi  'g  a  fhaicinn  le  mo 
shiiil  no  le  mo  chuimhne  chi  mi  an  luidhear 
dearg  ri  taobh  a'  cheidhe. 

Bho  1879  gu  1905  cha  robh  anns  a'  chom- 
panaidh ach  aon  duine,  Daibhidh  Mac-a-bhriu- 
thainn,  agus  b'  e  sin  na  bliadhnachan  a  b' 
fhearr  a  bha  aice.  Bha  gaol  aig  Daibhidh 
Mac-a-Bhriuthainn  air  a  bhataichean  agus  air 
a  sgiobairean  ;  cha  b'  e  duine  gun  inntinn  mhor 
no  gun  chridhe  mor  a  chuireadh  air  sail  leithid- 
ean  a'  Cholumha  agus  a'  Chlaymore,  bataichean 
cho  uasal  'n  an  coltas  's  a  bha  dol  a  mach  a 
Cluaidh. 

Tha  an  Columha  gle  dhlixth  air  tri  fichead 
bliadhna  a  dh'  aois,  ach  an  diugh  fhathast  tha 
i  'n  a  ban-righ  am  measg  bhataichean  Chluaidh. 
Theagamh  gu'n  do  ghiiilain  i  barrachd  "  uais- 
lean  "  na  ghiulain  bata  eile  an  Albainn  riamh, 
ach  tha  i  fhein  na's  uaisle  'na  cumadh,  'na 
dreach,  agus  'na  siubhal,  na  gin  de  na  h-uaislean 
a  chaidh  riamh  air  bord  innte.  Cha  bu  duine 
gun  rud-eigin  mor  agus  uasal  ann  a  chuireadh 
a  mach  leithid  a'  Chohimba  anns  na  laithean 
anns  an  do  thogadh  i. 

Ged  bha  an  Claidheamh-Mor  air  a  togail  air 
son  bathar  a  ghiulan  bha  i  fhein  a  cheart  cho 
boidheach  ris  a'  Cholumha,  agus  ged  is  mor  am 
facal  e,  chan  fhacas  a  leithid  a'  dol  suas  Caol 
Muile  bho  stad  i  fhein  air  dol  ann.  Bha  an 
Claidheamh-Mor  a'  ruith  fad  ionaadh  bliadhna 
eadar  Glaschu  agus  Steornabhagh,  is  chuala 
mi  duine-eigin  ag  radh  an  uiridh  gu  robh  de 
mheas  aig  seann  Daibhidh  Mac-a-Bhriuthainn 
oirre  's  nach  d'  fhag  i  riamh  Cluaidh  gun  e  bhi 
air  a'  cheidhe,  'ga  faicinn  a'  falbh.  Bha  e  air 
a  radh  gu  robh  1  fliuch  ann  am  fairge,  ach  bha  i 
laidir  agus  sabhailte  agus  diongmholta  'na 
togail.  Mur  bitheadh,  cha  seasadh  i  an  iiine 
a  sheas  i,  leth-cheud  bliadhna,  a'  dol  mu'n 
cuairt  na  Maoile  ann  an  droch  shid,  agus  suas 
gu  Steornabhagh  far  an  robh  an  fhairge  na  bu 
mhiosa  air  fad,  agus  far  an  d'  f  huair  i  air  iomadh 
oidhche  mhosach  liodairt  is  sniomh  ris  nach 
seasadh  ach  aisnean  is  acfhuinn  laidir.  Bu 
ghasda  an  sealladh  a  bhi  faicinn  a'  Chlaidh- 
eimh  -  Mhoir  a'  fagail  Thobar  -  Mhoire  air 
feasgar  samhraidh,  air  a  deanamh  riomhach  le 
peant  agus  gach  oirleach  prais  no  copair  innte 
air  a  sgiiradh  cho  glan  ri  tasdan  iir,  agus  sreath 
de  Shasunnaich  'n  an  seasamh  aig  a  beul-mor, 
le  gloin-amhairc  an  laimh  no  ri  sixil  gach  fir,  a' 
spleuchdadh  air  faoileagan  a'  chladaich  agus 
ionghnaidhean  eile  a  thainig  iad  do'n  Ghaidh- 

ealtachd  a  dh'  fhaicinn.  Ach  ged  bha  na 
Sasunnaich  buannachdail  gu  leor  do  Mhac 
Brayne  anns  an  t-samhradh  cha  b'  ann  a 
ghiulan  Shasunnach  a  bha  an  Claidheamh-Mor 
air  a  togail  ach  a  ghiulan  muinntir  nan  eileanan 
agus  na  Gaidhealtachd  an  lar  air  an  ais  agus 
air  an  aghaidh  do  Ghlaschu,  agus  a  ghiiilan 
bathair  gu  iomadh  baile  agus  port  aig  nach  robh 
doigh  eile  air  bathar  fhaotainn.  Mur  faca  tu 
riamh  te  de  bhataichean  Mhac  Brayne  a'  toirt 
a  steach  no  a'  cur  a  mach  carago  chan  fhaca  tu 
sealladh  cho  inntinneach  's  a  tha  ri  fhaicinn 
anns  an  t-saoghal  so  ;  pocanna  mine  agus 
bocsaichean  agus  bascaidean  arain,  mulchagan 
caise  agus  cement,  fiodh  agus  pigeachan  uisge- 
bheatha,  laoigh  agus  toscaidean-tearraidh,  air 
an  tilgeadh  muin  air  mhuin,  agus  fad  na  h-iiine 
mucan  a'  sgiamhail  cho  ard  agus  cho  fiadhaich 
's  nach  cluinn  na  daoine  a  tha  'g  am  piitadh  an 
droch  cainnt  fhein. 

Ged  nach  robh  aig  Mae  Brayne  ach  bataichean 
beaga  an  coimeas  ris  na  bataichean  mora  a  bha 
aig  daoine  eile  air  Cluaidh,  bha  eolas  aig  daoine 
air  ainm  fhein  mar  nach  robh  aca  air  ainmean 
nam  maithean  sin  aig  an  robh  na  bataichean 
mora.  Cha  robh  port  no  geodha  no  ceidhe  aig 
am  faicteadh  luidhear  dearg  nam  bataichean 
aige  nach  biodh  daoine  a'  bruidhinn  air  mar 
dhuine  ris  an  robh  gnothuch  is  daimh  phear- 
sonta  aca.  Tha  aite  aig  Mac  Brayne  an  diugh 
ann  an  seanchas  agus  ann  am  beul-aithris  nan 
Eileanan  nach  'eil  aig  Tighearnan  nan  Eileanan. 
Tha  e  air  a  chur  gualann  ri  gualainn  ri  Fionn 
agus  Calum-Cille.  Their  iomadh  duine  gur  e 
Mac  Brayne  agus  Achd  nan  Croitearan  an  da 
thobar  as  ioc-shlaintiche  a  dh'  fhosgladh  anns 
a'  Ghaidhealtachd  riamh. 

Is  fheairrd  bata  maith  ainm  maith  a  bhi  oirre, 
agus  tha  so  ri  mholadh  ann  am  Mac  Brayne, 
gu'm  b'  aithne  dha  ainm  boidheach  a  thoirt  air 
na  bataichean,  agus  a  thuilleadh  air  sin  ainm  a 
bha  freagairt  air  an  t-seorsa  bata  a  bha  innte. 
Mhilleadh  e  eadhon  an  Columba  na'n  robh  an 
Dirk  oirre  mar  ainm,  agus  cha  b'  fheairrd  an 
Dirk  dad  an  t-ainm  Columba  fhaotainn.  C'aite 
am  faigheadh  tu  ainmean  as  fhearr  na'n  Clay- 
more, an  Clansman,  an  Clydesdale,  am  Flowerdale, 
am  Fusileer,  an  Glencoe,  an  Gondolier,  an  lona  ? 
Agus  nach  bu  f  hreagarrach  an  t-ainm  an  Linnet 
do'n  lAnnet  fhein  ?  Chuir  mise  seachad  samh- 
radh  sona  far  am  bithinn  a'  faicinn  na  Linnet 
a  h-uile  latha  a'  dol  sios  is  suas  eadar  an  Crionan 
agus  Rudha  Ard-driseig,  mar  gu'm  biodh  tuba 
bheag  ann  an  dig.  Bha  an  Chevalier  a'  tighinn 
as  an  Oban  do'n  Chrionan  anns  a'  mhaduinn,  a' 
liubhairt  luchd-siubhail  do'n  Linnet  a  bha  dol 
leo  do  Ard-driseig,  agus  a'  feitheamh  anns  a' 
Chrionan  gus  an  tigeadh  an  Linnet  air  a  h-ais  le 
luchd  eile  de  dhaoine  a  bha  dol  do'n  Oban.  Ma 
bha  a'  chuid  eile  d'a  bhataichean  air  an  cumail 
cho  glan  sgiirta  ris  an  Chevalier,  mar  b'  aithne 


dhomh-sa  i,  dh'  fhaodadh  Mac  Brayne  a  bhi  mor 
as  fhein,  agus  fhios  a  bhi  aige  nach  robh  na 
lamhan  a  l)ha  annta  a'  cosnadh  am  beo-shlaint 
gu  diomhaineach.  Bu  toigh  leis  an  sgiobair 
Mac  Gille-Mhaoil  am  bata  a  bhi  mar  bhean- 
bainnse. 

Ma  b'  e  na  sgiobairean  fhein,  bha  sgiobairean 
air  bataichean  Mhac  Brayne,  agus  sgiobadh 
cuideachd,  nach  fhaiceadh  tu  an  leithidean  an 
aite  fo'n  ghrein  ;  sgiobairean  a  bha  anns  an 
t-saoghal  ach  nach  robh  dheth  ;  daoine  a  bha 
cho  fada  air  falbh,  'n  an  inntinn  agus  'n  am 
beatha,  o  na  Sasunnaich  agus  na  h-Ameri- 
canaich  a  bha  iad  a'  giiilan  do'n  Ghearasdan,  's 
ged  nach  buineadh  iad  do'n  t-saoghal  so  idir. 
An  sgiobair  a  chitheadh  tu  air  an  Drochaid  air 
te  de  bhataichean  Mhac  Brayne  Di-sathuirne, 
le  currachd  sgiubeach,  agus  putain  bhuidhe, 
agus  aodann  cho  reamhar  ruiteach  's  gu'n 
saoileadh  tu  nach  e  a'  ghrian  uile  gu  leir  a  rinn 
cho  dearg  e,  theagamh  gu'm  faiceadh  tu  e  am 
maireach  agus  ad  bhog  air,  agus  umbrella  'n  a 
laimh,  a'  falbh  do  aite-eigin  a  chumail  sgoil- 
Shabaid  no  a  shearmonachadh.  An  tuilleadh 
urraim  dhaibh  air  a  shon  sin  !  Ach  bha  seors- 
achan  eile  air  bataichean  Mhac  Brayne  eho 
mhaith  ris  an  t-seorsa  ud,  ach  ged  dh'  fhaodainn 
naidheachd  innseadh  air  fear  no  dha  dhiubh  sin 
chan  aite  an  duilleig  so  air  a  shon. 

B'e  a'  cheud  rud  a  rinn  mi  an  uair  a  dh' 
fhosgail  mi  an  leabhar  sealltuinn  a  dh'  fheuch- 
ainn  am  faicinn  ciod  a  bu  chrioch  do'n  Fingal. 
Tha  e  air  innseadh  gu'n  deachaidh  i  fodha  an 
September  1917,  ach  chan  'eil  e  air  innseadh 
c'aite  an  deachaidh  i  fodha,  no  ciamar.  Ma 
chaidh  am.  Fingal  fodha,  feumaidh  gu'n  d' 
fhuair  i  ana-cothrom,  oir  bata  eile  a  bu  duiliche 
a  cur  fodha,  no  a  bu  choltaiche  ri  arcan,  cha 
deachaidh  riamh  air  muir.  Dh'  fhairtlich  e  air 
a'  Chaillich  agus  air  a'  Bhun-  dubh  agus  air  a' 
Chuan  Bharrach  a  cur  fodha,  agus  ged  is  iomadh 
la  mosach  a  bha  mi  innte  cha  robh  eagal  orm 
riamh  gu  rachadh  i  fodha,  no  gu'm  bithinn  air 
mo  bhathadh.  Ach  bha  i  da  fhichead  bhadhna 
a  dh'  aois  is  theagamh  gu  robh  an  t-slige  aice 
air  cnamh.  Bha  i  cho  aotrum  anns  an  uisge 
's  nach  b'  urraimi  do  dhroch  spioradan  an  aigein 
greim  fhaotainn  orra  gus  a  tarruing  sios  do'n 
ghrunnd  ;  mar  a  b'  airde  a  dh'  eireadh  a' 
ghaoth  agus  na  tonnan  is  ann  a  b'  airde  a 
leumadh  am  Fingal,  a'  crathadh  a  dosain  agus 
a'  magadh  orra.  Na'n  robh  a'  choir  air  a  cumail 
b'e  a'  chrioch  a  bha  freagarrach  do'n  Fingal  'na 
seann  aois  a  bhi  air  a  tarruing  suas  air  traigh 
Chalgairidh  agus  air  a  cur  as  a  cheile  le  lamhan 
caomhail  an  sealladh  na  Caillich  ris  an  do  rinn 
i  gleachd  cho  trie  agus  air  an  d'  fhairtlich  a 
druim  a  chur  os  a  cionn. 

Ged  nach  robh  moran  fasgaidh  no  comh- 
fhurtachd  air  na  bataichean  a  bha  Mac  Brayne 
a'  cur  a  mach  do  na  h-Eileanan  bha  iad  am 

bitheantas  maith  ann  am  fairge.  Cha  robh  an 
Dirk  ach  beag,  ach  bha  i  anabarrach  smiorail 
is  thug  i  diilain  do'n  Chaillich  agus  do'n  Chuan 
Bharrach  fad  bhliadhnachan.  B'e  a'  chrioch 
aice-se  a.bhi  air  a'  cur  fodha  le  meinn  Ghear- 
mailteach  anns  a'  bhliadhna  mu  dheireadh  de 
'n  chogadh. 

A  dh'  aindeoin  cho  maith  's  'ga  bheil  bat- 
aichean  agus  acfhuinn  agus  sgiobairean,  bha 
riamh,  agus  tha  fhathast,  agus  bithidh  gu  brath, 
cunnartan  air  an  fhairge  ;  cunnartan  o  cheo, 
agus  o  chreagan,  agus  o  stoirm.  Chaidh  am 
Mountaineer  air  sgeir  ann  an  sid  dhorcha  aig 
ceann  Lios-mor  ;  chaidh  a'  cheud  Chlansman 
air  tir  air  eilein  Shannda  ;  chaidh  an  Clydesdale 
air  tir  an  Caol  Muile  ;  chaidh  am  Flowerdale 
air  sgeir  aig  ceann  Lios-mor  ;  chaidh  an  Islay 
air  tir  air  Eilean  nan  caorach,  an  He  ;  chaidh 
am  Brigadier  air  sgeir  ann  an  Rodul  anns  na 
Hearadh  ;  chaidh  an  Glendale  air  tir  an  Cinn- 
tire  ;  chaidh  an  Shiela  air  tir  aig  a'  Chomraich. 
Tha  barrachd  sholus  an  diugh  air  taobh  an  lar 
na  h-Alba,  gu  sonruichte  aig  beoil  acarsaidean, 
na  bha  ann  an  uair  a  thoisich  bataichean  Mhac 
Brayne  air  ruith,  ach  tha  na  seolaidean  cumhann 
agus  an  cladach  salach  air  chor  agus  nach  'eil 
e  furasda  eadhon  do  sgiobairean  eolach  agus 
ciiramach  gun  driod- f hortan  a  dh'  eirigh  dhaibh 
uair-eigin. 

Bha  tri  de  bhataichean  Mhac  Brayne  air  an 
losgadh  le  teine  ;    an  Scout  an  1913  ;    an  Gair- 


lochy  an  1919?  an  Cill-Chuimein  ;  agus  an 
Grenadier  an  1927,  aig  ceidhe  an  Obain.  Bha 
call  na  Grenadier  'na  rud  deistinneach  a  chionn 
gu'n  do  chailleadh  daoine  innte  cho  mhaith  ris 
a'  bhata  fhein. 

Tha  aileadh  na  mara  anns  an  aird  an  lar  cho 
glan  agus  cho  fallan  's  gu'n  do  rainig  moran  de 
bhataichean  Mhac  Brayne  aois  mhor.  Bha 
feadhainn  dhiubh  cho  sean  's  nach  robh  cuimhne 
aig  duine  beo  c'uin  a  chuireadh  air  sail  an 
toiseach  iad. 

Ach  ged  a  rinn  MacBrayne  feum  maith  do'n 
Ghaidhealtachd  'n  a  latha  cha  robh  e  cho 
furasd  dha  daoine  a  thoileachadh  an  deidh  a' 
chogaidh,  is  thoisich  iad  air  gearan,  agus  mu 
dheireadh  is  e  a  thainig  as  gu'n  do  reic  e  na 
bataichean  agus  gu  bheil  companaidh  ur  an 
diugh  'g  an  seoladh  fo'n  t-seann  ainm.  Thog 
iad  bataichean  iira  a  dhol  a  mach  do  na  h- 
eileanan,  Mauretanias  bheaga  a  tha  cho  ^ 
comhfhurtachail  's  gur  fhearr  dhuit  do  leaba  a 
ghabhail  annta  seach  dol  do  Hotel  anns  an  Oban. 
Chan  aithne  dhomh  co  dhiu  a  tha  iad  a' 
paigheadh  no  nach  'eil  —  tha  sin  eadar  a' 
chompanaidh  agus  an  Government — ach  tha  na 
luidhearan  aca  cho  dearg  's  a  bha  iad  riamh 
agus  coslas  nan  sgiobairean  agus  an  sgiobaidh 
gun  atharrachadh.  Gu  ma  fada  a  bhios  sin 
mar  sin  ;  gun  an  luidhear  dearg  ri  taobh  a' 
cheidhe  cha  b'  fhearr  an  t-Oban  na  Cinn- 
ghiuthsaich  no  Baile-chloichridh. 


Saorsa  tre  fhuil 


ANNS  a'  cheud  litir  a  sgriobh  e  gu  eaglais 
xl-Chorint  tha  Pol  ag  innseadh  dhuinn  gu 
robh  crann-ceusaidh  Chriosd  'na  cheap-tuislidh 
do  na  h-Iudhaich  agus  'na  amaideachd  do  na 
Cinnich.  B'e  an  t-saorsa  a  bha  air  a  thairgsinn 
dhaibh  anns  an  t-soisgeul  saorsa  a  thainig  tre 
fhuil  Chriosd,  ach  ged  bha  an  fhuil  sin  a'  labh- 
airt  nithean  as  fearr  na  fuil  Abeil  chuir  iadsan 
an  suarachas  i. 

An  hi  a  bha  ann  bho  thtis  tha  e  ann  fhathast ; 
tha  moran  dhaoine  ann  a  ghabhas  oilbheum  ma 
chluinneas  iad  am  facal  Juil  ann  an  searmon- 
achadh  an  t-soisgeil,  mar  nach  robh  anns  an 
t-searmonaiche  ach  duine  gun  sgoil  gun  tuigse, 
a  tha  cleachdadh  seana  chainnt  a  chaill  a  brigh. 
Cha  toigh  leo  teagasg  air  bith  a  chuireas  cud- 
throm  air  an  eifeachd  a  tha  ann  am  fuil  Chriosd, 
oir  tha  iad  an  diiil  gu'm  faod  peacaich  a  bhi 
air  an  saoradh  air  dhoigh  eile,  agus  nach  'eil 
anns  an  teagasg  ud  gur  ann  bho  fhuil  Chriosd 
a  tha  uile  bheannachdan  na  reite  a'  sruthadh 
ach  cuing  a  chuir  an  t-abstol  Pol  air  amhach 
a'  chinne-daonna. 

Cha  toigh  leo  a  bhi  cluinntinn  dhaoine  a' 
seinn  nan  laoidhean  so 


O',  's  ann  tha  'n  6ifeachd  am  fuil  an  Uain 
A  chum  ar  n-euceart  a  ghlanadh  uainn. 

Tha  tobar  ann  's  e  Ian  de  fhuil 
A  shruth  o  chuislean  Jos'. 

O,  Uain  mo  ghraidh,  t'fhuil  phriseil  bhlath, 
Cha  chaill  gu  brath  a  brigh. 

Cha  toigh  leo  na  laoidhean  so  no  an  teagasg 
so  a  chluinntinn  a  chionn  nach  'eil  iad  a' 
creidsinn  gu  bheil  ann  ach  doigh-labhairt  a  bha 
aig  na  h-Iudhaich,  agus  nach  'eil  ceangal  diong- 
mholta  air  bith  eadar  maitheanas  pheacaidhean 
agus  an  fhuil  a  bha  air  a  dortadh  air  Calbhari 
na's  mo  na  tha  eadar  an  t-sid  agus  a'  ghealach. 

Ach  anns  a'  chtiis  so  tha  Pol  ceart,  mar  tha 
e  ceart  anns  gach  ciiis  dhiomhair  eile  air  an  do 
mheomhraich  e  fo  bhuaidh  an  Spioraid  Naoimh, 
agus  chan  e  mhain  gu  bheil  an  f  hirinn  so  air  a 
teagasg  anns  an  Tiomnadh  Nuadh  cho  soilleir 
ris  a'  ghrein,  ach  tha  i  air  a  teagasg  ann  am 
beatha  agus  ann  an  eachdraidh  a'  chinne- 
daonna  mar  an  ceudna. 

Cha  robh  eagal  no  naire  air  na  naoimh  a 
sgriobh  an  Tiomnadh  Nuadh  am  Facal  fuil  a 
chleachdadh  ann  an  searmonachadh  an  t-sois- 

geil,  is  cha  robh  aobhar  gu'm  bitheadh,  oir  bha 
e  air  a  chleachdadh  le  Criosd  fein,  "Is  i  so 
vci  fhuil-sa  an  tiomnaidh  nuaidh  a  dhoirtear  air 
son  mhoran  chuna  maitheanas  pheacaidhean." 

Tha  na  naoimh  a  sgriobh  an  Tiomnadh  Nuadh 
a'  deanamh  luaidh  gun  sgur  air  an  eifeachd  a 
tha  ann  am  fuil  Chriosd. 

"  Glanaidh  y?<zZ  losa  Criosd  sinn  o  gach  uile 
pheacadh."     (1  Eoin.  i.  7.) 

"  Eaglais  Dhe  a  cheannaich  e  \e  fhuil  fein  " 
(Gniomharan  XX,  28.) 

"  Air  dhuinn  a  bhi  air  ar  fireanachadh  tre 
'fhuil."     (RoM.  V.  9-) 

"  Tha  sibhse  a  bha  roimh  so  fad  o  laimh  air 
bhur  toirt  am  fagus  tve  fhuil  Chriosd."  (Eph. 
ii,  13.) 

"  Tha  danachd  againn  dol  a  steach  do'n  ionad 
as  naoimhe  tre  fhuil  losa."     (Eabh  x,  19-j 

"  Air  dhuibh  fios  a  bhi  agaibh  nach  do  shaor- 
adh  sibh  le  nithibh  truailhdh,  mar  tha  airgiod 
agus  or,  ach  le  fuil  luachmhor  Chriosd,  mar 
fhuil  Uain  gun  chron  gun  smal."  (I  Peadar  i. 
18-19.) 

"  Dhasan  a  ghradhaich  sinn  agus  a  dh'  ionn- 
laid  sinn  o  ar  peacaidhean  'n  a.  fhuil  fein,  dhasan 
gu  robh  gloir  agus  cumhachd  gu  saoghal  nan 
saoghal."     (Taisbean  i,  5.) 

*  *  *  *  * 

Tha  an  lagh  spioradail  so,  gu  bheil  saorsa  air 
a  cosnadh  le  fuil,  no  gu  bheil  adhartas  a' 
mhorain  a'  tighinn  tre  fhulangas  a'  bheagain, 
no  gu  bheil  beatha  a'  tighinn  a  bas,  air  a  sgriobh- 
adh  oho  soilleir  air  aghaidh  'a  chruthachaidh 
's  gu'm  faodar  a  bhi  cinnteach  nach  reachd 
duine  a  tha  ann  ach  lagh  siorruidh  Dhe. 

Ciod  air  bith  eile  a  theagaisg  an  cogadh 
uamhasach  mu  dheireadh  dhuinn  dhearg  e  air 
inntinnean  dhaoine  an  fhirinn  so  gu'm  b' 
fheudar  do  chuid  a  bha  neo-chiontach  am  bas 
fhulang  chum  gu'm  biodh  saorsa  agus  beatha 
aig  each.  Sin  lagh  a  tha  ag  oibreachadh  ann 
am  beatha  dhaoine  agus  ann  an  eachdraidh  an 
t-saoghail  o  thoiseach  tim  gu  deireadh  an  t- 
saoghail,  lagh  seasmhach  a  tha  togail  fianuis  air 
taobh  na  firinn  a  tha  air  a  nochdadh  gu  follais- 
each  agus  gu  soluimte  ann  an  crann-ceusaidh 
Chriosd — "  saorsa  tre  fhuil  "  agus  "  as  eugmh- 
ais  dortadh  fala  chan  'eil  maitheanas  peacaidh 
ann." 

Ann  ail  eachdraidh  an  t-saoghail  tha  an 
fhirinn  so  air  a  teagasg  gun  sgur  ;  air  uairean 
ann  an  guth  caol  ciiiin  agus  air  uairean  eile  ann 
an  guth  a  tha  mar  thoirm  mhoran  uisgeachan, 
ach  ann  an  crann-ceusaidh  Chriosd  tha  i  air  a 
teagasg  ann  an  doigh  a  ghlac  aire  an  t-saoghail 
uile.  Cha  d'thug  an  saoghal  leum  air  adhart 
riamh  gun  neacb  air  chor-eigin  a  thabhairt  a 
bheatha  air  a  sgath  ;  daoine  anns  an  robh  uaisle 


agus  iochd  a'  basachadh  chum  gu'm  biodh  am 
braithrean  beo  ;  faidhean  agus  abstoil  agus 
martaraich  a'  meas  am  fulangais  mar  neo-ni 
chum  gu'm  biodh  rioghachd  Dhe  air  a  steidh- 
eachadh  air  thalamh. 

Tha  an  lagh  so,  saorsa  tre  fhuil,  air  fhigheadh 
a  steach  ann  an  dltith  is  inneach  ar  beatha, 
lagh  air  a  bheil  crann-ceusaidh  Chriosd  'n  a 
chomharradh  agus  'n  a  shuaicheantas  siorruidh, 
ach  ged  tha  an  lagh  so  ann  an  aon  seagh  gruam- 
ach  is  cruaidh  tha  e  'na  mheadhon  air  beann- 
achdan  as  fearr  na  b'  urrainn  dhaibh  fein  a 
chosnadh  a  thoirt  do  dhaoine.  Na  tiodhlacan  a 
tha  deanamh  ar  beatha-ne  an  diugh  socrach  is 
comhfhurtachail  is  sabhailte,  bha  iad  air  an 
ceannach  dhuinn  le  fuil  agus  fulangas  agus 
saothair  dhaoine  eile.  Bhuain  sinn  an  rud  nach 
do  chuir  sinn.  Na'n  robh  siiil  gheur  agus  cridhe 
tuigseach  againn  chitheamaid  air  gach  beann- 
achd  a  tha  sinn  a'  sealbhachadh  athailtean  na 
h-iobairt,  fuil-chridhe  dhearg  nan  daoine  a 
choisinn  na  beannachdan  sin  dhuinn.  Leonadh 
daoine  eile  chum  gu'm  bitheamaid-ne  gun  leon  ; 
chaidh  iad  a  steach  do  ghleann  dorcha  a'  bhais 
chum  sinne  a  thoirt  do  ionad  tearuinte  agus 
farsuinn.  Gun  lohairt  chan  'eil  adhartas  ;  gun 
dortadh  fala  chan  'eil  saorsa. 

Sin  lagh  nach  'eil  dol  as  air  ;  ma  lorgaicheas 
tu  ciirsa  an  t-srutha  a  tha  giiilan  eolais  agus 
sith  agus  saorsa  gu  sliochd  Adhaimh  chi  thu 
gu  bheil  e  daonnan  ag  eirigh  a  tobar  fala.  Mar 
so  tha  e  'n  a  fhianuis  gu  bheil  teachdaireachd 
an  t-soisgeil  fior,  gu  bheil  an  Tiomnadh  Nuadh 
a'  cur  fa  chomhair  an  t-saoghail  mar  Shlanui- 
ghear  neach  a  choisinn  saorsa  d'a  bhraithrean 
tre  fhuil. 

Anns  an  smuain  so  no  anns  an  fhirinn  so, 
mata,  gheibhear  leus  beag  de  sholus  air  freasdal 
an  Tighearn  anns  an  t-saoghal.  Ma's  e  so  aon 
de  na  doighean  leis  a  bheil  e  ag  oileanachadh 
a  chloinne  ann  am  fireantachd  feumar  a 
chuimhneachadh  nach  'eil  e  ag  iarraidh  air  mic 
dhaoine  ni  a  dheanamh  ach  an  dearbh  ni  a  rinn 
E  fein.  Is  e  sin  ri  radh,  tha  a'  cheart  lagh  a  tha 
ag  oibreachadh  ann  ann  beatha  dhaoine  ri 
fhaicinn  anns  an  Diadhachd  fein,  oir  ann  an 
dortadh  fuil  a  Mhic  tha  Dia  a'  nochdadh  gu'n 
d'  fhuiling  e  bron  agus  saothair  anama  chum 
biodh  saorsa  agus  oighreachdshiorruidh  againne 
mar  thoradh  fhulangais. 

Chan  ann  mar  sheann  sgeul,  ma  ta,  a  bu 
choir  dhuinn  eisdeachd  ris  na  nithean  a  thachair 
air  Calbhari  air  la  a'  cheusaidh  ;  mar  ni  a 
thachair  o  chionn  f  hada  nan  cian  agus  aig  nach 
'eil  buintealas  no  daimh  ris  na  nithean  a  tha 
lathair,  no  ri  beatha  dhaoine  anns  an  la  an 
diugh.  Tha  bas  Chriosd  'n  a  dhealbh  air 
nithean  a  tha,  agus  a  bha,  agus  a  bhitheas  gu 
siorruidh — Uan  a  bha  air  a  mharhhadh  hho 
thoiseach  an  t-saoghail. 

Bha  an  t-iobradh  a  rinn  Criosd  air  fein  air 

Calbhari  uasal  agus  eifeachdach  do  bhrigh  gun 
do  choisrig  e  e  fein  le  a  shaor  thoil  agus  le 
teas-ghradh,  a  chosnadh  saorsa  tre  fhuil.  Cha 
b'e  na  tairngean  a  chuireadh  'n  a  lamhan  agus 
'na  chasan  a  cheangail  ris  a'  Chrann  e  ach  a 
thoil  uasal  fein  ;  thug  e  seachad  a  bheatha  gu 
saor  mar  eiric  air  son  mhoran.  Sin  an  t-aobhar 
gu  bheil  eifeachd  shiorruidh  'n  a  fhuil ;  air  a' 
chrann-cheusaidh,  aig  uair  a  bhais,  bha  e  na 
bu  chumhachdaiche  na  bha  e  riamh  'n  a 
bheatha.  "  Mise  ma  thogar  suas  o'n  talamh 
mi  tairngidh  mi  na  h-uile  dhaoine  a'm'  ionn- 
suidh."    Dhoii'teadh  fhuil  phriseil-san  o  chionn 


nan  ceudan  bliadhna  ach  tha  i  fhathast  a'  ruith 
troimh  na  linntean  mar  abhainn  ioc-shlainteach 
amis  a  bheil  cumhachd  dhiomhair  is  bheo. 

Mac  Dhe  a  ffhradhaich  mi  affus  a  thuff  e 
lem  air  mo  shon,  na  n  tuigeamaid  gu  ceart 
ciod  a  tha  na  briathran  sin  a'  ciallachadh 
thuiteamaid  air  ar  n-aghaidhean  'n  a  lathair. 
Thigeadh  e  a  steach  oirnn,  mar  thainig  e  a 
steach  air  inntinn  Phoil,  gu  bheil  sinn  ann  an 
eisiomail  Chriosd  cho  mor  's  ged  bheireamaid 
dha  na  tha  againn  air  an  t-saoghal,  ar  beatha 
ar  saothair,  agus  ar  maoin,  nach  dioladh  sin 
uile  na  fiachan  a  tha  aige  oirnn. 


Aig  an  Uinneig 


Comh-chruinneachadh  Soisgeulach 

BHO  chionn  bhliadhnachan  tha  buidheann 
sonraichte  de  dhaoine  a  bhuineas  do  na 
h-uile  eaglais  a'  cumail  choinneamhan  an  Srath- 
pheofhair  gus  a  bhi  ag  iirnuigh  comhla  agus  a' 
labhairt  ri  cheile  mu  nithean  na  beatha  dhiadh- 
aidh.  Tha  moran  dhaoine  a'  faotainn  iocshlaint 
d'an  casan  agus  d'  am  buill  chorporra  ann  an 
uisge  Srath  -  pheof hair,  ach  gheibheadh  iad 
beannachd  d'an  anam  na'n  rachadh  iad  do  na 
coinneamhan  so  a  bhios  a'  toiseachadh  air  an 
fhicheadamh  la  de  September.  Eadar  an  fhich- 
eadamh  agus  an  treas  la  fichead  bithidh  na 
coinneamhan  air  son  dhaoine  oga,  agus  eadar 
a'  cheathramh  la  fichead  agus  an  t-siathamh  la 
fichead  air  son  luchd-aideachaidh  agus  dhaoine 
a  thainig  gu  aois.  Bithidh  R.  B.  Stiubhard  amis 
a'  chathair  mar  is  abhaist,  agus  tha  fiughair  ris 
na  braithrean  so  mar  luchd-labhairt  : — 

An  t-Urramach  F.  C.  Gibson,  M.A.,  Belfast. 
An  t-Urramach  Iain  MacBheatha,  D.D., 

Glaschu. 
An  t-Urramach  Seumas  E.  Duncan,  M.A. 
Caiptein  Reginald  Wallis. 
Mghr.  I.  M.  Waite. 

Bithidh  na  coinneamhan  air  an  cumail  ann 
an  Talla  na  h-Eaglais    Steidhichte   an  Srath- 


pheofhair,  ach  cha  ruigear  a  leas  na  h-uairean 
ainmeachadh  air  an  duilleig  so  ;  bithidh  e  fur- 
asda  gu  leoir  do'n  fheadhainn  a  theid  do  na 
coinneamhan  na  h-uairean  sin  fhaotainn  a  mach, 
oir  bithidh  iad  air  an  glaodhach  gu  follaiseach. 
An  uiridh  bha  eaglais  mhor  Srath-pheofhair 
Ian  a  h-uile  feasgar. 

Tha  e  air  iarraidh  air  sluagh  an  Tighearna 
anns  an  taobh  Tuath  a  bhi  ag  iirnuigh  gu'm 
beannaicheadh  Dia  an  comh-chruinneachadh 
soisgeulach  so,  eadhon  ged  nach  urrainn  dhaibh 
dol  thuige,  agus  ag  iirnuigh  cuideachd  gu'n 
doirteadh  Dia  a  Spiorad  air  an  eaglais  anns  na 
laithean  so.  Tha  moran  de  oigridh  na  diithcha 
air  tuiteam  air  falbh  o'n  eaglais  agus  o  mheadh- 
onah  nan  gras  leis  a'  ghaol  a  tha  aca  air  fein- 
thoileachadh,  agus  air  toil-inntinn  shaoghalta. 
Cha  mhaith  an  steidh  an  gaol  sin  air  son  beatha 
fheumail  no  beatha  dhiadhaidh,  agus  mar  sin 
tha  e  air  iarraidh  air  an  aithriehean  agus  air 
luchd-aideachaidh  eile  a  bhi  ag  iirnuigh  as  leth 
na  h-6igridh. 

Duine  air  bith  leis  am  bu  mhaith  dol  a 
dh'ionnsuidh  nan  coinneamhan  so  an  September 
chan  'eil  aige  ach  fios  a  chur  gu  H.  W.  Oldham, 
am  Baile-dhubhthaich,  is  innsidh  esaii  dhaibh, 
c'aite  am  faigh  iad  fuireach  anns  a'  bhaile  agus 
ciod  a  chosdus  e  dhaibh. 


Theid  sinn   dhachaidh 


THEID  sinn  dhachaidh,  dhachaidh, dhachaidh, 
Theid  sinn  dhachaidh,  dhachaidh  comhla  ; 
Theid  sinn  dhachaidh,  dhachaidh,  dhachaidh, 
Theid  sinn  dhachaidh  Chro  Chinn  t-saile. 

Cluinneam,  cluinneam,  fuaim  na  tuinne, 
Taobh  Loch  Dubhthaich  mar  a  b'  abhaist  ; 
Tha  gair  nam  beann  is  toirm  nan  allt 
'Ga  mo  chuireadh  Chro  Chinn  t-saile. 

Tha  a  nis  a'  tigh'nn  am  shealladh 
Coireachan  is  beanntan  arda  ; 


Aibhnichean  's  am  faighteadh  bradain, 
'S  cluaintean  feurach  le  crodh  aluinn. 

Tha  mise  an  diugh  fo  sprochd  's  fo  mhulad 
Dh'  fhalbh  mo  dhaoine,  dh'  fhalbh  mo  chairdean 
Dh'  fhalbh  na  laithean  a  bha  sona, 
Dh'  fhalbh  a  mhuinntir  a  bha  baigheil. 

Theid  sinn  dhachaidh,  dhachaidh,  dhachaidh, 
Theid  sinn  dhachaidh,  dhachaidh  comhla  ; 
Theid  sinn  dhachaidh,  dhachaidh,  dhachaidh, 
Theid  sinn  dhachaidh  Chro  Chinn  t-saile. 

D.  M. 


Aireamh  lo 

Thig  crioch  air  an  t-saoghal 

Acit,  thvbltairt  Dia  ris,  Amadain,  air  an  oidhche  so  fern  iarrar  d'  anavi  uait,  an  s'm  co  dha  a  bhwlneas 
na  nithean  a  dh'  iillaich  thu  ?  " — Lucas  xii.  20. 


AN  uair  a  tha  Dia  ag  radh,  Amadain,  ri  duine 
air  bith  cha  bhuin  e  dhuinne  ainm  eile  a 
thoirt  dha. 

Dh'  innis  Criosd  an  naidheachd  so  a  chionn 
gu  robh  toil  aige  gu'm  faiceadh  daoine  cho 
cunnartach  's  a  tha  e  dhaibh  an  cridheaehan  a 
shocruchadh  uile  gu  leir  air  nithean  an  t-saoghail 
so.  Oir  thig  crioch  air  an  t-saoghal  so,  agus 
ma  theid  duine  a  steach  do'n  t-saoghal  eile  gun 
Dia  gun  dochas,  ciod  a'  bhuannachd  a  bha  ann 
dha  a  bhi  'n  a  dhuine  saoibhir  ? 

Lomnochd  mar  thainig  sinri  a  steach 

do'n  t-saoghal  so  air  tiis, 
Is  amhluidh  theid  sinn  lomnochd  as 

is  taisgear  sinn  's  an  tiir 
Gach  ni  ri  'n  canar  leinn  gu  faoin 

ar  maoin  's  ar  storas  f6in. 
Is  iasad  goirid  aoin  la  e 

's  grad-dhlolar  e  gu  leir. 

Chan  'eil  Criosd  ag  radh  gu  robh  an  duine  so 
aingidh  no  eucorach  os  cionn  dhaoine  eile,  no 
■gu'n  d'  fhuair  e  a  mhaoin  ann  an  doigh  chearr. 
An  aite  a  mhaoin  f haotainn  ann  an  doigh  chearr 
is  ann  o  fhabhar  agus  o  laimh  an  Tighearna  a 
fhuair  e  na  bha  aige,  oir  bu  tuathanach  e,  agus 
tha  tuathanaich  a'  faotainn  am  beo-shlaint  as  an 
talamh  le  bhi  a'  co-oibreachadh  maille  ri  Dia. 

Mur  bheil  tuathanaich  'n  an  daoine  diadhaidh 
bu  choir  dhaibh  a  bhi,  oir  anns  an  t-saoghal 
nadurra  tha  iad  ann  an  daimh  dhliith  do  Dhia  ; 
tha  iad  'n  an  sagartan  dha  direach  mar  tha 
ministearan  'n  an  sagartan  dha  ann  an  nithean 
spioradail.  A  thuilleadh  air  a  bhi  'n  a  sagar- 
tachd  na  talmhainn  tha  dreuchd  an  tuathanaich 
sean  agus  urramach  agus  feumail,  agus  fad  na 
h-iiine  anns  a  bheil  e  ag  obair  tha  an  tuathanach 
agus  Dia  anabarrach  dliith  d'a  cheile.  Dheanadh 
an  saoghal  feum  as  eugmhais  iomadh  seorsa 
oibre  a  tha  dol  air  aghaidh  an  diugh,  agus  as 
eugmhais  ceaird  is  ealadhain  no  dha  nach  ruig 
mi  a  leas  ainmeachadh  air  an  duilleig  so,  ach 
cha  deanadh  an  saoghal  feum  as  eugmhais 
thuathanach,  no  as  eugmhais  nan  daoine  a  tha 
ag  oibreachadh  an  fhearainn.  Tha  an  tuath- 
anach mar  so  'n  a  shagart  do  Dhia  anns  an 
t-saoghal  nadurra,  a'  seasamh  eadar  Dia  agus 
a  cho-chreutairean,  gu  bhi  a'  frithealadh 
dhaibh  toradh  agus  maitheas  na  talmhainn. 

A  thuilleadh  air  sin  tha  an  tuathanach  a'  sior 
fhaicinn  oibrichean  an  Tighearna  agus  a 
bheartan  iongantach  anns  na  h-achaidhean. 
Faodaidh  reothadh  aon  oidhche,  no  stoirm  aon 
la,  saothair  sheachduinean  a  mhilleadh  gu 
buileach.     Ach  air  an  laimh  eile,  tha  obair  an 


tuathanaich  a'  dol  air  aghaidh  agus  e  fhein  'na 
chadal.  Tha  obair  an  t-saoir,  no  obair  a' 
ghobhainn,  a'  stad  an  uair  a  chuireas  iad  an 
acfhuinn  as  an  laiinh  aig  se  uairean  's  an  fheasg- 
ar.  Ach  chan  'eil  obair  an  tuathanaich  a'  stad 
an  uair  a  dh'  fhagas  e  an  t-achadh  aig  se 
uairean  ;  tha  Dia  ag  oibreachadh  maille  ris  fad 
na  h-iiine  ;  an  uair  a  tha  esan  'n  a  chadal  tha 
feartan  diomhair  an  Tighearna  a'  toirt  air  an 
arbhar  fas  agus  abachadh.  Ni  aon  seachduin  de 
ghaoth  Tuath,  no  de  "  ghealach  an  abachaidh," 
feum  do'n  tuathanach  nach  deanadh  fichead 
gille  le  obair  an  lamhan.  Nach  bu  choir  do 
thuathanaich  a  tha  glic  agus  a'  smuainicheas 
air  na  nithean  sin  a  bhi  diadhaidh  agus  cuimh- 
neachail  air  Dia  ? 

Ach  cha  robh  an  tuathanach  ud  glic  no 
diadhaidh,  is  cha  do  smuainich  e  liamh  gu  robh 
e  an  eisiomail  Dhe,  no  gu'n  d'  thug  Dia  a 
thiodhlacan  dha  'na  chadal.  Chan  e  mhain 
nach  robh  Dia  'n  a  smuaintean  uile  ach  cha 
robh  e  ann  an  gin  dhiubh.  Tha  so  ri  fhaicinn 
o'n  doigh  anns  an  do  labhair  e.  Mo  thoradh, 
Mo  shaibhlean,  Mo  mhaoin  ;  Mi  fein,  Mi  fein, 
Mi  fein,  mar  nach  robh  Dia  idir  ann,  agus  mar 
nach  robh  toil,  no  inntinn,  no  lamh  eile,  ag 
oibreachadh  anns  an  t-saoghal  ach  a  lamh 
agus  a  thoil  fhein.  Cha  robh  dad  de'n  fhair- 
eachduinn  'n  a  chridhe  a  bha  ann  an  cridhe  an 
t-salmadair  an  uair  a  thubhairt  e,  "  Tabhair 
gloir,  a  Thighearna,  chan  ann  dhuinne,  chan 
ann  dhuinne,  ach  do  d'  ainm  fein,  air  son  do 
throcair  agus  air  son  t'  fhirinn." 

Tha  facal  an  Tighearna  ag  iarraidh  oirnn  a 
bhi  dichiollach  'n  ar  n-obair,  "  Ma  chi  thu  fear 
a  bhios  dichiollach  'n  a  ghnothuichibh,  seasaidh 
e  an  lathair  righrean,"  ach  chan  ann  air  son  a 
dhichill  a  fhuair  Criosd  coire  do'n  duine  ud  ach 
a  chionn  gu'n  do  dhichuimhnich  e  nithean  eile 
a  tha  na's  feunraile  do  mhac  an  duine  na  storas 
saoghalta.  Dhichuimhnich  e  a'  Chruithear  ; 
dhichuimhnich  e  am  bas  ;  dhichuimhnich  e  am 
breitheanas  agus  an  t-siorruidheachd,  agus  chan 
urrainnear  duine  glic  a  radh  ri  duine  air  bith 
a  dhichuimhnicheas  a'  chrioch  dheireannach. 

Cuimhnich  do  Dhia  an  laithibh  t'  6ig' 
Laithibh  gun  bhron  gun  chal ; 

M'  an  tig  na  bliadhnaibh  brebite  tinn, 
'S  am  f^s  air  t'  inntinn  smal. 

Bha  an  tuathanach  so  na  bu  mhiosa  na  Felics 
fhein.  An  uair  a  chuala  Felics  Pol  a'  reuson- 
achadh  mu  f  hireantachd  agus  mu  bhreitheanas 
ri  teachd  ghabh  e  eagal  mor,  ach  cha  robh  eagal 

Thig  crioch  air  an  T-SAOGHAL 


bais  no  breitheanais  aii*  an  duine  ud,  agus  cha 
mho  a  thubhairt  e  ris  fhein,  "  Anam  ;  tha  gu 
leoir  de'n  t-saoghal  agad  a  nis,  agus  tha  an  t-am 
agad  do  thigh  a  chur  an  ordugh  agus  t'  aire  a 
shocruchadh  air  crioch  araidh  do  bheatha." 
Ach  is  e  a  thubhairt  e,  "  Anam,  tha  moran  de 
nithibh  maithe  agad  air  an  tasgadh  fa  chomhair 
moran  bhhadhnachan  ;  gabh  fois,  ith,  61,  agus 
bi  subhach." 

Ach  ged  bha  esan  a'  gealltuinn  saoghal  fada 
agus  moran  subhachais  dha  fein  bha  riin- 
diomhair  eile  anns  an  amharc  aig  Dia  dha. 
"  Amadain,  air  an  oidhche  so  fein  iarrar  d' 
anam  uait."  Agus  an  sin  chaidli  an  duine 
saoibhir  as  an  t-sealladh  ;  chaidh  e  a  steach  do 
shaoghal  nach  robh  e  ullaichte  air  a  shon  ; 
truagh,  agus  bochd,  agus  dall,  agus  lomnochd. 
Fagaidh  sinn  an  sin  e  an  lamhan  Dhe,  gun  a 
ghabhail  oirnn  a  radh  ciod  a  dh'  eirich  dha,  oir 
chan  'eil  sin  air  innseadh  anns  an  naidheachd, 
agus  buinidh  nitheari  diomhair  do  Dhia  a  mhain, 
diomhaireachd  a'  bhreitheanais  agus  ciod  a  tha 
feitheamh  anns  an  t-saoghal  eile  air  daoine  a 
dhichuimhnicheas  Dia  'n  an  oige  agus  'n  an 
seann  aois. 

Ach  ged  nach  aithne  dhuinn  gu  cinnteach 
ciod  a  thachair  do'n  duine  shaoibhir  fhein  tha 
fhios  againn  gu  maith  ciod  a  thachradh  an  uair 
a  thoisich  an  luchd-lagha  ann  an  Jerusalem  air 
an  airgiod  a  dh'  fhag  e  a  roinn.  "  Ge  b'e  aite  's 
am  bi  a'  chairbh,  is  ann  an  sin  a  chruinnichear 
na  h-iolairean."  Fogarraich  anns  an  Eiphit 
agus  anns  a'  Ghreig,  anns  an  Roimh  agus  ann 
am  Mesopotamia,  air  nach  cuala  an  cairdean 
ann  an  Jerusalem  no  ann  an  Galile  iomradh  bheo 
no  mhairbh  o  chionn  fichead  bliadhna,  agus  nach 
do  sgriobh  aon  litir  dhachaidh  anns  an  iiine  sin, 
thogadh  iad  ceann  m'  an  gann  a  bha  an  duine 
air  a  thiodhlacadh,  oghachan  agus  iar-oghachan 
do  pheathraichean-athar  agus  do  braithrean- 
athar  a'  mhairbh,  agus  sgaoth  a  dh'  iolairean 
eile  as  gach  cearn  de'n  domhan.  Agus  air  a' 
cheann  mu  dheireadh,  na'm  faighnichidh  tu 
de  dhuine-eigin  c6  a  fhuair  an  t-airgiod  a  dh' 
fhag  an  tuathanach  Mor  theireadh  e  riut  gun 
d'ith  an  lagh  e. 

Chan  'eil  seachduin  a'  dol  seachad  nach  'eil 
sinn  a'  leughadh  anns  na  paipearan-naidheachd 
rud-eigin  a  tha  coltach  ris  an  naidheachd  so  a 
dh'  innis  Criosd  mu'n  duine  shaoibhir  air  an 
tainig  am  bas  gu  h-obann,  agus  nach  d'  fhag 
tiomnadh,  ach  tha  ar  n-aire  cho  buileach  air 
argumaidean  an  luchd-lagha  's  nach  'eil  suim 
idir  againn  de'n  chulaidh-bhroin  as  mo  tha, 
daoine  a'  call  an  anama,  a'  cosnadh  agus  a'  carnadh 
suas  airgid  a  hhios  aii-  itheadh  leis  an  lagh  agus  leis 
na  h-iolairean. 

An  slighe  sud  ged  's  gorach  i 
taitnidh  an  cainnt  r'  an  sliochd 

Mar  chaoraich  dol  's  an  uaigh  tha  iad 
'n  am  biadh  do'n  bhas  gun  iochd. 


An  uair  a  shiubhias  iad  do'n  eug, 

aon  ni  cha  toir  iad  leo 
'S  an  uair  a  th^id  iad  sios  do'n  uaigh 

an  gloir  cha  toir  iad  le6. 

Na'n  d'  fheoraich  an  duine  ud,  mar  a  dh' 
fheoraich  an  t-6ganach  eile  a  thainig  gu  Criosd, 
'  Ciod  a  tha  dh'  uireasbhuidh  orm  ? '  theireadh 
esan  ris  gu  robh  tri  nithean  araidh  'ga  dhith  ; 
(1)  gu'n  do  dhichuimhnich  e  Dia,  (2)  gu'n  do 
rinn  e  dearmad  air  a  bhraithrean  a  chuideach- 
adh,  (3)  gu'n  do  dhichuimhnich  e  crioch 
araidh  an  duine. 

(1)  Cha  robh  smuain  aige  air  Dia.  Bheann- 
aich  Dia  e  'n  a  bhascaid  agus  'n  a  chuibhi-ionn 
ach  cha  do  dhuisg  sin  taingealachd  'n  a  chridhe, 
is  cha  d'  aom  e  a  chridhe  gu  Dia.  Dhichuimh- 
nich e  uile  thiodhlacan  an  Tighearna,  an  diiil 
gur  e  a  dhichioll  agus  a  ghleustachd  fein  a  thug 
barr  agus  toradh  pailt  as  an  talamh.  Bha  a 
cheann  air  a  lionadh  le  uaill  mar  bha  ceann 
Nebuchadnesair  an  uair  a  rinn  e  boilich  a  obair 
a  laimhe  fein,  "  Nach  i  so  Babilon  mhor,  a  thog 
mise  mar  thigh  na  rioghachd,  le  neart  mo 
chumhachd,  agus  air  son  onoir  mo  mhorachd  ?  " 

(2)  Cha  robh  smuain  aige  air  cor  dhaoine  eile. 
Ged  thug  am  fearann  toradh  agus  barr  cho 
trom  dha  's  nach  robh  fhios  aige  ciod  a  dheanadh 
e  ris  cha  tainig  e  riamh  'n  a  inntinn  cuid  dheth 
a  thoirt  seachad  do  dhaoine  eile.  Bhiodh 
barrachd  meas  aig  Dia  agus  aig  daoine  air  na'n 
d'  thubhairt  e  ris  fhein,  "  Am  bliadhna  cuiridh 
mi  suas  tighean  iira  do  mo  sheirbhisich  agus 
togaidh  mi  an  tuarasdal  a  chionn  gur  maith 
leam  iadsan  a  dh'  fhaotainn  cuid  de'n  phailteas 
cho  mhaith  rium  fhein.  Chan  e  sin  a  thubhairt 
e,  ach  "  Leagaidh  mi  mo  shaibhlean  agus 
togaidh  mi  saibhlean  as  mo."     Mi-fhein,  Mi- 

fhein,  Mi-fhein  ! 

(3)  Dhichuimhnich  e  crioch  araidh  an  duine. 
Is  e  crioch  araidh  an  duine  Dia  a  ghlorachadh 
ach  b'e  a'  chrioch  araidh  a  bha  aige-san  'n  a 
bheatha  itheadh  agus  61.  Bithidh  a'  chuid 
mhor  de  dhaoine  a '  gealltuinn  eadar-dhealachadh 
sholasan  dhaibh  fein  an  uair  a  bhios  iad  a' 
streap  ri  tri  fichead  's  a  deich  agus  a'  smuain- 
eachadh  air  an  obair  no  an  dreuchd  a  leigeil 
dhiubh  ;  bithidh  cuid  a'  gealltuinn  dhaibh  fein 
s61as  fhaotainn  o  bhi  a'  gairnealaireachd,  cuid 
o  bhi  ag  iasgach  bhreac,  agus  cuid  eile  o  bhi 
sealltuinn  as  deidh  sheilleinean,  ach  cha  b'e 
dad  de  na  rudan  laghach  sin  a  chuir  an  duine 
ud  roimhe  a  dheanamh  ;  chuir  e  roimhe 
laithean  a  shaorsa  a  chur  seachad  ann  an  ge6- 
caireachd,  ann  an  61,  agus  ann  an  cadal.  Nach 
b'e  sin  an  duine  truagh  a  dh'  ainde6in  a  shaoibh- 
reis  !  Is  truagh  a  h-uile  duine  aig  nach  'eil 
an  aire  air  ni  air  bith  ach  nithean  talmhaidh, 
agus  d'an  dia  am  brii.  Tha  na  daoine  sin  a' 
deanamh  gloir  'n  an  naire  agus  is  e  an  crioch 
a  bhi  air  an  sgrios. 

BHA  e  duilich  riamh  ach  tha  e  na's  duiliche 
air  fad  anns  na  laithean  so  coimhthional 
no  eaglais  a  riaghladh.  Tha  da  sheorsa  eaglais 
ann,  an  eaglais  bheag  agus  an  eaglais  mhor, 
an  eaglais  chumhann  agus  an  eSigXaXs,  fharsuinn, 
an  eaglais  a  tha  cur  cudthrom  air  smachd  agus 
an  eaglais  a  tha  cur  cudthrom  air  saorsa. 

Tha  an  da  sheorsa  sin  againn  ann  an  Albainn 
an  diugh,  ann  an  Sasunn  cuideachd,  agus  anns 
gach  diithaich  eile  air  an  t-saoghal,  oir  tha  an 
da  ni  so  feumail  ann  am  beatha  na  h-eaglais, 
smachd  agus  saorsa,  ged  nach  'eil  e  idir  furasda 
an  cumail  beo  comhla. 

Ged  nach  'eil  Eaglais  na  h-Alba  mor  anns  an 
t-seagh  anns  a  bheil  an  Eaglais  Shasunnach  no 
an  Eaglais  Phkpanach  mor,  mor  a  thaobh 
aireamh  a  sluaigh,  tha  i  mor  anns  an  t-seagh 
anns  a  bheil  mi  a'  cleachdadh  an  fhacail  air  an 
duilleig  so.  Is  e  sin  ri  radh,  tha  i  farsuinn  ;  tha 
i  a'  cunntas  na  cloinne  a  bha  air  am  baisteadh 
innte  mar  bhuill  ann  an  teaghlach  a'  chreidimh, 
agus  bheir  i  dhaibh  comanachadh  an  uair  a  thig 
iad  gu  aois  fhreagarrach,  mar  an  coir  bhaistidh, 
ma  tha  iad  'ga  iarraidh,  gun  chachaleith  ard  a 
chur  romhpa,  an  dochas  gu'm  fas  agus  gu'n 
abaich  iad  anns  a'  bheatha  spioradail  fo  bhuaidh 
meadhonan  nan  gras  leis  a  bheil  iad  air  an 
cuartachadh  anns  an  eaglais.  Chan  'eil  i  a' 
sealltuinn  oirre  fein  mar  iarmad  beag  de  dhaoine 
ioinpaichte  a  bha  air  an  gairm  a  mach  as  an 
t-saoghal,  ach  mar  theaghlach  mor  anns  a  bheil 
clann  de  gach  seorsa,  agus  aig  gach  ire  spiorad- 
ail, cuid  dhiubh  dleasdanach  agus  cuid  dhiubh 
seachranach,  ach  iad  uile  de'ti  aon  teaghlach. 

Litir  an  Sgriobtuir 

Tha  briathran  anns  an  Tionmadh  Nuadh  nach 
'eil  a'  toirt  gniiis  air  bith  do'n  teagasg  so  ach 
tha  briathran  eile  ann  a  dh'  fhireanaicheas  e. 
Chan  'eil  so  a'  ciallachadh  gu  bheil  an  Spiorad 
Naomh  a'  breugnachadh  ann  an  aon  aite  an  ni 
a  labhair  e  ann  an  aite  eile,  no  aig  am  eile  ; 
chan  'eil  idir.  Ach  tha  e  a'  ciallachadh  gu'm 
feumar  a  bhi  ciiramach  air  eagal  gu'n  toirear 
aite  do  litir  an  Sgriobtuir  nach  buin  do'n  litir 
idir  ach  a  mhain  do'n  Spiorad  Naomh  a  tha 
labhairt  anns  an  Sgriobtur.  Duine  leis  am 
miann  laghaireachd  a  dheanamh  leis  an  Sgriob- 
tur, sin  agad  duine  a  dhearbhas  le  litir  an 
Sgriobtuir  gu  bheil  teagasg  anns  a'  BhiobuU 
nach  'eil  idir  ann.  Chan  ann  a  dheanamh 
laghaireachd  leis,  no  a  dhearbhadh  phuingean- 
teagaisg,  a  thug  Dia  am  Biobull  dhuinn  ach  a 
chum  ar  n-oileanachadh  'n  a  eolas  fein  agus  anns 
a'  bheatha  dhiadhaidh.  Mar  sin  cha  bhiodh  e 
ceart  do'n  eaglais  bhig  a  radh  ris  an  eaglais 
mhdir  gu  bheil  i  neo-sgriobturail  'n  a  teagasg  no 
'n  a  cleachdadh  na's  mo  na  bhiodh  e  ceart  do'n 


eaglais  mhoir  a  radh  ris  an  eaglais  bhig  gu  bheil 
ise  neo-sgriobturail  'n  a  teagasg,  oir  faodaidh 
iad  a  bhi  le  cheile  dileas  do  Fhacal  an  Tighearna 
anns  na  beachdan  a  tha  aca  mu'n  doigh  as 
fhearr  a  ghabhas  rioghachd  Dhe  a  chur  air 
aghaidh  anns  an  t-saoghal. 

Bha  mise  air  mo  thogail  anns  na  beachdan  a 
gheibhear  anns  an  eaglais  bhig  ;  bha  e  air  a 
theagasg  dhomh  'n  am  oige  gur  e  crioch  araidh 
luchd-dreuchd  na  h-eaglais  smachd  a  chumail 
air  a  buill  gu  teann,  gun  duine  a  leigeil  gu  bord 
a'  chomanachaidh  mur  robh  e  ag  aideachadh  a 
bhi  air  iompachadh  agus  mur  robh  comharran 
ri  fhaicinn  air  gu'n  d'  thainig  atharrachadh  nan 
gras  air. 

Bha  mi  an  diiil  gu  robh  Criosduidhean  mar 
dhaoine  a  bha  air  an  deanamh  anns  an  aon 
mhoUdair,  coltach  ri  cheile  anns  na  nithean  a 
bha  iad  a'  creidsinn  agus  anns  na  nithean  a  bha 
iad  a'  faireachduin,  agus  nach  bu  Chriosduidh 
idir  duine  aig  nach  robh  na  ceart  bheachdan 
agus  a'  cheart  fhiosrachadh  air  am  biodh  na 
braithrean  eile  a'  labhairt.  Bhithinn  a'  faicinn 
mu  dha  fhichead  duine  a'  suidhe  aig  bord  an 
Tighearna,  ach  cha  do  chuir  e  ionghnadh  orm 
aig  an  am  gu  robh  an  aireamh  cho  beag,  oir  bha 
mi  an  diiil  gu'm  b'e  sud  uile  na  bha  air  am  breith 
a  ris  agus  na  bhiodh  air  an  tearnadh  a  ceithir 
no  coig  de  cheudan  anns  a'  choimhthional. 

Cumhann  no  farsuing 

Ged  chuir  na  dh'  ionnsaich  agus  na  dh'  fhios- 
raich  mi  o  laithean  m'  oige  cuid  de  na  beachdan 
sin  a  mach  as  mo  cheann  cha  deachaidh  iad  uile 
gu  leir  a  mach  as  mo  chnamhan  fhathast ;  ged 
tha  mo  reusan  agus  mo  choguis  ag  innseadh 
dhomh  gu  bheil  e  a  reir  inntinn  Chriosd  gu'm 
bitheadh  dorsan  na  h-eaglais  farsuing  an  aite  a 
bhi  cumhann,  agus  gu'm  bitheadh  smachd  na 
h-eaglais  aotrum  an  aite  a  bhi  teann,  tha  ni- 
eigin  ann  am  chnamhan  agus  ann  am  f  heithean 
a'  sior  tharruing  an  aghaidh  mo  reusoin  agus 
mo  choguis.  Air  uairean  bithidh  mi  an  diiil 
gu'm  bitheadh  ciiisean  na  b'  fhearr  anns  an 
eaglais  mhoir  na  tha  iad  na'n  robh  an  smachd 
innte  a  tha  anns  an  eaglais  bhig,  ach  an  ath 
mhionaid,  an  uair  a  chi  mi  ciod  a  tha  dol  air 
aghaidh  anns  an  eaglais  bhig  fhein,  agus  mar 
tha  cogall  as  miosa  a'  fas  am  measg  a'  chruith- 
neachd  a  tha  innte-sa,  bithidh  mi  taingeil  gu 
bheil  dorsan  Eaglais  na  h-Alba  cho  farsuinn  's 
a  tha  iad,  agus  lamh  am  Mathar  cho  aotrum  air 
a'  chloinn  a  thaobh  smachd. 

Cuimhnich,  a  leughadair,  nach  'eil  mi  a' 
ciallachadh  leis  an  eaglais  bkig  eaglais  air  bith 
as  aithne  dhuit,  no  a'  faotainn  coire  do 
eaglaisean  eile  a  tha  ag  oibreachadh  taobh  ri 
taobh  ri  Eaglais  na  h-Alba  anns  a'  Ghaidheal- 

tachd  an  diugh.  Chan  'eil  idir  ;  chan  e  peilis- 
teireachd  shuarach  de'n  t-seorsa  sin  a  tha  air 
m'  aire,  ach  m'  inntinn  fhosgladh  gu  saor  a 
thaobh  na  ceisde  so  a  dh'  fheumar  a  fhreagairt. 
Ciod  a  bhunait  air  an  togar  eaglais  Chriosd  air 
thalamh  ? 

An  Eaglais  Choitchionn 

Cha  cheist  iir  so  ach  ceist  a  dh'  eirich  anns  an 
eaglais  m'  an  gann  a  bha  na  h-abstoil  fuar  anns 
an  iiir.  An  toiseach  cha  robh  ann  an  luchd- 
leanmhuinn  Chriosd  ach  buidheann  beag  de 
dhaoine  aig  nach  robh  inbhe  no  iighdarras  anns 
an  t-saoghal,  daoine  a  chuir  ciil  ris  an  t-saoghal 
agus  ri  fasain  an  t-saoghail  air  sgath  Chriosd, 
ach  ann  am  beagan  iiine  thoisich  an  Creideamh 
ur  so  air  aire  dhaoine  a  tharruing  'g  a  ionnsuidh, 
agus  o'n  bheag  gus  a'  mhor  chaidh  sin  air 
aghaidh  gus  mu  dheireadh  an  robh  maithean 
an  t-saoghail  air  an  tarruing  a  steach  do  eaglais 
Chriosd.  An  sin  thoisich  an  eaglais  air  smuai- 
neachadh  uimpe  fein  mar  Chomunn  Coitchionn 
d'  am  bu  chrioch  araidh  gach  ni  agus  creutair 
anns  an  t-saoghal  a  ghabhail  a  steach  innte, 
maith  no  dona  mar  bha  iad,  chum  an  taos- 
nachadh  le  teagasg  agus  le  spiorad  Chriosd. 
Chan  'eil  an  Eaglais  Naomh  Choitchionn  a' 
teagasg  gu  bheil  i  naomh  anns  an  t-seagh  gu 
bheil  a  h-uile  aon  d'  a  cloinn  naomh  no  diadh- 
aidh,  ach  anns  an  t-seagh  gur  sgoil  i  anns  a  bheil 
daoine  air  an  teagasg  ann  an  naomhachd  agus 
air  am  beathachadh  anns  a'  bheatha  dhiadhaidh 
le  meadhonan  nan  gras  a  dh'  earb  Dia  rithe 
mar  bhean-choimhid.  Tha  creideamh  aig  an 
Eaglais  Choitchinn  anns  an  eifeachd  a  tha  ann 
am  meadhonan  nan  gi'as,  agus  dochas  laidir  gu 
bheil  a'  bheatha  dhiadhaidh  a'  cinntinn  gu 
reidh  samhach  anns  a  h-uile  duine  d'a  bheil  iad 
air  am  frithealadh  gu  riaghailteach,  la  an  deidh 
1^,  agus  seachduin  an  deidh  seachduin,  agus  a 
thu  gabhail  riu  gu  toileach,  agus  gu  h-iriosal, 
agus  gu  creidmheach.  Mar  sin,  is  maith  leatha 
na  h-uile  a  chruinneachadh  a  steach  innte  fein, 
air  ghaol  an  cumail  fo  bhuaidh  meadhonan  nan 
gras  agus  air  ghaol  an  saoghal  a  thaosnachadh 
le  inntinn  Chriosd.    Sin  run  na  h-eaglaise  moire. 

An  saoghal  agus  an  eaglais 

Ach  an  da  rireadh  is  e  a  tha  tachairt  gle 
thric  gu  bheil  an  saoghal  a  leig  i  a  steach  a' 
taosnachadh  na  h-eaglais  na  's  mo  agus  na's 
luaithe  na  tha  ise  a'  taosnachadh  an  t-saoghail. 
Thachair  sin  anns  an  dara  linn,  goirid  an  deidh 
bas  nan  abstol ;  dh'  f  has  an  eaglais  cho  saoghalta 
's  gu'n  d'  eirich  eaglais  hheag  an  taobh  a  stigh 
de'n  eaglais  mhoir,  ag  iarraidh  sgaradh  a  dhean- 
amh  eadar  an  eaglais  agus  an  saoghal,  smachd 
teann  a  bhi  air  a  chumail  air  luchd-aideachaidh, 
agus  a  h-uile  duine  nach  trasgadh,  no  nach 
ceusadh  fheoil,  no  a  phosadh  an  dara  uair,  a  bhi 


air  a  chur  a  mach  a  comunn  nan  Criosduidhean. 
B'e  sud  a'  cheud  uair  a  sheas  an  eaglais  mhor 
agus  an  eaglais  bheag  an  aghaidh  a  cheile,  a' 
deasbud  an  eisdeachd  a'  chinne-daonna  ciod  i 
crioch  araidh  eaglais  Chriosd,  ach  mar  is  aithne 
do'n  t-saoghal  uile,  is  e  an  eaglais  mhor  a 
bhuadhaich,  agus  bhuadhaich  i  a  dh'  aindeoin 
gu  robh  an  duine  treun  Tertullian  air  taobh  na 
h-eaglaise  bige. 

An  drasd  's  a  ris  troimh  na  linntean  bhuaith 
sud  bha  a'  cheart  cheist  ud  ag  eirigh  anns  an 
eaglais,  agus  a'  cheart  thaghadh  aig  daoine  ri 
dheanamh,  c6  dhiubh  a  bu  dltiithe  do  inntinn 
agus  do  thoil  Chriosd  smachd  no  saorsa,  an 
eaglais  bheag  no  an  eaglais  mhor.  Agus  gach 
uair  a  tha  an  taghadh  sin  air  a  dheanamh  is  ann 
leis  an  eaglais  mhoir  a  tha  an  la  a'  dol.  Tha 
guth  agus  iighdarras  nan  linntean  air  a  taobh, 
is  tha  aon  as  deidh  aoin  de  na  h-eaglaisean 
beaga  a'  dol  as  an  t-sealladh,  a  chionn  nach  'eil 
am  bunaitean  seasmhach  no  farsuinn  gu  leor. 
Chan  'eil  iad  a'  beathachadh  ach  crioman  beag 
de  nadur  mhic  an  duine,  no  a'  freagairt  ach  air 
aireamh  bheag  de  shluagh  an  t-saoghail.  Agus 
air  an  laimh  eile  tha  an  eaglais  mhor  a'  feuchainn 
ri  saorsa  agus  beatha  a  thoirt  do  uile  nadur  mhic 
an  duine,  agus  ri  rum  a  thoirt  do'n  h-uile  seorsa 
dhaoine,  ged  nach  abair  iad  Sibolet  air  an  aon 
doigh  agus  ged  nach  'eil  iad  air  an  tathadh  ri 
Criosd  leis  an  aon  bhoinn. 

Farsuingeachd  Chriosd 

Gus  an  dealachadh  a  tha  eadar  an  eaglais 
bheag  agus  an  eaglais  mhor  a  chur  ann  an  doigh 
eile  faodaidh  mi  innseadh  ciod  a  thubhairt 
Tertullian  mu  litreachas  agus  mu  leabhraichean ; 
"  tha  sinn,"  ars'  esan,  "  a'  deanamh  tair  air 
litreachas  an  t-saoghail  so  oir  chan  'eil  ann  ach 
amaideas  an  siiilean  Dhe."  Sin  agad  guth  na 
h-eaglaise  bige  daonnan,  ach  cha  dubhairt  Dia 
na  thubhairt  Tertullian.  Litreachas,  is  abhacas, 
is  cluicheachd,  is  ceol,  is  fichead  rud  eile  anns 
a  bheil  beatha  agus  solas  do  spiorad  mhic  an 
duine,  chan  e  mhain  nach  'eil  an  eaglais  bheag 
'g  am  beannachadh  ach  chan  f hulling  i  iad  idir, 
a  chionn  gu  bheil  amharus  aice  gur  naimhdean 
iad  do  Chriosd.  Air  uairean  chan  'eil  teagamh 
nach  'eil  i  ceart,  ach  air  a  shon  sin  cha  mhaith 
dhuinne  nithean  a  thoirmeasg  a  tha  Dia  a' 
ceadachadh,  no  cuing  a  chur  air  amhaichean 
dhaoine  nach  do  chuir  Criosd  orra. 

Tha  e  maith  do'n  Chreideamh  Chriosduidh 
agus  do  rioghachd  Dhe  air  thalamh  gu'm 
bitheadh  eaglais  bheag  ann,  ach  is  e  a  h-aite, 
am  hroimi  na  h-eaglaise  moire.  An  uair  a  theid 
i  air  thigheadas  dhi  fein  tha  i  am  bitheantas  a' 
cruadhachadh  'n  a  cumhannachd,  a'  cur  cud- 
throm  air  nithean  nach  fhiach  cudthrom  a  chur 
orra,  a'  cunntas  "  peacach  "  nithean  a  tha  a' 
mhor-chuideachd  de  shluagh  an  t-saoghail  a' 
cunntas  "  neo-chiontach,"  agus  le  a  h-uabhar 

spioradail  agus  le  laghaireachd  na  litreach  a'  dol 
na's  fhaide  agus  na's  fhaide  bho  chiuine  agus 
bho  f  haidhidinn  Chriosd.  Tha  e  sgriobhta  ann 
an  eachdraidh  nan  linntean  gur  e  as  crioch  do'n 
eaglais  bhig  sin  dol  as  an  t-sealladh.  Cha  togar 
eaglais  Chriosd  gu  briath  air  bunait  chumhainn, 
oir  cha  robh  cumhannachd  air  bith  ann-san. 
Dh'ith  agus  dh'  ol  e  maille  ri  cis-mhaoir  agus 
peacaich.  Ach  tha  cuid  d'a  dheisciobuil  an 
diugh  cho  amharusach  agus  cho  uaibhreach  's 
nach  suidh  iad  aig  bord  an  Tighearna  a  chionn 
gu  bheil  an  duine  ud  no  an  duine  ud  eile  ann. 

Ach  ged  tha  an  eaglais  bheag  a'  basachadh 
leis  a'  chaoile  an  uair  a  theid  i  air  thigheadas 
dhi  fein  tha  greim  aice  air  crioman  de  'n  f  hirinn 
a  tha  an  eaglais  mhor  gle  thric  a'  dichuimh- 
neachadh,  agus  mar  sin  tha  e  feumail  gu'n 
gleidheadh  i  a  beatha,  mar  thubhairt  mi  cheana, 
am  broinn  na  h-eaglaise  moire.  Sin  a  h-aite 
freagarrach,  agus  an  t-aite  anns  am  faigh  i  an 
cothrom  as  fhearr  air  a  fianuis  a  thogail.  Ma's 
e  uabhar  spioradail  agus  laghaireachd  na  lit- 
reach am  peacadh  a  tha  dualach  do'n  eaglais 
bhig  is  e  saoghaltachd  agus  meagh-bhlaths  am 
peacadh  a  tha  gu  furasd  ag  iadhadh  mu'n 
eaglais  mhoir,  is  bhiodh  e  maith  dhi  eaglais 
bheag  a  bhi  innte  fein,  a  chumail  a  h-eud  agus 
a  coguis  beo. 

Cha  ruigear  a  leas  diiil  a  bhi  againn  gu'm  bi 
eaglais  Chriosd  air  thalamh  iomlan.  Bithidh 
an  eaglais  gu  brath  cosmhuil  ri  lion  air  a  thilg- 
eadh  anns  an  fhairge  anns  am  bi  gach  seorsa 
eisg,  no  mar  fhearann  anns  a  bheil  cruithneachd 
agus  cogall  a'  fas  comhla.  Ma  bha  faidhidinn 
aig  Criosd  giiilan  leis  a'  chuis  mar  sin,  agus  e 
deich  mile  uair  na's  naoimhe  na  tha  sinne  agus 
na's  eudmhoire  a  thaobh  rioghachd  Dhe,  car 
son  nach  biodh  faidhidinn  againne  agus  nach 
bitheamaid  toileachsuidhe  laimh  ri  "peacaich  ? " 
An  duine  nach  'eil  toileach  sin  a  dheanamh  is 
peacadh  dha  an-toil  fhein. 


Guth  o  Dhia 

Ach  ged  is  fhearr  learn  doighean  agus  teagasg 
na  h-eaglaise  moire  seach  doighean  agus 
teagasg  na  h-eaglaise  bige,  agus  ged  nach  'eil 
mi  an  diiil  gu'm  biodh  e  maith  do'n  eaglais  no 
do'n  t-saoghal  gu'm  biodh  an  tur  dhealachadh 
air  a  dheanamh  eatorra  a  dh'  iarradh  TertuUian 
agus  a  sheorsa,  bu  mhaith  leam  air  a  shon  sin 
gu'n  tugadh  an  eaglais  d'  am  buin  mi,  Eaglais 
na  h-Alba,  ro-aire  do  na  tha  iad  ag  radh  ruinn. 
Oir  is  guth  o  Dhia  a  tha  anns  a'  ghuth  a  tha 
gairm  oirnn  an  saoghal  fhagail,  agus  gun  fasain 
an  t-saoghail  a  leantuinn.  Ach  feumaidh  a 
h-uile  fear-aideachaidh  agus  bean-aideachaidh 
an  t-uallach  so  a  ghabhail  air  an  coguis  fein. 

Buinidh  e  do'n  bheatha  dhiadhaidh  gu'n 
aicheadh  daoine  toil  agus  toilinntinn  na  feola 
dhaibh  fein,  agus  gu'n  smachdaicheadh  iad  iad 
fein  gu  teann  air  son  leas  an  anama,  agus  mar 
sin  tha  e  ceart  agus  ro-cheart  gu'n  abradh  duine 
ris  fhein,  "  Chan  'eil  e  ceadaichte  dhomh  dol  do 
thigh-a-chiuil,  no  do  thigh-nan-dealbh,  no  do 
thigh- an-dannsaidh."  Ach  ged  tha  e  ceart  dha 
sin  a  radh  ris  fein  bhiodh  e  cearr  do'n  eaglais  a 
radh  ris,  "  Chan  fhaigh  thu  comanachadh  a 
chionn  gu'm  facas  thu  aig  coinneamh-chiijil  no 
a'  dannsadh." 

Is  e  dleasdanas  na  h-eaglais  coguisean  dhaoine 
a  theagasg  agus  a  shoilleireachadh  le  Facal  Dhe, 
ach  an  uair  a  rinn  i  sin,  chan  'eil  coir  air  bith 
aice  dol  .eadar  duine  agus  a  choguis  fein  no 
eadar  duine  agus  Dia.  Agus  ma  thoisicheas  i 
air  a  dheanamh,  a'  ceadachadh  sud  ach  a' 
toirmeasg  so,  a'  ceadachadh  uisge-beatha  61  ach 
a'  toirmeasg  coinneamh-chiiiil,  is  e  as  deireadh 
dha  gu'n  cuirear  lagh  dhaoine  an  aite  lagh  Dhe. 
Tha  eud  ann  nach  'eil  a  reir  eolais  ;  cha  mhaith 
an  t-eud  nach  urrainn  dealachadh  a  dheanamh 
eadar  nithe  mora  agus  nithe  faoine. 

Is  maith  an  rud  smachd,  ach  chan  'eil  ach 
aon  cheum  eadar  smachd  agus  ainneart. 


An  doighean  diomhair 


CHAN  'eil  rud  air  an  t-saoghal  as  mo  a 
ghoirticheas  cridhe  athar  diadhaidh  na  bhi  a' 
faicinn  aon  d'a  chloinn  a'  cruadhachadh  an 
aghaidh  an  t-soisgeil.  Sin  camadh  a  bha  ann 
an  crannchur  Uilleam  Rois,  a  bha  'n  a  fhoir- 
bheach  an  Cille-sgumain,  fad  iomadh  bliadhna. 
Ged  thug  Dia  anam  no  dha  dha  mar  thoradh 
a  shaothrach  agus  iirnuighean  anns  a'  choinn- 
eamh-iirnuigh  chan  fhaca  e  iomchuidh  anam 
a  mhic  fein,  Tomas,  a  thoirt  dha.  B'e  Tomas 
a  mhac  bu  shine  agus  laogh  a  chridhe.  Bha 
triiiir  mhac  aige  a  thuilleadh  air  Tomas,  agus 
da  nighinn,  is  bha  iad  sin  uile  ag  aideachadh 
an  Tighearna,  agus  a'  gluasad  a  reir  an  aidmheil. 
An  uair  a  rainig  Tomas  ire  duine  chaidh  e 
air  thigheadas  dha  fhein  a"nn  am  fearann  beag 


a  bha  mu  thri  mile  bho  thigh  athar.  An 
ceann  bliadhna  phos  e  caileag  bg  de  mhuinntir 
an  aite,  caileag  a  bha  freagarrach  gu  leor  air 
anns  a  h-uile  doigh  eile  ach  a  mhain  gu  robh  i 
cho  dearmadach  air  an  eaglais  ris  fhein.  An 
deidh  dhaibh  posadh  fhuair  Tomas  carbad- 
iiilidh,  agus  b'  e  la  na  Sabaid  an  la  mor  aca  a 
dhol  air  astar  a  shealltuinn  chairdean  agus  a 
dhol  air  cheilidh.  Ach  faodar  a  radh  mu 
cheilidh  na  Sabaid  nach  tainig  as  riamh,  agus 
nach  tig  as  gu  brath,  ach  diomhanas  agus 
peacadh. 

An  sin  thoisich  clann  air  tighinn  thuca  ; 
triiiir  bhalach  as  deidh  a  cheile.  Ach  ged  bha 
Tomas  naoi  bliadhna  deug  ar  fhichead  an  uair 
a  dh'  fhag  am  fear  bu  shine  an  sgoil,  chan 

fhaca  na  balaich  am  parantan  air  an  glixinean 
riamh  aig  aoradh  teaghlaich,  agus  cha  mho  a 
chunnaic  iad  iad  a'  leughadh  a'  Bhiobuill,  A 
thaobh  cleachdanna  na  diadhaidheachd  cha  b' 
fhearr  iad  na  na  Cinnich.  Bha  Tomas  agus 
Catriona  coig  bhadhna  deug  posda  gun  iad  a 
labhairt  ri  cheile  aon  uair  mu  chor  no  mu 
dhochas  an  anama  fein,  no  mu  anamanna  an 
cloinne. 

Ach  air  a  shon  sin  cha  robh  dad  cearr  orra 
am  fianuis  an  t-saoghail.  Bha  Tomas  'n  a 
dhuine  dichiollach  agus  'n  a  choimhearsnach 
maith,  agus  bha  ainm  aige  fhein  agus  aig  a 
mhnaoi  a  bhi  'n  an  daoine  coir  'n  an  tigh  fein. 
Ged  a  ghabhadh  e  dram  air  uairean  air  la 
margaidh  cha  robh  e  gaolach  air  no  'n  a 
dhrongair  ;  anns  a'  chuid  sin  cha  robh  e  'n  a 
bu  mhiosa  ach  na  b'  fhearr  na  moran  eile  de 
thuathanaich  Chille-sgumain. 

Is  e  an  aon  choire  a  bha  air  an  dachaidh  ud, 
agus  is  mor  a'  choire  sin  fein,  nach  robh  Dia 
'n  an  smuaintean  idir.  Bha  iad  a'  tighinn  beo 
mar  nach  robh  Dia^  ann,  gun  suim  d'a  ainm, 
no  d'a  lagh,  no  d'a  shoisgeul  ;  gun  iirnuigh, 
gun  bhuidheachas,  gun  chuimhne  air  bas  no 
siorruidheachd. 

Bhiodh  an  t-Urramach  Niall  Mac  Pharlain, 
B.D.,  air  uairean  a'  tadhall  orra,  ach  ma 
bhitheadh,  cha  robh  sin  a  chum  moran  feuma, 
agus  ged  rachadh  Tomas  agus  a  bhean  air  an 
gliiinean  comhla  ris,  ag  iarraidh  beannachd 
Dhe  air  an  teaghlach,  cha  robh  buaidh  air  bith 
aig  na  h-tirnuighean  air  cridhe  Thomais.  Cha 
robh  ann  an  liibadh  a  ghluine  dha  ach  siobhal- 
tachd  a  bha  e  a'  nochdadh  do'n  mhinistear 
agus  do  fhasain  chrabhach  na  diithcha,  direach 
mar  bhiodh  e  a'  dol  do'n  eaglais  tri  no  ceithir 
a  dh'  uairean  anns  a'  bhhadhna,  a  thoileachadh 
athar  agus  air  sgath  a  naire.  Ach  ged  bhiodh 
a  chorp  anns  an  eaglais  aig  na  h-amannan  sin 
bhiodh  inntinn  cho  fada  air  falbh  's  ged  robh  e 
ann  an  Vancouver.  Bha  e  cho  marbh  gu 
spioradail  ris  na  h-ainmhidhean  ;  cha  deachaidh 
aon  ghath  soluis  a  steach  riamh  air  uinneagan 
anama. 


Theagamh  gu'n  cuala  thu,  a  leughadair, 
iomradh  air  Eachann  Gorach,  leth-amadan  a 
bhiodh  a'  dol  mu'n  cuairt  na  duthcha  le  poca 
anns  am  biodh  e  a'  cruinneachadh  na  bheireadh 
daoine  dha.  Cha  robh  cron  sam  bith  ann,  ach 
bha  e  cho  faoin  's  gu  robh  moran  dhaoine 
diombach  nach  robh  dotair  na  siorramachd  'g 
a  chur  do  Cheann  Loch  Gilb,  air  eagal  gu'n 
eireadh  dad  dha. 

Uair  a  bha  Eachann  Gorach  ann  an  Cille- 
sgumain  bha  Tomas  Ros  agus  na  balaich  a' 
buain.  Bha  an  t-achadh-buana  ri  taobh  an 
rathaid  ;  an  uair  a  rainig  Tomas  ceann  an 
iomaire,   agus    e    'na   shuidhe   air   an   inneal- 


bhuana,  rinn  e  stad  beag  leis  na  h-eich  an 
deidh  dha  tionndadh,  gus  facal  a  radh  ri 
Eachann  Gorach  anns  an  dol  seachad. 

"  Gu  de  do  naidheachd  an  diugh,  Eachainn," 
arsa  Tomas  Ros  ? 

"  Tha,"  ars'  Eachann,  gun  stad  a  chur  'n  a 
cheum,  "  gu  hheil  an  t-siorruidheachd  fada." 

Bhuail  Tomas  Ros  na  h-eich  air  an  aghaidh, 
gun  aon  fhacal  a  radh,  ach  chaidh  saighead  'n 
a  chridhe  nach  d'  fhag  e  fad  iomadh  la. 
Thoisich  rud-eigin  air  bualadh  'n  a  cheann  mar 
gu'm  biodh  buille  iiird  air  innean,  no  mar 
gu'm  biodh  clag  eaglais,  ag  radh, 

Tha  an  t-siorruidheachd  fada  ' 
'  Fada  tha  an  t-siorruidheachd  ' 
'  Fada  tha  an  t-siorruidheachd  ' 

Tha  an  t-siorruidheachd  fada.' 

Dh'  fheuch  e  ris  na  facail  a  chur  a  mach  as 
inntinn,  ach  a  mach  as  inntinn  cha  rachadh 
iad  ;  bha  iad  'g  an  seinn  fhein  'n  a  chluasan. 
Anns  an  tartar  a  bha  casan  nan  each  a'  deanamh 
bha  e  'g  an  cluinntinn  ag  radh  ;  '  Tha  an 
t-siorruidheachd  fada  '  ;  an  uair  a  thilgeadh  an 
inneal-bhuana  sguab  air  an  talamh  is  e  theireadh 
i,  '  Fada  tha  an  t-siorruidheachd.'  An  uair  a 
bhiodh  na  h-eich  'n  an  seasamh  thoisicheadh 
a'  ghaoth  fein  air  seinn, '  Tha  an  t-siorruidheachd 
fada,'  agus  fhreagradh  na  rocaisean  o  mhullach 
nan  craobh,  '  Fada  tha  an  t-siorruidheachd.' 

Ged  chaidh  Tomas  Ros  a  laighe  an  oidhche  m 
ud  cha  do  chaidil  e.  Cho  luatii  's  a  leag  e  a  ^ 
cheann  air  a'  chluasaig  thoisich  an  t-seinn  'na 
chluasan,  '  Tha  a?i  t-siorruidheachd  fada,'  '  Fada 
tha  an  t-siorruidheachd.'  Thionndadh  e  o'n  dara 
taobh  a  dh'  ionnsuidh  na  taoibhe  eile,  a  dh' 
fheuchainn  an  stadadh  an  t-seinn  a  bha  'n  a 
cheann  agus  am  faigheadh  e  fois,  ach  ciod 
air  bith  an  taobh  air  an  laigheadh  e  bha  an 
guth  cho  laidir  's  a  bha  e  I'iamh  'n  a  chluais, 
Tha  an  t-siorruidheachd  fada,'  '  Fada  tha  an 
t-siorruidheachd. ' 

Leis  cho  luaineach  agus  cho  an-shocrach  's 
a  bha  e  anns  an  leabaidh  dhiiisg  a  bhean  is  dh' 
fhaighnich  i  dheth  an  robh  dad  cearr  air. 
Thubhairt  e  rithe  nach  robh,  oir  bha  naire 
air  innseadh  dhi  mu'n  t-seinn  a  bha  e  a'  clu- 
inntinn, is  eagal  gu'n  saoileadh  i  gu  robh  e  a' 
dol  as  a  rian.  An  uair  a  chuala  Catriona  nach 
robh  dad  cearr  air  Tomas  tharruing  i  srann  a 
ris,  ach  cho  luath  's  a  rinn  ise  sin,  thoisich  an 
t-seinn  'n  a  chluasan-san  a  ris,  ach  a  mhain 
gur  e  na  facail  a  bha  e  nis  a'  cluinntinn,  '  I)h' 
innis  thu  breug,'  '  Breug  a  dh'  innis  thu.' 

Dh'  eirich  e  m'  an  do  shoilleirich  an  latha, 
is  chaidh  e  mach  do  na  saibhlean  a  dh'  obair, 
an  duil  gu'm  faigheadh  e  faochadh  o'n  t-seinn 
a  bha  ion  's  'g  a  chur  as  a  chiall.  Ach  cha 
robh  fois  a'  feitheamh  air  anns  na  saibhlean  ; 
an  uair  a  chual  iad  a  cheum  thoisich  coileach 
an  deidh  coilich  air  glaodhach,  '  Tha  an  t-sior- 

ruidheachd  fada.'  '  Fada,  fada,  fada,  tha  an 
t-siorruidheachd.'  Cha  robh  e  chum  mughaidh 
f:  dha  c'  aite  an  rachadh  e  ;  co  dhiubh  a  bha  e 
anns  an  leabaidh  no  anns  a'  bhathaich,  air  an 
raon  no  aig  an  teine,  bha  an  aon  ghaoir  eagallach 
ud  'n  a  chluasan,  agus  an  impis  a  chur  air  a' 
chuthach,  gus  mu  dheireadh  am  b'  fhearr  leis 
gu  robh  e  marbh.  Ach  a'  cheart  cho  luath  's 
a  thainig  an  smuain  sin  'n  a  chridhe  thainig 
car  eile  anns  an  t-seinn, 

Chan  'eil  thu  deas  air  son  a'  bhais  " 
Chan  eil  thu  deas  air  son  a'  bhais  " 
Tha  an  t-siorruidheachd  fada  " 
"  Fada  tha  an  t-siorruidheachd." 

Bha  e  mar  sin  fad  sheachduinean,  ach  gus 
mo  naidheachd  a  ghiorrachadh,  thug  an  Spiorad 
Naomh  gu  buil  an  obair  mhaith  air  an  do 
thoisich  e  ann  an  Tomas  Ros  is  bha  e  air  a 
thoirt  a  steach  do  rioghachd  Dhe.  Co  riamh 
a  dh'  iarr  an  Tighearna  nach  d'  fhuair  e  ;  chan 
e  mhain  gu  bheil  Dia  air  fhaotainn  leo-san  a 
dh'  iarras  e  ach  tha  e  air  fhaotainn  leo-san 
nach  'eil  'g  a  iarraidh  idir.  Sin  an  rud  ris  an 
abair  an  Tiomnadh  Nuadh,  agus  na  naoimh, 
agus  uile  shluagh  an  Tighearna  air  feadh  nan 
linntean,  saor  ghras  Dhe. 


Bha  Tomas  Ros  air  a  thogail  ann  an  teaghlach 
diadhaidh  ;  bho  laithean  oige  bha  e  air  a 
chuartachadh  le  meadhonan  nan  gras  ;  theag- 
aisg  athair  agus  a  mhathair  e  ann  an  eolas  a' 
Bhiobuill,  agus  bha  am  BiobuU  agus  Leabhar 
nan  Ceist  air  a  theagasg  dha  anns  an  sgoil  ; 
bha  e  dol  do'n  sgoil-Shabaid  fad  dheich  bliadhna, 
agus  do'n  eaglais  a  h-uile  Sabaid  gus  an  robh 
e  fichead  bliadhna,  agus  an  drasd  's  a  ris  'na 
dheidh  sin,  ach  a  reir  choslais,  cha  do  rinn  sin 
uile  driiidheadh  air  bith  air  anam  ;  cha  do 
ghluais  a  choguis  is  cha  mho  a  dhiiisg  ionndrainn 
spioradail  'na  chridhe  gus  an  cual  e  an  aon 
fhacal  ud  o  Eachann  Gorach,  Tha  an  t-siorruidh- 
eachd fada.  Bha  fhios  aige  gu  maith  gu  robh 
an  t-siorruidheachd  fada,  gun  Eachann  Gorach 


'g  a  innseadh  dha,  ach  ma  bha,  cha  robh  anns 
an  fhios  sin  ach  eolas  mai-bh  gus  an  la  ud. 

Ciod  a  their  thu  fein,  a  leughadair,  uime  so  ? 
Ciod  as  urrainn  neach  air  bith  a  radh  uime 
ach  gu  bheil  Dia  a'  gluasad  an  dbighean  dlomhair  ? 
Dh'  fhairtlich  e  air  a  pharantan,  agus  air  an 
eaglais,  agus  air  an  sgoil,  Tomas  Ros  a  chosnadh 
do  Dhia,  ach  le  aon  fhacal  anns  an  dol  seachad 
rinn  an  t-amadan  bochd  an  rud  a  dh'  fhairtlich 
orra-san. 

Theagamh  nach  robh  anns  an  fhacal  sin  ach 
sradag  a  chur  teine  ri  connadh  a  bha  cheana 
ann  an  cridhe  Thomais,  air  a  chruinneachadh 
'na  thorr  mor  bho  chionn  iomadh  bliadhna, 
agus  a  bha  deas  gu  bhi  air  a  lasadh  leis  a' 
cheud  shradaig  a  thuiteadh  air.  Fada  m'  an  tig 
bileag  fheoir  no  luibh  troimh  'n  talamh,  no 
m'am  faic  siiil  duine  gu  bheil  i  a'  fas,  tha 
ullachadh  is  oibreachadh  a'  dol  air  aghaidh 
fo  'n  talamh.  Sin  mar  tha  tachairt  anns  an 
anam  mar  an  ceudna  ;  tha  teagasg  na  dachaidh 
agus  na  h-eaglais,  am  BiobuU  agus  meadhonan 
eile  nan  gras,  ag  oibreachadh  anns  an  anam  as 
an  t-sealladh,  agus  'g  a  ullachadh  air  son  na 
h-uaire  anns  an  toir  an  Spiorad  Naomh  gu  buil, 
maith  dh'  fhaoidte  ann  an  aon  mhionaid,  obair 
uaigneach  a  bha  dol  air  aghaidh  fad  bhliadh- 
nachan,  gun  fhios  gu  robh  i  a'  dol  air  aghaidh. 
Mar  sin  cuireadh  parantan  agus  teachdairean 
an  t-soisgeil  an  siol  maith  ann  an  creideamh 
nach  bi  an  saothair  diomhaineach,  eadhon  ged 
nach  fhaiceadh  iad  a  toradh.  "  Anns  a' 
mhaduinn  cuir  do  shiol,  agus  anns  an  fheasgar 
na  toir  air  do  lamh  sgur,  oir  chan  'eil  fhios  agad 
CO  dhiubh  as  fearr  a  shoirbhicheas  so  no  sud, 
no  am  bi  iad  le  cheile  co  mhaith." 

A  thuilleadh  air  sin  tha  Dia  saor  'n  a  uach- 
daranachd  agus  'n  a  ghras,  agus  chan  e  mhain 
gu  bheil  e  a'  gairm  agus  a'  roghnachadh 
dhaoine  a  tha  air  an  cunntas  leis  an  t-saoghal 
'n  an  amadain,  ach  tha  e  ag  uisneachadh  nan 
amadan  gu  bhi  a'  gairm  nan  daoine  glice, 
ionnus  nach  deanadh  feoil  sam  bith  uaill  'n  a 
fhianuis. 

An  dbighean  dlomhair  gluaisidh  Dia 
Thoirt  'iongantais  mu'n  cuairt. 


Aig  an  Uinneig 


Mussolini  agus  Abyssinia 

NA'N  deachaidh  Mussolini  mu'n  cuairt  a' 
ghnothuich  ann  an  doigh  ghrinn  agus  ghlic 
dh'  f haodadh  e  aite-seasamh  fhaotainn  ann  an 
Abyssinia  gun  an  saoghal  uile  a  thionndadh  'n 
a  aghaidh.  Ach  cha  do  rinn  e  sin  ;  bha  a 
leithid  de  lamhachas-laidir  'n  a  bheachd  's  nach 
b'  ui-rainn  rioghachdan  eile  gun  taobh  Abyssinia 
a  ghabhail.  Tha  Abyssinia  an  diugh  mar  bha 
Etiopia  o  shean — ■"  Sinidh  Etiopia  a  lamhan  a 
mach  ri  Dia." 


Dh'  f haodadh  Mussolini  buannachd  fhaotainn 
do'n  Eadailt  agus  maith  a  dheanamh  ann  an 
Abyssinia  na'n  d'  iarr  e  cead  rioghachdan  eile 
ann  an  doigh  laghail  agus  ann  an  doigh  ghrinn, 
oir  tha  fhios  aca  gu  bheil  an  Eadailt  cumhann 
do  na  tha  innte  de  dhaoine,  agus  tha  fhios  aca 
cuideachd  gu  bheil  Abyssinia  gle  fheumach  air 
a  glanadh  agus  air  solus  a  leigeil  a  steach  innte. 
Tha  an  sluagh  fada  air  an  ais  ;  tha  iad  aineolach 
agus  borb  ;  tha  cleachdanna  grannda  aca  a  tha 
dona  dhaibh  fein  agus  donad'ancoimhearsnaich, 


8 


AIG  AN  UINNEIG 


ach  air  a  shon  sin  tha  an  coraichean  aca  mar 
dhaoine  eile,  is  chan  'eil  e  ceart  gu'n  leigteadh 
le  Mussolini  an  ciosnachadh  le  ainneart,  gus 
tighearnas  fhaotainn  thairis  orra.  Tha  amh- 
arus  aig  daoine  gur  e  a  tha  deanamh  fuil  nan 
Eadailteach  cho  teth  gu  bheil  naire  orra  gu  robh 
na  saighdearan  aca  air  an  Hodairt  le  feachd  de 
cheatharnaich  Abyssinia  an  1896.  Bu  mhaith 
leo  aicheamhail  a  thoirt  dhaibh  air  son  na  ruaig 
sin, 

Abyssinia  an  diugh 

A  thaobh  meudachd  tha  Abyssinia  moran 
na's  mo  na  Albainn  agus  Sasunn  le  cheile,  an 
treas  cuid  na's  mo.  Tha  am  fearann  ard  ;  tha 
cuid  de  na  beanntan  a  thri  airdead  ri  Beinn 
Nibheis,  is  tha  an  duthaich  mar  gu'm  biodh  i 
air  a  gearradh  'n  a  h-eileanan  le  aibhnichean 
a  tha  ruith  troimh  ghlomhraichean  domhain  a 
rinn  an  t-uisge  dha  fein.  Tha  cuid  de  na 
glomhraichean  sin  ceithir  mile  troigh  an  doimh- 
neachd.  Tha  aon  loch  uisge  ann  a  tha  tri 
fichead  mile  a  dh'  fhad,  agus  se  ceud  troigh  an 
doimhneachd,  ann  an  cuid  dheth.  Sin  loch  ris 
nach  bu  mhaith  le  Breatunn  gu'm  beanadh  an 
Eadailt,  no  rioghachd  air  bith  eile,  oir  tha  e  ag 
uisgeachadh  na  h-Eiphit. 

Tha  mu  cheithir  muilleanan  de  shluagh  an 
Abyssinia,  a'  chuid  mhor  dhiubh  a'  tighinn  beo 
air  an  fhearann.  Chan  'eil  a  bheag  de  mhar- 
santachd  a'  dol  air  aghaidh  eadar  Abyssinia 
agus  duthchanna  eile,  oir  chan  'eil  muilnean,  no 
acfhuinn,  no  airgiod,  no  ealadhain  aca  leis  an 
dean  iad  marsantachd,  ged  tha  bailtean-mora 
an  sud  agus  an  so  anns  an  duthaich.  Is  e  ceann- 
bhaile  na  diithcha  Addis  Ababa,  baile  anns  am 
faicear  cleachdanna  agus  salchar  agus  boch- 
dainn  an  t-seann  t-saoghail  gualann  ri  gualainn 
ri  cleachdanna  agus  gloine  agus  soghaltachd  an 
t-saoghail  uir. 

Tha  moran  de'n  talamh  ann  an  Abyssinia 
maith,  is  bheireadh  e  barr  maith  na'n  robh  na 
doighean  tuathanachais  aca  na  b'  fhearr  na 
tha  iad.  Ma  tha  beartas  air  uachdar  na  tal- 
mhainn  tha  beartas  an  iochdar  na  talmhainn 
cuideachd,  iarunn  agus  or  agus  iiileadh  agus 
mein-chlachan  eile.  Bha  topas  na  h-Etiopia 
ainmeil  ann  an  laithean  lob. 

Tha  iad  ag  aideachadh  a'  Chreideamh 
Chriosduidh,  ach  chan  'eil  aca  ach  seorsa  leana- 
bail  dheth,  ceud-thoiseacha  bochd  agus  an- 
mhunn  air  a  mheasgadh  le  cleachdanna  ludhach 
agus  cleachdanna  cinneachail  as  miosa.  Ach 
tha  am  Biobull  aca,  agus  easbuigean,  agus 
sag ar tan.  Ach  chan  'eil  a  bheag  anns  an 
diithaich  as  urrainn  am  Biobull  no  leabhar  eile 
a  leughadh,  ach  a  mhain  na  sagartan. 

Chan  'eil  iad  stuama  a  thaobh  bhoirionnach, 
no  a  thaobh  dibhe,  agus  chuireadh  an  doighean 
ithinnich  orrais  air  Hiortach.  Ithidh  iad  an 
fheoil  amh  ;  mar  is  iiire  agus  is  deirge  agus  is 
blaithe  i,  is  ann  as  fheai'r  leo  i.    Sluagh  dorcha, 


agus  sluagh  aineolach,  agus  sluagh  borb.  Chan  | 
'eil  leabhraichean  no  litreachas  aca,  no  rud  air  | 
bith  a  thogas  an  inntinn  ach  beul  aithris  nan 
seanairean  agus  naidheachdan  faoine  mu 
fhamhairean  agus  mu  naoimh.  A  reir  beul- 
aithris  na  diithcha  thainig  righrean  Abyssinia 
bho  mhac  a  bha  aig  Solamh  o  bhan-righ  Sheba. 

Abyssinia  agus  am  Biobull 

Tha  Abyssinia  air  a  h-ainmeachadh  iomadh 
uair  anns  a'  Bhiobull  fo'n  ainm  Etiopia.  B'e 
sin  seann  ainm  na  diithcha,  an  t-ainm  a  thug 
na  Greugaich  agus  na  Romanaich  do'n  fhearann 
ris  an  abrar  anns  an  Eabhra  Cuts.  B'e  Cuis 
mac  Ham  ;  thuinich  a  shliochd  anns  an  fhearann 
a  tha  Deas  air  an  Eiphit.  Ach  chan  e  na  criochan 
a  bha  aig  Cuis  no  aig  Etiopia  anns  na  laithean 
sin  na  criochan  a  tha  aig  Abyssinia  an  diugh, 
ged  is  e  na  ceart  dhaoine  a  tha  ann  fhathast  a 
bha  ann  ceudan  bliadhna  roimh  theachd 
Chriosd. 

Tha  da  chaillteanach  a  bhuineadh  do  Etiopia 
air  an  ainmeachadh  anns  a'  Bhiobull,  Ebed- 
melech  a  bha  truacanta  ris  an  fhaidh  leremiah 
an  uair  a  chuireadh  anns  an  t-slochd  e,  agus  a 
thug  a  nios  as  an  t-slochd  e,  agus  an  caillteanach 
eile  a  bha  'n  a  bhaillidh  fo  Chandace,  ban-righ 
na  h-Etiopia.  Theagamh  gur  e  an  caillteanach 
so  a  thug  an  creideamh  Ci'iosduidh  do  Abyssinia 
an  toiseach.  Tha  caillteanaich  ann  an  Abyssinia 
fhathast,  agus  is  e  sin  aon  de  na  h-aobhair  gu  ^^ 
bheil  Mussolini  cho  feargach  riu  agus  cho 
taireil  orra,  iad  a  bhi  fulang  an  seorsa  grannda 
dhaoine  sin. 

Is  aithne  do'n  h-uile  duine  a  tha  eolach  air 
a'  Bhiobull  am  facal  a  thubhairt  am  faidh 
leremiah.  An  urrainn  an  t-Etibpach  a  chraicionn 
a  mhuthadh  ? 

Maois  agus  Etiopia 

Anns  an  dara  caibideil  deug  de'n  leabhar  ris 
an  abrar  Aireamh  tha  naidheachd  neonach  air 
innseadh  mu  Mhaois  agus  mu'n  mhnaoi  o 
Etiopia  a  phos  e.  B'e  Siporah  a'  bhean  a  phos 
Maois  anns  an  Eiphit,  nighean  do  shagairt 
Mhidiain,  o'n  robh  teaghlach  aige.  Ach 
faodaidh  e  a  bhith  gu'n  do  shiubhail  Siporah, 
agus  an  deidh  a  bais  gu'n  do  phos  Maois  te  eile. 
Co  dhiu  tha  e  coltach  nach  robh  Aaron  agus 
Miriam  toihchte  an  uair  a  phos  e  a  ris  (ma's  e 
an  dara  posadh  a  bha  ann),  agus  ged  nach  'eil 
am  Biobull  'ga  radh  air  a  cheann,  theagamh  gu 
robh  iad  a'  sealltuinn  sios  air  boirionnach  a 
Etiopia  agus  a'  saoilsinn  nach  robh  e  ceart  d' 
am  brathair  e  fein  a  cheangal  ri  dubh-chaile  de 
'n  t-seorsa  ud.  Ma's  e  sin  a  bha  'n  an  inntinn,  m 
cha  d'  innis  Dia  dhaibh,  an  uair  a  labhair  e  riu,  ■ 
CO  dhiubh  a  bha  Maois  ceart  no  cearr  anns  an 
te  ud  a  ghabhail  mar  mhnaoi,  ach  thubhairt  e 
riu  gu  robh  e  dalma  dhaibh-san  a  ghabhail 
orra  fein  labhairt  an  aghaidh  a  sheirbhisich,  an 
aghaidh  Mhaois. 

e^  ANN  'na  athais  a  bha  so  air  a  radh  mu'n 
^,  t  -  Slanuighear  bheannaichte  an  toiseach. 
Bha  a  naimhdean  de'n  bheachd  nach  robh  ni  bu 
tamailtiche  a  b'  urrainn  dhaibh  a  radh  mu  dhei- 
dhinn  na  gu  robh  e  ag  gabhail  pheacach  d'a 
ionnsuidh  agus  ag  itheadh  maille  riu.  Is  ami, 
mata,  'na  innisg  is  mar  thamailt  a  bha  so  air  a 
thilgeil  air  an  Tighearna  an  toiseach.  Ach  is 
minic  a  thainig  facal  glic  a  beul  an  amadain, 
agus  is  ann  mar  sin  a  bha  'sa  chuis  so.  Bha  am 
fear  so,  agus  tha  am  fear  so,  ag  gabhail  pheacach 
d'a  ionnsuidh  agus  ag  itheadh  maille  riu  ;  agus 
is  e  sin  facal  a'  ghliocais  is  na  firinn. 

Tha  rud  eile  ann  a  gheibh  thu  'san  Tiomnadh 
Nuadh.  Is  e  sin  an  Tighearn  losa  ag  gabhail 
thuige  fein  mar  chliii  is  mar  urram  athaisean  a 
bhatar  a  tilgeil  air.  Gheibh  thu  esan  uaire- 
annan  a'  deanamh  uaill  as  nithean  a  bha  a 
naimhdean  ag  cur  as  a  leth  mar  mhasladh  is 
mar  chuis-naire.  Tha  am  fear  so  ag  radh  gu'n 
d'  thainig  e  a  nuas  o  neainh,  ars'  iadsan,  agus 
leis  an  sin,  iad  a  smaoineachadh  nach  tugadh 
neach  'sam  bith  creideas  do  dhuine  theireadh 
a  leithid.  "  Shaor  e  muinntir  eile,  e-fhein  chan 
urrainn  e  shaoradh,"  agus  so  aca  'ga  thilgeil  air 
mar  thamailt.  Ach  ghabh  esan  ris  na  nithean 
sin  mar  an  fhirinn  agus  rinn  e  uaill  asda.  Bha 
an  fhirinn  mu  a  dheidhinn  a'  tighinn  a  beul  nan 
amadan  fhein.  Agus  mar  an  ceudna  thilg  iad 
air,  "  Tha  am  fear  so  ag  gabhail  pheacach  d'a 
ionnsuidh  agus  ag  itheadh  maille  riu." 

Is  e  duine  gun  diii  'nam  beachd-san — duine 
gun  chliii  gun  chreideas — a  bhitheadh  'na  chom- 
panach  aig  peacaich  is  aig  daoine  gun  diu,  agus 
a'  suidhe  aig  an  aon  bhord  riu.  Arsa  na  Phara- 
saich  :  nach  cuala  sinn  aig  ar  n-athraichean, 
agus  tha  a  h-uile  ni  a  chuala  sinn  aca-san  ceart 
agus  fior,  gur  h-ionmhuinn  le  gach  neach  a 
choltas.  'Se  duine  gun  diu  a  tha  so  gun  tea- 
gamh,  no  cha  bhiodh  e  an  comunn  nam  peacach 
mar  a  tha  e.  De  maith  dhuibh  a  bhi  bruidhinn, 
ars'  iadsan  ris  an  fheadhainn  bha  ag  radh  gu'm 
b'  fhaidh  e,  agus  riu-san  a  bha  smaoineachadh 
gu'm  b'  esan  am  Mesiah  a  bha  gu  teachd, 
de  am  maith  dhuibh  bhi  bruidhinn,  tha  am  fear 
so  ag  gabhail  pheacach  d'a  ionnsuidh  agus  ag 
itheadh  maille  riu. 

Ach  rinn  esan  gairdeachas  ann  a  bhi  gabhail 
pheacach  d'a  ionnsuidh  agus  inheas  e  mar 
ghloir  is  mar  urram  e.  A  charaid,  is  e  cridhe 
is  gloir  an  t-soisgeil,  gu  bheil  am  fear  so  ag 
gabhail  pheacach  d'a  ionnsuidh. 


1.  Beachdaichmid  an  toiseach  mata,  air  an  so — 
Criosd  ag  gabhail  pheacach  d'a  ionnsuidh. 

'Se  peacaich  tha  e  coltach,  a  bha  e,  agus  a 
tha  e,  ag  gabhail  d'a  ionnsuidh.  A  nis  gus  an 
tuig  sinn  de  an  seorsa  dhaoine  a  tha  'sna 
peacaich,  amhaircidh  sinn  air  an  gne  dhaoine 
bha  an  Tighearna  ag  gabhail  d'a  ionnsuidh. 
Bheir  sinn  cuid  dhiubh  an  lathair  mar  fhianui- 
sean  chum  is  gu'm  faic  sinn  de  an  gne  dhaoine 
a  th'  unntd. 

Gabhaidh  sinn  an  toiseach  Sacheus.     De  an 
seorsa  duine  a  bha  ann-san  ?    Bha  duine  dichioll- 
ach,  deanadach,  do  'm  bu  mhaith  a  b'  aithne  a 
ghnothach  fhein — fear  a  fhuair  air  adhart  gu 
maith  'san  t-saoghal-sa.     Bha  an  deagh  chos- 
nadh  aige,  co-dhiii  bha  a  thigliinn  a  steach  'na 
chuis-fharmaid  do  mhoran,  agus  bha  e  a  nis  'na 
fhior    dhuine  beartach.      Ach   bha   e  cruaidh- 
chridheach,  crion  agus  mion,  gun  speis  do  Dhia 
no  do  dhuine  mun  biodh  e  chum  buannachd 
dha-fhein — creutar  beag  anns  a  h-uile  doigh, 
'na  phearsa  is  'na  spiorad  is  'na  inntinn.     Rud 
eile,  cha  robh  dad  dhiii  aige  d'a  chinneadh  fhein 
no    do    na    bhuineadh    dhaibh — aon   chuid    an 
canain  no  an  ceol  no  an  creideamh.     Nochd  e 
sin  leis  an  obair  a  bha  aige,  a  chis-mhaorsainn- 
eachd,  obair  nach  sealladh  ludhach  ceart  an 
taobh  a  bha  i,  agus  e  air  a  phaigheadh  leis  «ia 
Romanaich,  naimhdean  a  chairdean  is  a  chinn- 
idh  fein.    Ach  is  e  Sacheus  a  bha  coma,  agus 
e  a'  deanamh  a  shaoibhris.     Ged  is  salach  an 
obair,  ars  esan,  is  geal  a  paigheadh.     'Se  duine 
gun  diu,  creutar  mion  breun,  a  bha  an  Sacheus. 
Ach  ghabh  Criosd  ris  agus  rinn  e  caraid  dheth. 
Fhaic  thu  nis,  a  bhean  thruagh  a  thainig  a 
steach  do  tigh  Shimoin,  am  Pharasach,  agus 
losa  aig  biadh  ann.    Nuair  a  chunnaic  Simon  an 
boirionnach  bochd  so — agus  i  air  a  cliii  agus  a 
naire  a  chall — a  tighinn  a  steach  d'a  thigh-san 
am  measg  dhaoine  ceart  agus  cliuteach  ghabh 
e  uamhas  agus  each  comhla  ris  ;  gu  h-araidh 
nuair  a  sheas  i  air  ciilaibh  a'  Mhaighstir  ag  gul, 
agus  a  thoisich  i  air  ungadh  a  chasan  le  ola 
chiibhraidh  a  bh'  aice  ann  am  bocsa  alabastair, 
agus  a'  beantainn  ri  a  chasan  agus  'gan  tiorma- 
chadh  bho   a  deoir  le  fait  a  cinn.   Thubhairt 
Simon  leis  fhein:  nam  b'  fhaidh  an  duine  so, 
bhiodh  fhios  aige  c6  i  a'  bhean  so  tha  beantainn 
ris,  agus  ciod  is  gne  dhi,  oir  is  peacach  i ;  agus  cha 
leigeadh  e  leatha  bhi  cho  dana  air.     Ach  ghabh 
Criosd  rithe.  Bha  i  'na  cuis-naire  is  'na  briseadh- 

cridhe  do  na  bhuineadh  dhi,  ach  ghabh  losa 
rithe.  Gu  dearbh  is  iad  a  dh'  fhaodadh  a  radh  : 
"  Tha  am  fear  so  ag  gabhail  pheacach  d'a  ionn- 
suidh  agus  ag  itheadh  maille  riu." 

Gairmidh  sinn  a  nis  neach  eile  mar  fhianuis 
gu  bheil  losa  ag  gabhail  ri  peacaich — gadaich 
air  a'  chrann — duine  a  bha  coma  co-dhiii  de 
an  cron  a  dheanadh  e  air  daoine  eile.  Bha 
e  ceart  coma  cait  am  faigheadh  e  rud,  nam 
faigheadh  e  e. 

Bheireadh  e  bho'n  bhantraich  is  bho'n  bhochd; 
agus  chan  e  mhain  gu  robh  e  'na  mheirleach  ach 
bha  e  'na  fhear-reubainn  is  'na  mhurtair — 
brtiid  duine  a  bha  na  chuis-eagail  is  'na  chuis- 
ghrain  do  na  h-uile.  Ach  ghabh  losa  ris.  Tha 
losa,  a  chairdean,  neonach  da  rireadh  nuair  a 
ghabhadh  e  ri  trusdar  de'n  t-seorsa  so.  Bha  an 
fhirinn  aig  na  Pharasaich  nuair  a  thilg  iad  air 
gu  robh  e  ag  gabhail  pheacach  d'a  ionnsuidh. 

Anta,  arsa  tusa,  faodaidh  sin  a  bhi,  ach  taing 
do'n  t-sealbh  chan  'eil  mise  coltach  aon  chuid 
ri  Sacheus,  no  ris  a  mhnaoi  thruaigh  ud,  no  ris 
a'  mheirleach.  Tha  ioma  failingeadh  is  laigse 
ormsa  ach  chan  'eil  mi  cho  talmhaidh  no  cho 
an-iochdmhor  ri  Sacheus  ;  agus  a  thaobh  na 
mnatha  truaigh  ud  tha  fhios  aig  Dia  is  aig 
daoine  nach  'eil  mise  ciontach  do  na  peacai- 
dhean  do  robh  ise,  agus  nach  tug  mi  tamailt  no 
taire  do  ma  chairdean  a  riamh. 

Tha  mise  ag  creidsinn  gu  bheil  an  t-uil- 
f  hirinn  agad  ;  ach  stad  ort,  gairmeamaid  fianuis 
eile.  Thigeadh  Peadar  a'  lathair.  De  an 
seorsa  duine  a  bha  ann-san  air  tus — ann  an 
Simon  mac  lonais  ?  Bha  an  leithid  so  :  duine 
leis  am  bu  mhiann  a  thoil  fhein,  agus  a'  chiad 
f hacal  a  bhi  aige  anns  gach  ciiis  agus  am  facal 
mu  dheireadh  cuideachd — duine  feineil,  beach- 
dail,  ceann-laidireach.  Tha  sin  n'as  coltaiche 
ri  cuid  againn  nach  'eil  ?  Bha  Peadar  'na 
pheacach  mar  an  ceudna  agus  ghabh  Criosd 
ris  agus  gabhaidh  e  ruinne  mar  an  ceudna. 

Fhaic  thu  Tomas  cuideachd.  Bha  esan  'na 
dhuine  tuigseach  is  toinisgeil  'na  bheachd  fhein; 
duine  a  bha  ag  cleachdadh  inntinn  agus  na 
buadhan  eile  a  thug  Dia  dha  ;  agus  mar  sin  cha 
ghabhadh  e  neach  sam  bith  air  f  hacal,  no  ni  sam 
bith  gun  a  dhearbhadh.  An  ni  a  chitheadh  an 
t-stiil  agus  a  chluinneadh  a'  chluas  agus  a  bha 
Ian  chruaidh  fa  chomais  a  laimh  is  a  chois, 
chreideadh  agus  ghabhadh  e  ris  an  sin,  agus  ris 
an  sin  a  mhain.  Cha  robh  e  idir  'na  leithid  de 
bhlath-laoghan  agus  gu'n  creideadh  e  ni  sam 
bith  gun  a  dhearbhadh.  Co  ghabhadh  mar 
chinnt  nithean  nach  urrain  dha  a  dhearbhadh 
le  shuil  le  laimh  no  le'  inntinn  ?  arsa  Tomas.' 
Is  e  peacach  a  bha  ann  an  Tomas  agus  is  e  am 
peacadh  a  rinn  e  cho  mi-chreidmheach  ann  an 
nithibh  spioradail  is  a  bha  e.  Tha  siol  is  gineil 
Thomais  gu  maith  lionmhor  'nar  latha-ne,  nach, 
'eil  ?  Ach  ghabh  Criosd  ri  Tomas  agus  tha  e  ag 
gabhail  ri  moran  d'a  shliochd. 


Gairmidh  sinn  aon  fhianuis  eile.  Leig  Eoin 
an  lathair.  So  agad  gille  grinn  agus  caomh,  fear 
a  bha  uasal  'na  nadur  a  riamh  o  oige,  agus  anns 
an  robh  iiigh  aig  na  h-uile,  agus  aig  an  robh 
aite  is  urram  bho  gach  neach  d'am  b'  aithne  e. 
Ach  bu  pheacach  e  agus  ghabh  Criod  ris-san 
cuideachd. 

Tha,  mata,  Criosd  ag  gabhail  ris  a  h-uile 
seorsa  duine,  olc  is  maith  mar  a  tha  iad,  agus 
iad  uile  'nam  peacaich.  Anta,  arsa  tusa,  is  ann 
agam  a  tha  fhios  ged  nach  robh  mi  fior  choltach 
ri  aon  de  na  dh'  ainmich  sibh.  Ach  bha  mi  'nam 
pheacach  ;  is  ann  o'n  la  a  ghabh  e  rium  a  fhuair 
mi  sin  a  mach  da  rireadh.  Tha  e  fior,  a  chair- 
dean, gu  bheil  Criosd  ag  gabhail  pheacach  d'a 
ionnsuidh.  Is  maith  dhuinne  gu  bheil.  Gabh- 
aidh e  riut-sa  ge  b'e  do  shuidheachadh  no  do 
ghne  no  do  pheacadh — a  cheart  cho  cinnteach 
is  a  ghabh  e  ris  a  mhuinntir  ud  a  thog  fianuis 
air  a  thaobh. 

So  an  seorsa  dhaoine  ris  am  beil  Croisd  ag 
gabhail — a  h-uile  neach  a  thig  d'a  ionnsuidh. 

2.  Carson,  ma  tha,  tha  Criosd  ag  gabhail 
pheacach  d'a  ionnsuidh  agus  ag  itke  eadh  maille 
riu  ? 

(a)  Tha,  direach  gus  an  iompaich  agus  gus 
an  atharraich  e  iad.  The  cuid  de  dhaoine  ann 
agus  bithidh  iad  coltach  ris  a'  chuideachd  anns 
am  bi  iad.  Ma  tha  a'  chuideachd  grinn  agus 
glan  bithidh  iad-san  coltach  riutha  fhad  'sa 
bhios  iad  'nan  comunn.  Ach  ma  theid  iad  do 
chuideachd  a  tha  fuasgailte  is  mi-chiiramach 
agus  nach  'eil  ro  ghlan  an  cainnt  no  an  giiilan 
tha  e  buailteach  dhaibh-san  a  bhi  coltach  riu. 
Gu  dearbh  an  neach  as  fhearr  againn  tha  e 
buailteach  dha  ma  bhitheas  e  an  droch  comunn 
gu'n  lean  ni-eigin  nach  'eil  glan  is  ceart  ris. 
Ach  cha  robh  losa  an  cuideachd  neach  a  riamh 
gun  a  bhi  ag  atharrachadh  an  neach  sin  gu  bhi 
coltach  ris  fhein.  An  aite  ni  sam  bith  de'n  droch 
spiorad  a  tha  ann  an  droch  dhaoine  a  bhi  lean- 
tainn  ris-san  is  ann  a  tha  a  ghloir-san  agus  a 
spiorad  naomh-san  a  leantainn  riu-san  a  bhios 
'na  chomunn,  ge  b'e  cho  truagh  is  cho  peacach 
is  a  tha  iad  an  toiseach.  Cha  chuir  ni  salach 
smal  air  a  naomhachd-san  ach  ni  a  naomhachd- 
san  glan  agus  glormhor  a  mhuinntir  a  bhitheas 
'na  chomunn. 

Tha  cuimhne  agam  a  bhi  faicinn  dithis  bhalach 
uaireigin  ann  an  sabhal  a  feachainn  ri  gathan 
na  greine  a  bha  tighinn  a  steach  air  an  uinneig  a 
shalach  le  bhi  tilgeil  puill  air  gathan  na  greine. 
Ach  bha  ampolla  dol  troimh  ghath  na  greine  gun 
sal  gun  smal  fhagail  'na  dheigh  ;  ach  is  ann  a 
bha  a'  ghrian  ag  cur  grinneas  agus  gloir  air  a' 
phoU.  Sin  mar  a  tha  Criosd,  cha  chuir  sinne  le 
ar  peacaidhean  sal  airsan  ach  atharraichidh  e 
sinne  agus  cuiridh  e  a  ghloir  is  a  mhaise  fhein 
oirnn.  Is  ann  gus  ar  n-atharrachadh  a  tha  e  ag 
gabhail  ruinn  agus  sinn  'n  ar  peacaich. 

Bha  sinn  a  labhairt  air  Sacheus.  Seall  an 
athaiTachadh  a  rinn  Ci'iosd  airsan.  Dh'  iom- 
paich  e  e  gu  bhi  'na  dhuine  fialaidh  fosgarra, 
gVL  bhi  coibhneil  cairdeil  ri  na  bochdan  is  ris  na 
h-uile,  thug  e  spiorad  Dhe,  spiorad  a  chathrann- 
ais  dha,  agus  o  so  a  mach  bha  uigh  aig  Sacheus 
'na  chinneadh  is  'na  dhuthaich  fhein  cho  maith 
ri  muinntir  eile. 

Rinn  e  an  atharrachadh  ceudna  air  Simon 
Peadair.  Thug  e  dha  bhi  meas  dhaoine  eile 
n'as  mo  na  e-fhein  agus  a  bhi  daonnan  a  beach- 
dachadh  de  mar  a  b'  fhearr  a  sheasadh  e  taobh 
is  teasgasg  a  Mhaighstir,  an  aite  a  bhi  riarach- 
adh  inntinn  is  aineolais  fhein. 

Eadhon  an  gadaich  air  a  chrann,  dh'  iompaich 
is  dh'  atharraich  e  esan  ;  dhuisg  e  gradh  is 
beatha  naomh  'na  anam  air  chor  is  gu  robh  e 
ullamh  gu  bhi  maille  risant-Slanuighearbheann- 
aichte  fhein  ann  am  Paras. 

Agus  Eoin  caomh  anns  an  robh  gne  na  h-uais- 
leachd  o  oige  a  nuas  dh'  iompaich  is  dh'  atharr- 
aich e  cuideachd,  agus  chuir  e  grinnead  a 
naomhachd  fhein  agus  solas  a  ghraidh  shiorruidh 
'na  anam. — rinn  e  an  aitreabh  ud  a  bha  cho 
eireachdail  o  thiis — Eoin — glan  agus  sgeadaich 
is  dh'  uidheamaich  is  bhlathaich  e  i,  agus  chuir 
e  loinn  na  diadhachd  is  na  gloire  oirre  le  a 
lathaireachd  fhein. 

Anta,  arsa  tusa,  dh'  fhaodainn-sa  innse  cuid- 
eachd an  atharrachadh  a  ririn  e  ormsa.  Bha 
mi  fuar  marbh  ag  gleidheadh  an  lagha  cho  maith 
is  a  rachadh  agam  air,  ach  bha  mi  gun  bheatha 
gun  aoibhneas  gun  iarraidh  bheo  air  Dia  no  air 
nithibh  spioradail.  Ach  dh'  atharraich  esan  sin, 
agus  an  diugh,  a  dhuine,  tha  mi  air  sgiathalaich 
le  aoibhneas  graidh  Dhe  agus  le  lanachd  na 
beatha  a  thug  e  dhomh. 

Agus  mise  cuideachd,  tha  thusa,  a  bhean,  ag 
radh.  Bha  mi  deanadach  dileas  do'm  thigh  is 
do'm  theaghlach.  Bha  fhios  agam  an  deigh 
sin  gu  robh  mi  fada  a'  tighinn  gearr  air  beatha 
is  solas  muinntir  eile  an  Criosd.  Ach  ghabh 
esan  rium  ;  agus  an  uair  sin  thainig  beatha  is 
cail  thugam  do  nithean  grasmhor  Dhe  agus 
chuir  esan  ceol  naomh  'nam  anam. 

Tha,  O  tha,  e  ag  iompachadh  is  ag  atharrach- 
adh dhaoine  ;  agus  sin  a'  dol  air  adhart  fad  am 
beatha.  Tha  am  fear  so  ag  gabhail  pheacach 
d'a  ionnsuidh  agus  'g  an  atharrachadh,  a  cur  a 
ghraidh  is  a  bheatha  fhein  'nan  cridheachan, 
agus  a  cur  a  sgeimh  is  a  loinn  fhein  air  an  anama 
is  air  an  caithe-beatha. 

(b)  Tha  e  a  rithist  ag  gabhail  dhaoine  d'a  ionn- 
suidh gu  bhi  ag  itheadh  maille  riu. 

Tha  e  toirt  slainte  is  beatha  is  cail  dhaibh, 
agus  is  ann  an  uair  sin  a  tha  iad  ag  cur  feum 
air  a  bhiadh  agus  a  tha  cail  aca  dha.  Tha  e  ag 
gabhail  riutha  gus  am  beathachadh  agus  gus  an 
riarachadh.  Tha  pailteas  agus  n'as  leor  aige- 
san  dhaibh.  Is  e-fhein  aran  na  beatha  agus  cha 
bhi  dith  no  deireas  orra  comhla  ris.  Nach  ann 


mar  sin  a  thachair  dhuinne,  a  chairdean,  o  an 
sasachadh  is  an  riarachadh  a  thug  e  dhuinn, 
agus  neart  is  slainte  an  cois  a  bhidhe  sin.  Tha 
am  biadh  so  ag  cur  spionnaidh  annainn  gu  obair 
a  dheanamh.  Tha  deagh  bheathachadh  an 
Tighearna  ag  cur  spionnaidh  'na  shluagh  gu 
saothair  is  gnothaich  a  dheanamh  dhaibh-fhein 
agus  dha-san  agus  d'a  aobhar.  Tha  e  ag  ithe 
maille  riutha  gus  am  bidh  iad  coltach  ris-fhein 
ann  an  neart  is  am  feum. 

Rud  eile.  Chi  thu  dreach  am  bidhe  orra. 
Aithnichear  orra-san  nach  ann  air  a'  ghainne  a 
tha  iad — gu  bheil  iad  air  an  deagh  bheatha- 
chadh air  biadh  spioradail  is  Ion  neamhaidh. 

Agus  tha  so  f  ior  cuideachd,  gur  h-e  ar  cairdean 
a  bhitheas  sinn  a  toirt  gu  ar  buird  a  dh'  ithe 
maille  ruinn  ;  co-dhiii  eolaich  is  muinntir  nach 
'eil  'nan  naimhdean  dhuinn.  Bheir  sinn  biadh 
do'n  choigreach,  is  sinn  a  bheir,  ach  gu  ar  bord 
fhein  iarraidh  sinn  ar  ckirdean  is  ar  luchd-daimh. 
"  Is  sibhse  mo  chairdean-sa  ma  ni  sibh  gach  ni 
a  dh'aithn  mi  dhuibh."  Tha,  ma  tha,  Criosd  ag 
ithe  maille  riutha-san  agus  'gan  deanamh  'nan 
dluth  chairdean  dha-fhein — daoine  peacach 
mar  a  tha  sinne  ann.  Tha  a  bhiadh  is  a  bhord 
'na  chomhaira  air  an  sin. 

Aon  ni  eile.  Is  e  muinntir  aig  a'  bheil  ni- 
eigin  de'n  inbh  is  an  t-suidheachadh  a  tha  againn 
fhein  d'an  toir  sinn  cuireadh  do  ar  buird  a  dh' 
ithe  maille  ruinn.  Bheir  sinn  biadh  do  'n  diol- 
deirce  is  do'n  duine  gun  diii  iomadach  uair,  is 
sinn  a  bheir,  ach  cha  chuir  sinn  iad  'na  suidhe 
maille  ruinn  fhein  aig  a'  bhord,  agus  cha  ghabh 
sinn  riutha  mar  fhior  chairdean.  Is  e  daoine  a 
tha  'san  aon  inbh  is  an  aon  suidheachadh  ruinn 
fhein  a  bheir  sinn  gu  ar  buird.  Tha  losa  mata, 
ag  cur  pheacach  mar  tha  sinn  ann  'san  aon  suidh- 
eachadh ris-fhein  agus  a  toirt  dhuinn  an  inbh 
ard  agus  uasal  a  th'  aige-fhein.  Tha  e  ag  ithe 
maille  ri  peacaich. 

Leugh  mi  an  ait-eigin  mu  dheidhinn  Mhic- 
Dhomhnaill  nan  Eilean  gu'n  deachaidh  e  is  e  'na 
dhuine  bg  sgriob  do  Lunnainn  a  thaghal  air  an 
righ.  Cha  robh  an  righ  air  MacDhomhnaill 
fhaicinn  a  riamh  agus  mar  sin  cha  b'  aithne  dha 
e.  'Se,  ma  tha,  f  ior  dhuine  mor-chuiseach  agus 
uaibhreach  a  bha  MacDhomhnaill ;  bha  e  'ga 
mheas  fhein  'na  righ  air  na  h-Eileanan,  agus 
bha  e  ann  an  sin.  Nuair  a  rainig  e  pklas  mor  an 
righ  bhathas  a  suidhe  sios  gu  biadh.  Bha  an 
righ  an  ceann  a'  bhuird,  agus  shuidh  Mac- 
Dhomhnaill 'sa  chiad  aite  freagarrach  faisg  air 
ceann-shios  a'  bhuird  gun  fhacal  a  radh.  Bha 
fhios  aig  cuid  de  mhorairean  na  ciiirte  co  e, 
agus  gu'm  b'  dhuine  6g  e  a  bha  uaibhreach  is 
cuamhachdach  an  Alba.  Chaidli  aon  fhear  glic 
de  na  morairean  far  an  robh  an  righ  agus  chuir 
e  sanas  'na  chluais  gu  robh  duine  mor  agus 
cuamhachdach  da  rireadh  an  sid  shios  aig  a' 
bhord — Buachaille  nan  Eilean,  Mac-Dhomh- 
naill  bg — agus  gun  fhios  nach  gabhadh  e  dium- 

badh  mur  a  faigheadh  e  an  aite  is  an  inbhe 
a  b'airde,  agus  gu'n  deanadh  e  buaireadh  an 
ceann-a-tuath  na  rioghachd  gu'm  b'  fhearr  dha 
iarraidh  air  a  thighinn  a  nios  gu  ceann  a  bhiiird 
ri  taobh  an  righ.  Gle  cheart,  ars'  an  righ,  iarr 
air  a  thighinn  a  nios  an  so  ri  mo  thaobh  fhein 
aig  ceann  a'  bhiiird.  Rinn  am  morair  sin,  ach 
nuair  a  chuala  Mac-Dhomhnaill  e,  thug  e  shil 
suas  air  an  righ  agus  thubhairt  e  an  lathair  na 


bha  ann  :  "  Na  cuireadh  ur  morachd  dragh  sam 
bith  oirbh-fhein,  far  an  suidh  Mac-Dhomhnaill 
is  e  sin  ceann  a'  bhiiird."  A  charaid  agus  a 
bhana-charaid,  far  an  suidh  thusa  is  mise  inaille 
ri  Criosd  is  e  sin  ceann  a'  bhiiird,  anns  an  inbh 
as  airde  a  measg  maithean  is  uaislean  rioghachd 
Dhe.  Tha  am  fear  so  ag  gabhail  pheacach  d'a 
ionnsuidh  agus  ag  ithe  maille  riutha,  agus  cliu 
siorruidh  dha  ainm  air  a  shon. 


Urnuigh  Mathar 


Leis  an  Uhramach  Colla  Domhxvllach,  D.D.,  Sgir  am  La&ain 


BHA  caraid  cheanalta  choir  air  an  i-obh  mi  gle 
eolach  aon  uair  ann  an  eilean  mara  air  taobh 
an  iar  Albainn.  Bha  iad  air  an  deagh  dhoigh  le 
baile  fearainn  a  bha  a  giulan  buaile  de  chrodh 
Gaidhealach,  ceud  no  dha  de  mheanbhchrodh 
agus  da  each.  Bha  fear  an  tighe  diochiollach, 
gleusda  aig  baile  agus  aig  margadh.  Cha  robh 
a  bhean  oirleach  air  deireadh  na  h-aite  fein. 
Chumadh  ise  a  suas  a  ceann  fhein  de  'n  amall. 
Bha  iad  nan  deagh  chomhearsnaich,  caoimhneil, 
cairdeal,  baigheal  agus  bha  an  cliu  am  beul  gach 
neach.  Bha  esan  na  fhoirfeach  anns  an  eaglais, 
agus  na  'n  robh  an  dreuchd  fosgailte  do  na 
mnathan  b'  airidh  ise  air  aite  ri  gualainn  a  fir. 
Co  air  bith  a  bhiodh  air  ionndrain  o'n  eaglais  air 
an  t-sabaid  cha  bhiodh  aite  suidhe  an  fhoirfich 
falamh  ach  esan  agus  a  cheile  a  bhi  'nan  slainte. 
Bha  iad  posda  bliadhnachan  ach  iolach  paisde 
cha  chualas  mu  'n  dachaigh.  Bha  an  dithis  air 
na  toirt  a  suas  do  chloinn  agus  is  minic  a  thuirt 
each  gu  'm  b'  olc  an  airidh  nach  robh  teaghlach 
aca.  Bha  na  bliadhnachan  a'  dol  seachad  ach 
gun  mhac  gun  nighean  bha  an  tuathanach  agus 
a  bhean.  Cha  chualas  an  gearan  agus  cha  'n 
ann  trie  a  dh'  eireadh  an  gnothach  so  mar  chuis 
seanachais  eatorra.  Bha  an  dachaigh  crabhach 
agus  chleachd  iad  aoradh  teaghlaich  gu  riagh- 
ailteach  a'  tou't  buidheachais  do  Dhia  airson 
sochairean  an  la  agus  ag  iarradh  f  hasgadh  agus 
a  dhion  airson  na  h-oidliche.  Ann  an  diomh- 
aireachd  a  seomair  fein  bha  urnuigh  gun  fhacal 
ag  eiridh  gu  trie  o  chridhe  na  mnaoi  gu  'm 
faiceadh  i  sliochd,  na'm  b'e  toil  Dhe  e.  Agus 
cha  robh  a  h-urnuigh  gun  eisdeachd.  Thainig 
leanabh  gille  orra  a  lion  cupan  an  gairdeachais. 
Cha  bu  lugh'a  gairdeachas  an  cairdean,  gach  aon 
mar  gun  tigeadh  beannachd  air  fein.  Cha  robh 
de  theaghlach  ann  ach  an  t-aon,  agus  ann  an 
suilean  a  mhathair  's  ann  air  Seumas  bg  a  bha 
a'  ghrian  ag  eiridh.  Cha  robh  dith  cothrom  no 
aire  air  an  leanabh  agus  dh'  fhas  e  suas  na 
bhalach  laidir  eireachdail.  Nochd  e  trath  buai- 
dhean  inntinn  bs  cionn  a  cho-aoisean  agus  bha 
am  Maighstir-sgoile  agus  am  ministeir  a'  toirt 
am  barail  gun  deanadh  e  ainm  iomraiteach  dha 
fein.    Ach  ged  a  bha  inntinn  ffeur  a  thosrail  na 


sgoile  cha  robh  Seumas  idir  measail  air  an  iohn- 
sachadh.  Ni  mo  a  bha  tlachd  aige  do  dh'  obair 
an  f  hearainn.  Cha  deanadh  e  buachaille  ghobh- 
air  agus  cha  deanadh  e  buachaille  chaorach. 
Thoisich  e  gle  thrath  air  toirt  a  mach  comunn 
ghillean  a  bu  shine  na  e  fein,  agus  bha  amharus 
aig  athair  gu  'n  robh  piob  thombaca  air  a 
ghiulan  mu  'n  robh  e  ceithir  bliadhna  deug. 
Bha  Seumas  leisg,  dionihanach.  Bha  gradh  a 
mhathar  a  dalladh  a  suilean  agus  cha  bu  leir 
dhi  comharan  a  bha  a  cur  iomagain  air  athair. 
Rachadh  e  air  cheilidh  aig  toiseach  na  h-oidhche 
agus  an  drasda  agus  a  rithist  bhiodh  aite  falamh 
aig  aoradh  teaghlaich  a  pharantan  agus  nan 
seirbhiseach. 

Gu  diirachdach  agus  gu  ciuin  choirich  athair 
e  agus  ged  nach  d'  thug  e  droch  fhreagairt  air 
athair  cha  robh  a  ghiulan  a  dol  am  feabhas. 
Seach  trioblaid  a  chur  air  a  mhathair  cha  robh 
athar  ag  radh  a  bheag  ach  bha  e  soilleir  gu  leoir 
gu  'n  robh  an  duine  coir  fo  iomagain.  Cha  robh 
ise  cho  neo-bheachdail  agus  a  bha  duil  aigesan, 
ach  bha  foighidinn  neo-sgitheil  aice.  Dh'  fhuirich 
Seumas  aon  oidhche  anamoch  air  cheilidh  agus 
cha  b'  urrain  do  athair  a  thrioblaid  inntinn  a 
chleith  na  b'  fhaide.  Dh'  fhosgail  e  a  chridhe 
ri  chompanach  agus  na  deoir  a  sruthadh  gu 
frasach  ri  aodann.  "  A  Sheonaid  "  ars'  esan 
"  nach  sinne  a  bha  sona  an  uair  a  bha  Seumas 
beag,  agus  nach  trie  a  leig  sinn  leis  an  inntinn 
seoladh  air  sgiathan  ar  graidh  agus  a  chunnaic 
sinn  Seumas  ann  an  urram  agus  fo  chliu  aig 
eolaich  agus  aig  comhaich,  ach  an  diugh  tha  e 
a  bristeadh  mo  chridhe  le  dhiomhanas  agus  a 
ghoraiche.  Tha  eagal  ormsa  nach  dean  e  maith 
gu  brath.  Bhithinnsa  gle  thoilichte  'nan  lean- 
adh  e  mi  anns  an  fhearann  a  bh'  aig  m'athair 
agus  mo  sheanathair,  ach  bha  f  hios  agam  gu  'n 
robh  ni  eile  ann  a'd  amharcsa,  agus  bha  mi 
leagta  ri  'd  thoil.  Thubhairt  mi  ris  gu  'n  robh 
mi  dol  ga  chur  do  'n  sgoil  do  Ghlaschu  agus 
dhiult  e  mi  deas  agus  direach.  B'  aill  leam 
gu'n  gabhadh  thusa  cothrom  air  a  chomhair- 
leachadli."  "  Tha  mi  faicinn  nach  bi  e  furasda 
a  stiuradh  "  arsa  Seonaid  "  ach  cha  chreid  mi 
gu    brath    gu    'n    toir    Seumas    tamailt    oirnn. 


URNUIGH  MATHAR 


Thainig  Samson  mar  aonghin  mic  gu  mhatliaii- 
agus  bu  mhor  a  tlachd  ami  ged  chaidh  e  air 
seachran  agus  a  thug  e  cridhe  goirt  di .  Ach  ged 
a  dh'  iarr  i  e  aim  an  urnuigh  dhurachdach  a 
thogail  dhi  fein  inisg  nam  mnathan  ann  an  Israel 
tha  amharus  agam  nach  d'  rinn  e  mar  a  rinn 
mise  urnuigh  moch  agus  anamoch  gu  'n  gleidh- 
eadh  agus  gu  'n  stiuradh  am  Freasdal  Seumas. 
Tha  e  ceannlaidir  darireadh  ach  gabhaidh  e 
stiuradh  agus  cha  dean  an  Tighearna  slat- 
sgiursaidh  do  'n  ghille  anns  an  do  chuir  sinn  ar 
n'uigh.  Faodaidh  gu  'n  d'  rinn  sinn  tuilleadh 
dheth  agus  a  bha  ghc  dhuinn  ach,  le  comhnadh 
an  Fhreasdail,  tha  mi  ann  an  dochas  gu  'n  leig 
Seumas  a  ghoraiche  dheth  gu'  n  dail  agus  gu  'n 
gabh  e  comhairle  a  pharantan."  Chaidh  fear- 
an-tighe  mu  thamh  mu  'n  do  thill  Seumas  ach 
bha  a'  mhathair  a  feitheamh  air  agus  fhuair  i 
gealladh  Sheumais  gu  'n  rachadh  e  do  'n  sgoil 
ann  an  Glaschu.  Cha  robh  ionnsachadh  na 
uallach  air  agus  rinn  e  gle  mhaith  anns  an  sgoil. 
Bha  balaich  a'  bhaile  a'  deanadh  fanoid  air  an 
toiseach  ach  bha  Seumas  laidir  misneachail  agus 
thuig  gillean  a'  bhaile  gu  'm  b'  fhearr  a  shith 
na  aimhreit.  Is  iomadhni  a  dh'  ionnsaich  Seumas 
nach  robh  air  a  theagasg  anns  an  sgoil.  Rach- 
adh e  anns  an  oidhche  do  sgoil  nan  dorn,  agus 
a  chionn  gu  'n  robh  e  fuasgailte,  laidir  cha  do 
chuir  e  dragh  air  a  cheud  duais  a'  chosnadh  aig 
an  obair  so.  Ruitheadh  e  mar  mhialchu  agus 
aig  cluich  na  casbhall  cha  robh  anns  an  sgoil  a 
bheireadh  barr  air  Seumas.  Cha  robh  athair 
idir  diumbach  gu  'n  robh  e  maith  air  cluich. 
Thaitinn  am  baile  mor  cho  math  ris  a'  bhalach 
agus  ged  a  thilleadh  e  dhachaigh  anns  an  t- 
samhradh  bha  fiabhras  air  gus  am  fosgladh  an 
sgoil  anns  an  fhoghar.  Chaidh  tri  bliadhna 
seachad  agus  eadar  cluich  agus  aighear  agus 
ionnsachadh  bha  Seumas  gle  shona.  An  uair  a 
dh'  fhag  e  an  sgoil  chaidh  e  do  'n  oil-thigh  agus 
air  beagan  dragh  agus  ach  beag  gun  fhios  da 
bha  e  na  dheagh  sgoilear.  Bha  toil  aig  a  mhath- 
air fhaicinn  na  mhinisteir  ach  nan  robh  a  thoil 
aig  athair  is  e  fear-lagha  a  bhiodh  ann.  Cha 
robh  Seumas  air  a  thoirt  a  suas  do  dhreuchd 
sam  bi.  Air  faiche  na  cluiche  bha  e  mar  righ 
air  a  chompanaich.  Cha  robh  coinneamh  chri- 
dheil  aig  Gaidheal  a'  bhaile  nach  robh  Seumas 
an  lathair.  Dhannsadh  e  fad  na  h-oidhche  agus 
uidh-air-an-uidh  thainig  e  air  an  dram.  Cha  be 
drongair  a  bh'  ann  ach  bha  e  ann  an  cunnart 
tuiteam  fo  bhuaidh  na  dibhe.  Ach  eadar  cluich 
agus  diomhanas  michuram  agus  goraiche  fhuair 
e  coir  air  na  litrichean  M.A.  a  chur  an  deigh 
ainm.  Thainig  an  la  anns  an  do  chuir  e  dail,  an 
la  anns  am  feumadh  e  taghadh  a  dheanadh  air 
a  shlighe.  Cha  robh  tlachd  aige  do  'n  lagh  agus 
cha  leigeadh  a  chogais  dha  dol  ceum  na  b' 
fhaide  air  slighe  na  cleir.  Chunnaio  e  nach  b' 
urrainn  dha  aon  chuid  athair  no  mhathair  a 
thoileachadh,  agus  ged  nach  b'e  gealltar  a  bh' 


ann  bha  eagal  air  gniiis  athair  no  mhathair 
fhaicinn.  Bha  e  ann  an  iomcheist  ciod  ris  an 
tionndadh  e  an  uair  a  thachair  aon  de  dhroch 
companaich  air  agus  na  chuideachd  thug  e 
America  air. 

Chaill  a  pharantan  lorg  Sheumais  mar  gu  'n 
sluigeadh  an  talamh  e.  Cha  robh  fhios  aca 
codhiu  a  bha  e  beo  no  marbh.  Chuir  athair 
forfhais  anns  gach  cearn  ach  sgeul  air  Seumas 
cha  robh  ri  fhaotainn.  Bu  bhochd  agus  bu 
bhronach  an  tuathanach  coir  agus  a  bhean. 
Chaidh  iad  mu  'n  gnothach  mar  a  b'  abhaist,  ach 
ainm  am  mic  cha  deach  thar  am  bilean  am  measg 
nan  comhearsnach,  agus  le  uaisle  nadurra  cha  'n 
ainmeachadh  na  cairdean  Seumas  'nan  lathair. 
Ach  bha  am  bron  a'  deanadh  chlaisean  'nan 
aodann  agus  bha  an  aois  a'  laighe  orra  le  cheile. 
Thoisich  ciabhag  an  tuathanaich  air  liathadh 
agus  a  shlinneanan  air  cromadh  agus  theireadh 
a  chairdean  "  nach  e  a  tha  dol  air  ais." 

Cha  robh  coltas  na  h-aois  cho  comharraichte 
air  Seonaid.  Aig  bun  a  cridhe  bha  faireach- 
duinn  gu  'n  sgaoileadh  neoil  an  dorchadais  agus 
gu  'n  dealradh  solus  na  greine  air  an  t-slighe . 
Rinn  maitheas  Dhe  a  dh'  eisd  ri  h-urnuigh  ann 
an  am  na  h-oige,  greim  air  a  cridhe  agus  ciod 
air  bi  a  dh'  abradh  each  cha  chreideadh  i  gu  'm 
bitheadh  i  air  a  mealladh  na  dochas.  Bhiodh  a 
cluasag  fliuch  le  deoir  gach  oidhche  ach  suil  cha 
dhunadh  1  gun  urnuigh  dhurachdach  airson  a 
mic.  Bha  i  cinnteach  gu  'n  robh  e  beo  ged  nach 
robh  dearbhadh  aice  ach  na  cridhe  fein.  Ged  a 
chaidh  Seumas  bochd  air  seachran,  bha  suil  a 
mhathair  ri  thilleadh.  Bha  a  sheomar  deas  glan 
air  thoiseach  air  agus  aoidheachd  agus  gradh  a' 
feitheamh  air.  Bha  aoradh  teaghlaich  'ga 
chleachdadh  mar  a  b'  abhaist  agus  aig  iarrtas 
Sheonaid  bha  a  choigeamh  caibdeil  deug  de 
shoisgeul  Lucais  air  a  leughadh  air  oidhche  na 
sabaid.  An  uair  a  chluinneadh  i  an  earrann  sin 
a  tha  ag  radh  "  Eiridh  mi  agus  theid  mi  dh' 
ionnsuidh  m'  athair,  agus  their  mi  ris,  athair, 
pheacaich  mi  an  aghaidh  fhlaitheanais  agus  ann 
ad  lathair-sa  "  bha  faochadh  a  tighinn  gu  cridhe 
agus  a  dochas  a  neartachadh  gu  'n  duisgeadh 
Seumas,  a  mac,  o  mhichuram  agus  amaideachd 
agus  gu  'n  tilleadh  e  chum  dleasdanas  agus 
fireantachd. 

Bha  Seumas  a'  caitheadh  a  laithean  mar  mhac 
struidheil  ann  an  America.  Bha  e  a'  cosnadh 
arain  ann  an  tighean  cluich  nam  bailtean  mora. 
Bha  e  bg  laidir  agus  bha  e  teoma  le  dhuirn  agus 
cha  robh  cion  cosnaidh  air.  Ann  an  aon  ni  leig 
e  ris  nach  robh  a  chogais  reidh  ris.  Chaidh  e 
fo  ainm  gallda  seach  smal  a  chur  air  deagh  ainm 
Gaidhealach  athar.  Ged  a  bha  a  thuarasdal 
mor,  sgillin  cha  chuireadh  e  seachad  airson  la 
na  h-eiginn.  Thainig  oidhche  anns  an  do  tha- 
chair a  mhaighstir  air  Seumas  agus  cha  'n  e  a 
mhain  gu  'n  do  chaill  e  binn  a  bhreitheamh  anns 
a  chaonnag  ach  mar  a  bha  mi-f  hortan  an  dan  da 


6 


AN  EAGLAIS  AGUS  COMUNN  NA  H-OIGRIDH 


bhriseadh  dithis  de  'aisnean  agus  a  ghairdean 
cli.  Bha  airgiod  gle  ghann  mu  'n  robh  e  na 
shlainte  a  rithist,  agus  an  uair  a  bha  airgiod  gann 
cha  robh  a  chairdean  Honmhor.  Thigeadh  aogas 
a  mhathair  ga  ionnsuidh  ann  an  aisHng  na 
h-oidhche  ach  dhichuimhneachadh  e  i  ann  an 
upraid  an  la.  Bha  e  aon  oidhche  sabaid  a' 
coiseachd  sraid  gu  sgith,  airsneulach  agus  bha 
am  feasgar  blath.  Chunnaic  e  cothional  a' 
cruinneachadh  aig  aon  de  na  h-eaglaisean  agus 
stigh  le  each  ghabh  e.  Cha  'n  ann  a  dheanadh 
aoradh  a  chaidh  e,  ach  bha  e  sgith  agus  bha 
dubhar  anns  an  eaglais  o  'n  teas  loisgeach  a 
bha  air  an  t-sraid.  Bha  rudeigin  ann  an  guth 
an  t-searmonaiche  a  dhuisg  aire,  agus  dh'  aith- 
nich  e  gu  'm  b'e  fear  duthcha  dha  fein  a  bha 
anns  a'  chrannaig.  Thug  guth  a  mhinisteir  a 
chairdean  na  chuinahne  agus  an  uair  a  thill  e 
do  'n  tigh-osda  anns  an  robh  e  fuireach  bha  e 
gle  neo-thoilichte  le  chaithe  beatha  fein.  Aon 
ni  gu  'n  deanadh  e  cha  b'  urrainn  dha  gun  a  bhi 
breithneachadh  air  na  chual'  e.  Cha  robh  a 
chadal   ach   luaineach    an    oidhche    sin.     Bha 


gleachd  air  faiche  anama  mar  a  bha  eadar  lacob 
agus  an  t-aingeal  agus  thug  an  t-aingeal  a 
bhuaidh.  Chuimhnich  e  air  a  mhathair  agus  a 
dochas  gu'm  bitheadh  e  fein  na  fhear-teagaisg. 
Chuir  e  roimh  gu'n  treigeadh  e  an  t-slighe  fhiar 
air  an  deachaidh  e  cho  fada  agus,  le  comhnadh 
Dhe,  gu'n  athcheannachadh  e  an  aimsir  a 
mhibhuilich  e  agus  gu  'n  caitheadh  e  an  corr  de 
'bheatha  ann  an  seirbhis  Dhe.  Thill  e  do 
Ghlaschu  agus  chaidh  e  do  'n  oil-thigh  a  rithisd. 
Cha  do  thachair  neach  air  a  b'  aithne  dha.  Bha 
a  chompanaich  uile  air  falbh  agus  na  gillean  oga 
a  bha  leis  cha  b'aithne  dhaibh  eachdraidh 
Sheumais,  ni  mo  a  dh'  fhiosraich  e  iad.  Bha  e 
bliadhna  ann  an  talla  na  diadhaidheachd  mu  'n 
do  sgriobh  e  dhachaigh.  Sgriobh  e  litir  ag  inn- 
seadh  do  athair  gu  'n  d'  thainig  atharrachadh 
air  agus  gu  'm  faiceadh  a  mhathair  fhathasd 
e  ann  an  crannaig.  "  Nach  ann  againne  a 
tha  an  dearbhadh  air  maitheas  Dhe  "  thubh- 
airt  Seonaid  ri  fear  "  fhuair  sinn  e  an  dara 
uair  o  Dhia  agus  is  fhearr  an  dara  uair  na 
cheud  uair." 


An  Eaglais  Agus  Comunn  Na  H-Oigridh 

Le  Seoras  E.  Mahjohibanks,  An  Sonachan 


THA  dochas  agam  nach  cuirear  an  ro-dhan- 
achd  as  mo  leth-sa  a  thaobh  a  bhi  caig- 
neachadh  an  da  ainm  so  fo  'n  aon  cheann  car 
tacain — an  dara  h-aon  's  a  freumhan  ann  an 
arsaidheachd  ar  creideimh,  tomadachd  nam 
miltean  bhliadhnaichean  'na  stoc,  agus  ceithir 
rannan  ruadha  an  domhain  fo  dhubhar  iochd- 
mhor  a  geugan:  an  t-aon  eile  'na  fhaillean  air 
ur-bhreith,  ag  gobachadh  a  mach  o'n  talamh 
air  eigin.  Ach  is  e  is  lethsgeul  do  'n  chaignea- 
chadh  a  rinneadh  gum  bheil  f  hios  aig  an  f  hiiiran 
mhaoth  gur  faoin  a  bhi  cur  a  aghaidh  air  fas 
mur  faigh  e  beannachd  na  craoibhe  moire. 

Aidicheamaid  air  ball,  gun  eagal  gun  gho, 
gur  e  sin  a  tha  Comunn  na  h-Oigridh  ag  iarraidh 
— beannachd  na  h-Eaglais.  Tha  "  beannachd  " 
a'  filleadh  a  steach  d^  ni  a  tha  gu  h-araidh 
feumail,  co-fhaireachadh  agus  co-oibreachadh. 
Agus  gun  fhios  nach  bi  cuid  a'  feoraich  ciod  a 
tha  'san  fhradharc  aig  Comhairle  Clann  an 
Fhraoich,  a'  bhuidheann  sin  de  'n  Chomunn 
Ghaidhealach  do  'n  tugadh  freagarrachd  na 
h-oidhirp  so,  cuireamaid  sios  e  am  beagan 
fhacal. 

Priomh  Chuspair-stiuraidh  :  Gum  bi  beatha 
Comuinn  na  h-Oigridh,  agus  trid-san  beatha  nan 
Gaidheal  gu  leir,  'na  beatha  Ian,  fhior-Ghaidh- 
ealaich,  agus  a'  Ghaidhlig  'na  inneal-comh- 
luadair  aig  a'bheatha  sin,  air  feadh  na  Gaidh- 
ealtachd. 

Meadhonati  :  Clann  na  Gaidliealtachd  a  bhui- 
dhinn  air  taobh  na  Gaidhlige  agus  Foghlum  na 
Gaidhlige  :  An   arach    'nan   deagh    Ghaidheil, 


agus  'nan  deagh  bhuill  de'n  chomhfhlaitheachd; 
An  inntinn  agus  an  cuirp  a  thoirt  gu'n  inbhe  as 
airde  ;  An  teagasg  gu  bhi  deanamh  uaill  as  an 
Sinnsrean  agus  an  Eachdraidh  ;  An  deanamh 
eolach  air  obair-laimhe  agus  air  ealdhainean 
dtithchail  ;  Dian  -  chomhairleachadh  dhaibh 
modhalachd,  pongalachd  agus  spiorad  na  seir- 
bhis dh'an  coimpirean. 

Cha  chreid  mi  fhein  gum  bheil  moran,  ma's 
e  gum  bheil  dad,  anns  na  rtiintean  so  do  am 
faigheadh  aon  Mhinistear  ann  an  Eaglais  na 
h-Alba  coire.  Thairis  air  a'  chuid  mhoir  de  'n 
Ghaidhealtachd  is  beag  a  tha  Clann  ar  sgoilean 
a'  faotuinn  de  threorachadh  ann  an  nithean 
cuideachdail  is  gradh-diithcha.  Cha  mhor  an 
tolladh  a  rinneadh  leis  na  Boy  Scouts  is  na  Girl 
Guides  a  steach  do  na  cearnan  iomallach  sin  ; 
agus  a  dh'  innseadh  na  firinne  is  fearr  le  Clann 
an  Fhraoich  gun  araichear  Clann  na  Gaidheal- 
tachd  a  reir  nan  nithean  as  fearr  ann  an  gnath- 
san  agus  beul-aithris  nan  daoine  bho'n  tainig 
iad,  agus  comhla  ris  a  sin,  gun  cuidich  iad  leinn 
gus  an  canain  a  shabhladh,  rudan  nach  eil  an 

sealladh  nan  gluasadan  sin  idir. 

***** 

Is  ann  mu'n  am  so  an  uiridh  a  chuireadh  ceud 
"  Fheachdan  "  Comuinn  na  h-Oigridh  air  bonn, 
agus  'san  iiine  ghoirid  sin  rinneadh  toiseach- 
toiseachaidh  mar  nach  olc.  Tha  aig  an  am  so 
da  Fheachd  deug  ar  fhichead  agus  suas  ri  700 
Ball  annta,  a'  chuid  mhor  anns  na  h-Eileanan 
Siar.  Fhuair  na  Balaich  camain  a  nasgaidh  o'n 
Chomunn    Ghaidhealach,    agus    na    Caileagan 

nithean  air  son  obair  ghreise.  Chuireadh  surd 
as  t-Samhradh  air  na  Feachdan  a  chruinnea- 
chadh  le  cheile  an  sud  is  an  so,  far  an  d'  fhuair 
iad  cuirm-chnuic  aoibhneach  le  cluichean  agus 
tea  'na  cois,  agus  rud  a  b'  fhearr,  eolas  air  a 
cheile  agus  air  ruintean  a'  Chomuinn  iiir  'san 
tug  iad  an  gealladh  a  bhi  'nan  "  deagh  Ghaidh- 
eil."  Aig  deireadh  an  t-seisein  sheas  moran 
de  na  Buill  paipear-ceasnachaidh  Gaidhlig,  agus 
le  buaidh  f haotuinn  ann  fhuair  iad  an  tiis-inbhe 
"  Gaidheal  "  ardachadh  gu  "  Lan-Ghaidheal." 
Bithidh  deuchainn  eile  fosgailte  dhaibh  sin  an 
ath-bhliadhna  troimh  am  faod  iad  ruigheachd 
air  an  inbhe  is  airde,  "  Sar-Ghaidheal."  Bha 
co-fharpuisean  araidh  aig  cuid  de  na  Modan 
duthchail  air  son  Comuinn  na  h-Oigridh.  Tha 
Clann  an  Fhraoich  gu  dripeil  a'  deasachadh 
dealbhan-cluiche  agus  nithean  eile  de  'n  t-seorsa 
sin  fa  chomhair  an  t-seisein  uir.  Chan  e  an 
siigradh  a  bhios  aig  Fir-dheilbhe  a'  Chomuinn 
Ghaidhealaich  ag  cur  Feachdan  iira  air  bonn, 
chionn  cha  bhi  e  'na  ioghnadh  ma  chuireas 
Comunn  na  h-Oigridh  uibhir  eile  ris  fhein,  no 
dh  'fhaoidte  a  dha  uibhir,  mu'm  bi  e  bliadhna 
na's  sine.  Tha  "  Ceann-Feachd  " — maighstear- 
sgoil  no  ban-sgoilear — a'  stitiradh  obair  na 
Feachd  anns  gach  aite.  Tha  'n  Ceann-Feachd, 
ann  an  seadh  araidh,  'na  aoghaire  do  'n  Cloinn, 
'gam  brosnuchadh  gu  bhi  deanamh  an  dichill  a 
chum  ruigheachd  air  lan-thoradh  an  dualchais 
mar  Ghaidheil.  Tha  "  Ceannard  "  air  ain- 
meachadh  am  measg  Buill  gach  Feachd  leis  na 
Balaich  fein,  agus  "  Bana-Cheannard  "  leis  na 
Caileagan.  Sin  agad  cuid  de  ghniomhachas 
a'  Chomuinn  iiir  so,  agus  is  iomadh  rud  eile  a 
ghabhas  cur  ris  ma  gheibh  a  luchd-stiiiraidh  an 
cuideachadh  a  tha  dhith  orra. 


Air  son  da  aobhar  sonruichte  tha  Comunn  na 
h-Oigridh  am  feum  comaraich  is  cul-taic  cho 
math  ri  cuideachadh  beothail  Ministearan  na 
h-Eaglais.  A  dh'  aon  chuid  dheth  tha  e  'na  ni 
ion-mhiannaichte  gun  dean  iad  an  cuid  ann  an 
comh-dhealbhadh  obair  a'  ghluasaid  so.  Gu 
ruig  a  so  is  ann  air  maighstearan  agus  bana- 
mhaighstearan  nan  sgoilean  a  tha  tromlach  na 
h-oibre  a'  laighe,  agus  an  t-urram  dhaibh  airson 
mar  a  chuir  iad  an  guaillnean  rithe.  Chan 
urrainn  sud  seasamh.  Chan  e  mhain  gur  coir 
croilean  beag  de  luchd-dreuchd  a  bhi  aig  gach 
Ceann-Feachd  a  bheir  cobhair  dha  :  feumar  na 
Feachdan  a  ghrunnachadh  a  reir  Roinnean 
nadurra  na  duthcha  agus  Comhairle  a  bhi  air 
ceann  gach  Roinne,  gus  gnothuichean  coitchionn 
a  riaghladh  agus  na  deanadasan  tlachdmhor  a 
thoirt  fa  chomhair  nam  Feachd  as  eugmhais 
nach  cumar  tlachd  na  Cloinne  'san  obair.  Nis, 
air  a'  Ghaidhealtachd,  agus  a  sheachd  siochain 
anns  na  h-aitean  iomallach,  is  e  a'  bhochdainn 
uile  a  dhorraid  's  a  tha  e  na  daoine  fhaotuinn 


a  lionas  na  dreuchdan  sin.  Co  a  ni  an  t-eitean 
as  am  faighear  roinn  de  luchd-cuideachaidh 
Comuinn  na  h-Oigridh,  agus  do'n  urrainn  lamh 
a  chur  air  daoine  freagarrach  eile  ach  Minis- 
tearan na  Gaidhealtachd  ?  Gu  deimhin  is  mor 
am  fogharadh,  ach  is  tearc  an  luchd-oibre. 
Thigibh  thairis  gu  Macedonia,  agus  cuidichibh 
leinn. 

Is  ann  air  grunnd  na  's  airde,  agus  a  h-uile 
buille  cho  feumail,  a  tha  mi  'g  iarraidh  gniiis  na 
h-Eaglais  do'n  oidhirp  iiir  so.  O  chionn  beagan 
bhliadhnaichean  air  ais  tharruing  Ministear 
Eaglais  na  h-Alba  ar  n-aire  a  dh'  ionnsuidh 
aogaisg  araidh  de  'n  "  Ghluasad  Cheilteach  " 
a  shaoil  leam  a  bha  air  leth  cudthi'omach.  Bha 
e  gearan  gun  robh  na  h-oidhirpean  a  bhatar  a 
deanamh  as  leth  ar  Canain  aosda,  tuilleadh  is 
fada  dealaichte  bho  aire  is  urram  do  nithean 
spioradail,  agus  thug  e  an  deagh  rabhadh 
dhuinn  nach  b'  ion  fiughair  a  bhi  againn  gum 
maireadh  a'  Ghaidhhg  fada  mur  a  cuireamaid 
drochaid  thar  a'  bhearn  sin.  Tha  sin  cho  fior 
's  a  ghabhas  a  bhi,  agus  chan  iarrainnnab' fhearr 
na  dliith-cheangal  a  bhi  aig  Comunn  na  h- 
Oigridh  ris  an  Eaglais  o  laithean  a  cheud 
toiseachaidh.  Ni  sin  cinnteach  gum  bi  a  dhean- 
adasan  air  an  li-dhealbhadh  le  h-iimhlachd  do 
nithean  arda.  ionmholta  ;  a  riiintean  air  am 
blath-dheacadh  le  spiorad  na  seirbhis  agus  an 
fhein-aicheidh.  Cha  lugha  na  sin  a  dh'  fhoghnas 
do  Chomunn  aig  am  bheil  gnothuch  ri  arach 

Cloinne. 

*  *  *  *  * 

Ghabh  mi  cuairt  o  chionn  ghoirid  an  Cuimridh 
a  dh'  fhaicinn  doighean-oibre  "  Urdd  Gobaith 
Cymru  "  (Comunn  Dochas  Cuimridh)  anns  am 
bheil  suas  ri  70,000  duine-cloinne,  agus  am 
measg  nithean  eile  a  dhriiidh  air  m'  inntinn  'sa 
Ghluasad  oirdheirc  sin  bha  'n  co-chomunn  caid- 
reach  a  ghleidhear  eadar  iad  's  an  Eaglais.  Tha 
aon  chleachdadh  aca  a  shaoil  leam  a  bha  son- 
ruichte feumail,  "  Sul  yr  Urdd,"  's  e  sin  Domh- 
nach  Comuinn  na  h-Oigridh.  Tha  'n  la  sin 
air  a  shonruchadh  an  drasd  's  a  rithis  ann  an 
Eaglaisean  araidh  feadh  na  duthcha,  far  an 
cruinnich  na  Feachdan  a  tha  mar  dhliithas  cuim- 
seach  dhaibh.  Bithidh  searmoin  Chuimrig, 
freagarrach  do  'n  Chloinn  aig  a'  Mhinistear, 
ach  tha  cuid  eile  de  'n  t-seirbhis  air  earbsa  ris 
a'  Chloinn  fein,  's  iad  a'  faotuinn  deagh  oilein 
innte  roimh  laimh.  Tha  'n  t-seirbhis  fosgailte 
do  na  h-uile,  agus  mo  lamh-sa  dhuit,  bithidh  an 
Eaglais  Ian  gus  na  dorsan  air  Domhnach  na 
Cloinne.  Nach  faodadh  Domhnach  na  h-Oig- 
ridh a  bhi  againn  air  a'  Ghaidhealtachd  ?  A 
thuilleadh  air  a  sin  tha  Sgoil-Shabaid  'ga  cumail 
far  am  bheil  an  Urdd  'ga  h-iarraidh,  agus  tha 
cuid  mhath  de  na  Feachdan  air  an  riaghladh 
air  fad  le  Caibeil  araidh.  Sin  agad  doigh  no 
dha  air  am  bheil  an  Eaglais  a'  toirt  gniiis  do 
Chomunn  na  h-Oigridh  an  Cuimridh,  agus  nach 

ceutach  an  co-cheangal  e  ?  Tha  fhios  gur  coir 
dhuinn  gluasad  gu  faicilleach  'san  duthaich  so, 
'a  a  liuthad  aidmheil  againn  innte.  Ach  tha 
Eaglais  na  h-Alba  lan-chomasach  air  an  rathad 
a  sheoladh  'na  leithid  a  dh'  obair,  agus  ma  ni  i 


sin,  cha  chreid  mi  fhein  gum  bi  e  aithreach 
leatha.  Mo  bhuidheachas  do  Fhear-dheasach- 
aidh  an  Fhoir-lionaidh  so  gun  tug  e  'n  cothrom 
dhomh  air  cuis  na  Cloinne  a  chur  fa  chomhair 
Eaglais  na  h-Alba. 


Beusan  a'  Ghkidheil 


Le  Aoxghas  Mac  Eanruig 


CHAN  'eil  dream  air  an  talamh  leis  nach  toigh 
an  Gaidheal,  ma  fhuair  iad  eolas  air  fein 
agus  air  a  dhoighean.  Tha  e  ealamh  gu  labhairt 
ach  miall  gu  caineadh,  agus  cha  toir  e  oilbheum 
do  neach  sam  bith  ma's  urrainn  e  a  sheachnadh. 

Is  i  so,  CO  dhiubh,  ar  barail  fein,  agus,  a  reir 
gach  iomraidh,  chan  eil  sinn  fada  cearr.  Tha 
feadhainn  a  bha  greis  an  Africa  ag  innseadh 
dhuinn  gu'n  toir  na  Boerich  cuid  na  h-oidhche 
do  Ghaidheil  an  uair  a  dhuineas  iad  an  dorus 
le  cabhaig  air  Sasunnaich  no  air  Frangaich. 

Chan  eil  teagamh  nach  eil  clann  ar  cinnich 
iorasal,  sicir,  deanadach,  onorach  ;  agus,  ma 
fhuair  iad  ainm  a  bhi  deidheil  air  togail  chreach, 
bu  chliu  sin  a  bhuineadh  do  iomadh  muinntir 
a  bharrachd  orrasan.  An  diugh,  tha  iad  aig 
sith  ris  na  h-uile  dhaoine,  agus  cha  ghabh  iad 
gnothach  gu  h-olc  ri  neach  'sam  bith  nach  gabh 
droch  ghnothach  riu.  Tha  na  Gaidheil  aig  an 
taigh  suairce,  snasail  nan  abhuistean,  agus  chan 
eil  iad  a  choir  cho  croiseil  no  cho  carach  'sa 
bheireadh  Niall  Mac  an  Rothaich  oirnn  a  chreid- 
sinn  m'a  thimcheall  sluaigh  Ghlinne  Comhaim. 
Tha  aoradh  fhathasd  'nan  cuid  thaighean  uair 
no  da  uair  'san  latha  ;  agus  far  am  bheil  ainm 
an  Tighearn  air  a  luaidh  le  urram,  chan  urrainn 
moran  dubhailc  a  bhi  air  a  ghinntinn.  Tha 
fiamh  a'  ghaire  air  an  gnuis  gach  uair  a  thachras 
earaid  orra,  agus,  ma  ghabhas  iad  fearg  ri  fear 
foiir  no  fochaid,  chan  eil  an  sin  ach  faillinn  a 
tha  buailteach  do  gach  fear  is  bean  a  thainig  a 
nuas  o  Adhamh. 

Chan  eil  caraig  air  nach  caochail  sruth,  agus 
is  iomadh  caochladh  a  thainig  air  crannchur  ar 
pobuill  o  cheann  a  dha  no  tri  de  fhicheadan 
bliadhna.  Tha  an  aireamh  air  dol  an  lughad 
agus  tha  an  canain,  uidh  air  n-uidh,  a'  dol  am 
mach  a  fasan.  Tha  iad  gun  aodhair  no  fear-iuil 
a  stiuras  iad  gu  seilbh  is  sonas,  agus,  mur  tig  ni 
iongantach  an  rathad,  bidh  an  gineil  air  ruith 
am  mach  an  tir  an  athraichean  mu'n  teid  tri 
cheud  bliadhna  seachad. 

Ciod  a  dh'eireas  do'n  Ghaidhealtachd  ma 
chrionas  a  seann  naisein  gu  buileach  ?  Cha  bhi 
i  air  a  fagail  falamh,  oir  thig  fine  coimheach  air 
chor-eigin  a  tharruing  an  loin  as  a  monaidhean, 
as  a  srathan  agus  as  a  cladaichean  ioma-lochach. 
Am  bi  iad  na's  fearr  beusan  na  iadsan  a  bha 
rompa  ?  Tha  sin  duilich  a  radh,  ach,  ma  bhios, 
ni  e  an  gnothach  dhaibh.  Tha  Gaidheil  an  latha 
diugh  maiseach  an  giulan,  cuimseach,  cuimir 


am  biuthas,  agus  coibhneil,  seirceil  an  cainnt 
'san  cail  a  thaobh  each  a  cheile.  Cha  robh 
sluagh  riamh  'sna  rioghachdan  so  a  bheireadh 
barr  orra  am  baigh  'san  carantas,  an  deagh 
choimhearsnachd  no  an  glainead  inntinne.  Bha 
agus  tlia  iad  deas  gu  pairt  a  ghabhail  an  obair 
mhath,  ann  an  lamh-chuideachaidh  a  thoirt  do 
neach  an  eiginn  no  gu  reit.e  dheanamh  ri  earaid 
air  am  faod  iad  cur  am  mach. 

Co  chunnaic  riamh  Gaidheal  aig  nach  biodh 
a  lamh  'na  sporan  nam  biodh  banntrach  air  a 
fagail  falamh  no  seann  duine  air  dheireadh  le 
obair  foghair  no  earraich.  Mur  biodh  airgead 
aige,  gheibheadh  e  seol  air  chor-eiginn  eile  air 
cobhair  a  dheanamh  air  luchd-ainnis,  cho  fad 
'sa  blj^  sin  'na  chomas  gun  choire  dheanamh 
dha  fein.  Tha  miithadh  'sa  char  so  air  tighinn 
tharainn  anns  a'  Ghaidhealtachd.  Ch%n  eil  na 
feumaich  cho  pailt  'sa  b'abhuist  dhaibh  a  bhi, 
oir  tha  pensionan  lionmhor  agus  moran  inn- 
leachdan  eile  air  an  cleachdadh  air  son  gainne 
a  chumail  o  dhorsan  a'  phobuill.  Ach  eadhoin 
fhathasd  tha  iomadh  cothrom  air  furtachd  a 
dheanamh  air  coimhearsnaich,  agus  is  ainneamh 
a  tha  gin  dhiubh  air  an  leigeadh  seachad. 

Tha  buaireas  cor  uair  am  measg  ar  muinntir, 
ach,  mar  is  trice,  chan  ann  aca  fein  a  tha  choire. 
Dh'eirich  iad  le  Prionns  Tearlach  is  gun  fhios 
aca  gu  ro  mhath  c'ar  son.  Chaill  iad  air  an  iorgh- 
uill  sin  gu  dona,  agus  tha  iad  a'  call  oirre  air 
an  latha  diugh.  A  rithisd,  rinn  iad  strith  aig 
caochladh  amannan  mu  eaglaisean,  agus,  a 
rithisd,  cha  do  bhuidhinn  iad  moran  air  a  thaill- 
eamh  aon  chiud  an  gnaths  no'n  earras.  O 
cheann  iiine  nach  eil  cho  fada,  dh'eirich  ar-am- 
mach  eadar  uachdarain  is  "  iochdarain  "  a 
thaobh  phriomh-cheistean  a  bhuineadh  do'n 
fhearann.  Umpa  so  faodar  a  radh  mar  thuirt 
am  bard  gu'm  bheil  na  daoine  air  dol  an  tainead 
an  deidh  gach  faoin-chleasachd  do'n  tug  iad 
aire. 

Re  gach  iipraid  dhiubh  so  dh'fhan  cliu  nan 
Gaidheal  gun  domail.  Cha  b'ann  air  an  son 
fein  a  thug  iad  claidheamh  a  truaill  ach  as  leth 
"  phrionspalan  "  a  bh'air  air  an  cur  mu'n  coinn- 
eamh  le  muinntir  nach  buineadh  do'n  seorsa 
fein  idir.  Bu  bheag  thachd  nan  Gaidheal  do 
aimhreit,  ach  chaidh  an  tarruing  gu  minic  a 
staigh  innte  ionnas  gun  fhios  dhaibh.  Tha  iad 
air  fas  na's  glice  a  nis,  oir  tha  sgoil  is  ionnsach- 
adh  pailt  'nam  measg. 

An  lobairt  thaitneach 


"  Is  lad  'lobairtean  Dhe  spiorad  briste  ;  air  cridhe  brlste  agus  bruite,  a  Dhe,  cha  dean  thusa  fair."' — Salm  li.  17 


tlO  de  na  sailm  is  fhearr  leibh  ?  "  arsa 
-'caraid  ri  Luther.  Fhreagair  Luther, 
"  Is  e  na  sailm  is  fhearr  leam-sa,  sailm  Phoil." 
"  Sailm  Phoil,"  ars'  a  charaid,  "  co  ris  a  their 
sibh  sailm  Phoil  ?  "  "  Their  mi  sailm  Phoil," 
arsa  Luther,  "  ris  na  sailm  sin  anns  am  faigh 
mi  fior  spiorad  an  aithreachais,"  32,  51,  130, 
143. 

*  *  *  *  * 

Anns  an  t-salm  so  gheibhear  sin  gun 
teagamh,  fior  spiorad  an  aithreachais  ;  o 
thoiseach  gu  deireadh  tha  t  mar  gu'm  biodh 
glaodh  as  an  doimhneachd.  Ma  bha  duine 
riamh  anns  an  doimhneachd  agus  an  cunnart 
bais  bha  an  duine  a  sgriobh  an  t-salm  so.  A 
reir  beul-aithris  nan  aithi'ichean  bha  i  air  a 
sgriobhadh  le  Daibhidh  an  deidh  dha  tuiteam 
le  Bathsheba  agus  an  deidh  dha  am  peacadh 
sin  an-tromachadh  le  L^riah  a  chur  as  an  rathad. 
Bha  peacaidhean  Dhaibhidh  cho  uamhasach  's 
gu'm  bu  mhaith  leis  a  h-uile  duine  aig  a  bheil 
gaol  air  Facal  an  Tighearn,  agus  air  eaglais  an 
Tighearn,  agus  air  sluagh  an-  Tighearn,  foluch 
a  chuir  brra.  Ach  is  e  a  shaor  Daibhidh  o 
sgrios  nach  do  pheacaich  e  riamh  gun  naire 
agus  aithreachas  a  bhi  air  a  dhtisgadh  'n  a 
chridhe  an  deidh  laimhe.  Cha  b'  urrainn  e  a 
dheanamh  mar  ni  iomadh  neach  eile  an  deidh 
dha  peacachadh  ;  cha  b'  urrainn  dha  a  lamhan 
a  nigheadh  agus  a  radh,  "  Tha  sud  thairis  ; 
tha  mo  lamhan  a  nis  glan,  is  chan  eirich  am 
peacadh  ud  am  aghaidh  gu  brath  tuilleadh." 

Cha  b'  urrainn  Daibhidh  sin  a  radh  ;  a 
dh'  aindeoin  a  pheacaidhean  bha  coguis  bheo 
aige,  agus  a  h-uile  uair  a  pheacaich  e  dh' 
aidich  e  a  chionta  gu  saor  is  chrom  e  a  cheann 
le  naire  an  lathair  an  Ti  naoimh,  ag  radh, 
"  A'd  aghaidh,  a'd  aghaidh-sa,  a  Dhe,  phea- 
caich mi  agur  rinn  mi  olc  a'd  shealladh.  .  .  . 
Dean  trocair  orm  a  reir  do  choibhneis-graidh  ; 
a  reir  lionmhoireachd  do  chaomh  throcairean, 
dubh  as  m'  easaontas  .  .  .  cruthaich  annam 
cridhe  glan,  a  Dhe,  agus  ath-nuadhaich  spiorad 
ceart  an  taobh  a  stigh  dhiom." 

Tha  e  soilleir  gu  bheil  a  h-uile  facal  anns  an 
t-sahn  aithreachail  so  a'  tighinn  o  ghrunnd  a 
chridhe.  B'  aithne  dha  goin  agus  naire  a' 
pheacaidh,  chan  ann  o  bhi  a'  cluinntinn  uime 
no  a'  leughadh  uime  ann  am  beatha  dhaoine 
tile,  ach  o  fhiosrachadh  a  choguis  fein:  "  Tha 
mo  pheacadh,"  ars'  esan  am  lathair  a  ghnath. 


Sin  an  t-aobhar  gu'n  d'  fhuair  an  t-salm  so 
greim  cho  laidir  air  cridheachan  dhaoine 
diadhaidh  ;  tha  i  a'  cur  cainnt  air  smuaintean 
agus  faireachduinean  as  aithne  dhaibh  uile, 
agus  a'  cur  cainnt  orra  chan  ann  air  sgath 
an  fhasain  no  air  ghaol  rud  crabhach  a  radh, 
ach  air  ghaol  faotainn  ann  an  daimh  cheart  ri 
Dia.  Is  ionmhuinn  le  Dia  an  fhirinn  's  an 
taobh  a  stigh,  agus  chan  fhaigh  neach  gu 
brath  ann  an  daimh  cheart  ri  Dia  gus  an 
aidich  e  a  chionta  gu  saor.  Tha  neach  air 
bith  a  cheileas  no  a  dh'  fholuicheas  a  chionta  a' 
togail  balla  eadar  e  fein  agus  Dia. 

I.  Cha  do  dhiult  Dia  riamh  maitheanas  a 
thoirt  do'n  aithreachan.  Chan  'eil  urnuigh  as 
cinntiche  a  gheibh  eisdeachd  an  neamh  na 
iirnuigh  a'  pheacaich  a  ghlaodhas  'n  a  eigin, 
"  Dean  trocair  orm-sa  a  Dhe."  Ach  feum- 
aidh  i  tighinn  o'n  chridhe.  Tha  sinn  cho 
eolach  air  na  briathran  is  tha  iad  daonnan 
cho  dliith  aig  ar  laimh  's  gu  bheil  sinn  uUamh 
gu  bhi  'g  an  gabhail  air  ar  bilean  gu  h-aotrum, 
gun  naire  no  bron  diadhaidh  id^  'n  ar  cridh- 
eachan. Ach  cha  teid  iirnuigh  de  'n  t-seorsa 
sin  na  's  airde  na  mullach  do  chinn.  Cha 
leighis  gras  Dhe  cridhe  air  bith  ach  an  cridhe  a 
tha  briste,  briiite.  Mur  bheil  ar  cionta  'n  a 
uallach  air  ar  coguis,  no  mur  bheil  ar  peac- 
aidhean 'n  ar  lathair  gun  sgur,  a'  cur  anshocair 
'n  ar  cridhe,  chan  'eil  ann  ach  amaideas  dhuinn 
a  bhi  an  diiil  gu'n  toir  Dia  maitheanas  dhuinn. 
Cha  tabhair,  a  chionn  nach  'eil  sinn  deas  air  a 
shon.  Ciod  an  tairbhe  a  bhiodh  ann  dhuinn 
maitheanas  fhaotaimi  o  Dhia  air  son  phea- 
canna  nach  'eil  'n  an  uallach  no  'n  an  ciiis- 
bhroiri  dhuinn  }  Chan  'eil  maitheanas  aig  Dia 
ach  do  na  ciontaich  a  dh'  fhairich  an  cionta  ; 
cha  ghabh  e  ri  iobairt  eile  ach  a  mhain  an 
cridhe  briste  agus  briiite. 

II.  Cha  bhi  cridhe  'a  pheacaich  an  a  bhriseadh 
gus  an  dearhhar  a  pheacadh  air  leis  an  Spiorad 
Naomh.  Ann  am  fear  d'a  leabhraichean  tha 
Iain  Bunyan  ag  innseadh  dhuinn  gu  robh  e 
aig  aon  am  a'  saoilsinn  nach  robh  duine  eile 
ann  an  Sasunn  a  b'  fhearr  na  e  fein,  ach  an  uair 
a  bha  a  choguis  air  a  diisgadh  agus  a  chridhe 
air  a  shoilleireachadh  leis  an  Spiorad  Naomh 
dh'  atharraich  e  am  beachd  a  bha  aige  air 
fein,  is  thubhairt  e  gur  ann  aige-san  a  bha  an 
cridhe  a  bu  mhiosa  air  an  t-saoghal  ;  gu  robh 
eadhon  cridhe  ludais  na  bu  ghile  agus  na  bu 

ghloine  na  a  chridhe-san,  a  bba  cho  Ian  de 
thruaillidheachd  agus  de  mhi-naomhachd  's 
gu'm  biodh  Dia  ceart  agus  cothi-omach  ged 
bheireadh  e  breitheanas  air. 

An  uair  a  leughas  duine  neo-spioradail 
lithrichean  Phoil  no  sailm  Dhaibhidh,  no 
sgriobhaidhean  nan  naoinh.  agus  a  chi  e  ciod 
a  tha  iad  ag  radh  umpa  fein,  theagamh  gu'n 
saoil  e  nach  robh  iad  idir  cho  naomh  's  a  bha  e 
an  diiil,  air  neo  gu  bheil  iad  'g  an  deanamh 
/  fein  na  's  miosa  na  bha  iad  an  da  rireadh,  oir 
tha  iad  a'  labhairt  umpa  fein  mar  gu'm  b'  iad 
peacaich  a  bu  mhiosa  air  thalamb.  Cha  toigh 
le  muinntir  an  t-saoghail  a  leithid  sin  de 
chainnt  a  chionn  gu  bheil  amharus  aca  nach 
'eil  innte  ach  cainnt  fhein,  agus  nach  'eil  na 
naoimh  a'  creidsinn  gu  bheil  iad  cho  dona  's  a 
their  iad.  Ach  c6  am  peacach  eile  as  aithne 
dhuit  a  tha  na's  miosa  na  thu  fein  ?  Oir 
chan  aithne  dhuit  peacach  eile  ach  thu  fein. 
Chan  'eil  ann  am  peacadh  dhaoine  eile  dhuit 
ach  facal  no  fuaim,  sgeul  a  dh'  innsear,  rud 
a  chuala  thu  leis  a'  chluais  ach  nach  do  bhean 
ri  do  chridhe,  agus  nach  urrainn  do  chridhe  a 
bhriseadh  le  naire  agus  le  goin  an  aithreachais 
mar  a  bhriseas  do  pheacanna  fein  e. 

Cha  b'  ann  gun  am  briathran  a  thomhas  a 
labhair  Daibhidh  agus  Pol  ;  ghabh  iad  coinneal 
na  Ilrinn  'n  an  laimh,  is  chaidh  iad  sios  do 
sheomraichean  diomhair  agus  dorcha  an  cridhe, 
is  dh'  innis  iad  dhuinne  ciod  a  chunnaic  iad 
an  sin.  Agus  ma  ghabhas  tusa,  a  leughadair, 
a  cheart  choinneal  chi  thu  le  a  solus  sealladh 
a  chuireas  'n  ad  thosd  thu,  air  chor  agus  nach 
bi  iirnuigh  eile  air  do  bhilean  ach  iu'nuigh 
Dhaibhidh  agus  Phoil,  "  Dean  trocair  orm, 
a  Dhia  nan  gras,"'  agus  nach  bi  dochas  eile 
agad  ach  gealladh  Dhe  a  tha  ag  innseadh 
dhuit  nach  dean  Dia  tair  air  cridhe  briste  agus 
briiite. 

III.  Tha  Dia  a'  gabhail  tlachd  arm  a  hhi 
saoradh  pheacach  aithreachail.     Tha  an  fhirinn 


sin  air  a  sgriobhadh  air  a  h-uile  duilleig  de'n 
BhiobuU.  Tha  ar  peacanna-ne  lionmhor  agus 
gun  lethsgeul  ach  tha  trocair  an  Tighearn 
cho  ard  ris  na  neamhan ;  tha  i  o  shiorruidheachd 
gu  siorruidheachd  orra-san  d'  an  eagal  e. 

Dh'  iontisuidh  'n  tearmtmn  so  ma  theid  mi, 
'N  diidt  e  m'  iarrtus  geur  ? 

0  cha  diidt  trath  mhaireas  talamh, 
Cuan,  is  speur." 

Ma's  urrainnear  a  radh  mu  dhuine  air  bith 
gur  e  esan  peacach  as  miosa  agus  as  ciontaiche 
anns  an  t-saoghal  uile  gu  leir  bheir  Dia  maith- 
eanas  do'n  duine  sin  ma  ni  e  aithreachas. 
"  Thigibh  a  nis,  agus  tagramaid  ri  cheile,  deir 
an  Tighearn  ;  ged  robh  'ur  peacaidhean  mar 
an  sgarlaid,  bithidh  iad  geal  mar  an  sneachd  ; 
ged  robh  iad  dearg  mar  chorcur  bithidh  iad 
mar  olainn." 

Aig  an  am  so  de'n  bhliadhna,  an  uair  a  tha 
na  laithean  goirid  geamhraidh  a'  cur  'n  ar 
cuimhne  gu  bheil  an  iiine  a'  dol  seachad,  tha 
e  iomchuidh  gu'n  stadadh  daoine  air  an  ceum 
agus  gu'm  feoraicheadh  iad  dhiubh  fein  ciod 
an  dochas  a  bhiodh  aca  na'm  b'e  toil  Dhe  nach 
fhaiceadh  iad  maduinn  na  Bliadhna  Uire. 
Tha  iomadh  guth  a'  labhairt  ruinn  an  diugh, 
a  bheireadh  oirnn  a  chreidsinn  gur  h-ionnan 
do'n  fhirean  agus  don  aingidh  aig  uair  am 
bais,  ach  cuimhnich  thusa,  a  leughadair,  nach 
e  sin  a  tha  Facal  an  Tighearn  ag  radh.  Tha 
Facal  an  Tighern  a'  teagasg  gu  bheil  gach 
uile  pheacadh  toillteanach  air  corruich  agus 
mallachd  Dhe  agus  toillteanach  air  sgrios 
siorruidh  o  lathaireachd  an  Tighearn.  Ach 
chan  e  sin  am  facal  mu  dheireadh  a  bu  mhaith 
leam  a  bhi  air  a  sgriobhadh  air  an  duilleig  so 
ach  am  facal  so.  "  Co  an  Dia  ann  a  tha  cosmhuil 
rint-sa,  a  mhaitheas  aingidheachd  agus  a  ghabhas 
seachad  air  easaontas  iarmaid  oighreachd  ?  oir 
ar  Dia-ne  cha  ghleidh  e  a  chornuch  gu  siorriddh  a 
chio?in  gur  toigh  leis  trocair. 

THA  sia  no  seachd  de  sheachduinean  bho 
nach  do  chuir  mi  cas  anns  a'  Choille  Bheithe 
gus  an  diugh.  Bha  aobhar  no  dha  air  sin  ;  a 
dh'  aon  ni  bha  mi  trang  agus  m'  aire  air  nithean 
nach  robh  'n  a  coir,  agus  a  thuilleadh  air  cion 
iiine  bha  an  t-sid  cho  fliuch  's  nach  robh  tarruing 
air  bith  aice  orm.  An  raoir  bha  mi  a'  bruidhinn 
ri  seann  duine  a  thubhairt  rium  nach  robh 
cuimhne  aige  foghar  cho  fliuch  ris  an  fhoghar 
so  fhaicinn  an  AdhoU  riamh.  Gu  fortanach  bha 
am  foghar  trath,  is  cheap  daoine  am  beagan 
tiormachd  a  bha  ann  gus  am  barr  fhaotainn  a 
stigh,  ach  an  fheadhainn  nach  do  chuir  speirid 
is  sunnd    n  an  obair  air  an  la  mhaith,  tha  am 


barr  aca  a  nis  a'  dubhadh  agus  a'  malcadh  air 
na  h-achaidhean. 

Ged  nach  'eil  turadh  cruaidh  ann  an  diugh 
fhathast  cha  mho  a  tha  uisge  ann,  is  thainig  mi 
do'n    Choille    Bheithe    a    dh'    fheuchainn    an 
diiisgeadh  i  'n  am  inntinn  (mar  is  trie  a  rinn  i) 
smuaintean    a    bhiodh    freagarrach    dhomh    a 
thoirt    do'n    choimhthional    aig    an    t-seirbhis- 
bhuidheachais  a  bhios  againn  air  son  an  f  hoghair         ■ 
air   an   ath   Shabaid.     Air   uairean   bithidh   an         | 
tobar  a'  fas  tioram,  agus  feumar  feitheamh  gus         '] 
an  tig  drudhag  iir  ann.      Sin  a  thug  mise  do'n         '^ 
Choille  Bheithe  an  diugh.  ; 

Ged  nach  'eil  seirbhis-bhuidheachais  air  son        i 

an  fhoghaii-  air  a  cumail  aims  a  h-uile  coimh- 
thional  an  Eaglais  na  h-Alba,  bha  coir  aice  a 
bhi  ann,  oir  tha  Fhacal  fein  ag  radh  gur  maith 
an  ni  buidheachas  a  thabhairt  do  Dhia.  A 
thuilleadh  air  sin,  tha  e  furasda  do  shear- 
monaichean  air  a  leithid  sud  de  la  an  fhirinn 
a  dheargadh  air  inntinnean  an  t-sluaigh  gu 
bheil  iad  an  eisioniail  an  Tighearn  air  son  am 
bidh  an  diugh  fhathast  cho  buileach  s  a  bha  ar 
n-aithrichean  ann  an  6g-mhadrinn  an  t-saogh- 
ail. 

Anns  a'  ghineal  so  chan  'eil  bliadhna  a'  dol 
seachad  gun  innleachd  iir  a  bhi  air  fhaotainn 
a  mach  a  tha  nochdadh  cumhachd  mhic  an 
duine  agus  na  comasan  inntinn  a  tha  aige. 
Tha  sin  a'  seideadh  suas  le  uabhar  inntinnean 
aotruni  is  eu-donihahi,  air  chor  agus  gu  bheil 
iad  a'  saoilsinn  gu'n  dean  mac  an  duine  feum 
as  eugmhais  a'  Chruitheir.  An  uair  a  bheir  an 
chemist  dhaibh  stuth  ann  am  botul  a  chumas 
o'n  bhas  caoraich  air  a  bheil  galair-a-ghriithain, 
agus  stuth  eile  a  bheir  air  a'  choirce  fas  gun 
aon  ghas  de  choirce-madaidh  ann,  no  dh' 
innseas  e  dhaibh  gun  teid  aige  air  siucar  a 
thoirt  a  tearr-dhubhismaraga-gealaa  dheanamh 
le  min-saibh,  saoilidh  iad  nach  'eil  feum  aig  a' 
chinneadh-daonna  air  Dia  tuilleadh. 

Tha  e  ceart,  ma  ta,  gun  gabhamaid  gach 
cothrom  air  na  smuaintean  faoin  agus  ain- 
diadhaidh  sin  a  chur  a  mach  as  ar  cridheachan 
fein  agus  a  cridheachan  dhaoine  eile,  oir  is  e 
am  peacadh  as  puinnseanta  a  tha  am  measg 
dhaoine  an  diugh,  nach  'eil  iad  a'  toirt  aite  do 
Dhia  n  a  shaoghal  fein.  Tha  iad  ag  ardachadh 
an  duine  an  aghaidh  a'  Chruitheir. 

Aoh  bha  Dia  anns  an  t-saoghal  m'  an  tainig 
sinne  ann  agus  bithidh  e  ann  an  deidh  dhuinn 
fhagail.  "  C  aite  an  robh  thusa,"  ars'  an  t- 
Uile-chumhachdacli  ri  lob,  "  an  uair  a  leag 
niise  bunaitean  na  talmJiainn  ...  an  toir  thu 
mo  bhreitheanas-sa  gu  neo-ni,  no  a  bheil  gair- 
dean  agad  cosmhuil  ri  Dia  ?  "  "Is  mor  an 
Tighearn,  agus  is  mor  a  chumhachd  ;  tha  a 
thuigse  gun  tomhas."  Leis  na  h-innleachdan 
a  tha  mac  an  duine  a'  faotainn  a  mach  chan  'eil 
e  a'  cruthachadh  dad  ;  chan  'eil  e  ach  a'  fao- 
tainn a  mach  nan  laghannan  leis  a  bheil  Dia  ag 
oibreachadh  anns  a'  chruthachadh.  Tha  e  an 
eisiomail  Dhe  eadhon  air  son  an  eanchainn  as 
a  bheil  e  a'  deanamh  uaill. 

Tha  naidheachd  ann  an  leabhar  Greigis  mu 
dhuine  usaideach  a  bha  air  a  phianadh  le  ro- 
churam  an  deidh  dha  an  siol  a  chur  anns  an 
Earrach.  Chaidh  e  gu  fiosaiche  a  dh'  fhios- 
rachadh  bhuaith  ciod  an  seorsa  foghair  a  bliiodh 
ann.  Sheall  am  fiosaiche  an  toiseach  ann  an 
ceithir  airdean  an  adhair,  an  sin  anns  na 
gloineachan-eolais  a  bha  aige,  agus  labhair  e 
mar  so,  "  Mur  tig  fluraichean  as  an  talamh  a 
dh'  fhasas  'n  am  fiodh,  agus  mur  mill  an  reothadh 
am  fochann,  agus  mur  bris  clach-mheallain  an 


dias,  agus  mur  ith  laoigh  an  t-arbhar,  agus  mur 
tig  faillinn  air  gin  de  na  feartan  diomhair  a  tha 
anns  an  adhar  agus  anns  an  talamh,  faodaidh 
diiil  a  bhi  agad  ri  foghar  maith.  Ach  hiodh 
eagal  ort  gu'n  tig  na  locnist." 

Tuigidh  tu  fhein,  a  leughadair,  gun  mise  a 
leudachadh  air,  ciod  a  bha  am  fiosaiche  a' 
ciallachadh.  Bha  toradh  na  talmhainn  an 
crochadh  ri  fichead  rud  ris  nach  b'urrainn  an 
tuathanach  gnothuch  a  ghabhail,  a  chionn  gu 
robh  iad  os  cionn  a  chomais  agus  ann  an  lamhan 
eile,  agus  eadhon  ged  bhitheadh  gach  ni  eile  a 
reir  a  mhiann,  bha  na  locuist  '«  an  cids-eagail. 
Mar  sin  bhiodh  e  glic  dha  a  shiol  a  chur  agus  an 
corr  earbsadh  ri  Dia,  gun  bhi  an  ireabais  le 
ro-chiiram. 

Ged  nach  'eil  na  locuist  'n  an  ciiis-eagail  do 
na  tuathanaich  anns  an  diithaich  so  tha  fichead 
cuileag  no  biastag  eile  an  geall  air  an  cuid  a 
mhilleadh,  agus  air  aon  Sabaid  co  dhiu  anns  a' 
bhliadhna  bhiodh  e  freagarrach  dhaibh  bui- 
dheachas a  thoirt  do  Dhia  air  son  saothair  agus 
faidhidinn  nan  daoine  a  f  hualr  a  mach  doighean 
anns  an  gabh  casg  a  chur  air  obair  mhillteach 
nam  biastagan  sin.  Theagamh  nach  'eil  e 
furasda  do  mhinistearan  biastagan  ainmeachadh 
ann  an  iirnuigh,  agus  gu'm  feumadh  iad  am 
briathran  a  thaghadh  le  curam,  ach  gabhaidh 
an  rud  deanamh  agus  deanamh  le  soluimteachd 
agus  le  snas.  Na  'n  cluinninn  fein  iirnuigh 
den  t-seorsa  so  ann  an  aoradh  coimhthionail 
aig  am  freagarrach  agus  ann  an  doigh  bhoidh- 
each  chomh-fhreagradh  mo  chridhe  rithe  na  bu 
luaithe  na  chomh-fhreagras  e  ri  cuid  de  na 
cuspairean-buidheachais  a  bhios  againn  a  h-uile 
Sabaid.  Ciod  a  their  thu  ri  coimhthional  ann 
an  Albainn  a  bheir  buidheachas  do  Dhia  air  son 
thiodhlacan  a  thug  e  do  na  h-Iudhaich  tre  losua 
no  tre  Shamuel  o  chionn  nam  miltean  bliadhna 
ach  nach  ainmich  air  am  bilean  na  tiodhlacan 
a  fhuair  iad  fein  agus  an  teaghlaichean  bhuaith 
tre  Sir  Seumas  Young  Simpson,  no  tre  Eleanor 
Ormerod.  Tha  fhios  aig  an  t-saoghal  uile  c6 
Sir  Seumas  Young  Simpson,  a  fhuair  a  mach 
a'  bhuaidh  a  tha  aig  chloroform  air  daoine,  ach 
theagamh  nach  aithne  do  mhoran  d'  ar  luchd- 
leughaidh  co  i  Eleanor  Ormerod. 

Sin  boirionnach  aig  an  robh  barrachd  eolais 
air  beisteagan  agus  air  cuileagan  agus  aii*'' 
cnuimheagan  na  bha  aig  Solamh,  agus  a  rinn 
barrachd  feum  do  thuathanaich  Bhreatuinn  leis 
an  eolas  sin  na  rinn  a'  Pharlamaid  no  Bord  an 
fhearainn.  Bho  thoiseach  an  t-saoghail  tha 
comhrag  dhian  a'  dol  air  aghaidh  eadar  mac  an 
duine  agus  meanbh-chreutairean  na  talmhainn  ; 
cuileagan  is  mosquitoes,  burraich  is  toranaich, 
fridean  is  fiolain-fhionn.  Tha  ceithir  cheud 
mile  seorsa  de  na  creutairean  beaga  sin  air  an 
talamh,  is  tha  iad  a'  siolachadh  agus  a'  fas  cho 
luath  's  gu'n  cuireadh  iad  an  saoghal  fodhpa 
fhein  ann  an  iiine  ffhoirid  mur  b'e  ffu  bheil  mac 


ANNS  A'  CHOILLE  BHEITHE 


an  duine  'g  an  tanachadh  agus  'g  an  cumail  sios. 
Chan  'eil  dol  as  anns  a'  chath  sin  ;  feumar  a 
chumail  suas  gun  sgur,  agus  is  e  a  sheoltachd 
agus  eolas  fein  an  armachd  a  tha  aig  mac  an 
duine  a  chothachadh  an  aghaidh  lionmhoireachd 
nam  meanbh-chreutairean.  Tha  iadsan  ag 
iarraidh  am  beathachaidh  as  an  talamh  cho 
mhaith-ris-san,  agus  a  chionn  nach  'eil  rum  air 
an  talamh  dhaibh  le  cheile  tha  an  t-aon  as 
laidire  a'  cur  as  do'n  aon  as  laige.  Sin  lagh  no 
riaghailt  na  Coille  "a'  bhiastag  as  motha  ag 
itheadh  na  biastaig  as  lugha  "  ;  lagh  is  riaghailt 
a  tha  mac  an  duine  a'  leantuinn  cho  cinnteach 
ris  na  creutairean,  ged  bhios  e  a'  cur  sgeimh 
boidheach  air  a  lamhachas-laidir  fein  agus  ag 
radh  gu'n  tug  Dia  iighdarras  agus  uachdara- 
nachd  dha  os  an  cionn. 

Ann  am  mile  doigh  agus  anns  gach  cearn  de'n 
t-saoghal  tha  an  cogadh  so  a'  dol  air  aghaidh 
eadar  clann-daoine  agus  clann-chuileag,  na 
creutairean  beaga  lionmhor  sin  ag  itheadh  no 
a'  milleadh  a'  bharra  a  dh'  fhasas  as  an  talamh, 
a'  marbhadh  nam  beathaichean  a  tha  feumail 
do  mhac  an  duine,  agus  gu  trie  'ga  mharbhadh 
fein  cuideachd  le  galair  a  ghiulain  iad  thuige. 
Ann  an  aon  seachduin  ni  cuileag-na-tuirneip 
dail  thiiirneip  cho  lom  ris  an  urlar  ;  ann  an 
seachduin  ithidh  no  gearraidh  an  toranach  a 
h-uile  gas  fochainn  a  bha  fas  air  dail  choirce, 
agus  ni  am  burrach  a  cheart  dolaidh  air  dail 
chail.  Ged  is  laidir  an  sluagh  muinntir  na 
Frainge  agus  muinntir  America,  agus  ged  is 
bosdail  iad  le  cheile,  thug  aon  seorsa  cuileig 
diilain  dhaibh  fad  cheudan  bliadhna,  is  chuir  i 
stad  fad  bhliadhnachan  air  canaal  Phanama, 
gus  an  d'  fhuaradh  doigh  air  cur  as  dhith.  A 
h-uile  bliadhna  tha  tuathanaich  na  diithcha  so 
a'  call  suas  ri  ceithir  muillean  punnd  Sasunnach 
leis  an  dolaidh  a  tha  aon  seorsa  cuileig  a'  dea- 
namh  orra,  a'  chuileag  a  bhios  a'  cur  fheursagan 
an  craicionn  a'  chruidh.  An  uair  a  tha  seiche 
air  a  tolladh  le  feursagan  chan  'eil  an  leathar 
cho  maith  's  a  bhitheadh  e  'n  an  robh  i  slan. 
An  uair  a  thainig  an  galair  air  a'  chnuimh-shioda 
anns  an  Fhraing  theab  miltean  de  thuathanaich 
bheaga  anns  an  Fhraing  am  beo-shlaint  a  chall, 
ach  fhuair  Louis  Pasteur  doigh  air  stad  a  chur 
air  a'  ghalair.  Ann  an  eolas  tha  cumh- 
achd. 

Anns  na  seann  laithean  cha  b'  fhiach  le  sgoil- 
earan  an  aire  a  shocruchadh  air  beisteagan  ; 
bha  iad  an  diiil  gu  robh  e  na  b'  uaisle  agus  na 
b'  fheumaile  dhaibh  Laidionn  agus  Greigis 
ionnsachadh  seach  a  bhi  a'  spleuchdadh  air 
cuileagan  agus  air  burraich  a  dh'  fhaotainn  a 
mach  m'  am  beatha  agus  m'  an  obair.  Ach  air 
ghaol  iad  fein  a  dhion  anns  a'  chogadh  a  tha  dol 
air  aghaidh  eadar  iad  fein  agus  meanbh-chreu- 
tairean na  talmhainn  b'  fheudar  do  dhaoine 
toiseachadh  air  rannsachadh  mu  bheatha  agus 
mu  dhoighean  nan  naimhdean  a  bha  deana'mh 


cron  orra.  Sin  an  t-aobhar  gu  bheil  Professor 
bheisteagan  ann  an  Collaistean  an  diugh,  is  tha 
saoghal  an  eolais  iiir  so  air  fas  cho  farsuing  a  nis 
's  nach  gabh  na  h-ard  sgoilearan  sin  orra  fein 
a  radh  gur  aithne  dhaibh  ach  oisean  beag  de'n 
t-saoghal  sin.  Am  fear  dhiubh  a  tha  cur 
seachad  a  bheatha,  ag  ionnsachadh  mu'n 
chuileig-ruaidh,  cha  ghabhadh  e  air  fein  air  son 
rud  air  bith  labhairt  le  ughdarras  mu'n  chuileig- 
ghuirm.  Dh'  iarradh  e  ort  dol  gu  Professor 
eile  a  dh'  fhaotainn  fiosrachaidh  uimpe-se. 
Theagamh  gu  bheil  an  la  a'  tighinn  anns  am  bi 
Professor  dhaibh  fein  aig  gach  cuileig  no  cear- 
dubhan  air  an  talamh.  Air  a  bho'n-uiridh  thug 
Oil-thigh  Dhun-eideann  L.L.D.  do  ard-sgoilear 
ann  an  Cambridge  mar  dhuais  air  son  an  eolais 
a  tha  aige  air  na  tha  dol  air  aghaidh  fad  ceithir- 
uaire-fichead  ann  an  cuairt  bheag  de'n  mhionach 
aig  seorsa  sonruichte  cnuimheig.  Tha  beatha 
mhic  an  duine  ro  ghoirid,  gu'n  gabhadh  duine 
air  fhein  an  caolan  uile  a  rannsachadh  ;  bu  leor 
leis  an  sgoilear  ainmeil  ud  aon  chuairt  bheag 
dheth  a  ghabhail  os  laimh. 

Ach  ged  nach  'eil  ach  beagan  is  ceud  bliadhna 
bho  rugadh  a'  bhean  uasal,  Eleanor  Ormerod 
(1828  1901), charobh  moran  eolais  mumheanbh- 
bheatha  na  talmhainn  ri  fhaotainn  ann  an  leabh- 
raichean  no  ann  an  aite  air  bith  eile  an  uair  a  bha 
i  'na  caileig.  B'  fheudar  dhi  toiseachadh  aig 
an  aibideil,  ach  lean  i  oirre  ceum  air  cheum  gus 
mu  dheireadh  nach  robh  duine  eile  anns  an 
rioghachd  aig  an  robh  uiread  eolais  rithe.  Cha 
do  chiim  i  an  t-eolas  sin  aice  fein,  thug  i  seachad 
e  gu  saor  do  dhaoine  eile  los  gu'm  biodh  e  chum 
feum  dhaibh  anns  gach  oidhirp  a  bha  iad  a' 
deanamh  air  cuileagan  cronail  a  chumail  sios. 

Gus  an  d'  innis  am  boirionnach  so  dhaibh  e 
cha  robh  fhios  aig  tuathanach  as  a  mhile  gur 
ann  as  na  h-uibhean  a  tha  cuileagan  is  daolagan 
is  leomainn  a'  fagail  air  an  talamh  no  ann  an 
aitean  eile  a  tha  na  toranaich  agus  na  burraich 
agus  na  cnuimhean  eile  a  bhios  a'  milleadh 
fochainn  is  luibhean  is  chraobhan  a'  tighinn. 
Tha  an  rioghachd  uile,  ach  gu  sonraichte  na 
tuathanaich,  'n  a  comain  gu  mor,  oir  dh'  thea- 
gaisg  i  dhaibh  ciamar  a  chuireadh  iad  stad  air 
iomadh  plaigh  mhillteach  a  bhios  a'  bagairt  air 
barr  agus  air  beathaichean. 

Thug  Oil-thigh  Dhun-eideann  L.L.D.  dhi 
mar  chomharradh  follaiseach  air  a'  mhaith  a 
rinn  i  do'n  duthaich  so  agus  do'n  t-saoghal  uile 
le  h-eolas.  Ach  tha  moran  dhaoine  a'  faotainn 
maith  a  saothrach  nach  cuala  riamh  iomradh 
air  a  h-ainm.  Chan  ainmich  mise  i  anns  an 
eaglais  air  an  t-Sabaid,  ach  air  a  shon  sin  bheir 
sinn  buidheachas  do  Dhia,  mar  is  dligheach 
dhuinn  a  dheanamh,  air  son  nan  uile  dhaoine 
a  shaothraich  ann  an  rioghachd  an  Eolais  chum 
gu'm  biodh  beannachdan  aimsireil  agus  spiora- 
dail  air  an  sealbhachadh  leis  na  linntean  a 
thigeadh  'n  an  deidh. 

Anns  a'  Ghathair 


BHO  chionn  beagan  bhliadhnachan  aim  an  te 
de  sgoilean  Shasuinn  amis  a  bheil  claim 
dhaoin  -  iiaisle  air  an  ioimsachadh  (no  claim 
dhaoin-airgiodach,  ma's  e  sin  facal  as  fhearr 
leat,  a  leughadair)  bha  am  paipear-ceasnach- 
aidh  so  air  a  chur  air  beulaibh  nam  balach  uile, 
sean  agus  bg  mar  bha  iad  aim,  agus  uair  a 
dh'uine  air  a  thoirt  dhaibh  a  fhreagairt  nan 
ceistean.  Bha  na  balaich  a  b'  oige  mu  thri 
bliadhna  deug  agus  na  balaich  a  bii  shine  mu 
ochd  deug. 

B'e  so  na  ceistean  : — 

I.  Ciod  a  tha  air  a  chiallachadh  leis  na  facail 
so, 

(a)  Tha   mi   a'   creidsinn   ann   an   Dia    an   t- 

Athair  : 

(b)  Tha  mi  a'  creidsinn  ann  an  losa  Criosd  : 

(c)  Tha    mi    a'    creidsinn    aims    a'    bheatha 

shiorruidh  : 

II.  Sgriobh  beagan  shreathan  a  dh'  innseadh 
ciamar  a  tha  thu  a'  tuigsinn  nam  facal  so  ; 
Urnuigh,  Aoradh,  Sacramaidean,  Peacadh, 
Saorsa,  an  Solus  diomhair  ;  agus  innis  ciod  a 
bha  aig  Criosd  aims  an  t-sealladh  an  uair  a 
labhair  e  cosmhalachd  a'  mhic  struidheil.  Innis 
culdeachd  ciamar  a  tha  Criosd  a'  toirt  dhaoine 
gu  Dia. 

III.  Ciod  a  tha  thu  a'  tuigsinn  le  "  diadh- 
achd  "  Chriosd  agus  le  "  daoimachd  "  Chriosd  ? 

IV.  Ciod  an  seorsa  leabhair  a  tha  aims  a' 
Bhiobull  ?  Ciod  na  nithean  maireaimach  a  tha 
ann  ?  Ainmich  se  leabhraichean-eachdraidh 
aims  an  t-Seaim  Tiomnadh,  agus  se  leabh- 
raichean  a  bha  air  an  sgriobhadh  le  faidhean. 
Ainmich  na  daoine  a  sgriobh  na  ceithir  sois- 
geulan,  agus  se  de  na  h-eaglaisean  a  sgriobh 
Pol  litrichean  thuca. 

V.  Ciod  is  ciall  do'n  rud  ris  an  abrar  Crabhadh 
no  Creideamh,  no  Diadhaidheachd  ?  Thoir 
cuimtas  air  an  doigh  aims  a  bheil  thu  a'  saoilsinn 
a  bu  choir  do  dhuine  diadhaidh  tighinn  beo  anns 
an  aite  d'  am  buin  thu  fein,  abair  fad  na  seach- 
duin  so. 

Sin  am  paipear-ceasnachaidh  a  bha  air  a  chur 
mu  choiimeamh  nam  balach  leis  an  ard-mhaigh- 
stir-sgoil,  gun  uiread  agus  rabhadh  a  thoirt 
dhaibh.  Ach  ged  tha  am  paipear  duilich  (agus 
ro  fhada  air  son  na  h-iiine)  theagamh  gu  robh 
fhios  aig  an  fhear  a  chuir  na  ceistean  air  sin  na's 
fhearr  na  tha  agaiime,  agus  gu  robh  aobhar 
maith  aige  deanamh  mar  rinn  e.  Ged  tha  e  air 
a  radh  aims  an  Fhiriim  gu'm  bi  curam  aig  an 
duine  ionraic  do  bheatha  'ainmhidh,  chan  'eil  e 
air  a  radh  gu'ni  bi  ciirani  aig  maighstirean- 
sgoile  do  phiantan-aineolais  an  sgoilearan. 


Rud  eile  a  dh'  fhaodas  mi  a  radh,  bha  na 
balaich  ud  na  b'  fhaide  air  an  aghaidh  agus  na 
b'  abuiche  'n  an  inntinn  na  claim  ann  an  sgoilean 
eile,  oir  bha  iad  air  an  togail  aim  an  dachaidhean 
far  an  clumneadh  iad  seanchas  a  dhiiisgeadh 
agus  a  dh'  fhosgladh  an  iimtiimean.  Tha  an 
seanchas  a  bhios  claim  a'  cluiimtinn  aig  an  tigh 
'^  an  oileanachadh  na's  luaithe  agus  na's  cinn- 
tiche  na  na  leasain  a  dh'  ioimsaicheas  iad  aims 
an  sgoil,  agus  mar  sin  tha  claim  dhaoine-bochda 
agus  clann  luchd-oibre  a'  fulang  ana-cothrom 
daonnan  a  chionn  nach  'eil  iad  a'  cluinntinn 
cainnt  shnasmhor  no  beachdan  farsuing  aig  an 
tigh.  A  thuilleadh  air  sin,  tha  am  Biobull  air  a 
theagasg  ann  an  sgoilean  dhaoin-uaisle  an 
Sasunn  na's  fhearr  na  tha  e  air  a  theagasg  ann 
an  sgoilean  eile  am  Breatuim.  Mur  bitheadh, 
dh'  fhasadh  na  h-uaislean  'n  an  cinnich  an  taobh 
a  stigh  de  thri  ginealan  oir  chan  'eil  am  Biobull 
air  a  leughadh  'n  an  teaghlaichean. 

Fhreagair  na  balaich  na  ceistean  mar  a  b' 
fhearr  a  b'  urraiim  dhaibh  ;  ged  bha  cuid  de  na 
freagairtean  tuathal  agus  anabuich  cha  robh  sin 
iongantach.  ach  bha  aineolas  aims  na  freagair- 
tean cho  mhaith  ri  anabuidheachd.  Bha 
Solamh,  Timoteus,  lesse,  Samson,  ludah,  Sailm, 
air  an  aireamh  am  measg  leabhraichean-  each- 
draidh  an  t-Seann  Tiomnaidh,  agus  Nataniel, 
lob,  lobe,  loebe,  Ishmael,  Ahab,  ludas,  Eliah, 
Sailm,  Amalaki,  air  an  cuimtas  am  measg  nam 
faidhean. 

Bha  fhios  aig  a'  chuid  mhor  dhiubh  air  ain- 
mean  nan  daoine  a  sgriobh  na  ceithir  soisgeulan, 
ach  thubhairt  aon  bhalach  gur  e  Pol  a  sgriobh 
iad  uile.  Am  measg  nan  eaglaisean  gus  an  do 
sgriobh  Pol  litrichean  bha  iad  so  air  an  ain- 
meachadh  a  thuilleadh  air  an  fheadhainn  a  tha 
air  an  ainmeachadh  anns  an  Tiomnadh  Nuadh, 
na  Phairisich,  na  h-Iudhaich,  na  Greugaich,  na 
Mohammedanaich,  na  Sadusaich,  na  Herodaich, 
na  Canaanaich,  na  Macedonianaich,  muiimtir 
Dhamascuis,  na  Galipianaich,  na  Cilesianaich, 
na  h-Asirianaich,  na  h-Israelaich,  na  Philistich, 
na  Golosianaich. 

Anns  na  ceistean  nach  gabhadh  freagairt  ach 
le  an  tiir  nadurra  fein  bha  na  beachdan  so  air 
an  cur  sios  le  cuid  dhiubh. 

"  Is  coir  do  dhuine  diadhaidh  smuaintean 
glan  a  bhi  aige,  agus  gun  bhi  a'  mioimachadh. 
Chan  'eil  e  ceart  dha  a  bhi  cruaidh  no  spioeach 
ach  tha  e  ceart  airgiod  a  thoirt  seachad  do 
thruaghain." 

"  Bha  losa  an  cruth  duine  ach  bha  e  naoinh 
an  taobh  a  stigh." 

"  Rinn  losa  Criosd  obair  laitheil,  ach  an  uair 
a  bhiodh  e  air  a  theumadh  gu  stad  d'a  obair  ro 


^ 


ANNS  A'  CHATHAIR 


thrath,  nfi  droch  obair  fholach  le  potti  bha  inn- 
tinn  cho  laidir  's  gu'm  faigheadh  e  buaidh  thairis 
air  na  teumanna  sin." 

"  Is  e  an  Solus  diomhair  an  solus  a  tha  cumail 
dhaoine  beo  agys  inntinneach  ;  gun  an  solus 
diomhair  bhiodh  tu  marbhanta  gun  sunnd." 

"Is  e  co-chruinneachadh  de  naidheachdan 
goirid  a  tha  anns  a'  Bhiobull,  air  an  sgriobhadh 
le  daoine  ainmeil." 

"  'S  e  duine  diadhaidh  a  bha  ann  am  Mghr 
Cook.  Di-domhnaich  bhiodh  e  a'  dol  do'n 
eaglais  air  da  cheann  an  la.  Air  laithean  na 
seachduin  bhiodh  e  a'  sealltuinn  air  fluraichean 
agus  ag  ionnsachadh  mu  luibhean  na  machrach. 
Bhiodh  e  a'  toirt  leis  a  mhic  do'n  choille  agus 
sheasadh  e  a  shealltuinn  air  craoibh  no  preas  air 
bith  nach  b'  aithne  dha.  .  .  .  Tri  uairean  a 
h-uile  mios  bhiodh  e  dol  suas  do'n  bhaile-mhor 
a  dh'  fhaicinn  ciamar  a  bha  am  biith  aige  a  dol 
air  aghaidh." 

Anns  na  paipearan  aig  na  balaich  a  bu  shine 
bha  iomadh  comharradh  gu  robh  tuigse  aca  a 
thaobh  nithean  spioradail,  agus  gu  robh  iad  a' 
leantuinn  solus  an  tuigse  fein  an  aite  a  bhi 
leantuinn  beul-aithris  nan  seanairean. 

Bha  so  air  a  sgriobhadh  le  balaich  a  bha  mu 
choig  bliadhna  deug. 

"  Tha  na  facail,  '  Tha  mi  a'  creidsinn  ann  an 
Dia  an  t-Athair  '  a'  ciallachadh  gur  e  Dia  athair 
nan  uile  dhaoine  air  an  talamh,  agus  gu'm  faod 
sinn  bruidhinn  ris  gu  saor  mar  a  dh'  f  haodas  sinn 
bruidhinn  ri  ar  n- Athair  talmhaidh,  Ian  chinn- 
teach  gu  bheil  e  g  ar  cluinntinn." 

"  Is  e  an  Solus  diomhair  Spiorad  Dhe  ann  an 
cridhe  duine.  Ma  tha  an  Spiorad  sin  a'  deal- 
radh  gu  soilleir  cha  ghabh  e  fholuch,  agus  is  e 
rud  as  fhearr  as  urrainn  duine  fhaotainn." 

"  Tha  Peacadh  a'  ciallachadh  a  h-uile  rud  a 
tha  cearr  do  dhuine  a  dheanamh,  agus  tha 
Saorsa  a'  ciallachadh  duine  a  bhi  air  a  liubhairt 
o'n  pheacadh." 

"  Is  e  seanchas  tosdach  ri  Dia  a  tha  ann  an 
iii'nuigh." 

Dh'  innis  Criosd  cosmhalachd  a'  mhic 
struidheil  a  theagasg  dhaoine  nach  'eil  e  glic 
dhaibh  toiseachadh  air  obair  am  beatha  gun 
fhios  aca  clod  a  tha  dhith  orra." 

Bha  so  air  a  sgriobhadh  le  balaich  a  bha  mu 
sheachd  bliadhna  deug,  a'  gleachd  ri  nithe  mora. 

"  Chan  'eil  mi  a'  creidsinn  ann  an  Dia  mar 
Athair  ach  mar  Ghradh  agus  mar  Choibhneas. 
Chan  e  Righ  mor  a  tha  ann  an  Dia  ach  Smuain 
a  tha  a'  cuideachadh  leam  nithean  suarach  a 
sheachnadh  agus  a  bhi  uasal  'n  am  chridhe  agus 
'n  am  ghiulan.  Chan  'eil  mi  a'  creidsinn  ann 
am  beatha  shiorruidh  ach  anns  an  t-seagh  gu'm 
bi  cuimhne  aig  daoine  eile  orm.     Ma  bhios  tu 


maith  anns  an  t-saoghal  so  bithidh  cuimhne  aig 
daoine  eile  ort  gu  brath." 

"  Tha  mi  a'  creidsinn  ann  an  Dia  an  t-Athair, 
Athair  nan  uile  aig  nach  'eil  claon-bhaig'h  ri  aon 
neach  seach  i-i  neach  eile,  a  tha  gabhail  suim  do 
gach  duine  anns  an  t-saoghal  agus  do  na  nithean 
a  tha  iad  a'  deanamh,  Athair  a  tha  air  a  ghoir- 
teachadh  'n  a  chridhe  an  uair  a  chi  e  a  chlann  a' 
deanamh  dad  cearr,  agus  Athair  a  dh'  fhaodas 
sinn  ar  n-uile  earbsa  a  chur  ann.  Tha  mi  a' 
creidsinn  anns  a'  bheatha  shiorruidh  ;  an  uair 
a  chriochnaicheas  sinn  a'  bheatha  so,  tha  sinn  a' 
toiseachadh  air  beatha  eile  nach  criochnaich  gu 
brath  ;  chan  e  dol  fodha  na  greine  a  tha  anns 
a'  bhas  ach  eirigh  na  greine.  " 

"  Tha  Urnuigh  a'  ciallachadh  co-chomunn  a 
bhi  aig  duine  ri  Dia  'n  a  chridhe  fein  ;  tha 
Peacadh  a'  ciallachadh  gu  bheil  duine  a'  leigeil 
leis  na  droch  f  haireachduinean  a  tha  'n  a  chridhe 
buaidh  fhaotainn  thairis  air  an  fheadhainn 
mhaith  a  tha  ann.  Chan  fhag  an  Solus  diomh- 
air cridhe  duine  gu  brath  ach  fasaidh  e  na's 
soilleire  agus  na's  soilleire  mar  is  gloine  a 
chumas  e  a  chridhe  agus  a  bhios  e  umhail  do 
Dhia." 

"  Tha  '  daonnachd  '  Chriosd  a'  ciallachadh  gu 
robh  e  coltach  ruinn  fein  'na  choi'p  ;  tha  a 
'  dhiadhachd  '  a'  ciallachadh  gu  robh  e  coltach 
ri  Dia  'na  nadur  agus  'na  naomhachd." 

Am  measg  nan  nithean  maireannach  anns  a' 
Bhiobull  bha  iad  so  air  an  ainmeachadh  ;  maise 
an  leabhair  mar  litreachas,  beatha  agus  teagasg 
Chriosd,  aithntean  Dhe,  eachdraidh  dhaoine 
naomha,  agus  an  cunntas  a  gheibhear  ann  air 
an  doigh  anns  a  bheil  Dia  a'  labhairt  ri  daoine. 

B'e  a'  cheist  mu  dheireadh  an  te  a  bu  mhiosa 
a  bha  air  a  freagairt  uile  gu  leir  ;  bha  e  furasd 
fhaicinn  nach  ann  as  an  ceann  fhein  a  f hreagair 
na  balaich  i  ach  a  reir  an  fhasain.  Chuir  iad 
sios  an  rud  a  bha  iad  an  diiil  a  thoilicheadh  na 
maighstirean  aig  an  robh  uachdaranachd  thairis 
orra. 

"  Is  coir  do  dhuine  crabhach  no  do  dhuine 
diadhaidh  a'  chuid  mhor  d'a  iiine  a  chur  seachad 
a'  smuaineachadh  mu  Dhia  agus  mu  Chriosd, 
eirigh trath  a  h-uile  maduinna  dhol  do'n  eaglais,  jj 
urnuigh  a  dheanamh  fad  uair  an  uaireadair,  agus 
an  sin  comanachadh  a  ghabhail.  'N  a  dehidh 
sin  cuiridh  e  seachad  an  la  a'  leughadh  leabh- 
raichean  naomha." 

Ach  bha  aon  no  dha  de  na  balaich  a  bu  shine 
nach  tugiomradh  idir  air  leabhraichean  naomha. 
"  Bu  choir  do  dhuine  diadhaidh,"  arsa  fear 
dhiubh  sin,  "  cuid  d'a  tiine  a  chur  seachad  a' 
deanamh  maith  do  dhaoine  eile  nach  d'  fhuair 
uiread  cothrom  ris  fhein,  gu  sonruichte  am 
measg  cloinne,  oir  bha  gaol  aig  Criosd  air  a' 
chloiun.     Chan  'eil  mi  a'  ciallachadh  le  aoradh 

a  bhi  dol  do'n  eaglais  a  dh'  eisdeachd  shearmon 
no  a  mholadh  Dhe  le  seinn  is  briathran  beoil, 
ach  a  bhi  deanamh  seirbhis  do  Dhia  ann  an 
doigh  a  tha  e  duilich  dhomh  a  dheananih,  a' 
feuchainn  ri  Dia  a  thoileachadh  'n  am  smuain- 
tean  agi^s  'n  am  ghniomharan  a  h-uile  la." 


Ged  tha  a'  bheatha  dhiadhaidh  air  a  beath- 
achadh  a  tobi'aichean  as  doimhne  na  eolas  cinn, 
tha  eolas  cinn  feumail,  is  tha  e  ceart  gu  rachadh 
aig  daoine  oga  air  cunntas  tiirail  a  thoirt  air  na 
nithean  a  tha  air  a  theagasg  dhaibh  mu'n 
Chreideamh  Chriosduidh  anns  an  sgoil,  anns  an 


eaglais,  agus  'n  an  dachaidhean.  Na'n  robh 
na  ceistean  iad  air  an  cur  air  beulaibh  nan 
coimhthionailean  ann  an  eaglais  na  h-Alba  air 
Sabaid  air  chor-eigintha  eagalorm  nach  deanadh 
iad  idir  cho  maith  's  a  rinn  na  balaich  ;  cha 
mhor  gu'n  gabh  e  creidsinn  an  ceo  agus  an 
cogall  a  dh'  fhaodas  a  bhi  ann  an  inntinnean 
dhaoine  a  tha  dol  do'n  eaglais  da  uair  's  an  la  o 
chionn  da  fhichead  bliadhna. 

Chan  'eil  leabhar  air  an  t-saoghal  as  duiliche 
a  theagasg  do  dhaoine  oga  na  'm  BiobuU,  ach 
chan  'eil  leabhar  air  an  t-saoghal  as  fhiach  a 
theagasg  mar  is  fhiach  am  Biobull.  Ach 
feumar  sin  fhasjail  sju  uair  eile. 


Air  a'  Bheinn 


Le  Mikisteab  Og 


BEAGAN  laithean  m'an  deachaidh  losa  suas 
gu  Hermon,  tha  na  soisgeulaichean  ag 
innseadh  dhuinn  gu'n  do  labhair  e  ris  na 
deisciobuil  mu'n  bhas  a  bha  e  ri  fhulang. 
Chunnaic  e  gu'n  robh  an  t-am  a'  tarruing  dliith. 
Bha  an  sluagh  a'  tuiteam  air  falbh,  is  bha 
naimhdeas  nan  sagairtean  agus  nan  uachdaran 
a'  fas  na  bu  teotha.  Bha  dochas  aig  na  deis- 
ciobuil nach  robh  cuisean  cho  dorcha  's  a  bha 
esan  an  diiil,  agus  gu'n  tigeadh  an  sluagh 
thuca  fein  ann  am  beagan  iiine,  agus  gu'n 
gabhadh  an  diithaich  uile  ris  mar  am  Messiah. 
Ach  bu  leir  do  losa  comharran  na  h-aimsir 
mar  nach  bu  leir  dhaibhsan,  agus  chum  an 
cridheachan  ullachadh  air  son  an  dealachaidh 
a  bha  gu  tachairt,  dh'  innis  e  dhaibh  gu  reidh, 
soilleir,  gu'm  feumadh  Mac  an  duine  moran 
nithean  fhulang  agus  a  bhi  air  a  cheusadh. 
Chuir  a  chainnt  iongantas  is  uamhas  orra,  agus 
thubhairt  Peadar,  Gu  ma  fada  sin  bhuait-se, 
a  Thighearna.  Shaoileamaid  nach  robh  bria- 
thran Pheadair  fada  as  an  rathad,  ach  chronaich 
losa  e  gu  geur — Imich  air  mo  chiil,  a  Shatain. 
Carson  a  rinn  e  sin  ?  Tha  mi  an  diiil  gun 
do  rinn,  a  chionn  gu'n  robh  Peadar  a'  cur  'n  a 
charaibh  a'  cheart  bhuaireadh  a  thug  cath  cho 
searbh  dha  anns  an  fhasach  corr  is  bliadhna 
roimhe  so.  Aig  an  am  sin,  b'e  an  saoghal 
agus  Prionnsa  an  t-saoghail  a  chuir  dear- 
bhadh  air,  ach  a  nis  bha  a'  cheart  dhearbhadh 
air  a  chur  air  le  aon  da  chairdean,  agus  chuir 
e  bron  air  losa  gum  biodh  e  cho  fada  maille 
riu  agus  nach  b"  aithne  dhaibh  e  na  b'  fhearr 
na  gu'n  tugadh  iad  dha  a  leithid  sud  de  chomh- 
airle. 

Bha  e  soilleir  dha  fein  nach  b'  urrainn  e 
Calbhari  a  sheachnadh,  gun  dol  an  aghaidh 
riiintean  Dhe,  agus  gur  h-ann  a  mhain  tre  a 
bhas  is  fhulangas  a  shaoradh  e  a  bhraithrean. 

Chaidh  e  suas  gu  Hermon  chum  anam  agus 


a  chridhe  fein  a  neartachadh.  Thionndaidh 
e  air  falbh  o  dhaoine  agus  o  chomhairle  dha- 
oine, chum  a  thaic  a  leigeil  ri  Dia  agus  guidhe 
air  Athair  gu'n  tugadh  e  dha  a  chomhfhur- 
tachd  agus  a  lathaireachd  anns  an  dorchadas 
a  bha  air  thoiseach  air. 

Ged  thug  e  leis  triuir  de  na  deisciobuil, 
faodaidh  e  bhith  nach  ann  airson  a  ghloir  a 
nochdadh  dhaibh  a  rinn  e  sin,  ach  air  ghaol 
cuideigin  a  bhi  comhla  ris  an  uair  a  bha  anam 
fo  bhron.  Ach  thachair  air  a'  bheinn  mar 
thachair  ann  an  garadh  Ghetsemane  ;  cha 
b'  urrainn  dhaibh  faire  a  dheanamh  maille  ris, 
agus  am  feadh  's  a  bha  esan  ag  iirnuigh, 
chaidil  iadsan. 

Air  beinn  Hermon,  ann  an  iirnuigh  is  ann 
an  co-chomunn  ri  Athair,  fhuair  losa  roimh- 
bhlas  de'n  aoibhneas  a  chuireadh  roimhe,  agus 
chuidich  sin  leis  dol  air  aghaidh  le  misneach 
agus  an  crann-ceusaidh  fhulang. 

M'an  do  ghairm  Dia  air  a  mhac  dol  sios 
do'n  ghleann  dhorch^  anns  an  do  ghlaodh  e 
an  eigin  anania,  Mo  Dhia,  mo  Dhia,  car  son 
a  threig  thu  mi,  thug  e  dha  co-chomunn  cho 
dliith  agus  cho  solasach  ris  fhein  's  nach  mea- 
sadh  e  gu'm  b'  airidh  pian  na  feola  a  bhi  air 
a  choimeas  ris  an  aoibhneas  spioraid  sin. 
Bhriichd  gradh  is  maitheas  Dhe  a  steach  air 
a  chridhe  mar  thuil. 

Chan  'eil  ach  fior  bheagan  dhaoine  nach 
cuir  teagamh  ann  an  gradh  Dhe  uair  no  uair- 
eigin,  gu  sonruichte  ma  tha  a  lamh  air  a  lea- 
gadh  orra  gu  trom.  Tha  an  diadhair  a  sgriobh 
an  litir  chum  nan  Eabhruidheach  ag  radh 
gu'n  robh  Criosd  air  a  bhuaireadh  anns  na 
h-uile  nithean  air  an  doigh  cheudna  ruinne, 
agus  nach  faodar  a  radh  le  h-urram  gu'n 
d'  fhuair  Prionnsa  an  t-saoghail  Ian  chothroin 
am  buaireadh  sin  a  chur  ann  an  inntinn  Mhic 
an  duine  aig  an   am  so.     Ach  ma  chuir,  cha 

d'  thug  Mac  an  duine  aite  do'n  droch  smuain 
aon  mhionaid.  Ged  a  bha  an  saoghal  a' 
faotainn  na  buadha  air,  cho  fad  agus  a  bu 
leir  do  shuil  duine,  agus  a  bha  uachdarain  an 
t-saoghail  an  impis  a  ghlacadh  le  lamhachas- 
laidir  agus  gu  h-eucorach,  cha  do  chaill  e 
earbsa  ann  an  gradh  is  maitheas  Dhe.  Ann 
an  uaigneas  na  beinne,  air  dha  bhi  ag  urnuigh, 
fhuair  e  dearbhachd  iir  air  gradh  Athar,  agus 
dearbhachd  in-,  mar  an  ceudna,  gu'n  robh  e 
gluasad  a  reir  toil  Dhe,  agus  gu'n  robh  rliin- 
tean  Dhe  'g  an  coimhhonadh  ann,  ged  nach 
bu  leir  do'n  t-saoghal  e.  Thug  an  t-eolas  so 
a  leithid  de  sholas  agus  de  aoibhneas  do 
Chriosd  's  gu'n  do  las  aghaidh  le  gloir  nan 
neamh. 

Air  a'  bheinn  choisrig  Criosd  e  fein  as  iir, 
corp  is  spiorad,  do  sheirbhis  Dhe  agus  do 
sheirbhis  a  bhraithrean  ;  agus  bha  an  guth  a 
thainig  o  neamh  'n  a  chomharra  foUaiseach 
gu'n  do  ghabh  Dia  ris  an  iobairt  thaitnich  a 
thairg  e.  "'  Is  e  so  mo  mhac  gradhach  anns 
a  bheil  mo  mhor  thlachd." 

Tri  uairean  chuala  Criosd  an  guth  aoibh- 
neach  sin  re  a  chuairt  air  thalamh  ;  aig  abhainn 
lordain,  air  beinn  Hermon,  agus  ann  am  baile 
lerusaleim.  Aig  na  h-amanuan  sin  bha  cud- 
throm  na  h-  obair  a  thugadh  dha  ri  dheanamh 
a'  luidhe  gu  trom  air  a  chridhe,  ach  ged  a  bha 
fheoil  anfhann  mar  fheoil  a  bhraithrean, 
bha  a  spiorad  toileach  agus  a  thoil  suidhichte, 
is  rachadh  e  air  aghaidh  eadlion  gu  bas.     Agus 


a  chionn  nach  do  thoilich  e  an  fheoil  no  toil  na 
feola,  agus  gu'n  robh  e  umhail  do  Dhia  anns 
gach  ceum,  bheannaich  is  sheulaich  Dia 
dilseachd  a  sheirbhisich  le  guth  as  na  neamhan, 
Is  tu  mo  mhac  anns  a  bheil  mo  mhor  thlachd  ' ' 
Ach  ged  bha  Hermon  na  ionad  a  bu  naoimhe 
do'n  t-  Slanmghear  fein  na  bha  e  do  na  deiscio- 
buil,  agus  ged  b'  ann  air  a  sgath-san  a  threo- 
raich  spiorad  Dhe  do'n  bheinn  iad,  fhuair  na 
deisciobuil  mar  an  ceudna  fiosrachadh  so- 
lasach  agus  bu  mhaith  dhaibh  gu'n  robh  iad 
ann.  Ged  nach  do  mhair  an  sealladh  ach 
greis  bheag,  bha  iad  cinnteach  gu'm  faca  iad 
gloir  an  Tighearna.  Dh'  fhairich  iad  gu'n 
robh  Dia  dluth  dhaibh,  agus  bha  an  intinnean 
air  an  toirt  fo  bhuaidh  an  t-  saoghail  neo- 
fhaicsinnich. 

Chan  'eil  e  comasach  do'n  chuid  as  motha  de 
dhaoine  a  bhi  fo  bhuaidh  nithean  ard  is  spiora- 
dail  daonnan.  Tha  an  fheoil  anfhann  agus 
tha  neul  a'  pheacaidh  agus  na  feola  a'  seasamh 
eadar  iad  is  nithean  maiseach  an  t-saoghail 
spioradail.  Ach  is  maith  a  dh'  eireas  dhaibh 
ma  bhios  iad  air  an  togail  suas  an  drasd  's 
a  rithist  os  an  cionn  fein,  agus  ma  chi  iad 
plathadh  beag  de'  ghloir  an  Uile-chumhach- 
daich.  Is  e  sin  na  h-amannan  as  fhiach 
cuimhne  a  chumail  orra,  oir  tha  iad  do  dh' 
anam  an  duine  'n  an  dearbhadh  air  na  nithean 
a  ta  siorruidh,  agus  'n  an  roimh-bhlas  de'n 
aoibhneas  mhor  a  tha  feitheamh  air  sluagh  an 
Tighearna,  'nuair  a  chi  iad  e  aghaidh  ri  aghaidh. 


Aig  an  Uinneig 


An  fheadhainn  nach  maireann 

AIR  a'  mhios  a  chaidh  seachad  shiubhail  da 
-mhinistear  ghasda  aii'  am  bi  ionndrainn  anns 
a'  Ghaidhealtachd  ;  Dughall  Mac  Gille-mhaoil, 
a  bha  's  an  E^aglais  Shear,  an  Tairbeart  Chinn- 
tire,  agus  Niall  Mac  Gillfhaolain,  M.A.,  a 
bha  's  an  Eaglais  Shiar,  am  baile  Inbhir-nis. 

Thainig  am  bas  gu  h-obann  air  Mghr  Mac 
Gille-mhaoil  air  feasgar  na  Sabaid  an  deidh 
dha  an  t-seirbhis-fheasgair  a  chriochnachadh. 
Bha  e  coig  is  tri  fichead  a  dh'  aois.  Bha  e  air 
a  thogail  anns  an  Eaglais  Shaoir,  is  tha  mi  an 
diiil  gu  robh  e  greis  ann  an  Raoghard  m'  an 
deachaidh  e  do'n  Tairbeart.  Tha  e  'n  am 
inntinn  cuideachd  gu  robh  e  uair-eigin  ann  an 
Lios-mor,  ach  chan  eil  mi  cinnteach.  Cha 
robh  ach  beagan  eolais  agam  air,  ach  o'n 
bheagan  sin  fhein,  tha  fhios  agam  gu'm  bu 
duine  ciiiin  e  a  bha  sitheil  ag'us  dichiollach  'n 
a  obair. 

B'  aithne  dhomh  Niall  Mac  Gillfhaolain  na 
b'  fhearr.  Bha  e  tinn  o  chionn  greis  le  galair 
air  nach  'eil  leigheas,  air  chor  agus  nach  robh 


diiil  ri  sgeul  eile  uime  ach  naidheachd  a  bhais. 
Cha  robh  e  ach  ochd  deug  is  da  fhichead  ged 
tha  iomadh  bliadhna  o  bha  a  cheann  cho  geal 
ri  canach  an  t-sleibhe. 

Rugadh  e  am  Baile-mhanaich,  am  Beinn-na- 
faoghla  ;  bha  e  air  oileanachadh  an  Cinn- 
ghiuthsaich  agus  an  Oil-thigh  Ghlaschu  ;  bha 
e  greis  'n  a  fhear-cuideachaidh  am  Bail-iir 
an  t-Sleibhe,  am  Baideanach  ;  agus  air  a 
shuidheachadh  an  Cill  Mhartainn,  an  1905. 
An  1910  dh'  fhag  e  Cill  Mhartainn  is  chaidh 
e  do  Chill-a-rubha,  an  He  ;  a  He  chaidh  e  do 
Chnoc  Mhoire,  an  Aird  Mhic  Shimidh,  an  1912  ; 
agus  as  a  sin  chaidh  e  do'n  Eaglais  Shiar  an 
Inbhir-nis  an  1917.  Bha  e  posda  da  uair,  is 
dh'  fhag  e  as  a  dheidh  bantrach  agus  dithis 
chloinne. 

Bha  Niall  Mac  Gillfhaolain  mor  'n  a  phearsa 
agus  car  mall  'n  a  ghluasad,  ach  bha  e  'n  a 
fhior  dhuine  coir.  Bha  e  'n  a  shearmonaiche 
maith  ris  am  bu  toigh  le  daoine  a  bhi  ag  eisde- 
achd,  agus  "n  a  dhol  a  mach  's  a  steach  am 
measg  an  t-sluaigh  bha  e  coibhneil,  faireachdail, 
iriosal,  is  bha  meas  aig  a  h-uile  duine  air. 

